
RIMANTAS MIKNYS 


ĮVADAS. MYKOLAS ROMERIS LIETUVOS IR LENKIJOS, 
LIETUVIŲ IR LENKŲ POLITINIŲ SANTYKIŲ VERPETUOSE 
1920-1922 METAIS 


Ši knyga toliau tęsia Mykolo Romerio Dienoraščio tekstų publikaciją, kurią užbaigė 
Lomžos „raudonoji knygelė“. Ji prasideda Rėmerio atsisveikinimu su Lomžos teis- 
mo bendradarbiais, artimais pažįstamais, o baigiasi karštų diskusijų dėl Vilniaus 
sugrįžimo ar susigrąžinimo į besikuriančios Lietuvos valstybės sudėtį su buvusiais 
savo bendraminčiais - Vilniaus lenkų demokratais - aprašymu ir analize. Dieno- 
raštyje pristatomi ant apsisprendimo ribos (Lenkija ar Lietuva) balansuojančios Vil- 
niaus visuomenės ieškojimai, lietuvių politinių veikėjų iš Kauno bandymai nusverti 
šiuos ieškojimus savo naudai. Iškyla sudėtinga ir paties Dienoraščio autoriaus kaip 
tarpininko, moderatoriaus abiejų pusių aiškinimuose problema, kai nepametant sa- 
vęs, savo idealų, principų reikėjo padėti rasti bendrą abiem pusėms interesą. Ši tema, 
šalia santykių su šeimos nariais, Bagdoniškio dvaro padėties naujomis sąlygomis, 
senojo elito - dvarininkų - elgesio, gyvenimo būdo ir pažiūrų charakteristikos, už- 
ima pagrindinę liniją Dienoraščio teksto naratyve. Todėl manau, kad geriau suvokti 
skaitytojui gali padėti kai kurie mano specialūs pastebėjimai, atsiradę iš ankstesnių 
mano tyrimų aplinkos. Ir istoriografinė, ir mūsų kasdienybės aktualija verčia at- 
kreipti skaitytojų dėmesį į tris šios temos klausimus: 1. Romerio santykių su buvu- 
siais bendraminčiais - krajovcais - ypatingumas; 2. Suvalkų paliaubų tarp Lenkijos 
ir Lietuvos sutarties 1920 m. spalio 7 d. Romerio požiūris ir vertinimas; 3. Masonų 
kaip Vilniaus problemos sprendimo įrankio panaudojimas Rėmerio veikloje, kuri 
aprašyta autoriaus publikuojamame Dienoraščio tekste. Visi šie klausimai vienaip ar 
kitaip aptariami, analizuojami pramaišiui su kitomis temomis, dažnai be platesnio 
visuomeninio politinio konteksto ar su tam tikru jausminiu atspalviu, todėl kartais 
galima sunkiai rasti atsakymus į tuos klausimus. Retrospektyvinis žiūrėjimas, tam 
tikras istoriografijos įdirbis šią problemą padeda išspręsti. 

Skaitytojas žino, kad istorijoje dažnai susiduriame su paradoksais. M. Romerio 
politinių pažiūrų raida Lietuvos valstybingumo klausimu suformavo vieną iš to- 


VII 


kių paradoksų, kai pagrindinis krajovcų ideologijos pradininkas, teoretikas tampa 
tos ideologijos šalininkų, tęsėjų, savo buvusių bendražygių nuostatų kritiku, Nena- 
grinėdamas krajovcų ideologinės raidos, politinio veikimo peripetijų, tačiau pasi- 
remdamas kai kuria medžiaga, atliktų tyrimų rezultatais, labai bendrais bruožais 
apibūdinsiu krajovcų veiksmus, kad būtų galima įžvelgti tokio M. Romerio kritinio 
požiūrio esmę. 

Pažymėtina, kad idėjiniu požiūriu daugelis krajovcų kaip buvo, taip ir liko is- 
torinės Lietuvos nedalomumo ir jos ryšių su Lenkija koncepcijos šalininkai. Dau- 
gelis jų, kaip tam tikru laiku ir M. Rėmeris, šios koncepcijos įgyvendinimą siejo 
su J. Pilsudskio programa, jo veiklos planais. Apie tai jau buvo kalbėta pirmosios 
šio ciklo knygos įvade'. Šio Dienoraščio tekste, iš esmės, krajovcams atstovau- 
ja Vilniaus lenkų demokratai: Witoldas ir Ludwikas Abramowicziai, Ludwikas 
Chominskis, Zygmuntas Nagrodzkis, Bronistawas Krzyžanowskis, Janas Pilsuds- 
kis, Stefanas Mickiewiczius, Zygmuntas Jundziltas, Janas Klottas, Teofilis Szopa, 
Aleksandras Zasztowtas, Helena Romer-Ochenkowska, Tadeuszas Wrėblewskis, 
Czestawas Jankowskis, Marianas Swiechowskis*. Per 1919 m. balandį-1920 m. bir- 
želį ne vienas iš jų keitė savo požiūrį į J. Pilsudskio programą, jos realizavimo me- 
todus. Pagal tai evoliucionavo ir jų tarpusavio ryšiai, kurie organizacijos prasme 
buvo labai neapibrėžti. 

Tik 1920 m. liepos 26 d., lietuviams atsiėmus Vilnių, jie susitelkė apie ką tik pra- 
dėtą leisti laikraštį Gazeta Krajowa. Jį redagavo L. Abramowiczius, o į redakciją įėjo 
Cz. Jankowskis, T. Wrėblewskis, Helena-Romer Ochenkowska, M. Romeris. Savo 
programa laikraštis skelbė bendrą lietuvių ir lenkų darbą Lietuvos valstybingumui, 
visų gyventojų lygiateisiškumo idėjas’. Tačiau praktinėje savo veikloje, ypač jo lyde- 
riai W. Abramowiczius, Br. Krzyžanowskis, L. Chominskis, T. Szopa, S. Mickiewi- 
czius, J. Pilsudskis ir kiti, laikėsi Lietuvos lenkų, o ne viso krašto gyventojų interesų 
gynimo nuostatų. Šias jų nuostatas, kaip prisimename, kritikavo M. Rėmeris, dis- 
kutuodamas su L. Abramowicziumi ir įrodinėdamas, kad jo nuostatose esama len- 
kų nacionalizmo apraiškų. Todėl jie laikėsi įsikibę į J. Pilsudskio planus, griežtai pa- 
sisakė už būtiną ryšį su Lenkija, įtariai ir su baime žvelgė į lietuvių nacionalizmą, į 
Kaune kuriamą Lietuvos valstybę ir faktiškai nereagavo į lietuvių nuveiktą Lietuvos 


1 M. Romeris, Dienoraštis. 1918 m.birželio 13-0ji-1919 m. birželio 20-oji. Vilnius: Versus aureus, 2007, 
p. XLIV-XLVI. 

2. Z. Jundzilt, Z dziejów polskiej myśli politycznej na ziemiach b. W. X. Litewskiego. Alma Mater Vilnen- 
sis, t. 5. Londyn, 1958, s. 41-43; A. Srebrakowski, Sejm Wileński 1922 roku. Idea i jej realizacja. Acta univer- 
sitatis wratislaviensis r. 1363. Historia, XCIX, Wrocław, 1995, s. 30. 

3. J. Hernik, W kręgu krajowców polskich. Wiež, 1991, nr. 10, s. 100. 

valstybingumo atkūrimo darbą“. Gazeta Krajowa dažnai pasirodydavo straipsniai, 
ypač H. Romer-Ochenkowskos, kuriuose buvo aštriai kritikuojama lietuvių politika 
(kalbos lietuvinimas, Vilniaus seimo nesušaukimas, Vilniaus krašto gyventojų nuo- 
monės nepaisymas, negatyvus lenkų, kaip tautinės mažumos, traktavimas, tautinių 
kultūrinių Vilnijos savitumų netoleravimas, tautinis (lietuviškas) valstybės pobū- 
dis, Kauno valdžios diktatas, 1920 m. liepos 12 d. Lietuvos ir Rusijos taikos sutartis, 
neva griaunanti istorinės Lietuvos vientisumą, ir t. t.). 

B. Krzyžanowskis, W. Abramowiczius ir kiti dalyvavo rengiant Lucjano Želi- 
gowskio „maištą“. W. Abramowiczių, A. Zasztowtą, T. Szopą L. Želigowskis paskyrė 
į Laikinąją valdančiąją komisiją (Tymczasowa Komisja Rządząca)“. Gazeta Krajowa 
sveikino Vilnijos „išvaduotojus“ 1920 m. spalio 10 d. 

Sukūrus vadinamąją „Vidurio Lietuvą“, dalis krajovcų atsisakė bendradarbiauti 
su J. Pilsudskiu, paneigė fiktyvų valstybės darinį ir nutraukė ryšius su Gazeta Krajo- 
wa. Taip padarė Z. Jundzilžas, L. Abramowiczius, vėliau atnaujinęs Przegląd Wilens- 
ki leidimą, T. Wrėblewskis?. Tačiau kiti tebepuoselėjo viltis, kad Vidurio Lietuvos 
padedamiems pavyks Vilnijai suartėti su Lenkija, o užmezgus su ja federacinius 
ryšius, pasiseks „įvykusių faktų“ taktikos būdu „išprievartauti“ ir prijungti „Kau- 
no Lietuvą“ prie „Vidurio Lietuvos“, įgyvendinant savo idėją. 1922 m. kai kurie jų, 
pamindami krajovcų nuostatas, tapo aktyviais Vidurio Lietuvos įjungimo į Lenkiją 
veikėjais. Pavyzdžiui, W. Abramowiczius vadovavo minėtajai Komisijai - faktiška- 
jai vyriausybei, o B. Krzyžanowskis, Vilniaus seimo vicemaršalka, pasirašė 1922 m. 
sausio 20 d. kreipimąsi dėl Vidurio Lietuvos ir Rytų žemių įjungimo į Lenkiją. Jis 
taip pat buvo Vilniaus seimo delegatas į Lenkijos seimą Varšuvoje’. 

M. Rėmeris krajovcus kritikavo dviem aspektais: tiek jų koncepcijos esmę, jos 
atitrūkimą nuo realios tikrovės, tiek jos įgyvendinimo metodus. 

Pirmuoju aspektu M. Rėmeris, nematydamas savo ir krajovcų pozicijos skirtu- 
mo požiūryje į nepriklausomą Lietuvą kaip neginčijamą vertybę, kritikavo juos dėl 
nepriklausomos Lietuvos teritorijos. Jis sakė: „Jeigu kalbama apie teritorijas, esu 
priešininkas vadinamosios Istorinės Lietuvos, t. y. Lietuvos, apimančios Lietuvą ir 
Baltarusiją. Šią savo nuostatą jis aiškino pasiremdamas jau anksčiau aptarta mo- 
dernių - tautinių - valstybių teorija. Pabrėždamas savo simpatijas baltarusių tau- 
tai ir jų nepriklausomybei, jis teigė, kad „tą nepriklausomybę baltarusiai, kaip ir 


Z. Jundzik, Z dziejów polskiej myśli politycznej na ziemiach b. W. X. Litewskiego, op. cit., s. 73-77. 
Op. cit., S. 73-74. 
A. Srebrakowski, op. cit., s. 41. 
J. Hernik, op. cit., s. 100. 
Z. Jundziłł, Z dziejów polskiej myśli politycznej na ziemiach b. W. X. Litewskiego, op. cit., s. 74. 
M. Römer, Jeszcze o logice. Gazeta Krajowa, 1920 10 28, nr. 48. 

kiekviena tauta, turi savarankiškai realizuoti kaip savo nepriklausamybę [pabraukta - 
R. MJ, Baltarusijos nepriklausomybę““. M. Romerio nuomone, tai tautai valstybin- 
gumą turįs atnešti, suteikti ne kažkas, o subrendusi ir tam pasiruošusi baltarusių 
tauta gali sukurti valstybę, valstybiniu lygiu apibrėžti santykį su kaimynais. „Ir jei- 
gu tokia nepriklausomybė bus realizuota, tik tuomet galima bus kalbėti apie Baltaru- 
sijos ir Lietuvos santykius ir t. t., tokiu pat būdu gali iškilti ir sienų tarp Baltarusijos 
ir Lietuvos klausimas.“ Pažymėtina, kad M. Rėmeriui atrodė konsekventiškos, t. y. 
pagrįstos, 1920 m. liepos 12 d. Rusijos ir Lietuvos taikos sutartimi nustatytos ryti- 
nės Lietuvos sienos. Tačiau krajovcai jas ginčijo, reikalaudami plebiscito nustatyti 
Baltarusijos sienoms, bet ne Rytų Lietuvos. Anot M. Romerio, šios sienos apėmė 
katalikiškąją Lietuvą, kuri žmonių kultūros, visuomenės ir ūkinės tvarkos požiūriu 
buvo logiškai vieninga. Kol Baltarusija nesusikūrė kaip valstybė, šis klausimas, anot 
jo, buvo neaktualus. Aktualiu jis laikė tik Lietuvos ir Lenkijos santykių klausimą“. 
M. Romeris pasisakė prieš krajovcų siekius dirbtinai organizuoti istorinės Lietuvos 
valstybingumą, paneigė jų siekius griežtai logiškai argumentuodamas. 

Antruoju aspektu M. Romeris kritikavo krajovcus dėl jų idėjų įgyvendinimo me- 
todų. Jis nepritarė ir kaip ydingą vertino krajovcų siekį įgyvendinti Lietuvos valsty- 
bingumą visų pirma su karine Lenkijos pagalba, ignoruojant lietuvius ir priverčiant 
juos susitaikyti ir priimti krajovcų peršamą Lietuvos valstybingumo variantą. 

Dar 1919 m. gegužės 25 d. laiške Lenkijos seimo pasiuntiniui Vilniuje Janui Dabs- 
kiui M. Romeris akcentavo, kad Vilniaus lenkų demokratai (krajovcai) labai klysta, 
stengdamiesi kartu su J. Pilsudskiu įgyvendinti Lietuvos valstybingumo atkūrimo 
programą nedalyvaujant lietuviams: „...raktas tokiai formacijai sukurti [Istorinei 
Lietuvai. - R. M.] yra lietuvių rankose. Ir kol tai nebus pripažinta, tol ši koncepcija 
bus negyva.“ 

Pagrindinė ir karščiausia jo diskusija su krajovcais užsimezgė L. Želigowskiui 
užėmus Vilnių ir įkūrus Vidurio Lietuvą, kuri ir turėjo tapti krajovcų įrankiu tiks- 
lui pasiekti. Jau 1920 m. spalio 15 d. M. Romeris paskelbė M. Biržiškos redaguotame 
laikraštyje Głos Litwy straipsnį su jo poziciją apibrėžiančiu pavadinimu „Naiwni“. 
„Naivuoliai, anot jo, yra tie, kurie mano, jog kokio nors judėjimo kryptis priklauso 
ne nuo aplinkos padėties ir siekių, t. y. aplinkos, kuria jie stengiasi remtis, spręsda- 
mi problemas.“* Tokie, pasak jo, buvo Vilniaus krajovcai; jie, sudarydami „Vidurio 


10. Op. cit. 

1. Op. cit. 

12. Op. cit. 

13. M. Römer, Dziennik, t. 26, Lietuvos mokslų akademijos bibliotekos Rankraščių skyrius (toliau - LMAB), 
f. 138-2252, 1. 187. 

14. M. Römer, Naiwni. Glos Litwy, 1930 10 15, nr. 2. 


Lietuvos“ vyriausybėje daugumą, tikėjosi išspręsti valstybingumo problemą. „Vidu- 
rio Lietuvos“ padedami jie siekė užmegzti santykius su tikrąja Lietuva ir užkirsti ke- 
lią Vilniaus ir Gardino prijungimo prie Lenkijos valstybės siekiams pačios Lenkijos 
jėgomis. Taip galvodami, anot M. Romerio, atviros lenkų aneksijos šalininkai būtų 
logiški, nes spaudžiami to meto tarptautinės opinijos (Tautų Sąjungos, Anglijos, 
pagaliau ir Prancūzijos) neturėjo kitokių būdų prijungti Vilniaus ir Rytų Lietuvos 
kraštą prie Lenkijos. M. Romeriui buvo akivaizdu, kad „Vidurio Lietuva“ kaip dirb- 
tinis darinys neturėjo nei ekonominių, nei politinių galimybių gyvuoti savarankiš- 
kai, be Lenkijos pagalbos. To, jo manymu, nereikia net įrodinėti. Jam atrodė naivūs 
krajovcai, dalyvavę L. Želigowskio maište ir tikėję, kad Lenkija sujungs Vilnių su 
Kaunu, Šiauliais, Marijampole, o ne su Varšuva. 

Aiškindamas minėtame straipsnyje savo poziciją ir gilindamasis į krajovcų pa- 
žiūrų kritiką, M. Rėmeris pabrėžė, kad kaip negalima siekti Lietuvos nepriklau- 
somybės, dalijant Lietuvą į dalis, taip negalima yra ir valstybės nepriklausomybė, 
kuriama išorės jėgomis ir su svetimųjų pagalba, kai pasiremiant nepriklausomybe 
vienos dalies piliečių siekiai įgyvendinami, o kitos paminami. „Suprantu pagaliau 
sukilimą, pilietinį karą, tačiau intervencija visada sunaikina nepriklausomybę ir nė 
vienu atveju jos nerealizuoja (...). Todėl tai yra pirmagimė „Krajovcy“ iš „Vidurio 
Lietuvos“ aplinkos nuodėmė ir kartu aneksijos šalininkų iš tos pačios aplinkos jėga““, - 
konstatavo viename savo straipsnių M. Romeris. Jis įrodinėjo, kad lenkų aneksijos 
šalininkai, siekdami įgyvendinti Lenkijos seimo remiamą Lietuvos padalijimo ir 
Vilniaus vaivadijos inkorporavimo idėją, tai daro krajovcų rankomis, patys stovė- 
dami nuošaly. Tuo tarpu krajovcai, būdami tokio padalijimo priešininkai, to nema- 
to. Organizuodami L. Želigowskio „maištą“, kurdami „Vidurio Lietuvą“ kaip įrankį 
ir būdą Kaunui ir Vilniui sujungti, padeda aneksijos šalininkams“. Ypač griežtai 
M. Römeris kritikavo krajovcų remtą ir propaguotą plebiscitą, kurio idėją iškėlė 
1920 m. spalio 20-28 d. Briuselyje įvykusi Tautų Sąjungos tarybos dešimtoji sesija 
ir kuris turėjo spręsti „Vidurio Lietuvos“ likimą. „Plebiscito rezultatai gali išspręsti 
tik įjungimo į Lenkiją arba į Lietuvą klausimą, bet tai nepadės pasiekti „krajovcy“ 
tikslų. [...] Abi pusės prieš „krajovcy“ postulatus. Tačiau niekas kitas, o tik jie pasirin- 
ko tokį kelig.” Nepriimtina, jo nuomone, ir pati krajovcų Lietuvos valstybingumo 
koncepcijos esmė: Vilniaus krajovcų siekis kurti Lietuvą iš dviejų teritorijų, remian- 
tis tautiniu principu, legalizuojant vieno kurio tautinio elemento hegemoniją. Jis 
pastebėjo, kad krajovcai, kritikuodami Kauno vyriausybę dėl prolietuviškos poli- 


15. M. Römer, Jeszcze o logice, op. cit. 
16. M. Römer, O „krajowcach“ wileńskich. Głos Litwy, 1920 11 30, nr. 39. 
17. M. Römer, Krajowcy a plebiscyt. Głos Litwy, 1921 03 15, nr. 44. 

tikos, „siekia Vilnijoje įtvirtinti tokią poziciją, kuri iš esmės majorizuotų lenkiškąjį 
veiksnį“. Jau 1920 m. pabaigoje M. Romeris fiksavo krajovcų politikos pralaimėji- 
mą: jie neteko lietuvių pasitikėjimo, sužadino nacionalistines lietuvių, kurie neigė 
Vilniaus ir Kauno susijungimo galimybę, nuotaikas. Taip Vilniaus klausimas tapo 
„nebe vidine namine problema tarp lietuvių ir lietuviškųjų lenkų“, bet klausimu tarp 
Kauno ir Varšuvos. Krajovcų dėka taip jį ėmė traktuoti lietuviai, Europa, Varšuva ir 
dauguma Vilniaus lenkų“. M. Romerio įžvalgumą patvirtino ir „Vidurio Lietuvos“ 
inkorporavimo į Lenkiją 1922 m. faktas, ir 1922-1939 m. Lenkijos ir Lietuvos santy- 
kių raidos patirtis. 

Atkreipiu dėmesį į tai, kad diskusija atsinaujino, Lietuvai atgavus Vilnių 1939 m. 
spalio 10 d. pagal sutartį su Sovietų Sąjunga. Politikams, visuomenės ir kultūros 
veikėjams iškilo Vilniaus ir Vilniaus krašto integravimo į Lietuvos valstybę, išsau- 
gant šios teritorijos etninį kultūrinį savitumą, problema. M. Rėmerio iniciatyva 
šiai problemai svarstyti 1940 m. kovo-balandžio mėn. vyko susirinkimai, kuriuo- 
se dalyvavo lenkų ir lietuvių veikėjai Z. Jundzilias, B. Krzyžanowskis, Romualdas 
Weckowiczius, Jozefas Mackiewiczius, L. Chominskis, Sewerinas Wyslouchas, Ma- 
rianas Swieciskis, Witoldas Staniewiczius, Adolfas Narkiewiczius, Viktoras Čečetas, 
Vincas Krėvė-Mickevičius, Antanas Krutulis, J. Jankauskas, Bohdanas Podolskis, 
Kazys Valeckas“. 

Šiuose susirinkimuose senieji krajovcai (Z. Jundzilas, B. Krzyžanowskis, J. Mac- 
kiewiczius, L. Chominskis ir kiti) vėl bandė revizuoti tuometinės Lietuvos valsty- 
bingumo koncepciją. Pasiremdami Vilniaus ir Vilniaus krašto atgavimo faktu, jie 
bandė pakeisti ją istorinės Lietuvos valstybingumo koncepcija. Anot Z. Jundzilto, 
J. Mackiewicziaus, atėję į Vilnių lietuviai turi įsigilinti į istoriją, LDK valstybingu- 
mo tradicijas, o ne paprastai tęsti Kaune pradėtą valstybės kūrimą”. 

Atsakydamas į tokias krajovcų pretenzijas, M. Romeris pabrėžė, kad istorija jų 
nepakeitė: „Neatsisakė jie Pilsudskio Rytų politikos ir Želigovskio „įvykdytų faktų 
metodo.“* Jo nuomone, krajovcai ir toliau sėdėjo ant dviejų kėdžių; viena vertus, jie 


« 


tarsi buvo pasiruošę akceptuoti Lietuvos pusę, o antra vertus, rezervavo sau even- 
tualų sugrįžimą į Lenkiją, jeigu pastaroji po karo atgautų valstybingumą. Jų elgesys 
nebuvo lojalus esamam Lietuvos valstybingumui, vietos visuomenei, M. Romerio 


18. Op. cit. 

19. M. Römer, Dziennik, t. 28, LMAB, f. 138-2254, 1. 10. 

20. Plačiau žr.: R. Miknys, Mykolo Rėmerio požiūris į Vilniaus problemą. Lituanistica, 1994, nr. 4 (20), 
p. 32. 

21. M. Römer, Dziennik, t. 37, Vilniaus universiteto bibliotekos Rankraščių skyrius (toliau - VUB), f. 75- 
MR 22,1. 219a, 258, 

22. Op. cit., l. 208a. 

žodžiais tariant, jie „negalėjo tikėtis iš Lietuvos specialaus dėmesio ir supratimo.“ 
Krajovcų ginama valstybingumo koncepcija neturėjo jokio rimto visuomenės pa- 
grindo. Pasak M. Romerio, istorinės Lietuvos politinės tautos paveldėtojai - Lietu- 
vos ir Baltarusijos dvarininkai, bajorija - laikui bėgant virto atgyvenomis, jų liko la- 
bai nedaug. Jaunoji karta jau buvo sumodernėję lenkai, tapatinusieji save su Lenkija 
kaip savo Tėvyne. Todėl krajovcų pastangas plėtoti valstybingumą su tokių lenkų 
pagalba M. Romeris vadino „donkichotišku romantizmu“*. Maža to, istorinės Lietu- 
vos idėjos plėtotę to meto sąlygomis jis pavadino realios Lietuvos kūrimo obstrukci- 
ja ir sabotažu”. „Neįmanoma pagalvoti, sakė M. Romeris, kad vienu ypu galima būtų 
išbraukti egzistuojančią valstybę, kad į Vilnių atėjusi Lietuva galėtų grįžti į „tabula 
rasa“ padėtį, buvusią prieš 20 metų, kada beveik viskuo, kas buvo sukurta nuo pat 
pradžių, bus suabejota. Taip klausimas buvo iškilęs prieš 20 metų, bet ne dabar“ 
M. Romeris pabrėžė, jog „Lietuvos kūrimas buvo tuomet pradėtas, be abejo, Vilniuje, 
bet ar Vilniaus lenkai dalyvavo jame? Ne, atvirkščiai, jie boikotavo Lietuvos kūrimą 
[...] Todėl dabar jie tegali tikėtis, kad bus išklausyti tik kaip normalūs piliečiai, sie- 
kiantys paveikti valstybės plėtotę“ 7. 

Taigi, M. Romeris, ir 1920-1922 m., ir 1939-1940 m. kritikuodamas ir atmesda- 
mas krajovcų gintą istorinės Lietuvos valstybingumo koncepciją, valstybingumo 
perspektyvą siejo su tautine Lietuva, kurios visuomeniniai santykiai būtų pagrįs- 
ti pilietiškumo principu. Lietuviai tokioje valstybėje turėtų ne išskirtines teises, 
bet atliktų aktyviausiojo veiksnio funkcijas, kaip kad buvo valstybės atkūrimo 
pradžioje. 

Iš tų pačių pozicijų M. Romeris vertino Suvalkų paliaubų sutartį, kuri iš lietuvių 
pusės dažnai buvo vertinama, o ir dabar dar kartais tebevertinama, kaip teikusi 
perspektyvą tarpukario Lietuvos ir Lenkijos santykių normaliai raidai, jeigu ne jos 
sulaužymas iš lenkų pusės. Publikuojamame Dienoraščio tekste šiai sutarčiai ir su ja 
susijusiems įvykiams skiriama nemažai dėmesio. Antra vertus, sutartis dėl paminė- 
tos traktuotės iš M. Romerio akiračio nedingo ir jo akademinėse studijose. Apskritai 
M. Romerio požiūrį į ją galima būtų apibrėžti dviem aspektais: 1) bendru šios sutar- 
ties reikšmės Lietuvos valstybingumo konstruotėje teisiniu įvertinimu; 2) sutarties 
aplinkybių ir paties fakto interpretacijų aiškinimusi to meto Vilniaus visuomenės ir 
lietuvių politikų kasdienybėje. Mano nuomone, kaip tik tokios interpretacijos gali 


23. Op. cit. 

24. Op. cit., L. 257a. 
25. Op. cit., 1. 258. 
26. Op. cit. 

27. Op. cit. 

prisidėti prie kai kurių šios sutarties stereotipinių vertinimų lietuvių kolektyvinėje 
atmintyje aiškinantis kilmę. s 

Viešus teisinius politinius Suvalkų sutarties vertinimus, M. Römeris išsakė ir 
apsvarstė konstitucinės teisės paskaitų kurse, skajtytame Vytauto Didžiojo univer- 
sitete 1933-1937 m., aiškindamas teisines politines Lietuvos valstybingumo raidos 
peripetijas. Čia, M. Römerio kaip konstitucionalisto nuomone, Suvalkų sutartis ma- 
toma Lietuvos valstybingumo konstruotėje, kurioje, anot jo, ji svarbi buvo tiek, kiek 
padėjo Lietuvai, kaip kariniu požiūriu silpnesnei nei to meto Lenkija, išlaikyti kad 
ir laikinu statusu, „demarkacijos liniją nuo Nemuno iki Bastūnų, palikdama Lietu- 
vos pusėje Vilnių“? iki galutinio sprendimo, kurį tikėjosi gauti su tarptautinių ins- 
titucijų (pvz., Ambasadorių konferencija) pagalba. Jis atkreipė dėmesį, kad 1923 m. 
vasario 3 d. Ambasadorių konferencija, padalydama neutralią zoną tarp Lenkijos 
ir Lietuvos ir brėždama naują demarkacijos liniją Suvalkijoje, pakartojo tą liniją, 
„kuri buvo numatyta Suvalkų Sutartimi. Tačiau Vilniaus srity naujoji linija [...] pali- 
ko lenkų pusėje visą jų okupuotą teritoriją“. Taigi, M. Romerio nuomone, Suvalkų 
sutartis buvo epizodinis teisės faktas Lietuvos valstybingumo konstruotėje, tarna- 
vęs Lietuvos ir Lenkijos įtemptų santykių „faktinei padėčiai stabilizuoti“. Vertinda- 
mas Lietuvos valstybės 1922 m. lapkričio 18 d. notą Santarvės valstybėms, vėliau ja 
remiantis buvo prašoma peržiūrėti 1923 m. kovo 15 d. Ambasadorių konferencijos 
nutarimą, pagal kurį minėtoji demarkacijos linija buvo pripažinta valstybine Lietu- 
vos ir Lenkijos siena, M. Romeris pažymi, kad „prašydama gi nustatant šias sienas 
atsižvelgti į Lenkijos pasižadėjimus Lietuvos atžvilgiu, Lietuva, matyt, turėjo galvoje 
Suvalkų Sutartį, nes kitokių pasižadėjimų ir sutarčių, liečiančių teritorinį ginčą tarp 
Lenkijos ir Lietuvos, nebuvo“, tačiau griežtai konstatuoja, jog tokia Lietuvos politikų 
pozicija buvo klaidinga, nes „Suvalkų Sutartis nustato tiktai demarkacijos liniją ir 
valstybinių sienų klausimą palieka kaip tik atvirą“*. 

Dabar retrospektyviai jau galima matyti, kad tokiems sutarties akademiniams 
vertinimams suformuluoti padėjo ir „ant karštųjų“ surašyti pirmieji M. Romerio 
įspūdžiai ir pamąstymai po sutarties sudarymo, pirmosiomis po sutarties pasira- 
šymo „Želigowskio akcijos“ dienomis, užrašyti Dienoraštyje. Čia, mano nuomone, 
kaip tik ir turime unikalią autentišką to meto visuomenės sąmonės artefaktus fik- 
savusią medžiagą, kuri leidžia perprasti, kokie sudėtingi buvo Lietuvos ir Lenkijos, 
lietuvių ir lenkų santykiai. Iš nuodugnių aprašymų, kurie ateina į Vilnių, kur Lie- 
tuvos valstybė jau pasiuntė M. R6merį kartu su Kauno apygardos teismo pirminin- 


28. M. Rėmeris, Lietuvos konstitucinės teisės paskaitos, Vilnius: Mintis, 1990, p. 193-194. 
29. Op. cit., p. 194. 
30. Op. cit., p. 197. 

ku V. Kalniečiu ir dar dviem šio teismo nariais steigti Vilniaus apygardos teismą, 
ryškėja, kad įvairiatautė Vilniaus visuomenė nevienareikšmiškai vertino įvykių, 
vykusių Suvalkų derybų metu, konsteliaciją. Iš teksto matyti, jog tiek lietuvių, tiek 
lenkų bendruomenės buvo sutelkusios dėmesį į derybų Suvalkuose eigą. „Po pietų 
„Vilniaus žinių“ redakcijoje iš Stadzevičiaus ir Vaclovo Biržiškos sužinojau, jog iš Su- 
valkų gautas tarnybinis pranešimas, kad demarkacijos linija, o kartu ir paliaubos jau 
nustatytos Nemuno dešiniajame krante. Ji eina per Varėną, jos traukinių stotis turi 
būti lenkų pusėje, o miestelis - lietuvių, ir toliau eina link Eišiškių. Lydos kraštuose 
netoli tos vietos, kur šiuo metu vyksta lenkų ir bolševikų kovos, demarkacijos linija 
dar nenustatyta. Tačiau linijos ir taikos iš Gardino pusės nustatymas atneš tam tikrą 
nusiraminimą, nes Vilniui ir vėl nebekyla tiesioginė grėsmė.“ 

M. Rėmeris, bendraudamas su Vilniaus lenkų ir lietuvių veikėjais (M. ir V. Bir- 
žiškomis, W. Studnickiu, A. Zasztowtu ir kitais), Dienoraštyje užfiksavo jų viltis, 
kad derybų ir Tautų Lygos Kontrolės komisijai padedant gali pavykti išvengti ka- 
rinio lenkų ir lietuvių konflikto. Akivaizdu, ir vieni, ir kiti turėjo aiškų pojūtį, kad 
lenkų kariuomenės pasirodymas Vilniuje - tik laiko klausimas: „Laikraščiai skelbia, 
kad šiandien Suvalkuose tikimasi pasirašyti lietuvių ir lenkų paliaubas pagal nusta- 
tytą demarkacijos liniją. Tautų Lygos Kontrolės komisija stengiasi vietoje likviduoti 
kivirčą, išsiaiškinti ginčytiną Varėnos ir ten vykstančio mūšio klausimą ir priversti 
abi puses paklusti. Taigi, būtų galima tikėtis, kad ginkluotas konfliktas greit pasi- 
baigs. Tačiau Vilniuje tvyranti ramybė nepasitiki pati savimi. Tarp gyventojų sklinda 
įvairiausių gandų. Kalbama, kad lenkų kavalerija pasirodžiusi kažkur apie Jašiūnus. 
Taip pat vis garsiau imama kalbėti apie galimą pernai lenkų armijoje suformuotos lie- 
tuvių ir baltarusių divizijos žygį į Vilnių. Tokių užuominų pasirodė Vilniaus spaudoje, 
kas kursto atitinkamus gandus ir spėliones.“** 

Jau tą dieną lietuviai, nepaisydami to, kad derybos dar nebuvo pasibaigusios, 
buvo įsitikinę, kad Vilnius prarastas. Tuo tarpu vietos lenkai ruošėsi Lenkijos 
kariuomenės įžengimui. Žydai, vadovaudamiesi 1919 m. balandžio mėn. patirtimi, 
buvo apnikti baimės dėl tokios įvykių raidos. „Tačiau gandai ir žinios iš oficialių 
šaltinių apie lenkų artėjimą skambėjo labai kategoriškai. Bet dar ryte padėtis buvo 
tokia, kaip ir kitomis dienomis. Tuo tarpu po 2 valandos lietuviai staiga ėmė panikuo- 
ti. Matyt, žinios tapo dar grėsmingesnės, nes įsakyta evakuotis. Ministerijos, žinybos, 
karinės įstaigos, įsikūrusios Vilniuje, tarnautojai ėmė pakuotis, krautis į vežimus ir 
automobilius daiktus ir bėgti iš miesto. Ne, tiesą sakant, miestas ėmė virti. Tyla virto 
garsais. Gatvėse ėmė burtis žmonės. Visur pilna smalsuolių, norinčių pamatyti, kaip 


31. Žr. Dienoraštis 1920 m. kovo 16-0ji-1921 m. sausio 12-0ji, p. 322. 
32. Op. cit., p. 324-325. 


sprunka lietuviai. Miestas valanda po valandos keičiasi, laukia, kada įžengs lenkai. 
Kada baigsis laukimas ir pasigirs džiaugsmingi ovacijų šūksniai. Žydai neabejingi. 
Jie bijo. Tuo metu, kai tai rašau, yra 730 valandos vakaro. Galimas daiktas, šiandien 
naktį lenkai arba tos divizijos užims Vilnių. Ar lietuviai gins Vilnių - nežinau, bet, re- 
gis, daliniai, kurie žygiuoja į Vilnių, užbėgo lietuvių kariams, veikiantiems fronte, už 
akių. Jeigu šiandien naktį įžengs lenkai, negalėsiu rytoj išvykti, nes lietuvių traukinys 
jau nevažiuos. Nežinau, kaip pateksiu į Bagdoniškį, o gal apskritai negalėsiu dalyvau- 
ti Papos laidotuvėse. Mano butas vėl tuščias, nes kambarius nuomoję lietuviai pabėgo. 
Pabėgo ir mano tarnaitė Onutė Diržytė į Kauną“? 

Kitą dieną šios nuostatos dar labiau sustiprėjo. Noriu atkreipti dėmesį: Vilniaus 
inteligentijos aplinkoje jau neabejojama, kad vyksta „Želigowskio maišto“ in- 
scenizacija: „Susidariusią padėtį galima tik vienu būdu paaiškinti: Vilnių puola ne 
reguliarioji lenkų armija, o iš tiesų „lietuvių ir baltarusių divizija“. Krikščioniškoji 
liaudis Vilniuje neskiria tos divizijos nuo lenkų armijos, mano, kad samprotavimai 
apie diviziją tėra tik pasaka, ir nuoširdžiai tiki, kad ateina lenkai. Visa inteligentija 
įsitikinusi, kad tai divizija artėja, o jai įžengus į Vilnių, susikurs ir tuoj pat pasiskelbs 
savarankiška vyriausybė. Tada kalba eitų ne apie tiesioginę lenkų invaziją, o apie Len- 
kijos inspiruotą perversmą, įvykdytą militaristiškai ir politiškai organizuotų vietos 
lenkų grupuočių. Na, bet pamatysime, kas bus. Ši mįslė turėtų greitai būti įminta.“* 

Vienu metu jau buvo patikėta arba norėta tikėti, kad taip formuojasi Lietuvos pi- 
lietinio karo situacija. Tos pat dienos (spalio 9-osios) vakarą M. Romeris Dienoraš- 
tyje rašo: „Mieste vis labiau plinta įsitikinimas, kad tai ne lenkų kariuomenės maršas 
į Vilnių, bet lietuvių pilietinio karo genezė su Lietuvos lenkais, o gal net jų tarpusavio 
santykių genezė ir, duok Dieve, kad Kauno Lietuva susitartų su Vilniaus Lietuva. Kad 
ir kas tai būtų, nors ir tikrasis karas, geriau tai būtų vidaus reikalas negu tikroji 
Lenkijos invazija. Vienok, kaip rodo tolesni jo svarstymai, atidesnė gaunamos in- 
formacijos analizė tokias iliuzijas sunaikino. 

Taigi, M. Romeris buvo pirmasis, kuris plačiajai to meto Lietuvos visuomenei 
pasakė ir teisiniais politiniais argumentais remdamasis išaiškino, kad Suvalkų su- 
tartis buvo tik paliaubų dokumentas, nesprendęs Lietuvos ir Lenkijos sienų bei Vil- 
niaus priklausomybės klausimo. Antra vertus, pacituoti publikuojamo Dienoraščio 
tekstai dar kartą paliudija, koks tai informatyvus šaltinis, atveriantis galimybes 
sudėtingoms to meto Lietuvos ir Lenkijos, lenkų ir lietuvių santykių peripetijoms 
nagrinėti dar įvairiapusiškiau. 


33. Op. cit., p. 327. 
34. Op. cit., p. 328. 
35. Op. cit., p. 330. 


Galima drąsiai sakyti: tik Dienoraščio tekstai kol kas liudija ir masoniškų struk- 
tūrų poveikį pirmosioms neoficialioms Lenkijos ir Lietuvos politinių jėgų „delega- 
cinio“ lygio akcijoms 1920-1922 m. sprendžiant „Vidurio Lietuvos“ problemą. 

Grįžtant prie pirmos Dienoraščio publikacijos įvado, kuriame jau buvo aptartos 
M. Romerio ir masonų sąsajos”, pažymėtina, kad pirmoji ložė „Jedność“ („Vienybė“) 
Vilniuje 1910 m. buvo įkurta Rusijos kadetų iniciatyva, kaip „Didžiųjų Rusijos Rytų“ 
provincijos ložė. Tais metais iš „Jedność“ atsiskyrė nauja ložė - „Litwa“ („Lietuva“), 
0 1914 m. (spalio-lapkričio mėn.) iš „Litwos“ atsiskyrė dar viena ložė - „Bialoruš“ 
(„Baltarusija“). Ką reiškė šie faktai aptariamam kontekstui? Kaip žinia, masonybė — 
istoriškai susiformavęs tarptautinis reiškinys, telkiantis vietos, ir ne tik vietos, elitą 
(kultūrinį, politinį ir ekonominį) visuomenės sisteminėms problemoms spręsti, t. y. 
toms problemoms, kurios kyla pasaulėjautos, ideologinių politinių nuostatų, ekono- 
minių kultūrinių interesų skirtingumo ir jų nesuderinamumo politinėse ekonomi- 
nėse sistemose visuomenės viduje ir išorėje. Masoniškos struktūros įgalina burtis 
elito atstovus, nepaisant šių skirtybių, iš pirmo žvilgsnio nesuderinamų, aiškintis 
ir ieškoti bendro, suderinto intereso, o jį radus grįžti į savo aplinką ir jį pristatyti 
bei aiškinti viešai, surandant legalių įrankių neišvengiamoms problemoms spręsti 
viešose institucijose (parlamentuose, tarptautinėse ir visuomeninėse organizacijose, 
susivienijimuose ir pan.). Masoniškų susibūrimų pagrindas - bendros, laiko išban- 
dytos vertybės: nuo pat savo oficialios veiklos pradžios XVIII a. masonai buvo ir yra 
žmonijos tarpusavio meilės, brolybės idealų, žmonių dvasios laisvės propaguotojai. 
Nuo 1910 m. Vilniuje atgimusiose masonų ložėse veikė Lietuvos tautų (lietuvių, žydų, 
lenkų, rusų, baltarusių) demokratinės orientacijos veikėjai. Informuodami, konsul- 
tuodami vienas kitą, jie, pasinaudoję šiomis struktūromis, ieškojo kompromisinių 
idėjų, diegė jas savo politinių visuomeninių organizacijų, grupuočių veikloje. Jie 
stengėsi skatinti visuomeninius judėjimus tas idėjas įgyvendinti. 1915 m. Vilnių už- 
ėmus vokiečiams minėtosios trys ložės susivienijo į „Lietuvos Didžiuosius Rytus“, 
vadovaujamus Jurgio Šaulio. Kaip tik jų iniciatyva tų metų gruodžio 19-ąją pasirodė 
LDK konfederacijos universalas, skelbiantis LDK valstybingumo atkūrimo siekius”. 
Vis dėlto karo audros brolius išblaškė, praktinio įgyvendinimo minėtoji deklaracija 
nesulaukė ir masonų ložė „užmigo“. 


36. R. Miknys, Mykolas Rėmeris - Lietuvos modernybės aušros metraštininkas, analitikas ir politi- 

„Lietuvos Didieji Rytai“ atgimė 1920 m. Kaune, kai čia atvyko senasis „Lietuvos“ 
ložės meistras Mykolas Romeris. Kaip liudija publikuojamo Dienoraščio tekstas, 
1920 m. liepos 22 d. Stepono Kairio bute ir įvyko „Lietuvos“, kaip motininės „Lie- 
tuvos Didžiųjų Rytų“ ložės, atkūrimas“. Be minėtųjų, susirinkime dalyvavo Jurgis 
Šaulys, Vaclovas Bielskis, Dominykas Semaška, Augustinas Janulaitis. (Pažymėtina, 
kad po susirinkimo, netrukus į ložės veiklą įsitraukė Mykolas Sleževičius, Jonas 
Vileišis, Vaclovas Biržiška, Zigmas Žemaitis, Uria Kacelenbogenas, Vincas Čepins- 
kis, Antanas Purėnas, Antanas Sugintas, Viktoras Biržiška, Gabrielė Petkevičaitė- 
Bitė, Zigmas Toliušis, šiauliečiai Peliksas Bugailiškis, Kazimieras Venclauskis ir 
kiti.) Būtent šiame susirinkime nutarta orientuoti ložės veiklą ką tik susikūrusio 
Lietuvos valstybingumo pamatams stiprinti. Patvirtintas „Lietuvos Didžiųjų Rytų“ 
statutas skelbė, kad masonų veikla bus plėtojama ne tik tuo metu Lietuvai priklau- 
sančioje teritorijoje, bet ir žemėse, kurios „pilnai ar dalinai apgyvendintos lietuvių 
ar kurių gyventojai siekia valstybinio susijungimo su Lietuva“ (Vilnius, Klaipėda, 
Mažoji Lietuva, Suvalkija, Baltarusija)?. Visai neatsitiktinai Lietuvos masonai svar- 
biausiu dienos uždaviniu pripažino „Rytų Lietuvos sujungimą su Lietuvos valstybe, 
o konkrečiai - sukurti tokio sujungimo valstybinės politikos veiksnius ir ją planingai 
ir nuosekliai veikti“?. Iš esmės buvo laikomasi prieškario Lietuvos valstybingumo 
atkūrimo planų. 

Tad koks buvo požiūris ir kokių konkrečių veiksmų Lietuvos masonai ėmėsi „Vi- 
durio Lietuvos“ problemai spręsti? Koks buvo paties M. Romerio vaidmuo ir kodėl? 

Istoriografijoje šis klausimas iš esmės nenagrinėtas. J. Sawickis savo straipsnyje 
tik užsimena, kad M. Romeris 1921 m. sausio mėn. vyko į Vilnių, siekdamas ten 
atkurti „Lietuvos Didžiuosius Rytus“ ir parengti sąlygas Vilniaus ir Kauno demo- 
kratinės orientacijos politikų deryboms”. Čia reikia pasakyti, kad Lietuvos ir Len- 
kijos istoriografijoje (R. Žepkaitė ir P. Lossowskis) yra gana nuodugniai išanalizuo- 
tos Vilniaus problemos peripetijos Lietuvos ir Lenkijos santykiuose 1920-1921 m.“ 
Daug vietos tyrimuose buvo skiriama oficialioms deryboms, kurios Varšuvoje vyko 
1920 m. gruodžio 13 d., kai lietuvių delegacijai vadovavo krikščionis demokratas Jus- 
tas Staugaitis, ir 1921 m. sausio pabaigoje-vasario pradžioje, kai su nauja delegacija į 
Varšuvą buvo nuvykęs Bronius Balutis. Kaip žinoma, lietuvių delegacija pirmosiose 

derybose siūlė Lenkijos politikams atsisakyti plebiscito organizavimo Vilnijoje ir 
pripažinti sienas pagal Lietuvos ir Rusijos 1920 m. liepos 12 d. sutartį, o Vilnių - sos- 
tine. Savo ruožtu žadėjo garantuoti Lenkijai laisvą tranzitą per Lietuvą, pradėti de- 
rybas dėl ekonominio bendradarbiavimo, pripažinti laisves ir teises mažumoms. Be 
to, buvo teigiama, kad Lietuvos administravimas bus grindžiamas decentralizacijos 
principais, kas galėjo reikšti Vilniaus autonomijos pripažinimą. Žinoma, tokius pa- 
siūlymus lenkų pusė atmetė, pasiūlė sudaryti uniją ar federaciją. Derybos baigėsi 
be rezultatų. Antrosiose derybose lietuviai iškėlė „teisingo plebiscito“ tezę - pagal 
ją Želigowskio kariuomenė turėjo palikti užimtą teritoriją, taip būtų įkurta lietuvių 
administracija šalia lenkų. Turėjo organizuoti ir plebiscitą tuomet, kai Lietuva gaus 
tarptautinį pripažinimą. 1921 m. vasario 13 d. lietuvių delegacija atsisakė plebiscito 
idėjos ir Tautų Lygos Tarybai pasiuntė pranešimą, kad Vilniaus klausimu Lietuva 
laikosi nuostatos: Vilnius yra jos sostinė ir būtų teisinga, jeigu jis būtų prijungtas 
prie Lietuvos be plebiscito“. 

Istoriografijoje iki šiol liko neaptarti slapti Vilniaus ir Kauno demokratinės 
orientacijos politikų pasitarimai - derybos, inicijuotos Lietuvos masonų, vykusios 
beveik tuo pat metu; tada buvo svarstomos ir tos pačios problemos sprendimo gali- 
mybės. Manau, kad tyrinėtojai šį faktą žinojo, nes labai trumpas šių derybų komu- 
nikatas buvo paskelbtas spaudoje 1921 m. kovo mėn., tačiau, išskyrus J. Savickį, tai 
nesiejama su Lietuvos masonų veikla. Oficialiuose archyvuose medžiagos apie šiuos 
pasitarimus iš esmės nėra. Vis dėlto dabar jau galima drąsiai teigti, kad juos plačiau- 
siai aprašė vienas iš šių pasitarimų iniciatorių ir aktyvių dalyvių Mykolas Romeris 
savo Dienoraštyje. 

Iš M. Romerio Dienoraščio medžiagos matyti, kad pasitarimų iniciatyva užgimė 
„Lietuvos“ ložės posėdžiuose. Tokio sumanymo realizavimui ypač buvo palanki ta 
aplinkybė, kad M. Romeris ir Vilniuje tuomet gyvenęs masonų „brolis“ Mykolas 
Biržiška priklausė Lietuvos vyriausybės ką tik sukurtai Lietuvos Rytų komisijai, be- 
sirūpinančiai šios teritorijos prijungimo ir integracijos į Lietuvos valstybę planais. 
Oficialiai derybų sumanymas vyriausybei buvo teikiamas kaip komisijos aplinkos 
svarstymų rezultatas. Antra vertus, buvo atkreiptas dėmesys į tai, kad anuomet, 
1920 m. gruodžio mèn., „Vidurio Lietuvos“ Laikinosios valdžios komisijai vadovavo 
W. Abramowiczius, kartu buvęs ir Vilniaus masonų vadovu. Jis, nors ir susisaistęs su 
Lenkijos masonais, neatsisakė prieškario planų realizavimo - atkurti istorinės Lietu- 
vosvalstybingumą. Skyrėsi tikjo irjo aplinkos nuo M. Romerio beijo šalininkų tokios 
Lietuvos visuomenės sandūros projekcijos. Pažymėtina, kad W. Abramowicziaus 

vadovaujama Vilniaus valdžia irgi pripažino Kauno ir Vilniaus politikų tiesioginio 
kontakto reikalingumą, sprendžiant Vilniaus klausimą**. Visomis šiomis palankio- 
mis aplinkybėmis ir nutarta pasinaudoti. 

Dienoraščio puslapiuose rašoma, kad į Vilnių pasitarti su Vilniaus lenkų demo- 
kratais krajovcais (Witoldu Abramowiczium, A. Zasztowtu ir kitais) ruošiasi vykti 
socialdemokratas Steponas Kairys. Apie tai jau kalbama 1920 m. gruodžio 19 d. Savo 
sumanymams įgyvendinti iniciatoriai gana nesunkiai užangažavo užsienio reikalų 
ministrą, krikdemą Juozą Purickį. Jam M. Biržiška perdavė informaciją, kad Vil- 
niuje yra vietinių politikų, linkusių tartis su Kaunu be tiesioginio Varšuvos dalyva- 
vimo. Gruodžio 21 d. jau oficialiu J. Purickio pavedimu į Vilnių buvo išsiųsti tartis 
M. Romeris, S. Kairys ir P. Adamowiczius. Prieš išvykstant pokalbyje su Rėmeriu 
pranešta, kad lietuviai, sprendžiant Vilniaus klausimą, pasirengę didelėms nuolai- 
doms - kalbos ir amnestijos klausimais ir svarstyti Rytų Lietuvos autonomijos pro- 
jektą. Užsiminta, kad toks projektas jau rengiamas, numatoma, kad Rytų ir Vakarų 
Lietuvos dalys turės savo Seimus, be to, bus bendras visos valstybės Seimas, kariuo- 
menė, užsienio politika, finansai, komunikacija, aukštoji mokykla. Tokią informaci- 
ją J. Purickis paprašė perduoti vilniečiams ir pasiūlyti jiems atvykti derėtis į Kauną. 
Atskirai įpareigota išsiaiškinti santykius su Vilniaus baltarusių veikėjais. 

Vilniuje 1920 m. gruodžio 22 d. S. Kairys ir M. Romeris susitiko su W. Abramo- 
wicziumi, A. Zasztowtu, L. Abramowiczium, H. Romer-Ochenkowska, Z. Jundziliu 
ir kitais. Iš esmės visi jie buvę prieškario Vilniaus masonų veikėjai ir tęsę savo vei- 
klą po karo jau kaip Lenkijos tautinės Didžiųjų Rytų ložės nariai. Per konsultacijas 
išaiškėjo, kad sunkiausia yra susitarti dėl vietinių Kauno ir Vilniaus santykių. Vil- 
niaus lenkų demokratų grupuotė laikėsi nuostatos, kad jie būtų sutvarkyti reali- 
zuojant kantoninės Lietuvos principą, kuris geriausiai, anot jų, turėjo garantuoti 
tautinių interesų nepažeidžiamumą. Be to, Vilniaus pusė aiškiai buvo nusistačiusi 
už „artimus ryšius“ su Lenkija, kaip Lietuvos valstybingumo garantą. Konkrečių 
nutarimų nepriimta. Nutarta tik organizuoti neoficialų pasitarimą 1921 m. pradžio- 
je. 1920 m. gruodžio 29 d. M. Rėmeris ir S. Kairys apie savo išvykos rezultatus pra- 
nešė vadinamajam „mažajam vyriausybės kabinetui“. Posėdyje dalyvavo ministras 
pirmininkas K. Grinius, užsienio reikalų ministras J. Purickis, ministrai Ernestas 
Galvanauskas, Petras Klimas ir Jurgis Šaulys. Buvo nediskutuota, o tik pritarta, kad 
toliau reikia tęsti slaptus pasitarimus su Vilniaus lenkų demokratais, socialdemo- 
kratais ir „Odrodzenie“ politinės grupės nariais. 

Antras pasitarimas taip pat įvyko Vilniuje, nors ir neoficialiai, bet politinių de- 
legacijų lygiu. Lietuvių delegaciją sudarė liaudininkų ir valstiečių bloko politikai. 
Dalyvavo Seimo nariai Vytautas Račkauskas, Jonas Makauskas ir F. Bortkevičienė. 
Socialdemokratams atstovavo Seimo narys Kazimieras Wenclauskis. Pažymėtina, 
kad pastarieji buvo susiję ir su Lietuvos masonais. Kaip pasitarimo organizatorius 
ir koordinatorius vyko M. Rėmeris. Vilniuje prie jų prisidėjo iš Varšuvos tiesiogiai 
atvykę Bronius-Kazys Balutis ir Zigmas Žemaitis. 

Pirmiausia 1921 m. vasario 23 d. delegacija susitiko su Tadu Wroblewskiu; buvo 
tartasi dėl programinių siūlymų deryboms su vilniečiais. Lietuviai iš pradžių pa- 
teikė Justino Staugaičio vadovaujamos delegacijos Varšuvoje siūlymus. Tačiau 
T. Wrėblewskis juos atmetė. Nutarta, kad reikia siūlyti tartis: 1) dėl personalios au- 
tonomijos - teritorinės savivaldos, 2) decentralizacijos. Tą pačią dieną delegacija su- 
sitiko su Vilniaus žydais: Sionistų partija, Demokratų partija, partija „Circy-Cyon“ 
su J. Wygodskiu, Cemaku Szabadu, dr. Gierszanu priešakyje. Žydai lietuvių inicia- 
tyvai susitikti su lenkais ir numatytų svarstymų programai pritarė. 

Pasitarimai - derybos - su Vilniaus lenkų demokratiniais veikėjais vyko 1921 m. 
vasario 24-26 d.“ Lenkams atstovavo Demokratų partijos, Liaudininkų sąjungos, 
„Odrodzenie“ atstovai (W. Abramowicz, B. Krzyżanowski, L. Chominūski, Napole- 
on Czarnocki, Leon Pietkiewicz, Stanistaw Helman). Demokratai buvo oficialiai 
įpareigoti vesti derybas, o „Odrodzenie“ atstovai tokių įgaliojimų neturėjo. Toliau 
vykstant deryboms jiems atstovavo visa jų taryba, nes pastarajai nepavyko susitarti 
dėl atstovų. Lenkų pusė, ypač „Odrodzenie“ atstovai, reikalavo, kad į svarstomų 
klausimų projektą būtų įtrauktas „ryšių su Lenkija“ klausimas. Lietuviai sutiko ne- 
norom. Jie, vadovaujami Z. Žemaičio, diskusijoms buvo pateikę savo „pasiūlymų 
projektą“: 1. Teritorija. žemės, kurios buvo jau administruojamos Lietuvos Steigia- 
mojo Seimo, Sostinė Vilnius, kaip administracinis, politinis ir kultūrinis centras, 
ir tos žemės, kurios „traukia“ link Vilniaus ir Nemuno; 2. Vidinis susitvarkymas 
(lygios teisės, autonomija, decentralizacija - pavietų savivalda su teise grupuotis į 
apskričių ir sričių autonomines savivaldas. Pastaroji turėjo tapti lietuvių pusės kon- 
trteiginiu polemizuojant su siūlomu lenkų („Odrodzenie“) kantoniniu teritorijų 
(Vilniaus ir Kauno) sutvarkymo variantu); 3. Lietuvos požiūris į Lenkiją. Jis buvo 
apibrėžtas tokiais postulatais: a) Lietuva ir Lenkija plėtoja savo santykius kaip dvi 
suverenios valstybės; b) Lietuva siekia savo neutralumo tarptautinio pripažinimo; 
c) Lietuva įsipareigoja niekada nekenkti Lenkijai ir netoleruoti savo teritorijoje jokių 
priešiškų organizacijų bei karinių formuočių, nukreiptų prieš Lenkiją; d) Lietuva 

suteikia Lenkijai priėjimą prie jūros per savo teritoriją; e) Lietuva įsipareigoja su- 
daryti prekybos ir ūkio konvencijas su Lenkija; f) Lietuva Lenkijai suteikia savo 
tarptautiniuose santykiuose labiausiai priviligijuotos valstybės teises. Šie klausimai 
ir buvo diskutuojami pasitarimuose su „Odrodzenie“ atstovais. Pažymėtina, kad dėl 
pasiūlymų projekto K. Venclauskis konsultavosi ir su PPS, Bundo ir Vilniaus balta- 
rusių demokratinės orientacijos veikėjais (Fabijanas Jaremičius, Karabačius, Duševs- 
kis, I. Luckevičius). Konsultacijose PPS veikėjai kėlė Lenkijos ir Lietuvos federacijos 
idėją. Baltarusiai pasisakė prieš šią idėją, vis dėlto po ilgų K. Venclauskio įtikinėji- 
mų pritarė iš esmės LSDP aprobuotam, kantoninės Lietuvos su Steigiamuoju seimu 
Vilniuje kūrimui. Kaip rodo M. Rėmerio Dienoraštis, šias slaptas derybas atidžiai 
stebėjo ir Vilniaus vyskupas Jurgis Matulaitis, siuntęs į pasitarimus kun. Antaną 
Viskantą, žinomą savo krajovcinėmis orientacijomis, ir kun. Konstantiną Olšauską. 
Galiausiai, baigiantis pasitarimams Vilniuje ir turint viltį juos pratęsti Kaune, kovo 
mėn. pradžioje J. Matulaitis pasiūlė per A. Viskantą išplėsti šią, jo akimis, naudingą 
akciją ir organizuoti šalia abiejų pusių krikščionių demokratų pasitarimus dėl Vil- 
niaus ir Kauno bendro valstybingumo realizavimo. 

Diskusijos pozicijas suartino ir buvo susitarta pratęsti tolesnius kontaktus. Kaip 
minėta, buvo parengtas bendras komunikatas spaudai. Jame buvo pabrėžta, jog abi 
pasitarimų pusės (lenkų ir lietuvių) konstatuoja, kad: 1. Vilniaus ir Kauno, Len- 
kijos ir Lietuvos santykių problemos negali būti sprendžiamos karo būdu; 2. Abi 
pusės pripažįsta, kad būtina užmegzti reguliarius komunikacinius santykius tarp 
Vilniaus ir Kauno; 3. Abi pusės įsipareigoja panaikinti kliūtis Vilnijos ir Kaunijos 
gyventojams laisvai sugrįžti į savo gimtines; 4. Abi pusės pripažįsta politinę am- 
nestiją veiksmų, kuriuos nulėmė ligšioliniai santykiai; 5. Abi pusės laiko būtina 
toliau tęsti pradėtas diskusijas. Antruoju tokių diskusijų aktu turės būti Vilniaus 
atstovų vizitas Kaune. Kreipimasis buvo patvirtintas „Odrodzenie“ ir lietuvių at- 
stovų parašais““. 

Kaip teigia istoriografai, 1921 m. kovo 2 d. Tautų Sąjungos taryba, Lietuvai ir 
Lenkijai nesusitarus dėl plebiscito, pasiūlė organizuoti tiesioginius pokalbius Briu- 
selyje. Prasidėjus deryboms tarp Varšuvos ir Kauno, tiesioginiai Vilniaus ir Kauno 
ryšiai tapo antraplaniai, ir, iš esmės, užsimezgę minėtųjų Vilniaus ir Kauno politi- 
nių grupuočių kontaktai nutrūko”. 

Vis dėlto aprašytas faktas nėra vienintelis atvejis, kai Lietuvos masonai bandė 
daryti įtaką „Vidurio Lietuvos“ problemoms spręsti. Dėl to „Lietuvos Didieji Ry- 
tai“ keletą kartų, nors ir neveiksmingai, bandė užmegzti saitus su Vakarų Europos 

masonų struktūromis, kiek sėkmingiau sekėsi su baltarusių lože“. Šiais kanalais 
ieškota palaikymo ir Latvijoje. M. Sleževičius ir J. Šaulys 1921 m. „Lietuvos“ ložės 
susirinkime referavo apie tokių pokalbių Rygoje rezultatus. Išklausę jų, ložės nariai 
pasisakė už lietuvių ir latvių suartėjimą, buvo bandyta per masonų struktūras ma- 
žinti polonofilines nuotaikas Latvijoje“?. 

Taigi, Lietuvos masonai, atnaujinę savo veiklą jau nepriklausomoje Lietuvoje, 
visą savo energiją sutelkė į „Vidurio Lietuvos“ problemas. Vis dėlto jų veikla spren- 
džiant šią problemą neatnešė pozityvių rezultatų. Antra vertus, dėl tokios gana 
vienpusiškos ir politiškai angažuotos veiklos nukentėjo pati masonų organizaci- 
ja. Kaip 1924 m. teigė M. Romeris, „Lietuvos masonai labai skurdžiai vegetuoja““. 
Labai sulėtėjo struktūros plėtra. „Lietuvos“ ložėje nuolat diskutuoja bendrųjų 
humanistinių idėjų propagandos ir politinio veikimo šalininkai. Vyraujant pasta- 
riesiems, ložės veikla buvo slapta. O tai trukdė „Lietuvai“ registruotis Tarptautinio 
masonų susivienijimo (Association Magonnigue Internationale) organizacijoje; ji 
būtų paviešinusi tam tikru lygiu ložei priklausiusius asmenis. Vengiant tai daryti 
1922 m. pateiktoje registracijos paraiškoje buvo įrašyta konspiracijos sąlyga. Šitai ir 
tapo pretekstu - minėtoji tarptautinė organizacija atsakė neigiamai”. „Lietuvos Di- 
dieji Rytai“ dėl savo veiklos pobūdžio liko izoliuoti tarptautiniame masonų kontek- 
ste iki pat Antrojo pasaulinio karo. Dėl to ir tarpukario Lietuvos vidaus gyvenime 
Lietuvos masonų veikla nebuvo ženkli. 

Grižkime prie M. Romerio asmens. Akivaizdu, jog dėl savo tuo metu turėtų plačių 
ryšių su įvairių sluoksnių ir tautybių atstovais jis aptartuoju laikotarpiu labiausiai 
prisidėjo, kad masonų veikla būtų sutelkta „Vidurio Lietuvos“ problemoms spręsti. 
Priklausydamas daugeliui minėtųjų demokratinės orientacijos lenkų ir lietuvių 
institucijų ir draugijų, artimai bendradarbiaudamas su baltarusių tautinio judėjimo 
atstovais, neabejotinai tapo svarbiausiu asmeniu, telkiant tas skirtingas grupes šioms 
problemoms narplioti. Tai patvirtina ir publikuojamo Dienoraščio įrašai, nors pats 
juose kukliai nutyli savo reikšmingą įtaką ir užima tarsi metraštininko poziciją. 


HE 

Tiek ankstesnėse Dienoraščio publikacijose, tiek šioje knygoje vardai, pavardės 
ir vietovardžiai lietuvinami, skliausteliuose įrašoma originali versija pirmąkart 
paminint ir paaiškinimuose. Tas pat principas taikomas ir asmenvardžių bei vie- 
tovardžių rodyklėje. Tie asmenys, kurie buvo pristatyti ankstesnėse Dienoraščio 
dalyse (M. Romeris, Dienoraštis. 1918 m. birželio 13-0ji-1919 m. birželio 20-oji. Vil- 
nius: Versus aureus, 2007; Dienoraštis. 1919 m. birželio 21-0ji-1920 m. kovo 15-0ji. 
Vilnius: Versus aureus, 2009.), ir jų pavardės labai dažnai kartojasi, todėl čia pa- 
aiškinimuose jau neapibūdinami. Asmenvardžių rodyklėje jų pavardės pažymėtos 
simboliu „Kn. I, II“. 

Ir šioje knygoje už geranoriškumą, supratingumą, nuolatinę paramą rengiant 
naują knygą, dar kartą dėkoju buvusiam Lietuvos mokslų akademijos Vrublevskių 
bibliotekos direktoriui dr. Juozui Marcinkevičiui ir Rankraštyno darbuotojoms, o 
už parengto spaudai teksto skaitymą, pastabas, patarimus visiems Lietuvos istorijos 
instituto XIX amžiaus istorijos skyriaus Kolegoms ir Česlovui Laurinavičiui, Anta- 
nui Kulakauskui bei Vladui Sirutavičiui. 


Vilnius, 2011 m. sausio 21 d. 

1920 metų kovo 16 d. 
Antradienis 


Turiu daug mielų suvenyrų, prisegtų prie mano auksinio laikrodėlio grandinės ir 
primenančių įvairius mano gyvenimo epizodus. Šiandien gavau dar vieną mielą at- 
siminimo pakabuką. Dovanojo jį dvi teismo darbuotojos, su kuriomis mane sieja 
ypač šilti draugiški jausmai, - Liusė Roškovska ir Jullijja' Jurago. Pakabukas metali- 
nis, panašus į vizitinę kortelę užlenktu vienu kampu; jis yra didelis, gerokai didesnis 
už visus kitus ant laikrodžio grandinėlės kabančiuosius. Vienoje pusėje įstrižai iš- 
graviruoti du vardai: „M. Roškovska. J. Jurago“; kitoje pusėje taip pat įstrižas įrašas: 
„Lomža, 15/III 1920 m., nuoširdžios simpatijos simbolis“. Mane šis įrašas ir dviejų 
merginų dovana nuoširdžiai sujaudino. 

Teisme baigiau visus darbus: rašiau motyvacijas paskutiniams šeštadienio teis- 
mo posėdžio verdiktams. Rytoj dar kartą atidžiai juos peržvelgsiu ir susitvarkysiu 
korespondenciją ir įvairius popierius, kurie susikaupė nuo 1917 m. (naujausia Legio- 
nų, Ščipiorno, Kolno, Lomžos istorija). Praktiškai viską paliksiu saugoti Liusei Roš- 
kovskai, su savimi pasiimsiu tik tai, be ko negaliu išsiversti. Poryt diena bus skirta 
atsisveikinimo vizitams, penktadienis - daiktų pakavimui, šeštadienis - išvykimui. 
Šiandien seniūnijoje gavau leidimą vykti į Vilnių ir Vileiką (pas Elvyrą* į Obodov- 
cus). Taip pat gavau leidimą važiuoti traukiniu, jo reikėjo, nes šią dieną neribotam 
laikui sustabdytas privačių asmenų keliavimas traukiniais. 

Iš laiško, rašyto Karolio O'Rourkės Kotuniai*, sužinau, kad Papa, kuris vis dar 
yra Varšuvoje, ruošiasi keliauti į Torunę ir Poznanę, o vėliau ketina taisyti sveikatą 
Vengrijoje. Atrodo, į Bagdoniškį jis grįš negreit. 


i Žr. t. 2, p. 193- 
Elvyra Miečkovska (Elwira Mieczkowska), sesuo, laikinai gyvenanti Obodovcuose. 
3. Kotunia Prušanovska (Kotunia Pruszanowska), sesuo, laikinai gyvenanti Lomžoje. 


1920 metų kovo 17 d. 
Trečiadienis 


Ši diena buvo baisiai nuobodi. Nemėgstu tokių dienų, kai tuoj tuoj teks išvykti ir 
reikės nutraukti buvusius ryšius, keisti gyvenimo būdą ir t. t. Tokiomis akimirko- 
mis žmogus jaučiasi tarsi traukinys, nusiritęs nuo bėgių, praradęs tvirtą pagrindą 
po kojomis. Nors mėgstu keliauti, nuolatos judėti, bet rengimosi kelionei negaliu 
pakęsti, o tiksliau pačių paskutinių dienų prieš kelionę, ypač kai tenka išvykti ne 
kuriam nors laikui, o visam - mestis iš vienos vietos į kitą. Tuomet ir mintyse, 
ir gyvenime, ir netgi daiktuose tvyro netvarka. Taip, keliauti labai mėgstu, bet 
ne rengtis kelionei. Pagaliau malonu keliauti tik tada, kai nereikia imti lagaminų, 
viso savo gyvenimo į juos sudėti arba nebent su minimaliu bagažu. O keliauti su 
daiktais, su visu savo gyvenimu, sukrautu į dėžes - yra nepakeliama. Žmogus jau- 
čiasi tuomet savo daiktų vergas. Šiais laikais, neliko nė lašo kelionių komforto ir 
kelionė, ypač apsikrovus daiktais, virsta tikra katorga. Taigi pasiimu kuo mažiau 
daiktų: didžiąją jų dalį parduodu, nepaisydamas to, kad patirsiu nuostolių, nes 
šiais laikais bet koks, net ir smulkiausias daiktas yra vertesnis už pinigus, na, aišku 
tuo atveju, jei parduosi brangiai. Bet vis dėlto prisikaupė nemažai daiktų: pataly- 
nė, drabužiai, apatiniai drabužiai, dienoraščiai. Beveik visus popierius ir laiškus 
palieku Liusės priežiūrai. 

Šiandien rūšiavau ir dėliojau savo popierius ir laiškus, gautus pastaraisiais 
metais (nuo 1917 m. iki šios dienos). Laiškai ir dokumentai iš laikų, kai tarnavau 
Legionuose nuo 1915 m. iki 1917 m. (iki Ščipiorno) - deja, pradingo Varšuvoje 
(išskyrus išlikusius dienoraščius). Juos laikė Liudvikas Abramovičius (Ludwik 
Abramowicz), bet atlikusi kratą žandarmerija ar milicija praėjusiais metais juos 
atėmė ir viskas dingo. Šiandien peržiūrėdamas visus dokumentus ir popierius, 
kuriuos turiu, radau savo raštą apdovanojimui gauti „už ištikimą tarnavimą“. Iš- 
duotas Lenkijos legionų brigados raštas su Pilsudskio parašu, taip pat radau savo 
karinį bilietą, išrašytą mano pseudonimu - Mateušas Žymskis (Mateusz Rzyms- 
ki) ir kelias nuotraukas - vienoje jų nusiginklavę I pp kareiviai, marširuojantys 
į Kališą, daryta 1917 m. rugpjūčio 18 d. pakeliui į Ščipiorną. Gerai, kad bent tiek 
liko. Gaila dingusių laiškų iš Legionų laikų, labai gaila ir vienos nuotraukos, fo- 
tografuotos Zekže (Zegrze) - mano rekrutų grupės iš VI kapralų būrio su mani- 
mi priešaky. 

Liusė šiandien man padovanojo dar vieną pakabuką, šis nuo jos pačios - maža 
sidabrinė širdutė, miela prisiminimo dovanėlė nuo brangios mergytės. Gaila pa- 
likti Liusę. Gera ji mergina, prie manęs prisirišusi. 


1920 metų kovo 18 d. 
Ketvirtadienis 


Diena, skirta atsisveikinimo vizitams. Iš anksto susidariau sąrašą, pas ką turiu už- 
sukti atsisveikinti, o Liusė man tame lape surašė visų žmonių adresus. Mano lanky- 
tini žmonės vien tik teismo darbuotojai, nes tik su tokiu būriu bendrauju Lomžoje. 
Į sąrašą įtraukti šie asmenys: Apygardos teismo pirmininkas Filochovskis (Filo- 
chowski), Apygardos teismo teisėjai Skažynskis (Skarzynski), Dušynskis (Duszyns- 
ki), Makovskis (Makowski) ir Chelstovskis (Chelstowski), taikos teisėjai Liubenskis 
(Łubieński) ir (...), tardytojas Voichtas (Wojcht), prokuroras Senickis (Sienicki), pro- 
kuroro padėjėjas Macejevskis (Maciejewski), raštininkas Mikulovskis (Mikulowski), 
advokatai Hanusovskis (Hanusowski), Volodkevičius (Wotodkiewicz), Liachovičius, 
Krasnodembskis (Krasnodębski), Vinickis (Winnicki), Ryntileinas (Ryntflein) ir 
Červinskis (Czerwinski), teismo gynėjai Kordaševskis (Kordaszewski) ir Kulkinas 
(Kulkin) bei keturių Apygardos teismo skyrių raštinių vedėjai, sekretorius Bryn- 
čakas (Brynczak) (I instancijos baudžiamasis skyrius) ir sekretoriaus pavaduoto- 
jai Mikuckis (Mikucki) (I instancijos civilinis), Flezy (apeliacinis baudžiamasis, tai 
reiškia buvęs mano) ir Kaminskis (Kaminski) (civilinis apeliacinis). Į sąrašą nebuvo 
įtraukti šie teisininkai: Apygardos teismo teisėjas Chabovskis (Chabowski), taikos 
teismo teisėjas Vysockis (Wysocki), prokuroro pavaduotojas Šydlovskis (Szydlows- 
ki) ir teismo gynėjas Potynskis (Potynski). Neįtraukiau šių ponų todėl, kad jie į 
Lomžą atvyko vėliau už mane ir neužsuko pas mane vizito. 

Išskyrus teisininkus, aplankysiu tik p. Komarovą (Komarowa) ir galbūt p. Ja- 
runškevičovą (Jarunszkiewiczowa). Išskyrus jas, pas nieką neužsuksiu vizito, nes 
su niekuo, išskyrus teismo pasaulį, manęs nesiejo jokie artimesni santykiai. Tačiau 
rytoj aplankysiu Liusę Roškovską - pirmąkart lankysiuosi jos namuose - ir panelę 
Juliją Jurago. Su šiomis dviem merginomis mane sieja draugystės ryšiai. Pakabukas - 
širdutė, kurį vakar dovanojo Liusė, yra mielas ir jaudinantis suvenyras'. Aišku, tai 
simboliška dovana, nes iš tiesų tai net ne pakabukas, o kažkoks senovinis blizgutis, 
kurio funkcija religinė: vienoje pusėje yra prancūziškas įrašas „Jėsus“, kitoje pusėje 
„Marie“. Jis dvipusis, atsidaro tarsi medalionas, bet viduje kol kas tuščia. Liusė man 
surado tokią mielą dovaną kažkur sendaikčių turgelyje ir padovanojo, nes jis širdu- 

tės formos. Myliu šią merginą! 

Šiandien nusiplūkiau vaikščiodamas - diena skirta vizitams. Vienų įtrauktųjų 
į sąrašą neradau namie, kitus radau asmeniškai arba tik žmonas. Buvau linksmai 
nusiteikęs ir vizitai buvo malonūs. Kadangi ėjau atsisveikinti, tad neretai kalbėda- 
vomės apie mane. Nepaisydamas banalių apgailestavimų ir komplimentų galėjau iš 


kai kurių pokalbių susidaryti vaizdą, ką apie mano išvykimą mąsto žmonės. Labiau 
liberalūs elementai, kitaip tariant, negausūs mūsų teisėsaugos kairieji, mano, kad 
mano išvykimas prisidės prie pokyčių Lomžos teisme. Reakcionierių, ypač Ska- 
žynskio, kuris yra endekų šalininkas, ir prijaučiančio jiems Filochovskio, buvusio 
esdeko, teisėjų Dušynskio ir Chelstovskio instinktai turės daugiau laisvės reali- 
zuotis, nes kol buvau, mano nuomonė buvo svarbi. Skažynskis apskritai turi įprotį 
teismą paversti reakcingomis srovėmis, o jį sustabdyti nebus kam. Antras dalykas, 
kuris arba tiesiogiai, arba užuominomis man buvo pasakytas - tai mano oficialus 
atsisveikinimas darbovietėje. Pasirodo, ši oficialioji dalis įstrigo dėl“... sunkumų, 
kadangi kai kas (Filochovskis) manęs nemėgsta, nors to viešai nerodo, labai patogu 
pasinaudoti pretekstu, kad išvykstu tik „atostogų“. Tačiau pastebima nuolatinė trin- 
tis ir nesutarimai šiuo klausimu. Vieni linkę surengti man oficialų atsisveikinimą, 
kiti, prisidengdami mano atostogomis, rodo nepasitenkinimą. Kai kurie advokatai 
(manau, kad Ryntfleinas ir greičiausiai dar keli kiti) pasisakydavo nenoriai, man 
priekaištaudavo, kad laikiausi nagrinėjamų bylų eilės tvarkos ir neteikdavau pir- 
menybės specialioms advokatų byloms. Atrodo, labiausiai man simpatizuoja teismo 
raštinės darbuotojai. 


1920 metų kovo 19 d. 
Penktadienis 


Paskutinė diena Lomžoje. Prieš pietus Kotunia atėjo į mano butą ir padedama savo 
ir p. Komarovos tarnaičių - supakavo visus mano daiktus, kuriuos pasiimsiu. 

Po pietų tvarkiau įvairius smulkius reikalus mieste, vakare buvau pas Liusę Roš- 
kovską, kuri mane vaišino arbatėle, ir pas panelę Juliją Jurago - atsisveikinti. 

Liūdna paskutinė diena Lomžoje, nepaisant to, kad netrukus pildysis mano sva- 
jonės. Ne tai, kad gailėčiausi paliekąs Lomžą. Jeigu dar kartelį galėčiau rinktis: pa- 
silikti Lomžoje ar grįžti į savo šalį, pasirinkčiau sugrįžimą, nors ir vykstu į nežinią, 
net nenutuokdamas, kas manęs tenai laukia. Toks didžiulis mano prisirišimas prie 
savos šalies ir toks stiprus pareigos jausmas! Tačiau jaučiu tam tikrą nerimą, susijusį 
su grįžimu, nerimą, kurio nieku gyvu nekeisčiau į savo ramų gyvenimą ir darbą 
Lomžoje bei Lenkijoje. Tačiau liūdesys kyla ne vien tik iš šio nerimo. Man liūdna, 
nes Lomža su manimi neatsisveikina nuoširdžiai ir šiltai - kas mane šildytų kelio- 
nėje. Pateisinami gali būti motyvai, kodėl teisininkai nenori su manimi oficialiai 
atsisveikinti, nes formaliai vykstu tik „atostogų“. Bet, jeigu viršų imtų jausmai, būtų 


4. Neįskaitomas žodis. 


įmanoma rasti oficialaus atsisveikinimo formą, nepaisant formalumų. Žinau, yra 
tarp teisėsaugininkų žmonių, kurie man nuoširdžiai atsidavę, kad ir kokių politi- 
nių pažiūrų, bet bendro nuoširdaus atsisveikinimo, tokio iš širdies, deja, nebuvo. 
Visiškai kitaip buvo, kai važiavau iš Kolno. Tad tuo labiau vertinu nuoširdžius raš- 
tinės darbuotojų jausmus, ypač mylimų panelių, kurios taip nuoširdžiai su manimi 
atsisveikino. Vis dėlto aukštesnio rango teisininkai to nepadarė ir man, ruošiantis į 
kelionę, - tai skauda. 


1920 metų kovo 20 d. 
Šeštadienis 


Didžioji diena. Išvykstu iš Lomžos. Matyt, visiems laikams. 

Buvau neišsimiegojęs, tačiau jaučiausi puikiai. Man gero kelio linkėjo gaivus ir 
kvapnus oras. Neišsimiegojau, nes vakar naktį buvau Irkluotojų klube. Užsukau ten 
išgerti arbatos ir paskaityti laikraščių. Taigi sutikau ten kolegą Chabovskį ir advoka- 
tą Vinickį. Mano išvykimo proga Vinickis pavaišino vengrinu (vynas - vert. past.), 
paskui atėjo eilė kavai ir pagaliau - nepaisant gėrimo logikos - degtinė su užkanda. 
Mielai šnekučiuodamasis nepastebėjau, kaip greitai pralėkė laikas. Pasipasakojau 
Vinickiui ir Chabovskiui, jog man liūdna, kad teisininkai ir advokatai nesusiorga- 
nizavo su manimi atsisveikinti, nesvarbu, kokia forma tai būtų padaryta, ir kad pa- 
skutinę akimirką sumanyta bendra nuotrauka manęs netenkina. Chabovskis ėmė 
teisinti kolegas, sakė, kad nesutarimai dėl mano atsisveikinimo buvo tiktai dėl nesu- 
vokimo, ar išvykstu atostogų, ar visam laikui, bet mano atžvilgiu kolegos yra drau- 
giškai nusiteikę. Vinickis viską kitaip matė, suprato mano kartėlį ir kaltino mano 
kolegas teisėjus geros valios stoka, tačiau, pasak jo, advokatai negalėjo imtis inicia- 
tyvos pirmieji, vis dėlto turėjo būti parodyta teisėjų iniciatyva. Abu - Chabovskis 
ir Vinickis - man buvo labai draugiški, tad vakaras prabėgo nuoširdžiai besišne- 
kučiuojant. Iki 9 valandos nakties pasėdėjome klube. Kai išėjome, atsisveikinau su 
Chabovskiu ir Vinickiu. Mano daiktai jau buvo supakuoti, butas tuščias, nebuvo 
jame net lovos, nes buvo išnešta ir parduota p. Komarovai. Planavau paskutinę naktį 
pernakvoti pas Kotunią, bet tokį vėlyvą metą negalėjau ten pasirodyti. Tada maniau 
pernakvoti viešbutyje, bet užsukęs į kelis neradau laisvų vietų. Kadangi neturėjau 
kur dingti, nusprendžiau sugrįžti į klubą, kur dar žvakių šviesoje vėlyvieji svečiai 
žaidė kortomis; ten norėjau sulaukti ryto. Prie vieno staliuko sėdėjo keturi pažįs- 
tami ponai, jau bebaigią žaidimą. Kai sužinojo, į kokią bėdą esu patekęs, vienas jų, 
vaistininkas Linevičius (Liniewicz), buvo itin malonus ir pasiūlė nakvoti jo namuo- 
se. Pasinaudojau proga ir įsitaisiau jo bute svečiams skirtoje sofoje. Rytą, dar prieš 8, 


atsikėliau, kaip visada pasimankštinau ir išėjau į miestą. Užsukau pas Kotunią, dar 
atsisveikinau su p. Komarova, atsiėmiau pinigus iš banko (teismas išmokėjo man at- 
lyginimą už balandį, tad su savimi turiu per 5,5 tūkstančio markių), sutvarkiau kelis 
reikalus mieste ir nuėjau į teismą. Dar užsukau atsisveikinti į visas raštinės, užsukau 
į posėdžių salę, kur Chabovskis pirmininkavo apeliaciniam baudžiamajam posė- 
džiui, truputį pasėdėjau, pasiklausiau, kad paskutinį kartą įkvėpčiau to savo teismo 
posėdžių kvapo, ir pagaliau su visu būriu teisėsaugos darbuotojų nuėjome daryti 
grupinę nuotrauką. Fotografavosi šie asmenys: pirmininkas Filochovskis, Apygar- 
dos teismo teisėjai Skažynskis, Dušynskis, Makovskis, Chabovskis ir Chelstovskis, 
taikos teisėjai Liubenskis, Vysockis ir Pivkovskis (Piwkowski), tardytojas Voichtas, 
prokuroras Senickis, prokuroro pavaduotojas Macejevskis ir ipotekos raštininkas 
Mikulovskis (Mikutowski) - visi teisininkai kolegos. Nuotaika buvo pakili ir, ko 
gero, nuoširdi. Tačiau jaučiau: kolegos pasimetę dėl to, kad neįvyko oficialus atsis- 
veikinimas. Vieni teisinosi ir sakė, kad tai nesusipratimas ir apsileidimas, kiti - Ska- 
žynskis, Makovskis, Liubenskis - demonstravo begalinį nuoširdumą. Mane toks jų 
nesuvaidintas nuoširdumas sujaudino. Tie kolegos, kurie, ko gero, labiausiai kalti, 
kad neįvyko oficialus atsisveikinimas, ir kurie su pirmininku priešaky mažiausiai 
apgailestauja dėl mano išvykimo arba visai neapgailestauja, ryškiausiai rodė savo 
gailestį, įkalbinėjo pasilikti bent jau iki rytdienos, nes tuomet jie organizuotų atsis- 
veikinimą. O kas jiems draudė vakar organizuoti tą atsisveikinimą? Apie tai pagal- 
vojęs atsisakiau pasilikti dar vieną dieną, nors galėjau tai padaryti. Aišku, nenorėjau 
tokio atsisveikinimo, vardan kurio turėčiau atidėti savo išvykimą, nes tai būtų tarsi 
išmalda; pernelyg gerai žinojau, kad mažiausiai to trokšta tie, kurie įnirtingiausiai 
reikalauja pasilikti. Nelikčiau dėl apgaulės, nes tai būtų ne tiek atsisveikinimas, kiek 
jausmų simuliavimas. 


1920 metų kovo 21 d. 
Sekmadienis 


Vakar nusifotografavęs su kolegomis, galutinai su jais ir atsisveikinau. Susirinkęs 
daiktus iš buto bričkele važiavau į traukinių stotį. Traukinys išvyksta po 3 val., 
tad dar turėjau pusantros valandos. Netrukus į stotį atvyko su manimi atsisvei- 
kinti ir visi mano apeliacinio skyriaus raštinės darbuotojai. Atvyko Flery su pa- 
nelėmis Liuse Roškovska, Helena Mscichovska (Mšcichowska) ir Julija Juraga bei 
du raštininkai iš I instancijos baudžiamojo skyriaus - Kraševskis (Kraszewski) ir 
Sanevskis (Saniewski). Žinojau, kad su manim atsisveikinti ateis panelės, ir labai 
džiaugiausi šiuo dar vienu simpatijos įrodymu. Netrukus pastebėjau ir ateinantį 


prokuroro pavaduotoją Macejevskį, mano įpėdinį - Apygardos teismo teisėją, — 
netrukus atvyko ir teisėjas Makovskis, ir pagaliau teisėjas Skažynskis. Susirinko 
visas būrys manęs išlydėti. Tie kolegos, kurie mane mėgo ir linkėjo man gero, no- 
rėjo su manimi atsisveikinti ir mane išlydėti. Niekada to nepamiršiu. Prieš pa- 
judant traukiniui į stotį atėjo p. Jarunškevičova (Jarunszkiewiczowa) su sūnum. 
Atėjo ji išlydėti į frontą savo jauno numylėtinio ir draugo, paporučnikio Rovinskio 
(Rowinski), kuriam kaip tik baigėsi atostogos ir su kuriuo - mano bendrakeleiviu 
net iki Vilniaus - prieš lipant į traukinį supažindino. Mano panelėms - Liusei, 
Mscichovskai ir Juragai - šovė į galvą mintis, kad gali pasinaudoti p. Jarunškevi- 
Ponia Jarunškevičova mielai sutiko su šiuo siūlymu. Buvau sužavėtas savo pane- 
lių išmonės, kurios man pailgino mielą atsisveikinimą ir leido pabūti ilgėliau su 
jų prieraišiomis širdutėmis, nes stotyje, kur buvo begalė žmonių, negalėjau joms 
skirti daug dėmesio ir viso savęs atiduoti mylimoms mergytėms. Traukinys paju- 
dėjo. Rodos, nė akimirka nepraėjo, kai pasiekėme Sniadovą - tai mergaičių kerai, 
privertę laiką žaibiškai pralėkti. Sniadove teko atsisveikinti. Panelės su ponia Ja- 
runškevičova pasiliko stotyje, mane traukinys vežė tolyn. Negaliu nė išsakyti, kaip 
esu dėkingas ir sujaudintas mergaičių elgesio - jų prieraišumas ir geros širdutės 
stipriai mane paveikė. Tai gražiausi mano prisiminimai iš Lomžos laikų, vieni 
brangiausių ir saugomų širdyje. 

Į Vilnių keliavau kartu su paporučnikiu Rovinskiu, kuris pasirodė labai mielas 
kelionės palydovas, ir simpatiškas. Tai pilsudčikas, I brigados mokyklos ir Lenkų 
karinės organizacijos (LkKO (POW - Polska Organizacja Wojskowa), pačių ge- 
riausių, tradicinių karininko piliečio pažiūrų. Jis laisvės ir liaudies riteris, idėjos ir 
švarios sąžinės žmogus. Grįžta po trumpų atostogų į savo dalinį, į fronto liniją ties 
Lepeliu. Priklauso jis 33-ajam (Lomžos) pulkui. Jo dėka mano kelionė palengvėjo, 
jokių problemų dėl bagažo, nes Rovinskis buvo pasiėmęs pavaldų kareivį ir kaip 
karininkas visur turėjo pirmenybę - šiomis jo privilegijomis ir aš pasinaudojau. 
Kelionė į Vilnių nėra tokia ilga ir sunki, kaip maniau. Persėsti į kitą traukinį tenka 
tik kartą, Lapuose (Lapy). Reikia laukti 6 valandas, nuo 8 vakaro iki 2 valandos 
nakties. Iš ten traukinys važiuoja tiesiai į Vilnių. Bagažo niekas netikrino. Visi 
daiktai iki Vilniaus atkeliavo neliesti ir nesunaikinti. Ruošiausi pakeliui stabtelėti 
Gardine ir aplankyti senutę Vilhelminą Koscialkovską (Wilhelmina Košciatkows- 
ka). Prašė ji manęs užsukti, nes turinti reikalų, susijusių su jos testamentu. Bet 
neišlipau Gardine, nes apskaičiavau, kad nebus brangiau iš Vilniaus atvažiuoti į 
Gardiną be jokių daiktų. Nusprendžiau taip ir padaryti. Šiandien po pietų atva- 
žiavau į Vilnių. 


1920 metų kovo 22 d. 
Pirmadienis 


Nuo vakar vakaro esu Vilniuje. Galvoju: pabūsiu čia kelias dienas ir važiuosiu kokių 
dešimčiai dienų pas Elvyrą į Obodovcus dėl Venzaveco miško (las Wiązowiecki). 
Grįžčiau, manau, arba Velykų, arba po švenčių. Vėliau kokiai dienelei nuvažiuočiau 
į Gardiną ir pagaliau į švenčių savaitės pabaigą jau kirsčiau demarkacinė liniją - va- 
žiuočiau į Kauno Lietuvą. 

Gąsdino mane žmonės, kuriuos sutikau atvykęs į Vilnių, ir sakė, kad lietuviai 
manęs neįsileis ir kad greičiausiai demarkacijos liniją turėsiu kirsti slapta, šaluti- 
niais keliukais, pavyzdžiui, per Turmantą - iš čia galima nepastebimai vežimu per- 
važiuoti į lietuvių pusę. Lietuviai iš tiesų uždarė sieną kelioms savaitėms iki rinkimų 
į Steigiamąjį Seimą (konstituantę) ir neįleidžia važiuojančiųjų keliu net su leidimais. 
Buvo atvejų, kai žmonės, važiuodami per Vievį ir turėdami leidimus, išduotus ne 
tik lenkų, bet ir Laikinojo lietuvių komiteto“, turėjo apsisukti ir grįžti (taip nutiko 
Rėmerienei, Eugenijaus“ žmonai, ir daugeliui kitų). 

Tačiau ši diena išsklaidė visas mano abejones. Abi pusės - lietuvių ir lenkų - pa- 
tikino, kad galėsiu kirsti demarkacijos liniją. Patikimi šiuo atžvilgiu yra du žmonės: 
lenkų atstovas jaunasis kapitonas Marianas Koscialkovskis? iš Pandėlio (greičiau 
Kauno Lietuvos pilietis, nes Pandėlys yra lietuvių pusėje), dabartinis Lenkų kariuo- 
menės štabo vadinamojo II skyriaus (politinio) viršininkas, pakeitęs Slaveką šiame 
poste, ir lietuvių atstovas Mykolas Biržiška, - Lietuvių gimnazijos Vilniuje direk- 
torius, Echo Litwy (Lietuvos aidas) redaktorius, kartu jis ir visos lietuvių politikos 
Vilniuje ašis, Lietuvių komiteto pirmininkas ir atstovas. Buvau pas Biržišką ir Kos- 
cialkovskį. Koscialkovskis, nuo kurio priklauso, ar bus išduotas leidimas kirsti de- 
markacijos liniją, ar ne, esantis svarbiausias asmuo vadinamajame karinio politinio 
puolimo ir gynybos skyriuje - jis iš tiesų yra Štabo užsienio politikos skyrius, - pa- 
tikino, kad leidimas man bus išduotas per vieną dieną be jokių trukdžių. Pakanka 
parašyti prašymą ir pateikti dvi nuotraukas. Tuo tarpu Biržiška, jau seniai žinojęs 
apie mano ketinimus vykti į Lietuvą, žadėjo man duoti tokį išvykimo lapą, kuriam 
negalioja jokie pasienio draudimai, ir nebus jokių kliūčių vykti į kitą pusę. Jis man 
paaiškino: kai į jį kreipiasi žmonės, ketinantys kirsti liniją, apie kuriuos jis nedaug 


5. Kalbama apie Laikinąjį Vilniaus lietuvių komitetą, įkurtą 1919 m. Vilniaus krašto lietuvių 
interesams ginti. 

6. Turimas galvoje Mykolo pusbrolis iš Tytuvėnų dvaro Eugenijus Rėmeris (1871-1943), ekono- 
mistas, stambus žemvaldys, iki 1922 m. valdęs ir Pagryžuvio dvarą, tarpukario Lietuvos lenkų 
visuomenės ir politikos veikėjas, rėmęsis tautine lenkų ideologija. 

7- Marianas Koscialkovskis (Košciatkowski M.; 1892-1946), politikas, J. Pilsudskio bendražygis. 


Laikinojo Vilniaus lietuvių komiteto pirmininkas, dienraščio Vilnius ir kitų 
lietuviškų laikraščių redaktorius Mykolas Biržiška. LMAB, fg. 932. 


žino, jis jiems išduodąs paprastus leidimus, kad galėtų keliauti, tačiau tokių lietuviai 
gali neįsileisti, vadovaudamiesi įsakymais iš Kauno, mat tie leidimai esą išrašyti tik 
privataus asmens. Jeigu Biržiška esąs šimtu procentų įsitikinęs, kad žmogus nevyks- 
tąs turėdamas priešiškų kėslų, kad esąs palankus lietuviams ir grįžtąs į savo šalį, kaip 
aš, išrašąs tokį leidimą. Jis garantuoja, jog žmogus pervažiuos sieną be jokių kliūčių. 
Aš būtent tokį leidimą gausiu, tad, pasak Biržiškos, galiu būti ramus: pervažiuosiu 
demarkacijos liniją. Biržiška paaiškino, kad dabartinė demarkacinė siena buvo už- 
daryta, nes baimintasi, kad lenkų kariniai elementai, vadinamosios federacinės pa- 
kraipos, dėl kurių buvo sukviestas Lietuvos steigiamasis susirinkimas Kaune, kaip 
veiksnys formuojantis dabartinį Lietuvos valstybingumą, nėra pageidaujami, nes 
atseit jie ir vėl bando organizuoti Kaune LkKO (POW) akciją sukeldami sąmyšį ir 
galbūt bandydami perversmu ar sukilimu sustabdyti rinkimus, neleisti įvykti Stei- 
giamajam susirinkimui ir prieš jam susirenkant išprovokuoti lenkų karinę inter- 
venciją, kad paskui nugalėtai Lietuvai primestų rinkimus į Steigiamąjį susirinkimą 


Vilniuje, kuris visą istorinę Lietuvą paverstų Lenkijos protektoratu. 


II 


1920 Metų kovo 23 d. 
Antradienis 


Vilniuje kaip visada apsistojau pas Marynią*. Maniau, susipažinsiu su jos „sužadė- 
tiniu“, majoru Tšesniovskiu (Trzešniowski) (slapyvardis legionuose - Tatar). Tačiau 
jo pas Marynią neaptikau, nes dabar jis fronto linijoje ir tik retkarčiais atvažiuoja 
atostogų į Vilnių. Marynia labai jį giria. Iš nuotraukų jis atrodo labai simpatiškas. 
Pagyvenęs žmogus, maždaug 50 metų, tinkantis Maryniai, kuriai sukaks 42. Pasak 
sesers, labai ramus, linksmas, švelnus, bet kartu ir energingas vyras. Marynia su 
majoru Tšesniovskiu puoselėja vienas kitam gražius, ramius jausmus, tai sąmonin- 
ga meilė, būdinga subrendusiems žmonėms. Jie susižadėję ne juokais. Marynia, ne- 
gaudama žinių iš savo vyro Vitoldo Romerio (Witold Römer), iš pradžių manė, jog 
dingo Rusijoje ir jo liga, dėl kurios galėjo mirti, leis jai gauti oficialų našlės statusą, 
kad galėtų dar kartą ištekėti. Paskui tikėjosi skyrybų. Viename paskutinių laiškų, 
rašytų man į Lomžą, sakė, kad jau su majoru pradėjo žingsnius gauti skyrybas. Ži- 
nojau, kad katalikų bažnyčioje skyrybos neįmanomos, taip pat neįmanomas vadi- 
namasis vedybų anuliavimas praėjus 20 metų nuo vestuvių, juolab kad sutuoktiniai 
atliko savo pareigą ir jų vaisius - du gyvybingi augantys vaikai. Jeigu vedybos būtų 
anuliuotos dėl to, kad vienas iš sutuoktinių dingo, įtarus jo mirtį, be jokios abejonės 
būtų būtina ilga speciali procedūra, kurios metu per informacijos priemones būtų 
nustatytas žmogaus dingimas. Netrukus Marynia ir majoras patys įsitikino, kad 
bažnytinę santuoką neįmanoma nutraukti. Tiek advokatas, tiek konsistorija pati- 
kino: skyrybos neįmanomos. Advokatas patarė keisti tikėjimą ir tada tuoktis antrą 
kartą, tačiau Marynia dėl savo tikėjimo ir paprasčiausios etikos nenori pasinaudoti 
šia galimybe, kuri, mano nuomone, taip pat nebūtų itin veiksminga, kadangi nėra 
antrosios pusės - Vitoldo Romerio. Kažin ar apskritai įmanomos skyrybos neda- 
lyvaujant antrai pusei. Labai nustebau, kai Marynia man pareiškė nenorinti keisti 
tikėjimo dėl to, kad žmonių akyse jos santuoka atrodytų legali, o kadangi išsiskirti 
negali, abu su majoru nusprendė vienas kitam prisiekti amžiną ištikimybę artimiau- 
sių liudininkų, tokių kaip aš ir kas nors iš majoro šeimos, akivaizdoje. Jųdviejų jung- 
tuvės nebūtų bažnyčios palaimintos ir formaliai legalizuotos, tad jiedu išvyktų kur 
nors toli, kur niekas jų nepažįsta - galvoja apie Pamario kraštą (Pomorze), - gyven- 
tų ten normalų šeimyninį gyvenimą. Čionykščiams žmonėms galima bus pasakyti, 
kad Marynia vis dėlto išsiskyrė, o jeigu net giminaičiai ir pažįstami sužinos tiesą ir 
8. Marynia Romerytė, Mykolo Pijaus Paskalio jauniausioji sesuo, Vitoldo Romerio, Dysnos 


dvarininko žmona, Helenos Evos ir Stefano motina. Tuo metu vyras jau buvo žuvęs Rusijoje, 
Marynia gyveno Vilniuje. Antrą kartą, vėliau, ištekėjo už Justino Butkevičiaus (Butkiewicz). 


ims piktintis, gyvenant toli, Maryniai tas pasipiktinimas nebus labai skausmingas, 
kita vertus žmonės kaip žmonės - pakalbės ir nustos. Marynia tvirtai apsisprendusi 
šiam žingsniui ir šį rudenį turėtų savo ketinimus įgyvendinti. Oi, įsivaizduoju, koks 
skandalas kils Vilniuje ir visoje giminėje, kiek apkalbų pasklis, tačiau tai tauresnis 
kelias nei tikėjimo keitimas. Jei pakeistų tikėjimą, mūsų giminė, iki kaulų smegenų 
katalikiška, pasmerktų Marynią ir, ko gero, dar labiau pasipiktintų. 

Susipažinau čia su Evos sužadėtiniu, Konstantu Mejeriu (Konstanty Mejer), jau- 
nuoju 2 kulkosvaidžių dalinio paporučnikiu. Jis čia atostogavo; šiuo metu jau vėl 
išvykęs į frontą. Marynia rašė, kad ši santuoka neįvyks, vis dėlto jiedu susituoks. 
Mejeris fiziškai be galo patrauklus vaikinas; jo grožis intelektualus, ir įtariu, kad 
šiuo intelektualiuoju grožiu pavergė Evą. 


1920 metų kovo 24 d. 
Trečiadienis 


Pastebiu, kad daugeliu atžvilgių mano nuomonė apie santykius Lietuvoje buvo ne- 
tinkama. Daugelis dalykų, apie kuriuos galvojau būdamas toli ir kurie man atrodė 
paprasti ir susidėliojantys į tam tikras schemas, atsiradus vietoje pasirodė kur kas 
komplikuotesni. Pakako kelias dienas pabūti Vilniuje, kad įsitikinčiau, kaip sunku 
išspręsti lietuvių problemą ir kokie gilūs prieštaravimai slypi įvairiuose procesuose, 
kuriuos vienaip ar kitaip reikia spręsti. Susitikęs ir pakalbėjęs su įvairiais žmonė- 
mis prieinu prie išvados, kad optimistiškiausi ir tvirčiausi yra lietuviai ir endekai; ir 
vieni, ir kiti pasitiki savimi, yra įsitikinę, kad jų požiūris laimės, tam, mano many- 
mu, kupini energijos ir veikimo valios, jie siekia savo tikslo. Nors Vilniaus atžvilgiu 
jų siekiai absoliučiai skiriasi, nes lietuviai nori ir tiki Lietuvos valstybingumu su 
Vilniumi, o endekai tikisi Vilniaus inkorporacijos į Lenkiją, tačiau ir vieni, ir kiti 
sudaro sveikų srovių, o lenkų demokratų stovykla pasiklydėlių įspūdį. Turiu ome- 
nyje vietinius demokratinius elementus, besidangstančius federaciniais principais. 
Jų veikla yra minimali, tikėjimas idėja silpnas. Tad politika, besivadovaujanti fede- 
raciniais principais iš vietos demokratinių elementų rankų perėjo į lenkų atvykėlių 
rankas, jų spaudos leidinys yra Nasz Kraj (Mūsų kraštas). 

Vakare iš Vilniaus išvažiavau Minsko kryptimi. Vykstu pas Elvyrą į Obodovcus. 
Traukinys buvo pilnutėlis; nebūčiau įsibrovęs į vagoną, jei paskutinę minutę nebū- 
čiau nusipirkęs bilieto su pažymėta vieta. 

1920 metų kovo 25 d. 
Ketvirtadienis 


Nors ir turėjau išpirktą vietą, važiavau ne itin patogiai, nes sėdėjau bendrame vago- 
ne, tad visiškai nepavyko nusnūsti. Ištiesti kojų buvo neįmanoma, bet ir sėdėdamas 
negalėjau snausti, nes neturėjau į ką atsiremti. Daugelis šio traukinio vagonų buvo 
krovininiai, perpildyti kareivių ir iš dalies civilių. Maždaug trečią ryto atvykau į Ma- 
ladečiną (Molodeczno). Neilgai teko laukti traukinio, važiuojančio į Vileiką ir toliau 
fronto kryptimi ties Polocku. Maladečinoje susitikau su daktaru Antoniu Borovskiu 
(Antoni Borowski). Pažinau jį iš veido bruožų, nors buvo labai susenęs, paralyžiuotas, 
žmogus su negalia, vos velkantis kojas. Visi Maladečinos traukinio į Polocką vagonai 
krovininiai. Stotyje ir traukinyje - kareivių minios. Jaučiasi, kad frontas netoliese. 
Maniau išsinuomosiąs vežimą iki Obodovcų, bet nė vienas vežikas nesiryžo manęs 
vežti, nes baiminosi rekvizicijos. Patekant saulei pasiekiau Vileiką. Šaltą saulėtą rytą 
pėsčiomis patraukiau iš stoties į miestą. Keistai atrodo baltarusiškame mieste len- 
kiškų spalvų vėliavėlės, skydai su Lenkijos herbu ant įstaigų durų, lenkiškai skam- 
bantys gatvių pavadinimai... Nebuvau čia nuo prieškario laikų, anuomet čia viskas 
alsavo rusiška dvasia. Įėjau į gerai pažįstamą iš senų laikų viešbutėlį, vadinamąjį 
„Ester-leji“ (pavadintas jau mirusios žydės vardu, kurios vyras vis dar yra šio vieš- 
bučio savininkas). Čia sužinojau, kad viešbutyje apsistojęs Janušas Tukalo (Janusz 
Tukal!to), dirbantis apskrities inžinieriumi Vileikoje. Užsukau pas jį išgerti arbatos. 
Janušas, kuriam šviesios atminties dėdė Ignacas Tukalo (Ignacy Tukallo), prieš ke- 
letą metų miręs Suomijoje, testamentu paliko Oscinkovičius (Oscinkowicze) - di- 
džiulę žemės valdą ir prabangią ponų rezidenciją, yra be galo turtingas Žmogus, 
milijonierius, tačiau gauto turto valdyti negali, nes iki gyvos galvos dvare gyventi 
teisę turi dėdienė Hela Tukalova (Hela Tukalttowa), kuri nors ir negyvena Oscinko- 
vičiuose, valdymo teisės neperleidžia. Bet Janušas Tukalo taip pat yra Pierekarkos, 
atskirtos nuo Mamilų, savininkas, paveldėjęs ją iš velionės tetos Cesės Tukalovos 
(Cesia Tukaltowa); ją nori parduoti (paversti grynaisiais) kartu su mišku ir žeme. 
Išgėręs arbatos nuėjau pas Genių Falkovskį (Gienio Falkowski), kuris turėdamas ka- 
pitono laipsnį yra vietinio karo lauko teismo viršininkas. Labai maloniai praleidau 
kelias valandas Geniaus draugijoje. Labai jį mėgstu, tad ir pokalbis su juo tikras 
malonumas, nes jis šviesaus proto, galbūt šiek tiek paradoksalus, bet mąstantis euro- 
pietiškai apie kultūrą ir visuomenę, jis visa galva protingesnis už kitus dvarininkus. 
Savo mąstymu ir protavimu tarp mūsiškių dvarininkų Genius Falkovskis yra tikra 
balta varna. Jis padėjo man susirasti brikelę, kuri už 35 caro rublius (maždaug 70 
markių) mane nuveš iki Kasutos (Kasuta). Kasuta visiškai karo nualinta ir suniokota. 

Didžiulis gražus gyvenamasis namas sudegęs, styro vien tik pavieniai strypai, kiti 
pastatai sugriauti. Išlikęs tiktai flygelis. Jame gyvena valdytojas ir kelios buvusių 
samdinių šeimos. Pagaliau Kasutoje, kaip ir visuose kituose Mečyslavo Bohdano- 
vičiaus (Mieczysław Bohdanowicz) dvaruose, jau neūkininkaujama ir nėra invento- 
riaus. Šiais metais Mečys pasinaudos zapašnikų? pagalba. Kasutoje išsinuomojau iš 
samdinio arklį vykti į Obodovcus už 50 rublių ir atvykau jau leidžiantis saulei. Obo- 
dovcuose radau Elvyrą, Stefaną, jų vaikus ir Stefano brolį - p. Tadeušą Miečkovskį 
(Tadeusz Mieczkowski), kuris po 15 metų grįžo iš Amerikos į Lenkiją. 


1920 metų kovo 26 d. 
Penktadienis 


Miečkovskiai vieni gyvena Obodovcuose. Obodovcų savininkas Mečys Bohdanovi- 
čius daugiausiai gyvena Vilniuje, bet daug keliauja, nes, kaip visada, užsiima dvaro, 
miško ir pan. reikalais. Obodovcuose Mečys retas svečias. Tiktai vasarą turi čia at- 
važiuoti visa Mečio šeima: dukrytės, kurios mokosi Liubline, mama - tetulytė Masia 
Bohdanovičova (Masia Bohdanowiczowa) ir sesuo Mania Ordzina su vyru Michasiu 
Orda (Michaś Orda) bei dukrele Renia (dabar Ordos gyvena Liubline kartu su tetu- 
lyte Masia, o Michasio Ordos dvaras - Berezičiai (Berezicze) Polesėje (Polesie) ties 
Stochodu (Stoch6d) ir Mokra Dombrova (Mokra Dąbrowa) Gardino gubernijoje - 
yra visiškai per karą suniokotas). Mečio žmona Nusia, mergautinė pavardė Falkovs- 
ka, pagaliau jį paliko ir jau Varšuvoje tvarko skyrybų reikalus. Kad jos įvyktų ir ji ga- 
lėtų ištekėti už ilgamečio savo meilužio Jasiaus Borovskio (Jaš Borowski), nusprendė 
pakeisti savo tikėjimą. Stefanas Miečkovskis yra visų Mečio Bohdanovičiaus valdų 
šiuose kraštuose generalinis valdytojas. Pagrindiniai Mečio dvarai: Obodovcai (Me- 
čio tėvo palikimas), Stažynkos (Starzynki) (Mečio supirktos Babunios (močiutės) 
Zuzanos Tukalovos (Zuzanna Tukallowa) žemės, padalytos po jos mirties), Rajuvka 
(Rajėwka) (nupirkta iš Jasiaus Hregorovičiaus (Jaś Hregorowicz), Lomcevičiai (Lom- 
cewicze) (Henryko Bohdanovičiaus, Mečio dėdės iš tėvo pusės, palikimas, iki šiol 
nepadalinti) ir dar šis bei tas. Stefanas atsakingas už dvarų ir žemių administra- 
vimą bei miškų priežiūrą. Kaip minėjau, Mečys savo valdose pats neūkininkauja. 
Vokiečių okupacijos laikais, kuri šiuose kraštuose neilgai truko, nes tik nuo Prūsų 
sutarties, nuo vokiečių revoliucijos, t. y. 1918 metų, Mečys pradėjo dirbti savo žemės 
valdose. Susipirko inventorių, ėmėsi dirbti žemę, pasisamdė samdinių. Kai žlugus 
Vokietijai čia turėjo ateiti bolševikai, Mečys norėjo visus galvijus išginti į Vilnių, o 
9. „Zapašnikas“ - pirmykštis nuomininkas, dirbantis žemę savo lėšomis ir savo inventoriumi, 
sėjantis laukus savo grūdais, privalantis tam tikrą derliaus dalį atiduoti natūra žemės savininkui. 

gal ir dar toliau - į Lenkiją ir tokiu būdu apsisaugoti nuo rekvizicijos ir vagysčių. Bet 
pakeliui galvijai kažkokiame kaime buvo sulaikyti ir valstiečių išgrobstyti, o arkliai, 
valdant bolševikams, palikti be priežiūros nudvėsė. Tad Mečys, pasimokęs iš savo 
karčios patirties, nenori atkurti žemės ūkio iki to laiko, kol politiniai santykiai ga- 
lutinai nenusistovės, kad nepatirtų nuostolių. Žemę dirbs ir laukus užsės „zapašni- 
kai“ - jie panašūs į pirmykščius nuomininkus, kurie žemę dirba savo lėšomis ir savo 
inventoriumi, užsėja savo javais, tačiau tam tikrą derliaus dalį privalo atiduoti žemės 
savininkui. „Zapašnikų“ sistema vienareikšmiškai yra žingsnis atgal ir dvarininkų 
ūkio nuosmukis, tačiau sunku stebėtis, kad jie vėl atgijo, nes žemės savininkai, tiek 
daug patyrę karo metais, nenori dabar, kai artimiausia ateitis gali pateikti įvairiausių 
staigmenų, patys užsiimti reguliariuoju žemės ūkiu. Jie baiminasi, kad sugrįš bolše- 
vikai, bijo agrarinės reformos, galų gale nežino, kaip susiklostys šalies likimas. 


1920 metų kovo 27 d. 
Šeštadienis 


Vakar vakarą Stefanas Miečkovskis su savo broliu Tadeušu išėjo medžioti kurtinių. 
Obodovcų ir ypač Stažynkų miškai pilni žvėrių ir itin garsėja kurtiniais. Dar prieš 
gerą dešimtmetį čia būdavo ir lokių. Dabar jų čia nėra, o iš stambių žvėrių liko vilkai 
ir stirnos; nežinau, ar yra briedžių, pasitaiko lūšių, gausu zuikių. Ties Vilija yra ūdrų 
ir sunkiau sumedžiojamų smulkiųjų žvėrelių: kiaunių, šermuonėlių, žebenkščių. Na, 
o iš paukščių pats gražiausias yra kurtinys. Karas buvo palankus vilkams daugintis, 
bet kurtiniams tapo pražūtingas, nes įvairių armijų karininkai, ypač vokiečiai, 1918 
metais aistringai medžiojo šiuos retus paukščius. Jų skaičius čionykštėse giriose ge- 
rokai sumažėjo. Tačiau jų galima iki šiol aptikti. Kaip tik šiuo metu prasideda pava- 
sarinis paukščių poravimasis, vienintelis metas, tinkantis medžioklei. Ponas Tadeu- 
šas Miečkovskis, svečias iš tolimosios Amerikos, gimęs Lenkijos Karalystėje, niekad 
gyvenime nematė kurtinio, tad Stefanas nusprendė suteikti jam šią vienintelę progą, 
o kadangi Tadeušas Miečkovskis šį vakarą išvyksta, tad paskutinė naktis bus skirta 
medžioklei, greičiau bandymui medžioti, nes, pasak žinovų, dar ankstoka paukš- 
čiams poruotis. Kurtiniai dar tik pradeda ruoštis savo meilės naktims. Na, nors aš 
nesu medžiotojas, išsiruošiau kartu su Stefanu ir ponu Tadeušu, nes ir man įdomu 
pamatyti gyvą kurtinį, šokantį meilės šokį, arba bent jau išgirsti jo garsias ir ne kartą 
apdainuotas poravimosi treles. Iki šiol kurtinį mačiau tik nušautą arba patiektą ant 
stalo. Pavakariop kartu su girininku Michalovskiu, patyrusiu medžiotoju ir kurtinių 
medžioklės žinovu, patraukėme į mišką Sosenkos (Sosenka) ties Vilija link. Miške 
Michalovskis skyrė du postus: pirmame likome mudu, o antrame - broliai Mieč- 

kovskiai. Pirmosios medžioklės dalies metu reikia „nutupdyti“ kurtinį. Medžiotojas 
atsistoja prieš leidžiantis saulei tokioje miško vietoje, į kurią kurtinys gali atskristi ir 
atsitūpti ant šakos. Medžiotojai puikiai žino kurtinių pamėgtas vietas. Tai nudžiū- 
vusios pušys, apie kamienus dažniausiai neauga žolė, netoli užakę vandens telkiniai. 
Kurtiniai, paprastai tūnantys miško tankmėse prie balų ir upių, poravimosi metu 
vakarais atskrenda į išdžiūvusį mišką, nutupia ant kokios nors sausos pušies šakos, 
o tūpdami garsiai plasnoja sparnais. Šiuo plasnojimu praneša patelėms - kurtinėms, 
kad jie jau atskrido. Kartu taip girdimi netoliese pasislėpusiam medžiotojui. Kartais, 
pačiu karščiausiu poravimosi laiku, kurtiniai net porą kartų užtraukia savo dainą, 
o vėliau užmiega. Na, o medžiotojas, kuris „nutupdė“ paukštį, kitaip sakant, paste- 
bėjo, kur šis nutūpė, nueina tam, kad sugrįžtų prieš auštant. Prieš patekant saulei 
kurtinys pradeda poravimosi ritualą: kelis kartus snapu sukala „taktak“, „taktak“ ir 
pradeda kimiu balsu kurksėti, tuomet suklūsta ir vėl užtraukia savo godas. Ilgėliau 
paburbuliavęs ir pamatęs, kad patelės suskrido, patinas tupia ant sausos žemės ir iš- 
skleidęs sparnus bei uodegą peršasi patelei panašiai kaip kalakutas, kol pagaliau su- 
artėja. Kurtinys yra nepaprastai jautrus paukštis ir, nepaisant savo vardo, turi puikią 
klausą; tik tomis trumpomis akimirkomis, kai skleidžia minėtą gerklinį garsą, ap- 
kursta. Medžiotojo užduotis nepražiopsoti šios akimirkos ir pribėgti prie paukščio. 


1920 Metų kovo 28 d. 
Sekmadienis 


Mūsų kurtinio „medžioklė“ truko net dvi dienas. Užvakar nė vienoje iš dviejų pa- 
salų nepavyko „nutupdyti“ šito karališkojo paukščio. Išlaukėme iki vėlyvos nakties, 
bet kurtinio neišgirdome. Michalovskis aiškino, kad dar per anksti poravimuisi ir 
kad tik senieji kurtiniai jau gali pradėti poruotis, bet kurtinių šiuose miškuose ne- 
daug belikę. Vis dėlto kitą rytą vos prašvitus ir vėl išėjome į mišką laimės bandyti, 
o gal laimė mums nusišypsos ir išgirsime kurtinio dainą. Nakvojome girininkijoje, 
esančioje visai netoli Sosenkos prie Vilijos. Girininkijoje užvalgėme bulvių su pienu 
ir rūgpieniu, užkandome duonos ir kvietinių džiūvėsių. Girininkas atnešė mums 
šieno, o girininko moterys ant šieno patiesė čiužinius (sienikus), ant jų paklojo pa- 
klodes, iš šonų sudėjo lentas. Mūsų medžiotojai iš girininko sužinojo, kad vakar 
paryčiais atsitiktinai jis pastebėjo kurtinį tuo metu, kai leidosi ant žemės. Visiems 
tai suteikė vilties, tad buvo nuspręsta eiti būtent į tą vietą. Maždaug 3 valandą ryto 
Stefanas su Michalovskiu ir Tadeušu Miečkovskiu atsikėlė ir nuėjo į mišką. Mane 
atkalbėjo keltis, nes viltis išvysti kurtinį buvo labai mažutė, jei nebūtume jo aptikę, 
planavome bandyti sumedžioti teterviną. Tad aš likau, o jie nuėjo. Gaila, kad nėjau 

kartu, nes jie girdėjo kurtinį, nors jo ir nesumedžiojo, o Stefanas şu Michalovskiu 
prie jo priartėjo per 17 žingsnių ir pamatė jį visu gražumu tupintį ant šakos; kol 
Stefanas nuo peties nusiėmė ilgavamzdį šautuvą, paukštis išsigando ir nuskrido. Ta- 
deušas Miečkovskis paukščio nematė, nes dėl purvo ir savo skylėtų batų nėjo artyn, 
bet bent jau girdėjo jo nuostabią girių dainą. Jiems sugrįžus į girininkiją, iš karto 
patraukėmė į Obodovcus. Grįždami miške girdėjome besiporuojantį teterviną, bet 
kai bandėme prieiti arčiau, jis išsigando ir dingo. 

Tą pačią dieną po pietų p. Tadeušas Miečkovskis išvyko, o mes su Stefanu ir gi- 
rininku Michalovskiu nusprendėme dar kartą patraukti medžioti kurtinio. Mums 
rodėsi, kad jau šį kartą pavyks, nes vakarykštis kurtinys kur nors netoliese vėl atliks 
savo poravimosi ritualus. Vėl atsistojome į skirtingas vietas, bet nė vienas mūsų 
kurtinio nenutupdėme. Tiesa, išgąsdinome kelias kurtinio pateles eidami į savo 
pasalas, bet neišgirdome tūpiančio ant sausos šakos kurtinio. Miške buvo be galo 
gražu. Įvairūs garsai pasiekdavo mūsų ausis, šilas kvepėjo, kartą nuaidėjo trumpas 
vilko staugimas, praskrisdavo laukinės antys, kažkur iš pelkyno sklido galbūt iš- 
gąsdintos lapės garsus anties kreksėjimas. Nakvoti ir vėl grįžome pas girininką, o 
3 valandą ryto, dar prieš švintant, nuėjome į mišką. Vaikščiojome tyliai, sustoda- 
vome, įsiklausydavome, ką šnabžda miegantis miškas, bet kurtinio neišgirdome. 
Girdėdavome prabėgančius zuikius, kartais medžių girgždėjimą. Netrukus miškas 
ėmė busti ir skambėti įvairiais paukštelių giesmininkų balsais. Tuščiomis grįžome į 
Obodovcus. Dviejų dienų išvykos plano neįgyvendinome. 

Po pietų važiavau su Stefanu į netoliese esantį Ilijos (Ilia) miestelį. O šiaip lai- 
ką leidžiu labai ramiai. Prieš porą dienų Elvyra paskerdė penimį. Turėsim skanios 
kiaulienos gaminių šventėms. Tačiau ir dabar šiek tiek gardumyno mums teko, nes 
Elvyra pavaišino kiaulienos kepenų paštetu ir vėdarais. 


1920 metų kovo 29 d. 
Pirmadienis 


Vakar su Stefanu ir Elvyra pakalbėjom apie Venzaveco mišką. Šiaip jau ir atvykau 
pas Miečkovskius apie jį pasikalbėti. Stefanas nuo seno nori parduoti visą Venzave- 
co mišką ir žemę, bet Elvyra nesutinka. Nenori ji atsikratyti Venzaveco, norėtų tik 
parduoti nedidelę miško dalį, kad turėtų šiek tiek grynųjų pinigų. Problema ta, kad 
Stefanas nori viską parduoti, kad turėtų grynųjų ir galėtų juos panaudoti spekulia- 
cijoms. Turi jis tokį polinkį. Stefanui visada darė įspūdį pinigas - kapitalas, sutei- 
kiantis galimybę spekuliuoti, imtis įvairių rizikingų sumanymų ir greitai praturtėti. 
Atrodo, kad turtas yra vienas didžiausių Stefano idealų ir jo energijos šaltinių. Jeigu 


jis visada apie tai galvojo, dėl to vedė Elvyrą ir jam sapnavosi, kad mama Elvyrai 
paliks savo Venzaveco dalį, dabar karas dar labiau pažadino norą įgyvendinti savo 
senus siekius. Greito praturtėjimo pavyzdžiai užsiimant spekuliacija karo metu, jo 
nuvalkatavimas paskutiniais metais (vyriausybinė tarnystė esant rusų kariuomenei 
1916 ir 1917 metais, to tarnavimo tuštybė, paskui uždarbiavimas bolševikų laikais) 
labiau nei kada nors anksčiau išmokė Stefaną nepaisyti nuolatinio darbo ir moralės 
bei paskatino svajoti apie spekuliavimą, praturtėjimą ir didžponio statusą. Venzave- 
cas, kaip nuolatinė nuosavybė, jam yra tarsi penkta koja, tačiau tas pats Venzavecas, 
kaip miškas paverstas pinigais ir kaip prekė apskritai, yra pinigų šaltinis, pirmasis 
laiptelis į išsvajotą spekulianto karjerą, vainikuotą tuštybės ir turto idealų. Slegia 
Stefaną valdytojo darbas pas Mečį Bohdanovičių, slegia apskritai lėtas ir darbingas 
gyvenimas, kuriame be turtų likti yra pasmerktas. Apie Venzavecą, kaip savaran- 
kišką darbo vietą, jis nė galvoti nenori. Būtent dėl šių Stefano kėslų Elvyra nesu- 
tinka Venzaveco parduoti. Ji baiminasi tos spekulianto ir tuštybės gyslelės, kurią 
turi Stefanas, ir nepasitiki jo praturtėjimo metodais. Ji žino, koks valdingas Stefano 
charakteris, kaip jam trūksta ištvermės ir būdingas mėtymasis iš vieno biznio prie 
kito. Ypač ji bijo Stefano svainio, p. Jano Stašynskio (Jan Staszynski) įtakos; jis vis 
priburia Stefanui apie įvairius projektus ir, be to, pasak Elvyros, nori pasinaudoti 
Stefanu. Elvyra nori apsaugoti vaikus nuo spekuliacijos padarinių ir visiško bankro- 
to, todėl energingai gina Venzavecą. Tik dėl grynųjų pinigų norėtų parduoti šį bei 
tą, bet tik savo turto dalelę. Tuo tarpu Stefanas nesutinka parduoti dalį Venzaveco 
ir jokiu būdu to neleis. Beje, Elvyra dar turi omeny tai, kad jos santykiai su Stefanu 
toli gražu nėra geriausi, ir ji nėra tikra, ar santuoka neiširs. Neliko nė lašo abipusės 
meilės ir niekas, be trijų vaikų, ko gero, jų nebesietų. Jų sugyvenimas labai sudėtin- 
gas. Taigi, Elvyros nuosavybė Venzavecas - jos santuokos jėga ir materialinės vaikų 
gerovės užtikrinimas. Jeigu būtų visa paversta pinigais, grynieji atitektų Stefanui. 
Elvyra žino, kad viena pati neparduotų savo valdų ir negalėtų atimti iš Stefano gry- 
nųjų. Pasak Elvyros, tokiu atveju jie ne tik būtų pasmerkti rizikai viską prarasti per 
spekuliacijas, bet ir prarastų savo nepriklausomybę. Kadangi aš esu !/⁄7 dalies Venza- 
veco bendrasavininkis, tad Elvyra prašo manęs pagalbos, todėl ji mane jau senokai 
kvietė atvažiuoti. Baigsiu rytoj. 


1920 metų kovo 30 d. 
Antradienis 


Pirmomis mano viešnagės dienomis, kol buvo Stefano brolis, Tadeušas Miečkovs- 
kis, Stefanas su manimi nesikalbėjo apie savo sumanymą parduoti Venzavecą. Tik 


užvakar, išvykus Tadeušui Miečkovskiui, Stefanas Elvyrai girdint prabilo apie savo 
planus. Kai Elvyra paprieštaravo, jog neparduos viso turto, o aš ją palaikiau, saky- 
damas, kad man nereikia mano dalies greitai paversti grynaisiais, Stefanas pakėlė 
balsą. Ir pabrėžė, kad vis tiek parduos „savo miško dalį“. O buvo taip: kai Elvyra 
mokėjo seserims jų dalį ir jai pritrūko grynųjų - 8000 rublių Kotunios daliai, - Ste- 
fanas davė 8000 rublių ir pabrėžė: taip jam priklausys dalis miško, lygi !/s, kas yra 
lygu vienai paveldėto turto daliai. Tuomet Elvyra neprieštaravo ir taip Stefanas tapo 
faktiniu bendrasavininkiu. Kai Stefanas supykęs išėjo, pasikalbėjau su Elvyra, pata- 
riau nesipriešinti tos miško dalies pardavimui, o dar kartu parduoti ir savo 1⁄7 miško 
dalį. Taip ji padės Stefanui, nes lengviau parduoti didesnį miško plotą, o kartu ir pati 
gaus šiek tiek grynųjų, kurių dabar neturi, galbūt net iki 200 000 markių. Galbūt ir 
aš pats sutikčiau savo !/7 miško dalį paversti pinigais, jeigu pardavimo sąlygos būtų 
palankios. Tokiu būdu parduotumėm iki /7 viso Venzaveco miško. Kai tai pasakiau 
Stefanui, jis nusiramino ir apsidžiaugė. Tuomet ir jis gautų grynųjų, o Elvyrai liktų 
didesnė neliesta miško dalis, kartu ji turėtų grynųjų, kurių jai taip labai reikia. Juos 
galėtų naudoti pagal savo poreikius ir neprašinėti Stefano malonės. Grynuosius pi- 
nigus galėtų panaudoti žemės nuomai, o gal net ir ūkininkavimui Venzavece. Na, o 
aš, gavęs grynuosius už savo miško dalį, taip pat skirčiau pinigų savo žemės daliai 
atgaivinti Venzavece. Tokie mūsų planai, susiję su Venzavecu. Bet, pasak Stefano, 
tiktai rudenį galima tikėtis sėkmingai parduoti mišką. Venzavecas yra tolokai nuo 
geležinkelio, iki miško plukdymo taip pat apie 10 varstų ir plukdymas nėra labai 
patogus. O esant tokiam sudėtingam susisiekimui ir be galo aukštoms transpor- 
to priemonių kainoms, medžius išvežti labai sudėtinga ir brangu. Pirkėjai nelabai 
ryžtasi supirkinėti miškus, esančius toliau nuo miško plukdymo ir daugiau į rytus, 
nes neaišku, kaip susiklostys politiniai santykiai, neaišku, koks išauš rytojus, be to, 
bolševikų frontas arti. 

Vakar su Stefanu ir Michalovskiu vėl išvažiavome medžioti kurtinio. Šįkart į 
Stažynkas. Anksčiau Stažynkų girios garsėjo kurtiniais. Pravažiavome Požaryščės 
dvarelį, netoliese liko Stažyneko dvaras ir pasiekėme senyvą girininką Bronių, gi- 
rininkijoje, netoli Vilijos. Senas, jau septyniasdešimtmetį perkopęs Bronius kitados 
medžiojo su seneliu Mečyslavu Tukala, o vėliau daugelį metų su dėde Ignacu Tu- 
kala. Su pastaruoju Stažynkos miškuose yra nukovę lokių. Tas Bronelis mus labai 
nuliūdino sakydamas, kad kurtinių nedaug belikę ir jų visiškai nesigirdi. Kažkaip ir 
šį kartą medžioklė nesusiklostė. Paryčiais, kai vaikštinėjome po girią, Stefanui pa- 
sirodė, kad girdi kurtinio giesmę, bet ėjome toliau ir ničnieko negirdėjome. Gražiai 
skambėjo tiktai niūrioji vilkų giesmė, kuri paryčiais vilnijo vientisai, varė baimę, 
bet kartu ir vertė žavėtis gamta. 

1920 metų kovo 31 d. 
Trečiadienis 


Buvau su Stefanu Ilijoje. Kadangi ketinau iš čia po švenčių išvykti, o mano leidimas 
galioja tiktai vykstant per Vileiką, tad norėjau iš Ilijos rajono viršininko gauti leidi- 
mą važiuoti per Radaškonis (Radaszkowicze, Radaškovičiai). Tačiau man nepavyko, 
nes tokį leidimą gali išrašyti tiktai starosta (apskrities viršininkas) Vileikoje, o ne 
rajono viršininkas. 

Ilijoje buvo turgaus diena. Turguje didelis pagyvėjimas - visur pilna valstietiškų 
maišų, žmonių būriai, didžiulis judėjimas ir prekyba. Gyvybės čia kur kas daugiau, 
nei tikėjausi išvysti šiame kelerius metus karo ir revoliucijos alinamame krašte. Per 
šį kraštą praėjo ne viena armija, jis kentėjo nuo įvairių užpuolimų ir iki šiol tai teri- 
torija, kurioje vyksta įvairūs kariniai veiksmai. Netoliese, už kokių 50 varstų, dar ir 
šiandien vyksta karas. Neaišku, kokia bus šio krašto ateitis ir politinė padėtis, visuo- 
meniniai santykiai yra pakrikę, o visa krašto santvarka paveikta revoliucijų karš- 
tinės ir karo padarinių - ūkio kataklizmo. Šio krašto administracija vos surinkta 
ir jaučiasi, kad ji dirba tik laikinai. Rajono viršininku yra kažkoks p. Stankevičius 
(Stankievič) iš Ukmergės apskrities, o jo padėjėjas, šiandien jį pavadavęs - kažkoks 
jaunas žmogus, beveik berniukas, kilęs iš vietinės liaudies, buvęs tarnautojas bolše- 
vikų laikais, todėl, matyt, moka prisitaikyti prie bet kokios valdžios. Tas berniukas, 
kalbėdamasis su žandarmerijos seržantu, man girdint patarė iš areštuotų įtariamųjų 
išgauti parodymus kankinant. Žandarai, o gal greičiau policininkai vaikšto su cha- 
rakteringais rimbais - savivalės ir „stiprios rankos“ simboliu, vykdančiu teisingumą 
iš karto be jokių teisinių formalumų. Deja, kyšininkavimas išgyvena aukso amžių, o 
savivalė susijusi su savanaudiškumu ir smurtu. Administracijos ir teismų santykiai 
yra labai nekokie. Bet sunku stebėtis, nes kol krašto likimas nėra aiškus, nėra tauti- 
nio komiteto kontrolės ir valdžia paskiriama iš viršaus ir iš išorės, daugiau ar mažiau 
okupaciniu būdu, be gramo atsakomybės dėl savo krašto. Neatsakingumo privilegija 
naudojasi tie, kurie turi lėšų operuoti korupcija. Administraciniai teisiniai santykiai 
Lenkijoje yra dar labai netobuli, o čia jie daug daug liūdniau atrodo, kur kiekvienas 
rajono viršininkas ir kone kiekvienas žandaras nepaiso bandymų kontroliuoti iš vir- 
šaus ir yra vos ne savavališkas budeliukas. Subordinacija yra netobula, nes sunku ją 
taikyti tolesniuose administracijos sluoksniuose, kurie naudojasi metodika „ranka 
ranką plauna“. Tik kontrolė iš apačios, suinteresuotos liaudies kontrolė, seimo kon- 
trolė gali koreguoti ir sutramdyti įsikerojusią savivalę. Čionykščiai dvarai talentin- 
gai sėja korupcijos sėklas, naudojasi tautiniais veiksniais ir ypač materialine gerove, 
paversdami vietos administraciją ir visus vietos valdžios įrankius savo įrankiais. 


2I 


1920 metų balandžio 1 d. 
Ketvirtadienis 


Melagių diena ir Didysis ketvirtadienis. Tačiau manęs niekas neapgavo, o Elvyra 
pavakariams patiekė mėsą drebučiuose, tai nei melagių diena, nei Didysis ketvir- 
tadienis nebuvo tradiciški. 

Vakar vakarą Obodovcuose kilo nerimas. Liokajukas Olesius (Oleś) buvo pa- 
siųstas į Stažynkas ir sugrįžęs pasakojo, kad į Ignasių Stšelickį (Ignacy Strzelicki), 
buvusį ilgametį babunios Tukalovos liokajų Kasutoje, šiuo metu gyvenantį Sta- 
žynkų kaime ir jos dovanotame name, kreipėsi kažkoks pravažiuojantis kareivis 
ir klausinėjo, ar Obodovcų valdytojas Miečkovskis yra turtingas žmogus. Kareivis 
atjojo raitas. Kadangi netoliese esančio miestelio Chocenčycės (Chocienczyce) apy- 
linkėse jau kurį laiką siaučia keli banditai, kurie elgiasi nepaprastai drąsiai - per- 
sirengia kareiviais, atima vežimus arba apsimeta valdininkais, o buvo net atvejų, 
kai gavo savo banditiškiems tikslams iš valdžios vežimus - mokėjo taip apsimes- 
ti, - kilo įtarimas, kad tas kareivis gali būti vienas minėtųjų banditų ir kad galbūt 
yra rengiamasi užpulti Obodovcus. Į Chocenčycės valsčių prieš kelias dienas buvo 
išsiųsta speciali ekspedicija šių iki šiol savivaliaujančių banditų suimti. Stefanas ne 
juokais išsigando. Norėjo siųsti pasiuntinį į Iliją, kad įspėtų žandarus, tačiau pats 
tai sužinojęs vėlyvą vakarą atsisakė tokio sumanymo. Pavojus išties didelis, nes 
dvaro tarnai, kitaip tariant, samdinių šeimos, gyvenančios dvare, yra priešiškai 
nusiteikę dvarininkų atžvilgiu, simpatizuoja bolševikams. Jie priešais laiko ne tik 
dvaro savininką, bet ir jo valdytoją, ypač tokį kaip Stefanas, susigiminiavusį su 
savininku ir dėl to, aišku, palaikantį jo pusę. Nerimas neturėjo pagrindo. O dėl 
manęs - banditų užpuolimo atveju bijočiau vieno: kad atims mano auksinį atmi- 
nimo laikrodėlį. 

Čionykščiai gyventojai stipriai prijaučia bolševikams. Teisybės dėlei reikia pa- 
sakyti, kad bolševikų nuotaikos yra tik legenda, gyvuojanti turtingų dvarininkų 
galvose, galbūt dar atsispindi ir tarnautojų raportuose, kurie norėtų įteisinti ypa- 
tingą valdymą. Iš tiesų valstietis nėra bolševikų ideologijos išpažinėjas. Iš esmės 
baltarusis valstietis šiuo atžvilgiu nesiskiria nuo valstiečio lenko arba lietuvio. Jis 
tikisi ūkio reformos, kuri į jo rankas atiduotų dvarų žemes, ir valstiečių valdžios. 
Žodžiu, jis trokšta stiprios valstiečių demokratijos, o ne bolševikų proletaro dik- 
tatūros. Tad iš esmės čionykščiam valstiečiui svetima bolševikų ideologija kaip 
tokia. Tačiau per konkrečius ginkluotus susirėmimus, kurie šiose žemėse vyksta 
tarp Rusijos ir Lenkijos bolševikų, baltarusių valstiečiai, daugiausiai stačiatikiai, 
yra palankūs bolševikams. Bet tik todėl, kad Lenkijos ir lenkų kariuomenės laimė- 

jimas simbolizuoja baltarusių valstiečiui „ponų“ sugrįžimą ir siejamas su neken- 
čiama „ponų“ valdžia bei mintimi apie dvaro žemės atsisakymą. 


1920 metų balandžio 2 d. 
Penktadienis 


Čionykščiam baltarusių valstiečiui Lenkija - „ponai“. O, jis „ponų“ nemėgsta, 
nes jie primena vergijos laikus, kurie giliai atmintin įstrigo, ir geidžia „ponų“ 
žemės, nekenčia lenkų kariuomenės ir pačios „Lenkijos“. Valstietis aiškiai mato 
viena: kai buvo bolševikai, tai „ponų“ nebuvo, nes jie pabėgo. Ir nors bolševikai 
dvarų žemių nedalijo ir nepažadėjo jų valstiečiams, bent jau veiksmingai iššlavė 
„ponus“ - dvarininkus. Valstietis nepritaria bolševikiškai proletaro koncepcijai 
ir, tiesą sakant, nelabai supranta, ką ji reiškia, bolševikų popieriukai (pinigai), 
brangymetis, skurdas, druskos stoka, tvarka ar netvarka anaiptol jo nežavi, bet 
ponų nėra, dvarai iš jų atimti, o valstietis įsitikinęs, kad teisėtas dvarų paveldė- 
tojas bus ne kas kitas, kaip tik jis, valstietis. Tuo tarpu pasirodžius lenkų kariuo- 
menei, iš pogrindžio ima lįsti ir „ponai“, kurie važiuoja kariuomenei įkandin ir 
užima dvarus. Neapykanta ponams dvarininkams virsta neapykanta ir lenkų 
kariuomenei, kurią jie vadina „ponų“ kariuomene, kariuomene, tarnaujančia 
ponams. Baltarusiškų kaimų glūdumoje sklando legenda: lenkų kariuomenė - 
tai persirengę ponai ir ponų tarnai, kuriuos čia iškvietė kiti ponai. Taip kilo 
neapykanta ponams ir simpatija bolševikams, kaip tos neapykantos kontrastas. 
Aišku, įtakos turi ir stačiatikių tikėjimas, ir kiti veiksniai, tačiau ne bolševikų 
ideologija, kuri galbūt yra dar svetimesnė baltarusių valstiečiams nei lenkų vals- 
tybės ideologija. Jeigu baltarusių valstietis laisva valia galėtų rinktis carinę ar 
bolševikinę Rusiją, greičiausiai pasirinktų pastarąją. Tačiau tai, kam jis labiau- 
siai simpatizuoja, yra ne „ponų“ Lenkija, ne carinė ar bolševikinė Rusija, o kokia 
nors valdžia - sava valstietiškoji, kuri įgyvendintų jo išsvajotas agrarinės refor- 
mas. Jeigu Lenkiją čionykščio valstiečio vaizduotė pieštų ne kaip „ponų“ valdžią, 
o su valstietiškosios valdžios aureole, kuri sąžiningai ir ištvermingai kovodama 
su bolševikais siekia įgyvendinti agrarinę reformą, baltarusių valstiečių požiūris 
į Lenkiją būtų visiškai kitoks. Tuomet nebūtų nė minčių apie kokias nors sim- 
patijas bolševikams arba bent jos sumažėtų taip, kad simpatizuotų tik pavieniai 
žmonės, kurių greičiausiai tektų ieškoti tarp dvaro samdinių; jų siekiai yra visiš- 
kai kitokie nei valstiečių. 

Šiandien - Didysis penktadienis. Sąžiningai pasninkavome. Didžiojo penktadie- 
nio pasninkas yra ypatingas, nes gundo šventėms ruošiamų patiekalų kvapai. Kepa- 

mi mieliniai pyragai, pyragėliai su lašinukais (špekučiai)“, kepamos mėsos erzina 
savo skaniais aromatais. Nors dabartinių švenčių nė lyginti neįmanoma su prieška- 
rinėmis, vis dėlto joms ir dabar ruošiamasi. 

Iki šių vietų atsklido gandas, kad Lenkijos ir bolševikiškos Rusijos atstovų susi- 
tikimas, turintis pradėti taikos derybas, planuojamas balandžio 6 dieną Babruiske. 
Čia Obodovcuose nėra laikraščių, o ši žinia atskriejo perduodama iš lūpų į lūpas. 


1920 Metų balandžio 3 d. 
Šeštadienis 


Stefanas ir Elvyra Miečkovskiai turi tris vaikus: Helcia, gimusi 1911 m., Aniusis (An- 
džėjus (Andrzej), gimęs 1913 m., ir mažasis Michasius, gimęs 1919 m. vasarį. Helcia, 
panašu, išaugs daili mergina. Ji miela, labai jautri, protaujanti, labai ambicinga. Pa- 
deda motinai, yra dėmesinga, be galo išmintinga, labai taktiška - tiesiog neįtikėtini 
bruožai jos amžiuje (Helciai dar tik 9-eri). Na, be visų minėtų privalumų, dar ji ir 
graži - rausvo veidelio ryškiais bruožais, grakščios figūros, ilgakojė, tad sudaro la- 
bai teigiamą įspūdį tiek fiziniu, tiek emociniu, tiek moraliniu atžvilgiu. Kai kuo - ju- 
desiais ir balso intonacija - primena Zitką Komorovską, tačiau en beau" kartais joje 
įžvelgiu ir Elvyrą. Per kelias dienas geriau ją pažinęs supratau, kad tą puikų įspūdį 
truputį temdo neigiami charakterio bruožai. Pasitvirtino tai, ką Marynia man pa- 
sakojo apie Helcią Miečkovską. Ji pavydi ir iš tikrųjų labiausiai myli save. Ji egoistė, 
bet ne tokia, kuri ištisai galvotų, kaip save pamaloninti, nepaisydama žmonių. Yra 
atvirkščiai - ji nuolatos nori patikti ir įtikti, kiekvienas jos žingsnis yra vaidyba, ir 
labai gerai apgalvota, nes jai reikia patikti motinai, tėvui, tarnams, svečiams. Ją tie- 
siog apsėdusi patikimo manija, todėl labai svarbi kitų žmonių nuomonė. Mergaitė 
be galo jautriai reaguoja į tai, kokį įspūdį paliks žmonėms. Kiekvienas judesys yra 
padiktuotas noro patikti. Jeigu jau daro ką nors gero, tai ne tam, kad norėtų kam 
nors padėti, o kad atrodytų teigiama. Iš čia kyla jos pavydas, todėl dažnai skundžia 
broliuką, yra šiek tiek kerštinga, subtili ir be galo ambicinga, bet nevisiškai nuoširdi. 
Iš esmės ji miela mergytė, mokanti patikti, o kad iš prigimties yra minkšto būdo, 
greičiausiai bus linkusi dažnai įsimylėti. 

Visiškai kitoks yra Aniusis. Gyvas, nerūpestingas berniukas [...] putli burna, bet 
labai sąžiningas ir savarankiškas. Jis nieko nedaro, kad įtiktų kitiems, o daro dėl to, 
kad jam patinka ir jaučia vidinį malonumą. Bet nuolatos jam kliūna, gauna diržo 
arba klūpo kampe už bausmę, tačiau nelabai dedasi tai į galvą. Nemačiau šio vaiko 


10. „Špekučiai“ - pyragėliai su lašinukais (vert. past.). 
11. En beau (pranc.) - iš grožio. 


24 


verkiančio ir atrodo jis toks, kuris gyvena šia akimirka. Jis smalsus, veiklus iš pri- 
gimties, nė minutėlės nepabus ramiai, be to, unikalus, nes sugeba ką nors juokingo 
paklausti ar papasakoti nutaisęs visiškai rimtą veidą. Tuo metu susikaupia tarsi fi- 
losofas, kuris tyrinėja atsakymo esmę. Jo veidas ir figūra tipiškai Miečkovskių, bet 
kartais panėši į Genių Prušanovskį ir Henryką Volovičių, kai jiedu dar buvo vaikai. 
Na, o trečioji Miečkovskių atžala, mažasis Michasius, dar kūdikis, tad apie jį nieko 
konkretaus pasakyti negaliu, nebent tai, kad jis tylus ir geras vaikas. 


1920 metų balandžio 4 d. 
Sekmadienis 


Velykos. Elvyra padengė šventinį stalą, nors ir kuklus, palyginti su prieškario lūžtan- 
čiais nuo maisto stalais, vis tiek sočiai ir skaniai pavalgėme. Yra kumpis, nuostabi sūdy- 
ta ir rūkyta kiaulės skrandyje veršiena, viščiukas, kiaulės kojų ir galvos drebučiai, rū- 
kyta naminė dešra, dažyti kiaušiniai, mieliniai pyragai, pyragėliai su lašinukais. Aišku, 
trūksta tradicinio velykinio kalakuto, paršelio, saldžiųjų pyragų, tortų ar mazurko”. 
Saldžiųjų pyragų išvis nėra, nes šiais laikais tai neįkandama prabanga. Jų net iškepti 
neįmanoma, nes nėra cukraus. Ant stalo nėra ir degtinės, vyno ar alaus, šiuose kraš- 
tuose alkoholio nusipirkti praktiškai neįmanoma. Kad ir kaip ten būtų, mėsos pakako, 
maistas buvo sotus, tad Velykos, kaip visada, buvo skirtos skrandžio malonumams. 

Į vakarą dvaro jaunimėlis atėjo pasveikinti Miečkovskių. Giedojo Velykų giesmes 
ir linkėjo labų dienų. Pirmiausiai sugiedojo kažkokią ilgą bažnytinę giesmę lenkiškai. 
Stefanas ir aš giesmininkams davėme 40 rublių, o Elvyra, mano paraginta, paprašė, 
kad padainuotų kokią nors vietos dainelę. Jie užtraukė net kelias, skirtas panelei ir po- 
naičiui Helciai ir Aniusiui. Lenkiškai dainuojamos baltarusiškos dainos, greičiausiai 
aukštuomenės, sukurtos kitados ir atliekamos panelėms ir ponaičiams lenkų dvaruose. 
"Traukdavo jas tarnai dvaruose Baltosios Rusios. Dažnos lenkų baltarusių tarme, o lin- 
kėjimuose ponaičiui kalbama apie ristūną iš turkų žemės, kardą iš vokiečių karelio ir 
merginą - nuotaką iš Minsko žemių, linkėjimuose panelei - apie bernelį iš Krokuvos. 


1920 metų balandžio 5 d. 
Pirmadienis 


Prieš išvykdamas iš šių kraštų, šiandien su Elvyra išsiruošiau į Venzavecą. Norėjau pa- 
sižvalgyti po mišką, atgaivinti jo vaizdą atmintyje ir savo akimis įvertinti šiandienę jo 


12. Lenkų nacionalinis pyragas (vert. past). 

būklę, aišku, kartu patiriant malonumą būti Venzavece, kuriuo kitądos pats rūpinausi, 
kuris yra mano kūrinys, nes kai buvo skirstomas babunios Tukalovos palikimas, pats 
išsirinkau šią dalį. Paskui pats ją puoselėjau, kelerius metus pardavinėjau medžius, rū- 
pinausi, dažnai atvažiuodavau, ilsėjausi ir pamilau. Venzavecas man visada buvo tiek 
darbo, tiek poilsio vieta. Miško grožis, mano nedidelis ūkelis, kurį pasistačiau, giri- 
ninkija, Besekerskiai (Biesiekierscy), mano arkliukas Sekundas, ištikimas šuo Brisius, 
mano viešnagė čia, kelis kartus mane aplankius Aninka - brangiausi iš visų Venzave- 
ce. Visa tai nuoširdžiai mane sieja su šiuo mišku. Sieja mano paties praeitis. 

Kartu mąstau ir apie pinigus, nes gali būti, kad prisidėsiu parduodant mišką 
anglams (tarpininkaujant Karoliui O'Rourke'i) arba Kauno pirkliams, jei bus įma- 
noma išplukdyti medžius per lietuvių demarkacijos liniją į Kauną. 

Kartu su Elvyra iš Obodovcų išvažiavome apie 10 valandą paprastu vienkinkiu 
valstiečio vežimu. Šiandien visi, net ir turtingiausieji dvarininkai, važinėja tiktai 
paprastais vežimais. Nuostabūs kinkiniai, grynakraujai žirgai, pastotės išnyko. Visa 
nušlavė karo katastrofa ir revoliucija. Vadeliojo liokajus Olesius, gabus šaltkalvis, 
ir Venzavece turėjo atidaryti namo dalį, kurioje anksčiau aš apsistodavau. Dabar ji 
užrakinta, o raktas dingęs. Šioje namo dalyje 1918 metų pabaigoje, prieš sugrįžtant 
bolševikams, kažkuris iš valstiečių išsiėmė langus su visais stiklais. Paskui langus 
naujasis Venzaveco gyventojas girininkas Kučynskis (Kuczynski) iš vidaus uždengė 
langinėmis, iš išorės apraizgė dygliuota viela. Mano kambaryje likę senieji baldai, 
bet kai nėra rakto, į jį negalima patekti. 

Itin prastu keliu važiuodami per Iliją, Chocenčycę, Laucius (Lowceviče, Lovt- 
sy) tik po 3 valandų pasiekėm Mamilų miškus. Čia išsiskyrėme: Elvyra nuvažiavo 
tiesiai į Mamilus, kur nakvosime, ir šiandien jau nevažiuos į Venzavecą, nes jai ke- 
lionės metu įsiskaudėjo galvą. Zasciškės (Zasciszki), pas senąjį Čebotorą (Czebotor), 
savo ilgametį pažįstamą, jau daugelį metų įsikūrusį Mamilų žemės gabalėlyje. Prieš 
8 metus Čebotoras pastatė man namelį Venzavece, o apskritai su juo mane siejo 
įvairūs santykiai. Karo metais Čebotoras tapo našliu ir vedė antrą kartą. Vienas jo 
sūnų - Antonis - buvo veiklus bolševikas, atėjus lenkams turėjo būti areštuotas, bet 
jį išgelbėjo savo laidavimu Miečkovskiai. Dabar jis vedė ir keliavo pas žmoną kažkur 
į [-..J. Čebotoras, mane išvydęs, nuoširdžiai apsidžiaugė, pavaišino pienu, medumi 
ir duona, o vakare, kai sugrįžau iš Venzaveco, pakinkė arklį ir pavėžėjo mane į Ma- 
milus. Taigi, iš Čebotoro nuėjau tiesiai į Venzavecą. Pasiėmiau girininką, su kuriuo 
pavaikštinėjome po mišką. Vaikščiodamas akimis matavau pušis. Paskui užsukau 
į Trusevičės (Trusewicze) kaimą, aplankiau pažįstamus valstiečius - Michasių No- 
viką (Michaś Nowik) ir seniūną Antonį Vaškevičių (Antoni Waszkiewicz). Visur 
buvau maloniai, sakyčiau, net nuoširdžiai, sutiktas. 

Susijaudinęs apžiūrinėjau mišką, girininkiją, gėriau pažįstamą kvapą, leidausi 
užliejamas pažįstamų vaizdų. Negaliu atsikratyti minties, kad tai jau nebe mano 
miškas, kad tie vaizdai, prie kurių esu pratęs, ta girininkija, visi tie dalykai - žemė, 
dangų remiančios pušys - šiandien man tokie pat svetimi, kaip visa kita bet kurioje 
pasaulio vietoje. Prisiminimai sugrįždavo ir sumišdavo su gailesčiu ir ilgesiu, pa- 
skanintu kažkokios praeities palaimos. Nes dabar, nors ligi šiol savos palikimo da- 
lies pinigais nepaverčiau, realiai Venzavece man niekas nepriklauso: turiu vien teisę 
įjo vertės dalį, idealius pajus eksploatuojant. Turiu dalininko, o ne savininko teises. 
Ir vis dėlto, nors šiandien realiai jis ne mano, jaučiu jam tėvišką meilę ir gailiuosi, 
kad šis grožis bus sunaikintas ir prarastas. Todėl negaliu sutikti su Stefano polinkiu 
atsikratyti Venzaveco ir pritariu Elvyrai, kuri, kaip ir aš, šią vietą myli. Apžiūrėjęs 
mišką įsitikinau, kad medžių pardavimui yra daug ir kad protingiau ir pelningiau 
yra parduoti tinkamus medžius iš viso miško, o ne kaip kad Stefanas norėtų iki kel- 
mų iškirsti kažkurią miško dalį. 


1920 Metų balandžio 6 d. 
Antradienis 


Šįryt atvykęs iš Mamilų ir vėl vaikštinėjau po mišką su girininku Kučynskiu ir ma- 
tavimo prietaisais. Norėjome išmatuoti medžių kamienų apimtis ir tiksliau apskai- 
čiuoti prekinę miško vertę. Su džiaugsmu įsitikinau: parduodamų medžių miške yra 
daugiau, nei tikėjausi. Nuo paskutinio miško kirtimo, kurį vykdė 1912-1914 metais 
pirklys Morgenšternas, pušų ir eglių kamienai gerokai pastorėjo. Morgenšternas, iš- 
kirtęs 5000 medžių, pabaigoje jau ėmė 7 verškų* medžius. Šiuo metu miške nemažai 
8!/> ir net iki 9 verškų, o 7 ir 6 verškų medžių kiekis milžiniškas. Manau, visame 
miške pušų ir eglių nuo 6 verškų bus per 10 000. Esant tokiems medžiams Venza- 
veco miške (galima tikėtis, kad vienas vienetas, kurio apimtis 8'/> verškų, be žievės 
sudarys metrą medienos). Tokia prekė yra labai vertinga ir gali būti savarankiškų 
derybų objektas. Tuomet nereikėtų kirsti viso miško, o pardavimo kaina būtų kur 
kas aukštesnė, jei būtų įmanoma plukdyti iš Kauno mišką. Taigi, išvada tokia: El- 
vyra, priešingai nei Stefanas, nenori atsikratyti Venzaveco ir jį išeksploatuoti iki 
paskutinio žemės grūdo, ji nori išlaikyti kaip savo nuosavybę ir tvarkyti. Ji teisi, nes 
reikia parduoti tinkamus medžius iš viso miško, o ne parduoti 55 ar 70 dešimtinių, 
tuo labiau kad ir pirkėjas greičiausiai norėtų vienodos medienos, o ne iškirsti viską, 
paskui medžius rūšiuoti ir smulkmes pardavinėti malkoms. Elvyra galėtų susirinkti 


13. Verškai - medžių apimties matas (senas ilgio matas 4,4 cm. Žodis iš rusų kalbos - vert. past.). 

ūkininkavimo pradžiai apie 20 ar daugiau dešimtinių gėros žemės nuo girininkijos 
iki servitutų ir pasilikti jauną mišką, kuris, jei būtų viena dalis iškirsta iki kelmų, 
nebūtų vertinamas arba būtų labai menkai vertinamas, o po 10 metų jauni medžiai 
užaugs ir vėl bus galima juos pardavinėti. Taip Elvyra išvengtų Stefano ketinimų 
visą Venzavecą paversti pinigais ir turėtų nedidelį dvarelį su dirbama žeme, ūkelį ir 
mišką. Pardavusi medžius greičiausiai išmokėtų ir Stefano, ir mano dalį ir dar liktų 
pinigų pradėti žemės ūkio veiklai. Tokia mintis man juo labiau patinka, nes išlik- 
tų mano numylėtas miškas, kurį myliu už tai, kad jis yra, myliu nesavanaudiškai 
net ir tada, kai jis jau nebe mano. Savo mintis išdėsčiau Elvyrai. Jai patiko, nes tai 
protingas sprendimas. Bet baiminomės, kad visa tai išgirdęs Stefanas vėl papriešta- 
raus ir neapsiims ieškoti pirkėjo. Bet mes iš anksto nusprendėme nenusiminti, jei jis 
atsisakys užsiimti pardavimo reikalais; nors aš, persikėlęs į Lietuvą, negalėsiu pats 
tuo užsiimti, ką kitados dariau dar esant Mamai gyvai, vis dėlto turint prekę ir be 
Stefano galima surasti pirkėją. O parduoti gali ir pati Elvyra, padedama Mečio Boh- 
danovičiaus. Galų gale atidėsime pardavimą. Jeigu neparduosime, gal miškas nebus 
sunaikintas. Greičiausiai ir Stefanas atsileis pamatęs, kad mes pasirengę parduoti 
medžius ir galime apsieiti be jo malonės. Bet kai iš Venzaveco sugrįžome į Obodov- 
cus ir aš užsiminiau apie ketinimus parduoti medžius, o ne tam tikrą miško dalį 
iškirsti iki kelmų, Stefanas griežtai nesipriešino. Buvo sutarta, kad ieškos pirkėjo 
pavieniams medžiams arba miško daliai ir paruošta bus taip, kaip pasirodys pelnin- 
giau. Aš taip pat ieškosiu pirklių. 

Venzavece radau nemažai savo baldų ir rakandų. Šiandien bet kokie daiktai, ypač 
baldai, yra labai vertingi. Man pasisekė, nes dar daugiau jų liko pas Marynią Vilniu- 
je. Esu visai pasiturintis, o tai jau buvau primiršęs. Blogiausia, kad be galo sunku, o 
gal net ir nelabai įmanoma persivežti išmėtytus po visur daiktus. 

Grįždami iš Venzaveco į Obodovcus patyrėme mielą staigmeną: stabtelėjome 
Lauciuose, kur Elvyra karo pradžioje prieš porą metų gyveno ir turėjo pasiimti ke- 
letą savo rakandų. Elvyra užsuko pas valdytoją Daugėlą (Dowgiallo), o aš nuėjau 
į „gonkas“, pro kurias yra pagrindinis įėjimas į namą. Pamačiau šuns būdą, o joje 
didžiulį šuns snukį. Jis neurzgė, tačiau išsigandau, kad didžiulis šuo iššoks, o jeigu 
nėra pririštas, tai užpuls mane. Po kelių akimirkų išėjo Elvyra, iš būdos išlindo šuo 
ir su Elvyra supratome: tai mano senas ištikimas Brisius iš Venzaveco, kuris, pasak 
Elvyros, buvo dingęs. Manyta, kad 1918 metais per vokiečių okupaciją Brisių suėdė 
vokiečių kareiviai, kurie badavo ir neretai valgydavo šunieną, jei tik pavykdavo jų 
sugauti. Bet pasirodo, kad Brisius pernai pats atbėgo į Laucius ir čia pasiliko. At- 
rodo nuostabiai. Stambus, kailis blizga, gyvybingas ir judrus, kaip visada. Brisius 
mane pažino [...], o ypač [...] Paleistas nuo grandinės su manimi džiaugsmingai 

pasisveikino, ėmė laižyti, šokinėti, meilintis. Koks keistas instinktas [...] ištikimo 
prieraišaus [...] tokio šuns. Kaip aš apsidžiaugiau, tik buvo gaila, kad negaliu jo 
pasiimti. Tai šuo, kuris [...]* 


1920 metų balandžio 7 d. 
Trečiadienis 


Šiandien po pietų atsisveikinau su Miečkovskiais ir jau išvykstu iš šių kraštų. Va- 
žiuoju arkliais kinkytu vežimu į Vileiką, bet kelionė buvo ypač nemaloni. Lietus 
pylė, žemumose balos tokios baisios, kad ties Rodūne prie Vilijos arklys įklimpo ir 
reikėjo jį nukinkius ištraukti, patiems iki kelių įklimpti į pelkes. Dvaro žirgų dabar 
nėra, Miečkovskiai turi du arklius, bet abu serga arklidžių kosuliu - karo užnešta 
liga. Taigi važiuoti įmanoma tik tokiu būdu: dvaras, išlydėdamas savo svečią, liepia 
samdiniui arba „zapašninkams“ surasti vežimą. Tad samdinio vežimu nuvykau į 
Kasutą, iš kur vietos girininkui buvo liepta mane vežti toliau - į Vileiką. Kasuto- 
je, visiškai suniokotoje, aplankiau kitados gražios pilies griuvėsius. Dabar ji šviečia 
kiaurymėmis ir mūro likučiais. Kasutoje išliko tik senasis flygelis, kuriame glau- 
džiasi samdinių šeimos, arklidės ir kepykla. Dvarą juosia dygliuotos vielos tvora 
ir įvairiose vietose nebaigti kasti apkasai. Iki Vileikos traukinių stoties atvažiavau 
vakare. Į Obodovcus atvažiavau be daiktų, išvykstu su didele skrynia, kurioje vežu 
moterišką balną Maryniai, savo burką ir pagalvę iš Venzaveco. Be to, vežuosi čiužinį. 
Keliauti su daiktais tikra kankynė šiais laikais, bet ką darysi, kai reikia. Iš Vileikos 
iki Maladečinos daiktus susinešiau į vagoną (aišku, važiuoti tenka prekiniu trauki- 
niu). Maladečinoje surizikavau atiduoti daiktus saugojimui - tai nėra saugu, nes va- 
gystės iš traukinių labai paplitusios, o geležinkeliai neatsako už patirtus nuostolius. 

Dar žodelis apie padėtį tame krašte, iš kurio išvykstu - stačiatikių Baltosios Ru- 
sios. Liaudies nuotaikas puikiai atspindi banditų - partizaniniai - judėjimai, pasi- 
rodantys tai ten, tai šen. Tačiau atsiranda pavienių žmonių iš liaudies, kurie sukyla 
kovai su banditais ir kovoja su jais lenkų kariuomenės užnugaryje, visagalės lauko 
žandarmerijos zonoje. Banditų, kurie staiga kur nors susiburia, o vėliau išsiskirsto 
po keleto užpuolimų tam, kad po to vėl išlįstų iš liaudies masės ir darytų tą patį, 
priešakyje yra kažkoks žmogus, kurio vardas liaudies lūpomis virsta legenda ir apie 
kurį sklinda gandas ne tik apie tai, ką padarė, bet ir ko nepadarė. Šitas asmuo api- 
pintas gandais apie nepaprastą drąsą, žavinčią liaudies būrius, ir gandais apie gerus 
darbus, atliktus iš geros širdies. Toks vaikėzas banditas ir kartu liaudies didvyris 


14. Neįskaitomi žodžiai. 

yra garsusis Minčonokas (Minczonok) (Minkos sūnus, jaunas valstietis iš senųjų 
Besiadskų vergų). Siaučia jis mėnesių mėnesius Chocenčycės valsčiaus pakraštyje. 
Minčonoko vardą linksniuoja visi 100 varstų spinduliu. Vieniems jis pabaisa, teroro 
simbolis, kitiems poetiška legenda arba liaudies keršto simbolis. Minčonokas, ban- 
ditas ir baltarusių liaudies didvyris, nesugaunamas, nesugaunami ir jo sėbrai, kurių 
jis turi visur. Nepadeda baudžiamosios ekspedicijos ir visos kitos žandarų mestos 
pajėgos. Liaudis myli Minčonoką labiau, nei jo baiminasi. l 

Stebuklus žmonės pasakoja apie jo drąsą, veiksmus, vikrumą. Greičiausiai pri- 
perša jam daugiau garbės ir įvykių, nei jis pats trokšta. Vox populi paverčia jį ne tik 
banditu, bet ir keršytoju už liaudies skriaudą, mirtinu buržujų tramdytoju - buržu- 
jų, vadinasi, ponų ir tų, kurie ponų valdžiai tarnauja. Minčonokas - ne tik plėšikas, 
jis ir populiarus baltarusių liaudies partizanas. 


1920 metų balandžio 8 d. 
Ketvirtadienis 


Visą kelią iš Maladečinos į Vilnių stovėjau vagone. Kelionė truko nuo 2.30 nakties 
iki 10 valandos ryto. Neturėjau kur net minutėlę prisėsti. Visos sėdimos vietos ant 
suolų ir gulimos viršuje ant gultų buvo užimtos. Patekau į seną rusišką N klasės 
vagoną. Spūstis ten buvo tokia didelė, kad buvo neįmanoma prasibrauti iki kori- 
doriaus. Kelionė mane siaubingai išvargino. Daugiausiai vagone važiavo kareivių, 
civiliai asmenys - išimtis. Nepasakyčiau, kad kareivių draugija būtų buvusi maloni. 
Lenkų kareivio, nors jis ir pasižymi fronto linijoje nepaprasta drąsa, vis dėlto nega- 
lima pavadinti kultūringu ar juo labiau tapatinti su tautos kultūra. Ne kartą susidū- 
riau ir keliavau su rusų, lenkų, lietuvių ir vokiečių kariais. Sunku net įsivaizduoti, 
kaip labai skiriasi vokiečių ir lenkų, rusų ar lietuvių kareivių elgesys. Nešvankios 
pravardės ir storžieviški keiksmažodžiai, prasčiokiški juokeliai, grubus elgesys bū- 
dingas mūsų tautiečiams lenkams ir lietuviams, broliams slavams. Tuo tarpu vokie- 
čių kariai, nors ir turėtų būti grubesni, ko gero, ir tvirtesni, visada išlaiko rimtį ir 
nenusižengia civilizacijos kultūros normoms. Ankstesnių Lenkijos legionų kariai 
niekuomet neleisdavo atsipalaiduoti ir paleisti vadžias, kaip kad daro šiandieniai 
lenkų kareiviai. Ypač rėžia akį ir be galo nemalonus lenkų kareivių elgesys su žydais 
traukinyje. Žydai, kurie šiais laikais priversti keliauti kartu su lenkų kareiviais, tapo 
tikraisiais kankiniais. Paprastai jie slepiasi tamsiausiuosę vagono kampuose, sten- 
giasi būti nematomi. Geriausiai jaučiasi vagonų platformose arba prie pat durų, kad 
būtų kuo toliau nuo piktdžiugiškų kareivių. Bet pastangos „išnykti“ nelabai gelbsti, 
nes visada kuris nors chamas kareivis pastebi žydą, ir tada prasideda pasibjaurėtinas 

pjudymas, pašaipos, kvaili juokeliai, šūksniai. Į šį šlykštų pasilinksminimą įsitrau- 
kia visi vagone esantys kareiviai. Jų elgesys padiktuotas ne tiek neapykantos, kiek 
noro pasityčioti. Tai primena gatvės vaikėzų kokio vargšo kačiuko ar šuniuko kan- 
kinimą. Halerčikų“ laisvos rankos valdymo metais atsirado laukinis lenkų kareivių 
įprotis karpyti žydams barzdas. Toks barzdų karpymas traukiniuose, o kartais ir 
gatvėse yra perfrazuotas senasis rusų siautėjimas. Vietoj žudymo ir fizinio kankini- 
mo atsirado psichologinis tyčiojimasis. Tai pažemina žmogų tiek pat, kiek ir fizinis 
smurtas, nors ir nėra skausminga. Ko gero, dažniausiai kareiviai apsiriboja grasi- 
nimu nukirpti barzdą. Toks lenkų kareivių elgesys, vos tik sutikus žydą, jau tapo 
bjauriu įpročiu. Aišku, aš, girdėdamas pašaipas ir matydamas psichologinį smurtą 
prieš žydus, raudonavau ir man, kaip arijui ir lenkui, buvo labai gėda. Tai išties 
skausmingi ir šlykštūs dalykai. Naujojoje Vilnioje prie Vilniaus, kai vaikštinėjau po 
peroną traukiniui sustojus, mačiau pro praviras krovininio vagono, kuriuo važiavo 
lenkų kareiviai, duris tokią sceną: vagono viduryje stovi žemas, vidutinio amžiaus 
neturtingas žydas, aplink jį grupė kareivių. Visi juokiasi, šaiposi, skaldo juokelius. 
Vienas kareivis laiko sučiupęs žydą už barzdos ir grasina ją nukirpti. Beginklis žmo- 
gelis, negalėdamas apsiginti ir nedrįsdamas pademonstruoti savo nepasitenkinimo, 
vaidina, kad ir jam linksma, kad kareivių replikos juokingos, bet kiek neapykantos 
ir pažeminimo yra susikaupę jo širdyje - baisu ir pagalvoti... Ir mūsų vagone buvo 
Žydų persekiojimo scenų, ne tokių šlykščių, bet buvo. Liūdna... 

Vilniuje pas Marynią radau visą pluoštą laiškų iš Lomžos. Labai nuoširdžių, ma- 
lonių, suteikusių man džiaugsmo. Ilgiuosi savo kolegų iš Lomžos teismo, daug ten 
liko draugiškai man plakančių širdžių, be galo atsidavusių žmonių. Laiškai iš grafo 
Liubenskio (Łubieński), Kotunios Prušanovskos, Julijos Juragos ir keli iš Liusės Roš- 
kovskos - mano ištikimiausios. 

Marynios neradau Vilniuje. Šiuo metu ji Lentvaryje (Landwarowo), kur prižiūri 
savo sodus. Į Vilnių sugrįš rytoj. Eva parodė man Hektoro Komorovskio“ laišką, 
rašytą Maryniai. Jis prašo ir praktiškai maldauja, kad kuo greičiau vykčiau į Bagdo- 
niškį ir parduočiau mišką, nes reikią gelbėti turtą, kuriam pavojų kelianti agrarinė 
reforma. Kauno dvarininkai panikuoja dėl agrarinės reformos, kuri tarsi juodas de- 
besis artėja kartu su Seimo Kaune sušaukimo data. 


15. Generolo Jozefo Hallerio (1873-1960), 1918-1919 m. lenkų armijos Prancūzijoje vado, o per 
Lenkijos-Sovietų Rusijos karą 1920 m. savanoriškosios armijos generalinio inspektoriaus, pa- 
valdiniai. 

16. Komorovskis Hektoras (Komorowski Hektor) - Elizos, Mykolo Romerio sesers, sūnus. 

1920 metų balandžio 9 d. 
Penktadienis 


Taikos derybų su bolševikais reikalai nėra patys geriausi. Į Lenkijos siūlymą, kad 
šalių įgaliotinių (atstovų) susitikimas įvyktų balandžio 10 dieną Barysave, sovietų 
vyriausybė komisaro užsienio reikalams Čičerino" nota atsakė: Barysavas, esantis 
fronto linijos atkarpoje, yra netinkama vieta ir siūloma susitikti kuriame nors neu- 
traliosios Estijos mieste. Estijos vyriausybė išreiškė sutikimą. Notoje pabrėžiama, 
kad taikos derybų metu turėtų būti paskelbtos paliaubos visoje fronto linijoje. Či- 
čerino nota, kaip ir visos sovietų diplomatinės notos, kupina agitacinių lozungų, 
kurie ją paverčia ne tik konkrečiu valstybės atsakymu, bet ir atsišaukimu visai lenkų 
tautai. Lenkai linkę Čičerino atsakymą laikyti išsisukinėjimu, bylojančiu apie bol- 
ševikų nenorą būti atviriems ir nenorą iš tiesų vesti derybas su Lenkija. Juo labiau 
kad kartu Rusija susisiekė su Latvija dėl atskirų derybų, žadėdama jos naudai atsi- 
sakyti Latgalos, ir su Rumunija, šiosios naudai atsisakyti Besarabijos, ir lyg tai su 
Odesa. Atrodo, Latvija ir Rumunija linkusios griebti jautį už ragų ir pasinaudoti 
proga, leisiančia įgyvendinti teritorines ir tautines ambicijas. Tokiu būdu Lenkija 
lieka vieniša. Lenkų diplomatų siekiai, kad taikos derybas su bolševikais vestų so- 
lidariai pakraščių“ šalių blokas (Suomija, Latvija, Rumunija) kartu su Lenkija, kuri 
taptų derybų globėja, kad Lenkija taptų Rytų problemos likvidavimo vedle ir gynėja, 
kas pakeltų Lenkijos politinį autoritetą, patenkintų didelės valstybės ambicijas ir 
užtikrintų persvarą šalių nuo Baltijos iki Juodosios jūros, taip įtvirtinant Pilsuds- 
kio numylėtą ir gerai parengtą tų valstybių bloką su Lenkija priešaky, - faktiškai 
buvo sužlugdyti. Bolševikai įgijo didelę diplomatinę persvarą, kuri mažų mažiausiai 
atsveria militaristų pastangų ofenzyvos fronte kokybę. Užsienio reikalų ministras 
Varšuvoje Patekas (Patek)“ į Čičerino notą atsakė trumpa ir konkrečia nota, kurioje 
toliau pasisako už Barysavą ir atšaukia paliaubas, tvirtindamas, kad tolesnė dis- 
kusija dėl 2 paskutinių punktų yra netikslinga, ir reikalauja galutinio konkretaus 
atsakymo: taip arba ne. Net jeigu bolševikai sutiks su Barysavu kaip derybų vieta 
ir deryboms be paliaubų, vis tiek, šalia atskirų derybų su Latvija ir Rumunija, len- 
kų ir bolševikų derybos bus svarbios Rytų reikalų reguliavimo atžvilgiu, ko lenkų 
diplomatija norėjo. Taip lenkų reikalavimai, kad Rusija atsisakytų 1772 metų sienos, 
ims galioti, nes bus nušviesti kitoje šviesoje. Kai Lenkija pasirodo taip, kaip norėjo 


17. Čičerinas Georgijus (1872-1936), Sovietų Rusijos užsienio reikalų ministras (1918-1930). 

18. Turima galvoje buvusios Rusijos imperijos pakraščių šalių blokas. 

19. Patek Stanisław (1866-1944), politikas, diplomatas, 1919-1920 m. Lenkijos užsienio reikalų 
ministras. 

ir svajojo, Rytų problemos sprendėja ir tam tikra prasme liaudies nuo Baltijos iki 
Juodosios jūros įgaliotinė, 1772 metų sienos reikalavimai nėra imperialistiniai, nes 
reiškia tautų apsisprendimo teisę (Baltosios Rusios, Ukrainos) sienų viduje. Tačiau 
jeigu lenkai tariasi, kaip individuali valstybė su kita valstybe, su Rusija, jau nebelie- 
ka jos atstovės Rytų reikalams vaidmens. Tuomet 1772 metų sienų reikalavimas ima 
dvelkti imperializmu, jeigu ne grobimu. Būtent tai yra Lenkijos diplomatijos pralai- 
mėjimas. Sunku atsispirti minčiai, kad Anglija čia prikišo savo nagus, nes ji nenori, 
kad Lenkija taptų Baltijos ir Juodosios jūros žemių arbitre. Šį vaidmenį greičiausiai 
rezervavo sau ir savo imperialistiniams siekiams. 


1920 metų balandžio 10 d. 
Šeštadienis 


Mėgaujuosi Vilniumi. Man čia gera ir miela. Rytą išeinu iš namų ir visą dieną 
praleidžiu mieste. Vienus pažįstamus aplankau, kitus atsitiktinai sutinku gatvėse, 
šnekučiuojuosi, dairausi, bandau perprasti žmonių nuotaikas, santykius, visuotinį 
skausmą, siekius ir sroves, žodžiu, bandau susigaudyti ir iš naujo perprasti Lietuvą. 
Jokios loginės išvados, padarytos gyvenant toli, neatstos tiesioginio prisilietimo prie 


Bunsna  O6iuiū sun» 
Wilno Ogėlny widok 


Bendras Vilniaus vaizdas XX a. pr. Atvirukas iš B. Gurovičiaus rinkinio. 
Lietuvos literatūros ir meno archyvas (toliau - LLMA), f. 273. 


gyvenimo, kuris yra bet kokio pažinimo šaltinis. Reikia tik mokėti įžvelgti besi- 
kalančius daigus, kurie pamažu dygsta ir ryškėja. Be to, nepaisydamas stebėjimo 
naudos, jaučiu malonumą susitikti su senais pažįstamais, kitados įvairių darbų ir 
idėjų bendražygiais. Vaikštinėju po miestą, užsūku į kavines, pas pažįstamus į na- 
mus, lankausi įvairiose Vilniaus gatvėse, kurios šventos tapo po pažinties su Anin- 
ka. Prisiminimais gyvi beveik visi Vilniaus kampeliai, kuriuose jautėmės laimingi 
su Aninka. Neskubu išvykti iš Vilniaus. Esu čia laisvas paukštis, neslegia pečių nei 
rūpesčiai, nei pareigos. Kai iš čia išvažiuosiu ir atsidursiu Kaune ir Bagdoniškyje, 
mano padėtis pasikeis. Reikės kam nors pasiryžti, imtis kokio nors darbo, rinktis 
iš įvairių galimų sprendimų, kurie kol kas dar tik chaotiškai dėliojasi mano vaiz- 
duotėje ir kurių kiekvienas turi neigiamą pusę. Džiaugiuosi, kad grįžtu į Lietuvą, ir 
matau, kad mano sugrįžimas reikalingas, bet neatsispiriu vidiniam norui dar kelias 
dienas padykaduoniauti Vilniuje. Po daugelį mėnesių trukusio monotoniško teisėjo 
darbo biure Lomžoje laisvė ir nevaržomas dykaduoniavimas, kai nereikia skaičiuoti 
tiksinčių minučių ir valandų, teikia neapsakomo žavesio. Tai mano atostogos. Oras 
nuostabus, pavasaris pačiame žydėjime, šilta. Vilniuje jaučiuosi atjaunėjęs, atran- 
du save tokį, koks buvau prieš daugelį metų, kartu sugrįžta ir erotiniai instinktai, 
moterų troškimas, kūniškosios palaimos ilgesys. Vilnius pranašesnis už Lomžą. Ir 
moterys labiau traukia Vilniuje nei Lomžoje. Ankstesnių pasilinksminimų prisimi- 
nimai, susiję su Vilniumi, aitrina ir kūniškuosius instinktus. 

Šiandien jau turėjau gauti leidimą išvykti į Kauno Lietuvą, bet paaiškėjo, kad 
Koscialkovskis jo dar nepasirašė. 


1920 metų balandžio 1 d. 
Sekmadienis 


Sutikau Viktorą Vonsovičių (Wiktor Wąsowicz)”, lenkų ryšių karininką Kaune. Jis 
man pasiūlė vykstant į Kauną pasinaudoti jo automobiliu. Jei galėčiau vykti rytoj, 
važiuočiau kartu su juo automobiliu. Bet kadangi negaliu, man pasiūlė palaukti ki- 
tos progos. Rytoj jis važiuoja į Kauną, iš kur po kelių dienų išsiųs tuo automobiliu 
kurjerį į Vilnių, o kai automobilis vėl važiuos į Kauną, maždaug po 7 dienų, galė- 
čiau vykti kartu. Dėl progos itin patogiai nuvažiuoti esu pasirengęs čia pabūti dar 
7 dienas, juolab kad Vilniuje man labai gera. Bijau tik, kad kas nors nesutrukdytų 
mano planų ir nelikčiau po 7 dienų dykaduoniavimo ant ledo. Dėl automobilio turiu 
kreiptis į Marianą Koscialkovskį, kurį Vonsovičius žadėjo įspėti. 


20. Vonsovičius Viktoras, Duninas - J. Pilsudskio legionierius, lenkų kariuomenės karininkas, 
Lenkijos karo atašė Kaune 1919-1920 m. 

Helena Romer-Ochenkovska su motina Vanda Römeruvna. LMAB, fg. l-1163. 


Ačiū Dievui ir Maryniai, kad gyvenimas Vilniuje man nėra itin brangus, nes 
Marynios bute gyvenu nemokamai ir patogiai. Kainuoja man tiktai pietūs (su alumi 
ir duona bei procentu už patarnavimą Bristolio restorane kasdien išleidžiu apie 90 
rublių), na, ir kavinės, pusryčiai, laikraščiai, papirosai - dar maždaug 50 markių. 

Vakare buvau pas Helą Ochenkovską*, patekau į arbatos vakarą. Čia susirinko 
p. Tadeušas Vrublevskis (Tadeusz Wróblewski), dirbantis notaru Vilniuje, p. Stanis- 
lavas Lopacinskis (Stanisław Łopaciński) iš Seirijų, žinomas dvarininkas iš Vitebs- 
ko gubernijos ir visuomenės veikėjas, buvęs atstovu į valstybės tarybą” Peterburge, 
šviesus ir saikingai pažangus žmogus, bet jau labai senas. Dabar jis - Vilniaus ape- 
liacinio teismo Baudžiamojo skyriaus teisėjas. Dalyvavo ir Liudvikas Abramovičius 
(Ludwik Abramowicz). Vakaro nuotaika buvo maloni. Senukai Vrublevskis ir Lo- 
pacinskis skaldė riebius kavalierių juokelius, mankštindami liežuvius nepadoriais 
kalambūrais ir anekdotais. Ypač geras buvo vienas anekdotas apie kažkokį naują 


21. Ochenkovska-Romer Helena (Ochenkowska Romer Helena, 1875-1947), Mykolo Romerio 
pusseserė, tapytojo Alfredo Romerio ir Elenos Sulistrauskaitės iš Kalinavo Švenčionių apskrity 
duktė. Žurnalistė, publicistė, teatro ir meno kritikė. Daugelį metų buvo Liudviko Abramovi- 
čiaus gyvenimo draugė. 

22. Kalbama apie Rusijos valstybės tarybą. 

šokį, madingą, bet pavadinimo nepamenu, jis turėtų būti nepadorus, nes vaizduoja 
lytinio akto judesius. Kažkokia vidutinio amžiaus ponia, pirmąkart pamačiusi šį 
šokį ir į jį įsižiūrėjusi, pasakė: „betgi aš prieš dvidešimt metų su savo vyru tai dariau 
ir nežinojau, kaip tai vadinasi.“ 

Dar pora žodelių apie Liudviką Abramovičių - atvažiavęs į Vilnių jis susiėjo su 
žmona (Julija, buvusia Salmonovič iš Gudiškių (Gudziszki), su kuria buvo išsiskyręs 
prieš dešimt metų, tad dabar turi šeimą - žmoną ir vaikus. Tačiau santykių su Hela 
Ochenkovska nenutraukė. Mato ją nuolatos, dažnai pas ją būna. Jo santykiai su Hela 
grįsti abipuse meile, santykiai su žmona - šeimos židiniu ir vaikais, bet be meilės. 


1920 metų balandžio 12 d. 
Pirmadienis 


Vilniuje vieši Mečyslavas Niedzialkovskis*, vilnietis, senais laikais (maždaug prieš 
10 metų) jį pažinojau kaip „Meką“ (pseudonimas) iš lenkų pažangaus jaunimo 
būrelių. Mečyslavas yra Karolio Niedzialkovskio, buvusio Vilniaus vicepreziden- 
to, dabar Vilniaus apskrities Rytų žemių civilinės valdybos komisaro sūnus, šiuo 
metu PPS delegatas į Seimą. Nepaisant to, kad Mečyslavas Niedzialkovskis yra 
Plocko apskrities delegatas, mažų mažiausiai tiek pat, jeigu ne daugiau nei savo 
krašto reikalais, užsiima Vilniaus problemomis, apskritai lenkų politika Vilniuje 
ir dažnai čia būna. Pagaliau Niedzialkovskis, kaip kartą man Ignacas Dašynskis** 
sakė, Lenkijoje yra socialistas, o kitapus Bugo - endekas. Tarp PPS-ininkų tai itin 
dažnas reiškinys, ir tie socialpatriotai, būdami socialistais lenkų vidaus politiko- 
je, pakvimpa nacionalizmu, kai prisiliečia prie Lenkijos užsienio politikos, ypač 
jei tai susiję su Lietuva ir Rusija. Tiesa, tai nėra būdinga vien tik tokio sukirpimo 
lenkų socialistams. Pavyzdžiui, dešiniojo sparno lietuvių socialistai taip pat prisi- 
semia nacionalizmo, kai kalba pakrypsta apie ginčytinas tautinės Lietuvos ribas. 
Taigi, jaunasis PPS delegatas Mečyslavas Niedzialkovskis vieši Vilniuje, kur apsi- 
stojo grįždamas iš „pakraščių šalių“, atplėštų nuo Rusijos, socialistų suvažiavimo 
Revelyje“. Šiame suvažiavime buvo atstovaujama Lenkijai, Lietuvai, Baltarusijai, 
Latvijai, Estijai ir Suomijai. Praėjusį penktadienį Niedzialkovskis referavo apie šį 
suvažiavimą Nasz Kraj redakcijoje. Čia kiekvieną penktadienį vyksta diskusijos, 


23. Niedzialkovskis Mečyslavas (Niedzialkowski Mieczysław; 1893-1940), publicistas, politinis 
veikėjas, 1919-1935 m. Lenkijos seimo deputatas. 

24. Dašynskis Ignacas (Daszynski Ignacy; 1866-1936), vienas iš Lenkijos socialistų vadovų, po- 
litikas. 

25. Taline. 

paskaitos ir pokalbiai, kuriuose paprastai dalyvauja demokratinės pakraipos žmo- 
nės. Gailiuosi, kad nebuvau tame susirinkime - buvau pakviestas, bet nenuėjau. 
O sako, kad Niedzialkovskio paskaita apie suvažiavimą Revelyje ir kelionę į Estiją 
buvo labai įdomi. Tačiau su Niedzialkovskiu susitikau kavinėje, ir jis man šiek tiek 
papasakojo apie suvažiavimą ir savo pastebėjimus. 

Taigi, jis tvirtina, kad tarp latvių, ne tik socialistų, bet ir buržuazijos atstovų, 
koncepcija valstybių bloko nuo Baltijos jūros iki Juodosios vadovaujant Lenkijai 
nėra visai tokia populiari, kaip tai pateikdavo Lenkijos užsienio reikalų ministerija. 
Priešingai, latviai išlieka didelėje ir gerai pastebimoje rusų kultūros įtakoje ir vis 
dar populiari koncepcija artimo kontakto su būsimąja Rusija, kuri, kaip progno- 
zuojama, po bolševizmo eros bus demokratinė ir buržuazinė. Jie galėjo pasinaudoti 
Lenkijos militarine pagalba ir užimti kare su bolševikais Latgalą (Lenkijos Inflian- 
tus), bet anaiptol netrokšta nuolatinio bloko ar polonofilų lygos „nuo jūros iki jū- 
ros“, nusiteikusios prieš Rusiją. Šitas reiškinys iš dalies paaiškina solidarių derybų 
Lenkijai vadovaujant žlugimą, jas lenkų politinė pozicija Rytuose pastatė į tokios 
kompromitacijos pavojų. Pasak Niedzialkovskio, liaudies Latvija gana nepatikimai 
vertina Lenkiją, kuri Rytuose (pasakykime aiškiai - lietuvių ir baltarusių žemėse) 
yra antidemokratinis veiksnys. Latvijos siekis derėtis su Rusija, neatmetant ateity ir 
federacijos galimybės, sutampa - pridėsiu nuo savęs - su Anglijos politika, kuri yra 
lemiamas veiksnys Pabaltijy ir kuri, kas vis labiau aiškėja, siekia paversti mažas res- 
publikas: Lietuvą, Latviją ir Estiją savo įtakos zona, savo tarpininkėmis prekiaujant 
su Rusija. Lietuva, Latvija ir Estija yra dariniai, kurie Anglijos požiūriu turėtų būti 
jos prekybos atsparos taškas. Anglijai rūpi, kad šios mažos šalys tiesiogiai būtų su- 
sietos siena su Rusija, ir greičiausiai dar, kad jokia trečioji šalis (Lenkija) savo įtaka 
(blokas nuo jūros iki jūros) negalėtų sukurti politinės sąjungos, pasipriešinančios 
Rusijai, ir drumsti anglų politinės organizacijos Baltijos ir rusų prekybos. Niedzial- 
kovskis stebisi, kad lenkų atstovas Rygoje Bonfalas (Bonfat) buvo toks aklas, kad 
galėjo taip optimistiškai ir naiviai, priešingai nei yra realybėje, informuoti Varšuvą 
apie nuotaikas Latvijoje. Niedzialkovskis mano, kad dėl to atsakingas Bonfalas, na 
o mano nuomone, daugiausiai kaltės tenka Leonui Vasilevskiui (Leon Wasilewski)““, 
kuris daugiausiai prisidėjo, kad sušlubavo lenkų politika Rytuose tiek Lietuvos, tiek 
Latvijos atžvilgiu ir nuėjo klystkeliais. Jis ir yra tikrasis kaltininkas dabartinės Len- 
kijos nesėkmės, kuri gali turėti ir tolesnių pasekmių. 


26. Vasilevskis Leonas - tuometinis Lenkijos užsienio reikalų ministras (1918-1919). 

1920 metų balandžio 13 d. 
Antradienis 


Pastarosiomis dienomis karšta, tarsi vidurvasarį. Gatvėse žmonės vaikštinėja jau 
be paltų. Ankstyvas pavasaris atėjo, nes pagal senąjį kalendorių šiandien paskutinė 
kovo diena. 

Jau turiu lenkų valdininkų išduotą leidimą kirsti demarkacijos liniją; rytoj kreip- 
siuos dėl leidimo į Lietuvių komitetą”. Bet turiu problemų dėl išvykimo ir nežinau, 
kada ir kaip nusigausiu iš Vilniaus į Kauną. Geriausiai būtų, jei pavyktų pasinaudoti 
Vonsovičiaus automobiliu, kuris po kelių dienų atvažiuos į Vilnių ir vėl važiuos į 
Kauną. Kelionė automobiliu yra patogi ir nemokama, tačiau yra viena problema - 
negalima imti daug daiktų. Galėčiau daiktų atsisakyti, kad tik būčiau tikras dėl au- 
tomobilio. Reikės dar pasikalbėti su Marianu Koscialkovskiu. Kur kas blogiau bus, 
jei automobiliu manęs nenuveš. Kartais galima iš Vilniaus į Kauną važiuoti brikele, 
jei pasitaiko tokia proga, bet tokia kelionė kainuoja nuo 1000 iki 1500 caro rublių, 
vadinasi, 3000 Lenkijos markių, o aš apskritai teturiu apie 4000 Lenkijos markių ir 
už tuos pinigus mažų mažiausiai turiu nukakti iki Kauno ir iš Kauno iki Bagdoniš- 
kio. Išsinuomoti specialiai vežimą kelionei į Kauną ar Kaišiadoris, arba Bagdoniškį 
neįmanoma ir nėra ko net svajoti, nes kainuotų milijonines sumas. Na, traukiniai 
reguliariai iš Vilniaus į Kauną nekursuoja. Traukiniai važinėja tik iki Lentvario, o 
Lietuvos pusėje tik iki Kaišiadorių. Nuo Lentvario iki Kaišiadorių - atkarpa be re- 
guliaraus transporto. Kartais, nereguliariai, kartą per kelias dienas, pagal poreikius - 
lenkų traukinys atvažiuoja iki Vievio (demarkacijos linija), bet negali būti tikras, 
kad Vievyje bus traukinys iki Kaišiadorių. Kelionė traukiniu iš Vilniaus į Kauną 
priklauso nuo to, kaip pasiseks, gali trukti nuo vienos dienos iki savaitės ir ilgiau. 

Kasdien Vilniuje praturtėju pažindamas žmonių santykius, politines sroves ir 
perspektyvas. Susitinku su pažįstamais iš įvairių stovyklų. Praktiškai visų krypčių 
atstovai yra nepatenkinti valdymo sistema, vykdoma šiose „Rytų žemėse“. Visi, tiek 
dešinieji, tiek kairieji, keiksnoja okupacinį valdymo būdą. Atrodo, kad vieninteliai, 
kurie yra patenkinti, bet patenkinti tik patys savimi, - tai Rytų žemių civilinės val- 
dybos aukšti p. Osmolovskio?? pareigūnai. Šie pareigūnai su centrinių biurų ir įs- 
taigų personalu pavirto, kaip galima manyti, glaudžia, atitrūkusia nuo gyvenimo ir 
visuomenėje nepopuliaria biurokratų gauja. Ponai Ivaškevičiai, Daunoravičiai, Klo- 
tai, kadaise kilę iš pažangios ar net „radikaliosios“ inteligentijos stovyklos, šiandien 


27. Laikinasis lietuvių komitetas Vilniuje. 
28. Osmolovskis Ježis (Osmotowski Jerzy; 1872-1954), dvarininkas, politikos ir ūkio veikė- 
jas. 1919-1920 m. vadovavo čia minimai valdybai. 

tapo robotais - klasikinės popierinės biurokratijos atstovais. Pagaliau ir tarp šios 
įstaigos valdininkų yra daug nepatenkintų, jaučiančių, kad jų darbas yra bevaisis, 
kad jie nededa jokių pagrindų valstybės pamatams, o yra įsukti į paprasčiausią oku- 
pacinį aparatą, slegiantį šalį daugiau ar mažiau gerai, daugiau ar mažiau blogai, bet 
neorganizuojantį šalies jėgos. Lenkų visuomenė, ypač inteligentija, pasidalijusi į dvi 
dideles stovyklas: endekų, ją sudaro anaiptol ne tik partiniai endekai, bet ir nacio- 
nalistiškai nusiteikę Tautiniai demokratai, siekiantys Vilniaus ir lietuvių - baltaru- 
sių žemių, užimtų Lenkijos, inkorporacijos į Lenkiją, o jos pagrindiniai principai 
sutampa su vadinamąja Pilsudskio programa, tai yra, pripažįsta istorinės Lietuvos 
federaciją su Lenkija. Kitai stovyklai priklauso vadinamieji demokratai, dešinieji 
dvarininkai ir kai kurie kariuomenės elementai, bėgantys iš karštų pilsudčikų ir pe- 
oviakų. Šiek tiek kitokia, galbūt nelabai tvirta inkorporacijos ar federacijos klausi- 
mu yra lenkų socialistų Vilniuje pozicija. Ir aneksionistai, ir federalistai prikaišioja 
okupaciniam valdymo būdui ir ieško išeities iš šios laikinos padėties. 


1920 metų balandžio 14 d. 
Trečiadienis 


Šiandien Kaune, o tiksliau visoje Kauno Lietuvoje, vyksta rinkimai į Seimą. Labai 
įdomu, koks bus jų rezultatas. Vilniaus federalistams, kuriems Kauno Lietuvos, kaip 
atskiro darinio ir nekenčiamos Tarybos kūrinio, valstybingumas yra rakštis vienoje 
vietoje, kadangi Lietuvos egzistavimas prieštarauja jų geidžiamos visos nepadalytos 
Lietuvos valstybės formavimui (formacijai), šis Seimas Kaune, o kartu ir rinkimai 
į jį yra nekenčiami, nes Seimas, kaip tautos valios ar fikcijos išraiška, suteikia teisę 
Lietuvos valstybei, Tarybos kūriniui, teisinį pagrindą ir kartu sustiprina formaciją. 
Koncepcija formuoti federacinę tautinę valstybę buvusioje Didžiosios Lietuvos Ku- 
nigaikštystės žemių teritorijoje prieštarauja vienalytės valstybės formavimui su sos- 
tine Vilniuje, formuojamos federacijoje su tautine Lenkijos valstybe. Kitaip Kauno 
Lietuvą ir rinkimus į Seimą Kaune vertina endekai. Jiems Kauno Lietuva praktiškai 
nerūpi. Kadangi jie patys siekia tik tautinės Lenkijos valstybės, kuriai priklausyti 
turėtų Vilnius ir dalis lietuvių bei baltarusių žemių, todėl Kauno Lietuvą, formuo- 
jamą taip pat tautiniu principu, galėtų net pripažinti, jeigu jos ambicijos nesiektų 
toliau dabartinės demarkacijos linijos, o juo labiau jeigu dar šiek tiek būtų galima 
tą liniją patraukti atgal. Jos nekenčia ir su ja kovoja ne todėl, kad ji egzistuoja, o to- 
dėl, kad siekia Vilniaus ir dalies teritorijos, kurią jie nori nusavinti Lenkijai, ir kad 
nusiteikusi realizuoti savo siekius tam, jog sutrukdytų lenkų siekiams, neturėdama 
kito pasirinkimo parsiduotų netgi anglams, o gal net, kaip jiems atrodo, vokiečiams. 

Žodžiu, parsiduotų bet kuriam Lenkijos priešui, bet kuriam galingajam, kuris už- 
tvertų kelią vienokioms ar kitokioms Lenkijos aspiracijoms Rytuose. | 
Šiandien „Raudonojo Štralio“ kavinėje kelias valandas pasikalbėjau su Marianu 
Svechovskiu?, vienu iš aistringų ir veiklių federacinės programos atstovų; su juo 
mane vakar supažindino dr. Adolfas Narkievičius*“, mano senas pažįstamas, su ku- 
riuo 1906 metais dirbome Gazeta Wilenska. Jis demokratų partijos atstovas, taip 
pat federalistas, šiuo metu tarnaujantis lenkų kariuomenėje gydytojas, turintis ka- 
pitono laipsnį. Buvo įdomu klausytis Svechovskio išvedžiojimų. Kai kurie taktiniai 
federalistų sumanymai man yra visiška naujovė, apie kurią sužinojau tik atvykęs į 
Vilnių, o jeigu kada nors ir buvo šovusi į galvą mintis apie kraštutines šios stovy- 
klos taktines koncepcijas, nebūčiau pagalvojęs, kad jos gali būti rimtos, kaip čia yra 
ar buvo vertinamos. Federalistai susiskirstę į įvairius sparnus ir atšakas pagal tai, 
kokia forma turi būti kuriama Lietuva (istorinė vienalytė Lietuva nuo Klaipėdos 
iki Mscislavo vaivadijos už Dniepro, Lietuva, susidedanti iš trijų tautinių autono- 
minių dalių - lietuviškos, lenkiškos arba lenkų - katalikų - baltarusiškos, kitaip 
tariant, vilnietiškos ir tikrosios baltarusiškos, bei panašių tarpinių dalių), kokia turi 
būti taktika ir realizavimo metodika, pagaliau pagal istorines tautines prielaidas 
ir tikslų, kuriems turi tarnauti federacinė programa, pranašumą. Dėl pranašumo, 
vieni siekia programos federacijoje su Lenkija matydami tik tokį logišką sprendi- 
mą, atspindintį mišrių šalies gyventojų interesus ir neprieštaraujantį Lietuvos tautų 
laisvei (pastariesiems priklauso Zygmuntas Jundzilas“, dr. Narkevičius, o iš socia- 
listų - Zaštautas (Zasztowt)??, kiti tą pačią programą interpretuoja remdamiesi grei- 
čiau lenkų tautiniais interesais, vienareikšmiškai nacionalistiniais, tikėdami, kad 
tai geriausias ir racionaliausias, o kartu ir veiksmingiausias būdas sustiprinti lenkų 
įtaką ir, ko gero, net šalies polonizaciją (lenkinimą); taip pateikta programa neprieš- 
29. Svechovskis Marianas (Šwiechowski Marian; 1882-1934), žurnalistas, politikas. Studijavo 
Odesos ir Krokuvos universitetuose. 1918-1919 m. dirbo Varšuvoje Lenkijos Rytų žemių gene- 
raliniame komisariate, nuo 1920 spalio, po L. Želigovskio Vilniaus užėmimo, dirbo „Vidurio 
Lietuvos“ karinės vadovybės Civilinėje kanceliarijoje, buvo „Vidurio Lietuvos“ seimo deputatas, 
1923-1927 m. vadovavo Vilniaus informacijos biurui, buvo laikraščio Glos Wilna redakcijos va- 
dovas. Žuvo automobilio katastrofoje 1934 m. 
30. Narkevičius Adolfas (Narkiewicz Adolf; apie 1880—19417), gydytojas, tarpukariu Vilniaus 
vyriausiasis sanitarijos gydytojas. 
31. Jundzilas Zygmuntas (Jundzil Zygmunt; 1881-1953), teisininkas, visuomenės ir politikos 
veikėjas, Lenkijos demokratų partijos narys 1918-1920 m., „Vidurio Lietuvos“ Vilniaus seimo 
deputatas 1922 m., Stepono Batoro universiteto profesorius, 1930-1935 m. Lenkijos Respublikos 
senatorius. 
32. Zaštautas Aleksandras (Zasztowt Aleksandr; 1877-1944), inžinierius, socialistų veikėjas, 
1906-1915 m. kartu su M. Rėmeriu dalyvavo Vilniaus demokratinės inteligentijos, krajovcų vei- 


kloje. 1920 m. gen. L. Želigovskio akcijos dalyvis, „Vidurio Lietuvos“ Vilniaus seimo deputatas 
1922 m. 

tarautų demokratijos principams ir nevaržomai konkurencijai (emuliacijai)* tarp 
šalyje gyvenančių tautų (šalininkai Svechovskis, kapitonas Marianas Koscialkovs- 
kis ir daugelis kitų). Tarpinę poziciją išsako tokie senojo vilnietiškojo sukirpimo 
demokratai, kaip, tarkim, Vitoldas Abramovičius?*, Bronislavas Kžyžanovskis“. 


1920 metų balandžio 15 d. 
Ketvirtadienis 


Leidimai įvažiuoti į Kauno Lietuvą jau sutvarkyti. Turiu lenkų leidimą ir Lietu- 
vių komiteto Vilniuje išduotą leidimą. Dabar vienintelė problema - susitarti dėl 
transporto priemonės. Neprarandu vilties nuvažiuoti Vonsovičiaus automobiliu. 
Marianas Koscialkovskis, kurį sutikau gatvėje, sako, kad galbūt varys automobilį 
šeštadienį, bet dar vakar nebuvo grįžęs iš Kauno. Koscialkovskis pasakė, kad rytoj 
11 valandą užsukčiau pas jį ir sužinočiau, ar yra naujienų. Duokdie man išvykti jau 
šeštadienį. Nėra blogai man Vilniuje, bet jau pamačiau visus, kuriuos norėjau pa- 
matyti, ir nelabai turiu ką veikti, na, drebėti imu vien pagalvojęs, ar man pakaks 
pinigų. Vakar Prekybos banke nusipirkau 1000 lietuviškų ostmarkių, už kurias su- 
mokėjau 2800 lenkiškų markių. Kažin, ar lenkiškų markių vertė krenta, ar ostmar- 
kės kyla, bet vien jau tai, kad ostmarkes pirkau vakar, o ne užvakar, teko suploti 
100 lenkiškų markių daugiau, nes tame pačiame banke užvakar galėjau nusipirkti už 
2700 lenkiškų markių. Šiandien nusipirkau dar 100 ostmarkių smulkiaisiais jau už 
285 lenkiškas markes. Tad turiu 1100 ostmarkių ir apie 600 lenkiškų markių. Man 
jau darosi neramu, ar nepritrūksiu pinigų. Na, jeigu laiku negalėčiau išvykti, galė- 
čiau ką nors iš baldų parduoti, arba gal ką nors iš vertingesnių daiktų, bet turiu vil- 
ties, kad nereikės tokio kraštutinumo. Maniau, kad turiu nemažai pinigų, kai viską 
skaičiavau lenkiškomis markėmis, bet keisdamas jas į ostmarkes susidariau įspūdį, 
kad pinigų liko labai mažai. Laimei, Kauno Lietuvoje viskas kainuoja gerokai pigiau. 
Turiu, aišku, vilties, kad dar šiek tiek pinigų iš Lomžos nutekės. Išvažiuodamas pali- 
kau įgaliojimą Chabovskiui paimti bet kokius pinigus, kurie įplauktų man iš teismo 


33. Aemuliatio (lot.). 

34. Abramovičius Vitoldas (Abramowicz Witold; 1874-19407), advokatas, politikas, vienas iš PPS 
organizatorių Lietuvoje, 1906-1915 m. kartu su M. Rėmeriu dalyvavo Vilniaus demokratinės in- 
teligentijos, krajovcų veikloje. Karo metais vadovavo Vilniaus miesto milicijos komendantūrai, 
LRKO narys. Po 1919 m. balandžio 19 d. J. Pilsudskio karinės operacijos išstūmus bolševikus iš 
Vilniaus tapo pirmuoju miesto prezidentu, 1920 m. gen. L. Želigovskio akcijos dalyvis, „Vidurio 
Lietuvos“ laikinosios vyriausiosios komisijos pirmininkas, Lenkijos senatorius (1928-1935). 

35- Kžyžanovskis Bronislavas (Krzyżanowski Bronisław; 1876-1943), advokatas, politinis veikė- 
jas. 1906-1915 m. kartu su M. Rėmeriu dalyvavo Vilniaus demokratinės inteligentijos, krajovcų 
veikloje. 

kasos, o panelė Julija Jurago pažadėjo iškart atsiųsti iš Chabovskio gautus pinigus. 
Varšuvos laikraščiuose perskaičiau, kad tarp balandžio 10 ir 20 dienos visi Lenkijos 
tarnautojai gaus tryliktąją algą. Šiandien parašiau Chabovskiui: jeigu mano atsista- 
tydinimas dar nepasirašytas, kad paimtų mano pinigus, kai juos išmokės, ir atsiųstų 
į Vilnių Evos vardu. Bet esmė ta, kad pinigus galiu gauti, kai jau būsiu išvykęs iš 
Vilniaus, o tada menka man bus iš jų nauda. 

Šiandien į Vilnių atvažiavo tetulė Ružia Tukalova (Rozia Tukaliowa), kurios ne- 
mačiau nuo 1915 metų. Iš mamos brolių ir seserų gyvos liko tik teta Ružia ir teta 
Masia Bohdanovičova. Tetulė Rozija atrodo neblogai, tai reiškia, kad nepasikeitė, ir 
kaip atrodė sena, taip sena ir dabar atrodo. Karo metais, per įvairias okupacijas ir 
revoliucijas tetulė su savo jaunėle dukra Nusia blaškėsi po įvairias vietoves (buvo 
Vitebske, Peterburge, Minske, Vilniuje, o bolševikams atėjus - Varšuvoje). Kita ver- 
tus, tetulė niekada neužsibūdavo vienoje vietoje, tarsi čigonė keliavo iš vienos vietos 
į kitą, pakeliui pamesdama viską, prarasdama turtą, gyvendama šia diena, visada 
nervingai, tarsi koks amžinas žydas klajoklis. Dabar tetulė važiuoja iš Varšuvos į 
sūnaus dvarą. Mečys Boracinas (Mieczys Boracin) gyvena Naugarduko apskrity- 
je. Vyresnioji tetos dukra - Zyla - karo pradžioje ištekėjo Vitebske už kažkokio 
p. Pšybyševskio (Przybyszewski), dvarininko iš Podolės, jos žemės valdos šiuo metu 
suniokotos ir padalintos valstiečiams, o yra jis šioje Podolės pusėje, kuri, sako, pri- 
klausanti bolševikams, jeigu ne ukrainiečiams ar rumunams. Jaunesnioji dukra — 
Nusia - negraži ir vyriška mergina, nemėgstanti bendrauti ir nepripažįstanti salonų 
kultūros, bet energinga, drąsi, mėgstanti avantiūras, nuoširdi ir temperamentinga. 
Ji tikras kazokas - bolševikų laikais Vilniuje turėjo arklį ir vadeliojo vežiodama 
keleivius iš Vilniaus į Kauną ir Gardiną, paskui įstojo į kariuomenę ir buvo lenkų 
legionierė Lvovo moterų legione. Dabar metė tarnybą ir gyvena Varšuvoje. 


1920 metų balandžio 16 d. 
Penktadienis 


Atrodo, rytoj galėsiu važiuoti automobiliu. Kapitonas Marianas Koscialkovskis, pas 
kurį šiandien atvykau, pareiškė: nors abu II skyriaus automobiliai, vienas iš jų Von- 
sovičiaus, yra sugedę, vis dėlto jis stengiasi gauti automobilį, kurį būtų galima išsiųsti 
į Kauną, nes ten yra neatidėliotinų reikalų. Jis tikisi, jog rytoj automobilis atvažiuos 
ir bus išsiųstas į Kauną. Rytoj 10 valandą ryto vėl turiu būti pas Koscialkovskį ir su- 
žinoti, kaip sekasi dėl automobilio. Jei automobilis važiuos, galėsiu ir aš važiuoti. 

Be galo nepatogu, kad net būtiniausius daiktus teks palikti Vilniuje, jau nekal- 
bant apie mano senuosius daiktus, esančius Vilniuje nuo prieškario laikų, o juo 

labiau apie baldus. Kol visi daiktai ir baldai buvo Marynios bute, didžioji jų dalis 
išliko, neskaitant tų, kuriuos vokiečių okupacijos metu Stefusis, Marynios sūnus, 
pavogė ir pardavė. Bet nuo rudens Marynia išsikrausto iš savo buvo Vilniuje, o iki 
to laiko Vilniaus-Kauno santykiai, ko gero, nebus tokie geri, kad galėčiau persi- 
vežti, jau nekalbant, kiek toks bagažo pervežimas kainuotų. 

Išsikraustant iš buto, perkeliant ir dalijant daiktus daugelis smulkių dalykų pa- 
simes, o šiandien kiekviena smulkmena yra vertinga. Pasirūpinti mano baldais ir 
daiktais patikėjau mūsų ilgalaikei tarnaitei Onutei Diržytei (Anusia Dyržisowna), 
kuri turi juos prižiūrėti, kraštutiniu atveju kam nors išnuomoti. Negaliu pasiim- 
ti net be galo reikalingos patalynės, pagalvės ir čiužinio. Na, o savo dienoraščių 
neimu, nes baiminuosi revizijos kertant demarkacinę liniją; jeigu būtų nutarta, 
kad jie nelegalūs, galėtų dingti visiems laikams. Tad juos supakavau į dvi dėžes 
ir įteikiau p. Tadeušui Vrublevskiui (notarui), rytoj depozitas į Eustachijaus ir 
Emilijos Vrublevskių biblioteką (tai p. Tadeušo tėvų vardai, kuriais jis pakrikštijo 
savo didžiulius rinkinius, paversdamas visuotine biblioteka). Depozito akte įra- 
šiau: mano mirties atveju dienoraščiai taptų bibliotekos nuosavybe su sąlyga, kad 
nebus visam laikui išvežti iš Vilniaus ir kad per 40 metų nuo mano mirties šie 
dienoraščiai bus prieinami tik mano turto paveldėtojams ir tik praėjus 40 metų 
gali būti viešai prieinami ir skelbiami. Reikalas tas, kad dienoraščiuose kalbu apie 
konkrečius asmenis, tad nenoriu nejaukiai jaustis žinodamas, kad tie asmenys ga- 
lės perskaityti, ką apie juos rašiau. Taip pat palikau bibliotekoje, bet jau be tokių 
sąlygų, straipsnių iškarpų rinkinį - tai mano straipsniai įvairiuose laikraščiuose 
ir Gazeta Wilenska). 

Taigi greičiausiai jau rytoj atsisveikinsiu su Vilniumi. Dar ne vieną mintį no- 
rėsiu įrašyti į dienoraštį apie tai, ką pastebėjau ir suvokiau Vilniuje. Visi Vilniuje 
trokšta permainų. Atrodo, nėra nė vieno, na, nebent išskyrus kokius nors spe- 
kuliantus, šiuo metu besikraunančius turtus, ir gal aukštus Rytų žemių civilinės 
valdybos pareigūnus, kas būtų patenkintas šiandiene padėtimi. Lietuviai ir žydai 
priešinasi lenkų valdymui Vilniuje. Baltarusiai, kurių veikimo centras yra šiuo 
metu Minskas, šiek tiek mažiau nusiteikę prieš lenkus, bet tiktai todėl, kad tikisi 
ką nors gauti iš lenkų Baltosios Rusios naudai, lenkų okupacijos pagrindu ir speci- 
finei Pilsudskio programai padedant dygsta baltarusių aktyvistai, kaip kad anks- 
čiau vyko vokiečių okupacijos metais. Na, o dėl vietos lenkų, atrodo, visos kryptys 
ir pakraipos yra nusiteikusios prieš Rytų žemių civilinę valdybą, jos okupacinį 
valdymą. Vieni mato skriaudą šaliai, kiti - lenkų reikalui arba jų postulatams — 
inkorporacijos arba federacijos programai. 

1920 metų balandžio 17 d. 
Šeštadienis 


Neišvažiavau. Automobilis buvo, bet nusprendžiau juo nevažiuoti, nes, pirma, buvo 
sugedęs ir neaišku, ar nuvažiuos iki Kauno, o antra, ir ypač dėl to, kad tuo automo- 
biliu turėjo važiuoti per daug Žmonių, ir todėl negalėčiau pasiimti net tų daiktų, be 
kurių neišsiversiu; net nežinau, ar savo apatinius drabužius būčiau galėjęs pasiimti, 
o apie kailinius ir burką nė kalbos būti negali, o jie man būtini, nes padės man at- 
naujinti garderobą. 

Na, nors nesiskundžiu grynųjų pertekliumi, jau geriau atsisakysiu nemokamos 
kelionės. Bandysiu važiuoti traukiniu, paskui arkliais kinkytu vežimu. Taip bus 
brangiau, bet daiktus galėsiu pasiimti, o tai vis dėlto svarbiausia. 

Lietuvių tapytojas Varnas*“ surado man kelionės draugą, kažkokį Bytautą (Bi- 
towt), jauną lietuvį, Zavadskio? knygyno darbuotoją. Jei rytoj negalėsime iš Vievio 
išvažiuoti traukiniu, su Bytautu pirmadienio rytą išvyksime arkliais. 

Jau nekantrauju būdamas Vilniuje. Pats laikas išvykti. 

Su kapitonu Marianu Koscialkovskiu, II skyriaus viršininku (lietuvių ir balta- 
rusių fronto štabas, šiandien - 7 armijos štabas, - II skyrius), kelis kartus mačiausi 
dėl leidimo kirsti liniją, paskui dėl automobilio, bet kadangi visada jis buvo labai 
užsiėmęs, nepasikalbėjau iki šiol apie politiką. Pagaliau nelabai veržiausi su juo 
apie politiką kalbėtis, nes žinojau: bendros kalbos nerasime. Šiandien jis pradėjo 
pokalbį ir keliais žodžiais nubrėžė savo siekius. Marianas Koscialkovskis Vilniuje 
yra svarbi politinė figūra, kas žino, ar ne svarbesnė už Rytų žemių generalinį komi- 
sarą Osmolovskį (Osmotowski). Pasak Osmolovskio, organizuojama civilinė val- 
dyba, kuri turėtų būti pasyvi, neprimesti visuomenei jokios politinės koncepcijos 
ir neforsuoti savo politikos. Tuo tarpu II skyrius, nors formaliai yra tik kariuome- 
nės organas, iš tiesų par excellence” politinė įstaiga, tiesiogiai pavaldi Pilsudskiui 
ir vykdanti asmeninę Vyriausiojo vado politiką. Žinoma, yra Pilsudskio progra- 
ma Rytuose: Lenkijai vadovaujant sukurti didžiulį bloką ir kooperuoti tautas nuo 
Baltijos iki Juodosios jūrų, sukurti didžiulę politinę sistemą Rytuose tautinių šalių 
pagrindu, solidarių viena kitai ir nepasiduodančių Vokietijai ir Rusijai. Šios siste- 
mos centras ir smegenys būtų Lenkijos Respublika (Rzeczypospolita Polska) su di- 


36. Varnas Adomas, Juozas (1870), dailininkas, visuomenės veikėjas. Mykolas Romeris su juo 
susipažino dalyvaudamas Lietuvių dailės draugijos veikloje 1907 m. Vilniuje, tarpininkaujant 
Antanui Žmuidzinavičiui. Pažymėtina, kad nuo 1910 m. M. Romeris ėjo šios draugijos valdybos 
iždininko pareigas. 

37. Juzefo Zavadskio knygynas Vilniuje. 

38. Par excellence (pranc.) - tikrąja to žodžio prasme. 


džiuoju vadu Pilsudskiu priešaky. Šios sistemos elementai būtų: Lenkija su Lietuva 
(Baltarusija) ir Ukraina, Latvija, Estija ir Suomija šiaurėje ir galbūt Rumunija pie- 
tuose. Tai blokas, kertantis Rytų Europą iš šiaurės į pietus, nuo Skandinavijos iki 
Balkanų, nuo jūros iki jūros. Tai kitos koncepcijos priešingybė, kitų grupių, einan- 
čių iš Vakarų į Rytus ir jungiančių Rytų ir Vidurio Europą (rusų ir vokiečių kon- 
cepcija, čekų ir rusų koncepcija, galimai čekų, ukrainiečių ir rusų koncepcija). Dėl 
tokios Pilsudskio koncepcijos, kuriai tarnauja Užsienio reikalų ministerija Pateko 
asmenyje su kitais, šiai idėjai ištikimais politikais, tarp jų svarbus vaidmuo tenka 
Leonui Vasilevskiui (Leon Wasilewski), buvo lenkų mezgamas specialių susitarimų 
su Latvija, Suomija ir Rumunija tinklas. Ypač svarbu buvo įtraukti Latviją, iš bol- 
ševikų atkariaujant Latgalą ir pripažįstant ją Latvijos dalimi, lenkams atsisakant į 
ją bet kokių teisių, padaryti tai anksčiau už derybas su bolševikais per vadinamąją 
Varšuvos konferenciją. Ji turėjo padėti pagrindą bendroms Latvijos, Suomijos, Ru- 
munijos ir Lenkijos deryboms su Sovietų Rusija. Lenkija pasistengtų, kad žinia apie 
tai pasklistų kuo toliau, ir pagaliau - perspektyvoje besikuriant blokui - pateikti 
Rusijai tezę apie 1772 metų sienas, kas Lenkijai leistų reguliuoti valstybinių darinių 
susikūrimą buvusios Žečpospolitos teritorije iki 1772 metų. Tačiau apsukrus rusų 
diplomatas Čičerinas, puikiai perpratęs anglų ketinimus, kurie nepritaria Pilsuds- 
kio koncepcijai ir nenori, kad susikurtų stipri politinė sistema Rytuose su Lenkija 
priešaky, kas apsunkintų jos prekybą Baltijos šalyse, veiksmingai atšaukė politinę 
sutartį, kurią pradėjo Pilsudskis, o tiksliau - Leonas Vasilevskis, Patekas ir kiti. 
Jeigu tik tiesioginės Latvijos ir Rumunijos derybos įvyks (bei Lietuvos su Rusija 
dėl separacijos sutarties ir dėl to Lenkija liks vieniša), Pilsudskio planas vėl bus toli 
gražu nerealizuotinas ir vėl jį reikės nuo pat pradžių pradėti įgyvendinti, bet jau 
kur kas sudėtingesnėmis sąlygomis. 


1920 metų balandžio 18 d. 
Sekmadienis 


Su savo kelionės draugu ieškojau vežimo iki Vievio, tačiau veltui. Nesunku rasti 
vežimą iki Ukmergės ar Širvintų, bet taip tektų sukti didelį ratą ir būtų labai brangu. 
Į Vievį niekas nevažiuoja. Nuėjome į traukinių stotį sužinoti, galbūt bus traukinys 
į Vievį. Buvome informuoti, kad nei šiandien, nei rytoj toks traukinys nenumato- 
mas. Tad nusprendėme rytoj išvykti traukiniu į Lentvarį, iš kur dažniau kursuoja 
traukiniai, ypač kariniai iki Vievio, na, o jeigu nebus traukinio, Lentvary samdy- 
sime vežimą. Nusprendėme susitikti rytoj 11 valandą traukinių stotyje (traukinys į 
Lentvarį išvyksta per pietus). Bet, deja, vakare iš laikraščių sužinojau, kad privačių 

asmenų judėjimas traukiniais stabdomas 10 dienų, nuo balandžio 17 iki 27 dienos. 
Man žiauriai nesiseka su kelione, bet nenoriu prarasti vilties, kad vis dėlto pavyks 
rytoj nuvažiuoti į Lentvarį, nors ir neturim specialaus leidimo važiuoti traukiniu. 
Nepakenčiamas vis dažniau skelbiamas 10 dienų judėjimo apribojimas. Kai Lenki- 
joje kartą bandė jį įvesti, vis dažniau ėmė riboti civilių judėjimą be jokio perspėjimo. 
Net neįtariau, kad bus taip sunku nuvažiuoti į Kauną. 

Šiandien pirmosios Vilniaus išlaisvinimo iš bolševikų metinės. Pirmoji iš dvie- 
jų švenčių dienų. Miestas papuoštas. Daugelyje balkonų, ypač pagrindinėse ga- 
tvėse ir krikščioniškuose rajonuose, plevėsuoja lenkiškos vėliavytės, kabo kilimai 
su Pilsudskio atvaizdu arba Lenkijos herbu - ereliu. Kur ne kur, bet labai retai, 
galima išvysti lietuvišką Vytį šalia erelio - dvišalės federacijos simbolis. Erelis yra 
visur, Vytis šalia jo retai, kas galėtų reikšti, kad federalizmas mažiau populiarus 
už paprastąją Lenkijos valstybės koncepciją, kurią simbolizuoja erelis be Vyties. 
Nemažai parduotuvių vitrinų dekoruotos Pilsudskio atvaizdu, kai kur galima iš- 
vysti ir Kosciušką. Dekoracijos apipavidalintos lenkiškų spalvų kaspinais, žaliais 
vainikais. Įstaigų durys papuoštos ir apšviestos. Rytoj pagrindinės iškilmės. At- 
važiuoja Pilsudskis. Šiandien ir rytoj - gatvės šventė. Šiandien po pietų iškilminga 
eisena į Rasų kapines atiduoti pagarbą žuvusiesiems išlaisvinant Vilnių. Eisenoje 
nedalyvavau. Apie ją girdėjau įvairių nuomonių. Vieni sakė, kad susirinko mažai 
žmonių, ir bjaurėjosi vilniečių abejingumu ir temperamento trūkumu. Kiti - prie- 
šingai, teigė, kad susirinko minios žmonių, o dar daugiau jų buvo pačiose Rasose. 
Kapinėse buvo sakomos kalbos. Žmonės pasakojo apie kažkokio dabišiaus sakytą 
kalbą. Jis aiškino, kad visą gyvenimą svajojo išvysti lenkų kareivį, ir kalbėdamas 
ėmė šaukti: štai dabar, kai Vilniaus liaudis tą kareivį pamatė, kai svajonė tapo rea- 
lybe, kai šis kareivis prieš metus išvadavo Vilnių ir dabar stovi tarp žmonių, žmo- 
nės išsigandę pastebi, kad kažkokie veiksniai bando sutrukdyti jo valiai, kad kaž- 
kokie ponai ir intrigos paralyžiuoja jau metus Vilniaus prijungimą prie Lenkijos ir 
kažkokia apgaule stumia Vilnių prieš žmonių valią į kažkokį tikslą, kurio žmonės 
nežino, primeta kažkokius sprendimus. „Visa tai daro Taryba! Mes nenorime Lie- 
tuvos! Mes norime priklausyti Lenkijai!“ - šaukė oratorius, o minia audringais 
plojimais palaikė jo demagoginę kalbą. Tokios kalbos Vilniuje populiarios, kaip 
ir visame lenkų užimtame krašte, ypač katalikiškuose „palociuose“. Tokį reiškinį 
populiarina lenkiška bažnyčios klerkų dalis ir ypač vadinamoji Kresų tarnyba - 
labai veikli draugija, puikiai organizuota ir stipri propagandos priemonių, prasi- 
skverbiančių visur, į giliausias liaudies mases, operuojanti demagogija ir vienijanti 
Vilniaus prijungimo prie Lenkijos tikslus su visuomeniniais šūkiais, kovojanti su 
priešingomis srovėmis. Kresų tarnybos darbą - triukšmingą, uolų, demagogišką - 

geriau supranta lenkiška arba sulenkinta liaudis nei federalistai, kurie ir toliau 
nelabai drįsta su savo propaganda eiti į žmones. 

Vakare viešėjau pas dėdienę Boleslavovą Romerienę (Bolestawowa Rėmerowa), 
kuri kovo mėnesį tapo našle. Su dėdiene kalbėjomės apie mano dukrą. Dėdienė 
nematė jos nuo 1911 metų, tačiau su Regina nuolatos susirašinėjo. Sužinojau, kad 
Regina ruošiasi palikti Tytuvėnus (Cytowiany) ir apsigyventi savo dvare Lunoje 
(Lunnie), kuris mirus dėdei Jurgiui Romeriui (Jurek Römer)” tapo jos nuosavybe. 
Nesistebiu tokiu Reginos sprendimu, bet, deja, būtent tada, kai aš grįžtu į Lietuvą, 
mano dukra išvažiuoja iš Lietuvos. Ir vėl būsiu toli nuo jos. Dėdienė pažadėjo: kai 
Regina su dukra bus Vilniuje, dėdienė nuves Cesią nufotografuoti ir man vieną 
nuotrauką atsiųs. Pasak dėdienės, būtų teisinga, kad Cesia** man parašytų, nes 
rašyti jau moka ir jau turi laikyti egzaminą. Neįsivaizduojamai laimingas būčiau. 


1920 metų balandžio 19 d. 
Pirmadienis 


Nuo pat ryto visas lenkiškasis - katalikiškasis - Vilnius alsavo šventine nuotaika: 
didžiulės Vilniaus išvadavimo iš bolševikų iškilmės, didžiulė pagarba Pilsudskiui 
ir kariuomenei, didžiulė manifestacija ir dėkingumas Lenkijai. Tokie jausmai šian- 
dien tvyro Vilniuje. Tai ten, tai šen, kaip kad būna esant didžiuliam susijaudinimui, 
pasigirsdavo neapykantos šūksniai viskam, kas su šia šventine nuotaika susiję. Bet 
kokia aistra yra grobuoniška, nevertinanti nieko, kas į ją netelpa, netolerantiška, 
grubi ir vienintelė. O Vilniaus minios lenkiškasis jausmas šiandien, iškilmių die- 
ną, aitrinamas pirmųjų metų jubiliejaus, renginių ir spalvų, brandintas religinio 
fanatizmo, įkaitintas aistros iki aklo tikėjimo triumfu. Taigi, minios neapykanta 
lietuviams, ypač žydams, kurie lenkams simbolizuoja bolševizmą, kurį prieš metus 
nugalėjo lenkų Belinos (Belina)* ulonai, Smiglo** šauliai, Pilsudskio lenkų legionai. 
Rami ir tvirta lietuvių psichika, susimaišiusi su saldžiu ir iš prigimties pasyviu bal- 
tarusių būdu. Abiejų tautų charakteriai, kaip dvi psichikos upės, sudaro vilniečių 
temperamentą, šiandien patiriantį emocinę priespaudą, prisiminimų ir išgyvenimų 
naštą, užsidega šioje šventėje karštų itališkų tonų skaidrumu, ištirpsta dekoruotose 


39. Romeris Jurgis (1896-1920), Edvardo Mato (Edward Mateusz) sūnus, 1914 m. buvo mobili- 
zuotas į Rusijos armiją, tarnaudamas susirgo džiova ir mirė. 

40. Cesia (Celina) - Mykolo Romerio dukra iš pirmosios santuokos. 

41. Belina-Pražmovskis Vladyslavas, Belina (Belina, Prażmowski Władysław; 1888-1938), Len- 
kijos legionų majoras ir pirmos brigados pirmo ulonų pulko kūrėjas ir komendantas. 

42. Turimas galvoje generolas Rydz-Smiglas Edvardas (Rydz-Śmigły Edward; 1866-1941). 1920 m. 
vadovavo Lenkijos armijai atkovojant iš bolševikų Kijevą. 

ir gyvybingose gatvėse. Faktas, kad pastarųjų metų įvykiai ir ypač lenkų problemos 
Vilniuje raida sukūrė čia „gatvę“, tai reiškia grupinę minios sielą, norinčią ir mokan- 
čią manifestuoti, kuri anksčiau viešai pasirodydavo tik kartą per metus lenkiškame 
ir baltarusiškame Vilniuje - per Dievo kūno procesiją. Fantazuojančios minios pikti 
liežuviai plakė, kad tą pačią dieną, kai lenkiškasis Vilnius švenčia išvadavimo me- 
tines, žydai, kurių, savaime aišku, nebuvo lenkų iškilmėse, nes joks žydas nedrįstų 
būti smalsus, kaip joks lietuvis negalėtų tokioje minioje į savo kaimyną prabilti lie- 
tuviškai nesibaimindamas, kad iš jo bus pasityčiota, taigi liežuviai plakė, kad žydai 
turėjo surengti gedulo mitingą, organizuoti eiseną į žuvusių komunistų kapus, juos 
lenkai pernai išmetė iš pirmos jų amžinojo poilsio vietos, iš po pjedestalo buvu- 
sio Jekaterinos II paminklo Katedros aikštėje. Aišku, tai pasakos, nes nei žydai, nei 
patys komunistai nedrįstų šiandieną tokiame lenkiškame Vilniuje rengti priešingo 
mitingo, bet kai kas iš minios šia pasaka patikėjo ir dar sustiprino savo neapykantą 
žydams - tiems, kurie nepritaria šventinei miesto nuotaikai ir todėl yra kalti. 
Neturėjau laiko dalyvauti nuostabiose „Lauko mišiose“, kurios prieš pietus vyko 
Lukiškių aikštėje dalyvaujant Pilsudskiui. Įvairių ginkluočių daliniai, vadai, šlovi- 
nami legionų legendos ir mylimi dėl pernai įvykusio Vilniaus išvadavimo, specialiai 
į šias iškilmes atvykęs Pilsudskis, draugijos, dvasininkai, skautai, jaunimo organi- 
zacijos, galų gale žmonių minia - atrodė labai spalvingai. Iš Marynios buto, esančio 
Aukų gatvėje Volodkevičiaus name, balkonų buvo galima stebėti visas iškilmes, ką ir 
darė Eva su sužadėtiniu Mejeriu, atvykusiu vakar, jo broliu, Marynia ir tetulė Rozija 
Tukalova - ji apsistojo trumpam Vilniuje, iš kur vyks į Boraciną. Tačiau aš buvau 
užsiėmęs savo išvykimo reikalais. Susitikau su bendrakeleiviu Bytautu traukinių sto- 
tyje norėdamas išvažiuoti į Lentvarį, bet, deja, sužinojome, kad uždarius civilių as- 
menų judėjimą traukiniais reikia specialaus Vilniaus komisaro leidimo, antraip nėra 
vilties patekti į traukinį. Bilietų mums niekas nepardavė. Tad nuėjome ieškoti veži- 
mo, nusprendę iškart jį išsinuomoti ir važiuoti iki Vievio. Neradome vežimų, kurie 
būtų atvykę iš Vievio ir ruošęsi grįžti, tačiau krovininių vežimų depe Pylimo gatvėje 
suradome žydą vežiką, kuris už 600 lenkiškų markių sutiko mus nuvežti iki Vievio. 
Sutikome su tokiu pasiūlymu ir 2 valandą po pietų su Bytautu pajudėjome papras- 
tuoju vežimu, prikrautu daiktų [...] ir išjudėjome iš Vilniaus. Mūsų vežėjas turėjo la- 
bai gerą, stiprų kaip dramblys, sunkų, bet spartaus žingsnio arklį, todėl kelionė buvo 
gera ir vakare atsidūrėme Vievyje ties demarkacijos linija, o netoli traukinių stoties 
pas kažkokį žydą apsistojome nakvynės. Čia buvo apgyvendinti lenkų kareiviai. Vie- 
vyje lauksime lietuviško traukinio, kuris kas porą dienų atvažiuoja paimti keleivių. 
[...] į Kaišiadoris. Kadangi sužinojome, kad šiandien po pietų lietuvių traukinys 
buvo Vievyje, tad rytoj maža vilties sulaukti traukinio, bet poryt - jis tikrai atvažiuos. 

1920 metų balandžio 20 d. 
Antradienis 


Mums neįtikėtinai pasisekė. Naktį praleidę pas žydelį, kartu su kelionės palydovu 
atsikėlėme iš improvizuotų lovų (viena iš kanapos, kita iš kėdžių) ir laukėme, kas 
bus toliau: bus šiandien traukinys, ar ne? Lijo gana smarkiai, kilo pirmoji šių metų, 
greičiausiai dėl karščių, audra. Nuėjome pasiklausinėti į traukinių stotį, bet nie- 
ko konkretaus nesužinojome. Mums paaiškino: jei atvyks lietuvių traukinys, tai 
nebent po pietų. Po pietų nuėjome į žandarmerijos postą parodyti leidimus kirsti 
demarkacijos liniją ir, jei reikės, parodyti savo bagažą. Ir kaip tik tuo metu, kai 
laukėme žandarmerijos laukiamajame, į jį įėjo Vonsovičius. Apsidžiaugiau, nes 
supratau, kad arba suteiks man progą nuvažiuoti į Kauną, jei pats ten važiuoja, 
arba bent jau, jei vyksta į priešingą pusę, tai yra, iš Kauno į Vilnių - pašalins visas 
galimas kliūtis, kurios gali kilti žandarmerijoje. Gerai pataikiau, nes Vonsovičius 
kaip tik važiavo automobiliu į Kauną iš Vilniaus, į kurį jis vakar atvyko, o aš nieko 
nežinojau. Vonsovičius pasakė, kad mane ima į savo automobilį. Su juo nuėjome 
pas žandarmerijos karininką, posto vadą, kuris mus pavaišino konjaku, kiauši- 
niene ir kava, o po penkiolikos minučių su Bytautu jau sėdėjome automobilyje, 
kuriame tilpo ir visi mūsų daiktai. Pajudėjome. Tai buvo pusiau krovininis auto- 
mobilis, baisus kratalas, tiesiogine to žodžio prasme mėtantis keleivius į viršų, taip 
kad šokinėjome ir mes, ir daiktai, tarsi kokie kamuoliukai, bet važiavo jis gerai. 
Formalumus lenkų ir lietuvių poste atlikome greitai, pakako Vonsovičiui parodyti 
mūsų leidimus. Būdamas lenkų ryšininkas karininkas, Vonsovičius naudojasi eks- 
teritorialumo teise. O neretai jo diplomatinės privilegijos taikomos ir automobilio 
bendrakeleiviams. Automobilis lėkė vieškeliu kratydamas, mėtydamas, bet lėkė 
puikiai. Už Žiežmarių įsukome į plentą, kuriuo mašina šovė tarsi strėlė ir kratė 
mažiau, nes plentas buvo lygus it stalo paviršius. Ne visai per 2 valandas atvažiavo- 
me į Kauną. Vonsovičius mane pakvietė pietų, po kurių išsiskyrėme, ir aš nuėjau į 
viešbutį. Vonsovičius nė kiek nepasikeitęs. Koks buvo I pulko I kampanijos legio- 
nierius, toks ir liko: amžinas peštukas, riaušininkas, chaotiškai protaujantis, nors 
ir geros širdies, vis dėlto riaušės yra jo gyvenimo būdas, sportas, kurį tapatina su 
veikla. Neįmanoma nė įsivaizduoti mažiau tinkamo žmogaus poste, kurį Kaune 
užima Vonsovičius. Esant Lenkijos ir Lietuvos konfliktui, nesant nuolatinių di- 
plomatinių abiejų šalių santykių ir dėl to, kad Lenkija nepripažino Lietuvos, ir [...] 
aštraus ginčo dėl Vilniaus - toks lenkų ryšių karininkas Kaune prie lietuvių šta- 
bo vadovybės yra vienintelis oficialus organas tarp Lenkijos ir Lietuvos. Ir kartu, 
nors ne formaliai, bet faktiškai jam tenka politinis ir diplomatinis vaidmuo. Kaip 

šį vaidmenį atlieka Vonsovičius? Ogi elgiasi lygiai taip pat, kain kitados elgėsi su 
legionų vadovybe, [...] pradedant kampanija ir baigiant pulko komendantu..Visus 
apšaukdavo, viską griaudavo, užminuodavo, ir nieko daugiau. Todėl tiems, kas pa- 
žįsta Vonsovičių taip gerai, kaip aš, tiesiog juokinga pagalvojus, kad Vonsovičius 
yra diplomatas. Šis žmogus neturi absoliučiai jokių diplomatinių gebėjimų, jokių 
ekonominių gebėjimų, nepažįsta visuomenės, nesupranta ir nė nesivargina per- 
prasti visuomenės nuotaikų, vyraujančių srovių, jų nuostatų. Jis paprasčiausiai ne- 
sugeba mąstyti ir neturi jokios darbo metodikos. Jam būdingas tik triukšmavimas 
ir peštynės, o visas jo darbas - gaudyti vienašališkus „pletkelius“ ir piktybiškus 
juokelius ir drumsti vandenį į kairę ir į dešinę. Šiaip Vonsovičių mėgstu ir vertinu, 
kad jis nėra karjeristas, ir netgi pripažįstu, kad tokio peštuko protas visuomenei 
gali būti retkarčiais naudingas, bet dėl Dievo meilės, tik ne politiko ir diplomato 
poste. Jis prikišo rankas prie lenkų karinės organizacijos rengiamo sąmokslo Kau- 
ne, ir čia jis veikė kaip lengvabūdis riaušininkas, kaip ir visur, prie ko prisiliesdavo. 
Esu prieš [...] lenkų sąmokslus Lietuvoje [...] lenkų intervencijai provokuoti. Taip 
darė Smiglas, Marianas Koscialkovskis ir kiti, bet jei jau tai daroma, reikia da- 
ryti solidžiai, ne piemeniškai ir pasmerkiant save kompromitacijai. Lietuviai, ko 
gero, toleruoja Vonsovičių tik todėl, kad niekas geriau nekompromituoja įvairių 
lenkiškų akcijų. Juokinga pagalvojus, kad Vonsovičiaus informacija apie Lietuvą 
remiasi visos Lenkijos telegrafų agentūros, kurios ta pačia informacija maitina 
spaudą. Nors [...] tiesiog skandalas, kuris tik kenkia Lenkijai, nes iš tiesų lenkai 
nežino nieko. Tai ne nelaimė, kad Pilsudskis, pats būdamas didžiu žmogumi, savo 
politiką grindžia piemenų ir riaušininkų protais. 


1920 metų balandžio 21 d. 
Trečiadienis 


Pirmą įspūdį, kurį paliko Kaunas, galima apibrėžti dviem žodžiais: miestas ty- 
lus, tarsi susikaupęs, be gyvybės gatvėse, be išorinės ekspansijos. Nors tai labiau 
atitinka lietuvių charakterį. Lietuviai iš prigimties santūrūs ir greičiau užsida- 
rę savyje, nei išsiliejantys aplinkiniams, tačiau nedrįstu tvirtinti, kad ši Kauno 
tyla ir rimtis byloja vien tik apie lietuvių bruožus. Todėl, kad mano įspūdis yra 
absoliučiai kitoks nei tas, kurį patyriau pernai. Tuomet Kaunas atrodė nepapras- 
tai gyvybingas, trykštantis vartojimo laisve ir net šiokiu tokiu pasileidimu. Tuo- 
met teko pastebėti kai kurias didmiesčio savybes, maniau, jas įgijo taikydama- 
sis būti sostine. Dabar Kaunas daro provincialaus miesčiūkščio įspūdį, sakyčiau 
labai prasto. Kol kas nesugebu šio reiškinio paaiškinti. Galbūt toks skirtumas 

atsirado, nes dar pernai Kauną mačiau per vokiečių okupaciją, atrodo, prieš pat 
jos likvidavimą, kai čia buvo daugiau šurmulio, daugiau laisvo vokiečių elgesio, ir 
čia pasirodė labai triukšmingo temperamento miestas. Dabar prasidėjo jaunosios 
Lietuvos, bundančios Kaune, susikaupęs darbas. O galbūt todėl, kad čia atvažia- 
vau iš Vilniaus, kur be jokios abejonės didesnis judėjimas; [...] mano įspūdis apie 
Kauną susidarė [...] mechaniškai palyginus šiuos du miestus. Juolab kad Vilnių 
mačiau nutviekstą saulės ir šiltą, švenčių dienomis, o į Kauną atvykau kaip tik 
tada, kai pasikeitė oras - dabar vėsu ir pilkai debesuota. 

Kitas dalykas, kuris rėžia ausį - pernelyg didelis rusų kalbos manifestavimas. 
Gatvėse geriau girdisi rusų kalba nei lietuvių ar lenkų. [...] Daugiausiai prie to pri- 
sideda žydai, kurie čia kur kas garsesni nei Lenkijoje ar Lenkijos užimtose žemėse, 
kur jie yra užguiti, nustumti į kampą. Be žydų, rusiškai kalba patys rusai, Kaune 
suradę prieglobstį, jų šalyje prasidėjus tikram chaosui ir suirutei. Ir pagaliau rusų 
kalba čia yra tarsi tarptautinė, neutrali, kažkas panašaus į á la esperanto. Kadangi 
lietuviai nemoka lenkų kalbos, o lenkai lietuvių, rusų kalba tampa tiesiog privile- 
gijuota. Tačiau visos iškabos, gatvių pavadinimai, kiti užrašai yra lietuviški, kar- 
tais lietuvių ir lenkų žargonu rašyti. Apskritai viešuose užrašuose žargono esama 
daug. Mano manymu, įstaigose yra kur kas dažniau vartojama lietuvių kalba nei 
pernai. Tuo tarpu rusų kalba, jei neklystu, pamažu išstumiama. [...] 

Na, o dėl kainų, niekas nepasikeitė nuo pernai metų, taip kaip Lenkijoje ar už 
lenkų demarkacijos linijos. Aišku, reikia atsižvelgti į didžiulį lenkiškosios markės 
nuosmukį, na, Lietuvoje cirkuliuojančių pinigų vertė taip labai nenusmuko. Dar 
būdamas Lenkijoje ir ypač Vilniuje girdėjau, kad Lietuvoje ir Kaune viskas labai 
pigu. Jeigu imamas lenkų markės ir lietuviškosios ostmarkės santykis, kuris yra 
maždaug (paskutinis mano keitimas) 250=100, tai kainų skirtumas Lenkijoje ir 
Kaune nėra didelis. Kaune pigesni kaimiški maisto produktai (nuostabus rūkytas 
kumpis kainuoja 14 markių, džiovinto riebaus sūrio svaras 6 markes, pikliuota 
duona 3 markes, svaras dešros 9 markes, sviesto 18 markių, 10 kiaušinių 5 mar- 
kes 50 pfenigių. Tačiau kai kas kainuoja brangiau, ypač butai, viešbučiai, karie- 
tos, importuotos prekės, kurios Lenkijoje nėra importinės. Bet turint omeny, kad 
pernai, kai lenkų markė ir ostmarkė turėjo vienodą vertę, kainos Kaune buvo vos 
ne dvigubai aukštesnės nei Varšuvoje ir net dar liepą, tai pat esant valiutų kursui 
maždaug a! pazi viskas kainavo taip pat brangiau, nors jau ne dvigubai. Reikia 
pasakyti, kad Kaune viskas brangsta lėčiau nei Lenkijoje, tai, savaime aišku, ge- 
riau veikia ekonominę pusiausvyrą, taip pat politinę (nuolatiniai streikai Lenkijo- 
je, staigus inteligentijos skurdas, kyšininkavimas įstaigose, palankus valdininkų 
demoralizacijai, ir t. t.). 

1920 metų balandžio 22 d. 
Ketvirtadienis 


Neįmanoma atvykus į Kauną nepakalbėti apie svarbią temą: ką tik įvykusius rinki- 
mus į Seimą, kuris turi tapti Lietuvos konstituante“, o tiksliau, kaip mąsto lietuviai — 
jos sąjunga, nes konstituantę jie sieja su trokštamos sostinės - Vilniaus - atgavimu. 
Bet kokiu atveju Seimas Kaune, į kurį vyko rinkimai ir kuris susirinks gegužę, iš- 
reikš suverenią Lietuvos valią ir bus jos teisėta besikuriančios valstybės konstituantė. 
Tai svarbiausias faktas, vienas momentų, sprendžiančių jaunosios Lietuvos likimą. 
Rinkimų rezultatai dar nepateikti, nes iki galo nesuskaičiuoti balsai, o kur ne kur 
dar ir patys rinkimai turi įvykti, tačiau bet kokiu atveju ca perca dėja perspektyvos 
ir tokio Seimo kontūrai jau ryškėja. Galbūt daugiau apie tai pakalbėsiu rytoj. 
Šiandien Kaune buvau pas Česlavą Stefanovičių**, lenkų veikėją ir publicistą, ku- 
ris redaguoja vienintelį lenkų laikraštį (neseniai vadinosi Ziemia Kowieńska, bet 
šį leidinį lietuviams uždarius leidžiamas Dziennik Kowienski). Stefanovičius, mo- 
kytojas pagal profesiją, iki šiolei mokytojauja Kauno lenkų gimnazijoje, anksčiau, 
prieškariu buvo pažangus, vienas veiklių pažangiosios lenkų grupės Kaune atstovas. 
Šiuo metu jis lenkų tout court be politinių spalvų. Lietuvių lenkų santykiai ir lenkų 
pozicija besikuriančioje Lietuvoje lenkus nustūmė į tautinės mažumos vaidmenį, ji 
susitelkė į glaustą ratą kovai dėl savo tautinių teisių. Kad būtų aiškiau, pridursiu; 
kalba eina ne tik apie lenkų tautinės mažumos teisių gynimą Lietuvos valstybėje. 
Lenkai neatsisakė ambicijų atkurti savo teises, bent jau lygiavertes lietuvių teisėms ir 
nesusitaikė su mažumos pozicija. Šias ambicijas jie nori realizuoti išplečiant Lietuvą 
iki jos istorinių sienų, tai reiškia įtraukiant ir Vilnių, ir Baltarusiją. Lenkai, turėda- 
mi Vilnių ir didžiulius lietuvių bei baltarusių žemių plotus, išlaiko ir maitina Kauno 
lenkų ambicijas, kurie tiki, kad Lenkija atsižvelgs į šias žemes, vadinasi, visą istorinę 
Lietuvą, kurios dalis yra dabartinė Kauno Lietuva, o atsparą savo siekiams randa 
pagrindinėje pačių lietuvių tezėje, kuria šie reikalauja savo sostinės - Vilniaus. Ka- 
dangi patys lietuviai nori Vilniaus, tad dabartinė Kauno Lietuva, kurioje jie, lenkai, 
tik kažkokia tautinė mažuma, yra tik laikinas reiškinys. O Vilnius lenkams suteiks 
visai kitas perspektyvas, nes Vilnius yra lenkiškas ir kitaip klostysis lietuvių ir lenkų 
santykiai būsimoje istorijoje. Šiandien Stefanovičius su kitais Kauno lenkais prara- 
do vienokį ar kitokį politinį atspalvį ir veikia vien tik nacionalizmo principu. Labai 
mažai jis turi pažangaus veikėjo bruožų, ko gero, tik tiek, jei kada prireiktų paremti 


43. Steigiamuoju Seimu. 
44. Stefanovičius Česlavas (Stefanowicz Czesław; 1876-1958), lenkų gimnazijos Kaune mokyto- 
jas, publicistas. 

taktiškai kokius nors politinius principus: nacionalizme telpa visi jo politiniai prin- 
cipai. Toks reiškinys tapo logiška ir psichologine lenkų, ypač Kauno lenkų, būtinybe, 
jeigu lenkiškumas nugalėjo visus kitus saitus su Lenkija. Atlikau privatų Stefano- 
vičiaus tyrimą bandydamas pasikalbėti. Nežinau, ar jis buvo su manimi atsargus, 
neperprato mano pozicijos, o gal nuslopo jo temperamentas arba buvo prislėgtas, — 
gana, kad radau jį nusiteikusį pesimistiškai, lyg ir nenorintį daryti jokių išvadų. 
Bent jau dėl tautinių lietuvių ir lenkų santykių, nors ir tiki, kad lenkai gali išsikovoti 
lygiavertį vaidmenį šalyje, vis tiek daug ką piešia juodomis spalvomis: jis įsitikinęs, 
kad lietuvių ir lenkų neapykanta vieni kitiems yra gaivališka, o ne sukelta konkre- 
taus politinio nesutarimo ir kad niekas tos gaivališkos neapykantos nenuslopins. Su 
tuo iš principo sutinku ir tikiuosi, kad išspręsti tautinį konfliktą gali tiktai bendras 
susitarimas, tačiau pajėgos nelygios ir būtent jas jis norėtų išlyginti. Lenkų jėgos at- 
kūrimas, jo manymu, galimas, kaip jau sakiau, atstatant istorinę Lietuvą, kuri vėliau, 
jeigu ne d priori, tai d posteriori, pasirems Lenkija. Tai nėra vien individuali Stefa- 
novičiaus nuomonė ir požiūris, tokios nuomonės laikosi didžiulė Kauno lenkų dau- 
guma. Realiai ir blaiviai mąstydami, iš arti stebėdami lietuvius, Kauno lenkai negali 
svajoti sunaikinti lietuvių siekius sukurti valstybę ir taip paprastai inkorporuoti ją į 
Lenkiją, ypač Kauno Lietuvą. Būtent todėl jie yra Pilsudskio programos šalininkai ir 
kartu nesutinka su endemų programa, numatančia inkorporuoti Vilnių ir galimai 
Baltąją Rusią, nes jei tokia programa būtų įgyvendinta, Kauno lenkai liktų už borto, 
būtų palikti likimo valiai ir priversti taikstytis su tuo, su kuo taikstytis nenori. 


1920 metų balandžio 23 d. 
Penktadienis 


Lietuvių rinkimai į įstatymų leidimo Seimą Kaune keliais atžvilgiais panašūs į per- 
nai vykusius rinkimus Lenkijoje. Vienas panašumų - didžiulis žmonių aktyvumas: 
balsuoti susirinko per 80 procentų, o daugelyje vietovių net per 90 procentų. Buvo 
ir tokių vietų, kur balsavo praktiškai 100 procentų turinčiųjų teisę balsuoti. Visiškai 
tokia pat situacija buvo ir Lenkijoje. Antrasis panašumas būdingas, manau, ne tik 
Lietuvai ir Lenkijai, bet ir visiems pokario rinkimams, bent jau naujose Rytų Europos 
valstybėse, yra didžiulė visuomeninių veiksnių prieš politinius persvara. Dauguma 
rinkėjų balsavo už socialinius dalykus, tuo tarpu tautinės mažumos (lenkai, žydai, 
vokiečiai) liko ištikimos nacionalistiniams principams. Išskyrus tautinių mažumų 
grupes, balsuojančias už savo tautines teises, laimėjo tik tos lietuvių partijos, kurios 
ėjo į rinkimus su socialiniais šūkiais (galbūt ypač demagogiškais, kaip krikščionys 
demokratai) ir kurios ieškojo kokios nors ryškios visuomeninės klasės paramos. Visi 

be išimties partiniai sąrašai, nesvarbu, ar vietiniai, ar besiremiantys kokiomis garsio- 
mis pavardėmis, populiariomis ir žinomomis, tiesiog paskendo rinkimų jūroje. Taip 
į Seimą nepateko Telšiuose Narutavičius (Narutowicz)“, Bulota“, kurio nė viena par- 
tija nejtraukė į savo sąrašus. Lygiai taip žlugo vien inteligentija paremtos partijos, na- 
cionalistinės, liberalai, nes jie neturėjo didelio tam tikrų socialinių grupių palaikymo. 
Ir nesvarbu, kokios garsios pavardės buvo jų sąrašuose (tai taip pat panašu į Lenkijoje 
vykusius rinkimus). Pakanka pasakyti, kad nė vieno mandato negavo nei „Pažanga“ 
(grynai nacionalistinė dešiniųjų inteligentų partija, šiandien esanti prie valdžios vai- 
ro, nes jos nariu laikomas kabineto viršininkas Galvanauskas” ir daugelis ministrų), 
nei „Santara“ (saikingai nacionalistinė ir liberaliai demokratinė partija, galinti būti 
lenkų demokratų partijos Naród* atitikmuo, galbūt rusų kairiųjų kadetų. Kilusi iš 
senojo Varpo“ tradicijų). „Santarai nepadėjo garsaus tautos patriarcho Basanavi- 
čiaus'“, narsaus patrioto ir neišsenkančio publicisto kunigo Tumo, kabineto pirmi- 
ninko Galvanausko ir ministrų pavardės, „Pažangos“ sąrašuose. Taip pat „Santarai“* 
niekuo nepadėjo daug Lietuvai nusipelnęs Leonas“ arba Tarybos maršalka Šilingas“. 
Krito visa eilė žinomų veikėjų, nusipelniusių žmonių, daug nuveikusių dar pirmaja- 
me lietuvių judėjimo etape apie 1904 metus, spaudos draudimo laikais. Kitados jie 
buvo persekiojami, dirbo pogrindyje ir slapstėsi, o vėliau krito kovodami, kaip ir visi, 
kurie ant savo pečių nešė „Tarybos“ naštą ir dirbo didžiulį darbą kuriant valstybę. 
Aišku, jie nemažai klydo, tačiau padėjo pagrindą Lietuvos valstybingumui ir nepri- 
klausomybei. Krito ir šiandieniai vyriausybės atstovai (išskyrus kelis, pavyzdžiui, 


45. Turimas galvoje Stanislovas Narutavičius, 1918 m. vasario 16 d. Lietuvos Nepriklausomybės 
akto signataras. 

46. Bulota Andrius (1872-1941), advokatas, lietuvių visuomenės ir politikos veikėjas, su M. Röme- 
riu pažįstamas nuo prieškarinės jo veiklos Vilniuje. 

47. Galvanauskas Ernestas (1882-1967), inžinierius, politikas. Tuo metu buvo Lietuvos vyriausy- 
bės pirmininkas (1919 m. spalio 7 d.-1920 m. birželio 19 d.). 

48. Naród - demokratų leidinys. 

49. Varpas (1889-1905), lietuviškas liberalios pakraipos žurnalas, ilgą laiką redaguotas Vinco 
Kudirkos. 

50. Basanavičius Jonas (1861-1927), lietuvių tautinio judėjimo ideologas. 

51. „Pažanga“ - Lietuvių tautos pažangos partija. Susikūrė 1916 m. Rusijoje iš viltininkų ir vai- 
rininkų. Kūrėjai: J. Kubilius, L. Noreika, A. Voldemaras. 

52. „Santara“ - Demokratinė tautos laisvės santara, lietuvių nuosaikiųjų liberalų partija. Įsikūrė 
Rusijoje 1917 m. Steigėjai: J. Baltrušaitis, P. Leonas, R. Skipitis, S. Šilingas. 1918-1922 m. įėjo į 
beveik visas Lietuvos vyriausybes. 

53. Leonas Petras - teisininkas, politikas, ilgametis Lietuvos (Vytauto Didžiojo) universiteto 
Kaune profesorius. Buvo teisingumo ministras A. Voldemaro ir M. Sleževičiaus vyriausybėse 
1918 m. lapkričio-1919 m. kovo mėn. bei vidaus reikalų ministras pastarojo ministrų kabinete 
1919 m. kovo-rugsėjo mėn. 

54. Šilingas Stasys (1885-1962), teisininkas, politikas, 1918 m. buvo kooptuotas į Lietuvos valsty- 
bės tarybą ir buvo jos vicepirmininkas, 

Čarneckį“; jie priklauso krikščionims demokratams). Žodžiu, kas nenešė socialinės 
vėliavos, kas nepaisė visuomenės paramos, tas pralaimėjo. Rinkimai buvo ne nuopel- 
nų įvertinimas, o tik išeities į ateitį taškas, jie skirti vienokiai ar kitokiai programai 
realizuoti. Taip juos suprato rinkėjai, taip savo valią išreiškė Lietuvos liaudis. 

Iš tautinių partijų į Seimą pateko tiktai 3: krikščionys demokratai, socialistai 
liaudininkai ir socialistai demokratai. Išskyrus šias tris partijas, nė vienas man- 
datas nepateko į lietuvių rankas, kas, lyginant rinkimų proporcijas, yra labiau cha- 
rakteringa (neskaičiuoju kelių tautinių mažumų mandatų). Teko girdėti, kad liau- 
dininkai planuoja atsisakyti vieno savo mandato, iš vadinamųjų savo balsų likučių 
„Santaros“ naudai. Lietuvių rinkimų nuostatos tai numato ir leidžia. Atrodo, tas 
mandatas atiteks Leonui. 

Iš visų laimėjusiųjų labiausiai triumfuoja krikščionys demokratai. Jie turės per 
50 procentų arba bent jau apie 50 procentų mandatų (tikslaus skaičiaus vis dar nej- 
manoma pasakyti. Jei neklystu, bendras deputatų skaičius šiandienėje Lietuvos te- 
ritorijoje, demarkacinės linijos ribose yra 108). Tad gali būti, kad krikščionys demo- 
kratai vieni sudarys daugumą Seime. Bet reikia atsižvelgti į tai: net jei formaliai jie 
surinko per rinkimus absoliučią daugumą, vis dėlto nėra garantijos, kad deputatai, 
priklausantys šiai partijai, bus politiškai vieningi. Būtent šis Seimo sparnas gali pa- 
teikti įvairių netikėtumų, kurių šiandien numatyti dar negalima. 

Baigsiu ryt rytą. 


1920 metų balandžio 24 d. 
Šeštadienis 


Tęsiu vakarykštę temą. 

Taigi, krikščionių demokratų stovykla rinkimuose dalyvavo prisidengdama ke- 
liais veidais. Prisidengusi vienu veidu kreipėsi į turtingus valstiečius, nes kairieji 
turėjo galimybę demaskuoti krikščionių demokratų tikrąsias socialines tendencijas, 
kurios kartais leido įtarti juos einant į kompromisą su dvarininkais politiniais ir 
agrariniais klausimais, ir nusprendė, jog bus patogiau pakeisti savo veidą bei kandi- 
datų sąrašą ir tokiu būdu pritraukti balsuoti mažažemius valstiečius. Dar kitą savo 
veidą rodė darbininkams. Kreipdamiesi į mažažemius krikščionys demokratai itin 


55. Čarneckis Voldemaras Vytautas (1893-1942), inžinierius, politikas, diplomatas. 1920-1921 m. 
Steigiamojo Seimo narys krikščionių demokratų frakcijoje. 

56. Socialistai liaudininkai - Lietuvos socialistų liaudininkų demokratų partija. Susikūrė iš dar 
1902 m. pradėjusios veikti Lietuvos demokratų partijos Rusijoje 1917-1918 m. Jos branduolį su- 
darė: F. Bortkevičienė, A. Rimka, M. Sleževičius (partijos pirmininkas). 1922 m. susijungė su 
Lietuvos valstiečių sąjunga ir pasivadino Lietuvos valstiečių liaudininkų sąjunga. 

radikaliai kalbėjo apie agrarinę reformą - skelbė paliksią labai mažą žemės valdų 
normą (tuo prieštaraudami savo oficialiai partinei programai) ir vengė net užsimin- 
ti apie kokią nors kompensaciją pažemintiems dvarininkams. Tai galėjo sudaryti 
įspūdį, kad ši partija pasisako už dvarų žemės konfiskavimą ir kad žengia toliau 
už radikaliuosius liaudininkus, kurie, ribodami žemės nuosavybę daugiausiai iki 
75 dešimtinių, vis dėlto pabrėžė, jog bus sąžiningos išmokos savininkams. Prieš dar- 
bininkus krikščionys demokratai stojo prisidengdami „Darbo Federacija“? ir norė- 
dami nurungti savo priešininkus socialistus, jie ėmėsi kraštutinės demagogijos ir 
naudojosi vos ne bolševikiškais šūkiais (leitmotyvas - kova su „buržujais“). Taigi, 
balsų daugumą jie gavo prisidengdami trimis veidais, trimis formomis, kurios dėl 
laimėjimo suvienijo į vieną visumą. Ar pavyks Seime išlaikyti vieningą šios partijos 
atstovų nuomonę, sunku pasakyti. Neaišku, kokios parlamentinės taktikos imsis 
krikščionys demokratai. Na, o kairieji pranašauja - ir logiškai mąstant jie gali būti 
teisūs, - kad dalis deputatų perbėgs į kitas partijas. 

Rinkimuose ir radikalai liaudininkai žaidė dviem frontais (sujungtais į vieną), 
bet savo programomis nemanipuliavo kaip krikščionys demokratai. Jie ėjo į rinki- 
mus kaip socialistai liaudininkai, norėdami pritraukti miestiečius ir inteligentiją, ir 
kaip „Valstiečių sąjunga“*, kad pritrauktų kuo daugiau kaimo liaudies. Iš liaudinin- 
kų ir labiausiai žinomų šios stovyklos veikėjų išrinkti: M. Sleževičius“, Bortkevičie- 
nė (Bortkiewiczowa)“?, Rimka“ ir kai kurie kiti (Jono Vileišio“? kandidatūra nebuvo 
iškelta, nes laiku negautas atsakymas, ar jis balotiruosis - Jonas yra Amerikoje). 


57. Darbo federacija - Lietuvos krikščionių demokratų partijos sukurta darbininkų organizaci- 
ja. Veikė 1919-1940 m. 

58. Valstiečių sąjunga - Lietuvos valstiečių sąjunga, liaudininkų politinės srovės partija. Įkurta 
Didžiojo Vilniaus seimo (1905 m. gruodžio 5 d.). Įkūrėjai ir pirmieji vadovai: J. Gabrys-Paršaitis, 
E. Galvanauskas, P. Ruseckas, A. Pauliukonis. Iki 1908 m. buvo autonominė Lietuvos demo- 
kratų partijos organizacija. Po to buvo integruota į šią partiją. 1918 m. pab. Lietuvos socialistų 
liaudininkų demokratų partijos veikėjų iniciatyva buvo atkurta kaip savarankiška. 

59. Sleževičius Mykolas (1882-1939), teisininkas, liaudininkas, 1918 m. vasario 16 d. Lietuvos Ne- 
priklausomybės akto signataras, daugkartinis Lietuvos vyriausybių premjeras. Su M. Römeriu 
pažįstamas iš bendros veiklos prieškario Vilniuje. 

60. Bortkevičienė Felicija (Povickaitė; 1873-1945), publicistė, viena iš lietuvių tautinio judėjimo 
veikėjų, Lietuvos demokratų partijos aktyvistė, liaudininkė. M. Rėmerį pažinojo iš bendros 
prieškario veiklos Vilniuje. 

61. Rimka Albinas (1866-1944), ekonomistas, visuomenės ir politikos veikėjas, liaudininkas, 
Lietuvos (Vytauto Didžiojo) universiteto profesorius. 1922 m. Lietuvos žemės reformos idėjos 
puoselėtojas ir įstatymo rengėjas. Su M. Rėmeriu pažįstamas iš bendros veiklos prieškario Vil- 
niuje, daugiausia per darbą rengiant Lietuvos ūkininko laikraštį. 

62. Vileišis Jonas (1872-1942), teisininkas, vienas iš lietuvių tautinio judėjimo veikėjų, Lietuvos 
demokratų partijos aktyvistas, liaudininkas. 1918 m. vasario 16 d. Lietuvos Nepriklausomybės 
akto signataras, vidaus reikalų ir švietimo ministras M. Sleževičiaus kabinetuose (1918-1919), 
Kauno meras (1921-1923). Su M. Romeriu pažįstamas iš bendros veiklos prieškario Vilniuje. 

Socialdemokratai buvo vieningi, nors lietuvių socialdemokratai ir vieninga or- 
ganizacija, bet jų viduje galima įžvelgti atšakas. Viena - socialpatriotai, arba deši- 
nieji (Janulaitis“, Kairys“), kita - kairieji, maždaug nepriklausomų vokiečių socia- 
listų atitikmuo (Bielskis“, Požėla). Iš labiau žinomų socialistų į Seimą pateko Kairys, 
Požėla, Venclauskas (Węclawski)““ iš Šiaulių. Nepateko Janulaitis ir, atrodo, Bielskis, 
nes buvo toli sąrašuose. 

Dėl liaudininkų ir socialdemokratų mandatų skaičiaus, kai čia atvykau, buvo su 
nuostaba tvirtinama, kad socialdemokratai prieš liaudininkus pirmauja, bet vėliau, 
kai gausiau ėmė plaukti balsai iš kaimo apygardų, paaiškėjo, kad greičiausiai liaudi- 
ninkai socialdemokratus aplenks. Skaičiuojama plius minus, kad socialdemokratai 
gali gauti iki 15 procentų mandatų, o liaudininkai - daugiau. 

Iš tautinių mažumų pagal mandatų skaičių pirmauja žydai (5-6 mandatai). Re- 
miantis pirmaisiais miestų apygardų duomenimis, buvo skaičiuojama, kad lenkai 
gaus iki 6 mandatų, bet vėliau, sumuojant rezultatus, apskaičiuota, kad gaus, ko gero, 
vos 3 mandatus (galbūt) Kauno apygardoje 2 mandatus (pirmasis sąraše - Krasovs- 
kis (Krasowski)“ ir Raseinių (kuriam priklauso Kėdainiai ir jų apylinkės) 1 manda- 
tas (mano buvusiam kolegai iš advokatavimo laikų Vilniuje Adolfui Grajevskiui“*). 
Atrodo, valstiečiai liks be mandato, na, nebent gaus vieną. 

Šį savo pranešimą apie rinkimus į Seimą Kaune, įrašytą į dienoraštį vakar ir 
šiandien, žodis žodin perrašiau laiške, kurį progai pasitaikius išsiunčiau į Vilnių 
Bronislavui Kžyžanovskiui. Kadangi gyvenu Lietuvoje, esu pasiryžęs informuoti 
savo buvusius draugus Vilniuje, kurie vis akivaizdžiau palaiko lenkų imperializ- 
mą, o į lietuvių problemas žiūri pro tokius akinius, kokie jiems patinka. Tad noriu 
informuoti, kas iš tiesų vyksta Lietuvoje, dalykiškai, pateikdamas konkrečius fak- 
tus. Šiandien jie semiasi informacijos iš įvairių pabėgėlių iš Kauno Lietuvos, dar iš 
dvarininkų, kurie daugiausiai dėl klasinių sumetimų nori bet kokia kaina palaidoti 


63. Janulaitis Augustinas (1878-1950), teisininkas, istorikas, politikas, Lietuvos (Vytauto Di- 
džiojo) universiteto profesorius. M. Rėmerį pažinojo iš bendros veiklos prieškario Vilniuje. 

64. Kairys Steponas (1879-1964), vienas iš lietuvių tautinio judėjimo veikėjų, Lietuvos socialde- 
mokratų partijos aktyvistas, 1918 m. vasario 16 d. Lietuvos Nepriklausomybės akto signataras, 
maisto tiekimo ministras M. Sleževičiaus kabinete (1919), ilgametis Kauno miesto savivaldybės 
darbuotojas. Su M. Rėmeriu pažįstamas iš bendros veiklos prieškario Vilniuje. 

65. Bielskis Vaclovas (1870-1938), inžinierius, visuomenės ir politikos veikėjas Šiauliuose, soci- 
aldemokratas. 

66. Venclauskas Kazimieras (1880-1940), teisininkas, visuomenės ir politikos veikėjas pirmiau- 
sia Šiauliuose, socialdemokratas. 

67. Krasovskis - lenkų tautinės mažumos Lietuvoje veikėjas. 

68. Grajevskis Adolfas (Grajewski Adolf; 1877-1967), teisininkas, dvarininkas iš Tauragės 
apylinkių, lenkų tautinės mažumos Lietuvoje veikėjas, teisiamųjų LkKO procese gynėjas. Su 
M. Rėmeriu pažįstamas iš prieškario veiklos. 

Kauno Lietuvą, arba iš Lenkų telegrafo agentūros (PAT), na, ir Nasz Kraj straipsnių, 
jiems medžiagą teikia II skyrius, vadinasi, jų šaltinis, juokinga net sakyti - Viktoras 
Vonsovičius, kuris nė velnio nesiorientuoja nei politinėje, nei visuomeninėje vei- 
klose. Visi jo pranešimai paremti paskalomis. Tad manau, man teikti informaciją 
būtina, aišku, jeigu mano draugai jos pageidaus. Pasirinkau Kžyžanovskį, nes iš 
visų draugų jis svarbiausias žmogus, blaiviausiai mąstantis ir atviras, nors mūsų 
pažiūros šiuo metu labai skiriasi, o ypač pati metodika. Tačiau to žmogaus protas 
yra guvus, jis neužsisklendęs tik savo pažiūrose, kaip kad Vitoldas Abramovičius ir 
daugelis kitų. Manau, bent jau apmąstys informaciją, gautą iš manęs. 

Kai jau buvau parašęs rinkimų apžvalgą, atsitiktinai į rankas pakliuvo Kauno 
žinios, kuriose perskaičiau nekrologą mirus šviesios atminties Zysiui Komorovskiui 
(Zygmunt Komorowski). Balandžio 19 dieną jis mirė Kavoliškyje. 

Mane itin paveikė ši žinia, negaliu apsiprasti su jo mirtimi. Gailiuosi Zygmunto, 
kaip brolio. Iš visų svainių jį mylėjau labiausiai. 


1920 Metų balandžio 25 d. 
Sekmadienis 


Tarp 3-4 valandos sėdėjau Gustaičio kavinės verandoje Laisvės alėjoje ir apie nie- 
ką negalvojau, stebėjau akimis gražias moteris. Naudojausi popietinės siestos ma- 
lonumais. 

Laisvės alėja taip sukurta, kad per jos vidurį eina tikroji alėja - plūktinis ke- 
lias, platus, apsodintas medžiais, skirtas pėstiesiems. O iš abiejų alėjos pusių yra 
grindinys, važiuojamoji dalis - vežimams, arklių tramvajui. Važiuojamosios da- 
lies šonuose, šalia namų ir parduotuvių yra platus šaligatvis pėstiesiems. Dalį jo 
užima lauko kavinė, kurioje sėdėjau prie staliuko. Didžiausias pėsčiųjų srautas 
vidurinėje alėjos dalyje, nuo kurios mane skyrė kelias ir šaligatvio gabaliukas. 
Žiūrėjau į einančius alėja žmones. Ir staiga pamačiau, na, man pasirodė, kad 
matau nuo Soboro pusės ateinančią moterį, kažkur lyg ir matytą, lyg pažįstamą. 
Staiga mano atmintis atsigavo: tai panelė Eliza! Panelė Eliza Kurto (Courtėt)“?, 
Reginos piktoji dvasia, mūsų nelaimingos santuokos piktasis genijus! Instink- 
tyviai įsmeigiau akis į ją. Taip, tai ji. O su kuo ji eina? Be abejo, aukšta moteris 
netvarkinga eisena, išdidi ir kartu kažkokia pasyvi, tai Regina. Su jomis - maža 
mergytė, šiek tiek išsiveržusi į priekį. Taigi, čia mano dukra, manoji Cesia, apie 
kurią man leista tik pasvajoti ir daugiausia ilgėtis jos fotografijos. Man pasirodė, 


69. Eliza Kurto - prancūzė, M. Romerio dukros auklė nuo 1910 m. 

kad tą akimirką, kai pastebėjau prancūzę, ji žengtelėjo žingsnį į šoną, bet tuoj pat 
vėl ėmė eiti įprastai. Nežinau, ar ji mane pastebėjo, ar galėjo pažinti, nes sėdėjau 
pavėsyje, už medinių kavinės grotelių. Įsmeigiau į jas akis, į Cesią, kurią gailes- 
tingasis Dievas antrąkart gyvenime leido pamatyti. Šiemet jai sukanka 10 metų. 
Deja, aš trumparegis ir neįstengiau įžvelgti mergaitės bruožų. Atrodė sveikai nu- 
augusi, tamsia suknute, o eisena tiesi. Žingsnis ilgas, jį žengdama kojytes iškelia 
ir šiek tiek kilsteli, visai kaip aš. Bet gal man tik pasivaideno, gal tai tik tėviškas 
instinktas savęs ieškoti savo vaikuose. Gal ieškau joje ko nors, kas mane su ja su- 
artintų, kad atrasčiau nors ploniausią giją, nors savo bruožų šešėlį. Cesia, dukra 
mano, ar galėjai pagalvoti, gal pajausti, kad štai eini, o į tave žiūri tėvas - pirmą ir 
vienintelį kartą gyvenime, nes kai tave mačiau prieš devynerius metus - tuomet 
buvo pavasaris, kaip dabar - buvai tokia mažytė, kad nemokėjai vaikščioti! Ne, 
mano vaike, negalėjai šiandien pajausti manęs: praėjai ir net neatsisukai mano 
pusėn. Nepažvelgei į savo tėvą. O jei ir būtum pažvelgusi, vaike mano, būtum 
pamačiusi žmogų, tokį patį, kokių tūkstančiai gatvėje. Iš kur tau žinoti, kad tai 
tavo tėvas. Ar apskritai ką nors žinai apie tėvą, Cesia! Duos Dievas, dar jį pažinsi. 
Tikiu, Dievas didis! Dar pamilsi tėvą. Būk palaiminta, numylėtoji mano! Neturiu 
žmonos, esu vienišas. Mano Aninka, kurią mylėjau, mirė, mano gyvenimo šviesa 
užgeso; tu, vienintele maža mergyte, nepažįstanti tėvo, esi gėlės žiedas mano šir- 
dyje. Ypatingas žiedas - fiziškai gyvas, man nežinomas, mistiškai žydintis mano 
vaizduotėje; žydi materialiai nepažįstamas mano vaizduotėje, bet jis gi yra tikras. 
Regina, prancūzė ir Cesia praplaukė pro mano akis, jas nunešė žmonių srautas, 
ir pasuko dešinėn, į šoninę gatvelę. Tai truko vos akimirką. Trumpas gyvenimo 
fenomenas. Jei nebūtų prancūzės, eičiau Reginai iš paskos, stebėčiau Cesią. Bet 
šitoji Eliza Kurto... Nenorėjau to daryti. Dieve, ar kada nors atimsi mano vaiką iš 
tos prancūzės?! Negi tokia Tavo valia ir ar man kartoti maldos žodžius: „tebūnie 
valia Tavo!“ Sunki Tavo valia ir sunkiai tarčiau žodį „tebūnie“. Iki širdies gelmių, 
iki ašarų mane sukrėtė šis netikėtas vaizdas. Širdis plakė taip smarkiai, kad pasi- 
jaučiau ligonis. Štai taip! 

Nežinau, ar Regina su prancūze ir dukra šiaip iš Tytuvėnų atvažiavo į Kauną, ar 
gal jau vyksta visam laikui į Luną, kuri jai atiteko mirus Jurekui. Deja, šito sužinoti 
man nevalia... 

Šis netikėtas dukros vaizdas po devynerių metų tokį stiprų įspūdį man paliko, 
kad susilpnino ilgesį dėl Zygmunto Komorovskio mirties. Rytoj išvažiuoju iš Kau- 
no, antradienio rytą būsiu Kavoliškyje, kur sužinosiu visas smulkmenas. Negebu 
susitaikyti ir apsiprasti su šia mirtimi. Atrodo, mažiau mane sukrėstų Papos mirtis. 
Kai pernai mačiau Zygmuntą, jis gerai atrodė, viena tik, kad labai buvo pražilęs, bet 

buvo kupinas energijos, kaip visuomet gyvybingas, judrus, kuriantis planus. Mirtis 
tuo žiauresnė, kad užklupo netikėtai. Niekas net neįtarė, kad jis būtų sirgęs. Pa- 
galiau nieko nežinau apie jo mirtį. Jis buvo labai gabus žmogus, be galo darbštus, 
tvirto charakterio, geras, iškalbingas ir protingas. Buvo puikus vyras, nuostabus 
giminaitis ir aukso širdies žmogus. Karšto būdo, bet iš principo švelnus ir kantrus. 
Galbūt kadaise dienoraštyje apie jį esu rašęs, kas atrodytų neigiamai, bet taip tik 
gali pasirodyti. Zysius buvo užsispyręs. Visada norėjo, kad būtų jo viršus, buvo am- 
bicingas ir kartais jo sprendimai atrodydavo kaip iš fantastikos srities, tačiau tai tik 
smulkmenos, palyginti su kitomis jo būdo savybėmis. 


1920 metų balandžio 26 d. 
Pirmadienis 


Apie 8 val. ryto išvažiavau iš Kauno. Į Bagdoniškį važiavau greičiau apsižvalgyti, 
nei pasilikti visam laikui, nes manau, kad Kaune pasiliksiu visą laiką lietuvių kai- 
mynystėje (kuo toliau, tuo labiau mane įtikina Kaunas) ir bet kokiu atveju Kaune 
netrukus vėl būsiu, todėl daugumą daiktų, atsivežtų iš Vilniaus ir Lomžos, pali- 
kau Kaune: drabužius pas siuvėją Pupkį, kitus daiktus pas ponus Francuzovičius, 
kur mano sena miela kolegė iš Paryžiaus sutvarkė jiems vietą. Kitados ta paryžietė 
buvo mano draugo Stacho Gieršynskio?* sužadėtinė, mergina - sfinksas, keistai 
veikusi studijų laikais vaikinus. Nė viena kita, kaip kad ji, netapdavo ypatingu 
meilės objektu: stipriu, tarsi geležis, ir dramatišku. Jos vardas Joana Marija Mice- 
vičuvna", šiuo metu sena 40-metė merga, gyvenanti Kaune arba Romajuose prie 
Kauno, Kaune žinoma lenkų veikėja ir, jeigu neklystu, lenkiškos gimnazijos vedėja. 
Pasiėmiau tiktai būtiniausius daiktus - jie tilpo į lagaminą ir rankinį lagaminėlį. 
Lagaminą atidaviau į bagažą. 

Traukinių judėjimas teigiamai byloja apie lietuvių geležinkelius. Visur puiki 
tvarka, viskas gerai organizuota, nėra spūsčių nei prie bilietų kasų, nei atiduodant 
bagažą saugoti, nei prie durų į peroną, aptarnavimas mandagus, vagonai švarūs ir 
geros būklės, pati traukinių stotis atrodo gerai, niekur niekas neskuba, nebėgioja ir 
traukiniai važinėja tiksliai pagal grafiką. Vadinasi, lietuviai labai praktiški, nes žino, 


70. Gieršynskis Stanislavas (Gierszynski Stanisław, Stach; 1879-1911), publicistas, visuomenės 
veikėjas, artimas dar Paryžiaus laikų (1903-1905) M. Romerio bičiulis. 

71. Micevičuvna Joana Marija (Micewiczowna Joanna Maria, vėliau Masalska), lenkų veikėja 
Lietuvoje, Kauno lenkų gimnazijos vedėja, gyveno Romainiuose netoli Kauno. Filosofijos moks- 
lų daktarė, kilusi iš smulkiųjų bajorų, studijavo Lvove ir Paryžiuje, kur 1904-1905 m. priklausė 
tai pačiai „Lithuanios“ draugijai kaip ir M. Romeris, J. Petrulis, P. Rimša ir kt. Vilniaus univer- 
sitete išliko jos atsiminimai apie 1903-1905 m. (žr. Rankraščių skyrius, f. 75-10). 

kas turi daugiausiai kainuoti, kitaip nei lenkai, kurie patyrė finansinių nuostolių ir 
nepasinaudojo santykinai mažai vertinga lenkų valiuta, o kartu ir pervežimo kaštais; 
geležinkelis - tai šaltinis, iš kurio plaukia pinigai į valstybės biudžetą. Šiandienės 
kelionės, palyginti su pernai, metu su malonumu tvirtinu, kad Lietuvos geležinkeliai 
smarkiai pažengė į priekį. Kai pernai liepos mėnesį pirmą kartą važiavau lietuvišku 
traukiniu, visi užrašai, išskyrus užrašus ant pastatų traukinių stotyse, buvo rusiški. 
Traukinių tarnyba kalbėjo praktiškai vien tik rusiškai, o lietuvių kalba buvo nustum- 
ta į kampą, tarsi kokia Pelenė. Šiandien lietuvių kalba jau išsikovojo savo teises, ne tik 
formaliai, bet ir praktiškai. Ji visuotinai vartojama. Na, gal išskyrus žydus, kurie kaip 
visada keliauja grupėmis ir kalbasi rusiškai, tačiau kol kas su šiuo reiškiniu nėra būdų 
kovoti. Pastebėjau, kad atsirado ir techniniai lietuviški terminai - tai byloja įvairūs 
užrašai. Atrodo, terminologija yra gerai pritaikyta poreikiams ir kartu kalbai. 

Traukiniu, vykstančiu į Mažeikius iki Latvijos sienos, kuo puikiausiai keliavau, 
kol pasiekiau Radviliškį. Traukinys buvo itin punktualus ir greitas. Iš Radviliškio į 
Jodluvką (paskutinė lietuvių kresų (sienos) stotis, skirta vykstantiems lenkų demar- 
kacijos linijos kryptimi ties Kalkūnais (Katkuny) privatiems asmenims, ją lietuviai 
pervadino „Įlauke“ - pagal rusišką skambesį „Jelovka“. Ko gero, tikslesnis vertimas 
būtų Eglainė, juolab kad vietos gyventojai dažnai šią vietovę būtent taip vadina) trau- 
kinys velkasi itin lėtai dėl ilgų, bet numatytų traukinių tvarkaraščiuose stovėjimų 
stotyse. Pakanka pasakyti, kad nuo Radviliškio iki Rokiškio kelionė trunka nuo 2 
valandos po pietų iki 1 nakties. Tvarkaraštis taip sudarytas, kadangi pagrindinėmis 
geležinkelio linijomis važinėja iš Prancūzijos atgabenti garvežiai - nauji ir galingi, 
na, o iš Radviliškio iki Įlaukės traukinį velka seni, brokuoti garvežiai, kuriuos paliko 
vokiečiai. Be to, bėgiai, kelis kartus keisti iš siaurų į plačius ir atvirkščiai ir dėl to, kad 
visą karo laiką nebuvo keistos jų dalys, yra silpni ir jais reikia atsargiai važiuoti. Į Pa- 
nevėžį traukinys atvyko 4.30 ir iki 6.30 turėjo stovėti. Pasinaudojęs tokia ilga kelionės 
pertrauka bufete išgėriau arbatos ir, turėdamas dar pusantros valandos, patraukiau 
pasivaikščioti link miesto. Grįždamas sutikau poną Rabinovičių (Rabinowicz), kuris 
mane pažino. Kitados jis buvo žinomos konditerijos parduotuvės Rokiškyje savinin- 
kas, o dabar gyvena Panevėžyje. Pasikvietė jis mane išgerti arbatos ir, deja, kai atbė- 
gau į stotį, pamačiau nuvažiuojantį traukinį. Teko likti Panevėžyje. Nuėjau į tą pačią 
užeigą, kurioje pernai kelias naktis praleidau važiuodamas į Bagdoniškį. 

Dar noriu užsiminti, kad man būnant Kaune ponia Janulaitienė (buvusi Ju- 
rašaitytė (Juraszjtisowna), Augustino”? žmona, jis šiuo metu yra Apeliacinio 
tribunolo teisėjas, anglimi nutapė mano portretą. Pozavau jai balandžio 23-25 


72. Kalbama apie teisininką profesorių Augustiną Janulaitį. 

dienomis po valandą kasdien. Jaunoji ponia Janulaitienė - graži, stambi, gerai 
nuaugusi, bevaikė moteris, mažiausiai dvigubai jaunesnė už savo vyrą, ėmėsi re- 
alizuoti savo tapytojos talentą, kuriuo ji, be jokios abejonės, apdovanota. Šiemet 
jos tapyti portretai pirmą kartą bus eksponuojami lietuvių dailės parodoje Kaune. 
Atrodo, mano portretas irgi ten kabės. Manau, jis labai vykęs ir man išties patin- 
ka. Mielai jį nusipirkčiau, bet bijau klausti, kiek kainuoja, nes neįsivaizduoju, ar 
turėčiau už ką jį nusipirkti. 


1920 metų balandžio 27 d. 
Antradienis 


Nuobodi, betikslė diena, praleista žydų užeigoje prie Panevėžio traukinių stoties. 
Reikia pasinaudoti tuo, kad turiu laiko ir vietos dienoraštyje, ir užsiminti apie kelis 
pastaruosius susitikimus Kaune ir Vilniuje. Sąmoningai čia nevardiju ir nevardy- 
siu visų man artimų žmonių, su kuriais teko susitikti ir su kuriais Kaune ir Vil- 
niuje bendravau, bet apie kelis ypatingus susitikimus noriu užsiminti. Vienas jų su 
p. Galvydžiu-Bikausku"3 Kaune - lietuvių kariuomenės generolu ir vyriausiojo vado 
pavaduotoju. Mus sieja ypatingi prisiminimai iš 1915 metų, praleistų Vilniuje. Gal- 
vydis-Bikauskas tuomet buvo rusų kariuomenės pulkininkas ir uoliai tarnavo. Jis 
lietuvis nuo Užpalių, maždaug 50 metų amžiaus. Nors visą gyvenimą tarnavo rusų 
kariuomenėje ir rusai jam turėjo didesnės įtakos nei lenkai, nekentė Rusijos ir ypač 
jos vaidmens šiame kare. Per karą tarnaudamas rusų kariuomenėje, visa širdimi ir 
visu kūnu buvo didžiulis Rusijos priešas. Greičiau grynai dėl religinių - žmogiškų, 
o ypač katalikiškų, paskatų nei tautinių. Vadovaudamasis katalikiškomis tiesomis, 


73. Galvydis-Bikauskas Jonas (1864-1943), Lietuvos kariuomenės generolas. 1886 m. baigė jun- 
kerių karo mokyklą Peterburge. 1886-1909 m. tarnavo Rusijos kariuomenės 87-ajame pėstininkų 
pulke jaunesniuoju karininku, kuopos vadu. 1909 m. baigęs karininkų kursus pakeltas į kapito- 
nus, tarnavo 18 Sibiro šaulių pulke bataliono vadu. 1914 m, kovą-1916 m. vasarį kovojo Lenkijoje 
ir Kurliandijoje. 1916 m. mūšiuose prie Lodzės tris kartus sužeistas. Nuo 1915 m. lapkričio pul- 
kininkas, pulko vadas. 1916 m. pradžioje buvo patekęs į vokiečių nelaisvę. 1918 m. lapkričio 23 d. 
savanoriu įstojo į Lietuvos kariuomenę, paskirtas 1-0jo pulko vadu. 1919 m. sausio 25 d. paskirtas 
Karo mokyklos viršininku, išleido dvi pirmąsias laidas. 1919 m. spalio 18 d. suteiktas generolo 
leitenanto laipsnis. 1920 m. sausio 1 d. paskirtas eiti 3-i0s brigados vado pareigas, 1920 m. ba- 
landžio 9 d.-1920 m. liepos 7 d. laikinai ėjo ir Vyriausiojo kariuomenės vado pareigas. 1920 m. 
liepos 7 d.-1921 m. gruodžio 18 d. Steigiamojo Seimo narys, 1920 m. spalio 23 d.-1921 m. vasario 
1 d. laikinai ėjo 2-sios pėstininkų divizijos vado pareigas, buvo išvykęs į frontą. 1920 m. dalyva- 
vo kovose su lenkais. 1921 m. gruodžio 18 d. paskirtas eiti Karo mokyklos viršininko pareigas, 
o 1922 m. kovo 8 d. paskirtas Karo mokyklos ir Kauno įgulos viršininku. 1926 m. rugpjūčio 
21 d. pakelias į generolus. 1926 m. rugpjūčio 21 d. pačiam prašant paleistas į atsargą. Sulaukus 
nustatyto amžiaus 1936 m. gruodžio 31 d. išleistas į atsargą. Gyveno Kaune, 1940 m. rugsėjo 21 d. 
sovietų suimtas, kalintas Kaune. Kilus karui išlaisvintas. 

kažkokiu mistiniu būdu pamilo Vakarų Europos civilizaciją — jos pagrindas Kata- 
likų bažnyčia ir Laisvė - kultūros ir visuomenės pažangos ženklas. Visus savo sam- 
protavimus jis užrašė (vis dėlto rusiškai) įdomiuose memorialuose. Nekęsdamas 
Rusijos ir jos neigiamo vaidmens Europos civilizacijoje, jis nuoširdžiai palaikė Ru- 
sijos priešus, itin simpatizavo katalikiškajai Austrijai. 
Tačiau visų labiausiai pamilo Pilsudskio nepriklau- 
somybės idėją, kuria jis pasidalijo tais laikais Legio- 
nuose. Vadovaudamasis kitomis mintimis ir eidamas 
kitais keliais nei aš, ypač mistiniu religingumu ir me- 
sijo koncepcija, norėjo patekti į Legionus ir aktyviai 
dalyvauti jų veikloje. Juos matė kaip didžiausią pasi- 
priešinimą Rusų nelaisvei ir despotizmui. Tikėjo, kad 
Legionų veikla yra ne tik tautinis lenkų reikalas, bet 
ir visos civilizacijos, Vakarų Europos kultūros, visos 
katalikiškosios Europos pasipriešinimas Rusijai. Tad 
manė, kad ta idėja išlaisvins ir Lietuvą. Jo santykis su 
Lietuva buvo panašus kaip mano - pagal Legionų idė- 
ją. Su juo mane supažindino Jurgis Šaulys”, kuris tuo 
metu buvo vadinamosios „lenkiškos“ orientacijos ša- 
lininkas. Nepamenu, ar anų laikų dienoraščiuose esu 


rašęs apie pulkininką Bikauską. Greičiausiai nieko 


nerašiau bijodamas, kad mano dienoraštis nepatektų Generolas leitenantas, karo vadas (V kabinetas 
Steigiamojo Seimo narys Jonas Galvydis-Bikau 


rusams į rankas, nes jam tai galėjo kainuoti gyvybę. 
n Ti S Jė BS) y syVysę kas. Reprodukcija iš Lietuvos albumas, p. 72. 


Jo mintys būtų palaikytos išdavyste. Mūsų santykiai 

anais laikais buvo labai gyvi, nes abu siekėme to paties tikslo - Legionų. Pulkinin- 
kas Galvydis-Bikauskas norėjo pasinaudoti mano išvykimu, kad aš, būdamas šalia 
Pilsudskio, paruoščiau dirvą jam atvykti. Tai padaryti Bikauskui pavyko tiktai 1916 
metais, Kurliandijos (Kuršo) fronte (atrodo, ties Frydrichštatu), kur jis perbėgo į 
vokiečių pusę. Vokiečiai jį nuvežė į belaisvių stovyklą, kurioje būdamas jis ir toliau 
dėjo pastangas patekti į Legionus. Taigi, sužinojau, kad dabar jis lietuvių generolas 
ir užima neeilinį postą vyriausiosios lietuvių karo vadovybės štabe. Atvykęs į Kauną 
užsukau jo aplankyti. Jis mane labai mandagiai priėmė štabe. Jis taip ir nepateko į 
Legionus, nes 1917 metais, kai prasidėjo aštrus konfliktas tarp Pilsudskio ir vokie- 
čių, jis liovėsi bandęs patekti į Legionus. 1918 metais sugrįžo į Lietuvą ir dalyvavo 
74. Šaulys Jurgis (1879-1948), ekonomistas, politikas, diplomatas, susįjęs su Lietuvos demokratų 


partija, 1918 m. vasario 16 d. Lietuvos Nepriklausomybės akto signataras. Su M. Romeriu pažįs- 
tamas iš bendros veiklos prieškario Vilniuje. 

kuriant Lietuvos kariuomenę. Kalbėdamasis su juo supratau, kad iš esmės jis nepa- 
sikeitė. Būdamas sąžiningas lietuvis jis nėra linkęs keisti nuomonės, tvirtai dirba dėl 
savo idėjos, nepakeitęs politinių pažiūrų pagrindų. Jis Lietuvos patriotas, myli Lie- 
tuvą ir tiki jos nepriklausomybe, trokšta Vilniaus ir tiki, kad jis bus Lietuvos sostinė. 
Lenkams nejaučia neapykantos, Lenkijai taip pat. Jis išgyvena dėl nesusipratimo ir 
tiki jaunų valstybių bendradarbiavimu, tų valstybių, kurios susikūrė Rusijos griu- 
vėsiuose. O bendradarbiavimas turėtų remtis laisvės, Vakarų Europos civilizacijos 
ir krikščionybės pagrindais. Ypač tiki krikščioniškų šalių bendradarbiavimu ir nors 
neatsisako nė vienos lietuvių idėjos, yra nusiteikęs susitaikyti su Lenkija ir Lietu- 
vos lenkais ir nesiliauja tikėjęs, kad įmanomi broliški santykiai, pasiekti ne kova ir 
pergale, o gerbiant vieniems kitų teises ir pagrįsti abipusiu supratimu. Tai tauraus 
idealisto tipas - visada jis toks buvo. Žmogus, kuris savyje nešioja senos gražios 
Mickevičiaus laikų Lietuvos dalelę. Generolas Galvydis-Bikauskas buvo kandida- 
tas į Seimą. Balotiravosi kaip krikščionis demokratas ir greičiausiai pateko į Seimą 
Utenos apygardoje. 

Na, ir dar noriu užsiminti apie antrą susitikimą Vilniuje. Ten veikia moterų legio- 
nas (aišku lenkų), kuris stovi miesto sargyboje (prie sandėlių ir pan.). Legionistės vil- 
ki kareiviškais drabužiais ir pilkomis kareiviškomis striukėmis, iš kurių kyšo trumpi 
sijonėliai. Kartą vieną sutikau gatvėje, o ji praeidama atidavė man pagarbą. Veido 
bruožai, išraiška ir akys pasirodė labai pažįstami. Tuomet prisiminiau vieną jauną 
merginą iš Varšuvos, kurios slapyvardis buvo Zuchoviča (Zuchowicza, tikrosios pa- 
vardės nepamenu). Ji kažkaip prasibrovė į Legionus ir su ja 1916 metais susitikau Liu- 
bline, o vėliau kurį laiką ja rūpinausi Piotrkove (Petrakavas, Piotrkow), padėdamas 
patekti į fronto liniją. Tų laikų dienoraščiuose turėtų būti užsiminta apie ją. Po kelių 
dienų ir vėl ją sutikau Vilniaus gatvėse, pasirodė, kad iš tiesų tai ta pati mergina. 

Šiuo metu ji moterų legiono Vilniuje komendantė. Labai išgražėjusi, miela ir 
energinga. Ji užsispyrusi ir atsidavusi savo idealizuotai moterų kariuomenei. 


1920 metų balandžio 28 d. 
Trečiadienis 


Iš Panevėžio išvykau vakar 6.30 vakaro ir 1 nakties buvau Rokiškyje. Iš bagažo sky- 
riaus neatsiėmiau lagamino ir pėsčiomis leidausi į miestą. Paprašiau sutikto milici- 
ninko, kad parodytų, kur gyvena Juozas Šukys. Žinojau, kad jis kelerius metus gy- 
vena Rokiškyje ir užima kažkokį postą lietuviškoje švietimo sistemoje. Pažadinau 
Šukį ir iki ryto su juo šnekučiavomės. Rokiškyje jis nuo vokiečių okupacijos pra- 
džios. Vokiečių laikais buvo Rokiškio liaudies mokytojas, paskui bolševikų laikais 

dirbo švietimo skyriuje - buvo mokyklėlių inspektorius, o jo tiesioginis vadovas ~ 
Purėnas, vietos bolševikų švietimo komisaras, pasilikęs čia išvijus bolševikus (Nota 
Bene - tuo labai pasipiktino Elizka“). Kažkaip jam pavyko išvengti persekiojimo, 
šiandien jis Rokiškio gimnazijos direktorius ir ką tik išrinktas Utenos apygardoje į 
Seimą. Balotiravosi socialdemokratų sąraše. Pastebėjau, kad Šukys labai pasikeitęs. 
Prieš karą jis buvo skurdaus proto berniokas, nors formaliai turėjo 6 gimnazijos 
klasių baigimo diplomą, buvo absoliučiai neimlus mokslams ir, nepaisant jo darbš- 
tumo, negalėjai jo net pusinteligenčiu vadinti. Jo žinių lygis, bendrasis išsilavinimas 
ir mąstymas buvo nepaprastai menki. Jo vertybė buvo širdies gerumas. Tačiau kele- 
rių metų patirtis švietimo darbe jį labai pakeitė, išplėtė akiratį ir Šukys tapo eiliniu 
visuomenės darbuotoju, kuris, nors ir negali pasigirti aukštu intelektu, vis dėlto turi 
savo pažiūras ir jau šiek tiek sugeba orientuotis politikoje, pamažu jis jau tampa ne 
tik inteligentu, bet ir visuomenės veikėju. Matyt, jam didelę įtaką turėjo radikalios 
visuomenės pažiūros, sumišusios su lietuviškomis srovėmis, bolševizmo palikimas, 
visi pastarųjų laikų įvykiai, asmeniška žmonių, su kuriais bendravo, įtaka, pavyz- 
džiui, Vienažindžio, Purėno. Kad ir kaip ten būtų, sutikau jau kitokį Šukį, ne tą, kurį 
pažinojau praeityje. 

Maždaug 6 ryto iš Šukio patraukiau pėsčiomis į Kavoliškį. Ėjau vedinas skau- 
džios minties apie Zysiaus Komorovskio mirtį. Tuoj tuoj atsidursiu liūdnoje atmos- 
feroje. Artėdamas prie Kavoliškio, ėjau per jauną pušynėlį, augantį ant smėlėto 
kalniuko kelis šimtus žingsnių nuo kelio, tarsi neseniai padarytą keliuką ir apso- 
dintą pušelėmis, vedantį į tą pušyną. Supratau, ten yra Zysiaus kapas, žinojau iš 
laikraščio, kad Zysius palaidotas Kavoliškyje. Nuėjau į tą miškelį, kur išties sura- 
dau kapą. Pasimeldžiau ir paverkiau prisiminęs mylimą Zygmuntą. Po nemigos 
nakties buvau labai susinervinęs ir sujaudintas to kapo sukelto įspūdžio, tad ne 
viena skaudi mintis užliejo mano galvą. Gana ilgai praleidau prie kapo - gražiai 
sutvarkyto, gražioje vietoje. Paskui nuėjau į Kavoliškį. Tylomis pasisveikinome su 
Elizka, ašaromis aplaistėme vienas kitą. Sužinojau, kad Zysius mirė nuo šiltinės 
komplikacijų, nes dėmėtoji buvo sumišusi su vidurių šiltine. Sirgo jis dvi savaites, 
o mirtis buvo ilga ir sunki, nes šeima dėl jo gyvybės kovojo ir naudojo visokias 
dirbtines priemones, kad pailgintų jo gyvenimą. Sunku priprasti prie Kavoliškio 
žinant, kad jame neišvysiu Zysiaus, nes jis buvo šios vietos siela. Kavoliškis toks, 
koks yra dabar, tik Zysiaus nuopelnas. Zysius mirė žydint Kavoliškiui. Elizka mirus 
vyrui atrodo tarsi sudaužyta, tačiau jos būklė dar nėra pati blogiausia. Ji turi vai- 
kus, kuriais reikia rūpintis ir kurie jai yra labai geri, o vaikų gyvenimas artėja prie 


75. Eliza Komorovska - M. Rėmerio sesuo. 

to momento, kai prasideda pati gyvenimo pilnatvė, artėja laikas kurti savo laimę. 
Taigi Elizka gyvena vaikų gyvenimą ir jos tikslas - išlaikyti namų ir šeimos židinį, 
reguliuoti savo širdimi jaunosios kartos gyvenimą. Kol neateis laikas sūnų vedy- 
boms, greičiausiai jos gyvenimas nebus sutrikdytas, bet vaikų santuoka jau gali ją 
išvesti iš pusiausvyros, na, dar priklauso nuo to, kaip kurio santuoka pavyks. Tuo 
tarpu Elizka kupina jėgų ir tikėjimo, tai ją gelbsti nuo nevilties ir leidžia gyventi 
ištikus tokiai katastrofai. 


1920 metų balandžio 29 d. 
Ketvirtadienis 


Hektoro Komorovskio nėra namie. Jam pavesti Kavoliškio reikalai, jis turi ir savų, 
tad nuolatos yra kur nors išvykęs, ką nors tvarko. Šiuo metu jis išlydėjo p. Dymšyną 
į jos dvarą Ilemberge, Latvijoje (Kurše), o iš ten nuvyko pas Pliaterį į Kurtuvėnus, 
kur turi pirkti mašiną durpėms presuoti. Kavoliškyje būsiu iki jo sugrįžimo. Papa 
yra įgaliojęs Hektorą tvarkytis Bagdoniškyje ir rūpintis jo interesais, o vietinis val- 
dytojas yra kažkoks Jaščukas ar Jakšukas?“, sako, kad apsukrus žmogus ir naudingas 
šiais laikais, tačiau labai jau abejotinos sąžinės. Jakšuką į Bagdoniškį pasiėmė Papa. 
Na, o Elizka ir Julka man apie Bagdoniškį pripasakojo tokių dalykų, kurie anaiptol 
neskatina užsikrauti ant kupros tokios naštos, nors Komorovskiai labai norėtų, kad 
pasilikčiau Bagdoniškyje - Hektorui būtų lengviau. Dėl Hektoro ir Jakšuko energi- 
jos Bagdoniškio laukai buvo apdirbti ir bus užsėti. Inventorius sutvarkytas, bet vis 
tiek aplink be galo daug netvarkos. Dvarams šiais laikais labai nepalankios politi- 
nės sąlygos, na, o svarbiausia, Papa grįš, jis nieko, išskyrus niokojimą, nesugeba ir 
atrodo, kad jau net ir nenori valdyti Bagdoniškio. Planuoju trumpai pabūti Bagdo- 
niškyje, na, bet kokiu atveju nuvykęs į vietą apsidairysiu ir susiorientuosiu, kokia 
ten padėtis, ir galbūt visam laikui pasilikęs Kaune iš Hektoro perimsiu dalį pareigų. 
Manau, kol kas svarbiausia parduoti dalį miško ir bent kiek grynųjų išsaugoti arba 
investuoti į ką nors patikimo. Nebus lengva dėl daugelio priežasčių, viena jų: kieno 
vardu saugoti grynuosius, ką už juos nupirkti, kaip suderinti Papos įpėdinių intere- 
sus, jo paties interesus ir amžinus kaprizus, jau nekalbant apie techninę pardavimo 
pusę. Apskritai Bagdoniškio reikalai nėra rožėmis kloti, o didžiausias turto ardy- 
tojas ir švaistytojas yra Papa, kuris, atrodo, vis labiau gyvena pagal sentenciją aprės 
moi le dėluge"". Deja, nesu tikras, kad le dėluge neištiks paties Papos. 


76. Jakšukas. 
77. Après moi le dėluge (pranc.) - po manęs - nors ir tvanas. 

Dvarininkų sferoje santykiai sudėtingi. Praktiškai vyksta karas tarp dvarinin- 
kų ir Lietuvos valstybės. Dvarininkai vis labiau nekenčia Lietuvos, jaučia, kad joje 
organizuojasi priešiškos jėgos, atiduodama pirmenybė valstiečiams, kurie ateina į 
valdžią ir siekia nuversti iki šiol privilegijuotą dvarininkų klasę, o valstybės insti- 
tucijos engia dvarus kiekviename žingsnyje, nekenčia jų ir persekioja juos. Pagaliau 
abi pusės laikosi principo: kaip tu man, taip aš tau. Atmosfera išties labai slegia. Tai, 
kas dabar vyksta, be jokios abejonės, yra visuomeninis perversmas, kurį kompli- 
kuoja politiniai ir tautiniai veiksniai. Lietuvių liaudis, jos masės palaiko tendencijas 
sunaikinti dvarus ir statyti valstiečių Lietuvą, ne tik valstiečių, bet tautiškai lietuviš- 
ką Lietuvą. Liaudis daugiau stebi ir godžiai laukia tų kovų rezultatų, na, o jos vardu 
aktyviai veikia vietinės valdžios institucijos. 

Lenkų dvarininkams mestas kaltinimas, kad jie laukia karinio Lenkijos įsiverži- 
mo, dar, kad gauna pinigus iš Lenkijos, kad naudojasi savo ryšiais tam, jog Lietuva 
būtų sužlugdyta. Tokie kaltinimai gerokai perdėti, nes visų pirma dvarų turtai ir pi- 
niginės įplaukos tėra tik mitas, pagaliau dalis dvarininkų, likusių Lenkijoje, yra taip 
terorizuojami, kad [...] nesugebėtų užsiimti konkrečiais sąmokslais ir nesugebėtų 
jų įvykdyti. Bet jei kalbėsime apie čionykščių dvarininkų ilgesį ir sentimentus, tuo- 
met lietuvių įtarimai yra taiklūs: iš tiesų lenkų dvarininkai širdies gilumoje laukia 
lenkų intervencijos. Jei taip įvyktų, atsirastų lenkų persvara šiame didžiuliame vi- 
suomenės kivirče, todėl su ilgesiu jos laukia. Didžiulės šių žmonių dalies nėra šalyje, 
ji tarnauja lenkų kariuomenėje arba užsiima politinėmis intrigomis prieš liaudies 
Lietuvą. Kadangi vyksta visuomeninė kova, nėra ko stebėtis, kad lenkų dvarininkai 
laukia pagalbos iš tų, kurie vieninteliai galėtų padėti. Kitas reikalas, kad tokia vien 
visuomeniniais pagrindais grįsta kova lenkiškumui būtų pražūtinga, ne vien pačiam 
lenkiškumui, bet ir lenkų politikai Rytuose. Bet kol kas galbūt išgelbėtų dvarininkų 
pozicijas. Revoliucijoje žmonėms trumpalaikiai tikslai svarbesni už ilgalaikius. 


1920 metų balandžio 30 d. 
Penktadienis 


Atvyko Bagdoniškio valdytojas Jakšukas. Man jis nepatiko. Jis gudrus, labai lanks- 
tus, sudaro klastūno įspūdį, juo pasitikėti negalima. Kalbėdamasis stengiasi pajusti, 
su kuo turi reikalų, pataikyti į jo toną, bet kartu vaizduoti, kad turi nepriklausomą 
nuomonę, nes jis, rodos, ne tik klastingas, bet ir ambicingas bei siekiantis valdyti. 
Na, nors man jis ir nepatinka, turiu pripažinti: susiklosčius tokioms aplinkybėms 
ir Papai palikus netvarką ir chaosą, vis dėlto yra naudingas; nepaisant to, kad pats 
pasinaudos Bagdoniškiu ir galbūt iš jo prisigrobs, vis dėl to yra apsukrus, tad dvarui 

reikalingas, nes iš bet kokios padėties ras išeitį. Kalbėdamasis su Elizka ir Juleku ir 
žinodamas jų nepasitenkinimą lietuvių valdžia, geba laiku linksėti, pritarti, vaidinti 
pasipiktinusį, cituoti atitinkamus antilietuviškus faktus ir t. t. Papa įsitikinęs, kad 
Jakšukas yra didis lenkų patriotas; man vis dėlto atrodo, kad tai žmogus uvi bene, ibi 
patria"", ir jei jis ir yra patriotas, tai tik savo interesų. Sunku patikėti Jakšuko patrio- 
tizmu. Na, o negerai yra tai, kad jis nemoka lietuvių kalbos ir tvarkydamas įvairius 
reikalus lietuvių įstaigose vartoja vien tik rusų kalbą, vadinasi, šaliai yra absoliučiai 
svetimas elementas. Susidaro įspūdis, kad dvarai patys sau kenkia pasirinkdami val- 
dytojais tokius žmones. Iš pažiūros galėtų atrodyti, kad dvarui tai geriau, nes toks 
valdytojas neturi čia jokių vietinių interesų, jokių ryšių, kuriais galėtų dvarui pa- 
kenkti. Bet tai neapsaugo nuo naudojimosi dvaru, jei pasitaikys nesąžiningas žmo- 
gus, o neigiama pusė, ypač šiais laikais, yra ta, kad toks valdytojas dar labiau izo- 
liuoja dvarą nuo šalies, visuomenės, aplinkos, kuri ir taip jau nėra palanki dvarams. 
Dvarų izoliavimas šalies revoliucijos procesuose negali sustiprinti jų pozicijos. 
Jakšukas atvyko į apskrities savivaldybę dėl mokesčių, kuriuos renka Kriaunų 

(Krewienska) valsčiaus viršaitis iš Bagdoniškio, įgaliotas apskrities valdybos - ji yra 
Rokiškio seimelio vykdomasis organas. 1919 metais seimelis priėmė nutarimą ap- 
mokestinti miškų ir žemių pardavimo sandorius 10 procentų nuo pardavimo kai- 
nos. Kriaunų valsčiaus Laikinoji miškų komisija šiemet kovo mėnesį Bagdoniškio 
miškuose iškirto medžių (apie 1100 vienetų) statyboms ir apkūrenimui, mokėdama 
mažas kainas. Šis Bagdoniškio miško kirtimas įvairiems poreikiams ir ne pirmą 
kartą buvo itin skausmingas, o pavojus tuo didesnis, kad Kriaunų valsčiuje, iškirtus 
Lizandro miškus, liko vienintelis Bagdoniškio miškas; tad kyla pavojus (sako, rea- 
lus), kad kitą žiemą vėl bus imami medžiai valsčiaus poreikiams ir kertamas Bagdo- 
niškio miškas, naikinami paskutiniai medžiai. Masiškai buvo iškirsta tūkstantis ir 
keli šimtai medžių, už kuriuos sumokėta 11 tūkstančių keli šimtai caro rublių, arba 
atitinkamai markių. Taigi dabar apskrities tarnyba, vadovaudamasi pernai metų 
seimelio nutartimi, 10 procentų apmokestina minėtąją sumą. Šis reikalas velkasi 
nuo seno, tačiau Hektoras, turintis be galo daug reikalų, neskyrė šiai problemai tiek 
dėmesio, kiek derėtų, ir dabar viršaitis iš Bagdoniškio paėmė karvę ir porą kiaulių, 
kad padengtų skolą, jei iki rytojaus skola nebus grąžinta, karvės ir kiaulių negrą- 
žins. Atseit šie mokesčiai renkami netinkamai, nes mokestis nuo pardavimo negali 
būti renkamas už medžius, kirstus valsčiaus reikmėms. Su Jakšuku nuvažiavau į 
Bagdoniškį išsiaiškinti dėl mokesčių. Buvau pas savo bičiulį Juozą Petrulį, kuris yra 
Rokiškio apskrities seimelio pirmininkas ir kuris pritarė mano nuomonei. Tačiau 


78. Ubi bene, ibi patria (Iot.) - kur gera, ten tėvynė. 

valsčiuje buvo laikomasi savo. Todėl reikėjo, kad Jakšukas rytoj sumokėtų grynai- 
siais, kuriuos davė Elizka šiam reikalui, o aš vis dėlto stengsiuos įrodyti, kad reika- 
lavimas neturi teisinio pagrindo ir kad pinigai būtų grąžinti. 

Lietuvos valdžia dar jauna, jos institucijose dirba žmonės be patirties, ypač pro- 
vincijoje, dvarų ir valdžios santykiai labai įtempti, valdininkai ir pareigūnai daž- 
niau atstovauja tam tikroms visuomenės pažiūroms, nei vykdo teisingumą, tad dva- 
rų politinė ekonominė padėtis yra išties nepavydėtina. 

Lenkijos užimtoje Baltojoje Rusioje dvarai yra privilegijuoti, o viešoji valdyba 
[...] dvarininkų naudai, tuo tarpu valstiečiai yra engiami, čia viskas yra atvirkščiai. 


1920 metų gegužės 1 d. 
Šeštadienis 


Nuobodžiauju Kavoliškyje ir laikas slenka tuščiai, tai manęs anaiptol nedžiugina, 
atvirkščiai, sakyčiau, slegia, nes aplinkui verda darbas, būdingas Kavoliškiui, o po- 
kalbiai, kurie galėtų prablaškyti, nuolatos sukasi apie vieną ir tą pačią temą - lietu- 
vių piktybiškumą, Lietuvos kritiką ir t. t. Suprantu dvarininkų nepasitenkinimą ir 
skausmą, suvokiu jų rūpestį ir abejones, negaliu prieštarauti dvarininkų nuomonei, 
bet negaliu su jais solidarizuotis. Kai bandau į save įsigilinti, vis labiau įsitikinu, kad 
esu žmogus - fenomenas, kintamos psichikos žmogus, pasmerktas žūti: Lietuvoje 
šiandien priešpriešinami du pasauliai, senasis šlėktų pasaulis ir jaunasis valstiečių, 
kartu lenkų pasaulis, kuris primena saulėlydį, ir lietuvių kultūros pasaulis, kurį 
įvardyčiau kaip saulėtekį. Na, o aš visa savo esybe priklausau trečiajam Mickevičiaus 
sintezės laikų pasauliui, kuris gavo prieš šią skilimo erą ir kuris galbūt dar pražys, 
bet kita forma ir ne dabar. Šiandien, didžiulio perversmo laikais, kurie, tiesą sakant, 
yra revoliucija, jaunoji liaudies Lietuva kovoja su senąja dvarų ir šlėktos Lietuva, o 
jaunoji tautinė Lietuva su senąja lenkiška Lietuva. Šiuo metu vieni yra tik lietuviai, 
kiti tik lenkai, vieni beatodairiškai stovi liaudies nugalėtojų pusėje, kiti - ne mažiau 
beatodairiškai - gina savo turtą ir senąsias valdymo formas. Ir vienų, ir kitų šūkis 
yra: kas ne su mumis, tas prieš mus. Kitaip tokiais laikais ir būti negali. Na, o aš, 
laikomas kraujo ryšių, giminės, senojo mąstymo, nesugebėjau radikaliai atitrūkti 
nuo dvarininkų pasaulio, tačiau savo idealais, savo darbais, meile buvau ir būsiu 
liaudies darbų šalininkas, darbų, kuriuos šiandien atlieka jaunoji Lietuva. Matau, 
kad idėjų realizavimas labai skriaudžia priešingą stovyklą, ji išties yra persekiojama, 
skriaudžiama ir labai kenčia, o kad jai priklauso kultūriškai labiau išprusę žmonės 
ir labiau komplikuoti, kurie pagaliau nesigviešia turtų šioje kovoje, bet juos praran- 
da ir gina tai, kas jiems priklausė, tad skriaudai yra jautresni, subtiliau reaguoja į 

gyvenimo pokyčius. Jaučiu jų skriaudą ir skausmą, bet negaliu pritarti jų gynybai, 
nes ji turi neigiamą poveikį ir pagaliau yra betikslė, vadinasi, beviltiška. Perversmas 
turi įvykti, nes jis subrendo, o kova dėl laisvės negali baigtis neskausmingai. Deja, 
gailestis dabar nieko vertas. Aš tik kovos ir perversmo stebėtojas, troškau šitų įvy- 
kių, nes, mano manymu, jie būtini ir tik į gera. Sveikinu liaudies kovas, tačiau šios 
kovos metodai man kartais kelia skausmą, nes jie savaime yra skausmingi. Kad tik 
būtų įmanoma sutrumpinti šito perversmo laiką. Deja, šis laisvės kelias labai kom- 
plikuotas ir ilgas. Tautinį kultūrinį kovos aspektą užgožia visuomeninis aspektas, 
bet jis ne mažiau reikšmingas Lietuvos gimimo procese. Taigi, šiuo atžvilgiu esu 
Mickevičiaus Lietuvos epigonas, tos, kuri savo tėvynę vadino Lietuva, nors pats ir 
atstovavo lenkų kultūrai. Esu paskutinis tokios Lietuvos mohikanas. Šiandien kie- 
kvienas lenkas yra Lietuvos priešas ir savo tėvyne laiko vien tik Lenkiją, o jeigu 
gyvena Lietuvoje, tai arba trokšta, tikisi ir siekia, kad Lenkija užimtų Lietuvą, arba 
jeigu netiki Lenkijos valdymu Lietuvoje, užsidaro kažkokioje kolonijoje ir nori vien 
tik teisių ir tos kolonijos plėtros, į Lietuvos reikalus žiūri ne kaip į savo, o kaip į 
svetimos tautos, valdančios šią šalį. Man, paskutiniam Mickevičiaus Lietuvos mo- 
hikanui, arba Mickevičiaus lietuviui - kas reiškia tą patį, - Lietuvos reikalai nėra ir 
negali būti svetimi, tai mano reikalai, kuriuos myliu ir kurie man rūpi, nes tai mano 
Tėvynės reikalai, nes Lietuva yra mano Tėvynė, sakau tai ne kaip teisėtas jos pilietis, 
o kaip ją mylintis žmogus, nes Lietuva yra mano meilė. 


1920 metų gegužės 2 d. 
Sekmadienis 


Naktį sugrįžo Hektoras. Dėl laimingo atsitiktinumo grįždamas sutiko miškų pir- 
klį, kažkokį Rabinovičių iš Kauno, kuris ieško pirkti miško ir su tuo tikslu vyksta 
į šiuos kraštus. Pirklys yra girdėjęs apie Hektorą, įvairiuose savo valdomuose dva- 
ruose (Radkūnai, Bagdoniškis) parduodantį mišką ir ieškantį pirkėjo. Rabinovičius 
prižadėjo 9 ryto atvykti į Kavoliškį. Rytą pirklys jau buvo vietoje. Kartu su juo iš 
Rokiškio atvažiavo kuprotas Peisachas Ruchas, Michalo iš Kurklių sūnus, kuris taip 
pat prekiauja miškais ir kitkuo (javais ir, kaip ir tėvas, prekybiniuose reikaluose 
buvo Papos dešinioji ranka, kartu ir pirklys, ir patarėjas Bagdoniškyje). Iš karto 
mudu su Hektoru ėmėme derėtis su Rabinovičium dalyvaujant ir Peisachui Ruchui. 
Peisachas puikiai pažįsta Bagdoniškio mišką, pirklys Rabinovičius labai norėjo nu- 
sipirkti mišką, o Hektoras, kelerius metus užsiimdamas dvarų turto reikalais, įgijo 
didžiulės patirties derėtis, be to, puikiai išmano pirkimo ir pardavimo sąlygas, kai- 
nas, prekybos ir valiutų konjunktūras ir t. t., kas padėjo vesti sėkmingas derybas. 

Hektoras džiaugėsi, kad aš esu šalia, nes man esant jis jaučia šeimos palaikymą - 
Papos turto paveldėtojų, - be jo jam buvo nepatogu užsiimti rimtais pardavimo rei- 
kalais. Hektoras jau anksčiau stengėsi gauti leidimą parduoti Bagdoniškio mišką ir 
labai tikėtina, kad netrukus tas leidimas Kaune bus pasirašytas, nes jo neturint joks 
sandoris neįmanomas. Aš, kaip prekybinių reikalų naujokas, nedalyvavau derybose, 
tik jas stebėjau, tačiau vėliau, kai sandorio sąlygos buvo aptartos, sudariau įžanginę 
sutartį, į kurią buvo įtraukti viso sandorio punktai ir įrašytas Rabinovičiaus palik- 
tas avansas - 5000 ostmarkių. Jeigu Kaune bus gautas leidimas, o jį gauti reikia kuo 
greičiau, nes Seimas, kuris netrukus turi būti sušauktas, gali sustabdyti privačius 
miškų pardavimo sandorius ir taip pradėti miškų suvalstybinimą, - pardavimo są- 
lygos jau aptartos. Formaliai pardavėjas jau yra ne Hektoras, o aš. Parduodamos bus 
pušys Stačiaragyje iš tokio ploto, kokiam bus gautas leidimas. Sutarta suma yra už 
10 colių viršutinio kirtimo mažiausiai 214 sieksnio - po 100 markių už festmetrą ir 
už skirtą malkoms medį (visi kiti medžiai ir viršūnės iki 3 colių) po 300 ostmarkių 
už sieksnį. Jeigu bus gautas leidimas 15 dešimtinių miško, už sandorį galima gauti 
nuo 150 iki 170 tūkstančių ostmarkių. Tačiau Hektoras abejoja, ar bus leista kirsti 
daugiau nei 8-10 dešimtinių; aišku, ir pirklys, ir mes labai norėtume gauti leidimą 
15 dešimtinių (Bagdoniškio miškas Stačiaragyje ir Matauščiznoje, be šilo, kuris yra 
nuniokotas, sudaro apie 180 dešimtinių). Na, dabar imsime energingai forsuoti lei- 
dimo reikalus. Kad būtų galima įvykdyti šios dienos sandorį. 

Vakar rašiau apie skriaudą, kuria šiais perversmo laikais skundžiasi dvarininkai. 
Išties pasiklausęs dvarininkų tarpusavio pokalbių tuomet, kai jie jaučiasi esą tarp 
savų, pamatai, kokie jie arogantiški, kaip smerkia tą „valstiečių respubliką“, kaip mai- 
šo su purvu viską, kas lietuviška, kaip nė krislo pagarbos nejaučia jaunajai Lietuvai, 
kaip pasitiki savo išsvajota lenkų intervencija, kuri, jų manymu, turi būti lenkų kerš- 
tas, tarsi Lenkija būtų Lietuvos šlėktos tarnaitė, kuri turėtų įvesti ponų viešpatavimą, 
girdėdamas tuos ponus ir ponias, turinčius pretenzijų į kultūrą, bet niekinančius 
viską, kas susiję su valstiečiais, ir besišaipančius iš lietuvių inteligentijos, išnirusios 
iš valstiečių trobelių ir savo darbu pakėlusios šiek tiek aukščiau švietimo kartelę, ku- 
pinos patriotizmo, degančios noru sukurti lietuvių kultūrą, nors ir klaidžiojančios 
klystkeliais dėl per didelės aistros ir išsilavinimo stokos, tačiau kuriančios liaudies 
Lietuvą, girdėdamas, kaip tie ponai piktdžiugiškai šaiposi iš kiekvienos klaidelės, 
kiekvieno netikslumo ir kaip piktybiškai komentuoja jų darbus, o patys niekada ne- 
sigėdina, jei tik turi sąlygas, užsiimti korupcija ir šito jokiu būdu vieni nuo kitų ne- 
slepia, matydamas, kaip tie žmonės ničnieko neišmoko ir ničnieko nepamiršo, kaip 
ir toliau mąsto lengvabūdiškai, nors žemė slysta jiems iš po kojų - išties žmogui, visa 
tai stebinčiam iš šalies, pasidaro neskanu ir pikta, o vietoj užuojautos kyla blogas 

pasitenkinimo jausmas, kad juos ištiko būtent tokia dalia. Iš tikrųjų tokie žmonės 
myli tik savo gerovę ir savo socialinę persvarą, kas leidžia jiems savivaliauti, ir dabar, 
šiais nuopuolio laikais, jie atrodo kaip parazitai, ginantys savo „vertybes“, vadinasi, 
savo socialinį išnaudojimą, šventai tikėdami, kad yra kultūros riteriai ir kad jų senoji 
socialinė padėtis yra jų teisė ir privilegija, gauta iš paties Dievo. Tokios atviros, nuo- 
širdžios kalbos tarp savų gali sukelti tiktai pasigailėjimą. Vakar mane tokie jausmai 
apniko, kai Kavoliškyje klausiausi Elizkos, Juleko, Zitkos ir ponios Jaroslavovos Ko- 
luvrovskos pokalbio. Kuo daugiau tokių kalbų ir dejonių girdžiu, tuo aiškiau matau, 
kad jokia skriauda dvarininkams nėra daroma ir kad visa skriauda yra jų socialinis 
degradavimas, o dėl [...] Lietuvos klaidų, tai analizuojant, kad ne tik jos ima tirpti, 
o ir paaiškėja, kad padėtis yra geresnė nei pas kaimynus ir Lenkijoje, kad Lietuvos 
ekonomikos raida yra ūkiškai sveika, ko apie Lenkiją pasakyti negalima. 


1920 metų gegužės 3 d. 
Pirmadienis 


Su Hektoru buvome Bagdoniškyje. 10 valandą turėjome susitikti Stačiaragio miš- 
ke su pirkėju Rabinovičium ir Peisachu Ruchu ir kartu apžiūrėti mišką bei išrinkti 
vietą jo kirtimui. Bet kadangi Hektoras turi begales darbo ir nesibaigiančių reikalų 
Kavoliškyje, išvažiavome gerokai vėluodami ir tik 2-3 valandą po pietų pasiekėme 
Stačiaragį. Pakeliui Kurkliuose sutikome pirklius, kurie jau patys apžiūrėjo mišką 
ir atrodė patenkinti. Tad su Hektoru nuvykome tiesiai į Bagdoniškį, jau neužsukda- 
mi į mišką. Bagdoniškyje užtrukome 3-4 valandas. Mums draugiją palaikė Jakšu- 
kas. Su Hektoru apžiūrėjome namo vidų, Papos darbastalį, kurio raktelį man įteikė 


P EE 


M 


ti, vežimų patalpa, arklidės, kur, be veršelių, laikomas dvimetis eržiliukas (kume- 
lė Berka - paskutinė ir jau metuose arklidžių įnamė - dirba laukuose), vežimai ir 
darbo įrankiai, staklės, kuriomis kaip tik daromi ratai, - tai maždaug viskas, ką 
Bagdoniškyje regėjome. Iš paukščių yra tiktai keliolika vištų ir gaidžių ir viena antis; 
kelios vištos ir antis peri, 3 ar 4 karvės ganosi laukuose, 7 darbiniai arkliai dirba, tad 
jų mes nematėme. Visi Bagdoniškio laukai bus apsėti, kai kurie nedirbami plotai 
buvo išnuomoti ūkininkams (mokestis grūdų pūdais). Grūdų atsargų Bagdoniškyje 
nėra, yra grūdų skolų samdiniams, o avižas sėjai reikia pasiskolinti arba nusipirkti 
Kavoliškyje. Grynųjų pinigų nėra, poreikiai milžiniški, arklių per mažai, miškas su- 
niokotas ir gali būti suvalstybintas, yra neatidėliotinų reikalų, kuriems būtina pini- 
gų, pavyzdžiui, geležis ratams, su samdiniais didžiulės problemos, nes jie reikalauja 


72 


naujų darbo sąlygų. Pagaliau didžiulė problema, kad tiek dvariškiai, tiek samdiniai 
nesigaudo dabartinėje situacijoje, tad padėtis atrodo labai chaotiška. Esama ir gin- 
čytinų, ir neišaiškintų problemų, kurias reikia išsiaiškinti, - tai rekvizicija, prievolė, 
miško perdavimas valsčiaus poreikiams, kai kurių kaimų pretenzijos. Bagdoniškyje 
aibės problemų ir spręstinų reikalų, padėtis sudėtinga, reikia iniciatyvos, energijos 
ir taktiškumo, sąlygos be galo komplikuotos tiek dėl politinės, tiek dėl socialinės 
padėties. Kol su viskuo dar nesu susipažinęs ir kol iš visų pusių girdžiu apie kylan- 
čius naujus sunkumus, mane apima jausmas, panašus į tą, kurį 1917 metų rugsėjį 
patyriau Kolne, kai neturėdamas jokios patirties ir praktikos pradėjau dirbti taikos 
teisme: atskiri klausimai, kurių kiekvienas tikras galvosūkis, be jokios logikos ir 
sistemos, rodėsi, sudaro kažkokią kosminių elementų visumą, užliejančią mane iš 
visų pusių. Miestietį, patekusį į nepažįstamą mišką, užlieja medžių chaosas, kurių 
vis daugiau einant giliau į girią, žmogus jų neskiria ir negali atrasti jokio orientyro, 
jį apima panika pasiklysti. Aš kol kas patiriu šį jausmą: visa, kas mane supa Bagdo- 
niškyje, yra didžiulis chaosas. Bet iš patirties žinau, kad reikia išlikti šaltakraujam. 
Negalima pasiduoti panikai, nes pamažu iš viską apimančio chaoso išnirs kažkokios 
logiškos dalelės, o tuomet susiorientuoti ir veikti nebus itin sunku. Chaosas tvyro 
tik vaizduotėje, visi spręstini reikalai priklauso vienam subjektui - Bagdoniškio 
ūkiui. Jaučiuosi pajėgus susidoroti su jo problemomis. Man atrodo, kad Jakšukas, 
pamatęs mano nepatyrimą, stengiasi mane įbauginti ir išlaikyti baimėje, o pats būti 
svarbesnis, kad galėtų savo nuožiūra valdyti. Jeigu pasiliksiu kurį laiką Bagdonišky- 
je ir imsiuos darbo, bent jau iki tol, kol grįš Papa, Jakšukas nepasieks savo ir manęs 
neterorizuos. Bet kol kas svarbiausias dalykas gauti leidimą miškui kirsti, kad būtų 
įgyvendinta vakar dienos sutartis. Tai padėtų atsistoti ant kojų Elizkai, o man tai 
būtų laimėjimas Bagdoniškio naudai ir Papos akyse. 

Vakarop su Hektoru grįžome į Kavoliškį, nes nakčiai išvykstu į Kupiškį pas giri- 
ninką dėl leidimo parduoti mišką. 


1920 Metų gegužės 4 d. 
Antradienis 


Vakar po vakarienės išvažiavau iš Kavoliškio į geležinkelio stotį ir apie 2 nakties at- 
vykau į Kupiškį. Iš stoties pėsčiomis nuėjau iki miestelio, patogiai išsimiegojau žydų 
užeigoje ir paskui keliskart ėjau į Miškų urėdiją, bet tik apie 3 valandą po pietų radau 
urėdą, kuris grįžo iš kažkokio miško apžiūros. Man reikia gauti jo pritarimą kirsti 
Stačiaragio mišką. Miškų departamentas prie Ūkio ir valstybės turto ministerijos 
Kaune be vietinio miškų urėdo sutikimo neduoda leidimų kirsti mišką. Hektoras 

Komorovskis jau buvo nuvežęs miškų urėdą poną Gryną iš Kupiškio į Bagdoniškio 
mišką, ir ponas Gryna, labai sąžiningas ir tvarkingas žmogus, sutiko duoti leidimą 
jam kirsti (maždaug 8 dešimtines). Bet paaiškėjo, kad Hektoro prašymas parašytas 
yra neteisingai, tad parašiau naują lietuviškai ir pateikiau savo vardu. Ponas Gryna 
pažadėjo išduoti teigiamą sutikimą, bet paruošti jį gali tiktai sskmadieniui, tad rei- 
kės čia sekmadienį, važiuojant į Kauną, užsukti. 

Kupiškyje diena prabėgo pakenčiamai. Skaičiau lietuviškus laikraščius, pasi- 
vaikščiojau, miestelis nėra negražus. Apžiūrėjau gražią bažnyčią, gražius du kryžius 
bažnyčios kapinaitėse, karių kapinaites, užsukau išgerti alaus pas Jofę (Joffe), kurį 
laiką praleidau mielai besišnekučiuodamas su labai simpatiškomis šinkorkėlėmis - 
žydaitėmis, pavaikštinėjau Lėvens pakrante. 

Dar žodelis apie Bagdoniškį. Kaskart jį išvydęs labai susijaudinu. Prieš karą, kol 
buvo gyva mūsų mylimiausioji Mamytė, mums visiems Bagdoniškis buvo gyvas 
šeimos lizdas. Atvažiavę į Bagdoniškį jautėmės esantys namie, savo svarbiausioje 
aplinkoje. Dabar, mirus Mamai, kai per pastaruosius metus Papa tapo keistuoliu 
atsiskyrėliu ir egoistu, gyvenančiu tik dėl savęs, Bagdoniškis liovėsi buvęs gyvu šei- 
mos lizdu, bet tapo ilgesio šventove, kuri, kaip jokia kita, sukelia mumyse keistą 
jausmą, labai stiprų, kaip pats gyvenimas. Ir atrodo, kad nesant Papai šis jausmas 
stiprėja. Šiandien Papa, mylintis tik save, keistas ir kaprizingas, per daug užpildo 
Bagdoniškį savimi ir [...] užgožia nuostabų šventovės jausmą, kuriame telpa mūsų 
prisiminimai ir praeitis. Papa savyje turi kažką svetimo, kažką, kas naikina jo sielą, 
kažką, kas kaip karikatūra atrodo mūsų prisiminimų poezijoje. Dabar Papos nėra 
ir jis netemdo Bagdoniškio žavesio. Bagdoniškyje geriausiai jaučiu gyvenimo pulsą, 
tarsi medis jaučiu savo šaknis, nes į šią žemę jas įleidau, šioje žemėje augau ir savo 
esybę čia geriausiai jaučiu. Mano gyvenimas nėra vientisas, jis padalytas į epizodus 
nuo Peterburgo iki Paryžiaus, o čia, Bagdoniškyje, atrandu savo ištakas ir jaučiu: 
gyvenimas tampa vientisas. Bagdoniškis įsikūręs nuostabioje vietoje, iš kurios atsi- 
veria nepaprasti vaizdai, ko gero, jaugę į mūsų sielą ir suformavę ją. 

Bagdoniškyje mane nežmoniškai erzina tas Jakšukas, besiplaikstantis po mūsų 
žemes, svetimas Bagdoniškiui, svetimas šiam kraštui ir jo žmonėms, kažkoks atkly- 
dėlis, kuris su vietiniais kalbasi rusiškai ir yra užėmęs mūsų Bagdoniškį: aš pada- 
rysiu tai ir tai, aš tą nusprendžiau kitais metais nuveikti, šito niekada nebus ir t. t. 
Erzina mane jis ir jo valdymas, jo polinkis vogti ir spekuliuoti. Bagdoniškyje mielai 
matyčiau mūsų senąjį Kazimierą, kurį prieš kelerius metus Papa atleido ir kuris 
dabar gyvena Janavoje. Bagdoniškis manyje atgimsta prisiminimais - Mamos vizi- 
jomis, senojo Papos svajonėmis, mūsų visų, šeimos, mažųjų Žaržėjaus ir Emilkos 
Kligienės (pernai rudenį mirusios), dešimtimis brangių žmonių, scenų ir epizodų, 

pagaliau naminių gyvūnų, kurių jau seniai nebėra... Pagaliau pasveikinčiau kiek- 
vieną vietinį samdinį ar valstietį, tik ne svetimkūnį, kuris niekuo, išskyrus savo 
kišenė, nėra nei su Bagdoniškiu, nei su šalimi susijęs. Jis prielipa ir priklydėlis, drįs- 
tantis mano Bagdoniškyje, mano šventovėje valdyti, tarsi būdamas savo valdose. 
Ypač man kelia pasišlykštėjimą jo arogantiška laikysena, jo pasitikėjimas savimi ir 
tuo, ką Bagdoniškyje daro. Bet koks vietos valstietis turėtų čia daugiau teisių už jį. 
Kaip Papa tokiais apsistato ir tokius vertina. Visą gyvenimą Papa nugyveno Bagdo- 
niškyje ir nejaučia jokio širdies ryšio su Bagdoniškiu - su kraštu, ir jo žmonėmis, su 
kalba. Niekaip neįstengiu to suprasti. Atrodo, lietuvių kalba jam tas pat kas rusų - 
svetima, grobikų, persekiotojų kalba. 

Papai pakanka, kad toks Jakšukas pasivadina lenkų „patriotu“ - nieko daugiau 
ir nereikia, ypač, kad turi jauną ir gražią žmoną. Aišku, Jakšukas yra drąsus ir ap- 
sukrus ir pravertė Bagdoniškiui, kuriame nebuvo kam dirbti. Teks man toleruoti 
Jakšuką, nes jis Papos statytinis, nors Papos sūnus ir Bagdoniškio paveldėtojas, [...] 
gertų (kas žino, galbūt pieš Papos valią). Nesijausiu Bagdoniškyje kaip savo namuo- 
se. Bet teks Jakšuką paversti savo pavaldiniu. 


1920 Metų gegužės 5 d. 
Trečiadienis 


Naktį sugrįžau iš Kupiškio į Kavoliškį. Iš Rokiškio traukinių stoties iki Kavoliškio 
parėjau pėsčias. Dar kelias dienas pabūsiu Kavoliškyje ir tik parvykęs iš Kauno, 
kur su Hektoru bandysime gauti leidimą parduoti mišką, grįšiu į Bagdoniškį ir 
imsiuosi darbo. 

Hektoro ir vėl nėra Kavoliškyje. Šįkart išvykęs į Radkūnus. Neturiu čia jokio už- 
siėmimo. Tuščiai leidžiu laiką. Šiandien Kavoliškyje buvo Nefas su žmona, buvusia 
Ava Korsakaite. Tai karo laikų santuoka. Jis buvo vokiečių karininkas, yra vokietis, 
kilęs iš Moguncijos. Vokiečių okupacijos laikais dirbo veterinaru ir gyveno Bagdo- 
niškyje, kur buvo įkurta arklių gydykla. Čia jis susipažino su Ava Korsakaite, kurią 
karas užklupo dirbant Kavoliškyje, čia su savo motina buvo per visą okupaciją. Vedė 
jis Avą dar okupacijos laikais, o vokiečiams pasitraukus, čia pasiliko. Bolševikų lai- 
kais jis tarnavo jiems eidamas karo veterinaro tarnybą, dabar jis apskrities veterina- 
ras. Po pietų į Kavoliškį buvo atvažiavusi ponia grafienė Pžezdziecka (Przeždziecka) 
iš Rokiškio. Na, ir visai suprantama, kad jai esant pokalbis pakrypo taip mėgsta- 
ma tema - pasipiktinimu Lietuva ir pasipylė kritika viskam, kas Lietuvoje vyksta. 
Garbės žodis, ausys gali nukristi nuo šių nuolatinių kalbų, kylančių iš piktos valios. 
Žmonėms viskas atrodo bloga, smerktina, o viskas, kas vyksta Lenkijoje - gražu ir 

siektina. Aišku, tokioje jaunoje, dar besiformuojančioje valstybėje, kaip Lietuva, ypač 
trūkstant kvalifikuotų žmonių, turi būti nemažai klaidų ir, savaime aišku,. begalė 
kritikuotinų pavyzdžių. Bet pati kritika gali būti geranoriška arba piktybiška. Pas- 
taroji geba perdėtai nuvertinti neigiamas savybes ir visiškai nepastebėti'gerųjų. Pik- 
tavališka kritika niekada nėra teisinga. Lietuva, nepaisant padarytų klaidų, vystosi 
kur kas sveikiau už Lenkiją. Bet klausantis minėtų žmonių pokalbio nėra jokio tikslo 
jiems įrodinėti, kad Lenkijoje (išskyrus Civilinės rytų žemės valdybos užgrobtas te- 
ritorijas) nėra geriau, ką būtų galima iliustruoti faktais. Netikslinga, nes niekas tuo 
nepatikėtų. Kai žaidžiama jausmais, tiesa neturi reikšmės, o argumentai įtikinamo- 
sios galios, nes žmogaus smegenys nepriima įrodymų ir nesugeba analizuoti įvykių. 
Žmonės faktus mato ir suvokia taip, kaip nori matyti ir suvokti. Aistringi jausmai 
akina. O kadangi lenkų dvarininkai Lietuvoje jaučiasi nesaugūs ir nekenčia tų, kurie 
jiems kelia grėsmę - savo priešininke laiko visą Lietuvą, - bet kokia jų nuomonė apie 
Lietuvą yra grįsta jausmais ir piktavališka kritika. Todėl jų kritika yra pikta ir neturi 
jokio pagrindo, o juo labiau vertės, joje trūksta faktų analizės, yra tik tai, ko reikia ša- 
liai apšmeižti. Mato tai, ką nori matyti, o ne tai, kaip yra iš tikrųjų. Blogiausiai elgiasi, 
aišku, moterys, kurių protas labiausiai yra veikiamas jausmų. Jeigu jų piktybišką kri- 
tiką pertraukčiau faktais ir argumentais, kaip iš tiesų yra jų išsvajotoje Lenkijoje, ir 
bandyčiau įrodyti, kad klysta laikydami ją savo oaze - nepatikėtų ir pamanytų, kad 
pats turiu piktų kėslų. Nėra vaistų, kurie tai išgydytų. Nežino, kiek negerų dalykų 
vyksta Lenkijoje, ir nenori žinoti. Jie Lenkiją tapatina su Civiline rytų žemių valdyba 
ir jos valdymo metodais, su jų Vilniaus, Gardino žemių administravimu ir t. t., nors 
tose žemėse yra dar blogiau negu Lenkijoje, bet jiems nusišvilpt, nes jie vadovaujasi 
ilgesiu. Kad ir ką kalbėtų apie Lietuvą, visuomet priduria: tai valstiečių respublika, 
o tai, kas lietuviška, yra chamiška, kvaila, tamsu, netašyta ir t. t. Nežino ir neno- 
ri žinoti, kad toje jų išsvajotoje Lenkijoje santykiai su dvarų samdiniais galbūt yra 
dar sudėtingesni, o prekybos, aprūpinimo maistu, kovos su spekuliacija, transporto, 
administracijos ir pan. srityse tvyro dar didesnis chaosas, galbūt net šimtus kartų 
nei Lietuvoje. Lenkų valiuta nusmuko ir tai turi ekonominių pasekmių, o Lietuvos 
valiuta yra stipresnė, tad ir gamybos sritis geriau funkcionuoja, bet kritikai vis tiek 
smerkia valstiečių respubliką ir į padebesius kelia šlėktų šalį. 


1920 metų gegužės 6 d. 
Ketvirtadienis 


Po pietų nuėjau į Rokiškį pas Juozą Petrulį. Pora valandų su juo šnektelėjau. Su tokiu 
žmogumi, kaip Petrulis, malonu šnekučiuotis, nes tai gyvas, europietiško mąstymo ir 

kartu idėjos žmogus, karštai prisirišęs prie tėvynės, ne išsišokėlis ir ne atklydėlis. Jei- 
gu Bagdoniškis man priklausytų ir jame pasilikčiau, Petrulį pakviesčiau būti jo val- 
dytoju. Turėčiau šalia geraširdį žmogų, sugebantį suderinti Bagdoniškio ir valstybės 
interesus. Kaip tik šiemet jis neturi darbo, nes atsisakė dirbti Rokiškio administra- 
cijoje pas Pžezdzieckį. Vokiečių okupacijos laikais Petrulis suartėjo su Pžezdzieckiu 
ir norėjo jame pažadinti pilietiškus jausmus, kaip kitados Paryžiaus laikais juos ma- 
nyje pažadino. Pasak Petrulio, Pžezdzieckis iš tiesų linko link pilietinės koncepcijos 
ir buvo laikai, kai bendradarbiavo su vietos lietuviais, prisidedančiais prie valstybės 
kūrimo, veikliais 1917-1918 metų konferencijos dalyviais, iš kurios iškilo Taryba Vil- 
niuje. Petrulis tikėjo, kad Pžezdzieckis bus Lietuvos rėmėjas, jos pilietis, kuris savo 
pareigomis ją parems ir palaikydamas senosios lietuvių aristokratijos tradicijas pri- 
klausys Lietuvos piliečių elitui. Tuo įsitikinęs sutiko jam dirbti. Kai bolševikai Pžez- 
dzieckį paėmė įkaitu ir išvežė į Rusiją, Petrulis, iškviestas ponios Pžezdzieckos, ir vėl 
sutiko jiems dirbti. Tačiau Pžezdzieckiui iš Rusijos sugrįžus (jį išlaisvino lietuviai per 
pirmąjį pasikeitimą įkaitais), Petrulis įsitikino, kad šis labai nutolęs nuo ankstesnės 
idėjos ir laiko save praktiškai svetimšaliu, besiilginčiu Lenkijos, - tuomet jis metė 
tarnybą pas Pžezdzieckį. Karo metais Petrulis vedė paprastą valstietę iš Ragelių, be 
galo gražią, žavią moterį, su kuria augina jau dvejų metukų sūnų Benediktą. 

Be galo maloniai praleidau laiką pas Petrulį. Protingas žmogus ir, be to, itin ma- 
lonus. Jis neturi nė lašo neapykantos, inkvizitoriaus instinktų, kuo neretai pasižymi 
jaunų šalių piliečiai tokių žmonių kaip aš atžvilgiu - turiu omeny, kad su pašaipa 
atsiliepia apie lenkų kultūros atstovus. Kita vertus manau, kad jis mane itin gerai 
pažįsta ir gali manimi pasitikėti. 

Ir vis dėlto šiandien dvarų padėtis sudėtinga. Tiek paprasti žmonės, tiek jaunosios 
Lietuvos administracijos darbuotojai rodo nepasitenkinimą dvarais, laikydami juos 
dykaduoniais ir kenksmingu šaliai veiksniu. Noras užimti dvarų žemes, gobšumas ir 
klasinis pavydas susiliejo su tautiniu lietuvių instinktu, kurie nepasitiki niekuo, kas 
lenkiška, manydami, kad Lenkija kelia didžiausią grėsmę jaunai Lietuvos valstybei. 
"Turėdamas pradėti dirbti Bagdoniškyje tokios dezorganizacijos laikais, kokia ten yra, 
turėsiu susitaikyti su tuo, kad būsiu vienišas ir jausiu aplinkinių priešiškumą. Atrodo, 
dvarai yra tarsi tvirtovės, liaudies žmonių apsuptos, kupinos neapykantos, tarsi išdi- 
dumo salos, kurios krantus su dideliu triukšmu ardo revoliucijos bangos, vieną dieną 
be gailesčio nuplausiančios dvarus. Ramybės uosto akiratyje nesimato. Savaime kyla 
klausimas - ar tokiomis sąlygomis verta ką nors pradėti? Viena vertus, revoliucija, liau- 
dies nepasitenkinimas ir pyktis, kita vertus - Papa, kuris man nepadėkos už pastangas, 
o galbūt iš pykčio norės sugriauti viską, ką aš sukūriau. O būti vienišam labai sunku, 
kai aplink nėra man palankios liaudies paramos. Ech, ir kam aš visa tai svarstau.... 

Lietuviškuose laikraščiuose paskelbtas partijų, patekusių į „Seimą, sąrašas, jos 
susirinkti turi gegužės 15 dieną. Taigi krikščionys demokratai (tiksliau krikščionių 
blokas) - 59 deputatai, tai reiškia besąlygišką daugumą, socialistai liaudininkai de- 
mokratai (liaudies radikalai) kartu su Valstiečių sąjunga - 29 deputatai, socialde- 
mokratai - 13 deputatų, žydai - 6, lenkai - 3, vokiečiai - 1 ir eserai (eserzy) - 1. Nei 

„Santara“, nei „Pažanga“ negavo nė vieno mandato. 

Kauno žiniose (Dziennik Kowienski) paskelbtas karinis lenkų pranešimas, kad 
lenkai pradėjo energingą ofenzyvą Ukrainoje: užėmė Zbručą, Žytomyrą (Žytomierz), 
daug vietovių Podolėje. Lietuviški laikraščiai užsimena ir apie tai, kad lenkai užėmė 
Berdičevą. Taip pat yra skelbiamas Pilsudskio raštas, patvirtinantis, kad Lenkija pri- 
pažįsta nepriklausomą sąjungininkę Ukrainą, kuriai vadovauja atamanas Semionas 
Petliūra?, ir pranešantis, kad lenkų kariuomenė, išlaisvinanti Ukrainą iš Sovietų 
Rusijos gniaužtų, perduos ją teisėtai valdžiai ir Ukrainos ginkluotosioms pajėgoms, 
kai šalis bus įteisinta pagal konstituciją. Kartu su Pilsudskio raštu buvo išspaus- 
dintas Petliūros atsišaukimas, kuriame pranešama apie laisvos Ukrainos atgimimą 
atgavus žemes. Aišku, lenkų ofenzyvos tikslas bus Kijevas ir nepaprastas politinis 
įvykis, įgyvendinantis numylėtą Pilsudskio koncepciją. Tai endekų koncepcijos 
pralaimėjimas lenkų politikoje, Pilsudskio persvara prieš Grabskį ir Dmovskį. Ar 
Ukrainos atžvilgiu Pilsudskio politika nežlugs taip, kaip kad žlugo latvių baltų kon- 
cepcija, parodys laikas. Bet kokiu atveju Pilsudskio Lenkijos neišmušė iš vėžių ne- 
sėkmė Baltijos šalyse ir dabar ta Lenkija su visu riteriškumu meta lauk Čičerino ir 
endekų programos kombinaciją. 


1920 Metų gegužės 7 d. 
Penktadienis 


Hektoras grįžo iš Radkūnų. Ryt rytą su juo išvykstame. Jis tiesiai į Kauną, o aš iš 
pradžių į Kupiškį, kur gavęs miškų urėdo leidimą kirsti Bagdoniškio mišką, taip pat 
vyksiu į Kauną. 

Kavoliškyje visos dienos vienodos. Man niekaip nepavyksta ramiai dykaduo- 
niauti. Darbštus gyvenimas Lomžoje mane atpratino nuo neveiklumo, tokio kaip 
dabar, tad kelias dienas pasėdėjęs be jokio darbelio imu klaikiai nuobodžiauti. Kol 
buvo gyvas Zysius, Kavoliškyje buvo neįmanoma nuobodžiauti, nes jis savo guviu 
protu, nors kartais ir paradoksaliu, humoro jausmu ir temperamentu mokėdavo 
pavergti svečius. Labai jo pasigendu Kavoliškyje. Neprisimenu, ar per pastaruosius 


79. Petliūra Semionas (1876-1926), Ukrainos politikas, socialdemokratas, nuo 1917 m. vadovavo 
Ukrainos nepriklausomybės siekiančioms politinėms jėgoms. 

trisdešimt metų bent kartą lankiausi Kavoliškyje nesant Zysiui. Dabar Hektoras ir 
Julekas dirba labai darniai. Hektoras, išskyrus einamuosius reikalus Kavoliškyje, dar 
tvarko svetimus: Radkūnų, Bagdoniškio, Antanašės, Pabiržio, tad jam labai dažnai 
tenka išvykti. Kavoliškyje, be ūkio, yra dar Zysiaus pastaraisiais metais pasodintas 
sodas, žuvų ūkis, taip pat Zysiaus pradėtas ir toliau plečiamas, plytinė ir durpių eks- 
ploatavimas - šiuo metu pradėtas. Hektoras ir Julekas pasidalijo darbais. 

Parašysiu apie kelis Lietuvos lenkų reagavimo į visuomeninius ir tautinius poky- 
čius Lietuvoje būdus, keliančius grėsmę jų turtui ir visuomeninei padėčiai. Dvarinin- 
kų dauguma yra priešiškai nusiteikusi lietuvių valstybės atžvilgiu, jos formavimuisi 
ir tendencijoms ir ilgisi Lenkijos, kuri turėtų sugrąžinti ankstesnę socialinę padėtį, 
naudingą pasiturinčioms klasėms, ir atkurti hierarchiją, kurią dvarininkai nuošir- 
džiai laiko sąžininga ir atitinkančia krikščioniškąją etiką (Dievo įsakymus). Savai- 
me aišku, kiekvienas socialinis luomas savaip supranta teisingumą ir krikščionybės 
nuostatas. Socialinė sandara, teikianti pirmenybę pasiturinčioms klasėms ir organi- 
zacijoms, viršūnėse laikančioms visuomenės atgyvenas, - yra tai, ką mūsų sesės ir 
broliai laiko teisingumu, o tai, kas tokią visuomenės sandarą nori nuversti, nesvarbu, 
ar revoliucija, ar legaliai transformuojant, yra laikoma priešu, blogiu, neteisingumu, 
kadangi senoji kultūrų tradicija laikoma teisingumo viršūne, visa, kas į ją kėsina- 
si, tėra anarchija. Tačiau ne visi dvarininkai, net ir tie, kurių mąstymas sutampa su 
mano minėtuoju, vadovaujasi vienalyte beatodairiška taktika. Yra tokių, kurių ma- 
nymu lietuvinimas atneš išsivadavimą. Nekalbu apie tokius, kaip Putvinskiai, Naru- 
tavičiai ir kiti, juos seniai palietė lietuvinimo procesas, kuris nebuvo nė kiek susijęs 
su šios dienos situacija ir vyko ne ieškant išsigelbėjimo, o dėl asmeninių įsitikinimų, 
tiesiog sąžiningu ir nevalingu būdu. Yra ir kitokių žmonių - vienetų, kurie, ko gero, 
sukurs visą judėjimo kryptį - kurie sąmoningai keičia rūbų spalvą iš lenkiškos į lie- 
tuvišką. Vieni greičiausiai norėdami patenkinti savo ambicijas; mano manymu, toks 
Alfredas Tiškevičius““ iš Biržų tikisi, kad jaunoji demokratinė valstybė ir visuomenė, 
turėdama jo pavardę ir tam tikrą padėtį, kurią ta pavardė duoda (pavyzdžiui, tiks 
diplomatijai, atstovavimui užsienyje), jausis be galo dėkinga, nes šiuo metu jaunai 
valstybei trūksta žymių ir žinomų žmonių atstovavimo užsienyje. Kiti taip elgiasi, ko 
gero, ne tiek vedini savo ambicijų, kiek noro praturtėti ir gauti visuomenėje tam tikrą 


80. Tiškevičius Alfredas Jonas (Tyszkiewicz Alfred Jan; 1882-1930), Lietuvos bajoras, didikas, 
Lelijos herbo grafas, Rusijos ir Lietuvos diplomatas. Tarnavo Rusijos užsienio reikalų ministe- 
rijoje ir Rusijos ambasadoje Londone. 1918 m. grįžo su žmona į Vilnių, palaikė Lietuvos nepri- 
klausomybę, dalyvavo 1918 m. sausio 18 d. prasidėjusioje Paryžiaus taikos konferencijoje. 1919 m. 
pavasarį su Lietuvos vyriausybės įgaliojimais kaip diplomatinės misijos dalyvis vyko į Romą 
tartis su Popiežiumi dėl Lietuvos ir Šventojo Sosto santykių. 1920 m. Ministrų kabinetas grafą 
paskyrė Lietuvos diplomatiniu atstovu Londone. Juo buvo iki 1921 m. 

persvarą. Jie puikiai žino, kad visuomeninis antagonizmas, nusiteikęs tiek ekonomi- 
niu, tiek socialiniu požiūriu į dvarininkus, yra lengvai pakurstomas politiniu tautiniu 
antagonizmu, ypač šiandien, kai tarp Lenkijos ir Lietuvos tvyro dideli nesutarimai 
dėl Vilniaus ar Pilsudskio koncepcijos. Jie puikiai žino, kad pasinaudojus politiniu 
tautiniu konfliktu galima taikliai nusitaikyti į šalies dvarininkus - lenkus ir populia- 
rinti agrarinės reformos idėją, numatančią ardyti dvarus. Taip pat taikliai spėja, kad 
tarp tautinių lietuvių partijų dešiniųjų yra srovių, kurios dėl šlėktos ir dvarininkų 
sulietuvinimo pasirengusios maksimaliai sušvelninti agrarinės reformos pasekmes, 
jei tik tai įmanoma kilus dideliam visuomenės apetitui. Taigi, pavieniai žmonės vis 
labiau linksta tapti lietuviais arba pereina į lietuvių pusę ir rodo savo naują tautinį 
veidą. Kai kurie įžvalgesni tai darė jau anksčiau, taip, dėl viso pikto. Manau, jei Vil- 
niuje nebūtų lenkų ir nuolatos nesklistų kalbos apie lenkų intervenciją, ši srovė įgautų 
daugiau jėgos ir labiau išplistų. Daugelį sulaiko lenkų įsikišimo baimė. 


1920 Metų gegužės 8 d. 
Šeštadienis 


Tuo metu, kai vieni dvarininkai - iki šiol tik vienetai - ieško išsivadavimo susilie- 
tuvindami, kiti, mąstantys analogiškai, nesiekia taip toli ir nekeičia vienos tautybės 
į kitą - lenkų į lietuvių, - kaip kad keičiamos pirštinės, o siekia taikos su lietuviais. 
Vadinasi, nesiliauja save laikę ir vadinę lenkais, priima Lietuvos valstybingumą kaip 
jos lojalūs piliečiai, solidarūs net ir tokiais klausimais kaip Vilniaus, kas jau prieš- 
priešina juos lenkų politiniam požiūriui. Jie panašūs į tuos, kurie save lietuvina. 
Tačiau tie, kurie susilietuvina, žino savo pasirinkimo pasekmes, o ieškantys susita- 
rimo sustoja kelio vidury ir bando ieškoti kompromiso tarp savo politinių pažiūrų 
ir Lietuvos valstybės, kurią pripažįsta, ir savo pažiūrų, kuriomis tiki, bet kurioms 
nori suteikti apolitišką formą, arba vien tik kultūrinę. Tad pastarieji yra greičiausiai 
tarpinis tipas, kaip ir visi kompromisiniai: arba jie taps lietuviais, atstovausiančiais 
lenkų kultūrai, ir bus airių, kalbančių angliškai, analogas, arba grįš prie lenkiškų 
šaknų su politinėmis pasekmėmis, arba per kelias kartas visiškai sulietuvės. Nors 
kompromiso ieškotojai yra mažiau logiški už tuos, kurie iškart susilietuvina dėl 
savo socialinės taktikos ir politikos, jie yra sąžiningesni ir žaidžia švariau, nes bent 
jau dėl pinigų neatsisako savo tautybės. Aišku, kalbu čia nuolatos apie permainas, 
kurios kyla dėl socialinių klasių kovos, o ne apie psichikos darinius, veikiančius 
analogiškai kurį laiką neturint tokių interesų. Na, pagaliau ir šiais permainų laikais, 
padiktuotais interesų, negalima visko suversti vien interesams, dar yra sąmoninga 
vyriausybės veikla. Žmogaus sąmonė sukonstruota taip, kad egoistinis naudos sie- 

kis dažnai veikia pasąmoningai ir sujudina jausminę sferą, šią akimirką labiausiai 
atitinkančią jo interesus, sukuria jo galvoje visą idėjinį aparatą, kuris skatina tam 
tikrą elgesį. Nors tuomet gali dominuoti pirminiai interesai, tačiau įsiliejus jaus- 
mams ir įvairioms instinktų, atavizmų, ilgesio ir idealų paslaptims, kurios jau anks- 
čiau žmoguje slypėjo ir kurias pasąmonė pažadino ir paskatino veikti. Tad negalima 
tvirtinti, kad visas šias lietuvinimosi apraiškas arba norą susitaikyti paskatino tik 
interesai ir niekas daugiau. Vienus labiau veikia interesai, kitus - jausmai arba idėja. 
Greičiausiai tokie žmonės kaip Dominykas Daugėla iš Siesikų, jau nekalbant apie 
Lukomskį“, kurie stovi ant susilietuvinimo ir susitarimo slenksčio, nesivadovauja 
vien tik interesais, nes šie žmonės jau nuo seno siekė išspręsti sudėtingą tautybės 
ir pilietybės problemą - sudėtingą tiek lietuviams, tiek lenkams. Neįsivaizduoju, 
ar savo interesų paisymas, ar sentimentai bei nuodugni savianalizė paveikė tokius 
žmones, kaip, pavyzdžiui, Edvardas Kudrevičius (Edward Kudrewicz) iš Surelės arba 
Vladyslavas Komaras“ iš Baisogalos. Šie žmonės eina susitarimo keliu (kitados prieš 
karą Edvardas Kudrevičius buvo kylanti lenkų žvaigždė tarp Kauno dvarininkų, o 
dabar žmonės kalba, kad nuo visko, kas lenkiška, yra atsiribojęs, o tai, ko gero, reiš- 
kia, kad pasidavė lietuvių pusėn. Susitaikymo politika į savo stovyklas pritraukia du 
dvarininkų tipus: norinčiuosius eiti taikos keliu iš įsitikinimo ir simuliuojančiuo- 
sius susitaikymą. Pastarieji meluoja apie norą gyventi taikiai. Tai žmonės, sėdintys 
ant dviejų kėdžių ir bandantys būti geri abiem pusėms. Tokių, deja, yra nemažai. 
Dažniausiai tai bailiai, beverčiai žmonės, netekę savo išdidumo. Jie bijo lietuvių, bet 
bijo jie ir lenkų, o labiausiai norėtų sugebėti laviruoti ir būti geri lietuviams, jei ne- 
tyčia išsilaikytų valstybė, ir vaidinti lojalius jos piliečius, ir kažkokiu būdu nesu- 
sikompromituoti, jei kartais grįžtų lenkų valdymas. Jei tie žmonės nebijotų lenkų 
įsikišimo, drąsiai keliautų nešini taikos vėliava, sustiprindami visą taikos judėjimą. 
Dabar toks dvilypiškumas kenkia visam taikos judėjimui, nes taikos kelio šalinin- 
kai, verbuodami į savo gretas tokius prisiplakėlius, negali labai išplėsti savo veiklos, 
nes prisiplakėliai yra labai atsargūs ir, žengę žingsnį pirmyn, tuoj pat gręžiasi atgal, 
ar ne per toli nuėjo. Kartais žengia žingsnį, o kartais net ir du atgal. Tokie tipiški 
simuliantai bailiai yra, pavyzdžiui, mūsų kaimynai ir iš vaikystės pažįstami broliai 
Oskaras ir Zygmuntas Rutkovskiai (iš Šakalių ir Kazliškių). Jie visą gyvenimą linkę 
klūpčioti ant kelių prieš kiekvieną valdžią, kuri šiandien viešpatauja. Jie priklauso 
garsiems „katariniažams“ (tiems, kurie 1904 metais dalyvavo atidengiant paminklą 


81. Lukomskis Kazimieras (Lukomski Kazimierz), advokatas Šiauliuose, Kauno žemės ūkio 
draugijos Šiaulių skyriaus pirmininkas. 

82. Komaras Vladyslavas (Komar Władysław; 1885-1941), dvarininkas, aktyvus Kauno žemės 
ūkio draugijos narys, 1915-1920 m. buvo pasitraukęs į Rusiją. Grįžęs buvo lojalus Lietuvai. 

Jekaterinai II Vilniuje ir skelbė nenumatytos revoliucijos išvakarėse savo atsidavimą, 
kas sukėlė didžiulę pasipiktinimo bangą Lenkijoje, ir buvo išvadinti „katarinjažais“). 
Pasaulinio karo pradžioje jie su kitais skelbė savo lojalumą Rusijai, būtų galėję vai- 
dinti atsidavusius ir Vokietijai ar net bolševikams, jei pastariesiems tai'būtų rūpėję 
ir jei už tokio atsidavimo kainą būtų galima nusipirkti geresnes sąlygas dvarinin- 
kams. Tad nesistebiu, kad brolių Rutkovskių pavardė atsirado ir garsioje, prieš kelis 
mėnesius paskelbtoje deklaracijoje, kurią pasirašė Kauno dvarininkai. Deklaracija 
buvo skirta Lietuvos valstybei ir reiškė solidarumą jai. Įtariau, Rutkovskiai pasirašė 
dėl akių, ir neklydau. 

Vilniuje tarp lenkų nacionalistų ir pačioje Lenkijoje pasigirdo pasipiktinimo 
šūksniai tais, kas pasirašė deklaraciją. Pasipiktinimas kilo ypač dėl to, kad joje buvo 
pripažinta Lietuvos teisė į Vilnių. Dabar girdžiu, jog Rutkovskiai tikina, kad juos 
Vonsovičius suklaidino, jis atseit paskatino juos tą deklaraciją pasirašyti sakydamas: 
lietuviai nepatikės ta deklaracija, o vėliau, įsikišus lenkams, tai bus rimtas įrodymas, 
kad Kauno lenkai buvo geranoriškai nusiteikę Lietuvos atžvilgiu ir patys lietuviai 
atstūmė draugiškai ištiestą jų ranką. Galbūt tokie makiaveliški politiniai juokeliai 
ir yra Vonsovičiui būdingi, bet negi tokie naivūs vargšai Rutkovskiai. Tokie ponai 
dėl viso pikto mėgsta pritarti ir lietuviams, parodydami, kad pasirašė deklaraciją, ir 
išlikti lojalūs lenkams, prisidengdami Vonsovičiumi. 


1920 metų gegužės 9 d. 
Sekmadienis 


Vakar naktį išvažiavome su Hektoru. Jis - tiesiai į Kauną, aš - į Kupiškį, o iš ten taip 
pat patrauksiu į Kauną, kur su juo susitiksiu. Į mūsų vagoną įlipo du pažįstami - po- 
nas Bichnevičius (Bichniewicz) iš Panemunės ir Zygmuntas Rutkovskis iš Kazliškių. 
Jiedu taip pat vyko į Kauną, į kurį kaip į sostinę važiuoja įvairūs Žmonės tvarkyti 
reikalų. Apie 2 valandą traukinys sustojo Kupiškyje. Nuėjau į miestelį, pernakvojau 
užeigoje, o rytą sutvarkiau savo reikalus pas miškų urėdą. Jis jau buvo parengęs pro- 
tokolą apie Bagdoniškio miško būklę - tai išsamus apžiūra paremtas aprašymas, ją 
balandį atliko kartu su Hektoru. Jis garsiai perskaitė protokolą ir paklausė, ar turiu 
pastabų. Aš per mažai pažįstu tą mišką, kad ką nors taisyčiau, ir per mažai turiu tam 
reikalingų žinių, kad galėčiau konkuruoti su specialisto parašytu raštu. Protokole 
pažymėta, kiek yra miško, jis suklasifikuotas dalimis ir kiekviena dalis aptarta ats- 
kirai, nurodyta, kokie medžiai auga, apytikslis jų amžius, tankis ir kiek medienos 
galima gauti iš dešimtinės. Toliau yra pastabos apie miškus, užsodintus Bagdoniš- 
kio apylinkėse, jų atsparumą vėjams ir t. t. Protokolas, kaip toks, nėra miškų urė- 

do leidimas kirsti mišką. Urėdas patikino, kad leidimą kirsti mišką išduos atskiru 
raštu, skirtu Miškų departamentui. Kai po poros valandų atėjau atsiimti perrašytą 
protokolą iš juodraščio, kurį turėjau pasirašyti, gavau taip pat ir raštą Miškų depar- 
tamentui su miškų urėdo nuomone. Man abu raštai buvo įdėti į voką ir užklijuoti, 
tad nežinau, ką laiške urėdas rašė. Bijau, kad jo sutikimas nebus toks, kokio tikėjau- 
si, ir nelabai žinau, ar daug šansų gauti leidimą iš Miškų departamento. Mat jau pats 
protokolas nepranašauja nieko gero. Montaučiznos miškas apibūdintas kaip jaunas, 
jis neturi prekinės vertės, o Stačiaragio miškas, išskyrus kelis jo ruožus, taip pat ne 
per geriausiai įvertintas, ir gali kilti problemų, nes netoliese nėra didesnių miškų. 
Urėdas dar pabrėžė, kad mišką sudaro pušys, o miškas nėra apsaugotas nuo vėjų ir, 
iškirtus kažkokią dalį iki kelmų, miškas savaime neužsisėtų, nes pušų sodinukai 
nukentėtų nuo vėjų. Urėdas man lyg ir teigiamai atsakė į klausimą, ar duos leidimą 
kirsti mišką, ir patikino, kad jo pastaba dėl negebėjimo miškui savaime užsisėti tu- 
rės tik tokias pasekmes, jog man teks įsipareigoti dirbtinai atsodinti iškirstas miško 
dalis (tam dar reikėtų palikti 80 markių už dešimtinę užstato). Na, teks mums su 
Hektoru kaip nors suktis. Bet bus sunku, nes lietuvių valdžia labai nenoriai leidžia 
dvarams kirsti miškus ir tai laikoma privačių asmenų pasikėsinimu į valstybės turtą, 
turint omeny galimą miškų suvalstybinimą, o pats Miškų departamentas, Seimo 
susirinkimo išvakarėse, turi būti labai budrus ir paisyti visuotinės nuomonės. Kaip 
tik dabar šią instituciją šturmuoja dvarai, prašydami leidimų kirsti miškus, kad tik 
atgautų tai, ką atgauti dar įmanoma. Kadangi Bagdoniškio miško būklė nėra itin 
gera, kad jį būtinai reikėtų kirsti, atrodo, labai nedidelė tikimybė tokį leidimą gauti. 
Šiomis aplinkybėmis leidimas būtų tik Departamento geranoriškumo ženklas. Ma- 
nau, jei pats dirbčiau Departamente, leidimo neduočiau. Žinoma, neįmanoma dėl 
tokios malonės aiškinti, kad esu palankus Lietuvai ir kad noriu jai sąžiningai tar- 
nauti, o ne pateikti savo nuopelnus šaliai, kaip pavyzdį pateikiant knygą „Lietuva““, 
ir t. t. Sunku reikalauti tokios dovanos už nuopelnus, ypač nuopelnus, kurie jau 
buvo, kai pastaraisiais metais, didžiųjų išbandymų metais nebuvo pajudintas pirš- 
tas dėl Lietuvos ir buvo tupėta užsienyje. Pagaliau jeigu net ir nuopelnai šaliai būtų 
išties dideli, negi galėčiau taip elgtis? Kai kalbama apie Bagdoniškio miško kirtimą, 
esu ne „Lietuvos“ autorius, o dvarininkas, vienas iš tų kenkėjų dvarponių - taip 
nekenčiamų liaudies Lietuvoje. Tai yra faktas, kuris turi savo padarinius. Galima 
motyvuoti tik savo turtu, bet bėda ta, kad tas dvarų turtas, ypač miškai, pakibs 
nežinioje. Bandysime su Hektoru ką nors nuveikti, ar įstengsime ~ nežinau. Mums 
būtų labai sudėtinga, jei negalėtume miško parduoti. 


83. Kalbama apie jo knygą Litwa. Studium odrodzenia narodu litewskiego. Lwów, 1908 (vertimas 
į lietuvių kalbą Lietuva. Studija apie lietuvių tautos atgimimą. Vilnius: Versus aureus, 2006). 

Kupiškyje visą dieną prasitryniau iš vieno kampo į kitą. Per. pietus porą valan- 
dų praleidau kapinėse, perpiešiau į užrašų knygutę gražiuosius lietuviškus kryžius. 
Aplankiau Kupiškio piliakalnį, esantį į šiaurės vakarus nuo bažnyčios. Piliakalnio 
viršūnė yra per 950 žingsnių ilgio. 


1920 metų gegužės 10 d. 
Pirmadienis 


Švintant išvykau į Kauną. Ir tik apie pietus tuo nelemtu Radviliškio traukiniu pa- 
siekiau Radviliškį. Paskui jau važiavau europietiškai, tad apie 5 valandą ryto buvau 
Kaune. Apsistojau „Versalio“ viešbutyje, madingame beau-monde“* (dvarininkai lai- 
ko gero tono ženklu apsistoti tik Versalyje, valgyti viešbučio restorane ir susirinkti 
paplepesiams Petrovskio kavinėje), viename kambaryje su Hektoru Komorovskiu ir 
p. Januševskiu iš Panevėžio apylinkių. Netrukus su Hektoru pasielgėme nediskretiš- 
kai. Atklijavome vokus su Kupiškio miškų urėdo raštais. Jie adresuoti Miškų depar- 
tamentui (rytoj juos užklijuosime prieš įteikdami departamento darbuotojams). Ne- 
galėjome atsispirti pagundai, nes gera žinoti, ką galutinai nusprendė miškų urėdas. 
Dideliame voke buvo du mažesni vokai: vienas dėl miško Bagdoniškyje, kitas - Rad- 
kūnų miško, kurį valdo Hektoras, kaip nepilnamečio pusbrolio Piotrusio Komo- 
rovskio, Šviesios atminties Antonio Komorovskio sūnaus, atstovas. Pasirodo, mano 
nuojauta neapgavo. Miškų urėdas nesutinka duoti leidimo kirsti Bagdoniškio mišką, 
nes tai kenktų vietos gerovei. Ir nesistebiu, apie tai jau vakar rašiau. Ką padarysi. Bet 
vis tiek nueisime į Miškų departamentą ir pabandysime gauti leidimą nepaisydami 
miškų urėdo nuomonės, bet neturiu vilties dėl palankaus sprendimo. Hektoras taip 
pat nedaug gali tikėtis. Jis įsiuto ant miškų urėdo už tokius raštus. Aš nepykstu. Ne- 
sistebiu, kad nenorėjo būti nepopuliarus ir leisti privatiems poreikiams kirsti mišką 
ten, kur nėra jokio kito tikslo, išskyrus privačius poreikius. Tad aš, mano Lietuva, 
tikrai Tau nepriekaištausiu ir neprarasiu nė gramo meilės tau, kad negaliu įvykdyti 
to, kas man palanku ir reikalinga. Ne, tai ne. Problema tik viena: greičiau reikia ap- 
sispręsti ir kreiptis į Kauno teisėtvarką, neįleidus per giliai šaknų Bagdoniškyje, kur 
sudėtinga būtų ką nors nuolatos veikti nepardavus miško. Tuo labiau turiu ko nors 
imtis, nes jau išleidau savo santaupas iki paskutinio grašio, o išlaidauti Bagdoniškio 
sąskaita negaliu, nes Papa palaikytų mane veltėdžiu. 

Na, dėl permainų valdžioje susirinkus naujam Seimui, sužinojau kai ką nauja. 
Smetona, dabartinis laikinasis šalies prezidentas, kuris greičiausiai savo ranko- 


84. Le beau-monde (pranc.) - aukštuomenė, diduomenė. 

mis valdžią atiduos Seimui, kaip suvereniai institucijai, neliks valdžioje. Kairieji 
yra jam priešiški ir smerkia už nedemokratinį valdymą, už tai, kad nuolatos pa- 
ramos ieško užsienyje ir nepasitiki liaudimi. Seimo dešinieji, tai yra krikščionys 
demokratai, taip pat jo neremia. Vienintelė partija, rėmusi Smetoną, buvo „Pa- 
žanga“, bet jos atstovų Seime apskritai nebus. Buvo keliama tokia prielaida, kad 
Seimas, gavęs Smetonos atsistatydinimą, pats išrinktų laikinąjį prezidentą, kuris 
atstovautų šaliai iki tol, kol būtų priimta normali konstitucija. Kadidatais buvo 
įvardijami: 1 dabartinis kabineto pirmininkas Galvanauskas, kurį mielai matytų 
krikščionys demokratai, bet jis nebuvo išrinktas į Seimą (kandidatavo Panevėžyje), 
tad formaliai neturi žmonių pasitikėjimo; 2 Jurgis Šaulys (mane šis kandidatas ste- 
bina, manau, jis netinkamas, nes, mano manymu, jis abejotinos moralės žmogus, 
o greičiausiai nei kairieji, nei dešinieji juo nepasitiki ir nelaiko savo žmogumi); 
3 Mykolas Biržiška iš Vilniaus, kuris savo nenuolankia pozicija lenkų užimtame 
Vilniuje įgavo pasitikėjimo ir meilės ir tapo valstybės sargo simboliu, saugančiu 
tautos šventovę. Bet visos prezidentinės kombinacijos kol kas žlugo, nes vyrauja 
tendencija perleisti valdžią aukščiausiam Seimo prezidiumui. Sklinda kalbos, kad 
daugiausiai šansų tapti Seimo pirmininku turi krikščionis demokratas Purickis“. 
Šią informaciją gavau iš liaudininkų. 

Yra pokyčių ir tarp lenkų, patekusių į Seimą. Du pirmieji, patekę su Kauno 
sąrašais - Krasovskis““ ir Zarembař, buvo įkalbėti atsisakyti mandatų ir užleisti 
vietą žemiau įrašytiems kandidatams - darbininkui ir kunigui (kun. Lausas**). 
Dvarininkai, kurie turi didžiausią įtaką lenkų rinkimų komitete, siekė, kad lenkų 
atstovavimas Seime nebūtų siejamas su šlėktomis dvarininkais ir kad lietuviams 
atrodytų demokratiškas (todėl darbininkas), na, ir kad būtų kunigas (kadangi Sei- 
mas krikščioniškas). Tad lenkams atstovaus Adolfas Grajevskis“, kun. Lausas ir 
darbininkas. 


85. Purickis Juozas (1883-1934), kunigas, visuomenės ir politikos veikėjas, publicistas, diploma- 
tas. Nuo 1920 m. birželio 19 d. iki 1921 m. gruodžio 12 d. užsienio reikalų ministras. Pasitraukė iš 
posto dėl spekuliacinės bylos. 

86. Krasovskis Bronislavas (Krasowski Bronisław), teisininkas, vienas iš bendrijos „Oświata“ 
(„Švietimas“) kūrėjų Panevėžyje, Lenkų centrinio rinkimų komiteto narys 1919 m. 

87. Zaremba Romanas (Zaremba Roman), Lenkų centrinio komiteto narys 1919 m. 

88. Lausas Bronislavas (Laus Bronistaw; 1872-1941), kunigas, kilęs iš Panevėžio, vienas iš lenkų 
tautinės mažumos to meto Lietuvoje lyderių, Lenkų frakcijos Seime narys, pašalintas iš Seimo ir 
ištremtas iš Kauno už ekscesus posėdžių metu. Redagavo laikraštį Dzwon Świąteczny. 

89. Grajevskis Adolfas (Grajewski Adolf; 1877-1967), teisininkas, Lietuvos Respublikos Seimo 
deputatas, po Antrojo pasaulinio karo išvyko į Lenkiją, mirė Ornetoje, Olštyno vaivadijoje. 


85 


1920 metų gegužės 11 d. 
Antradienis 


Neįtikėtinai gerai pakrypo miško reikalai. Gavęs nepalankią miškų urėdo iš Ku- 
piškio nuomonę, neturėjau vilčių gauti leidimą miškui parduoti. Na, bet nuspren- 
džiau pabandyti ir nuvykti tiesiai į Miškų departamentą, pas Matulionį ir su juo 
asmeniškai pasikalbėti, paprašyti leidimo ir tik tada parodyti urėdo raštą ir proto- 
kolą. Anksčiau Matulionis buvo Vilniuje. Asmeniškai jo nepažinojau, bet jis mane 
turėjo žinoti bent jau kaip „Lietuvos“ autorių. Taip ir įvyko. Matulionis, sužinojęs, 
kas aš esu ir kad žadu dirbti Kauno apygardos teisme, labai nudžiugo. Buvo labai 
malonus, ir mačiau, kad linkęs man padaryti įvairių išlygų. Urėdo rašto jis visai 
neskaitė, o protokolą tiksliai išstudijavo ir, suradęs palankų Stačiaragio miško ap- 
rašymą, juo ir pasirėmė, nekreipė dėmesio į urėdo išvedžiojimus, esą sunku suras- 
ti iškirstas miško vietas ir t. t. Žodžiu, viskas sekėsi puikiai. Matulionis paprašė 
atnešti planą, ką aš ir padariau, ir pažadėjo išrašyti leidimą, o pats mano doku- 
mentus perdavė į raštinę. Greičiausiai leidimas bus paruoštas tik kitą savaitę, nes 
reikia planą nukopijuoti. Bijodamas negauti leidimo, Matulioniui sakiau, kad no- 
riu kuklaus 5 dešimtinių ploto, tad panašu, kad tik tokiam plotui leidimą ir gausiu. 
Tai geriau nei nieko. Bet vienas dalykas man kelia nerimą. Kažkaip atrodo, kad 
rašydamas leidimą Matulionis įrašė kažkokią dalį viešiems poreikiams. Jis man 
to nesakė, bet kai atnešiau planą ir žvilgtelėjau į savo popierius, man pasirodė, kad 
mačiau kažkokius įrašytus procentus. Iš čia sutiktų dvarininkų girdėjau apie to- 
kius procentus ir manau, kad Matulionis dalį miško nurašė viešiems poreikiams. 
Tad rytoj ir vėl teks nueiti į departamentą ir pasistengti tai pašalinti, nes antraip 
parduodamo miško vertė smarkiai kristų. 

Kaune aptikau dvarininkų suvažiavimą. Nuo šeštadienio iki pirmadienio posė- 
džiavo kažkokia „Prodrolio“ komisija (Žemės ūkio gamintojų sąjungos („Związek 
Producentów Rolnych“ - pavadinimo santrauka lenkiškai). Tai jauna organizaci- 
ja, kurią Lietuvos teritorijoje įsteigė dvarininkai, kaip tikrąją profesinę dvarinin- 
kų sąjungą, ji skiriasi nuo Žemės ūkio draugijos (Towarzystwo Rolne), apimančios 
tik techninius klausimus; „Prodrol“ plečiasi labai energingai, vienija dvarinin- 
kų poreikius ir praktiškai jiems atstovauja, juos gina, dėl ko tampa politine dva- 
rininkų organizacija). Į „Prodrolio“ suvažiavimą susirinko ne tik jo nariai, bet ir 
nemažai kitų dvarininkų, kurie naudojasi proga pasiskųsti įvairiomis problemo- 
mis ir sunkumais, paieškoti išeities ir kartu dalyvauti aptariant įvairias politines 
problemas. Tokie suvažiavimai suteikia galimybę dvarininkams pasitarti ir, aišku, 
juose išsirutulioja bendrosios lenkų politikos Lietuvoje direktyvos. Kadangi tai 

paskutinė akimirka iki Seimo susirinkimo, kurio dvarininkai bijo ir kartu nekenčia 
negailėdami jam keiksmažodžių, paniekos, kartu ir dreba dėl agrarinės reformos ir 
miškų suvalstybinimo - to prisisunkusi šio Seimo atmosfera, - tad susirinkę dva- 
rininkų būriai stengiasi išnaudoti paskutinę akimirką ir išsireikalauti iš valdžios 
leidimą kirsti mišką arba parduoti žemę. Valstybės pelno ministerijoje, ypač Miš- 
kų departamente, Vidaus reikalų ministerijoje pilna dvarininkų - jie užsėdę visus 
laukiamuosius. Jie lūkuriuoja, uostinėja, spaudžia rankas lietuviams, kurių iš tiesų 
nekenčia ir kuriais šlykštisi, bando pasinaudoti įvairiomis pažintimis, apeiti aplink, 
duoti kyšį tam, kas jį ima, ir t. t. Atrodo, dabartinio Seimo akivaizdoje dvarininkai 
linkę atleisti visas Tarybos nuodėmes ir su ja susitaikyti - jei tik ji galėtų likti vietoj 
Seimo, ypač dabartinė vyriausybė, kurią sudaro nuosaikieji „Pažangos“ inteligentai. 
Bet vyriausybė netrukus kris, nes „Pažanga“ - absoliutus rinkimų pralaimėtojas. 
Šiandien dvarininkai gailisi tos saikingos vyriausybės, kuriai neseniai patys paga- 
lius į ratus kaišiojo, nes jiems atrodė per daug kairioji. Dvarininkų nuotaikos labai 
įtemptos ir jie vis dažniau kreipia žvilgsnį į Lenkiją, gaudo visokias iš ten atplauku- 
sias paskalas, versijas, bet ką, kas atskrieja iš Vilniaus ar Varšuvos ir galėtų reikšti 
lenkų invaziją. Dabar pats gandų derlius, nes gandonešiams nereikia savo žinučių 
siuntinėti ir ieškoti, kas jomis patikės. 


1920 metų gegužės 12 d. 
Trečiadienis 


Nieko nėra paprasčiau, kaip gandui apie lenkų intervenciją patekti į mūsų dvarinin- 
kų galvas. Šie išsigandę žmonės lenkų laukia tarsi išganymo nuo baisiosios agrari- 
nės reformos, kuri trenkia jiems per kišenę, jie nesvarstę patikės kiekvienu gandu, 
nors būtų visiškai neargumentuotas ir net mažiausiam vaikui atrodytų naivus. Štai 
vakar į Kauną atvyko Janas Pžezdzieckis, grįžo iš Varšuvos, tad minios čia esančių 
dvarininkų, tarsi pasiklydę dykumoje ir ištroškę vandens, metėsi jo pusėn, kad iš- 
girstų kokių nors žinių iš Lenkijos. Bet juos domino tik žinios apie karinę Lenkijos 
intervenciją. Pžezdzieckis vapėjo kažką nerealaus, o tie klausėsi godžiai ir prisigėrė 
naujo tikėjimo intervencija. Visam, kas blogo Lenkijoje, kas byloja apie ją ištikusią 
krizę, šie žmonės yra akli ir kurti. Nenori girdėti, o jei jau girdi - netiki. Net tokie 
dalykai kaip staigus valiutos nuosmukis, reiškiantis labai sudėtingą Lenkijos padėtį 
ir vidinį silpnumą, o kas žino, gal net ir katastrofą, yra nepastebimi arba apžaidžia- 
mi naiviais paradoksais. Jie mato viena - nuostabią Ukrainos ofenzyvą, vainikuotą 
Kijevo užėmimu, ir savo širdyse išdidina Lenkijos galybę iki milžiniškos žvaigždės 
apimčių, bet Lenkijos ekonominės padėties, problemų visumos nepastebi, nemato, 

kaip ją sužlugdė milžiniški siekiai, ambicijos, galbūt ir geranoriškos koncepcijos, 
sapnai apie savo galybę, kupini imperialistinio militarizmo. Visa tai kažkaip keis- 
tai siejasi su dideliais istoriniais planais, kurie yra tipiška lenkiškoji chimera - ne 
man jausti ir gerbti kitų teises bei gerbti dabar vykstančius tautinius visuomeninius 
procesus, kurie faktiškai apsaugotų mažas kresų šalis nuo bolševizmo. Pati Lenkija 
pralaimi Rytuose ir jokio dėkingumo nesulaukia, priešingai, net skaudu skaityti, 
kokia neapykanta Lenkijai alsuoja lietuvių spauda, ir nors daugeliu atvėjų ji yra teisi, 
vis dėlto ne visada teisinga. 

O mūsų dvarininkai mato tą, ko nori, jiems Lenkija - stebuklas, jų kišenė, jų 
gerovė, jų miškai, visuomeninė padėtis. Lenkiją jie tapatina su savimi, o Lenkijos 
reikalas - jų pačių reikalas, jų klasių reikalas. Jie trokšta lenkų įsiveržimo ir tiki juo, 
tarsi žydai Mesiju, nes, jų įsitikinimu, būtent intervencija juos išaukštins ir paže- 
mins šį šlykštų Seimą, kuris neleidžia ramiai miegoti ir tyko jų dvarų, tą valstiečių 
respubliką, tą perversmą, tą „bolševizmą“, žodžiu, revoliuciją. 

Dabar ir vėl ponai patikėjo, kad Lenkija neįsikiša tik todėl, kad turi skubesnių 
reikalų su Rusija dėl Kijevo ir Ukrainos, bet kai baigs tuos reikalus, pasiges Lietuvos, 
savo Kauno žemių ir tada tikrai bus intervencija. 

Patikrinau, visos Pžezdzieckio „informacijos“ ir pašnibždėjimai buvo surinkti 
ne Varšuvoje, o gauti iš Vonsovičiaus ir verti tiek, kiek ir pats Vonsovičius - chao- 
tiškas ir keistas, nors iš principo sąžiningas. Patikrinau šaltinį, nes šiandien buvo 
Vonsovičius, ir girdėjau jį sakant tą patį, ką vakar perpasakojo Pžezdzieckis. Bet 
mūsų ponai jau pripumpuoti tų sensacijų ir sės aplinkui viltį, kuri šaliai kenkia, 
o jeigu pasitvirtintų, kuo be galo abejoju, sukeltų neprognozuojamą skandalą. To- 
kie dvarininkų susibūrimai Kaune, remiantis vien gandais, juos tik išmuša iš vėžių, 
„balamūtija“ ir susuka galvas. Atvyksta čia blaivesni, išvyksta pripumpuoti gandų ir 
toliau būna absoliučiai nelojalūs piliečiai, kurie vis gilesnę duobę kasa sau po kojo- 
mis. Apie tikrąją intervencijos problemą, kuri yra kitoje demarkacijos linijos pusėje 
ir pačioje Lenkijoje, turėsiu kada nors atskirai parašyti dienoraštyje, kai turėsiu vie- 
tos ir laiko. Ši problema yra labai opi Lietuvai ir tikrai nėra rožėmis klota, kaip mūsų 
dvarininkams atrodo. Gana gerai su jos galimybėmis susipažinau Vilniuje, galiu 
pasvarstyti ir pasamprotauti pats. 


1920 Metų gegužės 13 d. 
Ketvirtadienis 


Hektoras išvažiavo į Kavoliškį. Jam pavyko biznis su Radkūnų mišku ir gaus savo 
pusbroliui per milijoną lietuviškų markių (ost). 

Man dar reikia pasilikti, nes turiu gauti leidimą miškui kirsti, reikia dar išside- 
rėti pas Matulionį“, kad atšauktų 50 procentų miško vietinei liaudžiai. Būtent tiek 
savo dekrete užrašė Matulionis. Tai absoliučiai jokios naudos vietos gyventojams 
neduoda, niekas iš dvaro nepirks jokio medžio rinkos kaina, nes turi galimybę gauti 
medžių statyboms ir kūrenimui tarpininkaujant valsčiaus miško komisijai žemomis 
valstybinėmis kainomis. Tuo žmonės ir naudojasi. Bagdoniškyje dėl to buvo iškirsta 
1100 medžių, jau neskaičiuojant kiek paimta apkūrenimui, greičiausiai ir kitą žiemą 
miškas bus kertamas su tuo tikslų. Tad tokia pastaba reikalinga vien tik dėl vaizdo, 
jog Miškų departamentas, užsipuolus kairiesiems, kad leidžia kirsti miškus dvari- 
ninkams, turėtų kuo pasiteisinti. Na, o dvarams tokios sąlygos yra žiauriai sunkios, 
nes yra bergždžios ir dar suteikia teisę įsikišti pašaliniams veiksniams prisidengus 
kontrole, ar atitinkamas miško kiekis liko išsaugotas. Tai demagogija, sunkinanti 
pardavimą. Gal man pavyks išsilaisvinti iš tokių sąlygų, kai pateiksiu įrodymus, kad 
pernai jau buvo kertamas Bagdoniškio miškas visuomenės poreikiams. 

Vakar teisingumo ministrui Noreikai?' pateikiau prašymą skirti mane Apygardos 
teisėju Kaune. Ryžausi šiam žingsniui, nors jis, ko gero, daugeliui mano giminaičių 
ir pažįstamų iš dvarininkų luomo nepatiks, o Papa gali tiesiog pasiusti tai sužinojęs. 
Bet nusprendžiau į tai neatsižvelgti, kadangi visiškai nepritariu mūsų dvarininkų 
lenkų boikotui dėl Lietuvos valstybingumo (pagaliau jie ne visai logiškai elgiasi, nes 
dalyvaudami Steigiamojo Seimo rinkimuose jau faktiškai pripažino valstybingu- 
mą; daugelis jų dalyvavo rinkimuose tai traktuodami kaip tam tikrą „valenrodiz- 
mo“ aktą?*; pasitaiko ir blaivesnio mąstymo dvarininkų, aš pats esu jų sutikęs ir jie 
pripažįsta: dvarininkų lenkų klaida, kad demonstratyviai pasišalino nuo Lietuvos 
valstybingumo kūrimo). Galbūt man naudingiausia ne įsilieti į Lietuvos teisėjų būrį, 
o įsikurti Bagdoniškyje, kur galėčiau užsiimti visuomenine veikla. Bet dėl Papos 
negaliu pasilikti Bagdoniškyje. Manau, mes dviese Bagdoniškyje netilptume, nes 
Papa anaiptol nenori man perleisti Bagdoniškio valdymo ir nurodinėja, kaip tu- 
rėčiau elgtis savo gyvenime. Per daug su Papa skiriamės savo idealais, pomėgiais, 
kad galėtume draugiškai gyventi, o aš nepaisyčiau Papos savivalės ir nuolatinio 


90. Matulionis Povilas (1860-1932), miškininkas, visuomenės veikėjas, lietuvių tautinio judėji- 
mo aktyvistas. 1919 m. liepos 22 d. buvo paskirtas žemės ūkio ir valstybės turtų viceministru ir 
Miškų departamento direktoriumi. 

91. Noreika Liudas (1884-1928), teisininkas, visuomenės ir politikos veikėjas, aktyvus tautinin- 
kų veikėjas, 1917 m. Rusijoje su M. Yču ir J. Tumu įsteigė Lietuvių tautos pažangos partiją, 1918 m. 
balandį grižęs į Vilnių buvo kooptuotas į Lietuvos valstybės tarybą, kur vadovavo bendrajai 
įstatymų komisijai. 1919 m. kovo 12 d.-1920 m. birželio 19 d. Lietuvos Respublikos III, IV, V ka- 
binetų teisingumo ministras. 

92. Turi galvoje A. Mickevičiaus kūrinio „Konradas Valenrodas“ herojų - pasimetusį žmogų, 
nežinantį, kuriai tautai priklauso jo širdis (vert. past). 

nurodinėjimo. Papa tai puikiai žino ir dėl to visai nėra linkęs man pėrleisti Bag- 
doniškį arba bent jau mane toleruoti. Pernai Bagdonišky net savaitės neištvėriau ir 
išvažiavau neatsisveikinęs. Norėdamas geriau pavaizduoti savo ir Papos santykius, 
pateiksiu vieną faktą, apie kurį dienoraštyje neužsiminiau, nes pats apie tai suži- 
nojau tik po kelerių metų. Taigi, kai sėdėjau belaisvių stovykloje Ščipiorne, kaip 
internuotas legionierius, ir kai papulkininkis Juzefas Pomorskis (Jozef Pomorski) ir 
kunigas Eustachijus Sapiega (Eustachy Sapieha) stengėsi mane išlaisvinti, o vokie- 
čiai iš stovyklos paleisdavo, kai gaudavo įrodymų, jog sulaikytasis turi lėšų pragy- 
venimui arba gauna atlyginimą, manęs paklausė: kur noriu vykti ir ką galvoju toliau 
veikti. Pasakiau, kad noriu vykti į Bagdoniškį, į savo tėvo dvarą, sakiau, kad tėvas 
senas ir pats ūkininkauti jau nebegali. Vokiečiai tuoj pat nusiuntė raštą į Bagdoniškį. 
Paklaustas Papa pareiškė, kad nors iš tiesų jis yra mano tėvas, bet nepageidauja, kad 
atvykčiau į Bagdoniškį, nes mane pažįsta ir yra įsitikinęs, jog ilgai čia neišbūsiu, o 
atvykęs tuoj pat imsiuosi kokios konspiracinės veiklos prieš vokiečius, nes be to gy- 
venti nemoku. Aišku, vokiečiai į Bagdoniškį manęs neišleido, ir jeigu ne asmeniškas 
papulkininkio Pomorskio bei Sapiegos laidavimas Beseleriui“, kad tikrai turėsiu 
iš ko pragyventi ir elgsiuosi ramiai, nebūčiau išleistas iš belaisvių stovyklos. Visi 
artimieji, visos šeimos padaro viską, kad savus ištrauktų iš belaisvių stovyklos, o 
Papa - atvirkščiai - buvo linkęs mane pasmerkti dar didesnėms kančioms. 


1920 Metų gegužės 14 d. 
Penktadienis 


Vakar buvo šventės, tad į Departamentą nueiti negalėjau. Šiandien atėjau, bet čia 
buvo tiek laukiančiųjų, kad nesulaukiau, kol mane Matulionis priims. Dar raštinėje 
mane patikino, jog Bagdoniškio miškų planas bus parengtas ne anksčiau nei an- 
tradienį, be to, turiu jį sudarant dalyvauti, kad nurodyčiau, kur turi būti paskirtos 
kirtavietės; tad vizitą pas Matulionį galiu ramiai atidėti iki pirmadienio. 

Kaune užsibuvau šiek tiek per ilgai, tai ypač mano kišenei nesveika, na, bet ry- 
toj dalyvausiu iškilmingame Steigiamojo Seimo atidaryme, nepaprastoje jaunosios 
Lietuvos šventėje, apie kurią svajojo ir kurios ilgėjosi Basanavičiaus Aušra. Jau turiu 
bilietą į šią iškilmingą ceremoniją; man jį parūpino liaudininkai. 

Mūsų dvarininkai, kurių vis dar nemažai aplink sukiojasi (ypač Miškų depar- 
tamento laukiamajame) ir su kuriais dažnai susiduriu ir pasikalbu, kadangi yra 
nemažai pažįstamų, visą laiką svyruoja tarsi švytuoklė tarp dviejų kraštutinumų: 


93. Beseleris Hansas Hartvigas fon (Besseler Hans Hartwig von; 1850-1921), Vokietijos armijos 
generolas, 1915 m. rugpjūtį-1918 m. rugsėjį Varšuvos generalgubernatorius. 

optimistiniu tikėjimu lenkų intervencija ir pesimistinėmis nuojautomis dėl agra- 
rinės reformos ir Seimo radikalizmo. Viena vertus, tas tikėjimas pagrįstas vaikiš- 
ku tikėjimu gandais ir pamąstymais apie Ukrainos ofenzyvą, kita vertus, abejonės 
vaizduotėje piešia fantastiškus bolševizmo baubus, sukelia ilgesį ir gėlą, kurios iki 
šiol nėra pažinę, nes štai jų ilgesio objektas yra Tarybos valdžia, dar vakar keikta ir 
koneveikta; o bėgdami nuo savo abejonių ponai užsiima kalkuliacijomis, primenan- 
čiomis būrimą kortomis. Ieško išsigelbėjimo žodžių kažkokio žydo pirklio progno- 
zėse arba kažkokio departamento valdininkėlio asmenyje, tarsi tie žmonės gebėtų 
numatyti ateitį. Paguodos ir nuraminimo žodžiai, vakar ištarti Smetonos Radvilai? 
iš Taujėnų (Towian) (vadinamo Toteku), buvo dvarininkų aptarinėjami su kažko- 
kiu palengvėjimu, tarsi nueinantis prezidentas, žmogus, neturintis didelės įtakos, 
bet turintis galvą, neskirtą veiklai ar patarimams, galėtų savo žodžiais užkeikti ir 
sustabdyti besiveržiančią srovę. Be abejo, yra pagrindo manyti, kad agrarinės re- 
formos baubas praktikoje pasirodys esąs kur kas mažesnis, nei jį vaizduoja, ir liau- 
sis kėlęs baimę, kai pasieks savo perversmo tikslą - naujos visuomeninės sandaros 
triumfą su valstiečiais priešaky, bet ne dėl Smetonos žodžių galios, o dėl natūralios 
visuomeninio politinio proceso eigos. Dvarininkai nejaučia šių procesų, jie remiasi 
vien anekdotiniais epizodais, iš kurių bando burti tarsi kokie magai. Smetona vakar 
Radvilai padovanojo savo nuotrauką su draugišku užrašu. Radvilai tai smulkmena 
įjo originalių daiktų kolekciją, o Smetona šiam poelgiui suteikia mistinės reikšmės. 
Smetona išsiskiria kažkokiu valstietišku išsišokėlio instinktu. Laiškas iš magnato, 
iš kurio baudžiauninkų pats yra kilęs, Radvilos vizitas, draugystė patenkina Sme- 
tonos savimylą ir ambicijas, kurios šį valstiečių sūnų veikia taip stipriai, kad dėl to- 
kių santykių linkęs paaukoti visuomeninius savo tautos judėjimus. Smetona visada 
toks buvo. Uolus lietuvių patriotas, bet pirmiausia sieloje valstietis, atitrauktas nuo 
savo luomo ir mistiškai bei atavistiškai persismelkęs poniškų kerų. Tai ne valstiečių 
vadas, galintis įvykdyti perversmą ir pasižymintis didele politine kūryba. Smetona 
nepriaugo iki tautos vado ir negali juo būti besikuriančioje liaudies Lietuvoje. Jis ga- 
lėjo būti geras vadas Tarybos laikais, ypač okupacijos metais, kai reikėjo pasinaudoti 
įvairiomis spekuliacijomis - bet tik jau ne dabar. 

Pats pavasario žydėjimas. Vienu metu žydi obelys, jazminai ir kaštonai. Man tai 
pats gražiausias laikas Bagdoniškyje. Turiu vilties, kad kitą savaitę Bagdoniškyje dar 
pasiliksiu. 


94. Radvila Konstantinas („Totek“; 1873-1944), inžinierius girininkas, lenkų veikėjas Lietuvoje, 
1941 m. NKVD areštuotas ir išvežtas į SSSR gilumą. 


1920 Metų gegužės 15 d. 
Šeštadienis 


Steigiamojo Seimo atidarymas. Kaunas papuoštas šviežia žaluma, tautinėmis vėlia- 
vėlėmis, skydais su Vytimi. Lietuvių tautinės spalvos, geltona, žalia ir raudona, ku- 
rios, atrodytų, turėtų nederėti, kaip kad žalios ir raudonos spalvos derinys, iš tiesų 
vėliavoje atrodo nepaprastai gražiai, sudarydamos šviesų ir linksmą įspūdį. Labai 
gražiai nuspalvina tos vėliavėlės gatves, o keliose vietose ir triumfo vartus. Vakare 
miestas apšviestas. Laisvės alėja, Didžiąja, Vilniaus ir kitomis gatvėmis traukia ei- 
senos su vėliavomis ir transparantais, veikiančiais Seimą ir Nepriklausomą Lietuvą. 
Žygiuoja įvairių kariuomenės dalių kariai, karo orkestras. Bet oras bjaurus. Retai 
kada toks būna gegužę. Dargana, lietutis pliaupia ištisai, be atvangos. Tačiau nepai- 
sant blogo oro, žmonių pilnos gatvės. Rytą visose bažnyčiose, evangelikų šventovė- 
je ir sinagogoje laikomos iškilmingos mišios. Po pietų karo paradas prie Katedros 


dalyvaujant šalies prezidentui, vyriausybei, užsienio šalių atstovams, Seimo depu- 


Kauno miesto teatras, kur 1920 m. gegužės 15 d. susirinko Steigiamasis Seimas. 
Reprodukcija iš Lietuvos albumas, p. 82. 


tatams, garbės svečiams, partijų atstovams. Paskui numatyta pasodinti ąžuoliuką 
vienoje iš Pakaunės kalvų. Ąžuolas - laisvės simbolis. Smetonos, Vydūno“, delegato 
iš Vilniaus (atrodo, Mykolo Biržiškos, kuris su Basanavičiumi ir kitais atvyko iš 
Vilniaus į iškilmingą Seimo inauguraciją). Aš nedalyvavau parade ir ąžuoliuko so- 
dinime, išsigandau lietaus. 

6 valandą Seimo atidarymas. 5 nuėjau į Seimo posėdžių pastatą, laikinai perkeltą 
į miesto teatrą. Teatro salės pirmos eilės skirtos deputatams, kėdės tos pačios, kaip 
ir per spektaklį - pasikeliančios, kai žmogus atsistoja. Gilumoje, už deputatų suo- 
lų - Seimo kanceliarijos tarnautojo, kurio pareigas laikinai eina jaunasis Lozoraitis, 
staliukas ir staliukas bei kėdės laikraščių korespondentams. Parterio ložės skirtos 
aukštiems šalies ir užsienio pareigūnams bei garbingiausiems svečiams: pirmoji 
ložė iš kairės, besiliečianti su radikaliųjų dešiniųjų suolais, šalies prezidentui Sme- 
tonai ir ministrui pirmininkui; toliau - ministrų ložės, pareigūnų ir t. t.; vienoje iš 
tolesniųjų ložių iš kairės sėdi invalido vežimėlyje suparalyžiuotas senasis veikėjas ir 
lietuvių filologas Jonas Jablonskis“, kuris išliko blaivaus proto ir gali valdyti viršu- 
tinę kūno dalį; šalia jo charakteringas seno daktaro Basanavičiaus siluetas; taip pat 
Mykolas Biržiška. Parterio dešinėse ložėse, besiliečiančiose su kairiųjų suolais, taigi 
pirmoje sėdi Anglijos konsulas, antroje Latvijos ambasadorius. Scenoje stovi didelis 
prezidiumo stalas, prieš jį tribūna, kiek toliau šone tarp prezidiumo stalo ir deputatų 
suolų - stenografistų stalas. I aukšto ložėse sėdi kviestiniai svečiai. II aukšte galeri- 
ja - vieta publikai už įėjimo grotų. Turėjau vietą galerijos eilėje priešais prezidiumo 
stalą, pačiame centre. Kaip stebėjimo punktas tai labai gera vieta. Prieš 6 valandą į 
salę ėmė rinktis deputatai. Dėl vietų, kiek žinau iš lenkų deputato Grajevskio ir kai 
kurių lietuvių deputatų, jau vakar buvo susitarta per frakcijų susirinkimus. Kaip 
ir visada demokratijos epochoje, niekas nenori užimti kraštutinių dešiniųjų suolų, 
simbolizuojančių reakciją. Dėl kraštutinių kairiųjų vietų ginčų nekilo: jos, aišku, 
priklauso esdekams. Šalia esdekų - liaudininkai (socialistai liaudininkai demokra- 
tai). Krikščionys demokratai, iš esmės dešinieji, norėjo sėdėti centre ir iškėlė keistą 
pasiūlymą: Valstiečių sąjungos delegatai, visiškai solidarūs su socialistais liaudinin- 
kais, turėtų atsisėsti į dešinę nuo krikščionių demokratų. Tačiau šis sumanymas 
nebuvo įgyvendintas. Tuomet jie nusprendė atsisėsti į dešinę iškart už Valstiečių 
sąjungos, į kraštutinių dešiniųjų vietas nustumdami tautinių mažumų frakcijas — 
žydų, lenkų, vokiečių, - pretendavusias į vietas centre. 


95. Vydūnas Storosta Vilius (1863-1953), rašytojas, pedagogas, kultūros veikėjas. 
96. Jablonskis Jonas (1860-1930), kalbininkas, kritikas, publicistas, lietuvių tautinio atgimimo 
veikėjas, Lietuvos universiteto profesorius. 

1920 metų gegužės 16 d. 
Sekmadienis 


Toliau apie vakar dienos Seimo atidarymą. Apie vietas. Lenkai per frakcijų susi- 
rinkimus audringai priešinosi prieš jų sodinimą į kraštutinių dešiniųjų vietas, bet 
krikščionys demokratai nenusileido. Tuomet, pasak Grajevskio, lenkų deputatai nu- 
sprendė ne dalyvauti inauguracijos posėdyje ir ne sėdėti dešiniųjų pusėje, o atsisėsti 
kartu su žiūrovais galerijoje. 

Kol salėje buvo mažai žmonių, pastebėjau kelis žydų deputatus, stoviniuojan- 
čius kairėje tarp fotelių, vietoje, kuri atskiria kairįjį centrą nuo kraštutinių kairių- 
jų esdekų. Žydai dairosi, paskui pasistumia gilyn į centrą, prie rastų laisvų fotelių 
prisega lapelius su savo pavardėmis ir taip išsirenka sau vietas. Na, galvoju, tie tai 
protingi ir kaip visada neprapuola: krikščionys demokratai norėjo juos nustumti 
į dešiniųjų kraštą, o jie atėjo anksčiau ir patys pasirinko vietas centre, tuo tarpu 
lenkai, mažiau apsukrūs, diplomatiškai protestuoja ir užsitrauks nedalyvavimo 


Steigiamojo Seimo Socialistų liaudininkų demokratų ir Valstiečių sąjungos blokas. 
Reprodukcija iš Lietuvos albumas, p. 90. 

posėdyje nemalonę; niekas nesupras, kad tai diplomatinis protestas, daugelis pa- 
sakys, kad lenkai, patekę į Seimą, boikotuoja ir atsisako dalyvauti visuotinėje inau- 
guracijoje. Bet, žiūriu, netrukus įeina Grajevskis, dairosi, pastebi žydų manevrą ir 
daro tą patį. Su Grajevskiu ateina kunigas Lausas ir trečiasis lenkų deputatas, dar- 
bininkas kalvis Smelevskis (Šmielewski)??. Gerai. All right! Žydai sėdi kairėje pu- 
sėje tolesniuose suoluose, lenkai dar toliau paskutiniuose centro suoluose, šiek tiek 
arčiau kairiųjų, o šalia lenkų - vokietis. Kraštutinių kairiųjų vietoje sėdi 13 esdekų 
ir eseras Lekeckas (Lekiecki)". Į dešinę nuo kairiojo tako link centro gilumoje net 
iki žydų sėdi liaudies deputatai iš Valstiečių sąjungos, keturiuose pagrindiniuose 
šios frakcijos foteliuose nuo kairės iki centro sėdi Gabrielė Petkevičaitė, dr. Gri- 
nius’, Albinas Rimka ir dr. Staugaitis“? - patyrę lietuvių demokratijos vedliai, 
tikrieji stovyklos vėliavnešiai. Ryškus liaudininkų lyderis Mykolas Sleževičius, de- 
šiniųjų ir dvarininkų siaubas, lenkų spaudos, varančios ant lietuvių, bête noire”, 
sėdi tolesnėse eilėse esdekų kaimynystėje. Visas centras nuo liaudininkų į dešinę, 
liesdamasis paskutinėse eilėse su žydais ir lenkais, greitai prisipildo krikščionių 
demokratų deputatų. Kraštutinių dešiniųjų vietos - foteliai į dešinę nuo dešiniojo 
tako ilgą laiką stovi tušti. Krikščionys demokratai vengia tų kraštinių vietų kaip 
maro. Tik tada, kai visos vietos centre nuo liaudininkų ir tautinių mažumų iki 
dešiniojo tako užimamos, paskutiniai atėję krikščionys demokratai yra priversti 
atsisėsti į kraštutinių dešiniųjų vietas. Patenka ten daugiausia deputatai kaimie- 
čiai, nelabai susigaudantys, kokią reikšmę turi parlamentinės vietos, o paskuti- 
nę kraštinę dešiniųjų vietą užima generolas Galvydis-Bikauskas. Išmuša šešios. 
Kažkoks tarnautojas ceremonmeisteris paskambina prie prezidiumo stalo ir pa- 
sitraukia. Deputatai skuba užimti vietas. Stoja tyla. Į sceną žengia laikinasis pre- 
zidentas Smetona, atsistoja prie prezidiumo stalo ir nusilenkia Seimui. Deputatai, 
jam atsakydami, taip pat pakyla iš vietų ir nusilenkia (nepastebėjau, ar atsistojo ir 
esdekai). Smetona savo inauguracine kalba pasveikina Seimą, pareikšdamas, jog 


97. Smelevskis Antanas (Šmielewski Antoni; 1885-?), lenkų frakcijos atstovas Lietuvos Steigia- 
majame Seime. 

* Lekeckas Kazys (1877-1942), mokytojas, visuomenės ir politikos veikėjas, lietuvių tautinio 
judėjimo dalyvis, Lietuvos socialistų liaudininkų partijos narys, Steigiamajame Seime priklausė 
socialdemokratų frakcijai. 

98. Grinius Kazys (1866-1950), gydytojas, visuomenės ir politikos veikėjas, vienas iš lietuvių tau- 
tinio judėjimo aktyvistų, vienas iš Lietuvos demokratų partijos įkūrėjų bei liaudininkų partijos 
vadovų. 1926 m. - Lietuvos prezidentas. 

99. Staugaitis Jonas (1868-1952), gydytojas, visuomenės ir politikos veikėjas, lietuvių tautinio 
judėjimo dalyvis, varpininkas. 1919 m. išrinktas Lietuvos valstiečių sąjungos Centro komiteto 
vicepirmininku. Steigiamajame Seime - pirmuoju vicepirmininku, visų kitų trijų demokratinių 
Lietuvos seimų atstovas valstiečių liaudininkų frakcijoje. 

100. Le bête noire (pranc.) - nekenčiamas asmuo. 

jis didžiuojasi, kad jam teko garbė atidaryti šio Seimo, Lietuvos suverenumo žen- 
klo, suteikusio šaliai nepriklausomybės statusą, pirmą posėdį. Jis apžvelgia tautos 
atgimimo kelius, kuriuos vainikuoja ši diena. Savo ir vyriausiojo karinių pajėgų 
vado vardu įteikia Seimui, teisėtam valdžios atstovui, savo atsistatydinimą. Pabrė- 
žia, kad jam nepriklauso Steigiamajam Seimui nurodyti veikimo programą ir kaip 
toliau vadovauti šaliai, nes Seimas reiškia suverenią tautos valią, o laikinosios val- 
džios užduotis sušaukus Seimą tuo ir baigiasi. Toliau kalboje užsimena apie Vilnių 
ir Klaipėdos kraštą, kitaip tariant, Mažąją Lietuvą, kraštus, kurie iki šiol nebuvo 
sujungti su Lietuva, bet kurių prijungimas yra tautos siekiamybė. Pagaliau kalbą 
baigia paskelbdamas Steigiamąjį Seimą atidarytą. Pakviečia vyriausią amžiumi 
deputatą pirmininkauti posėdžiui. Paskui išeina. 


1920 metų gegužės 17 d. 
Pirmadienis 


Baigiu apie Lietuvos Steigiamojo Seimo iškilmingą ati- 
darymą. 

Smetona baigė savo kalbą pakviesdamas vyriausią 
deputatą. Tuomet iš liaudininkų vietų pakilo 60-metė 
Gabrielė Petkevičaitė, viena seniausių tauriųjų demo- 
kratinės Lietuvos sielų. Mažutė, neišvaizdi, kuprota, bet 
apgaubta pagarbos, kuri, matyt, ją visur supa. Pakilo ji į 
prezidiumą ir užėmė pirmininko pagal amžių vietą. Ži- 
noma literatė, visuomenės veikėja, visą savo gyvenimą 
ištikima demokratijos ir liaudies idealams, švarios sie- 
los ir krištolinės širdies moteris dvarininkė iš Panevėžio 
apskrities, kilusi iš lenkiškų tradicijų šeimos, kuri pami- 
lusi liaudį ir savo ryšį su liaudimi įsitraukė į jos gretas 
ir stojo lietuvių gretose, moteris priklausanti pirmajai 
Lietuvos atgimimo vedlių kartai, veikianti per liaudį ir 


liaudžiai. Visas jos gyvenimas buvo ryški demokratinė 
Steigiamojo Seimo narė, pradėjusi pirmąjį veikla vykdant visuomeninį teisingumą, viena iš tūks- 
posėdį 1920 m. gegužės 15 d., rašytoja 
Gabrielė Petkevičaitė-Bitė. 

Reprodukcija iš Lietuvos albumas, p. 84. į liaudį, paversdama šiuos atpirkimo ožius pionieriais ir 


tančių, kuriuos lenkų kultūra išleido ir vis dar išleidžia 
visų tauriausių ateities procesų pranašais, jie savo veikla 


moka už visą šlėktų luomo egoizmą - tokia yra Gabrielė Petkevičaitė, pirmojo Lie- 
tuvoje sušaukto Seimo senjorė. Likimas lėmė, kad jauniausia Seimo narė taip pat 

moteris - jauna 24 metų mergina Ona Muraškaitė“', pa- 
gal išsilavinimą gimnazijos mokytoja, atėjusi į Seimą su 
krikščionių demokratų partija. Jauna patraukli panelė 
vilki kukliu ir skoningu tamsiai mėlynu kostiumu, su bal- 
ta plačiabryle skrybėle, kuri, panelei atsisėdus prie stalo 
ir ėmus konspektuoti, uždengė, bent jau galerijos žiūro- 
vams, visą jos veidą ir pavertė galvą didžiule gėle. Šiame 
susirinkime ji buvo jaunystės, tyrumo ir visuomeninio 
teisingumo simbolis. Dvi moterys, jauniausia ir vyriau- 
sia, šią minutę atstovavo išsipildžiusiai vilčiai. Petkevi- 
čaitė savo trumpu pranešimu apibūdino Lietuvos Seimo 
sušaukimą, kaip visuomenės tyrumo ir teisingumo aktą, 
kaip Lietuvos tikėjimą nepriklausomybe, kuriai pasiekti 
prireikė aukų. Vėliau perskaitė sveikinimo telegramas 
Seimui. Didžiausių aplodismentų sulaukė Anglijos kon- 


sulo sveikinimas, Vilniaus ir jo apskrities delegacijos bei 


R. B. Ward - anglų kariuomenės pulkininkas 
pirmas Anglijos konsulas Lietuvoje. 
dekanato vyskupo Karevičiaus“* sveikinimas (visi kai- Reprodukcija iš Lietuvos albumas, p. 133. 


Latvijos ambasados sveikinimai. Buvo dar Žemaitijos 


rieji imtinai su liaudininkais elgėsi pasyviai), baltarusių 

karių, priklausančių lietuvių armijai, įvairių draugijų, apskričių tarnybų, savivaldų 
ir net privačių asmenų sveikinimų; bet vis dėlto linkėjimų nebuvo itin daug. Iš- 
kart po to pradėti Seimo pirmininko (maršalo) rinkimai. Juo išrinktas deputatas 
Aleksandras Stulginskis'“, pagal išsilavinimą agronomas, krikščionis demokratas. 
Jis gana žinomas žmogus tarp lietuvių inteligentų, bet atrodo, kad nieko ypatingo 
nenuveikęs, ir panašu, kad nėra ypatinga asmenybė; matyt, turi kažkokių savybių, 
jeigu krikščionių demokratų dauguma jam suteikė tokią garbę. Abi kairiųjų atša- 
kos, lenkai ir žydai (pagaliau nesu dėl pastarųjų tikras, nes balsų skaičius, kuriuo jis 
išrinktas, buvo didesnis už krikščionių demokratų skaičių), atidavė tuščius lapelius. 
Sekretoriumi išrinktas deputatas Natkevičius“*, jaunas liaudininkas, karininkas ir, 
atrodo, buvęs Lietuvos atstovas Latvijoje. Kitų prezidiumo narių rinkimai atidėti 
iki kito susirinkimo, kuris įvyko šįryt (išrinkti: Seimo pirmininko pavaduotoju 


101. Muraškaitė-Račiukaitienė Ona (1920-1922), mokytoja, poseiminiu laikotarpiu iš politikos 
pasitraukė, 1922 m. įstojo į Lietuvos universitetą. 

102. Karevičius Pranciškus (1861-1945), arkivyskupas, Kauno vyskupu popiežius Pijus X paskyrė 
1914 m. vasario 27 d. 

103. Stulginskis Aleksandras (1885-1960), agronomas, visuomenės ir politikos veikėjas, Lietuvos 
Respublikos prezidentas (1920-1926). 

104. Natkevičius Ladas (1893-1945), teisininkas, diplomatas. 

liaudininkas, vienas senųjų stovyklos šulų Jonas Staugaitis, II, Seimo pirmininko 
pavaduotoju taip pat Staugaitis“ , bet Justinas, kunigas, krikščionis demokratas, 
sekretoriaus pavaduotoju kažkas iš krikščionių demokratų. Buvo tikimasi išrinkti 
I Seimo pirmininko pavaduotoju ką nors iš socialdemokratų, o II - liaudininką, dar 
vakar esdekai su tuo sutiko ir jų kandidatas į Seimo pirmininko pavaduotojus buvo 
Čepinskis; bet šiandien jau nepanoro kelti savo kandidatūros prezidiumui, panašu, 
kad tai susiję su esdekų svyravimu tarp bendradarbiavimo su konkrečiomis koali- 
cijomis Seime, su kitomis partijomis ir sprendimu likti opozicijoje. Ryškėja stipri 
tendencija likti opozicijoje, o bendradarbiavimą norėtų grįsti labai sudėtingomis 
sąlygomis, kurių, ko gero, krikščionių demokratų dauguma negalės įvykdyti). Apie 
Stulginskio kalbą iš prezidiumo, kuri buvo vienas svarbiausių momentų Seimo inau- 
guracijoje ir rezoliucijoje, proklamuojančioje Lietuvos nepriklausomybę, parašysiu 
rytoj. Na, o čia dar užsiminsiu apie [...] kombinaciją, susijusią su laikinosios aukš- 
čiausios valdžios konstrukcija. Taigi, tai valdžiai yra sunkiausia [...] Seimo prezidiu- 
mui. Panašu, kad tai dėl liaudininkų polinkio (ypač Valstiečių sąjungos) bendradar- 
biauti koalicijoje su valdančiaisiais. Kandidatais į prezidentus įvardijami: Leonas ir 
Mykolas Biržiškos. Manau, pastarojo išrinkimas būtų labai naudingas, nes tai žmo- 
gus, kuris iš visų lietuvių bene geriausiai jaučia lenkišką mąstyseną, o tai be galo 
svarbu esant neišspręstai problemai. 


1920 metų gegužės 18 d. 
Antradienis 


Na, ir dar kartelį apie iškilmingą Seimo atidarymo ceremoniją, nes noriu referuo- 
ti Stulginskio kalbą. Tai buvo ne kalba, o iš anksto paruošta deklaracija, kurią jis 
perskaitė. Ši deklaracija buvo ne jo asmeninis pranešimas, o bendro redagavimo 
produktas - Seimo nuomonės išsakymas išrinkto pirmininko lūpomis. Panašu, kad 
rengiant šią deklaraciją dalyvavo ir liaudininkai, kurie iš esmės, ypač savo deši- 
niajame sparne (Valstiečių sąjunga su Rimka prieky), yra linkę bendradarbiauti su 
krikščionių demokratų dauguma, o šios deklaracijos principus, atrodo, pateikė es- 
dekams ir žydams (miniatiūrinė lenkų grupelė buvo, atrodo, į tai neįtraukta). Seimo 
pirmininko deklaracija jungė pagrindines politines tezes su Seimo darbo programa, 
Pagrindinis ir deklaratyvus jos momentas buvo iškilmingas Nepriklausomybės pa- 
skelbimas, įtrauktas į Seimo rezoliucijos formą. Tos rezoliucijos formuluotė, Sei- 
mo pirmininko pateikta svarstymui, išvertus į lenkų kalbą skamba taip: „Lietuvos 


105. Staugaitis Justinas (1886-1943), kunigas, 1918 m. vasario 16 d. Lietuvos Nepriklausomybės 
akto signataras, politikos ir visuomenės veikėjas. 

Steigiamasis Seimas, išreiškiantis tautos valią, skelbia atkurtą (Lietuvos nepriklau- 
somos valstybės, kaip demokratinės respublikos atkūrimas) etnologinėse žemėse 

(lietuviai sąmoningai priešpriešina etnologines ribas etnografinėms, nes pirmoji są- 
voka yra platesnė ir leidžia prie Lietuvos prijungti tokias teritorijų atkarpas, kurios 

šiandien jau kalbiniu atžvilgiu nėra lietuviškos, - mano prierašas) ir laisvą nuo bet 

kokių valstybinių saitų, kurie ją jungė su kitomis šalimis“ Rezoliucija buvo priimta 

vienbalsiai. Visi deputatai pakilo iš savo vietų. Sąmoningai stebėjau lenkų depu- 
tatų grupelę. Jie atsistojo kartu su kitais, šiek tiek neryžtingai, o kai atsistojo visi, 
atsistojo ir jie. Galbūt toks neryžtingumas atsirado todėl, kad iki šiol jie dar nežino 

savo vaidmens Seime ir todėl linkę daugiau būti pasyvūs, greičiau stebėtojai, nei 

veikėjai. Be jokios abejonės, jiems ta rezoliucija sukėlė kitokius jausmus, nei tiesiog 

nenoras būti aktyviems. Jie, aišku, priima laisvą Lietuvą dalyvaudami Seime. Bet 

Lietuvos sienos rytuose nėra apibrėžtos. Lenkai linkę surasti tokią formulę, kuri ga- 
lėtų pratęsti Lietuvos atstatymą iki buvusios Didžiosios Kunigaikštystės sienų, tai 

yra, su Baltąja Rusia ir, be to, užmegzti bet kokį kontaktą su Lenkija. Tuo tarpu Sei- 
mo rezoliucija suformuluota taip, kad nepriklausomos šalies ribos yra etnologinės, 
vadinasi, siauresnės, kartu tai reiškia, kad kuriama tautinė valstybė (lenkai siekia 

įteisinti daugiatautę valstybę), ir dar daugiau, skelbiama, kad nutraukia bet kokius 

valstybinius Lietuvos saitus, taikosi ne vien į Rusiją, bet ir į Liublino uniją su Len- 
kija, kurią 1920 metų gegužės 15 dieną nutraukia de jure laisva konstituantės valia. 
Lenkijos delegatams tai buvo skausminga akimirka, tragiškai pažeidusi jų koncep- 
ciją, per kartų kartas nusistovėjusias tradicijas [...] ir ilgoje nelaisvėje užgrūdinusi. 
Iš Grajevskio žinau, kad jam tai buvo labai skaudus momentas. Bet lenkų delegatai 

atsistojo ir palaimino šią jiems skausmingą formuluotę. Kitaip pasielgti negalėjo, 
na, nebent jei būtų iš anksto susitarę ir žinoję, galėjo išeiti iš salės. Toks aktas, kaip 

nepriklausomybės skelbimas, negalėjo būti, kaip kiti aktai, priimtas nevienbalsiai. 
Tai visos veiklos pagrindas ir Steigiamojo Seimo užduotis. Iki šiol Lietuvos nepri- 
klausomybė buvo tik faktiška, be teisinio pagrindo. Analogišką formuluotę kitados 

skelbė Taryba, bet ji pati buvo tik faktas. Anksčiau lenkai šią tarybos formuluotę 
priėmė priešiškai. Dabar Seimas, reikšdamas tautos valią, pirmiausia turėjo Lie- 
tuvos nepriklausomybei suteikti teisinį statusą, paskelbiant aktą, tai jis ir padarė. 
Rezoliuciją dėl nepriklausomybės visas Seimas priėmė atsistojęs ir kartu su galerijos 

žiūrovais sugiedojęs tautos himną. 

Seimo pirmininko deklaracijoje buvo vienas momentas, ypatingai pabrėžiantis 
Lietuvos valstybės charakterį. Jis teigė, kad rinkimai į Seimą demaskavo Lietuvos 
priešus, kurie bandė ją pateikti kaip kokį tautų mišinį: šie rinkimai vyko pagal de- 
mokratiškiausius nuostatus ir lietuviai surinko per 90 procentų balsų, žydai tik apie 

6 procentus, lenkai ne visai 3 procentus ir vokiečiai nepilną 1 procentą. Tad Lietuva 
yra vienos tautos - lietuvių šalis. Balsavo 90 procentų rinkėjų ir procentinis balsų 
pasiskirstymas atitinka visų žmonių pasiskirstymo procentus. Taip, Seimo pirmi- 
ninkas teisus, jei tai liečia tik Lietuvą su šios dienos demarkacinės linijos ribomis. 
Bet juk lietuviai reikalauja Vilniaus ir mažiausiai iki Nemuno ties Gardinu, o tada 
jau tautybių santykis labai skirsis nuo dabartinio. Tada arba Lietuva taps daugiatau- 
te šalimi (mišria, net jeigu su lietuvių persvara, vis dėlto lenkų ir baltarusių tauta be 
galo gausi, pasiskirsčiusi teritoriškai), arba, norėdama realizuoti tautinės valstybės 
principus, kurie atitiktų tarptautinius, turės Vilniaus sričiai suteikti autonomiją, 
arba su ja susisieti federacija ar taisyklėmis. Lengva šiandien kalbėti, kai šalis lieka 
už demarkacinės linijos. 


1920 Metų gegužės 19 d. 
Trečiadienis 


Visos Seimo pirmininko deklaracijos, perskaitytos atidarant Seimą, neanalizuosiu. 
"Tokia deklaracija greičiau yra demokratijos aktas išorei, veikiančiai efekto princi- 
pu, nei gyvenimo išraiška ir tikrųjų srovių, kurios pasimato konkrečiuose Seimo 
darbuose. Aišku, joje užsiminta apie Vilnių ir Klaipėdą, kurių prijungimas prie 
Lietuvos išlieka vykdytina užduotis. Taip pat išsako pagarbą kariuomenei (ši vieta 
palydėta aplodismentų. Plojo visos frakcijos imtinai su esdekais, kurie pagal savo 
principus negali būti militaristai, tačiau yra priversti koketuoti su Lietuvos armi- 
ja, nes kaip paaiškėjo per rinkimus, ji daugiausiai balsų atidavė esdekams, tad jos 
ignoruoti neįmanoma) ir tikisi, kad Lietuvos armija nepaslėps kalavijo tol, kol visa 
Lietuvos teritorija nebus laisva; aišku, pastaroji pastraipa kalba apie kariavimą su 
lenkais, kurie nepaleidžia Vilniaus, tačiau visi taškai ant „i“ nebuvo sudėti ir ne- 
buvo pasakyta, kad Lietuva ketina... skelbti karą ir atsiimti Vilnių iš lenkų. Ir aps- 
kritai visoje Seimo pirmininko deklaracijoje nebuvo konkrečių faktų ir nė karto 
aiškiai neįvardyti Lietuvos priešai, nors abstrakčiai buvo ne kartą minėti. Skaity- 
damas apie Lietuvos vienatautiškumą, paaiškėjusį per rinkimus, ir apie nedidelį 
tautinių mažumų skaičių, Seimo pirmininkas tuoj pat priduria, kad, savaime aišku, 
tautinės mažumos turės absoliučią laisvę, nes bus paisoma jų tautinių teisių. Jis 
tvirtina, kad Lietuva bus demokratinė respublika, siekianti visuotinio nusiginkla- 
vimo, siekianti tapti tautų nare ir spręsti tarptautinius ginčus trečiųjų (arbitražo) 
teisme, deklaracijoje taip pat sakoma, kad šalis sieks taikiai sugyventi su kaimy- 
ninėmis šalimis. Niekur nė vienu žodeliu neužsiminta apie priešiškumą Lenkijai, 
tiesiogiai nekalbama apie lenkų ir lietuvių konfliktą, tik vieną kartą jis pamini- 

mas pastraipoje apie lietuvių teritorijos išvadavimą. Seimo darbotvarkės programa, 
susijusi su vidaus santykiais, užsimena greičiau apie idėjinės nei apie konkrečias 
problemas - agrarinę reformą, socialinę pagalbą, prekybos ir pramonės plėtrą ir 
t. t na, ir pagaliau Seimo pirmininko deklaracijoje buvo pastraipa, įgaliojanti lai- 
kinąjį prezidentą Smetoną ir jo vyriausybę tik faktiškai eiti pareigas tol, kol Seimas 
imsis organizuoti aukščiausiąją valdžią. Tai nebuvo tokio pobūdžio mandatas, kurį 
Lenkijos Seimas 1919 metais suteikė Pilsudskiui, paskelbdamas jį šalies viršininku 
iki kol bus priimta konstitucija. Na, o šis Seimas įgaliojo Smetoną ir jo vyriausybę 
tik faktiškai eiti pareigas, kol bus paskelbta aukščiausioji valdžia. Kai pirmininkas 
tai pranešė Seimui ir atsigręžė į prezidentinę ložę, Smetona atsistojo ir nusilenkė 
Seimui, tada atsistojo ir dešinieji krikščionys demokratai; liaudininkai ir esdekai 
nepakilo iš vietų, o kitame posėdyje esdekas deputatas Venslavskis (Węstawski) iš 
Šaulių užsipuolė Seimo pirmininką, kad šis savo iniciatyva, nepasitaręs su Seimu, 
suteikė įgaliojimus Smetonai ir jo vyriausybei. Dabar Seimas svarsto reglamentą ir 
amnestiją, skirsto komisijas. Reglamentas buvo priimtas vakar, komisijų skirsty- 
mas turi būti aptariamas šiandien, o kairiųjų inicijuotas amnestijos projektas per- 
duotas specialiai komisijai, kuriai priklauso ir lenkų deputatas Grajevskis. Amnes- 
tijos projektas kelia tam tikrus jausmus Seime, krikščionys demokratai prieštarauja 
esdekams, liaudininkai bando išsisukinėti. Lenkai šiam projektui skiria daugiau 
dėmesio, nes siekia, kad amnestija apimtų ir lenkų sąmokslą. Girdėjau, kad liau- 
dininkai imasi centro sutaikymo vaidmens ir rodo gana aiškias tendencijas koali- 
ciniam bendradarbiavimui su dauguma. Atrodo, vienu iš kompromiso iniciatorių 
yra deputatas Rimka iš Valstiečių sąjungos. Esdekai pradeda pykti ant liaudininkų 
dėl jų polinkio į kompromisą ir baiminasi, kad tas kompromisas bus pasiektas at- 
sisakant liaudininkų principų, tai reikš jų kapituliaciją, o ne kompromisą. Kartu 
su liaudininkų kompromisinėmis tendencijomis auga ir, atrodo, stiprėja radikali 
esdekų opozicinė srovė. Jie jau atsisakė dalyvauti Seimo prezidiume ir rengiasi au- 
dringai kritikai. Kalbant apie šias tendencijas reikia turėti omeny, kad tai ne spren- 
dimas ir susikristalizavę faktai, o tik besikalantys daigai, kurie kol kas labai jautrūs 
kiekvienam vėjo gūsiui, visokioms kombinacijoms. 


1920 mety gegužės 20 d. 
Ketvirtadienis 


Nemaniau, kad Kaune užsibūsiu tiek ilgai. Bet taip jau nutiko, kad miško reikalai 
(leidimas jį kirsti) mane čia sulaikė. Turėjau sulaukti ir į rankas gauti tą leidimą, 
nes antraip būtų išsiųstas miškų urėdui ir praeitų ištisos svaitės, kol jį gaučiau. Jei 


IOI 


būčiau žinojęs, kad tiek reikės laukti, būčiau išvykęs ir šiandien sugrįžęs. Bet turė- 
jau laukti iki praėjusio penktadienio, kad pasikalbėčiau su Matulioniu, jog panai- 
kintų įrašą apie miško dalį, skirtą visuomenės poreikiams, paskui - iki antradie- 
nio, nes turėjau susitikti su departamento sekretoriumi Mejeriu ir peržvelgti visus 
mano dokumentus, aptarti leidimo smulkmenas, na, ir pagaliau paaiškėjo, kad 
departamente reikia palikti miško plano kopiją, kurią turėjau užsakyti, ir laukti 
iki šios dienos, nes be jos leidimo negaučiau. Na, bet pagaliau jau viskas sutvarky- 
ta ir rytoj išvykstu. Gavau leidimą kirsti 8,4 dešimtinės (9,13 hektaro) Stačiaragio 
miške. Plane buvo pažymėti sklypai, skirti kirtimui. Matulionis negalėjo atšaukti 
reikalavimo skirti dalį miško visuomenės poreikiams, nes toks įsakymas yra iš vir- 
šaus ir turi būti visuotinai vykdomas. Ir kalbama čia ne apie vietos žmones, ypač 
gyvenančius valsčiuje, bet apie šalies vidinius poreikius. Taigi, reikia ne mažiau nei 
pusę iškirsto miško sunaudoti (parduodant, aišku) valstybės poreikiams (pavyz- 
džiui, geležinkelių), savivaldos arba šalies atstatymui. Į tuos 50 procentų apriboji- 
mus įeina ir mediena, valsčiaus miškų komisijos paimta iš privačių miškų. Į tą patį 
potvarkį įtraukti ir kiti apribojimai: leidimas turi būti realizuotas per 2 mėnesius, 
kitu atveju jis laikomas negaliojančiu ir greičiausiai tai reiškia, kad per 2 mėnesius 
reikia bent jau pasirašyti miško pardavimo kontraktą ir pradėti jį kirsti, nes jei per 
2 mėnesius reikėtų viską iškirsti, tai būtų per trumpas laikas leidimui realizuoti. 
Rytoj išvykstu į Kavoliškį, iš ten į Bagdoniškį. Pirklį Rabinovičių pakviesiu į Pa- 
nevėžį sudaryti kontraktą. Arba pirklys Rabinovičius pasiims 50 procentų medžių 
parduoti valstybės poreikiams, arba, jei to nenorės daryti, parduosiu jam tik 4 de- 
šimtinės kirtavietės. 

Karščiai tokie nepakeliami, kad mieste būti neįmanoma. Šiandien neturiu jo- 
kių naujienų iš Seimo. Tiesiog neturėjau progos pasikalbėti su niekuo iš Seimo, o 
Grajevskio, su kuriuo iki šiol kasdien susitikdavau ir ilgai kalbėdavausi, šiandien 
apskritai nemačiau. Šiandien Seime kupina darbo diena, tad deputatai neturi lai- 
ko vaikštinėti. Galėjau į rytinį Seimo posėdį patekti su užvakar dienos bilietu, 
bet tvarkiau savo reikalus Miškų departamente, tad nenuėjau. Gaila, nes kaip 
vėliau sužinojau, diskusijos buvo audringos. Panašu, kad įvyko pirmieji aštresni 
nuomonių susikirtimai ir pirmieji jausmų protrūkiai. Įdomu pamatyti ne dėl to, 
kad pajustum lengvo skandalo skonį, bet todėl, kad ima ryškėti pirmosios srovės 
ir žaidimai parlamentinėje arenoje. Šiandien vyko du Seimo posėdžiai - prieš 
pietus ir vakare. Buvo karštai diskutuojama amnestijos klausimais, kuri, rodos, 
dar nėra patvirtinta, nes projekto komisija jos dar nepristatė; buvo kažkokių ki- 
tokių nesklandumų, ypač dėl vyriausybės (sako, kalbėjo ministras pirmininkas 
Galvanauskas, o jo išėjimą į pakylą didžiu nepasitenkinimu sutiko kairieji, ypač 


102 


Sleževičius plėšėsi ir šaukė: „ponui čia ne vieta.“ Na, bet visa tai žinau tik iš kalbų, 
pats posėdžio nemačiau. 

Vakar parašiau du straipsnius dienraščiui Naród („Tauta“), jis leidžiamas Varšu- 
voje. Tai pagrindinis demokratų partijos leidinys. Pavadinau straipsnių ciklą „Laiš- 
kais iš Lietuvos“. Jei Naród norės spausdinti mano siūlomus straipsnius, rašysiu juos 
sistemingai. Aišku, su sąlyga, kad man neteks prisitaikyti prie šio dienraščio politi- 
nių tendencijų arba pataikauti kokiai nors lenkų partijai, pavyzdžiui, jei jų politinei 
programai netinka tai, kas dabar vyksta Lietuvoje, ir panorės bet kokia kaina ją 
diskredituoti, ~ aš tikrai to nedarysiu, nejuodinsiu tyčia nei Lietuvos, nei Seimo, nes 
tokia funkcija, mano manymu, gali būti reikalinga, nors ne visai tinkama lenkų po- 
litiniams siekiams Lietuvos atžvilgiu. Tai labai užleista sritis. O kokius straipsnius 
apie Lietuvą dienraštis dar rašys - jau ne mano reikalas. Aš noriu, jei tik įmanoma, 
informuoti. Straipsnius, pasitaikius progai, išsiųsčiau per Vilnių. 


1920 mety gegužės 21 d. 
Penktadienis 


Rytą išvažiavau iš Kauno ir pasiėmiau tik tuos daiktus, kurie buvo palikti saugoti 
p. Francuzovičovai. Karštis nepakeliamas, kimšte prikimštuose vagonuose tvan- 
kuma nenusakoma. Pagal pakeistą traukinių tvarkaraštį kelionė iš Kauno į Rokiškį 
sutrumpėjo. Iš Kauno traukinys išvyksta 7 valandą ryto ir prieš pietus atvyksta į 
Radviliškį. Šita atkarpa traukiniai važinėja ne blogiau nei prieš karą ir, aišku, pa- 
vyzdingai laikosi tvarkaraščio. Radviliškyje reikia laukti iki 2 valandos, o stabtelė- 
jimai tarp Radviliškio ir Jodluvkos (Eglainės) tokie trumpi, kad į Rokiškį traukinys 
atvyksta 9 vakaro vietoj 1 nakties. Vagonai buvo perpildyti, nes artėja Sekminės; 
ypač daug kareivių važiavo atostogų. Aš važiavau III klase su lietuviais. Ko gero, 
niekur geriau nei III klasės vagonuose neįmanoma išstudijuoti žmonių psichologi- 
jos, nuotaikų ir būdo. Žmonės svetimi, pakeleiviai, jokiais saitais nesusiję, kalbasi 
nevaržomi ir išlieja tai, kas skauda. Kai Bagdoniškyje susitiksiu ir kalbėsiu su vals- 
tiečiu, jis niekada neatsipalaiduos ir nepamirš, kad kalbasi su ponu, dvariškiu, ir 
pasvers kiekvieną žodį prieš ištardamas, vagone to nėra. Įdomiai žmonės suvokia 
laisvę. Lietuvių valstiečiams ir kariams Lietuva - tai jie, tai valstiečių masė, kalbanti 
lietuviškai. Lietuva jiems laisvės sinonimas, o laisvė reiškia lietuvišką laisvę. Tačiau 
ta lietuviška laisvė nėra visuotinė laisvė ir nereiškia lygybės. Lietuviška reiškia, kad 
lietuviai yra privilegijuoti, žmonių manymu, privilegijuoti valstiečiai ir darbinin- 
kai, ir visa, kas lietuviška. Dabar yra Lietuva, yra laisvė, tad [...] svetimas elementas 
turi paklusti lietuviams. Laisvė suprantama ne taip, kad kiekvienas yra laisvas, o 

taip, kad visa turi paklusti daugumai. Štai ir pasekmės lenkams, lenkų kalbai, dva- 
rininkams, apskritai visoms mažumoms - jos neturi laisvės, bent jau masės ma- 
nymu. Priešingai, kalbėti lenkiškai, vadinasi, kėsintis į lietuvių laisvę. Lenkų kalba 
reiškia nelaisvę, atgyveną, kažką, ką lietuviai iš gailesčio gali toleruoti, bet negali 
įeiti į laisvės sąvoką. Įdomu tai, kad absoliučiai analogiškai laisvę supranta ir lenkai, 
ir kareiviai Lenkijoje. Ten laisvė taip pat tapatinama su lenkiškumu ir dauguma. 
Mano senasis profesorius Albertas Sorelis iš Ėcole des Sciences Politiques Paryžiu- 
je, dėstydamas Didžiosios prancūzų revoliucijos istoriją ir jos santykį su Europa, 
tvirtino, kad laisvės sąvoka yra sąlyginė ir kad kiekviena tauta ir kiekviena liaudis 
supranta tik savo pačių laisvę, tai yra realizavimą savo norų, nors iš tiesų šitai pasie- 
kiama kitų nelaisvės kaina: revoliucinė Prancūzija užiminėjo Belgiją ir belgų tautai 
primetė savo revoliucinę mašiną, prisidengdama laisvės vardu; tos pačios laisvės 
vardu krikščioniška Belgija sukilo prieš revoliucinę Prancūzijos laisvę. La Liberté - 
cest moi - tokia populiari laisvės aksioma. Lenkija, kurios savo laisvės suvokimas 
yra itin išplėtotas, vykdo savo ekspansiją į Rytus ir nesijaučia trypianti kitų laisvę, 
priešingai - šventai tiki, kad visur žygiuoja su laisvės vėliava. Ką jau kalbėti apie 
paprastus žmones, apie lenkų karius, jaunuosius karininkus, jei net tokie šulai kaip 
Pilsudskis kitaip matuoja lenkų laisvę ir kitų tautų laisvę. Tas pat pasakytina ir apie 
lietuvius. Jų įsitikinimu, atgavus Vilnių, šalies laisvė išsiplėstų, nors galbūt pačiam 
Vilniui tai būtų prievartos aktas. Pagaliau laisvės tapatinimas su daugumos privi- 
legijomis yra logiška šiuolaikinės demokratijos išdava, kuri iki dangaus pakylėja 
suvereną, parlamentus ir valdžią ir perversmo metu pataikauja liaudžiai, kaip da- 
rydavo senieji monarchai, pataikaudami liaudies užgaidoms, ir populiarius norus 
paverčia įstatymo pagrindais. Tai ne tiek laisvės sistema, kiek savivalė ir daugumos 
savivaliavimas. 

Lietuviai turi vieną svarbų dalyką, kurio pernai dar neturėjo: turi savo didžią- 
ją kovos už laisvę legendą. 1919 metais bermontininkų išvarymas buvo grįstas ne 
susitarimu, o buvo tiesioginis liaudies kovos padarinys. Ne vien vyriausybė, ne 
reguliarioji armija, o liaudies sukilimas parėmė laisvųjų šaulių akciją, kuri tik vė- 
liau sulaukė reguliariosios armijos veiksmų - išvadavo Lietuvą nuo šio užgrobimo. 
Tautos nepriklausomybei tokia legenda yra neįkainojamas idėjinis kapitalas, nuo 
kurio priklauso. jos atsparumas. Tik ši tauta Nepriklausomybę išsaugos ir vertins 
bei bus pasirengusi dėl jos aukotis, ji savo veiksmais prisidėjo prie nepriklausomy- 
bės ir dėl jos kovojo. Iš dangaus nukritusi Nepriklausomybė niekada tautai nebus 
tokia reikšminga. 


106. La Liberté - c'est moi (pranc.) - laisvė - tai aš. 

1920 Metų gegužės 22 d. 
Šeštadienis 


Visą dieną praleidau Kavoliškyje. Žinojau, kaip šiandien sunku gauti arklius, tad ne- 
prašiau jų, o pasiunčiau pėsčią bernioką į Bagdoniškį pas Jakšuką, kad man atsiųstų 
arklį. Jakšukas taip ir padarė, bet arklys buvo vietoj tik 10 valandą vakaro. Kavo- 
liškyje radau Vitoldą Komorovskį, Zysiaus brolį, kuris pernai kovą su Juleku buvo 
bolševikų areštuotas ir paskui išvežtas kaip įkaitas į Rusiją. Buvo kalinamas kartu 
su Juleku ir daugeliu kitų iš Lietuvos Smolenske (daug mano pažįstamų, pavyzdžiui, 
Stanislavas Rozenas, Vladyslavas Volovičius ir kiti ten mirė nuo šiltinės). Julekas 
grįžo kiek anksčiau, kovo mėnesį (kai Rusija su Lenkija keitėsi suimtaisiais) ir į Ka- 
voliškį atvyko dar esant gyvam tėvui. Vitoldas grįžo vėliau, balandžio pradžioje, ir 
tik dabar, gegužę, atvyko į Kavoliškį. 

Kavoliškyje radau ir man adresuotų laiškų, kuriuos iš Vilniaus atvežė Vitoldas 
Komorovskis. Radau Elvyros, p. Komorovskos, teisėjo Chabovskio ir teisėjo Makovs- 
kio iš Lomžos rašytų laiškų. Nuo Liusės Roškovskos nieko nėra, kas mane stebina, 
nes iki šiol ji man greičiausiai atrašydavo. Iš Chabovskio sužinau, jog dar nėra patvir- 
tintas mano atleidimas iš darbo ir teisingumo ministerija Varšuvoje pranešė Filo- 
chovskiui, kad aš negaliu būti atleistas iš darbo (Chabovskio laiškas rašytas balandį). 
Aišku, iki šiol šis nesusipratimas jau turi būti išsiaiškintas ir turėčiau būti atleistas. 
Tačiau mano algos Chabovskis man neatsiuntė, nes jam pinigai nebuvo išmokėti. 

Girdėjau kalbų, nežinau kiek jose tiesos, kad pastarosiomis dienomis lenkai užė- 
mė Dineburgą (Daugpilį) kovoje su latviais, kuriuos karinė jėga sutriuškino. Iš tiesų 
kelias dienas čia girdėjosi patrankų gausmas, bet jis galėjo girdėtis ir dėl kitų prie- 
žasčių. Jei šios kalbos teisingos, štai turime neseniai vykusio lenkų ir latvių „flirto“ 
kruviną finalą. Taip sumaniai flirtavo Leonas Vasilevskis, nes tai turėjo būti raktas į 
Lenkijos hegemoniją ties Baltijos jūra. Lenkija, koketuodama su Latvija dėl Pilsuds- 
kio numylėtos koncepcijos, perėmė iš bolševikų Infliantus (Latgalą), tikėdamasi Lat- 
vijos dėkingumo. Latvija nurijo gardų kąsnelį, bet, užuot už jį padėkojusi Lenkijai, 
pati ėmėsi taikos derybų su bolševikais, visai nesigręžiodama į Lenkijos pusę, ko 
pastaroji labiausiai ir tikėjosi. Tuomet Lenkija išvedė savo kariuomenę iš Latgalos, 
kurios sostinė yra Dineburgas, palikdama Latviją pačią atsakingą už savo likimą. 
Negi dabar Lenkija atiminėtų latvių Dineburgą, nubraukdama savo sprendimą ir 
įmesdama Latviją į kategoriškų priešų stovyklą? Reikia palaukti autentiškų žinių. 

Dar noriu pakalbėti apie lenkų deputatus Lietuvos Seime. Iš jų pažįstu ir ben- 
dravau tik su vienu - su Grajevskiu, apie kitus du žinau tik iš Grajevskio, na, ir šio- 
kią tokią nuomonę susidariau stebėdamas juos keliuose Seimo posėdžiuose. Visi jie 

geros valios žmonės ir net, atrodo, geranoriškai nusiteikę Lietuvos ir Seimo atžvil- 
giu (bent jau Grajevskis). Bet svarbiausia, kad nė vienas jų neturi reikiamų politinių 
kvalifikacijų būti deputatas ar Seimo oratorius, ypač tokiais lenkams sudėtingais 
laikais. Jie nėra profesionalūs politikai, tuo labiau valstybės vyrai, ir jiems labai 
trūksta politinio temperamento. Jie svyruoja, nesusigaudo, kokį vaidmenį vaidina, 
daug labiau remiasi jausmais nei kokia nors apibrėžta mintimi arba politine progra- 
ma, iki šiol nesuvokia, ar turi būti vien tik tautinės mažumos atstovai Lietuvoje, kas 
supaprastintų jų veiklą, bet tai netinka nei jų politiniam postulatui, kuris juos verčia 
išpažinti didžiąją Lietuvą su atkurtomis istorinėmis ribomis, kai jų jausmas diktuo- 
ja, nei su pačių lietuvių valstybine koncepcija, reikalaujančia Vilniaus ir didžiosios 
buvusios Vilniaus ar net Gardino gubernijos dalies, o gal jie turėtų būti pirmiausia 
lenkai ir lietuvių Seime atstovauti lenkų politikai, na, jei ne Lenkų valstybės, bent jau 
tos dalies, kuri yra už demarkacijos linijos ir kuriai šiandien Seime formaliai nėra 
atstovaujama. Nėra abejonių, kad galimas Vilniaus ir Vilniaus gubernijos prijungi- 
mas prie Lietuvos radikaliai pakeistų tiek lenkų santykį su Lietuvos valstybe, tiek 
jų santykį su lietuviais Seime ir šalyje, o vėliau ir politinį lenkų deputatų vaidmenį. 
Tuomet Seimo pirmininko žodžiai jo skaitomoje deklaracijoje apie tautinį Lietuvos 
vientisumą ir nedidelį tautinių mažumų skaičių nebūtų teisingi lenkų atžvilgiu. Vil- 
nius atneštų didžiulį lenkišką elementą. Juk patys lietuviai reikalauja Vilniaus. Na, 
tada lenkai priartėja prie bendrasavininkio teisių šalyje ir gali reikalauti specialaus 
statuso: federacinio ar autonominio. 

Tad lenkų deputatai nėra linkę save laikyti tik lenkų mažumos atstovais šiose 
demarkacijos linijos ribose, o lenkų politikos atstovai turi skaitytis bent jau su Vil- 
niumi ir atspindėti Vilniaus lenkų sroves. 


1920 Metų gegužės 23 d. 
Sekmadienis 


Kai tik atsiuntė man arklius iš Bagdoniškio, susipakavau daiktus ir iškart išvykau. 
Bagdoniškį pasiekiau 3 valandą ryto. Miegojau praktiškai iki pietų. Mano kambarys 
įrengtas ankstesniame Mamos miegamajame, kuris dar anksčiau buvo vaikų kam- 
barys, o vėliau pamokų ruošimo. Savo kabinetą įsirengiau senajame salone, pačia- 
me stilingiausiame ir rimčiausiame kambaryje; į mane nuo sienų žvelgia giminės 
portretai, pradedant senojo Motiejaus Romerio, tapyto XVII amžiuje. Kambaryje 
stovi senieji Romerių baldai, dekoruoti giminės herbais, didžiuliai veidrodžiai kaš- 
tono rėmuose vieni prieš kitus nejudinami taip seniai, kiek tik mano atmintis siekia, 
tokios pat kaštono spalvos salono stalas priešais herbais dekoruotą kanapą, vyšnios 

spalvos etažerė empire stiliaus, taip pat per amžius nepakeitusi savo vietos, tam- 
siai tapetuotos sienos, parketas. Nė sakyti nereikia, kaip labai jaudina Bagdoniškio 
aplinka, kiek prisiminimų sukelia, kiek tolimos vaikystės sapnų, sugrįžtančių aidu, 
susipynusių su Mama, vaikyste ir daugeliu daugeliu kitų mielų gyvenimo epizodų. 
Jeigu Bagdoniškis jau būtų mano, jei galėčiau čia daryti ką noriu, pirmiausia nu- 
samdyčiau tris žmones: savo bičiulį Juozą Petrulį vadovauti ūkiui, Onutę Diržytę 
moteriškiems darbams ir Kazimierą Jankauską namų ūkiui. Tuomet Bagdoniškyje 
jausčiausi savo aplinkoje. Dar žydi jazminai, gardžiai kvepia. Šviežias ką tik melžtų 
karvių pienas, lietuviškas naminis alus - štai kur kaimo grožis. 

Dar sugrįšiu prie nebaigtos vakar temos apie lenkų deputatus Lietuvos Seime. 
Jų temperamento stoka ir individualios politikos nebuvimas paverčia juos pasyviu 
įrankiu Centrinio lenkų rinkimų komiteto su jaunuoju Jančevskiu"? prieky. Tai, kad 
deputatų frakcija turi savo organą, tam tikrą savo rinkėjų aplinką, su kuria galima 
bendrauti, yra labai suprantama. Ne visai gerai yra tai, kad lenkų deputatai negeba 
subrandinti apibrėžtos koncepcijos ir per mažai rodo iniciatyvos. Kad ir kaip ten 
būtų, jie yra aktoriai, tad būtų geriau, jeigu patys stipriau gebėtų atlikti savo vai- 
dmenis. Na, bet yra kaip yra, taigi labai svarbu, kad Komiteto dalyviai, kuriame yra 
lenkų deputatai, būtų parenkami kuo geriau, ir kad jame atsispindėtų visi lenkų po- 
reikiai ir lūkesčiai. Komitetui vadovauja jaunasis Jančevskis, sako, lankstus žmogus 
ir nekvailas, bet, rodos, pernelyg besilankstantis federacinei programai, kuri turi 
intervencijos atspalvio ir Vilniaus II dalinio stilių, palankūs klikai Abramovičius, 
Zanas, Kognovickis“*. Todėl, jeigu apsigyvensiu Kaune, noriu pasistengti patekti 
į tą komitetą, kad galėčiau turėti balsą ir paveikti lenkų deputatus Lietuvos Seime. 
Galbūt, tarpininkaujant Lukomskiui, kuris taip pat dalyvavo lenkų rinkimų kam- 
panijoje ir net kandidatavo vienoje apygardoje, tad jis dalyvauja Komitete ir galėtų 
už mane tarti žodį - manau, kad man pavyks tai pasiekti. Trys mūsų delegatai visų 
pirma vadovaujasi jausmais. Lenkų ir lietuvių konflikto atmosfera ir iš jos išplau- 
kiantis nepasitikėjimas lenkais Seime užkrečia mūsų deputatus ir nuteikia, sakyčiau, 
labai slegiančiai. Grajevskis net galvoja pats pasitraukti iš Seimo. Lenkų deputatai 
visa širdimi, visu savo senuoju - lietuvišku - mąstymu, kuris kitados Lietuvą tapa- 
tindavo su Lenkija, myli Liublino unijos idėją. Jiems buvo skausmingas nepriklauso- 
mybės rezoliucijos priėmimas; ji nutraukė tuos saitus, kuriuos Liublino unija reiškė. 


107. Jančevskis Kazimieras (Janczewski Kazimierz; 1878-1959), dvarininkas, Blinstrubiškio (Ra- 
seinių apsk.) dvaro savininkas, vienas iš tarpukario Lietuvos lenkų bendruomenės vadovų, va- 
dovavęs Kauno miesto Tarybai ir Lenkų komitetui. 

108. Kalbama apie Vilniaus lenkų komitetą, kurio lyderiai buvo Vitoldas Abramovičius, Toma- 
šas Zanas ir Stanislavas Kognovickis. 

Svarstymas, ar leisti lenkiškai kalbėti Seimo posėdžiuose (deputatas Smelevskis ne- 
kalba lietuviškai), ir amnestijos klausimas, ar turi apimti lenkų sąmokslininkus, yra 
taip pat skausminga lenkų deputatams. 


1920 metų gegužės 24 d. 
Pirmadienis 


Savo darbus Bagdoniškyje pradėjau nueidamas į Buniuškes pasikalbėti su šio kai- 
mo valstiečiais apie jų invaziją į Kumšas [...] Staigiai šiemet Buniuškės ėmė reikšti 
pretenzijas į Kumšų dalį, kurios be jokių abejonių ir neginčijamai priklauso Bag- 
doniškiui, taip pat Kumšo ežerą, kurio pusė priklauso Pakriauniams, o kita pusė 
Bagdoniškiui. Žiemą, kai Kriaunų valsčiaus komisija paliepė parduoti mišką kai- 
mams, Buniuškės išsakė pretenzijas dėl pinigų, priklausančių už medieną, iškirstą 
Kumšose. Dėl šio ginčo pinigai iki šiol yra komisijos įšaldyti. Kai Kumšos pavasarį 
buvo išnuomotos kažkokiai Nemickai ar Namickai, Buniuškės uždraudė nuomi- 
ninkei naudotis lauko dalimi ir ganyklomis, esančiomis išlikusio miško ploteliuose, 
užėmė Kumšų dalį, pačios savavališkai nusibrėžė ribas ir kuo ramiausiai ten gano 
arklius ir galvijus, tarsi tai būtų jų nuosavybė. Na, ir dar uždraudė nuomininkei 
ežere žvejoti, o pačios tai daro. 

Atėjęs į kaimą pirmiausia užsukau pas seniūną Joną Balčiūną, kuris kaip mūsų 
pokalbio liudininką pasikvietė ūkininką Adomonį. Aš jiems smulkiai nupasakojau, 
kad Buniuškių kaimo veikla yra nelegali, ir pasakiau, kad jei jie mano, jog ta Kumšų 
dalis priklauso jiems, gali reikalauti teismuose teisės į jos nuosavybę, bet jokiu būdu 
negali savavališkai užimti mūsų nuosavybės; nors ir norėčiau su kaimynais draugiš- 
kai sugyventi, man nelieka kito kelio, kaip tik įskųsti teismui Buniuškes dėl nuosa- 
vybės teisių pažeidimo ir reikalauti žalą atlyginti. Apie savo ketinimus juos įspėju ir 
kitą savaitę taip pasielgsiu, jei jie nenorėsią susitarti taikiai ir atsisakyti užgrobtos 
žemės geranoriškai. Balčiūnas ir Adomonis pareiškė, kad nors ir suvokia, jog [...] 
laikinai galiojant „rusų“ įstatymams jie negali teisme ieškoti teisybės, bet iš tikrųjų 
ta Kumšų dalis anksčiau priklausė jiems, o tai prisimena seniausi kaimo Žmonės ir 
tą dalį [...] neteisėtai atėmė ir pasisavino. Na, dabar jie laukia, kol Seimas tokius gin- 
čytinus atvejus tarp kaimo ir dvarų išspręs. Jiedu pabrėžė, kad kaimas vadovaujasi 
bendru nutarimu, priimtu per visuotinį kaimo gyventojų susirinkimą, ir pridūrė, 
kad jie ir vėl sušauks susirinkimą ir perduos mano žodžius. Mačiau, kad jie nenusi- 
teikę nusileisti ir kad kaimas tikisi, jog užėmęs faktiškai ginčytiną Kumšų dalį savo 
teisėms suteiks didesnę galią. Nors su Balčiūnu ir Adomoniu išsiskyrėme draugiškai 
ir draugiškai paplepėjome apie kitus dalykus, jaučiu ir esu įsitikinęs, kad be teismo 

neapsieisime. Aišku, apginčiau savo turtą, nereikia man įrodinėti nuosavybės teisės, 
pakaks įrodyti faktą, kad ta žemė visada priklausė, o Buniuškės į ją įsiveržė. Tačiau 
sugrįžęs iš kaimo išsitraukiau senuosius Bagdoniškio planus. Ir įsitikinau: jau senuo- 
se 1843 metų planuose, 2 metai iki Papos gimimo, vadinasi, dar gūdžios baudžiavos 
laikais, riba tarp Bagdoniškio ir Buniuškių, kurios tuo metu priklausė Pakriaušių 
Veisenhofams (Weyssenhoff), driekėsi visiškai taip pat, kaip ir pastaraisiais metais. 
Taigi, Buniuškių tvirtinimas, kad kadaise Kumšos jiems priklausė ir paskui buvo 
neteisėtai perduotos Bagdoniškiui, yra iš piršto laužtas. Tai išsigalvojimas, kad būtų 
įteisintos jų pretenzijos ir patenkinti apetitai. Niekada jiems ta žemė nepriklausė. Štai 
tiesiog valstiečiai bando, ar pavyks jiems užimti tą žemę. Ir visa tai tik dėl gobšu- 
mo. Jie norėtų, kad agrarinė reforma būtų ne sudarymas sąlygų ūkio gamybai tiems 
gamintojams ūkininkams, kurie jų neturi, bet kaip galimybė praturtėti iš kaimyni- 
nių dvarų ir dvarelių. Jie greičiausiai girdėjo tai, kad agrarinė reforma nėra tiesiog 
kaimo norų patenkinimas, tad tikisi sukurti pagrindą atsikąsti dvaro gabaliuką ir, 
prisidengdami ginčytina žeme, laimėti nepaisydami agrarinės reformos nuostatų. 
Tapatindami „lietuvių laisvę“ su valstiečių išaukštinimu, yra įsitikinę, kad Liaudies 
seimas, kuris turi būti teisingas, turėtų visuomet būti valstiečių pusėje, jei iškyla ko- 
kie nors ginčytini reikalai. Jų manymu, viskas, kas šiandien valstiečiams nenaudinga, 
yra rusiškos teisės padarinys, o lietuvių įstatymai turėtų būti skirti ne ponams, bet 
valstiečiams ir juos visada paremti. Tuomet jie bus teisingi ir laisvi. 


1920 Metų gegužės 25 d. 
Antradienis 


Su Jakšuku kažkaip sutariame. Nėra jis man simpatiškas ir jo elgesys mane dažniau- 
siai erzina. Bet vertinu tai, kad jis veiklus, apsukrus ir moka tvarkytis, o toks tipas 
Bagdoniškiui laikinai reikalingas. Esu įsitikinęs, kad Jakšukas nėra sąžiningas ir 
kad nelegaliai ne kartą pasinaudoja Bagdoniškiu, bet jis toks apsukrus, jog neįma- 
noma jo pričiupti. Bet, jei čia pasilikčiau ilgam, man nepatiktų toks patarėjas kaip 
Jakšukas. Nors galbūt jis praktiškas ir galėtų būti man naudingas, kadangi nesigau- 
dau ūkio reikaluose, bet nemalonu, kad sklaidosi ir mėgsta vadovauti. Jis priklauso 
tokių žmonių kategorijai, kurie mėgsta griežti pirmuoju smuiku ir trokšta ne pačios 
valdžios, bet būti matomi. Visur jis kišasi su savuoju „aš“, per galvas lipa, kad tik 
būtų pirmas, tarsi Bagdoniškyje jis būtų pirmasis asmuo. Jo elgesyje nujaučiu, kad 
jis Papos proteguotas, ir man tai nepatinka. Jakšukas yra ambicingas, pavydus ir 
trokšta valdyti. Jis negali pakęsti, kai aš tvarkau kokius nors reikalus jam nedaly- 
vaujant. Jam rūpi žmonėms palikti įspūdį, kad būtent jis čia viską sprendžia ir kad 

čia nieko be jo žinios nevyksta. Jis toks pavydus dėl savo autoriteto, kad galėtų viską 
pakęsti, bet ne mano sprendimus, kuriuos priimu su juo nepasitaręs. Nors man ir 
nemalonu, neretai nesikviečiu žmonių, kad išvengčiau tos mane žeminančios Jak- 
šuko pozos, bet iš esmės tenka jį toleruoti tokį, koks jis yra. Pirmiausia-dėl to, kad 
iš tiesų man, mažai nusimanančiam apie ūkį, jis yra praktiškas patarėjas, o antra, 
kadjis Papos statytinis, tad be kokios nors svarios priežasties negaliu jo savavališkai 
pakeisti kuo nors kitu, tuo labiau kad jis atstovauja visam Bagdoniškiui, o aš čia esu 
tik laikinai ir pats suprantu: šiais laikais apsukrus ir vikrus valdytojas Bagdoniškiui 
yra naudingas. Jakšuko noras viską žinoti ir kišti nosį, manau, kyla dėl jo pavydo, 
taip pat iš baimės, kad paaiškės kokios jo nuodėmės, tam kelią užkerta visur būda- 
mas ir neprileisdamas manęs bendrauti su interesantais. Bet panašu, kad neklystu: 
profesinis pavydas ir ambicijos turėti valdžią yra įgimti charakterio bruožai. Na, o 
jei taip yra, jei šis žmogus turi tokias silpnybes, mano įtarimai dėl jo nesąžiningumo 
neturi pagrindo. Nes eilinis vagišius greičiau draugiškai linkčiotų galvą ir meilin- 
tųsi man, o ambicijų silpnumas rodo, kad šis žmogus pasiduoda jausmams, kurie 
apsaugo tarsi žaibolaidis nuo paskatų pasipelnyti. Jakšukas, nors būna ir nepaken- 
čiamas, Bagdoniškiui išties yra nusipelnęs. Šiemet per prievartinį miško pardavimą 
(Bagdoniškio medžių) apsaugojo nemažai prekių ir nemenkai dėl to privargo. Taip 
pat labai narsiai gynė dvarą nuo rekvizicijos. Žmona, pasak Jakšuko, yra ne tik gera 
pagalbininkė, kuri verda ir prižiūri inventorių (veršelius, karves, kiaules ir paukš- 
čius) be jokio susitarimo ir specialaus atlygio, bet ir labai miela. 

Šiandien buvau Kumšose pas nuomininkę Namicką. Apžiūrėjau savavališkas ri- 
bas, kurias nusibrėžė Buniuškių kaimas, o po pietų turėjau svečių, - aplankė mano 
senas ir didis draugas, ūkininkas Justinas Malcas iš Rukelių. 


1920 Metų gegužės 26 d. 
Trečiadienis 


Šiemet pirmąkart išsimaudžiau. Kaip paprastai, maudžiausi dideliame tvenkinyje 
prie kelio - įprastoje Bagdoniškio maudynių vietoje. Nuostabios maudynės. Tvenki- 
nio vanduo švarus, nes aplink auga rugiai, tad galvijai iki jo neateina. Kelis kartus 
perplaukiau pirmyn atgal, paskui išlipęs ilgai sėdėjau nuogas ant kranto, džiūda- 
mas saulėje ir mėgaudamasis gamtos malonumais. Karšta, saulėta diena, gegužės 
kvapas, šiltas, tarsi tyčia pašildytas vanduo, vakaro paglostytas tvenkinio paviršius 
lygus tarsi stiklas (5-6 valanda vakaro), o virš jo skraido ir tupia į žoles didžiuliai 
vabalai, kregždutės sklando virš vandens, ieškodamos maisto ir nusileisdamos iki 
pat vandens, liesdamos jį kojytėmis ir pilveliu. Tvenkinį iš vienos pusės supa pievos, 

iš kitų pusių banguojantys rugiai, kurie lėtai linguoja jausdami kiekvieną vėjo gūsį, 
iš šilo atskrieja tolimas, vos girdimas vieversėlio čiulbesys. Nuostabus laikas. Mano 
Dieve - ne dėl turtų, o dėl paties Bagdoniškio grožio, dėl jausmų, kurie mane su juo 
sieja, kad jis liktų man ir mano šeimai, kad neišdarkytų jo agrarinė reforma, nors ir 
kaip nedidelis dvarelis - su pačiu dvaru, giraite, tvenkiniu, Sidabrine pieva ir kito- 
mis prisiminimais susaistytomis vietomis. 

Kasdien turiu vis daugiau pastebėjimų apie Lietuvą. Kai iš Lenkijos atvažiavau 
į Kauną, nustebino puikus aprūpinimas maistu, kuo Lietuva išties labai išsiskyrė iš 
kaimynių. Man atrodė, kad Lietuva yra rojus ir pažadėtoji žemė išbadėjusiai dėl karo 
liaudžiai. Bet pamažu mano žvilgsnis darėsi įžvalgesnis ir ėmiau pastebėti įvairias 
medalio puses. Tarp kita ko pastebiu, kad ne tik dvarininkai iš dvarų, bet ir turtingi 
ūkininkai ne visai patenkinti dabartine tvarka ir ekonominiais santykiais ir norėtų 
sulaukti kitokių permainų, nei siekia neturtingesnės masės, ir apie ką skelbia dau- 
gelis partijų, neišskiriant ir krikščionių demokratų. Kaip paprastai ieškau reiškinio 
priežasčių. Vakar pasikalbėjęs su ūkininku iš Rukelių ir šiandien su Jonu Kligiu, 
suradau atsakymo raktą, greičiau vieną iš galimos problemos raktų. Tarkim, Lenki- 
joje katastrofiškai krenta pinigų vertė. Dar prieš mėnesį Vilniuje už 100 ostmarkių 
mokėjau 280 lenkiškų markių, na, šiuo metu, kai buvau Kaune, lenkiškų markių 
kursas jau buvo 400 už 100 ostmarkių, o sako, kad šiandien mokėti reikėtų dar dau- 
giau. Žmonės kalba, kad toks pašėliškas lenkų markės nuosmukis (jų spausdinama 
iš tiesų daugiau ir markių esančių apyvartoje kiekis yra nežmoniškai didelis - visos 
Varšuvos spaustuvės spausdina pinigus) sukėlė didžiulį Lenkijos įsiskolinimą, kurį 
grąžinti ji gali nepajėgti. Man tai atrodo mažiau grėsminga, kadangi Lenkija iki šiol 
neturi savo nustatytos valiutos ir formaliai nėra susieta jokiu santykiu su auksu ar 
sidabru. Lenkų markė turi atitikti tokį metalo kiekį, kitaip sakant, turi turėti tokią 
valiutą, kokią priims Seimas. Aišku, Seimas gali, nustatydamas lenkų valiutą, priim- 
ti ir markių keitimo vertę, tokią, kokią nustatys: už svarą aukso ar sidabro gali reikėti 
mokėti arba 1000 markių, arba milijoną, o gal net ir milijardą. Eormalių kliūčių nėra, 
tad skola, skaičiuojama lenkų markėmis, iki šiol neapibrėžtomis, gali būti sumažinta 
iki minimumo. Bent jau formaliai tokia galimybė yra, tad šiuo atžvilgiu nieko bai- 
saus. Bet yra ir kitų neigiamų pasekmių, blogesnių dėl masiško pinigų spausdinimo 
ir nuolatinio markės smukimo. Pirmasis krizės ženklas - miesto aprūpinimo maistu 
krizė, sukelianti net badą. Lenkijos miestai yra gana gerai išsivystę, tad krizė sukelia 
rimtus santykių sutrikimus šalyje. Ūkininkas, ypač valstietis, nenori parduoti nei 
maisto, nei javų. Jam pakanka pinigų ir jam nereikia didinti jų atsargų popierėliais, 
kurie po mėnesio praras pusę savo vertės. Jis turi daugiau pinigų, nei gali išleisti. 
Prašo mokėti auksu arba Amerikos doleriais - tada parduos. O į lenkiškas markes 

net žiūrėti nenori. Lietuvoje turgaus dienomis turgavietės perpildytos, kaip kitados 
Lenkijoje, na, dabar ten turgūs menki, nes valstiečiai nenori nieko parduoti. | 


1920 metų gegužės 27 d. 
Ketvirtadienis 


Šiandien buvau Obeliuose ir turėjau susitikti su Vincentu Valiūnu iš Keležerių, bu- 
vusiu Kriaunų miškų komisijos pirmininku. Norėjau, kad jis pasižiūrėtų į mano 
dokumentus ir nustatytą kainą už medieną iš Kumšų miško; ji, mano manymu, su- 
laikyta neteisėtai dėl to, kad Buniuškės pasikėsino į Kumšų nuosavybę. Pakeliui į 
Obelius užsukau į Norvydiškį pas ponią Brunoną Vasilevską, kuriai turėjau per- 
duoti laišką, atsiųstą iš Varšuvos per Kauną. Ponia Brunona Vasilevska - jos vyras 
Brunonas 3 valakų Norvydiškio dvarelio savininkas, savo dvarą paveldėjęs iš ger- 
biamo a. a. mano krikštatėvio Brunono Tomaševskio (Brunon Tomaszewski), yra 
inžinierius, Putilovo įmonių Rusijoje prie Peterburgo, kur pasiliko gyventi, direk- 
toriaus pavaduotojas - atvyko į Norvydiškį su keturiais vaikais bolševikų laikais 
ir čia pasiliko, nenorėjo grįžti į badaujantį Peterburgo kraštą. Čia ponia Vasilevs- 
ka įgijo pačią blogiausią reputaciją, žmonės piktinosi jos atvirai palaidu gyvenimu, 
nuolatiniais meilės ryšiais su lietuvių karininkais. Pernai, kai Pakriauniuose buvo 
įsikūręs Lietuvos pulko štabas, štabo karininkai imtinai su pulkininku Glovackiu 
buvo nuolatiniai jos svečiai, vis jai meilikavo negalvodami apie pasekmes. Nuo tada 
ponia Vasilevska turėjo begalę meilužių, lankančių ją, o kartais gyvenančių pas ją iš- 
tisus mėnesius. Norėjau pažvelgti į tą vietinės reikšmės Veneros tarnaitę, liūtę, kurią 
prieš kelerius metus pažinojau, bet tada ji buvo jauna žmona. Nesužavėjo ji manęs. 
Šiandien ji jau Balzako amžiaus moteris, maždaug keturiasdešimties, turi keturis 
vaikus, vyriausiai dukrai, sako, jau penkiolika. Mane pasitiko vilkėdama chalatą; 
veidas gražus, akys dažytos, itin balta oda, mačiau ją, nes chalato iškirptė labai gili; 
moteris savo brandos zenite, ties pat senatvinio vytimo riba. Nemėgstu šio tipo mo- 
terų. Ji charakteringa koketė, o jos putlus kūnas, gražiai išpuoselėtos rankos, akys 
spindi aštriu kūniškuoju narkotiku, kuris yra per daug kūniškas. Ji atrodo per daug 
sultinga, jos kvapas virsta smarve, na, man tai kelia pasišlykštėjimą. Prisimenu ją, 
neseniai ištekėjusią, bet ji visiškai nepanaši į tą, kokia buvo, ji taip labai nepanaši, 
jog galėčiau teigti, kad tai ne tas pat asmuo, jei ne vaikai, kurių panašumas į tėvą 
stulbina, vadinasi, ir ji ta pati, kurią pažinojau. 

Liaudininkų laikraštyje Darbas išspausdintas įstatymo projektas, kurį svarstyti 
pateikė liaudininkai ir Valstiečių sąjunga. Tai agrarinės reformos įžanga, jos svar- 
biausias elementas. Jis numato nedelsiant nusavinti 250 dešimtinių miško ir juos 

suvalstybinti, duoti žemės ilgalaikiams nuomininkams (nuomotojai daugiau nei 20 
metų ir iki 20 dešimtinių), nutraukti kiek didesnes ir mažesnes nuomas, konfiskuoti 
majoratus (paveldėtą turtą), uždrausti prekybą žeme ir miškais, nutraukti sutartis, 
sudarytas dėl žemės ir miškų po gegužės 20 dienos, konfiskuoti privačių asmenų, 
kurių veikla kenkia valstybei, turtą ir dar daug smulkesnių nuostatų. Šį projektą Sei- 
mas perdavė komisijai skubiai svarstyti. Taigi, bijau, negalėsiu parduoti savo miško 
arba teks grąžinti žydui 500 markių užstatą, - o dalį jau išleidau. Nors šis įstatymas 
dar nepriimtas, tačiau neapykanta dvarams ir noras juos sugriauti taip padidėjo, 
kad abejoju, ar šis projektas bus sušvelnintas. Dvarų likimai nepavydėtini. Noras 
pasipelnyti, augantys apetitai. Kalba eina ne tik apie agrarinę reformą, bet ir apie 
kerštą dvarams, norą juos sužlugdyti. Šiandien dvarai kaip tas užspeistas ir šuni- 
mis užpjudytas žvėris. O kas blogiausia, suvaržytas kiekvienas jų žingsnis ir negali 
apsiginti. Tokiomis sąlygomis vykdoma reforma yra ne reforma, o kankinimas ir 
beginklio žvėries pribaigimas. Tačiau apetitai yra tokie dideli, kad sudėtinga bus 
juos patenkinti nesukeliant pykčio tarp išalkusiųjų. 


1920 metų gegužės 28 d. 
Penktadienis 


Šiandien vakare pasikviečiau samdinius sudaryti sutarčių. Jakšukas su jais tarėsi 
žodžiu, dar prieš šventą Jurgį, bet kai sąlygas surašė, jie atsisakė sutartį pasirašy- 
ti. Reikalavo padidinti atlygį ir sutrumpinti darbo valandas. Kadangi Jakšukas su 
jų sąlygomis nesutiko, šis reikalas pakibo ore. Samdinių reikalavimai sumažėjo iki 
90 pūdų grūdų per metus, 50 rusiškų rublių atlyginimo ir vidutiniškai 8 darbo va- 
landų per dieną; jos būtų paskirstytos taip, kad per 4 vasaros mėnesius jie dirbtų po 
10 valandų, per 4 rudens mėnesius - po 8 valandas ir per 4 žiemos - po 6 valandas. 
Savo reikalavimus jie patvirtino dvaro darbininkų sąjungoje, ją įsteigė sutuoktiniai 
Purėnai Rokiškyje (Purėnas“* bolševikų laikais buvo švietimo ministras Rokiškyje, 
paskui gimnazijos direktorius ten pat, dabar jis Seimo deputatas, deleguotas Utenos 
rinkėjų, į tą apygardą įeina ir Rokiškis. Seime jis priklauso socialdemokratų frakcijai. 
Jo žmona, labai ryški socialistė - nekenčiama dvarininkų ir kelianti jiems pasišlykš- 
tėjimą - yra Vienažindytė ir Rokiškyje dirba notare). Šiai darbininkų sąjungai pavei- 
kus, lygiai tokie reikalavimai pateikti ir kitiems aplinkiniams dvarams: Bagdoniškiui, 
Pakriauniams, Kriaunoms, Dobilams ir kt. Tik nedaugelis dvarų, tarp jų Kavoliškio, 
Panemunės išvengė samdinių protesto, nes iš anksto pasirašė darbo sutartis, dar 

prieš įsikišant Darbininkų sąjungai. Mums toks reiškinys kaip Darbininkų sąjunga 
yra visiška naujovė, piktinanti dvarininkus be galo. Jie mano, kad tai bolšęvizmo 
apraiška, ir negali apsiprasti su mintimi, kad kažkokia visuotinė organizacija gali 
samdiniams patarinėti ir kištis į privačius ir „laisvus“ nuomos santykius. Jei kada 
nors dvaruose samdiniai susitarę ko nors reikalaudavo, nutikdavo tai ne visuotinai, 
o tik pavieniuose dvaruose ir neorganizuotai. Paprastai samdiniai pralaimėdavo, nes 
dvarai niekuomet netoleruodavo solidarių išpuolių, instinktyviai jausdami pavojų 
sau. Dvarai, kaip ir bet koks kitas darbdavys, nori derėtis tik su vienu darbininku 
laisvu šalių susitarimu ir tik dėl individualių santykių. Pagaliau anksčiau dvarai tu- 
rėjo didžiulę persvarą prieš individualų darbininką ne tik todėl, kad nebuvo darbi- 
ninkų organizacijos, bet ir dėl to, kad nebuvo jokios socialinės darbininkų apsaugos. 
Dabar, savaime aišku, visai kitokios tendencijos. Seimas nustatys socialinės apsaugos 
įstatus, bet, pirma, jau samdiniai pajuto klasinį solidarumą ir pradėjo veikti jų or- 
ganizacija; antra, yra tam tikra įstatymo išlyga, kuri labai riboja dvarų laisvę sam- 
dant darbininkus. Turiu omeny, Seimas uždraudė atleisti darbininkus dėl to, kad jie 
nepasirašė sutarties; toks samdinys gali gyventi dvare tol, kol nesusiras kito darbo, 
naudotis žeme, sodinti bulves ir daržoves, kaip ir kiekvienas dirbantis samdinys, ir 
gauti iš dvaro po 1 pūdą grūdų per dieną kiekvienam šeimos nariui, o už tai turi ati- 
dirbti tam tikrą dienų skaičių. Na, kadangi gyvenamųjų patalpų, skirtų samdiniams, 
skaičius paprastai esti ribotas, labai sunku tokius samdinius pakeisti kitais, nes nėra 
kur jų apgyvendinti, ką jau kalbėti apie tai, kad po švento Jurgio samdinių apskritai 
rasti neįmanoma. Mūsų samdiniai taip pat nelabai susigaudo savo profesinės orga- 
nizacijos veikloje ir yra linkę jos įstatus, arba reikalavimus, kuriuos stengiasi įteisin- 
ti Kaune, tapatinti su galiojančiais. Tad faktiškai tuose dvaruose, kuriuose nebuvo 
pasirašytos sutartys - tarp jų ir Bagdoniškyje, - susiklostė neapibrėžta situacija, kai 
samdiniai dirba neaiškiomis sąlygomis, bet tiek valandų, kiek patys nusprendė, t. y. 
dabar po 10 valandų per dieną. Šiandien ilgai pasiderėjęs vis dėlto susitariau su sam- 
diniais ir rytoj, jei jie laikysis duoto žodžio, sutartys bus pasirašytos. Sutikau duoti 
didesnį mokestį natūra, o kitais klausimais tiek jie, tiek aš nusileidome, na, o dėl 
darbo valandų, jie sutiko dirbti 12 valandų vasarą, t. y. iki rugsėjo 1-osios, o paskui 
2 mėnesius po 8 valandas, 3-5 žiemos mėnesius - po 6 valandas. 


1920 metų gegužės 29 d. 
Šeštadienis 


Vakarykštį žodinį susitarimą su samdiniais šiandien perkėliau į popierių - parašiau 
lietuviškas sutartis, bet jie nepasirodė jų pasirašyti. Nežinau, ar tai reiškia norą nu- 

traukti sutartį ir derėtis de cape"“, ar paprasčiausiai pasirašymą atidėti. Labai tikėtina, 
kad samdiniai, prieš pasirašydami sutartį, nori pateikti ją savo sąjungai Rokiškyje ir 
be sąjungos palaiminimo jos nepasirašys. Jakšukas iš Jono Jodelės, anksčiau dirbusio 
Bagdoniškyje samdiniu, o dabar einančio „ekonomo“ pareigas, tiksliau vyriausiojo 
samdinio ir samdinių patarėjo, kuris nesikiša į šį konfliktą, bet paprastai sėdi ant 
dviejų kėdžių, nes vaidina dvaro ir darbininkų draugą, taip pat girdėjo, jog samdi- 
niai išties tarp savęs kalbėjosi, kad pirmiausia turi susisiekti su Darbininkų sąjunga 
Rokiškyje. Nesistebėčiau, bet manau, kad jie elgiasi nelojaliai, nes manęs neįspėjo, o 
aš savo ruožtu elgiausi lojaliai ir norėčiau atviro abipusio bendravimo. Kas žino, ar 
nebūtų geriau sudaryti sutartis su samdiniais tarpininkaujant Darbininkų sąjungai, 
nei kai samdiniai tai daro slapta. Jeigu sąjungos valdyboje yra rimtų žmonių, na, 
kad ir socialistų, taip, be abejo, būtų geriau. Tačiau samdiniai, matydami, kad dvarai 
yra mažų mažiausiai pasipiktinę tokiomis organizacijomis, verčiau jau paslapty laiko 
savo ryšius su jomis ir nesako apie tai dvarui. Iš čia kyla nesąžiningumas. Supykęs, 
kad samdiniai nesilaikė duoto žodžio ir neatėjo, nuėjau pas vieną iš inteligentiškiau- 
sių darbininkų, stalių Deksnį, ir pasakiau, kad, ko gero, turi trumpą atmintį: paža- 
dėjo, bet neatėjo pas mane. Deksnys atsakė, kad jie nepasirodė, nes šiandien ne visi 
darbininkai yra vietoje, du iš jų buvo išsiųsti į Kavoliškį lentų, o rytoj rytą pasirodys 
visi. Žiūrėsime, kas bus toliau. Aš jų nespausiu, nes juo daugiau rodysiu savo nekan- 
trumą, juo daugiau prielaidų suteiksiu jiems kelti naujus reikalavimus. 

Šiandien Januvkoje aplankiau Kazimierą Jankauską. Abu pasidžiaugėme vienas 
kitą pamatę ir pasikalbėjome. 

Tęsiu tai, ką prieš kelias dienas pradėjau: apie valiutų sukeltus padarinius Lietu- 
voje ir Lenkijoje. Lenkijoje kritus valiutos vertei ir spausdinant vis daugiau markių, 
kilo maisto krizė miestuose, apie ką jau rašiau. Krizė kyla, nes valstietis neparduoda 
savo derliaus, nes pinigo, kurio vertė kas mėnesį mažėja, kaupimas yra betikslis, 
be to, tų popierėlių jis turi begales, tad jam tiesiog neapsimoka nieko pardavinėti. 
Antra priežastis, kuri yra pirmosios padarinys, - ūkio gamybos mažėjimas. Vals- 
tietis ir apskritai ūkininkas (kiek kitokias sąlygas turi didžioji žemės nuosavybė - 
dvarai) neturi priežasčių pardavinėti savo prekę, tad nėra ir poreikio stiprinti pro- 
dukciją. Sakyčiau, atvirkščiai, siekiama gaminti tik savo poreikiams patenkinti ir 
kiek įmanoma daugiau savo ūkio ištekliais aprūpinti šeimą. Visuomenei ir šaliai 
tokia tendencija yra be galo pavojinga. Lenkijos valstietis vis geriau maitinasi ir 
geriau gyvena nei prieš karą, bet vis labiau skursta likusi visuomenės dalis ir pati 
šalis. Kilusi maisto krizė miestuose ir nuolatinis kainų augimas kelia miestiečių 

nepasitenkinimą. Žmonės, gyvenantys iš gaunamų pinigų, krentant jų vertei ir ne- 
sant maisto turi arba susitaikyti su savo poreikių mažinimu, kas visada kelia didžiu- 
lį nepasitenkinimą ir kam gali nebūti galo, arba turi reikalauti didesnių piniginių 
įplaukų. Todėl Lenkiją krečia nuolatiniai darbininkų streikai, kurie tik:didina dez- 
organizaciją ir kurie labai greitai įgauna politinę spalvą. Kita vertus, tai kelia nuo- 
latinį valdininkų nepasitenkinimą, kyšininkavimą, reikalaujama didesnio atlygio ir 
t. t. Valdininkų luomas prastėja ir jo moralinė vertė krenta. Šalis bando gelbėtis ir 
didina algas, kurios vis dėlto negali pasivyti krentančios valiutos, tad spausdina vis 
daugiau markių, o tai didina pinigų nuopuolį. 


1920 metų gegužės 30 d. 
Sekmadienis 


Samdiniai neatėjo. Sakė pasirodys 4 valandą po pietų, bet neatėjo. Vakare girdėjau 
versijų iš trečių, o gal net ketvirtų lūpų - per Jakšuką iš Jodelės, - kad penktadienio 
susitarimas negalioja ir kad pasirašys tik tada, kai įvykdysiu visus jų ankstesnius 
reikalavimus, nes tai, ką jie sakė penktadienį, jau negalioja ir, ko gero, jie turės dar 
naujų reikalavimų. Ką aš galiu padaryti. Jei ne, tai ne. Nematau išeities, nes faktiškai 
priklausau nuo jų malonės. Išvaryti jų iš darbo negaliu, negaliu ir pakeisti kitais, 
nes nieko nerasiu į jų vietą. Tad kam jiems nuolaidžiauti, žino, kad dvaras priklauso 
nuo jų ir kad gali elgtis taip, kaip nori. Dirba tik iš malonės ir tik todėl, kad be to 
negalėtų nieko reikalauti. Pagaliau, kaip bus kituose dvaruose, taip bus ir Bagdo- 
niškyje. Nežinau, ar jie tikisi, kad anksčiau ar vėliau atlyginimas visuose dvaruose 
bus suvienodintas ir kad samdinių solidarumas nugalės, ar tai kokioms nors visuo- 
tinėms nuostatoms įsigalėjus, ar įsikišus vyriausybei, o gal vienu metu, kai prasidės 
šienapjūtė ar javapjūtė, jie pradės streikuoti ir išsireikalaus, kad būtų vykdomi jų 
reikalavimai. Neįsivaizduoju, kas bus. Kam jiems dabar nusileisti ir sutikti dirbti, 
tarkim, po 12 valandų per dieną, kai jie gali dirbti ir po 10 valandų. Na, ir greičiausiai 
nenori išsiskirti iš samdinių, dirbančių kituose dvaruose. Na, o man labiausiai skau- 
du tai, kad jie elgiasi nenuoširdžiai. Nieko atvirai nesako, vienaip kalbasi su manimi, 
visai kitaip elgiasi už akių, kažką kurpia pakampėmis. Apie viską turiu sužinoti iš 
trečiųjų asmenų. Visai tai kvepia nemaloniu dvilypumu. 

Vakar buvo užsukęs vyriausias Kazimiero Jakubausko sūnus, taip pat Kazimie- 
ras, anksčiau Kaziuku vadinamas. Dabar jis gyvena su žmona ir vaikais Rokiškyje, 
dirba milicijos sekretoriumi. Užsibuvo ilgai ir privertė mane nuobodžiauti. 

Girdėjau kalbų, kad bolševikai nutraukė lenkų frontą Baltojoje Rusioje ir pasislin- 
ko gerokai į priekį. Kalbama, kad bolševikai užėmė Babruiską, ir apie jų Minsko 


116 


ofenzyvą, sakoma, kad artėja prie Vilniaus ir Švenčionių. Neįsivaizduoju, kiek tei- 
singos yra šios kalbos. Lietuviški laikraščiai, kai paskutinį kartą juos skaičiau, buvo 
pirmadienio ar sekmadienio. Jie dar nieko nerašė apie bolševikų pasiekimus. Kita 
vertus lietuviškuose laikraščiuose nebūna detalių žinių apie lenkų ir bolševikų karą, 
kartais pasirodo kokia nors žinutė, bet ir ji būna šališka, dažniausiai mielai praneša 
apie lenkų nesėkmes. Praėjusią savaitę, kai buvau Kaune, žinios apie lenkų ginkluo- 
tųjų pajėgų sėkmę buvo tikros. Kijevas, visa Dniepro linija net iki Biarezinos žiočių 
buvo lenkų rankose. Kovos vyko jau net kairiajame Dniepro krante. Iki šiol visuo- 
met lenkai laimėdavo prieš bolševikus. Negi taip staiga pasikeitė? Sunku patikėti, 
bet karas pateikia staigmenų. Reikia palaukti tikslesnių žinių. Labai pailgėjo lenkų 
frontas, nutolo nuo operacijų pagrindų, nuo įvairių pristatymų ir t. t. - galėjo lenkų 
padėtį apsunkinti, bet iš to, kas buvo iki šiol žinoma apie bolševikų pajėgas, sunku 
tikėtis jų persvaros (ne skaičiaus atžvilgiu) - prieš lenkų Pilsudskio kariuomenę. 


1920 metų gegužės 31 d. 
Pirmadienis 


Pavasaris baigiasi, kai peržydi jazminai. Paprastieji, klasikiniai, violetiniai jazminai 
jau kelias dienas vysta ir barsto žiedlapius. Bagdoniškyje pilna jazminų, nes jie čia 
mylimi. Be paprastųjų ir violetinių jazminų, yra dar daug specialiai išaugintų rūšių 
baltais ir tamsiai violetiniais žiedynais, tankiais, pasipūtusiais žiedais, atrodo tokie 
šiek tiek pasišiaušę. Paprastasis, violetinis jazminas stipriau kvepia, bet mažiau at- 
sparus už dirbtinai išvestą. Na, bet ir pastarieji jau baigia peržydėti. Ryškėja vasaros 
pranašai: jazminų pumpurai skyla, žydi gudobelės, bijūnai. Kiek čia esu, orai visą 
laiką nuostabūs. Laukai ir sodai jau ištroškę lietaus. Kokias dvi dienas pastebimi oro 
pokyčių pranašai - gaidžiai gieda, varlės labai šokinėja, antys smarkiai pliuškenasi 
vandeny, puola uodų spiečiai, šiandien vakare savotiškai suokia kikilis, tvanku, bet 
saulėti orai laikosi. 

Žmonės pasakoja: vakar kunigas Rageliuose liaudžiai pasakojo, kad bolševikai 
artėja prie Vilniaus. Ragelių klebonas yra žinomas kunigas Stakelė"", labai smar- 
kaus temperamento, nervingas žmogus, o jo smarkumą nuo nevaldomos furijos 
skiria menka plonytė linija. Šis žmogus labai aršiai nekenčia priešų. Kai kitados 
buvo Vilniaus dekanato kunigas, itin aistringai kovojo su lenkiškumu ir su len- 
kų bažnytine vadovybe, kad kurį laiką buvo suspenduotas. Bet ir toliau nesirenka 
priemonių kovodamas su politiniais krikščioniškosios demokratijos priešais, nors, 


111. Stakelė Stanislovas (1862-1930), kunigas, visuomenės veikėjas, baustas už nelegalios lietuviš- 
kos spaudos platinimą ir slaptas lietuviškas mokyklas. Nuo 1919 m. dirbo Ragelių kuratoriumi. 

aišku, Rageliuose jo veikla yra ribota, jis nepamiršta savo senosios neapykantos len- 
kams. Tad jo skelbiamos žinios apie neeilinius bolševikų (jų nekenčia ne mažiau nei 
lenkų) laimėjimus dar nėra įrodymas, kad tos žinios teisingos. Jos gali būti kilusios 
iš tų pačių gandų, kuriuos jau vakar girdėjau. Žinios apie bolševikų artėjimą pra- 
deda kelti nerimą ir tiems, kas jų baiminasi. Pavyzdžiui, ponia Jakšukienė, turėjusi 
nemalonumų su bolševikais, pradeda nervintis ir blogai nusiteikusi. Net jeigu pa- 
aiškėtų, kad išties bolševikai sumušė lenkus, kuo be galo sunku patikėti, ir kad ar- 
tėja prie Vilniaus, tai nėra tiesioginio pavojaus, kad jie ateis čia, į Lietuvos teritoriją. 
Bolševikai su Lietuva veda taikos derybas, pripažino jos formalią nepriklausomybę 
tautų apsisprendimo pagrindu ir net jau pripažino, kad Lietuvai priklauso Vilnius. 
Bolševikai nelabai paiso tarptautinės teisės formalumų, įsipareigojimų, pareiškimų 
ir derybų, vis dėlto galima daryti prielaidą, kad tik kartu, jeigu jiems pavyktų sunai- 
kinti didžiausią ir grėsmingiausią priešą - Lenkiją, nenorėtų kurstyti karo ugnies 
su Baltijos valstybėlėmis ir užsitraukti Anglijos nemalonę. Bet jei bolševikai prieitų 
iki pat Lietuvos sienų, esant tokioms socialinės revoliucijos tendencijoms, jau pati 
jų kaimynystė užkurtų dar stipresnius minėtų revoliucinių srovių laužus ir suteiktų 
visoms permainoms dar intensyvesnių spalvų, nei yra dabar. Rytoj būsiu Rokiškyje 
ir Kavoliškyje. Ten sužinosiu daugiau apie šiuos gandus iš bolševikų fronto. 

Šiandien vakare atėjo samdiniai ne pasirašyti sutarties, bet naujų derybų. Vėl 
kalbėjo apie darbo valandas ir kitus dalykus. Šį kartą kalbėtoju paskyrė Galvelį (se- 
nosios mamos tarnaitės - Evkos Galvelytės - brolį), vieną iš ramesnių žmonių. Pa- 
grindiniai kurstytojai - Jurėnas ir Dekonis liko nuošaly. Aišku, nieko mes nesusita- 
rėm. Pats jiems pasiūliau, kad verčiau reikėtų nesudarinėti sutarties, palikti faktinį 
status guo ir palaukti, kaip ginčiai išsispręs kituose dvaruose. Samdiniai mielai suti- 
ko. Žinojo, kad toks laukimas jiems yra patogesnis, nei pasirašyti sutartį ir nusileisti 
dėl kai kurių reikalavimų. 

Šiandien pradėjau sudarinėti Bagdoniškio įrangos ir baldų inventorių - kol kas 
tik gyvenamojo namo. Nors Bagdoniškis suniokotas, baldų dar yra tiek, kad šian- 
dien galima drąsiai juos parduoti už 100 000 ostmarkių arba ir brangiau. 


1920 metų birželio 1 d. 
Antradienis 


Šiandien važiavau į Kavoliškį, o pakeliui užsukau į Rokiškį. Įvairiose Rokiškio mies- 
telio įstaigose tvarkiau reikalus, tačiau nesuradau apskrities viršininko ir apskrities 
valdybos pirmininko - jie išvykę į Kauną. Tad ne visus reikalus galėjau sutvarky- 
ti. Apskrities valdybai palikau prašymą grąžinti pinigus, paimtus iš Bagdoniškio 

remiantis įstatymu dėl 10 procentų pinigų grąžinimo valstybei už parduotą mišką 
pagal 1919 metų spalį Rokiškio seimelio priimtą įstatymą (šis įstatymas, kaip išsi- 
aiškino Vidaus reikalų ministerijos Savivaldybių departamentas, pasirodė nelegalus, 
jau nekalbant apie tai, kad medienos iš dvaro miškų „pardavimas“ vietinės liaudies 
poreikiams žemomis kainomis yra ne pardavimas ir net ne spekuliacija arba lais- 
voji prekyba, o greičiau prievartinis atėmimas ir pinigai, gauti iš tokio „pardavimo“, 
buvo minimalus mokestis už nuostolį, bet ne užmokestis tikrąja to žodžio prasme. 
Net jeigu Seimelio įstatymas būtų legalus, mano nuomone, neturėtų būti taikoma 
Bagdoniškiui). Buvau ir pas taikos teisėją Buniuškių reikalais ir rytoj planuoju pa- 
teikti ieškinį. Šiandien norėjau tik pasitikslinti kai kuriuos techninius terminus, 
kaip jie skamba lietuvių kalba. Aš jų nežinau, o jie man reikalingi skundui surašy- 
ti. Paaiškėjo, ir taikos teisėjas nėra geras terminologijos žinovas - tad teks pačiam 
suktis taip, kaip sugebu. Pas taikos teisėją sutikau Apolinarą Vienažindį, agronomą, 
kuris dabar yra Rokiškio apskrities Ūkio ministerijos ir valstybės išteklių įgaliotinis. 
Bolševikų laikais jis Rokiškyje dirbo ūkio komisaru. Dėl savo darbo pobūdžio jis 
turi reikalų su dvarais, kurie iš esmės jo nemėgsta ne tik todėl, kad anksčiau bendra- 
darbiavo su bolševikais, kas nenuteikia dvarų su juo geranoriškai bendradarbiauti; 
dvarininkai jaučia, kad tai žmogus, anaiptol neskubantis palengvinti jų padėtį, o 
greičiau atvirkščiai - tik ir laukiantis, kol dvarų ūkis smuks, o jis galės vyriausybės 
vardu įsikišti ir pareikalauti: vardan produkcijos didinimo dvarų valdymas turi būti 
perleistas į valstybės rankas; tai dvarams kelia didžiulį politinį nesaugumą. 

Iš Rokiškio nuvykau tiesiai į Kavoliškį. Pagal Juleko"* laišką, kurį gavau vakar 
Bagdoniškyje, Kavoliškyje turėjo būti pirklys Rabinovičius. Bet šiandien į Kavoliškį 
atėjo Rabinovičiaus siųsta telegrama: į Rokiškį atvyks tik rytoj vakare, tad Kavoliš- 
kyje pasirodys poryt. Na, o laikraščiai, kurie pasiekė Kavoliškį, spausdina Seimo 
svarstomą agrarinės reformos projektą; jį pateikė liaudininkų frakcija, apie tai esu 
užsiminęs dienoraštyje. Pirminis projektas jau sušvelnintas. Nekalbama, kad ne- 
delsiant bus valstybinami privatūs miškai, kurių plotas daugiau nei 25 dešimtinės, 
apie žemės atidavimą ilgalaikiams jos nuomotojams ir t. t. Matyt, šios problemos 
sustabdytos, kol bus paskelbta galutinė agrarinė reforma. Šios dienos rašinys at- 
spindi stambius ir greitai vykdytinus potvarkius. Jie susiję su majoratais ir prekyba 
(spekuliacija) miškais. Antroje straipsnio dalyje rašo, kad stabdomas privačių miškų 
pardavimas, trečias straipsnis - sustabdyti leidimų miškui kirsti išdavimą, išsky- 
rus kirtimus savo poreikiams ir vietinės liaudies reikmėms. Tad galima daryti iš- 
vadą: sutartys, pasirašytos iki straipsniui pasirodant, galioja, o nauji leidimai nebus 


112. Komorovskis Julius. 


119 


išduodami ir sutartys nebus pasirašomos (na, galima pačiam eksploatuoti mišką). 
Taigi, kadangi aš iki šiol nesu pasirašęs sutarties su Rabinovičiumi, tai greičiausiai 
pagal tą straipsnį jos jau negalėčiau pasirašyti, nors turiu leidimą. Mane tai nerami- 
na, nes sunku suvokti, kaip Bagdoniškis išgyvens be pinigų, gautų pardavus mišką. 
Tačiau patogią kombinaciją ir išeitį pasiūlė Peisachas Ruchas. 


1920 metų birželio 2 d. 
Trečiadienis 


Peisachas Ruchas turi seną sutartį, sudarytą su Papa dėl 150 sieksnių pušų pirkimo 
iš Stačiaragio miško dar 1918 metais, dar esant vokiečiams, tad ji parašyta vokiečių 
kalba. Sako, kad galioja. Ši sutartis dėl įvairių priežasčių - greičiausiai dėl bolševikų 
invazijos, o paskui uždraudus lietuviams kirsti miškus - nebuvo iki šiol realizuota, 
nors Ruchas sumokėjo tam tikrą sumą. Jos pratęsimas buvo patvirtintas Papos raš- 
teliu. Taigi dabar juo galima pasinaudoti ir kirsti mišką. Vadinasi, tai bus ne nauja 
sudaryta pirkimo sutartis, o senosios realizavimas, tad nenusižengsime Seimo pa- 
taisoms, draudžiančioms prekiauti, jei dar nėra sudarytos sutartys. Na, o kaina bus 
tokia, dėl kokios tarėmės gegužės mėnesį. Rabinovičius pasirašė dideles sutartis su 
Hektoru dėl Radkūnų, Skrebiškio ir Pžezdzieckio miškų; jis pats gal nelabai rūpina- 
si mažu Bagdoniškio sandoriu, bet Peisachas Ruchas, darantis kažkokias kombina- 
cijas su Rabinovičium, labai tuo rūpinasi 
tiek dėl pelno, tiek dėl to, kad sugrįžtų 
investuoti pinigai, juolab kad privati pre- 
kyba miškais pamažu ims nykti, o kainos 
gerokai pakils, tad pirkėjams labiau nei 
bet kada anksčiau rūpi turėti prekių at- 
sargas. Lygiagrečiai pardavinėsiu mišką 
vadinamajam vietos liaudies poreikiui 
sumažinta kaina. Rytoj į Bagdoniškį turi 
atvykti Peisachas Ruchas ir Rabinovičius 
ir apžiūrėti miško sklypus, kuriuose leis- 
ta kirsti medžius, o poryt turi atvykti Du- 
setas - valstybinis girininkas; jis nustatys, 
ar kertamos vietos atitinka planą, kurį 
pažymėjo Miškų departamentas. 
Rokiškyje ir Kavoliškyje, o kartais ir 


Naručio ežeras. Reprodukcija iš Vilnius ir Vilniaus 
kraštas. Krašto pažinimo pradai, Kaunas, 1922, p. 101. gavęs nepilną informaciją iš laikraščių, 


patikrinau gandus apie bolševikų pergales ir jų žygiavimą link Vilniaus. Negaliu ga- 
rantuoti, kad mano surinkta informacija yra šimtą procentų teisinga, bet bent jau ne- 
toli tiesos. Kaip visada nėra dūmų be ugnies; gandas, nors ir perdėtas, vis tiek kyla iš 
realaus šaltinio. Taigi, bolševikai iš tiesų nutraukė lenkų frontą kažkur tarp Polocko 
ir Kraslavos, ėjo link Dvinos (Dauguvos) ir įslinko giliai į Vilniaus guberniją, ypač 
Dysnos ir Švenčionių apskrityse. Perėjo Dysną, užėmė Gluboką. Sakoma, kad Ge- 
nerolas Majevskis'“, vadovavęs lenkų daliniui, buvo pašalintas ir atiduotas į teismą 
dėl blogo gynybos organizavimo, o nutraukto fronto vadu buvo paskirtas Šeptyckis 
(Szeptycki)“*. Lenkai metė ten savo rezervą ir pajėgas, sulaikė bolševikus ir atseit juos 
net atrėmė (kaip toli, nežinau, bet sako, kad Glubokas jau atgautas). Sakoma, kad pa- 
vojaus jau nebėra. Vilniuje buvo baimintasi, bet atseit jau niekas vilniečiams negresia. 
Sugrįžęs į Bagdoniškį išgirdau paskalą, kad bolševikai jau Vilniuje. Aišku, tai netiesa 
arba pavėluotas Vilniaus panikos aidas. Na, kaip minėjau, iš tiesų nieko itin konkre- 
taus negaliu pasakyti. Tačiau tendencija, net ir paskalų - bent jų ištakos Rokiškyje ir 
ypač tarp žydų, - yra skirta nusiraminimui ir linkusi parodyti lenkų sėkmę. 

Po pietų iš Kavoliškio grįžau į Bagdoniškį. Pakeliui taikos teisėjui palikau ieš- 
kinį dėl Buniuškių ir Kumšų nesutarimų. Pateikiau 4775 markių žalos atlyginimo 
ieškinį už svetimo turto užgrobimą. Ginčo dalyką įvertinau 7000 markių. Ieškinio 
pateikimas ir mokesčiai atsiėjo 353 markes (imama 5 proc. ieškinio vertės). Lietuvoje 
taikos teismų kompetencija siekia 10 000 markių (ost). Tai kur kas racionaliau nei 
Lenkijoje, kur kompetencija siekia vos 1000 lenkiškų markių (pagal šios dienos kur- 
są apie 150-200 ostmarkių). 


1920 metų birželio 3 d. 
Ketvirtadienis 


Vakar pirmą kartą susikirto mano ir Jakšuko keliai. Sugrįžęs iš Kavoliškio, Jakšuko 
neradau; jis buvo nuvykęs į Obelius ir Antanašę, o sugrįžo vakare man vakarieniau- 
jant („vakariene“ Bagdoniškyje vadinu šviežią pieną). Paprašiau, kad atsisėstų šalia, 
ir pasakojau jam apie mišką, apie reikalus, kuriuos tvarkiau Rokiškyje, apie tai, ką 
girdėjau Kavoliškyje. Jakšukas buvo kaip stabo ištiktas. Nors jis labai apsukrus ir, 
atrodytų, turėtų būti lankstus, paprastai jis yra medinis, bent jau su manimi, vi- 
sada labai šaltas, kone išdidus, o akys žvelgia pašaipiai, kas kartais provokuoja, o 


113. Majevskis Stefanas (Majewski Stefan; 1867-1944), generolas, nuo 1919 m. gegužės iki liepos 
mėn. vadovavo Lenkijos 7-ai armijai. Čia pateikiamos žinios - klaidingos. 

114. Šeptyckis Stanislavas (Szeptycki Stanisław; 1867-1950), generolas, 1918-1919 m. lenkų kariuo- 
menės generalinio štabo viršininkas. 

gal net kelia iššūkį. Jis nesielgia stabiliai, būna nervingas, kaprizįingas; jam patiktų 
imponuoti, valdyti, atrodo iš prigimties plėšrus, žiaurus ir kerštingas. Jis nėrą mielo 
charakterio, ne tas žmogus, su kuriuo malonu turėti reikalų ir lengva bendrauti. 
Žinau, jis geria degtinę, apgirsta ir turi nesveiką širdį. Įtariu, linkęs į neurasteniją, 
o gal net isteriją. Bet kokiu atveju atrodo jis kaip tipiškas isterikas, tai išduoda net 
jo akys. Jis mainosi, o karštligiškas veiklumas pereina į neveiklumą, sumišusį su 
depresija. Be jokios abejonės, gabus žmogus, bet nestabilios psichikos. Vikrus, su- 
geba rasti išeitį, bet kartu pasiduoda kažkokioms slaptoms, jo viduje slypinčioms 
nuotaikoms, kurios atima humoro jausmą. Neįmanoma su juo draugiškai ir pati- 
kliai pasikalbėti. Nepatinka man tokie žmonės ir nemoku su jais sugyventi. Mudu 
suvedė likimas, bet tai manęs anaiptol nežavi. Taigi, kai aš kalbėjau, o Jakšukas 
klausėsi it koks medinukas, tarsi kas nors jį stabdytų, jam tai prikišau, pasakiau, 
kad praėjusią dieną, važiuodamas į Kavoliškį, pakeliui į Rokiškį sutikau mūsų sam- 
dinį Deksnį ir kad nežinojau, jog jis tą dieną buvo atleistas nuo darbų. Jakšukas į 
mane pažvelgė klausiamai: „Na, ir kas? Ko ponas iš manęs norite?“ Kai jam švelniai 
atsakiau, apskritai esu švelnus žmogus, jog norėčiau bent jau būti įspėtas, kad kuris 
nors samdinys staiga gavo atostogų, Jakšukas staiga pratrūko. Pradėjo piktai man 
aiškinti, kad su juo elgiuosi kaip su kokiu šešiolikmečiu pienburniu, kad kimbu prie 
smulkmenų, kad jis nėra pratęs prie tokių tarpusavio santykių ir negali su tuo taiks- 
tytis, kad Bagdoniškyje daug nuveikė vien dėl idėjos, kad arba jis vadovauja ir turi 
autonomiją, arba turi viską mesti ir atsistatydinti, nes nepakęs, kad aš menkinu jo 
autoritetą, kad Jodelės paklausiau, kiek javų pasėta Bagdoniškyje, kai Jakšukas vis- 
ką užsirašinėja, o tokia mano kontrolė jį žemina ir t. t. Į tokį jo išpuolį sureagavau 
santūriai, bet kietai. Aš tikrai minkštas ir švelnus, žmonėms apskritai nepriekaiš- 
tauju ir ypač niekada sau neleidau Jakšukui pasakyti griežtesnio žodžio, priešingai, 
elgiausi su juo maloniai. Nemėgstu žmonėms primesti savo valios ir užsėsti jiems 
ant sprando, labai mažai kišuosi į tą Jakšuko veiklos sritį, kurią menkai išmanau, 
bet noriu žinoti visus jo sprendimus ir veiksmus, nes manau, kad turiu tokią teisę, 
ir manau, kad galiu savo dvare siekti informacijos pas ką patinka ir kur patinka; 
tik vieną dalyką privalau daryti - netrukdyti Jakšukui ir nedaryti priešingų spren- 
dimų su juo nepasitaręs, ką aš ir darau. Bet kad aklai turėčiau visko atsisakyti ir 
nieko nežinoti, kai turiu teisę įsakinėti ir valdyti, nors ir pasitaręs su Jakšuku, - to 
jau būtų per daug. Galų gale savo labui privalau kontroliuoti. Jakšukas, išgirdęs 
mano žodžius, pamažu atvėso, ėmė rimti, vaikštinėti iš vieno kambario kampo į 
kitą, pagaliau išėjo į kitą kambarį ir atsklido jo balsas, kad jis labai nervingas ir 
kad atsiprašo, jog nesusilaikė. Taip baigėsi mūsų pokalbis. Nežinau, ar tai dėl ner- 
vų ligos, ar bandyta tokiu būdu mane pažaboti ir sudaryti sąlygas sau besąlygiškai 

valdyti. Šiandien jau nieko apie vakarykštį incidentą nekalbėjome, tarsi nieko nebū- 
tų įvykę. Šiandien Jakšuką išsiunčiau į Dusetas pas girininką. 

Šiandien buvo atvykę pirkėjai - Rabinovičius ir Ruchai - tėvas Michelis ir sūnus 
Peisachas. Apie tai rytoj. Vakare buvo Kazimieras. 


1920 metų birželio 4 d. 
Penktadienis 


Teisiniu požiūriu su miško pardavimu nėra taip blogai, kaip atrodytų. Pirklys Rabi- 
novičius, vakar buvęs Bagdoniškyje ir atvykstąs iš Kauno, sako, kad pataisų, kurias 
priėmė Seimas, 2 straipsnis kalba ne apie miškų pardavimą, o apie miško žemės; tai 
reikštų, kad tekstas, spausdintas Kauno žiniose, jį ir skaičiau, buvo klaidingai pateik- 
tas. Tokiu atveju pagal gautus leidimus galima parduoti mišką, o pataisos 3 punktas 
draudžia išduoti tik naujus leidimus ateity kirsti mišką. Mano miško pardavimas 
Rabinovičiui nėra toks rožėmis klotas, kaip galėtų atrodyti pavarčius išankstinę ge- 
gužės 2 d. sutartį. Rabinovičius dėl 5000 markių užstato neatsisako pirkti mišką - 
pagaliau abu Ruchai, Michelis ir Peisachas, nenorėtų prarasti tokios progos, - tačiau 
keičia pirmines sąlygas. Kadangi miško eksportas į užsienį, į Vokietiją, per kurią 
eina tranzitinis eksportas į Angliją, sustabdytas (lietuviai taip atsako vokiečiams, 
uždariusiems sieną kitų prekių įvežimui į Lietuvą) ir šiais politiškai pakitusiais lai- 
kais neaišku, ar eksportas bus sugrąžintas ir ar paskui vėl dėl kažkokių priežasčių 
nebus uždraustas, tad Rabinovičius nori, kad anksčiau sutarta 300 markių suma už 
medienos sieksnį būtų susieta su eksportu; jeigu eksportas nebūtų įmanomas, jis 
moka tik 100 markių už medienos sieksnį, nes tokiu atveju medis galėtų būti skirtas 
tik malkoms. Geležinkeliai už malkas maksimaliai moka po 500 markių (Rabino- 
vičius skaičiuoja: 100 markių - kirtimas ir darbas miške, 200 markių - medienos 
išvežimas geležinkeliu, 50 markių - administracinis mokestis, 50 markių - pelnas). 
Už žievę, tai yra už pačią žievę ir už prarastą svorį, dedant medieną be žievės, sutin- 
ka mokėti ne daugiau nei po 20 markių. Iš principo aš sutikau su šiomis sąlygomis, 
nes man labai rūpi, kad pardavimo sandoris įvyktų, nenoriu pasilikti sau užstato ir 
sustabdyti sutarties, nes pats matau, kaip labai pasikeitė sąlygos ir kad pirklys ne- 
pajėgus pirkti miško buvusiomis sąlygomis. Sudėtingiausia bus nustatyti, eksportas 
vyksta ar ne, o nuo to priklauso didžiulis kainos skirtumas - 300 ar 100 markių. Be 
to, Rabinovičius atsisako pirkti storesnę prekę, kaip festmetras. Tad mano pirkimo 
sandoris gali būti labai jau smulkus. Tačiau termino sutarčiai pasirašyti dar nenu- 
statėme. Pirkliams pardavinėsiu plonesnes pušis sieksniais, nes man tai geriau, nei 
parduoti valstiečiams pagal nustatytą kainą, net jei jie mokėtų po 100 markių nesant 

eksportui, o valstiečiams pardavinėsiu storesnes pušis statyboms valstybine kaina, 
nes taip vėlgi patogiau, nei ją skaičiuoti sieksniais. 

Jakšukas sugrįžo iš Dusetų - be girininko, kuris negalėjo atvykti. Per pekis at- 
važiavo Hektoras Komorovskis ir užsibuvo iki vakaro. Jakšukas su Hektoru elgėsi 
labai nemaloniai; moka jis, kaip ta gyvatė, būti dviveidis, o tiksliau, ciniškai šaltas ir 
gudrus, o kartu įžūlus, toks, kuris lieka nesugautas, kaip vijūnas. Jis šaltas kaip plie- 
nas ir iš pažiūros mandagus, bet sugeba taip mane pažeminti Hektoro akivaizdoje, 
taip mane ignoruoti, kad jo santykis su Hektoru man tarsi antausis ir provokacija. 
Bjaurus jis žmogus ir nė minutės netoleruočiau jo šiose pareigose, jei Bagdoniškis 
man priklausytų. Jis intrigantas ir perversmininkas, be to, kažkokios keistos mora- 
lės žmogus. Galbūt laikinai jis ir naudingas Bagdoniškiui, bet pirmiausia jis naudin- 
gas pats sau, ir jaučiu: galų gale jis bus didžiulė bėda Bagdoniškiui. 


1920 metų birželio 5 d. 
Šeštadienis 


Visą dieną praleidau Stačiaragio miške. Pasiėmiau Jakšuką ir du girininkus - Sa- 
dovskį (Sadauską) ir Aleksiejūną, - kartu su jais pagal Miškų departamento nubrėž- 
tas linijas ėmėme ženklinti sklypus kirtimui. Vakar pagal planą apskaičiavau sklypų 
dydžius ir atstumus tarp jų. Šiandien planą pasiėmiau ir pirmiausia nustačiau tiesią 
pirmojo sklypo liniją; pirmosios linijos galutinių taškų tiesiąja sujungimas buvo su- 
dėtingiausias dalykas, nes reikėjo žymėti tiesiai kuoliukais iki vieno taško ir tiesiai 
išvesti ją į kitą tašką. Du kartus suklydome, na, o iš trečio karto pavyko. Kai pirmo- 
ji linija jau buvo pažymėta, nuvesti kietas lygiagretes buvo paprasčiau. Iki vakaro 
pažymėjome abi pirmojo sklypo linijas ir pirmą antrojo liniją. Pirmadienį mums 
reikės nutiesti antrą antrojo sklypo liniją ir visas trečiojo sklypo linijas. Sklypų plo- 
tis po 25 sieksnius, atstumai tarp sklypų - po 50 sieksnių. Pietų namo negrįžome; 
pasimaitinome pas girininką Sadauską Prapultynėje. Dirbti miške buvo be galo 
malonu. Stačiaragio miškas, vienintelis Bagdoniškyje, buvo karo labai mažai sunio- 
kotas ir gerai atrodo. Daugiausiai popieriui skirtos medienos, bet yra ir tinkančios 
statyboms. Popieriui gaminti skirti medžiai be galo gražūs ir būtų išties gaila, jei 
jie, užuot ėję popieriaus gamybai (po 300 markių), būtų atiduoti malkoms (po 100 
markių už sieksnį). Pušys šiame miške labai aukštos ir sveikos. 

Na, niekaip negaliu apsiprasti su tuo nelemtu Jakšuku. Jis mano bête noire"5 
Bagdoniškyje. Net ir mišką matuojant iniciatyva priklausė man, kad ir koks būtų 


115. C'est sa bête noire (pranc.) - tai jo nemėgstamas, nekenčiamas asmuo. 

vikruolis Jakšukas, nieko apie prekybą miškais neišmano; mačiau, kaip jis nervinosi, 
kad nejis vienintelis valdo, ir bandė kur tik galėdamas įkišti savo trigrašį ir perimti 
vadžias į savo rankas. Jis be galo man pavydi ir, manau, manęs nekenčia; mano bu- 
vimas Bagdoniškyje jam yra košmaras. Toks Jakšukas - tai riešutėlis, kurio sunku 
atsikąsti ir kurį nebus lengva pašalinti iš Bagdoniškio. Papa juo džiaugėsi, bet dar 
klausimas, ar Bagdoniškis iš jo turės daugiau naudos ar žalos ir sugrįžęs Papa patirs 
nemalonumų. Jakšuko žmona simpatiškesnė už savo vyrą ir iki šiol man patiko, bet 
dabar anaiptol nežavi: ji labai „cekava“ ir visur kiša savo nosį, mėgsta šnipinėti, moka 
vaidinti ir gal net geriau už patį Jakšuką, pasitelkusi visą savo moterišką sumanumą, 
saugo vyro postą. Žodžiu, puiki porelė, kurios gobšumui pabaigos nėra, ypač kai 
esi tokioje padėtyje, kaip aš čia. Visai kitaip imčiausi tvarkytis, jei būčiau Bagdoniš- 
kio šeimininkas, na, net jeigu reikėtų su Papa derinti kiekvieną savo veiksmą. Bet 
Jakšukus gali atleisti tik Papa, o ar jis manimi patikės - dievaži, nežinau. Jakšukas 
stengiasi mane atriboti nuo visų Bagdoniškio reikalų, keldamas man scenas, net 
paprašius apie viską informuoti, ir niekada nieko nesakytų, jei nepareikalaučiau to 
daryti. Tad pagal Jakšuką aš esu niekas, kuris nieko neklausinėja ir nemato, bet atė- 
jus laikui būtent man prieš Papą reikės atsiskaityti, nes net neabejoju, kad Jakšukas 
Papą atitinkamai nuteiks mano atžvilgiu. 


1920 metų birželio 6 d. 
Sekmadienis 


Šiandien po ankstyvų pietų nuvažiavau pasimatyti su Piotru Rosenu (Piotr Rosen) 
į Gačionis. Po karo dvarai šiose vietose, pagaliau kaip ir visoje Lietuvoje, ištuštėjo 
ir dvarininkų kaimynystėje yra nedaug. Arčiausiai Bagdoniškio stovi tuščias Anta- 
našės dvaras, tuščias - Pakriaunių, tuščias - Tarnavos. Artimiausias kaimynas yra 
Gačionys, paskui Kavoliškis, Pžezdzieckių Rokiškis, Antazavė p. Izos Ropaitės (Iza 
Roppowna). Tolimesni kaimynai, su kuriais šiais laikais jau būtų sudėtinga palaikyti 
glaudžius ryšius, tai Panemunė, kur gyvena ponai Benkevičiai, Oskaro Rutkovskio 
Šakaliai, Zygmunto Rutkovskio Kazliškiai ir t. t. Dvarų tuštėjimo pradžia fiksuoja- 
ma 1915 metais, kai, prieš įžengiant vokiečiams, dvarininkai masiškai bėgo į Rusiją. 
Vokiečių okupacijos laikais didžioji dvarų dauguma buvo ištuštėjusi. Aišku, labiau- 
siai nukentėjo tie dvarai, kurių savininkai pabėgo. Vokiečiai juos užėmė, suniokojo, 
iškirto miškus, sunaikino inventorių, išsivežė baldus. Po Rusijos revoliucijos ir Bres- 
to sutarties, 1918 metais, dalis dvarininkų sugrįžo. Bet netrukus prasidėjo bolševikų 
invazija. Vieni bėgo nuo jos, kiti, kurie pasiliko, netrukus buvo išvaryti iš dvarų arba 
paimti įkaitais ir išvežti į Rusiją, arba blaškėsi po miestelius, arba slapstėsi persirengę 

valstiečių drabužiais, arba klaidžiojo miškuose, arba prasibrovė, už fronto linijos į 
lietuvių ar lenkų pusę. Jau metai, kai čia nėra bolševikų. Jau galima grįžti į dvarus. 
Kai kas sugrįžo, bet didžioji dalis - dar ne. Dauguma tupi lenkų pusėje, Varšuvo- 
je arba tikrojoje Lenkijoje, arba Vilniuje, arba Lenkijos okupuotoje Lietuvos dalyje. 
Vieni bijo grįžti, nes Varšuvoje prisiklausė perdėtų gandų apie lenkų persekiojimą 
Lietuvoje ir jiems atrodo, kad vos tik čia pasirodys, tuoj pat lietuviai juos sugaus, ka- 
lins, kankins ir t. t. Baimės kupinos akys mato lietuviškojo bolševizmo bangą, kitus 
erzina faktas, kad čia, Lietuvoje, jie jausis svetimi, čia valdymas yra ne tik svetimas, 
bet ir priešiškas. Daug yra ir tokių, kurie šventai tiki lenkų intervencija ir laukia 
lenkų pusėje, kol ji įvyks, tikėdami, kad ji sunaikins revoliucines agrarinės reformas 
Lietuvoje; jos dvarams gresia tikras košmaras, o tada jie, saugomi Lenkijos, sugrįš 
kaip teisėti savo dvarų šeimininkai. Na, yra tarp pabėgėlių ir tokių, kurie džiaugiasi 
užimamomis pareigomis Lenkijoje ir renkasi ramų gyvenimą nei grįžimą į sunio- 
kotus dvarus, į kuriuos nenori grįžti ir dėl galimos agrarinės reformos, ir dėl to, kad 
tuose dvaruose jau neįmanoma ūkininkauti, o juos atstatyti reikia daug energijos, 
pinigų ir t. t. Tad tupi Lenkijoje ir laukia geresnių laikų, kokių nors pokyčių. Kai ku- 
rie iš jų, pavyzdžiui, Motiejus Romeris"“ iš Antanašės, tarnauja lenkų kariuomenėje. 
Aišku, tie, kurie negrįžta, materialiai pralaimi, nes jų dvarai vis labiau griūna ir, gali 
būti, bus valstybės užimti, jie pralaimi ir politišku požiūriu, nes kai nėra savininko, 
gresia turto konfiskavimas, o agrarinė reforma juos palies pirmuosius ir labiausiai. 
Piotras Rosenas vokiečių okupacijos laikais gyveno Rusijoje. Ten 1917 ar 1918 me- 
tais, sulaukęs 50-ies, vedė jauną 24-erių metų panelę Bžozovską (Brzozowska), savo 
giminaitę, neturtingą merginą, generolo Bžozovskio dukrą, jos motina Chylevska iš 
Didžiųjų Kazliškių. Piotro Roseno vedybos visiems jį pažinojusiems buvo didžiulė 
staigmena ir sensacija. Jis buvo laikomas nepataisomu senuoju kavalieriumi. 1918 
metais, dar valdant vokiečiams, su žmona grįžo į Gačionis, paskui, atėjus bolševi- 
kams, pabėgo už lietuvių fronto į Vilnių, kai jį užėmė lenkai, o išvarius iš šių kraštų 
bolševikus, sugrįžo į Gačionis. Jis kartu valdo dvarus: Valunio Veisenhofo (Weys- 
senhoft) - Tarnavos ir Jūžintų bei Antoniovos (Antanienės) Veisenhofos - Pakruojį. 
Materialiai jis gerai laikosi. Girdėjau, „daro“ didelius pinigus ir jų daug turi. Jis tapo 
Lietuvos priešu ir aiškiu obskurantu. Na, bet jis visada toks buvo: turi polinkį daryti 
pinigus ir niekas daugiau jam nerūpėtų, jei tik netektų baimintis agrarinės refor- 


116. Romeris Motiejus Steponas (Römer Maciej Stefan; 1890-1950), Bronislavo ir Marijos Jundzi- 
laitės (z JundzilHėw) sūnus. Pirmojo pasaulinio karo metais buvo mobilizuotas į Rusijos armiją, 
pasižymėjo fronte ir apdovanotas Šv. Jurgio kryžiumi. Vėliau įsijungė į J. Daubaro-Musnickio 
korpusą, tarnavo štabe, po to buvo generolo K. Sosnkovskio (Sosnkowski) adjutantu, po mokslų 
buvo pakeltas į Lenkijos kariuomenės majorus, tarpukariu - Lenkijos pašto ir telegrafo minis- 
terijos tarnautojas. 

mos ir galėtų ramiai sau spekuliuoti. Šiandien pirmą kartą pamačiau Piotro žmoną. 
Ji miela, ne itin patraukli, šiek tiek blankoka, neišraiškinga, bet jauna, sudaro labai 
geros įspūdį. Ji patiko net Papai, kuris įsivaizdavo, kad jį įsimylėjo ir, kiek žinau iš 
žmonių (iš Elizkos Komorovskos, Jakšuko), užsiminė labai rimtai: jei Piotras Rose- 
nas numirtų, tai ją galėtų vesti Papa. 


1920 Metų birželio 7 d. 
Pirmadienis 


Vėl visą dieną praleidau Stačiaragio miške. Su Jakšuku ir girininkais matavome ir 
žymėjome kirtavietes. Diena buvo apniukusi, protarpiais pylė lietus kaip iš kibiro. 
Bet darbas buvo malonus, kai baigėme, gailavau, kad tai jau viskas. Vis dėlto gražus 
tas miškas, o ypač miško pievelės. Vienoje vietoje aptikau milžinišką akmenį - tikrą 
uolos atplaišą, nuo amžių neliestą žmogaus rankos, ko gero, nuo tada, kai ledynai jį 
čia iš Skandinavijos atplukdė. Jį apgaubė miškas ir išgelbėjo nuo susprogdinimo. 
Prieš kelias dienas gavau laišką iš Vilniaus, iš Marynios. jame buvo du laiškai. 
Vėlesnis, gegužės 24 dienos. Laiške rašoma, kad gegužės 27 dieną turėjo būti Evos 
vestuvės Vilniuje. Tad greičiausiai dabar ji jau ponia Mejerienė. Na, o pati Marynia 
tikisi su majoru Tšesniovskiu (Trzešniowski) susituokti šių metų rudenį. Abejoja, ar 
gaus skyrybas, tad ketina susituokti šiaip, dėl tikėjimo. Marynios laiške nėra jokių 
panikos dėl bolševikų ofenzyvos ženklų, kuri tuo metu turėjo būti pačiame įkarš- 
tyje. Priešingai, Marynia taip gerai nusiteikusi, kad svajoja su majoru nusipirkti 
dvarelį Baltojoje Rusioje, kur nors Dokšicų apylinkėse. Na, o dėl lenkų ir bolševikų 
fronto, tai kaip tik vakar man į rankas pateko Kauno žinių numeris, kuriame buvo 
perspausdinti kariniai lenkų pranešimai. Paskutinis jų (neprisimenu datos, bet ti- 
krai gegužės mėnesio) skelbia fronto liniją; Naručio ežeras - aukštutinė Berezina. 
Šie pranešimai jau alsuoja laimėjimu, bet nurodyta fronto linija rodo, kad bolševikai 
pažengę pirmyn. Tai reikštų, kad jie yra giliai Dysnos apskrityje ir siekia Švenčionių 
bei Vilniaus apskritis. Viename pranešimų buvo minimi Pleščanicai ir Zembinas. 
Sunku pasakyti, kurlink eina bolševikų fronto linija nuo Naručio ežero iki Dvinos; 
į Dysną ar Drisą, ar dar kaip nors kitaip. Berezinos linija ties Barysavu ir Babruisku, 
atrodo, išliko nepakitusi. Nurodyta fronto linija rodo jos nestabilumą: nuo Dvinos į 
Narutį ir iš ten į aukštutinę Bereziną - tai turi arba išsiplėsti ir išsilyginti bolševikų 
naudai Dineburgo"" arba Švenčionių kryptimi, galbūt dar Barysavo ar Babruisko, 


117. Daugpilio. 

arba turi išsilyginti lenkų naudai, atstūmus bolševikus link Dvinos. Kai neturi lai- 
kraščių, pavėluoji kelias savaites su įvykių apžvalga. 

Lietuvių markė, kuri iš tiesų yra vokiečių, vis kyla į viršų. Tai byloja apie Liekis 
vos ekonomikos augimą ir reiškinius, o gal net ypatingą psichologiją, kuri iš esmės 
skiriasi nuo tos, prie kurios pripratau Lenkijoje, lygiai taip sistemingai ir beviltiškai 
krentant lenkų valiutai. Lietuva, be jokios abejonės, pasielgė labai protingai - per 
anksti neišleido savo pinigų, nepabandė įsivesti savo „valiutos“. Jos kaimynės - Len- 
kija ir Latvija - neišvengė šios klaidos ir turėjo tragiškų padarinių. 


1920 metų birželio 8 d. 
Antradienis 


Jau kokia savaitė, kai baigėsi kaitra ir sausra ir prasidėjo lietaus sezonas, kurį lydi 
vėsa. Mūsų klimate tai normalus reiškinys. Dažniausiai antrojoje gegužės pusėje pa- 
gal seną kalendorių, arba birželį, orai atvėsta. Šalnų nebūna, bet termometras rodo 8, 
10 laipsnių šilumos arba dar mažiau. Toks oras išsaugo augmenijos spalvas ir leidžia 
pailsėti gamtai. Laukai jau buvo ištroškę vandens, prasidėjus lietums, pievos gerokai 
sužėlė. Vien tik žmogų ši vėsuma ir lietus blogai veikia. Pasidaro liūdna ir nuobodu. 
Visa, kas supa, atrodo pernelyg pilka, širdį užlieja ilgesys. 

Šiandien į Bagdoniškį buvo atvykęs Dombrovičius (Dabrowicz), Pžezdzieckio 
dvaro valdytojas iš Skiemonių už Obelių, pareikalauti grąžinti 2000 markių skolą, 
ją Papa pasiskolino dar 1917 metais. Sumokėjau jam 1000 markių, daugiau negaliu, 
nes baigiu išnaudoti grynuosius, gautus iš Rabinovičiaus kaip užstatą. Jei ne numa- 
tomos įplaukos už mišką, kurį tuoj pat pradėsiu pardavinėti valstiečiams statyboms, 
nežinau, kaip susitvarkyčiau su einamosiomis Bagdoniškio išlaidomis. 

Šiandien su Nemecka sudariau 3 metų Kumšų nuomos sutartį ir buvau Stačiara- 
gio miške su Micheliu Ruchu, jis užmetė akį į kirtavietes ir išsirinko vieną, vidurinę, 
ir paliko du pjūklus medžiams pjauti. Rytoj Michelis turi atvykti į Bagdoniškį su 
sūnumi Peisachu ir pirkliu Rabinovičiumi. 

Buvau dienoraštyje užsiminęs apie neigiamus ekonominius ir politinius santy- 
kius, sukeltus valiutos nuosmukio: maisto problemą miestuose, miestiečių neturtą, 
streikus, inteligentijos skurdą, ūkio produkcijos mažėjimą, žaliavos pramonei stygių 
ir t. t. Na, bet ūkininkai, valstiečiai ir dvarininkai gyvena gerai. Valstiečiai maitinasi 
kur kas geriau nei prieš karą, grynųjų turi pakankamai, bet net jei jų ir neturi (pini- 
gai šiais laikais užima tiek vietos, kad nėra jų kur laikyti), bet kada ir labai lengvai 
ką nors pardavę jų turėtų. Mokesčiai taip pat nedideli, pirmiausia dėl to, kad Seimo 
daugumą sudaro valstiečiai, tad jie neskuba mokesčiais apkrauti, o antra dėl to, kad 

nuosavų pinigų spausdinimo sistema sukuria specifinę bankroto psichologiją, ver- 
čiančią išsigelbėjimo visame kame ieškoti lengviausiai ir paprasčiausiai pasiekiamu 
keliu - didinant naujų popieriukų emisiją senoms skylėms lopyti. Visai kitokia situ- 
acija tokioje šalyje kaip Lietuva, kuri nesekė kaimynų pėdomis ir nespausdino savų 
pinigų. Tas kelias gali būti itin pavojingas, bet jam nereikia daug pastangų - tad 
finansų ministro Jono Vileišio valdymo laikais Lietuva taip pat norėjo imtis šito ir 
taip gydyti finansines problemas. Tuo metu Lietuvos iždas buvo apverktinos būklės. 
Išėjus okupantams reikėjo visą šalies variklį organizuoti ir paleisti veikti, o tepalo 
varikliui - grynųjų — ižde trūko. Mėnesių mėnesius valstybė nemokėjo kareiviams 
ir algų valdininkams, kas kėlė pasipiktinimą kariuomenėje, kartais pasireiškiantį 
maištu, valdininkų dezorganizacija ir demoralizacija. Pradėdama spausdinti savo 
pinigus, valstybė norėjo lopyti skyles taip, kaip jas lopo kaimynai. Lietuva tada pra- 
dėjo derybas su užsienio šalimis (su Skandinavija) dėl pinigų spausdinimo. Tačiau 
derybos neatnešė jokio efekto, o pasikeitus valdžiai atsirado ir naujų sprendimų - 
greičiausiai patariant Anglijai, protingajai Lietuvos favoritei. Lietuva atsisakė savų 
pinigų emisijos, nuosavos valiutos reikalus atidėjo ir ekonomiką pagrindė okupa- 
cinių pinigų „oberost“ atsargomis, kurias garantavo vokiečiai. Šie pinigai (ostrub- 
liai ir ostmarkės) - laikinoji mokėjimo priemonė ir dėl to, kad šalis nesukūrė jiems 
konkurencijos, sulaikė juos šalyje. Vokiečių valiutos kilimas apsaugojo Lietuvą nuo 
kaimyninių pinigų antplūdžio, kurie, mažesnės vertės ir privalomi, nerado kelių į 
šią šalį ir negalėjo konkuruoti su ostmarkėmis. 


1920 metų birželio 9 d. 
Trečiadienis 


Lyja. Pirklys Rabinovičius neatvyko. Rytą Jakšukas nuėjo į Matautų mišką ir parda- 
vinėjo medžius statyboms valstiečiams iš Matauščiznos kaimo. Kartu su juo nėjau, 
ne todėl, kad lijo, o kad neturiu teisės pardavinėti medžių Matauščiznoje, ir tik iš- 
imties atveju kelis pardaviau ir nenoriu figūruoti tame reikale. Kelis kartus buvau 
išėjęs iš namų, buvau net į laukus išėjęs, bet lietus mane vis parvarydavo namo. 
Ilgesys kamuoja. Ypač tokią dieną kaip ši, kai lyja nuo ryto iki vakaro, o lauke 
šalta ir šlapia, vėjas šėlsta medžiuose, o aš, pasimetęs ir vienišas kaime, tarsi koks 
atsiskyrėlis, sėdžiu namie ir neturiu net su kuo pasikalbėti, nes su manimi šiame 
name gyvena tik Jakšukų šeima; su jais mažiausiai norisi bendrauti. Tokią dieną 
ilgesys nusėda širdyje ir viso gyvenimo prisiminimai iš giliausių pasąmonės ker- 
telių lenda tarsi tankus rūkas, kuris, žiūrint pro langą, dengia horizontą ir užlieja 
jį monotoniškais lašais. Namai, kuriuose gyvenu, yra mano gimtieji namai, juose 

prieš 40 metų gimiau ir čia prabėgo mano vaikystė su spalvingų jaunystės epizodų 

virtine, tad į atmintį sugrįžta minios artimų žmonių ir pažįstamų, kurių ne vienas 

jau mirė ir iš kurių nė vieno čia nėra. Pirmiausia grįžta mano brangiausioji Mama - 
mūsų širdis, iki pat mirties taip pulsavusi mūsų širdyse, kad kartais atrodydavo, jog 

embriono syvais su ja vis dar esame susiję. Tuo labiau slegia namų tuštuma tokią 

lietingą dieną, kartais prapliūpstančią smarkiu lietumi ir tyliu medžių, niokojamų 

vėjo, skundu. Ak, kad galėčiau sugrįžti į savo jaunystę, kad galėčiau siausti ir mylėti, 
kaip mylėti buvo galima, kad ir 30-ies metų amžiaus ir ne vien tik fiziškai pasiten- 
kinant, nes tam ir keturiasdešimtmetis tinka, bet visais savo syvais, visa jauna siela, 
lanksčiau kaip anksčiau. Mylėti dar galbūt ir galima, bet ką daryti, kad būtum myli- 
mas, kaip būdavo anksčiau. Ech, kvaili norai ir darganotos dienos užgaidos, vienišo 

kaimo svajotojo, kurio jaunystė jau nuskriejo, o senatvė dar ledu nesukaustė. Tegu 

Tavoji atmintis, Aniusia, vienintele Tu mano, saugo mane nuo šių betikslių svajų! Tu 

buvai tokia didžiulė mano gyvenimo laimė, kad nuodėmė trokšti susigrąžinti jau- 
nystę ir ją pražydinti naujais žiedais. Gėlė Tu mano buvai, Vienintelė man, Tu, kuri 

man atsidavei visa savastimi, taip labai mana buvai, kad labiau ir būti neįmanoma. 
Nuostabus tai buvo žiedas, žiedas, kuriame tilpo visas mūsų gyvenimas, kuris dvi 

asmenybes, du gyvenimus - Tavo ir mano - suliejo į vieną visumą, į vieną mūsų as- 
menybę. Ar galiu, ar leista man dar ko nors trokšti, kai Tave turėjau? Dinkit iš akių, 
chimeros! Dinkit pojūčių slėpiniuose tūnančios dvasios. Tavo Michasius, Aninka, 
ramus bus ir nepakils iš tavo kapo naujoms laimės paieškoms. Padėk man, Dieve! 


1920 metų birželio 10 d. 
Ketvirtadienis 


Rytą buvau Stačiaragio miške. Pardaviau kelis medžius valstiečiams, su Jakšuku ir 
girininku pažymėjau vidurinėje, pirkliams skirtoje kirtavietėje medžius, kurių ap- 
imtis yra per 12 colių ir kurie popieriui neturi būti imami. Šiandien dvi darbininkų 
poros pjauna antradienį paguldytas pušis ir lupa nuo jų žievę. Net keista, kokia šian- 
dien saulėta diena, nudžiuginusi širdį po vakarykštės darganos. Džiugu, nors dar ir 
šalta, o Jakšukas baiminasi šalnų. Po pietų pasirašiau su nuomininku Aleksiejūnu 
Stačiaragio dvarelio nuomos sutartį. Sąlygos dar su Papa sutartos. Paskui apėjau lau- 
kus. Dar kartą įsitikinau, kokie pasibaisėtini dobilai ir vietomis silpni rugiai; daržo- 
vės viename lauke vidutinės, bet kitame, besiribojančiame su Boniukais, tikrai ne- 
įpatingos. Vakare užsuko Valainis iš Meldučių, mano senas pažįstamas ūkininkas. 
Gavau iš Lukomskio telegramą, rašytą iš Kauno. Nieko nesuprantu, ko jis nori. 
Lukomskis praneša, kad būtinai (rusiškai „nepremenno“ - telegrama rašyta rusiš- 

kai) vyksta į Kauną. Neįsivaizduoju, kodėl jis man praneša apie savo atvykimą, nes 
nors rašiau jam iš Bagdoniškio, siųsdamas laišką iš Šiaulių, jo nekviečiau į Kauną. 
Arba Obeliuose yra jo laiškas, su kuriuo susijusi ši telegrama, arba telegramos teks- 
tas yra iškreiptas ir Lukomskis greičiausiai man praneša apie savo atvykimą į Kauną, 
bet greičiausiai man neliepia ten atvykti. Pagaliau kam rašytų „važiuoju“ į Kauną, 
jeigu telegrama siųsta iš Kauno. Rytoj būsiu Obelių pašte - galbūt rasiu Lukomskio 
laišką, kuris išspręs šį galvosūkį. 

Iš Jakšuko girdėjau kažkokius gandus, nežinau, kas jų šaltinis, kad Kaune vyksta 
neeiliniai įvykiai, kokie - nežinau. Sako, visi laikraščiai uždaryti, leidžiamas tik vie- 
nas, lietuviškas, kuris išvertus į lenkų kalbą skamba Žycie robotnicze („Darbininkų 
gyvenimas“). Įtariu, kad kalba eina apie paprasčiausią streiką, tik ganduose išaugan- 
tį iki kažkokių neeilinių įvykių. Kai nėra laikraščių, niekas neaišku, nieko nevyksta 
pasaulyje, ir tai duoda peną gandams ir paskaloms. Kita vertus šiais neramiais lai- 
kais už nieką laiduoti negalima, pats nelogiškiausias gandas gali staiga pasirodyti 
ne tik teisingas, bet ir blankesnis už tiesą. Nemanau, kad praėjus tokiam trumpam 
laikui nuo Seimo sušaukimo prasidėtų kokie sprogimai, tad netikiu šiuo gandu. 

Ir vėl gąsdina bolševikais, sako, kad jie arti. Sako, netoli Švenčionių. Pats Die- 
vas žino, kiek čia tiesos. Pagal paskutinius lenkų pranešimus - dar gegužės mėne- 
sį - bolševikų frontas siekė Naručio ežerą. Susidaro įspūdis, kad toliau nepasislinko, 
o gal net buvo nustumtas atgal. Jeigu laikraščių nėra, sunku bus ką nors apie tai 
sužinoti. Aš nepriklausau tai žmonių kategorijai, kuri nesureikšmina bolševikų jė- 
gos ir veikimo būdų ir pervertina Lenkijos militaristinius gebėjimus. Klausimas, ar 
bolševikai, jeigu nugalėtų lenkus Lietuvoje ir pasiektų dabartinę demarkacijos lini- 
ją, įvestų savo pajėgas į Lietuvą, ar apsiribotų išvydami lenkus, išlaikydami bonam 
fidem'“ ryšius su pradėtomis taikos derybomis ir jau praktiškai pripažintu Vilniumi 
kaip Lietuvos dalimi. Atrodytų, nenorėdami erzinti Anglijos, kuri bolševikų inva- 
ziją laikytų jos provokacija, ir nors pati nesiųstų savo kariuomenės ginti Lietuvos, 
tačiau amunicija paremtų lenkus dėl to, kad neprisidarytų per daug priešų, kol Len- 
kija išlieka bolševikams grėsminga, turėtų sustoti ties Lietuvos siena. Bet lenkams 
pralaimėjus antroji priežastis praranda svarumą, o bolševikai visuomet turi anti- 
pacifistinį požiūrį, savo agresyvią priežastį - tarptautinės revoliucijos propagandą 
ir visų valstybinių buržuazinių sienų panaikinimą. Jų skelbiama laisvai pasirinktos 
tautybės idėja prieštarauja jų socialiniams revoliuciniams principams, ji nepripažįs- 
ta tautinių valstybių formavimosi ir skelbia visuotinę proletarų revoliuciją. 


118. Bonam fidem (lot.) - sąžiningus, garbingus. 

1920 metų birželio 11 d. 
Penktadienis 


Šiandien prieš pietus nuvažiavau į Obelius. Bet veltui, nes pašte neradau jokių laiš- 
kų, radau tik senus laikraščius, išleistus birželio 2 dieną. Šias žinias jau žinau iš kitų 
šaltinių - iš Rokiškio ir Gačionių. Tad vakarykštė Lukomskio telegrama ir toliau 
lieka paslaptimi. Pasitvirtino tai, ką sakė Jakšukas - Kaune laikraščiai neleidžiami. 
Iš Obelių žydų sužinojau, kad streikuoja Kauno spaustuvininkai. 

Valstiečiai perka mišką. Prieš tris dienas pradėjau jiems pardavinėti medieną 
statyboms, ir kasdien nulaša grynųjų, po kelis šimtus markių arba rublių. Užvakar 
Jakšukas pardavė šiek tiek medžių Matautų miške, vakar jau šiek tiek pardavėme iš 
Stačiaragio, o šiandien visas būrys valstiečių pareiškė norą pirkti mišką. Daugiau- 
siai - Kurkliečių valstiečiai, iš jų vienas žydas (Kurkliečiuose yra žydų kolonistų), 
vienas valstietis iš Matiekų ir vienas iš Kalniškio. Iš viso nusipirko medžių už keturis 
šimtus keliasdešimt markių ir maždaug už tūkstantį rublių. Bėda su rubliais. Paly- 
ginti su lietuvių marke, rublio kursas nuolatos smunka, o ostmarkės vis kopia į viršų. 
Miesteliuose prekių už rublius neįmanoma gauti - reikalauja mokėti markėmis. O 
kaime valstiečiai perka ir parduoda už rublius, nors ir čia mieliau imamos markės. 
Bet šioje šalies dalyje, kuri dar pernai buvo valdoma bolševikų, markių yra labai ma- 
žai, o rublių pilna. Tad esant būtinybei rubliai turi kursuoti. Daugelis už medieną 
taip pat moka rubliais, nes kitokių pinigų neturi. Imu santykiu du rubliai už markę, 
bet kadangi rublis nuolatos smunka, negaliu būti tikras, kad tas santykis išsilaikys. 
Rublių kaupiasi vis daugiau, nes kai reikia mokėti, tai beveik visur reikalaujama mar- 
kių. Kitas nepatogus aspektas yra tas, kad rublių vertė priklauso nuo kupiūrų dydžio. 
Kuo jos didesnės, tuo kursas geresnis. Brangiausios kupiūros po 500 ir po 100 rublių, 
paskui po 25 rublius, 10 rublių kupiūros dar yra priimamos, 5 rublių - iš didelės bėdos 
ir itin nenoriai, o 3 ir 1 rublio kupiūros jau niekur nepriimamos. Ir dar viena rublių 
bėda - skylutės; pakanka, kad kupiūroje, nesvarbu, būtų bent mikroskopinė skylu- 
tė, įplėšimas, tokio popierėlio nieku gyvu niekas nepriima. Tad kiekvieną priimamą 
rublį reikia kuo įdėmiau apžiūrėti prieš šviesą ir, nepaisant to, vis tiek atsiranda sky- 
lėtų. Aišku, kalbu apie vadinamuosius caro, kitaip tariant, mikolajevkas, nes yra dar 

„dumkos“, „kerenkos“ ir sovietų rubliai, kurie apskritai nenaudojami apyvartoje. 

Šiandien gavau Hektoro laišką, ir sužinojau, kad Papa jau Varšuvoje. Neaišku, 
ar Papa jau grįžta, ar iš Torunės sugrįžo į Varšuvą tik dėl to, kad jam pritrūko pini- 
gų, ir negalėdamas jų sulaukti, nepaisydamas nuolatinio bombardavimo laiškais ir 
telegramomis norėjo būti arčiau galimo kredito, kurį lengviau gauti Varšuvoje nei 


* Banknotai, kurie buvo išleisti Rusijos dūmos parėdymu. 

Torunėje. Dabar Elizka, kuri buvo Kaune, išsiuntė jau Papai pinigus per Vilnių - 
Marynią (ko gero, 5000 rublių, juos iškeitus išeis apie 10 000 markių). Žiūrėsime, 
ar Papa, gavęs tuos pinigus, ten dar pasiliks ar išdrįs keliauti į Vengriją, ar jam bus 
jų per mažai ir sugrįš, pasimokęs iš patirties, ir nepasitikės vaikais, kurie taip ilgai 
neišsiuntė jam pinigų. Jis dėl jų visais varpais skambino jau kelis mėnesius. 

Jakšukas šiandien sau leido antrą kartą įtūžti ant manęs. Nuėjome su juo į miš- 
ką pardavinėti valstiečiams medžių iš Kurkliečių. Jakšukas matavo jų apimtį, užsi- 
rašinėjo į knygelę ir skaičiavo, o aš priiminėjau pinigus. Jau vakar pastebėjau, jog 
Jakšuką nervina net ir tai, kad ne jis, o aš surenku pinigus. Matyt, tai žeidžia jo 
liguistas ambicijas. Vaikštinėdamas po mišką, retkarčiais pažvelgdavau, kaip Jak- 
šukas matuoja medžius. Staiga jis sprogo ir pareiškė: jei juo netikiu ir kontroliuosiu, 
kaip jis matuoja, jis viską mes ir eis namo. Aš jo nekontroliavau, tik žiūrėjau vien 
iš smalsumo, nes gal pats būčiau kvailas, jei manyčiau, kad Jakšukas, matuodamas 
medžius man esant, ims apgaudinėti. Atėmiau iš jo matavimo prietaisą ir pats pa- 
baigiau matuoti, o Jakšukas nuėjo namo. Su šiuo pavydžiu ir greitai įsižeidžiančiu 
žmogumi labai sunku sutarti. Jis, ko gero, būtų patenkintas, jei aš nieko neveikčiau 
ir būčiau tik šeimininkas popieriuje, o jis būtų vienintelis turto šeimininkas. Jis jau 
mane nustūmė nuo žemės ūkio reikalų, nes aš čia esu tik laikinai, o tam, kad ūki- 
ninkautum, reikia gyventi nuolat, taip daro Jakšukas, bet vis dėlto norėčiau bent jau 
būti informuojamas apie veiksmus, ko Jakšukas nedaro, jei pats visko neišsiklausi- 
nėju. Dabar dar supyko, kad į miško reikalus kišuosi. Dievaži, tai žmogus, su kuriuo 
bendradarbiauti neįmanoma. 


1920 metų birželio 12 d. 
Šeštadienis 


Nuo šiol pardavinėdamas mišką neimsiu Jakšuko su savimi. Tas žmogus toks am- 
bicingas ir taip trokšta valdžios, kad nepakenčia nė vieno, turinčio tokias pat teises 
kaip jis. Darbe jis turi griežti pirmuoju smuiku, turi diriguoti pats, o ne su kuo 
nors kartu, nes antraip sprogsta iš pykčio. Ir jis gerai dirba, puikiai orientuojasi, yra 
iniciatyvus, bet su juo neįmanoma bendradarbiauti. Mano statusas Bagdoniškyje 
neleidžia jo atleisti. Juolab kad ir aš pats matau: šiais laikais jis labai praverčia. Tad 
tenka taikstytis su jo arogantiška prigimtimi tokiu principu, kad tiesiog neprileisiu 
jo prie tos veiklos, kuria aš užsiimu. Jis liguistai pavydus. Bet tenka pripažinti, kad 
jo patarimai būna drąsūs. Štai dabar jis pasiūlė kreiptis į Kriaunų valsčių ir pasiūlyti 
mišką, suskirstytą kirtavietėmis, pirkti šio valsčiaus žmonėms, nes jei to nepadary- 
siu, šio valsčiaus valstiečiai, besirūpinantys savo gerove, labai nenorės leisti medieną 

išvežti už valsčiaus ribų. Kai šią žiemą valsčiaus miškų komisijos pigiai pirko dvaro 
miškus savo žmonių poreikiams patenkinti ir kai Bagdoniškis norėjo apsaugoti savo 
mišką nuo tokio kirtimo bei paprieštarauti svetimoms Rokiškio ir Obelių valsčių 
komisijoms, pasikvietė į pagalbą Kriaunų valsčių, kurio liaudis stojo mišką ginti. 
Dėl to miškas buvo kertamas tik valsčiaus reikmėms, ir tai apsaugojo jį nuo visiško 
iškirtimo. Tad dabar šio valsčiaus gyventojai šnairuos į pirklį, kuris išsiveš medžius, 
ir į kitų valsčių valstiečius. Jie tai laiko skriauda ir mano, kad vykdant tokį laisvą 
pardavimą mišką išgraibsto tie, kas turi daugiau grynųjų, o vargingesni žmonės lie- 
ka nuskriausti. Pastarosiomis dienomis medžius pirko kitų valsčių (Obelių valsčius, 
Matauščiznos, Matiekų ir Kalniškio kaimų bei Rokiškio valsčiaus Kurklių kaimo) 
valstiečiai. Man pačiam buvo atėjusi tokia mintis, kad Kriaunų valsčiuje reikėtų 
paskelbti apie parduodamą mišką. Bet Jakšukas teisingai pataria: reikia tiesiogiai 
kreiptis į valsčių su pasiūlymu, kad šis tarpininkautų ir su rašteliais atsiųstų tuos 
žmones, kuriems iš tikrųjų reikalinga mediena. Jakšukas tikina, kad miškas bus 
greičiau parduotas ir tokiu būdu valstiečiai neturės motyvo sukilti ir neleisti išvežti 
medžių. Valstiečių pasipriešinimas iš tiesų yra pavojingas, nes nėra jokių priemonių 
su juo kovoti. Liaudies Lietuvoje valstietis šiandien yra galingas ir puikiai tai žino. 
Jo poreikiai ir jo požiūris į teisingumą turi didesnę galią nei senieji rašytiniai įsta- 
tymai, galiojantys iki šiol formaliai. Prieš visuotinį valstiečių pasipriešinimą nėra 
veiksmingų apsaugos priemonių, nes niekas nesiųs kariuomenės ginti dvarų nuo 
valstiečių reikalavimų, na, o jei net kas nors nusiųstų kariuomenę, iš liaudies kilusi 
kariuomenė jau negalėtų tų užduočių vykdyti. Šiuo metu vyksta didžiosios visuo- 
meninės permainos, didžiulis betarpiškas liaudies valdymas. Jis tampa faktu, nors 
iki šiol neturi jokių konkrečių formų. Ir liaudies teisingumas yra, jis turi savo matą, 
savo taktą. Jei šiandien ta masė panorėtų, galėtų veikti despotiškai ir beatodairiškai, 
savavališkai trypti viską, kas jai nepatinka ir kas iš ateinančios santvarkos išnyra; 
tačiau ji įsikiša tik ten, kur reikia jos poreikius ginti. Tad su ja reikia skaitytis, tai 
diktuoja ir protas, ir sąžinė. 


1920 Metų birželio 13 d. 
Sekmadienis 


Tai, ką rašiau vakar, šiandien jau pasitvirtina. Iš Pakriaunių valsčiaus valdybos ga- 
vau raštą, pasirašytą viršaičio ir antspauduotą; jis skamba taip: „Bagdoniškio dvaro 
savininke, turime duomenų, kad parduodate didelius miško plotus, apie tai nein- 
formavęs valsčiaus ir vietos miškų komisijos. Kadangi Pakriaunių valsčiaus piliečiai 
labai neturtingi ir yra apie 68 padegėlių šeimos, o tose apylinkėse praktiškai nėra 

miškų, tuo tarpu Bagdoniškio savininkas, nepaisydamas vietos valdžios ir vietos si- 
tuacijos, parduoda mišką chaotiškai (o gal vagia, nes lietuviškai skamba „betvarkiš- 
kai“ - dienoraščio autorius laišką vertė iš lietuvių kalbos į lenkų kalbą. - Vert. past.). 
Kadangi toks miško pardavimas, atsižvelgiant į vietos situaciją, neatitinka jokio 
Lietuvos įstatymo, Poną įspėju, kad iki galutinai nebus ši problema išspręsta, Ponas 
privalo sustabdyti miško pardavimą nuo rašto gavimo dienos (parašas, vakarykštė 
data, numeris, antspaudas)“ 

Štai tau ir nauja problema. Labai gaila, kad raštą gavau anksčiau, nei pats su šiuo 
klausimu nuvykau į Pakriaunių valsčių. Kaip tik šiandien planavau būti Kriaunose, 
bet sužinojau, kad šiandien mišių nebus, nes klebonas išvažiavo į Antanašės iškil- 
mes, tad nusprendžiau nevažiuoti. Maniau, kad, ko gero, ir Kriaunų viršaičio nera- 
siu. Teks važiuoti rytoj, bet jau apie mane susidarys blogesnę nuomonę, kadangi at- 
vykau gavęs šį raštą. Būtų kur kas geriau, jei pats būčiau parodęs iniciatyvą. Manau, 
sunkumus pavyks pašalinti, kai parodysiu viršaičiui Miškų departamento leidimą ir 
pareikšiu, kad gali pirkti per 50 procentų miško iš pažymėtų kirtaviečių. Valsčiaus 
komisijai paliksiu visišką laisvę skirstyti, kam mediena yra reikalingiausia. Esu pa- 
siryžęs laikytis jų nurodymų. Aišku, labai norisi tą reikalą sutvarkyti taikiai, nes 
nors esu visiškai tikras, kad elgiuosi pagal galiojančius įstatymus, taip pat žinau, kad 
šiandien ką tik atgimstančioje Lietuvoje, kurioje tikslus teisėtumas dar neveikia, o 
tik kuriasi, verda naujos savo teisės koncepcijos ir srovės, iki šiol nerealizuotos, čia 
valsčius ir valstietis yra tokia jėga, kurių valia, kilusi iš savo teisės koncepcijos, yra 
praktiškai už galiojančius įstatymus svarbesnė. Taip, deja, yra. Tai, kas dabar vyksta, 
yra absoliuti savivalė juridine prasme. Liaudies koncepcija yra virš įstatymo. Nes 
įstatymai yra buvusios santvarkos ir santykių išraiška, kuriuos revoliucija pašali- 
na. Jei įstatymai vyrautų, revoliucija negalėtų įvykti. Ji siekia panaikinti įstatymą 
ir teisės pagrindu laiko liaudies teisės koncepciją, kaip perversmo šaltinį ir naują 
statusą, kurį šiandien turi įvykdyti revoliucija. Lietuva stengiasi savo liaudies revo- 
liuciją įgyvendinti taikos keliu, evoliucija ir Seimo metodika. Ji bando laikytis taikos 
ir legalumo, bet valstiečių masės ir vietos institucijos, artimos tai masei ir jos psichi- 
kos valdomos, yra absoliučiai revoliucingos. Pažiūrėsime, koks bus mano pokalbio 
su viršaičiu rezultatas. Įdomu, ar jį įtikinsiu, pats norėdamas eiti taikos keliu ir nu- 
siteikęs klausytis vietos liaudies reikalavimų. Aš, būdamas teisininkas, matau, kad 
Kriaunų viršaičio raštas yra formaliai itin klaidingas. Jau nekalbu apie tai, jog mesti 
kaltinimai, kad mišką parduodu chaotiškai arba kad nesiskaitau su vietos valdžia 
ir neatsižvelgiu į vietos situaciją, yra savaime nemandagu ir netinka tarnybiniam 
raštui - taip gali elgtis biurokratai, norintys parodyti savo valdžią ir būti viršesni 
už tuos, kurių šie å priori nesusipažinus su byla buvo pripažinti kaltais. Pats rašto 


135 


suformavimas yra nederamas ir neatitinka net laikinųjų Lietuvos įstatymų, nor- 
muojančių valdžios organų funkcijas. Leidimus kirsti mišką išduoda ne valsčius, bet 
Kauno miškų departamentas, o priežiūrą ir kontrolę turi vykdyti urėdijos, ne vals- 
čius ar miškų komisijos. Pagaliau viršaitis grasina nuobaudomis ir [...] nežinodamas 
dalyko esmės. Aišku, formaliai nei viršaitis, nei valsčius negali nepriimti mano tai- 
syklių, kurios nenusižengia šalies įstatymams: leidimą kirsti turiu, jis legalus ir vyk- 
dau reikalavimą 50 procentų parduoti vietos poreikiams. Jeigu ponas viršaitis bent 
elementariai yra susipažinęs su įstatymais ir savo įgaliojimais, supras, kas nugalės - 
įstatymai ar gaivalas, kuris yra revoliucija. Vienetas su savo privačiu teisingumu gali 
būti taip sutryptas, kad net necyptelės. Be galo liūdna mano padėtis, tiek iš Jakšuko 
pusės viduje, tiek šiame konflikte su išorine revoliucija, juolab kad pats asmeniškai 
pritariu revoliucijai. Ir reikėjo gi man įsipainioti į visą šitą raizginį... 


1920 metų birželio 14 d. 
Pirmadienis 


Laikraščių nėra ir esu atitrūkęs nuo pasaulio. Visa Lietuvos valstybė yra maža pro- 
vincija, smulkutis Europos kampelis, kurčias, kaip kokia senojo namo palėpė, namo, 
pilno gyvybės. Nors name gausu žmonių, niekas, būdamas palėpėje, apie tai nežino- 
tų, jei ne vienintelės praviros durys, pro kurias retkarčiais koks nors garas patenka. 
Tos durys yra Kaunas, vienintelis didesnis šalies miestas. Visa spauda atkeliauja iš 
Kauno, o kai ji dėl streiko tyli - vienintelis informacijos šaltinis yra žmonės, atvy- 
kę iš Kauno. Tačiau tai tik painūs gandai, kurie dažnai atspindi ne tai, kas iš tiesų 
vyksta, o tai, ko konkretus šaltinis trokšta, ko siekia ir kuo tiki. Na, o dėl infor- 
macijos iš platesnio pasaulio, labai mažai žinių išgirsdavo Kaunas net ir tais gerais 
laikais, kai laikraščiai išeidavo: lietuvių spauda gana kukli ir šykšti, be to, pataikauja 
kaimo skaitytojams, mažai apsišvietusiems, prisitaiko prie jų lygio ir kartu prie ne 
itin aukštos kultūros, dažniausiai užsiverčia vietinės reikšmės informacija, Kauno 
laikraščiai neatitinka didžiųjų pasaulio sostinių laikraščių standartų. Na, o lenkų 
laikraštėlis, išskyrus vyriausybės nuostatų spausdinimą ir Seimo biuletenių viešini- 
mą, dar retkarčiais išspausdina kokį nors straipsnį apie klasių kovas arba Prodrolio 
įvykius. Be to, gyvena praktiškai vien tik senais perspausdinamais straipsniais iš 
lenkų spaudos, kurie nors ir tendencingi bei visalenkiškos nuotaikos, bet labai abs- 
traktūs, kad neužsitrauktų lietuvių nemalonės. Lietuviai skundėsi, kad yra per ma- 
žai informuojami apie pasaulio įvykius, bet dabar, kai spauda tyli, jie neturi jokios 
informacijos ir yra palikti vien gandų valiai. Šiuo požiūriu mūsų gyvenimas artėja 
prie tokio, kuris Europoje buvo XVII amžiuje, kai nebuvo telegrafo ir kitų pašto 

teikiamų paslaugų. Nors šie prietaisai yra ir iš esmės gerai veikia, bet žmonės kažko- 
dėl nemoka tinkamai jais naudotis greičiausiai dėl to, kad neturi tokio poreikio. 

Šiuo metu labai reikalinga informacija apie Seime priimamus naujus įstatymus ir 
naujienos iš lenkų ir bolševikų fronto. Apie šiuos jau ilgą laiką nieko aiškaus nežino- 
me. Tačiau pastaruoju metu girdisi tolimas patrankų gausmas. Iš kur sklinda, neaiš- 
ku. Karas išlavino žmogaus ausį puikiai atskirti šį garsą. Šiandien naktį garsas atseit 
buvo gerai girdimas Bagdoniškyje. Man tai ryte pasakė Jakšukas ir samdinys Jodelė. 
Apie patrankų gausmą girdėjau ir iš Kriaunų kunigo, taip tvirtino sentikis iš Alek- 
sandravėlės; jis Bagdoniškyje pirko bulves. Pats tų šūvių negirdėjau. Visi tvirtina: 
šūviai sklido iš Turmanto arba Dūkšto. Negali tai būti šūviai, paleisti ties lietuvių 
ir lenkų demarkacijos linija, nes nesusipratimai ten aiškinami trumpais karabino 
šūviais, o blogiausiu atveju - lengvosios artilerijos šoviniais. Žmonės mano, kad 
girdėjo lenkų karo su bolševikais atgarsius. Gandų sklinda įvairių. Iki šiol kalbėta 
tik tiek, kad bolševikai yra už Švenčionių, na, o šiandien gandai juos atkėlė kur kas 
arčiau. Iš samdinių girdėjau, kad kova vyko ties Drūkšiais, o Jakšukas, kuris buvo 
Rokiškyje, girdėjo, kad bolševikai įžengė į Dūkštą. Greičiausiai gandai perdėti, nes 
nemažai Žmonių iš valstiečių ir darbininkų tarpo, jie laukia bolševikų tarsi išgany- 
mo, viską gali paversti jų naudai. Bet greičiausiai ganduose esama ir tiesos ir, ko gero, 
senoji fronto linija, susiformavusi po gegužės mėn. bolševikų laimėjimų, nepasikei- 
tė. Neįtikėtinas ir perdėtas turi būti ir kitas dalykas, apie kurį man šiandien laiške 
rašė Elizka Komorovska, arba tendencingas šaltinis Lenkijos naudai: taigi ji rašo, 
jog prieš savaitę Kaune buvo ir girdėjo iš Vilniaus atsklidusį gandą, kad lenkai ne 
tik vėl atstūmė bolševikus, bet užėmė net Polocką, kuris prieš tai jiems nepriklausė. 
Pats Dievas težino, kur yra tiesa, galbūt kažkur per vidurį, tad lenkai nebuvo Poloc- 
ke, o bolševikai nebuvo Dūkšte ir ties Drūkšiais, vis dėlto pastarieji buvo Dysnos ir 
Švenčionių apskrityse. 

Šiandien buvau Kriaunose. Rytoj parašysiu apie savo pokalbį su viršaičiu Ba- 
ranausku. Kriaunose susipažinau su naujuoju klebonu, kunigu Remeika, lietuviu; 
su juo maloniai pasišnekučiavome. Nors mano lietuvių kalba labai netobula, tačiau 
valdau ją tiek, kad galiu labai ilgai kalbėtis. Šiuo atžvilgiu yra geriau, nei tikėjausi 
prieš grįždamas į Lietuvą. 


1920 Metų birželio 15 d. 
Antradienis 


Buvo kelios labai šaltos dienos, nelijo, bet naktys buvo itin šaltos - termometras 
nukrisdavo kelis laipsnius žemiau nulio, dabar vėl šiltesnė ir giedresnė diena, pro- 

tarpiais net tvanki. Šiandien Bagdoniškyje prasidėjo šienapjūtė, Samdinių mažai, 
darbininkų sunku rasti, tad reikia pradėti anksčiau. Bėda ir su arkliais. Dvare nėra 
dalgių, o samdiniai turi savus. Pirktiniai labai brangūs ir prasti, o samdiniai šienau- 
dami dvaro dalgiais visai nesirūpintų ir greitai juos sugandintų. Bet pjaudami savo 
dalgiais samdiniai prašo atskiro atlygio. Nesutiko su Jakšuko pasiūlytomis sąlygo- 
mis. Jodelė sakė, kad jie prašo po 20 markių priemokos prie atlyginimo ir po pūdą 
bulvių. Manau, reikia sutikti. Kol kas šiandien atėjo dirbti su savo dalgiais. 

Vasaros pilnatvė. Jau yra žemuogių, per atvirus langus į vidų skverbiasi jazminų 
kvapai. 

Aiškiai girdėjau patrankų gausmo aidą, atsklidusį iš toli, kažkur nuo Kriaunų 
pusės ir Sartų ežero, vadinasi, iš tų pusių. Tačiau yra raminančių gandų. Iš buvusio 
Bagdoniškio medžiotojo, Stanislavo Janko iš Rukelių, girdėjau, kad lenkai sutriuš- 
kino bolševikus. Vakare gavau Kauno „Lietuvos“ laikraštį, išleistą birželio 13 dieną, 
tai yra šeštadienį po pietų. Vadinasi, pagaliau spaustuvininkų streikas baigėsi. Lai- 
kraštis jokių aiškių žinių apie frontą nepateikia. Panašu, kad fronto linija driekiasi 
tarp Dysnos ir Naručio ežero, bet kurioje vietoje - sunku suprasti. Barysavas, atro- 
do, ir vėl yra bolševikų rankose. Iš bolševikų šaltinių aiškėja, kad Barysavas visiškai 
sudegė ir beginklė vietos liaudis blaškosi po miškus, gyvena barakuose ar suręstose 
iš šakų palapinėse. 

Kriaunų valsčiui įsikišus, Stačiaragio miško kirtimas įgavo naują atspalvį. Va- 
kar kalbėjausi su Kriaunų viršaičiu. Tai kažkoks Baranauskas, ūkininkas iš Keleže- 
rių kaimo, dar jaunas žmogus su akiniais juodais stiklais. Dvarininkai ir klebono 
aplinka jį laiko „bolševiku“, bet jis, atrodo, yra socialdemokratų įtakoje. Mane su- 
tiko griežtai kalbėdamas, kėlė balsą, nors iš karto jį įspėjau, kad be reikalo mane 
kaltina kažkokiais nusikaltimais liaudžiai. Šiek tiek nusiramino, kai patikinau, kad 
esu nusiteikęs klausyti valsčiaus nurodymų ir palikti medžius vietos liaudžiai, ir kai 
užsiminiau, kad esu Kauno apygardos teismo teisėjas. Jis pasakė, kad man mesti 
kaltinimai rašte buvo netvirtinimas, o informacija, gauta iš valsčiaus neturtingųjų, 
ir kad jis pats neketina į tai kištis, bet šis reikalas turi būti aptartas ir išspręstas su- 
sitarus su vietos miškų komisija. Aš mielai su tuo sutikau, nors ir žinau, kad forma- 
liai galėčiau ir be jos apsieiti, bet faktiškai tai vienintelis būdas panaudoti leidimą, 
nes, priešingu atveju, susidursiu su Kriaunų vyrų pasipriešinimu, o tai man užkirs 
kelią bet kokiai prekybai. Susitarėme, kad viršaitis kuo greičiau turės sušaukti miš- 
kų komisijos susirinkimą dalyvaujant valstybiniam miškų urėdui iš Dusetų, jis ir 
pirmininkautų. Tad šis reikalas ir vėl atiteks į komisijos rankas, kas, be abejo, yra 
labai nemalonu, bet ką padarysi. Tai vienintelis būdas surasti ramybę ir vienintelė 
galimybė eksploatuoti. Valsčius miškus, esančius jo teritorijoje, laiko savo nuosa- 

vybe, skirta tik valsčiaus poreikiams tenkinti, nors jie ir priklauso savininkams. Ši 
nuostata nedraudžia savininkui imti užmokestį už prekių pardavimą pagal numa- 
tytą kainą, bet prekių reikalauja sau. Vis dėlto viršaitis iki pokalbio pabaigos su 
manimi elgėsi šiurkštokai. Jaučiau jo nepasitenkinimą dvarais, laikomais „buržu- 
azine“ siurbėle ir visuomenės parazitu. Kai tokį santykį savo atžvilgiu jaučiu, man 
visada labai nemalonu ir žemina. Šiandien su tuo pačiu reikalu pas mane atvyko 
Valiulis, Kriaunų miškų komisijos darbuotojas, kuris eina praktiškai jos prezidento 
pareigas. Jis mane spaudė, kad visos kirtavietės būtų skirtos tik Kriaunų poreikiams, 
kad niekas iš kitų valsčių negalėtų pirkti medienos, nes ir pirklys žydas medžius 
perka norėdamas spekuliuoti. Teko jam pažadėti, kad valstiečiams iš kitų valsčių 
neparduosiu nė vieno medžio, nebent su Kriaunų valsčiaus leidimu, na, o dėl žydo, 
tai aš čia niekuo dėtas, nes Papa seniai pasirašė su juo sutartį, paėmė pinigų dalį, bet 
sandoris nebuvo įvykdytas. Jei atsisakyčiau pirkliui parduoti, žydai paduotų mane 
į teismą ir dar, be jokios abejonės, reikėtų grąžinti sumokėtus pinigus. Šiomis die- 
nomis Kaune turi vykti komisijos posėdis dalyvaujant urėdui. Mišką teks parduoti 
remiantis sena sutartimi su Peisachu Ruchu, nes tik taip yra vilties, kad pardavimas 
įvyks. Nėra prasmės pasirašinėti sutarties su Rabinovičiumi. 


1920 metų birželio 16 d. 
Trečiadienis 


Šiandien atnaujinau savo maudynės tvenkiny, kurias kelias savaites teko nutraukti 
dėl vėsaus oro. Jeigu oras ir toliau bus geras, maudysiuos kasdien. Šiandien saulėta, 
dangus praktiškai be debesėlių. Maudynės pasakiškos, vanduo dar šaltokas, gaivi- 
nantis, bet saulė jau kepina, iš pievų vėjelis atneša vakar nupjauto šieno aromatą. 
Aplink tylu, tik vabzdžiai dūzgia, paukšteliai čiulba, nuo dvaro pusės girdisi sam- 
dinių vaikų šūkavimai ir nuolatiniai tolimosios kanonados atgarsiai. Gausmas la- 
bai tylus, prislopintas, tarsi požeminis garsas, sklindantis iš labai toli. Tačiau šūvių 
aidas labai aiškus ir aiški kryptis - tarp Zarasų ir Dusetų. Kai klausaisi švelnios 
laukų tylos, kas kiek laiko išgirsti šį nelemtą garsą, kuris per vieną dieną nenutilo. 
Tai žmonės žudo vieni kitus, tai kariaujama tame nelaimingame krašte, atitolusia- 
me nuo mūsų kokį šimtą varstų ar dar arčiau. Šią saulėtą, giedrą dieną taip gaudžia 
žmonių neapykanta, savo kruviną derlių renkasi mirtis. Žmonių ir visuomenės ais- 
tros, paverstos kulkosvaidžių kalba, išsityčiojusios iš kultūros, žmogiškų jausmų ir 
meilės, savo nesutarimus sprendžia karo veiksmais. Nelaimingiausi yra tie, kurių 
laukuose guli tūkstančiai lavonų, kurių žeme slenka karo stichija. Lenkija, įgy- 
vendinanti savo laisvę, kalanti savo nepriklausomybės sąlygas, kartu ilgisi sapnų 

apie didįjį imperializmą Rytų šalių šeimoje, kurią praktiškai savo krauju apsaugo- 
jo nuo bolševikų antplūdžio, bet kartu pati nenori leisti šioms šalims būti.nepri- 
klausomoms ir Rusija, švenčianti savo išsivadavimo revoliuciją ir naująjį žmoni- 
jos atgimimą, nori šį savo siekių aukurą perduoti kitiems. Kovoja šios-šalys kaip 
du pasauliai, primenantys senuosius Maskvos ir Lenkijos karus, o vargšai „kresų“ 
žmonės - pirmiausia baltarusiai, kraujuoja! 

Nežinau, ar dar ilgai galėsiu džiaugtis Bagdoniškiu. Greičiausiai ne. Kaip tik 
vakar, būdamas Kriaunose, iš Teisingumo ministerijos gavau raštą, kad nuo lie- 
pos 1 d. esu paskirtas dirbti Kauno apygardos teismo teisėju. Ko gero, reikės laiku 
atvykti, nes Kauno teismas užverstas darbais ir negali toleruoti teisėjų pravaikštų. 
Naujas teisėjas - teismui netikėtas laimikis, nes teisėjų labai trūksta, tad kiekvie- 
nas turi marias darbų. Man tokiu laiku kiek per anksti pradėti darbą, nes Bagdo- 
niškiui dar bent mėnesį galėčiau pasitarnauti, jau nekalbant apie malonumą ten 
būti. Tačiau pats esu kaltas, nes prašiau Noreikos mane įdarbinti nuo liepos 1 d. Ir 
jaučiu, kad Papa tuoj parsiras. Jei jau Papa iš Torunės atvažiavo į Varšuvą, vadi- 
nasi, jam striuka su pinigais, tad artėja prie savo paskutinės stotelės, Bagdoniškio, 
kad būtų arčiau grynųjų pinigų šaltinio arba kredito. Elizka Komorovska neseniai 
per kažkokį žmogų, važiuojantį į Vilnių, Papai perdavė 3000 Rusijos rublių. Tokie 
maži pinigai, netikiu, jog Papa panorėtų toliau keliauti, ypač į Vengriją, ir turėda- 
mas patirties, kad rėk nerėkus, o pinigų nesulauksi. Šios sumos vos pakaks Papai 
sugrįžti, jei nenueis skoloms. Jei kartais Papa greitai sugrįžtų, bus geriau, kai jau 
turėsiu nuolatinį darbą Kaune. Stengsiuos per šventes grįžti į Bagdoniškį, nors tai 
ir toloka. 

Šiomis dienomis išgyvenau nemalonų atsitikimą. Niekur nerandu savo 1 Legio- 
nų brigados ordino „Už ištikimą tarnystę“. Atsivežiau jį čia ir, jei gerai atsimenu, 
pasidėjau į komodos stalčių kartu su kitais daiktais. Nerandu jo nei ten, nei niekur 
kitur. Gal kartais Jakšuko vaikai galėjo ordiną pasiimti žaidimui. Gerai, kad bent 
jau liko diplomas su Pilsudskio parašu. Bet kokiu atveju ordinas man yra brangus 
prisiminimas. 

Šiandien buvo atvykę miško pirkliai Rabinovičius ir abu Ruchai. Pasakiau jiems, 
kad, norėdamas išvengti nesusipratimo su vietos valstiečiais, turėsiu parduoti me- 
dieną pagal senąjį Peisacho Rucho kontraktą ir nesudarinėti naujo su Rabinovičiu- 
mi. Tai bus ne nauja sutartis, o senosios vykdymas, už kurį jau buvo sumokėta pini- 
gų dalis. Valstiečiai įtūš dėl naujos sutarties ir tikrai pasipriešins medžių išvežimui. 
Valiulis vakar labai raukėsi net ir sužinojęs, kad turiu senąją sutartį įvykdyti, ir vals- 
tiečiai raukysis, bet įtariu, kad taip galima bus parduoti medžius, nes girininkija ir 
Kriaunų valsčius negalės pasipriešinti. 

1920 metų birželio 17 d. 
Ketvirtadienis 


Buvau Kavoliškyje. Važiavau nauja Jakšuko brikele, tempiama Barkos - vieninte- 
lės kinkomosios Bagdoniškio kumelės, kuri šiuo metu turi labai gražų kumeliuką. 
Važiavau su jaunuoju Deksniu, 17-mečiu dvaro staliaus sūnumi. Kavoliškyje pralei- 
dau visą dieną ir likau nakvoti. Čia suredagavau klauzulę'* Peisacho Rucho miško 
pardavimo sutarčiai. Paskui tą klauzulę savo ranka į Bagdoniškio sutarčių knygą 
įrašė Hektoras, nes ją sudarinėjant jis buvo vienintelis Papos reikalų patikėtinis. Tad 
dabar sutartis su Peisachu Ruchu ir šita klauzulė bus formalus miško pardavimo 
dokumentas. Sutarties su Rabinovičiumi neregistruosime. 

Kavoliškyje verda kūrybinis darbas. Čia tiek gaminama ir kuriama, kad tai gali 
būti pavyzdys visiems dvarams ir apskritai žemės ūkiui šiuose kraštuose. Zysiaus 
planus puikiai įgyvendina jo sūnūs su Hektoru priešaky, jis turi verslininko nuo- 
voką ir išties neeilinių gabumų. Kavoliškyje įkurta plytinė jau pradėjo veikti ir ar- 
timiausiomis dienomis bus pagaminta pirmoji plytų partija, kuri jau dabar džiūsta. 
Didžiulėje durpių pievoje dirba dvi mašinos, kasančios durpes, toliau viena mašina 
lygina iškastas durpes. Yra padaryti bėgiai per lanką, einantys tolėliau į pievą, kur 
išvežamos supresuotos durpės ir paliekamos saulėtoje vietoje džiūti. Laukuose dir- 
ba iš viso apie dvidešimt sezoninių darbuotojų rusių merginų - sentikių, jos drū- 
tos, sveikos, stiprios, tarsi pienas ir kraujas. Tas vaizdas, kai darbas virte verda, yra 
nuostabus. Bėgiai ir vagonai - vokiečių palikimas. Komorovskiai juos nupirko iš 
vokiečių 1918 metais labai pigiai, nes buvo likviduojamas okupacijos palikimas. Nei 
bolševikai, nei lietuviai neatėmė tų vagonėlių, nors formaliai jų ir negalima įsigyti 
privačiam asmeniui, jie turėjo atitekti valstybei. Bolševikai jų nepastebėjo, o lietuvių 
valdžiai niekas neįskundė, tad dabar buvo ištraukti ir panaudoti durpių eksploataci- 
jai, tokiu būdu reikia kur kas mažiau darbininkų. Pats Hektoras užsiėmęs žuvų ūkio 
atnaujinimu. Lygiagrečiai verda darbas laukuose. 

Kavoliškis tiesiog žydi, yra visuomenei naudingas ir nė kiek nepanašus į veltė- 
džiaujančius dvarus. Bet toks dvaras išimtis, jis negali pateisinti kitų dvarų nevei- 
klumo, atvirkščiai, dar labiau išryškina, kaip kiti dvarininkai nieko neveikia. Kiti 
dvarai stovi apgriuvę, ištuštėję ir atrodo tarsi vaiduokliai tarp žydinčių pievų ir 
javų laukų, patys prašyte prašosi agrarinės reformos, kuri pakeistų tą tuštumą ir 
dykynes paverstų dirbamaisiais laukais, gyvomis valstiečių kolonijomis. Tuo tarpu 
Kavoliškis net ūžia nuo darbo, atrodo, rėkte rėkia, kokia baisi ir beprasmiška gali 


119. Klauzulė - išlyga, išimtinė specialiai aptarta sutarties sąlyga, nustatanti vieną iš galimų su- 
tarties vykdymo būdų. 

būti ta agrarinė reforma, sunaikinsianti visą kūrybinę dvaro veiklą, sukarpysianti 
laukus ir paversianti eiliniais ūkininkų sklypeliais. Jei Kavoliškis būtų ne išimtis, o 
pavyzdys kitiems dvarams - visiškai kita šviesa nušvistų dvarų argumentai prieš 


žemės reformą. 


1920 metų birželio 18 d. 
Penktadienis 


Kalbant ne apie didžiąsias latifundijas, tokias kaip Pžezdzieckių Rokiškija, o apie 
vidutinio dydžio dvarelius Lietuvoje, šiandien, deja, toks vaizdas dažniausias: arba 
dvaras yra visiškai apleistas, o jo savininkas pabėgęs į Lenkiją ar už demarkacijos 
linijos į lenkų žemes ir bijo sugrįžti į liaudies Lietuvą, nes vaidenasi „bolševizmo“ 
šmėkla, kurią dvarininkai sieja ne tik su raudonuoju komunizmo terorizmu, bet ir 
su valstiečių perversmu, arba [...] užsienyje kuria sąmokslus prieš Lietuvą, o apleisti 
dvarai yra palikti kažkokios ateisiančios valdžios malonei ar valstybės valdymui, 
kas ir vienu, ir kitu atveju yra lygu gamybos dezorganizacijai, arba jei jau dvaro 
savininkas pasirodo ir net tupi dvare, ūkis vos vos vegetuoja, sunkiai kvėpuoja, o 
savininko kišenė ieško išeities miške. Kai važiuoji per Lietuvą, nesunku atskirti 
dvaro ir valstiečių laukus, pakanka akį užmesti. Jei javai gražūs, laukai gerai įdirb- 
ti, ganosi gražūs galvijai, turi būti kaimas. Jei javai pasigailėtini, vadinasi, ten, kur 
turėtų augti rugiai, styro šiaudgaliai, jei yra nedirbamų žemės plotų, nemėžtų, ne- 
artų, o apverktinose pievose stoviniuoja sulysusios karvės - be abejonės, tai dvaras. 
Dvarai išsigelbėjimo ieško miškuose, bet paprastai ta pagalba yra ne ūkiui gaivinti, 
o savininko kišenei papildyti ir pinigai tuščiai išleidžiami neribotiems dvarininko 
poreikiams. Pakankama dvaro būklė šiandien išimtis, o jau visiškai neįtikėtinai at- 
rodo toks dvaras kaip Kavoliškis. Šiandienė būklė patvirtina dvarų veltėdžiavimą ir 
pateisina agrarinės reformos įvedimą. Nors tokia dvarų būklė yra karo padarinys, 
nes karas labiau nuniokojo didelius ūkius, kokie buvo dvarai, ir paliko beveik nepa- 
liestus smulkiuosius valstiečių ūkelius, vis dėlto argumentai kalba dvarų nenaudai. 
Šis argumentas dvarams fatališkas. Toks dvaras kaip Kavoliškis tik dar labiau įrodo, 
kad reikia ką nors keisti, nes, nepaisant karo ir revoliucijos, išliko, žydi ir dirba visu 
pajėgumu. Jeigu kiti dvarai tą patį padaryti negalėjo, byloja ne apie tai, kad nebuvo 
įmanoma, o kad šeimininkai nemokšos ir neįgalūs. Neįmanoma teisintis sunkiomis 
sąlygomis, nes tokiomis pačiomis atgimė Kavoliškis. Taip pat neįgalumu nepasižy- 
mi kaimai ir smulkūs ūkininkų vienkiemiai. Ten kaip tik yra priešinga situacija: kas 
dvarams taisyklė, jiems išimtis, o kas išimtis dvarams - jiems taisyklė. Valstiečiai 
pakėlė karą ir revoliuciją ir tapo laimėtojais, o dvariškiai palūžo. 

Šįryt grįžau iš Kavoliškio namo. Skubėjau, nes šiandien arba rytoj turėjo atvykti 
miškų urėdas iš Dusetų į Kriaunas dėl Bagdoniškio miško. Šiandien jo nesulaukiau, 
nes niekas iš valsčiaus manęs neieškojo. 

Kavoliškyje sužinojau naujienų apie Papą. Man jos pasirodė liūdnos. Ana Rome- 
rytė, tarpininkaujant panelei Landsberg, pranešė Elizkai iš Varšuvos, kad Papa yra 
Varšuvoje, kad jis labai suvaikėjęs, kad kasdien nakvoja pas kuriuos nors savo pa- 
žįstamus, - matyt, visai neturi pinigų - ir reikia, kad kas nors iš šeimos atvyktų ir jį 
pasiimtų. Šios žinios gali būti perdėtos, bet manau, išties Papos padėtis yra liūdna ir 
graudi jo vieniša senatvė. Papa turi daug vaikų ir vaikaičių, o yra vienišas ir apleis- 
tas, tarsi būtų koks benamis valkata, neturintis šeimos. Pats Papa vaikus atstūmė ir 
sugebėjo juos nuo savęs atitolinti, šiandien kiekvienas iš mūsų Papos bijo ir nuo jo 
bėga. Iliuzija manyti, kad Papa kuriam nors iš mūsų leistų juo pasirūpinti. Nežinau, 
kas bus su Bagdoniškiu ir ką man reikės daryti, jei Papa greitai grįš ir jo senatvė vis 
gilės. Be abejo, man, kaip sūnui, tenka didžiausia atsakomybė, bet kažkodėl man iš 
visų Papos vaikų su juo sunkiausia rasti bendrą kalbą. 


1920 metų birželio 19 d. 
Šeštadienis 


Rytą buvau Stačiaragyje ir Kurkliečiuose pas Michelį Ruchą. Miške Rucho darbi- 
ninkai pažymėtoje centrinės kirtavietės vietoje kerta pušis, pjausto gabalais, nulupa 
žievę ir deda į krūvas. Darbas vyksta be trukdžių ir jokių priekabių. Kelios darbi- 
ninkų, pasamdytų iš įvairių kaimų, grupės dirba sistemingai. Vakare mane aplankė 
Kazimieras Jankauskas ir užsibuvo iki sutemų. 

Diena buvo karšta, saulėta. Saulė aukštai, pačioje viršūnėje, taip kaitina ir džio- 
vina, kad jau neliko jokio lietaus pėdsako, o dar prieš savaitę smarkiai lijo. Kad 
augtų daržovės ir būtų galima arti laukus rugiams, ir vėl reikalingas lietus. Tačiau, 
Bagdoniškyje prasidėjus šienapjūtei ir dobilams, kaip tik oras tinkamas. Vakar 
namo suvežti pirmieji 30 šieno vežimų iš pievų ties tvenkiniu ir iš kitų lankų. Šienas 
negavo lietaus, yra gražus, žalias, rinktinis, nes pjauta jauna, žydinti žolė. Ai, bet 
tai, kas vyksta ūkyje, ne nuo manęs priklauso. Tuo tik Jakšukas užsiima, o manęs 
neprileidžia ir visiškai su manimi nesiskaito. Jei pasiklausiu, teikiasi atsakyti, o dau- 
giau - nieko. Tokio valdytojo, jei Bagdoniškiu tektų man užsiimti, nė akimirkos ne- 
toleruočiau, nes moku ir mėgstu daryti tik tai, už ką esu atsakingas ir turiu veiklos 
kryptį. Na, ir kas, kad kol kas neturiu patirties, įgaučiau jos, o jei ir suklysčiau, klai- 
das juk galima ištaisyti. Bet su Jakšuku negalima net bendradarbiauti, jau nekalbant 
apie vadovavimą jam. Mano vaidmuo Bagdoniškyje yra neapibrėžtas ir laikinas, 

Jakšuko be Papos išmesti neįmanoma, tai tenka apsiriboti pasyvaus stebėtojo vaid- 
meniu. Esu tikras, kad Papai Jakšukas patiks ir dar pasistengs Papą nuteikti prieš 
mane. Tai taip pat viena iš priežasčių, dėl kurių nenoriu bendradarbiauti su Papa 
Bagdoniškyje. Jis ne tik vienišas ir nepakantus kiekvienam, kuris šeimininkautų 
Bagdoniškyje, bet ir klausysis visų svetimų žmonių nuomonių prieš mane ir dar 
padės ant manęs „varyti“. Papos nuomone, sūnus, dukros, vaikaičiai negali turėti 
jokios įtakos, bet tą įtaką gali turėti tarnai, ir tik nauji, nes Papai, priešingai nei 
mūsų Mamai ir mums, senieji nepatinka ir jis jų nepakenčia. 

Kaune spaustuvininkų streikas visai nesibaigė. Pasirodo, vienintelis laikraštis, ku- 
ris išvysta dienos šviesą, yra Lietuva ir tik todėl, kad tai valstybinis laikraštis, spaus- 
dinamas valstybinėje spaustuvėje, kurioje laikinai dirbo kariuomenės spaustuvinin- 
kai, o dabar bus renkami spaustuvininkai - valstybės tarnautojai, neturintys teisės 
streikuoti. Pasak neseniai buvusios Kaune Elizkos, spaustuvininkai iškėlė didžiulius 
reikalavimus, viršijančius galimybes juos įvykdyti, ir pareikalavo 6 darbo valandų per 
dieną, 3 laisvadienių per savaitę ir kas ketvirtos laisvos savaitės; tai sudarytų 72 darbo 
valandas per mėnesį. Na, ir dar žinotina, kad streikas Kaune neapsiriboja vien spaus- 
tuvininkais; tai ištisa streikų banga, kuri panašėja į generalinį streiką. Pagal Lietuvą 
šis streikas yra svetimų gaivalų intriga, nukreipta prieš Lietuvą norint dezorganizuoti; 
mato čia bolševikų bei lenkų pinigus ir įtaką. Kaltinimai svetimos valstybės intrigo- 
mis, remiamomis užsienio lėšomis, kartojasi buržuazinėje terpėje bet kurioje šalyje. 
Lenkijos streikus buržuazijos sluoksniai taip pat vadina bolševikų ir vokiečių agitacija. 
Lietuvių „tautinė“ buržuazija sutampa su lenkų dėl bolševikų, o vokiečių vietą Lietu- 
voje užima lenkai. Atrodo tiesa, kad streikų fenomeną sudaro ne vien tik klasių kova, 
bet ir griaunantys elementai; negalima paneigti ir to, kad veikia svetimų valstybių 
srovės, siekiančios maišyti ir sukelti vis didesnę dezorganizaciją šalyje - socialinę ir 
ūkio, siekia sukelti revoliuciją arba šalies bankrotą. Kauno streikų ir apskritai visame 
darbininkų judėjime pastebimas aštrus pasipriešinimas Lietuvos Seimui ir dar dau- 
giau - prieš lietuvių esdekus ir prieš esdekų deputatus. Tai labai aiškiai parodė Kau- 
ne vykstantys darbininkų susibūrimai, bent jau Lietuva rašo, kad vienam deputatui, 
Čepinskiui'*?, viename mitinge darbininkai net neleido kalbėti. Kartu labai plačiai 
skelbiami bolševikų atsišaukimai tiek miestuose, tiek kaimuose, neišskiriant ir mūsų 
kraštų; šiuose atsišaukimuose, pasirašytuose komunistinės Lietuvos vado Kapsuko!*! 
vardu, bet, atrodo, kurtuose vietoje, yra su purvu maišoma visa Lietuva, jos vyriausy- 
bė, jos Seimas, jos partijos imtinai su esdekais. Labai tikėtina, kad nesenas bolševikų 


120. Čepinskis Vincas. 
121. Mickevičius-Kapsukas Vincas (1880-1935). 

laimėjimas prie Dvinos'* ir aukštutinės Biarezinos ir artėjimas prie Lietuvos padrą- 
sino komunistinius elementus ir uždegė jų energiją dirbti susijungus su darbininkų 
judėjimais. Tačiau dvarininkai labai tikisi lietuvių atsakomosios reakcijos. 


1920 metų birželio 20 d. 
Sekmadienis 


Neįsivaizduoju, ar dvaro samdinių sujudimas turi ką nors bendra su Kauno strei- 
kais. Samdinių judėjimas, besikristalizuojantis žemės ūkio darbininkų profesinėse 
sąjungose, pas mus prasidėjo maždaug nuo balandžio ar gegužės. Jau apie tai esu 
užsiminęs savo dienoraštyje. Sunku man ką nors apie tai kalbėti tiksliai nežinant jo 
organizacinės visumos. Bet, kiek galiu spręsti iš tam tikrų išorinių reiškinių ir žinių, 
šis judėjimas eina savo keliu. Ir panašu, kad šio judėjimo organizacinė konstrukcija 
jau užbaigta, vadinasi, susikūrė viena centrinė darbininkų sąjunga visai Lietuvai. 
Nors kita vertus negaliu pasakyti, ar tai vietinių sąjungų federacinė organizacija, 
arba apskričių, ar visos Lietuvos su vietos skyriais. Bet kokiu atveju vietinės jėgos 
buvo susietos ir sujungtos. Tai stipri organizacija, nes, atrodo, vienija visų dvarų 
samdinius. Jeigu ir yra išimčių, kaip pas mus Bagdoniškyje Lasinskis, kuris stovi 
nuošaly ir nesijungia su samdiniais ir jų solidariu judėjimu (Lasinskis vienintelis 
pasirašė sutartį pagal Jakšuko sąlygas, kas, aišku, nereiškia, kad negaus to kiti, nes 
jei gaus kiti, ir jam bus pridėta), - tai tik vienetai. Valstiečiai labai solidarūs. Tie, 
kurie klasiniu požiūriu yra mažiau sąmoningi, ramesni, švelnesni, solidarizuojasi iš 
baimės, nes esant tokiai situacijai baisesnis yra darbo brolių pyktis nei dvaro, kurio 
rankos surištos, pyktis. Tad klasių terorą, kuriam palankios šiuolaikinės visuome- 
nės srovės, stipriai palaiko valstiečių solidarumas. 

Panašu, kad valstiečių judėjimas yra esdekų rankose ir jo neveikia komunizmas 
su valstybės perversmo idėjomis; priešingai - jis savo siekius nukreipia į Seimą. Ro- 
kiškyje darbininkų sąjungai vadovauja Purėnai. Ir Purėnas”, ir jo žmona Vieno- 
žinskaitė“* priklauso socialdemokratų partijai, pats Purėnas yra deputatas ir, nors 
yra įtariamas simpatizuojantis bolševikams, nes jų laikais su jais bendradarbiavo ir 
nors priklauso socialdemokratų partijai, kiek žinau, kairiųjų sparnui, manau, savo 
vedamą akciją išlaiko nenusižengęs partinei disciplinai ir neignoruoja Seimo. Gir- 
dėjau, kad Purėnas atsisako Seimo mandato, kad galėtų atsiduoti visuomeniniam 
ir politiniam darbui Rokiškyje, bet tai negali reikšti, kad nutraukia savo esdekišką 


122. Daugava. 
123. Purėnas Antanas (1881-1920), LSDP veikėjas, Steigiamojo Seimo atstovas. 
124. Vienožinskaitė Liuda. 

veiklą. Nors esdekai ir yra Seimo opozicijoje, jie neatsišako betąrpiškos veiklos ir 
betarpiško spaudimo Seimui. Kad valstiečių judėjimas neprasilenkia su esdękų ju- 
dėjimu ir nenuėjo komunistiniu keliu, neigiančiu Seimą ir skelbiančiu proletariato 
diktatūrą, tokios tendencijos pastebimos tarp Kauno streikuotojų, gali reikšti ir tai, 
kad prieš 2 dienas Rokiškyje vyko valstiečių delegatų iš visų dvarų susirinkimas, 
kurio tikslas išrinkti specialią delegaciją į Kauno Seimą; ji pareikštų savo reikalavi- 
mus. Tačiau galima įtarti, kad komunistiniai elementai taip pat bando daryti įtaką 
dvarų darbininkų organizacijoms ir kad jie yra prisidėję prie Kauno įvykių, o pa- 
tys esdekai, nenorėdami, kad komunistai juos aplenktų, turi eiti radikalesniu keliu. 
Sklinda gandai, kad valstiečių reikalavimai taip pat tampa radikalesni ir jie taip 
pat reikalauja 8 darbo valandų dienos net ir vasarą, be to, iškelia kitų reikalavimų. 
Neaiški ir Seimo pozicija. Seimas jaučia pavojų iš antivalstybinių komunistinių sro- 
vių darbininkų judėjimuose, ir gali būti linkęs koketuoti su samdiniais, juo labiau 
kad yra neigiamai nusiteikęs dvarų atžvilgiu ir per daug neima į širdį dvaro reikalų. 
Valstiečių buržuazinė ir nacionalistinė Seimo dauguma nelabai sielojasi dėl dvarų 
likimo, pati trokšta juos sunaikinti ir perduoti jų palikimą dvarams. Tad šiuo metu 
klasių kovos situacija nėra palanki dvarams. 

Tuo tarpu dvarininkų sluoksniuose, kaip įsitikinau Kavoliškyje, tvyro optimis- 
tiška nuotaika. Bolševikų tendencijų didėjimas darbininkų sluoksniuose ten kelia 
vilčių, kad bus adekvati Seimo reakcija, kuri apgins valstybę. Būtent tuo savo vil- 
tis grindžia dvarininkai. Nežinau, kiek yra pagrindo tvirtinimuose, kuriuos skelbė 
Komorovskiai, neva remdamiesi tam tikra informacija, lietuvių vyriausybė, ko gero, 
kartu su Seimo dauguma sąmoningai leidžia valstiečių ir darbininkų judėjimams 
augti ir plėstis, kad kuo greičiau subręstų bolševikų sėkla ir būtų galima ją pagau- 
ti ir sunaikinti. Galbūt represijomis. Pažiūrėsime, ar Lietuvos vyriausybė pasiduos 
tokiai provokacinei politikai. Radikalizmas, net ir kaime, labai plečiasi. Padėtis vi- 
suomenėje nešvelnėja, priešingai, vis labiau aštrėja. Kavoliškyje buvo kalbama, kad 
ūkininkų streikai ir valstiečių išsišokimai yra labai aršiai žandarmerijos slopinami. 
Sakoma, Skiemonyse (Pžezdzieckio dvarelis už Obelių) valstiečiai ėmė streikuoti, ir 
žandarai sumušė juos lazdomis ir streiką nutraukė. Atseit ir Gačionyse pas Roseną 
žandarai įsikišo ir panaudojo jėgą prieš valstiečius. 


1920 Metų birželio 21 d. 
Pirmadienis 


Ilgiausia diena metuose. Netrukus saulė palinks kitapus ir lėtai grįš atgal. Nors šilu- 
ma tik dabar stiprės ir liepą pasieks apogėjų, jau visa gamta ims jausti saulėgrįžą ir 

atsakys jai lėtu rudenėjimu. Pirmiausia ims tilti paukščiai, augalų žiedai ims virsti 
vaisiais, grūdai, šį pavasarį užgimę, nokins sėklą ir augins naujas kartas kitam pa- 
vasariui. Kūrybinis apvaisinimo procesas, siautulio ir kūrybinės meilės procesas, 
šiandien yra baigtas. 

Nuostabi šiandien diena. Šienapjūtė, ankstyva šiemet pas mus - pačiame žydė- 
jime. Kai kur dar šienas nepjautas, o Bagdoniškyje pradėtas prieš savaitę. Šiandien 
po pietų buvo vežama šienas ir dobilai, penktadienį nupjauti. Visą dieną buvo pjau- 
nami dobilai - juos pjovė tiek mūsų samdiniai, tiek žmonės, kurių karvės buvo pri- 
imtos į ganyklas; jie atidirbinėjo skolą, nes nėra ko nusamdyti šienapjūtei. Šiandien 
suvežta keli šieno vežimai ir keliolika dobilų vežimų. Iš viso kluone turime per 50 
vežimų, vienkinkių, o perskaičiavus pūdais bus 500-600 pūdų šieno ir pirmos rū- 
šies dobilienos pašaro žiemai, nes šienauta anksti, per patį žolės žydėjimą, tad ir 
suvežta negavus nė lašo lietaus. Šiandien nupjautas beveik visas vienos pievos šienas 
su lankomis tame lauke. 

Nuo 4 ryto su pietų pertrauka dirbau ir rūšiavau knygas ir savo popierius di- 
džiojoje tamsioje salkoje!“ viršuje. Jie buvo prieš karą sutvarkyti ir surūšiuoti, labai 
gražiai sudėlioti keliuose komodos stalčiuose, bet per karą vokiečių ir lietuvių ka- 
reiviai juos išmėtė ir sumaišė. Šiandien praktiškai juos po visą namą reikia rankioti. 
Kai kur jie guli pėle-mėle““ krūvelėmis, kiti padriki, o daug knygų suplėšyta skutais. 
Pagelbėti pasiėmiau jaunesnįjį Deksniuką, staliaus sūnų, ir su juo kartu dirbome. 
Tačiau atlikau tik mažą darbo dalį ir tik apytiksliai galėjau surūšiuoti, nes prireiktų 
mėnesių viskam sutvarkyti. Vien laiškų yra tūkstančiai; visą savo korespondenciją 
nuo seniausių laikų stropiai rinkau ir turėjau chronologiškai susidėliojęs. Šiandien 
viskas sumaišyta. Be to, yra senieji Papos laiškai, rašyti jam dar močiutės Vitali- 
jos Žukovskos!*, laiškai Mamai ir seserims, įvairūs seni popieriai, mano seni po- 
pieriai, užrašai net iš seniausių vaikystės laikų, pagaliau šimtai tūkstančių knygų 
iš mano bibliotekos, kurią sudaro tiek mano paties surinktos knygos, tiek visa 
Pleščanicų biblioteka, padovanota man 1901 metais po Juzio Tiškevičiaus mirties; 


125. „Salka“ - taip buvo vadinamos patalpos po stogu. Turima galvoje palėpė. 

126. Pêle-mêle (pranc.) - bet kaip. 

127. Žukovska Vitalija, Kobilinskaitė (Žukowska Witalia z Kobylinskich), Mykolo Rėmerio 
tėvo Kazimiero motina. 1846 m., mirus vyrui - Mykolui Steponui Romeriui, - antrą kartą iš- 
tekėjo už Aleksandro Žukovskio. Sūnumi Kazimieru ir dukra Kotryna nesirūpino. Našlaičiais 
rūpinosi ir juos auklėjo seneliai - maršalas Mykolas Juozapas Romeris (1778-1853) ir jo žmona 
Rachelė Kolovrat de Raės (1783-1855). Po jų mirties - Edvardas Jonas Romeris su broliu Severi- 
nu ir Kupsčiu. 1867 m. Kotryna Romerytė ištekėjo už Vitoldo Tiškevičiaus (1835-1877), kilusio iš 
Pleščanicų Barysavo apskrityje. Ji mirė tais pačiais, 1877 m., kaip ir vyras. Turėjo dukrą Mariją 
Tiškevičiūtę, ji buvo ištekėjusi už Karolio O'Rourke's ir mirė bevaikė, ir sūnų grafą Juozą Tiš- 
kevičių, kuris mirė nevedęs. 

ją dovanojo teta Kasia Tiškevičova, esama dar Mamos, panelės Fanetinos Savickos 
ir kitų knygų. Šiandien knygos, kitados sunumeruotos ir sužymėtos kataloguose, 
mėtosi be jokios tvarkos, kaip laiškai ir popieriai. Dauguma bibliotekos knygų turi 
mažą vertę ir yra greičiau balastas, nors yra ir vertingų, turinčių išliekamąją vertę. 
Labiau vertinu savo laiškų rinkinį, nes tai gyvieji dokumentai, nei didžiąją bibliote- 
kos dalį. Apskritai kaime kaupti didžiulę biblioteką, komplektuotą per kartų kartas, 
yra bergždžias darbas. Didžioji knygų dauguma po keliasdešimties metų praranda 
vertę ir tik užima vietą bibliotekoje. Knygos turi savo amžių ir savo poveikio laiką. 
Romanai, kurių XIX amžiuje buvo išleista be galo daug, anksčiau buvo skaitomi, 
nes atitiko tos kartos mąstymą, o vėlesnėms kartoms jau kelia nuobodulį, nes ki- 
tos kartos augo ir brendo kitokioje kultūrinėje terpėje. Manau, pokario ir porevo- 
liucinės kartos gyvens, mąstys ir jaus visiškai kitokiomis sąlygomis nei prieškario 
žmonės ir visa prieškario beletristika, net ir ne itin senų laikų, išskyrus kelis rinkti- 
nius kūrinius, bus toms visuomenėms svetima ir mirusi. Senosios knygos gali turėti 
bibliografinę, istorinę ir dar kokią nors vertę, bet gyvenimiškosios, tai yra tokios, 
kuri veiktų žmogaus mąstymą, neišlaiko neribotą laiką. Mokslinės knygos taip pat 
greitai sensta, nes žinių lygis jas pralenkia, ir tos, kurios mūsų tėčiams ir seneliams 
buvo naudingos, mums atrodo tarsi naivus naujagimio klyksmas, vertas nuošir- 
džios šypsenos, bet ne studijų. 


1920 metų birželio 22 d. 
Antradienis 


Vakar vėlai vakare iš Kavoliškio parvežė kuilį, kurį buvo iš Bagdoniškio pasiskolinę. 
Kartu Elizka Komorovska atsiuntė man du ponios Kristinos Možyckos iš Varšu- 
vos laiškus, rašytus Elizkai ir Hektorui. Šiuose laiškuose yra žinių apie Papą, bet 
tos žinios atrodo labai katastrofiškos. Užuot perfrazavęs, suteiksiu balsą poniai 
Možyckai, jos aprašymas yra net per daug iškalbingas. Štai pirmojo laiško, rašyto 
Elizkai 27.V, ištrauka: „Na, o dabar privalau pakalbėti apie kitką. Tai labai sunku 
ir nemalonu, nes liečia Tavo tėvą. Sunku net apsakyti, ką jis išdarinėja Varšuvoje. 
Jis taip elgiasi, kad niekas nenori atverti savo namų durų. Pastaruoju metu Zolka 
(p. Zofija Dowbor-Musnicka, jauniausioji šviesios atminties Zysiaus Komorovskio 
sesuo ir p. Možyckos sesuo; mano prierašas) uždraudė naktimis jį įsileisti. Ateina 
pas juos po pusiaunakčio, liepia paruošti nakvynę, grasina, šaukia, su lazda mojuoja. 
Neturi pinigų, tad skolinasi iš Konstanto, kuris skolina, nes yra geras žmogus ir turi 
pinigų - bet kas bus toliau? Jis laukia pinigų iš Tulio (Hektoro Komorovskio; mano 
prierašas) - jau iš Tulio atėmė palikimą (man labai įdomu, ką jis galėjo atimti, nes 

Hektorui nepriklauso Papos palikimas, bet Papai jau tapo manija atimti palikimą“ 
testamentu iš tų, ant kurių pyksta; mes Papos mirties atveju jokiu testamentu ne- 
sivadovausime, tiesiog pasidalysime viską lygiomis dalimis; mano prierašas), nori 
jį paduoti į Apygardos teismą (na, ir vėl - kokiu būdu, jei Hektoras net negyvena 
Lenkijoje, o jo turtas taip pat yra užsienyje; mano prierašas) - pavardę jo trypia ir 
koneveikia visiems pažįstamiems ir vis dėl pinigų, kuriuos Papai Tulis turi atsiųsti. 
Nori ir vėl važiuoti į Torunę (buvo ten su kažkokia p. Janina, kuri nuo jo pabėgo; 
originalus prierašas), nori į Cechocineką (Ciechocinek) - tam prireiktų keliasde- 
šimties tūkstančių markių (ypač skaičiuojant lenkiškomis markėmis; mano prie- 
rašas), kurių čia jam niekas neduos. Ką darysite? Jis čia pražus, jau dabar nakvoja 
pas sargus, stotyje ant grindų, Daubarams atnešė utėlių; jie siaubingai išsigando, 
kad gali užsikrėsti šiltine. Jis nenusirengia, nesimaudo, jam viską pavagia - mūsų 
namus (tai yra, pono Juzefo Pomorskio, ponios Možyckos svainio, našlio, pas kurį 
gyvena ji ir dar viena svainė, panelė Jadvyga Komorovska; mano prierašas) vadina 
raganų ir velnio namais, tad Juzio (Pomorskis, mano prierašas) nenori akyse ma- 
tyti, nes juk čia gyvena salone, miegojo minkštoje lovoje, kurią mes jam 10 dienų 
klojome, kol kreipiausi į Matysių (Motiejų Romerį iš Antanašės, gyvena Varšuvoje; 
mano prierašas), nes mūsų kantrybė jau trūko. Motiejus pats nuo jo bėga ir apskri- 
tai mažai kas gali atleisti už tokias kalbas. Jis varė ant Zysiaus po mirties, niekas jo 
nesulaikys, ir dėl savo būdo yra paliktas gatvėje, bet kas gi su juo bus? Ar atsiųsite pi- 
nigų, kad grįžtų į Bagdoniškį, sumokėčiau už bilietą ir kelionei duočiau, bet Torunei 
ir Cechocinekui niekas iš mūsų neturi ir neduos“ Ištrauka iš kito laiško Hektorui: 
„Mielasis Tuliau, dar į tave kreipiuosi dėl Dziaduniaus (senelio), nes yra baisu, kas su 
juo vyksta, ir reikia ką nors daryti, o bent jau noriu, kad žinotumėt: kurią dieną mi- 
licija gali surasti jį negyvą kurs nors gatvėje, nes jis jau niekur nenakvoja, o po vakar 
dienos įvykių buvo išmestas ir iš Romerių, ir iš Daubarų, tad nakvojo ant suoliuko 
tiesiog gatvėje, o ką veikia ištisas dienas, nežinau - jis toks piktas, ant visų, tiesiog 
nepakenčiamas, jog niekas nenori jo įsileisti. Jis utėlėtas, nesiprausia, grasina lazda 
ir sako kiekvienam itin nemalonius dalykus. Niekas jo negali pakęsti. Kaip jūs jį iš 
Bagdoniškio išleidote (keistas kaltinimas, tarsi ponia Možycka Papos nepažinotų ir 
nežinotų: jei ką nors nuspręs, niekas jo nesulaikys, o jau mažiausiai klausysis savo 
vaikų ir vaikaičių! Mano prierašas). Ar įmanoma tokiai pajuokai savo Tėvą išsiųsti 
(kas išsiuntė jį? Mano prierašas)? Kai tik jis pasirodė, visi nusprendėme, kad tai yra 
ir bus drama... Dar vakar Daubaras norėjo jam duoti pinigų kelionei į Bagdoniškį, 
bet tai išgirdęs jis taip ėmė šaukti, kad nori atkeršyti Elizkai ir Hektorui ir tyčia 
čia sėdės, naudosis gyvenimu ir važiuos į Torunę ir Cechocineką - tik jam reikia 
keliasdešimties tūkstančių markių, nes juk kainos žiaurios, svaras mėsos kainuoja 

30 markių, butas, kurio neturi, yra aukso vertės - nežinau, ką ir kaip patarti. Mums 
labai liūdna žiūrint į Mamytės Tėvą, bet nėra kitos išeities, kaip tik kad kas nors 
atvažiuotų ir paimtų į Bagdoniškį, na, nebent turite tokius pinigus, kurių jis nori - o 
iššvaisto juos saldainiams, kvepalams kambarinėms ir t. t., - šiais laikais saldainių 
svaras kainuoja 40 markių. Pasigailėkite ir darykite ką nors. Rašau jau nieko neslėp- 
dama, nes mus labai veikia tokia pajuoka, kokioje jis gyvena!!!“ 

Liūdnas ir skausmingas toks senatvės vaizdas, toks mūsų Tėvo likimas. Nėra 
jokios abejonės, kad Papą reikia gelbėti, tai yra, parvežti į Bagdoniškį. Bet kaip tai 
padaryti! Nelengva užduotis, jis gi užsispyręs, nepasitiki savais ir jų nemėgsta, o jo 
būklė - senatvės simptomai sumišę su charakterio bruožais ir klaidžioja kažkur ties 
beprotybės slenksčiu, beje, kadaise Papa kelis kartus sirgo. Mūsų, savo vaikų, nieka- 
da nepaklausys, nes mus laiko savo priešais, kurie tik ir laukia jo mirties ir paliki- 
mo. Prie mūsų visada elgsis atvirkščiai. Tik svetimas žmogus gali jį paveikti, o toks 
būtent yra Jakšukas, kurį Papa mėgsta, kuriuo tiki ir pasitiki, greičiausiai todėl, kad 
jis Bagdoniškyje homo novus. Elizka prašo, kad aš važiuočiau pasiimti Papos, bet, 
mano nuomone, tik Jakšukas galėtų ką nors nuveikti. Jakšukas labai nori važiuoti ir 
tikina, kad parveš Papą. Jakšukas žino: jei tai pavyks, jis vienas valdys Bagdoniškyje. 
Nei aš, nei Komorovskiai su juo lygintis negalėsime. Oho, kokie bus Papos veiksmai 
Bagdoniškyje su Jakšuku pašonėje. Tuomet bus laikas pagalvoti ir paskirti Papos ir 
jo turto oficialią globą, bet šiandien reikia kuo greičiau jį parsivežti. 


1920 metų birželio 23 d. 
Trečiadienis 


Rytą atsikėliau ir iškart nuvažiavau į Rokiškio teismą dėl Buniuškių (važiavau su Jak- 
šuku jo vežimu ir kumele ir pakeliui turėjome įvykį: vieškelyje kumelė staiga pasi- 
baidė vaiko, kuris sėdėjo prie kelio ir staiga atsistojo. Šoko į šoną, į gilų griovį, veži- 
mas apsivertė, o mes abu su Jakšuku iš jo iškritome. Mums nieko nenutiko. Tai tik 
antras kartas mano gyvenime, kai apsivertė vežimas. Pirmą kartą nutiko prieš 20 ar 
daugiau metų netoli Jano Roseno Murliškių, važiuojant su Elvyra iš Ikaznės). Mano 
Buniuškių procesas vyko ilgai, nes dalyvavo 12 liudininkų, tad jų tardymui reikėjo 
daug laiko, be to, dar buvo keliolika ieškinių. Iš principo man nebuvo sunku laimėti, 
nes Buniuškės neturėjo jokių įrodymų, kad Kumšos jiems priklauso, ir buvo aišku, 
kad jis savavališkai užgrobtas, tad sunkiausia buvo nustatyti ir įrodyti žalos dydį. 
Buniuškės gynėsi įnirtingai, tvirtino, kad joms priklauso užimta žemė, nes atseit ka- 
daise priklausė kaimui ir buvo dvaro atimta; taigi nėra tiesa, bet bylai tai nėra esmė, 
kadangi byla iškelta dėl trukdymo, o ne ginčo dėl žemės. Aš liudininkais pasikviečiau 

Kumšų nuomininkę Nemicką, kuri ir pati yra nukentėjusioji, kartu su dviem savo 
tarnaitėmis, Jakšuką, vyresnįjį samdinį Jodelę, mūsų senąjį Kazimierą Jankauską ir 
kelis vyriausius Bagdoniškio kaimo ūkininkus - kaimo senjorus: Kazimierą Šeškų, 
Joną Kligį, Jakimavičių, Joną Malčių (lenkai vadina „Malcu“ - mažyliu. - Vert. past.), 
vadinamą Simu, ir kelis kitus. Buniuškės pyko, šnabždėjosi, keli žmonės elgėsi netgi 
iššaukiamai mano atžvilgiu, liudininkus traukė per dantį, esą jie papirkti. Buvo keli 
aštrūs momentai, kaip visada, kai turi reikalų su valstiečių būriu, jų aklu gobšumu 
ir bandos pergalės jausmu, „pravadyriais“. Bet manęs tai neišmušė iš vėžių, nekėlė 
pasigailėjimo tai gaujai, priešingai - suteikė pasitikėjimo, nes buvau tikras, kad mano 
byla yra absoliučiai teisinga, kad nesu engianti pusė ir Buniuškių pretenzijos neturi 
formalaus pagrindo, yra neteisingos ir reiškia paprasčiausią gobšumą. Bylą, aišku, 
laimėjau. Ir dar neblogai priteisė nuostolius atlyginti, nors ir mažiau, nei reikalavau. 
Kartu su teismo išlaidų atlyginimu teismas priteisė apie 3800 markių. 

Iš Rokiškio su Jakšuku atvažiavome į Kavoliškį pasikalbėti apie Papą ir galutinai 
sutarti, ką darysime. Norėjau važiuoti vienas, be Jakšuko, bet kadangi jis pareiškė, 
kad taip pat vyksta į Kavoliškį, o mūsų santykiai tokie, jog negaliu jam uždrausti 
vykti, tad nuvažiavome kartu. Elizka taip pat galvojo, ar nebūtų geriausiai išsiųsti 
Jakšuką į Varšuvą, bet pamanė, kad galbūt jis kartu su manimi važiuotų. Ji galvojo 
kur nors apgyvendinti Papą užtikrinant jam pragyvenimą ir apie tai, kad aš perim- 
čiau Bagdoniškį, o Papa į jį negrįžtų. Bet ji sutiko su mano argumentais, tad nuta- 
rėme: Jakšukas nuvažiuos į Varšuvą ir Papą parsiveš. Abu su Elizka sutinkame, kad 
vis dėlto p. Kristina Možycka perdėtai aprašė Papos būklę. Bet vis dėlto negalima 
palikti šio reikalo ir vienišo Papos, nes jo būklė yra labai bloga. Aišku, kyla pavo- 
jus palikti Jakšuką valdyti Bagdoniškį su Papos palaiminimu, bet faktas, kad šiuo 
metu niekas kitas, išskyrus Jakšuką, jo negalės parsivežti. Jakšukas taip pat, ko gero, 
puikiai supranta, ką jam gali duoti ši misija, sutvirtinanti jo padėtį mūsų akyse ir 
galimybę tapti Papos viršininku, todėl labai veržiasi važiuoti, yra toks saldus ir gerai 
nusiteikęs, taip mus spiria greičiau leisti vykti, ir dar vaidina, kad važiuos be jokių 
išskaičiavimų, tik vardan Papos. 


1920 metų birželio 24 d. 
Ketvirtadienis 


Naktį su Jakšuku sugrįžome iš Kavoliškio namo. Labai ilgai ten užsibuvome, nes 
Elizka prašė palaukti, kol sugrįš Hektoras vakariniu traukiniu iš Kauno. Ji norėjo, 
kad tartumėmės ne tik mes dviese, bet savo nuomonę pasakytų ir Hektoras. Mes jo 
nesulaukėme ir prieš vidurnaktį išvažiavome. 


ISI 


Šiandien buvo audra, viena iš nedaugelio šiais metais, bent jau kol kas. Kartu su 
žaibais pasipylė smarkus lietus, labai reikalingas daržovėms ir sodams. Po audros 
nuėjau maudytis. Visas dvaras ir kaimas žavisi mano gebėjimu plaukioti. Dažnai 
treniruojuosi ir vis geriau valdau plaukimo meną. Moku perplaukti tvenkinį, grįžti 
ant nugaros ir gulėti vandeny nejudėdamas. Moku plaukti judindamas vien tik kojas. 
Vanduo ir plaukiojimas - mano mėgstamas sportas ir laisvalaikio leidimo būdas. 

Artimiausiomis dienomis Jakšukas turi išvykti parsivežti Papos. Jis įsitikinęs, kad 
sugebės įkalbėti jį sugrįžti, ir aš praktiškai esu tuo tikras. Na, o aš paliksiu Bagdoniš- 
kį ir ne tik todėl, kad turiu paskyrimą dirbti teisėju Kaune, nes esant būtinybei galė- 
čiau atsisakyti darbo, bet labiausiai dėl to, jog negali būti nė kalbos, kad Papa mane 
toleruotų kaip Bagdoniškio paveldėtoją ir šeimininką, o dar labiau neįsivaizduotinas 
bendradarbiavimas su juo. Tad aš pasišalinsiu, nes ir man labai reikia būti materialiai 
nepriklausomam nuo Papos, kad galėčiau stebėti iš tolo, kas vyksta su Papa ir Bag- 
doniškiu, ir jei prireiktų, įsikiščiau. Įtariu, Papa parvažiuos ant mūsų įtūžęs. Ir Ka- 
voliškis, ir mes jam būsime priešai. Na, Jakšukas padarys viską, kas nuo jo priklauso, 
kad išlaikytų savo įtaką Papai ir turėtų neribotą laisvę valdyti Bagdoniškį. Jis ir prieš 
Papą įgaus persvarą, nes ištraukė jį iš pragaro, o spekuliuodamas, kad Papa nenorėtų 
valdyti dvaro, jam į akis pataikaus, o už akių darys ką nori. Ir mes jam būsime „sko- 
lingi“, kad tėvą išgelbėjo ir parvežė namo, juk niekas daugiau to padaryti negalėjo. 
Manau, bus viena iš dviejų. Arba Jakšukas užvaldys Papą ir Bagdoniškį: taip, kad 
mes jokio priėjimo prie Papos neturėsime, nes jis toks yra jei panorės, galėdamas 
jam daryti įtaką, įtikins jį dar labiau mūsų nekęsti, arba jeigu Papai Jakšukas atsibos, 
nutrauks su juo santykius, kas taip pat gali būti, nes Papa sugeba staiga pakeisti nuo- 
monę apie žmones ir norės pats valdyti, tuomet Bagdoniškyje kiltų kitos rūšies chao- 
sas - visiškas vadžių atleidimas. Elizka taikliai sako, kad Jakšuko vaidmuo gali būti 
toks, kokį vaidino kunigas Pocevičius paskutiniais tetulės Kasios gyvenimo metais. 
Jakšukas apvaginės Bagdoniškį dėl savo spekuliacijų. Jis labai apsukrus. Jau šiandien 
ruošia dirvą savo valdymui ir kartu nori, kad mes su juo bendradarbiautume, kas 
vėliau trukdytų mums įsikišti esant reikalui. Štai tarkim, jis nebijo mums siūlyti, kad 
nuslėptume nuo Papos sumą, kuri buvo gauta už miško pardavimą žiemą, atseit to- 
dėl, kad Papa neturėtų argumento prieš Komorovskius, jog pinigų buvo, bet jam jų 
niekas neatsiuntė. Jei sutiktume nuslėpti šį faktą, kad išvengtume Papos pykčio, Jak- 
šukas laikytų mus savo saujoje ir užkirstų mums kelią jį patraukti prireikus. Jis sako 
mums į akis ir tai, jog sugebės su Papa taip įsikurti, kad Papa nieko nesužinos: jei, 
tarkim, Papa, nemėgstantis ūkio ir turintis polinkį jį griauti, lieps parduoti veršelius, 
jis pasakys, kad juos pardavė, ir net pinigus sumokės, o veršelius paliks, bet Papa to 
nesužinos. Iš kur jis paims pinigų už neparduotus veršelius? Juk ne iš savo kišenės? 

Vadinasi, iš kažkokių įplaukų, kurios liks paslaptyje. Bet tokiu atveju jis galės pelnytis 
iš tokių niekam nežinomų įplaukų neribotą laiką, o jei kada nors kas nors paaiškės, 
visada galės pasiteisinti: tai pinigai iš slaptų šaltinių Papai, kurių nebuvo, kaip už 
tuos neparduotus veršelius, ir jo sukontroliuoti negalėsime. Jis norėtų valdyti Papą, 
nuteikti jį prieš mus, o mus laikyti toli ir neleisti faktiškai kontroliuoti. 


1920 metų birželio 25 d. 
Penktadienis 


Gerai tai ar blogai, patogu mums ar ne - Papą reikia partraukti į Bagdoniškį. Net jei 
dvaras nuo to labai nukentėtų, Papą reikia ištraukti iš to liūdno gatvės gyvenimo, į 
kurį pateko ir kuris, jei dar ilgiau užsitęs, gali baigtis katastrofa. Kadangi šiandien, 
kaip mes su Elizka Komorovska manome, Jakšukas yra vienintelis žmogus, galintis 
įkalbėti Papą sugrįžti, nuraminti jį ir parsivežti, taigi esame sąmoningi, suvokiame 
pavojų, gręsiantį dvarui dėl Jakšuko įsiviešpatavimo jame, ir suprantame, kad ši 
misija ne tik sutvirtins jo poziciją Bagdoniškyje, bet ir leis jam vadovauti, negalime 
elgtis kitaip. Reikia, kad Jakšukas važiuotų. Šiandien vienintelis svarbus dalykas 
yra Papos saugumas, ramybė ir gyvybė. Kadangi negalime Papai duoti tokių pinigų, 
kokių jis norėtų ir kurių jam pakaktų tęsti kelionę, negalime palikti jo likimo valiai 
ir pažeminimui, į kokį yra patekęs, nes tai kelia grėsmę jo gyvybei arba gali su- 
grįžti jo psichinė liga. Pagaliau net jei būtų pinigų, galinčių patenkinti Papos troš- 
kimą, nederėtų jį palikti vieną be priežiūros, nes jis pinigus ne tik kad išleistų, bet 
ir pakenktų savo sveikatai ir nervams, trainiodamasis su kažkokiomis mergšėmis ir 
tenkindamas senatvinio marazmo užgaidas. Jau nuspręsta - Jakšukas važiuos 
ir parsiveš Papą į Bagdoniškį. Bet pirmykštis Elizkos planas buvo kitoks. Ji supra- 
to, kad nebus niekada tokių pinigų, kurių Papai pakaktų, o jei ir būtų, negalima 
būtų apsiriboti vien jų įteikimu nepasirūpinus juo pačiu. Bet Elizka abejojo, ar gerai 
Papą traukti į Bagdoniškį, nes Papa nuo Bagdoniškio instinktyviai bėga, pati mintis, 
kad teks sugrįžti, jį erzina. Papa sau ir kitiems bando įteigti, kad yra kupinas jėgų 
ir energijos, kad senatvė jo neįveikė. Papa jaučia savo nepajėgumą, jaučia, kad jau 
neturi jėgų ir gebėjimų rūpintis Bagdoniškiu. Jis bėga ne tik iš Bagdoniškio, bet ir 
nuo Bagdoniškio. Elizka Papą lygina su šunimi, kuris užsikrėtęs pasiutlige bėga 
kuo toliau iš namų — tai daro instinktyviai, kaip ir Papa. Šiandienos sąlygos yra 
tokios, kad net ir kupinam jėgų žmogui sunku valdyti dvarą, o ką jau kalbėti apie 
Papą, kuriam 75 ir kuris iš prigimties yra tvirto charakterio, mėgsta savivalę, nege- 
ba prisitaikyti prie aplinkybių, turi begalę fantazijų, kaprizų ir keistenybių, kurios 
jo amžių tik dar labiau paryškina. Papa nesugeba gyventi ir tvarkytis su samdiniais, 

o jie jau nėra pasyvi ir paklusni darbo jėga, kokia kitados buvo; nesugeba prisitai- 
kyti prie naujų socialinių pokyčių revoliucijos metais; nesugeba būti diplomatiškas, 
tvarkytis su valdininkais ir valdžios atstovais, kurių nekenčia, kaip ir visko, kas 
lietuviška. Jei Papa šiandien valdytų dvarą, kiltų tokie nesusipratimai ir skandalai, 
kurie greičiausiai baigtųsi dvaro nusavinimu valstybės naudai, o tai dvarui būtų 
didžiausias politinis pavojus. Na, ir galiausiai Papa nėra pratęs, kad nebūtų pinigų 
ir reikėtų sukti galvą, iš kur gauti grynųjų einamiesiems dvaro poreikiams. Papa 
visada turėjo kapitalo. Dvaro pajamos leido laisvai elgtis, auginti ir lavinti vaikus, 
išleisti dukras už vyrų, patenkinti gausios šeimos poreikius. Visada grynųjų buvo 
pakankamai, tuo labiau kad Papa buvo taupus ir mokėjo skaičiuoti pinigus. Bagdo- 
niškis greičiau buvo priedas prie kapitalo ir Papos darbo vieta nei tikrasis pajamų 
šaltinis. Išskyrus mišką, kuris visada suteikdavo grynųjų, Bagdoniškis neduodavo 
praktiškai jokių netto įplaukų. Tai, ką duodavo, pats ir surydavo. Tad iš kapitalo, 
kuris ir buvo pragyvenimo pagrindas, Bagdoniškis žydėjo, o Papa garsėjo kaip pui- 
kus ir kruopštus ūkininkas. Beje, jis toks ir buvo. Bagdoniškis nebuvo alinamas dėl 
pelno, visada džiaugėsi puikiai įdirbta žeme, turėjo reikiamo inventoriaus ir buvo 
pavyzdinis ūkis. Šiandien nieko iš to neliko. Kapi- 
talas dingo, Bagdoniškis tikra griuvena, palyginti 
su ankstesniais prieškario metais, o iš jo reikia gy- 
venti, traukti pelną. Šią žiemą ir dabar dar gelbs- 
timės mišku. Bet miškas gali būti suvalstybintas, 
jau bet kuriuo atveju uždraustas kirtimas ir priva- 
ti prekyba, na, ir miškas iškirstas, tad nebus kitos 
išeities, kaip tik užsiimti normalia dvaro gamyba. 
Visais atžvilgiais dabar kitokios sąlygos nei tos, 
prie kurių Papa visą gyvenimą buvo pratęs. 


1920 metų birželio 26 d. 
Šeštadienis 


Šiandien savo fotografijų rinkinyje, paslėptame 
Papos darbastalyje, radau dvi nuostabias Anos 


nuotraukas iš 1911 metų; apie jas buvau pamiršęs. 


Jonas Staugaitis - Lietuvos Steigia- 
mojo Seimo vicepirmininkas. . J | i g o. 
Reprodukcija iš Lietuvos albumas, p. 93. egzistencijoje. Vienoje Ana stovi, kitoje - sėdi. Aš 


Tai tikras džiaugsmas mano liūdnoje vienišiaus 


128. Net, nette (pranc.) - švarus, grynas. 


jomis taip apsidžiaugiau, tarsi Aninką būčiau susigrąži- 
nęs. Žiūri ji į mane, tarsi gyva būtų. Nuo šiol jos stovės 
ant mano darbo stalo šalia dviejų dukros kūdikystės 
nuotraukų. Nėra brangesnio prisiminimo už Aną. Te- 
gul ji, įamžinta šiose nuotraukose, tegul jos brangus 
veidas saugos mano likusį gyvenimą, įkvėps tauriems 
veiksmams ir neleis pamiršti šio nemirtingo grožio, ku- 
rio jos kūnas ir siela buvo prisigėrusi. 

Šiandien buvau Keležeriuose pas ūkininką Valiulį, 
vyriausiosios Kriaunų valsčiaus miškų komisijos narį — 
na, ir vėl dėl Dusetų miškų urėdo rašto: ketvirtadienį 
turiu važiuoti ir atsiimti jį asmeniškai. Iš ten nuvykau 
į Obelių paštą. Parsivežiau visą šūsnį laikraščių. Apie 
naująją Lietuvos vyriausybę jau kelias dienas žinojau. 
Priėmęs Konstituciją Seimas priėmė prezidento Smeto- 
nos ir Galvanausko kabineto atsistatydinimą. Kol bus 
išrinktas naujasis konstitucinis prezidentas, laikinai jo 
pareigas eis Seimo pirmininkas Stulginskis, o dr. Ka- 
zys Grinius yra naujojo ministrų kabineto vadovas. 


Kazys Grinius - VI Ministrų kabineto 
pirmininkas, Socialistų liaudininkų 
demokratų lyderis Steigiamajame Seime. 
Reprodukcija iš Lietuvos albumas, p. 100. 


Tai vienas iš socialistų-liaudininkų-demokratų partijų 

lyderių, žinomas visuomenės veikėjas iš Marijampolės, turintis didelių pasiekimų 
lietuvių demokratiniame judėjime žmogus, be abejo, didelės kultūros žmogus, tu- 
rintis gerą širdį, šaltą ir blaivų protą. Manau, kad tai geriausias pasirinkimas. Pa- 
žįstu Grinių seniai ir visad jį labai vertinau. Maždaug 1909-1911 metais jis gyveno 
Vilniuje, nes rusų valdžia administraciniu potvarkiu jam neleido gyventi Marijam- 
polėje. Tada spėjau jį gerai pažinti. Griniaus kabinetas yra nedidelis; jam priklauso 
keli krikščionys demokratai (užsienio reikalai - Purickis, vienas šviesiausių protų, 
ir švietimas - Bizauskas’), keli nepartiniai (vienas jų - Aleksa”, priartėjęs prie 
liaudininkų, garsaus lietuvių bolševiko Angariečio brolis), dar vienas ankstesnio 
kabineto narys - buvęs ministras pirmininkas Galvanauskas (finansai, prekyba ir 
pramonė). Šis kabinetas yra liaudininkų su krikščionimis demokratais kooperacijos 
išraiška, šito siekė liaudininkai su Rimka'* priešakyje. 

129. Bizauskas Kazimieras (1893-1941), diplomatas, visuomenės ir politikos veikėjas. Lietuvos 
valstybės Tarybos narys, Lietuvos Nepriklausomybės 1918 m. vasario 16 d. akto signataras. 

130. Aleksa Jonas Pranas (1879-1955), valstybės ir visuomenės veikėjas, agronomas, sociologas, 
ekonomistas, nuo 1925 m. Lietuvos (Vytauto Didžiojo) universiteto docentas 1920-1923 mM., že- 


mės ūkio ir valstybės turtų ministras. 
131. Rimka Albinas. 

Iš laikraščių sužinojau šiek tiek naujienų apie karą; Šiaurinėje atkarpoje, ties 
Dysna, lenkai nustūmė bolševikų ofenzyvą, o Ukrainoje lenkai traukiasi. Kijevą at- 
gavo bolševikai. 

Sugrįžęs iš Obelių radau Elizką Komorovską. Ji atvežė laiškus iš Vilniaus, juos į 
Varšuvą paims Jakšukas. Jakšukas išvyksta pirmadienį. Elizka užsibuvo iki vakaro. 

Vakar užsiminiau, jog Elizka nelabai norėjo, kad Papa sugrįžtų į Bagdoniškį, su- 
prasdama, kad jis nuo jo bėga ir instinktyviai jo bijo. Ji manė, kad geriausiai būtų 
Papą įkurdinti kur nors Cechocineko sanatorijoje arba kur nors kitur mieste ir už- 
tikrinti jam pastovų pragyvenimo šaltinį iš Bagdoniškio, jei aš jame likčiau. Bet 
šiuo metu tokia misija praktiškai neįmanoma. Pirma, mano ir Papos santykiai nėra 
aiškūs, antra, Papa nenorės kur nors tyliai kiurksoti, nes jei bus ne Bagdoniškyje, 
ieškos meilių, jam taip pavojingų, o trečia, šiandien tokia Bagdoniškio būklė, kad 
nematau perspektyvų Papai užtikrinti pragyvenimą, nes mieste gyventi yra bran- 
gu. Na, ir pats be slaugos mieste jau negali gyventi. Tad jo grįžimas į Bagdoniškį, 
tiksliau jo parvežimas, yra kol kas būtinybė. Galbūt, kai Papa nurims, kaip nors 
susikalbėsime ir jis galės apsigyventi mieste. Bet labai abejoju, nes įtariu, kad Papa 
niekada neišsigydys nuo noro mus visus valdyti. 


1920 metų birželio 27 d. 
Sekmadienis 


Šiandien buvau pakviestas į Rukelius pas ūkininką Justiną Malcą, pas jį praleidau 
kelias valandas vaišindamasis degtine ir užkanda, būdinga ūkininkams puikia deš- 
ra, sūriu, sviestu ir kiaušiniene. 

Visi vietos žmonės, tokie kaip Justinas Malcas, Jonas Kligys, Kazimieras Jan- 
kauskas, mane įspėja dėl Jakšuko ir pasakoja apie jo įvairius turto ir valdžios pa- 
sisavinimo atvejus. Kai sužinojo, kad važiuos parsivežti Papos, jie išsakė kuo blo- 
gesnius samprotavimus apie Bagdoniškio ateitį, jei valdys Papa ir Jakšukas. Ir aš 
nematau rožinės ateities, bet ką daryti... Tai vienintelis būdas sutvarkyti šį skubų 
reikalą ir parsivežti Papą. Jakšukas man šlykštus. Nekenčiu jo ir negaliu apsiprasti. 
Jo arogantiškumas, manęs ignoravimas, valdymas Bagdoniškyje - man nepake- 
liami. Jis ciniškas, provokuojantis, šaltas ir slidus, kaip šliužas, vikrus vagišius 
ir arogantas, spekuliantas ir, be to, taurelės mėgėjas. Kokias operacijas šią žiemą 
vykdė su mišku - peržengia visas ribas. Tai buvo tiesiog atvira vagystė didžiuliu 
mastu, Nesistebiu, kad Jakšukas manęs nekenčia ir trokšta Papos atvykimo, ži- 
nodamas, jog man išmuš žemę iš po kojų. Jis puikiai žino, kad juo nepasitikiu, 
kad jo nemėgstu ir turiu ką nors iš žmonių apie jį išgirsti. Bet ką daryti. Šiandien 

atsisveikinau su Jakšuku. Ryt rytą jis išvyksta. Važiuoja į Adamavą pas p. Aną 
Pisaniovą; Adamavas yra prie pat demarkacijos linijos. Ten ją kirs ir per Vilnių 
važiuos į Varšuvą. 

Maždaug po poros savaičių Jakšukas turėtų parsivežti Papą. Greičiausiai man 
teks sulaukti jų, nes sunku bus palikti Bagdoniškį nesant Jakšukui. Bet Papai sugrį- 
žus iškart važiuosiu į Kauną. Nėra kalbos apie kokį nors bandymą likti su Papa, ypač 
kai grįš įsiutęs ant manęs ir Komorovskių. 

Maždaug prieš mėnesį dienoraštyje pradėjau lyginti Lenkijos ir Lietuvos eko- 
nominę padėtį. Norėjau nubrėžti būdingiausius padėties bruožus. Vieną darbo dalį 
jau atlikau, tai yra apibūdinau padėtį Lenkijoje, bet nenupiešiau Lietuvos situa- 
cijos, nes atitraukė einamieji reikalai. Tad dabar šią spragą užpildysiu. Ekonomi- 
kai, o kartu ir visuomeniniam politiniam gyvenimui didžiulę įtaką turi pinigai 
ir valiuta. Esu įsitikinęs: charakteringiausius savo padėties bruožus Lietuva įgijo 
todėl, kad neišleido savo popierinių pinigų, esančių tik pinigų fikcija. Lietuva išlai- 
kė vadinamąsias ostmarkes. Jas įvedė vokiečių okupacinė valdžia. Dabar Lietuvoje 
cirkuliuojantys pinigai yra pinigai, už kuriuos atsako svetima valstybė - Vokie- 
tija. Lietuvių spaudoje ir Seime girdisi balsų, kad tai nėra gerai valstybei, nes jos 
ekonomika priklauso nuo svetimos valstybės, nes Lietuvoje cirkuliuojančių pinigų 
kursas priklauso ne nuo Lietuvos gamybos pajėgų, o nuo Vokietijos markės kurso, 
kuriai įtakos turi Vokietijos finansų politika, ekonomika, politinė situacija ir t. t., 
bet faktiškai Lietuva, turėdama svetimus pinigus, laimėjo, nes tie pinigai ne tik kad 
nesmuko, bet paskutiniais metais pastebimai net ūgtelėjo. 


1920 Metų birželio 28 d. 
Pirmadienis 


Rytą Jakšukas išvažiavo. Su juo atsisveikinau vakar vakare. Išvažiavo arkliais - 
savo kumele ir savo vežimu, su kuriuo nuvyks į Adamavą. Važiuos per Gačionis ir 
greičiausiai Uteną. Adamavas priklauso mirusio p. Antonio Pisanio paveldėtojams, 
dabar ten gyvena našlė p. Ana Pisaniova, buvusi Rėmerytė. Adamavas yra kaž- 
kur tarp Utenos ir Molėtų, keli varstai nuo Lietuvos-Lenkijos demarkacijos linijos. 
Jakšukas tikėjosi šiandien pasiekti Adamavą. Iš ten parsiųs arklius su žmogumi, 
Lasinskiu, jį pasiėmė, o pats rytoj bandys kirsti demarkacijos liniją. Sakoma, kad 
toje vietoje lengva ją pereiti, ypač švenčių dieną, kai vietiniai gyventojai važiuoja į 
bažnyčią, esančią lenkų pusėje. Tad rytoj arba poryt, ko gero, pasieks Vilnių. Ten 
susitiks su Marynia, perduos jai laiškus, gaus leidimą važiuoti į Varšuvą ir po kelių 
dienų jau bus Varšuvoje. Na, o kaip toliau klostysis reikalai, priklausys nuo to, ar 

ras Papą Varšuvoje ir ar jis leisis įkalbamas grįžti namo. Greičiausiai iki tol, kol grįš 
Jakšukas su Papa, nieko nežinosime, kaip jiems sekasi ir ar abu sugrįš. 

Šiandien su samdiniu Jurėnu važiavome į Rokiškį, praktiškai dėl Jurėno reikalų. 
Sužinojau, kad valstiečiai iš Buniuškių yra linkę susitaikyti ir, jei sutiksiu nusileisti, 
nepateiks apeliacijos. Poryt jų delegacija mane gali aplankyti. 

Tęsiu vakarykštę temą. Taigi, Lietuva savo ekonomiką pagrindė svetimais pini- 
gais, kurių kursas pastaraisiais metais reguliariai kyla. Šiuos pinigus Lietuva laiko 
savo prekės ženklu prekių mainams. Kadangi ostmarkės vertė nuolatos kyla, nes jų 
kiekis šalyje ir apyvartoje yra nedidelis, ji laikoma geidžiama valiuta. Už jas ūkinin- 
kas mielai parduoda savo produktus, ypač pastaraisiais laikais, kai ostmarkė kyla, 
o rusų caro rublių vertė krenta. Rusijos rublių šalyje, o ypač rytinėje jos dalyje, kur 
1919 metais buvo bolševikai, yra begalės. Bolševikų laikais javai ir ūkio produktai 
buvo tokie brangūs ir paklausūs tarp spekuliantų, kurie iš miestų Rytuose atvyk- 
davo apsipirkti į kaimus, kad valstiečių kišenės išsipūtė nuo rublių. Bet kol kas, iki 
šių metų pavasario, rublio kursas neblogai laikėsi, valstiečiai neskubėjo keisti rublių 
į markes ir visas pinigines operacijas atlikdavo rubliais ir markių nekaupė. O šian- 
dien markei vis kylant, rublis taip nusmuko, kad vos vos siekia pusę markės (aišku, 
tik caro rubliai, nes vadinamieji „dumkos“, „kerenkos“ ir juo labiau sovietiniai ne- 
turi jokios vertės; „dumkų“ ir „kerenkų“ šalyje yra daug, bet kas jų turi, priversti lai- 
kyti kaip loterijos bilietus - laukti, ką lems likimas; na, o caro rubliai naudojami tik 
didesnėmis kupiūromis nei 10 rublių ir su sąlyga, kad yra net be mikroskopinių įtrū- 
kimų, antraip visiškai praranda vertę; 1, 3, 5 rublių kupiūrų visiškai nėra apyvartoje). 
Markės (visada kalbu apie ost ir valstybines vokiečių markes) yra pageidaujamos ne 
tik todėl, kad jų geras kursas ir jau ilgesnį laiką kyla, bet ir todėl, kad jų mažos at- 
sargos, nedaug yra apyvartoje ir daug valstiečiams reikalingų prekių yra perkamos 
tik už markes, taip pat markėmis apmokamos visos sąskaitos. Miestelių parduotu- 
vėse žydai turi įprotį priimti tik markes, kooperatyvai prekes mieliau parduoda už 
markes. Tad valstietis, neturintis markių, vis tiek privalo markėmis atsiskaityti, nes 
iš visų pusių jų reikalaujama. O jei jau moka rubliais, tiek praranda kurso atžvilgiu, 
kad nori nenori ima vertinti markes. Tad markė tapo geru, pageidaujamu pinigu, už 
kurį visi produktai noriai parduodami. 


1920 metų birželio 29 d. 
Antradienis 


Petrinės. Tradiciškai Piotro Roseno vardinės Gačionyse. Aišku, vykdydamas kai- 
myno pareigą, atvykau jo pasveikinti. Netikėtai suvažiavo dar daugiau kaimynų, 

kai kurie ir toliau gyvenantys asmenys. Iš dvarininkų, be manęs, dar buvo p. Gra- 
bovskis, jau pagyvenęs žmogus, bet homo novus Lietuvoje, Osokomos už Dusetų 
savininkas, dvarą įsigijo 1914 metais prieš pat karą. Jis grynakraujis mozūras, dvari- 
ninkas nuo Plocko (Plock), turi net ir kurpių kraujo, nes garsą „pi“ taria kurpiams 
būdingu „psi“; dar buvo p. Jonas Kelpša iš Kelpšiškių, p. Stanislovas Rapackis iš 
Šetekšnių, atvykęs raitas gražia kumele ir sportiškai apsirengęs ir kažkokia Rose- 
no tetulė, senmergė, atrodo, Rudominuvna. Kitados Piotras Rosenas, ieškodamas 
asmeninio populiarumo, buvo priartėjęs prie valstiečių ir su aukštesniąja turtingų 
ūkininkų klase bendravo, o dvareliuose buvo laikomas savu. Buvo net toks metas, 
kai Piotras Rosenas vaidino lietuvį ir ūkininkų gerbėją, bet tik būdamas su lietu- 
viais ir ūkininkais, niekada to neviešino dvarininkams, matyt, todėl atvyko keli 
lietuvių valstiečių stovyklos atstovai. Per pietus buvo žymioji Aniutka iš Gačionių 
dvarelio, Zadvariškio, garsėjanti savo ūkiškumu ir anksčiau turėta įtaka Piotrui. Ki- 
tados jaunystėje buvo jo meilužė - blondinė lininiais plaukais šiandien jau senste- 
lėjusi, - Piotro senberniavimo laikais buvo šnabždamasi, kad Piotras ją slapta vedė, 
ir kas žino, ar to nebūtų padaręs, jei ne karas ir jei 1915 metais nebūtų pabėgęs į Ru- 
siją. Tai jį atskyrė nuo Aniutkos, pasilikusios saugoti Gačionių ir Zadvariškio. Kas 
žino, ar būdamas šalia Aniutkos Piotras būtų drįsęs pasipiršti ir vesti kitą. Šiandien 
Aniutka, aišku, susitaikė su jo vedybomis kaip įvykusiu faktu, pasiliko Zadvariškyje, 
kur ūkininkauja savarankiškai, o Piotro namuose yra priimama ne tiek kaip sena 
tarnaitė, bet kaip sena pažįstama, nes per vardines prie stalo sėdo kartu su visais 
svečiais. Iš lietuvių ūkininkų buvo p. Alfonsas Masiulis, turtingas ūkininkas, tu- 
rintis kelių valakų ūkį, agronomo ir Seimo deputato, liaudininko Masiulio"* brolis, 
inteligentiškos išvaizdos ir formų žmogus, taisyklingai kalbantis lenkiškai, neblogai, 
o gal net ir geriau už Kelpšą. Šis buvo vienintelis iš lietuvių, kuris palaikė dvarinin- 
kams draugiją ir pasiliko iki vėlyvo vakaro, namo išvažiavo po vakarienės, kartu su 
manimi. Buvo dar Leikus, taip pat turtingas ūkininkas, labai kilnus; jam Piotras 
Rosenas už daug ką dėkingas, nes Leikus jį išgelbėjo užėjus bolševikams ir išvežė 
už fronto linijos. Šis jau neatrodo toks inteligentiškas ir nušlifuotas, kaip Masiulis, 
bet tvarkingai apsirengęs. Jis nepatogiai jautėsi dvarininkų draugijoje, juolab kad 
labai prastai kalba lenkiškai, tad labai greitai išvyko iš Gačionių. Dar keli ūkininkai 


132. Masiulis Jonas (1870-1942), agronomas, visuomenės ir politikos veikėjas. Prieš Pirmąjį pa- 
saulinį karą gyveno Vilniuje, finansiškai rėmė lietuviškąją spaudą, buvo vienas iš „Rūtos“ drau- 
gijos narių, 1909 m. - jos pirmininkas, nuo 1907 m. priklausė „Lietuvių mokslo draugijai“, į 
Steigiamąjį Seimą buvo išrinktas pagal LVS sąrašą, dirbo nuolatinėse Ekonominėje ir Žemės 
reformos komisijose. Svarstant žemės reformos įstatymo projektą jis išsakė priešingą savo frak- 
cijų (LVS ir LSLDP) bloko poziciją, už ką valstiečių liaudininkų frakcija priėmė sprendimą jį 
atstatydinti. 1920 m. liepos 6 d. J. Masiulis seimo nario mandato atsisakė. 

atvyko pasveikinti su vardadieniu, bet tai jau buvo minorum gentiųm, jie neprisidėjo 
prie draugijos ir juos Piotras palydėdavo prie stalo, pavaišindavo ir išlydėdavo. 

Kaip paprastai dvarininkai piktai kalbėjosi apie Lietuvą, jos vyriausybę, valdy- 
mą ir net valstybingumą ir aukštino viską, kas lenkiška. Man tokios temos nema- 
lonios, nes nepakenčiu neteisybės ir apgaulės, o tokiuose pokalbiuose visada viskas 
perdėta ir juntamas keršto troškimas. Sunku šia tema oponuoti, nes Lietuvai kri- 
tikuoti yra daug medžiagos, tad dvarininkai sugeba operuoti tokiais argumentais, 
kuriems neįmanoma paprieštarauti. Tačiau yra modus in rebus ir štai tas modus tiek 
Lietuvos „kritikos“, tiek lenkų išaukštinimo net per daug atspindi klasinius ir kiše- 
nės interesus. Dvarininkai nelabai paisė, kad viską girdi Masiulis, kuriam, ko gero, 
nelabai mielos buvo tokios kalbos, nors iš veido nieko nebuvo įmanoma išskaityti. 
O blogiausias noras - palaidoti Lietuvą. Būdinga, kad karštesni Lietuvos ir jos vals- 
tybingumo antagonistai yra tokie ponai, kaip Rosenas, Kelpša, Rapackis, žmonės 
čia gimę ir augę, nei tikras lenkas mozūras p. Grabovskis, jis jokių sentimentų sveti- 
mai Lietuvai neturi, kritikuoja ją, bet be neapykantos. Aišku, patyliukais, Masiuliui 
negirdint, buvo kalbama apie saldžią quand même” lenkų intervenciją, kuri būtinai 
turi įvykti! 


1920 metų birželio 30 d. 
Trečiadienis 


Labai vėlai vakar grįžau iš Gačionių. Be vakarienės namo manęs neišleido, o vaka- 
rienė buvo vidurnaktį. Tad namo išvažiavau jau švintant, o Bagdoniškį pasiekiau 
visiškai išaušus. Neišsimiegojau, tad ryte jaučiausi blogai, buvau pavargęs. Bet tai 
kompensavo nepaprasto grožio rytas, kurį stebėti galėjau pro Bagdoniškio didžiojo 
kambario langą. 

Iš žemumų, ežerų ir pelkių kilo dūmai ir pavirto tankiu baltu rūku, sudarydami 
didžiulio vandens ploto įspūdį. Už Kumšų visos žemumos ir pelkynai, net iki Sartų 
ežero, visos lankos ir pievos skendėjo rūke. Visa atrodė, tarsi vanduo būtų užliejęs 
plokščiakalnį, kuris nuo rūko bangų tai pasislėpdavo, tai vėl išnirdavo. Kur ne kur 
iš to vandens išnirdavo medžių kamienai, tarsi salos, kitur migla užliedavo pievų 
dalį ir atrodydavo, kad susidaro gražios įlankos. Mačiau viziją, kaip Sartų ežeras 
susilieja su pelkėmis ir žemumomis ir viskas virsta vandeniu, kaip buvo prieš kelis 
šimtus metų. Nepaprastas vaizdas, stebuklinga mūsų krašto perspektyva, papuošta 
vandens galybės, kurios dabar jau nebėra. 


133. Quand même (pranc.) - kad ir kas būtų, bet kokia kaina, galų gale, neatsižvelgiant į nieką. 

Šiandien daug nuveikiau. Apskritai, kai Jakšuko nėra, turiu daugiau darbų, bet 
jaučiuosi kur kas geriau ir geriau numanau, ką daryti, nes nesu susinervinęs ir nuo 
jo priklausomas. Tad rytą buvau laukuose, paskui ilgai posėdžiavau su Buniuškių 
valstiečiais, atėjusiais baigti ginčą taikiai. Jie nepateiktų apeliacijos byloje, kurią 
prieš savaitę pralaimėjo, o aš atsiimčiau kompensacijos reikalavimą ir leisčiau ati- 
dirbti bausmę, o ne mokėti grynaisiais. Buniuškėms taip patogiau, nes neturi gry- 
nųjų, o atidirbti lengviau, na, man darbo jėga yra ne mažiau reikalinga už pinigus, 
nes nėra samdomų darbininkų. Draugiškai pasikalbėjome ir preliminariai susita- 
rėme. Jie man turi sugrąžinti 600 markių grynaisiais ir atidirbti: 12 darbo dienų su 
pora arklių ir žmogumi prie arklo, 12 dienų pjauti savo dalgiu žolę (vienas žmogus) 
ir 12 dienų dirbti su vienu arkliu, vežimu ir vežėju. Jų darbą įvertinu mažiausiai 2220 
markių, kas kartu su 600 markių grynųjų sudaro per 2800 markių, o priteista buvo 
3800. Nuo nuosprendžio dienos Buniuškės liovėsi ganyti karves Kumšose. Susitari- 
mas žodinis, valstiečiai po kelių dienų turi pasakyti, ar visi sutinka, net ir nedalyva- 
vusieji posėdyje. Mielai sutikčiau su tokiu susitarimu, nes tai geriau, nei reikalauti 
priteistos sumos ir laukti apeliacinės procedūros. Paskui atvyko Kriaunų valsčiaus 
sekretorius su reikalais, o dar vėliau ilgai kalbėjausi su Micheliu Ruchu. 

Vakare grįžo Jakšukas. Grįžo iš Adamavo. Jam nepavyko pereiti demarkacijos 
linijos. Lietuvių pusėje labai sustiprinta apsauga. Nebuvo galimybių net pabandyti 
ją kirsti, nes Jakšukas buvo įdėmiai stebimas. Iš tiesų jam, ne Lietuvos piliečiui, la- 
bai rizikinga būtų kirsti demarkacijos liniją. Ką daryti. Kas žingsnis nesėkmė. Nors 
imk ir verk. Bet neįmanoma palikti šį reikalą ir Papą likimo valiai. Rytoj išsiųsiu 
Jakšuką į Kavoliškį, gal Komorovskiai ką nors sugalvos. Jei nebus kitos išeities, ko 
gero, teks pačiam su juo vykti į Kauną ir, pasinaudojus pažintimis, suveikti jam 
leidimą. Manau, nupasakojęs padėtį, jį lengvai gaučiau ir Jakšukas galėtų legaliai 
kirsti demarkacijos liniją. Kadangi jis svetimtautis, negalėtų grįžti atgal į šalį. Tad 
svarbu ne tik tai, kad jis legaliai išvyktų, bet ir tai, kad galėtų sugrįžti. Pasižiūrėsime, 
ką pasakys Kavoliškis. 


1920 metų liepos 1 d. 
Ketvirtadienis 


Šiandien man reikėjo prisistatyti darbe ir pradėti dirbti Kauno apygardos teisme. Bet 
to nepadariau, nes negaliu šiuo metu palikti Bagdoniškio. Manau, po poros savaičių 
Jakšukas parveš Papą ir tada galėsiu, o net ir privalėsiu išvykti į Kauną. Turėjau 
rytoj arba poryt išsiųsti laišką Kauno apygardos teismo pirmininkui ir pasiteisinti, 
kodėl nepasirodžiau, bet dabar, matyt, man teks kartu su Jakšuku vykti į Kauną 

tvarkyti leidimą, tad kol kas neišsiunčiau laiško teismo pirmininkui, nes žodžiu pa- 
siteisinsiu ir dar turėsiu iš Kauno grįžti į Kavoliškį. Dabar, kai rašau dienoraštį, Jak-. 
šukas dar negrįžęs iš Kavoliškio. Tad gali būti, kad ten sugalvos dar kitokį planą. Bet 
labai abejoju. Manau, nelabai yra kita išeitis, kaip kad legaliai kirsti demarkacijos 
liniją. Rizikinga nelegaliai kirsti sieną, ypač Jakšukui, kuris nėra Lietuvos pilietis. 
Apskritai svetimtaučiams galioja griežtesnės taisyklės, nei lenkams (Jakšukas yra 
sulenkėjęs baltarusis), ir Jakšukas būtų areštuotas, jei ir nebūtų įrodyta jo grėsmė 
šaliai, tikrai būtų išsiųstas iš Lietuvos. Tad nesistebiu, kad Jakšukas jau vien dėl savo 
šeimos bijo rizikuoti. 

Vėl grįžtu prie Lietuvos padėties, jau kelis kartus aptarinėtos dienoraštyje. Mi- 
nėjau, kad pinigai, tai yra ostmarkės, laikomi šalyje valstybiniais, yra labai liaudies 
graibstomi. Valstiečiai jų turi labai mažai, nes didžioji grynųjų dalis, atitekusi jiems, 
yra bolševikų palikimas, kai javai ir maisto prekės buvo itin brangios ir vertinamos 
ir valstiečiai prisigraibstė dideles pinigų šūsnis. Kai bolševikai pasitraukė ir net iki 
šio pavasario rusiškas rublis buvo lygus ostmarkei, tad ir toliau buvo atsiskaitinėja- 
ma rubliais, ir valstietis, kuris prie rublių pratęs ir yra konservatyvus iš prigimties, 
labiau tikėjo rublio ateitimi nei markės ir labiau norėjo rublio, daugiau jo prikau- 
pė. Dabar viskas pasikeitė: markė smarkiai pakilo, jos santykis pasikeitė rublio ne- 
naudai (rusiškas rublis lygus pusei markės). Jau tai, kad markė nuolatos kyla, yra 
labiau geidžiama [...] Nors ir Lenkijoje, kur ūkininkai nenori pardavinėti savo ga- 
minių ir dėl to atsiranda pavojinga tendencija - mažėja gamyba, bet šis reiškinys 
susijęs tik su lenkų markėmis, kurių yra pakankamai ir kurių besaikis kaupimas 
jau tampa nebesuskaičiuojamas (dar jei Lenkijoje būtų galima laisvai pardavinėti 
žemę, išparceliuoti didesnius dvarus, valstietis investuotų sukauptas lenkų markes 
į žemę, jos kainos laisvai spekuliuojant būtų konkurencingos; bet populiariosios 
agrarinės reformos taisyklės neleidžia laisvai pardavinėti žemę). Bet vis dėlto - jei 
tik Lenkijos valstiečiui mokėtum doleriais, kurių kursas stiprus ir nuolatos jo san- 
tykis su lenkų marke kyla, arba sidabrinėmis ar auksinėmis monetomis - tuomet 
valstietis parduos grūdus ir karvę mėsai bei visus kitus savo pagamintus produk- 
tus. Kadangi čia ostmarkė kyla į viršų, valstietis mielai ją pasiima, ieško jos, tad 
ir noriai parduoda gaminius, vis daugiau gamina ir skuba parduoti. Darytų jis tai 
vien iš gobšumo, kad sukauptų jų kuo daugiau. Geras „biznis“ kaupti pinigus, kurių 
vertė nuolatos kyla, ir jokio „biznio“ turėti krūvą popierinių banknotų, kurių vertė 
nuolatos mažėja. Bet, deja, valstietis negali net pasvajoti apie ostmarkių kaupimą, 
nes iš visų pusių į jo kišenes lenda siurbliai, kurie volens nolens godžiai siurbia os- 
tmarkes. Tie siurbliai - tai būtinybė, apie kurią kitą kartą pakalbėsiu, ir visai ne nuo 
valstiečio valios priklauso, leisti siurbliams pinigus išsiurbti ar ne. Padėtis tokia, jog 

valstietis ir apskritai ūkininkai karštligiškai turi dairytis į visas puses ir gaudyti 
markes, medžioti jas, kad išalkę siurbliai būtų pamaitinti. Tai vienas būdingiausių 
ir svarbiausių Lietuvos situacijos bruožų. 


1920 Metų liepos 2 d. 
Penktadienis 


Jakšukas vakar labai vėlyvą vakarą grįžo iš Kavoliškio. Elizka laiške, kurį Jakšukas 
atvežė, rašo, kad jį įkalbėjo išvykti per demarkacijos liniją ties Turmantu, tai yra ne- 
legaliu keliu, tuo pačiu, kuriuo ne kartą Elizka važinėjo. Tačiau man Jakšukas pasakė, 
kad bijo važiuoti nelegaliai ir kad būtų geriausia, jei aš Kaune jam gaučiau leidimą. Jo 
norai šiuo atveju man įstatymas, nes juk negaliu jam liepti važiuoti nelegaliai ir rizi- 
kuoti savo ir šeimos gerove. Jis vyksta ne savo, o mūsų reikalais, tad jei norime, kad 
tai darytų, privalome sutvarkyti formalumus. Nepykstu dėl tokio jo sprendimo, nors 
prireiks vėl paišlaidauti kelionei į Kauną, bet galbūt tai mus mažiau susies su Jakšuku, 
nei kad dėl mūsų šeimos rizikuotų savosios gerove. Bet reikia numatyti ir tokią tiki- 
mybę, kad Kaune atsisakys jam išduoti leidimą, su kuriuo galėtų sugrįžti atgal. Ir ką 
tuomet daryti? Tada arba man reikėtų vykti pasiimti Papos, bent jau pabandyti ir pa- 
rodyti, kad darome, ką galime, ir bandome Papą gelbėti, net jei tai beviltiškas reikalas, 
arba susisiekti su Marynia, kad kas nors iš šeimos ar artimųjų pabandytų atlikti šį 
žygdarbį, nors, išskyrus Jakšuką, nelabai įsivaizduoju, ar kam nors tai pavyktų. 

Na, o dėl kainų, tai ką jau padarysi... Teisinga rusų patarlė, kad [...]. Tai ban- 
krutuojančiojo mąstymas, kuris jausdamas, kad taip prasiskolino, jog nėra išeities, 
brenda dar giliau, nes koks skirtumas viena skola daugiau ar mažiau - jam jau vi- 
siškai tas pats. Ką darysi, jei reikia, tai reikia. Bagdoniškio materialinė padėtis išties 
apverktina. Pinigų nėra, nes tai, kas įplaukia, išleidžiama einamiesiems dalykams 
(šiuo metu kasoje yra apie 500 markių ir tiek pat rusiškų rublių). Naujų pajamų šal- 
tinių, išskyrus sodo nuomą, nėra ir artimiausiu metu nenusimato. 

Miškas irgi neaiškus pajamų šaltinis: jei nebus galima jo eksportuoti, iš Rabino- 
vičiaus ir Rucho įplauks vos pora tūkstančių markių ir tai ne iš karto; na, o valstie- 
čiams miško pardavimas vis atidėliojamas, nes Kriaunų valsčius reiškia nepasitikė- 
jimą ir įvairias pretenzijas, tikiu, kad pardavimas pajudės, ir valsčius turės paklusti 
teisinei sistemai, tačiau šiam reikalui reikia nemažai skirti laiko ir energijos, o tada 
jau galima laukti pinigų. Bet vėlgi rusiškų rublių, ko gero, nebus labai daug. Galimų 
įplaukų už parduotus grūdus bus tik rudenį, o jeigu rugių pritrūks, neaišku, kas bus, 
nes dar laukia rekvizicija, išmokos natūra ir t. t. Dar reikės patiems mokėti už grūdų 
malimą, tad įplaukos labai sumažės. Na, išlaidų, ir dar skubių, begalės. Jau nekalbu 

apie algas samdiniams, apie samdomus darbininkus, kūrių už pinigus praktiškai 
surasti neįmanoma, apie įvairius neatidėliotinus pirkinius, kaip virvė, geležis, tepa- 
lai, kiti dalykai. Dar mokesčiai ir prievolės. Štai, pavyzdžiui, valsčius įsakė sumokėti 
po [...] 3 markes už dešimtinę masinės žalos atlyginimo, per rekviziciją buvo paimti 
arkliai už mažą kainą, paskui po 1 ⁄⁄ markės už dešimtinę valsčiaus įstaigoms išlai- 
kyti; Bagdoniškiui tie mokesčiai sieks kelis tūkstančius markių (markių, ne rusiškų 
rublių!). O netrukus bus įvestas žemės mokestis, kuris Lietuvoje yra labai didelis, 
t. y. po 20 markių už dešimtinę, o galbūt ir daugiau, proporcingai pagal turimos 
žemės kiekį. Ir dar kaip ylos iš maišo lenda Papos skolos, pavyzdžiui, skola Dombro- 
vičiui - 2000 markių plius procentai, tūkstantį markių jam jau sumokėjau, bet štai 
šiandien atėjo kažkoks sentikis Prokopovas ir reikalavo grąžinti 700 markių už jo 
sumokėtą sodo nuomos mokestį. Sodą jis išsinuomojo 1915 metais ir prieš vokiečių 
invaziją pabėgo į Vokietiją, o Papa atseit tą patį sodą išnuomojo kažkokiam žydui, iš 
kurio vėl paėmė pinigus. Prokopovas grasina teismais, jei negrąžinsiu jam pinigų. 
Na, o mes jau skolinomės pinigų Jakšuko kelionei, nes jų tiesiog nebuvo, o dabar, ko 
gero, mano su Jakšuku kelionei į Kauną teks imti markes, kurios įplauks už sodo 
nuomą - tai vienintelis šiuo metu numatomas pinigų šaltinis, - ir liksime be grašio 
kišenėje ir be pinigų šaltinių (Jakšukas už sodą duoda 1000 markių, daugiau niekas 
kol kas nesiūlo). Jau dabar baugu darosi, kai pagalvoji, kaip reikės gyventi. O dar nu- 
simato vienas juodas debesis - manau, netrukus pradės lįsti Papos skolos Varšuvoje. 
Nežinau, kaip Bagdoniškis tai pakels ir ar apskritai nebankrutuosime anksčiau, nei 
sulauksime Papos palikimo. Gaila Bagdoniškio. Papa įvertino Bagdoniškį 7 mili- 
jonais! Ir didžiuojasi savo turtais. Kas iš milijoninės turto dvaro vertės, kai nėra 
pinigų net smulkioms einamosioms išlaidoms ir skoloms. 


1920 metų liepos 3 d. 
Šeštadienis 


Kaitra. Po pietų pavėsyje termometras rodė 27 laipsnius šilumos pagal Reaumurą"* — 
mūsų klimatui tai labai daug. Ne tik karšta, bet ir tvanku, kaip prieš audrą. Ko gero, 
netrukus prapliups dangus gausiu lietumi, kuris, beje, labai reikalingas. Didesnė šie- 


134. Réaumur - temperatūros matavimo skalė. Tokia skalė buvo paplitusi visoje Europoje, ypač 
Prancūzijoje, Vokietijoje, taip pat Rusijoje nuo 1730 m., kai ją pasiūlė prancūzų mokslininkas 
Renė Antoine Ferchault de Réaumur. Gana retai sutinkama moksliniuose darbuose, tačiau nau- 
dojama kai kuriose vietovėse buitinėms reikmėms. Atraminiai skalės taškai sutampa su Celsi- 
jaus skalės taškais - vandens užšalimo ir tirpimo temperatūra ir vandens virimo temperatūra, o 
skalės reikšmė nustatoma kaip aštuoniasdešimtoji intervalo tarp atraminių taškų dalis. Vadina- 
si, su Celsijaus skale galioja (6) priklausomybė: R = 0,8*C. 

no ir dobilų dalis jau surinkta. Dobilus jau baigiame pjauti. Šiąnakt Jakšukas nėjo 
miegoti, saugojo laukus; pagavo Bagdoniškio arklius, besiganančius dirvone, seno- 
siose Kumšų ganyklose. Šiandien sulaukėme pjovėjų iš Buniuškių kaimo, tad darbas 
spėriai vyko. Šiemet pašaro gyvuliams bus daugiau nei pernai metais. Šieno ir dobi- 
lų, puikios kokybės, bus pakankamai, nepaisant to, kad išdalyta daug pievų už dar- 
bą. Pernai visus dobilus nusipjovė ir susirinko lietuvių kariuomenė savo arkliams. 

Vakarop ėmė rinktis debesys, atrodė, kad kils audra, bet debesys išsisklaidė. 
Vis dėlto naktį gali būti audra, nes debesys dengia saulę. Nežmoniškai tvanku. 
dėjo atsigauti, nors ilgai mirkau vandeny. Plaukiojau atlikdamas įvairius triukus ir 
maudžiau šunis - didžiulį juodąjį Murzą, kelių mėnesių šunybę Tanką ir Jakšukų 
taksą Alaisą. 

Vakar dėl vietos stokos dienoraštyje neužsiminiau apie miškų urėdo iš Dusetų 
vizitą. Jau seniai norėjau, kad jis atvyktų; kartą siunčiau jo parsivežti Jakšuką, pas- 
kui jį norėjo partraukti Kriaunų miškų komisija dėl Bagdoniškio miško pardavimo, 
bet niekaip negalėjome sulaukti. Aš norėjau, kad jis atvyktų, kad pagaliau jam esant 
kartu su Kriaunų miškų komisija nustatytume detalųjį miško pardavimą vietos 
liaudžiai skirtuose sklypuose. Jis yra miškų komisijos pirmininkas ir turi stebėti, 
kad miškas būtų parduodamas laikantis leidimo. Dusetų urėdas, kurio pavardės 
nežinau, yra labai mielas ir mandagus žmogus. Tai lietuvis iš Vilniaus apskrities, 
Širvintų ir Molėtų apylinkių. Suprantama, kad valstiečiai jam jau skundėsi, jog Bag- 
doniškyje nelegaliai parduodamas miškas. Kai jam parodžiau leidimą ir pažymėtas 
kirtavietes, jis įsitikino, kad viskas yra legalu. Bet paaiškėjo, kad man dar reikės 
vykti į Kupiškį ir gauti pas tenykštį miškų urėdą dokumentus dėl leidimo kirsti Bag- 
doniškio mišką, juos Miškų departamentas per klaidą jam nusiuntė, paskui reikės 
juos nusiųsti ar nuvežti į Miškų urėdiją Zarasuose ir iš ten su atitinkamu raštu vykti 
į Dusetų miškų urėdiją. Tuomet atvyks urėdas ir Kriaunose įvyks valsčiaus miškų 
komisijos susirinkimas. Visur teks pačiam suvažinėti. Ir, matyt, tai užtruks. 

Vakar vakarą pas mane vėl atvyko Buniuškių delegacija - ir vėl dėl taikaus su- 
sitarimo. Dauguma valstiečių pasiryžo ginčą išspręsti taikiai. Bet mažuma nesu- 
tinka. Su atėjusiaisiais surašėme taikos sąlygas. Mano reikalaujamą pinigų sumą 
jie išdėlios pagal kiekvieno laikomas karves ir avis, išeina po 14 markių už karvę ir 
po 3 markes 50 pfeningų už avį, darbą su arkliais - pagal laikomų arklių skaičių ir 
žmogaus darbą - pagal karvių skaičių. Labai dejavo dėl piniginės išmokos markė- 
mis, kurių mažai turi, ir siūlė tai pakeisti darbu. Siūlėsi atlikti net tokius rankų dar- 
bus, kuris vertinamas daugiau, nei atiduodamas markių kiekis, bet nesutikau, nes 
ir mums markės yra labai reikalingos, o nėra jų iš kur paimti. Jei Buniuškės laikysis 

susitarimo, Bagdoniškyje padaugės darbo jėgos. Tai labai svarbu, nes už pinigus, 
net ir labai didelius, darbininko ir dar su arkliu neįmanoma gauti. Dieniniai ūkio 
darbininkai praktiškai išnyko. Na, o norinčiųjų atidirbti už šieną arba už ganyklas 
bežemiams valstiečiams labai padaugėjo. Lengviau galima susitarti dėl darbų už 
javų pūdus arba kitas prekes natūra nei už pinigus [...] rusiškus. Net kaimo siuvėjas 
norėjo ne pinigų už kostiumą, o trijų šieno vežimų. 


1920 metų liepos 4 d. 
Sekmadienis 


Nebuvo nei audros, nei lietaus. Šiandien ir vėl tokia pati kaitra, o gal net ir didesnė, 
nes termometras pakilo virš 27 laipsnių pavėsyje. Tvanku taip, kad sunku ištverti, 
rankos sviro, o kojos apsunko ir neklausė. Kartu oras buvo tarsi rūko aptrauktas, 
tarsi kažkokio dūmelio persunktas, greičiausiai dėl kur nors degančių durpynų, bet, 
matyt, degė toli, nes visa apylinkė net iki Obelių skendėjo lengvuose dūmuose. Kaž- 
koks kvapnus buvo tas dūmelis, sakyčiau, saldokas, gal žolelių, augančių durpynuose, 
aromatas sklido. Nepaisydamas kaitros, važiavau į Obelius naujų batų, kurie šiandien 
turėjo būti pasiūti. Norėjau gauti laikraščių Obeliuose, bet paštas buvo jau uždarytas, 
o laikraščiai išpirkti. Tad jų negavau, tik iš žydų sužinojau, kad laikraščiai spausdino 
žinias iš Maskvos, atseit bolševikai giriasi sėkminga ofenzyva prieš lenkus visame 
Ukrainos ir Polesės fronte bei ties Babruisku. Neva giriasi, kad kažkur Podolėje atkir- 
toar sunaikino kelias lenkų armijas. Nežinau, ar tai tiesa. Faktas, kad lenkai traukiasi 
iš Ukrainos, bet ar tai pralaimėjimas ir išties bolševikų revanšo pradžia - pamatysi- 
me. Nesistebėčiau, nes Lenkija tikrai pervertino savo jėgas siekdama sukurti didžiąją 
valstybę, bet kita vertus lenkų pralaimėjimas gali tapti katastrofa, leidžiančia plisti 
bolševizmui po visus liaudies kraštus, senuosiuose Rusijos paribiuose. Ir pačioje Len- 
kijoje karo nesėkmės atveju į paviršių iškiltų žmonės ir partijos, siekiančios taikos 
su Rusija ir norinčios likviduoti vidines reformas, tad, ko gero, pasislinktų valstybės 
vairas į kairę. Bet jei bolševikai išsisėmė su savo laimėjimais — taikos tikimybė gali 
pagreitėti. Kol Rusijoje valdo bolševikai ir kol valstiečių revoliucija vadinamosiose 
„kresų“ šalyse ir pačioje Lenkijoje nėra pasibaigusi, siekti taikos yra per anksti. Se- 
nosios caro valstybės nesėkmė ir jos palikimo likvidavimas sukūrė tokią įtampą ir 
komplikacijas, kad be galo sunki užduotis nustatyti kokią nors naują pusiausvyrą. 

Vakarop sugrįžęs iš Obelių, nuėjau į Kumšas, mane nuomininkė Nemicka pasi- 
kvietė vakarienės: antienos ir naminio alaus. Vis dėlto prisivaišinau dar ir degtinės, 
savaime aišku, samanės, kurios pilna kaime. Tad namo grįžau smarkokai pagirin- 
gas ir dar nusprendžiau išsimaudyti tvenkiny. 


166 


Rytą pas mane buvo abu Ruchai - Michelis ir Peisachas. Apžiūrinėjo sodą, dėl ku- 
rio nuomos derėjosi Michelis ir anksčiau labai spaudė, kad jam vaisių sodą išnuomo- 
čiau. Tačiau dabar, kai norą nuomotis sodą pareiškė Jakšukas, Ruchai apsisprendė dėl 
jo nesiderėti. Jie suvokia: jei išsinuomos sodą prieš Jakšuko valią, nenusaugos vaisių, 
nes Jakšukas sugebės pasistengti, kad jie būtų išvogti. Na, ir antra, jie negali pasiūlyti 
kainos, kurią man mokės Jakšukas. Jakšukas labai nori sodą nuomotis ir siūlo tokią 
kainą, kuri, palyginti su šiemet menku vaisių derliumi, iš tiesų atrodo labai didelė. Jis 
moka 1500 markių, o auga tik keliolika medžių su gausiais vaisiais, ant kitų keliolikos 
tik kur ne kur koks vaisius kabo, dauguma vaismedžių apskritai bevaisiai. Tad leidau 
Jakšukui nuomotis sodą, juolab kad mums markės labai reikalingos. Ruchai įtaria, 
kad Jakšukui ne tiek sodas reikalingas, kiek galimybė, prisidengiant vaisių išvežimu, 
iš dvaro išvežti įvairius daiktus, pavyzdžiui, geležį, odą, kas žino, gal ir grūdus. Di- 
delė tikimybė, kad jie teisūs. Jakšukas su Rokiškio žydais nuolatos bendrauja ir kartu 
spekuliuoja. Tie žydai bus ir sodo bendranuomininkiai, nors formaliai tik jis vienas 
su manimi sudarė sutartį. Jei Jakšuką pavyks išsiųsti Papos, jam nesant surašysiu ir 
sunešiu namo visas geležis, odas, pakinktus ir viską užrakinsiu. 

Peisachas Ruchas pranešė malonią naujieną: jau galima eksportuoti medžius iš Lie- 
tuvos. Galėsime imti po 300 markių už medį popieriaus gamybai iš Rabinovičiaus. 

Kas vyksta su mūsų vargšu Papa... Net baisu pagalvoti, kad jis tiek laiko kažkur 
be pinigų kenčia, jei neišvyko iš Varšuvos pas ką nors į kaimą. Artimiausiomis die- 
nomis važiuosiu į Kauną tvarkyti leidimo Jakšukui. 


1920 metų liepos 5 d. 
Pirmadienis 


Kaitra praktiškai tokia pati kaip vakar ir užvakar. Po pietų iš vakarų pusės ėmė 
kauptis debesys, kelis kartus nugriaudėjo perkūnas, bet audra nekilo. Netrukus de- 
besys išsisklaidė ir saulėlydis buvo giedras. Tik tiek, kad vakare temperatūra buvo 
šiek tiek žemesnė nei praėjusiomis dienomis. Tos kelios karštos dienos taip išvargi- 
no žmogų, kad tik gera vėsa vėl atgaivintų. Drėgmės, lietaus, audros pasiilgo ne tik 
augalai, bet ir gyvūnai, kuriuos žiauriai kanda vabzdžiai, lietaus norėtų ir žmonės, 
ojo nė lašo, kaip nėr taip nėr... 

Štai ir vėl „malonumas“. Atėjo raštas iš valsčiaus - paliepimas sumokėti iki liepos 
7 dienos, vadinasi, iki poryt, 2640 markių - po 3 markes už žemės dešimtinę, - pini- 
gai bus skirti žmonėms, kurių arkliai buvo konfiskuoti, ir po 2 markes už dešimtinę 
valsčiaus valdžiai išlaikyti. Yra prierašas: jeigu reikalaujama suma nebus laiku sumo- 
kėta, bus prievarta išsireikalauta (areštuojant turtą ar galvijus ir juos aukciono būdu 

parduodant). Įdomu, iš kur paimti pinigų. Valsčius duoda 2 dienų terminą, tarsi visi 
turėtų pinigų kasyklas, tarsi reikėtų tik atverti skrynią ir išimti reikiamą pinigų sumą. 
Buvo žodžiu paskelbta, jog bus toks reikalavimas, bet raštiškas reikalavimas su 2 dienų 
terminu atėjo tik dabar. Valsčius mokestį skaičiuoja nuo visos Bagdoniškio žemės, ne- 
paisydamas, kad didžioji žemių dalis, priklausanti Bagdoniškiui (Janavoje, Viveliškėse, 
Apušynėje, Cegelnėje ir Matautų miškas) yra ne Kriaunų, o Rokiškio valsčiaus terito- 
rijoje. Be to, visi mokesčiai reikalaujami tiesiogiai iš dvaro, įskaičiuojant ir išnuomotas 
žemes, tad, pavyzdžiui, toks Beinaravičius, kuris nuomojasi mūsų žemę Viveliškėse, 
dvarui moka 150 rublių nuomos mokestį (apie 70 markių) per metus, o dvarui už tą 
žemės plotą (32 dešimtines) privalu sumokėti 160 markių (per 300 rublių)! Jakšukas 
nuvažiavo į Kauną dėl šių mokesčių pasikalbėti su viršaičiu, bet nežinau, ar sugebės 
jį įtikinti, juolab kad pastebima tendencinga dvarų priespauda iš valsčių pusės. Deja, 
taip yra. Iki poryt, savaime aišku, nesurinksiu pinigų, bet vis tiek teks mokėti; kad tik 
būtų įmanoma sumažinti sumą, padalijus ją nuomininkams ir panaikinus mokestį 
už žemes, esančias kitame valsčiuje. Su nuomininkais yra taip: nuomos kainos buvo 
sutartos dar prieš karą, kai pinigų vertė buvo kitokia; dabar negalima pakelti nuomos 
kainos ar pakeisti sutarties sąlygų, o mokėti reikia daugiau, nei yra. 

Prieš kelias dienas rašiau apie pompas, kurios čiulpia markes iš valstiečių kišenių. 
Viena tokių pompų yra valsčiai, savivaldybės, paskui valstybė su įvairiais mokesčiais. 
Savivaldybės, valsčiai ir apskričių seimeliai apkrauna žmogų tokiais mokesčiais, 
kaip kad anksčiau minėjau, o valstybė alina valstietį taip pat reikalaudama didelių 
įmokų. Savivaldybės neduoda nieko, nes nestato, neplečia, netaiso kelių, nesteigia 
mokyklų, ligoninių ir t. t., pagaliau tokiems užmojams ir lėšų nepakaktų. Norma- 
liai funkcionuojančioje savivaldybėje savininkai naudojasi valsčiaus įstaigomis, o 
visa tų įstaigų virtinė, visų pirma keliai yra naudingiausi didžiajai nuosavybei, nes 
dauguma jais naudojasi. Pas mus to nėra; didžiajai daugumai, net ir valstiečių, vals- 
čius yra problema, nes juos labiausiai reikia šerti, o iš jų gaunama mažiausiai. Net ir 
turtingiausi valsčiai šiandien yra žemiausias vykdomosios administracinės valdžios 
organas, skirstantis valstybės prievoles (javų, mėsos ir kitas rekvizicijas, vežimų pri- 
statymą valstybės tarnautojams vežioti darbo reikalais ir t. t.), ir visai valsčius nėra 
kūrybinis savivaldybės organas pilnąja to žodžio prasme. 


1920 metų liepos 6 d. 
Antradienis 


Vykstu į kelionę, kuri galbūt pasibaigs Kaune, o gal net Varšuvoje, Lomžoje ar dar 
toliau. Tai priklausys nuo to, ar man pavyks Kaune gauti Jakšukui leidimą, tokį, su 


168 


kuriuo galėtų sugrįžti į Lietuvą. Jei pavyks, į pasaulį ieškoti Papos leisis Jakšukas, o 
aš dar sugrįšiu į Bagdoniškį, kur užbaigsiu svarbius reikalus ir sulauksiu, kol grįš 
Jakšukas. Bet kokiu atveju manau, kad važiuoti reikia Jakšukui, kadangi svarbiausia 
namo partraukti Papą, todėl labai stengiuos gauti jam leidimą. Aš važiuosiu tik tuo 
atveju, jei leidimo gauti nepavyks. 

Kelionę pradėjau nuvažiavęs į Kavoliškį, kad dar kartą pasitarčiau su Elizka 
Komorovska. Elizka visiškai man pritaria, tik stebisi, kad Jakšukas, toks veiklus ir 
kalbomis drąsus, išsigando demarkacijos linijos. Man pasirodė, kad Elizka labiau 
norėtų, jog vykčiau aš, o ne Jakšukas. Ji nepasitiki Jakšuku, aš taip pat, ir bijo, kad 
Jakšukas visiškai užvaldys Papą. Elizkai intuityviai atrodo, kad galbūt Papa šį kartą 
nenusisuks nuo manęs, o apsidžiaugs, kad rūpinuosi juo ir Bagdoniškiu. Jei aš va- 
žiuočiau, Elizka pataria užsukti į Lomžą ir paimti Kotunią. Pritariu, kad geriau su 
Kotunia važiuoti, bet nepritariu Elizkos optimizmui. Jeigu kelionės tikslas nepavyk- 
tų ir Papa ne tik mūsų nepaklausytų ir negrįžtų, bet ir mane atstumtų, privalome 
bent jau nupasakoti Papai realią padėtį, kad neturėtų iliuzijų. Kavoliškyje, į kurį 
atvažiavau tik vakare, nes buvau sustojęs Stačiaragio miške pasižiūrėti pirkliams 
parduodamų medžių, o vėliau dar stabtelėjau Rokiškyje, - užsibuvau iki nakties. 
Vakare Kavoliškyje viešėjo p. Janas Pžezdzieckis. Vėlai vakare atvažiavo Hektoras, 
jis buvo Kurminuose pono majorato savininko Piotro Komorovskio laidotuvėse ir 
vėliau tvarkė reikalus su Radkūnų miško pirkliais. Aš iškart atsiguliau, nes rytoj 
teks keltis ir važiuoti į stotį. 


1920 Metų liepos 7 d. 
Trečiadienis 


Dar prieš aušrą išvažiavau iš Kavoliškio į Rokiškio traukinių stotį. 4 valandą ryto jli- 
pau į traukinį ir nežmoniško tvankumo kankinamas važiavau iki 6.30 vakaro. Mano 
bendrakeleivis buvo Komaras’ iš Palėvenės; jis įlipo į traukinį Subačiuje. Kaune už- 
sisakiau kambarį „Paryžiaus“ viešbutyje, nuėjau į ledainę ledų, suvalgiau vakarienę 
ir daugiau niekur nosies nekišau. Su niekuo nesusitikau Kaune. Rytoj pradėsiu tvar- 
kyti leidimą Jakšukui arba sau. Jakšukas tik rytoj vakare atvažiuos iš Bagdoniškio. 
Turiu nuojautą, kad man pačiam teks vykti parsivežti Papą. Esu tam pasiruošęs ir net 


135. Komaras Bogdanas (Komar Bohdan; 1884-1962), Palėvenės (dabar Kupiškio r.) dvaro dvari- 
ninkas, Buvo paskutinis jo savininkas. Tuo metu dvaras susidėjo iš Žemutinės Palėvenės, Dem- 
biškio vienkiemio, taip pat dvarui priklausė žemės sklypai Ožkinių kaime ir Palėvenės miestelyje. 
Bogdanas Komaras buvo baigęs Peterburgo žemės ūkio technikos mokyklą ir Krokuvos Jogailos 
universiteto Agronomijos fakultetą, todėl tarpukariu Palėvenės dvare plėtojo intensyvią ūkinę 
veiklą. Dvaro žemėje tuo metu gyveno 130 žmonių, dvare dirbo daug samdomų darbininkų. 

džiaugiuosi, nors perspektyva susitikti su Papa nedžiugina. Būtų visiškai kitaip, jei 
Papa, užuot mane nuo savęs atstūmęs ir tapęs vienišiumi, glaustų po savo sparnu. 

Dar važiuodamas į Kauną ir pačiame Kaune gavau lietuviškų laikraščių. Juose 
net verda Seimo darbų karštligė, ypač agrarinės reformos srityje. Įstatymas, būsian- 
tis kapitalinės agrarinės reformos įžanga, yra karštai aptarinėjamas. Šis projektas 
kol kas apima kelias problemas, pirmą vietą užima privačių miškų nusavinimas ir 
suvalstybinimas, toliau eina, pavyzdžiui, dvarų konfiskavimas iš asmenų, tarnau- 
jančių lenkų kariuomenėje, ir t. t. Tai tas pat projektas, kurį svarstyti pateikė Rim- 
ka socialistų liaudininkų vardu. Rimka taip pat yra projekto Seime referentas. Šis 
Seimas, be jokios abejonės, projektą priims, nors tai greičiau tezių rinkinys, kurių 
vykdymas kartu su įstatymų sukūrimu yra perleistas vyriausybei. Deputatų kalbos, 
Seimo daugumos tendencijos ir balsavimas labai aiškiai rodo agrarinės reformos 
kryptį, siekiančią suvalstybinti miškus ir radikaliai sunaikinti dvarus taip pertvar- 
kant žemės nuosavybės santykį, kad ji neturėtų kapitalistinių bruožų ir būtų grįsta 
betarpiško darbo principais. Labai negausūs, kaip baltosios varnos, yra balsai depu- 
tatų, oponuojančių šiam projektui. Jiems priklauso Draugelis su savo kalba iš krikš- 
čionių demokratų stovyklos ir dar charakteringesnė socialistų liaudininkų stovy- 
klos atstovo Masiulio kalba. Abu kalbėjo ne savo frakcijų, o savo vardu. Ypač įdomi 
ir argumentuota buvo Masiulio, kuris yra agronomas, kalba. Keista, kad Masiulis, 
turėdamas tokias pažiūras apie kapitalistinę santvarką ir nuosavybės svarbą didžia- 
jai gamybai ir pats būdamas dvaro savininkas (Gudziškės) bei miško, yra socialistų 
liaudininkų partijos narys, o šioji yra agrarinės reformos fanatikė. Pagaliau, vyrau- 
jant tokioms nuotaikoms Seime ir tokioms visuomenės tendencijoms revoliucijos 
eroje, kai norai visuomet būna didesni už realybę, tokių Masiulių kalbos yra tuš- 
čios, nes jei nenori jų klausyti, nėra galimybės priversti tai daryti. Socialdemokratai 
oponuoja populiarioms Seimo agrarinės reformos srovėms. Jie pasisako už dvaro 
žemių konfiskavimą ir dvarų naikinimą, kaip privačios nuosavybės, bet ne už jų 
nedalomumo išlaikymą, kaip didžiulių valstybės gamybos objektų. Tad jie priėmė 
dvarų suvalstybinimo programą, inicijuotą pas mus bolševikų; šis suvalstybinimas 
siejasi su tam tikra produkcijos socializacija, kurią, kaip pas bolševikus, turi atlikti 
samdinių organizacijos. 


1920 metų liepos 8 d. 
Ketvirtadienis 


Paaiškėjo, kad nereikia važiuoti Papos. Sužinojau iš Viktoro Vonsovičiaus, kuris va- 
kar sugrįžo iš Vilniaus, kad Papa jau yra Vilniuje ir grįžta į Bagdoniškį. Vonsovičius 

pats matė leidimą kirsti demarkacijos liniją, išrašytą lenkų valdžios Vilniuje Papos 
vardu. Jakšukas, atvažiavęs vakariniu traukiniu, rytoj sugrįš į Bagdoniškį. Papos 
reikia laukti kiekvieną dieną. Kaune pabūsiu dar rytoj ir taip pat grįšiu į Bagdoniškį 
dar kelioms dienoms, paskui jau visam laikui išvažiuosiu į Kauną dirbti teisėju. 
Fatališkos naujienos iš lenkų ir bolševikų fronto. Jau vakar sklido gandai, kad 
bolševikai užėmė Turmantą ir Minską. Šiandien iš Vonsovičiaus““ sužinojau (jis 
yra pirmasis šaltinis, nes būdamas lenkų ryšių karininku Kaune yra labai tiksliai 
informuotas apie lenkų karo padėtį), jis iš Vilniaus atvyko kartu su Marianu Kosci- 
alkovskiu'?, II (politinio) pulko prie lenkų vadovybės Vilniuje viršininku. Tad ry- 
šius su anksčiau minėta strategine padėtimi, kuri susidarė po paskutinės bolševikų 
sėkmės šiaurinėje fronto dalyje, Koscialkovskis su Vonsovičiumi atvežė nuo lenkų 
valdžios ir dar kažkokias žinias lietuviams. Taigi, apie padėtį fronte, išties bolševi- 
kai, einantys nuo Drisos, Dysnos ir aukštutinės Biarezinos, smogė lenkams, perlau- 
žė frontą ir sudavė jiems smūgį Pastovio-Gluboko linijoje, ir slenka toliau, Vilniaus 
kryptimi. Vonsovičius, didelis optimistas, pats pripažįsta, kad padėtis yra labai rim- 
ta. Minskas dar nepaimtas, bet turint omeny, kad iš vienos pusės bolševikai artėja 
prie Maladečinos ir Smurgainių, o iš kitos pusės jų sėkmė Polesėje ir ties Babruisku, 
automatiškai kelia grėsmę Minskui, - nėra vilčių, kad Minskas išliks lenkų rankose. 
Jau net Vilniui kyla grėsmė. Yra gandų, kad lenkai jau evakuoja Vilnių. Vonsovičius 
tvirtina, kad karo vadovybė įsakė ginti Vilnių iki paskutinio kraujo lašo ir kad ten 
kuriasi kažkokie savanorių pulkai, į kuriuos jau įstojo 6000 jaunimo. Pats faktas, 
kad tokie daliniai kuriasi, tai yra savigynos daliniai, mano nuomone kelia abejonių 
dėl Vilniaus likimo. Paprastai tai būna simuliacinis manevras, leidžiantis regulia- 
riajai kariuomenei pasitraukti neginant miesto ir prisidengus, kad palieka jo gynybą 
savanorių formuotėms. Tai praktikavo vokiečiai, pasitraukdami 1918 metais iš Rusi- 
jos, Ukrainos ir Lietuvos (Baltosios Rusios), bet tai bolševikams leido vykdyti kruvi- 
nas represijas siekiant sunaikinti „baltąją gvardiją“. Bolševikų sėkmė Pastovio-Glu- 
boko kryptimi išprovokavo lenkų atsitraukimą iš viso užkampio tarp lietuviškos 
demarkacijos linijos, Dineburgo [Daugpilio], Drisos ir Švenčionių siauruko į Šven- 
čionis. Pasak Vonsovičiaus, - lenkai, iš ten traukdamiesi, pranešė apie tai latviams 
ir lietuviams, tad šie įžengė į atlaisvintas teritorijas pirmieji, - įžengę pirmieji latviai 
užėmė Kalkūnus, o kiti - lietuviai - užėmė Turmantą ir Dūkštas. Kartu Lenkija pri- 
pažino Lietuvos nepriklausomybę, ko iki šiol nenorėjo daryti. Šios dienos Lietuvoje 


136. Duninas-Vonsovičius Viktoras (Dunin-Wąsowicz Wiktor), 1919-1920 m. Lenkijos karo 
atašė Kaune. 

137. Zyndram-Koscialkovskis Marianas (Zyndram-Košcialkowski Marian; 1892-1946), J. Pil- 
sudskio bendražygis, kariškis, 1935-1936 m. Lenkijos vyriausybės ministras ir premjeras. 

spausdinamas valstybinis pranešimas sako, kad Lietuvos kariųomenė pasislinko 
pirmyn į teritoriją, iš kurios pasitraukė lenkai - net iki Drūkšių ežero, jo apylinkėse 
susitiko su bolševikų kavalerija, kuri elgėsi pasyviai, tai yra nekariavo ir neišvijo lie- 
tuvių. Vis dėlto, pasak vakarinių gandų, bolševikai jau užėmė visą geležinkelio liniją 
iš Kalkūnų į Ignaliną. Jei tai pasitvirtintų, reikštų, jog bolševikai neprieštarauja, kad 
lietuviai užimtų teritoriją, iš kurios pasitraukė lenkai, ir kad juos iš ten išvijo. 


1920 metų liepos 9 d. 
Penktadienis 


Neištvėriau ir naktį praleidau linksmindamasis ir mėgaudamasis kūniškais malo- 
numais su pažįstama mergina, krikštyta žydaite Olga, su ja mane supažindino sena 
pažįstama iš Vilniaus laikų, Vera - baltarusė nuo Vitebsko, šiuo metu gyvenanti 
Kaune. Brangiai man kainavo šitos geidulingos linksmybės, bet ką darysi, kai kar- 
tais žmogus neištveria - vogue la galère. 

Šiandien buvau Apygardos teisme, prisistačiau teisėjui Preisui, savo būsimam 
kolegai, kuris laikinai pavaduoja Teismo pirmininką Mačį"?, šiuo metu su taikos 
delegacija išvykusį į Maskvą. Teisėjas Preisas yra Rusijos vokietis ir dar prieš karą 
buvo Kauno apygardos teismo teisėjas. Jis kalba lietuviškai - nelabai gerai, bet kalba. 
Sako, jis geras teisėjas ir puikus žmogus. Pranešiau Preisui, kad dar nestoju tarny- 
bon, bet maždaug po savaitės atvyksiu. 

Laikraščiuose daugiausia rašoma apie karo įvykius, šiandien yra žinių (ne iš vy- 
riausybinių žinučių) apie tai, kad bolševikai užėmė Minską. Jei pasitvirtins tai, ką 
girdėjau iš gandų ir skaičiau spaudoje - būtent, kad bolševikai, užėmę Rivnę Voly- 
nėje, užėmė jau Kovelį arba forsavo Kovelio-Rivnės liniją, turint omeny jų sėkmingą 
puolimą šiaurėje Dvinos ir aukštutinės Biarezinos linijoje, tad geriausiu atveju len- 
kai dabar galėtų pasvajoti apie Maladečinos-Baranovičių-Pinsko linijos išlaikymą, 
bet ir tai nelabai tikėtina, turint galvoje šios bolševikų ofenzyvos veržlumą, einan- 
tį dideliais žingsniais pietuose ir jiems antrinantiems smūgiams šiaurėje. Pietuose 
bolševikai jau pasiekė buvusios Kongresinės karalystės“ ribas ir savo galimu jsi- 
veržimu kelia grėsmę Galicijai, šiaurėje vėl į paviršių kyla itin svarbus ir spręstinas 


138. Vogue la galère (pranc.) - tegul plaukia galera. Kas bus paskui, nesvarbu. 

139. Mačys Vladas (1867-1936), teisininkas, lietuvių tautinio judėjimo dalyvis, Steigiamojo Sei- 
mo rinkimų komisijos narys, nuo 1923 m. Lietuvos universiteto civilinio proceso ir civilinės 
teisės profesorius. 

140. Kongresinė karalystė, arba Lenkijos Karalystė, Kongresinė Lenkija, buvo nominaliai sava- 
rankiška, tačiau faktiškai valdoma Rusijos imperijos nuo 1815 m. Vienos kongreso sprendimu 
sudaryta iš 1807-1815 m. gyvavusios Varšuvos kunigaikštystės. Formaliai gyvavo iki 1916 m. 

Vilniaus klausimas. Jeigu lenkai nesugebės išlaikyti Vilniaus, - visi įvykiai rodo, kad 
greičiausiai taip ir bus, nepaisant to, kad šiandien vakare tarp lenkų ir vėl pasigirdo 
optimistinės prognozės dėl perspektyvų išlaikyti Vilnių (sklinda gandai, kad rytoj į 
Vilnių atvyksta Pilsudskis), - kas iš lenkų perims Vilnių? Bolševikai ar lietuviai? Tai 
susiję ne tik su tuo, ar lenkai pasirašys su lietuviais kokią nors sutartį dėl Vilniaus 
perdavimo lietuviams, bet ir su tuo, kaip bolševikai pasielgs su lietuviais ir Lietuva. 
Ar panorės gerbti teritorines valstybines lietuvių teises bent jau tose ribose, kurias 
per Maskvoje vykstančias derybas su lietuviais praktiškai jau patys pripažino (iš lie- 
tuvių žinau, ypač iš dabartinio Griniaus kabineto ministro Baltarusijos reikalams 
Dominyko Semaškos, kuris pats dalyvavo derybose Maskvoje - buvo lietuvių taikos 
delegacijos narys, - bolševikai pripažino, kad Vilnius ir Gardinas iki Nemuno su 8 
varstų Panemunės juosta priklauso Lietuvai, na, o dėl minimalių reikalavimų, kol 
kas nesutinka, kad Ašmenos ir Lydos apskritys priklauso Lietuvai, na, bet dar vyksta 
derybos ir jokie dokumentai nebuvo pasirašyti, ir ar jie toleruos lietuvius, įsitvirti- 
nusius lenkų apleistose teritorijose, apsiribodami vien tik lenkų persekiojimu? O gal 
perims viską, kas iki šiol priklausė Lenkijai, ar pagaliau, nugalėję lenkus, įžengs į 
tikrąją Lietuvą, kirsdami dabartinę Lietuvos-Lenkijos demarkacijos liniją? Iki šiol, 
kaip rodo žinios iš Kalkūnų, Dūkšto linijos, bolševikai neliečia lietuvių ten, kur 
jie spėjo įsikurti pasitraukus lenkams. Tiesa, vakar vakare sklido gandai, kad visą 
Kalkūnai-Ignalina liniją kontroliuoja bolševikai (beje, tai girdėjau iš pono Zavišos, 
Tiškevičiaus Raudondvario valdybos įgaliotinio, jis sakė, kad šias naujienas žino iš 
generolo Galvydžio ar Galviečio-Bikausko"“, vyriausiojo Lietuvos vado, bet kadangi 
Zaviša buvo girtas, sunku juo tikėti), tačiau šiandien lietuvių laikraščiai skelbia vals- 
tybės žinias, kad Lietuvos valdžia ir kariuomenė užėmė Turmantą ir Dūkštą (Kalkū- 
nus užėmė latviai). Bet šios žinios negali būti patikimos vien dėl to, kad bolševikai, 
kariaudami su lenkais, iš šių vietovių neišvijo lietuvių. Tiktai Vilnius, išsprūdęs iš 
lenkų rankų, parodys, ką bolševikai mano apie lietuvių pretenzijas. 


1920 metų liepos 10 d. 
Šeštadienis 


Rytą išvykau iš Kauno. Kaitra vis dar nepakeliama, ypač vargina keliaujant. Važia- 
vau trečios klasės vagone ir iki Radviliškio turėjau bendrakeleivių - jie buvo ko- 
munistai. Važiavo du rusų belaisviai, besiblaškantys po įvairias šalis, patiriantys 
pašaipas ir skurdą, tikėdamiesi nusigauti į Rusiją, du žydai paaugliai, su žydams 


141. Kalbama apie Lietuvos generolą Galvydį-Bikauską Joną. 

būdinga isterija besižavintys Rusija ir bolševizmu, ir valstietis lietuvis, grįžtantis 
iš Amerikos, kur uždarbiavo fabrike, aršus antimilitaristas ir visuotinės žmonijos 
brolijos šalininkas. Vienas iš dviejų rusų, jaunas vaikinas, švarios ir taurios širdies, 
kupinos naivaus tikėjimo ir idealizmo, kilęs iš Peterburgo, raudonosios bolševikų 
armijos karys, pernai patekęs ties Ryga į latvių nelaisvę, pabėgo į Lietuvą, bolševikų 
idealų entuziastas, pakiliai kalbėjo apie savo idėjas. Taip, tai revoliucijos jėga, vie- 
na iš jos propagandos priemonių. Kartu su purvu, kuris jas lydi, revoliucijos turi 
savo šventuosius ir apaštalus, savo karštuosius tikinčiuosius, kurie tarsi deglai, vos 
prisilietę prie žmonių, uždega jiems širdis. Ypač jaunų žmonių arba kenčiančiųjų, 
kuriems dėl įvairių priežasčių pasaulis atrodo juodas. Tai ne išmąstytų racionalių 
argumentų galia, o tik tikėjimo ugnis, veikianti kaip gaivalas ir kaip bacila. 

Važiuodamas iš Kauno dviejose vietose mačiau pradėtus kirsti javus: prie Jona- 
vos ir tarp Panevėžio ir Subačiaus. Šiemet labai anksti. Pernai, kai paskutinėmis 
liepos dienomis važiavau iš Bagdoniškio į Lomžą, pirmąkart pamačiau nukirstus 
javus prie Grajevo, vadinasi, porą savaičių vėliau ir gerokai toliau į pietus. 

Maždaug 10 valandą vakaro buvau Rokiškyje, iš kur pėsčiomis patraukiau į Ka- 
voliškį. Kai atėjau, visi jau miegojo, išskyrus Juleką. Trumpai jam papasakojau, ką 
girdėjau apie lenkų ir bolševikų karą. 

Taigi, tęsiu apie tai. Ryšius su bolševikų ofenzyva lenkų fronte [...] lietuviai turė- 
jo pasiūlymų iš abiejų pusių. Kiek žinau - bolševikai lietuviams siūlė bendrą akciją 
prieš lenkus, ta prasme, kad vienu metu pultų bolševikai ir lietuviai, bet pastarieji 
iš kitos Vilniaus pusės. Lietuviai šio siūlymo atsisakė, nes formali bendra veikla su 
bolševikais Lietuvai reikštų santykių nutraukimą su Koalicijos pasauliu ir pasiprie- 
šinimą jam, tuo tarpu Lietuva yra nuo jo priklausoma visu savo valstybingumu. Pa- 
galiau apskritai lietuvių buržuazijai nepriimtina sąjunga su bolševikais. Jeigu Lie- 
tuva sukirstų rankomis su bolševikais ir kartu stotų kariauti su Lenkija, pati taptų 
nuo Rusijos priklausoma, kas Lietuvai - labai pavojinga. Tai būtų ne sąjunga, o kapi- 
tuliacija. Lietuvos ir Rusijos interesai laikinai gali sutapti Lenkijos atžvilgiu, bet jie 
nesiekia taip toli, kad formaliai Lietuva taptų priklausoma nuo Rusijos. Lietuvos są- 
junga su Koalicija ir vadovavimasis anglų politika Lietuvai yra stipriausias atramos 
taškas siekiant nepriklausomybės ir maksimaliai įvykdyti Koalicijos reikalavimus. 
Lietuva savo siekį atgauti Vilnių stengiasi vykdyti nenukrypdama nuo Koalicijos 
postulatų. Tad nors dabar, bolševikų sėkmės akivaizdoje, Lietuva gali turėti dau- 
giausia priežasčių bendradarbiauti su bolševikais, kad suduotų lenkams smūgį į nu- 
garą ir pigiausiu būdu atgautų Vilnių, gaudama eo ipso'® rusų leidimą jį turėti. Vis 


142. Eo ipso (lot.) - tuo pačiu. 

dėlto, priešingai nei daugelis lenkų, manau, kad ji nesiryš eiti šiuo keliu. Per daug 
Lietuva rizikuotų eidama koja kojon su Rusija. Kita vertus Lenkija po antrojo smū- 
gio šiauriniame fronte, traukdamasi iš Dineburgo [Daugpilio] ir matydama kylantį 
pavojų Vilniui, pasiūlė Lietuvai veikti kartu. Šiuos pasiūlymus trečiadienį į Kau- 
ną perdavė Marianas Koscialkovskis ir Vonsovičius. Lenkija siūlė Lietuvai bendrą 
frontą prieš bolševikus už tai, kaip iš Vonsovičiaus supratau, kad lenkai perduos 
Lietuvai Vilnių (nežinau, ar absoliučiai, ar tik valdyti). Lietuva tokio siūlymo taip 
pat nepriėmė. Ir neįmanoma tuo stebėtis. Lenkijai pralaimėjus, kai pralaimėjimo 
pasekmių neįmanoma niekaip nuspėti, mažytė Lietuva negali su Lenkija jungtis 
bendrai kovai, nes kartu su ja kapituliuotų, o to niekas absoliučiai nenori. Pralai- 
mėjimas, Lenkijai reiškiantis katastrofą, Lietuvai reikštų mirties nuosprendį net ir 
tuo atveju, jei Lenkija kaip nors išsikapanotų. Nors ir šiaip Lenkijos pralaimėjimas 
Lietuvai yra pavojingas, nes jai belieka tikėtis geros Rusijos valios, tačiau formalus 
bendras ryšys su Lenkija reikštų Lietuvai ne tik grėsmę, bet ir puolimą į prarają. 


1920 metų liepos 11 d. 
Sekmadienis 


Visą dieną praleidau Kavoliškyje. Po pietų kartu su Elizka, Zitka ir vaikais (Lidka, 
Piotrusiu Komorovskiu ir jo draugu Janeku) važiavau pas ponus Pžezdzieckius į 
Rokiškį. Aišku, tiek Kavoliškyje, tiek pas Pžezdzieckius teko perpasakoti, ką apie 
pastaruosius įvykius girdėjau Kaune. Žinia apie lenkų pralaimėjimą čia pasklido 
tik vakar, o kai kur užvakar. Didžiausias jos aidas nuskambėjo dvaruose, kurie 
visas savo ambicijas ir tikėjimą buvo nukreipę į Lenkiją. Visą laiką, net nepaisy- 
dami nesėkmės ukrainų kampanijoje, dvarai tikėjo Lenkijos nenugalimumu, jos 
tobula žvaigžde, tikėjo tuo, kad tik nuo jos priklauso visos Rytų Europos ir jos 
kultūros sėkmės ateitis, kuriai grėsmę kelia revoliucija. Dvarininkai užsimerkė ir 
nė girdėti nenorėjo žinių, ateinančių iš kitapus demarkacijos linijos, apie vis sudė- 
tingesnę Lenkijos padėtį, apie grėsmingą jos būklę, nekreipė dėmesio į tuos reiš- 
kinius ir elgėsi tarsi mane takel fares*“**. Mūsų lenkotfilai, kurių pažiūros per dažnai 


143. „Tarsi Baltazaro puotoje“ Mane, Thekel, Phares (chald.) - puota nelaimės ar žūties išvaka- 
rėse. Baltazaras, paskutinio Babilonijos karaliaus Nabonido (555-539 pr. Kr.) sūnus, kariavęs 
su Persijos karaliaus Kyro II kariuomene, kuri veržėsi į Babiloniją. Baltazaras surengė puotą, 
kurios metu ant sienos menėje pasirodė žodžiai: „Mane, Thekel, Phares.“ Senajame Testamente 
„Danieliaus pranašystėje“ sakoma: „Ir štai ką tie žodžiai reiškia: Mane: Dievas suskaitė Tavo ka- 
raliavimą ir padarė jam galą. Thekel: Tu pasvertas svarstyklėje ir rastas per daug lengvas. Phares: 
Tavo karalystė padalinta ir atiduota Medams ir Persams“ (Dan 5, 26-28). Pranašystėje Baltaza- 
ras vadinamas Babilonijos karaliumi. Persams užėmus Babiloniją, Baltazaras buvo nužudytas. 

atsiduodavo klasinėmis visuomeninio konservatyvizmo apraiškąmis, nenorėjo nie- 
ko nei žinoti, nei girdėti. Nesvarbu, kas dvarininkams apie tai kalbėtų, kas jų opti- 
mizmą bandytų sveiku protu atvėsinti, kad ir kas bandytų tai daryti, užsitrauktų jų 
nemalonę, neapykantą ir sulauktų įtarimų, jog yra Lenkijos priešas. Dvarininkai 
iki paskutinės akimirkos tikėjo Lenkijos nugalėtojos intervencija į Lietuvą, kuri, jų 
įsitikinimu ir pagal jų valią, turėtų sugrąžinti senąją visuomeninę santvarką, su- 
griauti dygstančius liaudies srovių daigus, kurie nors kartkarčiais skriaudžia dva- 
rininkus ir prisideda prie šiandieną tvyrančio chaoso, ko gero, ir prie tam tikro 
kultūrinio nuosmukio, vis dėlto ateity sukurs naują tvarką, greičiausiai teisingesnę 
ir laisvesnę už senąją. Visiems, kurie moka blaiviai mąstyti, kurie nėra apakinti 
savo įsitikinimų ir aistros, būdingos revoliucijos metu tiek revoliucionieriams, tiek 
racionalistams, nuo seno buvo aišku, kad svajonės apie lenkų intervenciją Lietu- 
voje taip ir bus tik svajonės. Tai jau buvo aišku balandy, kai viešėjau Vilniuje. Net 
ir patys intervencijos Vilniuje apaštalai, veiklūs šios koncepcijos išpažinėjai, kurie 
rengėsi ją vykdyti, pavyzdžiui, Koscialkovskis ir daugelis kitų, jau tada suvokė, kad 
pražiopsojo akimirką ją vykdyti ir greičiausiai ji niekada nepasikartos. Rinkimai 
į Kauno Seimą ir jo sušaukimas sužlugdė visokias intervencijos viltis, kuri, beje, ir 
dėl kitų priežasčių - tiek tarptautinių, tiek tautinių ir visuomeninių Lenkijos vi- 
duje - jau ir taip buvo neįvykdoma. Tačiau mūsų dvarininkai, norėję intervencijos 
dėl savo interesų, tikėjo šiuo Lenkijos smūgiu praktiškai iki paskutinės akimirkos. 
Lenkų fiasko Ukrainoje, nors ir buvo teisinamas įvairiomis raminančiomis versi- 
jomis, kad tai ne pralaimėjimas, o tik laikinos kliūtys, vis dėlto privertė šiek tiek 
suabejoti savo įsitikinimais. Vis dėlto tikėjimas kariniu ir politiniu lenkų triumfu 
buvo stiprus. Tad mūsų dvarininkams smūgiui į paširdžius prilygo ką tik paskli- 
dusi baisi žinia apie pralaimėjimą ir lenkų pasitraukimą iš Dineburgo [Daugpilio], 
apie iškilusią grėsmę Vilniui, pasitraukimą iš Biarezinos linijos. Tačiau pirmosios 
žinios, perduodamos iš lūpų į lūpas, buvo perdėtos. Pasklido gandai, kad Vokietija 
Lenkijai paskelbė karą ir kad visiškai sunaikinta lenkų armija. Dvarininkai pasi- 
metę, išsigandę, palaužti smūgio į paširdžius, paniekintų ambicijų ir tikėjimo, jie 
elgiasi kaip ligoniai. Vis dėlto jų aistra ir tikėjimas yra tokie stiprūs, jog išgirdę, 
kad ne viskas taip tragiška, yra linkę vėl tikėti ir ignoruoti padėtį. Jei dvi dienas 
nieko negirdi apie didėjančią katastrofą, tikėjimas vėl atgimsta. Nepakartojama 
žmogaus prigimtis. Įdomu tai, kad Lenkijai suduoti smūgiai, keliantys pasibaisė- 
jimą ir liūdesį, kartu didina neapykantą Lietuvai. O atrodytų taip būti negali. Kuo 
kalta Lietuva ir lietuviai, kad bolševikai duoda lenkams į kaulus ir kad lenkų ga- 
lybė byra į šipulius. Bet tokia yra žmonių logika. Kadangi viltys, jog Lenkija su- 
tryps Lietuvą, nepasiteisino, dvarininkai jaučiasi pažeminti ir sako: „Lietuva kalta.“ 

Ji kalta, nes nesutiko būti nuvesta už pavadėlio į Lenkijos kiemą, nors, dvarinin- 
kų nuomone, Lietuva tėra quantité nėgligeable“* ir negalėtų turėti įtakos likimo 
vingiams, todėl vienokia ar kitokia jos pozicija negalėtų turėti įtakos šiandienių 
įvykių raidai. Tačiau quand mėme'“ - Lietuva kalta, nes dvarininkams reikia ant 
ko nors išlieti savo pyktį. Ji kalta, nes šiandien nesijungia su Lenkija. O kur ji ga- 
lėtų jungtis - katastrofoje? Todėl, kad tik šiandien Lenkija, patyrusi pralaimėjimą, 
kreipiasi į Lietuvą, šiandien, kai pati stovi ant katastrofos slenksčio, teikia Lietuvai 
pasiūlymus, atsiduodančius taika. O kodėl iki šiol darė viską, kad jos Rytuose 
nekęstų liaudies formacijų, kurioms priklauso Lietuva. Savo imperialistiniais kės- 
lais Rytuose ir savo visuomeninės politikos tendencijomis Lenkija susikūrė savo 
likimą ir šiandien šalčiu jai atsako kitados buvusios broliškos tautos! 


1920 metų liepos 12 d. 
Pirmadienis 


Rytą grįžau į Bagdoniškį. Būsiu čia iki šeštadienio, o paskui išvažiuosiu į Kauną. 
Neįsivaizduoju, ar sulauksiu Papos. Galbūt sulauksiu, nes Jakšukas, grįždamas iš 
Kauno, sutiko senąjį generolą Bžozovskį (Brzozowski), Piotro Roseno uošvį, jis 
su žmona keliavo iš Vilniaus į Gačionis; ir iš jo Jakšukas girdėjo, kad Papa pra- 
ėjusį penktadienį turėjo išvykti iš Vilniaus į Kauną. Ponas Bžozovskis pasakojo, 
kad su Papa buvo susitikęs Vilniuje; Papa jam teigė, kad penktadienį vyksta į 
Kauną, o tada į Apytalaukį pas Karolį Zabielą'“, paskui į Kavoliškį ir kad Jakšu- 
kas tenai išsiųstų arklius, nes Kavoliškio arkliais Papa važiuoti nenorįs. Sakė, kad 
Papos drabužiai buvo labai sunešioti, pats atrodė blogai ir nevalyvai (keista, nes 
Papa visuomet buvo itin švarus ir tvarkingas). Važiuoja jis su kažkokia panele; 
gyrėsi, kad ji jaunutė; neįsivaizduojame, kas ta panelė; ar Papa ją vežasi padėti 
ūkyje, ar tik atseit padėti ūkyje, ar ji tiesiog kelionės palydovė, o gal dar ir mei- 
lužės funkcijoms atlikti? Ponas Bžozovskis teigė, kad Papa gatvėje elgiasi kaip 
visiškas beprotis. Labai pyksta ant Komorovskių, Hektorą vadina niekšu. Jau įsi- 
vaizduoju, kaip atrodys Papos įsiveržimas į Kavoliškį. Elizka yra nusiteikusi kur 
nors išsiųsti Hektorą, Juleką ir Zitką, jei tik Papa neįgrius netikėtai, ir sutikti jį 
tik su Vitoldu Komorovskiu. Papos atvykimas, atsižvelgiant į jo psichikos bū- 
klę, gali būti siaubingas. Visi bijo ir dreba laukdami Papos pasirodant, nes žino: 


144. Quantité négligeable (pranc.) - menkas, nedidelis kiekis. 

145. Quand même (pranc.) - neatsižvelgiant į nieką, kad ir kas būtų. 

146. Zabiela Karolis Henrykas (Zabietto Karol Henryk; 1868-1937), dvarininkas, Apytalaukio ir 
Labūnavos dvarų valdytojas. 

pasipils riksmai, Papa kels skandalus, šantažuos, mušis. Net Jakšukai persikreipė 
iš baimės. Sudėtinga laikyti Papą veiksniu, bet dar būtų nieko, jei ne rįksmai, 
ne jo siaubingas būdas. Jeigu Papa išvyko penktadienį, šiuo metu turėtų būti 
Apytalaukyje. Manau, ten nuvyko norėdamas pasiskolinti pinigų. Bet gali būti 
ir taip, kad dėl panikos Vilniuje ir vykstančios evakuacijos jis negalėjo išvažiuoti 
iš Vilniaus penktadienį. Tad galbūt galėjo išvažiuoti šiandien, nes traukinys iš 
Vilniaus į Vievį važiuoja penktadienį, o paskui jau tik pirmadienį. Oi, kiekvieną 
dieną galime sulaukti Papos. 

Buvau nustebęs, kad važiuodamas iš Kauno į šiuos kraštus nepastebėjau jokios 
panikos, jokios nuotaikų kaitos dėl besikeičiančios politinės situacijos ar susijau- 
dinimo, dėl išties arti esančių bolševikų. Kad ir kaip ten būtų, kai lenkai pasitrau- 
kė iš Dineburgo [Daugpilio] ir lietuviai ties Turmantu ir Dūkštu susitiko su bol- 
ševikais, potencialiai egzistuoja bolševikų įsiveržimo tikimybė. Jeigu bolševikai 
neina į Lietuvą, vadinasi, tik todėl, kad to daryti nenori. Jei panorėtų, jau prieš 
dvi dienas čia būtų įsiveržę. Lietuvių kariuomenė negalėtų nei nugalėti, nei sulai- 
kyti bolševikų proveržio. Na, žmonių ramybė šiuose kraštuose nebuvo sujaukta. 
Didžiausias sujudimas yra dvaruose dėl to, kad juos labiausiai paliestų invazija, na, 
ir dėl to, kad lenkų pralaimėjimas laužo ir trypia visas jų viltis, tikėjimą ir svajo- 
nes. Bet liaudis išlieka šaltakraujė ir nepanikuoja. Net ir gandai nelabai sklinda. 
Manau, žmonės nesigąsdina, kad bolševikai pasiekė demarkacijos liniją, o lietu- 
viai pasislinko pirmyn už tos linijos. Realiai tai neturi jokios reikšmės, tačiau toks 
faktas ramina liaudį. 

Savo ruožtu net jeigu bolševikai nesiverš su savo ginkluotomis pajėgomis gilyn 
į Lietuvos teritoriją, kas greičiausiai paaiškės tik išsisprendus Vilniaus reikalams, 
aš esu labai pesimistiškai nusiteikęs dėl bet kokios pusiausvyros ir šalies raidos 
galimybių. Pirmiausia jei įvyktų didysis Lenkijos pralaimėjimas, Lenkijoje kil- 
tų revoliucija. O kad jau ir taip yra didelis Lenkijos pralaimėjimas, abejonių nėra. 
Pralaimėta Ukrainoje, spaudžiama trauktis iš Kijevo iki Galicijos ribų - sunkus 
pralaimėjimas. Paskutinis staigus lenkų fronto linijos pralaužimas šiaurėje ir lenkų 
išstūmimas nuo Dvinos iki Vilniaus, suduodant didžiulį smūgį, rodo, kad ne tik 
Ukrainoje, bet ir visame fronte lenkų pasipriešinimas yra silpnas, juolab kad lenkų 
spauda ir vadovybė tikėjosi, jog bolševikai smogs šiaurėje, ši atkarpa buvo laikoma 
jautriausia ir svarbiausia visoje fronto linijoje ir buvo metamos pajėgos būtent į šią 
vietą sustabdyti bolševikus. Bet to padaryti nesugebėta. Ne tik nesugebėta supa- 
ralyžiuoti bolševikų ofenzyvos šioje vietoje, bet ir patirtas skaudus smūgis, kurio 
pasekmė - paniškas atsitraukimas. 

1920 metų liepos 13 d. 
Antradienis 


Jakšukas išvyko į Rokiškį ir Kavoliškį. Galbūt parveš kokių nors žinių apie Papą, nes 
nenustebčiau, jei Papa jau būtų Kavoliškyje. Bet kada tai gali įvykti; kasdien turime 
tikėtis Papos įsiveržimo. 

Kaime tylu. Nesklinda jokie gandai, nėra sujudimo ar nerimo ženklų, tarsi nieko 
nebūtų įvykę. O juk kaimynystėje vyksta radikalūs pokyčiai, kurių pasekmės bus 
milžiniškos. 

Lenkai, pasitraukę iš Dineburgo [Daugpilio] ir lūžus frontui net iki Kovelio, pa- 
lieka visą Biarezinos liniją ties Barysavu ir Babruisku. Aišku, negali būti kalbos apie 
Biarezinos linijos išlaikymą, Babruisko ir Barysavo atkarpos turi tik vieną geležin- 
kelio jungtį su lenkų užnugariu prie Minsko, kuriam tiesiogiai buvo kilęs pavojus ir 
kuris prieš kelias dienas greičiausiai buvo užimtas bolševikų. Kiek žinau iš Vonsovi- 
čiaus, pralaimėjus šiaurėje, lenkų vadovybė jau neketino ginti Minsko. Patyrus pra- 
laimėjimą iškart buvo vykdomas visuotinis atsitraukimas iš Biarezinos ir Polesės į 
liniją Maladečina-Baranovičiai-Pinskas. Nežinau, kaip šis atsitraukimas vyko, bet 
jis turėjo būti labai sudėtingas ir brangus. Tokio kapitalaus atsitraukimo užduotis, 
kilus grėsmei flangams ir visų pirma atkirtus Minską, buvo sunki net armijai, esan- 
čiai puikios būklės. Lenkai Vilnių norėtų apginti ir išlaikyti savo rankose bet kokia 
kaina ne tik dėl politikos, bet ir dėl strategijos, nes neturėdama Vilniaus Lenkija 
negalėtų išlaikyti linijos Maladečina-Baranovičiai-Pinskas ir turėtų trauktis į pa- 
skutinę liniją, ginančią etnografinės Lenkijos liniją - Gardinas-Brestas. 

Net jeigu lenkai šioje kreivoje linijoje, paženklintoje punktais Švenčionys-Ma- 
ladečina-Baranovičiai-Pinskas-Kovelis-Kameneco Podolskas, sugebėtų atsispirti, 
vis tiek pralaimėjimas būtų didžiulis. Bet labai abejoju, kad tai būtų realu. Pie- 
tų Ukrainos lenkų armijos sparnas sistemingai traukiasi spaudžiamas nuolatinės 
bolševikų ofenzyvos. Nėra jokių ženklų, kad šis pasitraukimas jau eitų į pabaigą; 
priešingai, jis vis dar aktyviai vyksta. Na, o neseniai įvykęs pralaimėjimas šiaurėje 
rodo: arba lenkų pajėgos yra per silpnos, kad įveiktų bolševikus, arba, kas baisiau, 
yra jau moraliai išsekusios. Pastarasis teiginys, deja, turi daug pagrindo. Jau žiemą 
ir pavasarį, prieš man išvykstant iš Lenkijos, privačiais kanalais sklido gandai, kad 
kariuomenėje ne viskas gerai. Pastaruoju metu apie tai vis garsiau kalbama, ir tik- 
rai pasitraukimas iš Ukrainos negalėjo pakelti kariams nuotaikos. Išvijus lenkus iš 
Ukrainos ir vis stiprėjant bolševikų jėgai, jų viešpatavimui fronto linijoje - tai turė- 
jo palaužti tikėjimą lenkų kariuomenėje. Iniciatyvos praradimas karo veiksmuose 
turi fatališkų padarinių. Lenkų kareiviai, kuriuos gerai pažįstu iš Legionų laikų, ir 

dabartiniai kareiviai, nors ir kilę iš rekrūtų, yra panašūs į legionierius, nes tiek pat 
jauni, užsidegę ir ypatingai jautrūs. Ofenzyvoje, iniciatyvoje jie puikūs, ypač ne- 
pakartojami partizanų akcijose, kurios būdingos šiandieniam karui. Esant palan- 
kioms sąlygoms kareiviai daro stebuklus, jie bravūriški, vikrūs, tarsi puikūs karo 
fortūnos meilužiai, tačiau defenzyvoje jie silpni, o atsitraukdami labai greitai pa- 
lūžta, pasiduoda panikai, tiki įvairiausiais gandais, virsta praktiškai bailių banda, 
nes labai greitai praranda pasitikėjimą savo jėgomis ir gebėjimą kontroliuoti padėtį. 
Lenkų kariuomenės padėtis nėra pati geriausia ir tai rodo Pilsudskio atsišaukimas 
(tiksliau tai, ką galima perskaityti tarp eilučių), rašytas Valstybės gynimo komiteto 
vardu liepos 3 ar 4 dieną ir skirtas lenkų kareiviams. Atsišaukimas bando pakelti 
kareivių tikėjimą ir solidarumo su tauta jausmą. Tačiau tai byloja apie prastą ka- 
riuomenės būklę. Esant tokioms sąlygoms labai abejoju lenkų defenzyvos veiks- 
mingumu ir manau, kad pralaimėjimas toliau traukiantis tik augs. Ir pranašauju, 
kad Lenkijoje įvyks revoliucija. Lenkijoje revoliucinio fermento dėl visuomeninių 
ir ūkio santykių niekada netrūko, net ir esant didžiausiai sėkmei lenkų frontuose. 
"Tačiau dabar šis fermentas įgauna jėgos ir plėsis ten, kur anksčiau, laimėjimo eroje, 
neturėjo galimybių prasiskverbti. Revoliucija dažniausiai tėra pralaimėjusiųjų kar- 
tėlis. Tauta, kuri ankstesnio karo nualintoje šalyje dvejus metus ir vėl buvo privers- 
ta kentėti, badauti ir kraujuoti, tikėti, kad už aukojimąsi bus atlyginta ir lauks šviesi 
ateitis, staiga prarado viską, ką per dvejus karo metus buvo laimėjusi. Savo ateitį 
mato parklupdytą ant kelių. Tai pagrindinis psichologinis revoliucijos akstinas, o 
juk Lenkijoje priežasčių jai kilti yra ir daugiau. 


1920 metų liepos 14 d. 
Trečiadienis 


Papos vis dar nėra. Vargšiukas. Jam jau sudėtinga keliauti, o dar ir pinigų trūksta. 
Skundėsi jis generolui Bžozovskiui, kad neturi pinigų ir neįsivaizduoja, už ką sugrįš 
namo. Dėl pinigų ir pas Zabielas nori užsukti. Zabiela - pasiturintis žmogus ir, be to, 
Papos pusbrolio giminaitis. Nors Bagdoniškio kasoje šiomis dienomis trūko grynų- 
jų, bet savo ruožtu negalima paneigti, kad Hektoras yra kaltas, jog laiku neišsiuntė 
Papai pinigų. Nes štai dabar, kai Hektoras paskaičiavo savo valdomą turtą, paaiškė- 
jo, kad ne tik Bagdoniškyje nebuvo pinigų deficito, bet dar ir pelno atsirado, atmetus 
7200 rublių sugrąžinto užstato Komorovskiams; jie pernai tokią sumą sumokėjo 
bolševikams kaip išpirką už Papą. Taigi lieka pora tūkstančių pelno, kurį Hektoras 
turės įmokėti į Bagdoniškio kasą. Tad jeigu Hektoras būtų anksčiau suskaičiavęs pi- 
nigus, Papa turėtų pinigų ir nereikėtų Kavoliškio pagalbos, na, o jei ir nebūtų pelno, 

Komorovskiai galėjo nenuskaityti sau tų 7200 rublių, nes materialiai gerai laikosi 
ir galėjo palaukti. Kur kas svarbiau namo pargabenti senutį Papą. Komorovskiai 
šiek tiek lengvabūdiškai elgėsi ne iš blogos valios, o todėl, kad Hektoras, turėdamas 
begales darbų, karštligiškai juos dirbdamas ir mėgdamas skubėti, kartais per daug 
ignoruoja kai kuriuos dalykus. 

Šiandien buvau Obeliuose, norėjau nusipirkti laikraštėlį, leidžiamą Kaune pir- 
madieniais, ir pasiskaityti naujienas, bet buvo tik šeštadienio laikraščiai, kurių nau- 
jienas jau žinojau. 

Mano įsitikinimu, jeigu lenkų pralaimėjimas kare su bolševikais didės, jei lenkai 
dabar nesugebės atsilaikyti ir išlaikyti Vilniaus ir paskutinės linijos, jeigu bolševi- 
kai pasieks tikrosios Lenkijos ribas ir įžengs į Rytų Galiciją, tuomet Lenkijoje kils 
revoliucija. Revoliucijai reikalinga socialinė ir ekonominė dirva Lenkijoje yra net 
per gerai paruošta, fermento yra, o pralaimėjimas stumia ne tik tautą, bet ir kariuo- 
menę sukilti. Jei Lenkijoje kils revoliucija, nebus ramu, priešingai, bus itin kompli- 
kuota. Esu įsitikinęs: jei ji kils, Poznanės kraštas atskils nuo Lenkijos ir pasipriešins 
revoliucijai. Nes revoliucija kyla ne tik tam tikromis dalykinėmis sąlygomis, bet ir 
esant tam tikroms nuotaikoms. Poznanės kraštas yra už revoliucijos ribų; ten nėra 
politinio pagrindo jai įvykti, nėra revoliucinių nuotaikų. Tiek Rusija, tiek Lenkija, 
Lietuva, Latvija ir t. t., be to, Vengrija, Austrija, panašu ir Vokietija yra revoliucijos 
sferoje. Įvairiose valstybėse jos stadijos įvairios ir įvairi gali būti eiga, o susiklosčius 
tam tikroms sąlygoms kai kuriose šalyse ji gali neįvykti, nepasiekusi kulminacijos 
perdegti ir žūti, tačiau vis tiek sieja žmonių siekius ir mintis. Lenkijoje jau praėjusių 
metų pabaigoje, kai ekonominė padėtis nebuvo tokia bloga ir kai karas malonino 
šalį savo sėkmėmis, girdė imperializmo gėrimais, atrodė, kad revoliucija pamažu 
žūva. Bet kol žuvo ir iš žmonių sąmonės išgaravo, atsirado naujų reiškinių, kurie ir 
vėl ją įžiebė. Na, o Poznanės kraštuose nėra revoliucinių idėjų, priešingai, ten gajus 
konservatyvizmas iki kaulų smegenų. Tad pranašauju: jei kiltų revoliucija Lenkijo- 
je, jai atsispirtų Poznanės kraštas ir atsirastų pasipriešinimas revoliucinės Lenkijos 
kontrrevoliucinei Lenkijai, kiltų pilietinis karas. 

Bagdoniškyje buvo Kriaunų valsčiaus viršaitis Baranauskas. Jis, grįždamas iš Ro- 
kiškio, užvežė naują laikraštį. Pasitraukus lenkams lietuviai užėmė daug vietovių Vil- 
niaus kryptimi (Molėtai, Paberžė, Giedraičiai, Musninkai, Maišiagala). Lenkai vis dar 
yra Vilniuje, bet jau evakuojasi. Svarbiausia naujiena yra ta, kad Lietuva baigė taikos 
derybas su Rusija ir taikos sutartis bus greitai pasirašyta. Panašu, kad vis dėlto bol- 
ševikai nematė reikalo pasinaudoti padėtimi ir laimėję su lenkais pulti Lietuvą, kuri 
tuomet patektų į Lenkijos glėbį. Padėtis susiklostė taip, kad Lietuva nesutiko su spe- 
cialiais Lenkijos pasiūlymais ir ne iš lenkų rankų pasiims okupacijos palikimą, ką jai 

siūlė lenkai praėjusią savaitę, o taikos su Rusija susitarimo pagrindu. Tad jei lenkai ne- 
išsilaikys Vilniuje, kas labai tikėtina, jį perims ne bolševikai, o Lietuva. Jei šiuo metu 
Rusija pasirašinėja taikos sutartį, vadinasi, Lietuvai skirtos teritorijos jau neperims. 


1920 metų liepos 15 d. 
Ketvirtadienis 


Jokių naujienų - nei apie karą, nei apie Papą. Laikraščio neturėjau. 

Vakarykštė žinia apie Lietuvos taiką su Rusija ramina kol kas dėl Vilniaus likimo. 
Negali būti, kad Lietuva išsižadėtų Vilniaus, tad galima teigti, kad taikos sutartimi 
Vilnius grįš Lietuvai. Be šios sąlygos lietuvių delegacija nebūtų pasirašiusi taikos su- 
tarties. Na, kadangi Rusija šiuo metu turi persvarą kare, nusprendė užbaigti taikos 
sutartį su Lietuva, manau, reikia daryti išvadas, kad bent jau kol kas neketina užim- 
ti Lietuvai paskirtų teritorijų. Mano manymu, Rusija perleido Lietuvai ir Gardiną 
kartu su visa geležinkelio linija nuo Kalkūnų iki Nemuno, nes su šia sąlyga Rusija 
jau anksčiau sutiko. Įdomu, kokia siena numatyta taikos sutartyje. Manau, Lietu- 
va turėjo atsisakyti Lydos ir Ašmenos apskričių, nes Rusija ir anksčiau nesutiko jų 
perleisti, tad dabar turėjo laikytis savo pozicijos, nes laimėjusi karą su lenkais įgijo 


Komunistų išardyta Vilniaus „Spindulio“ spaustuvė (1920 m. liepos 7 d.). 
Reprodukcija iš Vilnius ir Vilniaus kraštas. Krašto pažinimo pradai, Kaunas, 1922, p. 279. 


persvarą ir prieš lietuvius. Taip pat viliuosi, kad taikos sutartis nėra rusų ir lietuvių 
aljansas prieš Lenkiją ir kad lietuvių vaidmuo santykyje su tolesniu lenkų kariuo- 
menės pasitraukimu apsiribos, kaip iki šiol, palaipsniu traktato sutartimi paskirtų 
teritorijų atsiėmimu, kai tik iš jų pasitrauks lenkų kariuomenė. Dar Kaune girdėjau, 
kad yra rengiamas Anglijos ir Prancūzijos atstovų suvažiavimas Kaune; jis turėtų 
sušvelninti lenkų ir lietuvių padėtį ir paskatinti lenkus taikiai perleisti Lietuvai skir- 
tas teritorijas su Vilniumi imtinai. 

Kas žino, ar šis Lenkijos pralaimėjimas, pranašaujantis artėjančią taiką, netaps 
tikrosios ramybės ir kažkokios pusiausvyros nusistovėjimo pradžia. Kas žino, ar 
neartėjame prie naujo revoliucijos sprogimo ir ar vis dar nesame arčiau pradžios 
nei pasaulinės katastrofos pabaigos. Rašiau apie galimybę kilti revoliucijai Lenkijo- 
je. Rusijoje, kur populiarus karas su Lenkija dėl Ukrainos susiejo Leniną ir Trockį 
su imperialistiniu Brusilovo nacionalizmu, revoliucijos laimėjimas gali sukelti sro- 
ves, kurių plėtra ir pasekmės paaiškės tik praėjus tam tikram laikui. Jeigu Lenkijoje 
kils revoliucija, jos ugnies žarijos nuskries į Vidurio Europos gilumą. Lietuva, iš 
rytų ir pietų apsupta revoliucijos ugnies, greičiausiai negali tikėtis, kad išorė išliks 
rami. Paprastai esant karštiems visuomenės įvykiams, taikos sutarčių galybė nyksta. 
Tiktai bolševizmo slopimas, konstruktyvios ir reakcingos idėjos stiprėjimas galėtų 
taikos sutarčiai suteikti garantijų. Bet jei, silpstant revoliucijos idėjai, stiprės Rusi- 
jos galybės idėja, kuriai ištikimas Brusilovas su savo generolais, Lietuvai ir Baltijos 
šalims taikos traktatas nesuteiks neliečiamybės garantijų. Na, o jei Rusija išliks bol- 
ševikinė, tokia, kokia yra dabar, vien jos buvimas kaimynystėje, kaip ir jausmas, 
jog Lietuvos neliečiamybė ir raida tiesiogiai priklauso nuo Rusijos malonių, nuo 
to, kad bolševikai gerbs Lietuvos pasirinkimą, beje, jų manymu, buržuazinį, šalyje 
kels nepaprastas revoliucines aistras. Tai išjudins perversmininkus ir varys baimę, 
klibins iš vietų persigandusius buržuazininkus. Na, o jei iš kitos pusės sprogs revo- 
liucinė ugnis Lenkijoje, pusiausvyra Lietuvoje greičiausiai nenusistovės. Susikurs 
būklė, kurią įprasta vadinti „kerenščyzna“ ir kuri yra tikrosios revoliucijos bei ar- 
šaus perversmo pradžia. Jau šiandien „kerenščyzna“ alsuoja valdymas Lietuvoje, o 
artimiausioje ateityje tai gali suintensyvėti. Bet kuriuo atveju panašu, kad artėjame 
prie lūžio momento: arba pasisuksime į dešinę, arba sulauksime staigaus posūkio į 
kairę. Jei artimiausiose kaimyninėse šalyse kils revoliucija, Lietuva ir be invazijos iš 
išorės, pati savo vidine revoliucija gali nukristi tarsi prisirpęs vaisius į bolševizmo 
liūną. Qui vivra - verra. 


147. Qui vivra - verra (pranc.) - pagyvensim - pamatysim, laikas parodys. 

1920 metų liepos 16 d. 
Penktadienis 


Paskutinė diena Bagdoniškyje. Papa neatvažiavo ir nieko apie jį negirdėti. Greičiau- 
siai įstrigo Vilniuje ir dėl visuotinės panikos ir evakuacijos, nepaisant turimo leidi- 
mo, negalėjo išvažiuoti. Labai bijau, kad kas nors neįkalbėtų Papos bėgti į Lenkiją, 
kad neatkalbėtų sugrįžti į Bagdoniškį, kuriam atseit grėsmę kelia bolševikai. Labai 
abejoju, ar atsirastų žmogus, kuris sutiktų, nepaisydamas Papos kaprizų ir keiste- 
nybių, nepaisydamas jo grūmojimų kumščiu ir riksmų, dar palaikyti savo namuose. 
Aš ilgiau jo laukti jau negaliu. 

Sutvarkiau Papos sąskaitas, palikau jam raštiškus nurodymus, surūšiavau įvai- 
rius popierius iš mano valdymo laikų, vakare susipakavau daiktus ir atsisveikinau 
su Bagdoniškiu - namais, sodu ir dvaru. Atsisveikindamas apėjau visas turtin- 
gas prisiminimų ir brangias vietas, prie kurių esu nuo vaikystės prisirišęs. Man 
Bagdoniškis svarbus ne tiek dėl turto, kiek dėl asmeninių prisiminimų. Širdimi, 
o ne protu jį myliu. Ir kas žino, ar visuomeninis perversmas, kurio formos gali 
būti įvairios: agrarinė reforma ar socialinė arba komunistinė revoliucija, neatims 
iš mūsų šių širdžiai brangių prisiminimų. Bet kokiu atveju Bagdoniškis mielas 
tik man, tai tik mano prisiminimai, nes mano dukrai, kuri jo nėra mačiusi, jokių 
sentimentų nekels. 

Panašu, kad net ir Jakšukai su manimi nuoširdžiai atsisveikino, ypač Jakšukie- 
nė... Jų sūnelis, 10-metis Alfonsas (Fonsio), mano maudynių bičiulis, verkė. Jonas 
Jodelė su žmona Emilka (mergautinė pavardė Tuminaitė), Mamos krikšto dukra, 
kelionei man įdėjo viščiuką. 

Saulei leidžiantis išvažiavau į Rokiškio traukinių stotį. Nakvosiu stotyje. 

Man neramu dėl seserų ir jų vaikų likimo. Ir Kotunka Prušanovska, ir Elvyra 
Miečkovska kartu su savo šeimomis yra glaudžiai susijusios su Lenkija. Kotunia 
grįžo į Belčą tik todėl, jog tikėjosi, kad lenkų imperialistinės idėjos bus įgyvendintos. 
Aišku, dabar negali būti nė kalbos apie lenkų viešpatavimą už Biarezinos. Ten Rusi- 
jos, kitaip tariant, bolševikų, viešpatavimas yra nesugriaunamas. Kotunios dukros 
turėjo darbus Lenkijos užimtose Lietuvos teritorijose, sūnus - lenkų kariuomenėje, 
žentas Tanajevskis taip pat. Ezechelis - lenkų tarnautojas Lietuvoje. Greičiausiai su- 
siras darbus ir Lenkijoje, jeigu revoliucija ir iš ten jų neišvys, tačiau nuo magnatų 
fortūnos ir didžponių luomo teko kristi labai žemai - iki tarnų lygio, o dabar pra- 
randa paskutinį dalyką, galėjusį guosti - viltį. Elvyra praranda Venzavecą ir pri- 
klauso nuo Stefano malonės. Įtariu, jie pabėgo į Lenkiją, nes jei būtų pasilikę Obo- 
dovcuose, jų likimas būtų neaiškus: Stefano ten niekas nemėgo. Stefanas neprapuls 

gyvenime, bet Elvyra praranda savo autoritetą jo akyse kartu su prarandamu turtu, 
kartu netenka ir nepriklausomybės. Marynia su Lenkija buvo mažiausiai susijusi, 0 
jei būtų buvusi tikra, kad į Vilnių ir Lentvarį ateis ne bolševikai, o lietuviai, grei- 
čiausiai niekur kojos nebūtų kėlusi. 

Tačiau pastaraisiais metais pati laisva valia susisiejo su Lenkija. Širdies ryšiais 
save susiejo pamilusi dabartinį sužadėtinį majorą Tšesniovskį. Abejoju, kad jį pa- 
liktų, tad greičiausiai kartu su juo pabėgo. 

Gali būti, kad išvyko į Lomžą pas Kotunią, paliko butą Vilniuje ir sodus Lentva- 
ryje, kuriais rūpintis ir vėl patikėjo Onutei Diržytei'8. O galbūt Marynia susikaupė, 
pasisėmė drąsos ir išlaukė, kol lenkai pasitrauks, bet, ko gero, vis tiek turėdama 
vilties vėliau išbėgti paskui majorą. Jos dukra, Eva, taip pat ištekėjo už lenkų kariuo- 
menės karininko. Henrykas Volovičius'* ir net Stefusis Romeris, Marynios sūnus, 
tarnauja lenkų kariuomenėje. 


1920 metų liepos 17 d. 
Šeštadienis 


Nakvojau Rokiškio stoties kambarėlyje, įkurtame tiesiai už bufeto. Tekant saulei 
išvykau iš Rokiškio, o jai leidžiantis jau buvau Kaune. 

Apie Vilnių pirmąsias žinias išgirdau dar Rokiškyje. Kol pasiekiau Radviliškį, 
girdėjau įvairiausių gandų, įvairių įvykių versijų: vieni kalbėjo, kad į Vilnių įžengė 
Lietuvos kariuomenė, kiti, kad jį užėmė bolševikai, kurie, nuvijus lenkus toliau, 
turi Vilnių perleisti Lietuvai. Radviliškyje sutikau iš Kauno grįžtantį Hektorą Ko- 
morovskį, jis man davė naujausią Lietuvos“? numerį, o vėliau Kaune nusipirkau 
dar naujesnį. Sužinojau, kad lenkai, iš visų pusių spaudžiami bolševikų, pasitrau- 
kė iš Vilniaus, jo negindami. Įtariu, tam įtakos turėjo Anglija ir Prancūzija, ku- 
rios spaudė, kad Vilnių lietuviai užimtų dar prieš įžengiant bolševikams. Ir išties 
pirmieji į Vilnių įžengė lietuviai ir formaliai jį perėmė. Netrukus ten įžengė ir 
bolševikų kavalerija, kuri Vilniaus gatvėse net demonstratyviai glebėsčiavosi su 
lietuvių kariais; bolševikai pripažins Vilnių Lietuvai, kaip numato taikos sutartis, 
ir jo teritorijoje tik kovoja su lenkais, esančiais su savo kariuomene faktiškai šiose 
žemėse. Taikos sutartis jau pasirašyta ir lietuvių delegacija sugrįžo iš Maskvos. 


148. Diržytė Onutė - M. Rėmerio namų pagalbininkė. 

149. Volovičius Henrykas (Henryk Wollowicz), Juzefo Volovičiaus ir Helenos Volovič (Rėme- 
rytės) sūnus. 

150. Lietuva - dienraštis, oficialus vyriausybės leidinys, 1919 m. sausio-1928 m. sausio 31 d. lei- 
džiamas Kaune. 

Sutartimi Vilnius pripažįstamas Lietuvai, taip pat Gardinas, Ašmenos ir Lydos 
apskritys. Siena eina nuo Dvinos [Daugavos], kur baigiasi Kuršo Žiemgalos kyšu- 
lys, ties Drūkšių ir Naručio ežerais, driekiasi per Maladečinos (!) stotį, toliau Ne- 
muno Biarezinos upe nuo Nemuno ir Nemunu iki Svisločiaus upės žiočių. Tokios 
yra formalios sienos. Skliaustuose pabrėžiu, kad šios sutarties nubrėžtos sienos 
man per kišenę muša dvigubai, nes, pirma, prarandu savo indėlį Venzavece, kuris 
lieka bolševikų rankose, o antra - mano dukra praranda 6000 dešimtinių žemės 
Lunoje, kuri, kaip atrodo, lieka taip pat bolševikų pusėje. Bet asmeninės fortūnos 
juk nieko nereiškia! 

Faktiškai lietuviai jau užėmė visą geležinkelio liniją nuo Turmanto iki Vilniaus 
ir už Vilniaus Gardino kryptimi iki Marcinkonių imtinai, o Lydos kryptimi iki Ke- 
turiasdešimt Totorių Lenkija katastrofiškai pralaimi. Lenkų kariuomenė traukiasi į 
Gardiną, bet dar yra Lydoje, ties Baranovičiais, Luninecu, o pietuose bolševikai pa- 
siekė Zbručą, vadinasi, stovi prie Galicijos sienos. Sunku pranašauti, kur gebės su- 
stoti lenkai, jeigu bolševikai nenutrauks savo karo veiksmų. Visi atspirties taškai yra 
pralaužiami, kai nėra vienalytės linijos ir kai priešas gali smogti iš įvairių sparnų. 
Tačiau pagrindinė Lenkijos katastrofa yra ne karo pralaimėjimas, o jos „rytų žemių“ 
politika. Lenkams bumerangu sugrįžta ne tik jų imperializmas, bet ir ankstesnė 
politika, grįsta dvarininkijos poreikiais ir priešpastatanti senojo visuomeninio gy- 
venimo atkūrimą gyvoms liaudies idėjoms. Jie moka už tai, kad niekur nevienijo 
žmonių, kuriuos valdė. 

Šiandien liaudis, nesvarbu kur gyventų - Ukrainoje ar Baltojoje Rusioje, ta- 
patina Lenkiją su „ponų valdžia“, todėl jos nekenčia, ją keikia, linki blogiausio ir 
sveikina visus, kas Lenkiją veja lauk. Tikrasis jėgos pagrindas yra ne militaristinis 
pranašumas, bet liaudies masių parama. Galima karo mūšį laimėti ar pralaimė- 
ti, bet šiandien neįmanoma tvirtai valdyti liaudies. Todėl Lenkijos pralaimėjimas 
yra toks beviltiškas. Lenkija rytuose pralaimėjo karą jau seniai ir prakišo jį ne 
didžiojoje bolševikų ofenzyvoje, bet žmonių širdyse. Šiandien tai turėtų atsiminti 
Lietuva, priimanti į savo Liaudies Respubliką smarkiai sulenkintus arba grynai 
lenkiškus regionus, tokius kaip Vilnius, Gardinas, Ašmenos, Lydos ir Gardino 
apskritys, dalinai Vilniaus ir Švenčionių apskritys. Lietuva privalo šias žemes 
suvienyti, privalo būti tokia, kad žmonės jaustųsi šalies bendražygiais ir bendra- 
minčiais, o ne žmonėmis, kurie dėl savo kalbos ir kultūrinių tautinių siekių būtų 
laikomi antrarūšiais piliečiais. 

Lietuva laikosi tariamai neutralios pozicijos į taikos sutartį įtrauktose teritorijo- 
se. Bet iš tiesų ji atsigręžia prieš Lenkiją. Na, bet apie tai rytoj. 

1920 metų liepos 18 d. 
Sekmadienis 


Šią dieną skyriau buičiai - buto paieškoms. Dar paskutinį kartą būdamas Kaune ir 
atsisveikindamas su Vonsovičiumi, kuris jau prisipažino, kad greičiausiai niekada 
negrįš į Kauną, aš pamaniau: galiu perimti jo butą. Dviejų kambarių butukas, na, 
greičiau vieno kambario su prieškambariu, nuomojamas iš ponų Klimašauskų. Butas 
puikioje vietoje, Daukanto gatvėje, tik keli žingsniai iki Laisvės alėjos. Jau tada už- 
siminiau poniai Klimašauskienei apie savo ketinimus. Šiandien dar turėjau apsvars- 
tyti kitą variantą. Pasitaikė proga išsinuomoti kambarį Ukmergės plente, toli, net už 
draugijos „Saulė“*' patalpų, aukščiausioje miesto vietoje. Ten kambarys gerokai pi- 
gesnis, bet man nelabai patiko, nors namelį supa didžiulis sodas, tarsi kaime. Bet la- 
bai toli ir dar reikia kopti į kalną. Galutinai apsisprendžiau išsinuomoti Vonsovičiaus 
butą už 350 markių per mėnesį. Kaina didžiulė, bet Kaune labai sunku gauti pastogę. 
Nesižaviu ir šiuo butu. Baldai ne itin patogūs ir kambarys per arti šeimininkų būsto, 
o dar pirmas aukštas (vieno aukšto name), tad jaučiuosi, tarsi tupėčiau narve. 

Na, bet pradedu tikėti, kad neilgai būsiu Kaune ir kad man pavyks persikelti į 
Vilnių, į tokias pat pareigas. Kai lietuvių valdžia Vilniuje nusistovės, kai pajaus, kad 
tai sostinė, ir bus perkeliamos ten valstybinės institucijos, Kaunas taps paprasčiau- 
sia provincijos skyle. Vilnius bus daug įdomesnis, juo labiau kad man geriau pažįs- 
tamas, tai mano miestas, ir dar tas privalumas, kad ten turiu savo baldus. 

Ištaisau savo vakarykštę mintį, kad atseit pirmieji į Vilnių įžygiavo lietuviai. Lie- 
pos 16 dienos Vilniuje leidžiamas Echo Litwy“* („Lietuvos aidas“) rašo, kad pirmieji 
į Vilnių įžygiavo bolševikų daliniai, o lietuviai čia pasirodė po kelių valandų. 

Mano dėmesį patraukė faktas, kad visur kur bolševikai nugalėjo lenkus, kovojo 
jų kavalerija. Budiono** kavalerija Ukrainoje išvijo lenkus iš Kijevo ir pradėjo lenkų 
pasitraukimą iš Ukrainos. Iš Vonsovičiaus girdėjau, kad smūgis, suduotas lenkams 
iš šiaurės, taip pat kavalerijos laimėjimas. Į Vilnių įžengė bolševikų kavalerija. Ką 
tai reiškia? Juk reguliarioji armija, kurios pagrindą sudaro artilerija ir pėstininkai, 
nebus palaužiama kavalerijos, kuri kai kuriais momentais gali atlikti tik pagalbinę 
funkciją! Negi tiesą girdėjau iš kelių šaltinių, kad už „pergales“ bolševikai turi būti 
151. „Saulė“ - lietuvių švietimo draugija Kauno gubernijoje. Įsikūrė 1906 m. rugpjūčio 7 d. ir vei- 
kė su pertraukomis iki Lietuvos nepriklausomybės praradimo. Turėjo savo mokyklų ir leidyklų 
n Litwy („Lietuvos aidas“) - Vilniaus lietuvių leidinys, leidžiamas 1919 m. gruodžio 
12 d.-1920 m. liepos 23 d. Redaktorius ir leidėjas M. Biržiška. Dėl politinių priežasčių jį uždarė 
Lenkijos administracija. 


153. Budionas Semionas (1883-1973), sovietinis karinis veikėjas, maršalas, Raudonosios armijos 
Pirmosios raitosios armijos vadas. 

dėkingi ne savo jėgai ir sugebėjimams, o lenkų armijos absoliučiąi dezorganizacijai 
ir neveiklumui, ji paprasčiausiai nesugeba pasipriešinti? Žmonės pasakoja - iki šiol 
nesutikau nė vieno liudininko, - kad lenkai traukėsi labai netvarkingai, apimti pa- 
nikos ir išsiblaškę. Tai galėtų patvirtinti ir faktas, kad smulkūs lietuvių daliniai ne 
tik privertė ištisas lenkų brigadas trauktis, bet ir jas nuginkluodavo bei paimdavo 
nelaisvėn. Toks likimas ištikdavo besitraukiančius lenkų kareivius, kurie įlįsdavo į 
lietuvių teritoriją. Vakar pats mačiau traukinių stotyje didžiulį lenkų karo belaisvių 
būrį, stoviniuojantį netoliese. Yra ir kitų versijų, pagal kurias lenkai pralaimėjo, nes 
pritrūko amunicijos. Girdėjau dar kalbų, kad koalicija, ypač Anglija, privertė Len- 
kiją pasitraukti iki tikrųjų Lenkijos etnografinių linijų. Bet lenkų pasitraukimas, 
sprendžiant pagal tai, kas apie jį žinoma ir kas paaiškėjo susitikus su Vonsovičiumi, 
pernelyg didelis ir per daug paniškas, kad jį laikytum suplanuotu. 

Man labai įdomu, kokių žingsnių dabar imsis lietuviai liaudies, gyvenančios jos 
neseniai įgytose teritorijose, atžvilgiu, ypač kaip elgsis su kitakalbiais ir kitataučiais; 
dauguma jų save laiko lenkais. Kalbama, kad rimčiausias kandidatas tapti prezi- 
dentu yra Mykolas Biržiška, nes Naruševičius“ - taikos su Rusija delegacijos pir- 
mininkas. Tai būtų geras ženklas galvojant apie Lietuvos lenkų iš Vilniaus krašto 
suvienijimą su Lietuva. Iškyla (nežinau, ar vyriausybiniu ar valstybiniu lygiu) po- 
reikis sukurti atskirą ministeriją lenkų reikalams, juolab kad tokios sukurtos žydų 
ir baltarusių poreikiams ginti. 


1920 metų liepos 19 d. 
Pirmadienis 


Šiandien užsukau pasilabinti pas Kauno apygardos teismo pirmininką poną Ma- 
čį“ ir visus šio teismo darbuotojus (Apygardos teismo teisėjus). Tačiau nė vieno jų 
neradau namie. Rytoj jau nuvyksiu į teismą pas pirmininką Mačį ir galėsiu pradėti 
eiti pareigas. 

Šios dienos žinios apie Vilnių yra pesimistinės. Žinios ne iš laikraščių, nes jie kol 
kas tyli, bet iš žmonių, kurie atvyko iš Vilniaus, lūpų. Laikraščiuose pateikta tik vie- 
na žinutė apie karą; ji buvo žinoma jau vakar, būtent, kad bolševikai užėmė Gardiną. 
Lenkų pasitraukimas primena kažkokio didžiulio daikto ridenimąsi nuo kalno. Jei- 
gu greitai nebus sudėti ginklai ir formaliai likviduojamas karas, netrukus bolševi- 


154. Norus-Naruševičius Tadas (1871-1927), inžinierius, diplomatas, lietuvių politinis veikėjas, 
LR susisiekimo ministras 1923-1924 m. 

155. Mačys Vladas (1867-1936), teisininkas, Kauno apygardos teismo pirmininkas. 1923-1934 m. 
civilinės teisės ir civilinio teisės proceso profesorius Lietuvių universitete Kaune. 

kai bus Kongresuvkos teritorijoje, o jeigu ir toliau 
reikalai kryps ta pačia kryptimi, po savaitės ar 10 
dienų jie gali būti Lvove ar net Varšuvoje! Koalicija 
su Anglija priešaky prieš kelias dienas kreipėsi į abi 
kariaujančias puses su pasiūlymu nedelsiant sudėti 
ginklus tokiu principu, kad lenkai sustotų Bugo ir 
Zbručo linijoje ir sušauktų suinteresuotų šalių kon- 
ferenciją Londone; ji nustatytų sienas ir paskelbtų 
taiką. Toje konferencijoje turėjo dalyvauti ir Lietu- 
va, kad būtų nustatytos jos sienos su Lenkija ir, kas 
įdomiausia, konferencijoje būtų ir Rytų Galicijos 
atstovai, ji kartu būtų pripažinta valstybiniu vie- 
netu. Anglija grįžta prie savo pirmykštės Lenkijos 
sienų koncepcijos Rytuose, jos baigiasi ties Sanu ir 
Bugu. Pagal šios dienos laikraščius Lenkija iš prin- 
cipo sutinka sudėti ginklus, tačiau siūlo Londoną 
pakeisti į lietuvių Brestą. 


Vis dėlto žinios apie Vilnių ir bolševikų ape- 
titą šiandien skamba pesimistiškai. Tai sužinojau Vladas Požėla. 
iš Mykolo Biržiškos; jis kelias dienas vieši Kaune REPrOAUKEIAIS Geiiios SET EAS, 
ir šiandien grįžta į Vilnių, na, ir dar tai patvirtino 
Seimo deputatai, esdekai Kairys, Požėla““ ir Sirutavičius"?, kurie specialiai važiavo 
į Vilnių ir šiandien sugrįžo. Taigi nepaisant optimistinių pastarųjų dienų versijų, 
kurios ryškiai rožine spalva piešė „laikinąją“ bolševikų viešnagę Vilniuje, atseit jie 
labai greitai išsinešdins, panašu, kad bolševikai itin gerai jaučiasi Vilniuje. Abso- 
liučiai nepanašu, kad jie susikraus žaisliukus ir išeis. Priešingai, atrodo, kad jie nori 
čia ilgam nusėsti, imtis ūkininkauti, jeigu bolševikų valdymas apskritai turi ką nors 
bendra su ūkininkavimu. Vilniuje jau įsikūrė vadinamasis „Revkomas“ (Revoliu- 
cinis komitetas, viena klasikinių bolševikų institucijų, susikūrė vietinė darbininkų 
delegatų taryba („soviet“). Į Vilnių jau atvyko draugai Mickevičius-Kapsukas“* ir 
Aleksa-Angarietis, lietuvių komunistų vadai, pernykščiai sovietų Lietuvos steigė- 
jai Vilniuje („Litbiel“) ir, savaime aišku, vėl raitojasi rankoves darbui. Bolševikai 


156. Požėla Vladas - žymus Steigiamojo Seimo Socialdemokratų frakcijos narys. 

157. Sirutavičius Vladas (1877 04 057), inžinierius, verslininkas, socialdemokratų politikas. Emi- 
gravo 1944 m. 

158. Mickevičius Vincas-Kapsukas (1880-1935), lietuvių atgimimo, o vėliau komunistų veikėjas. Ar- 
timas Lenino bendražygis. Komisaras Lietuvos reikalams. 1919 m. vasario 20 d. paskirtas vadina- 
mojo Litbielo premjeru. Nuo 1921 m. iki mirties gyveno Maskvoje, dirbo KPL(?) komunistų biure. 

ten atseit laikinai, dėl strateginių tikslų, bet auginasi po savo, sparnais lietuviš- 
kus palikuonis. Nors iš pažiūros tai ne rusų bolševikai, o patys lietuviai (lietuvių 
komunistai) laisvai kuria Vilniuje organizacijos pagrindus. Bolševikai su Lietuva 
sudarė taikos sutartį - na, ir kas iš to? Negi tai reiškia, kad turėtų, laikinai būdami 
Vilniuje, buržuazinės Lietuvos vardan smaugti lietuviškas komunistinės sąjungas, 
susikūrusias „spontaniškai“? Kas iš rusų komunistų galėtų reikalauti tokios aukos 
buržuazinei Lietuvai? Tad jie nejuda, o po jų sparnais kalasi komunistinės Lietuvos 
darinys, tiksliau - bolševikinės. Pasak ministro Skipičio“?, lietuvių padėtis esant 
bolševikams tragiška. Ir ne tik Vilniuje, bet ir visose kitose vietovėse, kurias pa- 
liko lenkai, visur, kur lietuviai susiduria su bolševikais, padėtis tampa be išeities: 
lietuviai bando kurti savivaldas, miliciją, o bolševikai tuo pat metu kuria „revko- 
mus“ ir kitas savo organizacijas. Tokios skirtingos organizacijos, sukurtos įvairiais 
principais, kartu egzistuoti negali. Turi nusileisti arba lietuviai, arba bolševikai. 
Bolševikai, aišku, to daryti neskuba. Tuo tarpu dar tęsiasi derybos, į Vilnių turi 
būti išsiųstas lietuvių vyriausybės įgaliotinis (kalbama, kad tai bus buvęs teisingu- 
mo ministras Noreika““ vietoj Biržiškos, kuris atsisakė šio vaidmens), bet apskritai 
tarp lietuvių vyrauja skeptiškos nuotaikos: kyla net minčių apie demarkacijos lini- 
jos su bolševikais Lietuvos viduje būtinybę - tai bene vienintelė išeitis iš padėties. 


1920 metų liepos 20 d. 
Antradienis 


Norėjau pirmiausia faktiškai prisistatyti Teismo pirmininkui Mačiui ir susitarti dėl 
mano darbo pradžios. Visą dieną gaudžiau Mačį, bet veltui. Du kartus buvau teisme 
ir jo ieškojau, tris kartus užsukau į jo butą, bet nieko nepešiau. Pagaliau sužinojau, 
kad šiandien, t. y. šį vakarą, jis išvažiavo iš Kauno. Tad rytoj nueisiu į teismą ir pri- 
sistatysiu jo pavaduotojui. Jau pats metas kibti į darbą. 

Apie Vilnių jokių naujų ar ypatingų žinių neturiu. Padėtis vis dar neaiški. Lie- 
tuviai supranta, kad condominium su bolševikais yra neįmanomas ir kad tai, arba 
bolševikai, arba lietuviai perims valdžią, priklauso nuo to, kas pirmasis perims 
miestą ir sukurs valdžios organus. Kaune vis garsiau agituojama, kad būtų mes- 
tos visos pajėgos valdžiai Vilniuje organizuoti. Ši akimirka itin svarbi. Vilniaus 
gyventojų nuotaikos yra vienareikšmiškai antibolševikiškos ir palankios lie- 
tuviams; dabar jos būtų palankios visiems, kas apsaugotų Vilnių nuo bolševikų 


159. Skipitis Rapolas (1887-1976), teisininkas, 1920-1922 m. vidaus reikalų ministras, Seimo de- 
putatas, deleguotas liaudininkų ir ūkininkų. 1940 m. emigravo. 
160. Noreika Liudas. 

įsiviešpatavimo. Tiktai saujelė žydų pienburnių palanki bolševikams ir veržiasi į jų 
tarpą - daugiau niekas, ničniekas. Net didžioji žydų dauguma, neišskiriant ir žydų 
darbininkų, nusiteikusi prieš bolševikus, o krikščioniškoji liaudis yra vienareikš- 
miškai ir absoliučiai prieš bolševikus. Šiomis dienomis Vilniuje įvyko didžiulis 
geležinkeliečių mitingas, kurio nuotaikos buvo tokios antibolševikiškos, kad bol- 
ševikų oratoriai, atvykę ir rengęsi iškilmingoms kalboms, taip ir neišdrįso prabilti. 
Kaune vyrauja įsitikinimas, kad negalima baimintis bolševikų ir bet kokia kaina 
reikia organizuoti valstybinę valdžią Vilniuje, kad ir lygiagrečiai su bolševikais. 
Reikia veikti energingai, nenuleisti rankų, neišsigąsti sunkumų ir tikėtis žmonių 
palaikymo. Tuo tarpu bolševikai nekiša galvų į smėlį ir organizuoja savo insti- 
tucijas. Girdisi kalbos ir priekaištai lietuvių valdžiai, kad ji per mažai energingai 
veikia ir daro nuodėmę per daug pasyviais veiksmais Vilniaus atžvilgiu. Kiekvie- 
na diena brangi, nes kiekviena prarasta diena leidžia bolševikams giliau ir geriau 
įleisti savo nagus ir turėti demoralizuojančios įtakos miesto gyventojams, kurie 
matydami, kad lietuviai vilkina reikalą, gali liautis jais tikėję kaip praradusiais bet 
kokias kūrybines galias. Jeigu lietuviai šiuo itin svarbiu momentu nuviltų žmonių 
lūkesčius, žmonių, kurie veržiasi link jų, būtų neatleistina klaida, turinti liūdnas 
pasekmes. Lietuviai gali negebėti suvaldyti padėties, bet turėtų padaryti viską, kas 
jų galioje, ir ypač veikti energingai, nuosekliai ir drąsiai, perimti teisėtų šeiminin- 
kų vaidmenį į savo rankas. 

Pirmosiomis dienomis lietuviai lenkams priekaištavo už tai, kad pastarieji, pa- 
likdami Vilnių, neperdavė jo laiku į lietuvių rankas. Lenkų generolas, atvykęs į 
Kauną perskaityti Pilsudskio komunikato apie Vilniaus perdavimą lietuviams, tai 
padarė tuo metu, kaip vėliau paaiškėjo, kai bolševikai jau buvo Vilniuje. Lietu- 
viai įtaria, jog buvusi lenkų karo valdžia sąmoningai sustabdė Pilsudskio įsakymo 
vykdymą, kad lietuviai į Vilnių nebūtų įleisti prieš bolševikus. Vadinasi, arba Pil- 
sudskis sąmoningai per vėlai davė įsakymą apgaudinėdamas Koaliciją, prieš ku- 
rią vaidino, kad Vilnių atiduoda laisva valia, kai iš tiesų viskas buvo suplanuota 
taip, kad miestas būtų atlaisvintas bolševikams, arba Pilsudskio pavaldiniai blo- 
gai įvykdė jo įsakymą. Nebūtų įmanoma kaltinti lenkų, jeigu bolševikai juos būtų 
jėga privertę pasitraukti iš miesto, nes to iš anksto numatyti neįmanoma; bet to 
ir nebuvo. Antra, jei jau turėjo Vilnių atiduoti lietuviams, turėjo padaryti viską, 
kadjiems palengvintų įžengimą į miestą, na, tuo tarpu realiai lietuvių kariuomenė 
jautė tvirtą lenkų kariuomenės pasipriešinimą ir turėjo su ja kovoti, kad patektų - 
vėlgi pavėluotai - į lenkų atlaisvintą miestą. Lietuvių nuoskaudos suprantamos. 
Lietuvių vaidmuo būtų kur kas lengvesnis ir jų padėtis Vilniuje stipresnė, jeigu 
jie būtų į Vilnių atėję prieš bolševikus. Pastarosiomis dienomis lietuviai yra tiek 

sugniuždyti santykių su bolševikais Vilniuje, kad nuotaikos Lenkijos atžvilgiu jau 
švelnėja ir yra mažiau jose neapykantos. 


1920 metų liepos 21 d. 
Trečiadienis 


Buvau teisme, susipažinau su kolegomis teisėjais ir susitariau nuo rytojaus pradėti 
darbą. Rytoj teisėjas Petrauskas'“, pavaduojantis išvykusį pirmininką, mane turi 
informuoti apie visus techninius teismo aspektus, juolab kad maždaug po savaitės 
teisme liksiu vienas; iš karto teks eiti teismo pirmininko pareigas, nes teisėjas Pe- 
trauskas atostogauja, o kiti trys teisėjai išvažiuoja į Šiaulių teismo posėdžių sesiją, 
truksiančią iki rugpjūčio 1 dienos. 

Vakar Lukomskis“*, kurį sutikau Kaune, mane pakvietė į vadinamojo Informa- 
cinio biuro prie lenkų frakcijos Seime posėdį. Dėl Lukomskio klydau laikydamas jį 
vienu idėjiškai artimiausių žmonių. Kalbu apie tai, kaip Lietuva suvokia pilietišku- 
mo poziciją ir lietuvių ir lenkų santykius. Taip maniau, nes pernai trumpai, bet la- 
bai glaudžiai su juo bendradarbiaudamas per savo balandžio mėnesio misiją Kaune, 
taip pat matydamas jo indėlį 1918 metais į Vilniuje leidžiamas Lietuvių naujienas 
(Nowiny Litewskie). Šiandien Lietuvos atžvilgiu jis laikosi Pilsudskio programos 
(Didžioji istorinė Lietuva su sostine Vilniumi susieta sąjunga su Lenkija), o dėl vei- 
kimo metodų - buvo nesėkmingos intervencijos programos šalininkas, programos, 
kuri labai pakenkė lietuvių ir lenkų bei apskritai šalies vidaus santykiams. Lukoms- 
kis yra vienas iš visuomeninės dvarininkų organizacijos „Prodrol““* veikėjų. Šioji 
faktiškai turi profesinės organizacijos bruožų, atmiežtų politiniais klasiniais bruo- 
žais. Vis dėlto man patinka, kad Lukomskis yra sąžiningas, neužsispyręs, moka 
nešališkai analizuoti kitas nuomones ir labai nuoširdžiai prisirišęs prie Lietuvos 
valstybingumo reikalų, net jeigu juos suvokia kitų akimis, net jei priima kitų meto- 
diką, visai ne tokią, kuri, mano nuomone, turėtų išplaukti iš pilietinės pozicijos. 


161. Petrauskas Simonas (1877-1941), teisininkas, nuo 1919 m. vicepremjeras, o nuo 1921 m. spa- 
lio 21 d. Kauno apygardos teismo pirmininkas. Nuo 1926 m. spalio 1 d. Lietuvos Aukščiausiojo 
Tribunolo teisėjas. 

162. Lukomskis Kazimieras (Kazimierz Lukomski). 

163. Nowiny Litewskie - J. Daujoto ir K. Lukomskio leidinys, leidžiamas 1918 m. pabaigoje. 

164. „Prodrol“ - Centrinė organizacija, vienijanti žemės savininkus Lietuvoje, Ūkio gamintojų 
sąjunga, įkurta Kaune 1920 m. rugsėjo 18 d. Plačiau K. Buchowski, Polacy w niepodległym pans- 
twie litewskim 1918-1940, Bialystok, 1999. Mykolas Romeris, rašydamas Dienoraštį, neišvengė 
klaidingos informacijos. 

Informacinis biuras'“, kurio susirinkime buvau, atsirado savaime iš buvusio Len- 
kų centrinio rinkimų komiteto į Seimą ir sugėrė šį komitetą. Jo užduotis būti ne vien 
pagalbine institucija, kaip kad galima spręsti iš pavadinimo, prie Lenkų deputatų 
Seimo frakcijos, bet vadovaujančia ir kontroliuojančia lenkų deputatų veiklą institu- 
cija. Toks vaidmuo yra išties uzurpuojantis, nes Rinkimų komitetas, iš kurio savai- 
me išniro Informacinis biuras, kilo be betarpiško kontakto su lenkų rinkėjų mase, 
tiesiog savaiminiu keliu, kelių vienetų iniciatyva su jaunuoju Jančevskiu““ priešaky; 
jo vaidmuo yra perimti į savo rankas rinkimų kampanijų techniką lenkų gyvenamo- 
siose vietose ir iškelti kandidatus. Kai deputatai buvo išrinkti, tai, kas eo ipso, jie 
turėtų turėti didesnį autoritetą už Komitetą, nes pasitikėjimą reiškia mandatas, ne 
Komitetas, kadangi iš lenkų tautos žmonių yra gautas. Tačiau Komitetas, matyt, da- 
rydamas prielaidą, kad rinkėjai, balsuodami už kandidatus, iškeltus jo, kartu dar ir 
geranoriškai jam pakluso pareikšdami: jeigu išsiskirs deputatų nuomonės esminiais 
klausimais arba kurio nors deputato ir Komiteto, jie - deputatai - greičiau atsisakys 
vieno ar kito mandato, esančio sąraše kandidato naudai, nei veiks prieš Biurą. Tačiau 
faktas, kad Biuro kėlimas virš deputatų ir perdavimas jam sprendžiamojo balso nėra 
visiškai sąžininga rinkėjų atžvilgiu, mat Biuro nariai yra praktiškai vieni dvarininkai 
(Jančevskis, Velhorskis (Wielhorski)*“, „Prodrolio“ pirmininkas Liutykas (Lutyk)“", 
jaunasis Konstantinas Pliateris"? iš Kurtuvėnų, Lukomskis ir dar kažkoks dvarinin- 
kas iš Vilkaviškio), na, o kandidatais į deputatus buvo sąmoningai renkami įvairių 
luomų ir profesijų žmonės, dažniausiai ne dvarininkai, kad lenkų atstovai sudarytų 
demokratiškesnių įspūdį. Tačiau iš užkulisių valdo dvarininkai, nors neneigiu: šių 
dvarininkų parinkimas kuria kultūrinę terpę ir praktiškai pilietinę, tai yra, bent 
jau ne endekišką. Vakar buvau pakviestas dėl galimo bendradarbiavimo su Biuru. 


165. Lenkų informacinis biuras susikūrė vietoj Deputatų biuro po rinkimų į Seimą 1920 m. ba- 
landį. Jo nariai buvo tik dvarininkų atstovai: Viktoras Budzynskis (Wiktor Budzynski), Kazi- 
mieras Jančevskis (Kazimierz Janczewski), Boleslavas Liutykas (Bolestaw Lutyk), Konstantinas 
Okuličius (Konstanty Okulicz), Konstantinas Pliateris-Zyberkas (Konstanty Plater-Zyberk), 
Vladyslavas Velhorskis (Władysław Wielhorski) ir Eugenijus Romeris. 

166. Jančevskis Kazimieras (Kazimierz Janczewski; 1879-1959), dvarininkas, vienas pagrindinių 
lenkų tautinės mažumos veikėjų Lietuvoje. Po karo apsigyveno Lenkijoje. 

167. Eo ipso (lot.) - dėl to pat. 

168. Velhorskis Vladyslavas (Władysław Wielhorski; 1885-1967), istorikas, politologas, Lenkijos 
politikos veikėjas. 1919 m. organizatorius ir LkKO vadas Lietuvoje, Kauno dienos redaktorius, 
1931-1933 m. Mokslinio tyrimų Rytų Europos instituto Vilniuje direktorius, 1935-1939 m. Lenki- 
jos seimo deputatas. 

169. Pirmininku išrinktas Zygmundas Švoinickis (Zygmund Szwoynicki), o pavaduotojais 
K. Okuličius ir B. Liutykas. 

170. Pliateris-Zyberkas Konstantinas (Konstanty Plater-Zyberk; 1886-1956), dvarininkas, vienas 
pagrindinių Lietuvos lenkų veikėjų. 1920-1927 m. Informacijos biuro, kuris tęsė Lenkų komiteto 
veiklą, narys. Nuo 1945 m. apsigyveno Lenkijoje. 

Politiškai besišnekučiuojant paaiškėjo, kad mūsų pozicijos, sakyčiau, gana ryškiai 
skiriasi, mat visi Biuro nariai išpažįsta Pilsudskio programą ir visi iki paskutinės 
minutės buvo lenkų intervencijos šalininkai, kol ji buvo realiai įmanoma. O dabar, 
netgi atsisakant istorinės Lietuvos pozicijų, jie laikosi principo, kad rytinių Lietuvos 
apskričių ir, ko gero, Vilniaus valstybinę priklausomybę reikia išspręsti plebiscito 
būdu. Nepaisydami paaiškėjusių nuomonių skirtumo (mano ir jų) nusprendėme, 
kad mano aktyvus dalyvavimas Biuro veikloje yra galimas, net jei būčiau opozicijo- 
je - taip Biure būtų atstovaujama įvairioms lenkų pozicijoms. 


1920 metų liepos 22 d. 
Ketvirtadienis 


Šiandien pradėjau dirbti teisme ir iškart buvau išsiųstas į organizacinį posėdį vadi- 
namajame Aukščiausiajame Tribunole, kitaip sakant, Apeliaciniame teisme. Lietu- 
voje teismai yra organizuoti taip: žemiausia instancija yra taikos teisėjai; aukštesnė 
instancija yra Apygardos teismai, kurių kol kas - tai reiškia buvusios demarkacijos 
linijos ribose - yra du: Kaune visai buvusiai Kauno gubernijai ir Marijampolėje 
lietuviškai buvusios Suvalkų gubernijos teritorijai. Apygardos teismas yra apeliaci- 
nė instancija taikos teismų atžvilgiu ir nagrinėja bylas, kurios viršija taikos teismo 
teisėjų įgaliojimus - tuomet jis yra pirmos instancijos teismas. Teismų hierarchijos 
viršūnėje yra Aukščiausiasis Tribunolas, arba Apeliacinis teismas - vienintelis visai 
Lietuvai. Tribunolas nagrinėja II instancijos bylas, kurias jau išnagrinėjo I instan- 
cijos Apygardos teismas. Kasacinės instancijos apskritai nėra. Kadangi Tribunolą 
sudaro tik pirmininkas ir kol kas tik vienas narys - Augustinas Janulaitis, o įstaty- 
mas numato, kad privalo būti kvorumas, vadinasi, 3 teisėjai, tad į kiekvieną Tribu- 
nolo posėdį, nesvarbu, teismo ar administracinį, yra kviečiamas dar vienas teisėjas 
iš Apygardos teismo. Kolegos išsiuntė mane, nes esu naujokas. Tribunolo posėdis 
truko iki 2 valandos po pietų, taip šiandienė mano veikla ir baigėsi. Tai buvo mano 
pirmasis debiutas Lietuvos teisėsaugoje. 

Dar žodelis apie užvakar vykusį Lenkų informacinio biuro susirinkimą. 

Šis biuras spontaniškai tapo kažkuo panašus į centrinę lenkų visuomenės politi- 
nę valdžią. Jis ne tik vadovauja lenkų deputatų frakcijai Seime ir diktuoja politines 
direktyvas visuomenei, bet ir perima lenkų spaudos kontrolę, tiksliau vienintelio jos 
organo Kaune - Dziennik Kowienski („Kauno žinios“). Šis leidinukas iki šiol buvo par 
excellence” endekiškos dvasios, žiauriai nespalvingas, užguitas represijų, smogusių 


171. Par excellence (pranc.) - tikrai. 

lenkų spaudai. Jo publicistiniai straipsniai be galo skurdūs ir, išskyrus nedidelį sky- 
rių, kuriame spausdinamos valstybės žinios, pavyzdžiui, valdžios įstatymai ir Seimo 
darbo ataskaita, bei išskyrus kelias painias Eltos ataskaitas, jame spausdinamos ži- 
nios vien tik iš Lenkijos arba apie Lenkiją, dažniausiai tai senų laikraščių iškarpos 
su jau pasenusiomis žiniomis. Na, o vietinių žinių, išskyrus Kauno kroniką ir retkar- 
čiais korespondenciją iš kažkokio provincialaus „Prodrolio“ skyriaus, visiškai nėra, 
nieko nerašoma net apie svarbiausius šalies įvykius. Pakanka pasakyti, kad Seimo 
iškilmingo atidarymo dieną, kai visa Kauno spauda karštai aptarinėjo šį nepaprastą 
įvykį, vienintelis lenkų spaudos organas Kauno žinios neparašė laikraštyje net žo- 
džio „Seimas“ savo antraštėse, arba kitą dieną paskelbus valstybinėje Lietuvoje lenkų 
užsienio reikalų ministro Eustachijaus Sapiegos”? raštą, kuriame Lenkija oficialiai 
pripažįsta Lietuvos nepriklausomybę (tiksliau Seimą ir jo valdymą), visa lietuviškoji 
spauda šį raštą komentavo, o Kauno žinios ne tik nekomentavo, bet net ir nepacitavo 
Sapiegos rašto. Beje, laikraštis taip suredaguotas, kad galėtų būti skirtas ir kokiai len- 
kų kolonijai Afrikoje, jeigu iš pavadinimo išbrauktum žodį „Kaunas“ ir dar Kauno 
kroniką iš teksto, nebūtų galima atspėti ne tik tai, kokiame mieste jis leidžiamas, bet 
ir kokioje šalyje išvysta dienos šviesą. Jame neatsispindi nei konkrečios šalies, nei jos 
žmonių poreikiai, nėra jokios pilietinės minties. Taigi Informacinio biuro nariai iš- 
pažįsta kryptį, kuri nors ir nepalaiko istorinės Lietuvos koncepcijos, bet priešpastato 
ją tautinės Lietuvos valstybingumui, siejančiam Lietuvos valstybingumą su galinga 
Lenkijos valstybe, vis dėlto Lietuvos viduje, ir kuri laikoma valstybės dariniu, preten- 
duoja į šalies piliečių vaidmenį, dabar siekia atgaivinti Kauno žinias ir suteikti joms 
ryškesnę pilietinę poziciją. Tad iš pradžių, kai mane kvietė į susirinkimą, jo dalyviai 
manė, kad tapsiu šio laikraštėlio redaktoriumi. Tačiau nors laikraštėlis yra nedidu- 
kas, dėl savo darbo specifikos negaliu imtis jo redaguoti, negaliu imtis atsakomybės 
už organą, kuris linkęs paisyti daugiausiai dvarininkų interesų, nes socialiniu požiū- 
riu Informacijos biuras yra politinis darinys ne tik lenkų, bet visų pirma dvarininkų. 
Na, ir pagaliau, kai paaiškėjo esminiai mano ir biuro narių nuomonių skirtumai apie 
pilietinę valstybinę programą, mano kandidatūra į redaktoriaus pareigas savaime at- 
krito. Patariau tiems ponams pabandyti į redaktorius pakalbinti Zygmuntą Jundzilą, 
kuris, pabėgęs iš Vilniaus, gyvena Raudondvaryje prie Kauno. Galbūt sutiktų tapti 
redaktoriumi Liudvikas Abramovičius, vienas iš nedaugelio pasilikusių Vilniuje. 


172. Sapiega Eustachijus (Sapieha Eustachy; 1881-1963), dvarininkas, diplomatas, Lenkijos Res- 
publikos užsienio reikalų ministras, 1939 m. areštuotas ir kalintas Lubiankoje, nuteistas mirties 
bausme už antitarybinę veiklą. Nuosprendis buvo pakeistas į 10 lagerio metų. Išlaisvintas po 
Sikorskio-Maiskio sutarties 1941 m. liepą. Aktyvus politinis veikėjas lenkų emigracijoje. 

1920 metų liepos 23 d. 
Penktadienis 


Ryte kelias valandas išsėdėjau teisme klaikiai nuobodžiaudamas. Dabar forma- 
liai esu vienintelis dirbantis teismo narys, nes trys yra išvažiuojamajame posėdyje 
(Preisas, Fridmanas ir Budreckas), o pirmininkas (Mačys), vicepirmininkas (Pet- 
rauskas) ir vienas narys (Oleka) atostogauja. Tad formaliai esu teismo pirmininko 
pavaduotojas ir kartu pats esu teismas. Dėl einamųjų bylų turiu čia sėdėti ir dar, aiš- 
ku, laukti interesantų, kuriuos gali tekti priimti, o ką veikti iš tiesų dar neturiu, nes 
jokie darbai man nepaskirti. Šiandien teisme sėdėjo ir vicepirmininkas Petrauskas, 
nors iš tiesų jis atostogauja, praktiškai jis ir tvarkė visus reikalus, su kuriais žmonės 
kreipėsi, o aš nuobodžiavau. Tūnojau tarsi koks mulkis peržiūrinėdamas kažkokias 
bylas. Gali būti, kad jei nebūtų buvę Petrausko, man būtų dar blogiau, nes dar nesu 
perpratęs čionykščio teismo darbo ir skurdus mano lietuvių kalbos žodynas. Įtariu, 
nemažai problemų kiltų dėl teisinio žodyno, jei žmonės kreiptųsi į mane. Šiame 
teisme teisėjai neturi atskirų kabinetų. Kabinetą turi tiktai pirmininkas, o teismo 
darbuotojai kartu su vicepirmininku gali naudotis dviem nedideliais kambarėliais, 
bet savo asmeninių stalų neturi. 

Nieko tikslaus nežinau apie lenkų ir bolševikų karą. Kaip paprastai sklinda įvai- 
rūs gandai, vieni kitiems prieštarauja. Neseniai žmonės kalbėjo, kad bolševikai užė- 
mė Gardiną ir netgi Sokulką, Augustavą ir Suvalkus, tai rodytų, kad jiems labai rūpi 
vadinamasis „koridorius“ į Vokietiją. Girdėjau kalbant, kad ir Balstogę bolševikai 
užėmė, bet netrukus pasigirdo kitokių kalbų: atseit Gardine vis dar yra lenkai ar atsi- 
kovojo jį iš bolševikų, kad kažkurioje linijos Lyda- Gardinas atkarpoje lenkai sumušė 
bolševikus ir atsiėmė Lydą... Tikslių pranešimų nėra. Viskas yra palikta vaizduotei, 
kuri kaip visada tarnauja tam tikrų žmonių norams, tad jos vaisiai skiriasi taip, kaip 
skiriasi žmonės. Tačiau vis labiau sukonkretinama mintis ir didėja įsitikinimas apie 
pagerėjusią lenkų padėtį. Ar jie sumušė bolševikus, ar tik sugebėjo kažkur ties Gar- 
dinu ir Lyda bei Voluinėje sustoti ir laikinai sulaikyti bolševikų veržimąsi, neaišku, 
bet panašu, kad įvyko tam tikras lūžis, palankus lenkams. Iš Varšuvos, iš žmonių, 
kurie kažkokiu būdu iš ten atvyksta, girdėjau, kad Lenkijoje tvyro didžiulis susijau- 
dinimas, tvyro noras ginti šalį, kyla aistros ir karinės nuotaikos. Inteligentija veržiasi 
būti karo savanoriais. Savo ruožtu būtų visai į sveikatą, jeigu lenkai dar sugebėtų 
pasipriešinti bolševikams, kelis kartus juos kaip reikiant sumušti ir atsilyginti už pa- 
skutinius skausmingus pralaimėjimus. Tai bent jau nuslopintų bolševikų pasipūtimą 
ir drąsą, galbūt jie taptų nuolankesni ir pakeistų savo toną, kas palengvintų taikos 
derybas, nes iki šiol bolševikai vis labiau ir labiau įžūlėjo. Pasirodo, jie ne tik nedavė 

sutikimo sušaukti konferenciją Londone ir reikalavo, kad ji vyktų Breste, bet ir at- 
sisakė Europos tarpininkavimo taikos derybose su Lenkija, ir pareiškė, kad sudės 
ginklus tik su sąlyga, jei patys lenkai jų to prašys. Dar svarbu pasakyti, kad tame 
prašyme nebūtų keliamos jokios sąlygos, ir dar pasigirdo balsų iš bolševikų tarpo, 
kad jie taiką su Lenkija paskelbs tik Varšuvoje. Štai ko jie užsimanė! Toks jų triumfas 
būtų baisus ne tik Varšuvai, bet ir Lietuvai bei visiems kaimynams, ypač nedideliems. 
Tad bent jau veiksmingas lenkų pasipriešinimas būtų labai sveikas šiuo momentu. 
Žmonės, atvykę čia iš Vilniaus ir matę bolševikus, pasakoja tiesiog keistus dalykus 
apie tą jų raudonąją „armiją“. Galbūt priešakinė armijos linija ir laikosi kažkokios 
disciplinos ir yra organizuota, bet kareivių „debesys“, sekantys paskui, yra tiesiog 
laukinė žmonių banda, atklydusi iš pusiau laukinių Rusijos lygumų ir Azijos stepių, 
vedina vienintelio instinkto - numalšinti alkį ir grobti. Kelias iš Vilniaus į Lentvarį 
ir visi keliai iš šiaurės rytų yra viena didžiulė laukinių kareivių virtinė. Raiti, ratuoti, 
įsilipę į valstiečių vežimus, pėsti, basi arba su skirtingais batais jie vilki nenusakomo 
keistumo drabužius. Kas kaip nori, taip atrodo. Kai kurių galvas dengia moteriškos 
skrybėlaitės arba susuktos ir ant kaktos užmaukšlintos užuolaidos. Rusai, ukrainie- 
čiai, baltarusiai, kalmukai, čiuvašai, baškirai, Kaukazo kalniečiai, kazokai nuo Dono, 
nuo Uralo, buriatai - didžiulė Rytų Europos ir Azijos tautų veidų maišalynė. Žandai 
nudeginti saulės, nugairinti įvairių vėjų, įnoringi, sulaukėjusiom akim. Veda arklius, 
joja juos apsižergę, varo galvijų bandas, plėšia ir naikina viską, kas kelyje pasitaiko - 
žmonių sukurtą gerovę, javų laukus. Skėriai žmogaus pavidalu, naujasis hunų ant- 
plūdis, veja badas, verčiantis praryti turtus, žmonių sukurtą kultūrą ir darbą. Kokiu 
būdu tokia „kariuomenė“ gali laimėti! Ir vis dėlto iki šiol niekas jai neatsispyrė. 


1920 Metų liepos 24 d. 
Šeštadienis 


Nors ir trokštu, kad lenkai atsirevanšuotų bolševikams, bet tik tiek, kad sustabdytų 
jų pasipūtimą ir palengvintų derybų procesą, o jam tarpininkautų Vakarų Europa. 
Bijau, kad, Lenkijai kapituliavus, nebus galo bolševikų išpuoliams ir akiplėšiškumui. 
Tos žmonių bandos, išvarytos iš tolimiausių Europos ir Azijos kampelių, vejamos 
bado į Vakarus, tarsi skėriai, tarsi lavina užplūsta kaimynines šalis, trypia jų civili- 
zaciją ir darbą, palieka vien tik dykynes tabulae rasae’” ten, kur jų kojos žengė, - jų 
negalima sulaikyti protu, nebent jas sulaikytų jėga. 


173. Tabula rasa (lot.) - švari lenta, tuščia lenta. 

Tai, kuo virto kariaujantis bolševizmas, jau ne tiek komunistinė revoliucija, kiek 
žmogaus riaušininko instinktų prabudimas, absoliutus sulaukėjimas. Bent jau toks 
vaizdas susidaro įvairiuose šalies kampeliuose pasiklausius žmonių, susidūrusių su 
bolševikais. Galbūt pakaktų kelių stiprių smūgių ir ta banda, besivelkanti paskui 
priešakinę kariuomenės liniją, sustotų. Jeigu turi būti paskelbta taika tarp bolše- 
vikinės Rusijos ir Lenkijos ir jeigu susitarus dėl taikos Europa turės užsiimti Rytų 
šalių reguliavimu, suskirstymu valstybėmis, geriausia būtų, kad tai įvyktų Lenkijai 
sudavus bolševikams kelis gerus smūgius. Nesu tikras, kad taika su bolševikinė Ru- 
sija bus sėkmingai pasiekta, ir abejoju, kad tarpvalstybinių santykių reguliavimas 
Rytuose, kai Rusijoje liepsnoja didžiulė ugnis, bus sėkmingas ir stabilus. Bet jeigu 
su Rusija besiribojančiose šalyse kils revoliucija, tegul ji kyla tose šalyse ir tokia, 
kokias sukuria vidiniai tų šalių procesai, kad tik jos nesukeltų rusų invazija, nes 
tai būtų ne revoliucija, o laukinis siautėjimas. Tačiau kas žino, ar šalys ir tautos, 
susikūrusios ankstesnės Rusijos ribose, o paskui jas ir kitos kaimyninės tautos, gy- 
venančios labiau į Vakarus, dėl taikos sutarčių ir tarptautinio įsikišimo nusistovės 
ir atsispirs Rytų spaudimui. Bolševikų veržimasis ir jų palydovų sekimas iš paskos 
kažkuo primena laviną, turinčią pasyvumo bruožų ir gaivalo veržlumo, o kartu ir 
hipnotizuojančią pabaisos galią. Galutinai bolševikai nugali ir išveja visas organi- 
zuotas armijas, nors patys yra visiškai neorganizuoti. Jie turi savotišką žavesio jėgą, 
kuri pakeri priešininką, apžavi savo vardu, žvilgsniu ir veja lauk. Labai norėčiau, 
kad lenkai šiek tiek prikultų bolševikus. Bet tikrai nelinkiu ir nenoriu, kad jie vėl 
sugrįžtų į Vilnių, kad ir vėl prasidėtų visa lenkų okupacija su savo imperialistiniais 
blyksniais, prasidėtų pasikėsinimas į Lietuvą, ramybės drumstimas, sumaištis ap- 
linkiniuose kraštuose. Ne, to daugiau nebereikia. 

Su Vilniumi nėra gerai. Lietuvių visuomenės nerimas turėjo pagrindo. Bol- 
ševikai faktiškai jau užgrobė Vilniaus valdžią. Tuo tarpu jau nubrėžta lietuvių ir 
bolševikų skiriamoji linija, kuri driekiasi nuo Švenčionių į vakarus, nuo Vilniaus 
ir išilgai geležinkelio linijos iki Gardino. Lietuviai šią liniją laiko tiktai karine ir 
reikalauja savo civilinio valdymo Vilniuje ir išilgai šios linijos. Lietuvių delegacijos 
važinėja į Vilnių, į Rygą ir, atrodo, į Maskvą derėtis šiuo klausimus su bolševikais, 
o bolševikai Vilniuje tvirtina savo valdžią, beje, panašu, kad net negalvoja atsi- 
sakyti kokios nors žemės dalelės lietuvių naudai, kol dėl „strateginių“ tikslų liks 
Vilniuje. Lietuvos vyriausybė nuo pat pradžių dėl Vilniaus veikė neryžtingai ir 
biurokratiškai. Tarp lietuvių kairiųjų - tam tikruose esdekų ir jiems prijaučiančių 
sambūriuose - pradeda megztis pasipriešinimo bolševikams jėga idėja ir kartu 
ima ryškėti net bandymai suartėti su Lenkija, aišku, apribojant jos ligšiolinius im- 
perialistinius kėslus. 

1920 metų liepos 25 d. 
Sekmadienis 


Girdėjau - sako, šios žinios iš itin patikimų šaltinių, - kad lenkai stipriai sumušė 
bolševikus ties Gardinu, bet pats Gardinas yra bolševikų rankose. Gardine sunai- 
kintas tiltas per Nemuną (jis buvo tik laikinas, pastatytas per vokiečių ir rusų karą, 
kai buvo susprogdintas gerasis tiltas, na, o šis jau vos vos laikėsi). Lenkai užėmė 
Nemuno liniją už Gardino. Tas patikimas šaltinis yra deputatas Grajevskis (skliaus- 
tuose paminėsiu, kad Grajevskis, priešingai nei maniau ir kitaip nei atrodė iš pirmo 
žvilgsnio, pirmomis dienomis Seime parodė didžiulį politinį temperamentą savo 
kaip deputato veikloje; jo pasisakymai yra labai ryžtingi). 

Atsižvelgdamas į padėtį, kuri susidarė dėl artimos bolševikų kaimynystės ir 
propagandos baimės bei bolševikų bandymo šalyje kelti sąmyšį, bolševikų agi- 
tacija jau užlieja šalį tarsi didžiulė jūros banga, pasipila atsišaukimai, klesti kon- 
trabanda, iš šalies išvežami maisto produktai [...] didindami čia kainas; priėmė 
nutarimą ir vakar paskelbė sustabdąs konstitucines garantijas, paskelbė karinę 
padėtį ir sugrąžino mirties bausmę. Kad šalyje bolševikų propaganda nesnaudžia 
ir randa sau pagrindą, o netgi čia, Kaune, turi nemažai šalininkų, rodo prieš kelias 
dienas vykusių rinkimų į Miesto tarybą rezultatai, paskelbti vakar. Šiuose rinki- 
muose komunistai, kurie, beje, boikotavo rinkimus, surinko beveik 2596 balsų! Iš 
55 tarėjų jie gavo 13 mandatų (iš viso 8735 balsus, bolševikai iš jų surinko 2008). 
Komunistai į rinkimus ėjo pasivadinę „darbininkų sąrašas“, priešpastatydami 
save visiems kitiems sąrašams - tautiniams, buržuaziniams, partiniams ir esdekų, 
kuriuos savo atsišaukimuose, agitacijose, priešrinkiminiuose mitinguose ir savo 
laikraštėlyje Darbininkų gyvenimas” įvardijo kaip buržuazinius. Kauno darbinin- 
kams būdinga tai, kad kai bolševikų sąrašas gavo 13 mandatų ir 2008 balsus, soci- 
aldemokratų partija gavo 230 balsų ir vieną mandatą! Rinkimuose dalyvavo tiktai 
2596 turinčiųjų teisę balsuoti, tad, ko gero, balsų santykio skaičius, jei balsavusiųjų 
būtų daugiau, būtų kitoks. 

Dabar papasakosiu apie mūsų ložės susirinkimą, vykusį liepos 22 dieną. Se- 
nuosiuose savo dienoraščio tomuose esu rašęs, kad tą dieną, kai savo dienorašty- 
je po data turi nupieštą kokį nors piešinį (vinjetė), vadinasi, vyko masonų ložės 
susirinkimas, kuriame aš dalyvavau. Kadangi mūsų ložių susirinkimai buvo itin 
slapti, nebuvo galima viešinti nei to, kas kalbama ir kokie sprendimai priimami, 


174. Darbininkų gyvenimas - Darbininkų profesinių sąjungų savaitraštis, leistas 1919 m. antro- 
joje pusėje iki 1920 m. antrosios pusės Kaune. Vertimas iš lenkų Życie robotnicze ir žydų Arbiter 
leben. Išleista 21 numeris. 

nei apskritai, kad egzistuoja Masonų ložė ir paslaptis buvo įtvirtinama į Ložę sto- 
jančiųjų brolių priesaika; vardan priesaikos tylėjau ir dienoraštyje apie masonus, 
vien tik vinjetėmis pažymėdavau, jog susirinkimas vyko, dariau tai, kad pats ži- 
nočiau, kada vyko susirinkimai (piešiniai buvo laisvai pasirenkami). Dariau tai 
todėl, kad mūsų sąjunga (pirminis jos pavadinimas buvo „Didieji Rusijos Rytai“, 
vėliau 1914 metų Konvente” buvo pakeistas į „Didieji Rusijos Tautų Rytai“) Rusi- 
joje buvo aiškiai priešinga jos santvarkai, o Rusijos politinės sąlygos negarantavo, 
jog staiga kieno nors namuose nebus atliekama revizija. Tad, bijodamas netikėtos 
revizijos, kurią atliekant mano dienoraščiai galėtų būti konfiskuoti ir patekti į 
caro rankas, o kartu galėtų išaiškėti mūsų paslaptis, būtų išduoti mano broliai ir 
visa organizacija pasmerkta depresijoms, šventai tylėjau ir tik 1915 metais, prieš 
išvykdamas į Legionus, palikdamas dienoraščius saugioje vietoje, paskutiniame 
puslapyje atskleidžiau paslaptingų vinječių reikšmę. Šiandien dienoraštyje galiu 
rašyti apie mūsų masonus, nes jie nesistengia griauti valstybės, bet, atvirkščiai, 
stengiasi ją kurti, na, antra, atrodo, kad nėra pagrindo baimintis revizijos ir to, 
kad dienoraštis pateks į netinkamas rankas, na, o trečia, šį dienoraštį skiriu visuo- 
tiniam naudojimui, kai praeis 40 metų po mano mirties, ir tuomet, ko gero, mūsų 
veikla jau nebebus paslaptis. 


1920 metų liepos 26 d. 
Pirmadienis 


Laikraščiai skelbia žinią, kad Lenkija Vyriausiojo vado asmenyje (vadinasi, Pil- 
sudskio) kreipėsi į Rusiją, bet taip pat į Vyriausiąjį jos vadą (manau, greičiausiai 
Brusilovą"“, tikrai ne į bolševikų Liaudies komisarų tarybą) su siūlymu sudėti gin- 
klus - taikos siūlymu, - tai būtų taikos derybų įžanga. Tai maždaug atitinka bolše- 
vikų atsakymą į Anglijos notą. Dėl taikos į Rusiją tiesiogiai kreipiasi Lenkija. Įtariu, 
kad Rusija priims Lenkijos siūlymą, bet man įdomu, kokios bus taikos sąlygos ir 
kokia bus šalių taikos linija. Čia, Kaune, lenkų inteligentija negalėjo patikėti, kad 


175. 1914 m. spalio 19-22 d. (lapkričio 1-4) Peterburge įvyko „Rusijos Didžiųjų Rytų“ ložės inici- 
atyva organizuotas opozicinių caro valdžiai jėgų suvažiavimas, arba ložės konventas, svarstęs tų 
jėgų taktiką karo metais. Jame dalyvavo ir M. Romeris. Iš viso buvo susirinkę 32 žmonės. Įtakin- 
giausi šiame suvažiavime buvo jo iniciatoriai Rusijos kadetai Nikolajus Nekrasovas, V. Stepano- 
vas, Fiodoras Golovinas, kun. Obolenskis, A. Koliubakinas, Piotras Sokolovas ir kt. Dalyvavo ir 
Darbo kuopos nariai Aleksandras Kerenskis, P. Pereverzevas, socialdemokratė Jekaterina Kus- 
kova, V. Vasilenko, J. Jefremovas, S. Prokopovičius ir dar 4-5 asmenys. Vilniui, kartu Lietuvai ir 
Baltarusijai, be M. Rėmerio, atstovavo C. Šabadas ir A. Luckevičius. 

176. Brusilovas Aleksejus (1853-1926), rusų generolas. 1917 m. V-VI caro armijos vyriausiasis 
vadas. 1920 m. Nepaprastosios karo tarybos prie raudonosios armijos vado pirmininkas. 

Lenkija pasiūlė Rusijai taiką, ir tokia žinia nusivylė. Žmonės, prisirišę prie Len- 
kijos ir joje matydami išsivadavimą iš bet kokio blogio, kurio labai baiminasi, jau 
seniai pranašaujantys visuotinę prarają, jeigu ne Lenkijos ginkluotosios pajėgos, 
tarsi Lenkija būtų vienintelė panacėja visoms žmogaus kančioms ir tarsi jos jėgos 
niekada neišsektų, negali ir nenori patikėti, kad Lenkija savo ginklus į makštis su- 
kištų. Jų galvose šis faktas verčia viską aukštyn kojomis ir jie apskritai nesuvokia, 
kaip tai gali vykti. Tuomet visas piktybiškas šaipymasis iš Lietuvos rodosi nereikš- 
mingas, o juo taip mėgavosi įrodinėdami, kad Lietuva laikosi vien tik dėl Lenkijos 
malonės ir jos pasiaukojimo. Kas liks iš jų pašaipų, suteikiančių tiek daug malo- 
numo, jei Lenkija atsisakys karo su bolševikais, o Lietuva ne tik nedings akimirks- 
niu bolševikų Rusijos žiaunose, bet Dievas duos, dar ir Vilnių atgaus! Tam tikros 
rūšies lenkų simpatikų užsispyrimas ir piktybiškumas, deja, yra labai sudėtinga 
ir visiškai nereikalinga kliūtis lietuvių ir lenkų santykiams sušvelninti, kas taip 
reikalinga dėl daugelio priežasčių. Kadangi lenkų ir bolševikų linija ties Gardinu 
sustojo ir jau praktiškai savaitę bolševikai iš ten nepajudėjo pirmyn į Balstogę, 
netgi sakoma, kad Gardino apylinkėse patyrė pralaimėjimą, tad jau naujoji dvasia 
įsiliepsnojo tų širdyse, kurie norėtų matyti lenkų triumfuojantį sugrįžimą į Vilnių, 
ne tik vardan laimėjimo su bolševikais, bet dėl visų ankstesnių intervencinių tiks- 
lų Lietuvos atžvilgiu, restitucijos ir t. t. Grupinis žmonių protas yra naivus, kaip 
vaikų: ko nori - tuo tiki, o kai nori ir tiki, tai taip argumentus pasirenka ir taip tuo, 
kas netikra, žongliruoja, kad visuomet sugeba sau pasistatyti tikėjimo rūmus ir 
dar sumūryti juos iš logiškų išvadų. Tačiau, kai iš logiško mūro sulipdyti pastatai 
griūna, tarsi kokie kortų nameliai, laukia itin skausmingas nusivylimas. Taip, len- 
kai sustojo ties Gardinu Nemuno linijoje, bet darant paskelbtų lenkų ir bolševikų 
karinių pranešimų analizę optimizmas dingsta. Gardinas šiaurėje ir Zbručo upė 
pietuose yra du priešingi karo linijos postai. Tačiau jos vidurys giliu pusrutuliu 
dar driekiasi į rytus. Tad sunku daryti itin palankias išvadas lenkų naudai, kad 
bolševikai nesistumia į priekį tuose priešinguose sparnuose, kol linijos vidurio 
iškilimas nėra išlygintas į tiesiąją liniją, jungiančią anuodu sparnus, nes toks bol- 
ševikų judėjimas sparnuose būtų ne Lenkijai, o bolševikams pavojingas. Tad tas 
iškilimas nuolatos tiesinamas Gardino ir Zbručo linijos kryptimi. Dar neseniai tas 
iškilimas siekė Slucką, paskui buvo kalbėta apie Baranovičių-Lunineco geležinke- 
lio liniją ir karo veiksmus į šiaurę nuo Naugarduko, taigi ties Nemunu prie Lydos, 
o dabar pranešimuose Nemuno linija siekia tik iki Ščiaros upės ir toliau driekiasi 
Ščiara. Iškilimas nuolat mažėja, o tai reiškia, kad lenkų atsitraukimas nesibaigė ir 
kad jie traukiasi į Brastą; todėl dar per anksti kalbėti apie nusistovėjusias pozicijas 
ties Gardinu ir pasiduoti optimizmui. 

Grįžtu prie masonų. Vilniuje karo pradžioje turėjome 3 ložes: „Vienybė“ (ru- 
siškai Jedinenije), „Lietuva“, kur aš buvau „venerabliu“"?, ir „Baltarusija“. Man 1915 
metais išvykus iš Vilniaus, ložės dar funkcionavo. 1915 metų rudenį, kai Vilnių už- 
ėmė vokiečiai, didžioji brolių dalis emigravo į Rusiją. Vilniuje pasiliko tik liekanos. 
Sudužusio laivo keleiviai iš visų trijų ložių susijungė į vieną ir vadovaujant vienam 
„venerabliui“ Jurgiui Šauliui dar kurį laiką pastoviai susitikinėjo. Jie tuomet priė- 
mė sprendimą atsiskirti nuo „Didžiųjų Rusijos Tautų Rytų“ ir įkurti savarankiškus 
„Didžiuosius Lietuvos Rytus“ (o gal „Lietuvos ir Baltosios Rusios“)"š. Bet netrukus, 
daugiausiai dėl nepasitikėjimo broliais Luckevičiais, Šaulys liovėsi kvietęs ložę ir 
masonų veikla Lietuvoje apmirė. Dabar planuojama ją atkurti. 


1920 metų liepos 27 d. 
Antradienis 


Nieko nežinau apie karo įvykius ar santykius su bolševikais. Šiandieniai laikraščiai 
nieko apie tai nerašė, jokių gandų taip pat negirdėjau. Jeigu greitai nebus taikos 
tarp lenkų ir bolševikų, greičiausiai netrukus pasimatys jėgų santykis. Kai lenkų 
linija tarp Gardino ir Zbručo lyginama, turi pradėti ryškėti vienos ar kitos pusės 
persvara. Tiesinantis tai linijai sparno stabilumas ties Gardinu negali būti vienos ar 
kitos pusės sėkmės rodiklis. Bet kai linija išsitiesins - o net ir dabar jai remiantis į 
Ščiarą, - paaiškės, ar bolševikai įstengs pralaužti naujas sutrumpėjusio lenkų fronto 
pozicijas, ar lenkai, susikaupę prie naujosios, trumpesnės linijos, atgaus pasiprieši- 
nimo energiją arba net įstengs rautis pirmyn. 

Vakare buvau Lenkų informacijos biure. Lukomskiui prašant sutikau kartu su juo ir 
Okuličium priklausyti Kauno žinių redakcijos komitetui. Šis laikraštėlis jau įgavo šiek 
tiek gyvybės, kai jame buvo išspausdinti keli Velhorskio straipsneliai, temperamen- 
tingai parašyti apie šalies problemas, nors ir apžvelgiantys jas per istorinės Lietuvos 
prizmę, suteikiant pirmenybę Lietuvos ir Lenkijos sąjungai. Tai būtent ir skiria mane 
nuo biuro pozicijos. Mano manymu, istorinės Lietuvos atgaivinimo programa neturi 
realaus pagrindo, nes neįmanoma iš mirusiųjų prikelti to, kas kitados susikūrė visiš- 
kai kitomis istorinėmis sąlygomis, ir neįmanoma, kad lietuviai tokiai įdėjai pritartų, 


177. Vėnėrable (pranc.) - garbingasis, šlovingasis meistras (ložės vadovas), išrinktas iš vienuoli- 
kos. Tai devintas laipsnis Tobulumo ložėse, arba dirbtuvėse. 

178. 1915 m. Vilnių užėmus vokiečiams minėtos trys ložės susijungė į „Lietuvos Didžiuosius Ry- 
tus“, vadovaujamus Jurgio Šaulio. Kaip tik šios ložės narių iniciatyva tų pačių metų gruodžio 
19 d. pasirodė LDK konfederacijos universalas, skelbiantis apie LDK valstybingumo atkūrimo 
siekius. Vis dėlto karas išblaškė brolius, minėtoji deklaracija praktinio įgyvendinimo nesulaukė 
ir masonų ložė „užmigo“. 

kad sutiktų su majorato pozicija ir negalėtų sukurti savo nepriklausomos Lietuvos. Is- 
torinė Lietuva galima tik galingos Lenkijos programoje, kaip lenkų valdymo darinys. 
Demokratinių reiškinių sferoje jis nėra įmanomas. Todėl tokia programa organiškai 
siejasi su lenkų imperializmu. Lietuviai puikiai tai jaučia ir todėl iš tikrųjų programa 
ne suartina, o radikaliai atitolina Lietuvą nuo Lenkijos. Visgi, mano nuomone, tai jau 
neįmanoma šiais laikais, nes lenkų imperializmas Rytuose praktinės politikos srityje 
yra miręs. Taip pat tezės a priori”? Lietuvos su Lenkija propagavimas, kaip Lietuvos po- 
zicijos, kaip Lietuvos nepriklausomybės sąlyga, erzina lietuvius, ypač kai dėl anksčiau 
minėtųjų priežasčių yra siejama su istorinės Lietuvos idėja. Ta pati sąjungos su Lenkija 
tezė išplaukia kažkaip natūraliai a posteriori“?, būtent iš Lietuvos valstybinės progra- 
mos, grindžiamos senąja lietuviška formule, sukurta 1905 metais, tai yra katalikiško- 
sios Lietuvos maždaug paskutinės taikos sutarties tarp Lietuvos ir Rusijos sienomis. Tai 
mane iš esmės skiria nuo Lenkų informacinio biuro ir lenkų deputatų Seime pozicijų. 
Todėl, nors ir sutikau būti redakcinio komiteto nariu, jame užimsiu kritiko poziciją ir 
jokios vykdomosios veiklos nesiimsiu, nors gali būti, kad spausdinsiu čia savo straips- 
nius. Kadangi dabartinis šio laikraščio redaktorius Stefanovičius nėra profesionalas ir, 
mano nuomone, negali būti vyriausiuoju redaktoriumi tokio laikraščio, kuris galėtų 
išreikšti kažkokią šalies programą, nes dabar yra per daug lenkiškai nacionalistinis. 
Todėl pasiūliau komitetui redaktoriumi paskirti Liudviką Abramovičių, kuris pasiliko 
Vilniuje ir kuris galbūt mielai atvyktų į Kauną ir imtųsi šio darbo. Mano siūlymas pati- 
ko ir Lukomskis sakė stengsis gauti leidimą vykti į Vilnių ir pasikalbėti su Liudviku. 

Be to, maloniai pasikalbėjome su lenkų deputatais - Grajevskiu, kunigu Liausu 
ir Snelevskiu'“'. Aptarėme lenkų deputatų Seime poziciją dėl atsišaukimo, ją Seimas 
ruošia Rytų Lietuvos liaudžiai. 


1920 metų liepos 28 d. 
Trečiadienis 


Audringa diena. Apie 5 valandą po pietų debesys buvo tokie tankūs ir taip sutemo, 
kad dienos šviesoje nebuvo įmanoma nei rašyti, nei skaityti. Bet bent jau oras bus 
gaivesnis po kaitrų. 

Šią dieną savo dienoraštyje skiriu masonams. Taigi 1915 metais, vokiečiams 
įžygiavus į Vilnių, Vilniaus masonai, kurie susijungė į vieną ložę, vienijančią čia 


179. A priori (lot.) - iš anksto nepatikrinus. 

180. A posteriori (lot.) - remiantis patirtimi. 

181. Snelevskis Antanas (Šnielewski, Šmelewski, Šnielavski Antoni; 1885-2), darbininkas, 1920- 
1921 m. lenkų frakcijos deputatas Lietuvos Steigiamajame seime. 

likusius brolius, ir priėmė nutartį atskirti nuo „Rusijos Tautų Didžiųjų Rytų“, ir 
apmirė, tai yra liovėsi rinktis į susibūrimus, arba, kalbant masonų kalba -.užmi- 
go. Miego keruose jie buvo iki šiol, nors daugelis į Rusiją išvykusiųjų jau sugrį- 
žo. Tačiau paskutinių metų įvykiai, šalies padalijimas į Vilniaus ir Kauno kraštą, 
Lietuvos viduje atsiradusi baltarusių problema ir t. t. sutrukdė broliams burtis į 
ložes. Ir tiktai šių metų gegužę, kai susitikau su Sleževičiumi, jis man užsiminė, 
kad būtų labai gerai atnaujinti veiklą, kai jau apsistosiu Kaune. Tad jau galutinai 
įsikūręs Kaune pasikalbėjau su kitais čia esančiais broliais ir įsitikinau, kad visi 
nori iš pelenų prikelti masonų veiklą ir kad atsiradusi Vilniaus ir jo apskričių pri- 
jungimo prie Lietuvos galimybė yra viena iš problemų, prie kurių sprendimo tokie 
sambūriai, kaip mūsų, gali realiai prisidėti, kaip brolybės šauklys, vienijantis ne 
tik įvairių politinių partijų atstovus, bet ir įvairių tautybių žmones. Tad ketvir- 
tadienį sušaukiau visus senuosius anų laikų Vilniaus ložių brolius į Kairio butą. 
Susirinko septyni ir visi atėjo, tad susirinko masonų ložės kvorumas. Be manęs, 
buvo broliai: daktaras Jurgis Šaulys, Steponas Kairys, Vaclovas Bielskis, Felicija 
Bortkevičienė, Dominykas Semaška ir Augustinas Janulaitis. Pastarasis buvo pri- 
imtas į masonų ložę Vilniuje 1915 metais, jau man išvykus. Mažiausiai tinkantis 
būti broliu yra Semaška, dabartinis Griniaus kabineto ministras baltarusių reika- 
lams, žmogus mažai inteligentiškas, apie jį nelabai gražiai kalbama prisimenant 
vokiečių okupacijos laikus. Kai kurie broliai kreivai žiūrėjo į jo dalyvavimą, bet 
pakviečiau jį, nes jokių konkrečių faktų prieš jį neturėjome. Pavadinome savo ložę 
„Lietuva“, kuri priklauso „Didiesiems Lietuvos Rytams“. Visus senuosius Vilniaus 
masonų ložių dalyvius, jei tik norės prie mūsų prisidėti, laikome mūsų ložės bro- 
liais. Tad, be mūsų dalyvavusiųjų, dar mūsų ložei priklauso šie broliai: Myko- 
las Sleževičius, laikinai dalyvaujantis operacijoje Berlyne, Jonas Vileišis, esantis 
Amerikoje, Andrius Bulota, gyvenantis Marijampolėje, Bugailiškis iš Šiaulių, My- 
kolas ir Vaclovas Biržiškos iš Vilniaus, daktaras Šabada“* taip pat iš Vilniaus, dak- 
taras Jurgis Romas'® iš Vilniaus, laikinai viešintis Nicoje, Česlovas Landsbergis, 


182. Šabadas Zemachas (Shabad Cemach; 1864-1935), gydytojas ir žydų visuomenės veikėjas Vil- 
niuje. Kartu su kitais įkūręs ne vieną sveikatos organizaciją, modernaus žydų švietimo vienas 
kūrėjų, 1919-1927 m. Vilniaus miesto tarybos narys, 1928 m. išrinktas į Lenkijos Respublikos 
Senatą. Su kitais įsteigė Žydų institutą Vilniuje (YIVO, JIWO; Jūdischer Wissenschaftlicher Ins- 
titut) 1925 m. 

183. Romas Jurgis, Gerasimas (Rom Jerzy; 1854-1932), gydytojas, chirurgas, žydų demokratinės 
orientacijos veikėjas, jaunystėje palaikęs glaudžius ryšius su Rusijos kadetais, kilęs iš žymios 
Vilniaus spaustuvininkų šeimos. Grižęs iš Nicos 1920 m. apsigyveno Panevėžyje. 

184. Landsbergis Česlovas, Gabrieliaus Landsbergio brolio Kazimiero sūnus, prieš Pirmąjį pa- 
saulinį karą ir jo metu dalyvavo Vilniaus lietuvių veikloje, 1918 m. Maskvoje, kaip lietuvių cen- 
trinio komiteto atstovas, organizavo pabėgėlių repatriaciją. 

Antonis Luckevičius, greičiausiai iš Vilniaus pabėgęs į Lenkiją (jeigu jis pripažįs- 
ta Lietuvos valstybingumą, kas yra abejotina), Aleksandras Zaštautas'“, bėgda- 
mas nuo bolševikų, iš Vilniaus pasitraukė į Varšuvą, Osmolovskis'““ (ne tas, kuris 
buvo Pilsudskio statytinis Rytų žemių generalinis komisaras, o Osmolovskis iš 
Vilniaus - mineralinių vandenų fabrikantas, kuris, sako, vieši Rusijoje; pas jį liko 
mūsų senieji archyvai - kažkur Vilniuje užkasti), Bramsonas“", apie kurį nieko 
nežinome, ir galbūt dar keli, kurių pavardžių negaliu prisiminti. Davėme užduotį 
Janulaičiui, kuris kaip tik vyko kelioms dienoms į Vilnių, kad paragintų brolius 
Biržiškas ir Šabadą, jeigu jie pageidautų priklausyti naujai atsikūrusiai ložei, kad 
šie nedelsiant pradėtų verbuoti naujus narius Vilniuje. Svarbiausia, kad Vilniuje 
būtų brolių komplektas. Mūsų draugija, anksčiau rusų laikais buvusi revoliucinė 
ir net antivalstybinė, dabar tampa lietuviška lietuvių žemėje, aišku, su visais anks- 
tesniais humanitariniais ir laisvės siekiais. 


1920 metų liepos 29 d. 
Ketvirtadienis 


Šios dienos laikraščiai spausdina lenkų ir bolševikų karinius pranešimus. Lenkų pa- 
sitraukimas tęsiasi. Visi optimistiniai gandai nepasitvirtino. Paskutinis pranešimas 
yra žymimas liepos 26 diena. Lenkai pasitraukė nuo Nemuno linijos. Iš Gardino 
traukiasi į pietus Balstogės kryptimi. Bolševikai užėmė Induros miestelį. Jie forsa- 
vo ir Ščiaros liniją, peržengdami Jasioldą"“, ir artinasi prie Pružanų. Rytų Galicijos 
pasienyje bolševikai užėmė Brodus, Zbaražą, Husiatyną. Tiek žinių pateikia pasku- 
tinis pranešimas. Lietuvos vyriausiasis štabas šiandien praneša, kad bolševikai už- 
ėmė Sokulką, o iš Suvalkų lenkų kariuomenė pasitraukė. Iš Suvalkų lenkai traukėsi 
nejausdami betarpiško bolševikų spaudimo, nes jų ten nėra. Suvalkus teko palikti 


185. Zaštautas Aleksandras (Aleksander Zasztowt; 1874-1944), inžinierius, politinis veikėjas, 
1915-1916 m. Pilietinio komiteto Vilniuje narys. Lietuvos ir Baltarusijos lenkų socialdemokratų 
partijos vienas iš kūrėjų (nuo 1922 m. Lietuvos ir Baltarusijos LSP (PPS)). 1920-1922 m. Lai- 
kinosios centrinės Lietuvos valdančiosios komisijos narys, 1922 m. Vilniaus Seimo deputa- 
tas. 1923-1924 m. Lietuvos socialdemokratų partijos Darbininkų apskrities komiteto Vilniuje 
narys, 1924-1927 m. Nepriklausomos socialistų partijos narys. 

186. Osmolovskis Vladyslavas (Osmolowski Władysław) finansavo 1913-1914 m. Kurier Krajowy, 
kurio leidime dalyvavo ir M. Romeris. 

187. Bramsonas Mojisiejus (1869-1941), bibliografas, domėjosi žydų istorija, antisionistas. 1917 m. 
tuometinis Rusijos ministras pirmininkas Aleksandras Kerenskis siūlė jam užimti Rusijos pašto 
ministro pareigas. Buvo antibolševikiškų pažiūrų, todėl po šių perversmo emigravo į Paryžių 
(Prancūziją). 

188. Šiuo metu miestelis yra 15 km nuo Lenkijos ir Baltarusijos sienos bei 20 km nuo Gardino. 
189. Pripetės intakas. 

dėl strateginių priežasčių, kadangi jie yra giliame dabaitinės linijos užnugaryje ir 
Grajevo kryptimi jie galėjo būti lengvai bolševikų atkirsti. Na, o dėl lenkų ir bolševi- 
kų taikos - rytoj vakare pirmąkart turi susitikti lenkų karo ir bolševikų delegacijos 
ir aptarti taikos sąlygas. 

Gavau konkretaus darbo Lenkų informacijos biure. Jis susijęs su atsišaukimu, 
kurį rengia Seimas atgautų Rytų Lietuvos žemių žmonėms. Seimas šiam tikslui iš- 
rinko komisiją; ją sudaro po vieną narį iš frakcijų: krikščionių demokratų bloko (vi- 
cepirmininkas kunigas Staugaitis*?), liaudininkų bloko (Ralys**), socialdemokratų 
(Venclavskis"*), lenkų (Grajevskis) ir žydų. Pirmąjį atsišaukimo projektą, labai ne- 
vykusį, parengė kunigas Staugaitis. Labai daug vietos skyrė vadinamajai „istorinei“ 
daliai - tai yra visoms Rytų Lietuvos kančioms, patirtoms dėl visų okupacijų, kurias 
teko išgyventi; tarp jų mini ir lenkų okupaciją. Apie pastarąją rašo labai aštriai, nors 
tai, jeigu net ir būtų tiesa, skaudina mūsų lenkų frakciją, atrodo netaktiška, nes 
dauguma žmonių, gyvenančių Rytų apskrityse, laiko save lenkais ir gali pasipiktinti 
tokiu Lietuvos Seimo kreipimusi, kuriam ir taip nėra palankūs, įaudrinti paskutinių 
metų nacionalizmo. Programinė Staugaičio projekto dalis kalba vien apie skalsią 
duoną Lietuvoje, kuria bus pamaitinta tenykštė liaudis. Staugaičio projektas neten- 
kino komisijos, išreiškusios pageidavimą, kad į kitą posėdį kiekvienas narys atsineš- 
tų savo kontrprojektą arba pateiktų pastabas, arba projekto tezes. Tai buvo užvakar. 
Tą dieną šia tema kalbėjausi su Grajevskiu, o vakare pratęsėme temą Informacijos 
biuro politinėje komisijoje dalyvaujant Lukomskiui, Okuličiui, man ir deputatams 
Grajevskiui, kunigui Liausui ir Snelevskiui. Mano programinės tezės buvo priim- 
tos, kaip teikiamos naujam atsišaukimui. Šios tezės: 1) visuotinė politinė amnestija 
Rytuose, o greičiau taisyklė nesiimti jokių teisinių veiksmų dėl politinių santykių 
ir praeities įvykių, tad sudėtinga kalbėti apie amnestiją, kai Lietuvos valstybė nei 
formaliai, nei faktiškai tose žemėse neegzistavo, tad formaliai negali būti kalbos 
apie politinius nusikaltimus prieš valstybę ir 2) teisė pačiai Rytų Lietuvos liaudžiai 
rinktis savo tautybę šalies viduje. Grajevskio tezės praktiškai sutapo su manosiomis, 
tik buvo detaliau supunktuotos, pavyzdžiui, pripažinti kalbų lygybę ne tik teisme, 
įstaigose, administracijoje, mokyklose, bet net ir kariuomenėje. Mano tezės buvo 


190. Staugaitis Justinas (1866-1944), kunigas, politinis veikėjas, vienas pagrindinių Lietuvos 
krikščionių demokratų veikėjų, 1918 m. Tarybos vicepirmininkas. 1922-1926 m. Lietuvos Respu- 
blikos Seimo deputatas. 1926 m. Telšių vyskupijos administratorius. 

191. Ralys Kazimieras (1885-1958), mokytojas, Vargovaikio slapyvardžiu yra parašęs keletą literatū- 
rinių kūrinėlių, dalyvavo Lietuvos (Lietuvių) demokratų partijos veikloje, rašė į Lietuvos ūkininką, 
Darbą, Varpą, Lietuvą. Iki Pirmojo pasaulinio karo Vilniuje veikė „Rūtos“ draugijoje. Priklausė 
Lietuvos valstiečių sąjungai, buvo aktyvus Liaudininkų frakcijos narys Steigiamajme Seime. 

192. Venclavskis Kazys - LR Seimo deputatas, socialdemokratas. 

tos pačios, kurias prieš kelias dienas pateikiau savo rašytos brošiūros baigiamosio- 
se išvadose dėl Lietuvos santykių su Rytų apskritimis. Apie brošiūrą, kurią rengiu 
spaudai, parašysiu vėliau, galbūt rytoj. 

Vakar Seimo atsišaukimo komisijos susirinkime liaudininkų ir socialdemokratų 
atstovai pateikė savo atsišaukimų projektus, o Grajevskis pateikė ne parengtą pro- 
jektą, bet pastabas su tezėmis. Pasak Grajevskio, esdekų projektas visiškai sutapo su 
mūsiškių ir tenkino lenkų frakciją. Komisija pavedė Raliui parengti vieningą pro- 
jektą, atsižvelgiant į pateiktuosius šiandien. 


1920 metų liepos 30 d. 
Penktadienis 


Kartais neįmanoma suprasti, kur dingo lenkų pasipriešinimo jėga. Juk Lenkija 
turėjo karingą armiją, turėjo gabių vadų, atrodo, netrūko nei amunicijos, nei kitų 
karinių medžiagų. Žmonės, kurie matė besitraukiančią lenkų armiją, kurie patys 
su ja bėgo iš Vilniaus, tvirtina, kad ji nebuvo demoralizuota. Galbūt tie žmonės 
šališki, galbūt mato ją geresnėje šviesoje, nei buvo iš tiesų, galbūt kur nors ir buvo 
demoralizacijos apraiškų, bet neturėjo būti tokia didelė, jeigu žmonės, matydami 
įvairius jos dalinius, visiškai jos nepastebėjo. Paskutinių armijos dienų Vilniuje 
ir pasitraukimo liudininkai, pavyzdžiui, Zygmuntas Jundzilas, grafas Liubenskis, 
dvarininkas iš Ašmenos, advokatai iš Vilniaus - Bairaševskis (Lietuvos totorius) 
ir kitas (rusas, kurio pavardės nežinau), aiškina, kad pralaimėjimas įvyko, nes 
lenkų kariuomenė labai prastai buvo pasiskirsčiusi ant linijos ir nepalyginti gau- 
sesnė raudonosios kariuomenės masė. Jie mano, kad pralaimėjimo priežastis - ne- 
apdairi Ukrainos kampanija, kuri, palyginti su lenkų kariuomenės dydžiu, per 
daug ištempė fronto liniją ir pareikalavo didžiulių kariuomenės rezervų; jie pa- 
liko atviras kitas fronto atkarpas. Bet juk šiuo metu linija labai sutrumpėjo, deja, 
nematyti, kad lenkų pasipriešinimas būtų veiksmingas. Bolševikų minia traukia 
pirmyn, tarsi kokio nors vandenyno atnešta banga. Kartais net siaubas ima pa- 
galvojus, kokios šio baisaus laimėjimo perspektyvos. Atrodė, kad lenkų išvijimas 
iš Vilniaus ir lietuvių žemių bus Lietuvai naudingas, taip pat naudingas lietuvių 
ir lenkų santykiams, Lenkijos, Lietuvos ir Baltijos tautų suartėjimui kooperacijos 
tikslais. Ir taip būtų buvę, jeigu ne lenkus išviję bolševikai arba jeigu Lenkija būtų 
bent jau sugebėjusi jiems atsispirti savo ribose. Tačiau lavina liejasi ir liejasi, savo 
banga užliejo jau ne tik lenkų pavojaus Lietuvai horizontus, bet ir visas Lenkijos ir 
Lietuvos bei kitų Baltijos šalių perspektyvas. Bolševikų pasiekimai Lenkijoje Lie- 
tuvos ir kitų šalių likimą šiaurės rytuose daro priklausomą nuo raudonųjų ponų 

malonės. Galbūt ateitis ir nėra baisi, net jei bolševikų banga šiandien užlietų visas 

„kresų“ tautas ir pačią Lenkiją. Tačiau artimoji ateitis neatrodo labai spalvinga, 
kai apie ją susimąstai. Ką reiškia bolševikams taikos sąjungos su šalimis, tai yra 
su „buržuazija“, kuriai jie šventą karą paskelbė? Ar panorės išeiti iš Vilniaus, ir 
vardan ko, kai turi jį atiduoti į tariamos „buržuazijos“ rankas? Kokia garantija, 
kad jie bet kokia dingstimi nenorės užlieti... visos Lietuvos? Lenkijoje jų žygiai 
yra baisūs. Šios dienos Lietuvos laikraščiuose paskelbtas bolševikų pranešimas 
apie Tarnopolio Rytų Galicijoje užėmimą. Maskvos radijas praneša, kad užimtas 
Osovecas, Lietuva skelbia, kad, jų tiksliais duomenimis, bolševikai užėmė Augus- 
tavą. Nuo vakar vakaro sklinda įkyrūs gandai, kad bolševikai užėmė Balstogę, ir 
net jau kalbama apie Lomžos užėmimą. Galbūt šie miestai užimti, o gal ir ne, bet 
tai nėra labai reikšminga, nes jeigu tuoj pat nebus paskelbta taika, jie labai greitai 
bus užimti, kaip greitai, priklausys tik nuo bolševikų noro, o kad jiems to noro 
netrūksta jau vien dėl pasisotinimo tikslų, kurie gena jų „kariuomenes“, ir dėl 
noro užimti Varšuvą - tuo sunku abejoti. Kyla tiesioginė grėsmė Lvovui, sako, kad 
ir pačiai Varšuvai ji iškilusi. Nebent pats Dievas juos sulaikytų, bet pats Dievas 
težino, ar jie nėra jo rimbai, baudžiantys už nusivažiavusią žmonių kultūrą. Keikti 
tą rimbą ar garbinti? Tik tu vienas, Dieve, žinai! 

Jeigu tokia Viešpaties valia - tegul ji įvyksta. Dievas žino, ar bolševikų invazija iš 
tiesų reikalinga mūsų jaunų valstybių laisvei. Man asmeniškai bolševikų veržimasis 
kelia baimę, jis baisus mūsų šeimoms, valstybės gerovei, visam šiuolaikinės visuo- 
menės egzistavimui. Baugu galimų kančių, galimų aukų. Bet kas žino, ar Laisvei jis 
reikalingas ir išganingas? Galbūt jis taps Lietuvos tvirto valstybingumo susikūrimo 
priežastimi, ar reikės aukų, pasiaukojimo ir pasipriešinimo, kuris sutvirtins jos ne- 
priklausomybę ateičiai, ne kaip dovaną iš dangaus, o kaip pačios Tautos kūrinį, jos 
kančių išraišką, ar taps Dievo palaiminimu žmonėms, išmestiems iš rojaus, kurie 
savo duoną ir likimą turi kalti gamindami kruviną valstybės kūrinį. Tegul, Dieve, 
tava valia pildosi! 


1920 Metų liepos 31 d. 
Šeštadienis 


Laikraščiai patvirtina, kad Balstogė užimta. Laisvė praneša apie Grajevo ir Lom- 
žos užėmimą. Greičiausiai Grajevas iš tiesų užimtas, kadangi užimtas Osovecas, bet 
Lomžą užimti būtų dar ankstoka, juo labiau kad nuo Grajevo-Osoveco pusės Lom- 
ža yra už Narevo. Bet kas ten žino. Šiandien po pietų pradėjo sklisti gandai, kad 
bolševikai užėmė Lvovą. 

Jeigu kas nors prieš man išvykstant iš Lomžos būtų pasakęs, kad bolševikai gali 
įsiveržti manu militari”, būtų buvęs išjuoktas, nes tai atrodė tiesiog neįtikėtina. Ga- 
lima buvo tikėtis bolševikų sprogimo Lenkijos viduje, bet kad bolševikų kariuomenė 
tai įvykdytų - niekada. Tokia didžiulė buvo lenkų armijos persvara prieš bolševikus. 
Kaipgi gali pasikeisti įvykių eiga, kokie nepastovūs šių dienų santykiai! 

Grįžtu prie užvakar paliestos temos apie Seimo atsišaukimą Rytų Lietuvos liau- 
džiai. Kai Seimo komisija, atmetusi pirmykštį kunigo Staugaičio projektą, pavedė 
Raliui sudaryti galutinį, atsižvelgiant į visas tezes, iškeltas projektuose, ir frakci- 
jų pastabas, Lenkų informacijos biuro susirinkime (o greičiau politinės komisijos 
frakcijoje, dalyvaujant man, Lukomskiui, Liutykui** ir Salmonovičiui*“, dalyvau- 
jant lenkų frakcijos deputatams) aptariant šį reikalą buvo nuspręsta pateikti savo 
atsišaukimo projektą, kad Grajevskis Seimo komisijoje, jeigu Ralio projektas neten- 
kintų lenkų deputatų, kontrprojektą galėtų pasiūlyti ir ginti Seimo plenume. Mano 
užduotis buvo suredaguoti projektą. Aš tai padariau, ir mano projektą kitą dieną 
patvirtino politinė biuro komisija. Kai užvakar Grajevskis jį perskaitė Seimo ko- 
misijoje, jis patiko visų frakcijų atstovams, tad buvo nutarta patvirtinti jo tekstą 
ir pasiūlyti svarstyti Seimui. Vis dėlto kitą dieną per Seimo komisijos susirinkimą 
jos nariai, matyt, pasitarę su savo frakcijomis, kad lenkų frakcijos (mano) projek- 
tas yra per daug jausmingas ir jo charakteris kaip atsišaukimo, o Seimui tinka ne 
atsišaukimo, o deklaracijos tonas, nutarė Seimui teikti svarstyti kitą Ralio projek- 
tą. Seimas jį turi svarstyti tik pirmadienį. Kita vertus, Ralio projektas nėra blogas. 
Lenkų deputatai mano, kad galima jį priimti, nes iš jo tezių galima pasidaryti visas 
išvadas, kurios buvo aptariamos ir priimtos Lenkų informaciniame biure - kaip 
Rytų Lietuvos politikos pagrindas. Prieš savaitę parašiau išsamią brošiūrą, pavadin- 
tą „Rytų klausimas Lietuvoje“““. Kelias dienas rimtai padirbėjau ir esu patenkintas, 
nors įtariu, kad ta dalis, kurioje aptariu neseną lenkų Rytų politiką, smarkiai įžeis 


193. Manu militari (lot.) - ginkluota ranka, ginklo jėga. 

194. Liutykas Boleslavas (Lutyk Bolesław; 1884-1970), dvarininkas, Žarėnų dvaro savininkas, 
inžinierius, lenkų Lietuvoje visuomenės veikėjas, 1920-1924 m. „Prodrolio“ pirmininkas, 1923- 
1926 m. Lietuvos Seimo narys. 

195. Salmonovičius Stanislavas (Salmonowicz Stanisław; 1889-1943), spaustuvininkas, laikraščių 
redaktorius, lenkų Lietuvoje visuomenės veikėjas. Kilęs iš Arnionių dvaro (Molėtų r.), po to gy- 
veno Liaudoje, vadovavo lenkų spaustuvei „Prima“ Kaune, 1925-1929 m. buvo oficialus laikraš- 
čio Dzień Kowienski redaktorius. 1935 m. išvyko į Vilnių ir dirbo valdininku. 1940 m. ištremtas 
į SSSR gilumą (Buzuluką). 

196. Kwestia wschodnia w Litwie - brošiūra nebuvo publikuota. Atskiros teksto dalys buvo pa- 
naudotos jo straipsniuose, rašytuose 1920-1923 m.; juose buvo aptariamas Vilniaus klausimas 
bei Lietuvos ir Lenkijos santykiai. Plačiau žr. [V. Andriulis, R. Miknys], Mykolo Romerio moks- 
linių ir publicistinių darbų bei literatūros apie jį bibliografija, Mykolo Romerio mokslas apie vals- 
tybę, Vilnius, 1997, p. 253-296. 

Lietuvos lenkus: jie beveik visuotinai ja žavėjosi ir tikėjo lenkų, intervencija kaip 
išsigelbėjimu. Todėl šios brošiūros negali išleisti Lenkų informacijos biuras,.nepai- 
sant to, kad išvadose apie Rytų Lietuvos santykius su Lietuvos valstybe ir valstybine 
politika Rytų žemėse, atrodo, mano nuomonė visiškai sutampa su biuro nuomone. 
Labai norėčiau brošiūrą išleisti, tai būtų Lietuvos piliečio lenko nuomonė, bet susi- 
duriu su didelėmis kliūtimis. 


1920 Metų rugpjūčio 1 d. 
Sekmadienis 


Netyla gandai apie tai, kad bolševikai užėmė Lomžą ir Lvovą. Apie taiką sklinda kal- 
bos, kad bolševikai pareikalavo galutinio lenkų pasitraukimo iš Volynės, Chelmš- 
čyznos ir Rytų Galicijos per 2 savaites bei nutraukti bet kokių Koalicijos pajėgų ir 
pagalbos teikimą - nesvarbu, ar tai būtų kariuomenė ar karinės medžiagos. Lietuvis 
Moravskis“?, buvęs esdekas, ekonomistas, buvo nuvykęs į Vilnių, vakar ar šiandien 
sugrįžo ir pasakojo, kad per Vilnių į Balstogę važiavo žinomas lenkų komunistų 
vadas Marchlevskis*? su parengtu „Lenkų komunistų vyriausybės“ manifestu. Sa- 
koma, vis dėlto Marchlevskis atstovauja saikingam lenkų komunistų sparnui, kuris 
yra priešingas bolševikų rusų invazijai į tikrąją Lenkiją ir Varšuvą, jis laikosi nuos- 
tatos, kad tai tik sukels antibolševikines nuotaikas Lenkijoje ir pakenks komuniz- 
mui, kuris Lenkijos viduje savaime išsiplės be bolševikų invazijos. Kitas kraštutinis 
lenkų komunistų sparnas kviečia bolševikinę Rusiją daryti invaziją į Lenkiją, kad 
padedant raudonajai armijai ir bolševikų pajėgoms būtų įvykdytas Lenkijoje me- 
chaniškas komunistinis perversmas. Tuo tarpu lenkų armija nuolatos traukiasi, vis 
gilyn ir gilyn, stumiama raudonosios bangos. 

Vakare vyko visos Lenkų informacinio biuro komisijos susirinkimas. Daly- 
vavo Lukomskis, Jančevskis, Liutykas, Velhorskis, Konstantinas Pliateris, Sal- 
monovičius, dar keli asmenys, kurių pavardžių nežinau, aš, kviestiniai svečiai iš 
Vilniaus - jie ten gyveno, kol lenkai pasitraukė, - Zygmuntas Jundzilas ir Alek- 
sandras Meištavičius"?, ir, žinoma lenkų frakcijos deputatai - Grajevskis, kunigas 


197. Moravskis Alfonsas (1868-1941), ekonomistas, vienas iš LSDP steigėjų. 

198. Marchlevskis Julijanas Baltazaras (Marchlewski Julian Baltazar; 1866-1925), ekonomis- 
tas, Lenkijos, Vokietijos socialistų veikėjas, vienas iš tarptautinės komunistinės organizacijos 
„Internacionalas“ įkūrėjų. 

199. Meištavičius Aleksandras (Meysztowicz Aleksander; 1864-1943), dvarininkas, Pajuostės 
dvaro savininkas, konservatyvių pažiūrų visuomenės ir politikos veikėjas, 1907-1917 m. Rusijos 
valstybės Tarybos narys, 1921 m. gruodžio 1 d., perėmęs valdžią iš gen. L. Želigovskio, vadovavo 
„Vidurio Lietuvos“ valdžiai, organizavo kartu ir 1922 m. sausio 8 d. rinkimus į „Vilniaus seimą“, 
kurio nutarimu pasiremiant Vilniaus kraštas buvo inkorporuotas į Lenkijos valstybės sudėtį. 

Liausas ir Snelevskis. Visą vakarą diskutavome apie Seimo atsišaukimą, skirtą Rytų 
Lietuvos liaudžiai. Buvo svarstoma, ar lenkų frakcija turėtų balsuoti už atsišauki- 
mą, būtent už tą, kurį redagavo Ralys, tai reiškia už projektą, patvirtintą Seimo ko- 
misijos, paskui - ar reikalauti to projekto pataisų ir kokių, ar balsavimas už arba 
prieš turi priklausyti nuo politinės amnestijos antilenkiškiems procesams (tiksliau, 
susijusiems su sukilėliškais ir intervenciniais sąmokslais lenkų okupacijos metais 
Lietuvoje), vakarinėje jos dalyje. Kol kas debatai buvo gana grubūs, nėjo kaip svies- 
tu patepta. Velhorskis, „kruleviakas“ (kilęs iš Lenkijos Karalystės - vert. past.), la- 
biausiai persismelkęs lenkų išganytojiškos intervencijos idėjos, iš karto iškėlė Rytų 
Lietuvos tautų apsisprendimo, kuriai valstybei priklausyti, klausimą, norėdamas 
įtraukti į atsišaukimą, išleistą Lietuvos Seimo, norėdamas kvestionuoti pačią šių že- 
mių valstybinę sąjungą su Lietuva, su kuo, savaime aišku, Lietuvos Seimas niekada 
nesutiktų, be to, tai būtų Lietuvos valstybingumo neigimas tose ribose, kurios jau 
tarptautiniu aktu su Rusija jai pripažintos. Tokios pozicijos nesuprantu. Pagaliau 
reikia suvokti, ko norime, kas gali būti įvykdyta, o kas ne. Jeigu išeiname iš Lie- 
tuvos valstybingumo pozicijų — o jas atseit palaiko šie ponai su Velhorskiu prie- 
šaky, - reikia turėti konkrečiai apibrėžtus norus: arba siekti Lietuvos be Vilniaus 
ir Vilniaus krašto arba su Vilniaus kraštu, o tada, jeigu yra galimybė ir pagrindas 
tai pasiekti, reikia galvoti apie priemones, kurios veiksmingai ir sąžiningai padeda 
siekį įgyvendinti. Aš buvau Velhorskio oponentas ir bijojau likti vienišas. Tačiau 
vilniečiai Jundzilas ir Meištavičius palaikė mano poziciją, kas sukėlė anų ponų pa- 
sipiktinimą, tačiau Velhorskio pastabos atkrito. Buvo nuspręsta, kad reikia balsuoti 
už atsišaukimą, kad Ralio redaguotas tekstas yra priimtinas. Užsiminta apie kelias 
pataisas, bet nelabai reikšmingas, kurios buvo paliktos apsvarstyti deputatams. Na, 
o dėl amnestijos nuspręsta, kad balsuodami lenkų deputatai pareikštų, jog balsuoja 
už atsišaukimą su viltimi, kad bus papildymas dėl amnestijos. 


1920 metų rugpjūčio 2 d. 
Pirmadienis 


Visą praėjusią savaitę dirbau Apygardos teisme. Tiesa, posėdžiuose dar nedalyvavau, 
nes jų nebuvo, bet kasdien po kelias valandas praleisdavau teisme, priimdavau lan- 
kytojus. Tvarkiau visus einamuosius reikalus pavaduodamas pirmininką. Dirbau 
tik aš vienas. Kiti teisėjai arba atostogavo, arba buvo išvažiuojamajame posėdyje 
Šiauliuose. Tik vicepirmininkas Petrauskas, nors ir atostogaudamas, dažnai ateida- 
vo ir man padėdavo. Atrodo, jis labai stropus ir mėgsta dirbti. Dabar teisėjai jau su- 
grįžo iš išvažiuojamojo posėdžio ir šią savaitę jau vyks teismo posėdžiai: trečiadienį, 

ketvirtadienį baudžiamasis. Per trečiadienio posėdį man teks kalbėti. Kol kas nebus 
lengva dėl lietuvių kalbos barjero, bet susitvarkysiu. Ne šventieji puodus lipdo. Kai 
reikia - žmogus daug gali. 

Atsirado gandų, kad lenkai su bolševikais jau pasirašė taikos sutartį. Tačiau tiks- 
lių duomenų trūksta. Šios dienos laikraščiuose yra vienas lenkų karinis pranešimas, 
rašytas liepos 30 dieną, verčiantis susimąstyti. Jis skelbia, kad bolševikai užėmė 
Osovecą, kas jau buvo žinoma, kažkokią traukinių stotį į pietus nuo Balstogės, kas 
leistų manyti, kad užimtas ir šis miestas, dar užsimena apie tai, kad bolševikai ver- 
žiasi nuo Osoveco į šiaurės vakarus ir kad lenkai juos atrėmė netoli Lomžos. Iš to 
galima būtų spręsti, kad iki Lomžos bolševikai dar neatžygiavo, bet skaitant toliau: 

„netoli Lomžos“, galima suprasti ir taip, kad jie jau yra už Lomžos, nes iškart po šių 
žodžių buvo pasakyta, kad bolševikai buvo atremti „tarp Narevo ir Vyslos“! Kur tas 
paslaptingas „tarp Narevo ir Vyslos“? Tai gali reikšti, kad bolševikai slenka išilgai 
prūsų sienos, kur pailgintas lenkų sparnas, ir eina link Cechanuvo, Mlavos ir Plocko, 
bet ir tai, kad eina kažkur nuo Balstogės link Sedlcių gubernijos. O kur dingo Bugas 
ir kas nutiko Brestui? Juk jau pranešimuose minima Vysla! Rytų Galicijos praneši- 
mai kalba apie Sereto liniją. 

Lietuvių vyriausybiniuose ir artimuose sluoksniuose galima pastebėti tam tikrą 
pokytį vertinant bolševikų pavojų Vilniuje ir jo apylinkėse. Iš bolševikų valdžios 
Maskvoje ir jos diplomatų Rygoje pasisakymų galima spręsti, kad jie linkę likvi- 
duoti Vilniaus okupaciją, laiko ją nesusipratimu ir yra apsisprendę kuo greičiau pa- 
sitraukti iš Lietuvos teritorijos, paisydami taikos sutarties. Todėl lietuvių valdžia 
turi vilčių, kad netrukus baigsis visa bolševikų avantiūra Vilniuje, ypač dėl staigios 
taikos sutarties su Lenkija. Ko gero, netrukus paaiškės, ar Maskva meluoja, ar vie- 
tinė bolševikų valdžia Vilniuje savo atsakomybe inscenizuoja okupaciją. Bet kol kas 
valdo be ceremonijų taip, kaip nori. Abu Vilniaus nebolševikiniai leidiniai - Nepri- 
klausomoji Lietuva“““ ir Echo Litwy*“' („Lietuvos aidas“) - buvo uždaryti (pastarieji 
už puikų Mykolo Biržiškos straipsnį), o redaktoriai sėdi cypėje, Biržiškai taip pat 
gresia areštas. Jeigu artimiausiu metu Maskva nepadarys išvadų ir savo lojalių pasi- 
sakymų, esant bolševikų pavojui gali būti sustabdyta Seimo kadencija ir vyriausybei 
bei karinei vadovybei perduoti specialieji įgaliojimai. Sako, kad štabo generalinis 
vadas ir vėl yra generolas Žukauskas***. 


200. Nepriklausomoji Lietuva - Vilniaus lietuvių leidinys. 

201. Lietuvos aidas - Vilniaus lietuvių leidinys. 

202. Žukauskas Silvestras (1860-1937), generolas, 1920 m. vasario-birželio mėn. pagrindinis Lie- 
tuvos armijos vadas, 1923-1928 m. su pertraukomis vyriausiasis Lietuvos Respublikos armijos 
vadas. 

Mano brošiūros rankraštis apie Rytų Lietuvos problematiką vis neišvysta dienos 
šviesos. Iš pradžių galvojau kreiptis į kunigą Tumą*“, kadangi manau, jog šis žmo- 
gus yra šviesus, savarankiškas ir gyvas, susidomės ja ir pasirūpins leidimu. Vėliau į 
galvą šovė mintis, kad jį gali išleisti mūsų masonų ložė. Tad per paskutinį susitiki- 
mą pasiūliau tai padaryti ir paprašiau ložės nuomonės šiuo klausimu. Ložė pavedė 
broliams Kairiui ir Šauliui perskaityti rankraštį, pasakyti savo nuomonę, o paskui 
padėti man jį išleisti. Abu broliai sutiko tai padaryti. Rytoj papasakosiu daugiau. 


1920 metų rugpjūčio 3 d. 
Antradienis 


Šiandien laikraščiuose nėra karinių žinių apie lenkus ir bolševikus. Vien gandai, 
kad Varšuvoje kilo kažkokios riaušės. Ir tai visiškai tikėtina. Ko gero, būtų stebuk- 
las, jeigu pralaimėjimas Lenkijos nejaudintų ir nekeltų revoliucinių minčių. Lenkų 
koalicinė vyriausybė su Vitosu*“* priešaky ir Dašynskiu*5 - vicepremjeru - neatsi- 
sveikins su audra, jei nesugebėjo sustabdyti tolesnio pralaimėjimo. O pralaimėjimas 
tampa vis siaubingesnis. Turėjo įvykti kokia baisi kariuomenės tragedija, koks nors 
lūžis, negalintis persiristi į kitą pusę, kai matome, kad ta kariuomenė, kuri niekur 
nepasipriešina sulaukėjusioms bolševikų masėms ir atšoka atgal visuose sąlyčio taš- 
kuose, ritasi žemyn, tarsi sujudintas uolos akmuo. Po velniais - kur dingo lenkų 
kariuomenė! Kas nutiko, kur ji yra?! Ko gero, reikia manyti, kad lenkų kariuome- 
nė jau nebenori kovoti, kad visko jai jau gana... Įsivaizduoju, kaip jaučiasi žmonės 
Lenkijoje, įsivaizduoju jų sielvartą, baimę, pyktį, nuoskaudas, visų šeimų ir pavienių 
asmenų tragedijas. Mūsų Lomžos teismas greičiausiai kur nors tremtyje, o mano 
vargšės seserys su šeimomis - Kotunia Prušanovska, Elvyra Miečkovska, Marynia 
Rėmerienė - kur jos yra, kur rado prieglobstį, kur toliau eis su nuoskauda širdy- 
je, baimės genamos, o gal jau kur nors išvykusios?!! Sesės mano, praradote Tėvy- 
J 8 ga! J y P y 
nę, Lietuvos nenorėjote turėti [...] ir štai šiandien atplėštos, benamės bastotės tarsi 
203. Tumas-Vaižgantas Juozas (1869-1933), kunigas, žinomas lietuvių rašytojas, literatūros isto- 
rikas, literatūros kritikas, visuomenės ir politikos veikėjas, krikščioniškai demokratinių pažiū- 
rų. 1897-1902 m. Tėvynės sargo bei 1900-1902 m. Žinyčia redaktorius. Vienas iš 1905 m. Lietuvos 
seimo Vilniuje organizatorių. 1918-1919 m. gyveno ir dirbo Vilniuje, nuo 1920 m. Kaune. Lietu- 
vos universiteto literatūros dėstytojas. 

204. Vitosas Vincentas (Witos Wincenty; 1874-1945), politikas, PSL „Piast“ ir liaudies judėji- 
mo vadas, 1920-1921 m. Tautinės gynybos vyriausybės ir Chjeno-Piasto vyriausybės premjeras. 
1919-1933 m. Lenkijos Respublikos Seimo deputatas, nuteistas per Bresto procesą, nuo 1933 iki 
1939 m. gyveno emigracijoje Cekoslovakijoje, 1939-1941 m. vokiečių kalintas, 1945 m. Krašto 
tautinės tarybos (Krajowa Rada narodowa) viceprezidentas. 


205. Dašynskis Ignacas (Daszyński Ignacy; 1866-1936), lenkų socialistų veikėjas. 1918 m. lapkričio 
7-7 d. Liublino laikinosios liaudies vyriausybės premjeras, palaikė Pilsudskio karines akcijas. 

pasmerktosios po mylimą Lenkiją, kuri aplink jus skendi liepsnose! Ypač Maryniai 
šiuos žodžius skiriu, nes Kotunia, vargšė, yra išvarytoji, kurios gimtoji žemė liko 
be Tėvynės, tad ir ji Tėvynės turėti negali. Jeigu ne Stefanas, Elvyra gal ir būtų pa- 
traukusi į Lietuvą - į savo namus. Tačiau Marynia seniau iš jų visų turėjo-didžiausią 
Lietuvos jausmą, o per pastaruosius lenkų valdymo metus Vilniuje ir dar daugiau 
dėl savo sužadėtuvių staiga šoko Lenkijos pusėn ir pati savyje Tėvynę Lietuvą nu- 
žudė. Gal ir nenumarino, gal tik prislopino. Kada nors, sūnūs ir dukros paklydėliai, 
sugrįšite Lietuvon, slėpsitės po jos sparnu ir tada, kai Tėvynės įsčiose susivienys bro- 
liai, šiandien supykdyti skirtingų kalbų ir žvelgiantys iš dviejų skirtingų, priešingų 
polių! Šis susivienijimas taptų ne tik vienybės pagrindu, bet ir istorinių Lenkijos ir 
Lietuvos saitų atnaujinimu. Bet tik tuomet, kai jis įvyks! 

Kairys ir Šaulys, kurie turėjo perskaityti mano brošiūrą, pateikė kuo geriausius 
atsiliepimus. Ir vis dėlto jos išleidimo klausimas kybo ore. Dėl tam tikrų tikslų no- 
rėčiau, kad ją išleistų koks nors lenkų ratelis, na, kad ir Lenkų informacinis biuras. 
Dėl daugelio priežasčių tai būtų geriau, nei ją išleistų lietuviai. Bet nors išvado- 
se apie Lenkijos ir Lietuvos santykius ir Lietuvos valstybinės politikos principus 
mano pozicija yra labai artima Informacijos biuro nuostatoms, ir gal net artimesnė, 
nei lietuviams, vis dėlto mūsų mąstymas labai skiriasi, jeigu kalbėsime apie šios 
dienos lenkų politiką Rytuose; ją aš laikau pražūtinga, o daugelis lenkų, tarp jų ir 
Informacijos biuras, tinkama ir naudinga. Ir kalbant apie norą susigrąžinti lenkų 
įtaką, turint tikslą vadovauti šalies viduje bei lietuvių ir lenkų santykius - taip pat 
nesutariame. Nors šiandien ir nėra kalbos apie lenkų karinę intervenciją ir jos pa- 
sikėsinimą į Lietuvos valstybingumą, ko norėjo dauguma lenkų, tačiau iki šiol jie 
neatsikratė intervencinio mąstymo, bent jau politinės demokratijos srityje. Tai yra 
pagrindas, kuris mus skiria ir dėl kurio Informacinis biuras negali išleisti mano 
brošiūros. Ji iš principo prieštarauja iki šiol Biure dominuojančioms srovėms; joms 
labai ryškiai atstovauja Jančevskis ir Velhorskis, jas akceptuoja net tokie žmonės, 
kaip Lukomskis. 


1920 metų rugpjūčio 4 d. 
Trečiadienis 


Visą dieną dirbau teismo posėdyje, todėl net jokių naujienų mieste negirdėjau. Ži- 
nau tik tai, ką rašo laikraščiai, o tiksliau Lietuva; jis vienintelis, išskyrus straipsnius, 
spausdina telegrafo naujienas iš pasaulio. Šiandien šiame laikraštyje buvo daug ži- 
nių apie karą. Perskaičius įvairius pranešimus ir telegramas, paskutinį karo etapą 
galima apibūdinti taip: šiaurinėje atkarpoje mūšio linija driekiasi išilgai Pisos ir Na- 

revo (pagal lenkų pranešimą); sunku pasakyti, ar bolševikai jau užėmė Lomžą ar 
dar ne, bet mano Kolnas jau turi būti jų rankose arba pačioje fronto linijoje, jeigu ji 
siekia Pisą. Mintimis bėgu į Kolną ir svarstau, ką veikia, kaip jaučiasi, kur pabėgo, 
o gal pasiliko ir kokiomis sąlygomis gyvena mano bičiuliai iš Kolno - Stachelskis, 
Pikulinskiai, Remba, Goldbergas ir kiti. Jeigu Lomža dar neužimta, jai kyla nea- 
bejotina grėsmė, nes jei iš šiaurės vakarų linija driekiasi išilgai Pisos, tuomet pie- 
tvakariuose bolševikai jau peržengė Narevą ir pasiekė Mazovijos Vysokį (Wysokie 
Mazowieckie) (pagal bolševikų pranešimą). Dar bolševikai užėmė Lietuvių Brestą, 
kuris laikomas raktu į Bugo liniją. Toliau linija Volynėje daro lanką nuo Stochodo 
su tendencija siekti Kovelį. Šia kryptimi bolševikai skverbiasi nuo Brodų iki Busko. 
Vilniaus ir rytinės Lietuvos apskričių problema, ko gero, pereina į lūžio etapą. 
Užvakar į Kauną automobiliu atvyko bolševikų karo valdžios atstovas - draugas 
Miežlaukis*““ - latvis. Atvyko jis tartis su lietuvių valdžia. Vakar jau iš Seimo atsto- 
vų girdėjau, kad tariamasi dėl bolševikų evakuacijos iš Vilniaus ir kad jau nuspręs- 
ta, jog ji įvyks, belieka ją tiktai įvykdyti. Šiandien apie tai Lietuva pateikia daugiau 
faktų. Miežlaukio atvykimas greičiausiai sietinas su tais žingsniais, kuriuos lietuvių 
valdžia žengė dėl Vilniaus kalbėdamasi su centrine Maskvos valdžia ir patikinimais 
apie gerą bolševikų valią. Miežlaukis turėjo atvykti su kokiais nors Maskvos palie- 
pimais. Per derybas su Miežlaukiu Kaune buvo nustatyta, kokia tvarka vyks bolše- 
vikų kariuomenės evakuacija, nes strateginiai tikslai, kuriais buvo grįsta bolševikų 
okupacija, jau nebesvarbūs. Pirmiausia bolševikai turėtų atlaisvinti plotus iš šiaurės 
į pietus; per pirmąjį etapą būtų atlaisvinama šalies dalis į šiaurę nuo Pabradės ir 
Naručio ežero. Vienu metu buvo nuspręsta, kad valdymą tuoj pat perims civilinė 
lietuvių valdžia visoje Lietuvoje, nelaukiant pilnos evakuacijos. Neaiški yra tiktai 
Miežlaukio išlyga, kad iki galutinio šių sąlygų įvykdymo trūksta jam reikalingų įga- 
liojimų. Tokios žinios pastebimai nuramino visuomenę, kuri buvo labai įsiaudrinu- 
si. Jeigu lietuviai yra ramesni, lenkams toks istorijos posūkis kelia mišrius jausmus. 
Viena vertus, grynai praktiškas požiūris į žmonių saugumą ir turto išsaugojimą ver- 
čia džiaugtis, kad bolševikai pasitraukia, kita vertus, žvelgdami per savo politikos — 
kovos su lietuviais - prizmę jie linkę perdėti bolševikų keliamą pavojų Lietuvai. Jie 
siekia lietuviams įrodyti, kad lenkų okupacija, kurią taip niekino ir kuria taip pikti- 
nosi lietuviai, iš tiesų buvo jų saugumo garantas, apsauga nuo Rytų, tad pačiai Lie- 
tuvai, nepaisant lenkų ir lietuvių ginčo, neabejotinai buvo naudinga. Jie nori įrodyti, 
kaip labai lenkų okupacijos likvidavimas daro Lietuvą beginklę ir pasmerkia ponų 


206. Miežlaukis, Miežlauk Valerijus (1893-1938), sovietų Rusijos valstybės ir partijos veikėjas. 
1918-1920 m. buvo Rusijos 5, 10, 14 ir 2 armijų Revoliucinių karinių tarybų narys, Ukrainos 
karinis komisaras. 

bolševikų malonei ir nemalonei. Jie norėtų tikėti, išryškinus silpnąsias Lietuvos vie- 
tas ir jai gresiantį pavojų, kad atsiras politinė srovė, siekianti suartėti su Lenkija. Na, 
ir pagaliau, bolševikų keliamas pavojus suteiktų galimybę Lietuvos viduje susijungti 
su lietuviais bendrai veiklai, kas nutildytų ligšiolinius nesutarimus ir sustiprintų 
lenkų poziciją šalyje. Dėl šių priežasčių instinktyviai ir sąmoningai jie bando įpūsti 
bolševikų pavojaus baimės jausmą, o bet kokios raminančios žinios jiems yra labai 
nenaudingos. Kita vertus ir bolševikų diplomatija, jeigu yra protinga, supras tai ir 
būtent dėl to, kad užkirstų kelią „buržuaziniams“ lietuvių ir lenkų sąmokslams, pa- 
trauks savo letenas nuo Lietuvos. 


1920 Metų rugpjūčio 5 d. 
Ketvirtadienis 


Šios dienos Lietuva skelbia naują karinį lenkų pranešimą, kuris įvardija bolševikų 
pasiektą liniją šiaurės atkarpoje: nuo prūsų sienos iki Ostrolenkos, iš ten į Novogru- 
dą ir Lomžą, vadinasi, išilgai Narevo, toliau tęsiasi (aišku, Lomžos apskrity, nes nu- 
kreipta į Rutka-Kosakus) Narevo upe ir per Rutka-Kosakus, Mazovecką, Koscelneco 
Vysokį (Wysokie Koscielne) ir Cechanovecą iki Bugo. Visos išvardytos vietovės man 
gerai pažįstamos iš darbo Lomžoje laikų. Būtų įdomu sužinoti, iš kurio prūsų sienos 
taško nusidriekia linija į Ostrolenką. Bet kuriuo atveju, nepaisant raminamų žo- 
džių iš Varšuvos, kad lenkų armija jau pasirengusi veiksmingai gynybai ir kad ypač 
šiaurinio sparno armija buvo rekonstruota vadovaujant Haleriui*“", atkirs tolesnę 
bolševikų invaziją. Bolševikai, aišku, pažengė pirmyn ir ne kur nors kitur, o šiau- 
riniame sparne, nes vakar buvo skelbiama Pisos linija, o šiandien jau Ostrolenka. 
Visoje bolševikų ofenzyvoje, nuo jos pradžios ties Drisa ir Dineburgu [Daugpiliu], 
aiškiai matomas spaudimas sparnams, ypač kairiajam, šiauriniam lenkų sparnui, 
kas automatiškai verčia lenkus trauktis į centrą ir leidžia bolševikams lengviau ju- 
dėti. Taip nutiko su Vilniumi, kuris buvo užimtas tuo metu, kai lenkai praktiškai 
stovėjo Babruiske, taip buvo, kai bolševikai puolė Gardiną ir ėjo Augustavo-Gra- 
jevo-Osoveco kryptimi, atrodo, kad tai vyksta ir dabar, jiems judant išilgai prūsų 
sienos į vakarus, Mlavos ir Cechanuvo kryptimi. 

Vakar pirmą kartą dalyvavau teismo posėdyje Kaune. Šiandien - antrąkart. 
Vakar buvo civilinis posėdis, šiandien - praktiškai baudžiamasis, nors nagrinėjo- 
me ir kelias civilines bylas, likusias šiai dienai, nes vakarykštis posėdis buvo labai 
įtemptas ir pasibaigė 10 valandą vakaro. Tęsiamo posėdžio komplektą vakar sudarė 


207. Haleris Juzefas (Haller Józef) - generolas. 

vicepirmininkas Petrauskas, pirmininkavęs posėdžiui, teisėjas Preisas ir aš. Šian- 
dien pirmininkavo Preisas, o dalyvavo teisėjas Budreckas ir aš. Civilinio posėdžio 
dienotvarkėje yra tiek pirmos instancijos, tiek apeliacinės bylos. Baudžiamąsias 
bylas nagrinėja trys teisėjai; nėra nei prisiekusiųjų, nei tarėjų, kaip Lenkijoje. Pir- 
mininkauja arba teismo pirmininkas arba vicepirmininkas, arba anksčiausiai no- 
minuotas (dirbantis teisme) teisėjas. Kadangi iš 7 teisėjų (su pirmininku ir vicepir- 
mininku imtinai) esu jauniausias - vėliausiai nominuotas, tad, kol dirbsiu Kauno 
teisme (ateity manau persikelti į Vilnių), greičiausiai man neteks pirmininkauti 
posėdžiams. Gaila, nes tai kur kas įdomiau, nei pasyviai klausytis bylos, kaip ei- 
liniam teisėjų komplekto dalyviui. Savarankiškas pirmininkavimas posėdžiuose 
buvo vienas iš motyvų, kodėl Lomžos apygardos teisme pasirinkau Baudžiamąjį, o 
ne Civilinį skyrių. Esmė - ne garbė būti pirmininku, bet galimybė vairuoti posė- 
džio eigą, tai gyvesnis užsiėmimas, leidžiantis daugiau iniciatyvos už pasyvų klau- 
symąsi. Be to, kai pirmininkauji posėdžiui, labiau susikaupi, geriau įsigilini į bylą; 
tuomet aš geriau susipažįstu su byla, labiau ją jaučiu, geriau suprantu ir daugiau 
domiuosi. Būdamas tik pasyvus klausytojas, nesugebu taip gerai susikaupti ir su- 
telkti dėmesio, kad nenukrypčiau mintimis nuo bylos. Nebuvo man nuobodžios tik 
tos bylos, kurias man teko referuoti. Bylas referuoti išties puikiai sugebu ir man tai 
patinka. Tad ir šį kartą, nors baiminausi, kad man trukdys netobulos lietuvių kal- 
bos žinios, vis dėlto gerai atlikau darbą. Ir su kalba susitvarkiau visai gerai. Tvarka 
posėdžiuose nebuvo tokia puiki, kaip pas mane Lomžoje, bet ir Lomžoje pas kitus 
teisėjus ji nebuvo tobula. Kauno teisme moterys turi tokias lygias galimybes, kad 
ne tik teismo posėdį fiksavo moteris, bet raštinės darbuotojos ir salės prižiūrėtojos 
taip pat buvo moterys ir vis dėlto tai ne padėjo, bet trukdė palaikyti tvarką. Civi- 
linėse bylose gausiai dalyvavo advokatai. Dėl gebėjimo raiškiai lietuviškai kalbėti 
populiariausi yra lietuvių kilmės advokatai, juolab kad klientams daro įspūdį, jog 
tarp advokatų yra daug buvusių ministrų ir valdžios atstovų, kas, klientų many- 
mu, turi teigiamą įtaką byloms. Populiariausiais advokatais laikomi: Leonas (bu- 
vęs ministras ir vienas kandidatų į šalies prezidentus), Stašinskas (taip pat buvęs 
ministras) ir Sleževičius (buvęs premjeras, liaudininkų lyderis ir Seimo deputatas). 
Girdėjau, kad Leonas ir Stašinskas uždirba iki 60 ooo markių per mėnesį (!). Dar iš 
lietuvių advokatų išvardysiu Venslavskį (Seimo deputatas, esdekas), Noreiką (bu- 
vęs ministras), Bračiulį (iš Amerikos), Samajauską (garsėjantis originalumu, bet 
visai nekvailas), Šilingą (buvęs Tarybos pirmininkas). Advokatai žydai, rusai ir len- 
kai, jeigu nemoka lietuvių kalbos, labai sunkiai galės verstis advokatų praktika, nes 
Aukščiausiasis Tribunolas per šeštadienio posėdį, kuriame ir aš dalyvavau, priėmė 
Janulaičio siūlymą ir nusprendė, kad, laikantis įstatymų, advokatai teisme negali 

nei raštu, nei žodžiu vartoti kitos kalbos kaip lietuvių — vien tik šalims, kaip pri- 
vatiems asmenims, leidžiama vartoti kitas kalbas (baltarusių ir lenkų) tiek žodžiu, 
tiek raštu netarpininkaujant vertėjui. 


1920 metų rugpjūčio 6 d. 
Penktadienis 


Šeštosios 1914 metų rugpjūčio 6-osios metinės - nemirtingųjų Pilsudskio šaulių 
diena. Garbės data, žyminti didįjį lenkų tautos žygdarbį. Diena, kurią turi būti 
pradėta skaičiuoti Lenkijos nepriklausomybė, diena, kuriai prilygti gali tiktai 1918 
metų lapkričio 11-oji - kai iš Lenkijos buvo išvyti okupantai. Deja, liūdnos šiemet 
metinės. Deja, siekiant nepriklausomybės, tautos valia įkūnytos Pilsudskio dar- 
buose, savo nepriklausomybės, Lenkija, pasiekusi savo valstybingumą, nesugebėjo 
gerbti kaimyninių tautų laisvės siekio Rytuose ir, užuot savo Laisvę susiejusi Rytų 
politikoje su tų tautų Laisvės siekiais, bandė pažeminti jų būtį, suverti tarsi ka- 
roliukus ant savojo lenkų koncepcijos rožinio, taip tautas bandydama paversti ne 
lygiateisėmis bendramintėmis, o sau pavaldžiomis vasalėmis. Tad vietoj didžiosios 
tautos kooperacijos, besiburiančios apie centrą Lenkijoje - kaip kad svajojo Pil- 
sudskis, - Lenkiją ištiko vienišės likimas, su kuria santykius nutraukė kaimynai, 
o šiandien, pažeminta ir sudaužyta, ji byra mindoma bolševikų batų. Dabartinis 
Lenkijos pralaimėjimas, deja, yra ir jos politikos bankrotas. Liūdnos šiandienės 
metinės Lenkijoje. Kaip tik šiandieną pasirodė žinios apie Varšuvai gręsiantį pa- 
vojų. Laikraščiuose išspausdintas pranešimas, kol kas gautas iš vokiškų šaltinių - 
Berlyno, apie tai, kad bolševikai pralaužė lenkų frontą Ostrolenkos-Ostroburgo 
(?) linijoje ir privertė lenkus pasitraukti iki Vyslos linijos. Lenkų vyriausybė ir An- 
tantės atstovai bėga iš Varšuvos, kuriai iškilo tiesioginis pavojus, sostinė perkelta į 
Krokuvą. Kaune ši žinia sukėlė jaudulio bangą. Lenkai sutrikę. Manau, kad pava- 
dinimas „Ostroburg“ turėtų būtų Lomžos Astravas [Ostrow], bet, mano nuomone, 
tai ne Ostrov, o kokia nors vietovė prūsų pasienyje. Aš suprantu taip: kalbama apie 
fronto perlaužimą tarp Ostrolenkos ir prūsų sienos ir bolševikai bandys atkirs- 
ti Cechanuvo-Mlavos geležinkelį, jungiantį Varšuvą su Gdansku, ir žygiuoti link 
Modlino-Plocko prie Vyslos. Kad tokia karinių veiksmų kryptis, leidžia manyti 
ligšiolinių bolševikų veiksmų logika: jie apsupo kairįjį lenkų sparną, o tai atitinka 
vakar minėtą Ostrolenkos ir prūsų sienos liniją. Tai sutampa ir su dominuojančiais 
bolševikų kavalerijos veiksmais, ji gali veiksmingai kovoti apsuptyje. Tačiau abe- 
jotina, ar ji bristų gilyn į Ostrolenką-Astravą, kai abiejose pusėse - Plocko, Sedl- 
cių ir Liublino gubernijose - yra lenkų kariuomenė. Jei ji smogtų iš Ostrolenkos į 

Astravą pataikytų į Narevo ir Bugo trikampį, o ne tiesiai į Vyslą. Tad aš sampro- 
tauju: bolševikai eina į Modliną-Plocką, kas, savaime aišku, kelia grėsmę Varšuvai, 
nes ji bus apsupta ir bus priversta automatiškai trauktis iš Bugo į Vyslą. Taigi, jau 
Varšuva pastatyta ant kortos! Bolševikų komendantas Miežlaukis, šiandien ir vėl 
atvykęs į Vilnių, pareiškė, kad Varšuva per tris dienas gali būti paimta. 

Dar apie savo brošiūrą, kurioje apžvelgiu Rytų Lietuvos problemas. Deja, jau 
rimtai abejoju, ar ji bus išspausdinta, Labai to norėčiau, nes panašu, kad artėja 
momentas, kai Lietuva perims Vilnių ir jo apskritis. Bet aš bijau, kad lietuviai ir 
jų valdžia jau iš pat pradžių pridarys klaidų, kurios turės įtakos šių dviejų šalies 
dalių bendram sutarimui. Lietuvių tauta, per daug pasitikinti tarptautinių santy- 
kių sėkme, gali neįvertinti psichologinio momento, kuris itin svarbus valstybiniam 
tapatumui. Rytų Lietuva labai skiriasi nuo vakarinės dalies - būtent tautiniais san- 
tykiais, tad jos valdymas ir santykis su valstybe turi būti grįstas jos individualumo 
pagerbimu. Jeigu būtų bandoma mechaniškai primesti valdymą, nesuprantamą ir 
dirbtinį toje dalyje, tai būtų ne jos įliejimas į valstybę, o jos užvaldymas, kuris 
ilgai tęstis negalėtų. Šiuo metu Lietuva, švenčianti diplomatinį triumfą, gali būti 
jo taip apakinta, kad nesureikšmins psichologinio momento. Žmogaus mąstymas, 
o juo labiau masinio mąstymo logika yra taip surėdyta, kad patyrusi laimėjimą 
nemėgsta svarstyti, kas bus toliau, ir aiškius faktus laiko pastoviu dalyku. Tad nors 
neturiu vilčių, kad mano brošiūra iš karto atvertų akis visiems lietuviams, juos 
įtikintų vengti klaidų, bet ji turėtų versti susimąstyti, pasėti sveikų minčių grūdą 
tiek vienai, tiek kitai pusei. Manau, tai labai pageidautina šiuo reikšmingu pirmojo 
valstybinio kontakto dviejų skirtingų kraštų metu. Minties grūdas duos daigus. 


1920 metų rugpjūčio 7 d. 
Šeštadienis 


Karo žinios apie Lenkiją tiesiog tragiškos. Laikraščiai praktiškai nieko naujo nerašo, 
sklando tik iš lūpų į lūpas perduodamos žinios. Laikraščiai spausdina tiktai pasku- 
tinius karinius pranešimus, kurie kol iš Maskvos arba Varšuvos atkeliauja iki Kauno 
ir patenka į žiniasklaidą, pasensta kelias dienas. Jie patvirtina, kad bolševikai užė- 
mė Lomžą ir žygiuoja link Lomžos Astravo ir į Sedlces, rašoma, kad užėmė Lucką 
ir Kovelį Volynėje. Iš esmės tai palyginti smulkūs nuolatos slenkančios ofenzyvos 
elementai. O šiandieniai gandai jau kalba apie lūžio momentą - apie Varšuvos užė- 
mimą. Ir tai ne vien tik gandai; tai žinia, kurią patvirtina Anglijos, Vokietijos amba- 
sados, Kauno miesto komendantūra. Sakoma, kad paskutiniu momentu ar tuoj po 
valdžios pabėgimo iš Varšuvos, ar jai ruošiantis bėgti į Krokuvą, Varšuvoje prasidėjo 

revoliucija ir įkurta Lenkijos sovietų respublika pagal bolševikų modelį, grįsta pro- 
letariato diktatūra. Senoji Lenkijos („buržuazinė“) valdžia pabėgo į Krokuyą, bet 
sako, kad ir Krokuva verda ir ten laukiama revoliucijos. Revoliucinė sovietų valdžia 
Varšuvoje, remiantis kalbomis, pati pasikvietė bolševikų kariuomenę, kuri vakar 
įžygiavo į Varšuvą. Tad rugpjūčio 6-oji, Pilsudskio kariuomenės maršo diena su 
Nepriklausomybės šūkiu, tapo Lenkijos militaristinio pralaimėjimo ir perversmo 
diena! Velhorskis, pirmasis man šią žinią perdavęs, sako, kad Varšuvoje Sovietų res- 
publiką paskelbė „žydai“ ir kad jie, žydai, į Varšuvą pakvietė bolševikus; taip pat 
pridūrė, kad vokiečiai, deklaruojantys išorėje neutralią poziciją lenkų ir rusų karo 
atžvilgiu, faktiškai bolševikus rėmė per prūsų sieną kariuomene ir amunicija. Na, 
gal vokiečiai ir galėjo taip pasielgti, nors bolševizmo paplitimas Lenkijoje, o ypač dėl 
slapto vokiečių ir bolševikų kontakto, keltų grėsmę, kad revoliucijos banga užlies 
ir Vokietiją. Na, o „žydai“ greičiausiai aktyviai prisidėjo prie revoliucijos Varšuvoje 
sprogimo, bet nemanau, kad viską galima ant žydų suversti! Komunizmo - revoliu- 
cijos pradas - seniai tūnojo Lenkijoje, o pastarieji įvykiai turėjo jį įžiebti. Paskutinės 
valdžios represijos prisidengus valstybės gynimo šūkiais turėjo pagaliau užsidegti, 
beje, esu tikras, kad šis židinys turėjo prasismelkti į kariuomenę, nes antraip labai 
sunku paaiškinti ne tik keistą lenkų kariuomenės atsitraukimą per vieną mėnesį, o 
juo labiau bolševikų pakvietimą į Varšuvą tuo metu, kai tarp Varšuvos ir bolševikų 
linijos turėjo stovėti lenkų kariuomenė. Kas žino, ar lenkų kariuomenė, iš pradžių 
„nenorėjusi kautis“, jau nevadina broliais bolševikų! Padėtis tragiška. Artimiausiu 
metu reikia laukti pilietinio karo Lenkijoje, baltųjų pasipriešinimo raudoniesiems, 
kontrrevoliucijos susidūrimo su revoliucija, fakto, kurį neseniai stebėjome Rusijoje - 
įvairių Kolčiako*“* veiksmų, Judeničiaus*“?, Denikino% kovų ir pagaliau Vrangelio?" 
Kryme. Lenkų revoliucija skandina taikos perspektyvas. Bent jau aš abejoju, kad 
bolševikai, užuot pripažinę komunistinę revoliucinę valdžią, eitų į derybas su kontr- 
revoliucine senąja lenkų valdžia, pažeista iš vidaus ir išorės, ypač kai patys lenkų 
komunistai kaip ir pasikvietė juos į Varšuvą, tad pasikvies juos tolesnei kovai su bur- 
žuazine valdžia, prašys padėti ją nuversti ir išvaryti. Šių įvykių pasekmė - pilietinis 
karas Lenkijoje. Koks šio karo rezultatas bus, sunku spėlioti. O kas toliau? Jei komu- 
nizmas užlies Lenkiją, jo ugnis išplis po visu šiaudiniu Vidurio Europos stogu. 

O Lietuva? Lietuva šiandien džiūgauja ir švenčia diplomatinę sėkmę, nes da- 
lyvaujant Miežlaukiui buvo pasirašyta bolševikų ir lietuvių sutartis, numatanti 


208. Kolčiakas Aleksandras (1875-1920), Rusijos caro laivyno admirolas. 
209. Judeničius Nikolajus (1862-1933), rusų armijos generolas. 

210. Denikinas Antonas (1872-1947), rusų armijos generolas. 

211. Vrangelis Piotras (1878-1928), baronas, rusų armijos generolas. 

bolševikų pasitraukimo iš Rytų Lietuvos sąlygas. Visa užimta Lietuvos teritorija 
buvo padalyta į tris dalis. Šiaurinė dalis iki Naručio ir Svierių ežerų bus staigiai 
evakuojama - per tris dienas bolševikai pasitrauks. Kita dalis, į kurią įeina Vilnius 
ir kuri geležinkelio į Maladečiną linijoje eina per Gudogų stotį, Lydos linijoje - per 
Salininkus ir Gardino per Pariečę, bus pamažu išlaisvinama iki rugsėjo 1 dienos. 
Trečioji dalis - likusioji Lietuva - kol kas bolševikų rankose bus neapibrėžtą lai- 
ką. Tikiu, bolševikai laikysis numatytų sąlygų, pasitrauks ir turės tiek taktiškumo 
nepulti Lietuvos. Bet kas toliau? Kokios perspektyvos? Lietuva taps baltąją arba ro- 
žine sala raudonojoje jūroje? Šito negali būti. Komunizmo bangos, apsupusios ją 
iš dviejų pusių, kunkuliuojančios Rusijoje ir Lenkijoje, vienokiu ar kitokiu būdu 
užpils Lietuvą. Esu tuo įsitikinęs. Lietuvos likimas bus sprendžiamas ne atskirai, o 
pasaulinės revoliucijos visumoje. Kai iš abiejų pusių du namai dega, trečias, viduri- 
nis, sveikas išlikti negali. Jis neišvengs liepsnų. 


1920 metų rugpjūčio 8 d. 
Sekmadienis 


Šiandien kvestionuojama vakarykštė informacija apie 
Varšuvos revoliuciją ir bolševikų įsiveržimą į Varšuvą. 
Pasirodo, jokio oficialaus valdžios patvirtinimo nėra ir 
tai vienas iš gandų. Galbūt teisingas, o gal sukeltas pa- 
nikos, kurią pasėjo bolševikų artėjimas prie Varšuvos, 
užsienio šalių atstovų išvykimas ir, panašu, vyriausy- 
bės pabėgimas į Krokuvą. Panika neretai gimdo gandus, 
kalbas apie nebūtus faktus, tik pasivaidenusius bėgan- 
čiai ir supanikavusiai miniai. Yra ir kitų gandų. Štai iš 
Sleževičiaus girdėjau, kad vakar sklandė gandas, jog tai 
ne komunistinė revoliucija, o esdekų perversmas vyko 
Varšuvoje; kad galimai esdekai nuvertė Vitoso vyriausy- 
bę, atėmė iš Pilsudskio valdžią ir perėmė ją į savo rankas. 


Vis dėlto Varšuvoje turėjo kažkas vykti, jeigu taip greitai 


Dominykas Semaška - Gudų (baltarusių) 
pasklido įvairūs gandai. Daugiau aiškumo įneš tikslios reikalų ministras VI kabinete. Reprodukcija 
iš Lietuvos albumas, p. 107. 


žinios, manau, artimiausiomis dienomis pasirodysian- 
čios spaudoje. Šiandien dėl švenčių neišėjo laikraščiai. 
Paskutiniai vokiečių laikraščiai, kuriuos buvo galima gauti Kaune, daug rašo apie 
lenkų bandymą pasipriešinti ties Pisos linija. Išvardyta daugelis man pažįstamų 
vietovių ties Kolnu, kur vyko karo mūšiai, pavyzdžiui, Vincentai, Koziolas, Ptakai. 

Iš tolesnių įrašų galima spręsti, kad bolševikai forsavo Pisos liniją įr kovos tęsiasi to- 
liau ties Myšynecu (Myszyniec), Chožele (Chorzele), Pšasnyšu (Przasnysz). 

Šios dienos dienoraštyje yra simbolinis ženklas. Vadinasi, vyko ložės susirinki- 
mas. Jis vyko brolio Janulaičio bute. Dalyvavo tik penki broliai: aš, Kairys, Bortkevi- 
čienė, Janulaitis ir Semaška. Sleževičius negalėjo atvykti, nes turėjo parašyti termi- 
nuotą malonės prašymą kažkokio kliento, kurį karo lauko teismas nuteisė mirties 
bausme. Šaulys** vieši Rygoje, yra lietuvių delegacijos Baltijos šalių konferencijoje 
pirmininkas. Bielskis** negalėjo ateiti, nes rytoj su valstybiniais reikalais išvyksta 
į užsienį. Per praėjusį susirinkimą buvo nuspręsta, kad kitąkart aptarsime mūsų 
būsimos veiklos programą. Man buvo pavesta programą referuoti. Tačiau aš dar 
kartą nusprendžiau aptarti mūsų egzistavimo būtinybę. Pirmiausia reikia įsisąmo- 
ninti, jeigu turime egzistuoti, mūsų organizacija veiks labai skirtingomis sąlygo- 
mis, nei kad veikė prieš karą. Tuomet su visa masonų organizacija Rusijoje oponavo 
vyriausybei, o net - per revoliuciją. Visi Rusijos masonai stojo į kovą ne tik su vy- 
riausybe, bet ir su šalies santvarka, turėjo antivalstybinių bruožų ir į revoliucijos 
sroves įliedavo lietuvių ir baltarusių srovių valstybingumo klausimus. Na, šiandienė 
mūsų masonų sąjunga Lietuvoje turi ne tik nesipriešinti valstybei, bet, priešingai, 
palaikyti valstybinę poziciją, turėti tikslą stiprinti valstybingumą ir ypač - ko labai 
reikalavo Sleževičius - įpinti į valstybę humanitarinių taisyklių, kurios sudaro ma- 
sonų veiklos principus. Bet kuriuo atveju naujos užduotys iš esmės keičia sąlygas ir 
patį mūsų egzistavimą. Konkreti veiklos išraiška visiems yra viena: tikslas suvienyti 
Rytų Lietuvą su likusia šalies dalimi, kitaip tariant, siekti susijungti su valstybės 
politika ir turėti planuojamosios įtakos. Ši užduotis turi milžinišką reikšmę. Šian- 
dien mūsų Masonų sąjunga stoja Lietuvos akivaizdoje, kaip organizacija, vienijanti 
įvairių tautybių elementus, ir yra tarsi specialiai sukurta šiai užduočiai atlikti. Mūsų 
sąjunga gali tapti pasidalijimo mintimis vieta, tarsi laboratorija, maišanti valsty- 
bingumo perspektyvoje ir humanizmo principuose sroves, patenkančias iš įvairių 
pusių į vieną valstybinį tautų sugyvenimą. 


1920 metų rugpjūčio 9 d. 

Pirmadienis 

Vakarykštės žinios apie bolševikų užimtą Varšuvą nepasitvirtino. Matyt, jos buvo 
per anksti paskleistos. Vis dėlto Varšuvoje rimta padėtis. Buvo užimtas Pšasnyšas 


ir bolševikai artėja prie Mlavos ir Cechanuvo, siekdami perimti geležinkelį, vedantį 


212. Šaulys Jurgis. 
213. Bielskis Vaclovas. 

į Gdanską, ir greičiausiai juda Modlino ir Plocko kryptimi. Iš Pšasnyšo linija drie- 
kiasi maždaug į Ružaną [Różan], iš ten per Astravo, Vengruvo (Węgrów) apskritis 
iki Sokoluvo (Sokolėw) (lenkų pranešime sakoma: „į vakarus nuo Sokoluvo“). Ties 
Bugu linija driekiasi kažkur vakariniu krantu iki Kodenio miestelio, šiek tiek į pi- 
etus nuo Bresto. Nuo Kodenio iki Voluinės Vladimiro bolševikai dar Bugo neper- 
žengė. Tad Chelmo žemėje jų dar nėra. Rytų Galicijoje iš dalies linija driekiasi ties 
Seretu, iš dalies ties Strypa prie Bučačo. Brodų apylinkėse, tai yra pakeliui į Lvovą, 
lenkai prieš kelias dienas netgi sugebėjo laimėti, atrėmė bolševikus ir atkovojo Bro- 
dus. Laikinai karinė padėtis Galicijoje yra mažiau aktuali. Pagrindiniai veiksmai 
telkiami šiaurinėje atkarpoje - ties Varšuva. 

Grįžtu prie vakarykštės temos apie ložės posėdį. Užduotis, kurią turi įvykdyti 
mūsų masonų ložė ir kuri šiuo metu būtų labiausiai įgyvendinama, yra įtaka for- 
muojant valstybinius santykius Lietuvos rytuose ir jos politikai tenai. Ši užduotis be 
galo aktuali ir svarbi. Bet būtų gerai atlikta tik tuo atveju, jeigu mūsų organizacija 
būtų gausi, išsišakojusi į ložes, jeigu jai priklausytų įvairių tautybių Žmonės, kas 
atitiktų dabartinį tautinį pasiskirstymą Rytų Lietuvos žemėse. Mums reikia ne tik 
lietuvių, kurių, turiu vilties, nestokosime, bet ir lenkų, žydų, baltarusių. Tada ne tik 
per posėdžius, bet ir per konventus (seniūnus) galima išplėsti programą ir veikimo 
planą. Mūsų silpnoji vieta - neturime daug narių, vos ne vos suradome sąjungos lie- 
kanas ir sudarome tiktai vieną ložę, praktiškai, be lietuvių, nėra kitų tautų atstovų 
ne tik tarp brolių, bet ir tarp kandidatų jais tapti. Gali būti per daug forsuojama są- 
jungos plėtra, nes narių priėmimas dėl būtinybės, žmonių parinkimas, atsižvelgiant 
įjų politines vertybes, moralę, trunka ilgai. Būtent todėl vakar iškėliau klausimą: ar 
būtina mums egzistuoti? Ir su malonumu tenka pripažinti, kad broliai labai prisiri- 
šę prie mūsų organizacijos ir kad tie ryšiai, kurie mus jungia į ložę, jiems yra labai 
brangūs. Visi - mažiausiai Janulaitis, kuris trumpiausiai yra masonas, - karštai pa- 
rėmė atgimusios organizacijos gyvavimą. Buvo priimtos kandidatūros dabartinio 
premjero dr. Griniaus ir vidaus reikalų ministro, buvusio Kauno apygardos teismo 
prokuroro Skipičio"*. Kadangi praktiškai visi šiuos žmones asmeniškai pažįstame 
arba turime konkrečių žinių apie juos, tad nusprendėme atsisakyti normalios tyri- 
mo procedūros ir priimti juos iškart, kito posėdžio metu. Brolį Sleževičių įgaliojome 
pasikalbėti su jais ir įsitikinti, ar jie pageidauja tapti mūsų ložės nariais. Pasiūliau 
lenko Lukomskio kandidatūrą, bet ji buvo atmesta, nes netgi lietuviai jam prie- 
kaištauja, kad sėdi ant dviejų kėdžių, kad yra nesąžiningas ir netgi melagis. Paga- 
liau ir pats turiu pripažinti: nuolatos su juo bendraudamas Lenkų informaciniame 


214. Skipitis Rapolas. 

biure, visą savaitę vykusiuose susirinkimuose, įsitikinau, kad jis nėra aiškus, vie- 
nalytis, kad stengiasi laviruoti ir būti „savas“ tokiems, kaip Jančevskis, Velhorskis, 
Budzynskis*, kurie vis dar siekia įgyvendinti imperialistinę lenkų koncepciją, kaip 
ir tokiems, kaip aš, Zygmuntas Jundzilas, deputatas Grajevskis, kurie-atvirai pa- 
laiko Lietuvos valstybingumą. Na, pagaliau apie Lenkų informacijos biurą, kurio 
susirinkimuose dalyvavau, parašysiu atskirai. Kai nebuvo patvirtinta Lukomskio 
kandidatūra, pasiūliau Grajevskį, kurį labai vertinu už jo protą, širdį ir teisingumą. 
Iš esmės ši kandidatūra buvo priimta, o brolis Kairys gavo pavedimą jį „sekti“ - tai 
reiškia ištirti jo asmenybę. Labai norėčiau, kad Grajevskis mums priklausytų. Ne 
tik vertinu jį, bet ir įsitikinau, kad jis labai nuoširdžiai prisirišęs prie Lietuvos. Su 
žydų kandidatūromis nekas. Lietuviai, pažįstantys Kauno žydus, neranda nė vieno 
tinkamo. Nėra nė vieno kandidato į baltarusių atstovus. 


1920 metų rugpjūčio 10 d. 
Antradienis 


Laikraščiai tyli. Nėra jokių naujienų iš karo lauko. Išskyrus žinias, kad bolševikai 
tyčia vilkina susitikimą su lenkais dėl taikos derybų. Lenkai juos apskundė Tau- 
tų Sąjungai ir kaltina bolševikus piktavališku elgesiu - šis skundas platoniškas, jo 
reikšmė geriausiu atveju vien tik moralinė, nes Sovietų Rusija nepriklauso Tautų 
Sąjungai ir tyčiojasi iš jos taip, kaip ir iš Antantės. Viename iš pranešimų kalbama, 
jog Leninas kažkur pasisakė, kad atseit šiandien taika su Lenkija buvo pasirašyta, 
nes raudonoji armija nebūtų paklausiusi įsakymo ir nesustotų. Tai gali būti tiesa. 
Lvovas ir Varšuva - du pagrindiniai bolševikų tikslai, galbūt dar vadinamasis lenkų 
koridorius ties Gdansku, atkertantis Vokietiją nuo jūros išilgai kairiojo žemutinės 
Vyslos kranto. 

Vakare pas Zygmuntą Jundzilą sutikau vieną poną, šiandien atvykusį iš Var- 
šuvos; jis tiesiai iš stoties čia užsuko. Iš Varšuvos jis išvyko trečiadienį, važiavo į 
Prūsiją - Tčevą ir Karaliaučių, paskui į Klaipėdą. Jis pasakoja, kad lenkų armijoje 
yra didžiulis dezertyravimas ir nenoras kovoti. Prieš savaitę Varšuvoje panikos dar 
nebuvo, bet daugelis žmonių traukia į Vakarus, traukiniai sausakimši. Varšuva ir 
visa Lenkija į vakarus užlieta išeivių iš rytų, pietų ir šiaurės, iš Baltosios Rusios, 
Lietuvos, Ukrainos, Rytų Galicijos, Kongresuvkos šiaurės rytų ir Rytų apskričių, 
bangos. Suprantama, Varšuvos spaudoje ir pasakojimuose pilna nebūtų dalykų. Ten 
pasakojama, kad Kauną užėmė bolševikai, kad lietuvių valdžia nuversta. 


215. Budzynskis Viktoras (Budzynski Wiktor; 1888-1980), dvarininkas, 1924-1925 m. lenkų kul- 
tūrinės organizacijos „Pochodnia“ pirmininkas, Seimo narys. 

Nuo ryto iki 430 po pietų sėdėjau teismo civiliniame posėdyje, kuriam vado- 
vavo teisėjas Preisas, dalyvaujant man ir Budreckui. Nežavi manęs sėdėjimas po- 
sėdžiuose. Daug labiau man patiko baudžiamosios bylos Lomžoje, kurioms pats 
vadovavau! 

Lig šiol nieko nežinau apie mano brošiūros, kurioje gvildenu Rytų Lietuvos 
klausimus, likimą. Gal ji visai neišvys dienos šviesos. Gaila būtų, nes ji man atrodo 
reikšminga. Ji jau savaitė guli pono, o tiksliau kunigo, Lietuvos užsienio reikalų mi- 
nistro daktaro Griniaus kabinete, Purickio rankose. Į jo rankas pateko, kai Šaulys 
su Kairiu perskaitė ir pareiškė, kad visiškai pritaria mano nuomonei, tačiau patys 
nesiėmė jos leisti. Šaulys man pasiūlė eiti į leidyklą „Švyturys“ arba patarė leisti ją 
pačiam valstybinėje spaustuvėje. Jis tikino, kad išleidimui suteiks man 5000 mar- 
kių kreditą iš savo lėšų. Bet „Švyturys“ man pasakė, kad turi begales rankraščių 
ir problemų su spausdinimu ir popieriumi, kad, ko gero, tik Kalėdoms ją galėtų 
išleisti, o tai jau būtų netikslinga. Savarankiškai leisti būtų per sunku, nes praktiš- 
kai neįmanoma gauti popieriaus, o ir Šaulys išvyko į Rygą, į Baltijos šalių konfe- 
renciją. Prieš ten išvykdamas mane nukreipė pas Purickį, su kuriuo kalbėjosi apie 
mano rankraštį. Pas Purickį buvau praėjusios savaitės pirmadienį. Mane sutiko su 
ypatingu mandagumu, negailėjo komplimentų, užsiminė, kad norėtų su manimi 
geriau susipažinti ir daugiau pasikalbėti, kad mano darbas Lietuvoje galėtų būti la- 
bai vertingas ir kad apie tai mums reikės pasikalbėti. Palikau jam kelioms dienoms 
rankraštį, kad galėtų jį peržvelgti, o po to turėjome susitikti ir pasikalbėti apie jo 
leidimą. Pabrėžiau, kad brošiūra negali būti išleista kaip oficialus leidinys ir kad, 
savaime aišku, joje išdėstytos mano asmeninės mintys, kurios keistis negali. Pasta- 
rosiomis dienomis kelis kartus ėjau pas Purickį, bet jo neradau, o tomis valandomis, 
kuriomis jį galiu rasti, paprastai aš esu užimtas. Matyt, Purickis, pats labai užimtas 
žmogus, mano brošiūros reikalų per daug į širdį neima. Iš kunigo Tumo žinau, kad 
davė ją peržvelgti ponui Klimui*“, vienam iš garsiausių Užsienio reikalų ministeri- 
jos darbuotojų. Rytoj pasidomėsiu šiuo reikalu. Jeigu lietuviai ignoruos tokias nuo- 
mones, kaip mano, padarys didžiulę politinę klaidą. Jie neturi laikytis tikslių mano 
minčių, konkrečios išvados neturi sutapti su jų pozicija, nes ne tai esmė, ne apie tai 
tokios brošiūros kaip mano. 


216. Klimas Petras (1891-1969), teisininkas, istorikas, publicistas, redaktorius, diplomatas, užsie- 
nio reikalų ministras, 1918 m. vasario 16 d. Lietuvos Nepriklausomybės akto signataras. 1920 m. 
taikos derybose su Sovietų Rusija atliko sekretoriaus pareigas, o 1921 m., tarpininkaujant Tautų 
Sąjungai, su kitais lietuvių delegacijos nariais derėjosi su Lenkija, 1922 m. vasario mėn. buvo Lie- 
tuvos vyriausybės delegacijos, dalyvavusios Genujos konferencijoje, narys, rengė dokumentus 
dėl rytinės Lietuvos sienos. 

1920 Metų rugpjūčio 1 d. 
Trečiadienis 


Šios dienos laikraščiai rašo, kad bolševikai atkirto geležinkelio bėgius, jungian- 
čius Varšuvą su Gdansku, tai reiškia, kad jie užėmė Mlavą ir Cechanuvą. Įdomu, 
ar žygiuos iš čia toliau išilgai prūsų sienos Torunės kryptimi ir į lenkų „korido- 
rių“ iki Gdansko, ar sugrįš į Modliną ir organizuosis forsuoti Varšuvą. Kairiajame 
Narevo krante, trikampyje tarp Narevo ir Bugo, vis dar laikosi linija ties Astravu 
(Ostrovu). Sedlcių kryptimi bolševikai užėmė Palenkės Bialą. Vietinė lenkų sė- 
kmė ties Brodais pakeliui į Lvovą buvo papildyta dar viena sėkme - lenkai atėmė 
Radzivilovą iš bolševikų. Rytų Galicijoje kovos vyksta tarp Sereto ir Strypos. Nors 
bolševikų ofenzyva Lenkijoje vyksta sistemingai ir pagal planą, vis dėlto pastebi- 
mas jos lėtėjimas, Lietuvoje ir Rusijoje buvo kariauta greitesniu tempu, tai reiškia, 
kad lenkų pasipriešinimas ten yra stipresnis. Mlavos ir Cechanuvo užėmimas bol- 
ševikų ofenzyvoje yra reikšmingas faktas, nes jis mums atskleis kitus bolševikų 
kampanijos planus. 

Šiandien gavau laišką iš Jakšuko. Tai pirmasis laiškas su detalėmis, nuo kada 
esu išvykęs iš Bagdoniškio. Bagdoniškyje viskas tvarkoj. Jakšuko laiškas alsuoja 
optimizmu. Jis man siunčia 1000 markių, kad toliau nusiųsčiau jas Papai į Vilnių. 
Panašu, kad pastaruoju laiku dienoraštyje nieko nerašiau apie Papą. Taigi jis neat- 
vyko iš Vilniaus, nors prieš lenkams apleidžiant Vilnių, jau turėjo leidimą važiuoti 
į Kauną. Įtariame, įstrigo Vilniuje ir nepabėgo į Lenkiją. Vilniuje gyveno pas dė- 
dienę Boleslavovą Romerienę, o kadangi, kiek girdėjau, ir ji pasiliko, tad greičiau- 
siai Papa yra pas ją. Kelis kartus bandžiau su Papa susisiekti arba pasiklausinėti 
apie jį, bet veltui. Dabar, kai netrukus iš Vilniaus bus evakuoti bolševikai, ko gero, 
pavyks Papą partraukti į Bagdoniškį, jeigu jis išties yra Vilniuje. 

Naudodamasis laisvu laiku, kol nevyksta teismo posėdžiai, šiandien prieš pie- 
tus užsukau į buvusios Tarybos pastatą, esantį Donelaičio gatvėje, kad pagaliau 
iš Purickio sužinočiau, koks mano rankraščio likimas. Kadangi turėjau reikalų ir 
pas premjerą Grinių, pirmiausia nuėjau pas jį (norėjau gauti vienkartinį biuletenį 
Vilniui, kurį projektavo Moravskis; pasak Moravskio, vyriausybė turėjo duoti kre- 
ditą šiam vienkartiniam biuleteniui. Jo reikėjo, kadangi bolševikai buvo uždarę 
visus nekomunistinius leidinius Vilniuje ir Grinius sutiko, kad aš jį redaguočiau; 
tad jeigu biuletenis būtų spausdinamas, būčiau paprašęs padėti jį rengti Zygmunto 
Jundzilo, kunigo Tumo ir Janulaičio; bet paaiškėjo, kad po paskutinio susitarimo 
dėl Vilniaus evakavimo Vilniaus spauda vėl išeina, tad vienkartinio biuletenio idė- 
ja atkrenta). Būdamas pas Grinių sužinojau, kad jis turi mano rankraštį. Pasiėmė 

iš Purickio, kad asmeniškai jį peržvelgtų. Kol kas perskaitė tik jo pradžią. Prie 
rankraščio buvo pridėtos kažkokios pastabos, greičiausiai Klimo rašytos, kuriam, 
kiek žinau, jį skaityti davė Purickis. Iš Griniaus kalbų supratau, kad mano pozicija 
Rytų Lietuvos atžvilgiu nesutampa su vyriausybėje dominuojančiomis pažiūromis. 
Įvyko nesusipratimas, nes, kaip supratau iš Griniaus žodžių, tie ponai mano, kad 
savo darbe propaguoju federaciją su Lenkija, tuo tarpu yra atvirkščiai: aš kovoju su 
vadinamąja federacine (Pilsudskio programa Lietuvos atžvilgiu) programa. Ir vien 
kalbėdamas apie ateities perspektyvas parodau galimybę tam tikromis sąlygomis 
kooperuotis tautoms nuo Suomijos iki Rumunijos, bet ne čia slypi mano darbo 
esmė. Antra, matyt, visa mano valstybinės politikos programa, liečianti rytinę ša- 
lies dalį, nesutampa su Purickio greičiausiai todėl, kad mano idėja yra susieti tas 
žemes su Lietuva, išsaugant jų individualumą ir išlaikant jų santykį su valstybe, re- 
miantis laisvos vidinės sąjungos principais. Tuo tarpu panašu, kad Purickis spren- 
dimo būdų ieško pažeminant ir pavergiant lenkų elementą. Aišku, nei su Purickiu, 
nei su vyriausybe nesiderėsiu, nes ne to siekiau, kad brošiūra būtų vyriausybinis 
leidinys, ieškojau būdų, kurie palengvintų man ją išleisti, ji tėra mano vidinis bal- 
sas, mano minties ir laisvos, pilietinės, nevyriausybinės koncepcijos išraiška. Atsi- 
imsiu savo brošiūrą. Palikau ją Griniui tik dviem dienoms, nes prašė, kad leisčiau 
jam perskaityti. 


1920 metų rugpjūčio 12 d. 
Ketvirtadienis 


Laikraščiai nieko nerašo apie karą. Galima tai laikyti lenkų sėkmės rodikliu, nes 
noriu pabrėžti, kad vis dėlto lietuvių laikraščiai mieliau rašo apie lenkų kariuo- 
menės nesėkmes nei atvirkščiai. Tad, nors bolševikų pergalė faktiškai pašalino 
Lenkiją iš Vilniaus ir Rytų žemių, į kurias teisėtai pretenduoja Lietuva, suteikė Lie- 
tuvai palankių taikos sąlygų su Rusija ir galimybę faktiškai apimti tas teritorijas, 
iki šiol Lenkijos kvestionuojamas, turėtų būti pageidavimas, kad Rusijos laimė- 
jimas nebūtų absoliutus ir būtų pristabdomas lenkų pasipriešinimo. Bolševikinė 
Rusija yra demokratinių tautinių valstybių antitezė, tokia, kuri nors iki šiol buvo 
įkūnyta tiktai Rusijoje, pasėjo daigus visose tautose ir valstybėse, neatsižvelgiant 
į jų individualumą. Bet iki šiol bolševikų pavojus tautinių valstybių santvarkoms 
dar nebuvo iki galo įsisąmonintas, bent jau buržuazinės tautos dar nepatikėjo re- 
alia šio pavojaus grėsme. Jeigu tatai įsisąmonintų ir tuo patikėtų, turėtų vengti 
tarpusavio santykių aiškinimosi ir laikinai susijungti bendram pasipriešinimui. 
Bet kol tai neįvyko, pirmame plane lieka tarpusavio konkuravimas ir sąskaitų 

suvedinėjimas. Lenkija iki šiol formaliai neišsižadėjo Vilniaus ir Lietuvos rytinių 
apskričių, o kol to nepadarė, Lietuva turi pagrindo baimintis ir negali be baimės 
galvoti apie tai, kas nutiktų, jeigu Lenkija sugebėtų nugalėti bolševikus. Netgi jei 
Lenkija, priversta aplinkybių, formaliai išsižadėtų savo pretenzijų į Vilnių ir ryti- 
nes žemes, tuomet kiekvienas galėtų Lietuvai garantuoti, kad, pasitaikius pirmai 
progai ir pasikeitus sąlygoms, negrįš prie savo ikšiolinių pretenzijų, slypinčių len- 
kų tautinėje pasąmonėje, net ekonominiuose ir politiniuose Lenkijos santykiuose 
giliau nei formalūs aktai, padiktuoti aplinkybių. Todėl Lietuvos požiūris į lenkų ir 
bolševikų karą yra dvilypis: pavojingas yra bolševikų laimėjimas, bet lenkų laimė- 
jimas taip pat pavojingas, jeigu su juo gali sietis lenkų politikos Rytuose grįžimas. 
O tos tendencijos Lenkijoje yra gyvos ir nebuvo atmestos. Tad lietuviai siekia to, 
ko negalima išbraukti iš tautinių lenkų nuostatų, būtų bent jau išbraukta iš ga- 
limybių rato, kad kol kas Lietuva, kaip valstybė, galėtų įsitvirtinti savo žemėse. 
Todėl lietuviai, nepaisydami bolševikų keliamo pavojaus, vis negali apsispręsti ir 
būti palankūs lenkų kariuomenei, nors karas jau vyksta Lenkijos žemėje. Suprantu 
jų mąstyseną ir neneigiu, kad ir aš asmeniškai, pritardamas Rytų žemių prijungi- 
mui prie Lietuvos, jaučiu ir protauju taip pat. Bolševikų pavojus yra didžiulis, bet 
jis kitokio lygio. Tai kataklizmas, kuris galbūt pargriaus visą Europą, užlies ją ir 
prašėls kaip tornadas. Daug ką jis gali sunaikinti, bet anksčiau ar vėliau šio tvano 
vandenys nutekės, o tuomet į paviršių išnirs tos pačios problemos ir sąskaitos tarp 
tautų, kurios yra šiandien ir kurios yra pastovios. Problemos, išplaukiančios iš 
lenkų ir lietuvių santykių, buržuazinės visuomenės sferose nekinta, o bolševizmo 
keliamas pavojus yra tiktai kataklizmo pavojus, Rusijos viešpatavimas, kaip tau- 
tinės valstybės, Lietuvai, ko gero, kelia mažesnių pavojų, nei lenkų siekis turėti 
Vilnių ir rytines jo apskritis. 

Viską suprantu. Bet būtent todėl, kad Lietuva galėtų sujungti rytines žemes, tai 
yra jas asimiliuoti į valstybę, turėtų ne mechaniškai jas užvaldyti, bet pritaikyti 
bendradarbiavimo valstybėje principus. Būtent tai įrodo mano brošiūra ir iš čia 
išplaukia mano rekomendacijos dėl valstybinės politikos programos Vakaruose. 
Jeigu Lietuva atsisakys šio kelio, gali pralaimėti Rytuose. Be šito, yra dar kitas 
momentas. Rytuose gali būti kitas supratimas apie valstybinės Lietuvos politikos 
programą Rytuose - kalbu apie vidinę politiką. Svarbiausias momentas, slypin- 
tis mano brošiūroje, yra tas, kad dabar, kai Lenkija kvestionuoja Vilnių Baltijos 
konferencijoje, brošiūra būtų Lietuvos lenko balsas, kalbantis apie problemą vien 
tik Lietuvos valstybėje, vidinės politikos perspektyvoje, taigi absoliučiai už bet 
kokio valstybingumo kvestionavimo ribų. Lietuvos valdžios sluoksniai šio fakto 
nevertina. 

1920 Metų rugpjūčio 13 d. 
Penktadienis 


Abiejų kariaujančių šalių pranešimai paskelbti šios dienos laikraščiuose (Lietuva ir 
vėl mini kovas ties Cechanuvu ir Mlava, dešiniajame bolševikų sparne, toliau tarp 
Narevo ir Bugo jokių konkrečių vietovių nemini; kairiajame Bugo krante kovos 
vyksta į vakarus nuo Vengruvo ir į rytus bei pietus nuo Sedlcių; iš ten linija drie- 
kiasi į Vlodavą ir toliau maždaug išilgai Bugo; Sokoluvo apylinkėse linija krypsta 
į rytus ir eina kažkur per [-..]*7 ir Gorochovą Volynėje. Apie padėtį Broduose, kur 
pastaruoju metu lenkams sekėsi, aiškių žinių nėra. Rytų Galicijoje linija eina tarp 
Sereto ir Strypos upių. Bolševikų pranešime užsimenama apie Bučačo ataką. Bolše- 
vikų kovos ir pažangos centras šiuo metu atrodo yra šiaurės Chelmščyzna, Palenkė 
ir apylinkės į šiaurę nuo Varšuvos, spinduliu maždaug nuo Vengruvo iki dešiniojo 
Narevo kranto fortifikacijų, o baigiasi Modline. 

Šiandien atsiėmiau savo brošiūros rankraštį apie Rytų Lietuvą iš Griniaus. Pra- 
radau viltį, kad man pavyks jį išleisti. Bet kadangi esu įsitikinęs, kad jis reikšmingas, 
ir manau, kad mano mintys, išdėstytos brošiūroje, yra labai gyvybingos, norėčiau, 
kad ji kokiu nors būdu taptų naudinga. Tad šiuo tikslu dar užvakar nuėjau pas kuni- 
gą Tumą ir pasiūliau jam surengti diskusijų vakarą, skirtą Rytų Lietuvos problema- 
tikai, kad mano referatas būtų jo įvadas. Referatas būtų mano rankraštis. Kunigas 
Tumas mielai sutiko ir pasiūlė, kad toks vakaras įvyktų kitą trečiadienį. Sekmadienį 
turime susitikti ir sužinosiu, ar tokį vakarą pavyks organizuoti. Tumas norėjo, kad 
referatas būtų viešas su laisva įžanga, bet aš jam pareiškiau, kad verčiau referatas su 
diskusija ne viešai, o konkrečiame, nors ir dideliame kviestinių asmenų rate. Žmo- 
nės turėtų būti pakviesti iš įvairių partijų, stovyklų, lietuviškų politinių krypčių ir 
leista dalyvauti lenkams. Dėl kelių priežasčių geriau, kad tas vakaras kol kas nebūtų 
viešas. Pirma, mano teisėjo pareigos apsunkina viešus politinius pasisakymus, ku- 
rie yra dar ginčytini ir gali sukelti aštrius nuomonių nesutarimus, o antra, tokia 
svarbia problema kalbant mano išvados ir nuomonė geriau tegul būna pateikta tam 
tikram žmonių sluoksniui, nes galbūt dar pats diskutuojant pasidarytas išvadas pa- 
koreguosiu. Nors esu naujokas šioje valstybėje ir nemanau, kad būtų tikslinga mesti 
savo išvadų puokštę visuotinei diskusijai, kai tai tėra vien tik bandymas apžvelgti šią 
problemą. Todėl, norėdamas išleisti brošiūrą, nenorėjau jos pasirašyti savo vardu ir 
pavarde, būčiau ją pavadinęs bevardžio Lietuvos piliečio lenko balsu. 

Kunigas Tumas užsiminė, kad tam tikri sluoksniai prieš mane rezga intrigas, 
norėdami mane diskredituoti. Galbūt. Maniau, jeigu tai tiesa, tos intrigos kiltų tam 

tikruose lietuvių sluoksniuose, būtent tokiuose, kurie riusiteikę nacionalistiškai ir 
yra priešiški bet kokiai lietuvių ir lenkų susitarimo idėjai šalyje, kur jaučiama mano 
pilietinė vienijanti pozicija, sudaranti susipykusių vienos Tėvynės sūnų taikos tiltą. 
O manyje ieško pavojaus užmigdyti lietuvių budrumą ir todėl, šio budrumo vardan, 
jų nuomone būtino, norėtų iš anksto įskiepyti lietuvių nepasitikėjimą manimi. Net 
neabejoju, kad toks santykis su manimi tam tikruose ultranacionalistiniuose lietu- 
vių sluoksniuose egzistuoja. Net kadaise prieš karą, kai lenkų ir lietuvių nesutarimai 
nebuvo tokie dideli, kokie yra dabar, man pasitaikydavo jausti tokį žmonių santykį, 
pavyzdžiui, iš kunigo Dambrausko-Jakšto*, Antano Smetonos. Bet kunigas Tumas 
omenyje turėjo kitokias intrigas. Bandymus, išplaukiančius iš tam tikrų lenkiškų 
šaltinių, diskredituoti mane lietuvių akyse. Kunigas Tumas užsiminė: kai vieną kar- 
tą pasikalbėjus lietuviams su lenkais lietuviai citavo mane, pateikdami kaip pavyz- 
dį lenko, kuris moka suderinti savo lenkiškumą su nuosekliu lietuvišku pilietišku 
požiūriu, į ką lenkų šalis atsiliepė, kad lietuviai esą naivūs, jeigu manimi tiki, nes 
po tariamu pilietiškumu slepiu visiškai kitas tendencijas, ir lietuviai patys įsitikins, 
kad esu jiems pavojingesnis už tuos lenkus, kurie atvirai stoja lietuviško valstybin- 
gumo opozicijon. Net įdomu, iš kokių lenkiškų sluoksnių tai plaukė. Vakare sklido 
gandai, besiremiantys prancūzų misija, kad bolševikai užėmė Radzyminą. Jeigu tai 
tiesa, rodytų didžiulę bolševikų ofenzyvos pažangą. Radzyminas jau prie pat Var- 
šuvos, beveik jos priemiestis. Nepasakyta, kad tai turi būti tiesa, nes jeigu imsime 
pjūvį linijos, jungiančios Cechanuvą su Vengruvu, tai Radzyminas nėra labai nuo 
jos nutolęs. 


1920 Metų rugpjūčio 14 d. 
Šeštadienis 


Šiandien laikraščiuose lenkai perskaitė vėl labai skaudžias žinias. Paskelbti lenkų 
ir bolševikų pranešimai. Pasitvirtina vakar vakaro žinia dėl Radzymino. Bolševi- 
kai yra prie pat Varšuvos. Dešiniajame bolševikų sparne linija driekiasi toliau ties 
Mlava ir Cechanuvu. Jau paimti Makuvas [Maków], Pultuskas. Toliau Varšuvos 
atkarpoje kovų linija pagal lenkų pranešimą eina per Vyškuvą, Tluščių, Kalušyną, 
Želechuvą. Toji linija puslankiu gaubia Varšuvą, yra artimiausioje jos kaimynystėje. 
Bolševikų pranešimas papildo, kad paimtas Radzyminas, kas dar labiau priartina 


218. Dambrauskas-Jakštas Adomas (1860-1930), dvasininkas, prelatas, filosofas, teologas neo- 
tomistas, kritikas, matematikas, poetas. Kauno kunigų seminarijoje dėstė filosofiją. 1922 m. su 
kitais įsteigė Lietuvių katalikų mokslų akademiją, buvo jos pirmininkas, nuo 1933 m. - aka- 
demikas, 


230 


juos prie Varšuvos. Toji linija čia pat prieina iki Vyslos. Kalušynas rodo, kad Sedlcės 
yra jau bolševikų rankose, dėl ko visa Palenkė yra prarasta. Nesu tikras, kur yra 
Želechuvas. Mano žemėlapyje į vakarus nuo Lukuvo ir į šiaurę nuo Demblino ran- 
du vietovę, pažymėtą „Želejevo“ vardu. Manau, tai būtent ir yra Želechuvas. Tokiu 
būdu ir Lukuvas būtų bolševikų rankose. Linija Cechanuvas-Radzyminas-Kalu- 
šynas-Želechuvas vienu sparnu ar kampu taikytųsi į Modliną, antru - į Dembliną, 
šachuodamas abi Vyslos tvirtoves, tuo tarpu jos centras iš fronto taikosi į Varšuvą. 
Nuo Želechuvo linija pakrypsta į pietryčius ir bėga ties Bugu į Vlodavą, kurią jau 
bolševikai paėmę. Netiesiogiai grėsmė kyla ne tik Chelmui, bet ir Liublinui. Toliau 
linija driekiasi Bugu į Sokalio apylinkes. Netoliese, Galicijos šiaurryčiuose, tarp So- 
kalio ir Brodų, pranešimai mini kovas Radechivo (ar Radziechovo) ir Toporivcių 
linijoje; tai rodo, kad Brodai vėl perėjo į bolševikų rankas. Ties Tarnopoliu ir Buča- 
ču vyksta kovos, bet dar nieko aiškaus. Jeigu taip ir toliau vyks, Varšuvą užimti jau 
labai trumpo laiko klausimas. Nors kliūtį sudaro sunkiai forsuotina Vysla, per kurią 
persikelti nebūtų lengva, bet vienu metu sudavus smūgius į Modliną ir Dembliną 
ir dėl stebėtinai silpno lenkų pasipriešinimo šiame sostinės ir politiškai bene svar- 
biausio fronto ruože sunku tikėtis, kad tai būtų bolševikams kliūtis užimti Varšuvą. 
Pagaliau, regis, lenkai daugiau dėmesio rodo Lvovo negu Varšuvos gynimui. Gal tai 
kyla iš įsitikinimo, kad Varšuva politiškai negali būti Lenkijai kvestionuojama, tuo 
tarpu Lvovas kelia labai stiprių abejonių; jeigu jį prarastų, atgauti teisę politiniu ir 
tarptautiniu keliu būtų be galo sunku. Todėl, nors Varšuvai ir grėstų pavojus, Lvovą 
Lenkija trokšta ginti visomis savo išgalėmis, kad tik jo iš rankų nepaleistų. Šiandien 
vakare imta kalbėti, jog atėjo žinia, kad Lenkija su bolševikais sudarė paliaubas. Ar 
tai tiesa, nežinau. Tiek jau girslų pasirodė pernelyg ankstyvų. 

Galvoju persikelti į teisėjo postą Vilniuje, kai tik pradės ten organizuotis Apy- 
gardos teismas. Nors jau veikiai Vilnius turi būti evakuojamas ir nors buvo jau skel- 
biama, kad teismus bolševikai užleido Lietuvai, bet iki dabar nesigirdi, kad vyriau- 
sybė konkrečiai imtų Vilniuje telkti teismus ar bent jau Apygardos teismą. Pagaliau 
dėl kvalifikuotų juridinių darbuotojų ar net užsiimančių teismo praktika, tegul ir 
ne teisininkų, baisaus stygiaus, kuris jau ligšiolinėje Lietuvos teritorijoje yra labai 
jaučiamas, organizuoti ir darbui paleisti teismus Vilniaus krašte būsią nepaprastai 
sunku. Labai norėčiau būti pakviestas į talką Vilniuje ir organizuoti teismus. Bet 
nežinau, ar kompetentingi Lietuvos sluoksniai laikys valstybės interesams „saugiu 
dalyku“ prileisti prie tokių darbų mane, lenką, nepaisant palankaus mano požiūrio 
į Lietuvos valstybingumą. Mano supratimu, pakviesti dalyvauti organizaciniuose 
darbuose bent kelis lenkus, tokius, regis, tikrus, kaip aš, sukeltų vien tiktai teigiamą 
įspūdį tenykščiams žmonėms, bet pats siūlytis nebandysiu. Lietuviai, regis, esantys 

tokie tikri dėl savęs, kad tokios klaidos nesibaimina. Šiaip ar taip, manau, jeigu jau 
ne organizaciniams darbams, tai bent į teisėjo postą mane Vilniuje turėtų mielai 
priimti. Dėl to vakar teisingumo ministrui Karobliui** tarnybiškai pareiškiau, kad 
siūlau savo kandidatūrą į Apygardos teisėjus Vilniuje. Karoblis tai priėmė savo ži- 
nion. Zygmuntas Jundzilas taip pat yra linkęs stoti į Vilniaus apygardos teismą. Iš 
visų jėgų jį palaikau. 

Vakar pradėjau ir šiandien baigiau pirmą motyvuotą nuosprendį lietuvių kalba 
baudžiamojoje byloje. Tai mano debiutas lietuvių kalba motyvuoti nuosprendžius, 
ko visuomet siekdavau. Atrodo, neblogai susidorojau su lietuvių kalbos forma. 


1920 metų rugpjūčio 15 d. 
Sekmadienis 


Jokių naujienų apie karą. Laikraščių sekmadienį nebuvo. 

Nuėjau šiandien į pavakarę pas kun. Tumą pasiteirauti dėl mano pasiūlytos dis- 
kusijos ir referato. Tumas man atsakė, kad taip, jų partinėje sueigoje („Pažangos“ 
partijos, kurios organas yra Tumo redaguojama Tauta, labai mielai pritarta tokio 
diskusinio pokalbio siūlymui, juo labiau kad visiems labai įdomu susipažinti su 
mano pažiūromis ir dabartiniu idėjiniu veidu lietuvių klausimais, be to, santykių su 
Lenkija. Ta proga iš Tumo sužinojau daug įdomių dalykų, apie kuriuos nieko anks- 
čiau nežinojau. Pasirodo, mano asmuo lietuvių politiniuose sluoksniuose yra įvairių 
nuomonių ir svarstymų objektas. Tumas teigia, kad mano kandidatūra yra labai 
rimta, kaip jis sako, į Vilniaus „generalgubernatoriaus“ postą, kitaip sakant, kažkas 
panašaus į Lietuvos vyriausybės vietininką ar gal veikiau į įgaliotinį rytinei sričiai, 
išlaisvintai iš lenkų ir bolševikų okupacijos. Jau kelias savaites gvildenama mintis, 
kad Vilniuje reikia turėti specialų Lietuvos vyriausybės pavaduotoją. Mąsto apie tai 
lietuviai, tokį pat projektą pateikiu ir aš savo brošiūroje, siūlydamas pereinamuo- 
ju laikotarpiu sukurti savarankišką ministeriją rytinėms sritims; šį projektą, mano 
iniciatyva, pritaikė Lenkų informacijos biuras, kuris pagaliau išplėtė jį į atskirą Rytų 
Lietuvos administraciją, administraciją su kone įstatymų leidžiamąja valdžia, per- 
sistengdamas, mano manymu, nes iš to projekto daro d priori kantoninio separatiz- 
mo precedentą. Lietuvių projekte įsivaizduojamas kuklesnis dalykas - vyriausybės 
įgaliotinis, o ne visiškai atskira vyriausybė su savo įstatymais. Toks populiariausias 
įgaliotinis, kuriam abi šalys mielai pritartų, būtų Mykolas Biržiška, lietuvių pripa- 


219. Karoblis Vincas (1866-1939), teisininkas. Teisingumo ministru buvo K. Griniaus (paskirtas 
1920 m. birželio 19 d.), E. Galvanausko (1922 m. vasario 2 d.), L. Bistro (1925 m. rugsėjo 25 d.) 
ministrų kabinetuose. 

žįstamas už ligšiolinę veiklą Vilniuje; juo pasitiki Lietuvos lenkai ir vilniečiai, kurie 
žino, kad jis perpratęs Lietuvos lenkų mąstymą ir jausmus bei nori abi tautas suvie- 
nyti. Per visą lenkų valdymo laiką Vilniuje Biržiška buvo toks Lietuvos vyriausybės 
patikimas vyras, bet dabar atsisakė įgaliojimų, nes lenkų okupacijos metu įvykiai 
ir sunkus vaidmuo išsėmė jam jėgas. Girdėjosi, kad Lietuvos vyriausybė galvojo 
paskirti į tą vietą arba Noreiką, arba Antaną Smetoną, tačiau abi kandidatūros ne- 
tenkino Lietuvos kairiųjų, pagaliau abu kandidatai, atrodo, atsisakė jiems siūlomo 
posto. Taigi visai nežinojau, kad lietuvių sluoksniuose yra aptarinėjama ir mano 
kandidatūra. Tumas teigia, kad esama labai rimtų srovių, siekiančių man tą vai- 
dmenį paskirti, tik kad dėl mano kandidatūros keliama taip pat ir rimtų pastabų bei 
nuogąstavimų. Būtent mano kandidatūros priešininkai kelia aikštėn tai, kad tarna- 
vau lenkų legionuose, kad pernai važinėjau į Kauną su Pilsudskio siūlymais, kad ilgą 
laiką, kai čia kūrėsi Lietuvos valstybingumas, nedalyvavau šalies veikloje, kad paga- 
liau Lomžoje tarnavau lenkams. Todėl nuogąstaujama, kad prisisunkiau lenkiškos 
valstybinės ideologijos, kad šiandien tapau kitu žmogumi, negu buvau prieš karą, o 
gal net ir į Lietuvą grįžau su kažkokia slapta lenkų misija arba su slaptomis užma- 
čiomis veikti krašto viduje. Anaiptol nesistebiu dėl tų abejonių ir suprantu, kad lie- 
tuviai ima baugintis, ar tie pastarieji metai neturėjo man tokio ideologinio poveikio, 
kad būtų šiandien pavojinga patikėti man tokį atsakingą postą, nepatikrinus mano 
įsitikinimų dėl Lietuvos valstybingumo. Todėl juo labiau smalsu jiems pasiklausyti 
mano paskaitos, kad galėtų susipažinti ir gal net iškvosti, ko siekiu, kam simpati- 
zuoju ir kokie mano požiūriai. Noriu būti atviras. Tegul lietuviai sužino, koks esu, o 
aš turėsiu progą išmėginti savo siūlymus dėl Rytų Lietuvos ir gal, paveiktas diskusi- 
jos, pats juose kai ką pakeisiu. Ne tas „generalgubernatoriaus“ postas, kurį, abejoju, 
ar priimčiau, mane masina, bet rūpi susitarti dėl pilietinio bendradarbiavimo, kuris 
ims reikštis įvairiomis formomis. 


1920 metų rugpjūčio 16 d. 
Pirmadienis 


Nuo ryto šiandien kalbėta: atėjusi žinia, kad Varšuvą bolševikai paėmė. Popieti- 
nė Lietuva tą žinią patvirtino. Ne vyriausybė, o Vilniaus Eltos (Lietuvos valsty- 
binė telegrafo agentūra) telegrama, kuri naudojosi Vilniaus bolševikų šaltiniais, 
persakydama, kad vilniškė bolševikų valdžia gavo atitinkamą žinią, dėl ko įvyko 
iškilmingas paradas Vilniaus Katedros aikštėje ir vilniečių komunistų demons- 
tracinė „eisena“ per miestą (toje „eisenoje“ dalyvavo, kaip teigia Elta, apie 100 
jaunų Vilniaus žydų su 2 raudonomis vėliavomis - mažai imponuojanti Vilniaus 

gyventojų „jausmų manifestacija“). Ar toji žinia yra tikra, sunku žinoti. Vakare 
lenkų sluoksniuose šita žinia buvo neigiama, buvo teigiama, kad, prancūzų misi- 
jos duomenimis, iki dabar nėra apie tai jokio oficialaus pranešimo. Paskutiniais 
iš karo gautais oficialiais duomenimis, kurie buvo paskelbti šeštadienį, vis dėlto 
labai tikėtina, kad taip galėję ir atsitikti. Jeigu šitai pasitvirtintų, būtų tai didelės 
reikšmės faktas. Tuo pačiu karo veiksmai bus perkelti ir į kairįjį Vyslos krantą, 
kas strateginiu požiūriu vėlgi būtų sunkiai pervertinama reikšmė. Pirmiausia tai 
nulemtų Liublino likimą, jam grėsmė kyla iš dviejų pusių - iš rytų nuo Chelmo 
ir iš šiaurės nuo Lukuvo ir Demblino pusės. O kritus Liublinui ir bolševikams 
pasistūmėjus per visą liniją iki Vyslos, iš šiaurės vėl imtų grėsti Lvovui, kuriam iki 
šiolei pavojus grėsė tiktai iš rytų, ir veikiausiai priverstų lenkus pasitraukti iš visos 
Rytų Galicijos iki Sano linijos. Be šios žinios apie Varšuvos paėmimą, ką reikia dar 
patvirtinti, šiandienė Lietuva nepateikia jokių kitų karo naujienų ir jokių praneši- 
mų - nei lenkų, nei bolševikų. 

Reikėtų ką nors man užsiminti apie Lenkų informacijos biurą ir apie mano 
veiklą jame. Dėl to sustojau prie įvykių užrašuose ir to momento, kuomet turė- 
jęs būti Seime priimtas atsišaukimas, skirtas Rytų Lietuvos gyventojams. Tačiau 
tas atsišaukimas nebuvo priimtas. Buvo išbrauktas iš Seimo darbotvarkės, o vė- 
liau jo visiškai atsisakyta. Bet Lenkų informacijos biuro veikla, pagyvėjusi kuriant 
atsišaukimą, nenutrūko. Tuomet Informacijos biure besigrupuojančiuose sluoks- 
niuose išaugo viltys, kad bus surastas koks raktas susitarti su lietuviais dėl Rytų 
Lietuvos politikos, kas Lietuvos lenkams leistų imtis valstybinio bendradarbiavimo 
su tikrais lietuviais. Tatai sutapo ne tik su mano dalyvavimu biure, kuris jau pats 
įtraukė į veiklą svarstyti naujos mąstysenos veiksnį, dėl ko ir visa toji institucija 
pagyvėjo. Ji pagyvėjo dar ir todėl, kad į Kauną atvyko du nauji žmonės, kurie len- 
kmečiu gyveno Vilniuje ir aktyviai dalyvavo politinėje veikloje. Tai Aleksandras 
Meištavičius ir Zygmuntas Jundzilas. Abu buvo įtraukti į biuro veiklą. Abu šiek 
tiek kitaip mąstė apie Lietuvos valstybinius santykius ir santykius Vilniuje bei Lie- 
tuvos rytinėse apskrityse negu dauguma biuro narių, kurie vis dar gyveno lenkų 
intervencinės ideologijos tradicija su jos šūkiais - istorinė Lietuva federacijoje su 
Lenkija, o jei ne - tuomet pasidalyti lietuvių ir baltarusių katalikišką teritoriją tarp 
Lietuvos ir Lenkijos plebiscito principais. Abu - ir Meištavičius, ir Jundzilas - su- 
vokė lenkų politikos klaidas ir nenuoseklumą, kurių buvo gerai prisižiūrėję, suvokė 
Lenkijos militaristinį ir politinį pralaimėjimą. Tai gerai suprato ir įsisąmonino, kad 
Lietuvos lenkų visuomenė, neišskiriant Rytų Lietuvos ir Vilniaus, turėtų Lietuvos 
valstybingumo atžvilgiu laikytis lojalumo, tose pozicijose, Lietuvos valstybės vidu- 
je, ieškoti būdų, kaip spręsti savo tautines (o pagal Meištavičių, kuris buvo linkęs 

lenkiškumą tapatinti taip pat ir su dvarininkais, taip pat ir socialines) problemas. 
Skirtumas tarp jų buvo tiktai tas, kad Meištavičius prie tų išvadų prieidavo nebent 
tik dėl oportunistiškų savo požiūrių, tuo tarpu Jundzilas kreipė dėmesį į didesnes 
valstybines Lietuvos simpatijas, nes jis kažkaip instinktyviai laikėsi senųjų Micke- 
vičiaus skiepytų tradicijų. 


1920 Metų rugpjūčio 17 d. 
Antradienis 


Oficialaus patvirtinimo, kad bolševikai Varšuvą paėmė, nėra nei iš bolševikų, nei iš 
lenkų. Sklando gandai, kad tai netiesa. Jeigu dar šį kartą netiesa, labai netolimoje 
ateityje gali įvykti, jeigu neįvyks kas nors visiškai netikėto. Bolševikų linija labai 
priartėjo prie Varšuvos, šiuo metu sostinė yra jau tiesiogiai jų spaudžiama. Vaka- 
rykštis pranešimas apie Varšuvos užėmimą mus pasiekė tiktai iš Vilniaus bolševikų 
šaltinių. Kaip šiandien aiškina Lietuva, gandai apie Varšuvą Vilniaus politiniuose 
sluoksniuose nėra vienodi: tarp kita ko, yra ten pateikta ir tokia versija, kad Varšu- 
vos bolševikai nepaėmę, tik buvo užvaldyta vietinių Lenkijos komunistų ir pasta- 
rieji nori įsileisti į Varšuvą rusų bolševikų kariuomenę. Jeigu tai pasitvirtintų - būtų, 
mano manymu, - viena iš geriausių išeičių. Jei komunistinė revoliucija Lenkijoje 
gimtų ne automatiškai dėl svetimos invazijos kaip išorinės prievartos padarinys, o 
gebėtų atsiriboti nuo šių ir būtų savarankiškas lenkiškasis veiksnys, tuomet ir taptų 
tikrąja Lenkijos revoliucija, kuri nulemtų visuomeninius procesus ir tautos mąsty- 
seną. Nors rusiškasis bolševizmas jos nepagerbtų ir sutryptų ją, pakeisdamas pa- 
prasta iš išorės primestų rusiškų potvarkių kopija, tačiau ji sukurtų savo revoliucinį 
lakštą šalies socialiniame judėjime ir galėtų tautoje prasismelkti į liaudies sąmonę. 
Bet jeigu lenkiškasis komunizmas būsiąs tiktai kruvina rusiškosios invazijos plan- 
tacija, tuomet pasiliksiąs jis Lenkijoje iš esmės tuščias. Klausimas, ar lenkų komu- 
nistai ryšis tokiam masinio mąstymo protrūkiui ir ar gebės atsispirti rusų bolševikų 
spaudimui, bolševikų, užsikrėtusių pergalėmis ir gebančių skelbti kontrrevoliuciška 
viską, kas tik jam aklai nepaklūsta, ir, galimas daiktas, remiamų įvairių elementų, 
besivadovaujančių vien tik instinktais, kuriems, beje, tiek ir rūpi revoliucija Lenki- 
joje, kiek pernykštis sniegas. Svarbu, prisidengiant komunizmo skraiste ir bolševikų 
invazijos sparnu, laikinai patenkinti savo godulį. Atrodo, Marchlevskis, vienas iš 
tauriausių ir protingiausių lenkų komunistų ideologų, žengiančių į Lenkiją su rusų 
armija, gerai tai suvokia ir trokšta lenkiškosios revoliucijos eigos, o ne rusiškojo 
bolševizmo protrūkio. Bet banga esti stipresnė už žmonių valią ir protą, deja, len- 
kų vyriausybė iš anksto rūpestingai išgaudė ir uždarė visus žymesnius lenkiškojo 

komunizmo ideologus, kaip Horvicas*°, Vaclovas Vrublevskis ir kt.; jie šiandien 
būtų galėję suvaidinti teigiamą vaidmenį gelbstint lenkiškąją revoliuciją nuo pur- 
vino mechaninės invazijos tvano! Tiek apie Varšuvą. O pagal šiandien Lietuvoje 
paskelbtus lenkų ir bolševikų karinius pranešimus fronto linija bėga maždaug taip: 
šiaurėje bolševikai užėmė Dzialdovo Rytprūsių atkarpą, kuri pagal Versalio trak- 
tatą be plebiscito įtraukta į Lenkijos teritoriją. Dzialdovas yra bolševikų rankose. 
Toliau bolševikų linija pasislinko nuo Mlavos-Cechanuvo geležinkelio iki Vkros 
upės. Žemiau - Naselskas ir Serockas buvo užimti bolševikų. Linija prieina iki Mo- 
dlino, iš ten eina į Zekžę, toliau į Radzyminą ir Dembos stotį Varšuvos-Sedlcių 
geležinkelyje. Taigi Mazovijos Minskas jau paimtas. Žemiau linija prieina iki Liu- 
bartuvo, taigi siekia Vepšo upę, iš ten krypsta į pietryčius, nuo Chelmo bėga į rytus, 
per Hrubešuvą Sokalio link. Sokalis užimtas bolševikų. Toliau - lenkų evakuoti 
Brodai. Žemiau be pokyčių. 

Iš Vilniaus bolševikai evakuojasi greitai. Miežlaukis su kariuomenės štabu jau 
persikėlė į Gardiną. Bolševikai ir jų „revkomas“ Vilniuje lietuviams perduoda įs- 
taigas vieną po kitos. Bet kita vertus nesibaigia gausūs areštai ir egzekucijos, kurias 
Vilniuje vykdo bolševikai. Paskutinėmis dienomis vėl atlikta daugybė areštų. Mū- 
rinių namų savininkai, pirkliai, žydai, krikščionys areštuoti. Tarp kitų areštuota ir 
dėdienė Kazimierienė Rėmerienė. Sušaudyti buvo dvarininkai - Vagneris ir Liudvi- 
kas Mineika (Ludwik Mineyko). 

Vilniuje, be manęs, į Apygardos teisėjus pasisiūlė ir advokatas Bračiulis, lietuvis, 
neseniai parvykęs iš Amerikos. Girdėjau, kad į Vilniaus apygardos teismo pirminin- 
ko postą kandidatuoja Janulaitis; kažkur girdėjau gandą, kad į tą postą nori Kauno 
teismo pirmininkas Mačys. Asmeniškai man labiau patiktų Janulaitis. Mačys kelia 
man neigiamą įspūdį. Nepasitikiu juo ir nenorėčiau, kad jis būtų Vilniaus teismo 
pirmininkas. Raginu Zygmuntą Jundzilą pateikti savo kandidatūrą. 

Buvau pas kun. Tumą. Dar nežinia, ar mano paskaita įvyks rytoj, o gal penk- 
tadienį. Labai jos laukiu, daug iš jos tikiuosi. Noriu pasikalbėti su lietuviais akis 
į akį apie mano koncepciją. Tegul su manimi susipažįsta, tegul žino, ką galvoju ir 
ką jaučiu. Tokia mano dalia, kad esu „įtariamas“ tiek lenkų, tiek lietuvių. Nes esu 
tas, kuris dar savo sieloje nešioja seną Mickevičiaus vaizduojamą Lietuvą, lietuvio ir 
lenko sintezę, nors suprantu jau ir naująją Lietuvą, kylančią iš liaudies. 


220. Horvicas Maksimiljanas Henrykas, slapyv. Valeckis Henrykas (Horwitz Maksimilian Hen- 
ryk, Walecki Henryk; 1877-1937), žydų kilmės lenkų komunistų veikėjas, publicistas. 

1920 Metų rugpjūčio 18 d. 
Trečiadienis 


Varšuva dar nepaimta. Bet jau bolševikai yra prie pat jos, nes, kaip skelbia šiandien 
Kaune platinta Berlyno spauda, patruliuojantys kazokų būriai jau pasirodė Prahoje. 
Didžiausia šiandienė laikraščių naujiena yra ta, kad šiaurinėje atkarpoje bolševi- 
kai pasirodė Serpco apylinkėse. Taigi jie gerokai pasislinkę į priekį. Apie Serpcą 
užsimena lenkų pranešimas, spausdintas laikraštyje Berliner Tagenblatt rugpjūčio 
13 dieną, be to, apie tai užsimena dar ir kitos dienos laikraštyje, o šiandien Lietuva 
pateikia Maskvos pranešimą, paskelbtą rugpjūčio 16 dieną; jame minima upė Škva. 
Taigi, jeigu neklystu, Škva vadinama upė, kuri teka pro Serpcą ir įteka į Vyslą už 
Plocko. Serpcas yra jau beveik pusiaukelėje nuo Cechanuvo-Mlavos geležinkelio į 
Torunę. Nuo Serpco visai jau netoli iki Vloclaveko, kuris yra už Vyslos. O dėl Ploc- 
ko, slinkdami per Serpcą Torunės ir Vloclaveko link bolševikai kartu apsupa ir ti- 
kriausiai užima jį savaime, Regis, bolševikai pakliuvo į Serpco apylinkes, traukdami 
nuo Mlavos ir Dzialdovo, kitaip sakant, priekine banga, slenkančia nuolatos į priekį 
išilgai Prūsų sienos ir nuolatos supančia kairįjį lenkų sparną, ginamą keistai nevy- 
kusiai. Toje nuolatos bolševikų forsuojamoje ir į priekį stumiamoje fronto sparno 
atkarpoje veikia jų rinktinė kavalerija. Visoje bolševikų ofenzyvoje kavalerija nuolat 
supa kairįjį sparną, ir nuolat sėkmingai. Nežinau, kodėl lenkai, pasižymėdami ener- 
ginga Rytų Galicijos gynyba, taip menkai reaguoja į tą sparno manevrą šiaurėje; jis 
bolševikams teikia didelių privalumų, o artimiausiu laiku gali duoti ir didelės reikš- 
mės politinių pliusų, jeigu jiems nusisektų įsisprausti į pajūrio „koridorių“, galutinai 
atkirsti Lenkiją nuo Gdansko, apsupti aplinkui Rytprūsius ir pasiekti tikrąsias vo- 
kiečių sienas. Fronto visumoje vyksta trys didžiulės kapitalinės akcijos: viena - ka- 
valerijos sparno slinkimas į Vloclaveką ir Torunę, antra - Varšuvos puolimas, kurio 
vieną elementą sudaro Modlino puolimas ir antrą - tiesioginis Varšuvos puolimas; 
pagaliau trečią didžiulę akciją sudaro Lvovo akcija, einanti iš fronto per Brodus, ku- 
rie vėl yra bolševikų rankose, ir didžiuliu flangu į Liubliną, Zamoscį, Tomašuvą. 
Priekyje lenkai šauniai kovoja už Lvovą, gina bene stipriausiai iš visų frontų, nors ir 
čia bolševikai pamažu laužo lenkų pasipriešinimą ir artėja prie Lvovo. Padėtis nebū- 
tų dar tokia pavojinga, jeigu tuo pat metu nebūtų giliai supama sparnais, kaip kad 
bolševikų Liublino akcija, kuri jau siekia Vepšo upę. Taigi atrodo, kad jau ir Lvovo 
likimas aiškus ir kad jį užimti yra tik laiko klausimas. 

Šiandien ir vėl buvau pas kun. Tumą. Susirinkimas, kuriame skaitysiu praneši- 
mą, vyks penktadienį. Nors esu tvirtai įsitikinęs, kad mano darbas taikliai apibūdi- 
na Rytų Lietuvos konsolidavimo su visa Lietuvos valstybe klausimą (nekalbu apie 

pavienius politikos programos punktus, nes dėl jų galima diskutuoti), bet nujaučiu, 
kad lietuviai, klausantys mano referato, įžvelgs tariamai nepriimtinų dalykų, jų su- 
vokiamam valstybingumui. Mat yra faktas, kad lietuviai manimi šiek tiek nepasitiki, 
tam tikra išankstinė nuomonė, kurios anksčiau prieš karą nebuvo, o ten, kur kyla 
įtarumas, visuomet kyla ir abejonių. Šiandien kalbėdamas su Felicija Bortkevičienė 
sužinojau, jog lietuviškuose sluoksniuose nepasitikėjimą manimi aitrina kažkokia 
informacija, kad neva kažkokiame lenkų leidinyje, kuris pasirodė bene LkSP firmos 
Naprzód („Pirmyn“), bene esu paskelbęs darbą ir lenkų valstiečiams esu pataręs ko- 
lonizuoti lietuvių ir baltarusių žemes, be to, esu nurodęs, kokia politine akcija gali- 
ma tai pasiekti. Atseit, kaip teigia tie, kurie įtaria mane esant to straipsnio autoriumi, 
nes buvęs pasirašytas raidėmis M. R. ir rašytas stiliumi, primenančiu mano Lietuvos 
stilių. Dievas mano liudininkas, kad panašiais straipsniais ir panašia propaganda 
niekuomet nesu nusidėjęs, nes visuomet buvau nuoseklus kolonizacinės politikos 
priešas. Žinau vieną dalyką: būdamas Lenkijoje, kai jau trejus metus su kaupu kris- 
talizavosi lenkų rytinės politikos polinkiai, priešinausi tai politikai, ir ji man atro- 
dė tokia nepriimtina, kad negalėjau jokiame lenkiškame leidinyje pasireikšti, nes 
mano balsas ir mano požiūris lietuvių klausimu neatitiko jokios lenkų stovyklos 
krypties. Buvau vienišius Lenkijoje, vienišas esu ir čia. 


1920 metų rugpjūčio 19 d. 
Ketvirtadienis 


Šiandien gavau žinių apie lenkų pradėtą kontrpuolimą šiaurinėje fronto atkarpoje. 
Regis, tai pasakytina apie Modlino ir Varšuvos atkarpą. Eltos rugpjūčio 16 dienos te- 
legrama iš Paryžiaus praneša, kad pagal aliantų pranešimus iš Poznanės prasidėjo ir 
sėkmingai vykdoma lenkų kontrofenzyva šiaurėje ir kad bolševikai verčiami trauktis. 
Taip pat Lietuvoje skelbiamas paskutinis bolševikų karinis pranešimas, kad lenkai 

pralaužė bolševikų liniją ir atsiėmė Cechanuvą, bet vėliau bolševikai lenkus iš ten vėl 

išstūmė ir Cechanuvą užėmė. Bet bolševikų pranešimas nekalba nieko konkretaus, 
tik užsimena apie užimtą Hrubešuvą ir apie šiokią tokią pažangą ties Tarnopoliu. Žo- 
džiu, gautos žinios iš Raudondvaryje gyvenančio Tiškevičiaus, kuris neseniai grįžo iš 

Lenkijos. Sako, kad ties Varšuva lenkų padėtis kiek pagerėjo ir kad bolševikai, kurių 

raitoji žvalgyba jau buvo pasirodžiusi Prahoje, yra atstumti apie 60-70 varstų nuo 

Varšuvos. Tame pačiame Lietuvos numeryje spausdinamos telegramos iš vokiškų šal- 
tinių apie tai, kad bolševikai toliau slenka išilgai Prūsijos sienų Grudziondzo krypti- 
mi. Žodžiu - padėtis šiuo metu nėra aiški. Iš Minsko, kur jau turėjo būti prasidėjusios 

lenkų ir bolševikų derybos dėl paliaubų ir taikos, iki šiolei nėra jokių žinių. 

Pats neskaičiau, bet girdėjau šiomis dienomis iš Jundzilo, kad laikraščiuose, 
bene Dziennik Gdański („Gdansko laikraštis“), vieninteliame lenkiškame laikraš- 
tyje, kuris čia gaunamas ir yra perėjęs cenzūrą, pasirodė vadinamosios Vilniaus ir 
Gardino žemių konfederacijos atsišaukimai, iškilmingai protestuojantys dėl tų že- 
mių prijungimo prie Lietuvos, tai laiko smurto aktu, nesiskaitančiu su žmonių valia, 
ir pareiškia, kad gyventojai su tokiu faktu niekada nesusitaikys ir jiems primestą 
prievartą sunaikins. Toji Konfederacija yra, žinoma, Lenkijoje besislapstančių Vil- 
niaus ir Gardino išeivių darbas. Nereikia turėti vilčių, jog jie liausis regzti pinkles, 
drumsti ir kelti intrigas tiek šalies išorėje, tiek viduje, kad pasiektų perversmą ir 
nuverstų dabartinės Lietuvos valdžią Rytų Lietuvoje. Emigracija yra visuomet ir 
visur tokia pati. Atitrūkusi nuo šalies dirvos, išvirtusi iš bėgių, ji yra nesukalba- 
ma ir nuolat svajoja apie revanšą, kuris ją sugrąžintų į šalį ir suteiktų jai pergalės 
šlovę. Prie tos Konfederacijos vairo stos dvarininkai ir Vilniaus lenkų inteligentija, 
kuri drauge su lenkais pabėgo iš Lietuvos. Tai bendrovė dviejų elementų, kurie dėl 
įvairių priežasčių ilgisi ir nori, kad sugrįžtų lenkų viešpatavimas Rytų Lietuvoje. 
Dvarininkai gerai žino, kad valdant lenkams jų klasiniai interesai bus geriausiai 
apdrausti, nes jie tos šalies kaimuose sudarytų stipriausią valstybinį lenkų elemen- 
tą, su juo valstybė būtų priversta skaitytis, matydama savo interesus. Todėl lenkų 
viešpatavimas jiems maloniausias, nes labiausiai garantuoja gerovę. Jeigu Lenkija 
čia ir imtųsi agrarinės reformos, įgyvendintų ją taip, kad kiek įmanoma mažiausiai 
susilpnintų dvarininkus. O dėl vilnietiškos lenkų inteligentijos reikia pasakyti: ji 
jau paragavo įtakos ir valdžios saldėsių lenkų okupacijos metais, visi postai buvo 
jai atviri ir iš jos gretų iškilo valdančiosios biurokratijos kadrai, juo malonesni ir 
patogesni buvo tiems ponams laikai, kai okupacinės valdžios sistema biurokratų 
nevaržė nei kontrole, nei atsakomybe prieš liaudį. Todėl jie ir ilgisi, kad sugrįžtų 
tie saldūs laikai, ir žino, kad Lietuvos valstybėje greit tos įtakos neįgys, atvirkščiai - 
būsią stebimi, nes dalyvavo okupacinėje valdžioje ir Lenkijos valstybės politikoje. 
Todėl dvarininkai ir Vilniaus inteligentų emigracija visą laiką trukdys ir nuolatos 
kurs sąmokslus iš Lenkijos. Svarbiausia, kiek juos parems vietos gyventojai. Lietu- 
vių socialinių santykių demokratinė politika sudarys, be abejonės, vieną iš priva- 
lumų, kurie gali susieti liaudį su valstybe ir pasipriešinti emigrantų intrigoms. Bet 
negalima užmiršti: žmogus turi ne tik skrandį, ir dabartinės tautos turi didelį naci- 
onalinį jausmą. Todėl lietuvių politika turi parodyti didelį taktą, vertindama šalyje 
nacionalinius santykius ir visas iš to kylančias problemas. Žaidimas nebūsiąs nei 
lengvas, nei paprastas. Lietuva su emigrantais gali šią kovą laimėti, bet turi veikti 
labai apdairiai ir sumaniai. 


239 


1920 Metų rugpjūčio 20 d. 
Penktadienis 


Iš lenkų ir bolševikų karo yra įdomių žinių, kurios militaristinę kovojančių šalių 
padėtį daro kritišką; ji iš tiesų šiuo metu yra labai kritiškos būklės, ta krizė artimiau- 
siomis dienomis turi pasiekti virsmo fazę vienos ar kitos šalies naudai, jeigu pagaliau 
Minske pradėtos taikos derybos, iš kurių šiandien atėjo pirmi pranešimai, neapvers 
visko aukštyn kojomis. Kaip prieš kelias dienas buvau sakęs, visoje karo veiksmų 
teritorijoje bolševikų ofenzyvą galima suskirstyti į tris kapitalias operacijas: 1. Apsu- 
pimo akcija šiaurinėje atkarpoje išilgai Prūsijos sienų, jos svarbiausias tikslas turėtų 
būti siekis užimti lenkų „koridorių“ ir atkirsti Lenkiją nuo Gdansko ir nuo jūros, o 
kartu nuo amunicijos tiekimo, drauge užmezgant tiesioginius bolševikų kontaktus 
su vokiečiais; svarbiausios šio bolševikų žygio gairės šiuo metu yra Torunė ir Gru- 
dziondzas prie Vyslos; šalutinis šios akcijos tikslas, kurio užduotis, regis, yra grynai 
pagalbinė, įvaryti pleištą tarp antrosios operacijos - varšuvinės, ir pirmosios - „ko- 
ridorinės“; slinkdami išilgai Prūsijos sienos „lenkų koridoriaus“ kryptimi, bolševi- 
kai stengiasi įvaryti pleištą už Modlino, siekiantį net už Vyslos, kuris iš vienos pusės 
remtų Varšuvos ofenzyvą, apsupant Varšuvą, iš antros - „koridoriaus“ akciją, an- 
trindamas pagal poreikį iš kairiojo Vyslos kranto; šios pleištinės akcijos gairės būtų 
Plockas ir Vloclavekas; 2. Mūšis dėl Varšuvos susikoncentravo ties Modlinu ir tie- 
siogiai ties Varšuva dešiniajame Vyslos krante ir ties Bugo-Narevo žiotimis bei ties 
Bugo-Narevo santaka, tai sudaro didžiulę gynybinę fortifikaciją prie Varšuvos; 3. 
Akciją į Lvovą sudaro fronto operacijos nuo Brodų ir flango operacija šiaurėje į Liu- 
bliną. Tokį foną sukuria trys didžiosios operacijos. Šiuo metu krizė ir dėmesys yra 
sutelkti į dvi pirmąsias, apie kurias papasakosiu vėliau, bet pradėsiu nuo trečiosios. 
Taigi ten akcijoje prie Lvovo paskutinis bolševikų pranešimas skelbia, kad bolševikai 
peržengė per aukštutinį Bugą ir užėmė kažkokį „Bučą“ (ar tik ne Buską?) ir Zločevą. 
O apie flanginę akciją prie Liublino nėra jokių žinių. Taip pat nieko naujo pietinėje 
linijoje nuo Tarnopolio iki Bučačo; ten yra užuomina apie kovas ties Bučaču, bet jau 
beveik 3 savaites frontas ten stovi vietoje. Daugiausia dėmesio sukaupta į šiaurinę ir 
Varšuvos operacijas. Mūšis dėl Varšuvos tęsiasi jau kelias dienas ir dar nėra baigtas. 
Betgi sostinės lenkai taip lengvai neatiduos, kaip atiduodavo kitas vietoves. Tai apie 
šį didžiulį mūšį kalbėjo vakarykštės telegramos, pranešančios iš Antantės pasiun- 
tinybių Poznanėje per Paryžių, kad lenkai perėjo į kontrpuolimą ir atgavo pirmas 
priekines pozicijas gindami Varšuvą; čia lenkų gynybinė akcija ir kontrpuolimas 
smogia visų pirma į Modliną bei, kaip skaičiau šiandien vokiškuose laikraščiuose, iš 
linijos Modlinas-Plonskas; tai dėl to smūgio, matyt, vakar bolševikai kalbėjo apie 


240 


laikinai lenkų atgautą Cechanuvą, tik ir vėl greit prarastą. Bet galima manyti, kad 
vakarykštis pranešimas iš Paryžiaus apie lenkų sėkmę prie Varšuvos, atstūmusią 
bolševikus kažkur prie Serocko ir Vyškuvo, nes tai maždaug atitiktų priekinius Var- 
šuvos gynimo postus. Čia toliau vyksta didžiulis mūšis ir niekuo nesibaigia. Tai- 
gi dėl šito labiausiai stebina forsuojantis bolševikų slinkimas pirmosios operacijos 
teritorijoje abiem jos kryptimis - Grudziondzo-Torunės ir Vloclaveko. Atrodytų, 
kad dar nelaimėtas mūšis dėl Varšuvos (Varšuvos-Modlino mūšis) ir tolesnės len- 
kų kontrofenzyvos į Ostrolenką ir Bugą Balstogės kryptimi galimybė turėtų para- 
lyžiuoti bolševikų slinktį „koridoriaus“ link, nes jeigu toji kontrofenzyva būtų sė- 
kminga, liktų jie ties Mlava ir Grudziondzu atkirsti. Tuo tarpu ne tiktai kad žygiuoja 
kuo skubiausiai Grudziondzo-Torunės link, kur pagal vakarykščias žinias jie užėmė 
buvusioje Vokietijos teritorijoje Loboną, o pagal šiandienes - esą jau ties Biskupicėm, 
bet kartu energingai įvykdė Vloclaveko operaciją, matyt, taip palaikydami Varšuvos 
mūšį, ir ją geidžia forsuoti tuo radikaliu apsupties manevru. Ar rizikuoja mesdami 
ant Varšuvos mūšio kortos tą staigų manevrą, ar jau tokie tikri, kad visiškai nebijo 
lenkų kontrofenzyvos ir kad gali būti atkirsti? Žodžiu, vokiškuose laikraščiuose rytą 
skaičiau, kad užimtas yra Plockas, ir maniau, kad tai gal klaida, gal kažkoks kitas 
Plockas, o po to Lietuvoje perskaičiau bolševikų pranešimą: jie peržengė Vyslą ir 
užėmė Vloclaveką! Jeigu tai jau tvirtai paimta, vadinasi, buvo atkirsta antra lenkų 
komunikacinė arterija su Gdansku, einanti į Lovičių-Kutną-Vloclaveką-Aleksan- 
druvą-Torunę. Kartu tai suteiks pagalbą užvaldant „koridorių“. Rytoj parašysiu apie 
žinias iš derybų Minske ir apie mano paskaitą, kuri šiandien [...] įvyko. 


1920 metų rugpjūčio 21 d. 
Šeštadienis 


Šiandien Lietuva jokių žinių iš karo nepateikė. Viena, ką šiandien sužinojau, yra 
rugpjūčio 17 ir 18 dienos Berliner Tageblatt žinios. Pagaliau jų taip pat nedaug. Yra 
ten užuominų apie lenkų kontrofenzyvą. Kaip iš jų matyti, toji kontrofenzyva yra 
kažkas daugiau negu mūšis prie Varšuvos ir vietinė sėkmė, įtvirtinant savo gyny- 
bines pozicijas prie sostinės. Vienas tos kontrofenzyvos elementas yra smūgis iš 
Modlino, kuris pasirodė ne tik graži tvirtovė, bet ir iš tikrųjų veiksmingas lenkų 
pasipriešinimo taškas. Smūgis iš Modlino, kuriam vadovavo, regis, generolas Si- 
korskis, mano kitados geras pažįstamas iš Petrakavo (Karinio departamento nume- 
ris NKN), ir parodė tame kare, kad geba būti ne tik blogas politikas, bet ir puikus 
kariškis, padėjo atgauti tokias stiprias ir svarbias pozicijas kaip Serockas, ir tada 
lenkai pasistūmėjo net už Cechanuvo. Ir kuomet čia lenkų pleištas taip pasistūmėjo 

į priekį, o prie Varšuvos vyksta didelis atkaklus mūšis maždaug Radzymino linijoje, 
kurį lenkai po atkaklių karų, einant miestui iš rankų į rankas, atgavo, ir to mūšio 
sparnas siekia Dembos stotį, tuo pačiu metu toliau į pietus prasidėjo plačiame fronte 
didžiulė kontrofenzyva, apimanti nuo Vyslos liniją Vepšas-Bugas ties Chelmu ir 
Hrubešuvu. Atrodo, asmeniškai vadovaujant Pilsudskiui, lenkai smogė nuo Gar- 
volino bolševikams, stengdamiesi persikelti per Vyslą ties Macejovicėmis, sutriuš- 
kino juos ir visa jėga puolė besitraukiančiuosius, plėsdamiesi per visą Vepšo liniją, 
vydami juos vienu metu nuo Chelmo už Bugo, Dorohusko prie Bugo geležinkelio 
linija Chelmas-Kovelis ir Hrubešuvas - ir jie buvo išvaduoti. Tiek žinių iš Berlyno 
laikraščių. Gandai šiandien teigia, kad lenkai atgavo ir Lietuvos Brastą. 

Vakar laikraščiai pateikė pirmas žinias iš Minsko, kur buvo pradėtos lenkų ir 
bolševikų taikos delegacijų derybos (lenkų delegacijoje iš mano gerų pažįstamų da- 
lyvauja Seimo deputatas iš Lomžos Adamas Mečkovskis** ir deputatas iš Varšuvos 
LkSP Norbertas Barlickis***, buvęs kitados mano Gazeta Wilenska redakcijos sekre- 
torius, straipsnio Ugningas pusrutulis autorius; už jį 1909 metais buvau teisiamas 
Vilniuje). Bolševikų delegacijos atstovas inauguracinėje kalboje pažymėjo, ką jau se- 
niai bolševikai skelbė, būtent, kad bolševikai, nepaisydami savo pergalių, sutiks su 
didesnėmis teritorijos nuolaidomis Lenkijai, negu jai siūlė Koalicija (Anglija). Taip 
pat pažymėjo, kad Rusija nemano užginčyti Lenkijos Nepriklausomybės ir Suvere- 
numo ir tuo būdu primesti savo tvarkos. Bet vis dėlto lenkai turi „žemvaldžių“ (ki- 
taip sakant, dvarininkų - skaityk šlėktišką) valdžią, tai Rusija priversta yra į taikos 
sutartį įtraukti garantijas, kad taiką sudariusi Lenkija neatnaujins savo agresyvios 
militaristinės politikos ir vėl neužpuls Rusijos, atplėšdama ją nuo kūrybinio orga- 
nizuojamojo darbo ir vidaus reikalų tvarkymo, dėl ko į ją Rusija ir nori kreiptis; 
ir tų garantijų Rusija visai būtų nereikalavusi, jeigu Lenkijoje valdžia priklausytų 
valstiečiams ir darbininkams (tomis garantijomis veikiausiai būsią reikalavimai: 
demobilizuoti Lenkiją, apriboti kariuomenės kontingentą, visuotinį organizuotų 
darbininkų apginklavimą ir t. t., bolševikai juos paskelbė spaudoje). 

Vakar skaičiau paskaitą vienoje Šaulių sąjungos salėje Laisvės Alėjoje. Publika 
susirinko gausiai - gal apie 70-80 žmonių, beveik visi lietuviai. Iš lenkų mačiau 
tiktai p. Mariją Micevičuvną. Pirmininkavo sueigos organizatorius kun. Tumas (pa- 
galiau apsirengęs civiliais drabužiais, kas dabar tarp lietuvių kunigų, užsiimančių 
politika, labai populiaru, kaip antai rengiasi kun. Krupavičius, Purickis). Anksčiau, 


221. Mečkovskis Adamas Pranciškus (Mieczkowski Adam Franciszek; 1876-1953), teisininkas, 
politikos veikėjas, Lenkijos Steigiamojo seimo deputatas. 

222. Barlickis Norbertas (Barlicki Norbert; 1880-1941) teisininkas, mokytojas, publicistas, lenkų 
socialistų veikėjas. 

prieš paskaitą, namuose dar kartą perskaičiau vieną savo rankraštį ir įrašiau tam 
tikrų jau galutinių pataisų. Lenkų publikos nebuvo todėl, kad paskaita nebuvo vieša, 
nes nebuvo paskelbta, ir nebuvo nė vieno iš ryškesnių Lenkų informacijos biuro 
veikėjų, kuriuos būčiau norėjęs pasikviesti, kaip Lukomskį, Velhorskį, Jančevskį, 
taip pat deputatą Grajevskį - Kaune nebuvo (turėjo atvažiuoti iš Raudondvario į 
mano paskaitą Jundzilas, bet nežinau, kodėl neatvyko; gaila, kad jo nebuvo, nes tai 
vienas iš man idėjiškai artimiausių žmonių lenkų stovykloje, kurie suvokia Lietuvos 
valstybingumo prasmę ir jos visuomeninių tautinių santykių susiklostymą). Kai su- 
sirinkimas buvo pradėtas, įžanginį Žodį tariau lietuviškai, o vėliau perskaičiau savo 
referatą lenkiškai. Skaičiau raiškiai, ir atrodė, kad mano referato stilius, žodžio jėga 
ir aiški tartis buvo kuo geriausi. Rankraštis nėra trumpas, todėl referatas truko apie 
pusantros valandos. Po to vyko diskusija, apie kurią baigsiu pasakoti rytoj. Diskusi- 
jos metu kalbėjo visi lietuviškai, o aš jiems atsakinėjau lenkiškai. 


1920 metų rugpjūčio 22 d. 
Sekmadienis 


Šiandien sekmadienis, todėl Kauno leidinių nėra. Tačiau Perkovskio kavinėje 
(cukrainėje) skaičiau rugpjūčio 19 dienos laikraštį Dziennik Gdanski. Tasai lai- 
kraštis, alsuojantis aistringu įsiūčiu prieš vokiečius, su kuriais kariauja, perdėm 
militaristinės dvasios, dvelkiančios Lenkijos didžiavalstybinės galybės idėja, vi- 
sas nuo a iki z persmelktas tikėjimo vienintele tiesa, kurią sudaro lenkiškasis im- 
perializmas, pagrįstas militaristine jėga, kalba triumfo ir pergalės tonu. Tokiam 
organui Lenkijos parklupdymas ir bolševikų žingsniai buvo, suprantama, kažkas, 
kas apvertė visą jo ideologiją ir sukėlė tragediją, prilygstančią vaizdui, lyg būtų 
aplinkui dėl tos lenkų nesėkmės džiūgavę vokiečiai. Juo labiau buvo pažeminta 
tautinė ambicija to karingojo laikraščio, juo didesnį dabar rodo jis entuziazmą 
ir pagiežingai džiūgauja, kad lenkams sekasi kontrofenzyva; to laikraščio skiltys 
tiesiog pulsuoja išgyvendamos pagiežingą smagumą ne tiek dėl bolševikų, kiek 
dėl vokiško pasipūtimo, kuris dėl bolševikų sėkmės buvo pakėlęs galvą ir išaugo 
į puikybę. Labai tikėtina, kad tokiomis nuotaikomis laikraštis Dziennik Gdanski 
persistengia, bet galbūt veikiau perdeda, piešdamas optimistinius ateities vaizdus, 
o ne karinės padėties faktus. Mat patys faktai aiškiai rodo lenkų konfrontacijos 
jėgą ir sėkmę. Regis, ji išauga iš tikrųjų į didžiulę akciją. Nėra jau dabar ten mūšis 
prie Varšuvos, bet didžiulis mūšis prie Vyslos, kuris, regis, nubloškia bolševikus 
prie Bugo, o kas žino, gal ir dar toliau. Fronte tarp Varšuvos ir vidurio Bugo lenkų 
kariuomenė atgavo Lukuvą ir Vlodavą, kaunasi dėl Mazovijos Minsko ir Sedlcių. 

Tuo pačiu, kaip teigia Dziennik Gdański, akcija, einanti nuo Modlino, taip toli į 
priekį pastūmėjo lenkus, kad tie jau atgavo Pšasnyšą ir Mlavą. Jeigu tai tiesa, bolše- 
vikai turi vikriai trauktis iš „koridoriaus“ ir nuo Vloclaveko. Pagaliau Vloclavekas, 
kaip galima spręsti iš laikraščio Dziennik Gdański, nebuvo bolševikų užimtas, o 
buvo tiktai apšaudomas iš patrankų ir smarkiai apgriautas. Išskaičiau laikraštyje 
Dziennik Gdański, kad Lomžoje buvo įsikūrusi laikinoji lenkų „sovietinė“ vyriau- 
sybė. Tiek tuokart apie karo įvykius. i 

Gavau šiandien laišką iš Vilniaus nuo mūsų tarnaitės Onutės Diržytės. Tai at- 
sakymas į mano laišką, siųstą jai taip pat paštu. Onutės laiškas rašytas rugpjūčio 19 
dieną. Ji patvirtina mano spėliojimą, kad ir Marynia, ir jos dukrytė Eva pabėgo nuo 
bolševikų į Varšuvą. Apie Papą rašo, kad tasai pasiliko Vilniuje, bet jokių smulkme- 
ny nepateikia. Greit po to rašo, kad nuo vakar, būtent rugpjūčio 18 dienos, kažkas 
apsigyveno mūsų bute, bet taip ji deda kablelius ir taškus, kad negalima suprasti, kas 
apsigyveno mūsų bute - Papa ar bolševikai. Vis tiktai atrodo, deja, kad bolševikai. 
Nėra tai linksma naujiena, nes ten, kur tie svečiai apsistoja, tai jau bene nieko iš 
daiktų sveiko nelieka. Gal būtų stebuklas, jei kažkas išliktų. 

Grįžtu prie savo užvakarykštės paskaitos ar veikiau prie diskusijos dėl jos. Dis- 
kusijoje kalbėjo kun. Tumas, prof. Voldemaras, Mykolas Sleževičius ir kažkoks Sei- 
mo deputatas krikščionis demokratas, kurio pavardės nežinau. Kun. Tumas iškėlė 
kelias dalykines temas ir iš esmės nepolemizavo su manimi, nes iš tikrųjų išplėtojo 
ir pailiustravo kelis lenkų imperialistinės politikos klausimus, kuriuos ir aš savo 
referate lygiai taip, kaip ir jis, įvardijau. Sleževičius atsiliepė labai pagarbiai apie 
mano referatą ir pareiškė, kad šis referatas leido įtikinti visus, kurie pastaruoju metu 
galėjo manimi abejoti ir įtarti mane pakeitus savo pažiūras, kad iš tikrųjų likau iš- 
tikimas toms pilietinėms pozicijoms ir savo seniems Lietuvos idealams. Krikščionis 
demokratas pasakė kažką nereikšmingo. Tuo tarpu Voldemaras atskleidė visą aibę 
prasimanymų. Tiesą sakant, pradėjo nuo to, kad turi pripažinti, jog pirmą kartą 
susiduria su tokiu nešališku ir teisingu lietuvių apibūdinimu lenkų ir lietuvių ginče, 
iš lenko lūpų išsakytu požiūriu, ir kad, jo manymu, tai vienintelis unikalus žmogus, 
bet, nepaisant to, vėliau kalbėdamas padarė viską, kad mane diskredituotų, sukel- 
damas abejonių dėl mano intencijų švarumo ir sužadindamas klausytojų nepasiti- 
kėjimą manimi, o gal net įtardamas, kad mano pranešimas ir noras jį viešinti sudaro 
tiktai naują lenkiškosios intrigos dalį. Tai yra apgaulinga ir atstoja kaukę, po kuria 
slepiasi visiškai kiti tikslai. Su Voldemaru asmeniškai beveik nesame pažįstami. Bet 
mename, veikiausiai abu, vienas kitą gerai iš 1909 metų mano paskaitos Peterbur- 
ge, kuomet jis man išsakė labai panašius priekaištus. Dabartiniame referate, nors 
jo vardo neminėjau, paliečiau vienoje pastraipoje tam tikrą Voldemaro straipsnį, 

neseniai spausdintą dienraštyje Tauta ir rekomenduojantį bauginimo ir kietos ran- 
kos politiką Vilniaus krašto gyventojų atžvilgiu. Apie Voldemaro priekaištus, mano 
įspūdžius iš tos paskaitos ir diskusijas baigsiu pasakoti rytoj. 


1920 metų rugpjūčio 23 d. 
Pirmadienis 


Lenkų kontrofenzyva plečiasi, auga ir užklumpa kovos lauke. Pilsudskis ir Sikors- 
kis gena maskolius iš lenkų žemės. Tos kontrofenzyvos pažanga yra tokia staigi, 
kaip staigūs anksčiau buvo bolševikų žygiai. Kai per mėnesį lenkų armija buvo 
nustumta nuo Dvinos, Biarezinos ir Dniepro iki Vyslos ir nuo Grudziondzo iki 
Varšuvos, iš tos armijos, kuri veikiai turėjo būti pribaigta, buvo likęs tiktai lakus 
smėlis, nepajėgus priešintis. O dabar vėl, kai ji smogia, vaizdas keičiasi iš esmės: kur 
lenkai smogia - ten laimi teritoriją, o bolševikai, plaukiantys tarsi banga, sprunka 
iš visur su tokiu greičiu, kaip grįžtanti banga. Po potvynio - atoslūgis; kas lemia, 
kad karai rytuose turi tą gaivalo savybę, gaivalo, kuris, patvinęs ir įgavęs pagrei- 
čio jėgų, nesulaikomai lekia į priekį, tarytum šluota šluodamas priešą iš po savo 
kojų, neretai milžiniškuose plotuose, kad vėliau vėl, priešinga kryptimi, tuo pačiu 
viesulo šuoliu skristų atgal? Karai rytuose ritasi šimtų šimtus varstų, kaip ritmiš- 
kos milžiniškų potvynių ir atoslūgių bangos. Nuo 1914 metų didžiulės fazės karo 
rytuose nuolat pasižymi ta pačia savybe. Tai rusai užtvindė Bukoviną ir Galiciją 
iki pat Karpatų, tai juos vėl nušlavė 1915 metų vokiečių ofenzyva net iki Dineburgo 
[Daugpilio], Minsko, į Voluinę ir Besarabiją; 1918 metais vokiečiai smogė iš naujo ir 
greit atsirėmė į Pskovą, prie Oršos, Charkovą ir Kaukazą. 1919 metais lenkai smogė 
ir nuo Bugo šveitė bolševikus net iki Dineburgo[Daugpilio], Barysavo, Babruisko, 
vėl smogė ir užtvindė Infliantus, dar smogė ir paėmė Kijevą, peržengė Dnieprą. Po 
to bolševikai smogė ir nuplaukė net iki pačios Lenkijos širdies. Dabar vėl smogė 
lenkai, ir bolševikų banga ritasi atgal. Jų traukimasis, regis, turi taip pat atoslūgio 
požymių, kaip neseniai traukėsi lenkai. Bent jau yra šiokie tokie pirmi tos len- 
kų kontrofenzyvos efektai. Ar tų Vidurio Rytų Europos lygumų struktūra tai le- 
mia, ar gal tautų prigimtis ir mąstysena toje kontinento dalyje pasiduoda tokiems 
inercijos dėsniams, kad arba yra nesulaikomas potvynis, arba lygiai nesulaikomas 
atoslūgis? Pagal šios dienos spaudos pranešimus lenkų kontrofenzyva pasiekė jau 
šiuos taškus: Mlavą, Dzialdovą, Mazovijos Astravą, Drohičiną, Lietuvos Brastą, 
Dubenką, Hrubešuvą, Sokalį, Buską. Tiktai Rytų Galicijos pietiniame ruože bolše- 
vikai giriasi savo pranešime pasiekę Zlotos Lipos liniją. Lenkams užėmus Mlavą ir 
Dzialdovą, matyt, buvo atkirstas bolševikams grįžimo kelias, kur jie nereikalingai 

persistengė nelaukdami, kol bus paimtas Modlinas, kur spėjo įsibrauti iki Grudzi- 
ondzo ir Vloclaveko. Smalsu žinoti, kokia bus tolesnė lenkų kontrofenzyvos dalia. 
Jeigu taip seksis ir toliau, kas žino, į ką lenkai atsirems. Atrodo niekaip nesuvo- 
kiama, kad taip staiga bolševikai prarado su kaupu kiekinę persvarą ir-visus savo 
privalumus, kurie taip greitai juos atvedė iki Varšuvos. Ką jau, nepramatysi, nes tai 
karas. Norėtųsi džiaugtis tuo, kad Lenkija narsiai ir išdidžiai atsispyrė antplūdžiui 
ir kad tuo pačiu bolševikai, kurie po šios pergalės būtų linkę paminti kitų kaimynų 
teises, praras savo puikybę. Bet kartu kyla ir kitokie nuogąstavimai. Lenkai, kaip 
bene ir visos kitos tautos, yra linkę nieko nepasimokyti ir viską pamiršti. Kad tik 
nepakartotų visų ankstesnių savo Rytų kampanijos ir Vilniaus okupacijos, inva- 
zijos į Baltarusiją, Ukrainą ir panašių klaidų. Būtų tai klaiku, deja, tautos nuolat 
grįžta prie savo politikos, jeigu tik tokia proga pasitaiko. Sunku turėti vilties, kad 
lenkai, jeigu jiems karas suteiks galimybę, pajėgtų kitaip, negu ligi šiol, vertinti 
Vilniaus ir požiūrio į Lietuvą klausimus. O jeigu net toli su ta savo kontrofenzyva 
ir nenueitų, tai ar šį kartą bolševikai nepareikš, jog strateginė padėtis tiek pasikeitė, 
kad, atsižvelgiant į sąlygas, yra priversti ilgesnį laiką pasilaikyti Vilnių kaip opera- 
cinį pagrindą, nes tokiomis sąlygomis negali jo atiduoti lietuviams? Žodžiu, naujos 
perspektyvos, plaukiančios iš lenkų kontrofenzyvos, gaubia dar įvairių mįslių, ir 
tos perspektyvos gali būti ne tik teigiamos, bet ir neigiamos. 

Karas mano dienoraštyje užima tiek vietos, kad visai jos nelieka kitoms temoms. 
Ne tik kad beveik nieko negaliu parašyti apie save, apie savo gyvenimo Kaune būdą, 
apie teismą ir darbą jame, apie daugelį kitų dalykų, bet net ir pradėtos temos palieka 
kyboti. Šitaip vis atidėlioju ir pasakojimą apie savo penktadienio paskaitą ir diskusi- 
jas po jos, taip vis jau savaites atidėlioju pasakojimą iš neseniai Lenkų informacijos 
biuro rodytų Kaune pastangų dėl lietuvių valstybinės politikos Rytų Lietuvoje, apie 
ką taip pat norėčiau parašyti, nes ir aš ten dalyvavau. Labai nemėgstu suskaldyti 
kažkokios temos smulkiomis ištraukėlėmis, lyg po taškelį, nutraukdamas po kelių 
eilučių minties giją ir atidėdamas tęsinį rytdienai, kas gadina ne tik tęstinumą, bet ir 
dėstymo tikslumą bei plastiškumą. Bet ką darysi. Karas ir perspektyvos, plaukian- 
čios iš jo nepastovių, kaip kaleidoskopas, ištikčių, turi tokią galingą įtaką visiems 
santykiams ir sąlygoms, kokiomis gyvename, kad mūsų mintis verčiama prie jo pri- 
sirišti, rodyti dėmesio įvaržą. 

Mačiausi šiandien su Sleževičiumi. Kalbino jis mane stoti į „Socialistus liaudi- 
ninkus demokratus“. Pareiškiau abejonių, pagaliau pasakiau, kad dar pagalvosiu. 
Bet abejoju, kad dėl to apsispręsčiau. Niekados nebuvau partinis ir visuomet geriau 
jaučiuosi, kai turiu laisvas rankas. Pagaliau politikoje geriau tinku stebėtojo ir poli- 
tinio analitiko vaidmeniui negu aktyvaus partinio veikėjo, forsuojančio vien tik [...] 

partini|...]. Mano įtaka gali būti didesnė už partijos ribų, o ne joje. Dėl tos pačios 
priežasties geriau man būti teisėju nei advokatu, dėl to paties geriau noriu būti mąs- 
tytojas ir nepriklausomas veikėjas negu partinis. Be to, turiu tam tikrų abejonių dėl 
pačių liaudininkų ir dėl mano dalyvavimo toje lietuviškoje partijoje. 


1920 metų rugpjūčio 24 d. 
Antradienis 


Įvykiai verčiasi kūlvirsčiais. Kaip žaibo greitumu, ypač pirmuoju bolševikų ofenzy- 
vos tarpsniu, traukėsi lenkai, taip tokiu pat greičiu traukiasi dabar bolševikai, ir prie- 
kin veržiasi lenkai. Pagal telegramas, paskelbtas šiandieniuose laikraščiuose, lenkai 
atgavo Lomžą ir Balstogę. Vakare ėmė sklisti gandai, kad priekiniai lenkų daliniai 
artėja prie Gardino. Bolševikai bėga netvarkingai, tik kur ne kur, kaip prie Lomžos, 
atkakliai ima priešintis, nors nesėkmingai. Daug belaisvių ir karinės medžiagos pa- 
tenka į lenkų rankas. Tiktai pietiniame fronto sparne Rytų Galicijoje padėtis dar 
niekuo nepasikeitė. Girdisi gandų, kad bolševikų daliniai - kavalerija, - kurie yra už 
Mlavos ir Dzialdovo, buvo lenkų kontrofenzyvos atkirsti, veikia ten savo nuožiūra ir 
tuo tarpu veržiasi į pajūrį ir toliau į lenkų „koridorių“; net sako, nors nežinau, kiek 
čia tiesos, turi užėmę jie Torunę. Tai būtų labai savotiška padėtis. 

Visa savaitė skiria mus nuo rugsėjo 1-osios, kurią pagal papildomas lietuvių ir 
bolševikų derybas buvo nustatytas terminas galutinai bolševikams pasitraukti iš 
Vilniaus ir perleisti jį lietuviams. Bet kai lenkų puolimas vyksta tokiu tempu, tai 
kol tasai terminas praeis, Vilniuje gali vėl būti lenkai. Negali to lietuviai nejaus- 
ti ir nesuprasti, ir nelieka abejonių, jog bandys kažko griebtis, kad šį kartą lenkai 
Vilniuje neužbėgtų jiems už akių. Turi jie viską padaryti, kad galėtų Vilnių užimti 
pirma lenkų, kad prie Vilniaus artėdami lenkai atsidurtų prieš faktą - Vilniuje esą 
ne bolševikai, su kuriais lenkai kariauja, bet lietuviai. Iš lietuvių girdėjau nuomonę: 
jeigu bolševikai čia pat nepasitrauks iš Vilniaus, reikėsią lietuviams juos iš ten jėga 
išmesti. Ar šitam žingsniui ryšis - pamatysime. O galimas daiktas, kad ir bolševikai 
šį kartą pasitrauks savo noru. Vakare mieste žmonės pasakojo, kad visa lietuviškoji 
divizija įžengė į Vilnių galutinai užimti miesto. Sako, kad tai lietuvių sprendimo 
užimti Vilnių rezultatas, siekiant priversti bolševikus vienu ar kitu būdu čia pat 
palikti sostinę. Net kalbėta, kad lietuvių divizija buvo kažkiek susigrūmusi su bol- 
ševikais. Tai labai įdomus ir nepaprastai svarbus momentas. Artimiausios savaitės 
įvykiai gali turėti lemiamos reikšmės. 

Pradedu aprašinėti savo penktadienio paskaitą ir diskusiją po jos. Toje diskusi- 
joje prieš mane pasisakė žinomas lietuvių politikas ir publicistas prof. Voldemaras. 

Tiesa, pradžioje pabrėžė, kad pirmą kartą iš lenko lūpų girdi tokį teisingą lietuvių 
vertinimą, supratimą apie jų pozicijas ir valstybingumo siekius bei lietuvių ir lenkų 
santykius ginče dėl Vilniaus ir dėl lenkų imperialistinės politikos, bet nedelsdamas 
po tų pripažinimo žodžių perėjo prie priekaištų, dvelkiančių tokiu šmeižtu, kad iš 
tiesų sunku prieš juos gintis. Mat pradėjo kritikuoti jau ne konkrečius sakinius, bet 
paskirus paskaitos žodžius, tam tikrus atspalvius ir dalykų įforminimo būdą, užuo- 
dė juose „Varšuvos“ kvapą. Sakėsi klausęs manęs labai atidžiai ir todėl būtent pajautė 
tą „Varšuvos kvapą“, nors mano paskaitoje jis buvęs labai rūpestingai paslėptas ir 
sunkiai įžvelgiamas. Pirmą kartą lengvą to kvapo dvelksmą pajautęs, kai kažkurioje 
paskaitos dalyje apibūdinau Rusiją, įvardydamas ją „barbariškais rytais“. „Kodėl, - 
šaukė Voldemaras, - tie Rytai prelegento yra vadinami „barbariškais“? Turi jis čia 
intenciją priešpriešinti jiems „kultūringus“ Vakarus, kitaip sakant, Varšuvą. O vis 
dėlto tie „barbariški“ Rytai pripažino mums Vilnių ir neneigia mūsų valstybinių 
teisių, tuo tarpu civilizuotieji mandagūs Vakarai, kitaip sakant, malonioji Varšuva, 
per fas et nefas” siekė išplėšti mums mūsų Vilnių ir mūsų tautinį paveldą!“ Kad 
savo paskaitoje tinkamai įvertinau tas Lenkijos imperialistines pagundas rytuose 
tiek prieš Lietuvą, tiek prieš Baltarusiją ir Ukrainą, tai Voldemaras šį kartą pamiršo 
ir, matyt, visai nenorėjo įžvelgti, jog „barbariškais“ pavadintus Rytus priešpastačiau 
ne lenkų imperializmui, bet Vakarų kultūrai. Toliau „Varšuvos kvapą“ Voldemaras 
išjautė ir čia, kad su ta paskaita ateinu tiktai dabar, kai lenkų Rytų politika bankru- 
tavo, kai pralaimėjo militaristiškai (mano paskaitos dieną tas pralaimėjimas atrodė 
dar kaip neginčijamas faktas), ir kad ją skaitau ne Lenkijoje arba Vilniuje lenkams, 
kurie lietuviams nusikalto, kaip pats tai pripažįstu, bet Kaune lietuviams, moky- 
damas juos (po lengvai virškinama lenkų imperializmo kritikos [iškaba*]), kokia 
turėtų būti valstybės politika Rytų Lietuvoje, pamokslaudamas jiems apie toleran- 
cijos ir teisingumo principus, kurių jie juk iki šiolei neperžengė. Ta pačia dvasia 
ir toliau jis bandė užuosti „Varšuvos kvapą“. Matyt, Voldemaro stiliaus žmonėms 
net ir Adomas Mickevičius būtų tasai antros kategorijos pilietis, kuris atsiduoda 
„Varšuvos kvapu“, kuriam leistina smerkti tiktai Varšuvos lenkus, o ne kreiptis į 
bendrapiliečius lietuvius. Kai atsakydamas Voldemarui nurodžiau, kad Lenkijoje 
niekur negalėjau kalbėti, nes mano balso niekas nenorėjo klausyti, ir kad buvau 
ten pasmerktas tylėti, o čia tokie Voldemaro rūšies žmonės norėtų iš manęs atimti 
teisę prabilti, siųsdami į Varšuvą, tuo tarpu aš noriu kalbėti čia, nes myliu Lietuvą 
ne mažiau už tikruosius lietuvius ir laikau save lygiu su jais piliečiu, o dėl mano re- 
ferato - tai niekas nenori jo spausdinti, nes, pasak vienų, yra jis pernelyg lietuviškas, 


223. Per fas et nefas (lot.) - visomis priemonėmis. 

o pasak kitų - pernelyg lenkiškas, arba dar, Voldemaro žodžiais, tariamai dvelkian- 
tis „Varšuvos kvapu“, kurio man Varšuva ir lenkai nesuteikia, įtardami mane „litvo- 
manija“, - taigi kaip reikiant gavau per galvą. 


1920 metų rugpjūčio 25 d. 
Trečiadienis 


Na, pamatysime, kas čia dabar išeis. Pastaroji savaitė vėl apvertė viską aukštyn ko- 
jom. Padėtis vis labiau komplikuojasi. 

Laikraščiuose telegramų apie naujus karo įvykius nėra. Tik lūpos šnabžda apie 
tolesnį lenkų žygį ir apie tai, kad jie jau priartėjo prie Gardino. Girdisi net ir tokių 
gandų, kad lenkai Gardiną paėmė. Sako, yra atkirsta ne tiktai toji bolševikų armija, 
kuri pasistūmėjo už Mlavos į lenkų „koridorių“, bet ir toji, kuri veikia tarp Lomžos 
ir Augustavo. Ir iš tikrųjų, jeigu lenkai priėjo iki Gardino, bolševikai iš Grajevo ir 
Augustavo neturi per kur grįžti, nes arba turi prasilaužti per lenkų linijas prie Gar- 
dino, arba pereiti per neutralią Lietuvos teritoriją, kuri juos nuginkluos. Pagaliau 
dar neaišku, ar lenkai užėmė Gardiną. Kiek galima spręsti pagal vokišką spaudą, 
bolševikų pasipriešinimą Rytų linijoje, kitaip sakant, prie Bugo, dar lenkai neįveikė. 
Tiktai šiauriniai bolševikų sparnai yra palaužti ir sunaikinti, kas suteikė lenkams 
galimybių atkirsti dideles čia veikiančių bolševikų armijų atskalas ir pasistūmėti 
toli į šiaurę net už Balstogės. 

Kita vertus, lietuviai, suvokę naują padėtį, skuba ja pasinaudoti ir užbėgdami 
lenkams už akių stengiasi skubiai užimti Rusijos jiems pripažintas teritorijos sri- 
tis, kad lenkai aptiktų Lietuvos sienas, apstatytas lietuvių, ir neturėtų formalaus 
preteksto įžengti ten dėl karo su bolševikais [...]***. Nėra pasakyta, kad lenkai su 
tuo sutiks, vadovaudamiesi dviem atžvilgiais: 1. dėl to, kad šito reikalauja karo su 
Rusija strateginė būtinybė, kurios negalima apeiti, jeigu Lietuva nesiryš bendram 
antibolševikiniam frontui su Lenkija, 2. kad Lenkija pripažino de facto Lietuvos 
nepriklausomybę etnografinėse ribose, tuo tarpu Vilniaus ir Gardino teritorijų Len- 
kija dar nėra pripažinusi Lietuvos valstybei ir ji ginčytina tarp Lenkijos ir Lietuvos, 
kadangi lig šiol buvo ji lenkų ir bolševikų karo teritorija, tokia liks ir toliau iki to 
laiko, kuomet tų žemių likimas bus išspręstas lenkų ir lietuvių sutartimi. Lenkija 
negali pripažinti traktato, pasirašyto tarp Rusijos ir Kauno Lietuvos, nedalyvaujant 
ten Vilniui, kuris turėtų nulemti Vilniaus ir Gardino kraštų likimą. Tokia Lenkijos 
argumentacija yra labai tikėtina ir būsianti logiška iš jos ligšiolinio požiūrio į Vilnių. 


224. Neiššifruotas visas sakinys. 

Lietuva, suprantama, tokios argumentacijos nepriims, laikydamą Vilnių, Gardiną ir 
Rusijos pripažintas jai rytines apskritis savo valstybiniu paveldu, dėl ko negali kilti 
jokių diskusijų. Toks yra konflikto fonas, ryškėjantis artimų galimybių perspekty- 
voje, jeigu lenkai ir toliau slinks į šiaurę. Šiaip ar taip, lietuviai nori turėti įvykdytus 
faktus, kol dar lenkai neatėję. Jie pasiryžę apimti savo rytines teritorijas ir laukti, 
kas bus toliau. Tuomet puolamoji šalis turėsianti būti lenkai ir jie turės ištverti pa- 
sekmes dėl tolesnės konflikto eigos. Kauno lietuvių sluoksniuose šiandien labai ryž- 
tingai tvirtinama, kad Vilnių jau užėmė lietuviai, kad įžengė ten Lietuvos divizija 
ir kad bolševikai sprunka iš Vilniaus. Esama taip pat iš Sleževičiaus gautų žinių, o 
jis turi būti gerai informuotas, kad lietuvių daliniai įžengė ir į Gardiną. Tarnybinių 
pranešimų apie Vilniaus užėmimą ir įžengimą į Gardiną dar nėra. Gandai toliau 
sklinda, kad lietuviai yra pasiryžę tuoj pat eiti toliau net iki savo rytinių sienų, iki 
Nemuno linijos, iki Lydos ir iki mažosios Berezos (prie Nemuno)?s linijos. Ten ties 
savo sienomis žada laukti tolesnės įvykių eigos. Tačiau atrodo, kad tie įvykiai, šiaip 
ar taip, artimiausiomis dienomis neišryškės ir kad jeigu lietuviai veiks energingai, 
suspės užbėgti lenkams už akių ir išsirikiuoti prie savo sienų, kol lenkai užeis. Nors 
lenkams nuo Gardino iki Lydos ir net iki Vilniaus netoli, tai visgi sunku manyti, 
kad lenkai bruktųsi siauru pailgu ruožu į šiaurę Vilniaus link, kol neatmestų bolše- 
vikų į rytus nuo Bugo linijos. Mat kitaip jų šiaurinei operacijai iškiltų grėsmė. Len- 
kams pasislinkus Gardino kryptimi, kitaip sakant, iki Nemuno, tiktai tiesia linija, 
o dabar artimiausia lenkų kontrofenzyvos užduotis bus pralaužti bolševikų liniją į 
rytus ir laimėti ta kryptimi teritoriją, be ko, regis, sunku būtų tęsti šiaurinę akciją už 
Nemuno. Taigi lietuviai turi dar, regis, pakankamai laiko savo akcijai atlikti. 

Čia lenkų ir jiems palankiuose sluoksniuose vyrauja absoliutaus pasitikėjimo 
lenkų kontrofenzyvos triumfu nuotaikos, ji laikoma galutine pergale ir net linksta- 
ma manyti, kad tai bolševikų galo pradžia. Bet man atrodo, kad tos viltys yra perne- 
lyg drąsios. Aš pats nesu dar toks tikras, kad lenkų kontrofenzyva pasirodys tiktai 
epizodinė, antra vertus, jeigu toji ugninga pergalė būtų ryžtinga, tai dar nenulems 
bolševikinės Rusijos žlugimo, kaip nesužlugdė jos nei Kolčiako, Judeničiaus ir De- 
nikino pernykštė sėkmė, nei milžiniškos lenkų pergalės Dvinos, Biarezinos linijoje 
arjų žygis į Kijevą. Bet dabartinėje karo fazėje aiškiai ima įgauti reikšmės prancūzų 
akcija, kuri vadovauja lenkų armijai ir politikai. 


225. Biarezina, Berezina, Bereza, Beržūnė - Nemuno dešinysis intakas, kartais vadinama Vaka- 
ry Beržūnės vardu. 

1920 metų rugpjūčio 26 d. 
Ketvirtadienis 


Vėl laikraščiuose nieko nerašoma apie karą. Yra Lietuvoje bolševikų pranešimas, net 
pakankamai naujas, rugpjūčio 24 dienos, bet nespalvingas. Pasakojama apie per- 
mainingas kovas ties Brestu ir Balstoge, bet iš esmės nieko ypatingo neatskleidžia- 
ma. Tiktai pietiniame Rytų Galicijos ruože giriamasi, kad bolševikų kariuomenė 
Galičo kryptimi prasilaužė iki Gnila Lipos upės**s. 

Ima sklisti tam tikrų gandų, kad lenkų kontrofenzyva buvo sulaikyta, o pasi- 
taiko net ir tokių paskalų, kad bolševikai ir vėl ten kažkur prie Bresto ar Balstogės 
sumušė lenkus. Pastarasis gandas, kiek žinau, yra kilęs iš juodąja birža vadinamų 
žydiškų šaltinių - „juodosiomis biržomis“ vadinamos grupelės žydų spekuliantų, 
kurie verčiasi gatvėse pagal pinigų kursą keisdami įvairią valiutą; kiekviename 
mieste tie spekuliantai, kurių karo metais ir po karo labai daug priviso, nes dabar 
piniginių ženklų ir valiutų chaose spekuliacija keičiant pinigus pagal kursą pasidarė 
labai rizikingu verslu, jie pasirenka kažkokius judrius miesto taškus ir grupelėmis 
stoviniuoja ištisas dienas, gaudydami klientus ir varydami biznį; kiekvienas miestas 
turi savo juodąją biržą; Lomžoje ji veikė Senosios Rinkos ir Farnos gatvės kampe 
prie Komornickio vaistinės, Vilniuje juodoji birža veikia Pylimo gatvėje netoli Šv. 
Stepono gatvės, o Kaune - Laisvės Alėjoje netoliese Apygardos teismo; tai iš tikrų- 
jų yra biržos atvaizdas ir kartu karikatūra; įvairūs piniginiai ženklai yra šiandien 
tuo, kuo anksčiau būdavo akcijos ir įvairūs vertybiniai popieriai; juodąja toji birža 
vadinama todėl, kad yra savotiška spekuliacinė konspiracija, sulydyta ypatingo so- 
lidarumo, siekiant apmauti klientus. Toks girslų šaltinis nėra tikras, nors juodoji 
birža, kaip ir apskritai žydai, paprastai turi gerų informacijų, bet geba taip pat tiesą 
pageidaujamą akimirką nuslėpti arba falsifikuoti išgalvotu gandu, kai spekuliantai 
siekia tam tikru momentu sukelti ar nuleisti tų ar kitų pinigų kursą. Kita vertus 
girdisi paskalų, kad lenkų kontrofenzyva sustojo, nes pasibaigė atsargos šaudmenų, 
kurių lenkams trūksta. Pagaliau ir viena, ir kita gali kilti tik todėl, kad lenkai, šiau- 
rėje artėdami prie Gardino, priversti čia kažkurį laiką stabtelėti, kol fronto centre į 
rytus nepapildys savo į šiaurę sukančio judesio laimėta atitinkama teritorija. Taigi, 
greito žygio pristabdymas šiaurėje negali būti savaime kompetentingas kontrofen- 
zyvinės operacijos sėkmių kriterijus. Svarbos taškas dabar turi persislinkti centro 
link. Ten dabar turi išryškėti bruožai, lemiantys tolesnės operacijos likimą. Svarbus 
būsiąs ruožas maždaug Bresto-Balstogės-Lvovo linijoje. 


226. Gnila Lipa - kairysis Dniestro intakas, įtekantis Ukrainoje prie Zbručo. 

Aš asmeniškai labai baiminuosi tiek besaikės bolševikų persvaros, tiek pernelyg 
didelio lenkų kontrofenzyvos efekto. Pageidaujama buvo pažeminti bolševikus už jų 
įžūlią invaziją į Varšuvą, bet lygiai būtų pavojinga, jeigu Lenkija nesurastų stabdžių 
savo pergalingoje kontrofenzyvoje. Pabrėžiu tai juo labiau, kad lenkų kontrofenzyva 
buvo įvykdyta pagal planą, vadovaujant aukščiausiems prancūzų karininkams su 
generolu Veigandu** priešaky. O Prancūzijos siekiai yra pernelyg gerai pažįstami. 
Prancūzija siekia nuversti bolševizmą ir Rytuose sugrąžinti didžiąją imperialisti- 
nę Rusiją, kuri sugrąžintų jai kapitalą už senosios carinės Rusijos prisiimtas skolas, 
sudarytų su Prancūzija sąjungą, papildytą sutartimi su Lenkija, gebančia Rytuose 
nugalėti Vokietiją. Taigi Prancūzija siekia Europoje sukurti didžiąją politinę sis- 
temą, kuriai vadovautų Prancūzija, Lenkija ir Rusija. Tik čia trukdo bolševizmas, 
kurį Prancūzija geidžia nuversti, kad iš jo griuvėsių atgimtų senoji aljansiškoji Rusi- 
ja. Prancūzijos pozicijas labai ryškiai pastaruoju metu parėmė Amerika (Jungtinės 
Amerikos Valstijos). Šis siekis prieštarauja „kresų“ valstybių, kitaip sakant, Pabaltijo 
(Lietuvos, Latvijos, Estijos) nepriklausomybei, nes, suprantama, neįmanoma atgai- 
vinti senąją imperialistinę Rusiją, kad ji būtų sąjungininkė, jeigu būsią iš jos atimta 
tai, kas sudaro vieną iš tų jos imperialistinės pozicijos būtinybių, būtent prieigą prie 
Baltijos. Taigi atgimusiam Rusijos molochui turi būti paaukotos jaunos Lietuvos, 
Latvijos ir Estijos Respublikos. Lenkijoje prancūzų politiką stropiausiai remia tau- 
tininkai demokratai, kurie visuomet priešinosi Pilsudskio programai, bandančiai 
atgaivinti Ukrainą ir sukurti tautinių valstybių lygos sistemą nuo jūros iki jūros su 
antirusiškuoju frontu. Taigi lenkų kontrofenzyvą ne tam, žinoma, Prancūzija or- 
ganizavo, kad Lenkija išsikovotų geresnes sąlygas sutartyje su bolševikiška Rusija. 
Prancūzija, ką tik pripažinusi Vrangelio vyriausybę Rusijos pietuose teisėta Rusijos 
vyriausybe, negali vienu metu Lenkijoje remti taikos idėjos su bolševikais. Supran- 
tama, prancūzų pagalba turi savo kainą - tai Lenkijos bandymas nuversti bolševiz- 
mą ir atkurti senąją Rusiją (prie to turi prisidėti ir Vrangelis). Tomis sąlygomis lenkų 
kontrofenzyva, jeigu ir toliau dideliu mastu bus pergalinga, turi įžiebti naują karo 
gaisrą Rytuose, o tas gaisras, mano supratimu, įgautų politinio avantiūrizmo bruo- 
žus. Čia Lenkija prarastų savo politinę autonomiją, o apie taiką ir kalbų būti nega- 
lėtų, net ir Pilsudskio programa netektų aktualumo, nes tai jau būtų paprasčiausiai 
Prancūzijos vykdoma akcija ir Lenkija būtų panaudota kaip pastarosios įrankis. 


227. Maksimas Veigandas (Maxime Weygand; 1867-1965), Prancūzijos generolas. 1920 m. jis 
buvo pasiųstas atlikti misiją Lenkijoje kaip patarėjas kariniais klausimais Pilsudskiui kovojant 
su Sovietų Rusija. 

1920 metų rugpjūčio 27 d. 
Penktadienis 


Šiandienė Lietuva pateikia keletą lenkų karinių pranešimų ir vieną pastarųjų dienų 

bolševikų pranešimą. Vakarykščiai ir šios dienos gandai, pasakojantys apie nau- 
ją bolševikų pergalę prieš lenkus ir net iš naujo bolševikų perimtą Balstogę, tuose 

pranešimuose nepasitvirtina, bet, regis, yra faktas, kad pirmykštis lenkų ofenzyvos 

veržlumas nusilpo ir kad laikraščio Dziennik Gdanski bei lenkų pergalės optimis- 
tų triumfuojančios fanfaros, lenkų sėkmėje įžvelgiančios galutinį bolševikų jėgos 

palaužimą ir pasakojančios apie lenkų žygį - vos ne karinę pavaikštą - bene jau ir 
į Maskvą, buvo skubotos. Lenkų kontrofenzyvos veržlumas nusilpo. Ištisoje ilgoje 

centrinėje fronto Balstogė-Brestas-Hrubešuvas linijoje vyksta įnirtinga kova ir ne- 
simato vienos ar kitos šalies persvaros. Toji padėtis dar tiktai sprendžiama ir anaip- 
tol dar nėra nulemta lenkų naudai. O sparnuose vyksta pavienės operacijos. Būtent 

šiauriniame sparne lenkai yra užsiėmę atkirstų bolševikų dalinių persekiojimu ir 
gaudymu; tie atkirsti daliniai sudaro dvi grupes: viena plėšikauja į vakarus nuo 

geležinkelio Modlinas-Mlava, Serpco apylinkėse ir rytiniuose Pamario vaivadijos 

pakraščiuose, antra - siauroje juostoje išilgai Prūsijos sienos, neseniai ji siekė net iki 

Choželės ir iš ten buvo nutįsusi link Mišinieco-Kolno-Ščiučino-Grajevo ties Au- 
gustavu, iš kur sąsmauka jungiasi su bolševikų teritorija prie Gardino. Lenkai nega- 
li išplėsti savo veiksmų nuo Balstogės į rytus ir šiaurę, kol nesusidoros su bolševikų 
gaujomis užnugaryje, kurios siautėja miškuose, vienijasi į dideles grupes ir aplink 
visus puola. Ypač atkaklios kovos virė prie Kolno, kurį lenkai pagaliau užėmė. Jie 

užėmė ir Staviškes, ir Osovecą. Antra įdomi akcija vyksta Rytų Galicijos pietiniame 

sparne. Bolševikai, kaip anksčiau šiaurėje, taip dabar ten, pietuose, atrodo, ima- 
si apsupties veiksmų, kuriems įvykdyti skirta, aišku, kavalerija. Ta apsuptis Lvovo 
pietuose driekiasi net iki Bobrovycios, Mykolajivo ir Stryjaus, o į šiaurę nuo Lvo- 
vo - kažkur iki Strumilos Kamionkos apylinkių. Ir staiga mus pasiekia žinia, kad 
kažkoks lenkų dalinys užėmė... Rivnę! Lenkai Rivnėje, o bolševikai tuo pat metu 
Stryjuje! Štai koks vaizdas išsibarsčiusio fronto, kuris virsta savotiškomis partizanų 
kovomis be aiškiai nubrėžtų linijų! 

Veržlaus lenkų kontrpuolimo sustabdymas, atsiradę trukdžiai tolesniuose abiejų 
šalių veiksmuose galbūt paskatins šalis nuoširdžiau imtis kol kas iškreiptų paliau- 
bų - taikos derybų Minske ir kartu privers bolševikus liautis išdidžiai kalbėti apie 
Varšuvą ir diktuoti Lenkijai priverstinę taiką, ją žeminant. Kita vertus žlugs ir len- 
kų aikčiojimai apie bolševikų viešpatavimo Maskvoje galą ir jų, lenkų, nepaprastą 
vaidmenį Rytuose. Dieve, duok, kad taip įvyktų! Šiandien spaudoje yra užuominų, 

jog pati Prancūzija per savo generolus, organizavusius lenkų kontrpuolimą, pata- 
ria Lenkijai susimažinti ambicijas Rytų atžvilgiu ir nepertempti stygos, kad. taikos 
derybose neprarastų savo dabartinių privalumų. Truputėlį keista, kai Prancūzija 
netiesiogiai pataria Lenkijai sudaryti taikos sutartį su bolševikais, kurių pati ne- 
pripažįsta, nes pripažįsta Vrangelio vyriausybę“, ir ta taika grindžia senosios im- 
perialistinės Rusijos atkūrimo politiką. Taika su bolševikine Rusija ir Rytų reikalų 
reguliavimas faktiškai egzistuojančių veiksnių pagrindu - tai anglų ir italų politikos 
arkliukas, nes šios šalys vis ryškiau ieško kontaktų su Vokietija ir siekia nedidukių 
Pabaltijo valstybių pripažinimo. Tai yra prancūzų politikos ir koncepcijos antitezė. 
Nuo vakar dienos Vilnius formaliai ir faktiškai priklauso Lietuvos valdžiai. Šian- 
dien Lietuvos vėliava jau plevėsuoja Pilies kalno viršūnėje istorinėje Gedimino sos- 
tinėje. O, Vilniau! Pagaliau sklinda lietuviška karių giesmė, apie kurią svajojau 1914 
ir 1915 metais Didžiojo karo pradžioje, stovėdamas prie Anos kapo gražiose Vilniaus 
evangelikų kapinėse. Tuomet teko klausytis svetimos rusų kariuomenės kazokų gies- 
mės. Dabar lietuviška giesmė sklando tarp Tavo mūrų, pindama iš lietuviškos vals- 
tietiškos žemės atgimusią tautos amžino tęstinumo giją! O, mano Vilniau, kaip aš 
Tavęs ilgiuosi, kaip karštai norėčiau būti tarp Tavųjų mūrų, prarastąją sostinę atgau- 
nančios Tėvynės pirmųjų kūrėjų gretose! O, mano Vilniau! Deja, mane slegia tai, kad 
esu lenkų kultūros atstovas ir kad tuos metus, kada Lietuva iš pelenų kėlėsi, Lenkijai 
tarnavau ir jos kūrėjų gretose buvau. Taip, tai slegia. Ant mano, lenko, pečių gula visa 
lig šiol buvusi klaidinga lenkų politika, už kurią atsakomybę tenka prisiimti visiems 
lenkų tautybės Lietuvos piliečiams. Lietuvos lenkai trukdė atkurti savo Tėvynės 
valstybingumą, bandydami paversti Lietuvą imperialistinės Lenkijos dalimi. Todėl 
šiandien lietuviai nepasitiki lenkais. Nors pilietinę abiejų tautų lygybę pripažįsta, ne- 
drįsta lenkų kviesti kartu kurti Lietuvos valstybingumą sostinėje. Liūdna, kad taip 
yra, bet, deja, pateisinama. Kol yra bent mažiausia galimybė sugrįžti Lenkijai su savo 
pretenzijomis, kol lenkų ir lietuvių ginčas dėl Vilniaus formaliai neišspręstas, tol lie- 
tuviai bijos į atsakingus postus leisti lenkų kultūros ir tautybės bendrapiliečius, nors 
jie būtų užaugę Mickevičiaus dvasia, nors jie būtų Lietuvos žmonės. Liūdna man, nes 
ilgiuosi Vilniaus, ilgiuosi didelio kūrybinio darbo Tėvynėje, kurioje veiksmingiausiai 
galėčiau savo jėgas panaudoti. Liūdna ir ilgu, bet nebambu, nes, Lietuva, buvau Tave 
palikęs. Trokštu grįžti į Vilnių kad ir kaip eilinis teisėjas Apygardos teisme. Bet kol 


228. Vrangelis Piotras, baronas, generolas, 1920 m. kovo 22 d. perėmė Rusijos baltosios armijos 
vadovavimą iš generolo Denikino, suformavo vyriausybę, atkūrė tvarką kariuomenėje ir visą 
1920 m. vasarą sėkmingai kovojo su bolševikais. Lenkijai pasirašius taikos sutartį su Rusija, bol- 
ševikai nukreipė visas savo karines pajėgas prieš jo formuotes, nustūmė į Krymą armijos liku- 
čius, jis pats ir nuo bolševikų bėgę civiliai pasitraukė į Turkiją. 

kas neaišku, kada Vilniuje pradės teismas organizuotis ir ar būsiu tarp tų, kuriuos 
pirmus priims į to teismo komplektą. Vakar ir šiandien buvau susitikęs su Žemai- 
čių”, Lietuvos civilinės valdžios aukščiausiuoju įgaliotiniu Vilniuje laikotarpiu, kai 
Lietuva Vilniuje perima valdžią. Daug įdomių dalykų iš jo sužinojau. Pavyzdžiui, vei- 
kiami pastarųjų įvykių lenkų ir bolševikų fronte bolševikai nusileido lietuvių ultima- 
tyviems reikalavimams tuoj pat pasitraukti iš Vilniaus ir net iš kitų šalies dalių. Todėl 
lietuvių kariuomenė pėda po pėdos atsiiminės savo žemę net iki tikrųjų savo sienų. 


1920 Metų rugpjūčio 28 d. 
Šeštadienis 


Kare nieko naujo. Lenkų pranešimas pateikia vien tik įvairias kovų su bolševikais 
detales Kolno apylinkėse ir aplink Kurpių girią. Tos kovos, nors sėkmė jose palanki 
lenkams, nėra ypatingai reikšminga pergalė, nes tai tik grumtynės, primenančios 
klaidžiojančių bolševikų dalinių medžioklę, tačiau reikia pripažinti, kad jie papras- 
tai ginasi narsiai. Kiek ryškesnės kovos vyko ties gerai man pažįstamu kurpių kaimu 
Lemanu Turoslės valsčiuje. Be to, fronte nieko ypatingo. Gal tik vienas dėmesio ver- 
tas epizodas - kažkoks lenkų dalinys iš pasalų užpuolė Kobryną. 

Lietuviai nuolatos slenka artyn į pietus ir rytus prie savo sienų. Bolševikai trau- 
kiasi iš Lietuvai pripažintų teritorijų. Pietuose lietuviai stovi ties Augustavo-Lips- 
ko-Jaziorų prie Gardino linija. Jeigu lenkai turėtų toliau slinkti į šiaurryčius, aptiktų 
ten jau lietuvius, budinčius prie savo valstybinių sienų. Tuomet bus priversti rinktis: 
arba vytis bolševikus išilgai Lietuvos sienų, arba palaužti Lietuvos pasipriešinimą 
ir jėga įžengti į teritoriją, kurią Lietuva laiko savo valstybės dalimi, kartu įžiebiant 
lenkų ir lietuvių konfliktą. Šiandienėje Lietuvoje yra išspausdinta telegrama, kurią 
Lietuvos užsienio reikalų ministras Purickis nusiuntė Lenkijos užsienio reikalų mi- 
nistrui Sapiegai. Purickis Lietuvos vyriausybės vardu skelbia Lietuvos neutralumą 
lenkų ir bolševikų kare, reikalauja iš anksto duoti lenkų kareiviams įsakymą, kad 
tie neperžengtų Lietuvos sienų, kurias saugo Lietuvos kariuomenė, ir siūlo nustatyti 
lenkų ir lietuvių demarkacinę liniją Suvalkų krašte. Kalbėjausi šiandien su lenkų 
kariuomenės leitenantu Rėmeriu (kilusiu iš Jelitos herbo Galicijos Romerių) [Je- 
litos herbas naudojamas nuo XIV a. Mažojoje Lenkijoje. Jame pavaizduotos trys 


229. Žemaitis Zigmas (1884-1969), matematikas, Lietuvos (Vytauto Didžiojo) universiteto profe- 
sorius. 1920 m. su kitais atidarė Aukštuosius kursus, pirmaisiais metais jiems vadovavo ir dėstė 
matematikos disciplinas. 1922 m. kursams peraugus į LU, buvo Matematikos katedros vedėjas, 
vienas iš pirmųjų profesorių, iki 1927 m. - Matematikos-gamtos fakulteto dekanas. Nuo 1930 m. 
vadovavo Geometrijos katedrai. 

sukryžiuotos aukso ietys raudoname fone. Tarp kitų šis herbas priklausė Belskių 
ir Zamoiskių šeimoms - vert. past.|, jis drauge su kapitonu Mackevičiumi prieš ke- 
lias dienas atvažiavo į Kauną su lenkų karine delegacija“. Supažindino mane su 
juo Zygmuntas Jundzilas Perkovskio kavinėje. Pasirodo, ką pagaliau buvo galima ir 
nutuokti, kad Lenkija vis dar grįžta prie savo rytinės politikos, vis dar neigia Vil- 
niaus ir Rytų apskričių priklausymą Lietuvai ir formaliai nepripažįsta Lietuvos su 
bolševikinė Rusija sudarytos sutarties. O apie Lenkijos taikos su Rusija peripetijas 
sužinojau iš leitenanto Romerio štai ką: nors taikos derybos turinčios ir toliau vykti, 
tačiau Lenkija jų nelaiko rimtomis ir pasikliauja militaristinių argumentų iškalba, 
vis dar vildamasi, kad Rusijoje bolševikų valdžia būsianti nuversta, ir mananti, kad 
prie jos nuvertimo prisidėsianti taip pat ir ji. Bet iš Romerio žodžių taip pat girdėti 
ir tai, jog vis dėlto Europos veiksniai, neišskiriant ir Prancūzijos, nenorėsią, kad 
Lenkija kištųsi giliai į rytus, ir nebūsią linkę ją šiuo atveju remti. Lenkija taip pat 
neišsižadėjo savo pamėgto vaidmens globoti Pabaltijo tautas, taigi ir Lietuvą, ir net 
nemano atsižadėti savo imperialistinių ambicijų. Romeris?" ir Mackevičius, nors 
atvyko su karo misija, bet kartu jie glaudžiai bendradarbiauja su Sapiega, kitaip ta- 
riant, su lenkų vyriausybe ir jos užsienio politika Lietuvos klausimu. Tariasi čia ne 
tiktai su Lietuvos kariuomenės vadovybe, bet ir su Purickiu bei Griniumi. Pasak 
Romerio, Lenkijos vyriausybė Lietuvos klausimą kelia taip: Lenkija negali formaliai 
pripažinti Vilniaus ir rytinių apskričių Lietuvai tik dėl to, kad jas Lietuvai perleido 
bolševikinė Rusija, kuri pati neturi teisių į tas žemes. Vilniaus valstybinio priklau- 
symo klausimas - tai klausimas tarp Lietuvos ir Lenkijos, tų dviejų tautų susitarimo 
klausimas. Lenkija pasirengusi atsisakyti minėtųjų žemių Lietuvos valstybės nau- 
dai, bet tik tenkindama kategoriškas sąlygas - Lietuvos glaudžią sąjungą su Len- 
kija. Vėl skamba sena pažįstama daina iš pilsudskininkų ir Vitoldo Abramovičiaus 
Nasz Kraj stovyklos. Priešingu atveju, Vilniaus valstybinė priklausomybė turi būti 
sprendžiama Vilniaus ir rytinių apskričių gyventojų valia, išreiškiama per plebisci- 
tą, arba kitas variantas - tarptautinis arbitražas. Tačiau Romeris išsikalbėjo, kad ne 
tik kitos Antantės valstybės, bet ir lenkus favorizuojanti Prancūzija, remdama lenkų 
kontrofenzyvą, atmeta lenkų aneksijas Rytuose, išskyrus jų etnografinę teritoriją. 
Kadangi Lenkija neturėsianti galimybės taikyti aneksinių argumentų kaip kraštuti- 
nės priemonės, jeigu prieitų prie susitarimo su Lietuva, tai bet kokie jos reikalavimai 


230. Plačiau apie lenkų karinę misiją žr. Losowski P., Stosunki polsko-litewskie w latach 1919-1920, 
Warszawa, 1966, p. 223 ir kt. 

231. Adomas Rėmeris (1892-1965), diplomatas, publicistas. Mus dominančiu tarpsniu būdamas 
II skyriaus apskaitos biuro referentas domėjosi lietuvių klausimais, dalyvavo lenkų ir lietuvių 
derybose Kalvarijoje ir Suvalkuose. Plačiau: PSB, t. 31, p. 627-629. 

Lietuvos atžvilgiu būsiantys tik dievobaimingi pageidavimai. Nors Vyriausybė ir 
karinė vadovybė iš lietuvių reikalauja, kad šie strateginiais sumetimais neužtvertų 
jiems prieigos prie Gardino ir Lydos, betgi nesu anaiptol įsitikinęs, kad lenkai ryžtų- 
si, bent jau kategoriškai lietuviams atsisakant, jėga paimti Lydą, ir juo labiau Vilnių. 
Kai Romeriui nurodžiau, kad reikalavimas 4 priori Lietuvos glaudžios sąjungos su 
Lenkija, kas būtų sąlyga pripažinti Lietuvą su jos rytinėmis sienomis, tėra klaida, 
nes jokia tauta, ir juo labiau jauna, nesutiks paklusti sąlygai susieti savo valstybę 
sąjunga su svetima valstybe. O jeigu Lenkija pripažintų Lietuvą su jos sienomis ir 
Vilniaus bei Gardino žemių klausimą imtų laikyti taip, kaip Infliantus laiko pri- 
klausančius Latvijai, Lietuvos suartėjimas su Lenkija įvyks d priori savaime. Nors 
Romeris iš pradžių kėlė tam tikrų abejonių, pagaliau ėmė pripažinti, kad tai tiesa, ir 
pareiškė, kad galbūt Lenkija ir su tuo galėtų sutikti, bet turėtų turėti garantijas, jog 
Lietuva tinkamai elgsis su Vilniumi ir rytinėmis jo apskritimis. Deja, Lenkija nuola- 
tos bruzda. Nesupranta ji, kad garantijos, suteiktos svetimai valstybei, ir iš to kilusi 
globa labiausiai kenkia tiems piliečiams, kuriems tarnauti turėtų, nes jų šalį pa- 
verčia kitos valstybės globotine. Tai juos pačius demoralizuoja ir paverčia svetimos 
intervencijos numylėtiniais. Ši nuolatinė Lenkijos globa ir jos primetimas Lietuvos 
lenkams yra pražūtinga būtent Lietuvos lenkams ir jų padėčiai valstybėje. Todėl, 
kad Lietuvos lenkai tampa įtartini savo valstybėje, tarsi atstovautų svetimai vals- 
tybei. Būtų išties fatališka, jeigu jie Lietuvoje virstų „kitatikiais“, panašiais į XVIII 
amžiuje Žečpospolitoje Jekaterinos II proteguotuosius. 


1920 metų rugpjūčio 29 d. 
Sekmadienis 


Šiandien laikraščių nebuvo, karo naujienų nežinau. Ausų nepasiekė jokie gandai. 
Matyt, pastarosiomis dienomis lenkų ir bolševikų fronte nieko ypatingo ir neįvyko. 

Gavau Papos telegramą iš Vilniaus, kad šiandien, o gal rytoj arba traukiniu, arba 
automobiliu atvyksiąs. Ačiū Dievui, jau grįžta. Nors Bagdoniškyje aptiks ne itin 
malonius dalykus, nes ūkio ir ypač samdinių reikalai yra kaskart sudėtingesni, o 
dvarų pozicija vis griežčiau atakuojama radikalių potvarkių, diktuojamų agrarinės 
reformos, bet bent jau seneliukas patirs šiek tiek materialių išteklių, poilsio ir ramy- 
bės po pastarųjų išgyvenimų, trukusių mėnesius, jeigu tik panorės atsisakyti savo 
nenumaldomo noro kištis į ūkio reikalus, dalykiškai bendrauti su dvaro samdiniais 
ir kaimais. Jeigu Papa panorėtų kištis ir pats griebtis įvairiausių neatidėliotinų rei- 
kalų, kiltų sunkumų, o pasekmės tiek pačiam Papai, tiek dvarui galėtų būti labai 
liūdnos. Papa neturi nei takto, nei saiko, ypač būtino šiais laikais, nei atlaidumo 

žmonėms, aplinkybėms bei sąlygoms, o pratęs buvo savivaliautį be ribų. Bet varg- 
šelis jau yra suvaikėjęs, tad net ir panorėjęs nesugebėtų tvarkytis, o rodosi, jau ir 
pats jaučia, kad dabartinėmis sąlygomis neįstengia valdyti dvaro ir dėl to veikiausiai 
vargu ar susigundys to griebtis. Vargšas mylimas Papa! Kiek jis patyrė pažeminimų, 
kančių ir sunkumų iškeliavęs į pasaulį. Tikslas buvo kilnus, atseit vyko gydytis. Be 
pinigų, be pagalbos ištisus mėnesius tūnojo Varšuvoje, kiekvieną dieną grumda- 
masis su skurdu, o kai pagaliau išsiruošė į kelionę atgal, likimas lėmė, kad pateko 
į politinių sūkurių sukeltą maišatį, lenkų liepos mėnesio katastrofą Vilniuje ir iki 
šiolei pratūnojo po bolševikų sparnu. Tokie išgyvenimai ir toks pažeminimas žmo- 
gui, turinčiam 75-erius metus, išties ne juokas, ypač žmogui, kuris visą savo amžių 
buvo pratęs prie prabangos ir niekuomet nepatyrė nei pinigų, nei duonos stygiaus. 
Net sveikiausią, pačiame jėgų žydėjime žmogų tokie išgyvenimai gali sugniuždyti, 
o ką jau kalbėti apie Papą, senuką! Kiek jaunų žmonių tas karas ir visi su juo sutapę 
įvykiai sugniuždė, atėmė energiją, sveikatą ir psichologinę pusiausvyrą! Kad Papa 
pasenėjo, suvaikėjo ir sušlubavo jo protas, girdisi iš visų pusių. Pats tai jau prieš me- 
tus pastebėjau, bet pastarieji metai turėjo tą nuosmukį nenusakomai padidinti. Jau 
perspėjo mane apie tai Pomorskis ir O'Rourke, kai tik Papa į Varšuvą atvyko, vėliau 
įspėjo velionio Zysio Komorovskio seserys iš Varšuvos, kai Papa jau buvo įklimpęs 
ten be pinigų, o pastaruoju metu ir Helia Ochenkovska, rašydama man prieš keletą 
dienų iš Vilniaus apie Papą, sakė, kad Jam tiesiogiai į rankas pinigų nesiųsčiau, nes 
psichinė Papos būklė tokia, jog juos tuoj pat iššvaistyvų. Tame laiške Helia rašė, kad 
Papa, „grįžęs iš Gardino“ (matyt, bandė bėgti nuo bolševikų, įklimpo Gardine ir 
kažkokiu būdu gebėjo iš ten sugrįžti į Vilnių), gyvena „Italia“ viešbutyje ir neturi 
pinigų. Po Helios laiško, kai buvau tikras, kad Papa esąs Vilniuje, perdaviau per 
grįžtantį į Vilnių Žemaitį Mykolo Biržiškos vardu pinigus Papai, prašydamas, kad 
juos Biržiška įteiktų Heliai Ochenkovskai. Perdaviau 500 lietuviškų markių iš to 
tūkstančio, kurį man iš Bagdoniškio atsiuntė Jakšukas. Bet kadangi Žemaitis, regis, 
tiktai vakar išvažiavo į Vilnių, nežinau, ar jau Papa pinigus gavo. Ačiū Dievui, kad 
Papa grįžta, savo ruožtu mane, ko gero, jis pribaigs, kol pas mane Kaune viešės. 
Turiu vilties, kad bolševikai nespėjo apiplėšti mūsų buto Vilniuje. Jeigu būtų 
Vilniuje pasilikę iki rugsėjo 1-osios, kaip buvo ketinę, veikiausiai būtų paėmę visus 
baldus ir ištuštinę butą. Bet greita ir staigi jų evakuacija, vykdoma paskutinę minutę, 
veikiausiai bent jau baldus apsaugojo. Bolševikai, o veikiau Vilniaus revkomas, vežė 
iš Vilniaus viską, kas po ranka pakliuvo. Visų pirma išvežė spaustuves, visokiausias 
mašinas, sandėlius ir t. t. Iš Žemaičio žinau, kad išvežė visą dr. Dembovskio chirur- 
ginės klinikos įrangą, visus chirurginius įrankius, kurie šiandien turi neįkainojamą 
vertę, rentgeno aparatus, viską; išvežė taip pat visą Nagrodzkio žemės ūkio padargų 

sandėlį, Malinovskio mašinų ir padargų krautuvę, dešimtis ir šimtus kitų fabrikų, 
dirbtuvių, sandėlių įrangas ir pan. Privačią Obsto biblioteką sunaikino, Mykolo 
Brenšteino* biblioteką Žemaitis išgelbėjo, iš Zahorskio bibliotekos paėmė tiktai 
pakrautas dvi platformas. Kol viešpatavo Vilniuje, oficialiai sušaudė tik keliolika 
žmonių, bet Žemaitis tvirtina, kad iš tikrųjų sušaudytųjų skaičius be teismo nuos- 
prendžių siekia iki 600. Areštuotųjų, kurie buvo laikomi Vilniuje, išvežti nepajėgė, 
nes jiems sutrukdė lietuviai. Bet kai kuriuos jau anksčiau buvo išsiuntę į Minską, 
tarp jų ir kun. Michalkevičių?“, Antaną Tiškevičių, seną knygininką Vaclovą Ma- 
kauską. Baldus ir privačią nuosavybę, ypač tų, kurie buvo iš Vilniaus pabėgę, vežėsi 
masiškai. Pagaliau Žemaitis tvirtina, kad ne viskas, ką bolševikai „išveždavo“, buvo 
iš tikrųjų išvežta. Mat buvo visuotinis reiškinys: žydų spekuliantų vaikai tarnavo 
revkome, ir tai, ką sūnūs neva išveždavo, tėvai pakeliui iš jų perimdavo. 


1920 metų rugpjūčio 30 d. 
Pirmadienis 


Jokių naujienų apie karą. 

Maždaug 7 valandą ryto, kai dar gulėjau lovoje, kieme išgirdau sujudimą ir bal- 
sus, beldimą į paradines duris, tarnaitės klausimą - kas ten, ir t. t. Pro miegus pasi- 
rodė, kad girdžiu iš nuostabos pakeltą balsą: „Čia gi jo tėvas. Jis atvažiavo!“ Iš miego 
pažadintas neįsiklausiau į vyrišką balsą, bet iškart švystelėjo mintis: tai Papa! Pašo- 
kau iš lovos, užsivilkau marškinius. Neapsirikau: į mano kambarį įėjo Papa. Puoliau 
sveikintis, bučiavau Tėvui vargingas rankas ir skruostus, glaudžiau jo išsekintą ir 
sunkių mėnesių nualintą kūną. Papa labai suseno ir vargšelio išvaizda atrodė apgai- 
lėtina. Rodos, jis sumažėjo, susitraukė, apsunko judesiai, vos vilko neklusnias kojas. 
Rodos, žiūriu į visiškai sukaršusį seneliuką. Tarsi ne mano Tėvas būtų. Tarsi ne Papa! 
Drabužiai vargani, tiksliau tai, kas iš jų likę. Juodas dėmėtas surdutas purvinais at- 
lapais, po surdutu vietoj liemenės kažkokia sena, sudėvėta, sutepta ir apibrizgusi 
striukė, užsegta po kaklu, vietoj apykaklės apie kaklą apvyniotas didelis šalis. Liū- 
dnas vaizdas. Nelengva žiūrėti į šią fizinę ir materialinę griuveną, kurioje atsispindi 
patirto skurdo ir niekinimo pėdsakai. Vien galva ta pati, graži, žila, dailių veido 
bruožų. Nei drabužių, nei marškinių Papa nepasiėmęs jokių, išskyrus tai, ką vilki. 
Net palto Papa neturi. Dalį daiktų paliko Torunėje kaip užstatą už pasiskolintus pi- 


232. Brenšteinas Mykolas (Brensztejn Michał; 1874-1938), Lietuvos praeities ir kultūros tyrinėto- 
jas, Vilniaus mokslo mylėtojų draugijos muziejaus vedėjas. 

233. Michalkevičius Kazimieras (1865-1940), prelatas, Vilniaus vyskupijos valdytojas (1908-1918; 
1925-1926). 

nigus, šiek tiek paliko jų Varšuvoje, o kitus, kuriuos turėjo rankiniame „kuperėlyje“ 
(lagaminėlyje), iš Papos pavogė Lentvaryje, kur keliaudamas iš Vilniaus į Kauną 
užsibuvo kelias dienas prieš atsitraukiant lenkams. Papos klajonių epopėja bolševi- 
kmečiu buvo štai tokia: liepos pradžioje Papa turėjo jau ir lenkų valdžios; ir Lietuvių 
komiteto Vilniuje leidimą važiuoti iš Vilniaus į Kauną. Išsiruošė į tą kelionę, kai dar 
lenkai Vilniuje buvo, bet jau pradėjo iš jo trauktis. Lentvaryje jis ruošėsi užsukti pas 

Marynią, kuri nuomoja dvaro sodus; daiktus paliko stotyje ir pėsčias pasileido pas 

Marynią; Marynios neaptiko, nes ta jau buvo pabėgusi, tuo tarpu sugrįžęs į stotį 

daiktų neberado. Žmonės Papai patarė važiuoti daiktų ieškoti link Gardino, nes ten 

traukė visa bėglių minia paskui kariuomenę. Papa nuvyko į Gardiną. Ten jį atkirto 

bolševikai. Keletą dienų praleido Gardine be stogo virš galvos tarp bolševikų užimtą 

miestą apšaudančių lenkiškų kulkų ir sviedinių. Gardine su bolševikais Papa išbuvo 

iki rugpjūčio 15 dienos. Galiausiai kažkokio laimingo atsitiktinumo dėka pateko į 

vieną iš nedaugelio bolševikų traukinių, važiuojančių į Vilnių, ir taip pasiekė Vilnių. 
Čia apsistojo „Hanos“ viešbutyje, gavo mano laišką ir, padedamas lietuvio kalvi- 
nų pastoriaus Šepečio*, iš Vilniaus pasitraukus bolševikams, atvažiavo šiandien 

traukiniu į Kauną. Sunku buvo, suprantama, Papai, bet niekas jam skriaudos nepa- 
darė. Net ir bolševikai, taigi raudonosios armijos kariškiai - bolševikai karininkai, 
kazokai, - pagailėdavo išvarginto vienišo ir suvaikėjusio senuko, neįtardami jame 

„buržujo“ ir dvarininko. Matyt, pati Papos išorė - nesiprausęs, nevalyvas, varganai 

vos ne skurliais apsirengęs, utėlėtas, - negalėjo kelti įtarimo, kad iki kaulų smegenų 

jis „buržujus“. Todėl retsykiais net ir bolševikai kviesdavo Papą į savo kompaniją 

arbatėlės ar net ir degtinės, vaišindavo, draugiškai šnekučiavosi, kai buvo be pasto- 
gės, kur nors jį apgyvendindavo. Ir tik vieną kartą kažkoks kazokas sudrožė Papai 

rimbu taip smarkiai, kad šis parkrito, vėliau kazokas ruošėsi Papą areštuoti, bet to 

nepadarė. Gyveno Papa iš smulkių paskolų, kurias ėmė iš gailestingų pažįstamų 

žmonių, iš žmonių malonės, kartais net iš atsitiktinių išmaldų natūra. 

Visą naktį keliavęs Papa buvo labai pavargęs. Buvo susijaudinęs, verkė, kaip vi- 
suomet, daug valgė ir šiaip jau buvo geros nuotaikos. Man buvo nuoširdus, nuolat ti- 
kino, kad mane myli, nė karto man neprikišo, kad grįžau į Lietuvą ir čia valstybinėje 
tarnyboje dirbu teisėju, tam visuomet labai priešinosi ir dar neseniai kategoriškai 

„draudė“ norėdamas, kad pasilikčiau Lenkijoje. Priešingai, dargi rodėsi esąs paten- 
kintas tuo, kad grįžau į šalį, ir apskritai buvo palankus Lietuvai ir lietuviams. Taip 
pat gyrė Vilniaus lietuvių taktą, atrodė, esąs sujaudintas, kad jaučiasi labiau priar- 
tėjęs prie Bagdoniškio kaip savo „lobio“ šaltinio (Papa fantazuoja, kad esąs keliskart 


234. Šepetys Jonas (1867-1941), istorikas, evangelikų reformatų spaudos leidėjas, aušrininkas, ra- 
šytojas, evangelikų reformatų kalvinų kunigas. 

milijonierius ir kad iš Bagdoniškio galima išspausti dideles pajamas) ir valdžios. Tai 
yra ne Papos prieraišumas ir meilė Bagdoniškiui, bet tik jo piniginiam derliui, kurį 
gali suvartoti. Tačiau pamaži, kai Papa išsimiegojo ir ėmė atgauti sotumo bei atsi- 
ilsėjimo būseną, pirmosios nuotaikos - tylios ir ramios, netgi jausmingos - ėmė 
trauktis į šalį ir užleisti vietą kaprizams, pykčiui, rėksmingumui. Jis darėsi vis plėš- 
resnis ir sunkiai pakeliamas. Papa yra ne tik suvaikėjęs, bet ir visai nepakaltinamas. 
Neabejotinai Papa neturi sveiko proto. Fizinė Papos būklė taip pat yra labai bloga. 
Vaikšto sunkiai. Manau, Papa jau nė metų negyvens. 


1920 metų rugpjūčio 31 d. 
Antradienis 


Turėjau progos išeiti iš namų ir nebūti su Papa kiaurą dieną, nes dalyvavau teismo 
posėdyje. Papa geidžia, kad nuolat būčiau su juo, bet tiek gatvėje, tiek visose viešo- 
siose vietose darosi visiškai nepakenčiamas; visiškai nevaldo savo kaprizų ir suval- 
dyti jų kitiems nė už ką neleis; elgiasi taip, kad save visuotinei pajuokai pasmerkia, 
o jį lydinčiuosius verčia raudonuoti iš gėdos. Namie tiek to, kaip elgiasi, taip; gali 
jį pakęsti, gali atleisti, kai žinai, kad tai suvaikėjęs ir pusiau nuovokus senis, nege- 
bantis jau savęs valdyti. Bet viešosiose vietose prieš būrį svetimų žmonių - liūdna ir 
nemalonu stebėti, kaip tėvas daro iš savęs juokdarį. Vaikšto Papa taip sunkiai ir yra 
toks silpnas, kad, kita vertus, neišeina jo vieno palikti, o eiti kur nors su juo koktu. 
Kaip supratau, Papa dar ilgai norėtų būti Kaune, o vėliau, važiuodamas pakeliui į 
Bagdoniškį, norėtų dar užsukti į Apytalaukį pas Karolį Zabielą pasiskolinti pini- 
gų. Perspektyva, kad Papa ilgesnį laiką žada apsistoti Kaune ir juo labiau - mano 
bute, manęs anaiptol nedžiugina. Papa mane žiauriai vargina. Pirma - dėl Jo neten- 
ku viso savo privataus buto, nes Papa yra toks, kad pats nė per krislelį prie manęs 
neprisitaikys, dargi priešingai, gyvendamas pas sūnų, jaučiasi teisėtu šeimininku. 
Savo daiktus išsidėsto ir išmėto visur, nesiskaitydamas su mano tvarka, diriguoja, 
diktuoja, įsakinėja, kaip ponas tarnams. Su tuo dar būtų galima susitaikyti, atsi- 
žvelgiant į tai, kad jis mano Tėvas, ir į jo amžių. Galima būtų jį kęsti, jeigu tai būtų 
vien nepatogumai, na, dar nuolatinis mano asmens trypimas, plūdimasis, patyčios. 
Dar galėčiau iškęsti ir miegoti ant grindų, Papai užleidęs savo lovą, beje, nepasitiesęs 
nieko - nei čiužinio, nei šieno. Dar galėčiau būti nuolatos neišsimiegojęs, nes Papa 
gulasi po pusiaunakčio, o jau 4 val. ryto bando keltis ir, savaime aišku, pažadina 
manė, ir jau nebeleidžia užmigti: nesiliauja kalbėti, verčia įdėmiai klausytis, bet ne- 
leidžia ir įsiterpti, nes kiekvienas žodelis ar replika sukelia ūmią Papos reakciją, kuri 
pavirsta riksmu, daužymu kumščiais į stalą ir baldų vartymu, o pasyviai pritarus 

vėlgi Papa ima abejoti, ar pritariu nuoširdžiai, o gal tik pataikauju, ir provokuoja 
savo piktybiškais kandumais - primena visas mano ydas, nuodėmes ir pan. Su Papa 
negaliu pasikalbėti, nes atsitrenkiu į jo painius kliedesius, atmiežtus pykčio prie- 
puolių ir priekaištų. Man tikra kančia jo klausytis, nes nebežinau, pritarti jam ar ne 
ir apskritai kaip reaguoti. Sakau - būtų galima visa pakęsti, nors tai labai nemalonu, 
bet esama dar blogesnių dalykų. Būtent Papos buvimas visiškai neleidžia man na- 
mie dirbti, nes Papa nenutyla nė valandėlės, o kai jo paprašau, kad leistų dirbti, jis 
pažada, bet veikiai pamiršta ir vėl ima niekus tauzyti. Pats blogiausias dalykas - utė- 
lės, knibždėte knibždančios, ant Papos. Visas jo kūnas apšašęs nuo nuolatinio ka- 
symosi, o ant šašų gyvena utėlės. Baltiniai ir drabužiai - pilni utėlių. Po Papos švar- 
ką ir kelnes ištisomis bandomis slankioja tie šlykštūs gyviai, o siūlėse ir įvairiuose 
linkiuose - begalinės glindų kolonijos, iš jų išsiperės naujos utėlių kartos. Papa į jas 
nekreipia nė mažiausio dėmesio. Maža to, nesibodi pas mane priveisti utėlių ir nepa- 
galvoja, kad man gali būti šlykštu. Savo drabužius, baltinius, skrybėlę, šaliką išmėto 
po visą kambarį, nusviedžia ant minkštų baldų, kilimų, šukuojasi mano šepečiu, 
ant kurio jau taip pat radau utėlių, pagaliau iš spintos traukia mano drabužius, kurie 
jam labiausiai patinka, ir velkasi juos. Sudėmėjo ir kažkuo supylė mano vienintelį 
išeiginį drabužį, kokį turiu, nešioja mano kepurę, miega su mano kelnėmis, žodžiu, 
netausoja mano daiktų ir, suprantama, įveisia juose utėlių kolonijas: jau bijau ir pa- 
galvoti apie savo lovą ir utėlėtą patalynę. Na, bet ką darysi! Norėdamas paraginti 
Papą anksčiau išvažiuoti iš Kauno, kas pačiam būtų į sveikatą, ir, galbūt, perkelti 
jį į viešbutį, o kartu sudaryti jam kompaniją ir suteikti globą, iškviečiau šiandien 
telegrama Jakšuką. Tikiuosi, rytoj jis atvažiuos. Bandydamas atpratinti Papą nuo 
įvairiausių keistų sumanymų, kokių jis niekada nestokoja, telegrama iškviečiau taip 
pat Elizką Komorovską, su kuria Papa daugiau skaitosi negu su manimi. Apskritai 
tariant, Papos būdas yra kandus ir gan niūrus, nors tai pasireiškia anaiptol ne tylė- 
jimu. Retai Papą apima giedresnės nuotaikos, ir dažniausiai tiktai tuomet, kai jau 
būna labai pavargęs ir mieguistas. Tuomet minkštėja, ir net ryškėja jo nuoširdumas. 
Trumpam susijaudina, dažniausiai lyg pats savęs gailėdamasis, arba prisimena ką 
iš praeities ir, žiūrėk, pravirksta, bet neretai tos ašaros žaibiškai virsta pykčiu, ir 
pradeda šaukti. Hektoro Komorovskio Papa dabar nekenčia visa širdimi ir atsiliepia 
apie jį kaip apie niekšą, prilygstantį Judui. Neapkenčia jo todėl, kad neatsiuntė Papai 
pinigų, nors turėjo įgaliojimus, nekenčia jo už pažeminimą, už utėlės, už skurdą 
ir benamio dalią. Keikia jį ir puola į depresiją, kai apie jį kalba. Žada paduoti jį 
teisman, kad įkištų į kalėjimą. Vadina jį „bjaurastim“ ir maišininku. Užplūsta jį 
nenusakomas pyktis, kai bandau Hektorą teisinti arba atkalbinėti Papą nuo keršto ir 
susiturėti nuo teismo žingsnių, kurie pagaliau būsią tušti, nes Hektoras niekuo teisei 

nenusižengė, ir geriausiu atveju galima jam papriekaištauti tik dėl to, kad iš Kavo- 
liškio pinigų nepasiuntė Papai subvencijos. Bet dėl to, kad senelio varge neparėmė 
jokia auka iš savo lėšų, negalima jo teisiškai kaltinti piktnaudžiavimu įgaliojimais. 
Užtat anūkai, Juliukas Komorovskis ir Eva Mejerova, Marynios dukra, kurie seniau 
buvo užsitraukę Papos nemalonę, dabar yra jo numylėtiniai. 


1920 metų rugsėjo 1 d. 
Trečiadienis 


Ačiū Dievui, atvažiavo Jakšukas - man bus lengviau, nes bent jau bus kam Papą pa- 
globoti. Vis dėlto šiandien Papa dar nakvos pas mane. Elizka veikiausiai neatvažiuos, 
nes Jakšukas atvežė žinią, kad laikinai nėra jos Kavoliškyje - išvažiavo į Bagdalavą 
pas ponus Zaborskius. Ant Hektoro Papa taip pyksta, kad kai Jaukšukas atvežė ir 
padavė Papai laišką, pirmiausiai metė jį ant stalo, bet po kurio laiko paėmė, per- 
skaitė su ironiška šypsenėle ir, baigęs skaityti, suplėšė į gabalus. Liepė man išmesti 
į naktipuodį. Kai norėjau mesti į šiukšliadėžę, supyko ir aiškiausiai įsakė mesti į 
naktipuodį, ką ir padariau. Jakšukui pavyko prikalbinti Papą išvažiuoti į Bagdoniškį, 
neužsukant į Apytalaukį, nors Papa jau vakar buvo nusiuntęs į Apytalaukį telegra- 
mą ir perspėjęs apie savo atvykimą. Papa sutiko „atidėti“ kelionę į Apytalaukį ir 
sakė, po kokios savaitės išsirengsiąs ten iš Bagdoniškio. Bet kai pasieks Bagdoniškį, 
nebus Papai taip lengva, kaip atrodo, išsiruošti į kelionę. Mat fizinė Papos būklė, jau 
nekalbant apie psichinę, yra labai prasta. Kelerius metus Papai tinsta kojos. Tačiau 
pernai buvo sutinusi tik viena koja - pėda iki kulkšnies. Dabar abi kojos sutinusios ir 
atrodo tarsi kaladės; sutino jau ne tiktai pėdos, bet ir kojos virš kelių. Taigi nežinau, 
ar Papa išgyvens dar metus. Panašu, kad jis tik kelis mėnesius bepatrauks. Ir fiziškai, 
ir psichiškai jis tėra žmogaus griuvena. Bet Papa savo būklės nesuvokia ir viliasi 
dar ilgai gyventi. Sunerimęs dėl savo kojų - pats mato, kaip jos atrodo, bet mano, 
kad blogiausiu atveju patrauks iki 80 metų, vadinasi, dar penkerius pagyvens. Na, 
Papa dar įsitikinęs, kad jo kojos pagis, o tada pagyvens dar ilgai ilgai. Pirmą dieną 
Papa mane tikino, girdi, pamatysiu, kad mirsiu dar pirmas, nes Papai atrodo, kad 
aš esu silpnas ir kad esu arčiau anapus nei Papa; taigi nuolat kartodavo, kad ne aš 
Papą, bet Papa mane turėsiąs laidoti, ir verkė susijaudinęs dėl spėjamos mano greitos 
mirties. Toks yra tarp mūsų skirtumas, kad aš mirties nebijau ir negalvoju apie ją, 0 
po Anos mirties visiškai praradau gyvenimo džiaugsmą ir mirčiau nesigailėdamas 
ir nebijodamas, nors jokių tariamai greitos mano mirties požymių nejaučiu. Na, o 
Papa, jam vargšeliui jau iš tiesų mirtis į akis žvelgia, baisingai jos bijo ir daug apie 
ją galvoja. Kadangi Papa mirti nenori ir tiki, kad dar jam gali grįžti sveikata ir kojų 

tinimas dingti, ką laiko vienintele savo silpnybe, nori gydytis. Kad jo kojų būklė 
pablogėjo, kaltina Papa vien tiktai Hektorą, kuris jam neatsiuntė pinigų. Taigi dabar 
grįžta Papa į Bagdoniškį anaiptol ne ramiai gyventi, bet pasiimti pinigų, kad galėtų 
leistis į pasaulį su naujuoju gydymo planu. Anaiptol neatsisakė nė vieno savo ketini- 
mo: nori leistis į Prancūziją, nori būti Romoje, stebėti Popiežių, užsisakyti kažkokio 
garsaus paveikslo kopiją Kriaunų bažnyčiai ir t. t. Papos planai begaliniai... Geidžia 
ir gydytis, ir džiaugtis gyvenimu, ir nė nemano užsisklęsti Bagdoniškyje, pasmerkti 
save vienatvei. Paragavo klajonių, atsitiktinių pažinčių įvairiose Torunės ir Varšuvos 
kavinukėse bei landynėse, patyrė judraus gyvenimo ir t. t. Savo išsvajotose kelionėse 
nori, suprantama, šalia turėti jaunas moteris (beje, būtinai gražias), nes metų našta 
nesunaikino jo ypatingo kūniškos meilės troškimo ir aistros instinkto, kuris tėra 
jame gyvas, bet iškrypęs dėl amžiaus, virtęs senolio geiduliais, nors Papa tvirtina: 
lytiškai jis dar stiprus ir netgi vaisingas, kuo aš drįstu abejoti. Ši paskutinė kelionė 
neišgydė Papos ilgesio naudotis savo glembančiu kūnu ir silpnėjančiu protu, kad 
patenkintų nuolatinę aistrą, kurios patenkinti, beje, ko gero, jau neįmanoma. Būtent 
aistra, jau niekaip nepasotinama, verčia Papą bėgti tolyn, vytis tai, kas nepavejama. 
Kad sapnai neišsipildė, Papa kaltina ne savo suglebusį kūną, o tik pinigų stygių ir 
nepripažįsta, kad jis toks. Todėl namo negrįžta, namo važiuoja pasiimti pinigų, kad 
galėtų vėl leistis į kelionę ir vytis tai, kas nepavejama. Bet yra toks silpnas, kad jau 
vargu ar pajėgs tas svajones įgyvendinti. Jakšukui ir Elizkai reikės sutrukdyti Papai 
pasprukti iš namų į platųjį pasaulį, nes Papa gali mirti taip iš jo ir nesugrįžęs. Savai- 
me aišku, Papa nesileis, kad kas nors jam vadovautų, ir neatsisakys savo sumanymų, 
nes tokia jau kieta ir užsispyrusi jo prigimtis! Na, o kol kas sako, kad Bagdoniš- 
kyje paviešėsiąs tiktai dvi savaites. Kalba taip tol, kol yra įsitikinęs, kad iš miško 
turtus susikraus, kol mano, kad namuose jo laukia dešimtys tūkstančių kupiūrų, 
kurias belieka tik sugrįžus ranka susižerti, ir esi laisvas, skrisk kur nori. Dabar jau 
po truputį ima nutuokti, kad potencialus turtas kol kas nevirsta pinigais, bet Papos 
ir tai nebaugina. Jis tiki, kad toji potenciali turtų jėga, kuri šiandien dar nevaisinga 
procentų, vis dėlto daro jį didiku. Todėl pasiryžęs daryti viską, kad pinigų surastų - 
imtų paskolą iš Zabielos, paverstų pinigais viską, ką tik būsią galima Bagdoniškyje 
paversti. Oi, bus sudėtinga Papą sulaikyti nuo tokių ketinimų, nes yra savavalis ir 
beatodairiškas, vykdydamas savo norus yra užsispyręs ir kietas, kaip uola. Siekda- 
mas savo tikslo rodo atkaklumą, energiją ir pamišėlio klastą, nes iš tiesų Papa toks 
ir yra. Man regis, kad jeigu iš Zabielos pinigų negausiąs, o tas veikiausiai jų Papai 
neduosiąs, pradėsiąs niokoti Bagdoniškį, versdamas pinigais ne tiktai tokius daik- 
tus, kaip kilimai, variniai virduliai ir pan., apie ką jau kalba, bet jei ir to nepakaksią, 
pinigais paverstų kad ir visus javus, karves, arklius ir t. t., nes Papos psichologija vis 

labiau artėja prie Liudviko tezės: après moi - le déluge’. Iš tikrųjų Papa nemyli nieko, 
išskyrus savo norą vartoti. Nei prieraišumo prie vaikų, nei religingumo, kuris juo 
arčiau senatvės, juo daugiau požymių turi, kaip užsitikrinti sau dangų, nesulaikys 
Papos ir neįkalbės susitaikyti su likimu, siūlančiu užbaigti savo dienas Bagdoniškyje. 
Jeigu mes nesugebėsime Papos sulaikyti nuo bandymo Bagdoniškį nuniokoti, gali 
atvykti valstybinių organų intervencija, nes šiandien dvarai nėra jau valstybės laiko- 
mi lauku, kuriame būtų galima rasti vietos privačiam šėlsmui. 


1920 metų rugsėjo 2 d. 
Ketvirtadienis 


Pagaliau ryt rytą Papa išvažiuos iš Kauno. Jakšukui pavyko gudriai atkalbėti Papą 
nuo ketinimo leistis į Apytalaukį ir nuo delsimo išvykti iš Kauno. Jakšukas moka 
puikiausiai priburti, kad šis nė neapsižiūri ir viską priima už gryną pinigą. Zabiela 
yra Kaune, taigi Papa ruošėsi pas jį nueiti, o į Apytalaukį vykti vėliau. Bet Jakšukas 
pirmiausia sumelavo, kad Zabielos ieškojęs „Versalio“ viešbutyje ir ten neradęs, todėl 
neva nežinia buvę, kur gyvenąs, o vėliau antrą kartą pamelavo, jog iš Kaune viešinčio 
Jano Pžezdzieckio sužinojęs, kad Zabiela tvarkosi dokumentus išvykti į Berlyną ir 
jau ten vyksta tvarkyti savo sūnų mokslo reikalų. Todėl Papa apsisprendė važiuoti į 
Bagdoniškį su sąlyga, kad „po savaitės“ važiuos pas Zabielą į Apytalaukį. Didžiulis 
akmuo nusirito nuo krūtinės, kai Jakšukui pavyko įkalbėti Papą važiuoti su juo kar- 
tu. Tik kad Papa panorėtų užsibūti Bagdoniškyje ir liautųsi svaičiojęs apie keliones. 
Esu tikras, nesiliaus. Kaip girtuoklis, kartą paragavęs degtinės, nepasitenkins viena 
taurele, bet mauks vieną po kitas, taip ir Papa ta pernykšte išvyka ir kone pusės metų 
klajonėmis taip užsikrėtė, kad jau neįsivaizduoja kitokio gyvenimo, tik judėti pirmyn 
genamas naujų, dar nepatirtų įspūdžių skonio. Kol karo metais, vokiečių, bolševikų 
okupacijos ir pagaliau Lietuvos valdžios metais tūnojo Bagdoniškyje net iki pernai 
metų gruodžio, tol pakeldavo ir vienatvę, ir visus gyvenimo dvare sunkumus, nors 
būta ir rekvizicijų, ir sunkių karo primestų santykių. Bet kai kartą išsiveržė iš savo 
vienatvės narvo, grįžti į jį jau nebenori. Kažkas Papą gena iš Bagdoniškio; įjunko jis 
prieš mirtį griebti iš gyvenimo ką tik gali ir ieškoti vis naujų įspūdžių, o tos daugiau 
nei pusę metų nekontroliuojamos klajonės senį visiškai išmušė iš vėžių: kavinės, alu- 
dės, restoranėliai, atsitiktinės pažintys įtraukė Papą ir išlukšteno iš bet kokių siste- 
mingo ir reguliaraus gyvenimo gniaužtų. Papa šiandien geidžia čigoniškai gyventi 
ir savo įgeidžius tenkinti laisvai. Ir nors čigoniškas Papos „būdas“ tėra gyvenimo ir 

laisvės karikatūra, tačiau jis to nesupranta ir nejaučia. Papa nusirito iki palaidūnų, 
kurie kiekvieną dieną šlitinėja gatvėmis, užmegzdami atsitiktinius santykius. Žodžiu, 
sugrįžo anaiptol ne tas likimo persekiojamas senukas, kuriam jau pabodo kelionės ir 
panieka ir kuris trokšta vien tylos ir ramaus gyvenimo savo namuose, kaip kad mes 
tikėjomės, bet grįžo pamišęs palaidūnas, kuris nors ir primena griuveną, bet vietoje 
nenusėdės ir neišsižadės savo manijos lėkti. Niekas Papos nesulaikys, jokie skrupulai 
neatsispirs manijai, kuri užvaldė suvaikėjusio senio protą. Kad gautų savo įgeidžiams 
pinigų, neatsisakys nusiaubti dvaro turto likučių. Žinoma, nebūsią galima leisti, 
kad vėl jis išvyktų, bet ką reikėsią daryti ir kokios laukiančios perspektyvos? Papa 
nepasitrauks prieš nieką, nesileis laisva valia nei įtikinamas, nei sulaikomas. Todėl 
reikėsią arba pasirūpinti formalia teismine Papos asmens ir turto globa, arba, jeigu 
to nepadarysime, tai, matyt, ims protestuoti samdiniai, o vėliau įsikiš valdžia, kuri 
neleis, kad Papa niokotų ūkį, ir perduos Bagdoniškį valstybei valdyti. Mėginsiu su- 
sisiekti su seserimis, jos yra emigracijoje, gal kuri iš jų ar jų vaikai panorėtų įsikurti 
Bagdoniškyje ir perimti dvaro valdymą, o Papai paskirtume globą. Aš neturiu nė 
mažiausio noro bristi į tą balą ir sieti savo gyvenimą su tokia nedėkinga tarnyba šei- 
mai nualintame ūkyje. Seserys arba jų vaikai - tai kas kita. Ne vienai arba ne vienam 
iš jų dvaras suteiktų galimybę dirbti ir užtikrintų geresnį gyvenimą negu emigra- 
cija, o kartu kažkokią atramą dabarčiai ir ateičiai. O Papos sumanymai yra keisti 
ir neeiliniai. Antai yra pasišovęs nuvykti pas pareigas einantį valstybės prezidentą, 
Seimo pirmininką Stulginskį ir paaukoti nuo „keliolikos iki dvidešimties“ dešimti- 
nių Bagdoniškio žemės, ir išdalyti lietuvių kariams išsimokėjimo sąlygomis, kokias 
Seimas priims per agrarinę reformą už nusavintą žemę, arba net ir nemokamai, be to, 
1000 markių (nežinia, ar Lietuvos iždui, ar Seimo pirmininko dispozicijai) ir pagaliau 
medieną malkoms nepasiturintiems gyventojams nemokamai iš Bagdoniškio miš- 
ko. Papa mano, kad tokiomis dosniomis, savanoriškomis dovanomis apsaugos Bag- 
doniškį nuo agrarinės reformos ir pelnys Lietuvos geradario ir pavyzdingo piliečio 
šlovę. Nežino ir nepajėgia suprasti, kad agrarinė reforma yra kur kas daugiau negu 
priverstinė labdara iš dvarininkų kišenės, kad telpa joje kur kas didesnis politinis 
perversmas negu kažkokio sklypelio paėmimas bežemiams kareiviams, kad siekiant 
reformos tokios dovanėlės negali būti priimamos ir neužkirs jos bendrų metodų 
atskiriems dvarams, o dėl miško, tai, tiesą sakant, yra jau jis nusavintas, mediena 
malkoms labiau nepasiturintiems gyventojams yra imama, tarpininkaujant valsčiaus 
miškų komisijai ir nepaisant, ar dvaro savininkui tai patinka, ar ne. Taigi todėl visos 
Papos malonės nėra jau malonės, o tik savanoriškas aukojimas mažiau, negu valstybė 
dabartinės teisės ribose, o ką jau kalbėti apie agrarinę reformą, kai ji bus priimta, 
valstybė pasiims priverstinai. Tai tas pat, kaip kad skolininkas, kuriam skolintojas 

turi vykdomąjį raštą, laisva valia pasiūlytų jam mažiau, negu rašte pasakyta, ir tai 
tuomet, kai dvaras skiriamas padengti visą priklausinį ir kai dvaras jau atimtas. O 
Papa taip savo sumanymu susižavėjo, tarsi būtų atradęs Ameriką. 


1920 metų rugsėjo 3 d. 
Penktadienis 


Paryčiais Jakšuko globojamas Papa išvažiavo iš Kauno. Važiuoja pirmiausia į Ka- 
voliškį, o po to į Bagdoniškį. Hektoro Kavoliškyje nesutiks, kitaip galbūt visiškai į 
Kavoliškį važiuoti būtų nepanorėjęs, nes Hektoro baisiai nekenčia. Siuntė jau Papa 
telegramą iš Kauno poniai Purėnienei į Rokiškį, ji ten dirba notare; pranešė jai, kad 
atsisako Hektorui duotų įgaliojimų. Tiesą sakant, formaliai tai neturi jokios reikš- 
mės, nes reikėję jam su tuo reikalu kreiptis į teismą, bet tai rodo Papos griežtą nu- 
sistatymą, kad su Hektoru nesiruošia turėti reikalų. Šiandien vakare Hektoras atva- 
žiuos į Kauną, todėl su Papa prasilenks. Vargšė Elizka - dabar ją užguls našta pakelti 
Papos kaprizus ir nervus tas kelias dienas. Jai teks suvokti, kokia sunki Papos būklė ir 
kokie mes esame bejėgiai prieš jo užsispyrimą ir pyktį. Mane su Elizka užguls dabar 
didžiausia pareiga budėti, kad jis negalėtų išsidanginti vėl kur į pasaulį, ir sukliudyti 
jo sumanymams siaubti dvarą, dėl ko grėstų ne tiktai materialinis ūkio žlugimas, 
bet ir valstybės organų intervencija bei dvaro perdavimas prievarta administruoti, o 
jeigu vėl išvažiuotų, šį kartą Papai grėstų mirtis svetimoje žemėje. Man atrodo, kad 
kitos išeities, kaip paskirti Papai ir dvarui formalią globą, nebūsią. Įsivaizduoju, kas 
vyks, kai to turėsime imtis, kokią sceną Papa iškels, kiek pykčio išlies, nes jis laiko 
save sveiku ir įtars mus godumu, sakys, kad noriu jį pažeminti ir užvaldyti jo turtą! 
Net baisu apie tai pagalvoti! Baisu ne tiek dėl mums gresiančių nemalonumų, kiek 
dėl to, kaip Papa pasijus pažemintas, ir tai gali net Jo mirtį pagreitinti. Būtent dėl 
šios priežasties labiau už viską pasaulyje norėčiau prievartinės globos išvengti. Bet 
ar būsią galima išvengti - abejoju. Labai trokščiau, kad būtų galima prisikalbinti ir 
Bagdoniškyje įkurdinti kurią iš mūsų seserų, esančių emigracijoje Lenkijoje, arba 
kurį nors iš jų vaikų. Tuomet gal net būtų galima išvengti formalios globos. Vargšas 
Papa! Kai Jo nematau, apima didis gailestis, nuoširdi užuojauta ir sūnaus meilė su- 
kyla man širdyje, ir tokia ilgesio simpatija apgaubia senąjį Tėvą, kad norėtųsi glausti 
jį prie krūtinės ir glostyti vargšelį, kurio netrukus neteksime visiems laikams. Juk 
tai mano Tėvas, juk myliu jį, juk jis vienintelis. Jis Tėvas, kurį kartais savyje atrandu, 
nors daugeliu požiūrių esame tarsi priešingi poliai, bet vis dėlto mano Papa iš senųjų 
vaikystės Bagdoniškio laikų, mano šių dienų Papa, seneliukas, nelaimingas dėl savo 
ligos ir senatvės, sulysęs, tiek žemintas, tiek utėlių ėstas! Mano Papa, kurio veikiau- 

siai greitai neteksime! O kai jo jau nebebus, kaži kiek 
kartų grįšime atsiminimais į tas paskutines jo gyve- 
nimo akimirkas, kuomet galėjome jį dar gyvą maty- 
ti. Ir dievaži prabus mumyse gailestis ir apmaudas, 
kad jį apleidome ir kad jam... ne kartą atleidome! 
Bet kai Papą matome, kai su juo esame, tiesiog savai- 
me pamirštame tai, kad stovi jis prie anapus vartų, 
pro kuriuos tuoj tuoj įžengs amžiams. Pamirštame, 
nes pats Papa daro viską, kad mus nuo savęs atstum- 
tų. Mums Papos kietumas, jo neperprasta savimeilė, 
mylinti savo dorybes, nuolat girianti save ir mindan- 
ti viską ir visus aplink, o jau labiausiai mus - papras- 
čiausiai sukelia didžiulį nenorą ir pasibjaurėjimą. Net 
ir žila senatvė, suvaikėjimas, skurdas, pažeminimas 
ir utėlės nesuminkštino Papos būdo. Priešingai, jis 
darėsi dar kietesnis, dar raguotesnis, pilnas pykčio, 
savimeilės, tenkinantis visus savo kaprizus, išpuikęs, 
kupinas pasipūtimo ir įsitikinimo savo milžiniškais 


turtais. Tai ir lemia, kad kai esame su Papa, liauja- 
SPI 2 mės jausti tai, ką jis turi užuojautos ir simpatijų verta, 
Tėvas Mykolas Kazimieras Romeris Kas daro jį nelaimingą, o matome ir jaučiame tai, kas 


apie 1869 m. Iš J. Rėmerytės- negardu ir bjauru — ir tuomet širdyje iškyla blogas 
EEE jausmas. Papai blogas jausmas. Pats Papa yra kaltas, 
kad jam kartais turi būti sunku, kad, turėdamas tiek 
vaikų ir anūkų, lieka vienišas ir apleistas, kaip pirštas, kad taip mažai patiria jam ir 
jo dvarui rodomos pagalbos ir rūpesčio. Jeigu kas nors iš mūsų nugirs iš Papos gerą 
žodį, suklus, nes tai labai neįprasta, nes įprasta girdėti tik piktus žodžius, išspjauna- 
mus į akis ir svaidomus už akių. Meilė sau ir mintys apie save užtemdo Papos sieloje 
visa kita ir nustelbia visus nuoširdžius mums skirtus jausmus. Ne tik nepatiriame, 
bet ir nematome Papos mums rodomos meilės, nejuntame, kad apie mus galvotų. 
Veikiau tektų stebėtis, kad dar ir taip Papai esame savaip geri ir kad didysis vaikų 
ryšio su tėvais instinktas, prieraišumo prie Tėvo instinktas išsaugo mumyse tam 
tikrą šito žmogaus ilgesį. Jeigu Papa būtų kitoks, jeigu juo norėtų ir turėtų būti, jeigu 
nebūtų taip savo sielos užleidęs nesaikingos savimeilės piktžolėmis, kaip būtų jis 
mūsų mylimas ir apgaubtas rūpestingos globos! 


1920 metų rugsėjo 4 d. 
Šeštadienis 


Jau prieš kelias savaites žodžiu pasakiau teisingumo ministrui Karobliui savo pagei- 
davimą persikelti į Vilniaus apygardos teismą, kai toks bus organizuojamas. Karob- 
lis priėmė tai dėmesin ir pareiškė, jog kai žinos ką nors konkretaus, man praneš, kad 
pateikčiau prašymą raštu. Ir štai dabar mana svajonė jau pradeda įgauti realumo 
bruožų. Lietuvos vyriausybė imasi konkrečių veiksmų organizuoti Vilniaus teismus 
ir pirmiausia Apygardos teismą. Baiminuosi, jog gal dėl to, kad esu lenkas, ir yra 
tam tikrų įtarimų mano atžvilgiu, kurių dar daugelis lietuvių iki šiol neatsikratė, o 
tai apsunkins mano paskyrimą. Baiminuosi, kad net gali atsiverti srovės, siekiančios 
piliečius lenkus, kiek leis sąlygos, palaikyti vakarinėje, grynai lietuviškoje krašto 
dalyje ir kuo mažiau jų skirti į aukštesnius postus Rytų Lietuvoje, užtikrinant ten 
palankesnes vietas tikriems lietuviams, kad taip būtų sutrukdyta telktis lenkiškoms 
įtakoms valstybės rytuose. Nors suprantu, kad lietuviai verčiami būti atsargūs pa- 
sirenkant lenkus, paskirstant valstybinius postus, o ypač atsargūs Rytuose, tai vis 
dėlto taip dirbtinai perkelti lenkus į vakarus ir rytuose įtaisyti vien tik grynuosius 
lietuvius, kas primintų analogiškas caro laikų praktikas, kai lenkai, lietuviai ir kiti 
„kitataučiai“ galėję būti generalgubernatoriais ir senatoriais tikroje Rusijoje, bet nie- 
kados kukliais tarnautojais savo krašte, būtų politinė klaida. Toks metodas sukeltų 
net rytinės srities skepticizmą ir būtų savotiškai pripažinta, kad ši teritorija valstybė- 
je esanti svetima. Keltų tai blogą įspūdį Rytuose ir nepalengvintų sukurti valstybės 
vieningumo. Ir taip jau lenkai skundžiasi, kad Lietuvos vyriausybė Vilniuje įdarbina 
tarnautojus lietuvius, kad nepaiso ar net ir apeina vietinį elementą - lenkus, kai orga- 
nizuoja valdybas. Tie priekaištai nėra iki galo teisingi, ir tai todėl, kad lietuviai, norė- 
dami Vilniuje sukurti stiprų valstybės aparatą, negali ignoruoti tokios pagrindinės 
sąlygos, kaip tarnautojų solidarumas valstybėje. Tuo tarpu Lietuvos lenkai šiandien 
pernelyg mažai rodo lietuviškojo valstybinio instinkto, kad Lietuva galėtų jų dau- 
guma pasikliauti ir jais pasiremti kuriant valstybės aparatą ir skiriant tarnautojus. 
Faktas, kad pakanka lenkų kariuomenei įveikti bolševikus ir priartėti prie Gardi- 
no, juo labiau pakaktų, kad iš Lenkijos išeitų kokie pasiūlymai Lietuvai, kvepian- 
tys abejonėmis, jog Vilnius priklauso Lietuvai, o gal pakaktų net gandų apie tokias 
abejones, kad jau plačiausiuose Lietuvos lenkų sluoksniuose atgytų intervencinės 
viltys ir pasireikštų orientacijos jeigu jau ne priklausymo Lenkijai, tai bent jau jos 
protekcijų laukimo. Kol taip yra ir kol Lenkija kategoriškai neatsižadėjo pretenzijų į 
Rytų Lietuvą bei bet kokių intervencinių kėslų - tiek militaristinių, tiek garantinių, - 
tol lietuviai negali be išlygų, aklai perleisti tokio atsakingo dalyko, kaip valstybinio 

aparato Vilniuje kūrimas, į Lietuvos lenkų rankas, ir iki tol iš būtinybės turi būti 
labai atsargūs lenkų tautybės piliečių atžvilgiu. Nuo pačių Lietuvos lenkų priklauso, 
kad būtų kitaip ir kad jie atgautų bendroje valstybėje deramas pozicijas piliečių vals- 
tybiniuose santykiuose. Ne formali, o tikra teisių lygybė turi būti diegiama lygiomis 
pareigomis. Neįmanoma nuginčyti, kad lietuviškojo valstybingumo instinktas tarp 
Lietuvos lenkų yra silpnas, ir tai negali likti be pasekmių kuriant valstybės apara- 
tą. Tačiau pagal galimybes, kiek tai įmanoma, lietuviai privalo sieti piliečius lenkus 
su valstybe ir ypač rūpestingai daryti tai Rytuose. Paaiškėjo, kad jau turiu pateikti 
prašymą, ką šiandien ir padariau. Į mano klausimą Karoblis atsakė, kad teismas 
Vilniuje būsiąs organizuojamas jau artimiausiu laiku — gal net ateinančią savaitę. 
Atrodo, Apygardos teismo vaidmuo Vilniuje būsiantis reikšmingas, nes jam atiteks 
užduotis organizuoti visus tos srities teismus. Pradžioje Vilniaus apygardos teismo 
komplektas būsiąs negausus. Regis, iš pradžių jį sudarys trys asmenys: pirminin- 
kas turįs būti Kalnietis*“ (nepažįstu jo ir nieko ypatingo nesu apie jį girdėjęs, tiktai 
teisėjas Preisas man yra sakęs, kad tai esąs bene karjeristas), nariais turime būti aš 
ir Apygardos teisėjas iš Kauno Fridmanas (žydas). Net man visai patinka, kad tasai 
pirmas komplektas turės lietuvį, lenką ir žydą. Yra čia tam tikras simbolis ir tam 
tikras teigiamas precedentas. Jau labai ilgiuosi Vilniaus ir noriu į jį vykti. Be dar- 
bo teisme, pažadu Vilniuje sau skirti platesnį ir sėkmingesnį lauką viešajai veiklai. 
Nebijau nei naujo lenkų kariuomenės antplūdžio Vilniuje ir lenkiškos politikos, nei 
nepopuliarumo, kylančio neva iš to, kad nemaža vilniečių lenkų dalis vėl akis laiko 
atgrįžusi į Lenkiją ir Lietuvos atžvilgiu nori būti pasyvi ir lūkuriuoti. Esu ryžtingas 
Lietuvos valstybininkas, be išlygų esu įsitikinęs dėl Lietuvos valstybinių teisių į Vil- 
nių ir darausi iš to sau aktyviausias išvadas. Pagaliau nauja lenkų avantiūrine poli- 
tika Rytuose nebetikiu ir turiu rimto pagrindo manyti, kad tai labai mažai tikėtina. 
Gal apie tai šiomis dienomis dar parašysiu. Bet jeigu net lenkų politinė avantiūra 
Vilniuje turėtų ir pasikartoti, nesitrauksiu dabar ir nelūkuriuosiu. Pačioje Lenkijoje 
gali nestokoti apetitų iš naujo mėginti pradėti kelti Vilniaus klausimą, bet esama 
stipresnių veiksnių už lenkų valią, kurios dėl šito pasipriešins. Dar yra labai svarbus 
klausimas - tai kalba Vilniaus teismuose. Duok Dieve, kad lietuvių vyriausybė būtų 
sutvarkyta teisingai ir protingai, bet esu pasiryžęs dalyvauti net šito nepaisydamas. 
Šis klausimas buvo tuo tarpu Ministrų tarybos nutartyje sutvarkytas nepakankamai, 
bet yra vilčių, kad intervencija p. Tadeušo Vrublevskio, prieš kelias dienas čia buvu- 
sio ir šį klausimą aptarusio su vyriausybe, bus atlikta pageidautina pataisa. 


236. Kalnietis Vincas (1876-1945), kilęs nuo Kamajų, teisininkas. Prieš Pirmąjį pasaulinį karą 
buvo Talino apygardos teismo tardytojas, į Lietuvą grįžo 1920 m. Buvo paskirtas Vilniaus apy- 
gardos teismo pirmininku, tačiau gen. Želigovskiui užėmus Vilnių tų pareigų eiti nebegalėjo. 

1920 metų rugsėjo 5 d. 
Sekmadienis 


Elizka Komorovska atsiuntė man šiandien Marynios Komorovskos laišką, rašytą Eliz- 
kai iš Bydgoščiaus Pamaryje, kur dabar Marynia vieši. Marynios laiškas rašytas rug- 
pjūčio 15 dieną. Jame pirmas žiupsnelis žinių apie mūsų artimiausios šeimos narius, 
išsibarsčiusius dėl lenkų pralaimėjimo. Taigi žinios yra tokios. Pati Marynia, pabėgusi 
iš Vilniaus, atsidūrė laikinai Lomžoje, kur, kaip žinia, apsistojusi buvo Kotunia Pruša- 
novska. Lomžoje paviešėjo 10 dienų ir turėjo jau drauge su Kotunia sprukti toliau dėl 
artėjančių bolševikų. Taigi nuvažiavo ir apsistojo Bydgoščiaus (Brombergas), Pamary- 
je. Skundžiasi, kad materialiai jai yra sunku, kad jaučiasi išstumta iš gimtosios žemės 
ir kad ieško tarnybos, o ją gauti nelengva. Apie savo sužadėtinį majorą Tšesniovskį 
neužsimena nieko. Jos duktė Eva Mejerova ir toliau turi tą pačią gerą tarnybą, kokią 
turėjo Vilniuje, tame Rytinių žemių civilinės valdybos biure, kuris, matyt, dar nėra 
likviduotas, nors jau likusi tiktai buvusi valdyba in partibus infidelium*". Evos vyras 
Konstantas Mejeris išvyko po jungtuvių birželio pradžioje į frontą ir iki šiol nėra apie 
jį jokių žinių. Kotunia Prušanovska su mažomis dukrytėmis apsigyveno pas vyrą Eze- 
chielį, jis turi vietą kažkokio tarnautojo Brodnicoje (Strasburge), mažame miestelyje 
rytiniame Pamary. Viena iš dukrų, Irenka Prušanovska, ištekėjo už lenkų karininko 
Venglovskio, kilusio iš Voluinės. Antroji dukra, Helka Prušanovska, taip pat ištekė- 
jusi už kažkokio lenkų karininko. O dėl Elvyros Miečkovskos - Marynia tikslesnių 
duomenų neturi. Tiktai žino, kad Elvyra, veikiausiai su vyru ir vaikais, bėgdama nuo 
bolševikų iš Obodovcų išvažiavo arkliais. Drauge išvažiavo Ignasiai Bohdanovičiai iš 
Orpos, Juzefa Bohdanovičova iš Mačkovcų ir daugelis kitų dvarininkų šeimų iš Vil- 
nios apskrities. Paskutinės žinios apie Elvyrą, kurias turėjo Marynia, buvo tos, kad 
Elvyra jau nusigavo už Lydos. Kas su ja toliau nutiko, ar pabėgo ir kur prisiglaudė - 
neduok Dieve, jei būtų buvusi kely bolševikų užklupta (bolševikai blogiausiai elgda- 
vosi su bėgančiais dvarininkais, kuriuos sugaudavo kelyje) - tai nežinia. Apie Tana- 
jevskius, apie Henrysių Volovičių Marynia nerašo nieko. Gerai, kad bent tiek žinome. 
Reikės tuoj pat parašyti Maryniai ir Kotuniai, pranešti joms apie mus, apie Papą, apie 
Vilnių. Būtent prieš keletą dienų išsiunčiau per prancūzų misiją laišką panelei Jadvy- 
gai Komorovskai į Varšuvą ir prašiau, kad praneštų visa tai mūsų seserims. Dabar 
būsią galima šitai padaryti tiesiogiai. Būtų labai gerai, kad kuri nors iš mūsų sese- 
rų, užuot šlitinėjusi po pasaulį ir besijaučianti išmesta iš vėžių bei ieškojusi tarnybos, 
237. In partibus infidelium (lot. - „netikinčiųjų žemėse“) - sąvoka vartojama Romos katalikų 
bažnyčios aplinkoje, siekiant pažymėti tik nominalias, jau nebeveikiančias vyskupijas ar vys- 


kupus, pavyzdžiui, kadaise, krikščionybės plėtros pradžioje, įkurtas vyskupijas, nominuotus 
vyskupus Turkijoje, Viduriniuosiuose Rytuose ir visoje Šiaurės Afrikoje. 

panorėtų sugrįžti į šalį ir apsigyventų Bagdoniškyję. Marynia dėl savo planuojamų 
vestuvių to veikiausiai nepadarys. Greičiausiai dėl to apsispręstų Elvyra. Gaila, kad 
nieko apie ją nežinome. Būtų dar geriau, kad galėtų atvažiuoti ir įsikurti Bagdoniškyje 
Henrysius Volovičius, tiktai kad jis tarnauja lenkų armijoje ir nėra Lietuvos pilietis. 

Kažkiek dienų buvau užsiėmęs Papa, nieko nerašiau apie lenkų ir bolševikų karo 
įvykius ir su juo sutapusia politine padėtimi. Jeigu kalbėsime apie lenkų ir bolševikų 
karą, per tą laiką nieko ypatingo neatsitiko. Jau kelios savaitės linijoje nebuvo jokių 
esminių pokyčių. Yra ji maždaug Balstogės apygardos rytinėse sienose ties Brestu, 
o iš ten - išilgai Bugo. Tik toliau į pietus, Hrubešuvo apylinkėse, bolševikai gana 
giliai buvo pasistūmėję į Liublino žemę ir priėję prie pat Zamosčio. Girdisi, kad iš 
ten jau išvyti ir išstumti už Bugo. Rytų Galicijoje Lvovo kryptimi bolševikai buvo 
užėmę Belzą ir į pietus nuo Lvovo, Stryjo kryptimi, buvo taip pat pasirengę traukti 
toli, Peremyšlio pusėn. Sako, ir iš ten juos išstumia. Gardinas iki paskutinio meto 
buvo bolševikų rankose. Šiandien pasigirdo gandų, kad jį tariamai atsiėmę lenkai, 
bet tai dar nėra tikra. Lenkų ir bolševikų taikos derybos Minske ėjo šlubuodamos, 
nes, regis, abi šalys elgėsi nenuoširdžiai; kai kuriai nors labiau sekdavosi fronte, ji 
iš karto keldavo, lyg tyčia, nepagrįstas sąlygas, nepriimtinas priešingai šaliai, pa- 
galiau derybos buvo nutrauktos ir turi būti atnaujintos Rygoje arba Estijoje. Tuo 
tarpu esama žinių apie bolševikų pergalę su Vrangeliu, pastaruoju metu jis juos sė- 
kmingai kūlė. Bolševikai, sumušę Vrangelį, gali vėl pulti lenkus su tokia skaičiaus 
persvara, kad jiems lenkai neatsispirs net prancūzų karininkų vadovaujami. Lenkų 
kontrofenzyvos sustabdymas Balstogės, Bresto ir Bugo linijos apylinkėse rodo arba 
jos išsekusią energiją, arba galbūt sąmoningą ir tikslingą planą, kad neitų toliau į 
rytus. Tą planą gali diktuoti strateginiai sumetimai, kad dėl pernelyg ištempto fron- 
to, lenkams slenkant į rytus, labai išblaškomos jėgos, dėl ko galėtų būti sėkmingos 
bolševikų kontrofenzyvos ir jų invazija į Lenkiją, arba galbūt politiniai ketinimai, 
pateikus koaliciniams, ypač prancūzų, veiksniams pastabas nepradėti lenkų vardu 
Rytuose kelti kokių nors teisinių valstybinių klausimų, su kuriais Lenkija labiausiai 
turi skaitytis. Įdomus yra lenkų ir lietuvių konfliktas, privedęs prie kruvinų avan- 
tiūrų Suvalkų krašte. 


1920 metų rugsėjo 6 d. 
Pirmadienis 


Rugpjūčio lenkų kontrofenzyva laikinai pažadino Lietuvos lenkų ir pirmiausia dva- 
rininkų naujas viltis dėl Lenkijos ir jos įtakų. Tam tikru metu tos viltys taip toli 
siekė, jog tikėtasi, kad Lenkija, kuri ką tik buvo bežlunganti nuo bolševikų smūgių, 

juos sutriuškins ir žygiuos vos ne į Maskvą, smogs jiems un coup de grâce ir šitaip 
galutinai išganys Europą nuo visuotinės Revoliucijos pavojaus, suprantama, taps 
galybe Rytuose ir diktuos tautoms tolesnio politinio gyvenimo sąlygas. Labai rim- 
tai tikėta atgimsiančiomis lenkų pretenzijomis į Vilnių ir lenkų grįžimu į lietuvių 
ir baltarusių žemes. Lenkų ofenzyvos sustabdymas ir vis dažnesni balsai Europos 
spaudoje apie tai, kad lenkams nereikėtų eiti toliau į rytus ir atnaujinti ten imperi- 
alistinės politikos, ėmė aušinti laikinai sužadintas viltis. Tuo tarpu tarp Vilniaus 
lenkų iki šiol gyva viltis, kad lenkai grįš. Vis dar netyla gandai, pranašaujantys, kad 
artimiausiomis dienomis gali įžengti pergalinga lenkų kariuomenė. Tas paskalas 
palaiko veikiausiai gausūs lenkų agentai ir moterys, kupinos lenkų nacionalistinio 
fanatizmo ir neapykantos bei išankstinių įsitikinimų lietuvių atžvilgiu. 

Bet iš tikrųjų niekas, regis, nepranašauja naujos lenkų invazijos į Vilnių ir Rytų 
Lietuvą. Jeigu gali būti kalbų apie tokią invaziją, nebent tiktai dėl strateginių tikslų, 
jei lenkai būtų verčiami kare su bolševikais slinkti toliau į rytus ir tiktai iki linijos 
Gardinas-Mostai-Maladečina, ji dabar yra dar bolševikų rankose. Padėtis būtent 
tokia. Europoje galima įžvelgti vis labiau ryškėjantį susiskirstymą į du didžiulius 
blokus, dvi politines sistemas. Vieną sudaro anglų ir italų blokas, kuris vis ryškiau 
siekia ryšių su Vokietija, ir veikiausiai ilgainiui kristalizuosis anglų, italų ir vokiečių 
blokas. Tasai blokas palankus vadinamosioms kresų valstybėms prie Baltijos ir ieš- 
ko modus vivendi su bolševikų Rusija. Jis kategoriškai priešingas lenkiškajam impe- 
rializmui Rytuose ir bet kokiems bandymams veržtis į Rusiją. Gali būti, kad Lenkija 
gali nesiskaityti su šiuo bloku, kadangi ji priešinga viskam, kas stiprina Vokietiją. 
Antrą veiksnį sudaro Prancūzija; jos nuostatas neseniai parėmė Jungtinės Amerikos 
Valstijos, kurios Lenkija naudojasi kaip savo politikos Rytuose elementu. Prancū- 
zijai Lenkija dėkinga už daug ką, už savo teritorijų atgavimą iš Vokietijos Versalio 
traktate ir už karinius laimėjimus. Pastaroji lenkų kontrofenzyva daugiausia buvo 
taip pat prancūzų nuopelnas. Tai jie planavo, jie vadovavo, jie ir šaudmenis tiekė. 
Tai daro Lenkiją priklausomą nuo Prancūzijos, nes be prancūzų pagalbos vargiai 
Lenkija būtų galėjusi toliau priešintis bolševikams. Ir dar - Lenkijos politinės ir 
tarptautinės sąlygos verčia ją solidarizuotis su Prancūzija. Lenkija ir Prancūzija turi 
bendrą istorinę priešę - Vokietiją, ir Prancūzija su Lenkija savaime viena kitą saugo 
nuo vokiečių. Lenkija rytuose saugo Prancūziją nuo vokiečių veržimosi į vakarus, 
ir atvirkščiai. Taigi pagrindinis prancūzų politikos siekis yra atgaivinti Rytuose di- 
džiąją imperialistinę ir antibolševikinę Rusiją, Rusiją - Prancūzijos sąjungininkę. 
Prancūzija to siekia tiek dėl Rusijos įsiskolinimų jai, šito bolševikai neskuba pri- 


238. Un coup de grâce (pranc.) - paskutinį, mirtiną smūgį. 

pažinti, o juo labiau skolų mokėti, tiek dėl savo gynybos prieš vokiečius stiprinimo. 
Bolševikinės Rusijos, ieškančios ryšių su Vokietija, Prancūzija nepageidauja. Dėl tų 
pačių sumetimų Prancūzija nepageidauja ir nesibaigiančių lenkų ir rusų konfliktų. 
Todėl būtent Pilsudskio koncepcija, kuria siekiama atplėšti nuo Rusijos gražiausias 
provincijas, ne tiktai Pabaltijo, bet ir Baltąją Rusią, o visų pirma turtingą Ukrainą ir 
sudaryti iš jų bloką nepriklausomų valstybių, kurioms vadovautų Lenkija su vienu 
metu antivokišku ir antirusišku frontu, negali būti Prancūzijai paranki. Taip ap- 
karpyta Rusija, atkirsta nuo jūrų, netekusi turtingiausių savo provincijų, nuolatos 
konfliktuotų su Lenkija ir ieškotų glaudaus ryšio su Vokietija, kad įgyvendintų viso 
to bloko naują žemių paskirstymą. Tuomet draugystė ir antivokiškasis solidarumas 
su Lenkija prarastų realią vertę, nes Lenkija, nuolatos rytuose Rusijai grasinant, ne- 
galėtų sėkmingai palaikyti Prancūzijos prieš vokiečius. Todėl pagrindinis prancūzų 
siekis yra tokia politika Rytuose, kuri Lenkijos interesus suderintų su Rusijos inte- 
resais ir laiduotų tų dviejų valstybių solidarumą. Prancūzija gerai suvokia: atgimusi 
demokratinė Rusija niekados nesusitaikytų su Ukrainos ir prieigos prie Baltijos ne- 
tektimi. Taigi reikia sudaryti tokias sąlygas, kad Rusija būtų patenkinta ir kad kartu 
Lenkija neturėtų priežasčių jos bijoti. 


1920 metų rugsėjo 7 d. 
Antradienis 


Visą dieną iki vėlyvo vakaro buvau užsiėmęs. Dalyvavau teismo civiliniame posė- 
dyje. Civiliniai posėdžiai čia yra nepakenčiamai ilgi, nes teismas baisiai apkrautas 
užsilikusių bylų, ypač apeliacinių, tad į kiekvieną dienotvarkę stengiamasi jų kuo 
daugiau įrašyti. Baudžiamieji posėdžiai paprastai būna trumpi, nes vidutiniškai iš- 
nagrinėjamos 3-4 bylos, o civiliniai neretai užsitęsia ištisą dieną, o dar kartais tenka 
dalį bylų nukelti į kitą dieną. Vis dėlto blogiausia yra tai, kad čia neįprasta nusta- 
tyti pietų pertraukos laiką, tad teisėjai į posėdžio pabaigą taip išvargsta ir nebegali 
susikaupti. Šiandien sėdėjau posėdyje su pirmininku Mačiu ir teisėjais Oleka?” bei 
Masiuliu, kurie keitėsi. Šiedu - Oleka ir Masiulis - šaunūs teisininkai. Masiulis 
yra visai jaunas teisėjas, vos 30 metų, energingas ir simpatiškas žmogus. Jis labai 


239. Oleka Kazimieras (1880-1971), teisininkas, vidaus reikalų ministras (E. Galvanausko ka- 
binetuose 1920 m. vasario 2-1923 m. birželio 28 d.). 1918 m. gruodžio 18—19 d. išrinktas lietuvių 
atstovu į Kauno miesto tarybą, atidarė pirmą iškilmingą jos posėdį, diskusijose iškovojo svar- 
biausios Kauno gatvės pavadinimą Laisvės alėja (lenkai siūlė Jagelonų prospekto vardą). Nuo 
1919 m. sausio 1 d. ligi 1921-ųjų rudens buvo Kauno apygardos teismo narys ir drauge vyresnysis 
notaras. 

240. Masiulis Boleslovas Jonas (1889-1965), teisininkas, visuomenininkas, mokytojas. 

rūpestingas ir darbštus, be to, didelis lietuvybės puoselėtojas, kalbos žinovas. Ki- 
lęs iš Švenčionių apskrities nuo Tverečiaus. Gaila, jis nebus Vilniaus teisme. O dėl 
teismo Vilniuje - sužinojau, kad, be Kalniečio, Fridmano?*' ir manęs, bus paskir- 
tas Apygardos teisėju ir advokatas Bračiulis?**, Amerikos lietuvis, neseniai grįžęs į 
šalį. Teisės studijas baigė Amerikoje ir, kaip galima spręsti iš jo pasirodymų teisme, 
visiškai neišmano pas mus galiojančių įstatymų ir ypač proceso, o dar blogiau, tai 
kad jis prastas teisininkas. Matyt, neturėsime iš jo didesnės naudos Vilniuje, juo 
labiau kad jis visiškai nemoka lenkų kalbos: Vilniuje tai bus didžiulis trūkumas, o 
šiaip jau, mano nuomone, į Vilnių toks teisėjas apskritai neturėtų būti paskirtas. 
Jeigu Lietuva turi teisingai ir liberaliai vertinti vietos kalbas, jeigu toks Zygmuntas 
Jundzilas negali būti Vilniuje apygardos teisėju tik todėl, kad nekalba lietuviškai, 
neturėtų būti skirtas ir tas, kuris visiškai nesupranta lenkiškai. Dar nežinau, kaip 
galutinai bus išspręstas kalbų klausimas Vilniaus apygardos teismuose, net jeigu ten 
jis būtų keliamas taip, kaip sprendžiama iki šiolei pagal galiojančius įstatymus, tei- 
sėjų Vilniuje vietos kalbų (lenkų ir baltarusių) nemokėjimas prieštarautų teisiniams 
įstatymams. O juk jokiu būdu Vilniaus apygardos teismuose vietinių kalbų teisės 
negali būti siaurinamos. 

Pagaliau grišiu dar prie to, ką nutraukiau vakar rašęs. Prancūzija, trokšdama, 
kad atgimtų didžioji imperinė ir buržuazinė Rusija, geidžia ją matyti stiprią ir lai- 
mingą, kad turėtų veiksmingą sąjungininkę. Prancūzų koncepcijoje Lenkija taip pat 
turi būti prancūzų sąjungininkė prieš vokiečius, bet ne tokia, kuri sustiprėtų Rusi- 
jos kaina. Prancūzijos tikslas, kad Lenkija ir Rusija būtų solidarios, turėtų kuo ma- 
žiau ginčytinų problemų ir abi būtų nusiteikusios prieš vokiečius. Pilsudskio kon- 
cepcija apie solidarų valstybių bloką „nuo jūros iki jūros“ ir apie Lenkiją su dviem 
frontais - antivokišku Vakaruose ir antirusišku Rytuose - Prancūzijai neįtiks. Kad 
Rusija būtų stipri ir laiminga, Prancūzija pasirengusi jai aukoti nepriklausomas 
Pabaltijo valstybėles (Estiją, Latviją ir Lietuvą), nekalbant apie Rusijos integraciją 
Baltojoje Rusioje ir Ukrainoje. Todėl būtent Prancūzija neremia valstybinių kūrinių 
prie Baltijos, bet akceptuoja ir net remia anglų ir italų koncepciją. Nors Prancūzija 
oficialiai ir kategoriškai nepasisako prieš valstybėles, atsiplėšusias nuo Rusijos, kaip 
neseniai pasielgė Jungtinės Amerikos Valstijos, bet, be abejonės, ji jų nepalaiko ir 
nori rezervuoti tarptautinius sprendimus iki to laiko, kai iš bolševizmo griuvėsių 


241. Fridmanas Bernardas (1859-1929), teisininkas, kilęs iš Panevėžio. Į Lietuvą iš Rusijos grižo 
1918 m. gruodį, buvo taikos teisėjas Biržuose ir Utenoje. Nuo 1920 m. Kauno apygardos teismo 
narys, 1923 m. vasario 22 d.-spalio mėn. - žydų reikalų ministras. 

242. Bračiulis Pranas (Bradczulis Francis; 1869-1952), mokytojas, pirmasis lietuvių advokatas 
JAV. 1920 m. atvyko į Kauną. 

atsikurs Rusija, nepraradusi buržuazinės valstybinės prigimties. Todėl būtent, kai 
Anglija ir Italija, rodydamos vis didesnį solidarumą su vokiečiais, bando greitinti 
rytinių problemų sprendimą pagal tarptautinį pritarimą status guo, koks susidarė 
pripažįstant Pabaltijo valstybes, nustatant jų sienas ir tarpusavio santykius bei su- 
randant modus vivendi su bolševikine Rusija, Prancūzija vis dar lūkuriuoja, bando 
delsti, nes jos politikai labiau tinka neapibrėžta padėtis Rytuose. Todėl ir stengiasi 
remti viską, kas gali pagreitinti bolševizmo žlugimą Rusijoje. Tokia yra Prancūzijos 
koncepcija ir politika, todėl ji ir remia lenkų akciją kare su bolševikais bei naujai 
paskelbtą Vrangelio vyriausybės pripažinimą Rusijos pietuose kaip teisėtą Rusijos 
vyriausybę. Apie tokios padėties išvadas, Rytų Lietuvos ir Vilniaus problemą baig- 
siu pasakoti rytoj. 


1920 metų rugsėjo 8 d. 
Trečiadienis 


Liudvikas Abramovičius aną savaitę pradėjo Vilniuje leisti dienraštį Gazeta Kra- 
jowa. Šis dienraštis atstovauja aiškiai lietuviško valstybingumo pozicijoms, bando 
derinti jas su lenkų tautine pozicija. Redakcijos įžanginiame žodyje jis susiejo savo 
uždavinius su leidinio Gazeta Wileńska tradicijomis. Abramovičius laikraštį reda- 
guoja ir rašo, išskyrus telegramas ir kronikas, tai išimtinai priklauso Liudviko ir 
Helios Romer-Ochenkovskos plunksnoms. Neįsivaizduoju, iš kur Abramovičius 
ima lėšų šio laikraščio leidybai. Pinigų reikia išties didelių. Iš Tadeušo Vrublevskio 
žinau, kad Liudvikas leidybai turi nemažą sumą, siekiančią net iki 150 000 markių 
(lenkiškų?). Iš kur tie pinigai - man paslaptis. Pats jis tokio kapitalo niekuomet nėra 
turėjęs, nerealu, kad būtų gavęs iš Lenkijos, nes dienraštis nepritaria lenkiškajam 
valstybingumui. Taip pat jokia organizacija, jokia lenkų politinė grupė neremia šio 
laikraščio. Vilniaus lenkų visuomenė yra susiskaldžiusi ne tik dėl neseniai vykusio 
teroro, bet dar labiau dėl bėgimo iš Vilniaus į Lenkiją liepos mėnesį, be to, dėl visų 
šių įvykių yra pasimetusi ir tik dabar po truputį pradeda burtis į organizacijas. Ka- 
žin, kas galėjo Abramovičiui duoti tiek pinigų, kurie niekada neatneš pelno, nes 
šiandien net kalbų būti negali, kad leidyba atsipirktų. Nežinau, iš kur tie pinigai. 
Esu linkęs manyti, kad Abramovičius juos gavo iš Vilniaus lietuvių komendantūros, 
nes kitaip šios mįslės įminti nesugebu. Tokių įtarimų turi ir Vilniaus lenkai, kurie 
apskritai prie Lietuvos valdžios derinasi labai vangiai ar net nenoriai ir kreivai žiūri 
į Liudviko Abramovičiaus užmojį. Mano akimis, tai nebūtų blogas dalykas, jeigu 
pinigai iš tikrųjų būtų iš Lietuvos kasos, bet Abramovičius dievagojasi, kad tai ne- 
tiesa. Nors dabartinė Lietuvos vyriausybė linkusi į ryškų nacionalizmą ir nors dėl 

dabartinių lenkų ir lietuvių ginčų tiek išorėje, 
tiek šalies viduje Lietuvos lenkai verčiami, net 
Abramovičiaus programoje, būti opozicijo- 
je, tačiau Lietuva kaip valstybė nėra Lietuvos 
lenkams, pripažįstantiems jos valstybingumą, 
kažkas, kas jiems iš principo yra atmestina, 
todėl priimti subsidiją iš lietuvių kasos, su- 
lygus, kad nebus už juos vyriausybės jokios 
politinės ingerencijos**, mano nuomone, nėra 
tas pats, lyg būtų svetimo agento papirkimas. 
Bet turiu pripažinti, kad absoliučiai nežinau, 
ar tos spėlionės turi bent žiupsnelį tiesos apie 
lėšų laikraščiui Gazeta Krajowa kilmę. Gaze- 
ta Krajowa šiuo metu yra vienintelis laikraštis 
lenkų kalba. Leidžiamas dar lenkų kalba kitas 
dienraštis Wiadomości Wilenskie, bet tai lie- 
tuvių dienraštis lenkiškai, laikraščių Lietuvos 
aidas ir Glos Litwy („Lietuvos balsas“) tęsinys, 
vienas iš trijų, kuriuos Biržiška redaguoja tri- 
mis kalbomis: Wiadomości Wilenskie (lenkų 
kalba), Lietuvos aidas (lietuvių kalba) ir Litva 
(rusų kalba). Wiadomości Wilenskie - tai vei- 
kiau lenkiškai prabylantis lietuvių organas ir 
iš dalies pusiau oficialus leidinys, o Abramo- 
vičiaus Gazeta Krajowa yra lenkų - Lietuvos 


Vilniaus žurnalistai Helena Romer-Ochenkovska ir Liud- 
vikas Abramovičius 1920 m. rudenį pradėjo redaguoti 
dienraštį Gazeta Krajowa. Nuotrauka iš LMAB, fg-1-1068. 


piliečių — organas. Pagaliau laikraščiui Wiadomości Wilenskie svetimas Kauno lie- 


tuviams būdingas nacionalizmas, kaip, tarkime, Lietuva, Laisvė ir pan. Juos reda- 


guoja Mykolas Biržiška, išlaikydamas būdingą taktą ir taurią tarpusavio supratimo 


ir susitaikymo tendenciją. Jie lenkų atžvilgiu skleidžia ne tik susitaikymo, bet ir pi- 


lietinės meilės, valstybinio bendradarbiavimo principus. 


Liudvikas Abramovičius man kiekvieną dieną siunčia po 10 savo laikraščio eg- 


zempliorių. Per Tadeušą Vrublevskį aną savaitę pasiunčiau jam straipsnelį, veikiau 


rankraštį dviem atskiriem straipsneliams. Vienas jų pavadintas „Bez opieki“ (Be 


globos); jame siekiu užbėgti už akių bet kokiai lenkų intervencijai į lietuvių vidaus 


reikalus prisidengiant mažumų teisių garantijomis ir nurodau tokios išorinės globos 


243. Kišimasis. 


pragaištingumą Lietuvos lenkams. Straipsnį išspausdino Gazeta Krajowa sekmadiė- 
nio numeryje. Abramovičius parūpino jam redakcijos prierašą, apžaisdamas šiek 
tiek ryškesnį mano straipsnio toną. Kaip dabar girdžiu iš Velhorskio, kuris buvo 
nuvykęs į Vilnių, mano straipsnis sukėlė Vilniaus lenkų „sujudimą“ ar net „pasipik- 
tinimą“ pačiu Gazeta Krajowa laikraščiu. Tiek to! Mane tai mažai jaudina. Žinau, 
kad „pasipiktinimas“ kyla tuose sluoksniuose, kurie niekad nieko neišmoks ir nieko 
neužmirš, kurie išmano tiktai vieną politinę evangeliją - žvalgytis į Varšuvą. Nors 
dauguma jų paspruko iš Vilniaus paskui lenkų kariuomenę į Varšuvą, bet ir tarp 
likusiųjų yra dar tokių pakankamai daug. Jų niekas neįtikins ir niekas nepatrauks 
bendros lietuviškosios idėjos link. Žvalgytis į juos ir norėti jiems pataikauti, vadinasi, 
melstis Lenkijai, o ne mūsų Lietuvą kurti. Bet bijau, kad Abramovičius, labai jautrus 
aplinkai (įdomus dalykas: kiek jis yra savarankiškas ir net vienišas savo įsitikini- 
muose, tiek yra jautrus ir eina į kompromisus veiksmuose), pradės pernelyg stengtis 
tiems kritikos balsams pataikauti, o norėdamas visiems įtikti arba bent jau mažiau 
juos įžeisti, praskies ir pavers niekais pirmykštę valstybinę savo laikraščio poziciją. 


1920 metų rugsėjo 9 d. 
Ketvirtadienis 


Buvau šiandien užsiėmęs daugiausia publicistiniu darbu. Mat parašiau net tris 
straipsnius į Gazeta Krajowa laikraštį. Tuose straipsniuose pradėjau sistemingą dar- 
bą - informuoti Vilniaus lenkų bendruomenę apie tautinę lietuvių visuomenę, jos 
sandarą, darbą, plėtotę. Pirmas tų straipsnių yra informacinio darbo įžanga ir paro- 
do būtinybę pažinti tautinę lietuvių visuomenę, antras - pasakoja apie visuomeninę 
lietuvių tautos sandarą, kas teikia pagrindo susiskirstyti į politines grupuotes, ir 
pagaliau trečias - tai pirmas iš lietuvių politinių partijų analizės ciklo pasakojimas 
apie „Tautos pažangos“ partiją. Tokių informacinių politinių straipsnių manęs prašė 
Liudvikas Abramovičius. Mielai juos rašysiu, nes iš principo teikiu daug reikšmės 
tokiam laikraščiui kaip Gazeta Krajowa, labai noriu turėti poveikį formuojant šalies 
santykius ir man laiko pakanka. Jei jau prakalbau apie laiką, daug daugiau laisvo čia 
turiu, negu kai teisėjavau Lomžoje. Ten per savaitę turėjau po keliolika nuospren- 
džių motyvuoti, čia turiu jų tiktai 3-6, ne daugiau. Suvokiu ir tai, ko Lenkijoje netu- 
rėjau: būtent mano publicistinis ir visuomeninis politinis darbas yra daug gyvesnis 
ir duoda vaisių, nes šalies santykius gerai išmanau. Manau, mažai kas juos taip gerai 
išmano, be to, turiu savo aiškią liniją ir žinomą vardą. Mano visa prieškario veikla 
suderinta, mano visa veikla tarsi prinokę javai, todėl su mano žodžiu visi skaitosi: ir 
tie, kurie panašiai mąsto kaip aš, ir priešininkai. Tas mano žodžio vertės jautimas 

leidžia patirti pasitenkinimą ir norą plušėti, o kartu skatina stengtis, kad kiekvienas 
žingsnis ir kiekvienas žodis būtų tobuli. Todėl tokiomis sąlygomis mieliau ir geriau 
dirbu. Pagaliau ir tai mane skatina veikti, nes suprantu: politinės sąlygos taip ima 
klostytis, kad būtent mano siekiai pradeda virsti kūnu ir kad aušta tinkamas me- 
tas daryti joms įtaką. Visa tai skatina mane imtis veiksmų, skatina ir ilgas mano 
neveiklumas publicistiniame lauke Lenkijoje, kur neturėjau jokių sąlygų pradėti 
įgyvendinti savo siekius. Tas neveiklumas išugdė manyje ne tingumą, bet, atvirkš- 
čiai - energijos perteklių ir intelektualaus darbo ilgesį. Aktyviai dirbti laikrašty- 
je Gazeta Krajowa man juo labiau rūpi, nes pažinodamas Liudviką Abramovičių 
būgštauju, kad dėl savo žurnalistinio populiarumo nepasiduotų kompromisinei sro- 
vei, nepradėtų pernelyg paisyti vilnietiškų nuotaikų ir nepaskandintų nestabilumo 
marazme, pusininkystėje ir pataikavime visiems vienu metu taip gražiai ir aiškiai 
pradėto nusakyti kryptį laikraščio. Žinau, Vilniuje snūduriuoja lenkų sugrįžimo 
ilgesys, pakampėmis nesiliauja ten link varoma stipri agitacija ir nesiliaus, žinau, 
kad labai daug kas priešinasi Lietuvos valstybingumui ir išnaudos kiekvieną klaidą 
ar sunkią padėtį, siekdami minios akyse kompromituoti valstybingumą, ir stengsis 
ilgesį atgręžti į Varšuvą. Žinau, kad tie elementai bandys apsunkinti Abramovičiui 
darbą, stengsis jį patį diskredituoti, sugniuždyti jo energiją. Bijau, kad jis nepasiduo- 
tų nevilčiai ir neatsitrauktų nuo pasirinktos krypties. Vien tik aiški ir stipri pozicija 
suteiks jam pergalę, sukurs mūrą tegu ir lenkiškosios mažumos, bet užtat ištikimos 
ir stiprios mažumos, kuria būsią galima pasiremti, kuri, duok Dieve, sukurs pagrin- 
dą šalies vienybei ir tradicijai Lietuvos lenkams teisingai apsispręsti pilietiškai su 
lietuviais bendradarbiauti. Ne tiktai Vilniuje įvairūs elementai stengsis visokiau- 
siais būdais arba sukompromituoti, arba bent nuslopinti Abramovičiaus energiją. 
Taip pat ir iš čia, iš Kauno, važinėja ir važinės įvairūs Velhorskiai, Lukomskiai ir 
kiti, kad ten susitaikymo ir bendradarbiavimo šalininkų gretose sėtų abejones ir 
dar susiuostytų su lenkų intervenciniais elementais. Pagaliau ir lietuvių klaidos — 

daugelyje Kauno lietuvių spaudos organų populiarus, specialiai lenkams rodomas 
tonas, be abejonės, erzina jų savimeilę ir lenkiškąjį orumą, nes nori lengvabūdiškai 
įtikti masėms, kurios lenkus tapatina su ponais ir dėl to neapkenčia lenkiškumo, 
nes nekenčia ponų, - visa tai yra skausmingi dygliai, kurie trukdys nuskinti ir tu- 
rėti gražią susitaikymo rožę, meilę ir pilietišką bendradarbiavimą. Iš Vilniaus grį- 
žęs Velhorskis man pasakojo, kad žmonės pasipiktinę laikraščiu Gazeta Krajowa ir 
mano straipsniu „Be globos“, ir, girdi, pats Abramovičius gailisi, kad jį spausdino. 
Kaip tik reikia kuo daugiau tokių straipsnių. Dešimt bus pasipiktinusių, o du susi- 
mąstys, pripažins tiesą ir sustiprins savo įsitikinimus. Geriau tai, negu kad stengtis 
visiems įtikti, nes pirmu atveju jau dviejuose protuose kažkiek šviesos suspindės, o 
antru atveju nieko neįvyks. Tai liečia ir mano straipsnį „Be globos“. Galbūt dešimt 
pasipiktino, o štai du iš lenkų jau sveikino mane jį parašius. Tai Vladyslavas Koma- 
ras iš Baisogalos ir Benediktas Tiškevičius iš Raudondvario. 


1920 Metų rugsėjo 10 d. 
Penktadienis 


Šiandienė Lietuva paskelbė mano straipsnio „Be globos“ iš laikraščio Gazeta Kra- 
jowa ir redakcijos prierašo prie to straipsnio vertimą į lietuvių kalbą. Jokių komen- 
tarų nepateikė. Bet gerai daro, kad iš lenkiškos spaudos cituoja tai, kas atskleidžia 
Lietuvos lenkų požiūrį į valstybę ir gali atverti lietuvių akis į bendrapiliečius lenkus, 
kurie šiais laikais visi įtariami priešiškumu valstybei. Pernelyg mažai iki tol buvo 
iš abiejų šalių viešų geros valios ir gero tikėjimo abipusiais santykiais veiksmų, to- 
dėl šiandien kiekvienas toks abipusio suartėjimo ir pasitikėjimo ženklas yra labai 
brangus, kaip kažkas, užuot kasęs ir gilinęs, bent mažu masteliu užverčia ir lygina 
nesantaikos griovį tarp vienos žemės sūnų. 

Pagaliau taip pat pirmą kartą lietuvių spaudoje radau savo paskaitos, vykusios 
rugpjūčio 20 dieną Šaulių sąjungos salėje, ataskaitą. Apie tai rašo Socialdemokra- 
tas vakar dienos numeryje. Žavisi mano temos pateikimo būdu, pritaria referato 
išvadoms, pabrėžia, kad paskaita buvo gera energetiškai ir įdomi. Straipsnio auto- 
rius sako, kad sugebu metodiškai pažvelgti į pačią problemos esmę, ir gailisi, kad 
paskaita vyko tokiame negausiame būryje. Straipsnio autorius išsako pageidavimą 
išpopuliarinti ją platesnei publikai ir ypač paskelbti spaudoje. Šis pripažinimas 
mane džiugina, nes girdžiu jį iš lietuvio lūpų, ir įtikina, kad mano darbas, ginan- 
tis kryptį, kuri pagaliau yra mano nuolatinė kryptis, jaudina žmones ir sulaukia 
dėkingumo, ne tik atsitrenkia į tokį keistą mąstymą, kurį išsakė p. Voldemaras 
diskusijoje dėl referato. Socialdemokratas neapsiriboja vien pagyrimais ir pripa- 

žinimo žodžiais, bet keliolika eilučių, trumpai atpasakoja referato santrauką, ne 
tik pabrėžia mano lenkų politikos Rytuose neigiamą vertinimą, bet ir atpasakoja 
mano išvadas bei nuorodas apie Lietuvos valstybingumo politiką Rytų Lietuvoje. 
Suprantama, socialistinis laikraštis su manimi sutinka ir jokių pastabų nepateikia. 
Pabrėžiama mano referato antroji dalis, taigi džiugina mane ne tuo, kad siečiau 
pernelyg daug vilčių, jog lietuvių politikai atsižvelgs ir vykdys mano pateiktas 
nuorodas, nes žinau, kad socialdemokratų požiūris turės mažai įtakos šiandienei 
valstybinei Lietuvos politikai, bet dėl to, kad pagaliau tarp mano referato klausy- 
tojų atsirado grupelė, kuri išgirdo ir panoro mąstyti ne tik apie neigiamus lenkų 
politikos faktus, bet ir apie klaidas, į kurias linkę lietuviai ir kurios gali atsiliepti 
valstybės vientisumui ir Rytų Lietuvos įsiliejimui į valstybę. Lietuvos valstybei tai 
tarsi perspėjimas. Diskusijoje dėl mano referato pastebėjau: visi kalbėjusieji, taigi 
ir kun. Tumas, ir Voldemaras, kuris stengėsi užuosti kažkokį specifinį „Varšuvos 
kvapelį“ mano paskaitoje, ir pagaliau Sleževičius, kuris man rodė pripažinimą, 
gvildeno, o galbūt ir išgirdo paskaitoje tą dalį, kuri kalbėjo apie lenkų politiką Ry- 
tuose, bet visai pro ausis praleido tai, kas iš Lietuvos valstybės pozicijų buvo daug 
svarbiau - pozityviąją dalį - apie valstybinės politikos programą, kaip ją reikėtų 
suderinti. Žmonės visuomet tėra žmonės: lietuviai turi tų pačių silpnybių, kaip ir 
visi - lengvai įžvelgia priešininko klaidas ir ydas net iki mikroskopinių smulkmių, 
bet nemėgsta, kai juos perspėja, jie taip tiki savo tobulumu, kad negirdi, kai jiems 
nurodomos jų pačių klaidos; aklumas verčia neįžvelgti savo klaidų, tad ir mąstyti 
apie jas nereikia ir nėra noro. 

Žmonės, atvykę iš Vilniaus, pasakoja, kad Vilniuje padėtis ne pati geriausia. 
Kaupiasi didžiulis nepasitenkinimas dėl didelio nedarbo, tvyro netikrumo jaus- 
mas dėl rytojaus, gajūs spėliojimai arba apie bolševikų grįžimą, arba apie greitą 
lenkų atsiradimą. Lietuvių tarnautojai daro klaidą, be reikalo erzindami lenkus, 
tvyro antisemitinės nuotaikos ir tame nestabiliame fone veisiasi Lietuvai priešiški 
elementai, kurstantys Lenkijos ilgesį. Užvakar rašytame laiške Liudvikas Abra- 
movičius taip pat kalbėjo apie tamsiąsias Vilniaus gaidas. Pacituosiu to laiško iš- 
trauką: „Iš pradžių reikia būti labai apdairiam, nes nepaprastai lengva įžeisti len- 
kų bendruomenę, o tuomet laikraštis praranda savo pagrindą, nes neturi jokios 
įtakos, priešingai - tik dar labiau stiprina abstinencijos, boikoto, nepasitenkinimo 
nuotaikas. O pastarieji Vilniaus krašto dirvoje yra labai pavojingi ir gali sukelti 
sprogimą, kuriuo, žinoma, pasinaudos bolševikai. Galbūt Kaune pakankamai ne- 
suvokiate, kokios čia nuotaikos, bet, mano supratimu, jos grėsmingos jau vien dėl- 
to, kad jomis gyvena daugelis miesto ir kaimo gyventojų, o jas dar kursto tam tikri 
inteligentijos sluoksniai, o galimas daiktas, ir organizacijos. Visuomenė serga, ir 

reikia ją gydyti, o ne erzinti. Turiu vilties, kad jeigu Gažeta Krajęwa eis ilgesnį lai- 
ką, savo nuosekliu požiūriu po truputį griaus nepasitikėjimo mūrą ir pagaliau ras 
prieigą prie vilnietiškos dvasios. Turiu labai saugotis, pirmiausia, kad neįtartų, jog 
laikraštį remia lietuviai, nes tokių įtarimų jau esu girdėjęs...“ Bet turiu pagrindo 
manyti, kad Abramovičius čia piešia padėtį jau labai sutirštindamas spalvas. 


1920 Metų rugsėjo 1 d. 
Šeštadienis 


Teisingumo ministerija šiandien pateikė Seimo pirmininkui, einančiam preziden- 
to pareigas Respublikoje, kandidatūras į Vilniaus apygardos teismą. Sako, Seimo 
pirmininkas jau pasirašė paskyrimo aktą. Pirmadienį nauji paskirtieji bus infor- 
muojami ir neatidėliojant privalės vykti į Vilnių bei pradėti eiti pareigas. Buvo 
aišku, kad paskyrimus gavo teismo pirmininkas Kalnietis, teismo nariai - Erid- 
manas, aš ir Bračiulis. Sužinojau, kad prokuroru į Vilnių siunčiamas Rimša; 
jis dar tik kelias savaites buvo Kauno apygardos teismo prokuroru, o prieš tai 
dirbo Karo teismo (vadinamojo Armijos teismo) prokurorų. Rimšos paskyrimu 
labai džiaugiuosi, nes šis Žmogus turi nesuterštą ir, regis, visiškai pelnytą vardą. 
Jis dar jaunas, bet nepaprastai taktiškas, nekvailas, ne nacionalistas, labai teisin- 
gas, išlaiko pusiausvyrą, teismo veikloje nesivadovauja jokiomis išankstinėmis 
nuomonėmis ir šališkumais. Apie jį esu girdėjęs ir spėjau jį pažinti iš visuomet 
taktiškų ir nešališkų atsiliepimų; jis Vilniuje labiausiai tinka būti prokuroru, kokį 
Lietuvos teismai galėjo surasti. Tas žmogus, nors jaunas, rodo pagarbą ir pripa- 
žinimą tiek lietuviams, tiek lenkams Kaune. Buvo jis prokuroras armijos teisme, 
kurio kompetencijoms priklausė lenkų politinės bylos (gausios ir drastiškos lenkų 
ir lietuvių kivirčų fone). Negirdėjau, kad kuris nors lenkas jam turėtų priekaištų, 
priešingai, visi apie jį kalbėjo pagarbiai. Apie taikos teisėjų ir tardytojų skyrimus 
į Vilnių šiek tiek jau girdėjau, bet kol kas šia tema patylėsiu. Matysime, kaip klos- 
tysis Vilniuje. 

Ketinu iš Kauno išvažiuoti tik ateinantį šeštadienį. Vilniuje apsigyvensiu, su- 
prantama, Marynios bute Aukų gatvėje, Stasio Volodkevičiaus name. Šį butą galiu 
laikyti ir savo butu, kitaip sakant, mūsų prieš karą buvusiu bendru turtu. Ten likę 
Marynios ir mano baldai, mano įvairūs daiktai. Šiandien mane aplankė ilgametė 
tarnaitė Onutė Diržytė, kuri, pasirodo, atvažiavo čia kaip laikina tarnaitė su kažko- 


244. Rimša Julijonas (1882-1952), teisininkas, kilęs nuo Pasvalio. Iš Rusijos, Čerepoveco, kur 
dirbo svarbių bylų tardytoju, grįžo į Lietuvą 1920 m. ir buvo paskirtas Kauno apygardos teismo 
prokuroru. 

kiu lietuviu karininku, bet yra pasiryžusi su manimi grįžti į Vilnių ir dirbti mano 
tarnaite. Priimsiu ją neabejodamas, nes ją mėgstu, be to, ji mielesnė už daugelį kitų, 
nes prie manęs nuoširdžiai prisirišusi, patikima, ištikima, tvarkingai prižiūri Mary- 
nios ir mano daiktus. Ji labai tvarkinga ir nuosekli. Taip, ji kaprizinga, bet bus mano 
namų šeimininkė, pusiau tarnaitė, pusiau teisėta namų gyventoja. Tiek iš pono 
Solimanio iš Vilniaus, tiek iš Onutės žinau, kad išliko mūsų baldai Vilniuje, kad 
bolševikai neapšvarino mūsų buto, kuriame praleido vieną vienintelę naktį, o štai 
Bastovska, gyvenanti tame pačiame name ir kitados tarnavusi pas Marynią, užvaldė 
mūsų butą, vogė daiktus, padirbo raktus, kad galėtų Marynios stalą atsirakinti, ir 
t. t. Kas žino - gal ji bandys sutrukdyti man įeiti į tą butą? Na, jau ne, rasiu būdų į jį 
patekti ir sustabdyti jos savivalę. 

Visiškai tikėtina, jog Vilniuje teks patirti įvairių nemalonumų dėl to, kad 
užimu vietą Lietuvos teisėsaugoje. Neaišku, kaip esant gana stiprioms antilietu- 
viškoms srovėms tarp lenkų ir įsiaudrinimo, kuris ten jaučiamas, vietos lenkai 
prisitaikys prie lietuviškų įstaigų, ypač prie teismų, juolab kad kalbos problema 
teismuose, o ypač Apygardos teisme, nebuvo kaip nors atskirai sprendžiama, yra 
taip, kaip visoje Lietuvoje, o Vilniuje, kur valstybinę lietuvių kalbą mažai kas 
moka, to nepakanka. Mano įsitikinimu, vis dėlto Lietuvos lenkai, save laikantys 
jos piliečiais, neturėtų vengti valstybinio bendradarbiavimo Vilniuje, priešingai, 
turėtų suartėti su Lietuva ir užimti įvairius postus, kad būtų dar reikalingesni ir 
savo dalyvavimu darytų įtaką politiniame gyvenime, kas ateityje taptų privalu- 
mu formuojant santykius ir nustatant lenkų teises. Tad mane lydi jausmas, kad 
tinkamai elgiuosi vykdamas į Vilnių. 

Iš visų pusių girdėti apie nemalonius santykius Vilniuje ir apie besiformuo- 
jančias antilietuviškas nuotaikas. Šiandien girdėjau (iš Donato Malinausko?“ ir 
Dominyko Semaškos, dviejų lietuvių prozelitų, kurie iš esmės yra lenkų kilmės), 
kad atseit Vilniuje buvo parengta manifestacinė eisena, organizuota lenkų, dėl 
Vilniaus prijungimo prie Lenkijos. Bet ta eisena gatvėse neįvyko, nes pasklido 
gandai, jog bolševikai yra Vilniaus priemiesčiuose. Tikrai tikėtina, kad tam tik- 
ros grupuotės žmones ragina eiti į tokias demonstracijas, aitrinančias tarpu- 
savio santykius, bet savo ruožtu šios žinios apie priešiškas Lietuvai nuotaikas 
Vilniuje gali būti smarkiai perdėtos. Prieš kelias dienas buvau susitikęs su Zig- 
mantu Žemaičiu; jis buvo atvykęs iš Vilniaus. Tai vienas iš tokių žmonių kaip 


245. Malinauskas Donatas (1869-1942), visuomenės veikėjas, lietuvių tautinio judėjimo veikė- 
jas, Valstybės Tarybos narys, 1918 m. vasario 16 d. Lietuvos Nepriklausomybės akto signataras. 
M. Romerį pažinojo dar iš prieškario veiklos Vilniuje. Kartu veikė ir masonų ložėse, kol jis buvo 
pašalintas. 


Mykolas Biržiška, jis labai taikiai, teisingai mąsto ir laikosi nuomonės, kad lietu- 
viai su lenkais turėtų vienytis. Taigi, jo klausinėjau ir jis teigė, kad nėra taip blogai. 
Aišku, daugelis žmonių veržiasi dirbti lietuvių įstaigose, ir jeigu ne sunki bedar- 
bystės problema, kuri palaiko priešiškas nuotaikas, padėtis būtų visai nebloga. 
Išties bedarbystė Vilniuje - didžiulė problema, ir aštri, kas be ko. Iš Žemaičio 
sužinojau, kad Lietuvos švietimo valdžia, kuriai jis ten atstovauja, siekia šį rudenį 
atnaujinti paskaitas Vilniaus universitete ir nori sukurti lietuvių ir lenkų kalbų 
kursus ar jų ciklus, kurie papildytų vieni kitus. Bet kuria kaina nenorėtų leisti, 
kad būtų dėstoma rusiškai, o to labai siekia žydai. Lietuviškose Vilniaus žiniose 
buvo minima mano kandidatūra universiteto profesoriaus vietai užimti tarp len- 
kų, kuriuos reikėtų įdarbinti. 


1920 metų rugsėjo 12 d. 
Sekmadienis 


Šiandien parašiau dar vieną straipsnelį iš ciklo „Lietuvos politinių partijų anali- 
zė“, skirtą Vilniuje leidžiamai Gazetai Krajowai. Labai džiaugiuosi, kad pagaliau 
šalyje atsirado spaudos organas, suteikiantis galimybę skleisti propagandą tiek 
iš valstybinės pilietinės Lietuvos lenkų pozicijos, tiek dalykiškai informuojantis 
lenkus apie tautinę lietuvių visuomenę. Šios dvi šakos, iš tiesų sudarančios vieną 
valstybės visuomenę, iki šiol viena kitą per menkai pažinojo, jas skyrė per daug 
nepasitikėjimo. Tuo tarpu jų bendrą būtį diktuoja istorinė būtinybė, abi tautos 
yra labai artimos ir giminingos, tarsi dvi šakos, išaugančios iš vieno medžio. 
Šiandienos straipsnį skyriau „Žemdirbių sąjungai“, atgimstančių lietuvių ūki- 
ninkų agrarininkų partijai, kilusiai iš konservatorių. Ši partija gali turėti didelę 
įtaką šaliai po revoliucijos. Ligšioliniai šio ciklo straipsniai apie partijas - iki šiol 
parašiau tris - buvo labai vykę. Tokiam dienraščiui kaip Gazeta Krajowa jie gali 
būti kiek ilgoki, bet iš principo, palyginti su plačia tema, yra trumpi, glaudūs, 
pabrėžiantys reikalo esmę. Pamaniau, galėčiau juos surinkti į vieną ir išleisti 
atskirą brošiūrą. Be jokios abejonės, tai būtų reikalinga publikacija ir, kas be 
ko, lenkų skaitytojams labai naudinga, manau, kad ir lietuviams ji būtų vertin- 
ga, nes rašyta dalykiškai, nešališkai, pateikiama nuodugni visuomenės analizė. 
Reikia šią mintį pakišti Liudvikui Abramovičiui, nors abejoju, ar bus įmanoma 
išleisti brošiūrą dėl aukštų leidybos kainų; aišku, spaustuvėje galima sutaupyti, 
nes straipsniai būtų surinkti iš dienraščio, bet spausdinimas, o ypač popierius - 
nepaprastai brangūs šiais laikais. Galbūt galėtų brošiūrą išleisti kokia nors įs- 
taiga arba leidybos draugija, bet ar šiandien jos veikia Vilniuje? Nors formaliai 

Litewskie stronnictwa 
polityczne. 


„Žemdirbiu Sąjunga“. 


Ma prawem skrzydie budowy po: 
litycznej narodowego spoleczeństwa 
litewskiego, bliiskiem „Pażandze", 
jest stronnictwo pod nazwą „Związek 
Rolników” („Zemdirbiu Sajunga”). 
Stronnictwo to jest mlode, bodaj 
najmiodsze ze wszystkich, Zawigzek 
jego powstał dapiero w r. 1919, Wo- 
góle stronnictwa prawego skrzydła 


litewskiego, stronnictwa o dąžnošciach | 
konserwatywnych — są mlodsze od tych wzgledėw w narodzie litewskim, 


stronnictw lewicowych. i klerykalnych. 


ucisku, w jakim one były w starym | jeszcze w tym czasie rozwiniętą I 


; ustroju spolecznym | w warunkach | bardzo stabo zróżniczkowaną, nie by- 


politycznych Rosji carskiej, i wyntosto 
na czoło budowy spolecznej. Daženia 
takie są wlašciwe wszystkim klasom, 
spolecznie upośledzonym, L na nich 
sie też zasadzeją prądy rewolucji, o 
ile formy pañstwowe tamują tym dą- 
ženiom sztucznie drogi stopniowego 
ujścia do tychże celów. 

Ponieważ w Rosji, do której nale- 
żala Litwa, ksztalty budowy państwo- 
wej I spolecznej były pilnia strzeżone 
od wszelkiej przemiany, więc wszel- 
kie dąženia klas niższych zabarwialy 
się na jaskrawy ton rewolucyjny. Z 


to w nim wlaściwie miejsca dia'stron- 
nictw politycznych. pełniących różne 
funkcje w spoleczeństwie; 
bowiem spoleczna była tylko jedna. 


ku XIX wyratnego podziału stron- 
nictw w t. zw. ruchu litewskim nie 


kierykalizmem. Potem rozpoczęło sie 
stopniowe róžniczkowanie się, ale 
wciąż w obrębie procesów lewico- 
wych. Różnice były przeważnie tylko 
w stopniu radykalizmu, w mniejszym 


który 2 klas tych powstawał, wszy-ļlub większym napięciu rewolucyj- 


funkcje | 
To też do samego niemal końce wie- } gly, I w miarę tego, 
bylo. Podziai był raczej tylko w me-! tonie już ne tylko samych wi 


todach między inteligencją świecką !w šcistam znaczeniu słowa i 
a duchowna, między dermnokracją al 


To opóźnienie sie funkcji konser. | stkie daienia spoleczne, a przeto i' 


watywnej w miodem społeczeństwie | stronnictwa polityczne, które w nim | 


litewskiem 
Wiąże sie ono logiczne z historją 
rozwoju i formecji narodowego spo- 
teczeistwa litewskiego. 

Naród litewski powst z loña 
masy wlościańskiej, z klas społecznie 
niższych; w nich się rozpoczeła for- 
macja narodowa, to też 2 konieczno- 
šci musiała ona być zabarwiona spo- 

„Aecznie dąženiami do takiej przemiła- 
Ma en któraby te klasy diwigaete z pod 


na rzecz radykalizmu 


innym. 

W początkach powstawanie naro: 
du litewskiego, gdy jeszcze utożsa- 
miat sig on piema! wyłacznie z jed- , 


wym; stąd płynie ! odpowiednie po- 
pieranie czynnika wyznaniowego w 
oświacie publicznej, w szkolnictwie 
ludowem. 
W zakresie ustawodastwa spo- 
lecznego „Związek Rolnikėw“ akcep- 
I tując takie postulaty, które są już 
* zresztą prawem obowiązującem, jak gospodarstwo rotine ma charškter 
8 godzinny dzień roboczy w przemy’ folwarczny i gdzie nejwiųksze jest, 
i šie, opiera stę taktemui normowanlu į bodaj zrėžniczkowanie masy włościań- 
„"stosunkėw pracy w rolnictwie i stai | skiej, 
~ mocno na zasadach wolności umów. Na wyborach do sejmu wystawiai , 
Stanowisko narodowe litewskie „Žwią-' on już własne ttsty kandydatów i, 
zek Rolników” wprowadza do budo- | chociaż žadnego mandatu zdobyć nie 
wy państwowej w taki sposób, že! zdolai, to jednak w Suwalszczyzmie 
> uznając równouprawnienie narodowe | (Okreg Marjampolski) zdobył nie ma- 
-}w palistwje, żąda wszakże konstytu lia liczbę gtosėw í niewiele mu do 
Aiha zastrzeżenia zasady, że pre- | randatu brakowało, Niepowodzenie 
i žydentem rzeczypospolitej może byė jego na wyborach tlėmaczy się za- | 
"Į tylko litwin, to znaczy nia tylko oby- | równo tem, że jest orr stronnictwem 
>»; watel Lkwy, ale wyreżnie człowiek | miodem, które niema tak rozgałęzio- 
+, narodowości litewsktej, nyçh | ustalonych wpływów, jak Inne 
t „Związek Roinikėw“ jest aapoty į stronnictwa, działające dziesiątkami 
-{stronnictwem polityczanem, napoly lat, že nastepnie jemu, jak wezyst- 
organizacją spoleczną 2awodowo-kla- | kim ugrupowaniom konserwatywnym, 
> 50wą, a przynajmnie) takler jest w | utrudnia działanie damagogiczna 
-į založeniu swojem. Stawia bowiem ,klerykalna Chrześcijańska Demokra- 
1; sobie za cel równolegle do działal | cja, operująca w kolach umiarkowa- 
> ności politycznej także zakladanie į nych wpływami kleru, że dalej — 
-i syndykatėw rolnych, stacji doświad | chwila obecna, chwila jaskrawych na- 
+! ezaiaych, gospodarstw wzorowych, ' strojòw rewolucyjnych, wogóle jest 


organizowanie hodowli, wystaw, wy: 
cieczek, zakladanie banków, kas, spó- 
tek przemyslowo-handlowych, aseku- ; 
racji, szkół rolniczych, kursów, od- | 
caytów it d. 

„Zwiazek Rolników“ najwieksze | 
oparcie ma w Suwalszczyźnie, gdzie | 


nem. 
Stan byt podobny do tego, jaki 


jest bardzo naturalne. [się wytwarzały, hoidowaly radykaliz- į do dziś obserwować meżemy u na-! 
mowi, Nawet klerykali litewscy, chcąc | szych sąsiadów bistorusinėw. Dopiero konserwatywaej musiała wy! 
zachowač wpływy w narodzie, mu- | przed samą wojną w ostatnich latach odpøwiednich ideologów, 
sielt czynić daleko idące ustępstwa ; zaczelý kieikowač pierwsze pączki rzeczy samej, już w cznsie wi 
społecznego, przyszłego konserwatyzmu litewskie- powstaje na emigracji 

aby sig nie dać zbytnio uprzedzić go, odwracającego się z niechęcią „Pažangi“ o którym pismem 
` tod rewolucji spolecznej. Wyreżnego dnio, stronnictwo o dąženiach u 


wszakże stronnictwa konserwatywne- 
go nie bylo. 
W miare wszakże tego, jak się 


ną klasą społeczną, chłopską, mæo jednolita przedtem masa chłopska żony w kraju w r. 1919, 


dia konserwatywnych elementów 
trudna, že wreszcie — stronnictwo 
takie, jako z natury przeciwne de- 
magogji, operowat musi tylko $ród 
elementów kiasawo uświadomiłonych, 
które są w stanie sią oprzeć hypno- 
tyzującė; sile frazesu, a takich w 
pewnych momentach dziejowych, jak 
obecny—jast nie dužo, Stronnictwu te- 
mu, tak jeszcze młodemu i rozwija- 
jacemu sie w stosunkach wiejskich, 
brak taż jeszcze wybitnych leaderów, 
brek setton wielkiego imienia. Do 
n nych tymczasem jego przy- 
wódców politycznych _ należą pod- 
prokurator Aleksander Żyliński, Ba- 
neitis t kilku innych. Organem tego 
stronnictwa byl mleslecznik “ „Žem“ 
dirbys* (Rolnik“), który od paždzier- 
nike znów wychodz zacznie, Orge- 
nizacje lokalinė stronnictwa szerzą 


sie. Są wszelkie szanse do wniosko- 


wania, že stronnictwo to, mlode je- 
szcze i organizujące się, bedzie ro- 
Ho I potęgowalo się w mlarę krzep- 
nigcia funkeji konserwatywnej w sto- 
sunkach' spotecznych rolaicžkį Litwy. 


Michat Römer. 


rožniczkowala í jak się wydzl 
nlej warstwa zamnožniejsza, sil 
ekonomicznie, a przeto woh 

1 stiniejsza w istniejącym ustroji 
tecznym, | bojąca sie przemian 
townych, które I ją by zahaczyt 
jak fori 
narodowa litewska zaczapiata o 
wyższe, zaczynając mieścić w s 


tarjat, lecz także potrochęą i bu 
azję miejską i średnią wlasnosė 
miańską,—jednolity radykalizm, 
tyczaej budowy stronnictw lit 
nie mógł już wystarczyć n 
Ujawnila się potrzeba funke} 
tecznie konterwatywnej w nai 
której spełnić żadne z istni 
stronnictw nie było w stanie. 

Potrzeba ‘resina takiej fi 


Lot 


stronni 


kowanych, społecznie konse: 
nych. Uzupelnieniem tego 
twa staje „Związek Rolników“, 


Mykolo Römerio straipsnio 
„Lietuvos politinės partijos“, 


spausdinto dienraštyje 


Gazeta Krajowa, faksimilė. 


Mokslo draugija*** egzistuoja, bet panašu, kad visi jos valdybos nariai pabėgo, 
tad neaišku, ar Draugija pripažintų vertą spausdinti darbą apie politines partijas, 


246. Kalbama apie 1907 m. Vilniuje įsteigtą Lietuvių mokslo draugiją, kuriai vadovavo Jonas 
Basanavičius. Jos narys buvo ir pats M. Romeris. 1917 m. persikrausčiusi į Aušros Vartų g. 21 
pastatą, kuris priklausė pravoslavų Nikalojaus soborui, draugija 1920 m. turėjo iš ten išsikel- 
ti. Lenkams 1919 m. balandį užėmus Vilnių, šis namas vėl atiteko stačiatikių popams, kurie jį 
išnuomojo Lenkijos pirkliui, pareikalavusiam, kad draugija iš ten išsikeltų. Ji prisiglaudė An- 
driaus Domaševičiaus bute (Gimnazijos g. 4). Dar lenkų kariuomenei įžengiant į Vilnių didelis 
būrys aktyviausių jos narių pasitraukė į Kauną. Ten 1920 m. sausio 3 d. sušaukė steigiamąjį Lie- 
tuvių mokslo draugijos Kauno skyriaus susirinkimą, kuriame dalyvavo 90 narių. Tačiau J. Ba- 
sanavičius ir kiti pagrindiniai komiteto nariai - Mykolas Biržiška, Pranas Augustaitis, Jonas 


Augevičius - aprašomuoju laikotarpiu tebedirbo. 

nors tai konkrečių visuomenės įvykių analizė. Nežinau, ar palaikytų tai moks- 
liniu darbu. ; 
Pakalbėsiu apie problemą, labai reikšmingą ir jau daugiau nei savaitę aktualią, 
bet dėl įvairių dienoraštyje aptariamų temų apie ją neužsiminiau, vis atidėliojau. 
Turiu omenyje kruviną lietuvių ir lenkų incidentą Suvalkijoje (Suvalkų žemėje). 
Faktas, kad lietuvių ir lenkų konfliktas Suvalkijoje peraugo į sistemingą ginkluotą 
kovą, kuri trunka jau 10 dienų. Įvykių genezė buvo tokia. Prieš liepos mėnesio len- 
kų pralaimėjimą tarp Lenkijos ir Lietuvos buvo nustatyta Suvalkijoje demarkacijos 
linija, vadinama Focho linija, nes ją nustatė maršalas Fochas**, Koalicijos ginkluo- 
tųjų pajėgų vyriausiasis vadas, Vokietijos nugalėtojas. Nustatant tą liniją visiškai 
nebuvo atsižvelgta į lietuvių nuomonę, nes niekas į juos su šiuo klausimu nesikreipė. 
Linija buvo primesta, Focho padiktuota ir pateikta kaip neginčijamas faktas, nes 
lietuviai nepajėgė atsispirti lenkų kariuomenei, stovėjusiai ties ta linija. Po liepą įvy- 
kusio pralaimėjimo lenkai buvo priversti trauktis iš Gardino į Balstogę ir Lomžą 
ir privalėjo, tiesiogiai nespaudžiant bolševikams, apleisti visą Suvalkiją, nes ji liko 
fronto užnugaryje. Tuomet į išlaisvintas vietas įžygiavo lietuviai ir užėmė vidurinę 
Suvalkijos dalį net iki Augustavo kanalo. Tokiu būdu į lietuvių rankas pateko ne tik 
Seinų apylinkės ir šiaurinė Suvalkų apskrities dalis, bet ir Suvalkai su visa apskriti- 
mi, dalis Augustavo apskrities pateko faktiškai į lietuvių rankas, nors pastarosiose 
vietovėse, be jokios abejonės, gyvena lenkų tautybės žmonės, jau bet kuriuo atveju 
tikrai ne lietuviai, ir visai nelaiko savęs lietuviais. Kol bolševikai mušė lenkus ir slin- 
ko į Varšuvą, niekas negalėjo lietuviams reikšti pretenzijų už faktišką šių teritorijų 
užėmimą, nes būdami šioje žemėje jie ją išsaugojo nuo bolševikų antplūdžio ir vieš- 
patavimo. Vis dėlto reikia pripažinti, kad tuomet lietuviai padarė kelis netaktiškus 
dalykus. Užuot pasielgę kaip dera palankiems okupantams, turintiems užtikrinti 
saugumą ir išorinę apsaugą nesikėsinant į nelietuviškas žemes, ėmė jas laikyti savo 
nuosavybe, pradėjo kovoti su vadinamąja liaudies administracija, kuri ten susikūrė 
kaip visuomeninė organizacija valdytojo funkcijoms atlikti, ir ėmė primetinėti savo 
tiesioginį valstybinį valdymą, nesiskaitė su vietos žmonių pilietine priklausomy- 


247. Fochas Ferdinandas (1851-1929), Prancūzijos, Anglijos ir Lenkijos maršalas, nuo 1918 m. An- 
tantės Vakarų fronto vadas, 1918 m. lapkričio 11 d. pasirašė paliaubų sutartį su Vokietija. Antan- 
tės vyriausioji taryba dar 1919 m. liepą jį buvo įgaliojusi prižiūrėti, kaip kariaujančios Lietuvos 
ir Lenkijos pusės laikosi liepos 18 d. demarkacinės linijos. 1918 m. jis Tarybai pasiūlė naują liniją. 
Vyriausioji taryba Focho pasiūlymui pritarė. F. Focho linija ėjo nuo Rytprūsių į pietus nuo Viš- 
tyčio, toliau į šiaurę nuo Vyžainio, lietuvių pusėje palikdama Liubavą, toliau į šiaurę nuo Punsko, 
šiauriniu Galadusio ežero kraštu, į rytus nuo Beržininkų ligi Marichos upės, toliau iki Igorkos 
upelio, šiuo upeliu iki Nemuno, toliau 12 km į vakarus nuo geležinkelio linijos Gardinas-Vil- 
nius-Daugpilis. Ši demarkacinė linija išsilaikė iki 1920 m. liepos, kai puolančioji bolševikų ka- 
riuomenė privertė lenkus trauktis ir palikti Vilnių. 

be, kas aišku sukėlė vietos gyventojų protestus. Kai lenkai bolševikus nugalėjo prie 


Varšuvos, lenkų kariuomenė ėmė artėti prie Suvalkijos. Žūtbūt reikėjo su lenkais 


nustatyti tarpusavio santykius Suvalkijoje. Abi pusės jautė būtinybę susitarti ne- 


konfliktuodamos. Lenkų karinė delegacija, dalyvaujant Mackevičiui ir Romeriui, 


atvyko į Kauną ir pasiūlė Suvalkijoje grąžinti Focho liniją - kaip laikinąją demar- 


kacijos liniją. Tuo pat metu Lietuvos vyriausybė užsienio reikalų ministro Purickio 


notoje, rašytoje Lenkijos užsienio reikalų ministrui Sapiegai, pasiūlė demarkacijos 


liniją Suvalkijoje išilgai Augustavo kanalo, tai yra pagal šios dienos status guo. 


1920 metų rugsėjo 13 d. 
Pirmadienis 


Šiandien gavau paskyrimą dirbti Apygardos 
teisme Vilniuje. Mane teisingumo ministras 
Karoblis asmeniškai informavo, kad nomi- 
naciją pasirašė Seimo maršalka Stulginskis, 
einantis Žečpospolitos prezidento pareigas. 
Pačios nominacijos, tai yra akto su maršal- 
kos parašu, į rankas negavau. Ministras man 
pasakė, kad esu priimtas į darbą nuo rugsė- 
jo 9 dienos. Panašu, šią savaitę visi paskirti 
dirbti į Vilniaus teismą jau išvyks. Teismo 
sekretoriumi (greičiausiai Civilinio skyriaus) 
buvo paskirtas Laucevičius*“, lietuvis, jaunas, 
simpatiškas ir inteligentiškas žmogus, iki 
šiol dirbęs sekretoriaus pavaduotoju Kauno 
apygardos teismo Civiliniame skyriuje. Kitą 
savaitę jau pradėsime organizacinius darbus 


Vincas Karoblis - VI kabineto švietimo 
reikalų ministras, Steigiamojo Seimo narys. 
Reprodukcija iš Lietuvos albumas, p. 105. 


Vilniuje. Iš teisėjo Fridmano sužinojau, jog teisėjams iš karto bus paskirstytos 


funkcijos, kad iš pat pradžių perimtų skyrių raštinių kontrolę. Greičiausiai aš va- 


dovausiu Baudžiamajam skyriui, Fridmanas - Civiliniam. Norime su Fridmanu 


mūsų Vilniaus teisme įvesti taisyklę: visi su teismu susiję reikalai (apie jį, jo vei- 


klą, kandidatus ir t. t.) būtų aptariami per visuotinius susirinkimus. Kad apskritai 


dirbtume pagal pasitarimo principą ir per daug nesileistume, jog būtų primetami 


248. Laucevičius Antanas (1892-1975), teisininkas. Tuo metu dar tik buvo baigęs Kauno gimnazi- 
ją. VDU teisininko diplomą įgijo 1930 m., nors jau nuo 1925 m. dirbo apylinkės teisėju Kretingoje, 


Vabalninke ir Semeliškėse. 

įvairūs netikėtumai iš ministerijos. Pasak Fridmano, Vilniaus teismo pirminin- 
kas ponas Kalnietis, su kuriuo asmeniškai dar nesusipažinau, pritaria tokiai darbo 
tvarkai. Panašu, kad dar prieš išvykdami į Vilnių turime čia organizuoti Vilniaus 
teismo narių susirinkimą. 

Šiandien parašiau dar vieną straipsnį į Gazeta Krajowa. Tapau vaisingas. 

Na, ir toliau apie vakar rašytą problemą. Lietuvos ir Lenkijos konfliktas jau tapo 
konkretus - dėl Suvalkijos. Kalbant apie Lietuvos rytines sienas, iki Gardino, iki 
Lietuva laiko savomis, ir kokiomis sąlygomis konfliktas, nenustačius jokių taisyklių, 
iki šiol nesubrendo, nes kovodami lenkai nepasiekė šių teritorijų ir nepasislinko to- 
liau į šiaurės rytus iki Sokulkos ir Belovežo girios. Na, o Suvalkijoje konfliktas tapo 
konkretus. Ginčas kilo dėl demarkacijos linijos Suvalkijoje. Focho siūloma linija 
nėra teisinga lietuvių atžvilgiu, nes Lenkijai palieka tokias vietoves kaip Seinai ir 
Punskas - į jas lietuviai turi teisėtas pretenzijas. Formaliai lietuviai prieštarauja Fo- 
cho linijai dėl to, kad ji nustatyta be jų žinios, ir todėl jiems negalioja. Kita vertus 
linija, kurią siūlo lietuviai - išilgai Augustavo kanalo, - yra neteisinga kitos pusės 
atžvilgiu, nes lietuviams palieka Suvalkus ir lenkų gyvenamos teritorijos dalį. Rei- 
kia paminėti, kad abi pusės kalba ne apie nuolatinę sieną, o apie laikinąją demarka- 
cijos liniją. Bet ne čia esmė. Reikalas tas, kad lenkai, pradėję su lietuviais derybas dėl 
šios linijos ir savo pasiūlymą įdėję į Mackevičiaus ir Romerio lūpas (lenkai padarė 
klaidą į derybas išsiųsdami žmones, kilusius iš aristokratų, kurie vien dėl skirtingo 
mąstymo nesugeba susikalbėti su lietuvių demokratais), tuo pat metu gavę Lietuvos 
siūlymą, staiga, prieš atsakydami į lietuvių siūlymą, ignoravo lietuvius, pamynė de- 
rybų taisyklę ir pradėjo naudoti įvykusius faktus, jėga įgyvendinti Focho liniją. Ši 
akcija buvo tas lašas, kuris perpildė kantrybės taurę. Ji sukėlė sprogimą ir išprovo- 
kavo lietuvių ir lenkų karinį susirėmimą. Buvo pralietas kraujas. Iš pradžių lietuviai, 
nesitikėdami tokio žingsnio, atsitraukė, bet tuoj pat puolė lenkus. Praktiškai jau 
penkias dienas trunka lietuvių ir lenkų karas Suvalkų žemėje ir lietuviams netgi 
neblogai sekasi. Jie net atgavo Seinus. Sėkmė lydi tai vienus, tai kitus. Koalicija ėmė 
protestuoti prieš šiuos kruvinus susirėmimus, galinčius virsti nauju karu. Lietuviai 
įsiuto ant lenkų, pasauliui lenkai paskelbė, kad lietuviai laužo neutralumą bolševikų 
naudai, kad lietuvių gretose atseit kovoja bolševikų raudonosios armijos kareiviai, 
kad lietuvių kariuomenė elgiasi taip, kaip bolševikų. Bet gal ir gerai, kad susirėmi- 
mas įvyko, nes išsiliejo susikaupusi energija, o tai gali paspartinti tikrąsias derybas, 
kai šalys pagaliau liausis viena kitą ignoruoti. Būtent dabar Suvalkų Kalvarijoje ren- 
kasi lietuvių ir lenkų konferencija; jos tikslas - išsiaiškinti nesusipratimus ir sustab- 
dyti karinius veiksmus. 

1920 metų rugsėjo 14 d. 
Antradienis 


Šiandien Kalvarijoje prasidėjo lietuvių ir lenkų 
taikos derybos. Karo veiksmai sustabdyti. Jei 
Dievas leis, pagaliau išauš taika ir ši nesantai- 
ka baigsis. Šitiek amžių lietas kraujas ne skyrė, 
o siejo Lenkiją su Lietuva. Nuo Jogailos ir Vy- 
tauto laikų lietuvių ir lenkų kraujas būdavo lie- 
jamas mūšio laukuose tik prieš bendrą priešą. 
Nuo Griunvaldo (Žalgirio) 1863 metais pralie- 
tas kraujas siejo abi tautas. 1920 metais pirmą- 
kart lietuvių kraujas pasipylė prieš lenkų krau- 
ją, atsukdamas atgal istorijos ratą iki lietuvių ir 
mozūrų karų. Tai lietuvių tautinio atgimimo 
pasekmė. Lietuvius atgimimo banga nunešė ir 
jie tapo laisva tauta, kaip individualus vienetas 


priešpastatanti save kitoms tautoms, tarp jų ir 


Seinų apskrities pavergtos lietuvaitės. 
Reprodukcija iš Vilnius ir Vilniaus kraštas. Krašto 
liejimas nėra svarbus realiai politikai, turinčiai pažinimo pradai, Kaunas, 1922, p. 87. 


lenkams. Žinau, mistinis bendras kraujo pra- 


konkrečių tikslų, bet vis dėlto lenkų tautybės 

Lietuvos piliečiui tai skausmingas ir itin nemalonus faktas. Karo veiksmai trukdo 
suaugti dviem vienoj šaly gyvenančioms tautoms, susilieti Lietuvos rytų ir vakarų 
žemėms. Rytų Lietuvoje gyva senosios brolybės su Lenkija dvasia, penkių istorijos 
amžių dvasia, kuri Vakarų Lietuvoje prasidėjus tautiniam atgimimui mirė. Vakarų 
Lietuvai, tautinei Lietuvai, karas su Lenkija reiškia tą patį, ką reikštų su bet kuria 
kita kaimyne. Jis gali būti netgi populiarus ir kelti įvairius jausmus. Rytų Lietuvoje, 
palankiai žiūrinčioje į Lenkiją, o ypač į Lietuvos lenkus, pralietą kraują lydi skaus- 
mas ir gali ją atitolinti nuo tautinės Vakarų Lietuvos, apsunkinti tautų sugyvenimą, 
ardyti visus saitus. Jeigu Kalvarijoje bus pasiektas susitarimas, Lietuvai tai bus ne 
tik vidinis, bet ir išorinis privalumas. Turiu vilties, kad susitarimas įvyks, bet jis pri- 
klausys ir nuo to, ką sutartyje lenkai pasakys apie Vilnių. Pati demarkacijos linija 
Suvalkijoje yra antraeilis dalykas. Manau, jei lietuviai atgautų Seinus, Punską ir dar 
kitas savo teisėtai priklausančias vietoves, lietuviai nereikalaus Suvalkų ir t. t. Net 
jei dėl kai kurių vietovių nepavyks susitarti, lieka tiktai detalus ginčas dėl sienos; jį 
įmanoma išspręsti kultūringiau nei kariaujant, pavyzdžiui, plebiscito būdu, teismo, 
Tautų Lygos ir kitais. Šioje Suvalkų problemoje kiek sunkiau bus pasiekti lietuvių 

neutralumo lenkų ir bolševikų kare. Bet konflikto branduolys yra Vilnius ir Rytų 
Lietuvos sienos. Jeigu Lenkija pripažins Lietuvos reikalavimus ir atsisakys pretenzi- 
jų į Vilnių ir jo rytines apskritis, galima tikėtis lietuvių palankumo Lenkijai kitose 
srityse. Nepanašu, kad Lenkija turėtų kokią nors tarptautinę paramą prisijungti 
Vilnių, priešingai, visi faktai rodo, kad yra atvirkščiai, nes net Prancūzija atsisako 
ją paremti siekiant Vilniaus, nenorėdama ateityje konfliktuoti su atgimusia Rusija. 
Lenkija turi puikią galimybę padaryti bonne mine à mauvais jeu”, formaliai atsisa- 
kyti pretenzijų į Vilnių ir taip turėti kitus kozirius savo rankose. Lenkijai gali kilti 
tik vienas sunkumas - gali būti sudėtinga dėl šalyje tvyrančios visuotinės nuomo- 
nės, kad Vilnius priklauso lenkams, ir gali kilti problemų su rėksminga Vilniaus 
emigracija, kuri bet kokia kaina nenori išsižadėti savo triumfuojančio sugrįžimo į 
Vilnių su Lenkijos priedanga. Bet jeigu Lenkija pati jo atsisakys ir įsisąmonins, kad 
negali realizuoti Vilniaus, laimės daugiau, nei bus priversta atsisakyti spaudžiama 
Tautų Lygos. Bent jau man atrodo: Lenkija nesitiki, kad susiklosčius kitokiems poli- 
tiniams tarptautiniams santykiams vėl atgaus galimybę pagrobti Vilnių. Labai ati- 
džiai stebėsime derybas Kalvarijoje, jos ne tik išoriniam pasauliui bus reikšmingos, 
bet ir pačiai Lietuvai - jos vidaus santykiams. 

Savo ruožtu matau pesimistiškai ypatingo lenkų ir lietuvių suartėjimo galimy- 
bes, kaip ir kokio nors kontakto užmezgimo netolimoje ateityje. Kol Lenkija tu- 
rės aiškų antivokišką frontą - jai būtina tokį turėti - ir kol bus priklausoma nuo 
prancūzų tarptautinės politikos, tol bus sunku užmegzti realius politinius Lenki- 
jos ir Lietuvos santykius, būti priklausomai nuo Anglijos koncepcijos ir kartu būti 
germanofile ją verčia būtinybė, tuo labiau Lenkija, laikydamasi griežto antivokiško 
fronto, kartu su Prancūzija privalės ieškoti taikos su ateities, pobolševikine Rusija. 
Taigi labai tikėtina, kad taikos su Rusija sąlyga turės būti jos apetito Baltijos šalims 
pripažinimas, kas, aišku savaime, Lietuvą turi priešpriešinti prancūzų tendenci- 
joms ir ieškoti globos kur nors kitur. 


1920 mety rugsėjo 15 d. 
Trečiadienis 


Vakare, sugrįžęs iš miesto namo, radau Jakšuko tokio turinio telegramą rusiškai: 
„Ilpue3mcaiime omeų cepvësno bonen.” Telegrama siųsta iš Rokiškio, terminuota, 
tad, matyt, Papos būklė išties grėsminga. 


249. Bonne mine d mauvais jeu (pranc.) - padaryti gerą veido išraišką blogame lošime. 
250. Atvykite, tėvas sunkiai serga. 

Kelias valandas anksčiau gavau Papos rugsėjo 8 dieną ranka rašytą laišką iš 
Bagdoniškio, o išsiųstą iš Rokiškio užvakar, ką rodo pašto ženklas. Papos laiškas 
prasideda tokiais žodžiais: „Brangusis Sūnau! Padarytum gerą darbą, jei pas mane 
atvyktum. Galėtum pasiklausyti mano bambėjimų ir atsikalbinėjimų, bet jau vien 
tai ko verta. Mano mielasis, daug duočiau, kad galėčiau būti Tavo vietoje! Nelai- 
mingas aš žmogus, juk neprisimenu savo tėvo, nes man buvo vos pusantrų metų, 
kai jį praradau, o jam tuo metu buvo trisdešimt. O tu, mano mielas „balvone“, esi 
už mane laimingesnis! Šito negalima paneigti...“ Toliau mane bara už tai, kad at- 
seit išmėčiau Papos daiktus Bagdoniškyje, kad esu netvarkingas. Paskui pasakoja 
apie senelį Mečyslavą Tukalą (Mamos tėvą) ir jo brolį Konstantą, o apačioje pri- 
duria: „apkabinu ir laukiu. Tėvas Mykolas senjoras.“ Prieraše Papa sako: „Dakta- 
ras Kozlovskis išsigando pamatęs mano sutinusias kojas. Paliepė man dvi savaites 
nesikelti iš lovos, bet jeigu gulėsiu, suteikia ilgo gyvenimo viltį. Man duoda kolą ir 
kokainą.“ Jeigu Papa gauna tokią stiprią priemonę kaip kokainas, jo būklė turi būti 
labai rimta. Jakšuko telegrama, ko gero, reiškia, kad būklė pavojinga gyvybei. Įta- 
riu, gydytojas liepė Papai gulėti, o tokiame amžiuje nuolatinis gulėjimas po kelių 
dienų sukelia plaučių uždegimą, kuris senam žmogui yra mirtinas. Tad neprana- 
šauju Papai ilgo gyvenimo. Duok Dieve, kad jį dar gyvą pamatyčiau! Manęs neap- 
leidžia jausmas, kad vykstu į Papos laidotuves. Jeigu tai tiesa, ačiū Dievui, kad bent 
prieš mirtį parkvietė senuką namo ir leido jam atgulti amžinojo poilsio gimtoje 
žemėje, savame lizde, kuriame nugyveno gyvenimą, ir užmerkti akis globojamam 
dukros (Elizkos Komorovskos) ir sūnaus, užuot pasmerkęs jį benamio daliai. Jeigu 
miršti, Tėve, tai užmiegi pačiu laiku! Nematysi, kaip griūva Tavo dvaras, jau nebū- 
si išbuožintas ir nusviestas tarsi proletaras, kai agrarinė reforma konfiskuos visą 
turtą. Jaunesnioji karta, jei taip nutiks, pakels visus smūgius, o Tau šitas smūgis 
būtų baisus. 

Privalau skubėti. Bet važiuoti turiu ne tiesiai į Bagdoniškį, o pirmiausia į Vilnių. 
Turėjau į Vilnių važiuoti šeštadienį su tarnaite Onute Diržyte. Dabar Onutei teks 
supakuoti mano daiktus ir šeštadienį nuvežti į Vilnių. Bet Vilniuje mūsų butą užė- 
mė Bastovska, ji turi raktus ir neįsileis Onutės su daiktais. Tad pirma man teks su- 
tvarkyti buto reikalus. Rytoj pat 8 valandą ryto išvažiuoju į Vilnių. Galbūt ir manęs 
Bastovska nenorės įleisti į butą, bet aš su ja susitvarkysiu, nueisiu į komendantūrą, 
atimsiu raktus ir paliksiu juos budėtojai. Papasakojau, ką darysiu, Onutei ir paro- 
džiau daiktus, kuriuos ji turės supakuoti ir atvežti. Užsukau pas Vilniaus apygardos 
teismo pirmininką Kalnietį ir paaiškinau savo išvykimo priežastis. Dėl Tėvo ligos 
pirmadienį negalėsiu būti darbe (Kalnietis pirmadieniui sušaukė pirmąjį teismo su- 
sirinkimą Vilniuje). Kadangi man trūko pinigų, juolab kad jų turiu palikti ir Onutės 

kelionei, iš Grajevskio pasiskolinau 500 markių. Vilniuje praleisių rytdieną ir, jeigu 
važiuoja traukiniai į Švenčionis, Dūkštą ir Kalkūnus, į Bagdoniškį iškart išvažiuo- 
siu. Jei ne, teks vykti per Kaišiadoris ir Radviliškį. 


1920 metų rugsėjo 16 d. 
Ketvirtadienis 


Miegojau nenusivilkęs drabužių, kad kuo greičiau iššokčiau iš lovos ir nubėgčiau į 
stotį, kita vertus patalynė jau buvo nuvilkta ir sudėta kambario kampe su kitais mano 
daiktais; juos penktadienį man nesant turi supakuoti Onutė. Netiesa, kad „miegojau“ 
šią naktį. Žinia apie Papos ligą ir jo mirties tikimybė - galbūt būtent dėl šių minčių 
jis dar ilgai gyvens! - nuvijo miegą nuo blakstienų. Varčiausi nuo vieno šono ant kito 
bandydamas užmigti, bet veltui. Kėliausi, slampinėjau iš kampo į kampą, rūkiau, vėl 
guliausi - visiškai neėmė miegas. Ir tik paryčiais apsunkusios akys užsimerkė, bet 
labai greitai brėkštantis rytas ir vėl pažadino. Mane išvargino ši naktis, tačiau šviesi, 
saulėta diena, šilta tarsi būtų vasara, suteikė gyvybingumo. Nuėjau į traukinių stotį 
ir 8 valandą ryto jau važiavau Vilniaus link. Važiavau su ponia Adolfova Grajevska, 
jaunuoju Oskaru Daugėla, pono Dominyko iš Siesikų sūnumi, Kauno gimnazijos 
mokiniu ir jo kolega. Traukinyje buvo ir daugiau pažįstamų žmonių: mačiau Tribu- 
nolo pirmininką Kriščiukaitį, prokurorą Rimšą, mano balandžio mėnesio kelionės iš 
Vilniaus į Kauną bendrakeleivį Bytautą iš Zavadskio knygyno ir daugelį kitų. Trau- 
kinys važiuoja pakankamai greitai ir tiksliai. Kita stotelė tiktai Kaišiadoryse. Štai 
Vievis - kertame buvusią lenkų ir lietuvių demarkacijos liniją. Štai Lentvaris, Vokės 
upės tiltas, naikinamas, ko gero, pasikeitus kiekvienai valdžiai, vis bėgančiai nuo 
priešų, dabar jis medinis, atrodo, liepą bolševikų pastatytas, štai Vilniaus tunelis ir 
pagaliau - Vilnius. Pagaliau čia esu, šį kartą lietuviškajame Vilniuje ir šį kartą jau 
visam laikui; čia pažadu daug dirbti tiek teisme, tiek visuomeniniame ir politiniame 
darbe, galbūt dažnai bus nelengva ir teks susidurti su nemalonumais, bet tikiu: dar- 
bas bus dėkingas ir toks, kokį noriu daryti. 1915 metais iš Vilniaus išvykau į Lenkiją, 
šiandien po penkerių metų grįžtu iš Kauno. Esu su Lietuva, esu dėl Lietuvos. 
Nepaprastą įspūdį palieka Vilniaus gatvės. Tai ne prieškario Vilnius, ramus, ku- 
pinas savotiško gyvenimo, nenervingas, koks buvo pirmaisiais karo su Rusija metais, 
ne vokiečių okupacijos laikų Vilnius, persmelktas vokiečių militarizmo, nualintas, 
šnabždantis rūsiuose, ne chaotiškas, išsibarstęs, kokį mačiau 1918 metų pabaigoje 
prieš vokiečių okupacijos pabaigą, tuoj prieš pirmąkart įžengiant bolševikams - spe- 
kuliuojantis per prievartą ir netvarkingas, be vieningos minties, be aiškios nuomo- 
nės apie nežinomas, bet juntamas naujoves ir pokyčius, ne lenkiškas arba 1919-ųjų 

balandžio mėnesio Vilnius, kokį mačiau atsiradus pirmosioms viltims, kad išlaisvins 
bolševikai, kuomet priemiesčiuose lenkų daliniai bandė atsilaikyti prieš slenkančią 
Trockio” knibždėlynę, ne 1920 metų balandžio mėnesio Vilnius, kupinas džiaugsmo 
ir pasipūtimo dėl lenkų valdymo, pasiruošęs šventei, su plevėsuojančiomis vėliavo- 
mis, pulsuojantis Babilono kalbomis. Šiandienis Vilnius visiškai kitoks. Nemačiau 
aš tik bolševikinio Vilniaus, o visus kitus jo veidus karo metais stebėjau. Šiandienis 
Vilnius apmiręs, pasyvus, išsigandęs. Pirmiausia į akis krenta tai, kad niekur nema- 
tyti inteligentiškų veidų ir kokio nors turtingesnio elemento. Šiandienis Vilnius tapo 
liaudies miestu, miestiečių miestu. Gatvėse tik vargingiausieji, nes beveik visa inte- 
ligentija pabėgo su lenkais. Gatvėse beveik nėra jokio judėjimo, vaikšto praktiškai 
tik pėstieji, bet jis nėra toks apmiręs, kaip kad kalbama Kaune. Ir vis dėlto didžiulė 
apatija ir liūdesys akyse, ypač tų, kuriuos palietė bedarbystė. Tyla sunkiai nupasa- 
kojama. Kavinės tuščios, beveik nėra restoranų. Beveik nesimato lietuvių kariuome- 
nės, labai retas lietuvių inteligentas praeina gatve. Jie - lietuvių inteligentai - tarsi 
pirmosios kregždės ima žvalgytis po miestą, ieško butų ir ruošiasi masiškai užplūsti 
Vilnių su iš Kauno perkeliamomis pagrindinėmis valstybinėmis įstaigomis, kurios 
tuoj tuoj čia įsikurs. Na, o masės ilgisi lenkų, kurie žarstė pinigus, kurie judėjo, tad 
nesunku buvo rasti darbą, atvežtinių lenkiškų produktų. Bedarbystė ir materialinis 
Vilniaus sąstingis blogai nuteikia liaudį Lietuvos atžvilgiu. Kuo greičiau čia įsikurs 
pagrindinės institucijos ir pagyvės miestas, tuo greičiau pagerės padėtis. Pirmiausia 
Vilnius turi susisaistyti gyvais saitais su Lietuva, jis turi judėti. Įtariu, kad būdami 
Vilniuje lietuviai geriau įsisąmonins kalbos ir tautybių veiksnius, kuriuos reikia tu- 
rėti omenyje, jeigu Vilnius ir Rytų Lietuva turi būti įtraukta į valstybę. 

Aišku, buvau susitikęs su Liudviku Abramovičiumi, Hela Ochenkovska ir keliais 
kitais asmenimis. 


1920 metų rugsėjo 17 d. 
Penktadienis 


Nakvojau mūsų bute Aukų gatvėje. Bastovska, išvydusi mane, nedrįso tarti nė žo- 
džio ir, man pareikalavus, iš karto atidavė buto raktus, kuriuos šiandien užraki- 
nęs palikau sargei ir pasakiau atiduoti tik Onutei, atvyksiančiai čia šeštadienį su 
mano daiktais. Gali būti, kad Onutė perdėjo pasakodama apie Bastovską, nes su ja 
nesutaria ir gal ne visai teisingai ją kaltina vagystėmis ir nusistatymu prieš mane. 


251. Trockis Levas (1879-1940), bolševikas, sovietinis politikas. Raudonosios armijos kūrėjas. 
Buvo bolševikinės Rusijos liaudies komisaras, vadovavo (kaip ministras) karo reikalams, kura- 
vo užsienio, maisto, transporto, leidybos sritis. 

Bastovska, ko gero, elgėsi netinkamai, nes man apie tai pasakoja ir sargė, ir Stasiaus 
Volodkevičiaus tarnaitė - Domicelė. Šitos bobos džiaugiasi mane pamačiusios, Man 
teks, ko gero, ne tik sutvarkyti butą, pasižiūrėti, kokie yra baldai ir daiktai, bet ir 
užsiimti Marynios sodų likvidavimu bei ištuštėjusio Stasiaus Volodkevičiaus namo 
administravimu, Bet visa tai turiu palikti vėlesniam laikui, o dabar turiu skubėti 
pas sergantį Papą. 

Ankstyvą rytą atsikėliau ir išskubėjau į traukinių stotį. Važiuoju į Kalkūnus, 
pirmąkart šiuo keliu nuo 1915 metų. Civilių šia kryptimi nedaug tevažiuoja. Šiek 
tiek žmonių traukia į Vileiką*?, į Švenčionis, Dūkštą. Nors šių kraštų liaudį suda- 
ro daugiau lietuviai nei Lydos ar Maladečinos apylinkių gyventojai, vis dėlto dar 
neapsiprato su nauja padėtimi. Po ilgo, daugiau nei metus trukusio lenkų viešpa- 
tavimo, tokio savimi pasitikinčio, skelbiančio savo valdžios amžinumą, staiga pra- 
sidėjo bolševikų veržimasis, bet jis truko neilgai, liaudis įbauginta, dezorientuota, 
nepasitiki šiandiena ir rytdiena. Jau verčiau ji tūnos tyliai, tarsi pelė po šluota, kuo 
mažiau judės ir kris į akis, na, ir reikia pripažinti - ūkiškai yra silpna. Tad keliauja 
daugiausiai tie, kurie naudojasi šia susisiekimo priemone ir vyksta į Uteną ar Pane- 
vėžį, arba vadinamieji „amerikonai“, sugrįžtantys namo iš užjūrio. Vietos žmonės 
praktiškai nekeliauja. Juos pamatysi tik žiopsančius į traukinius. Traukiny yra šiek 
tiek kareivių, bet nedaug, nes lietuvių karinės pajėgos, iš esmės negausios, būriuo- 
jasi arba fronte Suvalkijoje, arba ties Gardinu, dar jų esama Lydos link. Traukinys 
pajuda. Vileikos (Naujosios Vilnios] stotis. Tylioje ir nejudrioje šiuo metu stotyje, 
kaip ir šios linijos visose kitose, vyrauja lenkų kalba; lietuvių kalbą galima nugirsti 
protarpiais, daugiausia iš geležinkelio darbuotojų lūpų; jie nusisukę tarp savęs kal- 
basi lenkiškai. Toliau - iki skausmo pažįstamas ir brangus prisiminimų kelias, dar 
įdomesnis dabar, nes pajvairintas karo įvykių palikimo. Šiai Bezdonys, išgarsėję 
1907 ar 1908 metais ginkluotuoju P.P.S. užpuolimu, vadovaujant Juzefui Pilsudskiui, 
štai kertame Nerį tarp Bezdonių ir Pabradės, štai Žeimenos upelis vinguriuoja pa- 
lei geležinkelio bėgius net iki Švenčionių, štai Pabradė, prieš karą žinoma savo žy- 
diškomis vasarvietėmis pušyne, štai tarp Pabradės ir Švenčionių ryškiai geltonuoja 
nedirbami smėlynai, kur ne kur aptraukti samanų - tai Zalavo dvaro apylinkės, di- 
džiojo lenkų vado, Juzefo Pilsudskio gimtasis lopšys. Švenčionių stotis, o gal Naujų- 
jų Švenčionių, - arba Švenčionėlių, kaip rašo iškaboje - Švenčionėlis. Čia ir nuo šiol 
ne tik vagonuose, bet ir stotyse gerokai daugiau kalbančiųjų lietuviškai. Jaučiamės 
esą tikrojoje Lietuvoje, be abejonės, tautinėje šalyje. Už Švenčionių, kur pasibaigia 
smėlynų pušų kraštas, įvažiuojame į ežerų kraštą. Ignalina, Dūkštas. Artėjame prie 


252. Naująją Vilnią. 

didžiojo Hindenburgo“ fronto linijos; ji trejus metus skyrė vokiečių ir rusų oku- 
pacijas ir laikė du priešiškus pasaulius mirties akivaizdoje. Didysis didžiojo karo 
Hindenburgo frontas. Prieš Turmantą karinė vokiečių linijos stotis - Juodoji Bras- 
ta. Čia buvo didžiulė karinė gyvenvietė, ūkio - Dineburgo [Daugpilio] dešiniojo 
sparno atkarpos - komunikacijos centras. Čia išsišakoja rezervų grioviai, ryšininkų 
grioviai, žeminės, užmaskuotos būstinės ir t. t. Vis dažniau suartos pievos žiba gra- 
natų, šovinių gilzėmis, pagaliau visa priešakinė vokiečių linija, pažymėta cemento 
trupiniais, prielaukis, rusų pagrindinė linija, rezervistų įrenginiai, rusų pagalbinių 
linijų įrenginiai ir t. t. Priešinga kryptimi, tai yra nuo priešakio iki užnugario, tik 
gerokai silpniau atrodo lauko traukiniai. Turmanto stotis yra prieš pat pagrindines 
vokiečių linijas. Važiuojame toliau. Už Turmanto prie Kalkūnų geležinkelis eina 
į Latvijos teritoriją. Šiandien Kalkūnai yra latvių stotis. Trumpam sustojame, bet 
lietuviams, vykstantiems tranzitu, negalima išlipti iš vagonų. Tiktai per langus 
žvalgomės į latvių Kalkūnus, matome kareivius su tekančia saule ant kepurių, metu 
akį per kitą langą į Dineburgą. Pravažiuojame Kalkūnus, vėl įriedame į Lietuvos 
teritoriją, pusiaukelėje tarp Kalkūnų ir Eglainės dar kartą kertame Hindenburgo 
liniją, kuri baugina sugriuvusiais medžiais, nukirstais artilerijos įvairiame aukšty- 
je. Maždaug 6 valandą vakaro atvykstame į Eglainę. Čia sužinau, kad traukinys į 
Rokiškį išvyksta 2 valandą nakties. 


1920 metų rugsėjo 18 d. 
Šeštadienis 


Anksčiau važiuojant iš Vilniaus reikėjo išlipti Kalkūnuose ir persėsti į kitą traukinį, 
o dabar reikia persėsti Eglainėje. Senoji Eglainės traukinių stotis sudegė, jos vietoje 
stovi medinis namukas, kurio vienas kambarys virto laukiamuoju. Čia esant tokiam 
traukinių tvarkaraščiui reikia praleisti 10 valandų - nuo 6 vakaro iki 2 nakties. Ma- 
žasis laukiamasis pilnas žmonių. Daugiausia lūkuriuoja kareiviai, matau kelis reemi- 
grantus, grįžtančius iš Rusijos, ir kelis paprastus civilius keleivius. Eglainė šio karo 
metais kelis kartus buvo virtusi tikra karo baze. Tokia buvo per rusų ir vokiečių karą 
1915-1918 metais, kaip paskutinė traukinių stotis ties Hindenburgo linija, paskui 1919 
metais lietuvių ir bolševikų fronto paskutinė stotis, dabar ji lietuvių ir latvių linijos 


253. Hindenburgas (von) Paulis (1847-1934), Vokietijos feldmaršalas, karo strategas, politikas. 
1914 m. rugpjūčio pabaigoje Rusijos kariuomenė įsiveržė į Rytprūsius, bet patyrė didelį pralai- 
mėjimą - buvo sunaikintos dvi Rusijos armijos. Visai šiai operacijai vadovavo P. Hindenburgas ir 
E. Liudendorfas. Rusų armija traukėsi. 1915 m. rudenį vokiečiai liovėsi puolę ties Naručio ežeru ir 
Daugpilio miestu. 1915 m. vokiečiai okupavo Lietuvą. Tokia fronto linija išsilaikė iki 1917 m. 

stotis. Tad Eglainė tapo ir šiandien yra lietuvių kariuomenės telkimosi centras. Bet 
lietuvių kareiviai daro gerą įspūdį: elgiasi mandagiai, ramiai ir santūriai. į 

Radviliškio traukinys 2 valandą nakties pajudėjo iš Eglainės. 3 nakties buvau jau 
Rokišky. Stotyje aptikau Lasinskį, Bagdoniškio vežiką, kuris į stotį atvežė daktarą 
Fronckevičių, pakviestą iš Kupiškio pas Papą. Pakeliui iš Lasinskio sužinojau, kad 
Papa gyvas, bet labai ligotas ir dėl ištinusių kojų negali judėti. Bagdoniškyje radau 
Elizką Komorovską, budinčią nuo trečiadienio prie Papos, ir Zitką. Yra ir mūsų se- 
nasis liokajus Kazimieras Jankauskas, kuris, Papai sutikus, sugrįžo ir padeda Elizkai 
rūpintis Papa. Papos būklė itin sunki. Praėjusį šeštadienį Papa, tada dar vaikščiojo, 
buvo Rokiškyje pas daktarą Kozlovskį (Kazlauską). Šis pareiškė, kad Papos širdies 
veikla yra tragiška; dėl prastos širdies veiklos tinsta kojos. Jis liepė Papai gulėti, pri- 
rašė vaistų, skatinančių širdies veiklą - kofeino ir strofando. Pirmadienį Papa atgulė 
į lovą, o naktį iš pirmadienio į antradienį liovėsi valdyti kojas. Nuo trečiadienio yra 
Elizka. Vakar aplankė daktaras iš Kupiškio, atėjo ir kunigas su šventaisiais sakra- 
mentais. Nėra vilties, kad Papa pasveiks. Jo būklė mirtina. Dėl skatinančių širdies 
veiklą priemonių Papa yra šiek tiek gyvybingesnis ir mažiau mieguistas, nei kad 
buvo prieš kelias dienas. O šiek tiek į viršų pakėlus jo kojas, sumažėjo tinimas. Prieš 
tai jos atrodė kaip didžiulės trinkos ir jau pradėjo iš jų sunktis skystis. Dabar tini- 
mas sumažėjo, bet jo būklė dėl to negerėja, nes vanduo, sumišęs su krauju, iš kojų 
nuteka į nugarą ir plaučius, kuriuose turi prasidėti uždegiminiai procesai. Širdies 
veiklos sulėtėjimas ir plaučių uždegimas yra mirtini. Papa gali dar pagyventi kelias 
dienas, gal net savaitę ir daugiau. Bet jokių vilčių, kad pasveiks, nėra. Papa šiek tiek 
karščiuoja, bet visus pažįsta. Kai jam rytą pasakė, kad aš atvykau, jis nusišypsojo. 
Guli jis apačioje, svečių kambaryje, čia anksčiau buvo Tėvų miegamasis, ant didžiu- 
lės salono sofos, o ne lovoje. Rytą buvo sąmoningas, vakare jau klejojo, norėjo kaž- 
kur važiuoti, liepė jį rengti, girdėjo šūvius, kliedėjo. Despotiški instinktai nedingo, 
jis neprašo, o liepia, pyksta, bando muštis. Kalba praktiškai neužsičiaupdamas, bet 
labai neaiškiai, jo balsas pasikeitęs, veidas pageltęs, akyse šviečia mirtis, paaštrėjo 
veido bruožai. Vargšas mūsų Papa. Mano, kad pasveiks, kartais dar planuoja savo 
ateitį, bet jau vis dažniau užsimena apie mirtį. Liovėsi kalbėjęs apie Hektorą, galbūt 
dėl Elizkos, o gal ir dėl susilpnėjusio mąstymo. 


1920 metų rugsėjo 19 d. 
Sekmadienis 


Papos sveikatos būklė pablogėjo. Silpnesnis negu vakar, mieguistesnis. Jeigu nesnau- 
džia, kliedi, kažką murma. Rytą kalbėjo apie mišias, kurios turi vykti didžiajame 

kambaryje, pasiuntė Kazimierą, kad palieptų Kligiui „skambinti“ varpais, paskui 
kiek laiko kalbėjo vien tik rusiškai ir prancūziškai, vėliau liepė įkurti krosnį didžia- 
jame kambaryje ir valgomajame ir nusiuntė Elizką ir Kazimierą, kad tuoj pat tai 
padarytų. Protarpiais Papa sunkiai kvėpavo, šiandien jo pulsas labai silpnas ir trūk- 
čioja. Rytą buvo nukritusi temperatūra, vakarą vėl šiek tiek pakilo. Elizką Papos 
silpnumas taip paveikė, kad ji nusprendė: rytdienos jis nesulauks. O Piotras Rosenas, 
kuris šiandien atvažiavo iš Gačionių ir kuris yra šiek tiek matęs ligotų ir mirštančių 
žmonių, nes daugelį metų gydė, pasakė, kad katastrofos galime laukti jau po kelių 
valandų. Užvakar Papa turėjo 39° temperatūros, vakar per visą dieną laikėsi 38,29, o 
šiandien ji sumažėjo iki 37,89. Pasak Roseno, kai temperatūra nukris žemiau 37° ir 
kai kojų patinimas visiškai atslūgs, prasidės agonija. O Papa į vakarą atgijo ir buvo 
stipresnis. Ėmė sąmoningiau kalbėti, atgavo apetitą. Jakšukas tvirtina: Papa toks 
stiprus, kad gyvens dar ištisas savaites. Iš tiesų Papos rankos stiprios, balsas taip pat, 
kai kosti arba praranda kantrybę. Ir reaguoja jis į dirgiklius: kai lieka vienas arba 
niekas su juo nesikalba, tuomet šneka, kliedi, snaudžia, o jei Papos ko nors paklausi, 
jis atsipeikėja ir atsakinėja į temą. Man asmeniškai į akis Papa nieko nesako, bet 
kartais žiūri į mane ir džiaugiasi, kad esu. Ir apskritai paskutiniu metu man jis geras. 
Elizkai sakė, kad aš atvykau, nes Papa man taip liepė ir kad esu paklusnus sūnus. 
Nors mano įsitikinimai skiriasi, aš esu geras žmogus ir jaučiu Papoje Tėvą, o Papa 
manyje sūnų. Ačiū Dievui, bent jau prieš mirtį dingo mūsų nesutarimai, kilę dėl 
skirtingo mąstymo. Ačiū Dievui, kraujo ryšys paėmė viršų ir mus suvienijo. Mirties 
akivaizdoje Papa tarsi nusiplovė savo beprotybę, kuri jam paskutiniais metais buvo 
būdinga, ir pradėjo grįžti jo paprasti bruožai, pasidarė panašesnis į save tokį, koks 
buvo ankstesniais laikais. Liūdna gyvenimo likučių kova su mirtimi. Štai paskutines 
dienas leidžia namuose, kuriuose praleido savo gyvenimą, štai iš vieno kambario 
girdisi jo trūkčiojantis balsas arba krenkščiantis atodūsis. Gęsta gyvybė, užpildžiusi 
šį namą tiek metų. Mano vaizduotėje iškyla ir gyvena įvairiomis akimirkomis šiame 
name Papa toks, koks buvo anksčiau, mano vaikystėje, mano visame gyvenime. Štai 
mes vaikai, štai jis Papa, kaip šiandien atmintyje gyvas, dar jaunas, kupinas jėgų, ko- 
kių 40 ar 45 metų, paskui 50, 60 metų, vis vyresnis, vis senesnis, net iki šiandien. Da- 
bar šis žmogus, mūsų Tėvas, jau nužengia nuo gyvenimo scenos, miršta šiame name, 
kuriame jo gyvenimas susipynė su mūsų gyvenimu. Taip keičiasi kartos ir išeina 
žmonės, kad gyvenimas tęstųsi toliau! Šiandien miršta Papa, rytoj mirsime mes. 

1920 Metų rugsėjo 20 d. 
Pirmadienis 


Šiandien Papa jaučiasi geriau. Nebuvo jis toks mieguistas, nekliedėjo tiek-daug kaip 
paskutinėmis dienomis, temperatūra rytą buvo aukštesnė nei vakar ir po pietų nu- 
krito iki 379, apetitu taip pat nesiskundė, kvėpavo lygiau, kalbėjo aiškiau. Lengviau 
leidžiasi pakeliamas, pats rodo norą sėstis, aišku, valdo tik viršutinę kūno dalį. Bet 
kojų būklė kaskart geresnė. Papa jaučia kojų niežėjimą ir liepė Kazimierui jas ka- 
syti. Net ir ilgai kasant kojas nesiskundė skausmu, o anksčiau kairę koją jam taip 
skaudėjo, kad neleido jos paliesti. Aš nesu patyręs ligonių žinovas, bet Elizka turi 
patirties ir sako, kad pagerėjimas labai ryškus, ir vis labiau pritaria Jakšukui: šį kartą 
Papa išgyvens, nors kojų valdyti, ko gero, jau negalės. Nepaisydamas šio pagerėji- 
mo ir Elizkos samprotavimų, aš negaliu atsispirti įtarimui, kad tai tik iliuzijos ir 
kad Papa vilčių neturi. Pasak gydytojų, būtų stebuklas, jei Papa išgyventų arba bent 
pavyktų pailginti jam gyvenimą. Pažiūrėsime, kaip bus artimiausiomis dienomis. 
Faktas - Papa turi daugiau jėgų. Taip pat faktas, nors ir nemalonus, yra tas, kad 
kai tik Papa sustiprėja, pasidaro piktesnis ir aršesnis. Ne tik su niekuo maloniai 
nesikalba, neparodo dėkingumo, bet, priešingai, stengiasi visiems įgelti, visus įskau- 
dinti, paliesti jautriausias stygas. Vėl jis tampa tironu, brutaliu žmogumi, savimyla, 
viską trypiančiu. Elizka šiandien vėl ant Papos pyksta, vos gali tvardytis; visas jos 
gailestis subliūško tarsi muilo burbulas. Kažkodėl tik man Papa yra netikėtai ma- 
lonus. Šiandien mane pasikvietė ir ilgą laiką neišleido iš kambario, pasakojo apie 
savo kelionę. Jis nuolatos galvoja apie skolas, kurios slegia jam širdį. Šiuo atžvilgiu 
Papa itin skrupulingas ir sąžiningas, sakyčiau, netgi pedantiškas. Papa iš viso turi 
apie 8000 lenkiškų markių skolų (nepilnai 2000 lietuviškų markių), kas yra tikrai 
nedaug palyginti su tuo, kad keturis mėnesius jis neturėjo pinigų. 

Elizka nusprendė rytoj pakviesti daktarą Kazlauską iš Rokiškio, kad šis pasaky- 
tų savo nuomonę apie Papos pagerėjimą ir patartų dėl tolesnio jo gydymo; jeigu tai 
pagerėjimas, gali būti kenksminga toliau vartoti tokius stiprius vaistus. Jeigu dak- 
taras Kazlauskas patvirtins pagerėjimą, Elizka su Zitka poryt išvyks iš Bagdoniškio 
ir paliks Papą Kazimiero, Jakšuko ir mano globai. O jeigu tai pagerėjimas iš esmės, 
netrukus ir man teks grįžti į Vilnių. 

Su Jakšuku iki smulkmenų aptarėme, kaip toliau bus valdomas Bagdoniškis, mo- 
kami mokesčiai, parduodamas miškas ir t. t. Pasiūliau pagalvoti ir apie Bagdoniškio 
nuomą 1921 metais. Nesvarbu, Papa gyvens ar ne, jau faktiškai man tenka spręsti 
visus klausimus be Papos valios. 

1920 metų rugsėjo 21 d. 
Antradienis 


Parsivežėme daktarą Kazlauską iš Rokiškio. Jis pareiškė, kad iš tiesų Papos sveikata 
labai pagerėjo. Širdis veikia gerai, plaka ritmingai, plaučiuose nieko pavojingo nėra. 
Temperatūros nėra. Šį kartą daktaras galvoja, kad Papai ligą išties galėjo sukelti per- 
sivalgymas ir skrandžio komplikacijos. Papa, grįžęs iš savo klajonių, valgė neįtikė- 
tinai daug, o prieš tai gyveno pusbadžiu, tai turėjo perkrauti skrandį. Skrandžio 
veikla galėjo susilpninti skrandį, kas iškart išprovokavo kojų tinimą ir visas kitas 
problemas. Jeigu širdies veikla sugrįžo, skystį, kuris nutekėjo iš kojų į nugarą, or- 
ganizmas perfiltruos ir jis išsivaikščios kraujotakoje, o tuomet, pasak daktaro, Papa 
gali ir pasveikti, po kelių savaičių pradėti valdyti kojas, vaikščioti ir dar kelerius 
metus pagyventi. Bet daktaras įspėja: tai tiktai hipotezė, nes tai gali būti laikinas 
sveikatos pagerėjimas, kuris dažnai pasitaiko prieš mirtį. Jeigu širdies veikla page- 
rėjo tik dėl stiprių medikamentinių priemonių ir jeigu liga nėra įveikta, per kelias 
dienas gali prasidėti krizė, kuri sukels mirtį. Daktaras labai rimtai kalba apie galimą 
krizę. Na, o jeigu po 4, 5 ar 6 dienų krizė neištiks, - jos simptomas kojų tinimas - ir 
jeigu pagerėjimas vis dar tęsis, galima bus manyti, kad pavojus praėjo. Ir toliau dak- 
taras liepė duoti stropfantino, kofeino ir vezonal miegui, nes pastaruoju metu Papa 
naktimis negali miegoti, tai jį erzina ir labai sunku prie jo sėdėti Kazimierui. 
Išgirdusi tokią diagnozę, Elizka su Zitka išvažiavo į Kavoliškį. Vargšė Elizka 
taip nuoširdžiai rūpinosi Papa, o išvažiavo namo jausdama skausmą, kad iš Papos 
nesulaukė jokio dėkingumo, jokio širdingo žodelio, patyrė vien tik brutalumą ir 
nemalonų elgesį su ja. Iš tiesų Papa, paveldėjęs kaprizingą ir keistą charakterį iš 
Rėmerių giminės, dar yra baisus savimyla, brutalus ir abejingas savo vaikams ir ar- 
timiesiems - tai paveldėjo iš savo motinos, Kobilinskos. Papos motina, bobutė Vita- 
lija, mirus seneliui Mykolui Rėmeriui, paliko savo kūdikius, niekada jais nesirūpino, 
nemylėjo jų, niekada nepasakė gero žodžio, bet reikalavo dėkingumo ir atlikti vaikų 
pareigas motinai, o kai jai ko nors prireikdavo, atimdavo ne tik vaikų kraitį, bet ir 
alimentus savo išlaikymui ir traukdavo iš jų viską, ką tik galėdavo. Papą ji apskritai 
dėl alimentų padavė į teismą. Taip dabar ir Papa nemano, kad dėl vaikų reikia ką 
nors padaryti, visiškai mumis nesirūpina ir galvoja, kad vaikai turi tiesiog šuniškai 
nuo tėvo priklausyti ir viską dėl jo daryti. Jam širdies dėl mūsų nesuskausta, o mus 
kankinti labai mėgsta. Jeigu ką nors gero esame iš Papos patyrę, tik Mamai už tai 
turime būti dėkingi. Ji mus mylėjo ir gyveno mūsų gyvenimą, ji aukojosi dėl mūsų 
ir savo pasiaukojimu išlaikė šeimą ir šeimos židinį, bet kokiomis priemonėmis pa- 
siekdavo, kad būtų aukščiau Papos, ir mums iškovodavo viską, ko vaikams reikia. 

O Papa lakstė paskui sijonus, turėjo romanų su mokytojomis, trypė purvinomis 
kojomis Mamos kurstomą šeimos židinį, kankino Mamą, nors jos ir bijojo taip, kaip 
bijoma didesnio intelekto žmogaus. Mamai mirus jis niekada mumis nepasirūpino, 
nepadėjo, nepriglaudė nė vieno vaiko, kai būdavo sunku. Kai aš buvau Ščipiorne, jis 
neleido man grįžti į Bagdoniškį, nors dėl tokio Papos elgesio galėjau likti belaisvių 
stovykloje, jeigu manęs nebūtų užtarę svetimi sąžiningi žmonės, tokie kaip Juzefas 
Pomorskis ir Eustachijus Sapiega. Nors Maryniai per vokiečių okupaciją buvo sun- 
ku su vaikais Vilniuje ir nors privalėjo savo jėgomis kapstytis, kad gautų gabalėlį 
duonos ir galėtų į mokslus leisti vaikus, Papa, gyvendamas vienas Bagdoniškyje, ne- 
priglaudė jos, nepadėjo, nors ir jam Marynia būtų pagelbėjusi buityje. Tą patį galiu 
pasakyti apie Kotunią ir Elvyrą, kai bolševikai joms išplėšė žemę iš po kojų kartu 
su pragyvenimo šaltiniu. Jei Mama būtų gyva, Bagdoniškis klestėtų. Negi Mama 
būtų leidusi, kad Kotunia ir Elvyra bastytųsi po svetimus tarsi kokios benamės, kai 
Bagdoniškis jų tėvų namai, arba kad Marynia visus karo metus sėdėtų Vilniuje ir 
kovotų dėl kiekvieno duonos gabalėlio, užuot apsistojusi Bagdoniškyje pas Tėvus ir 
turėjusi užtikrintą duonos riekę? Kartu su Mamos mirtimi Bagdoniškis ištuštėjo ir 
iš šeimos namų virto Papos būstu tol, kol pats savo vienatvės namų ėmė nekęsti. 


1920 Metų rugsėjo 22 d. 
Trečiadienis 


Papos būklė nesikeičia. Apetitas auga, balsas stiprėja. Papa dienomis daug miega, 
naktimis nemiega ir neleidžia miegoti Kazimierui. Šiąnakt Kazimieras jau davė Pa- 
pai veronalio. 

Dienos žiauriai nuobodžios. Ilgai miegu, nors keliuosi labai anksti, anksti iš va- 
karo guluosi. Skaitau, rašau laiškus, dienoraštį, kalbuosi su Jakšuku apie Bagdoniš- 
kio valdymą, išeinu pasivaikščioti, pietauju, vakarieniauju, pas Papą užsuku retai, 
nes ir pats Papa nemėgsta, kai prie jo ilgai sėdi, nes jį tai vargina. Kazimiero Papa 
nesigėdija ir laiko jį praktiškai tokiu pat baldu, kaip kiti, skirtu Papos patogumui, o 
mano buvimas sukelia jam įtampą. Nežinau, kas tai ir kodėl staiga Papa mane pa- 
milo ir yra man daug nuoširdesnis, nei buvo kada nors anksčiau, jeigu jis išvis moka 
mylėti ir būti geras. Šie gebėjimai yra labai prasti ir, aišku, tik dėl kažkokio dėkin- 
gumo man atsirado. Paprastai rytais Papa būna piktas ir ūmus, o vakare, ypač kai 
esti mieguistas, suminkštėja ir elgiasi netgi švelniai, kas atrodo neįtikėtina. Papras- 
tai rytais ir pirmąją dienos pusę man ką nors nemielo pasako ir dažnai pasikvie- 
čia norėdamas įsakyti ką nors padaryti, pavyzdžiui, atnešti ką nors iš kurios nors 
spintos. Kalbėdamas apie nemalonius dalykus, kai būna piktas, tampa nekantrus ir 

neteisingas, bet pakenčiamas. Su Elizka elgėsi kur kas blogiau, nes negali pamiršti 
savo neapykantos Hektorui ir nemėgsta Elizkos, kaip Hektoro motinos, kurią laiko 
sūnaus sąjungininke. Vakar, kai Elizka išvyko, Papa mane pasikvietė kartu išgerti 
šampano: tai didelės jo malonės ženklas, nes šampanas iš Bagdoniškio rūsio atsargų 
jau virto nektaru ir kiekvienas jo lašas labai vertingas. Papa jį geria tik šaukštais dėl 
savo ligos. Bet vakar staiga užsimanė, kad kartu išgertume po taurelę. Sau įsipyliau 
tik ant stiklo dugno, Papai - pilną taurę. Paklausė, ko man palinkėti, o kai pasakiau, 
jog reikia linkėti, kad sulaukčiau džiaugsmo iš savo dukros, Papa norėjo pakelti tau- 
rę už mano žmonos Reginos mirtį. Nekenčia jis jos, bet aš protestavau ir neleidau 
tokio tosto. Labai dažnai Papa mane palydi peržegnodamas ir laimindamas. Kai 
šiandien 7 vakaro užsukau, Papa apsidžiaugė, apkabino, prispaudė mano veidą prie 
savojo, pasakė, kad susirgęs mane pamilo labiau, nei mylėjo kada nors anksčiau, 
paskui palaimino, paprašė atsisėsti, bet tuoj pat užmigo. 

Bagdoniškyje praleisiu dar kelias dienas. Sekmadienio vakarą ketinu išvykti. Esu 
įsitikinęs, kad kol kas Papai jokios komplikacijos negresia. Šiandien parašiau laišką 
Maryniai, papasakojau apie Papos ligą ir patariau jai atvykti ir apsistoti Bagdonišky- 
je. Bagdoniškiui, Papai ir jai pačiai, ko gero, tai būtų geriausia, geriau, nei blaškytis 
po pasaulį ir uždarbiauti raštinėje dėl kąsnio duonos. Bet jeigu Maryniai iš galvos 
neišgaravo jos majoras, greičiausiai nenorės čia atvažiuoti ir apsistoti. 


1920 Metų rugsėjo 23 d. 
Ketvirtadienis 


Šiandien po pietų buvau Mičiūnuose, kaime, kuris priklauso Kriaunų parapijai už 
Pakriaunių dvaro ir Bajorų kaimo ir įsikūręs ant kalvų, esančių kitapus Bagdoniš- 
kio priešingoje plačios Kriaunų žemumos, šalia žemumų ir pelkių, besidriekiančių 
plačia juosta nuo Obelių ir Antanavo ežerų net iki Sartų ežero. Mičiūnuose gyvena 
felčeris Klišonis; jį mums rekomendavo daktaras Kazlauskas, jeigu norėtume, kad 
kas nors budėtų prie Papos. Nuvykau sužinoti, ar jis nesutiktų už atlygį pagyventi 
Bagdoniškyje; čia galėtų ir toliau verstis felčerio praktika. Tačiau Klišonis nesutiko, 
nesjis ūkininkas ir negali palikti savo ūkio. Tad kitos išeities nėra - Papą teks palikti 
liokajaus Kazimiero globai. Nei aš, nei Elizka negalime su Papa gyventi visą laiką. 
Kazimieras puikiai rūpinasi Papa, net reikalauti, kad rūpintųsi geriau, neįmanoma. 
O minusas yra tik tas, kad Papa su Kazimieru nesiskaito, nes įprato jį laikyti tarnu ir 
paliepinėti jam, tad jei pasijaustų sutvirtėjęs, Kazimiero nepakaktų Papai sutramdy- 
ti. Bet aš vis labiau abejoju, ar Papa iš tiesų pasveiks. Lyg ir viskas geriau, nėra tem- 
peratūros, pakilo apetitas, net noras smaližiauti atsirado, kojos nesutinusios, bet to- 

kio esminio pagerėjimo, aiškios pažangos nematau. Jis labai nusilpęs, balsas silpnas, 
kalba neaiškiai. Didžiąją dienos dalį Papa miega, nuo menkiausio šnaresio nubunda, 
nuolat kviečiasi Kazimierą, jei šis bent trumpam atsitraukia, su žmonėmis, kurie pas 
jį užsuka, pradeda kalbėtis, o greičiau jiems pasakoja, liepia kažką daryti, bamba, 
bet jo sakiniai nerišlūs, žodžiai stringa gerklėje, kelis pasakęs, užmiega. O naktimis 
praktiškai nemiega, bet tada jo nematau. Rytais paprastai būna piktas ir nekantrus. 
Šiandien man buvo nemielas, prie visko kabinėjosi. Kazimierui ir Jakšukams nuo- 
latos pasakoja apie Hektorą Komorovskį ir keikia jį. Grasina paduoti į teismą, o įga- 
liojimus ieškiniui pateikti išrašys Kazimieriui ir... Zybeliui iš Stačiaragių. Man Papa 
niekada neužsiminė apie Hektorą, greičiausiai dėl to, kad jį gyniau Kaune, kas Papai 
labai nepatiko. Šiąnakt pagaliau Papa surado gerų žodžių Kazimierui. Apkabino jį, 
pabučiavo, padėkojo už rūpestį, pasakė, kad įsitikino jo gerumu ir prieraišumu, kai 
grįžo slaugyti susirgusį nepaisydamas, kad Papa apie jį blogai kalbėjo ir kad jam čia 
nepatogu, nes Papa jam neleidžia miegoti ir Kazimierui tenka viską tvarkyti, išnešti 
išmatas ir t. t., o tai nėra malonūs darbai. Papa žada „pasveikęs“ atsilyginti ir nuvežti 
Kazimierą į Torunę. Tad minčių dar apie vieną kelionę Papa neatsisakė. Nors dabar 
jo sveikata pagerėjo, nemanau, kad Papa ilgai gyvens. 

Bagdoniškyje neturiu laikraščių ir nežinau, kas vyksta pasaulyje. Ar artėja taika, 
kaip vyksta konferencija Kalvarijoje ir Rygoje, kokia padėtis lenkų ir bolševikų fronte? 


1920 metų rugsėjo 24 d. 
Penktadienis 


Šiandien buvau Kavoliškyje. Neilgai, ryte išvykau iš Bagdoniškio, o temstant su- 
grįžau. Pakeliui prasilenkiau su Juleku Komorovskiu, kuris šiandien atvyko į Bag- 
doniškį sužinoti naujienų apie Papą. Papa ant Hektoro labai pyksta ir laiko jį visų 
savo nelaimių kaltininku, ligos taip pat, o jei mirtų - ir mirties, o Julekui yra labai 
palankus, nors anksčiau jo nemėgo. 

Šiandien praktiškai nemačiau Papos, nes kai sugrįžau, jis jau norėjo miego. Rytą 
kaip visada buvo piktas ir man nemalonus. Bet vakare, kai apie 8 valandą pas jį 
užsukau, ir vėl elgėsi lipšniai, mane laimino, džiaugėsi, kad turi sūnų, apkabino, 
glaudė prie savęs. 

Man labai gaila, kad turiu šiomis dienomis išvažiuoti ir Papa vėl liks vienišas 
Bagdonišky. Visa laimė, kad yra Kazimieras. Jeigu ne jis, neįsivaizduoju, ką darytu- 
me. Žinau, kad Papa liūdės man išvykus, panašu, jog net neįsivaizduoja, kad ketinu 
išvažiuoti. Nors ir žino, kad dirbu teisėju, bet neima į galvą, kad turiu pareigą grįžti 
į darbą. Man sunkiau išvažiuoti, nes artėja Mykolinės - tradicinės Papos vardinės. 

Bet ką darysi, negaliu ilgiau užsibūti. Privalau skubėti į Vilnių. Ir taip jau blogai, 
kad nebuvau Vilniuje atidarant teismą, kai buvo organizuojamas jo darbas, ypač kai 
buvo svarstoma kalbos problema. Pačioje pradžioje priimti sprendimai gali būti la- 
bai reikšmingi, turėti teigiamą arba neigiamą įtaką, atsižvelgiant į sprendimą. Būtų 
labai gaila, jeigu mano balsas nieko nereikštų. Svarbiausia - lenkų kalbos vartojimo 
problema teisme Vilniuje ir leidimas vartoti vietos kalbas advokatams. 

Jakšukui pavedžiau tvarkyti visus Bagdoniškio reikalus ir laikytis mano nurody- 
mų. Jeigu Papa nepasveiks tiek, kad galėtų vaikščioti ir padėti tvarkyti, viskas seksis 
neblogai. Jakšukas šiek tiek pasipelnys - kitaip nebus, - bet Bagdoniškis gyvuos, at- 
rodo, neblogai. Viltis kitais metais išsinuomoti Bagdoniškį, to Jakšukas labai trokšta, 
jeigu tik Marynia nesugalvos sugrįžti, jį labai šildys. Kadangi yra Kazimieras, jis ne- 
drįs per daug užsiimti spekuliacijomis. Javai ir dobilai bus malami malimo mašina, 
tad jis negalės per daug prisivogti. Bus blogiau, jeigu Papa panorės ir sugebės įsikišti 
ir pakeisti mano nurodymus. Papa toks valdingas, kad niekam neleis prieštarauti 
savo valiai. O jam į galvą šauna keisčiausi dalykai. Štai viena mintis: Papa sugalvo- 
jo tam tikriems žmonėms daryti gera ir tam tikriems žmonėms padovanoti žemę, 
kad paskui nenukentėtų nuo agrarinės reformos. Tad atvykęs į Bagdoniškį, liepė pa- 
kviesti girininkus Sadauską ir Januškevičių bei buvusį Bagdoniškio virėją Napoleoną 
Merkį ir pareiškė: visiems dovanoja po gabalėlį žemės. Kai Napoleonas dirbo Bag- 
doniškyje, Papa jo nemėgo ir prieš Mamos valią išmetė iš darbo už girtuokliavimą. 
1919 metais, bolševikų laikais, Napoleonas tarnavo bolševikų milicijoje Rokiškyje ir 
priklausė komunistams. Paskui pabėgo su komunistais ir šiemet sugrįžo. Papos ma- 
lonę užsitarnavo, kai bolševikai, gavę iš Elizkos užstatą, išleido jį iš areštinės. Tuomet 
Napoleonas, budėjęs areštinėje, pabučiavo išeinantį iš areštinės Papą į ranką, o vėliau 
sutiko jį vieškeliu važiuojantį į Užpalius, kur turėjo pasislėpti, ir neapskundė. Papos 
pažadas dovanoti jam ir kitiems žemės nieko nereiškia, nes neįmanoma rimtai tikėti 
sergančio žmogaus fantazijomis, bet vis dėlto atsirado nereikalingo sąmyšio. 


1920 metų rugsėjo 25 d. 
Šeštadienis 


Visą savaitę nemačiau laikraščių, o vakar gavau paskaityti ir dar sužinojau naujie- 
nų iš Hektoro. Taigi sužinojau, kad Kalvarijoje nebuvo susitarta, nes Lenkija ne- 
nusileido ir kategoriškai reikalavo, kad lietuviai pasitrauktų iki Focho linijos - iki 
Curzono. Konferencija iširo, bet sako, kad lietuvių ir lenkų paliaubos tęsiasi ir ginčą 
spręsti pavesta ar Tautų Lygai, ar Konferencijai Rygoje. Sako, kad derybos Rygoje, 
kur iš pradžių turėjo tartis tiktai lenkai su bolševikais, turi tendenciją peraugti į 

Steigiamasis Seimas į gyventojus 

Lenkai, Lietuvos dvarininkų vedami, puola mūsų žemę, plėšia mūsų sodžius, miestus, Heja mūsų, 
žmonių kraują; jau priėję Nemuną, vis gilyn Lietuvon veržiasi, 

Negelbėjo mūsų valdžios taikingumas, negelbėjo mlisų pasiūlymas nekovoti, nelieti kraujo, bet 1è 
tuvių lenkų ginčą pavesti išrišti Tautų Sąjungai. 

Nesitaikė su mumis lenkų valdžia, neklausė ir Tautų Sąjungos, netaikė ir nesitaiko, nes jai rūpi tik 
vienas dalykas: užkovoti ir pavergti mus, sunkią ranką ant mūs uždėti. 

Platūs mūs laukai, derlingos dirvos, tankūs m: iškai, Lenkuos gi maža gerai dirbamos žemės, maža 
miškų, daug žmonjų, neužiėnka diionos. 

Todel veržiasi je „mug.pavėigti, kad mūs „žemės lenkais apgyvendintų, vet 
žiasi jie mus pavergti, kad, mus sumindžiojus, į plačiąją jūrą. Išeitų, su viso pasaulio prekybo i 
ryšiais susirištų; 4veržiasi š jte mus pavergti, L iš'mūs arklius, galvijus, duoną rekv 
zuotų, nes jų begalintai karai æu kaimynais ištuštino jų krašią, , nes jie savo duona kariuomenės nejsiengla 
išlaikyti. 
Veržiasi jie mus pavergti, nes juos veda mūsų dvarininkai, o šie gerai numano, kad jei bus Lie- 
tuva nepriklausoma, tai praras jie 52,0 dvarus, dvarų žemė žmonėms bus išdalinta, tai amžinai 
jie ant mūs savo galybės nustos, 

Mūsų valdžia darė, daro ir-darys visą, kad ir dabar dar taiką su lenkais padarytų, bet mes neturi- 
me užleisti lenkams savo žemės mindžioti ir terioti, 

Ne, mes to neleisimef, Mes ginsime savo žemę nuo lenkų užgrobimo bei 
kolonizačijos, nes jei neapginsime, tai suvargsime, ėlgetomis tapsime, tai eisime į svetimus 
kraštus svetimiesiemš turtų krautų, sunkiuos darbuos vargtų. 

Ginkime savo ramius gyventojus nuo lenkų kariuomenės skerdynių, gin 
kime mūsų moteris nuo išniekinimų, 

Ginkime savo sodžius ir miestus nuo lenkų kariuomenės plėšimų, ginkime savo aruodus, nes jei 
neapginsime, tai mus laukia dar didesni vargai, kaip įvairių okupacijų laikais. 

Ginkimės nuo svetimos, mūsų dvarininkų vedamos kariuomenės, nes jei nesiginsime, tai 
dvarininkai pas mus viršų paims, tai mes niekad negalėsimė žemės reformos padaryt, 
ti dvarai dvarininkų rankose liks arba bus išdalinti lenkų Iegioninkams. | 

Ginkimės nuo jų, nes jie neša dvasios vergiją vicam kraštui, neša dvasinę pražutį visoms tau 
toms, Lietuvoj gyvenančioms. 

Ginkimės nuo lenkų puolimo kas kuo galėdamas: stodami į šautių būrius, gine 
kimės, duodami kariuomenei laikyti, ginklams pirkti savo turtą: aukso, įvairių brangenybių, parūpindami ka- 
reiviams marškinių, pirštinių, šiltų rūbų, pildami į valdžios sandėlius grūdų, įvairaus maisto. 

Kiekvienas padoras jaunuolis, sveikas vyras, turi sest į savo žirgą ir karan joti. 
arba, miškuos, krūmuos susitelkus, sekti kiekvieną lenko užpuoliko žingsnį ir kauts su jais, kautis kol 
nei vieno ginkluoto lenko mūsų žemėj neliks, Mūsų garb nga, narsi kariuomenė 
savo krutinėmis gina tėvų žemę, guldo savo galvas, bet jos pajėgos be visuomenės paspirilęs 
neištesi atsispirti lenkų legionams, 

Kas pasigailės savo turto mūsų kariuomenei laikyti, kas vergiškai pabijos ginklo tvertis, tas teatme 
ma, kad atėjęs lenkas tą turtą atims, kad jis mus mindžios, niekins, kad mūsų vyrus mo 


bilizuos, savo kariuomenėn išvarys. 
Jei neliesime kraujo savo krašią, savo laisvę gindami, tai liesime H ut 


lenkų ir mūsų dvarininkų reikalus. 

Šiandien mes turime pasidaryti amžinai laisvi, nepriklausomi, turime savo turtą apginti, arba am- 
žinai svetimiems vergauti, jiems turtą krauti. 

Tegyvuoja Nepriklausoma, pačių žmonių valdoma Lietuva! 

Kaunas, 1920—1X —26 d. Steigiamasis Seimas, 


Steigiamojo Seimo 1920 m. lapkričio 25 d. kreipimasis į Lietuvos gyventojus. 
Faksimilė, Lietuva, 1920, rugsėjo 28. 

didžiąją taikos konferenciją, dalyvaujant Vakarų ir Baltijos šalims; joje bus iš es- 
mės nagrinėjamos Rytų problemos. Ta kryptimi yra dirbama. Lietuvoje perskaičiau 
labai įdomų lietuvių karo ministro exposė Seime. Jis itin įdomiai piešia situaciją, iš 
kurios kilo ginkluotas lenkų ir lietuvių konfliktas. Kalbama apie Lietuvos neutra- 
lumą ir apie pavojų jos teritoriją paversti lenkų ir bolševikų karo lauku. Lenkai po 
savo kontrofenzyvos Varšuvoje pareikalavo, kad lietuviai pasitrauktų iki Focho li- 
nijos ar Curzono Suvalkijoje ir užimtų bolševikų užnugarį Gardine, kad iš Seinų per 
Druskininkus-Varėną-Alytų juos pultų. Jeigu lietuviai su tuo sutiktų arba išliktų 
pasyvūs, bolševikai turėtų pagrindą pasilikti arba užimti Vilnių ir vėl Lietuva, bent 
jau Rytų, o gal ir visa, taptų karo lauku. Lietuviai, laikydamiesi savo neutralumo net 
iki aktyvios gynybos, turėjo būtinai padaryti viską, kad teritorijose, kurias jie laiko 
savomis arba tik užimtomis, nė viena iš kariaujančių šalių negalėtų turėti jokių stra- 
teginių tikslų. Tad, viena vertus, skatino bolševikus evakuoti Vilnių, paremdami 
ultimatyvių reikalavimų argumentą už kariuomenės statymą Vilniaus sparnuose 
Lentvaryje ir Vilniuje, kita vertus, sutrukdė lenkams Seinų akciją į Gardiną, pa- 
sipriešindami jų žygiavimui iki Focho linijos. Panašu, kad lietuvių veiksmai buvo 
išties protingi, juos padiktavo realus neutralumo saugojimas, kuris išgelbėjo Lietuvą 
nuo tapimo šio karo auka. 

Kadangi rytoj išvykstu, šiandien Kazimierui padovanojau vieną paršelį ir Sta- 
čiaragio miške pažymėjau jam 15 gražių eglių. Dovana už neįkainojamą pagalbą 
prižiūrint Papą. Neįsivaizduoju, ką darytume, jeigu jo nebūtų. Niekas kitas geriau 
Papa nepasirūpintų. Kazimieras idealus slaugytojas, kruopštus, kantrus, švelnus, ir 
dar gerai jį pažįsta, kaip niekas kitas, nes visą savo gyvenimą su juo praleido. Vakare 
patikrinau Jakšuko sąskaitas ir palikau nurodymus tolesnei veiklai. 

Radau puikų būdą Papai paaiškinti, kodėl rytoj išvykstu. Man buvo labai nema- 
lonu Papai pasakyti, kad privalau išvykti, kai jis dar nepasveiko. Nežinojau, kaip 
neskausmingai tai padaryti. Bet pats Papa palengvino užduotį. Kelis kartus buvo 
užsiminęs, kad vykčiau į Torunę ir kitur bei sumokėčiau jo skolas ir paruoščiau 
dirvą kitai jo kelionei. Iki šiol ieškodavau būdų išsisukti nuo tokių užduočių. Bet 
šiandien, kai Papa ir vėl apie tai užsiminė, suvaidinau, kad susidomėjau ir kad ap- 
sisprendžiau važiuoti. Tegul galvoja, kad važiuoju į Torunę. Papa liepia man vykti į 
Gardiną, Varšuvą ir Torunę - sumokėti jo skolas ir pranešti, kad jis tuoj atvyks, ir 
t. t. Šiandien apskritai įsijautė į įsakinėtojo vaidmenį. Didžioji Papos ateities kelio- 
nė - ne tik į Lenkiją, bet ir į Prancūziją ir Romą - yra jo idėja fiks. Nuolatos apie 
tai galvoja ir kalba, laukia, kol pasveiks. Kita Papos idėja fiks, kad jis didis žmogus, 
plačiai žinomas, daro įtaką kitiems, kad su jo nuomone skaitosi net ištisos tautos. Jis 
save laiko minties galiūnu, pranašu ir apaštalu, išganytoju tautų, kurios nuklysta 

nuo krikščioniškojo kelio ir kurioms parodyti tikrąjį yra Papos iš aukščiau atsiųsta 
misija. Papa taip elgiasi ne dėl ambicijų ar garbės, bet dėl teisingumo ir ilgesio su- 
vienyti tautas. Štai epistolos tekstas, jį šiandien Papa padiktavo ir paliepė nusiųsti į 
Rygoje vykstančią konferenciją: „Vardan Dievo Tėvo ir Sūnaus, ir Šventosios Dva- 
sios, amen. Lenkai, latviai ir lietuviai turi gyventi taikoje, taip pat taika turi vyrauti 
su Sovietų Rusija. Aš, žemiau pasirašęs, geranoriškai nusiteikęs jūsų visų atžvilgiu, 
gėdijuosi, kad esame tarsi laukiniai žvėrys - homo homini lupus“*, - kupini neapy- 
kantos, užuot taikiai ir broliškai gyvenę, brolybės dvasia slypi pas mus ir labai tarp 
mūsų paplitusi. Dar šiandien, XX amžiaus pabaigoje, nepaisydami daugelio protin- 
gų žmonių kvietimo, užuot gyvenę taikoje ir santarvėje, kumščiais vieni kitiems 
mojuojame, tarsi kokie žvėrys pasiutę. Stengiamės būti homo homini lupus. Kadangi 
esu vyresnis už jus, Romeris iš Bagdoniškio, Kriaunų parapijos, Rokiškio apskrities, 
vyriausias iš jūsų visų, prašau ir maldauju ant kelių atsiklaupęs, jūsų mano broliai, 
nurimkit. Amen“ 

Papa tiki, kad toks atsišaukimas paliks didžiulį įspūdį ir turės įtakos deryboms. 
Jis patenkintas, kad atsišaukimas parašytas protingai, kad jo mintis didi, siejanti 


taurumą su nuolankumu. 


1920 metų rugsėjo 26 d. 
Sekmadienis 


Neramu kaip niekad anksčiau. Baisu palikti Papą, manau, kad jo būklė pavojinga, o 
pagerėjimas buvo laikinas. Du ligos požymiai kelia ypatingą nerimą: pirmas - su- 
silpnėjęs balsas, beje, kasdien vis silpnesnis. Net kai atvykau į Bagdoniškį, kai grėsė 
mirtis, kai buvo skaičiuojamos likusios valandos, balsas ir energija, be jokios abe- 
jonės, buvo stipresni. Papa ne tik kalbėjo, bet kartais pakeldavo balsą, praktiškai 
šaukdavo, bandydavo dainuoti, o pastarosiomis dienomis balsas vis silpnėja, kal- 
bėsena vis mažiau aiški. Šiandien apskritai jau tiktai šnabždėjo, vos judindamas 
lūpas. Matosi, jog reikia neįtikėtinų pastangų, kad ištartų žodžius. Kartu su balsu 
dingo ir energija, keista, susilpnėjus balsui ir energijai bendra būklė nepablogėjo: 
nors Papa nevaldo kojų ir greičiausiai jau jų nevaldys, apetitas labai geras, skrandžio 
veikla puiki. Kitas požymis man pradeda kelti nerimą: Papa vis labiau skundžiasi 
kairiosios kojos skausmais. Kai ši koja buvo sutinusi ir skaudėdavo, jei ją kas nors 
paliesdavo, dabar skauda net neprisilietus, o palengvėja ją patepus aliejumi, ko Papa 
prašo Kazimiero kas minutę. Esu įsitikinęs: Papos būklė nepagerėjo ir prasideda lėta 


254. Homo homini lupus (Iot.) - žmogus žmogui vilkas. 

mirtis. Sunkiausia bus vargšeliui Papai, kai praras gebėjimą kalbėti, bet turės dar 
paskutinių sąmonės likučių. 

Negaliu čia būti be galo ilgai, kai tiesioginis pavojus Papai negresia. Tarnybinės 
pareigos kviečia grįžti, juo labiau kad neturiu atostogų. Manau, netrukus ir vėl bū- 
siu iškviestas į Bagdoniškį, o tada jau pasiimsiu tikras atostogas. 

Papa įsitikinęs, jog vykstu apmokėti jo skolų ir pranešti, kad jis tuoj atvyks - va- 
dinasi, važiuoju į Torunę, Varšuvą ir t. t., nes Papa šventai tiki, kad pasveiks ir kad 
vėl leisis į platųjį pasaulį. Todėl neliūdi, o džiaugiasi mano išvykimu ir, atrodo, jį 
labai jaudina faktas, kad vykdau jo valią ir užsiimu jo reikalais. Papa išgyvena tik 
dėl to, kad jis lieka be skatiko kišenėje ir kad Bagdoniškio kasa yra tuščia. Kad Papa 
nusiramintų, aš jį patikinau: mokesčiai sumokėti, yra pinigų jo skoloms sumokėti 
ir daviau jam į rankas pluoštą grynųjų, kurie buvo Papos piniginėje ir metalinė- 
je kasoje dar nuo mano išvykimo iš Bagdoniškio liepos mėnesį. Tai maždaug 530 
caro rublių, iš jų nemažai penkių rublių kupiūrų: jų vertė minimali - 68 lietuviškos 
markės. Papa jau buvo pamiršęs, kad turi šiuos pinigus, ir maloniai nustebo, kai 
jam padaviau pinigus. Džiaugėsi kaip vaikas, kad turi pinigų, kaip vaikas, nes ne- 
suvokia, jog tos caro rublių šimtinės yra tiek mažai vertos, kad nežinau, ar pakaktų 
susimokėti už vieną gydytojo vizitą Bagdoniškyje. Papa įsivaizduoja, kad yra galin- 
gas turėdamas tiek pinigų ir turės už ką keliauti. Tegul džiaugiasi, tegul gyvena šia 
iliuzija sunkiu metu, nenumaldomai artėjant mirčiai! Papa susijaudino dėl mano 
gerumo ir „pavyzdingo elgesio“ (taip pasakė - tiksliau, sušnabždėjo man į ausį), kad 
Bagdoniškyje yra pinigų. Elgėsi su manim labai maloniai ir gyrė mane Kazimierui. 
Pinigus paprašė įdėti į jo piniginę, o šią pakišti po pagalve, paskui persigalvojo ir 
liepė piniginę įdėti į liemenę, o ja apvilkti Papą. Taip aprengtas ir gulėjo. 

Vis dėlto Bagdoniškio reikalai nelinksmi. Jeigu reikėtų pinigų tik einamiesiems 
reikalams ir Papos skoloms apmokėti, dar nebūtų taip prastai, nes gausim pajamų 
iš miško ir dobilų sėklų, bet neduok Dieve, jei Papa mirtų - jo laidotuvės ir paskui 
palikimo mokesčiai taip prislėgtų, kad, ko gero, tik Kavoliškis ištrauktų iš dugno. Ar 
Kavoliškis norės ir galės vėl paremti Bagdoniškį? Jakšuko administravimas Bagdo- 
niškiui naudingas, nes jis dirba lanksčiai ir visada randa išeitį. Na, kita vertus pats ir 
vagia iš Bagdoniškio. Visi tai sako. Bet jį reikia kęsti, nes kai nė vienas iš mūsų nebūna 
Bagdoniškyje, jis vienas randa išeitis iš tikrai sudėtingų padėčių. Užsiminiau Jakšukui 
apie galimybę išnuomoti jam Bagdoniškį kitais metais. Jakšukas labai to nori, ir viltis 
skatina jį geriau užsiimti ūkiu. Su šia mintimi labai kruopščiai užsėjo laukus žiemken- 
čiais. Jeigu Marynia negrįš į Bagdoniškį, labai tikėtina, kad teks dvarą nuomoti. Šian- 
dien Rokiškio turguje Jakšukas pardavė 3 metų eržiliuką ir už tuos pinigus nupirko du 
jaunus metinius arklius, širvius - kumelę ir žirgą. Bagdoniškiui tai - tikras turtas. 

1920 metų rugsėjo 27 d. 
Pirmadienis 


Vakar maždaug 10 vakaro iš Obelių išvažiavau į Vilnių. Naktį teko laukti Įlaukėje 
(ko gero, taip reikia sakyti, ne Eglinė, nes senasis lietuvių pavadinimas yra toks). 
Nuo 11 valandos vakaro iki 6-7 ryto sėdėjau Įlaukės skaistykloje ir laukiau mane 
išgelbėsiančio traukinio į Vilnių. Sėdėti be galo nepatogu (neįmanoma pamiegoti, 
nes sėdėti tenka ant suolų), šalta (mediniame pastate, sukaltame iš paprastų lentų, 
išmuštas visas lango stiklas, o lauke pašalę). 

Kol keliavau, vargšas mano senukas, gyvenantis paskutines savo gyvenimo die- 
nas, niekaip neišėjo man iš galvos. 

Dūkšto stotyje visai netikėtai sutikau Besekerską, Juzefo Besekerskio žmoną: jis 
prieš karą tarnavo pas mane girininku Venzaveco miške. Iš jos sužinojau, kad jos 
vyras, į karą išėjęs 1914 metais, 1916-aisiais dingo be žinios. Kažkoks karo drau- 
gas pranešė, kad mirė apsinuodijęs nuodingosiomis dujomis vokiečių fronte, tačiau 
žmona nepraranda vilties, kad jis vis dar laikomas vokiečių nelaisvėje ir sugrįš. Men- 
ka viltis. Gaila žmogaus! Besekerska, kilusi iš Boginskos valsčiaus Dysnos apskrityje, 
pasakojo, kad Rėmerių Zamostės dvaras, esantis tuose kraštuose, yra Lietuvos, o ne 
bolševikų pusėje. Tai puiki ir svarbi žinia. Zamostė, mirus senajam generolui Janui 
(Jonui) Rėmeriui?“ ir abiem jo sūnums, generolui Vladimirui“ ir Vaclovui, kurie 
neturėjo vaikų ir, pasak kalbų, kurios atseit yra teisingos, abu mirė karo metais, 
atitenka kaip palikimas mano sesers Marynios Romerienės vaikams, vadinasi, Evai 
Mejerienei ir Stefusiui Romeriui, dar galimai jų tėvui Vitoldui Rėmeriui*?, neaišku, 
ar jis gyvas. Palikimo dalininkai yra Sivickiai ir Švanskiai (Szwanūscy). Dvaras šis 
yra gražus. Palikimo nustatymas, nesant mirties liudijimų ir nepatvirtinus Vitoldo 
mirties, yra labai sudėtingas, bet verta bandyti. Būtų dar vienas motyvas Maryniai 
sugrįžti į šalį. 

Atvykęs į Vilnių sužinojau apie nemalonias lenkų ir lietuvių konflikto naujienas. 
Gresia karas tarp Lenkijos ir Lietuvos, sakoma, kad net pačiam Vilniui iškilusi reali 
grėsmė. Nutrūkus deryboms Kalvarijoje - Sapiega ir Purickis keičiasi notomis. Lyg 
lenkų ir lietuvių konfliktas turėtų būti perduotas spręsti Tautų Lygai, su kuo iš prin- 
cipo abi pusės sutinka, tačiau Sapiegos nota, kaltinanti lietuvius dėl pralieto kraujo 
ir užsispyrimo dengiant sovietų kariuomenės telkimą, pranašauja, kad karinė lenkų 
vadovybė pasidarys atitinkamas išvadas, tokias, kokios bus naudingos strategiškai 


255. Romeris Jonas. 
256. Romeris Vladimiras. 
257. Romeris Vitoldas. 

karui su bolševikais. Ko gero, tai reikia suprasti šitaip: nors Lenkija nelaiko savęs 
kariaujančia su Lietuva ir sutinka perduoti ginčą spręsti Tautų Lygai, vis dėlto stra- 
tegiškai, kariaudama su bolševikais, nesiskaitys su kažkokiu teritoriniu Lietuvos 
status guo, varys lietuvius iš kur nori ir kur nuspręs, kad reikia. Apie Vilnių nekal- 
bama, nekalbama apskritai apie kokią nors konkrečią vietą, bet, žinant principinę 
lenkų poziciją, reikia manyti, kad Lenkija pasilieka sau veikimo laisvę visoje terito- 
rijoje, dėl kurios turi pretenzijų - į rytus nuo senosios lenkų ir lietuvių demarkacijos 
linijos, į tą plotą patenka ir Vilnius. Lenkų ofenzyva prieš bolševikus sekasi, ypač 
pietuose, kur bolševikai prarado Rivnę ir buvo išvaryti iš Rytų Galicijos, ko gero, ir 
šiaurėje, nes girdisi, kad lenkai jau užėmė Lydą. Yra gandų, kad lenkų kariuomenė 
pasiekė Eišiškes. Tad artėja momentas, kai lenkų vadovybė gali priimti sprendimą, 
kad būtina užimti Vilnių dėl strateginių tikslų. Vilnius jau įelektrintas šios žinios, 
nervinė įtampa persiduoda žmonėms, kurie vis labiau tiki lenkų sugrįžimu. Kalba- 
ma, kad lietuviai su lenkais vėl kaunasi ir kad lietuviai pralaimi, - šiomis dienomis 
buvo labai smarkiai sumušti. Girdėjau ir tai, kad vakar naktį netoli Vilniaus lietuvių 
kariuomenė kovojo su ginkluotais lenkų partizanais, susibūrusiais iš vietos gyven- 
tojų. Ar tik neprasideda naujoji krizė šiame nepakenčiamame Gordijaus maiše? Pa- 
čiame Vilniuje, kur didžioji vietos krikščionių dauguma yra nepalankiai nusiteikusi 
Lietuvos ir lietuvių atžvilgiu, kyla aršus nepasitenkinimas lietuvių valdymu, reikia 
pridurti, jog patys lietuviai praktiškai nieko nepadarė, kad užkariautų vietos lenkų 
simpatijas. Atvirkščiai, pavieniais netaktiškais pasakymais daugelį pažemino ir dar 
labiau nuo savęs atitolino. Nelaimė - tas lietuvių nenoras pripažinti lenkų kalbą, kas 
nepaprastai erzina lenkų tautybės žmones. 


1920 metų rugsėjo 28 d. 
Antradienis 


Negaliu pamiršti mūsų vargšo Papos, kuris vienišas baigia savo gyvenimą Bagdo- 
niškyje. Liūdna tiek dėl Papos, tiek dėl neaiškios ateities, pakibusios ore ties Vilniu- 
mi, dėl tragiško lietuvių ir lenkų konflikto vidiniuose santykiuose ir ypač dėl kruvi- 
no Lenkijos ir Lietuvos susidūrimo. Nors formalus karas dar nevyksta, bet kraujas 
liejasi ir realaus karo grėsmė yra reali. Konflikto įtampa pasiekė zenitą. Konferencija 
Kalvarijoje nepalaidojo karo, priešingai, jos metu dar stipriau įsiliepsnojo ugnis. Iš 
esmės abi šalys sutinka savo ginčą perduoti spręsti Tautų Lygai, bet arba Lyga yra per 
silpna, arba turi per daug bylų, kad paimtų už gerklės abi priešininkes, padiktuotų 
joms kokį nors laikinąjį status quo, kol bus priimti realūs sprendimai ir išreikalau- 
ta laikytis paliepimo, arba nė viena iš besiginčijančių pusių negali parodyti geros 

valios? Greičiausiai ir viena, ir kita. Tautų Lyga yra jauna organizacija, kol kas dar 
šlubčiojanti, juolab kad ir pati, ko gero, ne visada vienalytė Rytų klausimais, kita 
vertus abi šalys gera valia įvairiomis fazėmis taip pat elgėsi nevisiškai sąžiningai. 
Iš pradžių per daug įsibėgėjo lietuviai, pasitikėdami savo laiminga žvaigžde ir per 
daug vertindami Lenkijos silpnumą. Lietuviai ne tik ėmė Suvalkus laikyti savo oku- 
puota teritorija, kurią tiesiogiai reikia perimti į savo rankas, bet ir pateikė perdėtus 
reikalavimus dėl demarkacijos linijos vietos - iki Augustavo kanalo, o paskui len- 
gvabūdiškai pervertino savo pirmąsias pergales ties Seinais. Tarsi žaistų su ugnimi, 
pasitikėdami savo neliečiamybe, kurią saugo tarptautiniai veiksniai, beje, stabdan- 
tys per didelę lenkų ekspansiją į rytus, bet dar, kas neseniai paaiškėjo, ignoravo per- 
nykštės Aukščiausiosios Tarybos, kurią remia Tautų Lyga, įsakymus. Nors Lietuva 
turėjo ginti savo neutralumą, ją ignoravo kita pusė - Lenkija ir tokiu būdu išvengė, 
ko gero, ne mažiau rimto bolševikų pavojaus, bet ne mažiau ignoravo lenkus, per 
lengva ranka provokavo tą pavojų ir per daug pasitikėjo savo žvaigžde ir tarptautine 
reakcija, kuri sustabdysianti lenkus, tuo tarpu pati Lietuva leidžia sau išsisukti iš 
besąlygiško paklusnumo Vakarų valstybėms. O šiandien, kai pavojus itin surimtėjo 
ir Lietuva apsižiūrėjo esanti vieniša ir galinti prarasti viską, ką pastaraisiais metais 
dėl laimingų atsitiktinumų atgavo, nors Vyriausybė ir Seimas skelbiasi esą pasirengę 
karui ir beribiam pasiaukojimui, vis dėlto lietuvių diplomatija rodo pasitraukimo 
ženklus ir didžiulį nerimą, skatinantį nuolaidžiauti, juo labiau kad sakoma: fronte 
padėtis nėra lietuviams palanki. Na, o dabar lenkai rodo norą keršyti, šie taip pat 
vedini pasipūtimo, kurį sukėlė sėkmė kare su bolševikais. Jie vėl pasiruošę naudo- 
tis Pilsudskio metodais, veikti įvykusių faktų principu, nors jie ir nesutaptų nei su 
tarptautinių veiksmų valia, nei su jų skelbiamais šūkiais, nei su savo tautos atstovų 
pareiškimais. Tokiems žmonėms kaip aš, kurie nuoširdžiai jaučiasi Lietuvos pilie- 
čiais, myli savo Tėvynę ir lietuvių tautą, gerbia jos siekius, bet yra gimę lenkais ir 
myli Lenkiją, savo kultūros lopšį, lietuvių ir lenkų karas būtų be galo skausmingas, 
alinantis mintis ir jausmus, tampantis nervus. Tokie įvykiai, kurie vyksta šiandien, 
mano mąstymo žmonėms yra tragiški, nes verčia jausti perpus plėšantį dvilypumą, 
kitaip tariant, lietuvių ir lenkų sintezę, kuri yra vienas iš jų sielos elementų. 

Šiandien ramiau, tarsi tyla prieš audrą arba konflikto perspektyvas. Pasak spau- 
dos, Sapiega atsiuntė notą, kurioje siūlo dar kartą bandyti susirinkti dėl taikos de- 
rybų, šį kartą Suvalkuose. Lietuviai sutiko. Rytoj abiejų šalių delegatai turi atvykti 
į Suvalkus. Yra ir kitų žinių, būtent, kad Tautų Lyga ėmėsi energingiau nagrinėti 
lietuvių ir lenkų konfliktą. Duok Dieve, kad taip būtų! Bet kas gali garantuoti, kad 
derybos Suvalkuose bus sėkmingos ir nenuvils, kaip nuvylė vykusios Kalvarijoje, o 
kas tada? Kas bus tada? 

Skausmingos ir nemalonios nuotaikos užplūsta pagalvojus apie šį konfliktą, ypač 
jos vargina Vilniuje, kur net ore tvyro įtampa, nes lietuvių ir lenkų santykiai čia itin 
įtempti. Būna akimirkų, kai gailiuosi, kad visomis keturiomis bėgau į Vilnių, kad 
nepasilikau Kaune. 


1920 metų rugsėjo 29 d. 
Trečiadienis 


Mano ir Papos vardo diena. Kažin, kaip jis laikosi? Kokios naujienos Bagdonišky- 
je? Kaip jis jaučiasi savo mirties guolyje, ar gali dar kalbėti ir būti suprastas? Ko 
gero, Elizka Komorovska šiandien atvyko pas Papą ir pamačiusi, kad jo sveikata pa- 
blogėjusi, rytoj iškvies gydytoją. Bagdoniškyje šventojo Mykolo diena visada buvo 
švenčiama. Kiek prisimenu iš vaikystės, būdavo iškilmingas Papos vardadienis. Šis 
Papai jau paskutinis. Papai, lėtai išeinančiam iš gyvenimo. Liūdnos Mykolinės šiais 
metais Bagdoniškyje. Joks svečias, joks kaimynas neperžengs Bagdoniškio slenksčio. 
Atvažiuos Elizka, bet ne linksmintis ir švęsti, o būti prie ligonio, paskutines dienas 
skaičiuojančio, ilgą amžių nugyvenusio, guolio. Papa gimė 1845 metais, vadinasi, 
XIX amžiaus viduryje. Jo karta jau nugyveno savo gyvenimą. Ir tik paskutinės tos 
kartos liekanos palengva atgula po žeme. Aš savo vardinių taip pat nepajutau. Nie- 
kas manęs nesveikino, niekas nieko nepalinkėjo. 

Nerami naktis. Iš Tauro kalno pusės, iš „Pohuliankos“ (dabar - Basanavičiaus 
gatvė) sklido karabinų šūviai. Iš pradžių pavieniai, paskui dažnesni, o galiausiai 
tokie dažni, tarsi būtų šaudoma mūšyje. Kartą iššovė patranka, o gal sprogo bom- 
ba. Kartkartėmis šūviai kartojosi su pertraukomis. Maždaug valandą juos girdėjau. 
Paryčiais vėl pasigirdo keli šūviai. Įtempta padėtis Vilniuje, jaučiasi nerimas, lū- 
kuriavimas kokių nors neeilinių įvykių, nežinojimas, kas bus rytoj. Rytdiena gali 
būti paslaptinga ir netikėta, o naktiniai šūviai, perskrodę tylą, pažadina žmones 
iš miego ir verčia bijoti, jausti didžiulį nerimą širdyje. Žmonės įtempia klausą ir 
klausia savęs: negi jau prasideda? Vieniems tai signalas, kad gali išsipildyti svajonės, 
kitiems - nervinės įtampos viršūnė. Liaudies Vilnius, išskyrus žydus ir lietuvius, 
kurie po truputį čia atsikrausto kartu su valstybinėmis įstaigomis, ne tik laukia, bet 
ir svajoja apie dieną, kada čia ateis lenkai. Kadangi svajoja, vadinasi, tiki, kad taip ir 
bus. Šis tikėjimas niekaip nemiršta, o pastaraisiais metais, pasklidus žiniai apie pa- 
aštrėjusį lenkų ir lietuvių konfliktą ir sužinojus, kad prie Alytaus, Varėnos ir Lydos 
stovi lenkų daliniai, laukimas virsta atgal tiksinčiomis valandomis. Lenkų tikėji- 
mas, kad į Vilnių sugrįš lenkai, labai panėši į maskolių laukimą - „mūsiškiai at- 
eis“ - vokiečių okupacijos metais tiek čia, tiek Lenkijoje. Nereikia pervertinti lenkų 


31I 


patriotizmo tarp vilniečių, nes tai ne patriotizmas, kaip ne patriatizmas buvo rusų 
laukimas, kol „mūsiškiai“ sugrįš - tai yra rusai 1915-1917 metais Lenkijoje ir, Lietu- 
voje. Reikšmingiausias yra duonos ir uždarbio faktorius. Atėjus vokiečiams, prasi- 
dėjo sunkumai su miestų aprūpinimu maistu, ekonominis sąstingis, talonų sistema 
ir rekvizicijos, pavargusios ir nualintos tautos sąmonėje Rusija iki 1915 metų atrodė 
lyg rojus, žadantis materialinę gerovę. Žmonės jos laukė, apie ją svajojo. Šiandien 
Vilnių kamuoja nedarbas, ekonominis sąstingis, kurį sukėlė miesto turtingųjų pa- 
sitraukimas ir kiti veiksniai, pavyzdžiui, negebėjimas prisitaikyti prie naujų politi- 
nių sąlygų dėl lietuvių kalbos barjero, kas valdininkams prieš nosį užtrenkė įstaigų 
duris. Na, o lenkų laikais miestas alsavo, gyveno, šurmuliavo, laisvai liejosi pinigai, 
mokėtos didelės algos. Kodėl? Lenkų valdžia, norėdama dėl politinių tikslų pririšti 
žmones, svaidėsi pinigais ir dalijo maisto produktus, išlaikydama visą armiją para- 
zituojančių tarnautojų. Tad gausūs vietos gyventojų būriai mito valstybine „balta 
duona“. Lenkiška duona, kurios dabar pasiilgo. Ak, kaip pasiilgo. Aišku, neigiamas 
nuotaikas kelia ir kalbiniai skirtumai, nesusipratimai dėl lietuvių kalbos nemokė- 
jimo, pavienis netaktiškas lietuvių elgesys, nemalonūs nutikimai, pavyzdžiui, kai 
lietuvių kareiviai nuplėšia lenkų erelius jaunimui nuo kepurėlių ar antpečių ir t. t. 
Taigi nakties tylą perveriantis susišaudymas sukelia Vilniuje nervingas nuotaikas. 
Vilnius atsimena žaibišką lenkų įsiveržimą pernai balandžio mėnesį. Laukia jo ir 
šiandien. Kiekvienas šūvis žadina aistras, skatina svajoti. O kai paaiškėja, kad tai ne 
lenkų kariuomenė, žmonės ima manyti, jog šaudė lenkų partizanai. Na, o iš tiesų 
buvo šaudoma evangelikų kapinėse, kur surengta naktinė pasala banditams, nors 
sakoma, kad tą naktį šaudė ir partizanai, apie kuriuos iš lūpų į lūpas tiek lenkai, tiek 
lietuviai perduoda legendas. 


1920 metų rugsėjo 30 d. 
Ketvirtadienis 


Iš pono Tadeušo Vrublevskio - jo informacija dažnai galima pasikliauti, nes jo pa- 
žintys didžiulės, be to, jis moka atsirinkti aktualiausias ir tam laikui būdingiausias 
naujienas - girdėjau, kad lenkai dėl Vilniaus rezga ypatingas intrigas. Gal tai nėra 
vyriausybiniai ketinimai, bet vieni tų, kuriuos galima pajausti tam tikruose žmonių, 
artimų Pilsudskiui, susirinkimuose. Gausūs lenkų politiniai rateliai, ypač prijau- 
čiantys Pilsudskiui ir atstovavę jo politikai Vilniuje (su kapitonu Koscialkovskiu?3, 
ir Nasz kraj redakcija priešaky), Lietuvos emigrantų sluoksniai negali ir nenori atsi- 


258. Koscialkovskis Marianas (Zyndram-Košciatkowski Marian; 1892-1946), politikas ir kariš- 
kis, kovotojas dėl nepriklausomybės. Lenkijos vyriausybės premjeras. 

kratyti minties apie Vilniaus užgrobimą ar bent jau apie sprendimo teisę visais svar- 
biausiais Vilniaus klausimais. Pats Pilsudskis nėra aneksininkas tikrąja to žodžio 
prasme. Vrublevskis juokauja, kad Pilsudskio svajonė atimti Vilnių iš lietuvių ir per- 
duoti jį Lietuvai. Tai reiškia užimti ne dėl paties užėmimo, o tam, kad galėtų sugrą- 
žinti. Klausimas - kam grobti ir paskui atiduoti, jei Lietuva Vilnių jau turi? Reikalas 
paprastas: svarbu, kad Vilnių Lietuvai perduotų Lenkija, kitaip tariant, Pilsudskis, 
kaip kokią malonę ar dovaną. Pilsudskio mąstysena romantiška, kalbėdamas apie 
Lenkiją, jis konsekventiškai siekia jos nepriklausomybės, bet kai kalba pasisuka apie 
kitas tautas, ypač gyvenančias senosios Žečpospolitos teritorijoje, ir Baltijos tautas, 
jis mąsto kitaip, būtent, kad jos savo šalį turi kurti ne pačios, o priimti ją kaip Lenki- 
jos dovaną, specialiai toms tautoms gautą. Ir tokiu būdu sulipdyti jo geidžiamą tautų 
bloką nuo jūros iki jūros, Lenkijai vadovaujant. Pilsudskis nesuvokia, kad tautos 
nemėgsta kam nors būti dėkingos už savo nepriklausomybę, už savo teisę egzistuoti. 
Jos nori būti dėkingos sau, tad nėra veiksmingesnio būdo prieš save atgręžti kokią 
nors tautą, kaip tik primetant jai savo malonę. Tauta, ypač maža, nemėgsta būti už 
ką nors dėkinga kitai tautai, silpna - didelei, stipresnei. Malonė ir dėkingumo par- 
eiga sukelia priklausomybę ir mažina suverenumą. Tauta žino, kad malonė visada 
turi tam tikras sąlygas, kurios yra intervencijos išeities taškas. Bet Pilsudskis šitų 
dalykų nesupranta ir nejaučia, kodėl jo politiką Lietuvoje ištiko toks tragiškas liki- 
mas. Lietuva niekada nesutiks turimą Vilnių vėl prarasti tik tam, kad jį atgautų iš 
lenkų rankų. Jeigu tai įvyktų, Lietuva ne tik nesusitaikytų su Lenkija, bet ir imtų jos 
nekęsti dar smarkiau. O Pilsudskis šito nesupranta, vėl ir vėl su lietuvio užsispyrimu 
nori sugrįžti prie savo politikos klaidų. Jis norėtų iš Lietuvos atimti Vilnių ir vėl Lie- 
tuvai jį atiduoti, kas atrodo neįtikėtinas paradoksas tiems, kurie artimai Pilsudskio 
nepažįsta. Pilsudskis nemato ir kitos problemos: nepaisydamas pagrindinės savo 
politikos klaidos, jis negalėtų įvykdyti savo siekių, kaip kad nebuvo pajėgus tada, 
kai daugiau nei metus Vilnių turėjo. Lengviau buvo jį lenkų rankomis užgrobti, nei 
tomis pačiomis rankomis atiduoti, nes rankos mielai imdavo Pilsudskiui įsakius ir 
nė už ką nenorėdavo atiduoti jam panorėjus. Dabar Lenkija ir pats Pilsudskis jaučia 
ir puikiai žino: iš Vakarų eina per daug pasipriešinimo ir kliūčių, kad lenkai iš lie- 
tuvių atimtų Vilnių, ir politiškai toks Lenkijos žingsnis yra praktiškai neįvykdomas, 
nepaisant laikinų visai militaristinių galimybių. Net ir šio Lenkijos maršo, kuris 
sukėlė aštrų šalių ginčą, per Lietuvos teritoriją tikslas ne Vilnius, o pražygiavimas 
per Trakų, Gardino ir Lydos apskritis į rytus aplenkiant Vilnių. Taigi, pasak Vru- 
blevskio, idėja tokia: lenkų užimtame Gardine savaime susikuria kažkokia Vilniaus 
„vyriausybė“, kitaip tariant, lenkų ir lietuvių, veikianti pagal federacijos programą. 
Visa tai daroma atseit be Pilsudskio žinios, bet su lietuvių ir baltarusių divizijos 

parama, egzistuojančia lenkų kariuomenėje. Tuomet Pilsudskis ir lenkų valdžia, 
vaizduodama, kad pataikauja Koalicijai, nepritariančiai lenkų pretenzijoms į Vilnių 
ir norui valdyti Lietuvą, sunaikina šią „vyriausybę“ ir įsako nuginkluoti lietuvių ir 
baltarusių diviziją. Tačiau pastaroji nepaklūsta įsakymui nusiginkluoti, savarankiš- 
kai žygiuoja į Vilnių ir jį užima. Lenkijos valdžia oficialiai nusiplauna rankas. Nes 
kurie įvykdydavo perversmą Baltijos šalyse ir Lietuvoje, pasinaudoję kažkokiomis 
nepriklausomomis formacijomis, panašiomis į Bermonto*“? armiją arba kokias nors 
Grenzschūtze Rytų provincijose, vaizduojant oficialų Reicho valstybių neutralumą. 
Greičiausiai tai viena iš kombinacijų, kurių tarp lenkų intervencininkų turi kilti ir 
daugiau. Sklandant tokioms slaptos intervencijos idėjoms, čia, vietoje, kuriasi įvai- 
rūs partizaniniai judėjimai ir kyla mintys apie neramumus bei sukilimus. Abejoju, 
kad Lenkija apsispręstų oficialiu keliu ir ginkluota pulti Lietuvą, tačiau įvairių neti- 
kėtumų dėl intrigų ir šalutinių operacijų dar gali pasitaikyti. 

Laikraščiai rašė, kad lenkų laikais buvęs Vilniaus prezidentas Bankovskis*““, pa- 
garsėjęs lietuvių priešas, ir advokatas Bronislavas Kžyžanovskis nuvyko į Rygą. Juos 
priėmė lenkų taikos delegacijos nariai. Ką ten gali veikti tie Lietuvos lenkai, tikri in 
patribus infidelium donkichotai, politinės emigracijos atstovai, esantys lenkų pusėje 
taikos derybose su Rusija? Jie niekada nenurims. Gali būti, kad dar kur nors Ar- 
gentinos kongresuose ieškos būdų lenkų planuojamai Lietuvos intervencijai įgyven- 
dinti, tvirtindami, kaip Kžyžanovskis, kad jie atstovauja „šalies pozicijai“ vardan 

„Lietuvos nepriklausomybės“. 


1920 metų spalio 1 d. 
Penktadienis 


Nieko apie Papą nežinau. Šiandien buvau sutikęs Hektorą Komorovskį, atvykusį į 
Vilniaus miškų departamentą su savo reikalais, tačiau apie Papą jis negalėjo nieko pa- 
sakyti, nes prieš jam išvažiuojant iš Kavoliškio niekas nebuvo nuvykęs į Bagdoniškį. 
Hektoras sako, kad per Mykolines į Bagdoniškį turėjo atvykti Vitoldas Komorovskis. 
Gaila, kad ne Elizka. Dėdienė Boleslavova Rėmerienė, pas kurią šį vakarą viešėjau 
ir pasakojau jai ir juodajai Helai Rėmerytei apie Papą, mane įspėjo, kad blogai, kai 


259. Bermontas-Avalovas Pavelas (Bermondt-Avalov Pavel; 1881-1941), karinis avantiūristas, 1918- 
1919 m. vadovavo rusų ir vokiečių sudarytai kariuomenei, kariavusiai prieš lietuvius ir latvius. 
260. Bankovskis Vitoldas (Bankowski Witold; 1864-1940), Vilniaus lenkų tautinės orientacijos 
veikėjas, 1918-1919 m. laikinai ėjo Vilniaus prezidento (burmistro) pareigas, 1922 m. - „Vidurio 
Lietuvos“ seimo narys, 1923-1927 m. - Vilniaus miesto prezidentas. 

Papai niežti kairę koją, nes lygiai taip jau mirusiam dėdei Boleslavui Romeriui buvo. 
Jam, beje, išsivystė vadinamoji šlapioji gangrena kojose, kuri ir sukėlė mirtį. 

Šį vakarą buvau pakviestas ir pas Helę Romerytę Ochenkovską, pas kurią turėjo 
ateiti ir p. Bienėmė*“', žinomas prancūzų publicistas, rašantis apie lenkų problemas 
ir vadinamas jų žinovu. Šiomis dienomis ponas Bienėmė atvyko automobiliu iš Par- 
yžiaus. Važiavo per Lenkiją. Jis studijuoja Vilniaus situaciją. Atvyko kartu su žmo- 
na, iš Lietuvos kilusia lenke - Dovojnuvna; ji buvo mano bičiulė Paryžiaus studijų 
laikais, labai garbinga ir tvarkinga moteris. Kadangi buvau pakviestas pas dėdienę 
Boleslavovą, negalėjau ateiti pas Helę, nors labai gailėjausi, ypač dėl Dovojnuvnos. 
Poną Bienėmė nelabai gerbiu dėl to, ką apie jį žinau. Jis gešefto publicistas, speciali- 
zuojasi lenkų problematikoje ir už didelius pinigus rašo užsakomuosius straipsnius. 
Nemanau, kad itin svarbu jį informuoti apie įvykius, nes žinau, kad jam svarbi ne 
tiek tiesa, kiek medžiaga, kurią galėtų nušviesti parti pris*“*. Galbūt juos dar rytoj 
sutiksiu, nors, kiek žinau iš Helės, ponas Bienėmė bijo ilgiau užsibūti Vilniuje dėl 
tikimybės, kad „ateis lenkai“. Jis bijo ne lenkų, o susišaudymo. Vilnius po truputį 
rimti pradėjo dėl minėto „lenkų atėjimo“, bet šiandien vakare pas dėdienę Boles- 
lavovą girdėjau gandą, tariamai telegrama pasklidusią naujieną, kad Suvalkuose 
lenkų ir lietuvių delegacijoms pavyko pasiekti susitarimą. Dieve duok! Gal pagaliau 
pasibaigtų avantiūristinė lenkų politika, lenkų ir lietuvių ginčas būtų perkeltas į 
tikrųjų derybų lygmenį arba perduotas arbitražui, pradėtam Tautų Lygos. Kita ver- 
tus dar per anksti puoselėti rožines svajones, kai tiek kartų jos neišsipildė. Manau, 
kad ir kokie bus Suvalkų konferencijos rezultatai, lenkai, atsižvelgdami į tarptauti- 
nius veiksnius, tokiomis sąlygomis į Vilnių žygiuoti nesiryš. Greičiau jie pasirinks 
kitą kelią, pasistengs tarptautiniu būdu išspręsti Vilniaus problemą, ir gali būti, kad 
kartu vykdys tam tikrus sprogimus viduje arba rengs atseit savaiminius žygius tam 
tikrų karinių formuočių, susidariusių iš vietos gyventojų, o apie tai rašiau vakar. 
Na, o laikraščiai rašo, kad Bankovskis su Kžyžanovskiu dalyvauja lenkų ir rusų 
taikos konferencijoje Rygoje; jie priklauso lenkų delegacijai ir „atstovauja Vilniui“ 
bei kartu su kitais įrašė kažkokį reikalavimą dėl Vilniaus bei Gardino savaiminio 
apsisprendimo teisės - kuriai valstybei šie miestai priklausys. Ką bendra tai gali 
turėti Rusijos ir Lenkijos taikos deryboms, kai Rusija savo sutartyje su Lietuva atsi- 
žadėjo teisių ir pretenzijų į Vilnių ir Gardiną? Galėtų tai būti spręstinas klausimas 
tarp Lietuvos ir Lenkijos, bet ką bendra turi Rusija? Negi ponai Kžyžanovskiai ir 
Jankovskiai su jų atstovaujama Lietuvos lenkų emigracija norėtų pripažinti, kad 


261. Bienaimė Andrė (?), prancūzų žurnalistas, Vilniaus lenkų aplinką, tarp jų ir M. Rėmerį, 
pažįstantis dar iš 1911 m. 
262. Parti pris (sans parti pris, pranc.) - išankstinė nuomonė. 


315 


Rusija turi daugiau teisių į Vilnių nei Lietuva ir padaryti Vilnių lenkų ir rusų gin- 
čo objektu, o ne lenkų ir lietuvių, tuo patvirtindama lietuvių įtarimus, kad lenkai 
pritaria idėjai derėtis su Rusija dėl Lietuvos ir dėl jos padalijimo tarp Lenkijos ir 
Lietuvos? Suprantu, Bankovskis gali linkti prie tokios politinės kombinacijos, nes 
esdekai ir jis tapo jų sekėjais, nenutolo nuo tos minties, bet kad rankas šituo tepasi 
Bronislavas Kžyžanovskis? Arba jo nesuprantu ir nežinau, kame reikalas, arba teks 
pripažinti, kad susipainiojo savo didžiajame politikavime ir visiškai nukrypo nuo 
savo pažiūrų, dėl to ant jo pykčiau ir laikyčiau tai išdavyste. Šis žmogus prisipo- 
litikavo ir ima dvokti, deja, spekulianto karjera. Gaila, jis gabus ir guvaus proto 
žmogus. 

Rytoj pabandysiu parašyti apie mūsų Apygardos teismą. Teisme darbo kol kas 
labai mažai, ypatingai veltėdžiaujame. Nieko, išskyrus du visuotinius susirinkimus, 
neveikėme, tik pirštais barbenome į stalą. Šiandien per visuotinį susirinkimą apsi- 
sprendėme dėl pirmojo laikino pasidalijimo darbais. Aš buvau paskirtas vadovauti 
Civiliniam skyriui, tuo labai nepatenkintas buvo teisėjas Fridmanas, kuris tikėjosi 
tos vietos. Jam buvo pavesta eiti vyresniojo notaro pareigas ir tvarkyti notarinį ar- 
chyvą. Baudžiamąjį skyrių rezervavo pirmininkas Kalnietis, jis yra kriminalinės 
teisės Žinovas. 


1920 metų spalio 2 d. 
Šeštadienis 


Apygardos teisme nėra ką veikti. Dirba tik pirmininkas ir sekretorius, bet jie dirba 
organizacinį darbą. Na, o mes, teisėjai, jaučiamės bedarbiais, nes sėdime rankas su- 
dėję - nėra bylų. Numatomas baudžiamųjų bylų antplūdis, nes tardytojai turi daug 
darbo, padaryta daug nusikaltimų, ypač vagysčių ir plėšimų, būdingų kiekvienam 
pereinamajam laikotarpiui. Na, o civilinių bylų išvis nėra: iki šiol nė vienas ieškinys 
teismui nepateiktas. Galima paaiškinti taip: žmonės dėl nestabilios politinės padė- 
ties ir įvairių gandų apie lenkų sugrįžimą dar nepasitiki teismais, ypač lietuviškais, 
ir baiminasi nešti į teismą dokumentus. Buvau paskirtas pirmininkauti Civiliniam 
skyriui, bet kol kas apmirusiam. Taikos teismai jau pradėjo dirbti. Jie turi daug 
smulkių baudžiamųjų bylų iš milicijos protokolų ir truputį civilinių bylų, praktiškai 
vien bylų dėl butų nuomos terminų Vilniuje iki šventojo Mykolo. Tad netrukus ims 
plaukti apeliacijos. Raminančios žinios dėl lietuvių ir lenkų konflikto ir dėl tolesnių 
lenkų ketinimų taip pat greičiausiai turės įtakos ir į Apygardos teismą ims po truputį 
plaukti civilinės bylos. Iki šiol įvyko du organizaciniai teismo susirinkimai, kurių 

kvalifikacijas tų asmenų, kurie pateikė savo kandidatūras į taikos teisėjų ir tardytojų 
postus. Pareiškimų yra daug. Džiugu, kad teismo darbuotojų gretas papildys nema- 
žos išsilavinusių teisininkų pajėgos. Kvalifikuotų darbuotojų labai trūko Kauno teis- 
mui, kur taikos teismo teisėjais ir tardytojais teko skirti labai menkos kvalifikacijos 
žmones, ne tik teisiškai neišprususius, bet ir apskritai prasto bendrojo išsilavinimo, 
todėl teismų lygis labai krito. Didžiulis žmonių, kurie galėtų dirbti teisininkais, lygis 
lėmė, kad postus užimdavo ne tik netinkami asmenys, bet ir tiesiog kenksmingi; jie 
net kyšius imdavo. Na, o čia bent jau kol kas gauta nemažai teisininkų pareiškimų. 
Tautiniu atžvilgiu tai tikra mozaika: lietuviai, lenkai, žydai, rusai, karaimai, toto- 
riai, baltarusiai, vokiečiai. Lyginant su lenkų kultūriniu ir intelektualiuoju nuošim- 
čiu bendrame gyventojų skaičiuje, išties nedaug lenkų pateikė savo kandidatūras. 
Priežastis manau tokia: dauguma lenkų inteligentijos pabėgo prieš ateinant bolševi- 
kams, be to, lenkai nemoka lietuvių kalbos, kuri taikos teismo teisėjui ir tardytojui 
reikalinga, o dirbant Apygardos teisme yra tiesiog besąlygiškai būtina. Na, ir dar 
lenkai nedalyvauja atrankoje, nes tikisi galimo lenkų sugrįžimo į Vilnių ir apskritai 
nepasitiki lietuviais ir jų valstybiniu požiūriu į lenkų visuomenę. Tuo tarpu lietu- 
viai iš mūsų Aukščiausiosios teismo magistratūros nepaprastai džiaugiasi kiekviena 
lenkų kandidatūra, nes labai norėtų, kad lenkų skaičius viršytų žydų ir rusų, kurių 
gobšumo patys baiminasi. Be to, tikisi, kad lenkų darbuotojai išsklaidys kur ne kur 
jau dygstančius, nors iki šiol nesuformuluotus lietuvių įstaigų boikoto idėjos dai- 
gus. Gražiame, didžiuliame teismo institucijų pastate prie Lukiškių aikštės erdvūs 
tualetai I aukšte (skaičiuojant vilnietiškai - II aukšte) yra skirti Apygardos teismui. 
Kadangi mūsų teismas kol kas yra embriono stadijoje, tualetų yra per daug. Kie- 
kvienas iš mūsų, teisėjų - aš, Fridmanas ir Bračiulis, - išsirinko po gražų kabinetą, 
prie kiekvieno jų galėtų tilpti atskira erdvi raštinė. Mano kabinetas yra kampinis, su 
langais į Lukiškių aikštę ir buvusią Kazanės gatvę - nežinau, kaip dabar ji vadinasi. 
Kabinete turiu darbo stalą, knygų spintą, lentyną, minkštus baldus, kanapą ir stalą. 
Na, iš kolegų, su kuriais teks bendradarbiauti, pirmininkas Kalnietis, teisėjas 
Bračiulis ir prokuroras Rimša yra lietuviai, Fridmanas - žydas. Pirmininkas Kal- 
nietis labai mandagus, bet panašu, kad kietas, ir mėgsta, kad būtų jo viršus. Per su- 
sirinkimus jis šiek tiek per daug plepa ir daro pedanto įspūdį. Panašu, kad jis ryškus 
nacionalistas, bent jau kalbiniu požiūriu daugiau, nei kad Vilniui reikia. Prokuroras 
Rimša man paliko puikų įspūdį: taktiškas žmogus, labai teisingas, turintis ypatingą 
teisingumo ir teisės jausmą. Atrodo, nepritaria kraštutiniam nacionalizmui arba 
bent jau gali nuo jo atitrūkti teisės ir teisėtvarkos srityje. Teisėjas Bračiulis, Ameri- 
kos lietuvis, kilęs iš Druskininkų (maždaug 30 metų gyveno Amerikoje), neišmano 
teisės, egzistuojančios šalyje, ir, atrodo, apskritai yra silpnas teisininkas bei ribotas 

žmogus, bet turi amerikietiško užsispyrimo, tai reiškia, kad yra nepriklausomas ir 
kietas. Paliko teisingo ir kilnaus žmogaus įspūdį. 


1920 metų spalio 3 d. 
Sekmadienis 


Ponas Tadeušas Vrublevskis, tapęs itin aršiu Lietuvos valstybininku tiek teoriškai, 
tiek praktinėje veikloje. Jis inicijavo nedidukes lenkų ir lietuvių sueigas savo na- 
muose, į jas kviečiasi tam tikrus lenkus ir lietuvius. Į susirinkimus kviečiami tik 
tie lietuviai, kurie nėra lenkų mirtinai nekenčiamo nacionalizmo atstovai ir prita- 
ria pilietinio lietuvių ir Lietuvos lenkų bendradarbiavimo idėjai, ir tie lenkai, kurie 
tvirtai palaiko Lietuvos valstybingumą. Susirinkimų idėja tokia, kad suartėtų vieni 
su kitais, galėtų geriau pažinti ir bendrauti, ko išties pas mus trūksta, juo labiau kad 
esame giminingos tautos. Susirinkimai prie puodelio juodos kavos vyksta sekma- 
dieniais 11 valandą ryto, gražiame pono Tadeušo bute, kuris kartu ir biblioteka, ir 
muziejus, ir archyvas, vienas įdomesnių Vilniuje. Išties - retas butas, labiau primena 
viešąją įstaigą nei privačius namus. Ar lietuvių ir lenkų pasikalbėjimai vyks ilgai, 
paaiškės ateityje, bet mintis tikrai gera ir labai laiku. Šiandien atvyko tiktai keli 
asmenys: be pono Tadeušo Vrublevskio, buvau aš, Liudvikas Abramovičius ir Helė 
Romer-Ochenkovska bei vienas lietuvis - daktaras Jurgis Šaulys. Buvo pakvies- 
ti, bet neatėjo lenkas Stanislavas Koscialkovskis ir lietuviai Jonynas ir Zigmantas 
Žemaitis. Aišku, bus kviečiami ir tie, kurių laikinai nėra Vilniuje, lietuvis Myko- 
las Biržiška, esantis Suvalkuose, nes priklauso Lietuvos delegacijai konferencijoje 
su Lenkija, lenkas Zygmuntas Jundzilas. Kavos gėrimas nebuvo gyvas, nes nedaug 
žmonių susirinko ir netrukus išėjo Šaulys su Abramovičiumi. Tada pas p. Tadeušą 
atėjo p. Bienėmė su žmona, buvusia Dovojnuvna; jie kelias dienas paviešėjo Vilniuje 
ir šiandien jau išvyksta. Kai ponai Bienėmė apžiūrėjo Vrublevskio rinkinius, užsi- 
mezgė pokalbis. Kalbėjomės, savaime aišku, prancūziškai, o ponas Bienėmė ban- 
dė perprasti Lietuvos lenkų požiūrį į valstybę. Lietuvos lenkams atstovavome aš ir 
Vrublevskis. Bienėmė neturi jokio supratimo apie lietuvių valstybingumo idėją ir 
tautinį judėjimą, kuris, jo akimis žiūrint, yra keistas, sukurtas saujelės kunigų ir 
inteligentų pasauliečių, ištroškusių valdžios. Na, pačios Lietuvos santykis su Lenkija 
jam primena Britanijos su Prancūzija. Nėra tikslo kalbėtis su šiuo ponu. Jis mūsų ne 
tik nesugebėjo suprasti, bet ir diskutuoti. Mūsų pokalbis vos nesibaigė barniu. 
Šiandien mane labai nudžiugino viena naujiena. Laikraščiuose perskaičiau apie 
Ministrų tarybos sprendimą leisti advokatams teisme naudotis Vilniaus kalbomis. 
O jau atrodė, kad ši išimtis, taip reikalinga Vilniaus teisėsaugai, nebus priimta. Man 

tai buvo nemaloniausia juodoji dėmė Vilniaus teisinio darbo perspektyvoje, apiman- 
čioje ir mano asmeninę veiklą. Yra visa šio reikalo istorija. Pagal laikinąjį įstatymą 
dėl kalbos, kuria vyksta procesas Lietuvos teismuose, vartojimo teismai turi vykti 
valstybine lietuvių kalba, tačiau šalys, nemokančios valstybinės kalbos, gali vartoti 
vietines kalbas, kurioms priklauso lenkų ir baltarusių kalbos. Tai reiškia, kad tomis 
kalbomis šalys gali kreiptis į teismą žodžiu ir, kaip nusistovėjo Kauno teismų prak- 
tika, raštu, o teismas privalo mokėti abi kalbas. Jis negali teisintis jų nemokėjimu ir 
negali reikalauti vertėjo paslaugų. Atitinkamas įstatymo punktas aiškiai sako, kad 
teisėjai privalo kalbėtis su šalimis tomis vietos kalbomis. Išskyrus lenkų ir baltaru- 
sių kalbą, jokia kita kalba, tai yra nei žydų, nei rusų nėra laikoma vietos kalba. Tai 
reiškia, kad teisėjas galėtų nesuprasti rusų kalbos ir kad formaliai galėtų atneštus 
dokumentus arba prašymą, rašytą rusų kalba, reikalauti išversti arba išsikviesti ver- 
tėją, kad susikalbėtų su šalimi, kalbančia rusiškai, nors faktiškai, kadangi ši lietuvių 
teisėjų karta, be išimčių, supranta ir kalba rusiškai, rusų kalba yra praktiškai laiko- 
ma lygiaverte vietinėms kalboms (ką jau kalbėti apie Lietuvą, kur valstybinės kalbos 
nesupranta didžioji gyventojų dalis ir ypač žydai vartoja rusų kalbą kartu su žargo- 
nu, o antai Lenkijoje, Lomžoje, kur įstatymai nepripažįsta jokios kitos kalbos tiktai 
lenkų, visada mes, ir ne tik aš, bet ir teisėjas Skažynskis, endekas, be vertėjo rusiškai 
kalbėdavomės su liudininkais, kai to prireikdavo - o prireikdavo retai, - kai koks 
nors liudytojas nekalbėdavo lenkiškai, bet tik rusiškai. Rytoj papasakosiu daugiau, 
jeigu niekas man nesutrukdys. 


1920 metų spalio 4 d. 
Pirmadienis 


Kauno teismų praktikoje nuo 1919 iki 1920 metų vidurio nebuvo pabrėžiamas kalbi- 
nis skirtumas tarp advokatų ir šalių. Tai reiškia, kad teismai tiek iš advokatų, tiek iš 
šalių priimdavo pareiškimus lenkų ir rusų kalbomis (vietos baltarusių kalbos teisės 
egzistavo tiktai popieriuje, kadangi niekas šia kalba, bent jau Kauno apygardos teis- 
me, nekalbėjo). Taip pat per teisėjų posėdžius niekas nedraudė advokatams kalbėti 
lenkiškai arba rusiškai. Šitaip buvo net iki šių metų liepos mėnesio. Janulaitis, Aukš- 
čiausiojo Tribunolo narys, pirmasis ėmėsi kovoti su šituo reiškiniu. Jis pabrėžė tai, 
kad advokatai negali būti tapatinami su šalimis, nors teisme atstovauja kažkuriai 
šaliai, tačiau iš esmės teisėsaugoje atlieka oficialią funkciją. Advokatūra yra viena 
teisingumo mechanizmo organų, teismo elementas, tad įstatymas dėl šalių kalbų 
vartojimo esantis išimtis iš taisyklės, nes „teismo posėdžiai vyksta valstybine kalba, 
tai yra lietuvių“. Vadinasi, šis įstatymas susijęs ir su advokatūra. Tokie buvo teisi- 

niai Janulaičio argumentai. Iš esmės jis kalbėjo: kadangi daugumą gyventojų kalba 
lietuviškai, tai advokatas, kad galėtų patenkinti žmonių poreikius, privalo mokėti 
lietuvių kalbą, o advokatai, sugebėdami iš klientų gauti didžiulius honorarus, taip 
pat turėtų pasistengti ir bent jau suprasti savo klientus bei juos išklausyti. Na, o jeigu 
patys nemato reikalo to daryti ir nesistengia kalbėtis su klientais jų kalba, šių veikla 
visada bus ydinga. Bet kuriuo atveju teismai negali remti apsileidusių advokatų ir su- 
teikti jiems privilegijas kalbėti vietine kalba. Na, be viso to, Janulaitis, jis yra antise- 
mitas (nepaisant to, kad priklauso socialdemokratams), manė, jog reikalavimas, kad 
advokatai kalbėtų lietuviškai, sustabdys žydų išvešėjimą advokatūroje arba bent jau 
privers juos mokytis lietuvių kalbos, kas išeis į naudą daugeliui klientų ir sutrukdys 
rusų kalbos viešpatavimui teismuose. Dėl šios Janulaičio kampanijos Aukščiausiasis 
Tribunolas, atsižvelgdamas į Tribunolo pirmininko Kriščiukaičio pareiškimą, per 
vieną iš susirinkimų paskutinėmis liepos dienomis priėmė nutarimą, kuriuo aiški- 
na Laikinojo įstatymo 16 punktą dėl Lietuvos teismų organizavimo, kad advokatai 
Lietuvos teismuose privalo vartoti tik lietuvių kalbą. Aš pats dalyvavau Tribuno- 
lo posėdyje, kuriame šis nutarimas buvo priimtas, ir už jį balsavau. Mane įtikino 
Janulaičio argumentai, bent jau dėl Kauno ir Marijampolės apskrities teismų. Šis 
Tribunolo nutarimas buvo paskelbtas spaudoje, priimtas teismų žinion ir pradėtas 
taikyti praktiškai. Kur ne kur kėlė abejonių, nes, pavyzdžiui, pats Apygardos teismo 
pirmininkas Kaune kvestionavo jo teisėtumą dėl to, kad Tribunolas, kaip apeliacinė 
institucija, negali pasisavinti buvusio Rusų senato teisių, pastarasis turėjo įgalioji- 
mus išaiškinti įstatymus, ir kad dėl to Tribunolo nutarimas negali teismų varžyti 
įstatymų aiškinimais. Tačiau faktiškai visa teismų praktika pakluso Tribunolo nu- 
tarimui. Nepatiko tai advokatams, nemokantiems lietuviškai, bet jie nieko negalėjo 
padaryti. Jiems teko arba atsisakyti darbo teisme, arba mokytis lietuvių kalbos. 

Niekada nemaniau, kad Tribunolo nutarimas būtų taikomas Vilniaus apylinkių 
teismuose. Čia Janulaičio tezės negaliodavo, nes didžiojoje Apygardos teismo daly- 
je lietuvių kalba nėra daugumos kalba ir, ko gero, dauguma jos net nesuprantama. 
Nors, mano manymu, Janulaičio tezė dėl galiojančių taisyklių yra teisinga, tačiau 
buvau įsitikinęs, kad Vilniaus apskričiai įstatymai bus modifikuojami. Tai pada- 
ryti nėra sudėtinga, nes Laikinojo įstatymo dėl Lietuvos teisėsaugos organizavimo 
Lietuvoje 16 punkte yra pastaba, kad šis įstatymo punktas apima teisinę kalbą ir 
galimybę vartoti vietos kalbas ir gali būti Ministrų tarybos (savarankiškai, be Seimo 
įsikišimo) prireikus keičiamas, tad kartu numato galimybę plėsti vietos kalbų sąvo- 
ką. Buvau įsitikinęs, kad Ministrų taryba tai padarys Vilniaus apskrities teismams. 
Netgi tikėjau, kad Vilniaus apskrityje bus patvirtinta dvikalbė sistema, tai reiškia, 
kad vietos kalbos - lenkų ir baltarusių - bus lygios su lietuvių kalba. 

1920 metų spalio 5 d. 
Antradienis 


Ir vėl neramios žinios. Neramios mintys. Su- 
valkuose vykstanti lietuvių ir lenkų konferen- 
cija pirmomis dienomis nustatė demarkacijos 
liniją ir paliaubas tiktai kairiajame Nemuno 
krante, tai yra Suvalkijoje. Šią liniją nustatyti 
nebuvo sunku, nes å priori jau buvo aiški - tai 
buvo vadinamoji 1919 metų gruodžio 8 dienos 
linija, kurią apibrėžė Antantės Aukščiausioji 


taryba ir dabar patvirtino Tautų Lyga. Na, o 


Lenkų diplomatas (ieiuviui). Geriau sveikas nè neb: 
dyk jadin Vilsiius klausimo, nes aš tuomet galii nebesusivakd 
ir neparodė Ivokslelti su kuoka per galvit 


dešiniajame Nemuno krante demarkacijos li- 
nijos ir paliaubų problema tebėra neišspręsta. Derybos su lenkais. Karikatūra, Garnys, 1928, nr. 5. 
Kiekviena iš šalių Suvalkų derybose pateikė 

savo siūlymus, bet jie skyrėsi. Daugiausiai ginčų kėlė Varėna, kurios lenkai reika- 
lavo sau, bei Varėna-Alytus-Suvalkai geležinkelio linijos; lenkai norėjo gauti teisę 

ja naudotis, nors ta linija eina per Lietuvos teritoriją. Lietuviai nesutiko su lenkų 
siūlymu ir atsakė, kad neįmanoma suderinti su Lietuvos neutralumu, jei lenkai, 
kovojantys su bolševikais, gautų geležinkelio tranzitą per Lietuvos teritoriją. Šioje 
vietoje ginčas įstrigo, tuo tarpu lenkai, atakuodami lietuvius, kovojo ir vis labiau 
artėjo prie Varėnos. Na, o šiandien Lietuvos štabo pranešimas skelbia apie lietuvių 
pasitraukimą iš lenkų užimtos Varėnos. Galima būtų tai laikyti tik įvykdytu faktu 

tų reikalavimų, kuriuos lenkai kėlė Suvalkuose, ir niekuo daugiau, bet kartu su tar- 
nybine žinute, kad lenkai užėmė Varėną, ėmė sklisti versijos, kad lenkai jau užėmė 
Valkininkus, vėliau Rūdiškes ir lenkų patruliai pasirodė net Lentvaryje. Šios versijos 
vėl sukėlė tokias pat nuotaikas, kaip ir prieš savaitę. Kas iš to, kad Suvalkuose vyksta 
derybos, kai jau Tautų Lygos Kontrolės komisija taip nusivažiavo, kad Paderevskis*“ 

su Voldemaru vienas kitam spaudžia ranką Paryžiuje ir teatro scenoje pareiškia: 
nebėra lenkų ir lietuvių konflikto, o Sapiega šaukia, kad lenkai neturi tikslo užimti 
Vilnių ir to nedarys, kai generolas Rozvadovskis““* tai patvirtina. Lenkija sako, kad 
kovoja ne su Lietuva, o su bolševikais ir kad visi ginkluoti lenkų ir lietuvių susirėmi- 


263. Paderevskis Ignacas Janas (Paderewski Ignacy Jan; 1860-1941), pianistas, kompozitorius, 
politikas, 1919 m. sausio 16 d. tapo Lenkijos vyriausybės premjeru ir užsienio reikalų ministru. 
264. Rozvadovskis Tadeušas Jordanas (Rozwadowski Tadeusz Jordan; 1866-1928), Lenkijos 
armijos organizatorius, generolas leitenantas. Nuo 1920 m. liepos 22 d. Lenkijos kariuomenės 
generalinio štabo vadovas, nuo rugpjūčio 18 d. vadovavo Lenkijos kariuomenės veiksmams šiau- 
rėje ir pasiekė esminių laimėjimų mūšiuose prie Nemuno su bolševikais, 


mai yra vien karo su bolševikais epizodai. Iš tikrųjų lenkų karinė vadovybė, matyt, 
visiškai nesiskaito su šiomis diplomatinėmis deklaracijomis, ir kariuomenė vis la- 
biau ir labiau artėja prie Vilniaus! Tad nuotaikos mieste ir vėl buvo nervingos. Žmo- 
nės gyvena su nerimu ir laukimu. Jaučiasi, kad lietuviai įsiutę ir nervingi, bet yra 

apsisprendę nesitraukti iš įstaigų Vilniuje, net jeigu ateitų lenkai. Žydai lenkų bijo 

ir taip pat išgyvena neramias dienas. O liaudies masės gyvena karštligiško ilgesio 

nuotaikomis, kurios įžengus lenkams tikriausiai virstų ekscesais lietuvių atžvilgiu. 
Vilniaus nervingumas jaučiamas ne didesniu miesto sujudimu, bet priešingai - ta- 
riama ramybe, miesto apmirimu tarsi prieš audrą. Gatvės ištuštėja, judėjimas suma- 
žėja ir tik gandai sklando iš namų į namus, versdami žmones būdrauti. Ir vien prie 

laikraščių redakcijų arba pasieniais, kur iškabinti lenkų ir rusų dienraščių numeriai, 
renkasi būriai įvairaus amžiaus, socialinių sluoksnių ir lyčių žmonių, kurie tyliai ir 
susikaupę, nepasitikėdami vieni kitais ir nesidalydami viešai savo mintimis ir spė- 
lionėmis skaito laikraščius nuo pirmos iki paskutinės raidės. Tokia ši diena Vilniuje, 
gandų ir įtempto lūkuriavimo diena. Aišku, teisme visiškas štilis, niekas nedrįsta 

kelti bylų. Tuščiuose teismo rūmuose vieni bedarbiai teisėjai. Manėme, kad nuo pir- 
madienio teisme prasidės didesnis sujudimas, pradės plaukti bylos, nes praėjusios 

savaitės pabaiga, o čia vėl viskas neaišku, nežinia, kas bus rytoj. Po pietų Vilniaus ži- 
nių redakcijoje iš Stadzevičiaus ir Vaclovo Biržiškos sužinojau, jog iš Suvalkų gautas 

tarnybinis pranešimas, kad demarkacijos linija, o kartu ir paliaubos jau nustatytos 

Nemuno dešiniajame krante. Ji eina per Varėną, jos traukinių stotis turi būti len- 
kų pusėje, o miestelis - lietuvių, ir toliau eina link Eišiškių. Lydos kraštuose netoli 
tos vietos, kur šiuo metu vyksta lenkų ir bolševikų kovos, demarkacijos linija dar 
nenustatyta. Tačiau linijos ir taikos iš Gardino pusės nustatymas atneš tam tikrą 
nusiraminimą, nes Vilniui ir vėl nebekyla tiesioginė grėsmė. 

Nemalonios Vilniaus nuotaikos, negera jo padėtis. Ji neapibrėžta, neaiški rytdie- 
na, jausmas toks, tarsi būtum vulkano viršūnėje, iš kurio tuoj ims kilti dūmai. Tai 
be galo vargina ir nemalonu. Kad pagaliau baigtųsi karas ir visi jo nemalonumai! 
Dieve, kaip norisi taikos ir galimybės dirbti kūrybinį darbą, kaip norisi, kad žmonės 
pagaliau liautųsi nekentę vieni kitų, kad liautųsi melavę ir tikėję, jog melu vykdo 
šventą darbą, ir panorėtų gerbti vieni kitus, gyventi ir sąžiningai dirbti. 


1920 metų spalio 6 d. 
Trečiadienis 


Šios dienos laikraščiai rašo, kad Suvalkų susitarimas dėl paliaubų ir demarkacijos 
linijos dar nesibaigė, bet dėl linijos jau susitarta. Lenkų delegacija bendrais bruožais 

priėmė lietuvių siūlytą liniją. Tam tikrų diskusijų dar kelia Varėna, tiksliau Varė- 
nos traukinių stotis, kurios reikalauja lenkai. Tačiau panašu, kad derybos dėl šios 
priežasties neiširs ir paliaubos bus pasirašytos. Naujoji demarkacijos linija palieka 
Merkinę lietuvių pusėje ir eina į Varėną, o iš ten į Eišiškes ir Bastūnus. Panašu, kad 
abi šios vietovės lieka lenkų pusėje. Nuo Bastūnų toliau į šiaurės rytus dėl linijos 
nesusitarta, nes ten jau prasideda lenkų ir bolševikų karinių operacijų teritorija. Tad 
kol kas nėra galimybės lenkų daliniams manu militar?“ įžengti į Vilnių, bent jau tol, 
kol kokios nors komplikacijos vėl neiškils ir šito nepakeis. Laikraščiai rašo: lenkų 
delegacija Suvalkuose pranešė, kad Sapiega specialioje notoje lietuvių vyriausybei 
iškilmingai pareiškė, kad lenkai neina į Vilnių. 

Vakar iš Elizkos sulaukiau žinių apie Papos būklę, šiandien - iš Jakšuko. Tačiau 
jos savaitės senumo. Bet įtariu, kad tokia padėtis yra ir šiandien, nes jei Papos svei- 
kata pablogėtų, jau būčiau gavęs telegramą. Elizka buvo pas Papą Bagdoniškyje per 
šventąjį Mykolą. Aptiko Papą labai mieguistą. Atrodė labai blogai. Ji išsigando ir 
norėjo tuoj pat siųsti daktaro, bet Kazimieras nuramino sakydamas, kad Papa pa- 
prastai dienomis yra mieguistas, užtat naktimis nemiega. Papa pažino Elizką, kelias 
akimirkas pramerkė akis, o šiaip kiaurą dieną miegojo. Vakare pabudęs sužinojo, 
kad Elizka atvežė tortą vardadienio proga, ir paprašė jo paragauti. Elizka jį maitino, 
davė vandens užsigerti, paskui Papa dar pieno paprašė. Tą naktį Papa buvo net at- 
sisėdęs, aišku, nenuleido nevaldomų kojų, bet galėjo kelias valandas išsėdėti. Bijau, 
prasidės kojų gangrena. 

Baigsiu pasakoti apie leidimą advokatams vartoti vietines kalbas Vilniaus apy- 
gardos teisme. Kaip minėjau, Laikinojo įstatymo 16 straipsnio pastaba dėl Lietuvos 
teismų organizavimo leidžia Ministrų tarybai pakeisti įstatymą dėl teisių vartoti 
mažumų kalbas teismuose. Lūkuriavau, o drauge laukė ir kiti, kad Ministrų taryba, 
organizuodama teismus Vilniuje, priimtų gan toli siekiančius atitinkamus pakeiti- 
mus. Tuo tarpu dar būdamas Kaune sužinojau, jog Ministrų taryba šiuo požiūriu ap- 
siribojo tuo, kad leido taikos teisėjams ir tardytojams, nemokantiems lietuvių kalbos, 
rašyti protokolus ir redaguoti rezoliucijas mažumų kalbomis. Apie advokatūrą - nė 
žodelio. Apie kalbas Apygardos teisme - taip pat jokių užuominų. Vadinasi, Apy- 
gardos teismui ir advokatūrai Vilniuje turėjo būti privalomos tos pačios bendrosios 
nuostatos, kurios galiojo Kauno apygardoje, taigi tezė apie advokatūrą, išreikšta Tri- 
bunolo nutartyje, pasilieka galioti ir Vilniuje. To, aišku, nepakako, nes Vilniuje kone 
visa advokatūra būtų eo ipso“““ pašalinta nuo praktikos Apygardos teisme dėl tos pa- 
prastos priežasties, kad niekas iš vilniečių advokatų, išskyrus 2-3 asmenis, nemoka ir 


265. Manu militari (lot.) - ginklo jėga, ginkluota ranka. 
266. Eo ipso (lot.) - tuo pačiu. 

nesupranta lietuviškai. Vilniaus advokatūrai tai būtų buvę pražūtinga, gyventojams 
vėlgi sunku, nes jie netektų teisinės pagalbos teismuose. Tai būtų neteisinga ir kartu 
kenksminga tiek gyventojams, tiek teisingumui, vadinasi, ir valstybei; užuot išnaudo- 
jus specializuotas teisines jėgas, kurių pertekliaus krašte nėra, nacionalizmo vardan 
būtų išmestas visas būrys šaunios advokatūros, ištobulėjusios, naudingos. Drauge 
advokatūroje išliktų skriaudos jausmas ir išaugtų kartėlis vilniečių bendruomenėje. 
Nežinau, ar tas neigiamas pasekmes atsvertų abejotina tokio staigaus ir priversti- 
nio lietuvinimo nauda. Rugsėjo pradžioje Tadeušas Vrublevskis, viešėdamas Kaune, 
prašė audiencijos pas Ministrų tarybos pirmininką Grinių ir užsienio reikalų minis- 
trą Purickį, norėdamas Lietuvos vyriausybei priminti apie būtinybę plačiau Vilniuje 
atsižvelgti į vietos kalbų teises valstybės tarnybose ir ypač teismuose. Taip pat pa- 
teikė apie tai memorandumą vyriausybei. Grinius ir Purickis pasirodė Vrublevskio 
išvadoms palankūs, tuo tarpu teisingumo ministras Karoblis, kuriam Vrublevskis 
taip pat šį klausimą referavo, kategoriškai priešinosi bet kokia forma plėsti mažumų 
kalbų teises daugiau, negu tai jau yra leista Kauno apygardoje, o tai Ministrų tary- 
ba papildomai nutarė taikos teisėjų ir tardytojų atžvilgiu. Jeigu būtume išvažiavę iš 
Kauno į Vilnių, Fridmanas ir aš, du nelietuviai, paskirti į Apygardos teismą Vilniuje, 
būtume norėję mažumų kalbų vartojimo Vilniaus advokatūroje klausimą iškelti pir- 
mame visuotiniame Vilniaus apygardos teismo susirinkime ir būtume tikėjęsi, kad 
tą reikalą būsią galima sėkmingai sutvarkyti, nepaisant formalių Ministrų tarybos 
nutarčių, paprasčiausiai Vilniaus apygardoje nustatant praktiką, kokia buvo taiko- 
ma advokatams Kauno teisme iki tol, kol nutartį priėmė Tribunolas. Kai telegrama 
buvau iškviestas į Bagdoniškį, pirmame Vilniaus teismo visuotiniame susirinkime 
nedalyvavau. Grįžęs į Vilnių, iš Zygmunto Jundzilo sužinojau, jog Vilniaus apygar- 
dos teismas ir pirmininkas Kalnietis kategoriškai reikalauja, kad advokatūra Apy- 
gardos teisme galėtų dirbti išimtinai lietuvių kalba. Fridmanas man tai patvirtino. 
Pabandžiau pats apie tai pasikalbėti su Kalniečiu, bet pasirodė, kad šiuo požiūriu jis 
labai ryžtingai nusiteikęs ir nė kalbėti apie tai nenori, pasiremdamas teisės įstatais, 
Tribunolo nutartimi ir to reikalo aptarimu su ministru Karobliu. Formaliai pagal 
teisės įstatus tuo klausimu dėl Kalniečio pozicijų buvau bejėgis. 


1920 metų spalio 7d. 
Ketvirtadienis 


Laikraščiai skelbia, kad šiandien Suvalkuose tikimasi pasirašyti lietuvių ir lenkų pa- 
liaubas pagal nustatytą demarkacijos liniją. Tautų Lygos Kontrolės komisija stengia- 
si vietoje likviduoti kivirčą, išsiaiškinti ginčytiną Varėnos ir ten vykstančio mūšio 

klausimą ir priversti abi puses paklusti. Taigi, būtų galima tikėtis, kad ginkluotas 
konfliktas greit pasibaigs. Tačiau Vilniuje tvyranti ramybė nepasitiki pati savimi. 
Tarp gyventojų sklinda įvairiausių gandų. Kalbama, kad lenkų kavalerija pasiro- 
džiusi kažkur apie Jašiūnus. Taip pat vis garsiau imama kalbėti apie galimą per- 
nai lenkų armijoje suformuotos lietuvių ir baltarusių divizijos žygį į Vilnių. Tokių 
užuominų pasirodė Vilniaus spaudoje, kas kursto atitinkamus gandus ir spėlionės. 
Be abejo, esama veiksnių, kurie sąmoningai kursto įvairias nerimą keliančias žinias, 
kad tarp gyventojų tvyrotų laukimo ir netikrumo nuotaikos. Joms, beje, Vilniaus 
dirva itin palanki. Regis, tikėtina, kad gali lietuvių ir baltarusių divizija ryžtis akci- 
jai iš išorės, kartu maištaudama iš vidaus. Susidaro įspūdis, kad Vilniaus dar laukia 
įvairūs netikėtumai, kol pagaliau kokia padėtis ims nusistovėti. Tą diviziją sudaro 
vietiniai žmonės, kurie veikiausiai neatsisakys sugrįžti į šalį, bet nesutiks sudėti gin- 
klų ir atsisakyti karinės organizacijos, todėl visai natūraliai gali jiems kilti mintis 
įžengti į šalį ir su ginklu rankoje derėtis su lietuviais. Jeigu pati lietuvių ir baltarusių 
divizija šito nesumanys, ją gali paskatinti tam tikri emigracijos elementai, turėdami 
savo tikslų. Ir jeigu dėl tarptautinės padėties neliks galimybės Vilnių prijungti prie 
Lenkijos, prasidės akcijos, kurių tikslas Vilniui ir Vilniaus lenkams iškovoti atitin- 
kamą teisinę santvarką šalyje. Trumpai tariant, tai, kad Lenkijos ir Lietuvos santy- 
kiai formaliai linksta link paliaubų ir bandymo taikiai spręsti ginčą, dar neapsaugo 
mūsų nuo įvairaus plauko ginkluotų išpuolių, pakurstytų vidaus santykių, o galbūt 
ir nuo pilietinio karo. Galime būti įdomių ir neįprastų įvykių liudininkai, kadangi 
gyvename vulkano viršūnėje. Piktdžiugiška tyla, gatvėse spengianti tyla, būdinga 
pastarųjų laikų Vilniui, nieko gero nežada. Jaučiu, kad minėti įvykiai neprasidės 
šiandien ar rytoj, jiems subręsti dar reikės laiko. Greičiausiai dabar, kai įvykius stebi 
Tautų Lygos Kontrolės komisija, kai kuriamos Lietuvos ir Lenkijos formalios modus 
vivendi prielaidos, o tuo pat metu netoli Vilniaus ir Lietuvos žemių lenkai baigia 
susidoroti su bolševikais, sprogimas dar neįvyks. Jis palauks sau palankaus meto. 
Šiandien gavau vėl Jakšuko laišką, rašytą iš Bagdoniškio spalio 5 dieną. Apie Pa- 
pos sveikatos būklę Jakšukas atsiliepia labai optimistiškai. Sako, Papa labai išrankus 
maistui, kaip tikras gurmanas, skrandis veikia puikiai, atmintis gera, temperatūra 
nepakilusi, tik kalba neaiškiai, nes krentantys dantys (dirbtiniai) trukdo kalbėti. 
Kojos nepūliuoja. Džiugu, kad Papa gali jas sulenkti. Visa tai iš pažiūros atrodytų 
gerai, jeigu ne vienas „bet“, kurio Jakšukas nelaiko pavojingu, o mano nuomone, 
tai tikrasis pavojus, nepaliekantis vilties pasveikti. Kalbu apie žaizdelę, atsivėrusią 
kairėje kojoje, iš kurios gausiai sunkiasi skystis. Beje, koja labai skausminga. Dėl 
šių dalykų mane įspėjo dėdienė Boleslavova Rėmerienė. Kai pasakojau apie Papos 
būklę, ji įžvelgė panašumą su savo vasarį mirusio vyro liga ir įspėjo: jeigu ant Papos 

kojos atsiras dėmė, iš kurios atsivers žaizda ir ims sunktis skystis, vadinasi, prasidės 
vadinamoji šlapioji gangrena, nuo kurios vaistų nėra. Kai mačiau Papą, nebuvo dė- 
mės ir žaizdos, bet Jakšukas ją jau mini. Jis privalo iškviesti gydytoją. 

Dar žodelis dėl mažumų kalbų vartojimo Vilniaus apygardos teisme. Kai atvy- 
kęs į Vilnių kalbėjausi su teismo pirmininku Kalniečiu ir iškėliau šį klausimą, įsi- 
tikinau, kad jis jau buvo tai aptaręs su ministru Karobliu ir tvirtai laikosi pozicijų 
neleisti advokatams vartoti kitų kalbų, išskyrus lietuvių. Buvau nemaloniai nuste- 
bintas, nes supratau: tai ne tik žalos Vilniaus advokatūrą, bet ir prisidės prie tolesnio 
įtemptų santykių aitrinimo. Kartu suvokiau, kad dėl tokio Kalniečio požiūrio mūsų 
su Fridmanu ketinimas iškelti šį klausimą per visuotinį susirinkimą ir sutvarkyti jį 
tam tikro usus? kompromiso būdu nepavyks. Kaune jau galiojantis įstatymas buvo 
išaiškintas taip, kad advokatai negali vartoti vietos maumų kalbų, kadangi įstaty- 
mas nepasikeitė, Vilniuje ir bus taikomas toks, koks galioja Kaune. Pagaliau ir aš 
pats Kaune dalyvavau priimant šią Tribunolo nutartį, kuri taip ir išaiškino įstatymą. 
Taigi Kalniečio požiūris formaliai grindžiamas įstatymu, ir dėl to visuotiniame su- 
sirinkime čia jau nieko padaryti negalima, nes Kalnietis paprasčiausiai neleis, kad 
visuotiniame susirinkime būtų apie tai kalbama, ir formaliai jis bus teisus. 


1920 metų spalio 8 d. 
Penktadienis 


Apie 1 valandą po pietų sėdėjau savo teismo kabinete, kai pas mane su kažkokiu 
reikalu atėjo dėdienė Boleslavova Romerienė, tuo pat metu man atnešė telegramą. 
Šmėstelėjo mintis, kad blogai Papai. Skaitau skubiai atplėšęs. Papa mirė. Mano Tėvas 
mirė! Telegrama nuo Juleko Komorovskio; jis rašo, kad Papa mirė „vakar“, vadinasi, 
trečiadienį, spalio 6 dieną, nes telegrama išsiųsta spalio 7-ąją po pietų. Laidotuvės 
šeštadienį Obeliuose. Nėra abejonių: toji žaizdelė ant kojos, kurią minėjo Jakšukas 
laiške, ir sukėlė mirtį. Matyt, tai buvo gangrena. 

Laidotuvės - rytoj. Iškart išsiunčiau telegramą į Kavoliškį, kad sužinojau šian- 
dien, kad išvažiuosiu iš Vilniaus rytoj ir prašau, labai prašau nukelti laidotuves, kad 
spėčiau parvažiuoti. Nežinau, ar mano prašymas įmanomas, neįsivaizduoju, ar 
mano telegrama spės pasiekti Kavoliškį, ir net nežinau, ar rytoj iš Vilniaus išvažiuo- 
siu. Mat artimiausias traukinys į Kalkūnus išvyksta ryt rytą. Taigi jokiu būdu rytoj į 
laidotuves nespėčiau, nes per tiek laiko vos Kauną ir Radviliškį pasiekčiau. Šiandien 
atsitiko tokių dalykų, kad apskritai nežinau, ar galėsiu vykti į laidotuves, t. y. išvyk- 


267. Usus (lot.) - išbandyto, patirto. 

ti iš Vilniaus. Nuo ankstyvo ryto sklandė neramios žinios, kad lenkai artėja prie 
Vilniaus. Pranešimai kardinaliai skyrėsi. Vieni kalba labai bendrais bruožais, kad 
artėja lenkai, kiti - ir toji versija dažnesnė, - kad ta artėjanti armija nėra reguliarioji 
lenkų kariuomenė, o į Vilnių žygiuoja lietuvių ir baltarusių divizija ar net kažko- 
kios dvi divizijos, kurios atskilo nuo lenkų armijos. Kad ir kas tai būtų - ar tikroji 
lenkų armija, ar kažkokios apsišaukėlės divizijos, - lenkai yra prie Vilniaus. Man 
pasakojo, kad yra už 15 varstų, kiti kalbėjo, kad už 10 varstų. Iš kur artėja - nežinau. 
Galbūt nuo Jašiūnų pusės, nes Lentvario link traukinys dar šiandien vakare į Kauną 
išvažiavo. Šiandien dienraščių pranešimai taip pat neramina. Rašoma, kad lenkai 
pasirodė 30 varstų nuo Vilniaus ir artėja prie Vilniaus, o kartu, kad kažkur Varė- 
nos apylinkėse vyksta reguliarūs mūšiai, taigi gerokai toliau nuo Vilniaus. Taip pat 
kalbama, kad į Vilnių turi atvažiuoti Tautų Lygos Kontrolės komisijos nariai, ir dar 
sako, kad Rygoje planuojama pasirašyti kažkokią preliminarią taikos sutartį tarp 
Lenkijos ir bolševikinės Rusijos. Atrodo, logika būtų tokia: jeigu lenkai oficialiai 
praneša, kad su lietuviais nekariauja ir kad visų veiksmų imasi vien karinių ope- 
racijų su bolševikais skatinami, ir jeigu Sapiega oficialiai ir iškilmingai garantuoja, 
kad lenkai neketina eiti į Vilnių ir stoti su ginklu rankose prieš lietuvius, kad jei- 
gu Suvalkuose lenkų diplomatija drauge su karine delegacija ir lietuvių diplomatija 
sutartinai sugebėjo nustatyti demarkacijos liniją, lenkų žygis į Vilnių Tautų Lygos 
Kontrolės komisijos akivaizdoje ir tuo metu, kai su Rusija turi būti pasirašytos įžan- 
ginės paliaubos, tikrai būtų nerealus. Tačiau gandai ir žinios iš oficialių šaltinių apie 
lenkų artėjimą skambėjo labai kategoriškai. Bet dar ryte padėtis buvo tokia, kaip ir 
kitomis dienomis. Tuo tarpu po 2 valandos lietuviai staiga ėmė panikuoti. Matyt, 
žinios tapo dar grėsmingesnės, nes įsakyta evakuotis. Ministerijos, žinybos, karinės 
įstaigos, įsikūrusios Vilniuje, tarnautojai ėmė pakuotis, krautis į vežimus ir automo- 
bilius daiktus ir bėgti iš miesto. Ne, tiesą sakant, miestas ėmė virti. Tyla virto gar- 
sais. Gatvėse ėmė burtis žmonės. Visur pilna smalsuolių, norinčių pamatyti, kaip 
sprunka lietuviai. Miestas valanda po valandos keičiasi, laukia, kada įžengs lenkai. 
Kada baigsis laukimas ir pasigirs džiaugsmingi ovacijų šūksniai. Žydai neabejingi. 
Jie bijo. Tuo metu, kai tai rašau, yra 7.30 valandos vakaro. Galimas daiktas, šiandien 
naktį lenkai arba tos divizijos užims Vilnių. Ar lietuviai gins Vilnių - nežinau, bet, 
regis, daliniai, kurie žygiuoja į Vilnių, užbėgo lietuvių kariams, veikiantiems fronte, 
už akių. Jeigu šiandien naktį įžengs lenkai, negalėsiu rytoj išvykti, nes lietuvių trau- 
kinys jau nevažiuos. Nežinau, kaip pateksiu į Bagdoniškį, o gal apskritai negalėsiu 
dalyvauti Papos laidotuvėse. Mano butas vėl tuščias, nes kambarius nuomoję lietu- 
viai pabėgo. Pabėgo ir mano tarnaitė Onutė Diržytė į Kauną. Jeigu išvažiuosiu ir aš, 
visi daiktai pasiliks Dievo malonėję. 


327 


1920 metų spalio 9 d. 
Šeštadienis 


10.30 valanda ryto. Esu Vilniuje. Naktį miegojau ant sofos nenusirengęs, kad išaušus 
rytui šokčiau ir bėgčiau į geležinkelio stotį, jei tai bus įmanoma. Miegojau neramiai, 
budriai, kiekvienas pravažiuojančio automobilio garsas mane pažadindavo. Naktis 
buvo rami. Jokių pokyčių. Nesigirdėjo netgi šūvių. Visą naktį blaškiausi: važiuoti ar 
pasilikti. Papos laidotuvės ir turtiniai dalykai Bagdoniškyje verčia ryžtis kelionei, 
juolab kad pasilikęs nelabai turėsiu iš ko gyventi, na, o tuščias butas, kuriame nė 
gyvos dvasios nerasi, ir reikalinga priežiūra visiems mano daiktams, kuriuos čia 
paliksiu - pradedant baldais ir baigiant drabužiais, - verčia pasilikti, juolab kad į Pa- 
pos laidotuves ir taip nieku gyvu nespėsiu. Vis dėlto nusprendžiau bandyti važiuoti. 
Pasiėmiau tik tuos daiktus, kurie tilpo į nediduką lagaminą, ir piniginę. Auštant nu- 
žygiavau į geležinkelio stotį. Ten sužinojau, kad traukiniai nė viena kryptimi neva- 
žiuoja ir apskritai susisiekimas su Vilniumi nutrauktas. Taigi grįžau namo, pasidėjau 
daiktus ir išėjau į miestą ieškoti, kur galėčiau papusryčiauti. Pirmiausia nusipirkau 
ir perskaičiau rytinius laikraščius, kuriuos visi noriai skaito ir dar noriau komen- 
tuoja. Sprendžiant iš laikraščių, padėtis neįprasta. Sutartis tarp Lenkijos ir Lietuvos 
pagal paliaubas žinomu principu ir anksčiau nustatyta demarkacine linija - vakar 
Suvalkuose buvo pasirašyta. Ji įsigalios rytoj, spalio 10 dieną. Tautų Lygos Kontrolės 
komisija tuo tarpu apsiėmė saugoti, kad Suvalkų krašte būtų laikomasi demarkaci- 
nės linijos, ir prižiūrėti visą abiejų šalių neutralų ruožą. Lenkai artėja prie Vilniaus 
nuo Jašiūnų pusės. Tiesa, lietuvių štabo pranešime minima, kad Jašiūnus lietuviai 
atmušė. Šios žinios ir patiems lietuviams reikšmingos, galės pagerinti jų padėtį. Su- 
sidariusią padėtį galima tik vienu būdu paaiškinti: Vilnių puola ne reguliarioji len- 
kų armija, o iš tiesų „lietuvių ir baltarusių divizija“. Krikščioniškoji liaudis Vilniuje 
neskiria tos divizijos nuo lenkų armijos, mano, kad samprotavimai apie diviziją tėra 
tik pasaka, ir nuoširdžiai tiki, kad ateina lenkai. Visa inteligentija įsitikinusi, kad 
tai divizija artėja, o jai įžengus į Vilnių, susikurs ir tuoj pat pasiskelbs savarankiška 
vyriausybė. Tada kalba eitų ne apie tiesioginę lenkų invaziją, o apie Lenkijos ins- 
piruotą perversmą, įvykdytą militaristiškai ir politiškai organizuotų vietos lenkų 
grupuočių. Na, bet pamatysime, kas bus. Ši mįslė turėtų greitai būti įminta. Ryti- 
niuose laikraščiuose buvo rašyta, kad miesto protektoratą apima užsienio tarptauti- 
nių misijų veiksniai ir kad postą miesto gubernatoriaus, valdančio miliciją ir mieste 
stovinčią kariuomenę, ima prancūzų misijos šefas Rebulis*“š, jo pagalbininkai bus 


268. Rebulis Konstantinas (Reboul Constantin), prancūzų armijos pulkininkas, tapęs laikinu 
Vilniaus gubernatoriumi. 

dr. Šaulys ir Tadeušas Vrublevskis. Bet vėliau iš lietuvių girdėjau, kad Rebulis ir al- 
jantai traukiasi iš to pirmojo projekto. Švento Jurgio gatvėje žmonių galybės. Vaikš- 
tinėja, žiūrinėja, komentuoja, stebi, priešais lietuvių komendantūrą ir prancūzų 
misiją stoviniuoja smalsuolių būreliai. Iš sutiktų pažįstamų lietuvių girdėjau, kad 
jų padėtis yra bloga ir kad šiandien lenkai įžygiuos į Vilnių. Vaclavas Studnickis, 
kurį neseniai sutikau ir kuris išdrįso grįžti iš Lenkijos į Vilnių, pėsčias eidamas per 
frontus ir mėnesį išsėdėjęs Kauno kalėjime, rengiasi leisti vienkartinį laikraštėlį; jis, 
savaime aišku, alsuos aneksijos dvasia. 

1130 valanda dienos. Iš labai arti girdėjosi patrankų šūviai. Šūvių serija, paskui 
tyla. Vargšas mano mylimas Papa. Veikiausiai kaip tik dabar jį laidoja. Ne Tau, Tėve, 
tos patrankų salvės, tai spjaudosi broliškoji neapykanta patrankų sviediniais. Esu 
namie. Laukiu. 

1.25 valanda po pietų. Išeinu iš namų pietauti. Mieste tyla. Jokie garsai iš gatvės 
nesklinda. Per langą gatvėje matau paprastus praeivius, pagaliau ir jie labai reti. Šū- 
viai seniai nutilo. Žinoma, niekas nepasikeitė. Jeigu būtų lenkai įžengę, jau girdė- 
čiau sujudimą ir džiaugsmo šūksnius. Žygiuoju gatvėmis, stebiu. 

3.50 popiet. Grįžau į namus. Pietavau „Žorža“ viešbučio restorane. Ten buvo tuš- 
čia. Vėliau užsukau arbatos į „Raudonojo Štralio“ kavinę Švento Jurgio gatvėje. Vi- 
soje salėje sėdėjau vienas. Dar vėliau vaikštinėjau Švento Jurgio gatve, po to užsukau 
pas teisėją Fridmaną, pas kurį pasėdėjau apie pusvalandį. Mieste padėtis kritiška, 
bet kartu ir įdomi. Rebulį atsiuntė trys koalicinės misijos - prancūzų, anglų ir ita- 
lų - ir mieste perėmė valdžią. Tai jau praneša iškabinėti skelbimai, rašyti dviem 
kalbomis - lietuvių ir lenkų. Tuose skelbimuose sakoma, kad Lietuvos valdžia pa- 
lieka miestą ir prašo minėtųjų misijų palaikyti mieste tvarką ir saugumą. Tų misi- 
jų atstovai imasi užduoties ir imasi vadovauti milicijai ir komendantūrai. Lietuvių 
kariai, likę mieste, būtent komendantūros darbuotojai, vykdys tik milicijos pareigas. 
Prancūzijos, Anglijos ir Italijos atstovai perduoda valdžią Prancūzijos atstovui Re- 
buliui. Vilniuje skelbiama apsupties padėtis. Pagal tuose skelbimuose nusakytą tei- 
sinę padėtį reikia suprasti, kad tiek faktinė lietuvių valdžia, tiek karinė lietuvių jėga 
Vilniuje nustojo egzistuoti. Tai reiškia, kad Lietuvos valdžios evakuacija iš Vilniaus 
visiškai įvykdyta. Pasilikusi lietuvių kariuomenė nėra čia jau valstybės ginkluotoji 
jėga; ji buvo neutralizuota, kitaip sakant, negali būti panaudota militaristiniais tiks- 
lais, o miestas turi tiktai policinės valdžios organą Rebulio rankose. Kartu Vilnius 
tapo neutralus ir perėjo į tarptautinio organo faktinę valdžią. Nežinau, ar lietuvių 
komendantas pasiliko. Jeigu taip, vadinasi, ir jis yra pavaldus vykdomasis organas. 
Virš buvusios Lietuvos komendantūros plevėsuoja didžiulės vėliavos - Prancūzijos 
ir Anglijos. Tačiau prie durų vis dėlto kabo ir Lietuvos vėliavos. Iš prokuroro Rimšos, 

kuris pasiliko Vilniuje ir kurį sutikau gatvėje, girdėjau, kad nauji Vilniaus ponai, 
trijų didžiųjų valstybių atstovai, perdavė prie Vilniaus artėjantiems lenkams ar tai 
„divizijai“ ultimatumą, draudžiantį jiems įžygiuoti manu militari į Vilnių. Šiaip ar 
taip, atrodo, kad tarptautiniai Vilniaus valdovai pradėjo derėtis su artėjančiaisiais. 
Matysime, kas bus toliau. O gal išvis Vilnius visą pereinamąjį tarpsnį bus neutralus 
ir liks tarptautinėje valdžioje, panašiai kaip Klaipėda? Mieste vis labiau plinta įsiti- 
kinimas, kad tai ne lenkų kariuomenės maršas į Vilnių, bet lietuvių pilietinio karo 
genezė su Lietuvos lenkais, o gal net jų tarpusavio santykių genezė ir, duok Dieve, 
kad Kauno Lietuva susitartų su Vilniaus Lietuva. Kad ir kas tai būtų, nors ir tikrasis 
karas, geriau tai būtų vidaus reikalas negu tikroji Lenkijos invazija. Miesto gatvėse 
matyti nepaprastai daug kareiviško amžiaus jaunimo. Tai juo įdomiau, kad iki šiol 
erzino būtent tokio jaunimo gatvėse stoka. Manau, tai vietinių lenkų organizacijų 
partizanai. 

Prieš temstant, kai dar buvau pas Fridmaną, ir man sugrįžus namo kažkurį lai- 
ką įvairiose miesto vietose retkarčiais girdėjosi intensyvus susišaudymas. Girdėjo- 
si šautuvų, kulkosvaidžių pliūpsniai, sproginėjo rankinės granatos. Žmonės kalba, 
kad tai partizanų veiksmai. Iš išorės niekas iki tolei į miestą neįžengė. 

5.40 vakaro. Jau pusvalandį spengia tyla. Šūviai nuščiuvo. Gatvės ištuštėjo, gy- 
ventojai... Kokia naktis ateis? 

7 valanda vakaro. Mieste mirtina tyla. Greit eisiu gulti. Miestiečiai kalba, kad čia 
jau esą „legionai“. Bet tai tik bobelių virėjų, gyvenančių mūsų name, žinios. Negaliu 
jų patikrinti, nes pavakariop neišlindau į miestą, bet ir tos virėjos taip pat veikiau- 
siai niekur neišėjo. Žiūrėsim, kas bus rytoj. 


1920 Metų spalio 10 d. 
Sekmadienis 


8.25 ryto. Naktis praėjo ramiai. Tiesa, šią naktį miegojau kaip užmuštas, nė karto 
nepabudau, bet manau, kad jeigu būtų šaudoma, būčiau pabudęs ir tai girdėjęs. Pa- 
miestiečių judėjimas. Manau, lenkų kariuomenės mieste nėra, nes judėjimas būtų 
kitoks. Greit eisiu į miestą ir ten pasižvalgysiu. Švento Jurgio gatvėje tikra naujienų 
turgavietė - virėjų ir sargų. Ai, greičiau ten ne žinios, o aistringi gandai sklinda. 
Sugrįžau iš miesto tik 430 valandą po pietų. Lenkai jau čia. Lenkai Vilniuje. 
Pasirodo, jie čia nuo vakar, nuo 4 valandos po pietų, kai girdėjosi šūviai. Kadangi 
vakar per tą šaudymą grįžau namo ir net iki šios dienos niekur neišėjau, tai nieko 
ir nežinojau apie įvykusį faktą. Sakoma, kad įžygiuojančius lenkus pasitiko civilių 


330 


gyventojų ovacijos, kareiviams buvo teikiamos gėlės ir t. t. Pasitvirtina spėlionės, 
kad čia ne tikroji lenkų armija, o vadinamieji „kresų“ daliniai, kaip lietuvių ir bal- 
tarusių divizija, ir kiti, kurie formaliai atsiskyrė nuo lenkų armijos, surengė tariamą 
maištą ir išžygiavo savo valia į Vilnių. Vyriausiasis tų karių vadas, militaristinio 
užmojo vykdytojas yra generolas Želigovskis; jis apsišaukė Vidurio Lietuvos ka- 
riuomenės vyriausiuoju vadu. Apskritai visas renginys atseit siekiąs sukurti naują 
valstybinę formuotę, pavadintą Vidurio Lietuva. Politinė to valstybinio embriono 
atstovybė yra „Laikinoji valdančioji komisija“, į kurios sudėtį įeina p. p. Vitoldas 
Abramovičius, Aleksandas Zaštautas (!), Babickis, Šopa (Szopa) ir advokatas Engelis. 
Gatvėse išklijuoti Valdančiosios komisijos pranešimai. Dieną mačiausi ir kalbėjausi 
su keliais asmenimis, atvykusiais su naujais svečiais, visų pirma su Viktoru Von- 
sovičiumi, Aleksandru Zaštautu ir Konstantu Gordzialkovskiu (Konstanty Gor- 
dzialkowski). Viktoras Vonsovičius, tas pat, su kuriuo kitados bičiuliavausi Legi- 
onų I pulko I kompanijoje ir viešėjau Ščipiorne ne poilsio tikslais, tas pat, kuris iki 
šių metų liepos buvo lenkų ryšininkas Kaune, atvyko čia, kaip sakosi, atsitiktinai; 
buvo tariamai pasiųstas į Lydą atlikti kažkokius likvidacinius veiksmus lietuvių ir 
baltarusių divizijoje. Jis nieko nežinojo apie rengiamus planus, divizijos Lydoje jau 
neaptiko, nes tuo tarpu ji jau buvo išžygiavusi į Vilnių, kur ją pasivijo; čia lenkų ka- 
riuomenės vadovybės pavedimu privalo atlikti tą formalią likvidaciją. Tikina, kad 
neturi nieko bendro su šituo užmoju. Vonsovičius kažką pliurpė apie visą „Vidurio 
Lietuvos“ politinį karinį užmojį, pasakojo apie Mariano Koscialkovskio, Prystoro 
dalyvavimą, daug plepėjo, kaip visada chaotiškai ir epizodiškai. Iš viso jis nelabai 
orientuojasi politinėse vyksmo paslaptyse. Aleksandras Zaštautas glebėsčiavosi su 
manimi labai nuoširdžiai, kai susitikome gatvėje, o kai išsakiau nuostabą, kad jis 
dalyvauja tokiame išpuolyje, ėmė teisintis, jog ilgai svyravo, kol pagaliau įsitikino: 
kito kelio nebėra ir šitaip ryžosi pasiaukoti. Jis suvokia, kad, ko gero, susidėjo ne su 
pačia tinkamiausia kompanija ir gal net bus pralaimėtojas, kaip sakė, suteptas, jeigu 
laimės veiksniai, priešingi jo siekiams. Su Zaštautu mane kitados siejo glaudžiausi 
idėjiniai ryšiai, jis išsakė karščiausią norą pasikalbėti apie tą reikalą, bet ne šiandien, 
kada nors, mat labai skubėjo. Jo, Valdančiosios komisijos nario, laukė dar begalės 
darbų. Daugiausia informacijos suteikė man Konstantas Gordzialkovskis, mano se- 
nas kolega ir bičiulis iš Paryžiaus laikų. Jį čia atsiuntė kažkokia Rytinių žemių kon- 
federacija*“? kaip ryšininką ar panašiai pas generolą Želigovskį. Taigi jis sako: tasai 
užmojis formaliai remiasi vadinamųjų „kresų“ dalinių karinio maišto principais, 
jie savanoriškai Želigovskio vadovaujami atsiskyrė nuo lenkų armijos, nužygiavo 


269. Rytinių žemių konferencija. 

į Vilnių ir sudarė materialų pagrindą „Vidurio Lietuvai“. Aferos autoriai traktuoja 
„Vidurio Lietuvą“ kaip savaiminį kūrinį, esantį tarp buvusios (iki šių metų liepos 
mėnesio) lenkų ir lietuvių demarkacinės linijos ir sienų rytuose, pripažintų Rusi- 
jos Lietuvai bolševikų ir lietuvių taikos sutartimi. Jie pasiryžę užkariauti ir užimti 
visą plotą ir tęsti savarankišką valstybinę organizaciją. 
Jie sieks ten sušaukti Įstatymų leidžiamąjį seimą, kuris 
galbūt galės sueiti į kontaktus ir sandėrius tiek su Kau- 
no Lietuva, tiek su Lenkija. Pagaliau jau dabar „Vidurio 
Lietuvos“ valdančioji komisija nusiuntė į Kauną notą, 
teigdama, kad etnografinėse ribose nerodo tautinei Lie- 
tuvai jokių priešiškų kėslų, pripažįsta jai teisę gyvuoti 
savarankiškai ir siūlo pradėti derybas tuo pagrindu, kad 
Kauno Lietuva pripažins tokias pačias teises ir Vidurio 
Lietuvai. Taip pat nusiųsta nota ir Lenkijos Respublikos 
vyriausybei, jog oficialiai skelbiama apie susiformavu- 
sią Vidurio Lietuvos vyriausybę. To renginio autoriai iš 
bolševikų Rusijos tikisi dėsinteressement dėl šių įvykių 
ir jėgų išsidėstymo regione, kurį užleido Lietuvai. Ti- 
kisi, kad bolševikų Rusija, pagaliau Lenkijos sumušta ir 
išsekinta, nenorės kištis į tai, kas vyks jos Lietuvai už- 
leistose teritorijose, o intervencijai net ir neišdrįs, nors 


preliminari taika ir bolševikų paliaubos su Lenkija jau 


Generolas Liucjanas Želigovskis. Rygoje pasirašyta. Tai formaliai bolševikams atriša ran- 


Reprodukcija iš Wilno i ziemia Wileńska. Zarys mono- 
graficzny. T. 1, Wilno, 1930, s. 24. J. Bulhako nuotr. 


kas laisvai elgtis, vis dėlto jie baiminsis, kad aktyviai 
įsikišus į šiuos reiškinius, vykstančius Lietuvos teritori- 
joje, Lenkija stos už „Vidurio Lietuvos“ reikalus ir smogs Rusijai. Lenkijos atžvilgiu 
Vidurio Lietuvos klausimas formaliai ir tariamai remiasi kariniu „sąmyšiu“, bet iš 
tikrųjų ji palaiko slaptus ryšius su tokiais veiksniais, kaip Belvederis (Pilsudskis) ir 
Sapiega (ryšininkas tarp Belvederio ir akcijos, arba Vidurio Lietuvos „maišto“, yra 
Aleksandras Prystoras, besąs čia), o Lenkijos tautinei demokratijai, taip pat tokiems 
Lenkijos vyriausybės veiksniams, kaip kabineto pavaduotojas Dašynskis (Daszyns- 
ki), veikiausiai apie tokį užmojį nebuvo ir pranešta, todėl juos šie įvykiai užklupo. 
Lenkų karinė vadovybė, kaip ir lenkų diplomatijos galva Sapiega, yra prikišę savo 
nagus. Taigi šis reikalas iš tiesų yra vienas lenkų politikos poslinkių; lenkai for- 
maliai nusiplauna rankas ir atseit nieko apie tai nežinodami tuo pat metu pasirašo 
Suvalkuose paliaubų ir demarkacinės linijos su Lietuva sutartį - tai daro viešai Tau- 
tų Lygos Kontrolės komisijai apmulkinti. Toji Komisija suvažiavo šiandien į Vilnių. 

Kiek žinau iš Gordzialkovskio, tos Komisijos nariai, pirmą kartą susitikę su Želi- 
govskiu, labai uoliai užsipuolė už šią akciją ir pareiškė, kad tokia Lenkijos insceni- 
zuota afera geruoju nesibaigs ir kad Tautų Lyga surasianti būdų akcijai sutramdyti, 
pritaikydama Lenkijai neatidėliotiną blokadą. Į tai Želigovskis turėjęs atsakyti, kad 
Vidurio Lietuvai nerūpi, kokių priemonių prieš Lenkiją imsis Lyga, nes Lenkija ir 
Vidurio Lietuva - du skirtingi dalykai. Gordzialkovskis teigia, kad Tautų Lygos ko- 
misija buvo apstulbinta ir užklupta tokio skandalo, kurį sukėlęs maištas. Abejoju, 
kad Komisija būtų buvusi taip prastai informuota ir tokia naivi, [...] žinių apie tai 
galėjo, kad iš tikrųjų tai yra Pilsudskio ir Sapiegos inspiracija. Tai žino net eiliniai 
mirtingieji ir žvirbliai ant stogų čirškia. 


1920 Metų spalio 11 d. 
Pirmadienis 


Ryte svarsčiau galimybę išvykti iš Vilniaus. Reikalas tas, kad koalicinės misijos 
atstovai - prancūzai, anglai ir italai - važinėja iš Vilniaus į Kauną, kadangi „Vi- 
durio Lietuvos“ vyriausybės nepripažįsta, ir ima su savimi visus Vilniuje likusius 
Lietuvos tarnautojus, kurie nori išvažiuoti. Turi būti paskirtas specialus traukinys, 
kuris paims išvažiuojančiuosius. Todėl rytą prancūzų misijos būstinėje Švento Jur- 
gio gatvėje prancūzų karininkas su lietuvių karininku, paskirtu tai misijai ir besi- 
naudojančiu eksteritorijų privilegijomis, surašinėjo visus norinčius išvykti lietuvių 
tarnautojus. Dėl viso pikto užsiregistravau ir aš, bet 3 valandą nenuėjau leidimo, 
nes apsisprendžiau dar pasilikti. Nors dėl to, kad turėjau skubėti į Bagdoniškį, ir 
dėl to, kad neturėjau pinigų pragyventi Vilniuje, būčiau turėjęs skubėti sprukti iš 
čia, pasitaikius tokiai progai, kuri vėliau gali ir nepasitaikyti, mane su Vilniumi 
saisto butas ir mano daiktai, kurių palikti čia be globos nedrįstu. Galiausiai kažkaip 
sugebėsiu suktis ir bent prižiūrėsiu butą bei daiktus. Tik tada, kai pavyks surasti 
tikrus nuomininkus, tokius, kuriems galėčiau patikėti daiktus pagloboti, galėsiu iš 
čia išvykti, o per tą laiką gal ir padėtis paaiškės. Pagaliau artimiausiu laiku stebėti 
visą Vilniaus padėtį bus savaime įdomu. Vakar mieste žmonės kalbėjo, kad naujoji 
valdžia nusprendė internuoti visus lietuvių tarnautojus, kurie iki šios dienos neap- 
leido Vilniaus. Šiaip jau nesupykčiau, jei mane internuotų, tegul, vieno dalyko bi- 
jočiau, kad galimos kratos atveju neaptiktų ir neatimtų mano dienoraščių, kuriuos 
taip rūpestingai rašau jau dešimtį metų. Visus juos atvykęs į Vilnių atsiėmiau iš 
Vrublevskio bibliotekos, kur jie buvo iki pavasario saugomi. Tačiau Zaštautas, Vi- 
toldas Abramovičius, Konstantas Gordzialkovskis tikina, jog net kalbos negali būti 
apie tai, kad būsiu sulaikytas. Žinoma, jie, kaip ir kiti veikėjai, ir naujos valdžios 

gynėjai, kalbina pasilikti ir dirbti, stiprinti „kresišką“ sparną prieš aneksines sroves. 
Apie jokį bendradarbiavimą su jais ir kalbos būti negali jau vien dėl to, kad niekados 
neprikišiu nagų prie idėjos, kuri pradėta įgyvendinti pilietiniu karu, antra - dėl to, 
kad ta idėja netikiu, laikau ją sumauta ir smerktina, nors tikiu gerais ketinimais 
tokių žmonių, kaip V. Abramovičius, Zaštautas, Gordzialkovskis, - tikiu jų gerais 
norais, o ne pačia idėja. 

Tai, ką vakar rašiau remdamasis Gordzialkovskio ir kitų žodžiais apie „Vidu- 
rio Lietuvos“ kūrėjų reikalavimų prigimtį, iš tiesų susiję tik su vienu to judėjimo 
ir jo veikėjų sparnu, būtent „krajovcų“. To sparno atstovai iš tiesų geidžia sukurti 
Lietuvą ir tiki, kad jų kelias dabartinėmis sąlygomis yra vienintelis sėkmingas, 
išspręsiantis Lietuvos valstybingumo problemą tokiu būdu, kuris patenkintų ne 
tik lietuvius ir Kauną, bet ir Lietuvos lenkus bei Vilnių. Jie teigia - aišku, labiau- 
siai tai pabrėžia Vitoldas Abramovičius, - kad kai lietuviai (taigi Kauno Seimas ir 
vyriausybė) pajaus šios pusės jėgą, tik tuomet suminkštės ir sutiks tartis, nenorė- 
dami prarasti Vilniaus, ši sutartis išlaikys teisingą Vilniaus ir Lietuvos lenkų po- 
ziciją valstybėje. Lietuvos valstybei tai suteiks stiprumo, kurio niekuomet nebūtų, 
jeigu lietuviai Vilnių užvaldytų mechaniškai. Kiek žinau, ši V. Abramovičiaus 
koncepcija yra artimiausia Pilsudskio koncepcijai. Konstantas Gordzialkovskis 
yra dar palankiau nusiteikęs Lietuvos atžvilgiu. Šiandien ilgokai su juo kalbėjausi 
ir prispaudęs prie sienos kamantinėjau, ko gi jie iš tikrųjų siekia. Aš papasakojau, 
kokia buvo Lietuvos valdžia Vilniuje, o jis tada ėmė konkrečiau kalbėti apie rei- 
kalavimus ir tikslus. Savo akcijos nesiejo su dabartiniu Lietuvos valstybingumu 
ir teigė: jeigu dabartinėse lietuvių Seimo rinkimų taisyklėse į rinkimų proporcin- 
gumo sistemą būtų įrašyta pataisa, kad iš įvairių balsavimo apygardų būtų leista 
sumuoti vadinamuosius balsų likučius, tai mažumoms leistų gintis, kad nebūtų 
naudojamasi balsų daugumos teise, tai jis, Gordzialkovskis, su viskuo kitu būtų 
sutikęs. Tiesą sakant, netekau amo. Kaip dėl tokio neesminio dalyko galima imtis 
kraštutinių priemonių, pateisinti savo avantiūrą ir sukelti pilietinį karą! Garbės 
žodis, nesuvokiama. Tai rodo, koks chaosas tvyro tų žmonių mintyse ir visuose 
jų užmojuose. „Krajovcų“ sparnas šiame skandale, nors dabartinėje valdančiojo- 
je Komisijoje, ko gero, sudaro daugumą (V. Abramovičius, Zaštautas ir veikiau- 
siai Bobickis???) ir nors remiasi galingų inspiratorių, pirmiausia pačiu Pilsudskiu 
priešaky, idėja (čia yra ir visos aferos visagalis Prystoras, asmeniškas Pilsudskio 
bičiulis, kuris figūruoja kaip „ryšininkas su Belvederiu“, nors jo vaidmuo ne ofi- 


270. Bobickis Leonas (Bobicki Leon), gen. L. Želigovskio kariuomenės pulkininkas. Šioje Komi- 
sijoje laikėsi nuostatos, kad Lenkijos-Lietuvos federacija neįmanoma, ir pasisakė už visišką ir 
realų „Vidurio Lietuvos“ savarankiškumą, buvo inkorporacijos į Lenkiją priešininkas. 

cialus ir ne viešas, bet bene daugiau reiškia jis pats vienas visoje toje akcijoje negu 
penkiagalvė valdančioji Komisija ir generolas Želigovskis), vis dėlto tas sparnas 
minėtajame judėjime sudaro mažumą. Antrą sparną sudaro aneksininkai, turin- 
tys vieną vienintelį tikslą: prijungti Vilnių prie Lenkijos, ir jokios Lietuvos - nei 
Vidurio, nei kokios kitos - visiškai netoleruoja. Jiems šis skandalas tėra priemonė 
tikslui pasiekti, tik būdas nenusikalsti įstatymui. Seimas Vilniuje, sušauktas tik iš 
„Vidurio Lietuvos“, tėra, jų manymu, vien paslėptas plebiscitas, priemonė paskelb- 
ti „liaudžiai“ aneksiją. Apie tą sparną, apie trintis ir nuomonių skirtumus šiame 
skandale pakalbėsiu rytoj. 

Kita vertus, dėl daugelio požiūrių tas „Vidurio Lietuvos“ užmojis taip atrodo. 
Jeigu tik Koalicija arba Tautų Lyga atkirstų jį nuo Lenkijos, nuo iš ten plaukiančių 
pinigų, šaudmenų ir žmonių, manau, be didesnių pastangų iš išorės, šis skandalas 
pasibaigtų katastrofa. Tuo tarpu tolesnė skandalo eiga vilnietiškoje dirvoje dar ne- 
susiklostė. Be pirmųjų vakarykščių atsišaukimų, šiandien nieko nauja nebuvo pa- 
skelbta, kadangi šiandien pirmadienis, tai ir laikraščių nebuvo. 


1920 metų spalio 12 d. 
Antradienis 


Svarbiausias mano informacijos šaltinis apie „Vidurio Lietuvos“ „sukilėlių“ žings- 
nius ir ketinimus yra Konstantas Gordzialkovskis; su juo dažnai susitinku gatvėje 
arba kavinėje. „Federalistų sąjungos“ deleguotas į generolo Želigovskio pašonę ir 
palaikantis su juo, Prystoru, ir valdančiąja Komisija nuolatinį ryšį, Gordzialkovskis 
viską puikiai žino. Regis, šiandien Gordzialkovskis išvažiuoja į Varšuvą, todėl kurį 
laiką man neteiks informacijos, bet turėsiu žinių iš kitų šaltinių, pavyzdžiui, Zaš- 
tauto ir kitų. Taigi šiandien ryte iš Gordzialkovskio sužinojau, kad jau yra nustatyta 
„Vidurio Lietuvos“ Laikinosios vyriausybės sudėtis. Ministrų portfelius turi gauti: 
Vitoldas Abramovičius - vidaus reikalų, Ježis Ivanovskis*", vienas iš keturių istorinių 
brolių Ivanauskų, buvęs Moračevskio (Moraczewski) ir vėliau Paderevskio kabinetų 
ministras Lenkijoje - užsienio reikalų, Vaclavas Ivanovskis*"*, minėtojo tikrasis bro- 
lis, baltarusis - tiekimo, Stanislavas Koscialkovskis* — švietimo, Achmatovičius?, 


271. Ivanovskis Ježis (Iwanowski Jerzy; 1878-1965), inžinierius, lenkų visuomenės ir politikos veikėjas. 
272. Ivanovskis Vaclavas (Iwanowski Wacław; 1880-1943), publicistas, leidėjas, baltarusių visuo- 
menės ir politikos veikėjas. 

273. Koscialkovskis Stanislavas (Košcialkowski Stanistaw; 1881-1960), istorikas, Vilniaus Stepo- 
no Batoro universiteto profesorius. 

274. Achmatovičius Aleksandras (Achmatowicz Aleksander; 1865-1944), teisininkas, visuome- 
nės ir politikos veikėjas. 

Lietuvos totorius, teisininkas, rusų laikų senatorius, vėliau kurį laiką minis- 
tras „Krymo Respublikoje“, vėliau Apeliacinio teismo teisėjas Vilniuje Lenkijos 
okupacijos laikais - teisingumo, Taraškevičius?", baltarusis, neatsimenu, kokį 
portfelį, Aleksandras Zaštautas - viešųjų darbų, Antonis Jankovskis*“ — finan- 
sų, pagaliau Šopa“? ir Engelis? - neatsimenu šių dviejų portfelių. Atrodo, kad 
jau visi. Apie šią kabineto sudėtį žinau tik asmeniškai ir neoficialiai. Iki šiol ka- 
binetas nebuvo paskelbtas. Gali būti, kad ši sudėtis dar pasikeis. Premjeras kol 
kas nepaskirtas. Pasak Gordzialkovskio, didelį norą tapti premjeru rodo Vitoldas 
Abramovičius, bet su jo kandidatūra nesutinka Pilsudskis ir mano, kad Vitoldas 
Abramovičius pernai būdamas Vilniaus miesto burmistru pasirodė nesumanus 
ir „neišlaikė egzamino“. Tai naujas įrodymas, kad visa „Vidurio Lietuvos“ „maiš- 
to“ afera yra glaudžiai susijusi su Pilsudskiu, kad jis valdo ir tarpininkaujant 
Prystorui kuria net smulkiausias jos detales. Siūloma kabineto premjeru kviesti 
p. Restytutą Sumoroką*", žmogų nepartinį ir visuotinai labai gerbiamą. Tiktai 
bėda, kad Sumoroko nėra Vilniuje, jis vieši kažkur Lydos ar Ašmenos apskrities 
kaime ir patys iniciatoriai abejoja, ar jis norės šio posto. Mane labai nuliūdino 
žinia, kad Stanislavas Koscialkovskis turi dalyvauti toje vyriausybėje. Tai apo- 
litiškas žmogus, labai taurus, tylus, didžiai vertingas kultūros darbuotojas. Jis 
vienas iš tų Vilniaus lenkų, kurie sąžiningai stovėjo Lietuvos valstybingumo 
pozicijose ir pelnė nuoširdų lietuvių pasitikėjimą. Lietuvos vyriausybė jį buvo 
paskyrusi Lietuvos lenkiškų mokyklų generaliniu inspektoriumi. Jeigu ir tokie 
žmonės imsis dalyvauti „Vidurio Lietuvos“ skandale, kuris skaudžiausiai smo- 
gia Lietuvos valstybingumui, tai kuriuo gi lenku galės vėliau pasiremti lietu- 
viai ir pagaliau kuriais žmonėmis galės būti grindžiama taip žiauriai šiuo metu 
įtempta lietuvių ir lenkų susitarimo ir bendro gyvenimo kultūra šalyje? Toji su- 
sitarimo ir bendradarbiavimo idėja, kaip gležnas augalas, ką tik buvo pradėjusi 
dygti Vilniuje iš abiejų šalių negausių geros valios žmonių pastangų. Jai smogė 
„Vidurio Lietuvos“ afera, ir dabar bus labai sunku atsigauti, o toks faktas, kaip 


275. Taraškevičius Bronislavas (Taraszkiewicz Bronislaw; 1892-1938), mokytojas, kalbotyri- 
ninkas, vertėjas, baltarusių visuomenės ir politikos veikėjas, vienas iš baltarusių ortografijos 
kūrėjų. 

276. Jankovskis Antonis (Jankowski Antoni; 1881 (1882?-1941), lenkų visuomenės ir politikos 
veikėjas. 

277. Šopa Teofilis (Szopa Teofil), inžinierius, dalyvavo įgyvendinant A. Vivulskio Trijų kryžių ir 
ER E i iosiaL širdies bažnyčios projektus. 

278. Engelis Mečyslavas (Engiel Mieczysław; 1890-1953), advokatas, Vilniaus lenkų tautiškai ka- 
talikiškos orientacijos visuomenės ir politikos veikėjas. 

279. Sumorokas Restytutas (Sumorok Restytut; 1854-1929), teisininkas, buvo pirmasis lenkų 
Apeliacinio seimo pirmininkas. 

„Vidurio Lietuvos" Laikinoji valdančioji komisija. Srebrakowski A. Sejm Wileński 1922 roku. Idea i jej realizacja. 
Acta Universitatis Wratislaviensis No 1363. Historia XCIX, Wrocław, 1995, il. 5. 


Stanislavo Koscialkovskio šliejimasis prie šios aferos, tik apsunkina tarimosi gali- 
mybes ateityje. Veikiausiai Koscialkovskis mano, kad priėmęs švietimo ministro 
portfelį prisidės prie kultūros gaivinimo ir įneš savo indėlį į ją, kad šis žingsnis 
nebus politiškas, bet vis dėlto pats dalyvavimas vyriausybėje jau yra politika. Tame 
kabinete, be lenkų daugumos, yra totorius Achmatovičius ir du baltarusiai - Va- 
clavas Ivanovskis ir Taraškevičius. Baltarusiai atvažiavo į Vilnių drauge su „vidu- 
rio lietuvių“ armija ir valdančiąja Komisija; abu jau ilgesnį laiką priklauso lenkiš- 
kosios orientacijos baltarusių aktyvistų grupei. Vaclavas Ivanovskis yra sumanus 
organizatorius ir turi gerą galvą. Visame kabinete jis būtų vienas iškiliausių vyrų. 
Tačiau vakar su juo pasikalbėjęs supratau, kad jis labai abejoja, ar šis užmojis yra 
veiksmingas, ir labai blaiviai žiūri į įsiviešpataujančias aneksijos tendencijas tame 
„Vidurio Lietuvos“ užmojyje. Iš Antonio Luckevičiaus žinau, kad tautinė vietos 
baltarusių organizacija oficialiai laikosi visiško neutralumo dėl šios naujos padė- 
ties ir dėl Ivanovskio bei Taraškevičiaus įstojimo į „Vidurio Lietuvos“ vyriausybę; 
jie į vyriausybę eina tiktai savo asmenine atsakomybe. Kadangi padėtis dar neaiš- 
ki ir Vidurio Lietuvos aferos galimybės nėra šimtaprocentinės, baltarusiai oficia- 
liai įsitraukti nenori, kad iš anksto nesusikompromituotų prieš Lietuvos valsty- 


bę, jeigu jos vyriausybė grįžtų į šią krašto dalį, nepaisant fakto, kad jų požiūris į 

Lietuvos vyriausybę yra blogas ir kad ginčas su Lietuvos vyriausybės ministru Se- 
maška galutinai supriešino juos su lietuviais. Savo neutralumą dėl „Vidurio Lietu- 
vos“ aferos tautinė baltarusių komiteto delegacija vakar pranešė prancūzų misijos 
šefui prie Lietuvos vyriausybės Rebuliui prieš jam išvykstant į Kauną. Bet iš esmės 
tasai baltarusių neutralumas yra vien diplomatijos ir įžvalgumo aktas. Jie tarėsi su 
Ivanovskiu ir Taraškevičiumi ir drauge sutarė, kad tiedu stotų į vyriausybę savo 
atsakomybe. Kaip ir kiekviena silpna tautelė, negalinti pasikliauti savo jėgomis, bal- 
tarusiai apsidraudžia iš visų pusių ir kabinasi už kiekvienos stiprios šalies, visur 
turėdami savo patikėtinius, veikiančius savo nuožiūra. 

Pasak Gordzialkovskio, iš naujųjų „ministrų“ tik trys - Šopa, Engelis ir Jankovs- 
kis - nepriklauso „krajovcams“, kitaip sakant, tiems, kurie siekia stiprinti Lietuvos 
valstybę. Iš jų Šopa ir Engelis palaiko aneksijos idėją. Jų manymu, ta „Vidurio Lie- 
tuvos“ afera yra tiktai metodas, padiktuotas sąlygų, ir vis dėlto ją reikia vykdyti iki 
Vilniaus įjungimo į Lenkiją. Šopa net siūlė pavadinimą „Baltlenkija“ vietoj „Vidurio 
Lietuva“, bet su tuo nebuvo sutikta. Neaiškiu ir abejotinu „lietuvių krajoviškumu“, 
kitaip sakant, „aneksijos prie Lenkijos“ klausimu, Gordzialkovskis laiko taip pat 
Ježį Ivanovskį, bet jis guodžiasi, kad tas silpnavalis žmogus pasiduos dominuojan- 
čiai srovei. Gordzialkovskis, remdamasis kabineto sudėtyje esančia gausia „krajov- 
cų“ persvara, mano, kad „krajovcų“, kitaip sakant, tariamai lietuvių valstybingumo, 
kryptis naujosios vyriausybės ir visos „Vidurio Lietuvos“ akcijos kryptis yra užti- 
krinta. Naivuolis! Jam regis, kad kokių nors judėjimų istoriją ir kryptis lemia vien- 
minčių susibūrimas, o ne aplinkos prigimtis ir siekiai, kuriais judėjimai grindžiami 
ir kuriais tie žmonės grindžia savo veiklą. „Vidurio Lietuvos“ kabineto sudėtis turės 
labai mažą įtaką tam tikro reiškinio prigimčiai ir krypčiai. 


1920 Metų spalio 13 d. 
Trečiadienis 


Rytą buvau lietuvių Šv. Mikalojaus bažnytėlėje, gedulingose mišiose ir vėliau šešta- 
dienį Vilniuje žuvusių lietuvių karių palaikų palydose. Juos nušovė miestą užiman- 
tys, guasi sukilėlių arlekinų daliniai. Ant katafalkų užkelti du balti mediniai karstai, 
papuošti baltomis gėlėmis ir žaliais vainikais. Valdžia leido vietos lietuviams pa- 
laidoti jų palaikus. Vieno žuvusiųjų pavardė - Šliūpas, antrojo pavardė nežinoma. 
Šv. Mišios buvo laikomos 8 valandą ryto. Atėjau prieš 8, ir jau vyko egzekvijos. Po 
jų buvo gedulingos mišios. Bažnytėlė ėmė greitai tvinti. Susirinko labai daug jauni- 
mo, tikriausiai iš lietuviškųjų mokyklų, daug moterų ir apskritai paprastų žmonelių 
ir beveik visi lietuvių vietos inteligentai. Nustebau, kad saujelė lietuvių, kurie ma- 


338 


siškai bėgo iš Vilniaus prieš įžengiant guasi sukilėliams, 
buvo dar likusi tokia gausi. Dar labiau nustebau, kai išvy- 
dau minias žmonių, išnešant palaikus. Jų buvo mažiau- 
siai 3000. Taigi toji lietuvių mažuma savo sostinėje nėra 
tokia visai nežymi, kaip apie juos mėgsta kalbėti lenkai, 
o jų jėgą sudaro didžiulis glaustumas, sąmoningumas ir 
ryškus kitoniškumo pojūtis. Toje mažumoje juntama ben- 
dra valia ir savito jausmo jėga. Šiandienės laidotuvės buvo 
tos tvirtos tautinės valios ir solidarumo už savo lietuvišką 
reikalą manifestacija. Tai buvo tyli, susikaupusi, liūdna 
manifestacija, apgaubta gedulo dėl prarasto Vilniaus ir 
rimties liūdno pilietinio karo, kurio aukas šiandien lietu- 
viai laidojo. Mane patį jausmas to lietuviško kraujo, pra- 
lieto broliškos rankos, labai paveikė, sukėlė kažkokio pa- 


sipriešinimo jausmą ir apskritai naujus pastarųjų įvykių 


pojūčius. Veikiausiai per pralieto kraujo prizmę kažkokia Lietuvių karių kapai Vilniaus Rasų kapinės 
Reprodukcija iš Vilnius ir Vilniaus kraštas. Krašto 


i : ibi Vidurio Li < kūrini. Liūdnai 
bjaurastis gaubia tos „Vidurio Lietuvos“ kūrinį. Liūdnai E NEST Kant 1923, p. 339 


ir rimtai, bet pakelta galva, ne kaip budeliai, o kaip brol- 
žudiško karo aukos žengė gedulingoje eisenoje lietuviai, o tos genties širdys sruvo 
krauju. Tegu jis krinta ant sąžinių tų, kurie šiandien susėdo į „Vidurio Lietuvos“ 
ministerijų fotelius, ir visų pirma ant tų, kurie tariamai save vadina „krajovcais“ ir 
nori praliedami kraują kurti Lietuvos valstybės vieningumą! Tiems iš arlekinados 
ir vidurio lietuvių aferos autoriams, kurie, kaip Šopa ir Engelis, trokšta Vilniaus 
aneksijos prie Lenkijos, priekaištauju. Jie elgiasi sąmoningai ir tiksliai. Jiems tai ne 
pilietinis karas, o Lenkijos kovos su Lietuva forma įgyvendinant teises, kurios, jų 
supratimu, priklauso Lenkijai. Kitaip atrodo žvelgiant į tuos, kurie lyg ir nori tokiu 
būdu įvesti pataisas į kuriamą Lietuvos valstybingumą. Ant jų pečių gula visa pilie- 
tinio karo našta, atsakomybė už pralietą kraują, ji turės prieš juos pačius atsigręžti 
ar bent jau juoda dėme ant sąžinių kristi, jei didysis jų kūrinys pavirstų šukėmis. 
Negali jie to nejausti, bent jau jautresni iš jų. Man Zaštautas pasakojo, kad kai va- 
žiuodamas į Vilnių išgirsdavo šūvius, jo širdis susigūždavo ir suspurdėdavo nuo 
minties, jog grįžimo į Vilnių kelias nušlakstytas lietuvių krauju. Bet kas iš to, kad 
širdis gūžiasi, jeigu ji nesustoja. 

Šiandien visą rytą griaudėjo patrankų papliūpos. Vyko mūšis su lietuviais, vieni 
pasakoja ties Pilaite, kiti - ties Baltupiais. Po pietų šūviai liovėsi. 

Šiandien laikraščiai paskelbė vyriausybės sudėtį. Vietoj ministerijų dirba depar- 
tamentai, vietoj ministrų - departamentų direktoriai. Stanislavas Koscialkovskis 

neperėmė švietimo portfelio, o tik Lenkų švietimo skyrių Švietimo departamente 
šalia Taraškevičiaus Baltarusių švietimo skyriuje; Žydų ir Lietuvių švietimo skyriai 
liko neužimti. Laisvi teisingumo, finansų ir žemės ūkio portfeliai (pastarasis laikinai 
yra baltarusio Vaclavo Ivanovskio rankose), kadangi kol kas realių kandidatų nėra. 
Nusiųsta jų atvežti. Tai Achmatovičius, Antonis Jankovskis ir žemės ūkio Liudkevi- 
čius?*?, galbūt Zdzislavas. Greičiausiai žemės ūkio portfelis bus patikėtas Zdzislavui 
Liudkevičiui, buvusiam dvarininkų laikraščio Tygodnik Rolniczy redaktoriui Vil- 
niuje; jis, kad ir agronomijos specialistas, tačiau visuomeniškai visą laiką laikėsi po- 
niškos politikos ir iš įgūdžio yra įjunkęs ne tiktai dvarininkų žemvaldžių interesus 
ginti, bet ir juos favorizuoti. Neverta tikėtis, kaip teigia kairieji, radikalių agrarinių 
reformų. Toji reforma būsianti ne valstietiškųjų programų, bet nuolaidų dvarininkų 
programai reforma. O man susidaro įspūdis, kad žemės ūkio reforma kaip tik bus 
svarbiausias viso užmojo galios kriterijus. Radikali valstietiškoji agrarinė reforma 
būtų vienas esmingiausių „Vidurio Lietuvos“ klausimo privalumų. Bet ar tie ponai 
išdrįs jos imtis ir ar greitai nekapituliuos dėl dvarininkų pasipriešinimo - didžiulis 
klausimas. Jeigu kapituliuos, save labai susilpnins, jeigu nekapituliuos, prasidės tarp 
jų ir lietuvių varžytinės, kurias apmokėti teks dvarininkams. 

Vakar vėl pradėjusiam eiti laikraščiui Lietuvos aidas, parašiau straipsnį, pava- 
dintą „Naivuoliai“. Atskleidžiu jame naivumą tariamųjų „krajovcų“, manančių, jog 
pasinaudodami lenkų tautiniais jausmais, herbais, spalvomis ir panašiai paveiks 
judėjimą taip, kad jis ne link Varšuvos judėtų, o sueitų į kontaktą su Kaunu Lietu- 
vos suvienijimo tikslais. Savo straipsnį šiandien įteikiau Stadzevičiui (Stadziewicz). 
Tačiau Lietuvos aidas šiandien neišėjo, valdžia jį uždarė dėl to, kad negavo leidimo 
leidybai. Tačiau leidimas buvo suteiktas laikraščiui Lietuvos balsas, kuris pasiro- 
dys ryt. Laikraščiui Gazeta Krajowa rašyti jau nebegaliu, nes jis palaiko „įvykdyto 
fakto“ sistemą ir ėmė žiauriai neteisingai pulti lietuvius, pataikaudamas antilietu- 
viškai veiklai. 


1920 metų spalio 14 d. 
Ketvirtadienis 


Šiandien priešpiet ir vėl girdėjosi patrankų šūviai ir trenksmai, tolimesni negu 
vakar. Lietuviai buvo nustumti dar toliau nuo Vilniaus. Vieni laikraščiai rašo, 
kad lietuviai nustumti per 20 varstų nuo Vilniaus, iki Maišiagalos, kiti spausdina 


280. Liudkevičius Zdzislavas (Ludkiewicz Zdzistaw; 1883-1942), ekonomistas, profesorius, kilęs 
nuo Panevėžio. 

Vidurio Lietuvos kariuomenės štabo pranešimą, pagal kurį lietuviai buvo nuvyti 
kažkur iki Riešės upelio. 

Vakar ir šiandien iki pietų, matyt, dėl vykstančių mūšių, dėl kurių kariuome- 
nė buvo panaudota fronte, Vilniaus gatvės vėl kažkaip ištuštėjo. Kareivių gatvėse 
praktiškai nesimato, kavinės ir restoranai apytuščiai, žmonės nenoriai kiša nosį iš 
namų. Apskritai Vilnius sekmadienį, kitą rytą įžengus quasi sukilėlių kariuomenei, 
veržte veržėsi į gatves, visi, laikantys save lenkais krikščionimis, aistringai mitin- 
gavo Katedros aikštėje, o nuo pirmadienio vėl nutilo. Kavinaičių, valgyklų, restora- 
nų savininkai, prisiminę laikus, kai pinigai upėmis tekėjo Vilniuje esant lenkams, 
sekmadienį suskubo atidaryti maitinimo įstaigų duris, bolševikų ir lietuvių lai- 
kais užrakintas devyniomis spynomis ir laukiančias naujų vėjo gūsių. Pinigų gū- 
sio. Staiga miestas praturtėjo restoranų, ypač prabangių ir elegantiškų („Bristolis“, 
„Medžiotojų“ ir daugelis kitų). Manyta, kad Vidurio Lietuvos „sukilėliai“, kuriuos 
Vilniaus lenkai tapatino su lenkų kariuomene, veršis į restoranus, bers grynuosius 
ant stalo, kaip kitados elgėsi lenkai, ir Vilniuje vėl išauš aukso amžius. Tuo tarpu 
restoranai ir kavinės, išpuoselėti ir išblizginti, dvelkia tyla ir tuštuma ir, regis, už- 
sukančių pavalgyti yra dar mažiau, nei kad buvo lietuvių laikais, kai iš Kauno į 
Vilnių ėmė keltis valstybinės lietuvių įstaigos drauge su lietuviais tarnautojais ir 
kai žydai laisvai vaikštinėjo po miestą nieko nebijodami. Ir apskritai, kai sekma- 
dieninis entuziazmas atslūgo, paprasti Vilniaus gyventojai tarsi prablaivėjo, tarsi 
kas nors būtų pasėjęs skepticizmo grūdą, verčiantį susimąstyti. Vilniaus lenkai pa- 
žįsta Lietuvą ir lietuvius, jaučia jiems įvairias skriaudas ir nuoskaudas, pažįsta ir 
Lenkiją, bet nepažįsta ir nesupranta „Vidurio Lietuvos“. Todėl jau pirmieji naujos 
valdžios atsišaukimai, kuriuos gyventojai godžiai skaitė, šiek tiek atvėsino aistras 
ir vertė susimąstyti. Žmonės puse lūpų kalbėjo, kad tai sukilėliai, kažkas ne visai 
aiškaus ir kad viskas ne taip aišku, kaip iki šiol atrodė. Kita vertus negaliu teigti, 
kad entuziazmas visiškai dingo, bet jis tapo santūresnis. Faktas, tai vienur, tai kitur 
žmonės rinkosi ir dalijosi savo mintimis. Įvairių viešųjų įstaigų sargai, žemesni 
tarnautojai ir pan. ėmė medituoti. O kadangi visi pranašauja, kad naujoji valdžia 
turės didelių finansinių ir aprūpinimo sunkumų, kuriuos, neaišku, ar įveiks, tai- 
gi ir entuziazmas veikiausiai dar labiau priges. Tai nebus tie lenkų laikai, kuomet 
Lenkija, iš dalies automatiškai dėl didžiulio kariuomenės judėjimo ir dėl Vilniuje 
sutelkto didžiulio administracinio aparato, kaip antai Rytų žemių civilinė valdyba, 
o kažkiek ir sąmoningai siekdama savo pusėn patraukti gyventojus, dosniai Vil- 
niuje žarstė pinigus ir iš Lenkijos importuotus, dažnai savo pačios sąskaita, dalijo 
maisto produktus, stengdamasi bet kokia kaina Vilniuje išlaikyti niekam nerei- 
kalingus parazituojančius darbuotojus ir tarnautojus. Jų buvo daugiau, nei reikia 


341 


sąžiningai dirbti, žmonės gaudavo didžiulius atlyginimus ir dar kas mėnėsį galėjo 
tikėtis įvairių piniginių priedų ir gausių dovanų maistu, o jo buvo tiek daug, kad 
galėjo pardavinėti ir dar padidinti savo pajamas. 

Šiandien po pietų į Vilnių įžengė Dombrovskio** kavalerija. Žydai išsigando. Tai 
savanoriška „kresų“, lietuvių ir baltarusių ponaičių, jų ekonomų ir vežikų kavaleri- 
ja, pagarsėjusi ne tik kovos drąsa, bet ir reakciniu radikalizmu bei antisemitizmu 
su naikinimo atspalviu. Ši kavalerija primena lenkų dvarininkų kazokus, kupinus 
laukinio temperamento, avantiūrizmo, šlėktiškų haidamakų dvasios. Šie kariai pui- 
kiai tinka mūšiui, kai reikia demonstruoti įsiūtį, ir avantiūroms. Jie gali būti visų 
Vilniaus merginų meilužiai, žavingi savo pusiau laukine prigimtimi, nes jų gyslomis 
teka XVII amžiaus „kresų“ protėvių kraujas. Dombrovskio pasveikinimo iškilmės 
vyko Katedros aikštėje, ten Vilniaus gyventojai karius papuošė gėlėmis — apkaišė 
žiedais ir riterius, ir žirgus. Puošnioji kariauna perjojo Švento Jurgio gatve ir didžiu- 
lę stovyklą įkūrė Lukiškių aikštėje. Miestas įgavo gyvybės, Švento Jurgio gatvėje 
sumirgėjo moterys, o vakare gatvėmis jau skriejo karietos, pilnos dainuojančių ir 
armonikėlėmis grojančių kareivių. Restoranai atgijo ir girdė riterius. Vilniaus pa- 
nelės saldžiai ulbėjo su dombrovčikais ir tirpo iš pasitenkinimo, jausdamos raume- 
ningas jų rankas, naktį apsivejančias apie liemenį ir pranašaujančias linksmą naktį. 
Dombrovčikų pasirodymas suteikė naujo žvalumo vilniečiams ir vilnietėms len- 
kams katalikams, kurie buvo jau šiek tiek išsigandę nežinomybės, kurią atneš „Vi- 
durio Lietuvos“ kombinacija. Dombrovčikai įkūnija karo dvasią ir palaidą gyvenimą, 
nepažįsta „kresų“, neišmano politikos ir nesusigaudo diplomatijos voratinkliuose, 
jiems linksmai atrodo visa mistiška „Vidurio Lietuva“. 

Šiomis dienomis gatvėje sutikau taikos teisėją iš Kolno - Radgovskį (Radgowski), 
vilkintį eilinio munduru. Kai bolševikai užėmė Kolną, jis įstojo į savanorių armiją, 
kurią formavo Haleris, ir pakliuvo į lietuvių ir baltarusių formuotę. Taip atsidūrė 
Vilniuje ir prieš savo valią įsipainiojo į šitą „sukilėlių“ avantiūrą, neturėdamas nei 
suja, nei su Vilniumi ar Lietuva nieko bendro. Skundėsi jis man kariuomene, kurią 
vadina „šutve“, padugnių nuosėdomis, ir trokšta vieno, kuo skubiau iš čia dingti, 
pasprukti į Lenkiją ir nusikrėsti nemielas dulkių nuosėdas nuo savo kūno. Pasak jo, 
kareiviai atvirai giriasi gyventojams plėšimais ir grobiu: žiedais ir laikrodėliais, o 
karininkai į tokias išdaigas žiūri pro pirštus. Skųskis nesiskundęs, nesulauksi pri- 
tarimo, nes inteligentas tokioje kariuomenėje yra patyčių, neapykantos ir pajuokų 
objektas, todėl buvimas šioje kariuomenėje yra žiaurus ir nepakenčiamas. 


281. Dombrovskis Ježis (Dąbrowski Jerzy; 1888-1933), lenkų kariuomenės majoras, kariuomenės 
istorikas. Apdovanotas Želigovskio, tarp kita ko, už Vilniaus akciją Vidurio Lietuvos nuopelnų 
kryžiumi. 

1920 metų spalio 15 d. 
Penktadienis 


Patrankų šūviai vėl aidėjo, bet jau aiškiai nutolę. Lietuviai, nors traukiasi Želigovs- 
kio kareivių spaudžiami, nuolat ir įnirtingai gina kiekvieną žemės pėdą. Pagal va- 
karykščio „Vidurio Lietuvos“ štabo pranešimą lietuvių kariuomenė (ne „vidurio“) 
buvo nustumta į Sudervės liniją. Kad lietuviai energingai gina kraštą, rodo ne tiktai 
lėta generolo Želigovskio kariuomenės slinktis, bet ir didelis parvežamų iš fronto 
sužeistųjų skaičius. Jau savaitė, kai į Vilnių įžengė „Vidurio Lietuvos“ guasi sukilėlių 
kariuomenė, visų prekių kainos, ypač maisto produktų, išaugo kone dvigubai. Rupi 
duona, kuri Lietuvos laikais kainavo 6 lenkiškas markes už svarą, šiandien jau siekė 
18, 19 ir 20 lenkiškų markių už svarą. Bulvių, mėsos, lašinių, visokių riebalų kainos 
auga tarsi ant mielių. Jas kelia nutrauktas maisto tiekimas iš kaimo ir jo pristatymas 
iš išorės, politinės padėties netikrumas ir visuotinis didžiulių finansinių sunkumų, 
kurie atsiranda atėjus naujai valdžiai, suvokimas. Artimiausi tos valdžios žmonės, 
ar net ji pati, neslepia, kad tiekimo perspektyvos yra apgailėtinos, o ir finansinės 
perspektyvos yra ne mažiau sunkios. Jau vien armiją išmaitinti tampa neįveikiama 
kliūtimi, nes ją maitina savaime neturtingas kraštas, nuniokotas nuolatinių karų 
ir okupacijų. Pinigų valdžiai labai trūksta. Reguliaraus susisiekimo su Lenkija dar 
nėra, o jeigu ir bus, sunku tikėtis, jog bus gausu maisto produktų jau vien todėl, kad 
Lenkija, verčiama vaizduoti neutralumą, negalės viešai ir dideliu mastu subsidijuoti 
guasi sukilėlišką „Vidurio Lietuvą“ pinigais ir produktais, jau nekalbant apie tai, kad 
ir pačios Lenkijos ištekliai riboti. Dėl to dar labiau didinama kariuomenės drausmė, 
kyla nepasitenkinimas, plinta plėšikavimai, didėja rekvizicija ir pan. Labai tikėtina, 
kad dėl to ims trauktis iš armijos gausūs „kruleviakai“ ir „poznaniokai“, bent jau 
tie doresnieji, kad kaimiečius apims kartėlis dėl rekvizicijų, ir miestiečiams, kurie 
laukė sugrįžtančio lenkiškos okupacijos aukso amžiaus, kai buvo pažerta pinigų ir 
produktų, čia ims grėsti bado šmėkla. Jau dabar neturtingesnių gyventojų sluoksnių 
šnabždesiai vis garsėja, nors jie skirti tariamai okupacijai ir žydams. Kad iki šiolei 
jokia diplomatinė „Vidurio Lietuvos“ akcija Europoje negalėjo būti pradėta, pasak 
Gordzialkovskio, kalčiausias naujosios valdžios pinigų stygius. O toji akcija yra tik 
reginys, kainuojantis, beje, didžiulius pinigus ne tik todėl, kad agentų išlaikymas 
Europos sostinėse be galo brangus, bet dar labiau todėl, kad propagandos skleidi- 
mas Europos spaudoje kainuoja milžiniškai daug. Čia kiekviena niekais paversta 
diena tarptautinės politikos mugėje yra labai pavojinga. Lietuviai nesnaudžia ir 
savo naudai tampo visas „Vidurio Lietuvos“ virvutes, kurias jie pasiekia. Maksi- 
mumą pastangų jie sutelkė diplomatinei akcijai. Purickis, Voldemaras, Sleževičius 

asmeniškai leidžia laiką užsienyje ir varo forsuojančią akciją. O lietuviai Europoje 
per dvejų metų diplomatinę praktiką pratrynė savo kelius, suklostė savo santykius, 
įtakas, atramos taškus, kuriais pasinaudos su visa jėga, netausodami nei pastangų, 
nei lėšų. Tuo tarpu Lenkija mielai paremtų savo numylėtinę „Vidurio Lietuvą“ ir Eu- 
ropoje turi ne mažesnę įtaką, nors kitokią negu lietuvių, ją varžo sava neutralumo 
komedija ir neva „maištas“ prieš ją, iš kurio tariamai gimė „Vidurio Lietuva“. Na, 
pati „Vidurio Lietuva“ iki šiol dėl pinigų stygiaus - ir žmonių taip pat - savo akci- 
jos Europoje nepradėjo, be to, tai naujas kūrinys, įtartinas Europai, jokių santykių, 
jokios įtakos ir ryšio kelių su Europos vyriausybėmis ir spauda neturi. Diplomatinė 
tų ponų akcija kol kas apsiriboja trimis notomis Lenkijos Respublikos vyriausybei, 
Kaunui ir visoms Europos didžiosioms valstybėms bei Tautų Lygai. Jokio atsakymo 
į tas notas negavo. Tai, kad Kaunas, neigiantis „Vidurio Lietuvą“, kuri jį užpuolė 
ir kurią jis laiko paprasčiausiu kariniu plėšikavimu, neatsakys, daugiau negu tikra. 
Kad Europos vyriausybės ir Tautų Lyga tyli - vėlgi suprantama, nes „Vidurio Lietu- 
vos“ darinio niekas nepripažino ir Europa geriausiu atveju pati dar nežino, ką apie jį 
galvoti. Bet Lenkijos Respublika iki šiol taip pat nepateikė atsakymo, nors toji afera 
yra Pilsudskio ir Sapiegos darbas, vis dėlto, primo, ne Pilsudskis ir Sapiega sudaro 
Lenkijos visumą, secundo, Lenkija turi skaitytis su tos aferos inscenizacijos tariamu 
savo neutralumu ir pirmiausia turi išlaukti, kokia bus Europos reakcija. Tuo tarpu ji 
gali tik neoficialiai bandyti paveikti, išlaikydama tariamai atsargų santūrumą, kad 
neišsišoktų pernelyg anksti, pirma pripažindama „Vidurio Lietuvą“, ir nedemaskuo- 
tų savo žaidimo. „Vidurio Lietuvos“ vyriausybiniai veiksniai vis dar yra kryžkelėje 
ir tiki tik vienu savo koziriu - įvykdytu faktu, kurį skuba uoliai, ypač militaristiškai, 
įtvirtinti. Siekdamas ištirti padėtį Varšuvoje ir užmegzti būsimos diplomatinės ak- 
cijos siūlus, į Varšuvą išvyko Aleksandras Prystoras. 

Kairiųjų sluoksniuose ima ryškėti srovės, siekiančios išplėsti akciją Kauno kryp- 
timi. Kiek žinau iš Gordzialkovskio, net Želigovskis retkarčiais linksta prie tos min- 
ties, nors kol kas armiją stabdo nesiimti veiksmų. Suprantama, tokios srovės kariuo- 
menėje vis labiau populiarėja ir nėra jokios garantijos, kad tai neįvyks. Aprūpinimo 
sunkumai, nepriteklius kariuomenėje ir suvokimas, kad visai netoliese, Kauno Lie- 
tuvoje, medumi ir pienu lyja, kursto norus jėga įsiveržti į rojų. Vadinamųjų „kra- 
jovcų“, šiandien valdančių Vilnių, politika šiuo klausimu nėra vienalytė. Jeigu juos 
aneksininkai nugalės, o tai labai tikėtina, politinių veiksnių sferoje „žygis į Kauną“ 
veikiausiai bus atmestas, bet kas žino, ar visoje toje aferoje viršų paims politiniai 
veiksniai, ar kariuomenė. Jeigu bus pradėtas žygis į Kauną, ten veikiausiai visa avan- 
tiūra bus sužlugdyta, nes lietuvių valstiečiai pasipriešins taip, kaip praeitais metais 
pasipriešino bermontininkams, ir surengs išsišokėliams kruviną pirtį. 

1920 metų spalio 16 d. 
Šeštadienis 


Šiandien ir vėl dundėjo patrankų šūviai. Gana dažni ir garsesni nei vakar. Rodėsi, 
šaudoma buvo kažkur netoliese. Rytiniai laikraščiai pranešė, kad „Vidurio Lietu- 
vos“ kariuomenė vakar užėmė Lentvarį ir Senuosius Trakus, o Konstantas Gordzia- 
Ikovskis, būnantis su generolu Želigovskiu, tvirtina, kad šiandien puola Vievį, va- 
dinasi, artėja prie lietuvių demarkacijos linijos; ją Želigovskis spalio 12 dieną pirmu 
savo dekretu, tarytum konstituciniu, paskelbė „Vidurio Lietuvos“ vakarine siena. 
Patrankų šūvių griausmas rodytų, kad mūšis vyksta ne taip toli, bet gali būti, kad 
klaidina Vilniaus kalvotų apylinkių aidas. Kažin, iš kur aidas atneša garsą... 

Kai Vidurio Lietuvos kariuomenė priartės prie buvusios demarkacijos linijos, 
pamatysime, ar ties ja sustos, ar apsispręs slinkti toliau. Noras „žygiuoti į Kauną“ 
bus, be abejo, didelis. Magins krašto ištekliai, skatins ligšiolinė sėkmė, jausmas, kad 
drąsiuosius lydi laimė, pagaliau masins noras radikaliai viską išspręsti, jėga per- 
sverti politiką savo pusėn. Kariuomenė kartą ėmėsi savarankiškai ginklu spręsti 
savo politiką ir tenkinti savo pageidavimus, nesiskaitydama su niekuo aplink, tik 
vykdydama savo įgeidžius, nelengva ją sulaikyti prie kažkokių „popierinių“ sienų. 
Negalima taip pat užmiršti, kad toji kariuomenė su savo vadovybe gerai suvokia 
užmojo avantiūrizmą, finansinius ir visus kitus sunkumus, kurie jų laukia ir lauks, 
pagaliau ir tai, kad tarptautiniai veiksniai šį reikalą gvildens ir gal dės pastangas jį 
likviduoti. Jaučia, kad daug veiksnių jiems priešinasi, o palaiko tik pačių militaris- 
tinė jėga. Todėl supranta, kad tokiomis sąlygomis pusiau sutvarkytas reikalas jiems 
kenkia, ir sieks savo sėkmę radikaliai panaudoti bei sveikti iki pabaigos, pasidaryti 
visas militaristines išvadas, užimti Lietuvą ir priversti lietuvius priimti ginklo lo- 
gika primestas sąlygas. Visa yra palanku, kad beatodairiškų faktų kūrimo logika 
įveiktų visas kitas kliūtis. Nežinau, ar civilių politikų protas ir nuosaikumas gebės 
sustabdyti militaristinius užmojus ir pakeisti juos vykdančiųjų mąstymą. Pagaliau 
iš visų pusių kyla balsai, beje, ir civilinių žmonių, kurie geistų tuo būdu tiek atsiteisti 
už savo lietuviams jaučiamas nuoskaudas ir neapykantą, tiek apginti Lietuvos len- 
kus ir lenkų dvarininkus Kauno krašte nuo lietuvių skriaudos. Kol kas politikai dar 
tramdo karinę vadovybę, bet kas bus toliau - nežinia. Iš Gordzialkovskio girdėjau, 
kad vis dėlto Želigovskis jau kelis kartus grįždavo prie tos minties, o šiandien dar ir 
Bobickis, Želigovskio štabo šefas ir Valdančiosios komisijos gynybos departamento 
direktorius, tvirtino: būtinai reikėtų užimti dar bent Kaišiadoris. Kita vertus, Val- 
dančiosios komisijos kairiojo sparno „krajovcai“, kaip Aleksandras Zaštautas, su 
juo vakar ilgokai kalbėjau ir diskutavau apie jo dalyvavimą toje aferoje, yra pasiryžę 

Wilno a Rijeka. 


d'Annunsio. — Jealodmy selow kolegami po fachu, panie Želizowaki 


. — Jetoli pašska lasoeska jest rėvos mojoj sabil, » padeti plerėaiod 


Gen. Žolsponoki. 
brylaotowj mojej brosi atelowe), to wass pan reoję;jestedmy kolegami po fachs. 


Karikatūra „Vilnius ir Rieka“; čia lyginama Vilniaus ir Riekos 
atgavimo” situacija. Gabrieliaus D'Annunzio, italų poeto ir 


politiko veiksmai, kai 1919 m. rugsėjį jo vadovaujami „savano- 
riai“ užėmė Rieką, prilyginami generolo Liucjano Želigovskio 
maištui“, kuris baigėsi Vilniaus užėmimu 1919 m. spalį. Mucha, 


1920, nr. 45. Dailininko Bogdano Nowakowskio piešinys. 


bet kokia kaina priešintis įsiveržimui į Kau- 
ną, pripažindami, kad tai būtų elementarių 
lietuvių tautos teisių pamynimas, o jeigu 
toks „žygis“ turėtų įvykti, jie pasiryžę pa- 
reikšti viešą protestą ir pasitraukti. 
Šiandieniai laikraščiai pateikė Lenkijos 
kabineto pirmininko Vitoso deklaracijos 
santrauką per Seimo posėdį Varšuvoje dėl 
Vilniaus įvykių. Iš Gordzialkovskio lūpų 
apytiksliai žinau in extenso visą Vitoso de- 
klaraciją. Jos turinio esmė yra tokia: Vitosas 
teigia, Lenkijos vyriausybė, pripažindama 
tautų apsisprendimo teisę, negali atsisakyti 
pripažinti vyriausybės, kuri „savaime“ su- 
sikūrė Vilniuje; žinodama tai, kad „Vidu- 
rio Lietuva“ vadinamo krašto gyventojai 
ne kartą labai kategoriškai išsakė savo valią 
priklausyti Lenkijai, Varšuvos vyriausybė 
pirmiausia turi gauti Vilniaus vyriausybės 
garantijas, kad gyventojams bus suteikta tei- 
sė formaliam valstybiniam apsisprendimui, 
kuris nebūtų falsifikuotas; nepaisant to, at- 
sižvelgiant į karinę drausmę, Lenkijoje bus 
pradėtas tyrimas dėl kresų dalinių savaran- 


kiško žygio į Vilnių ir kaltieji (gal tik tiek, kurie grįš ir atsiras Lenkijos teritorijoje) 


bus nubausti. Pastarasis teiginys, kaip pagaliau ir visas Vitoso kalbos tonas, yra, ži- 


noma, vien šmaikštus vaizdavimas Europos akyse neva tariamo išankstinio Lenki- 


jos nežinojimo apie šį užmojį. Labai jau įdomūs Vitoso posakiai, teigiantys, jog Len- 


kijos vyriausybė ne tik neišsižada, bet ir iš dalies reikalauja, kad „Vidurio Lietuvos“ 


vyriausybė apdraustų lenkų teisę prisijungti prie krašto; tam gal tie mūsų „vidurio 


lietuviai“ „krajovcai“ negali pritarti. Bet šiuo atžvilgiu mūsų tariamųjų „krajovcų“ 


galvos yra skystos. O įdomiausia, taip pat žinau iš Gordzialkovskio, kad prieš Vil- 


niaus radijui gaunant Vitoso deklaracijos tekstą buvo atėjęs asmeniškas Pilsudskio 


pranešimas apie tos deklaracijos turinį su nuoroda: niekas Vilniuje tariamai grės- 


mingų Vitoso žodžių neišsigąstų. Gražią komediją Lenkija žaidžia, ir visų pirma 


Pilsudskis! Tiesiog fantastiškas „neutralumas“ vaidinamas Europai! Ir nuostabus 


Valstybės Viršininko sąmokslas! 

Pabrėšiu vieną įdomią smulkmeną. Taigi Stanislavas Koscialkovskis, kurio indė- 
lį kuriant Vilniaus vyriausybę minėjau, pasitraukė ir nedalyvauja politikoje. Nuo- 
širdžiai tuo džiaugiuosi, nes bent jau tasai žmogus išliko savimi ir nesuteršė savo 
vardo, neįklimpo į šį purviną reikalą. 

Tuo metu, kai tai rašau, yra 10.30 valandų prieš pietus. Patrankos kažkur toli 
gaudžia; jų griausmas aiškiai girdisi. Vadinasi, mūšiai vyksta. Vadinasi, lietuviai 
nuolat kovoja ir nesileidžia išvaromi tarsi avinų banda iš savo žemės. Net ir priversti 
trauktis ginasi ir elgiasi garbingai. 


1920 metų spalio 17 d. 
Sekmadienis 


Vievis dar neužimtas. Lietuvių pasipriešinimas vis dėlto nėra toks silpnas. Per savai- 
tę Želigovskio kariuomenė pasislinko į priekį vos per 20-25 varstus, nors neabejo- 
tinai dabartinėmis sąlygomis jo kariuomenė yra gausesnė. Lietuviai veikiausiai dar 
tik traukia savo kariuomenę iš Suvalkų krašto ir, beje, yra priversti dalį jos palikti 
prie lenkų demarkacijos linijos, o šiaurėje palei faktinę susidūrimo liniją vėlgi su 
lenkų kariuomene, kuri atstūmė bolševikus prie Dauguvos upės ir su kuria iki šiol 
demarkacijos linija dar nenustatyta. Tuo tarpu Želigovskio kariuomenė, remdamasi 
užnugaryje į lenkų užimtą Lydą, čia ne tik apsidraudė, bet ir turi nuolatinį para- 
mos šaltinį, iš kurio gauna šaudmenų, prireikus papildomas pajėgas, kurios veikia 
netoliese Vilniaus. Taigi ten ji turi sutelkusi jėgų ir stipriai remiasi į Lenkijos užnu- 
garį, tuo tarpu lietuviai tik dalį savo pajėgų gali prieš Želigovskio karius nukreipti. 
Nors Lenkija neva toje „vidurio lietuvių“ aferoje yra neutrali ir toji afera tariamai 
tėra „maištas“ prieš Lenkijos vadovybę, yra aišku, kad iš esmės „Vidurio Lietuvos“ 
naujadarą sukūrė Lenkija, kad tai užmaskuota Lenkijos militaristinės intervenci- 
jos srovė į Lietuvos reikalus ir kad Lenkija „Vidurio Lietuvos“ kūrinį remia. Ir štai, 
kai Želigovskis iš Vilniaus slenka į Vievį ir kai lietuviai jam priešinasi vienu metu 
dviejuose priešais esančiuose tos Vilniaus pilietinio karo teatro tragikomedijos 
sparnuose, Varėnoje ir Švenčionyse, stovi guasi neutrali lenkų kariuomenė, stebė- 
dama kovas, bet Želigovskio nesėkmės atveju galinti kiekvieną akimirką pereiti iš 
pasyvios būklės į aktyvią ir pulti lietuvius, jeigu šie imtų viršų, gniauždami juos iš 
abiejų pusių. Tai, suprantama, turi labai varžyti lietuvius akcijoje prieš Želigovskį, 
nes verčia budriai saugoti ir stebėti lenkų sparnus. Apie Lenkijos „neutralumą“ yra 
gera pastraipa Vitoso deklaracijoje, kurią vakar pamiršau paminėti. Jis kalba: jeigu 
kas nors iš išorės bandytų jėga spausti „Vidurio Lietuvos“ vyriausybę, Lenkija lai- 
kytų tai Vilniaus gyventojų krašto apsisprendimo teisės pažeidimu ir negalėtų to 

toleruoti. Suprantama, tas „kas nors“ gali būti tik tikroji Lietuva. Tai paprasčiausias 
grasinimas, aiškiai nukreiptas prieš Lietuvą, nes jeigu ji jėga užims Vilnių, Lenkija 
to nepakęs ir tiesiogiai palaikys Želigovskio ir „Vidurio Lietuvos“ pusę. Kaip žinia, 
pagal Suvalkų lenkų ir lietuvių paliaubų sutartį lenkų kariuomenė užima demar- 
kacijos liniją Varėna-Eišiškės-Bastūnai. Toliau nustatytos demarkacijos linijos kol 
kas nėra. Taigi Lenkija, pasislinkusi iš ten kovodama su bolševikais į šiaurę, užė- 
mė Lietuvos teritorijoje, kurią Rusija perleido Lietuvai, Ašmeną, Salas, Švenčionis 
ir pasiūlė Lietuvai naują konferenciją; jos tikslas nustatyti demarkacijos liniją nuo 
Bastūnų per minėtus punktus (Ašmeną, Salas, Švenčionis). Šitaip Lenkija lanku ap- 
supo Vilnių (Varėna-Eišiškės-Bastūnai-Ašmena-Salos-Švenčionys), o į to lanko 
vidurį įleido numylėtinį Želigovskį, grasindama intervencija, jeigu jį lietuviai imtų 
skriausti. Kartu dėl Rygos paliaubų su bolševikais Lenkija gavo Vilnios ir Dauguvos 
apskritis kaip šiaurinį koridorių prie Latvijos sienų, einančių palei Lietuvos rytines 
sienas ir atskiriančių Lietuvą nuo Rusijos. Tokiu būdu Želigovskio akciją Lenkija 
apdraudė nuo Rusijos pusės. Tai štai koks Lenkijos „neutralumas“ Vilniaus klausi- 
mu, kurį faktiškai Lenkija paėmė į savo rankas, o Lietuvą paliko akivaizdoje fakto, 
kuris, grasinant lenkų intervencijai, supančiojo jai rankas. Taip Pilsudskis įgyven- 
dina lozungą „laisvi tarp laisvų ir lygūs tarp lygių“ ir taip fabrikuoja tautų laisvę ap- 
sispręsti. Tai akivaizdus plėšikavimas atvirame lauke, politinis banditizmas, kurio 
neįmanoma užmaskuoti. Lietuvos padėtis yra labai sudėtinga. Ji bus ypač sunki, jei- 
gu tarptautiniai veiksniai nepajėgs ar nepanorės priversti Lenkijos laikytis griežto 
neutralumo. Lietuva gali ir nepajėgti susidoroti su keistu „Vidurio Lietuvos“ nauja- 
daru, kuris taps Vilniaus aneksijos prie Lenkijos pereinamuoju laikotarpiu. Tačiau 
ilgesnį laiką tos meistriškos Pilsudskio kombinacijos, pagrįstos aktyvistų ukrainų 
ir baltųjų rusių, neturinčių atramos masiniuose tautiniuose sąjūdžiuose, kūrimu 
Rytuose Vilnios-Dauguvos koridoriuose operuojant pravoslaviškais gyventojais, 
kategoriškai priešiškais Lenkijai, ir iš Lietuvos iškerpant Vilnių tarpinių hermafro- 
ditiškų kūrinių naudai, kaip antai „Vidurio Lietuvai“ - gyvybingumo šansų neturi 
ir lieka vien politine avantiūra, kuria pasinaudoti gali tiktai būsimoji pobolševikinė 
Rusijos valstybė. Jeigu Želigovskio ir „Vidurio Lietuvos“ afera nebus anksčiau su- 
tramdyta, priverčiant Lenkiją laikytis neutralumo, manau, kad „žygis į Kauną“, ku- 
ris kariniuose sluoksniuose, kuo kasdien įsitikinu, yra labai populiarus, ir žvelgiant 
iš Lietuvos pozicijų, nepaisant aukų, kurių iš jos pareikalautų, būtų pageidautinas. 
Nes, pirma, jis sukompromituotų „Vidurio Lietuvos“ aferą pasaulio akyse, antra, 
arba Želigovskis čia nusisuktų sau sprandą, arba jeigu tą žygį turėtų vainikuoti sė- 
kmė, bent nebūtų Lietuvos paskirstymo ir Vilniaus dalies aneksijos. Lietuva išliktų 
suvienyta, o tai reiškia, kad nors jai ir būtų primesta unija ar kiti ryšiai su Lenkija, 

ji turėtų tautinę lietuvių daugumą; būtų įžeistas lietuvių valstybingumo instinktas 
ir tautinė dauguma pagaliau sukurtų savo nepriklausomą valstybę. Taip ar kitaip 
atsitiktų - optimistiškai žvelgiu ir žinau, kad Lietuva nepražus. 


1920 Metų spalio 18 d. 
Pirmadienis 


Pasirodė, kad ryte girdėjosi patrankų šūvių aidas. Iš labai toli, gal tai mūšis dėl Vie- 
vio. Girdėjau iš Narkevičiaus, jog Bobickis, Želigovskio štabo šefas ir Laikinosios 
valdančiosios komisijos Krašto gynybos departamento direktorius (tai tas pats, kas 
karo ministras), vienas iš pagrindinių žmonių visoje „Vidurio Lietuvos“ aferoje, yra 
pasakęs, kad ši diena bus lemtinga, bet ką, tai sakydamas, turėjo omeny, nežinome 
nei aš, nei Narkevičius. Jo manymu, tai ne militaristiniai reikalai. Gal kalbėjo apie 
kažkokius santykius ir kažkokią sutartį, kurią „Vidurio Lietuvos“ vardu galbūt pasi- 
rašęs šiandien Lydoje Zaštautas su Lenkijos Respublikos įgaliotiniu, sako, Prancūzi- 
jos ir Italijos atstovams dalyvaujant. Gerai nežinau, kokia tai sutartis. Girdėjau, kad 
joje kalbama apie komunikaciją ir tranzitą per Lenkiją į „Vidurio Lietuvą“. 

Šiandien, atrodo, atvyko pirmas traukinys iš Lydos. Kalbama, kad tik iki Kirtimų 
stoties, paskutinės prieš Vilnių. Taigi tai yra komunikacijos su Lenkija užuomazga. 
Tuo traukiniu atvažiavo iš Varšuvos daugelis žmonių, grįžtančių į Vilnių. Iš pažįsta- 
mų, kurie šiuo traukiniu grįžo, mačiau Aleksandrą Burhardtą, Volanskį, Slavinskį. 
Jie sako, kad Vilniaus bėgliai, masiškai traukęsi liepą į Lenkiją, rengiasi sugrįžti. 
Greitai Vilnius vėl prigužės inteligentų, ir visi endekai sugrįš į savo postus, iš naujo 
pradėdami savo aneksinę veiklą. Gal „tu ne Vas pas voulu, Georges Daudu!“*?* — iš- 
tarsime „Vidurio Lietuvos“ „krajovcams“, - tačiau kaip tik mūsų ponų „krajovcų“ 
veikla parengė prielaidas endekų aneksiniam darbui; suprantama, tie nepražiopsos 
šito panaudoti. 

Šiandien viešėjo Lietuvos susisiekimo ministerijos atstovai iš Kauno, jie atvažia- 
vo vakar prancūzų automobiliu drauge su keliais prancūzų karininkais. Atvežė iš 
Kauno Vilniaus geležinkeliečiams užsilikusias algas, kai tie Lietuvos laikais tarna- 
vo. Atvežė taip pat pinigų lietuviškai akcijai ir lietuvių reikalams Vilniuje. Pats su 
jais nebuvau susitikęs, bet iš Vilniaus lietuvių girdėjau, kad, be to, atvežė žinią apie 
Voldemarą, kuris, grįžęs iš Paryžiaus, Kaune teikė Seimui ataskaitą apie Lietuvos 
tarptautinę padėtį ir Koalicijos požiūrį į Vilniaus įvykius. Sakė, jog visos Europos 
vyriausybės piktai šnairuoja į „Vidurio Lietuvos“ aferą ir suvokia, kad tai Lenkijos 


282. Tu ne Vas pas voulu, Georges Daudu! (pranc.) - tu to ir nenorėjai, pone Žoržai Dodiu! 

darbas, o ne kažkoks Želigovskio „kresiškų“ dalinių savaiminis protrūkis. Daugiau 
nieko iš Kauno atvykusių ponų nesužinojau. Tuo tarpu iš Slavinskio*“ (tai jaunas 
ir šviesus žmogus, Vilniaus universiteto profesorius ar asistentas lenkmečiu, gimęs 
netoli Vilniaus ar net ir pačiame Vilniuje), jis atvažiavo iš Varšuvos ir jį sutikau pas 
Tadeušą Vrublevskį, girdėjau, kad Lenkijoje tikimasi Europos valstybių pritarimo 
Vilniaus klausimu. Labiausiai priešiškų ir neperkalbamų pozicijų laikosi Anglija, 
kuri Lenkijai pagrasino net Gdansko blokada, bet ar tik ne Amerika, nors taip pat 
nepritaria Vilniaus aferai, dėl blokados nesutiko. Italija ir Japonija, sako, nėra tokios 
priešiškos, o Prancūzija neoficialiai žiūrinti gal net ne blogiausiai į tą kombinaciją, 
nors, atrodo, nėra labai patenkinta paliaubomis ir Lenkijos su Rusija rengiama taika. 
Varšuvoje, atrodo, esama vilčių ir tikimasi: jeigu Lietuvos vyriausybė Kaune nesileis 
į kompromisą ir tiesiogines sutartis dėl Vilniaus aferos, ką asmeniškai laikau visai 
neįmanomu, Antantės valstybės ar Tautų Lyga irgi imsis iniciatyvos tą Lenkijos rei- 
kalą su Lietuva sutvarkyti. Arba jeigu nei Kaunas nesileistų į sutartis, nei tarptautinė 
tarpininkavimo intervencija nepasiektų tikslo, Pilsudskio ir jo lietuviškosios pro- 
gramos simpatikų sluoksniuose manoma, kad pageidautinas būtų „ginkluotas žygis 
į Kauno Lietuvą“, kur nuvertus dabartinę valdžią būtų galima visos Lietuvos terito- 
rijoje surengti naujo bendro Steigiamojo Seimo rinkimus. Relata refero*s*. Tie ponai 
„krajovcai“, federalistai „demokratai“, pilsudskininkai ir t. t. tikisi, kad toks Kauno 
Lietuvos užėmimas patvirtins Vilniaus prijungimą prie Lenkijos, taip pat mano, kad 
prie bendro Įstatymų leidžiamojo seimo Vilniuje bus galima prijungti ir Baltarusiją, 
kas panaikintų galimą lietuvių daugumą tame seime ir užkirstų kelią ryškiam Lietu- 
vos separatizmui. Štai taip jie norėtų sukurpti Lietuvos valstybę, paklusnią Varšuvos 
ir lenkų didžiavalstybinio imperializmo valiai. Bet jie pamiršo, kad nė viena Vakarų 
Europos didžioji valstybė, lygiai kaip Amerika, Japonija, dėl kombinacijos, kurioje 
prie Lietuvos prijungta Baltarusija, veikiausiai jokiu būdu neskirs savo placet”. 
Tokie pilsudskininkų, demokratų irt. t. planai. Bet dar palaukime šiek tiek. Veikiai 
į Vilnių prigužės endekų, greit darbo imsis savo dirbtuvėse grynakraujai visalenkiai 
aneksininkai. Sunki tuomet būsianti Valdančiosios komisijos ponams „krajovcams“ 
ir demokratams užduotis. Mat Vilniaus lenkai, kurie audringai sveikino Želigovskio 
kariuomenę, visai nerodo entuziazmo nei „Vidurio Lietuvai“, nei bendram seimui su 
Kauno Lietuva Vilniuje. Toji prastuomenė pasižymi taikliu instinktu: ji mano, kad 
kalbama arba apie Lenkiją, arba apie tautinę Lietuvą. Ir jie nenori tautinės Lietuvos, 


283. Slavinskis Kazimieras (Sławiński Kazimierz; 1870-1941), chemikas, iki 1936 m. Vilniaus 
SBU profesorius. 

284. Relata refero (Iot.) - sakau, ką girdėjau. 

285. Placet (lot.) - planeta. 

nori Lenkijos, ne kažkokios tarpinės Lietuvos, kombinuotos, kantoninės ir pan. Tos 
minios, kurios spalio 10-osios sekmadienį, įžengus Želigovskio armijai, manifestavo 
Katedros aikštėje, manifestavo Lenkijos naudai. Kai man Konstantas Gordzialkovs- 
kis arba Zaštautas pasakojo apie džiugų Vilniaus lenkų priėmimą, kas reikštų jų 
pritarimą naujai politikai ir liaudies galios argumentą, jiems atsakiau, kad jie labai 
klysta, nes minia palaikė anaiptol ne tai, ko trokšta Zaštautas arba Gordzialkovskis, 
vadinasi, ne tokią ar kitokią Lietuvą, bet aneksiją, prijungimą prie Lenkijos. Poli- 
tikos, kuriai Valdančiojoje komisijoje atstovauja Šopa ir Engelis. Žmonėms „Vidu- 
rio Lietuva“ labiau įkyri savo aukštomis kainomis, aprūpinimo ir finansų trūkumu 
ir dar labiau įkyrės nepakenčiama „krajovcų“ programa; tada jie dar labiau ilgėsis 
lenkų aneksijos. Ponai „krajovcai“ iš dalies tuo klausimu patys prieš savo valią esą 
aneksijos agentai, nors kai kurie iš jų tos aneksijos visai negeidžia. 


1920 metų spalio 19 d. 
Antradienis 


Jau iš Narkevičiaus?“ sužinojau, ką vakar omeny turėjo pulkininkas Bobickis, sa- 
kydamas, kad rytdiena viską lems. Narkevičius, kaip karo majoras gydytojas, mai- 
tinasi karininkų kazino valgykloje ir susitinka ten su aukštais karininkais, tarp jų 
ir su Bobickiu. Taigi vakar per vakarienę Bobickis sukonkretino savo ankstesnius 
žodžius. Kalba ėjo apie lietuvių kariuomenės militaristinę akciją. Šiuo metu karo 
veiksmuose lietuviai perėmė iniciatyvą į savo rankas. Jie ne tik liovėsi lėtai trauktis, 
bet ir perėjo į atakas, šiuo metu Želigovskio kariuomenė yra defenzyvoje. Lietuviai 
jau patraukė savo kariuomenę iš Suvalkų krašto ir 8 pulkai pradėjo puolamąją ak- 
ciją. Manoma, kad tie 8 pulkai sudaro visas lietuvių ginkluotąsias pajėgas. Lietuviai 
turėjo bene aštuonis pulkus, iš kurių du buvo sumušti, kitaip sakant, dar aną mė- 
nesį iš dalies sunaikinti ir paimti į nelaisvę kovose su lenkais Suvalkų krašte. Da- 
bar lietuviai metė visas savo ginkluotąsias pajėgas ir, atakuodami iš priekio, bando 
bene tuo pačiu metu užimti Želigovskio kariuomenės užnugarį; stengdamiesi pasi- 
slinkti palei lenkų demarkacijos liniją, bando atkirsti Želigovskio kariuomenę nuo 
lenkų armijos, kad ši neturėtų su ja ryšio. Jei lietuviams pavyktų, tai susilpnintų, o 
gal ir sukaustytų Želigovskio armiją. Toji „Vidurio Lietuvos“ kariuomenė yra Len- 
kijos sukurta naujagimė, kuri dar per bambą minta motinos kūnu. Jeigu lietuviams 
pavyktų perkirsti bambą, naujagimis nepajėgtų savarankiškai egzistuoti. Bet ši už- 


286. Narkevičius Adolfas (Narkiewcz Adolf; 1880-1941?), gydytojas, 1906 m. bendradarbiavo su 
M. Rėmeriu leidžiant Gazeta Wileńska, tarpukariu buvo Vilniaus vyriausiasis sanitarijos gydy- 
tojas. 1941 m. suimtas NKVD ir ištremtas į SSSR gilumą. 

duotis anaiptol nėra lengva, nes 
kontaktas, kuris Želigovskio ar- 
miją jungia su lenkų armijos linija, 
tęsiasi plačiai pusračiu apie Vilnių, 
Kad ir kaip ten būtų, Bobickis 
pripažįsta, kad lietuviai kaunasi 
šauniai ir šaudo taikliai. Sužeistų- 
jų, vežamų iš mūšio laukų į Vilnių, 
yra labai daug. Narkevičius kaip 
karo gydytojas tvarsto ir gydo su- 
žeistuosius, jis pasakoja, kad su- 
žeistieji taip pat patvirtina lietuvių 


kovingumą ir taiklumą. Tai mane 
Atvirukas „Pilieti! | kovą prieš lenkus!“ Miškinis A. Lietuvos džiugina, nepaisant mūšio ei- 
Istorija atvirukuose ir fotografijose nuo seniausių laikų iki XX gos. Kruvinas nepriklau somybės 
amžiaus vidurio, Lietuvos nacionalinis muziejus, 2009, p. 131. 
krikštas jaunai tautai visuomet iš- 
eina į naudą. Juo daugiau bus pra- 
lieta aukų kraujo, ginant nepriklausomybę, juo labiau žmonės pamils nepriklauso- 
mybę ir bus tik stipresni. Vakar mūšis dar nebuvo lemtingas ir šiandien veikiausiai 
vyksta toliau. Bet nežinau kodėl, tačiau patrankų šūvių Vilniuje nesigirdi: ar vėjas 
pasikeitė, ar artilerija abiejose pusėse nėra gausi, o gal artilerijos pozicijos jau toli 
nuo Vilniaus. Bobickis ir apskritai želigovskininkai yra optimistiškai nusiteikę ir 
nerodo jokio nerimo. Pagaliau, ko jiems nerimauti, kuomet, pasak Narkevičiaus, 
vos tiktai padėtis pasunkėja, vėl vienas lenkų pulkas iš stovinčiųjų demarkacijos 
linijoje „pakelia maištą“ ir leidžiasi Želigovskiui į pagalbą. Tokiu būdu Želigovs- 
kis gali turėti neišsenkamų rezervų: kiek jam trūks reikalingos kariuomenės, tiek 
pašaukus lenkų armijoje „pradės maištauti“ ir ateis jam į pagalbą. Bobickis mano, 
kad dabartinis aktyvus lietuvių pasipriešinimas išsekins jų pajėgas, kurios visos 
yra mestos į kovą, kas palengvins Želigovskio kariuomenei užduotį. Bet veikiausiai 
lietuviai nekiša galvų į smėlį, organizuoja naujus savo armijos kadrus ir greitomis 
kuria naujus rezervus. Girdisi, kad visoje Lietuvoje paskelbta mobilizacija į kariuo- 
menę vyrams iki 40 metų ir kad savanoriškų šaulių organizacija išaugo iki 50 000. 
Savanorių šaulių Lietuva į frontą veikiausiai nesiųs, nes tai labai vertingas rezervas 
partizanams tuo atveju, jeigu Želigovskio armija įsiveržtų į Lietuvos gilumą. Jeigu 
Želigovskio kariai drauge su visa „Vidurio Lietuvos“ afera nebus atkirsti nuo Len- 
kijos ir Europa jos neprivers laikytis griežto ir tikro neutralumo, lietuviams kovose 

sunku būsią su jais susidoroti. Bet jeigu tai įvyktų, manau, lietuviai su Želigovskio 
kariauna sugebėtų susidoroti. 

Reikės jau man imtis galvoti, kaip iš čia dingti ir nukakti į Kauną bei Bagdo- 
niškį. Kas mane čia labiausiai laikė, tai mano tuščias butas ir be globos likę daiktai. 
Dabar jau mano bute apsigyveno Narkevičius; dalį buto užims pats, o antrąją dalį 
išnuomos kam nors kitam. Taigi bus kam baldus ir kitus daiktus globoti. Daktaras 
Narkevičius yra mano senas bičiulis, labai doras žmogus. Tai vienas iš laikraščio 
Gazeta Wileńska bendradarbių, vienas iš tų, kurie iki šiol liko ištikimi savo ide- 
alams. Tarnauja jis „lietuvių ir baltarusių“ divizijoje gydytoju, bet visuomet buvo 
priešiškas ginkluotajai intervencijai į Lietuvą, niekuomet nepritarė tokiam ginkluo- 
tam žygiui į Vilnių ir vidinių lenkų ir lietuvių ginčų Lietuvoje sprendimui pilietinio 
karo metodu. Bet kai jau tai įvyko, skaitosi jis su įvykdytu faktu, bet ir toliau yra 
kategoriškai nusistatęs prieš vidinį Lietuvos skirstymą ir nepritaria Vilniaus prijun- 
gimui prie Lenkijos. Ryžtingas nedalomo ir nepriklausomo Lietuvos valstybingu- 
mo išpažinėjas. Šis žmogus buvo tyras idėjiškai ir vienas uoliausių Lietuvos gynėjų 
tarp „Vidurio Lietuvos“ dalyvių. Šiaip mes dažnai ginčijamės dėl Lietuvos reikalų, 
bet mūsų tikslai sutampa ir gerbiame vienas kitą. Kilęs jis iš Žemaitijos gūdumos, iš 
Prūsijos pasienio. 


1920 metų spalio 20 d. 
Trečiadienis 


Vakare užsukau pas Viktorą Biržišką, trečią Biržiškų brolį, dar neseniai apsigyve- 
nusį Vilniuje; jis pavaduoja išvykusį brolį Mykolą ir eina lietuvių gimnazijos direk- 
toriaus pareigas, drauge su Andriumi Rondomanskiu**? redaguoja laikraštį Lietuvos 
balsas. Išgirdau iš jo žinią, kuri man regis neįtikėtina. Pasakė, kad ką tik gavo žinią, 
jog šią naktį Želigovskio kariuomenė traukiasi iš Vilniaus. Toji žinia atėjusi iš žydų, 
sužinojusių tai kahale ir jam pranešusių. Priežastys galėtų būti tokios: pirma, Tautų 
Lyga ultimatyviai iš Lenkijos pareikalavo likviduoti Vilniaus incidentą iki šiandien 
po pusiaunakčio, dėl to Lenkija įsakė Želigovskiui trauktis iš Vilniaus; antra, atseit 
vakar lietuviai sudavė Želigovskio kariaunai didžiulį smūgį. Tai rodosi mažai tikė- 
tina. Galimas yra ir vietinis, net gan žymus Želigovskio karių pralaimėjimas, nes 
apie tai šiandien mieste kalbėta; patys kariškiai pripažįsta, kad lietuviai atakuoja 


287. Rondomanskis Andrius (1889-1943), chemikas, visuomenės veikėjas. Nuo 1919 m. Vilniu- 
je dirbo Lietuvių gimnazijos mokytoju, veikė lietuvių draugijose, daug rašė lenkų ir lietuvių 
laikraščiuose, buvo jų redaktorius. 1922 m. sausio mėn. buvo ištremtas už lietuvišką veiklą iš 
Vilniaus. 

stipriai ir gerai kaunasi, galimas taip pat Tautų Lygos ultimatumas Lenkijai drauge 
su formaliu, bet veikiausiai tiktai tariamu Lenkijos įsakymu „maištaujantiems“ ka- 
reiviams pasitraukti iš Vilniaus, bet kad iš tikrųjų pasitrauktų - sunku tikėti. Jeigu 
Pilsudskis galėjo, „privačiai“ pranešdamas Vilniui Lenkijos seimo pirmininko Vi- 
toso deklaracijos turinį, pašnabždėti „konfidencialų“ patarimą, kad nėra ko rimtai 
jo imti į širdį, ir dabar Lenkija galėjo, oficialiai pranešdama apie galimą Tautų Lygos 
reikalavimą, rodyti savo pyktį „maištininkams“, o kartu „patikimai“ informuoti, 
kad nereikia į tai kreipti dėmesio. Šiaip ar taip sunku manyti, kad Vilniaus inciden- 
to autoriai, kurie ryžosi taip drąsiai inscenizuoti savo užmojį, taip lengvai atsisakytų 
ketinimų ir kažkokio kraštutinumo būtų priversti trauktis. Kai jau čia kartą įkėlė 
koją, ne taip paprasta būsią juos iškrapštyti. Neatrodo, kad „Vidurio Lietuvos“ inci- 
dentą taip lengva būtų likviduoti. Tie ponai laikysis įsikibę iš visų jėgų, juo labiau 
kad gausu tarp jų vilniečių, kurie jau kartą paragavo emigracijos duonos ir žino, kad 
ji anaiptol nėra saldi. Jeigu jiems ir dabar reikėtų trauktis, jau lengvai atgal sugrįžti 
negalėtų, nes net ir privačiais reikalais būtų sudėtingiau čia pakliūti nei anksčiau. 
O ir vilniečiai, pasilikę vietoje, juos palaikys, nes puikiai supranta, kad geriau jiems 
būsią čia: lengviau susiras darbo, kai valdys Lietuvos lenkai, nei jeigu valdžią paim- 
tų tikrieji lietuviai, ypač dabar, kai lietuviai Vilniaus lenkais absoliučiai nepasitikės 
ir matys juose vien tik sąmokslininkus priešus. Kol „Vidurio Lietuvos“ ponai neišloš 
visų savo kozirių, tol veikiausiai laisva valia nieko neatsisakys. Jie jaučia didelę po- 
tencialią Lenkijos pagalbą - galimą intervenciją, todėl lietuvių kariuomenės nelabai 
bijo, nors ji net ir persvarą laimėtų. Kaip ir kiekvienas naujas kūrinys, kuris tėra 
įvykęs faktas be kokių nors teisinių ir tarptautinių įsipareigojimų, Vilniaus inciden- 
to autoriai nebeturi ko prarasti, ir niekas jų nevaržo. Jokia atsakomybė prieš Europą 
jiems negresia. Blogiausiu atveju sugrįžtų prie tos pačios geldos, kurią turėjo prieš 
savo drąsų išpuolį: kitaip sakant, sugrįžtų atgal į Lenkiją, ir tuo viskas baigtųsi. Len- 
kija visuomet jiems atleistų „maišto“ kaltę, „maišto“, kuris buvo tik tariamas. Taigi 
neturėdami ko prarasti, o išlošti galintys, nebūdami supančioti jokios atsakomybės, 
bandys žaisti iki galo. Gyvena jie vis dar viltimi, kad Kauno Lietuva turės su jais 
pradėti derybas, į kurias jie labai mielai eitų. Jos būtų labai svarbiu pagrindu, nes 
būtų pripažinta šalis, taigi laimėtų teisinį pagrindą, kurio neturi, ir iki šiol kabo ore. 
Tiesa, šiuo metu ir šioje padėtyje Kauno Lietuvai pradėtos su jais derybos labai susti- 
printų Lietuvos valstybingumo kryptį šiame incidente prieš lenkiškosios aneksijos 
sroves, nes „Vidurio Lietuvos“ autoriai griebtųsi tos progos, kaip vienintelės galimy- 
bės legalizuotis, suvokdami, kad Lenkija, varžoma tarptautinių sankcijų gyvybin- 
guose jai interesuose, kaip Aukštutinės Silezijos klausimas, Gdansko klausimas ir t. 
t., negali prieš Europos valią legalizuoti jų padėties ir priglausti juos po savo sparnu. 

Ir vis dėlto, kad lietuviai ryžtųsi sėsti prie derybų stalo, kol neprarado visų tarptau- 
tinio žaidimo galimybių: pradėdami derybas lietuviai parodytų [...] „Vidurio Lietu- 
vos“ pripažinimo aktą ir prarastų tarptautinę galimybę kovoti prieš tą [avantiūrą], 
o ką laimėtų? Lietuviai jaučia, kad per tą „Vidurio Lietuvą“ atvėrė savo valstybę ga- 
lingoms lenkų įtakoms ir patys atsidurtų po politiniu lenkų padu. Lietuviai to bijo 
ir turi pagrindo bijoti. Vilnius, nors šiuo būdu būtų formaliai įtvirtintas Lietuvos 
valstybingumo naudai, vis tiek išsprūstų iš tiesioginės jų įtakos ir liktų tiktai pusiau 
Lietuvos savastimi, o gal net - kas žino - pasitaikius pirmai progai visai išsprūstų iš 
Lietuvos galutinai į Lenkiją. Todėl būtų sunku tikėtis, kad Lietuva skubėtų sėsti prie 
derybų stalo ir bandytų eiti į kokias nors kombinacijas. 


1920 metų spalio 21 d. 
Ketvirtadienis 


Aišku, vakarykščiai gandai apie turinčią nakčia iš Vilniaus pasitraukti Želigovskio 
kariuomenę nepasitvirtino arba bent jau pasirodė pernelyg ankstyvi. Betgi vienas 
reiškinys, kuris mane nepaprastai džiugina, pasitvirtino: lietuviai ne tiktai toliau 
priešinasi Želigovskio invazijai, bet iš tikrųjų narsiai kaunasi ir įgauna pagarbos 
net savo priešų akyse. Pastarieji, žengdami į Vilnių, tyčiojosi iš lietuvių karių ir lin- 
kę buvo manyti, kad išvyti lietuvius už buvusios demarkacijos linijos yra daugiau 
nei paprasta, kad tam nereikės jokių pastangų. Kai „Vidurio Lietuvos“ kariniuose 
ir politiniuose sluoksniuose kalbėta apie galimą Kauno paėmimą, nevadinta to nie- 
kad kitaip, kaip „žygiu į Kauną“. Apie lietuvių kariuomenę visuotinai kalbėta ne 
kitaip, kaip tik paniekinamai, ir laikyta ji „subolševikėjusia“, neturinčia riteriškų 
dorybių, bailia, nepajėgia priešintis. Visa lietuvių tauta kaip „valstietiška“ laikyta 
„pacifistine“, ji bijanti kumščio ir parklumpanti prieš jį ant kelių, nes tas argumentas 
labiausiai veikiąs kareivių sąmonę. Taip lenkai girdavosi dienų dienas. Net koktu 
buvo klausytis, kaip apie lietuvius kalbėjo. Tokie tariamai lietuvių kariuomenės spe- 
cialistai ir „žinovai“, kaip kad Viktoras Vonsovičius, kuris ją Kaune „stebėjo“ an- 
gažuodamas pernai Kauno krašte lenkų sukilėlių organizacijas - jų nariai jau kurį 
laiką lindi Kaune užrakinti, - skelbė, kad lietuvių karininkai ir kareiviai nė nemano 
kautis, kad kiekvieno galvoje sukasi mintys, kaip pasiduoti, kad tai tiktai „lietuvių 
vyriausybė“, parsidavusi vokiečiams, terorizuoja nuolankius gyventojus ir lietuvių 
karius, kad, pagaliau, lietuviai tik su beginkliais moka būti kieti ir plėšrūs, bet gana 
kelių šūvių, gana parodyti kumštį, ir jie kaip mat suglaudę ausis pasiduoda. Len- 
gva buvo „sukilusiesiems“ (o, kaip romantiškai skamba melagingi žodžiai!) įžengti 
į Vilnių ir „paimti“ jį iš lietuvių, kai prieš tai Lenkija, rengdama dirvą suplanuotam 

„maištui“, surišo lietuvių pajėgas kovomis Suvalkų kraštė, o vėliaų Varėną puldama 
ir paimdama į savo rankas geležinkelio mazgą, jungiantį lietuviškąjį Alytų su Vil- 
niumi, surakino ten lietuvių armiją, dėl ko lietuviai negalėjo greit permesti pajėgų 
Vilniui ginti. Vilniui, užpultam staigiai ir netikėtai Želigovskio nuo Lydos pusės, 
kai lietuviai čia turėjo vos vieną ar du pulkus. Susidaryti tam lietuvius žeminan- 
čiam požiūriui daug įtakos turėjo gausiai lenkų spaudos sėjami ir labai kruopščiai 
redaguojami lenkų pranešimai, skleidžiami išgalvoti „faktai“ apie lietuvių kovinę 
impotenciją, pagal juos lietuviai moka tik iš nežinių ir iš pakampių užpulti, tarytum 
vagys, bet iš tiesų esantys bailiai ir nevykėliai atvirame lauke. Todėl pirmą savaitę 
tyčiotasi iš lietuvių pasipriešinimo ir tikėtasi, kad susidoroti su jais bent jau iki bu- 
vusios demarkacijos linijos būsią vieni juokai, o jau toliau - tai priklausys tik nuo 
laimėtojų valios ir fantazijos. Galėjo atrodyti, kad tasai „žygis į Kauną“ priklausys 
vien nuo to, ar Želigovskis jį padiktuos, ar ne. Tuo tarpu pastaroji savaitė atšaldė 
pirmą pasitikėjimo savimi įkarštį. Šiandien „nugalėtojų“ minos išbluko. Lietuviai 
ginasi. Jų pasipriešinimas stiprėja. Šaudo puikiausiai, kertasi šauniai. Pripažįsta tai 
vis garsiau kariškiai, patvirtina ir sužeistieji. Fronto kariai teigia: tai priešininkas, 
su kuriuo reikia skaitytis, tai ne bolševikai, kurie, kai jau kartą pradėjai juos kulti, 
sprunka, kaip zuikiai į dilgėles. Šiandien kariuomenė Vilniuje beveik iššluota. Visi 
Želigovskio daliniai mesti į frontą. Mieste kareivio nepamatysi. Išskyrus karininkų 
paslauginius ir štabo tarnautojus, gatvėse daugiau nieko nėra. Dabar jau kalbama, 
kad lietuviai į kovą išrikiavo 13 pulkų. Mūšiai atkaklūs, nuožmūs, nuolatiniai, tęsiasi 
ir apkasuose. Ne tiktai „į Kauną“, bet ir prie buvusios demarkacijos linijos ne taip 
lengva prieiti, kaip buvo skelbiama. Vilniečiai vis labiau ima tikėti, kad lietuviai 
dar grįš. „Vidurio Lietuvos“ kariškiai ir politikai kalba apie didelę kiekinę lietuvių 
persvarą. Pradedama jausti lietuviams pagarbą. O, Tėvyne, keli savo garbę! Lietuvi 
kary, ne veltui kovoji ir žūsti! Lietuvai kraujo krikštą teiki, kuri jai Laisvės epopėją 
ir legendą, kuri yra didžiausia vertybė. Ne tik Nepriklausomybės perlas, bet ir gyvas 
svertas! Sukluskim! Lietuva savo istoriją ir teisę rašo! Šiandien paryčiais patrankų 
gausmas, kurio jau kelias dienas negirdėjau, vėl aiškiai sugriaudėjo. O, koks šį kartą 
saldus yra tasai mirtį sėjančių sviedinių garsas! Kad ir kaip čia reikalai išsispręstų, 
Lietuva šiuo karu iškels savo galią. Valstiečių sūnūs savo prigimtimi yra pacifistai, 
bet myli Lietuvą ir sugeba būti stiprūs, rodyti atkaklumą ir narsią širdį! Gali būti, 
kad „Vidurio Lietuvos“ afera turi savyje tam tikrą teisės elementą tų Vilniaus žemės 
sūnų, kurie sugrįžo namo ir nori savo kieme pareikalauti priklausančios vietos ir 
krašto šeimininko teisių. Bet negali patys vieni pretenduoti į ūkį, o tik bendrai su 
lietuviais, tačiau prisiėmė ant savo sąžinės vidaus karo nuodėmę. Ir tai būtų jiems 
atleista jau dėl to, kad gal lietuviai pernelyg jų nepaisė ir pernelyg ryškiai parodė 

jiems savo nacionalizmą ar pernelyg skubiai kišosi į Vilniaus reikalus. Bet jiems 
negalima atleisti svetimos valstybės, Lenkijos, įsikišimo, kuriuo jie naudojasi. Tuo 
požiūriu lietuvių pasipriešinimas yra skaisti ir paprasta Lietuvos Laisvės, Nepri- 
klausomybės ir jos Teisės išraiška.. Ginkitės, Lietuvos riteriai, Lietuvių Tautos sūnūs. 
Galima manyti, kad jeigu Lenkija aktyviai nesikiš į šią kovą ir jeigu bus priversta 
laikytis neutralumo, lietuviai gali net savomis jėgomis tą aferą likviduoti. 


1920 metų spalio 22 d. 
Penktadienis 


Šiandien gavau iš Viktoro Biržiškos lėšų, kurias Lietuvos vyriausybė perdavė iš Kau- 
no, - 1300 lietuviškų markių (ost) man priklausantį už rugsėjį teisėjo algos likutį. 
Galėsiu lengviau atsistoti ant kojų. Kai lietuviai paliko Vilnių, kišenėje turėjau vos 
150-200 lietuviškų markių ir 500 markių gavau iš teismo pirmininko Kalniečio - 
avansą už vėluojančią algą. Esant dabartinėms kainoms su tokia pinigų atsarga vos 
galiu vegetuoti. Bet su tomis kukliomis atsargomis išgyvenau jau 2 savaites ir dar 
apie 200 lietuviškų markių šiandien turėjau kišenėje. Nors ostmarkių kursas, lygiai 
kaip ir tikrųjų vokiškų markių, siekia apie 5 lenkiškas markes už vieną vokišką os- 
tmarkę, bet dėl komunikacinių sunkumų, neleidžiančių prekeiviams išleisti įgytas 
ostmarkes arba vokiškas, didžiosiose Varšuvos arba Kauno rinkose keityklos ir juo- 
doji rinka moka čia, Vilniuje, už 1 ostmarkę tik nuo 3,80 iki 4,15 lenkiškų markių, 
kadangi brangiai vertina savo galimų nuostolių riziką, jeigu vokiečių markė kristų. 
Todėl keisdamas lenkiškas markes nemažai prarandu, lyginant su kursu. Apribo- 
jau savo poreikius ir išlaidas iki minimumo. Išskyrus išlaikymą, daugiau visiškai 
niekam neleidžiu. Stengiuosi taip ištaikyti, kad diena kainuotų ne daugiau kaip 100 
lenkiškų markių. Mano kasdienės išlaidos tai pietūs, kavinė kartą arba du kartus 
per dieną (tai būtina proga susitikti su žmonėmis ir dar svarbiau - perskaityti spau- 
dą, dėl ko vengiu leisti pinigą ją pirkdamas, o pagaliau kavinėje nieko daugiau, iš- 
skyrus stiklinę arbatos su citrina, nesuvartoju), svaras duonos per dieną, kas nors 
vakarienei, pavyzdžiui, silkė ar !/4 svaro rūkytų gaminių (dešros ar kumpio), kas 
antrą dieną žvakė, kas kelintą dieną !/s svaro tabako ir šimtas tūtelių. Tai ir bene 
viskas, kuo gyvenu ir kam išleidžiu. Jeigu skaičiuosime, kad pietūs su arbatpini- 
giais, bet be jokių priedų, kainuoja iki 50 lenkiškų markių, stiklinė arbatos kavinėje - 
10 lenkiškų markių, svaras rupios duonos - 12 markių (tiesa, duona truputį atpigo, 
bet, šiaip ar taip, vis dar brangesnė negu lietuvių laikais, kuomet kainavo 6 lietu- 
viškas markes), silkė - mažiausiai 8 markės, rūkytų gaminių 1⁄4 svaro - 15-23 len- 
kiškos markės, žvakė — pigiausiai 8 lenkiškos markės, o tabakas - 35-50 lenkiškų 

markių, tai, suprantama, turint tokį biudžetą vos galą su galu galima sudurti. Todėl 
esti dienų, kada atsisakau pietų. O juk pasitaiko ir netikėtų išlaidų, kaip antai tu- 
rėjau sumokėti 300 lenkiškų markių už puspadžius, dar už Marynios nesumokėtas 
skolas už elektrą - apie kelis šimtus lenkiškų markių, o kartais prireikia šaltkalvio, 
reikia ir apatinius drabužius išsiskalbti ir t. t. Žodžiu, reikia gyventi, nors ir tenka 
galutinai apsiriboti. Tuo tarpu pastovių pajamų šaltinių nėra ir ateitis neaiški, nes 
juk iš „Vidurio Lietuvos“ jokio darbo ir posto nepriimsiu. O ar iš čia ištrūksiu, kada 
ir kaip - neturiu žalio supratimo. Išskyrus šią užsilikusią teisėjo algą, kurią šiandien 
atsiėmiau, turiu dar pažadėtą asmeninę paskolą iš Aleksandro Zaštauto ir tikiuosi 
kažkiek gauti už parduotą kailį, nuimtą nuo mano kailinių, kuriuos vasarą man 
perdirbo į vatinį paltą. Iš tų pinigų galėčiau pratraukti iki Kalėdų, taupydamas, kaip 
ir iki šiol, bet dar turiu išvažiuoti, tad turiu turėti atsargų kelionei, o ji dabar yra ne- 
girdėtai brangi, juo labiau kad kelionė iš „Vidurio Lietuvos“ į tikrąją Lietuvą dabar 
susijusi su įvairiausiomis staigmenomis. 

Vakar buvau pas Vitoldą Abramovičių, kuris šiandien „Vidurio Lietuvos“ vy- 
riausybėje yra stambi figūra. Vitoldas labai geidžia užmegzti kokius nors ryšius su 
lietuviais Kaune. Jam, kaip ir visam vyriausybėje esančiam „krajovcų“ sparnui, už- 
megzti ryšius su Kauno Lietuva būtų svarbu, nes turėtų persvarą prieš aneksininkų 
sparną, mat pastarieji, rengdamiesi griebtis savarankiškos akcijos, kad išplėštų vairą 
iš „krajovcų“ rankų, neturi stiprios paramos Lenkijoje, kadangi Lenkija neturi ga- 
limybės forsuoti Vilniaus prijungimo, neatsižvelgdama į Europą, laikančią Lenkiją 
savo rankose dėl neišspręstų Gdansko ir Aukštutinės Silezijos klausimų. Taigi šiuo 
metu, kol dar aneksininkai nesusitelkė ir „krajovcy“ iš balno neiškėlė, na, ir kol dar 
negali rimtai atsiremti į Lenkiją su savo aneksijos politika, „krajovcai“, užmezgę 
kontaktą ir sudarę pagrindą derėtis su Kaunu, labai sustiprėtų ir laimėtų didžiulį re- 
alų privalumą. Susitarimų šūkių, juos man išdėstė Vitoldas Abramovičius, diduma 
būtų tinkama diskusijai su lietuviais; tačiau yra vienas punktas, kurį Vitoldas labai 
tvirtai gina, bet kuris bene daro tuos ryšius negalimus, tai sąlyga á priori Lietuvai - 
glaudi sąjunga, federacijos rūšis su Lenkija. Iš Vitoldo sužinojau, kad „krajovcai“ 
galvoja ištirti dirvą deryboms su Kaunu, pasinaudodami Vilniaus vyskupu Matu- 
laičiu???. Abejoju, kad tai galėtų turėti kokios sėkmės, jeigu Matulaitis net ir imtųsi 
to vaidmens. Matulaitis, lietuvis, yra labai taktiškas, o lenkai paprastai, išskyrus 
endekus, pasitiki juo. Turi jis ir lietuvių pasitikėjimą. Bet jo sekretorius yra kun. 


288. Matulaitis Jurgis (1871-1927), Vilniaus vyskupas, arkivyskupas (1918-1925), Apaštališkasis 
vizitatorius Lietuvoje, marijonas. Pasisakė prieš šovinizmą, nacionalizmą. Stovėjo nuošaliau 
tautinių konfliktų ir aukščiau politinių rietenų, nors privačiai savo nuomonę išsakydavo. 

Viskantas**, lietuvis, taikiai nusiteikęs Lenkijos atžvilgiu; juo lietuviai absoliučiai 
nepasitiki, nes mano, kad lošė jis dvigubą žaidimą lenkų okupacijos metais. Viskan- 
tą laiko žmogumi, kuris daro įtaką Matulaičiui. Todėl visuose Matulaičio susitari- 
mo žingsniuose lietuviai įžiūrės Viskanto ranką, kas jau savaime diskredituos bet 
kokias Matulaičio pastangas. Vitoldas Abramovičius taip pat labai geidžia padėti 
Mykolui Biržiškai sugrįžti į Lietuvą, jis pareiškė norą grįžti ir atstovauja susitarimo 
idėjai, nenusileisdamas pagaliau pagrindiniams Lietuvos nepriklausomybės princi- 
pams. Mykolas Biržiška šiandien yra vienas populiariausių veikėjų Lietuvoje. Jį kaip 
galimą ryšininką tarp Lietuvos ir „Vidurio Lietuvos“ „krajovcų“ stovykloje rinktųsi 
Vitoldas Abramovičius ir jo bičiuliai. 

Vakar ir šiandien apie pietus virš Vilniaus skraidė lietuvių aeroplanas, ir buvo 
ūmai iš miesto apšaudomas. Vakare iš Narkevičiaus sužinojau, kad šiandien ulonai 
ties Širvintomis į nelaisvę paėmė generolą Nastopką?“ su divizijos štabu. 


1920 metų spalio 23 d. 
Šeštadienis 


Yra tam tikra analogija, bet, sakyčiau, dar didesnis skirtumas tarp dabartinės „Vidu- 
rio Lietuvos“ skandalo ir pernai balandžio mėnesio Pilsudskio projekto, kuriame aš 
turėjau vaidinti vieną svarbiausių vaidmenų. Dėl jo įgyvendinimo vykau iš Lomžos 
į Kauną. Tada, lenkų armijai užėmus Vilnių, beje, ne iš lietuvių, o iš rusų bolše- 
vikų rankų, taip pat turėjo pasiskelbti savaiminė Vilniaus vyriausybė, nukreipta 
prieš ano meto „Iarybą“. Tai buvo ne „Vidurio Lietuvos“ vyriausybė, taigi ne sritinės 
valstybės, bet visos Lietuvos vyriausybė - visos valstybės vyriausybė, sudaryta iš 
Lietuvos lenkų ir lietuvių. Dabar reikalai pakrypo visai kita linkme. Vilnius buvo 
paimtas ne iš bolševikų, o iš lietuvių. Ir formaliai jį perėmė ne lenkų kariuomenė, o 
atseit prieš Lenkiją „sukilę“ generolo Želigovskio daliniai, sukurti iš Vilniaus krašto 
gyventojų. Taigi Vilnius apimtas pilietinio karo, kilusio tarp lietuvių ir Lietuvos 
lenkų, Vakarų Lietuvos, etnografinės ir Rytų Lietuvos. Kitaip tariant, pagal „suki- 
lėlių“ terminologiją - buvo palikta vieta dar kažkokiai trečiai Lietuvai - savaime 
aišku, Baltajai Rusiai, - ir „Vidurio“ Lietuvai. Vyriausybė taip pat kuriama ne visai 


289. Viskantas Antanas (1875-1940), kunigas, prelatas, filosofijos mokslų daktaras, krajovcų 
orientacijos lietuvių veikėjas Vilniuje. Vilniaus kurijoje, vyskupo Matulaičio pakviestas, dirbo 
notaru, knygų cenzoriumi. 

290. Nastopka Stasys (1881-1938), brigados generolas. 1920 m. liepos 13 d.-1920 m. rugpjūčio 23 d. 
laikinai ėjo Lietuvos kariuomenės vado pareigas, 1920 m. rugpjūčio 23 d. perkeltas I pėstininkų 
divizijos vadu ir kovėsi prieš besiveržiančius gen. L. Želigovskio būrius. 1920 m. spalio 22 d. Juo- 
delių kaime (Širvintų valsč.) pateko į nelaisvę ir buvo paleistas 1920 m. gruodžio 4 d. 

Lietuvai, kaip kad būtų įvykę pernai metais, o vienai vienintelei „Vidurio Lietuvai“. 
„Vidurio Lietuvos“ sukurpimas šį kartą nepaneigia dabar lietuvių sukurto Lietuvos 
valstybingumo, kuris vadinamas ne kažkokia „vokiečiams parsidavusia“ Taryba, 
bet Įstatymų leidžiamuoju seimu, sudarytu per šalies gyventojų visuotinius rinki- 
mus. Šįkart jie gerbia lietuvių teisę kurti Lietuvos valstybę (tačiau ar pagarba bus 
nuosekli, ar nesulaužys jos „žygiu į Kauną“, paaiškės ateityje, ir greičiausiai tai nu- 
lems lietuvių ginkluoto pasipriešinimo jėga), bet nepalieka lietuviams teisės spręsti 
dėl tos šalies dalies, kuri iki pernai liepos mėnesio buvo užimta lenkų ir nedalyva- 
vo nei ligšioliniame valstybės kūrime drauge su lietuviais, nei Seimo rinkimuose 
Kaune, ją Lietuvos lenkai laiko savo paveldu ir jaučiasi tik vieni tikrieji šeimininkai, 
galintys spręsti savo krašto likimą, tai yra gyventojais tos srities, kuri Lietuvos lenkų 
supratimu tapatinama su jais. Tos detalės labai gerai skiria tai, kas vyksta dabar po 
pernykštės koncepcijos. Pernai, kai man teko būti minėtosios koncepcijos šaukliu, 
iškėliau sąlygą, kad pirmasis žingsnis bus pasitarimas su lietuviais Kaune ir kad 
tik tokiu atveju prisidėsiu koncepciją įgyvendinant, jei lietuviai arba bent kai ku- 
rios rimtos lietuvių tautinės srovės sutiks. Pilsudskis jau tada buvo kitos nuomonės 
ir sakė: jei koncepciją lietuviai atmes, ją įgyvendinti reikia net jiems nepritariant. 
Nieku gyvu nesutikau su vado nuomone ir nedalyvaujant lietuviams ryžtingai at- 
sisakiau prisidėti prie galimo koncepcijos įgyvendinimo. Mano nuomone, bandyti 
kurti Lietuvos valstybę be lietuvių sutikimo ir prieš jų valią yra bergždžias reikalas, 
o grįsti tokį kūrinį Lietuvos lenkais yra naivu, nes tokie mėginimai gali nuvesti tik 
į Lenkiją, bet niekuomet į Lietuvą. Tuomet čia mūsų planai ir įstrigo. Buvau Kaune, 
bet niekas iš lietuvių tokia kombinacija nesusižavėjo ir neparodė noro ją įgyvendin- 
ti. Šiandien paaiškėjo, kad lietuviai turėjo puikią nuojautą, atsisakydami dalyvauti 
kuriant darinį, kurio nemanoma sukurti. Jie būtų kėlę pavojun jau tuomet pradė- 
tą, nors dar gležną ir netobulą savo valstybę, nors kraičio ir būtų gavę Vilnių, bet 
viskas kėlė itin daug abejonių, nes remiantis ne lietuvių, bet lenkų durtuvais labai 
lengva istoriją pakreipti kita kryptimi ir patraukti Lenkijos pusėn, kartu patiems 
žūti. Aišku, prie tos mirties būtų prisidėję ir Lietuvos lenkai. Neaišku, ar iš Lietuvos 
geriausiu atveju nebūtų likęs kažkoks nereikšmingas Lenkijos imperialistinių tikslų 
priedas. Taigi Pilsudskio sumanymas nebuvo įgyvendintas. Sumanymas apsiribojo 
laikinu kūriniu, primenančiu Osmolovskio vyriausybę (Rytų žemių civilinę valdy- 
bą), ir daugiau nei po metų veiklos nebūtų absoliučiai nieko tenkinęs. Šiandien, nors 
visiškai kitokiomis sąlygomis ir kitais principais, atsirado žmonių, kurie ėmėsi įgy- 
vendinti Pilsudskio sumanymą. Daro jie tai griebdamiesi „Vidurio Lietuvos“, kuri 
vieniems iš lenkų nacionalistų stovyklos tėra tik pereinamasis laikotarpis „Vilniaus 
Žemės“ organizacijos, inkorporuojant ją į Lenkiją, kitiems, „krajovcams“, tai kelias 

kurti Lietuvos valstybę tokiais principais, kurie reiškia Lietuvos valstybinę koopera- 
ciją su Lietuvos lenkais. Pastarieji stengiasi kurti Lietuvą be lietuvių ir net ne tik be 
jų, bet dargi prieš juos, sukurstydami pilietinį karą prieš pačius lietuvius. Žinoma, 
šiuo būdu nesukurs to, ko siekia, jeigu iš tikrųjų siekia, nebent jei surastų santarvės 
kelią su lietuviais. Man jie tiesiog juokingi. Svarbu ne tai, ko nori, o tai, ką daro. Jie 
mano, kad, vikriai naudodamiesi minios jausmais ir išankstiniais įsitikinimais, pa- 
jėgs apgauti aneksininkus. Kai mato, kad aneksininkai įvairiausios „Kresų sargybos“ 
pavidalu jau organizuojasi, kuria savo spaudą, šaukia mitingus ir likviduoja „kra- 
jovcų“ „sąmokslų“ logines pasekmes, pasimeta, skėsčioja rankomis, dūsauja: „mes 
to nenorėjome!“ ir lieka bejėgiai. 

Tas bejėgiškumas yra klaikus ir naivus. Juk turi jie savo veiksmo logiką. Ne- 
galima daryti viena, o geisti kita ir stebėtis, kad veiksmai neša vaisių pagal savo 
prigimtį. 


1920 metų spalio 24 d. 
Sekmadienis 


Bėga dienos, bėga savaitės, o jokių aiškesnių Vilniaus sąmokslo sprendimų nėra. 
Kiek girdisi, lietuviai nepraranda vilties ir įsitikinę, kad jų kombinuotoji diploma- 
tinė karinė akcija grąžins jiems Vilnių. Bet iki šiol klausimas yra dar labai miglotas. 
Lietuviai narsiai kaunasi, tai be išlygų pripažįsta net jų priešininkai, nors Želigovs- 
kio karių veržlumas nusilpo, lietuviai dar jo galutinai nesustabdė. Fronto linija iš 
lėto vis dėlto stumiasi tolyn nuo Vilniaus lietuvių nenaudai. Dabar ji jau pasislinko 
už Rūdiškių stoties ir Maišiagalos. Parama, kurią Želigovskio kariuomenė gauna 
iš Lenkijos, vis pasipildydama žmonių ir karinės medžiagos, iki šiolei teikia jiems 
persvarą, o jos lietuviai dar nesugebėjo palaužti. Bet ir lietuviai toliau energingai gi- 
nasi. Jie paskelbė visuotinę mobilizaciją, sako, iki 45-erių, ir girdisi, kad į savo armiją 
telkia ir vokiečius (lenkai tuo baisiai piktinasi, bet kai lietuviams kiša peilį po gerkle, 
patys tai provokuoja, o pagaliau ir patys naudojasi papildymu iš išorės, iš Lenkijos), 
lietuvių savanorių šaulių organizacija išaugo, sako, iki 50 000 žmonių. Jeigu lietu- 
viams pavyks tarptautine akcija priversti Lenkiją griežtai laikytis neutralumo Lietu- 
vos vidaus kare, jie mano, kad militaristiškai gali įsibrovėlius savo jėgomis nugalėti. 
„Vidurio Lietuvos“ valdžia taip pat deda visas pastangas šalyje. Nuspręsta „Vidurio 
Lietuvos“ teritorijoje imti į kariuomenę, kas šiomis dienomis buvo paskelbta. 

Kitą savaitę Tautų Lyga imsis tirti lenkų ir lietuvių santykius dėl vykstančio 
Vilniaus incidento. Pamatysime, kokia bus jų darbo eiga ir kokie sprendimai. Iš 
tikrųjų Tautų Lygos prezidiumas jau pareiškė protestą prieš Lenkijos vaidmenį 

sprendžiant Vilniaus klausimą. Taip pat Prancūzijos ir Anglijos vyriausybės ėmė 
protestuoti prieš Lenkijos vyriausybę vienareikšmėmis notomis. Tačiau notos ne- 
išsemia dalyko esmės ir neturės įtakos įvykių eigai ir jų likvidavimui, jeigu nebus 
pagrįstos konkrečiais potvarkiais. Lenkai, ypač pilsudskininkų stovykla su vilnie- 
čiais, viliasi, kad susirašinėjimu grįsta diplomatinė akcija bus nerangi ir nepajėgs 
sustabdyti jau vykdomų faktų. Tačiau lietuviai stengiasi paveikti, kad diplomatinė 
akcija būtų efektyvesnė. Lietuviai privalo žinoti, jog Europa jų nepamils vien dėl 
to, kad jie yra, ir nesieks, kad būtų atlyginti nuostoliai už patirtas skriaudas, jei- 
gu būtų kalbama tik apie Lietuvą, negirdėtą de iure Europoje iki šiol ir nenoriai 
kai kurių didžiųjų valstybių matomą. Veikiausiai jie gerai suvokia, kad Vilniaus 
incidentas tik dar labiau kompromituoja Lietuvos nepriklausomybės idėją Europo- 
je, nes jeigu Europa apskritai nelaiko Lietuvos valstybingumo ir smulkių Baltijos 
valstybių rimtu ir gyvybingu dalyku, kurį būtų galima priešpastatyti Didžiosios 
Rusijos koncepcijai, dar nerimčiau visa tai atrodo, kai kyla tokios vidinės kompli- 
kacijos, kaip Vilniaus incidentas. Ir tai juo mažiau žadintų imperialistinės Europos 
norą globoti tą Lietuvos naujadarą. Bet lietuviai taip pat suvokia, kad Vakarų vals- 
tybėms, ypač Prancūzijai ir Jungtinėms Amerikos Valstijoms, ne Lietuva svarbi, 
tokios jos negeidžia ir pripažinti nenori, bet gal jos ir Vilniaus nenori atiduoti kaip 
rakto, kad tarp jų ir Rusijos neįsikištų Lenkija, kurią tos valstybės pripažino de iure, 
net formaliai besanti sandraugoje su jomis ir kuriama jų taip, kad pasitarnautų ko- 
vojant su vokiečiais, o ne, gink Dieve, prieš būsimą didžiulę Rusiją. Būtent Vilnius 
ir būtų nuosekli tolesnio Lenkijos imperializmo pradžia. Ekspansijos į rytus prieš 
Rusiją pradžia ir keltų grėsmę visam 1919 metų Versalio traktatui. Dėl to Europa ir 
priešinasi, o rimčiausių priekaištų turi Prancūzija, kuri uoliausiai bando Lenkijai 
atstoti motiną. Lietuvių politikai ir diplomatija tatai puikiai suvokia ir nepraleis 
progos pasinaudoti šiomis Europos didžiųjų valstybių ir Amerikos tendencijomis 
dėl Vilniaus prieš Lenkiją. Nepalankios Lietuvai ir Baltijos valstybėms Vakarų 
šalys Lietuvą, Latviją ir Estiją laiko netvaria forma, jos tiktai prie Baltijos saugo 
teritorinius depozitus būsimai Rusijai, kuri turinti atsikurti žlugus bolševizmui ir 
pareikalauti savo baltiškojo paveldo iš depozitorių. Ir štai Lietuva, jeigu nesugebės 
atgauti savo teisių į Vilnių dėl savo abejonių Vakarams keliančios nepriklauso- 
mybės, bent jau veikiau pasirems galimu depozitu būsimosios Rusijos naudai in 
Spa, negu išsižadėtų Vilniaus Lenkijos labui. Taip atrodo Sleževičiaus vairuojami 
lietuvių diplomatinės akcijos planai tuo klausimu. Kraštutinumų verčiama Lietuva 
veikiau eitų į federaciją su būsima Rusija, negu sutiktų prarasti Vilnių ir susitaikyti 
su šalies paskirstymu, taigi ji gerai žino, kad bet kokie kontaktai su Lenkija vestų į 
pražūtingą Lietuvos padalijimą. 

1920 metų spalio 25 d. 
Pirmadienis 


Jau kelios dienos „Kresų sargyba“ ėmė Vilniuje leisti dienraštį Gazeta Wilenska“. 
Jausdamas kartėlį skaitau „Kresų sargybos“ leidinio pavadinimą. Tai juk pavadini- 
mas mano dar 1906 metais leisto dienraščio (Gazeta Wileńska), kuris vilnietiškos 
publicistikos ir Lietuvos lenkų politinės minties istorijoje suvaidino, nors trumpai 
ėjo, tauriausią vaidmenį. Jis davė pradžią demokratinei ir liaudiškai krypčiai visuo- 
meniniame šalies lenkų sąjūdyje ir politinių siekių idėją vadinamiesiems Lietuvos 
lenkų „krajovcams“. Po 1905 metų atgimusiai vilniečių lenkų spaudai Gazeta Wi- 
lenska buvo humanizmo, demokratijos, liaudies teisių, laisvės ir pagaliau Lietuvos 
tautų sugyvenimo ir bendradarbiavimo šūkių skelbėja. Šiuo požiūriu ji nustatė te- 
zes ir sukūrė tradiciją, į kurią vėliau rėmėsi įvairios vėlesnės pradžios ir pastangos, 
kylančios iš tų pačių šūkių. Ji tapo visuotiniu gėriu, tapo deglu ir šaltiniu, iš kurio 
idėjų semiasi demokratinės ir „kresiškosios“ minties pradų sąjūdžių skelbėjai. Tų 
sąjūdžių skelbėjai šiandien yra sukiršinti, patys atitinkami judėjimai, plaukiantys 
su demokratijos, liaudies, „kresų“ spalvomis, susipyko ir neretai vieni kitiems prieš- 
taravo, bet vis dėlto visi rodo pagarbą ir meilę savo bendrai motinai - dienraščiui 
Gazeta Wilenska, save laikydami teisėtais jo įpėdiniais. Daugelis Gazeta Wilenska 
dienraščio šūkių yra iškreipti, ypač šiuo metu „kresų“, ir jeigu žmonės, kurie, tar- 
kime, šiandien tą „kresiškumą“ įgyvendinti mėgina „Vidurio Lietuvos“ sąmoksle, 
pasižiūrėtų į Gazeta Wileńska metraštį ir imtų šiek tiek medituoti prie to, ką daro, 
lengvai įsitikintų, kaip baisiai nutolo nuo ištakų, kurias dar neseniai patys išpažino. 
Ir vis dėlto po pastarųjų 14 metų įvykių ir sąjūdžių nuoseklumas veda į laikraš- 
tį Gazeta Wilenska, jis yra tarytum idėjos testamentas. Jis autoritetas ir... gali dar 
ateityje suvaidinti savo vaidmenį, o gal dar ir ne vieną klaidą ištaisyti, kai sąlygos 
pasikeis ir kai vilniečių publicistikos studijos primins žmonėms konkrečią jos idė- 
jinių prielaidų išraišką. Šiandien tai legenda ir net turi teigiamą vertę. O gal prie 
legendos prisidės dar ir sukonkretinti šūkiai. Todėl labai nemaloni profanacija yra 
„Kresų sargybos“ drąsa pasisavinti Gazeta Wilenska pavadinimą. Iki tol niekas per 
14 metų nelietė to pavadinimo. Senųjų Gazeta Wilenska idėjų priešininkai to neda- 
rė, nes titulas pernelyg ryškiai primindavo priešingus siekius. Tie, kuriems Gazeta 
Wilenska priminė jų tradicijas, nevartojo to pavadinimo, kad išliktų legendos skai- 
drumas, nesuterštas aktualių įvykių. Dabartinė „Kresų sargybos“ Gazeta Wilenska 
netarnauja Lietuvai ir nesisieloja dėl jos. Ji Lietuvos dalybų ir Vilniaus aneksijos prie 
Lenkijos organas. Tai nėra endekų laikraštis, kaip nėra endekiška ir „Kresų sargyba“, 

bet valstybiniu politiniu požiūriu Lietuvai tarnauja dar pavojingesniais metodais už 
endekiškus ir tiems patiems, kaip ir endekų, tikslams. 

Vilniuje vieši Zygmuntas Jundzilas, jo Jurkiškių dvaras, esantis kažkur WE 
ar Riešės apylinkėse, atsidūrė jau „Vidurio Lietuvos“ fronto pusėje. Šis priklauso 
negausiai „krajovcų“ grupei, kuri moka būti nuosekli, nors visuomet kirtosi su lie- 
tuviškuoju nacionalizmu ir gailėjosi jo klaidų Vilniuje, kol čia buvo lietuvių valdžia, 
šiandien smerkia „Vidurio Lietuvos“ sąmokslą ir gailisi to incidento, kuris Lietuvos 
nepriklausomybei kelia grėsmingą debesį. 


1920 metų spalio 26 d. 
Antradienis 


Šiandien pirmąkart smarkiai pasnigo. Prieš kelias dienas snyguriavo, bet viskas jau 
ištirpo. Na, šiandienis sniegas užklojo žemę ir namų stogus lengva, skaidria, balta 
drobule. Nors atlydis išujo į pavakarę jį nuo šaligatvių ir gatvių, mindomų žmonių 
pėdų ir arklių kanopų, tačiau darželiuose, aikštėse, kalnuose išsilaikė. Po mėnesio, 
ko gero, jau bus tikra žiema, galėsime traukti roges. 

Jau rimtai imu galvoti apie kelionę į Kauną. Čia būti nematau jokios prasmės. 
Sunku tikėtis, kad Vilniaus incidentas vienaip ar kitaip greitai bus išspręstas. Kol 
turiu pinigų, kol nėra išsekę paskolų šaltiniai, reikia bandyti išvykti, nes kai ištekliai 
baigsis, tai ir čia bus sunku gyventi be uždarbio, ir išvažiuoti nebus už ką, ypač kai 
žiema užklups. Turiu jau kandidatą kelionei į Kauną, kažkoks karaimas Mikalavi- 
čius, buvęs prisiekęs advokatas, Lietuvos laikais buvo paskirtas taikos teisėju Vil- 
niaus apskričiai. Šiaip ar taip - dviem keliauti drąsiau. Manome iš Vilniaus leistis į 
Lydą-Gardiną-Suvalkus, o iš ten per lenkų ir lietuvių demarkacijos liniją arkliais į 
Kalvariją. Tuo keliu šiandien išvyko grafas Lubianskis (Lubianski). Regis, tai vienin- 
telis palyginti saugus kelias. Bet, tiesą sakant, ir šis nėra dar išbandytas; jį dar reikia 
skintis. Šiek tiek baugu, kas nutiks, jeigu kažkur tame kelyje imsime ir įklimpsime, 
tuo tarpu pinigai išseks, ir negalėsim pajudėti nei pirmyn, nei atgal. Jeigu ne pinigi- 
niai sunkumai, jokie išbandymai nebūtų baisūs. 

Iš fronto jokių ypatingų naujienų nėra. „Vidurio Lietuvos“ gynybos štabo prane- 
šimai tušti. Tačiau iš visų pusių girdisi, kad lietuviai kovoja gerai, kad lietuvių karys 
pasirodė kupinas energijos ir didelio atkaklumo, ko „Vidurio Lietuvos“ ponai visai 
nesitikėjo. Pagyros lietuvių kariui, ačiū Dievui, visuotinės, jį priešas giria. Ir iš čio- 
nykščių karininkų nuolat girdžiu, kad nors lietuvių karys yra labai geras, vis dėlto 
Lietuvos kariuomenė stokoja sumanių karininkų, kas apsunkina kovą. Neabejotinai 
čia yra daug tiesos; Lietuvos kariuomenėje dėl kvalifikuotų lietuvių karininkų stokos 

tarnauja nemažai lenkų ir rusų. Tie karininkai, ypač lenkai, kovoje su lenkais nėra 
patikimi. Būtent taip aiškino faktą, apie kurį čia ne kartą girdėjau, kad ankstesnėse 
kovose Suvalkų krašte tarp lietuvių belaisvių buvo didelis karininkų procentas; su- 
prantama, lenkai karininkai noriai pasiduodavo lenkų kariuomenei. Dėl to lietuviai 
turės, matyt, pritraukti vokiečių karininkus, kurie su Lenkija ir jos atstovybėmis, 
kaip antai „Vidurio Lietuva“, grumsis iki pabaigos, nes jiems Lenkija yra tautinis 
priešas. Silpna lietuvių pusė dabartinėse kovose su Lietuvos lenkais Želigovskio ar- 
mijoje yra toji aplinkybė, kad teritorijoje, kurioje vyksta karas, gyvena įvairūs gyven- 
tojai, jų žymus nuošimtis laiko save lenkais ir pusantrų metų juos agitavo įvairiausi 
kresų sargai. Iš čia tarp civilių gyventojų yra daug elementų, prijaučiančių lenkams, 
užsiimančių šnipinėjimu ir išduodančių lietuvius. Deja, nemažoje pafrontės juostoje 
lietuvių pusėje paplitęs šnipinėjimas, tai tarnauja lenkams ir vykdo žvalgybos funk- 
cijas priešui. Per tokią išdavystę Želigovskio kariuomenė sugebėjo į nelaisvę paimti 
ir divizijos štabo generolą Nastopką, kadangi kone visi lenkų gyventojai Lietuvos 
pusėje sudaro didžiulę šnipinėjimo organizaciją, todėl nereikia stebėtis, kad, esant 
dabartiniam karui, ant lėkštės metami Lietuvos suverenumas ir aistros, kokios turi 
kilti lietuvių pusėje, Kaune gimsta tokie projektai, kaip antai veikiausiai Seimo depu- 
tato kun. Krupavičiaus pateiktasis, kad visus Lietuvoje gyvenančius lenkus, neišski- 
riant ir lenkų tautybės Lietuvos piliečių, reikia internuoti į koncentracijos stovyklas. 
Jeigu toks siūlymas ir yra perdėtas, vis dėlto turint omeny pafrontės ruožą - išvalyti, 
iškeliant lenkiškąjį elementą, gali tapti lietuviams strategine būtinybe. 

Nepaisant šaunaus pasipriešinimo „Vidurio Lietuvos“ veiksniai dėl to, kad juos 
remia lenkai, jaučia labai tvirtas pozicijas. Tarptautiniu atžvilgiu pasikliauja Tautų 
Lygos nerangumu ir tuštumu tokių argumentų, kaip protestai ir popieriniai pro- 
tokolai, jaučiasi tvirčiau dėl Lenkijos tarptautinės pozicijos, kuri itin sustiprėjo dėl 
pergalės prieš bolševikinę Rusiją. Dėl karinio sąmokslo nesijaudina, nes parama 
nuolatos plaukia. Be to, jie suvokia: jeigu lietuviai paimtų viršų ir pradėtų slinkti 
Vilniaus link, Lenkija su visa savo kariuomenės jėga atskubėtų, o tada jau lietuvių 
reikalai būtų prasti. „Žygio į Kauną“ klausimas kariniuose ir kai kuriuose politi- 
niuose sluoksniuose vis dar aktualus. Šiandien spaudoje paskelbta antroji „Vidu- 
rio Lietuvos“ nota Kauno vyriausybei, raginanti lietuvius tartis. Kad lietuviai į tokį 
siūlymą, kuriame yra kartu ir sąlyga lietuvių armiją atitraukti iki buvusios lenkų ir 
lietuvių demarkacijos linijos, neatsakys, yra daugiau negu tikra. 

Kai kuriuose kompetentinguose „Vidurio Lietuvos“ sluoksniuose yra skleidžia- 
mi tylūs gandai, jeigu Kaunas į šią notą neatsakys, artimiausiomis dienomis gali 
būti pradėtas „žygis į Kauną“. „Vidurio Lietuvos“ vyriausybė parsitraukė į Vilnių 

valdančiosios komisijos pirmininkus. Iš Vitoldo Abramovičiaus žinau, kad p. Res- 
tytutas iki šiol dar neapsisprendė priimti siūlymą, bet vyriausybiniai veiksniai ne- 
praranda vilties ir labai jį ragina, nes jiems labai svarbus to žmogaus vardas, mat jį 
visi gerbia ir visi juo pasitiki. 


1920 metų spalio 27 d. 
Trečiadienis 


Mano išvažiavimo reikalai juda pirmyn. Esu pasiryžęs iš Vilniaus pajudėti jau atei- 
nančią savaitę. Svarbiausias dalykas - sukaupti reikiamas grynųjų atsargas. Ir štai ši 
diena man suteikė vilčių, kad viskas bus gerai. Pasiskolinau iš Zaštauto 4000 lenkiš- 
kų markių ir iš Zygmunto Jundzilo - 1000 lenkiškų markių. Pardavęs kailiuką per 
Ablamovičiaus komiso namus turiu gauti 2500 lenkiškų markių (tiek Ablamovičius 
įvertino kailiuką), pagaliau turiu dar tūkstantį ir keliasdešimt lietuviškų markių. 
Visa tai kartu sudėjus ir atmetus mano vienos savaitės pragyvenimo išlaidas Vil- 
niuje, kelionei liktų dar apvalūs 10 ooo lenkiškų markių. Tiek turėtų pakakti, kad 
galėčiau ne tik iš Suvalkų, bet ir iš Gardino parvykti arkliais. O dėl leidimo, tai galu- 
tinai sužinojau, kad išvažiuoti iš Vilniaus į Lydą jo visai nereikia. Pakanka paprasto 
asmens liudijimo, kitaip sakant, paso su nuotrauka. O Lydoje yra jau lenkų valdžia. 
Iš ten toliau važiuoji pagal lenkų nuostatas. 

Komplikuota „Vidurio Lietuvos“ santykių su Lenkija padėtis ir toliau lieka labai 
neaiški, taip kad nei dėl galutinių sprendimų, nei dėl artimiausių įvykių nieko nej- 
manoma numatyti. Jeigu Želigovskio kariuomenė greitu laiku prieitų iki buvusios 
lietuvių ir lenkų demarkacijos linijos, kurią „Vidurio Lietuvos“ valdžia pripažino 
savo vakarine siena, kas bus toliau, jeigu Kauno Lietuva į jokius derybų siūlymus 
neatsiliepia? Ar eiti toliau - į Kauną, ar sustoti ties demarkacijos linija su ginklu ir 
atremti pasyvias lietuvių atakas, tuo tarpu tie organizuoja savo kariuomenę, imasi 
mobilizacijos ir pradės rengtis pulti Vilnių? Prie „Vidurio Lietuvos“ vairo stovintys 
veiksniai dabar laužo sau galvas, kokia bus tolesnė išeitis. Jeigu Lenkija turėtų laisvas 
rankas, nebūtų suvaržyta jokių tarptautinių įsipareigojimų ir nebūtų įsipainiojusi į 
jokius interesus, kaip Gdansko ir Silezijos klausimai, kurie priklauso nuo Europos 
veiksnių, ir jeigu jau dabar galėtų sutvarkyti Vilniaus inkorporaciją, kaip to trokšta 
mūsiškiai aneksininkai, įsiurbdama „Vidurio Lietuvą“ ir prisiimdama jos gynybą, 
tuomet požiūris į Kauno Lietuvą būtų paprastas. Jokios Kauno mobilizacijos ne- 
baugintų, nes Lenkija militaristiškai su lietuviais laisvai susidorotų. Bet Lenkija taip 
iš karto įvykdyti inkorporacijos negali. „Vidurio Lietuvos“ stovyklos aneksininkai 
patys to nesitiki. Jų metodas, veikiant demagogijos būdais, mitingais ir t. t., bandyti 

taip įaitrinti Vilniaus ir apylinkių gyventojų norus įtraukti juos į Lenkiją, ir pagaliau 
su tuo pačiu šūkiu įgyvendinti rinkimus į Vilniaus Seimą, kuris patvirtintų reika- 
lavimą inkorporuoti kraštą į Lenkiją, kad jau vėliau Europa turėtų pripažinti Vilnių 
Lenkijai ir negalėtų jo „dovanoti“ kam tik panorėjusi, kad pati Lenkija laimėtų „for- 
maliai gyventojų pareikšta valia“ argumentą inkorporuoti Vilnių, paralyžiuodama 
visas kombinacijas, trukdančias tai atlikti. Bet kol ši akcija baigsis, kol rinkimai į 
Seimą įvyks ir Seimas susirinks, lietuviai gali sutelkti savo pajėgas, sumušti, gal net 
ir atimti Vilnių ar bent jau suardyti visą šią sąmokslo teoriją. Kad tai neįvyktų, reikia 
eiti į Kauną, suduoti lietuviams lemiamą smūgį ir juos nukenksminti. Aneksininkai 
iš esmės priešinasi žygiui į Kauną ir nelinkę veržtis į etnografinę Lietuvą, nes suvo- 
kia, kad tai komplikuoja paprastą Vilniaus inkorporaciją į Lenkiją ir gali iš dalies 
būti palanku „krajovcams“, kurie Vilniaus Lietuvos su etnografine Kauno Lietuva 
suvienijime suras didesnio pagrindo kurti kažkokios Lietuvos valstybingumo visu- 
mą. Bet aukščiau nurodyti politinės padėties argumentai net ir aneksininkus, ne- 
pritariančius minčiai pulti etnografinę Lietuvą, kurią norėtų palikti likimo valiai, 
verčia vis rimčiau skaitytis su „žygio į Kauną“ mintimi, kad sumuštų lietuvių ka- 
riuomenę, kol ji dar nesusitelkusi. Jie sako, kad jiems rūpi tiktai strateginiai tikslai, o 
ne politiniai, kurių žygiu į Kauną kelti net nemano. Betgi savo ruožtu, jeigu į Kauną 
nueitų ir jeigu ten įeitų, esu įsitikinęs, kad Kauno atžvilgiu iškiltų įvairiausių politi- 
nių klausimų, neišskiriant ir aneksinių. Juk egzistuoja ir tam tikra srovė, kuriai čia 
atstovauja kažkoks p. Sokolovskis**, kad Kaunas ir Kauno apskritis taip pat turi būti 
inkorporuoti į Lenkiją. Tokia dvasia šiandien „Kresų sargybos“ Gazeta Wileńska 
jau net ir straipsnį išspausdino. Lapėtit vient en mangeanP“, - visuomet taip. Antra 
„Vidurio Lietuvos“ vyriausybės užvakar Kauno vyriausybei pasiųsta nota, - jau iš 
anksto žinoma, kad nebus priimta, - turi parengti dirvą žygiui į Kauną. Apie „kra- 
jovcų“ požiūrį į šiuos reikalus pakalbėsiu rytoj. 


1920 metų spalio 28 d. 
Ketvirtadienis 


Nedaug kuo skiriasi vadinamieji „krajovcai“ nuo aneksininkų [...], kad militaristi- 
nės padėties ir akcijos tolesnių perspektyvų. Nes ką [...] kita galvoja, negu pastangos 
„pulti“ Kauną [...], kad pasyviu elgesiu nesudarytų lietuviams galimybių militaris- 


292. Sokolovskis Ignacas (Sokolowski Ignacy), politinis ir visuomenės veikėjas Kaune, Centrinio 
lenkų rinkimų komiteto pirmininkas (1919); išvarytas iš Lietuvos, įsikūrė Vilniuje, kur 1920- 
1922 m. veikė Kauno krašto lenkų organizacijose. 

293. Lapėtit vient en mangeant (pranc.) - apetitas kyla valgant. 

tiškai susiorganizuoti ne tiktai gynybai, bet ir smogimui, kuris, sųsidarius kokioms 
nors kliūtims Lenkijai smogti, suteiks aktyvią pagalbą „Vidurio Lietuvos“ .vilnie- 
čiams, ir tai gali grėsti viso vilnietiško užmojo likvidavimu? Suprantama, militaris- 
tinio veiksmo genezės logika turi savo geležines pasekmes, kurios neleidžia Zaštauto 
tipo ponams „krajovcams“ apsiriboti savo pirminiais užmojais ir sustoti pusiaukelėje. 
Ką pasėjai, tą ir pjausi. Šitas priežodis pradeda tikti ponams „krajovcams“. Juk štai 
ne seniau nei prieš 10 dienų man Zaštautas dievagojosi, jog nieku gyvu nesutiks su 
tuo, kad „Vidurio Lietuvos“ militaristinė akcija peržengtų iš esmės paženklintą de- 
markacijos liniją, sudarančią jų siekių ribą, ir kad jis, Zaštautas, pasitrauks iš šio są- 
mokslo ir garsiai viešai protestuodamas pasitrauks iš Valdančiosios komisijos, jeigu 
prieš jo opoziciją laimėtų kryptis, populiari kai kuriuose kariniuose sluoksniuose, ir 
būtų duotas įsakymas „žygiuoti į Kauną“. O jau vakar, kai su juo kalbėjau, jis svarstė 
tokios akcijos galimybę kaip visiškai įmanomą dalyką, gal net ir būtiną, kuris lo- 
giškai atsiras, jeigu tiktai lietuviai artimiausiu laiku nestos derybų, nes kitos išeities 
nebūsią. Taip, nebūsią, tai faktas. Arba reikės sutikti su tuo, kad lietuviai pasinau- 
dos priešo pertrauka ir jo pasyvumu bei stiprins savo pajėgas, telks jas efektyviam 
puolimui ir smogs. Tai galėtų padėti jiems laimėti, arba reikia stengtis savo pradė- 
tą darbą užbaigti iki galo ir pabandyti lietuvius sutrypti, neatsižvelgiant į teorinius 
svarstymus. Kas pradeda karą, negali atmesti jo pasekmių ir vengti jo pabaigos. Jeigu 
bandys išsisukinėti, gali pralaimėti viską. Savaime aišku, karo nepradeda tas, kas 
nesitiki jo laimėti. Tiesą sakant, ne visuomet noras laimėti ir logiškas karo pasekmių 
numatymas apsaugo nuo pralaimėjimo. Apie „žygį į Kauną“ daug kalbama, vis labiau 
jaučiama ir perprantama fatali jo būtinybė nugalėti, bet dėl to tas „žygis“ dar nėra 
lengvai įvykdomas. Ne visuomet tai, ką lengva pasakyti, lengva ir padaryti. Dar prie 
tos nusibrėžtos „demarkacijos linijos“ neprieita. Jau savaitė, kai „štabo pranešimai“ 
visiškai neturi ko pranešti, nors mūšiai vyksta, nors labai daug kalbama ir jau nuo- 
širdžiai pripažįstama, kad lietuvis karys gerai kaunasi, padėtis vis dar, kaip teigiama 
pranešimuose, yra „be pokyčių“. O norint prieiti iki Kauno, reikia pasiekti didelių 
„pokyčių“. Ir galų gale ką pakeistų Kaunas? Jeigu imsime strateginį požiūrį - kaip ne- 
leisti lietuviams „susiorganizuoti“, tai iš Kauno reikėsią eiti į Šiaulius, iš Šiaulių į Tel- 
šius, kad pagaliau lietuviams neliktų nė mažiausios pėdos, kur galėtų „organizuotis“. 
O tai nėra taip paprasta ir lengva, kai lietuviai yra tokie atkaklūs ir gerai kaunasi, kad 
netiki Vievio prieiti nesugebėjo. Ypač tai pasiekti nėra lengva, kai artėja šalčiai ir kai 
„Vidurio Lietuvos“ kareivis, pajudėjęs iš Lydos, buvo tikras, kad jo žygis bus tik „pasi- 
vaikščiojimas“ ir kad lietuvių kariuomenė yra „subolševikėjusi“ bailių civilių banda, 
kuri moka tik bėgti arba pasiduoti, nėra nei gerai aprūpinta, nei, kas dar blogiau, 
ginkluota; kaip pripažįsta karininkai, linijoje visai kompanijai tenka vos 10 apsiaustų, 

bet yra vilties, kad apsisiaus tuo, ką nuo bolševikų Pilsudskio svajonės. 
pečių nuplėš. Iš tiesų visa tai netiesa, nes lietuviai 
yra gerai aprūpinti ir šiltai aprengti. Gal Lenkija 
padės! Nes be jos pagalbos sunku būsią žiemą be 
paltų ne tik pasiekti Kauną ar juo labiau Šiaulius, 
bet ir išsilaikyti prie Vievio. 

Ne visi „Vidurio Lietuvos“ stovyklos „kra- 
jovcai“, kitaip sakant, ne visi tie, kurie Lietuvos 
valstybės kūrimą kelia aukščiau už Lietuvos pa- 
dalijimą ir jos Vilniaus srities prijungimą prie 


Lenkijos, „žygio į Kauną“ klausimą vertina pana- 
šiai, kaip Zaštautas ar Vitoldas Abramovičius. Ne Pilsudskis, Kai per Vilnių nužengsiu į Kauną, 
visi mano, kad tai gal tiktai „strateginė būtinybė“, gausiu Lenkų karaliaus prr išgämoms: skiria 
Esama tarp jų ir tokių, galiu paminėti, tarkim, kulką į kaktą. 
Svechovskį ir Marianą Koscialkovskį, kurie lai- Pilsudskio svajonės. Karikatūra, Garnys, 1926, nr. 6. 
kosi nuomonės, jog reikia pulti visą Lietuvą, kad 
ji būtų priversta sukurti tokią valstybės sandarą, kokia tų Lietuvos „valstybininkų“ 
galvose ryškėja. Jie mąsto: kol egzistuoja Lietuvos vyriausybė, kilusi iš „Tarybos“ ir 
kurianti Lietuvą, pagrįstą lietuviško nacionalizmo pradmeniu, negali būti nė kalbos 
apie susitarimą ir bendrą kūrybą. Reikia nuversti tai, kas padaryta Kaune, reikia 
padaryti tabule rasae iš visos ligšiolinės Lietuvos organizacijos, iš Seimo ir t. t. Rei- 
kia viską sunaikinti, pasmaugti, nušluoti ir tuomet, užėmus Lietuvą jėga, Vilniuje 
surengti visuotinius rinkimus ir pradėti viską iš pradžių. Tie „krajovcai“ nuosekliai 
geidžia „žygio į Lietuvą“, kurio bijo aneksininkai. Geidžia, nes žino, ir negalima 
jiems šiuo požiūriu paneigti tam tikros logikos, kad tik iš Lietuvos visumos, o ne iš 
kažkokios suluošintos „Vidurio Lietuvos“ dalies galima kurti Lietuvos valstybę. 
Lenkija, eidama Pilsudskio pramintais keliais, sukėlė tokį spektaklį: formaliai 
baigusi karą, sudariusi paliaubas Rygoje su bolševikais kaip preliminarią taikos 
sutartį ir pasirašiusi Suvalkuose paliaubas, tuo pat metu trimis skirtingomis pa- 
saulio kryptimis išsiuntė du kariuomenės srautus, kurie neva su Lenkijos armija 
neturi nieko bendra ir už kurį Lenkija formaliai atsakomybės nesiima: į Lietuvą — 


Želigovskį, į Baltarusiją - Balachovičių“* ir į Ukrainą - Petliūrą. Kiekvienas iš tų 


294. Balachovičius-Bulak Stanislovas (1883-?), caro Rusijos karininkas, skelbėsi baltarusiu, lie- 
tuviu. 1918 m. spalio mėn. kaip rusų monarchistų partizanų vadas veikė gen. Judeničiaus pusėje. 
1920 m. Lenkijos ir Sovietų Rusijos kare vadovavo baltarusių ir lenkų partizanams Baltarusijoje, 
pasižymėjo plėšikavimu. 1920 m. pabaigoje atsitraukė į Vilniaus kraštą, kur jo būrys buvo nu- 
ginkluotas. Bandė atstovauti baltarusiams politiškai. 

trijų lenkiškosios neva savivalės ir savo atsakomybe intervencijos besiimančių ma- 
rionečių turi kurti Lietuvą, Baltarusiją, Ukrainą, tris, žinoma, pavaldžias Lenkijai. 
Tuo tarpu štai pasiekia gandai - nežinau, ar tikri, - kad pamoka nenuėjo veltui ir 
kad bolševikai savo ruožtu išleido kažkokią lietuvių ir baltarusių armiją, kuri neva 
atsiskyrė nuo bolševikų ir, nepripažindama Rusijos sutarties su Lenkija, savo valia 
nori kariauti su Lenkija arba bent su jos atstovybėmis. Kyla klausimas: ar toji „tai- 
ka“ nėra tik tolesnis reguliaraus karo planas ne kažkokių apsišaukėliškų valstybių, 
bet kažkokių įvairių atamanų, kondotijerų ir generolų, kaip jau dvejus metus esama 
Rusijoje ir Ukrainoje. Toks „karas“ - jau ne karas, o kažkokia lėtinio kariavimo, 
besiskaidančio į partijas, partijukes, vyriausybes, vyriausybukes ir t. t., būklė. 


1920 Metų spalio 29 d. 
Penktadienis 


Nejaugi „Vidurio Lietuvos“ Laikinosios valdančiosios komisijos ponai rimtai galėjo 
galvoti, kad Kaunas galėjo pateikti kokį nors atsakymą į jų taikos „notas“, siūlan- 
čias Kaunui pradėti „derybas“ su Vilniumi? Kas nors iš jų taip manantis yra šim- 
tąkart naivuolis. Negi gali taip būti? Iki šiol „Vidurio Lietuvos“ autoriai nepateikė 
Kaunui jokių savo reikalavimų, jokių sąlygų, nenurodė, ko iš tikrųjų patys nori ir 
ko siekia. Dėl ko tuomet Kaunas turėtų su jais derėtis? Norint derėtis, reikia žinoti, 
ko abi šalys nori, ko siekia. Kauno požiūris visiems gerai žinomas. Tiek Kaunui, 
tiek Vilniui. O ko gi siekia šiandienė Vilniaus valdžia, kas ta jų „Vidurio Lietuva“, 
to nežino ne tik Kaunas, nežino niekas, net ir patys „Vidurio Lietuvos“ kūrėjai. 
Aišku, ko siekia Šopa, galima numanyti, ko geidžia Vitoldas Abramovičius, Zaš- 
tautas, Vaclavas Ivanovskis, bet ko nori Valdančioji komisija, niekas nežino, net 
ir ji pati. Kiek žmonių, tiek skirtingų idėjų, skirtingų tikslų. Vieni nori Vilniaus 
ir Gardino aneksijos prie Lenkijos, kiti - nedalomos Lietuvos valstybės su vienu 
seimu Vilniuje, sujungtos unija, federacija arba konvencija su Lenkija, dar kiti nori 
Lietuvos, kurią sudarytų federalizuoti kantonai, ir pagaliau esama tokių, kaip antai 
Vaclavas Ivanovskis, jiems veikiausiai rūpi ne Lietuva, ne santykiai su Lenkija, o 
prisidengus Lietuva prikelti Baltąją Rusią, kad Baltarusija įsiurbtų Vilnių. Kad gali 
būti įvairūs požiūriai ir pageidavimai spaudoje, visuomenėje, politinėse grupuo- 
tėse, labai suprantama. Bet čia nežinia, ko nori vyriausybė, ko nori tie, kurie stovi 
prie vairo ir kurie prisiėmė politinę atsakomybę už veiksmus. Nepaisant visų kitų 
požiūrių, negali būti nė kalbos, kad Kaunas sėstų derėtis nežinodamas, su kuo turi 
reikalą ir ko priešininkas geidžia. Kaip visa tai įvyko? Juk prieš įžengiant Želigovs- 
kio kariaunai į Vilnių, „sukilėliai“ nepateikė Lietuvai jokių reikalavimų, net jokio 

ultimatumo. Paprasčiausiai pasinaudodami savo persvara be kokių nors reikalavi- 
mų staiga užpuolė, išvijo lietuvius iš Vilniaus ir po to metė pasiūlymą „derėtis“! Bet 
apie ką ir kokioje dirvoje? Po kelių savaičių vėl „nota“ ir vėl siūlomos derybos. Bet 
jeigu „Vidurio Lietuva“ turinti būti tiktai laikina pereinamoji aneksijos stadija, dėl 
ko Lietuva turi derėtis? Ji į tai atsakyti gali tiktai viena: „na, jeigu militaristiškai 
ir diplomatiškai jums tai pavyks, nieko nepadarysime, bet tai yra vykdoma prieš 
mūsų valią, ir kuo čia dėtos derybos!“ Derėtis būtų galima tik tokiu atveju, jeigu 
„Vidurio Lietuvos“ ponams aiškiai rūpėtų bendras Lietuvos kūrimas. Tokiu atveju 
būtų reikėję pirma tai aiškiai pasakyti arba bent leisti susipažinti su savo sąlygo- 
mis. Tai nepadaryta. Priešingai, Valdančioji komisija vis dar skelbia savo oficialų 
„neutralumą“ aneksijos srovių arba Lietuvos valstybingumo akivaizdoje, apeliuoda- 
ma į būsimą „liaudies valią“, ir tuo pat metu Komisijos narys p. Šopa savo kalboje 
leidžia aiškiai suprasti, kad kalbama apie Vilniaus įliejimą į Lenkiją. Nei Komisija 
in corpore, nei kas nors kitas p. Šopą dezavuoja. Keistas „valstybinis“ padaras toji 
„Vidurio Lietuva“ ir keista jos vyriausybė: nenori nieko norėti ir kuria „valstybę“ 
„plebiscitiniams“ tikslams. Tomis sąlygomis siūlyti „derybas“ yra tuščias reikalas, 
nes negalima derėtis su kažkuo, kas pats nežino, ko nori. Toks „derybų siūlymas“ 
yra paprasčiausiai iššūkis kapituliuoti: pasiduok tam, ko aš panorėsiu, bet ko dar 
pats apibrėžti nemoku. Todėl ligšioliniai oficialūs „siūlymai“ „derėtis“ tėra kome- 
dija, turinti sukelti tam tikrą efektą kariuomenėje, gyventojų nuomonėje, o gal ir 
Europoje, būtent parodant, kad yra noras tartis ir permesti iš neapykantos pralietą 
kraują nuo savo pečių ant lietuvių, galbūt praminti kelią „žygiui į Kauną“. Na, o 
lietuviams, kurie kol kas neturi poreikio kapituliuoti, bus sudėtinga Europai įrody- 
ti tokių derybų absurdiškumą ir sutrukdyti primesti kaltę dėl pralieto kraujo. Bet 
Valdančiojoje komisijoje ir artimuose sluoksniuose esama veiksnių, kuriems, be 
abejonės, nuoširdžiai rūpi užmegzti ryšius su lietuviais susitarimo labui. Tie veiks- 
niai, net gana gausūs, suvokia, kad tai šiuo metu duotų geriausią sankciją pradėti 
kūrybą ir įtvirtintų ją, pašalinant sunkią riziką, kuri kabo virš jų, ir kartu sutvir- 
tintų lenkų aneksiją. Bet kelias į tai eitų ne per oficialias notas, o tik per tylų dirvos 
Kaune ištyrimą, kaip būtų galima rasti galimybę ir sąlygas derėtis, tai turėtų būti 
pradėta ne visos Valdančiosios komisijos ir in corpore, nes čia dalyvauja ir aneksi- 
ninkai, nelinkę derėtis, o tik per kuriuos nors Komisijos narius, per jų „frakciją“. 
Pagaliau nežinau, ar tuo būdu būtų galima ką nors nuveikti, nes, kiek žinau, Kaune 
tarp lietuvių vyrauja labai stipri srovė, pasisakanti prieš bet kokias derybas, sandė- 
rius su Lenkija ir su „Vidurio Lietuva“ Lietuvos vidaus santykių su išore klausimais, 
nors tai sukeltų Želigovskio ar Lenkijos kariuomenės invaziją į Kauno Lietuvos 
gilumą. Toji srovė nesibaimina invazijos, net jeigu Lietuva žlugtų arba ją ištiktų 

ekonominė suirutė. Tos srovės skelbėjai mano, kad tokia invazija tik pažadintų tą 
tautos dalį, kuri dar snaudžia ir išlaiko abejingumą dėl tautos ir valstybės reikalų, 
surengtų užpuolikams antrą Ispaniją, kaip Napoleono karo laikais. 


1920 metų spalio 30 d. 
Šeštadienis 


Beveik visus savo reikalus jau susitvarkiau ir esu pasirengęs šiomis dienomis išvykti. 
Norėčiau važiuoti ketvirtadienį. Kol kas dar negalėjau susisiekti su spėjamu mano 
kelionės bičiuliu karaimu Michalovičiumi ar Michailovičiumi. Kalbėjau su juo apie 
kelionę prieš kelias dienas gatvėje, bet pamiršau paklausti jo adreso. Ieškojau jo 
šiandien, bet neradau. Ieškosiu jo dar ir rytoj, nes turiu tiksliai susitarti dėl bendros 
kelionės. Keliauti dviese yra du kartus pigiau ir dvigubai patogiau, nekalbant jau 
apie malonumą turėti kompanioną. 

Į Vilnių atvyksta vis daugiau žmonių, žinoma, tų, kurie buvo nuo bolševikų pa- 
bėgę į Lenkiją. Kasdien gatvėje sutinku vis daugiau pažįstamų veidų. Bet mane nuo 
jų skiria mano neigiamas požiūris į Želigovskio ir „Vidurio Lietuvos“ aferą, kurią jie 
visi, suprantama, remia, nes tai atvėrė jiems kelią sugrįžti, o gal dar gaus ir kažkokį 
čia vaidmenį suvaidinti ar bent šiltą vietelę. 

Šiandien pasirodė Vilniaus gatvėje Bronislavas Kžyžanovskis, „Vidurio Lie- 
tuvos“ didžiųjų vilčių vyras, vienas stipriausių protų Vitoldo Abramovičiaus 

„demokratų“ stovykloje, jau dveji metai Lietuvos lenkų patentuotas „diplomatas“, 
„Vidurio Lietuvos“ in spe? interesų atstovas Paryžiuje ir t. t. Pas jį buvau ir su juo 
kalbėjausi. Jis sako, kad dar tik pradeda orientuotis, turi, kaip visuomet, gausybę 
pastabų, ieško įvykių eigoje savo originalios mąstymo ir veikimo linijos, bet iš 
esmės, kuo nebuvo galima nė abejoti, lenkiasi Lenkijos didžiavalstybinės poli- 
tikos ideologijai, o jo „krajovciškumas“ ir „Lietuvos valstybingumo“ samprata 
telpa vien didelio židinio - Lenkijos - sferoje. Pagaliau tokie yra visi „krajovcai“ 
vadinamųjų „demokratų“ grupėje. Iš Kžyžanovskio, jis iš Varšuvos išvažiavo ke- 
tvirtadienio vakarą, girdėjau, kad Tautų Lyga, išnagrinėjusi Vilniaus incidentą 
ketvirtadienį, pasiūlė šalims, būtent Lenkijai (ne Želigovskio vyriausybei), ku- 
riai atstovavo Šymonas Askenazis““, ir Lietuvai, kuriai atstovavo Voldemaras, 
Vilniaus klausimą spręsti plebiscitu. Lenkijos vyriausybė šiuo metu svarsto tokią 
galimybę, nors plebiscitas Vilniuje ir Vilniaus apygardoje atneštų, be abejonės, 


295. In spe (lot.) - laukiama, ateityje. 
296. Askenazis Šymonas (Askenazy Szymon; 1867-1935), žydų kilmės lenkų istorikas, nuo 1907 m. 
Lvovo universiteto profesorius. Atstovavo Lenkijai Tautų Sąjungoje. 

Lenkijai pergalę, Lenkijos vyriausybė bijo šio būdo dėl to, jog yra ženklų, kad tas 
pat metodas gali būti taikomas ir Rytų Galicijai, kur plebiscite Lenkija pralaimė- 
tų ir kur jo visiškai negeidžia. Taip teigia Kžyžanovskis, remdamasis paskutinė- 
mis informacijomis iš Varšuvos vidaus reikalų ministerijos, į kurios užkulisius 
jį įleidžia. 

Mano trys straipsniai, kurie šiomis savaitėmis pasirodė Vilniaus spaudoje 
(straipsnis „Naivuoliai“ laikraštyje Lietuvos balsas, „Ar vis dar ir tiktai neapykan- 
ta?“ ten pat, jo antraštę cenzūra nukirpo, ir straipsnis „Dar apie logiką“ užva- 
karykštėje Gazeta Krajowa), sukūrė progą, kad mane Vilnius gerai pažintų kaip 
ryžtingą „Vidurio Lietuvos“ aferos priešininką ir kategorišką, nuoseklų gynėją 
Lietuvos Nepriklausomybės, kurios daigas užsimezgė tik Kaune, o ne „Vidurio 
Lietuvos“, kuri negali būti kuriama Lenkijos intervencijos ir lenkų imperialistinių 
interesų metodais, nes tokia kūryba jau pačiomis prielaidomis pažeidžia Lietu- 
vos valstybingumo suverenumą ir paverčia ją tarnaite. Tais straipsniais sudeginau 
visus tiltus. Mano požiūris labai skiriasi ir nutolsta ne tik nuo visuotinių Lietu- 
vos lenkų nuotaikų, bet ir nuo visų „krajovcų“ mąstymo krypties, kad iš karto 
visiems lenkams Vilniuje pasidariau svetimas. Atrodo, absoliuti dauguma laiko 
mane „litvomanu“. Beje, savo požiūrio pakeisti negaliu, nes sąžiningai ir labiau- 
siai už viską trokštu Lietuvos Nepriklausomybės, kuri yra mano tikslas, tuo tarpu 
„krajovcams“ ji yra tik būdas atsidurti valdžioje, tik dėl to norėjo ją kurti. Iš tų trijų 
mano straipsnių pirmas ir trečias man gerai pavyko, esu jais patenkintas, nes labai 
taikliai parodo mano požiūrį į Vilniaus sąmokslą. 

„Kauniukų“, dažniausiai dvarininkų, grupė pastarosiomis dienomis labai sukru- 
to. Suerzino juos ore tvyranti galimybė Želigovskio kariuomenei žygiuoti į Kauną ir 
etninės Lietuvos gilumą. Jie formuoja ginkluotą intervenciją, agituoja už jį spaudoje, 
šaukia bendrus,kauniukų“ susirinkimus ir planuoja įkurti „Kauno lenkų sąjungą“. 
Tos akcijos priešaky stovi, kiek man žinoma, Ignacas Sokolovskis ir Marianas Sve- 
chovskis (Marian Šwiechowski). Juos sieja tai, kad abu trokšta intervencijos į Kauną 
ir kad nori ta linkme suburti srovę. Tačiau jų siekiuose esama ir didesnių skirtu- 
mų. Kai vieni (Sokolovskis) siekia iš „etninės Lietuvos“ išskirti Kauną ir jo apskritį, 
ir bene net visą Nevėžio slėnį prie pat Panevėžio kaip tariamai „etniškai lenkišką“ 
kraštą arba drauge su Vilniumi inkorporuoti į Lenkiją ir prijungti jį prie „Vidurio 
Lietuvos“ kaip galimą atskirą lenkišką kantoną Lietuvos valstybėje, kiti, kaip Sve- 
chovskis arba Marianas Koscialkovskis, nori militaristinės ir politinės intervencijos 
Kauno Lietuvoje, kad iš pagrindų galėtų pertvarkyti Lietuvos valstybingumą, tvir- 
tai išlaikant Lietuvą, maža to - net visą Lietuvą, vadinasi, istorinę, drauge su Baltąja 
Rusia bent 1772 metų ribose. Tačiau savo akcija daro jie tai, kad Kauno lietuviai 

pagrįstai gali tvirtinti: visi lenkai pritaria Lietuvos suvėrenumuį ir šaukiasi lenkų 
intervencijos, dėl to kiekvienas lenkas yra vidaus priešas, kas pagrįstai leidžia Kau- 
no lenkų atžvilgiu griebtis represijų. 


1920 metų spalio 31 d. 
Sekmadienis 


Susiradau šiandien tikėtiną kelionės draugą Michalovičių, bet pasirodė, kad jo ke- 
lionė su manimi dar šakėm ant vandens rašyta. Dar svarsto ir šiomis dienomis turi 
duoti man galutinį atsakymą, bet jaučiu, kad jis nevažiuos. Ką darysi, bandysiu pats 
vienas rengtis į kelionę. Truputį nedrąsu, nes vienas Dievas mieliausias žino, ar ga- 
lima nuvažiuoti į Suvalkus ir kokiu būdu, o iš ten per demarkacijos liniją į Lietuvą, 
tuo tarpu kelionėje ir pinigai gali baigtis, tada likčiau seklumoje, iš kurios nežinia 
kaip išsikepurnėčiau. Nežinia, kokių leidimų tai kelionei gali prireikti ir kokių su- 
sisiekimo priemonių reikės griebtis. O čia jau ir šalčiai gerokai spustelėjo. Dienos 
giedros, kiekvieną dieną po kelis laipsnius šalčio, paryčiais šaltis siekia -8° R., nuo 
vakar Vilniuje jau rogiakelis. Bet antra vertus sėdėti čia, Vilniuje, be jokių perspek- 
tyvų, lėšų pragyvenimui, kai kainos pasiutusiai auga, gyventi iš atsitiktinių skolų, 
neturėti jokių progų iš jų išbristi, tuo tarpu ir dėl paties Bagdoniškio reikalo man 
ten būtina būti - tai, žinoma, būtų dar blogiau, nei bandyti važiuoti. Kelionę turiu 
nukelti iš ketvirtadienio į šeštadienį, nes traukinys iš Vilniaus į Lydą važiuoja du 
kartus per savaitę - trečiadieniais ir šeštadieniais. O dėl Bagdoniškio - labai nuogąs- 
tauju, kad jie dabar galėjo likti be jokios globos, nes Hektoras ir Juliukas galėjo būti 
paimti į kariuomenę, kai Lietuva paskelbė mobilizaciją, o Jakšukas, kaip svetimas 
pavaldinys ir lenkas, galėjo būti dėl karo metu paaštrėjusių santykių internuotas. 
Man be galo skaudu būti Vilniuje. Nemoku būti toks tragiškai optimistiškas, kaip 
Vitoldas Abramovičius. Ir per daug myliu Lietuvos Nepriklausomybę su sostine Vil- 
niuje, kad galėčiau ramiai žiūrėti į fatališkus įvykius, išplėšiančius Vilnių iš Lietuvos. 
Man aišku, kad „Vidurio Lietuvos“ sąmokslas, jeigu tik kokiu nors būdu nežlugs ir 
nesulauksime kokių ypatingų ir netikėtų įvykių, tokių, kaip, tarkime, Želigovskio 
karinis žygis į Kauną ir etninę Lietuvą arba Vilniaus derybų su Kaunu užmezgimas, 
o viena ir antra yra mažai tikėtina, tai gali įvykti tik Vilniaus prijungimas prie Len- 
kijos. Vitoldas Abramovičius ir „krajovcai', dalyvaujantys tame sąmoksle, primena 
man vištą, tupinčią ant anties kiaušinių. Višta gali šventai tikėti, kad iš kiaušinių 
išsiris paukščiukai, kurie turės savo motinos perekšlės prigimtį, taigi viščiukai, o iš 
tiesų šast - ir išsiris ančiukai. Nors „Vidurio Lietuvos“ Valdančioji komisija, kurioje 
gausu „krajovcų“, stengiasi savo „Vidurio Lietuvą“ rimtai vertinti, vis dėlto aneksi- 

ninkai vis labiau viešojoje nuomonėje, spaudoje ir pan. pučiasi ir „krajovcų“ darbus 
su purvais maišo. Iš pradžių jie sutiko su „Vidurio Lietuva“ kaip laikinu kompro- 
misu, bet šiandien vis akivaizdžiau purtosi, norėdami nusimesti kaukę ir parodyti 
savo tikrąjį veidą - aneksiją. Tai, ko „krajovcai“ bijojo ir ką buvo numatę, stengda- 
miesi sau lengvabūdiškai įsikalbėti, kad kokiais nors mistiniais pokšteliais sugebės 
pakeisti tikrąją logiką ir savo veikalo prigimtį, jau ima pasitvirtinti. Aneksionizmas 
juos tvindo iš visų pusių, kiekviena diena su kiekviena nauja atvykėlių partija, grįž- 
tančia iš emigracijos, stiprina jų gretas, vis intensyvėja jų pozicija. „Krajovcai“ tėra 
mažytė dalelė prie valdžios, neturinti jokios realios paramos. 

Šiandieniai laikraščiai rėkte rėkia apie Tautų Lygos Vilniaus kraštui siūlomą 
plebiscitą. Lenkija galėtų turėti tam tikrų išlygų ar priimti plebiscito principą dėl 
galimo pavojingo precendento Rytų Galicijoje, bet vietos aneksininkai triumfuoja. 
Jie gerai žino, kad plebiscitas bus naudingas Lenkijai. O šiaip jau - juos džiugina 
tai, kad pagaliau Europa leidžia diskutuoti apie Vilniaus problemą ir nesistengia 
kategoriškai neigti lenkų teisių į Vilnių. Tai neabejotina pergalė. Na, dar svarbiau - 
Europa visą Želigovskio vilnietišką incidentą bando spręsti tik tarp Lenkijos ir Lie- 
tuvos, visai nekreipdama dėmesio į „Vidurio Lietuvos“ kūrinį bei įvairius „krajovcų“ 
ir pan. interesus, kuriuos tam tikra Valdančiosios komisijos grupė bandė įgyven- 
dinti „Vidurio Lietuvos“ pavidalu. Europa žino tiktai Lenkijos ir Lietuvos ginčą, ir 
nieko daugiau. Su „Vidurio Lietuvos“ „valdžios organais“ Europa visai nekalba ir su 
jų sumanymais visiškai nesiskaito, net nieko apie juos nežino. Tai vėlgi pagrindinė 
„krajovcų“ silpnybė, kuri išplaukia iš jų „pirmykštės nuodėmės“, kai jie ryžosi remtis 
lenkų intervencija. Lenkija davė jėgą ir padėjo užvaldant Vilnių, šiandien „Vidurio 
Lietuvai“ teikia paramą ir tarptautinę pagalbą, ką daro dėl savo ieškinio ir valstybi- 
nių interesų, o ne ponų „krajovcų“ išmonių. Lenkija, savaime aišku, tą sąmokslą pa- 
verčia sau naudingu. Ji suteikė priemones tikslui pasiekti, tad laukia ir užmokesčio. 


1920 Metų lapkričio 1 d. 
Pirmadienis 


Vakarykštė žinia apie tai, kad Tautų Lyga Lenkijos ir Lietuvos vyriausybėms Vil- 
niaus ir Gardino kraštuose pasiūlė plebiscitą, kontroliuojamą tos pačios Lygos, kai 
kuriems „Vidurio Lietuvos“ stovyklos „krajovcams“ sukėlė depresiją. Vartojant „kra- 
jovcų“ terminą, visuomet reikia turėti omeny, kad tas terminas nerodo nei partijos, 
nei vieningos programos. Galima beveik teigti: kiek yra „krajovcų, tiek įvairiausių 
programų. „Krajovcas“ yra Liudvikas Abramovičius, Vitoldas Abramovičius, Bro- 
nislavas Kžyžanovskis, dr. Adolfas Narkevičius, Marianas Svechovskis, Marianas 

Koscialkovskis, Zygmuntas Jundzilas, Aleksandras Zaštautas, taip pat Stanislavas 
Baginskis*" ir daugelis kitų. Tačiau kiekvienas jų visiškai kitaip tą savo „krajovciš- 
kumą“ suvokia, ko kito nori ir kitaip mano tą „krajovciškumą“ realizuoti. Juos sieja 
gal tik vienas bendras bruožas: visi priešinasi tiesioginei Lietuvos dalies (bent jau 
Vilniaus) inkorporacijai į Lenkiją, kuo jie ir skiriasi nuo aneksininkų, trokšta Lie- 
tuvos valstybingumo, bet tiktai tokio, kuris nebus lietuvių tautine valstybe ir kuris 
vienu ar kitu būdu išlaikys nuolatinius organizacinius ryšius su Lenkija. Bet kai vie- 
nų aksioma yra tik istorinė Lietuva su 1772 metų sienomis arba bent jau besiremianti 
į Dviną ir Biareziną, taigi aprėpianti taip pat pravoslavišką Baltarusiją, kiti pasišovę 
priartėti prie lietuvių koncepcijos, kitaip sakant, katalikiškosios Lietuvos, maždaug 
atitinkančios lietuvių ir bolševikų liepos sutartį su nežymiomis pataisomis rytuo- 
se ir pietuose; kai vieni geidžia vieningos valstybės, sukurtos pagal vieno bendro 
Vilniuje Steigiamojo seimo principus, kiti laikosi kantoninės sandaros, į kurią įeitų 
trys pagrindiniai kantonai: šiaurės vakarų, kitaip sakant, lietuvių tautinis, vidurinis, 
tai yra Vilniaus su lenkų tautine persvara, ir rytinis, arba baltarusiškas, su centru 
Minske; vieni ryšį su Lenkija suvokia kaip glaudžią uniją ar federaciją, kitus tenkin- 
tų konvencijos, jungiančios tą Lietuvą su Lenkija, ypač karinė konvencija, o svar- 
biausia - reikalautų, kad Lietuva būtinai priklausytų Lenkijos tarptautinės politikos 
sistemai; vieni tai nori pasiekti sandoriais su Kaunu, kiti - vadinamosios interven- 
cijos metodu, kitaip sakant, ginklu užimti Kauno Lietuvą ir pateikti jai įvykdytus 
faktus. Tokios yra svarbiausios „krajovcų“ koncepcijos srovės, o tų srovių viduje ir 
tarp jų dar esama įvairių atspalvių ypatingesnių skirtumų. Kas galva - tai sistema. 
Vakar pastebėjau, kad žinia apie Tautų Lygos siūlomą plebiscitą „krajovcams“ su- 
kėlė depresiją. Jie gerai suvokia, kad plebiscitas, suteiktas „Vidurio Lietuvai“ referen- 
dumo naudai: „prie Lenkijos“ ar „prie Lietuvos“, esant dabartinėms masių nuotai- 
koms, būtinai atneš inkorporacijos pergalę. Kalbėjau apie tai vakar su Narkevičiumi, 
kuris visą laiką buvo prieš ginkluotą Želigovskio užmojį, nors, kai jau šis įvyko, sto- 
jo į jo dirvą. Vis dėlto Svechovskis visuomet ryžtingai rėmė ginkluotą intervenciją, 
vykdomą iki pabaigos, taigi net į Kauno Lietuvą, jo metodas - sujungti visą Lietuvą 
ir tik tada imtis Lietuvos valstybingumo visumą kurti pagal vieningą planą. Želi- 
govskio ginkluotą puolimą sveikino kaip atkaklų žingsnį ta linkme, žingsnį, kuris 
turįs būti atliktas iki galo, taigi iki Kauno Lietuvos užėmimo. Tautų Lygos požiūris 
į „žygį į Kauną“ jam sukėlė nerimą, o sprendimas skelbti plebiscitą visai išgąsdino. 
Buvo prislėgtas, nes žygio į Kauną nepaslankumą laiko Lietuvos „valstybingumo“ 
programos žlugimu. Jis guodėsi, kad trūksta greitų ir ryžtingų sprendimų, prana- 


297. Baginskis Stanislavas (Stanisław Bagiński; 1881-19397), advokatas, su M. Romeriu veikęs 
prieškario Vilniuje kaip lenkų demokratas „krajovcas“, masonas. 

„Vidurio Lietuvos“ pašto ženklai 
1920-1922 m. Iš R. Miknio kolekcijos. 


šavo Lietuvai juodą skaldymo horoskopą ir, kas būdinga, išsakė norą, kad arba tuoj 
pat „Vidurio Lietuvos“ kariuomenė pradėtų energingą žygį į Kauną, arba laimėtų 
lietuviai ir įžengtų į Vilnių! Tiktai į dvi dalis suplėšyta Lietuva ilgai neišsilaikytų, 
nes tai duosią pagrindo ją visam laikui padalyti. 

Bet šiandien sužinojau, kad valdantys „krajovcų“ veiksniai su Vitoldu Abramo- 
vičiumi priešaky vis dar kupini optimizmo ir nesibaimina Tautų Lygos siūlomo 
plebiscito. Vitoldo Abramovičiaus optimizmo niekas nepajėgs išmušti iš vėžių. Jis 
plebiscito siūlymą laiko Tautų Lygos nerangumu, popieriniu bandymu išspręsti 
problemą - reikia priešpriešinti nuoseklią pradėto veiksmo liniją. Tai, kad Tautų 
Lyga derasi tiktai su Lenkija ir tikrąja Lietuva, neturėtų, Abramovičiaus manymu, 
varžyti ir stabdyti „Vidurio Lietuvos“ savarankiškos veiklos. Europos plebiscito siū- 
lymui reikia priešpriešinti „Vidurio Lietuvos“ Seimo Vilniuje principą ir nesižval- 

gyti į Lygos protokolus, kurie pagaliau formaliai „Vidurio Lietuvos“ niekuo nevaržo. 
Tokia pozicija Valdančiojoje komisijoje bent dabar buvo priimta, nes šiandien buvo 
nuspręsta skelbti Seimo rinkimus, o tai rytoj ir bus paskelbta. Lapkričio pabaigoje 
bus paskelbtos ir rinkimų taisyklės, o sausio pradžioje - rinkimai. 

Vakare man Narkevičius sakė, kad Želigovskio kariuomenė pasitraukė iš Gie- 
draičių ir kad Širvintos taip pat yra lietuvių rankose. Ar pasitraukimas iš Giedraičių 
yra savanoriškas strateginis žingsnis, ar buvo lietuvių patirta pergalė, to Narkevi- 
čius nežino. 

Kadangi, galimas daiktas, „Vidurio Lietuva“ yra efemerinė, todėl veikiausiai efe- 
meriniai bus ir jos pašto ženklai - būsimasis filatelinis ypatingumas. Tokią ją ir 
įdedu į dienoraštį. 


1920 metų lapkričio 2 d. 
Antradienis 


Gerai, kad šiandien sutikau Ignasių Bohdanovičių; jis man pranešė, kad važiavimui 
į Lydą, norint gauti leidimą iš ten toliau keliauti į Lenkiją, reikia turėti seniūno 
leidimą, kurį patvirtinti turi defenzyvos skyrius prie karinės vadovybės. Nuėjau į 
seniūniją, man šią informaciją patvirtino. Norint gauti tą raštą, reikia atlikti tam 
tikrus formalumus ir gauti policijos patvirtintą liudijimą iš kažkokių nekilnoja- 
mojo turto Vilniuje savininkų. Tačiau Vitoldas Abramovičius buvo taip malonus, 
jog savo vardu man išrašė liudijimą ir papildė jį prierašu, kad nebūtų man daro- 
mos kliūtys. Ryt tvarkysiu kelionės dokumentus toliau. Turiu vilties, kad Vitoldo 
Abramovičiaus, „Viduro Lietuvos“ vado ir dignitoriaus, einančio Laikinosios val- 
dančiosios komisijos pirmininko pareigas, rekomendacija turės pakankamai galių. 
Betgi bijau, jog Marianas Koscialkovskis, lemiantis asmuo Defenzyvos skyriuje, ži- 
nodamas, kad esu „Vidurio Lietuvos“ politinis priešininkas, nepanorėtų daryti man 
kliūčių. Retkarčiais neramina dar vienas dalykas. Ir gal ne tiek kelia nerimą, kiek 
įtarimą, kuris ir man pačiam atrodo neįtikėtinas. Taigi iš kariškių girdžiu, kad lie- 
tuviai pradėjo kontrpuolimą. Ir štai šiandien paskelbtas „Vidurio Lietuvos“ gynimo 
štabo pranešimas teigia, kad, sudavus smūgį lietuviams, Želigovskio kariuomenė 
priversta buvo pasitraukti ties Giedraičiais. Taigi aš nuvažiuosiu į Suvalkus ir ten 
bandysiu pereiti demarkacijos liniją, o čia tuo tarpu lietuviai įžengs į Vilnių. Betgi 
suprantu, kad tai gal labai maža tikimybė, o gal ir visai neįmanoma, arba bent man 
taip atrodo. Lietuvių pergalė prieš Želigovskio armiją visai galima. Jeigu turėtume 
omeny tiktai „Vidurio Lietuvos“ dvikovą su tikrąja Lietuva, lietuvių kariuomenė su 
ja veikiausiai susidorotų. Bet Pilsudskis „Vidurio Lietuvą“ inscenizavo, o Lenkija 

RZECZPOSPO 
LIETUVA 


„Vidurio Lietuvą“ laiko nokstančiu obuo- 
liu, budi, o jeigu lietuviai pradėtų įgyti 
ryžtingą persvarą ir tai grėstų Vilniui, vei- 
kiausiai Lenkija neliktų abejingu žiūrovu 


ir „atkirčiui“ pastūmėtų savo ginkluotą- 
sias pajėgas, sutelktas prie demarkacijos 
linijos. Manau, Lenkija tokiu atveju neap- 
siribotų vien tiktai grasinimais, kuriuos 
jau nedviprasmiškai išsakė. Juk „Vidurio 
Lietuva“ - esminis Pilsudskio ir Lenkijos 
rytų politikos elementas. Šitaip radikaliai 
pradėto žaidimo Lenkija, reikia manyti, 
neatsisakys, o tuomet pasekmės būtų ne- 
nuspėjamos, ir bent jau sunku būtų tikėtis, 


kad lietuviai tiesiogiai Vilnių paimtų. „amas O At 


Retkarčiais šiandien, regis girdžiu Apie ką sapnuoja senukas, kuomet jis naktimis nemiega. 
3 


duslius ir tolimus patrankų šūvius. Atro- Senuko sapnas. Karikatūra, Aitvaras, 1928, nr. 1. 
do, klausa neklysta. Dailininko Jono Burbos piešinys. 

Šiandien paskelbtas dekretas apie „Vi- 
durio Lietuvos“ Seimą. Lapkričio pabai- 
goje numatyta paskelbti rinkimų taisykles, o sausio 9 dieną vyks rinkimai visoje 
„Vidurio Lietuvos“ teritorijoje. Taip pat buvo paskelbta aštuonerių šaukiamųjų metų 
mobilizacija. 

Vilniaus problema nėra lengva, ypač kai ją komplikavo „Vidurio Lietuvos“ inci- 
dentas. Europa laiko ją Lietuvos ir Lenkijos ginčytinu objektu, esama visokių duo- 
menų, rodančių, kad nori jos drauge su visų Pabaltijo kraštų likimu atsisakyti iš 
esmės ateities trečiai šaliai - didžiajai Rusijai, kad visi tie plebiscito ir pan. siūlymai 
yra tik manevrai laikui laimėti. Tiek Lietuva, tiek Lenkijos viešoji nuomonė Vil- 
niaus problemą ir visą ligšiolinę aferą laiko Lenkijos ir Lietuvos ginču. Ir pačia- 
me Vilniuje bei kaimyninėse apskrityse tą klausimą gyventojai mato lygiai taip pat. 
Tiktai Pilsudskis su tam tikrais lenkų kairiųjų sluoksniais Vilniaus problemą laiko 
didžiąja politine rytų sistema, kurios centras būtų Lenkija, apsupta bloko solidarių 
valstybių, kurių vienas elementas būtų Lietuvos ir Baltarusijos valstybingumas fede- 
racijoje su Lenkija. Pačiame Vilniuje tik plonutis „demokratų“ sluoksnelis su saujele 
inteligentų stengiasi aplink Pilsudskio koncepciją formuoti tą federacinį Lietuvos 
padarą ir tam reikalui pasitelkia „Vidurio Lietuvą“, priešinantis dominuojančioms 
lenkų ir lietuvių valstybingumo tautinėms srovėms. 


379 


Lietuva, turėdama Vilnių, galbūt neįvertino jėgos, kokią žmonių mąstysenai tu- 
rėjo lenkų valstybingumas. Jų mąstyme svyruoja lenkų ar lietuvių valstybingumo 
alternatyva. Yra tam tikrų elementų, pritariančių, kad rytinės Lietuvos apskritys 
būtų sujungtos su Lietuva, bet liaudies sąmonėje dabar daug labiau persveria ele- 
mentai, veikiantys Lenkijos valstybingumo naudai, o plebiscito atveju veikiausiai 
laimėtų pastarieji. Todėl Lietuvai reikėjo apdairiau veikti, kad neatstumtų liaudies, 
ypač nereikėjo paliesti jos nuogąstavimų dėl lenkų kalbos ir rytinėse apskrityse jų 
santykius su visa valstybe grįsti gyventojų apsisprendimo principu. Reikėjo labai 
rūpestingai vengti, kad nesusidarytų įspūdis, jog norima juos užvaldyti, primesti 
Vilniui ir rytinėms apskritims ką nors, kas su jais nesuderinta. Būtent tai kalbėjau 
apie valstybinę politiką rytinėse apskrityse rugpjūčio mėnesį skaitydamas paskai- 
tą Kaune, į ją lietuvių sluoksniai atkreipė per mažai dėmesio. Pagal mano tezes su 
nežymiomis pataisomis taip pat rugpjūtį buvo suformuluotas politikos postulatų 
projektas. Lenkų informacijos biuras pateikė jį Kaune. Jančevskio (Janczewski), Zy- 
gmunto Jundzilo ir dar trečio žmogaus delegacija pristatė jį atskiroje audiencijoje 
Lietuvos vyriausybei, o konkrečiai ministrui pirmininkui Griniui ir užsienio reika- 

lyg pasitikėjo savimi. 


1920 metų lapkričio 3 d. 
Trečiadienis 


Vilniaus seniūnijos leidimą išvykti jau turiu, tačiau vizos iš Defenzyvos skyriaus 
dar ne. Bandysiu ją gauti rytoj. Jei kas nors nesukliudys, išvažiuosiu šeštadienį. Di- 
džiausia problema bus ta, ar Suvalkuose pavyks man gauti leidimą peržengti de- 
markacijos liniją. Jeigu nepavyktų, manau į Vilnių negrįžti, o iš Suvalkų važiuoti į 
Varšuvą, ten susisiekti su seserimis, kurios gyvena Lenkijoje, gauti iš ko nors pinigų 
tolimesnei kelionei ir važiuoti į Lietuvą aplinkiniais keliais per Pajūrį ir Gdanską, 
Klaipėdą arba Rytprūsius. 

Nedaug šiandien dienoraštyje rašysiu, nes neturiu ko. Gal dar paminėsiu tai, kad 
kilo mintis išnaudoti mano kelionę į Kauną ne siekiant užmegzti „Vidurio Lietuvos“ 
derybas su lietuviais, nes dėl daugelio priežasčių dar neįmanoma svajoti apie for- 
malias derybas, o tik ištirti Kaune dirvą, kad būtų galima pasakyti, ar gali atsirasti 
koks nors pagrindas, kad dingtų abipusės nesantaikos srovės. Ypač Jundzilas norė- 
jo, kad apie tai pagalvočiau, kadangi, šiaip ar taip, važiuoju į Kauną. Kad galėčiau 
apsiimti būti tuo klausimu „Vidurio Lietuvos“ tarpininkas ar agentas - negali būti 
jokių kalbų. Todėl nesutikau su jokia mintimi apie savo konferenciją su „vidurio 

lietuvių“ valdžios atstovais, kai jau leidžiuosi kelionėn į Kauną. Taigi galėjo būti tik- 
tai privatus, atseit atsitiktinis mano susitikimas prie arbatos pas Jundzilą su keliais 
Valdančiosios komisijos nariais, buvo manyta apie Vitoldą Abramovičių, Zaštautą 
ir Užsienio reikalų departamento direktorių Ježį Ivanovskį. Bet galiausiai ir tai ne- 
įvyko. Tiesa, tai betikslis reikalas. Ir be tokio susitikimo žinau net pernelyg gerai, 
ko „Vidurio Lietuvos“ Valdančioji komisija siekia ir ko konkrečiai nori tas ar kitas 
„krajovcų“ stovyklos politikas. Aišku, apie tai lietuviams Kaune pranešiu, o kokias 
ten nuotaikas surasiu ir kokius daigus įžvelgsiu, sužinosiu tik Kaune. Juk jokios 
„misijos“ neprisiimu ir jokios priimti negalėčiau. Bet jei tam tikru laiku pasirodytų 
kokia reali dirva, tik tuomet būtų galima pagalvoti, kokių eventualių tarpininko 
žingsnių būtų galima griebtis. Tuo tarpu į tokias galimybes žvelgiu labai pesimistiš- 
kai. Jeigu lietuviai pirmais savo politikos žingsniais Rytų Lietuvoje (dabar pavadin- 
toje „Vidurio“) padarė klaidų, lenkų intervencija, kurią panaudojo Lietuvos lenkai, 
neišskiriant „krajovcų“, dar labiau santarvės klausimą diskreditavo. Mažiausiai ti- 
kiu, kad jeigu turėtų čia būti kuriama Lietuva, tai anksčiau ar vėliau ji turės remtis 
santarve. Patrankos ar neapykanta valstybinio sugyvenimo rūmų nepastatys. Lai- 
kinai patrankų muzika turi būti būtina, bet galutinai balsą gauti turi santarvė, arba 
kitaip nieko nebus sukurta. Mechaniškas valdymas reikalų nesutvarkys, ar jis ateitų 
iš vienos ar iš kitos šalies. 

Į Užsienio reikalų departamento direktoriaus postą keliama Bronislavo Kžyža- 
novskio kandidatūra vietoj Ježio Ivanovskio. Nemanau, kad Lietuvos atžvilgiu toji 
kandidatūra pranašauja ką gero. 


1920 metų lapkričio 4 d. 
Ketvirtadienis 


Pateikiau savo leidimą Defenzyvos skyriuje vizai gauti. Rytoj viza turi būti paruošta, 
jeigu... jeigu minėtas skyrius nesužinos apie mano planus išvykti į Kauną ir mano 
opozicijos poziciją „Vidurio Lietuvos“ sąmokslo klausimu, nes tokiu atveju, nepai- 
sant palankios Valdančiosios komisijos viršininko Vitoldo Abramovičiaus reko- 
mendacijos, gali man vizos neduoti. Mat Defenzyva yra galinga institucija, turinti 
savo nepriklausomą požiūrį. 

Nepaisydamas to, iš Vitoldo Abramovičiaus paėmiau rekomendacinį raštą Su- 
valkų apygardos teismo pirmininkui p. Bomanui, prašantį padėti man gauti leidimą 
peržengti lietuvių demarkacijos liniją. 

Netikėtai atsirado kandidatas į kelionės draugus - dr. Andrius Domaševičius. 
Lenkai Domaševičių įtarė bendradarbiaujantį su bolševikais pirmais jų buvimo 

Vilniuje 1919 metais, įkalino ir pagaliau išvežė; jis net iki dabar internuotas koncen- 
tracijos stovykloje ties Krokuva. Dabar buvo paleistas su teise grįžti į savo gimtinę 
Panevėžyje. Atvyko šiomis dienomis į Vilnių, bet kadangi iš čia tiesiogiai į Kauno 
Lietuvą patekti negalima, turi taip pat važiuoti į Suvalkus. Ir jeigu jam bus suteikta 
galimybė tuo keliu važiuoti, leistųsi kartu su manimi. 

Vis dar nežinau, ar rytoj galėsiu išvažiuoti. Priklausys nuo to, ar spėsiu viską per 
vieną dieną sutvarkyti. l 

Sklinda gandai, kad lietuvių kariuomenė, pradėjusi kontrpuolimus, slenka vis 
arčiau Vilniaus. Šiandien Gazeta Krajowa redakcijoje girdėjau, kad lietuviai užėmė 
Maišiagalą ir Nemenčinę. Sakau tai remdamasis bobų paskalomis, atseit lietuvių 
patrulius matę Riešėje. „Vidurio Lietuvos“ gynybos štabo pranešimai visą laiką labai 
lakoniški ir kuklūs, pažymima, kad „fronte ramu" ir kad „padėtis nesikeičia“. Jeigu 
išvažiuočiau į Suvalkus, bandydamas patekti į Kauną, o lietuviai įžengtų į Vilnių, 
būčiau neblogai „apsikvailinęs“. Bet abejoju, kad taip nutiks. Nerimo apraiškų ka- 
riniuose sluoksniuose nesimato. Tik varguomenė šnabžda, kad lietuviai išties gali 
įžengti. Politiniuose sluoksniuose tvirtinama, kad lietuviai gali net nesitikėti užimti 
Vilnių; taip leidžiama suprasti, kad jeigu tokia galimybė ir atsirastų, Lenkija įsikištų 
tiesiogiai arba bent jau leistų dar vienai divizijai „sukilti“. O kariniuose sluoksniuo- 
se Želigovskio kariuomenės traukimasis aiškinamas „manevru“. 

Šiandien buvau susitikęs su Antoniu Luckevičiumi (Antoni Luckiewicz); jis 
labai suirzęs dėl kratos, kurią prieš dvi dienas jo namuose atliko žandarmerija. 
Baltarusiai nesižavi „Vidurio Lietuvos“ valdžia, nors jai priklauso jų tautietis Va- 
clavas Ivanovskis. Jų opozicinės nuotaikos auga. Luckevičius su manimi kalbėjo 
dėl galimo baltarusių tarpinio vaidmens taikiai sutvarkant Vilniaus krašto san- 
tykius lietuvių valstybės atžvilgiu ir mėginimu ištirti dirvą bei sąlygas Kaune; jo- 
mis remdamiesi baltarusiai galėtų palaikyti Lietuvos valstybinės pozicijas šiame 
konflikte. 


1920 Metų lapkričio 5 d. 
Penktadienis 


Viską turiu: leidimą, Defenzyvos vizą, V. Abramovičiaus raštą Bomanui Suvalkuose, 
kad palengvintų man kelius patekti už demarkacinės linijos. Tad Dievo vardan - į 
kelionę. Nusprendžiau kelionės neatidėlioti, taigi esu tvirtai pasiryžęs rytoj išvykti. 
Jeigu neišvažiuočiau, turėčiau kito traukinio laukti iki trečiadienio, kas atsieitų man 
apie tūkstantį lenkiškų markių, nes kiekviena diena Vilniuje vis brangsta, o savo 
lėšas privalau taupyti Suvalkams, iš kur tiktai arkliais toliau galima važiuoti. 

Šiandien 5 valandą po pietų buvau pakviestas pas Zygmuntą Jundzilą; pas jį atėjo 
taip pat Vitoldas Abramovičius, Aleksandras Zaštautas ir Bronislavas Kžyžanovskis. 
Tai privatus susitikimas, neįpareigojantis, surengtas dėl mano kelionės į Kauną ir tų 
ponų troškimo taikiai susivienyti su lietuviais. Savaime aišku, nė kalbų negali būti, 
kad imčiausi atstovauti čionykštei „Valdančiajai komisijai“ ar gal bent jų „krajovciš- 
kam“ sparnui, arba kad prisiimčiau „Vidurio Lietuvos“ agento vaidmenį. Jie tai taip 
pat gerai supranta ir tokios misijos man net nesiūlė. Mūsų pokalbiai prie arbatėlės 
užsitęsė kelias valandas. Aptarėme padėtį, kokia susidarė dėl generolo Želigovskio 

„ginkluotųjų veiksmų“ ir „Vidurio Lietuvos“ susikūrimo Vilniuje. Jie dėstė savo po- 
žiūrį dėl sandėrio su Kaunu galimybių ir privalumų Lietuvos valstybiniam reikalui 
ir išsakė savo nuostatas ir perspektyvas. Aš išsakiau savo pastabas ir kritikavau jų 
„veikalą“, kuris, deja, labai nuodėmingas. Kad tik tos nuodėmės nepražudytų Nepri- 
klausomybės ir Lietuvos susiliejimo su Vilniumi! Šiuo metu derėtis ir tartis be galo 
sunku, ir abejotina, ar apskritai įmanoma. Gal nebūtų tokie sunkūs principai suras- 
ti rytinės („vidurio“) Lietuvos santykį su valstybe, nes, mano manymu, anksčiau ar 
vėliau tasai santykis vis vien turėtų būti pagrįstas apsisprendimu valstybės viduje, 
taigi sutartimi, arba jo visai nebūtų, bet nieku gyvu Vilniaus užvaldymas ilgam lai- 
kui tų santykių nesutvirtins. Didžiausias sunkumas kyla dėl būdo, pagal kurį „kra- 
jovcai“ pradėjo kurti tą „Vidurio Lietuvą“, turėjusią būti, jų supratimu, įžanga į visą 
Lietuvą ir nepriklausomybę. Kad Kaunas galėtų derėtis su Vilniumi, pastarasis turi 
išsižadėti Varšuvos atstovavimo, kitaip derybos būtų bergždžios ir Kaunas galėtų 
kalbėtis tiktai su Varšuva. Antra vertus bet koks Kauno žingsnis kalbėtis ne su Var- 
šuva, bet tiesiogiai su Vilniumi padėtų Vilniui išsivaduoti iš Varšuvos gniaužtų. Tai 
svarbiausios klausimo prielaidos. Lenkija stovinti už „Vidurio Lietuvos“ nugaros - 
štai kur slypi svarbiausia šiandien kliūtis susitarimui tarp Kauno ir Vilniaus. 

Užverčiu šį dienoraščio sąsiuvinį, nes imdamas jį su savimi ir veždamasis per 
demarkacijos liniją galėčiau prarasti. Palieku jį su visais ankstesniais sąsiuviniais vėl 
pas p. Vrublevskį saugoti. Taigi Dievo vardan - pirmyn, marš! 

Mykolas Rėmeris 

Vilnius, 1920.X1.5 

1920 metų lapkričio 6 d. 
Šeštadienis 


Taigi išvykimo iš Vilniaus diena. Laimink mane, Dieve. Normaliomis sąlygomis 
kelias iš Vilniaus į Kauną - malonus pasivažinėjimas, na, o šiandien - rimta kelionė. 
Ir ta kelionė juo sunkesnė, kad neaišku, pro kur važiuoti, ir tarytum per neliestą 
girią reikia dabar tik skintis kelią. Važiuoju į Suvalkus, tačiau kas garantuos, kad 
galima ten pravažiuoti ir kad nereiksią iš ten grįžti Varšuvos, Gdansko, Eitkūnų 
arba Klaipėdos link? 

Naktį nenusirengiau, atsikėliau ankstų rytą dar prieš švintant. Pirmiausia išėjau 
ieškoti kokios važiavimo priemonės, kad galėčiau pergabenti daiktus iš buto į stotį. 
Vežikų tokiu metu gatvėje nė ieškoti neverta. Šiandien mieste vežikas - oho koks po- 
nas. Nesugausi jo, šūktelėjęs, kaip kitados. Pagaliau atsitiktinai radau gatvėje nešiką, 
kuris kaip tik nešė kažkokio pono daiktus iš Varšuvos traukinio. Sulygau už 100 len- 
kiškų markių, ir veikiai daiktai jau buvo stotyje. Atėjau pačiu laiku, nes prie bilietų 
kasos driekėsi ilga eilė. Bilietą pirkau tiesiog į Balstogę. Traukinys, kursuojantis iš 
Vilniaus į Lydą du kartus per savaitę ir sukuriantis vienintelį Vilniaus ryšį su pasau- 
liu, buvo, suprantama, sausakimšas. Nėra taip paprasta į vagoną įsigauti, ypač civiliui, 
kuris, kad ir užmokėjo už bilietą, priklauso nuo minios nemokamų keleivių - karių. 
Laimei, buvau priimtas į prekinį vagoną, užimtą karinio konvojaus, lydinčio kažko- 
kius areštuotus kareivius. Be manęs, ten buvo dar keletas civilių, tarp jų valstiečiai 
nuo Bastūnų”, Benekainių?? ir Lydos”, Tie kaimiečiai, kuriais lenkai grindžia šio 
krašto dalies lenkiškumą, tarpusavy kalbasi baltarusiškai. Būtent baltarusių kalbą 
nuolat girdėdavau pakeliui stotyse. Ją vartojo vietos gyventojai ir ne tik valstiečiai, bet 
ir geležinkeliečiai. Tą patį reiškinį stebėjau ir pačioje Lydoje. Būtina pabrėžti, kad tų 


298. Bastūnai - kaimas ir geležinkelio stotis Lydos apskrityje. 
299. Benekainys - kaimas Lydos apskrityje. 
300. Lyda - miestas Baltarusijos vakarinėje dalyje, Gardino apskrityje. 

žmogelių kalboje, tiek jiems kalbant baltarusiškai, tiek lenkiškai, daug įpinama lietu- 
viškų posakių ir akcentų, taip pat fonetikos. Antai, man regis, lietuviškosios. foneti- 
nės kilmės yra tokie garsai, kaip „v Lidziæ („Lydoje“) arba „vilenski“ („vilnietiškas“), 
„dvožonski“ („dvaro“); pirmuoju atveju („v Lidzia“) galinis „e“ visiškai tuo paču būdu 
fonetiškai išvirsta į „a“ arba „ea“, kaip lietuvių atviroji „e“ ir „4“ žodžiuose „vilenski“ 
ir „dvožonski“ tariami šitų žmonių ne kaip tiksliai lenkų nosiniai „ę“ ir „ą“, bet kaip 
lietuvių „ę“ ir „ą“, po atitinkamos balsės „e“, „a“ girdisi redukuotas „n“; tas baltarusių 
„vilenski“ ir „dvožonski“ skambesys lenkiškai būtų „wilenski“, „dworzanski“, rusiš- 
kai tariant būtų „vilenski“, „dvožanski“ su visiškais dvigarsiais „an“. 

Vagone kaip reikiant sušalau, kol privažiavau Lydą. Bet štai pagaliau ir Lyda. Čia 
nauji rūpesčiai. Lydoje, kuri dabar priklauso „Vidurio Lietuvos“ teritorijai, yra lenkų 
kariuomenė ir okupacinė lenkų valdžia. Norint toliau važiuoti reikia vilnietiškus 
leidimus vizuoti lenkų vietinėje „defenzyvoje“. Tos „defenzyvos“ patalpos atidary- 
tos miestelyje už keleto varstų nuo stoties. „Defenzyva“ nepasirūpino keleivių pa- 
togumui įkurti filialą stotyje. Norint tenai nukakti, reikia kur nors palikti daiktus, 
nes jie per sunkūs, kad galėtum su savimi tampyti po miestą. Tuo tarpu stotyje 
nėra nei kambario daiktams palikti, nei nešikų. Stotį užtvindė pulkai kareivių, ir 
daiktais apsikrovęs keleivis, kuriam reikia skubėti į mieste esančią „defenzyvą“, yra 
bejėgis. Laimė, sutinku Zygmuntą Nagrodzkį jaunesnįjį*“", kuris keliauja į Vilnių ir 
yra apsistojęs Lydoje. Jis buvo toks galantiškas, kad padėjo man pernešti daiktus ir 
sukrauti juos į netoliese esančio geležinkelio namelio, kurį žinojo, patalpas. Tuomet 
nuskubėjau į miestą, į „defenzyvą“. Suprantama, šiandien turėjau atsisakyti minties 
iš Lydos važiuoti toliau, nes iki traukinio išvykimo į Varšuvą buvo likusios tiktai 
pusantros valandos, bet jau tiek to. Lydos „defenzyvoje“ naujas nusivylimas. Nuo 
5 valandos iki 7 vakaro „defenzyvoje“ išstovėjau eilės gale prie „invigiliacinio ka- 
rininko“ biuro durų (kokia ypatinga nomenklatūra!). Kai pagaliau buvau įleistas į 
vidų, pamačiau, kad „invigiliacinis“ karininkas yra mano pažįstamas p. Kraševskis, 
p. Januškevičovos iš Lomžos brolis; vokiečių okupacijos laikais Lenkijoje jis buvo 
šaunus lenkų karinės organizacijos narys - peoviakas, per plauką vokiečių nesušau- 
dytas. Taigi, kai ilgai stovėjęs eilėje įėjau į jo kabinetą, paaiškėjo, kad patekau ne į tą 

„defenzyvos“ kambarį, - čia vizuoja leidimus ne vykstantiesiems Vilniaus kryptimi 
į Lenkiją, bet tiktai priešinga kryptimi. Šiaip ar taip, turiu jau Lydoje nakvoti, todėl 
labai nesisieloju. Rytoj tai sutvarkysiu atitinkamoje įstaigoje. Susipažinau „defenzy- 
voje“ su kažkokiu Kutylovskiui, iš matymo pažįstamu, Vilniaus magistrato taboro 


301. Zygmuntas Nagrodzkis jaunesnysis (1884-1973), pirklys visuomenės ir kultūros veikėjas, 
„krajovcų“ grupės atstovas, 1922 m. Vilniaus seimo deputatas, Juzefo Pilsudskio bičiulis. 

viršininku, kuris, kaip ir aš, apsiriko ir pateko į netinkamą kambarį; tai kartu su juo 
ir jo bendrakeleiviu, vilniečiu sargybiniu, apsistojome Lydos žydų užeigoje. 


1920 metų lapkričio 7 d. 
Sekmadienis 


Antra mano kelionės į Kauną diena. Pavyko labai neblogai pernakvoti Lydoje. Jau- 
čiuosi pailsėjęs. Už 25 lenkų markes asmeniui permiegojome su Kutylovskiu?“* ir 
jo bičiuliu žydo užeigoje. Gavome mažą, bet labai šiltą kambarėlį su viena lova ir 
kušete. Aš užėmiau kušetę, Kutylovskis su sargybiniu - lovą. Kutylovskio asmenyje 
turėjau malonų bendrą. Tai aikštingas žmogus ir didelis diegas, šiurkštokas, pusin- 
teligentis, bet iš esmės geras ir kilnus. Dėl keistos sutapties jis turi tą patį įprotį, kaip 
ir aš, vartoti žodžius „mano pone“, ir savo kalboje juos kaišioja nuolatos. Kažkaip 
iki šiolei nesutikau nė vieno, kuris mane šiuo požiūriu būtų nurungęs, todėl buvau 
linkęs sau priskirti tų „mano pone“ monopolį. Dabar įsitikinau, kad turiu varžovą. 

Atsikėlėme anksti rytą, pirmas mūsų darbas buvo nueiti į kluoną ir apžiūrėti 
gyvą vilką, kurį čia atvežė prieš kelias dienas. Apie tai mus dar iš vakaro įspėjo 
užeigos šeimininkė. Jaunas dailus pavasarinis vilkiukas, sugautas prieš keletą mė- 
nesių kažkur miškuose už Maladečinos; dabar jį globoja kažkoks lenkų karinin- 
kas, kuris jį kinkiniu į Lenkiją siunčia. Vilkas gulėjo vežime, pririštas grandine. 
Prijaukintas ir mielas. Šiek tiek jį pašėrėme ar veikiau tik sužadinome jam apetitą 
lašinių odos gabaliuku ir duonos trupinėliu. Vilkas grakščiai bandė lipti iš vežimo, 
vėl ropštėsi į vietą, rodydamas daug apsukrumo, kaip tikras akrobatas, meilinosi 
mums, inkštė. Sakoma, sutiktas vilkas lemia užmačių sėkmę. Jeigu taip, gal pavyks 
mano kelionė į Kauną. Kelionės pradžia vakar, šeštadienį, taip pat turi gerą ženklą. 
Šeštadienis, Dievo Motinos diena, yra laiminga diena, geriausia diena kelionėms 
pradėti ar ko nors imtis. Tai diena, kurią pagal tradiciją bent akimirką saulė turi 
išlįsti iš už debesų ir Marijos šypsniu nutvieksti žemę; ir iš tiesų stebėjimai rodo, 
kad mūsų rūsčiame klimate daugiausia metuose yra keli šeštadieniai, kada saulė 
nesušvinta. Kas netiki - tepabando pats kantriai patikrinti. 

„Defenzyvoje“ gavome leidimų vizas. Mano leidimo vizoje suteikta teisė važiuoti 
į Suvalkus. Dar buvo vienas sielvartas - būtent, - iš kur gauti skiepų nuo choleros 
pažymą. Niekas tiksliai nežino, ar to reikalaujama, ar ne. Vieni keliautojai tvirtina, 
kad be tokios pažymos važiuoti negalima, kiti, kad tai nėra būtina. Iki pabaigos 
kamavo nežinia, bet pagaliau sėdome į traukinį, ir niekas minėtos pažymos iš mūsų 


302. Kutylovskis - stinga duomenų. 


389 


nepareikalavo. Aš atsargai turėjau pasiėmęs iš Narkevičiaus skiepų nuo choleros 
pažymą, bet nebuvo antspaudo, taigi jos vertė buvo abejotina. 

Kelionė palyginti su vakarykšte iš Lydos į Valkaviską?“, buvo tikras Sukrės 
Važiavome keleiviniu III klasės vagonu ir nebuvo spūsties. Nors iki Mosty% prie Ne- 
muno važiuojama per teritoriją, kurią „Vidurio Lietuva“ laiko sava, tačiau lenkų oku- 
pacija visiškai nutrynė net tariamus Lietuvos požymius. Jau Lydoje viskas, kas yra 
valstybinio, yra lenkiška be mažiausios „Vidurio Lietuvos“ priedangos. Valkavisko 
vagone važiavome aš, „mano pone“ Kutylovskis, jo sargybinis, jaunoji p. Peslakovs- 
ka iš Vilniaus ir dar kažkokia ponia iš Vilniaus. 9 valandą vakaro traukinys sustojo 
Valkaviske. Išlipau. Traukinys į Balstogę, einantis iš Baranovičių?“ per Valkaviską ir 
turėjęs jau būti stotyje, vėlavo. Valkavisko geležinkelio rūmuose knibždėte knibždė- 
jo kareivių. Tiek kareivių juda, kad keliauti po teritorijas, kurios užimtos lenkų, ci- 
viliams žmonėms yra didžiulė nelaimė, ypač neturtingiems žydams, kurie Lenkijoje 
yra tikri kankiniai, virtę lenkų kareivių grubių pašaipų, patyčių ir net plėšikavimų 
objektu. Žydas, keliaujantis Lenkijos traukiniais, yra neeilinis drąsuolis. Ko gero, tik 
neatidėliotinas reikalas stumia žydą į kelią. Keista, kad tomis aplinkybėmis negali 
vykti prekyba, prekių mainai ir pan. Po tų dešimtmečius trukusių karų taip išliaup- 
sinti kareivos ir taip visiškai nieku laiko „civilį“, visų pirma žydą, vien tiktai save 
keldami į išrinktųjų gretas. Jiems viskas yra leista ir jiems visi be jokių išlygų turi 
tarnauti, kad nė vienas negali tokiems įsisiautėjusiems įpročiams pasipriešinti. Varg- 
šai žydai, kuriuos likimas verčia keliauti, traukiasi vagonuose ir stotyse į tamsiausią 
kampą arba dar stengiasi dėtis keleiviais krikščionimis, tokiais rimtais ir santūriais, 
kad galėtų jiems tarnauti savotiška priedanga. Stengiasi rimčiausiai patarnauti drau- 
gams bendrakeleiviams, bandydami krikščionyje surasti priedangą savo nelaimin- 
gam žydiškumui, kuris kelionėje yra jų prakeiksmas. Tokį žydelį ir aš turėjau Valka- 
viske, jis prisišliejo prie manęs ir ieškojo mano protekcijos. Saugojo mano daiktus, 
padėjo man juos tampyti ir pan., kad tik leisčiau jam kelionėje šalia manęs laikytis, 
nes jautė, kad pati mano išvaizda bandys sutramdyti kareivų išdaigas. Buvome taip 
pat liudininkai antisemitinės avantiūros, surengtos kelių girtų kareivių Valkavisko 
stotyje; jie tyčia pakampėmis ieškojo žydų, erzino juos, rengė triukšmingus spekta- 
klius iš nelaimingųjų aukų, kad turėtų dėl ko džiūgauti šutvė nenaudėlių kareivių, 
sudarančių galeriją tų kelių juokdarių girtuokliškiems ekscesams. 


303. Valkaviskas (Valukaviskas) - miestas Baltarusijoje, Gardino apskrityje prie Rosės (Nemuno 
intako). Nuo 1919 m. Lenkijoje apskrities būstinė. 

304. Mostai - miestelis kairiame Nemuno krante, aukščiau Ščiaros žiočių Gardino apskrityje. 
305. Baranovičiai - miestas Vakarų Baltarusijoje, Bresto apskrityje. Didelis geležinkelio 
mazgas. 

1920 metų lapkričio 8 d. 
Pirmadienis 


Tiktai paryčiais, maždaug apie 4 valandą, išvažiavome iš Valkavisko į Balstogę. 
Norint patekti į traukinį reikėjo šuns uosle išjausti, kad traukinys iš Baranovičių 
jau atvyko, nes buvo sulaikytas tolokai nuo stoties, kur stovėjo ant atsarginių bėgių. 
Pamažu, plintant žiniai tarp stotyje traukinio laukiančių keleivių, tai vieni, tai kiti 
tyliai rinkosi daiktus ir spruko bėgiais žinoma kryptimi, kad ten susirastų traukinį 
ir iš anksto užsiimtų vietą. Iš žydo ir aš laiku sužinojau apie traukinį ir pasileidau su 
juo ieškoti vietos. Beveik 1⁄2 varsto nuo stoties aptikome mūsų traukinį ir įsitikinę, 
kad tai Balstogės traukinys, susikraustėme į vieną iš prekinių vagonų, kur jau buvo 
keli žydai ir kažkoks legionierius. Greitai ir kareivių būriai ėmė plaukti. Veikiai ne 
tik mūsų vagonas, bet ir visas traukinys buvo sausakimšas. Kuomet traukinį pastatė 
perone prie stoties, vietų jame jau nebuvo. 

Neįmanoma Lenkijos teritorijoje išvengti traukiniuose kareivių minios. Visomis 
be išimties kryptimis važiuoja ištisi būriai. O reikalai dar pablogėja, nes visoje Lenki- 
jos teritorijoje 10 dienų apribotas keleivių judėjimas ir kiekviena linija per dieną eina 
tiktai po 1 traukinį. Kas tais laikais nevažinėjo, tam sunku įsivaizduoti, kas trauki- 
niuose ir stotyse darosi ir kokia kančia tokiu metu keliauti. Blogesnę grūstį mačiau 
tiktai kartą gyvenime, būtent 1918 metų lapkritį, kuomet važiavau iš Balstogės į Vil- 
nių ir dešimtys tūkstančių belaisvių traukė iš Vokietijos ir Austrijos į Rusiją. 

Į mūsų prekinį vagoną prisigrūdo kareivių. Vyravo kažkokių taborininkų 
ir maisto aprūpintojų dalinys, kuris su savo leitenantu ir krūva maišų su maistu 
užėmė pusę vagono. Maišus suguldė ant grindų ir visi suvirto ant jų, sudarydami 
maišalynę kūnų, gulinčių skersai ir išilgai ar vieni ant kitų, taigi neįmanoma buvo 
jų atpažinti, nes kažkur tarp kojų staiga išnirdavo galva, kitur styrojo nevaldomos 
rankos ir t. t. Dauguma sumigo, tiktai dviese per naktį visą kelią nemokamai juo- 
kino vagoną, nesiliaudami dainuoti, berti šmaikščių poringių, pokštų, elgdamiesi 
triukšmingai ir dažniausiai šūkaliodami ukrainiečių ar retkarčiais ir rusų kalba. 
Netrūko ten sąmojaus, nežabotų, nešvankių užuominų, bet viskas buvo pateikiama 
linksmai, be piktybiškos gaidelės, be patyčių. Tarp saujelės civilių buvo dvi jaunos 
ir gan patrauklios žydaitės. Staiga vagono juokdariai užkibo už jų, ir prasidėjo re- 
ginys linksmo koketavimo, neretai net nepraustaburniško, keliančio juoką vagone. 
Viena žydaitė gynėsi ir šauniai atsikirsdavo, sugebėdama netgi įveikti koketinin- 
kus; antroji neatlaikė puolimų ir veikiai dingo iš vagono. Pasilikusi žydaitė, nors 


306. Balstogė - miestas Balstogės aukštumos vakariniame pakraštyje prie Balos (Biala) upės, 
kairysis Supraslės intakas. 

erzinama, spaudoma už kojų, kepinama juokučiais ir žodeliais, išsilaikė ir nugalėjo, 
nes savo šalta banga ir taktu ataušino pavargusioje atmosferoje neišmiegotų pary- 
čių kibirkštį ilgesingo sentimento viename iš koketuotojų, kuris pagaliau pradėjo 
virpinti graudžias stygas, kai ji, išdidi ir šalta, pro abejingumo akinius rodė savo 
pergalės džiaugsmą ir nurungė vyriškį. Lyg amžinosios meilės atodūsis išaugo iš tos 
triukšmingos nakties vagone. Tai buvo spalvingas kontrastas, pilnas subtilaus efek- 
to. Merginimaisi, nors ir šiurkštoki ar net nešvankūs, niekuomet Lenkijoje nesuke- 
lia tokio šleikštulio, kaip humoro dygsniai. Jaunųjų koketavimas visuomet vyksta 
kažkaip natūraliai ir nepaisant formos niekuomet neatgraso. 

Tik po pietų atvažiavome į Balstogę. Čia stotyje naujas rūpestis: ką gi daryti su 
daiktais? Bagažų saugykloje vietų nėra, nei nešikai, nei bufete niekas nenori pri- 
imti daiktų saugoti. Turėjau nunešti juos į viešbutėlį priešais stotį ir išsinuomoti 
kambarėlį specialiai daiktams. Pasirodo, kad tolimesnei kelionei į Suvalkus mano 
Lydoje gautos vizos nepakankama ir kad Balstogėje reikia gauti naują leidimą. Bet 
šitai pasisekė greitai sutvarkyti. Nukakau į seniūniją ir čia pat leidimą gavau, iš ten 
į „defenzyvą“, kur suteikia vizą. Nerimą man kelia tolimesnė kelionė, nes stoty- 
je kalbėta, kad privažiavus Lososną (paskutinė stotis prieš Gardiną, važiuojant iš 
Balstogės) toliau į Gardiną traukiniai nevažiuoja, nes tiltas per Nemuną sugadin- 
tas, į Suvalkus reikia Lososnoje persėsti - iš Lososnos į Suvalkus yra tiktai vienas 
keleivinis traukinys, vadinamas „durtiniu“, važiuojantis kartą į savaitę. Būtent į 
Lososną jis ateina naktį iš pirmadienio į antradienį; kadangi iš Balstogės į Lososną 
galėjau išvažiuoti tiktai apie 4 valandą po pusiaunakčio, taigi Suvalkų traukinio 
jau negalėčiau pavyti. Tektų jo laukti savaitę. Be to, durtiniu traukiniu iš Lososnos 
į Suvalkus vežamas tik karo transportas ir tik per didelę malonę galima į vagoną 
patekti. Jeigu tai tiesa - tai [...P7. 


1920 metų lapkričio 9 d. 
Antradienis 


Ketvirta kelionės iš Vilniaus į Kauną diena. 

Balstogėje nakvojau. Jeigu būtų tiesa, ką vakar girdėjau, kad į savaitinį traukinį 
iš Lososnos į Suvalkus jau pavėlavau, tai nebūtų ko skubėti; norėjau ir pailsėti, ir 
pasimatyti su pažįstamais Balstogėje, ir pasiteirauti apie Lomžą. Nuo to laiko, kuo- 
met praleidau dvejus metus Lomžos teisme, Lomža teikia man prisiminimų žavesio. 
Juos gyvai sužadino atsitiktinė kelionė į Balstogę. Jeigu ne šiais laikais nepaprasti 


307. Toliau neįskaitomas sakinys. 

kelionės sunkumai ir baimė, kad išseks pinigai, kurių atsargą privalau turėti, nes 
dar nežinia, ar pavyks man iš Suvalkų išvykti tiesiai į Kauną ir ar dar nebūsiu pri- 
verstas grįžti į Varšuvą, ir panašiai, labai mielai iš čia patraukčiau į Lomžą. Koks 
džiaugsmas būtų aplankyti Baudžiamojo apeliacinio skyriaus kanceliariją teisme, 
prieraišias merginas, susitikti su Liuse?“*, pasišnekučiuoti su kolegomis teisėjais, pa- 
galiau netgi pereiti Lomžos gatvėmis! Betgi šito sau leisti negalėjau, todėl norėjau 
bent čia pasimatyti su žmonėmis, kurie mane sieja su Lomža. Ir kaip nepasinaudoti 
tokia atsitiktine proga, kuri negreitai gali pasikartoti. Žinojau, kad čia, Balstogėje, 
yra notaras Boleslovas Urbanovičius, buvęs mūsų Lomžos prokuroras, Apygardos 
teismo sekretorius Podbelskis, buvęs Lomžos teismo Civilinio skyriaus sekretoriaus 
pavaduotojas, Apygardos teisėjais dirba Svencickis, buvęs Kolno taikos teisėjas ir 
mano įpėdinis Kolne Lipko, buvęs Lomžos jaunesnysis prokuroras. Tačiau Lipko ir 
Svencickio Balstogėje neaptikau. Bolševikų invazijos į Balstogę metu jie išvažiavo iš 
čia, savanoriais įstojo į lenkų kariuomenę ir dar negrįžo. Tuo tarpu Urbanovičių ir 
Podbelskį suradau. Urbanovičius pats nedaug ką žinojo apie Lomžą, užtat Podbels- 
kis, pas kurį apsinakvojau, daug ir smulkmeniškai man pasakojo apie Lomžą ir lom- 
žiečius. Per bolševikų invaziją į Lomžą dauguma gyventojų ir net inteligentijos, tarp 
jų ir visas Lomžos teismo kanceliarijos personalas, buvo vietoje, kitaip sakant, iš 
Lomžos niekur nepabėgo, nors, suprantama, teismas nedirbo. Tačiau pirmininkas 
Filochovskis, beveik visi teisėjai, išskyrus Liubenskį ir Pivkovskį, prokurorai, tei- 
sėjai tardytojai paspruko. Daugelis jaunesniųjų įstojo į kariuomenę. Kare buvo nu- 
žudytas teisėjas tardytojas Tadeušas Voichtas. Prieš įžengiant bolševikams į Lomžą 
gerą savaitę vyko aršūs mūšiai Lomžos fortų linijoje. Lomžietės nepaprastai uoliai 
globojo kareivius ir teikė jiems pagalbą, ginant miestą nuo bolševikų. Bolševikų 
invazija mieste truko 3 savaites. Bolševikai pačiame mieste pernelyg nesmurtavo. 
Tačiau pabėgėlių butus bolševikai apšvarino (kaip, tarkime, pirmininko Filochovs- 
kio; iš dalies ir teisėjo Skaržinskio). Keletas Lomžos inteligentijos asmenų, priklau- 
siusių radikaliųjų stovyklai, kaip advokatas Liachovičius, p. Januškevičova, Stol- 
nickis, Šveiceris, iš dalies dalyvavo Lomžos revkomo bolševikinėje veikloje, nors 
tasai dalyvavimas iš esmės nebuvęs nuoširdus ir siekęs paralyžiuoti antitautinę ir 
antivisuomeninę tos įstaigos veiklą. Tačiau dešinieji vėliau staiga užsipuolė tuos, kas 
toje veikloje dalyvavo. Ypač dėl to nukentėjo Liachovičius, kurį kolegos advokatai 
boikotavo ir kuris veikiausiai bus išmestas iš advokatūros. 

Iš Balstogės parašiau Liusei Roškovskai ir pirmininkui Filochovskiui. Ir tas 2 
dienas būdamas Balstogėje jaučiausi šiek tiek gaubiamas Lomžos atmosferos. Gatvė- 


308. Liusia Roškovska, Mykolo Romerio darbo Lomžoje laikų bičiulė, jo platoniškos meilės 
objektas. 

se sutikdavau valstiečius to paties tipo ir apdaro, kaip Lomžoje, gal net iš to krašto, 
mat buvusios Lomžos gubernijos teritorija prieina visai arti Balstogės. Tai žadino 
manyje kažko labai artimo jausmą, žadino lenkišką sentimentą, kuris juk visą laiką 
manyje tūno, nepaisydamas mano lietuviškojo patriotizmo. Myliu vis dėlto tą Len- 
kiją, kuriai, deja, tiek turiu ką prikišti dėl jos santykio su Lietuva, myliu ir turiu spe- 
cialią širdies dalelę, kuri prisunkė lenkiškumo ir juo plaka. Ta kelionė per Balstogę 
man buvo tarytum kokia lenkiška vonia. Stotyje, taip pat Balstogėje mačiau keletą 
asmenų, kuriuos gerai iš matymo pažinojau dar Lomžoje; juos regėti dabar buvo 
man labai miela, lyg kažkas labai artimo. Manoji prigimtis yra labai ir nuoširdžiai 
prieraiši, prisiminimai užpildo didžiąją gyvenimo dalį. 

Balstogės miestas yra daugiausia žydiškas, čia žydai išsaugojo rusiškai kalbančių 
Lietuvos žydų bruožus. Balstogė labiau žydiška net už Vilnių. Bet užtat krikščionys 
gyventojai yra itin ryškūs lenkai, beveik tiek pat lenkiški, kaip ir Lomža. Balstogės 
gatvėse judėjimas yra labai didelis. Po ištuštėjusio Vilniaus tas didmiesčio judėji- 
mas krenta į akis. 

Bandžiau taip pat aplankyti savo vyresnįjį bičiulį Feliksą Filipovičių; su juo kita- 
dos, 1907 metais, gyvenau labai draugiškai emigracijoje Krokuvoje. Čia jis vaistinin- 
kas, labai judrus ir populiarus visuomenės veikėjas Balstogėje, bene populiariausia 
miesto asmenybė. Dabar jis yra Balstogės miesto tarybos pirmininkas. Deja, neap- 
tikau jo namuose. 

Nuo 2 valandos po pietų jau sėdėjau su daiktais stotyje. Turėjau čia išsėdėti didesnę 
dienos dalį, vakarą ir nemažą nakties tarpsnį, nes traukinys į Lososną?“? išvyko tiktai 
4 valandą po pusiaunakčio. Suprantama, ir čia į pavakarę susirinko nemažos minios 
kareivių, laukiančių traukinių, kaip ir Valkaviske arba Lydoje. Bet užtat sužinojau ma- 
lonų dalyką: nuo šiandien pradeda važinėti tiesioginiai traukiniai Varšuva-Suvalkai 
per Balstogę-Lososną. Visi mano sielvartai baigiasi. Lososnoje net ir persėsti nereiksią. 
Šeštadienis ir vilkas, su jų ženklais pradėjau šią kelionę, iki šiolei manęs nenuvylė. 


1920 metų lapkričio 10 d. 

Trečiadienis 

Išvažiuojant naktį iš Balstogės atsitiko nuotykis, kuris man nedavė ramybės. Mane 
apvogė. Jeigu tik pinigus būtų pavogę, būtų mažiau rūpesčio. Pinigai šiandien yra, o 
rytoj jų nėra, ir atvirkščiai. Bet pavogė iš manęs tai, kas iš visų daiktų buvo man bran- 


giausia: seną auksinį laikrodėlį - mano mylimo amžiną atilsį bičiulio iš Peterburgo 


309. Lososna - geležinkelio stotis ant Lososnos, į Nemuną įtekančios upės, krantų. Nuo Gardino 
nutolusi 15 km, nuo Sokulkos - 22, nuo Kuznicos - 5 km. 

mokyklos suolo, Piotro Šymkovičiaus*? atminimą. Visa kelionė ir mano grįžimas į 
Kauną turi mažesnę vertę negu vienas atminimo daiktas. Prisirišu prie žmonių, prisi- 
rišu prie atminimų, bet ne mažiau prisirišu ir prie savo daiktų, o kai kurie asmeniniai 
daiktai yra brangesni už daugelį bičiulių. Vienas tokių brangių, mylimų daiktų ir yra 
minėtasis laikrodėlis. Svarbi ne tiek materiali jo vertė, kuri, žinoma, taip pat buvo 
reikšminga, nes laikrodėlis buvo auksinis, žymios Ženevos firmos „Mermond fils“, 
su chronometru, 30 rubinų, be to, repetier*“, spyruoklę patraukus mušantis itin me- 
lodingai valandas, ketvirčius ir minutes, o su laikrodžiu buvo auksinė masyvi gran- 
dinėlė, gražios formos, prie grandinėlės sauja pakabukų, kurių kiekvienas - brangi 
dovana. Bet svarbiausia man yra asmeniška dovanoto daikto vertė, daikto, kuris pri- 
minė seniai mirusį bičiulį ir prie kurio jau spėjau priprasti, kuris tapo tarytum mano 
savastimi. Tą laikrodėlį turėjau jau 23 metus, nuo 1897-ųjų. Visa mano jaunystė su juo 
susijusi. Mano mokyklos kolega ir bičiulis Ššymkovičius, 1897 metais nusinuodydamas 
smalkėmis, tą laikrodėlį užrašė man ir prašė, kad jį nuolat nešiočiau. Iki šiolei vyk- 
džiau mirusiojo valią, o štai šiandien toje prakeiktoje Balstogėje, vagystėmis garsėjan- 
kad laikrodėlio nėra, tik tuomet, kai jau sėdėjau vagone ir kai traukinys pajudėjo. Esu 
tikras, kad žinau, kas, kada ir kurioje vietoje man jį pavogė. Padarė tai žemaūgė ir 
pusamžė moteris, žydė, apsirengusi šviesiai geltonu paltuku; kuomet ankštoje vietoje 
slinkau keleivių virtine į peroną, ji staiga pasuko į priešingą pusę ir neva stengėsi 
prasiskverbti atgal; sąmoningai įsirėmė į mane, kad galėtų laikrodėlį ištraukti. Be jo, 
iš kitos liemenės kišenės pavogė apie 700 lenkiškų markių, bet tai niekis, palyginti 
su laikrodžiu. Iš Suvalkų pranešiu Balstogės policijai apie tą vagystę, bet neturiu nė 
mažiausios vilties, kad jį atgausiu. Jeigu pranašiški šeštadienio ir vilko ženklai, kurie 
laimino mano kelionę, turėjo tiktai laiduoti, kad pasieksiu kelionės tikslą, o negalėjo 
apsaugoti nuo to skaudaus nuostolio, nedaug jie yra verti, kad tik neprisišnekėčiau. 

Na, tiek to, Dievas davė - Dievas ir paėmė. Tebūnie Jo valia. 

Lydimas blogos nuotaikos važiavau iš Balstogės į Suvalkus. Sėdėjau IV klasės 
keleiviniame vagone. Traukinys net iki Lososnos, tiksliau sakant, iki Gardino buvo 
perpildytas, kaip visuomet. Traukinys prislinko net iki Nemuno kranto prie Gardi- 
no, kur tilto į kitą upės krantą nėra. Liūdnas vaizdas. Visas Gardino priemiestis kai- 
riame Nemuno krante sudegintas iki pamatų. Kada nors šis karas baigsis! Gardine 
beveik visi keleiviai išlipo, ir toliau važiuojant per Augustavą į Suvalkus traukinys 


310. Piotras Šymkovičius (Piotr Szymkowicz), M. Romerio mokslo metų (1892-1901) Caro teisės 
mokyklos Peterburge bičiulis. Buvo pravoslavų vyskupo sūnus. 1897 m. nusižudė. 

311. Repetier (pranc.) - kartoti skambesį. 

312. Suvalkai - miestas Augustavo lygumoje prie Juodosios Ančios. 


395 


buvo tuščias. Suvalkuose nusisamdžiau mažą mergaičiukę, mazurkaitę, kad padė- 
tų mano daiktus nugabenti į miestą. Apsistojau Mročkovskio (Mroczkowski), žydo, 
užeigoje dr. Nonevičiaus gatvėje. 

Tą dieną aplankiau dar notarą Joną Kasakaitį?“ ir Kulvietį, Suvalkų iždo tarnau- 
toją, pažįstamą iš Lomžos laikų; jis buvo teismo praktikantas 1919 metų pradžioje. 
Abu teikia vilčių, kad pasiseksią man gauti leidimą per demarkacijos liniją, nors šiuo 
laiku tokį nėra lengva parūpinti. 


1920 metų lapkričio 11 d. 
Ketvirtadienis 


Rytą su Jonu Kasakaičiu išsiruošiau pas Suvalkų apygardos teismo pirmininką 
p. Bomaną, kad padėtų man gauti leidimą per demarkacijos liniją. Bomano iki 
šiolei asmeniškai nepažinojau, bet daug apie jį - prieš karą buvusį advokatą ir vi- 
suomenės veikėją - esu girdėjęs. Kadangi Suvalkai yra kresų miestas, kur prasi- 
deda perėja iš Lietuvos į Lenkiją, ir prieš karą buvo gubernijos sostinė su lietuvių 
gyventojų dauguma, taigi Suvalkų santykiai su Vilniumi visuomet buvę gana gyvi 
ir daugeliu atvejų analogijos buvusios gan ryškios, todėl ir Bomanas mane gerai 
pažinojo iš pasakojimų apie mano vilnietišką veiklą. Be to, ir dėl kaimynystės su 
Lomža vėliau žinojo apie mane, kai buvau Lomžos apygardos teisėju. Tatai pa- 
lengvino jam šiuo metu užsiimti mano reikalu. Pagaliau Vitoldo Abramovičiaus 
rekomendacinis laiškas, kurį jam pateikiau, paskatino suteikti man pagalbą. Pa- 
sikalbėjęs su Bomanu geraširdis Kasakaitis, kuris man labai nuoširdžiai talkino 
stengiantis leidimo, nuvyko į „defenzyvos“ skyrių ir išreikalavo ten pažadą suteik- 
ti man leidimą pagal patikimų Teismo pirmininko Bomano ir prokuroro Naumo- 
vičiaus™ liudijimą, kad mane asmeniškai pažįsta ir kad mano išvykimas į Lietuvą 
jokios grėsmės Lenkijos valstybei nekelia. Paaiškėjo, kad kurį laiką leidimų per- 
žengti Lietuvos demarkacinę liniją išdavimas iš esmės buvo visiškai sustabdytas, 
net namo per Lenkiją grįžtantiems Lietuvos piliečiams. Tiktai nepaprasta išimtis 
padėjo: specialiai parėmus Suvalkų dignitoriams, leidimą gavau. Į rankas jo dar 
negavau, bet tikrai jį jau turiu. Dievui dėkui! 

Gal rytoj jau galėsiu išvažiuoti į tolimesnę kelionę - dabar jau arkliais. Be triūso 
gauti leidimą, dėl ko labiau buvo susirūpinęs Kasakaitis negu aš, Suvalkuose laiką 
leidau tuščiomis. Suvalkai pasirodė anais laikais esąs negirdėtai pigus miestas. Ly- 


313. Jonas Kasakaitis (Jan Kassakajtis; 1866-1928), teisininkas, lietuvių tautinio atgimimo veikė- 
jas. Varšuvos lietuvių studentų draugijos „Lietuva“, kuri ėmė leisti laikraštį Varpas, narys. 
314. Naumovičius (Naumowicz) - Suvalkų prokuroras (1920 m.). 

ginant ne tiktai su Vilniumi, bet ir Balstoge, Varšuva ar Kaunu, dėl lenkiškų mar- 
kių labai mažos prekinės vertės kainos čia be jokio saiko žemos. Pietūs restorane 
kainuoja 24 lenkiškas markes (Balstogėje - 50, Vilniuje, kur restoranų pietų kainos 
buvo priverstinai fiksuotos - 45, Kaune - 10 ar bent mažiausiai 8 ostmarkės, tai 
pagal kursą 5 ar net 5,50 lenkiškų markių už vieną ostmarkę išeina 40-50 ir 55 len- 
kiškos markės, tuo tarpu pirmos klasės restorane Suvalkuose, verčiant į ostmarkes, 
išeina ne visai 5 ostmarkės), didelis bokalas alaus restorane - 8 (Kaune - 4 ostmar- 
kės, Varšuvoje - 20 lenkiškų markių), sviestas Suvalkuose — iki 100 Ik. m. už svarą 
(Vilniuje sviesto svaro kaina rinkoje svyruoja nuo 160 iki 180-200 ir 230 Ik. m.), 
rupios duonos svaras - 9 (Balstogėje - 16, Vilniuje man išvažiuojant - 17 Ik. m., 
o būdavo jau ir po 20 Ik. m.). Kam reikia gyventi už pinigus, tas turi į Suvalkus 
atvažiuoti ir apsigyventi. Ta produktų Suvalkuose gausybė ir piguma aiškinama 
tuo, kad miestas esąs nuošaly; Suvalkų nepasiekė bolševikų invazijos į Lenkiją ban- 
ga, nebuvo čia sunaikintas derlius, nebuvo karinių grobstymų, o Lietuvos valdžia 
Suvalkuose bolševikinės invazijos į Lenkiją aprūpinimo požiūriu negalėjo kraštui 
pakenkti, nes lietuviai turi perteklių ir nereikia nieko apiplėšti. Tas aklas nuošalus 
Suvalkų užkampis šioje beribėje sumaištyje išliko nepaliestas. O reguliarios trau- 
kinių linijos, jungiančios Suvalkus su Lenkija, nebuvimas apsaugojo nuo produktų 
emigracijos. Užtat dabar paleistas reguliarus tiesioginis susisiekimas su Varšuva 
veikiausiai greit sulygins kainas pagal šabloną visuotinio Lenkijos brangumo nau- 
dai. Šiems laikams būdinga, kad brangumas paprastai asocijuojasi su lengvais už- 
darbiais; paprastai juo didesnis brangumas, juo didesnis judėjimas ir kartu didesnė 
uždarbių lengvata; ir atvirkščiai - produktų gausa ir pigumas siejasi su sąstingiu 
ir uždarbių stoka; taigi neretai gausa ir pigumas nėra gyventojams lengvesnis nei 
brangumas, esant dideliam uždarbių judėjimui. Vilniuje lenkų okupacijos metais 
tvyrojo baisus brangymetis ir kainos nuolat augo, bet tą reiškinį lydėjo didžiulis 
judėjimas, kas prisidėjo, kad masės buvo patenkintos, ir nebuvo bado; Lietuvai val- 
dant Vilniuje viskas buvo pigu, bet nebuvo judėjimo, jautėsi didžiulis nedarbas, ma- 
sės nerodė pasitenkinimo. Panašus reiškinys būdingas ir Suvalkuose. Masės norėtų, 
kad kainos pakiltų, svarbu, kad viskas sujudėtų. Bet tik tuomet, kai ta brangumo 
ir pajudėjimo pusiausvyra pažeidžiama, ima rodytis grėsminga bado šmėkla, kaip 
būtent dabar yra Vilniuje; čia kainos auga diena iš dienos, o sąstingis toliau laikosi, 
nėra judėjimo, nedarbas suka vis platesnius ratus. 

Vakare Kasakaitis pakvietė mane į savo namus tradicinės šv. Martyno žąsies. Va- 
karienė buvo su degtine, žąsimi ir kitokiais mėsiškais valgiais. Be šeimininkų, buvo 
dar keliolika svečių, ponų ir ponių su pagyvenusiu tikru Suvalkų patriarchu, po- 
puliariu dr. Nonevičiumi priešaky. Dr. Nonevičius Suvalkuose yra tas, kas kitados 

visoje Lenkijoje buvo dr. Chalubinskis*5 arba Rusijoje dr. Botkinas?“. Jis gydytojas ir 
visuomenės veikėjas, suaugęs su Suvalkais ir savo vardą susiejęs su kiekviena viešąja 
iniciatyva, su kiekviena tauria mintimi apie gyventojų gėrį ir miesto plėtrą. Dėkingi 
suvalkiečiai dar jį gyvą pagerbė ir vieną gatvę pavadino jo vardu. Iš dr. Nonevičiaus 
sužinojau, kad gimė jis mūsų Rėmeriškoje Antanašėje, kur jo tėvas buvo ilgame- 
tis patikėtinis senelio Edvardo Rėmerio*", buvusio tuo metu tremtyje Vologdoje?*. 
Vėliau, būdamas mažas vaikas, dr. Nonevičius su tėvais išvyko iš Antanašės į vėlgi 
romeriškas Daugirdiškes Trakų apskrity; jos tuomet priklausė seneliui Severinui 
Romeriui?", 


1920 metų lapkričio 12 d. 
Penktadienis 


Dar žodelis apie notarą Kasakaitį. Tai vienas iš nedaugelio lietuvių, ir ne tik lietuvių 
savo prigimtimi, bet ir savo jausmu, sąmoningumu ir įsitikinimais, kurie liko šian- 
dien Lenkijoje ir tarnavo Lenkijos valstybei. Tai retesnis reiškinys, Kasakaitis nepri- 
klauso abejingųjų žmonių, karjeristų grupei, ne dvasios, o materijos žmonių. Joną Ka- 
sakaitį per pastaruosius kelerius metus važiuodamas per Suvalkus sutikdavau keletą 
kartų ir kiekvieną kartą kalbėdavausi su juo vis ilgiau. Tai žmogus, su kuriuo galima 
šnekučiuotis nuoširdžiai. Jis jautrios sielos, subtilios, taurios ir skaidrios prigimties, 
mąsto dorai ir giliai. Tai lietuvis iš geriausių tos rasės tipų, kupinas vidinio stabilumo, 
besiribojančio su atkaklumu, vienalytis, be jokios dėmės ir kartu nepaprastai jautrus. 
Kadangi Suvalkai yra Lenkijos ir Lietuvos pariby, todėl čia esama dar keleto lietuvių: 
Apygardos teisėjas Rėklaitis**?, bet šis yra labai sulenkėjęs, mokytojas Kubilius ir kiti. 
Tačiau nebežinau, ar kuris kitas yra toks tyras, nepaprastas, turi tautai būdingų bruo- 
žų, toks nuoširdus, koks tikras lietuvis ir turėtų būti. Jonas Kasakaitis priklauso Vinco 
Kudirkos kartai, vienas iš saujelės Varšuvos studentiškos kolonijos jaunų ereliukų; iš 
ano amžiaus devintojo dešimtmečio, iš tokių su Kudirka priešaky prasidėjo Varpas ir 


315. Chalubinskis Tytus (Chatubinski Tytus; 1820-1829), gydytojas ir gamtininkas. 1881 m. ben- 
drasteigėjas ir pirmasis pirmininkas Mianovskio kasos, išplatino Zakopanės kurorto vertę ir jos 
turistinius privalumus, džiovos gydymo klimatu iniciatorius Lenkijoje. 

316. Botkinas Sergejus (1832-1889), rusų gydytojas. Nuo 1861 m. Medikochirurginės akademijos 
profesorius, vienas iš fiziologijos krypties klinikinėje medicinoje pradininkų. 

317. Edvardas Mateušas Romeris (Edward Mateusz Römer; 1848-1900). 

318. Vologda, Rusijos srities miestas prie Volgos, Dvinos baseine. 1918-1920 m. bolševikų bazė 
kovai su baltąja armija. 

319. Severinas Justinas Romeris (Seweryn, Justyn Römer; 1814-1890). 

320. Rėklaitis Pranas (Reklajtis; 18837), teisininkas. Dirbo rusų teismuose Suvalkuose, Augus- 
tave, Gardine. Nuo 1919 m. lenkų teismuose (Suvalkuose, Lomžoje, Gardine, Gniezne). 

kitados lietuviškoji demokratija, iš jos įvairiausių evoliucijų išsirutuliojo visa lietuvių 
tautinė kairė su socialdemokratų, liaudininkų, radikalios pasaulietinės inteligentijos 
ir t. t. sparnu. Kaip galima paaiškinti, kad tasai žmogus, kuris ne tik išliko lietuvis, bet 
ir yra patriotas, nuolatos jautriai jaučiantis, pasiliko Lenkijoje ir lenkiškoje tarnyboje 
šiandien, kai lietuvių ir lenkų santykiai tokie iškrypę, kai visuose sąlyčio taškuose 
tautinis lietuvių valstybingumas baisiausiai kivirčijasi su atsikūrusia lenkų valstybe? 
Pirmoji šios mįslės paslaptis yra Kasakaičio žmona: Kasakaitis vedė lenkę; antroji 
paslaptis glūdi atkakliame tauriame quand mėmes*, taip jau tarp lietuvių retame Ka- 
sakaičio tikėjime brolybe, taigi ir susitaikyme su lenkais. Bet svarbiausia vinis, kuri 
tą lietuvį prikaustė prie Lenkijos, yra lenkė žmona. Todėl šio žmogaus gyvenimas 
yra gili vidinio lūžio tarp lietuvio širdies ir jausmo bei prie Lenkijos pririšto fizinio 
gyvenimo drama. Iš Kasakaičio žodžių ir sielos toji drama vėl ir vėl išnyra. Neretai 
skausmingą vaizdą sukelia žmogus, kuris turi vienalypę sielą, kaip lietuviškos rasės 
luitas, ir sudvejintą gyvenimą ant klaikios lenkų ir lietuvių nesantaikos bangos. Tas 
žmogus stengiasi gyventi viltimi ir suderinti tai, kas yra ir darosi gaivališkai priešta- 
ringa. Veikiausiai Kasakaitis turi nemažai bendro su manimi, tik jame tatai pasireiš- 
kia ryškiau ir skaudžiau. Lenkų aplinkoje jis stengiasi kalbėti lenkų ir lietuvių Adomo 
Mickevičiaus kalba, kuriai prieštarauja faktų dabartis ir kuriai jo kompanionai len- 
kai jokio supratingumo neparodo. Remiasi jis lietuviškąja tradicija, tais meilės šalti- 
niais, kurie senovėje lenkų ir lietuvių širdyse gyveno, bet šiandien išseko ir nežadina 
supratingumo. Ir skaudu žiūrėti, koks beviltiškas yra to žmogaus šauksmas tyruose, 
kai tie, kurie su juo gyvena, jo lietuviškąją meilę priima atlaidžiai, lyg ji būtų vaikiška 
doro žmogaus keistenybė - nekenksminga, bet tuščia. O skaudžiausia, kad Kasakaitis 
vis dėlto suvokia savo dramą, nors ją, matyt, pats nuo savęs bando nuslėpti. Tuo tarpu 
gyvenimas nenumaldomai daro savo. Šio lietuvio patrioto sūnus jau yra lenkas, tik 
iš pagarbos tėvui atsimena dar padrikus lietuvių kalbos likučius. Pagaliau Kasakaitis 
pripažįsta: jeigu Vilnių iš Lietuvos atims, jis pamesiąs Lenkiją ir pereisiąs tarnauti į 
Lietuvą; čionai jį jau seniai tautiečiai kviečią. O jeigu Vilnius būtų lietuviškas, svajoja 
ten apsigyventi ir ten pradėti viešąją tarnybą. Su didžiuliu skausmu ir labai tiksliai 
dėliodamas akcentus jis man pasakojo apie lietuvių klaidas, kuomet trumpai liepos ir 
rugpjūčio mėnesiais valdė jie Suvalkus. Kai lenkai okupuodami pamažu Vilnių užė- 
mė de facto, lygiai taip ir lietuviai, įžengę į Suvalkus, nepasitenkino gyventojų neutra- 
laus globėjo vaidmeniu, bet ėmė kraštą aneksuoti, naikindami savaime susikūrusią 
pilietinę organizaciją, kuri veikė per vadinamąsias Liaudies tarybas, ir įvedinėjo iš 
Kauno primestą vienalypį valdymą iš viršaus, nors šis kraštas savo lenkiškose dalyse 


321. Ouand mėme (pranc.) - bet kuria kaina, pagaliau. 

yra dar mažiau lietuviškas negu Vilnius, nes ir kaimyninės apskritys yra lenkiškos. 
Ir užuot galėję suvaidinti apleisto krašto taurių globėjų vaidmenį, juk tokiu pretekstu 
lietuviai anuo metu ir įžengė į kraštą, būtų pagerbę gyventojų individualumą ir jų su- 
kurtą valdžios organizaciją, pelnydami simpatijas ir dėkingumą, lietuviai elgėsi ten 
lygiai kaip okupantai, kurie prievartauja krašto valią ir individualybę, o pasinaudoję 
laikina konjunktūra bandė primesti savo prievartą. Dėl to lenkų gyventojai ėmė jų 
neapkęsti, taigi šie sau tik pakenkė. Tokios nelaimingos politikos iniciatorius buvo 
Marijampolės apygardos teismo pirmininkas Stankūnas”, ką pagaliau ir pats gerai 
žinau, nes liepą ar rugpjūtį buvau liudininku Sleževičiaus bute Kaune, kai Stankūnas, 
sugrįžęs iš Suvalkų, plėtojo savo nelaimingą planą, kaip Lietuva galėtų užvaldyti Su- 
valkų kraštą. Kasakaitis labai apgailestaudamas ir išgyvendamas pasakojo man šios 
nelaimingos klaidos eigą. 

Rytoj aprašysiu savo šiandienos kelionę, kuri atvedė mane iki neutralios zonos, 
esančios tarp Lenkijos ir Lietuvos. 


1920 metų lapkričio 13 d. 
Šeštadienis 


Grįžtu į vakarykštę dieną. 

Taigi vakar rytą Suvalkuose buvau net iki popietės užsiėmęs dviem dalykais: lei- 
dimo gavimu peržengti demarkacijos liniją ir kinkinio suradimu kelionei į Punską. 
Leidimo, kuris turėjęs būti parengtas ankstų rytą, vaikščiojau keletą kartų į „defen- 
zyvos“ skyrių ir vis veltui; man tik atsakyta, kad dar neatnešė jo iš Poznanės 17-osios 
divizijos štabo. Mat leidimą peržengti demarkacijos liniją išrašo tik tos divizijos šta- 
bas. Toji divizija, kurią sudaro Poznanės kariuomenė, toje demarkacinės linijos at- 
karpoje saugo keleivius, važiuojančius per jos forpostą ir postą. Pagaliau pats nuka- 
kau į Poznanės divizijos štabą, kur leidimas buvo jau išrašytas ir kur jį man tuoj pat 
atidavė. Nuėjau dar į „defenzyvą“, ir ant jo užklijavo vizą. Ta pačia proga prisiklau- 
siau poznaniečių išmonių, skirtų „defenzyvai“; ją sudaro „kruleviokai“ - pilsudski- 
ninkai, ir atvirkščiai - išmonių pilsudskininkų „defenzyvoje“ prieš poznaniškius. 
Toji įstaiga, kaip kareiviai ir pilsudskininkai karininkai iš Kongresuvkos ir Galici- 
jos su kariais ir karininkais poznaniškiais, nuolatos konfrontuoja ir nuoširdžiausiai 
vieni kitų nekenčia. Poznanės divizijos štabe apie pilsudskininkus (galicijiškius ir 
kruleviakus) iš „defenzyvos“ sklido žodžiai: „O, tie prakeiktieji lenkai!“ (sic!) 


322. Stankūnas Juozas (1877-1936), teisininkas, Lietuvių suvažiavimo (Didžiojo Vilniaus seimo) 
1905 m. dalyvis, prieš Pirmąjį pasaulinį karą dirbo teisėju Virbalyje, 1919-1929 m. Marijampolės 
apygardos teismo vicepirmininkas ir pirmininkas. 


400 


Pagaliau popieriai buvo sutvarkyti. Sudėtingiau su kinkiniu. Nors Suvalkuo- 
se buvo turgaus diena, vežikai žydai iš Punsko neatvažiavo. Vaikščiojau po turgų, 
ieškojau atvažiavusių valstiečių iš Punsko, bet nieko nesimatė. Galėjau susirasti iš 
turgaus grįžtantį valstiečių vežimą nuo Punsko apylinkių, bet nebūčiau privažiavęs 
iki pat Punsko, o tiktai iki kokio kaimo, iš kur būčiau turėjęs dar pėsčiomis pėdinti. 
Su nešuliais būtų buvę per sunku. Buvau jau beveik apsisprendęs per šabasą iki se- 
kmadienio pasilikti Suvalkuose, bet pagaliau kažkoks žydelis surado man kinkinį į 
Punską; jis man atsiėjo 1100 lenkiškų markių. Iš Suvalkų išvažiavau apie 3 valandą po 
pietų. Vežė mane krikščionis. Važiavome Kauno plentu Cipliškių, arba Šipliškių?*, 
kryptimi. Cipliškėse pasukome iš plento dešinėn į Punską***. Sutemus privažiavome 
Punską. Jis yra jau neutralioje juostoje, jos plotis apie 12 varstų ir skiria lenkų liniją 
nuo lietuvių. Nieks pakeliui manęs leidimo neklausė. Kartą tiktai Cipliškėse mačiau 
lenkų kareivį, stovintį poste prie plento, bet jis elgėsi visiškai abejingai ir manęs ne- 
stabdė. Leidime, kurį turėjau, buvo įrašyta, kad „visi forpostai ir postai“ mane pra- 
leistų, o „paskutinis“ forpostas turėjo leidimą paimti ir pasilikti. Tuo tarpu ne tiktai 
paskutinio, bet jokio forposto nemačiau. Punske - neutraliame ruože - neturi teisės 
stovėti kariuomenė nei vienos, nei kitos šalies, nei lenkų, nei lietuvių. Yra čia tik mi- 
licija, kuri Punske yra lenkų, nors parapija grynai lietuviška. Nelaimingas Punskas, 
gryniausiai lietuviškas, o priklauso Suvalkų apskričiai ir drauge su visa apskritimi 
1919 m. gruodžio 8 d. buvo Europos priskirtas lenkų pusei. Lietuviškasis Punskas lai- 
ko tai skaudžia neteisybe ir nepraranda vilties, kad tai dar kada nors pasikeis ir kad 
jis susijungs su gimtine Lietuva. Tai, kad jis tuo tarpu priskirtas neutraliam ruožui, 
brėžiant dabartinę demarkacijos liniją, palaiko lietuvių viltis. Punske milicininkas 
pažvelgė į mano kinkinį, bet patamsyje palaikė mane kunigu ir nei leidimo, nei paso 
nepaklausė. Užvažiavau Punske pas kunigą dekaną Simonaitį?“, kuriam Kasakaitis 
parašė rekomendacinį laišką. Kun. Simonaitis pavaišino mane arbata ir pamaitino. 
Nakvojau klebonijoje patogiai sofoje šalia dekano miegamojo. Senukas dekanas Si- 
monaitis, uolus lietuvis, labai susierzinęs dėl paskutinių metų įvykių, karo, lenkų ir 
lietuvių kivirčų, nuliūdęs dėl Punsko atkirtimo nuo gimtosios Lietuvos, yra taip su- 
sinervinęs, kad iš jo likę tik griaučiai. Nuolatos susikrimtęs, neramus, kalba nelygiai, 
žingsnis svirus, protas nusilpęs. Nakčia kėlėsi, žadino mane, klausė, ar negirdėjau 
beldimo į duris: matyt, naktimis jam prasideda haliucinacijos. Šiandien rytą po ar- 
batos kun. Simonaitis apvedžiojo mane po klebonijos sodą, esantį aukštoje ežero 


323. Šipliškės (Cipliškės) - kaimas Suvalkų apskrityje, Punsko parapijoje. Nuo Suvalkų nutolęs 
20 km. Seniau čia buvo pašto stotis kelyje iš Varšuvos į Kauną. 

324. Punskas - miestelis, Suvalkų apskrities valsčiaus centras Seinų ežeryne, prie Punios ežero. 
325. Simonaitis Matas (1859-?), kunigas, publicistas, lietuvių tautinio atgimimo veikėjas. 

pakrantėje, rodė Punsko vaizdą, gražų suolą, jo pastatytą sode su reginiu į ežerą. 
Iš tikrųjų Punskas įsikūręs gražioje vietoje, kad su savo bažnyčia ant aukšto ežero 
kranto atrodo labai vaizdžiai. Apie 10 valandą ryto išvažiavau iš Punsko į Kalva- 
riją“?*. Vežė vienu arkliuku už 200 lietuviškų markių Punsko zakristijono tėvas. Iš 
Punsko į Kalvariją 3 mylios. Važiavome nuošaliu keliu, vingiuojančiu kalvomis tarp 
šimtų būdingų valstietiškų sodybų, kurių gausu lietuviškoje Suvalkijos dalyje. 


1920 metų lapkričio 14 d. 
Sekmadienis 


Dar apie vakarykštę kelionę iš Punsko į Kalvariją. Didesnę kelio atkarpą vadelioto- 
jas vežė mane nuošaliu keliu, vadinamuoju artimesniu. Ir tik nuvažiavus kokius ?/3 
atstumo įsuko į plentą; buvo mylia iki Kalvarijos. Pakeliui plente sutikome didžiulę 
virtinę kelių šimtų, o gal ir tūkstančio lenkų belaisvių, vedamų link Suvalkų lietuvių 
ginkluotų karių palydos. Remdamosi Suvalkų paliaubomis tarp Lietuvos ir Lenki- 
jos, abi valstybės šiuo metu keičiasi visais belaisviais. Mainai vyksta prie demarka- 
cijos linijos tarp Kalvarijos ir Suvalkų. Kasdien ar kas kelintą dieną čia viena ir kita 
kryptimi eina iškeistų belaisvių partijos. Suprantama, mainais atiduodami tiktai tie 
lenkų belaisviai Lietuvoje, kurie priklausė tikrajai lenkų armijai, o ne Želigovskio 
kariuomenei, ji dabar kariauja su Lietuva. Belaisviai atrodo labai varganai. Žmonės 
nusilpę, pajuodusiais veidais, seniai nesiskutę, apdriskusiais drabužiais. Beveik jo- 
kių daiktų nesineša, kiekvienas turi tik gertuvę arba kokį indelį maistui. Nuo šių 
belaisvių itin skiriasi rausvi lietuvių karių veidai. Lietuviai gerai pamaitinti ir gerai 
aprengti. Pačiame virtinės gale velkasi „klipatos“, silpniausieji, kai kurie net basi, 
raiši, kojas velka sukaupę paskutines jėgas - tikri žmonių šešėliai. Kiek, mano Dieve, 
žmogiško skurdo matosi tame nesibaigiančiame kare, kiek kančios! Kiek jaunimo 
žūsta pačiame žydėjime, kiek praranda sveikatą ir moralę - gal jau visam gyveni- 
mui! Ne tiktai tie, kurie negyvi krenta kulkų pakirsti ar kurie sužeisti patenka į 
ligonines. Belaisvių likimas bene visur vienodas. Visur jie patiria skriaudą, ar ne jie 
patys didžiausi skurdžiai, nors sveiki išliko ugnies linijoje? 

Tokiu būdu vakar patekau pagaliau į Lietuvą. Pakeliui iš Punsko į Kalvariją ne- 
mačiau nė vieno lietuvių posto, ir niekas manęs leidimo arba paso nepaklausė. Net 
nežinau, kurioje vietoje peržengiau Lietuvos demarkacijos liniją, kaip praėjusią die- 
ną nežinau, kur kirtau lenkų liniją. Jeigu Suvalkų leidimo būčiau neturėjęs, lygiai 
taip sėkmingai būčiau iš Lenkijos pervažiavęs į Lietuvą. O taip mane baugino! Tiek 


326. Kalvarija - miestas prie Šešupės, 41 km nutolęs nuo Suvalkų ir 17 km nuo Marijampolės. 

man Suvalkuose porino, kaip akylai lenkų kariuomenė sergsti, tiek tikino Punsko 
kunigai apie sunkumus, su kuriais susidursiu ties lietuvių postais! Visa pasirodė 
smarkiai perdėta. Galėjau, ką norėjau, persivežti per sieną, tiktai kad nieko tokio ne- 
paėmiau, kas galėtų vieniems ar kitiems sukelti įtarimų, nes tikėjausi kruopštesnės 
kontrolės. Pažymėsiu čia dar vieną dalyką, kuris mane ištiko užvakar Suvalkuose, 
kai nukakau į vadinamąją „ofenzyvą“ leidimo. Tos „ofenzyvos“, karinės politinės 
žvalgybinės institucijos, vos ne slaptosios policijos, karininkai ėmė mane kalbin- 
ti, kad sutikčiau teikti jų agentams politinių žinių iš Kauno. Blogai pataikė. Šnipo 
pobūdžio informatoriaus iš manęs jie neturės, nes pagaliau tokių veiksmų nesiim- 
čiau niekam. Bet būdinga, kad tokie dalykai siūlomi lenkų tautybės keliautojams, 
vykstantiems iš Suvalkų į Lietuvą. Vakar privažiuodamas Kalvariją, plente sutikau 
inžinierių Stanislovą Čiurlionį, didžiojo menininko Mikalojaus Konstantino Čiur- 
lionio* brolį. Jis visos lietuviškosios Suvalkijos apygardos su būstine Marijampolėje 
kelių inžinierius. Čiurlionis įsisodino mane į savo automobilį, ir todėl veikiai atsi- 
dūriau Marijampolėje. Čiurlionis pasikvietė mane į savo namus, pavaišino pietumis, 
vėliau vakariene, išsiklausinėjo apie Vilnių, buvo be galo vaišingas ir malonus. Pas jį 
ir apsinakvojau. Iš jo pirmo sužinojau, kas vyksta Lietuvoje. 

45 metų, taip pat nuolat rašo ir Vilniuje, ir Lenkijoje apie masiškai verbuojamus 
vokiečius į Lietuvos kariuomenę, apie ištisus vokiečių pulkus, kurie neva įsitraukė 
lietuviams tarnauti. Buvo taip pat daug rašoma apie įvairius lietuvių vyriausybės 
pokyčius, apie kelis kartus Lietuvos valdžios skelbiamą Kauno evakuaciją iš bai- 
mės, kad gali įžengti Želigovskio kariuomenė. Betgi nei tos mobilizacijos būta, nei 
vokiečiai ir bolševikai verbuoti, nei juo labiau vokiečių pulkų nėra, nei vyriausybė 
pasikeitė ir jokios Kauno evakuacijos nebuvo. 

Šiandien 7 valandą ryto, devintą ir paskutinę kelionės dieną, išvažiavau iš Mari- 
jampolės žydo karieta tiesiai į Kauną. Apie 3 valandą po pietų atsidūriau prie savo 
kelionės tikslo - Kaune. Laimingai sutapus, nes šiuo metu Kaunas labai perpildytas, 
tai yra labai sunku, nusisekė man surasti kambarį „Paryžiaus“ viešbutyje Maironio 
gatvėje - ir net nebrangiai, tik 20 lietuviškų markių už parą. 

Atvykęs į Kauną išėjau į restoraną „Versalio“ viešbutyje papietauti. Čia susiti- 
kau su Hieronimu Zaviša’, generaliniu Benedikto Tiškevičiaus“ iš Raudondvario 


327. Čiurlionis Mikalojus Konstantinas (1875-1911), žymus lietuvių kompozitorius ir tapytojas. 
328. Zaviša Hieronimas (Zawisza Hieronim), generalinis Benedikto Tiškevičiaus iš Raudondva- 
rio patikėtinis. 

329. Tiškevičius Benediktas Henrikas (Tyszkiewicz Benedykt Henryk; 1852-1935), Raudondvario 
prie Nevėžio Kauno apskrityje valdų savininkas, fotografijos pirmtakas Lietuvoje, vedęs Elžbie- 
tą Bancrof. 

patikėtiniu. Su Zaviša, būdamas Kaune, susipažinau gan artimai, ir vienas kitą pa- 
mėgome. Jis girtuoklėlis, bet garbingas žmogus ir visai ne Lietuvos ir lietuvių prie- 
šas. Nemaloniai iš jo sužinojau, kad jis gavo karo ministro Žuko“? įsakymą išvykti 
iš Lietuvos, taigi buvo administraciniu būdu ištremtas, grasinant internuoti, jeigu 
įsakymo nevykdytų. Jam priekaištauta, kad, girdi, prie jo telkiasi kažkokie lenkiškų 
politinių intrigų lizdai, kas tikrai nėra tiesa. Papietavau su Zaviša, su p. Ivanovskiu 
(Iwanowski), Tiškevičiaus iš Raudondvario valdininku, kuris lieka Zavišos pavaduo- 
toju. Zaviša rytoj išvyksta, todėl p. Ivanovskis suteikė tiems pietums atsisveikinimo 
iškilmių pobūdį. Buvo ne tiktai labai daug degtinės, ne tiktai tikrasis benediktinas 
prie juodos kavos, bet dar ir priedas - šampano butelis! 


1920 metų lapkričio 15 d. 
Pirmadienis 


Kol kas Kaune ketinu paviešėti neilgai, nes turėsiu važiuoti į Bagdoniškį ir dėl va- 
dybos kontrolės po Papos mirties, ir dėl pradedamos paveldo bylos, nes taip galima 
greičiausiai prieiti prie šeimos palikimo. Bagdoniškyje veikiausiai paviešėsiu apie 
2 savaites ir grįšiu į Kauną dirbti teisme. Tačiau šiuo metu turiu pabūti Kaune dar 
bent kelias dienas, šiek tiek apsidairyti ir atsiimti iš valdžios man priklausančius 
pinigus, užsilikusius dar už spalį, o galimas daiktas ir kelionės iš Vilniaus išlaidas. 
Šiandieną nenuveikiau nieko. Pažįstami, kurie mane sutinka, klausinėja apie 
Vilnių. Kaip visuomet - kiekvienas pagal savo vaizduotę apie tai, kas vyksta prie- 
šingoje fronto pusėje, šiuo atveju Vilniuje, persistengia savo simpatijomis ir ilgesiu. 
Taigi lietuviai, priešiškai nusiteikę dėl Vilniaus incidento, įsivaizduoja, kad Vilniuje 
vykdomas negirdėtas anos valdžios ir kariuomenės teroras, ir sutirština visus nei- 
giamus priešininko bruožus, turi išpūstą sampratą apie „Vidurio Lietuvos“ autorių 
jėgą ir kėslus. Priešingai kauniškiai lenkai, kurie juo labiau simpatizuoja Želigovs- 
kio žygiui tų lietuvių atžvilgiu, juo lietuviai nepakenčiamiau į juos žiūri, mato ir 
visų pirma nori matyti viską, kas Vilniuje darosi, pro rožinius akinius, idealizuoja 
„Vidurio Lietuvą“ ir tvirtai tiki, kad ji išganys ne tiktai juos, bet ir visą Lietuvą, per- 
kurdama ją ant teisingumo, tolerancijos ir kažkokios magiškos visuotinės laimės 
pamatų. Suprantama, daugiausia Kauno lenkų simpatijų sulaukia Vilniaus „kra- 
jovcams“ atstovaujanti pakraipa, nes iš jų tikisi, jog jie įžengs į Kauną ir, galimas 


330. Žukauskas-Žukas Silvestras (1860-1937), generolas, vyriausiasis Lietuvos armijos vadas 
(1919 m. su pertraukomis iki 1921 m.). Jam įsakius Lietuvos kariuomenė išstūmė bolševikus iš 
Lietuvos (1919 m. gegužės mėn.). Keletą kartų buvo atleidžiamas iš pareigų, kadangi buvo įtaria- 
mas prolenkiškomis simpatijomis. 

daiktas, užims visą Lietuvą, kad iš jos sukurtų vieningą polonofilišką valstybingu- 
mą su sostine Vilniuje. Todėl jie pervertina vilniečius „krajovcus“*, tiki, kad šie 
pajėgs įvykdyti tą veikalą, todėl nenoriai priima vilnietiškus aneksininkus, kurie 
stengiasi atplėšti Vilnių nuo Lietuvos, siekdami prijungti prie Lenkijos ir palikti 
Kauno Lietuvą likimo valiai. Jie nenori tikėti aneksininkų jėga Vilniuje ir tuo, kad 
„Vidurio Lietuvos“ kūrinys pražūtingai veda Vilniaus klausimą būtent aneksijos 
keliu. Jie yra idealistai pilsudskininkai, optimistai, tikintys Belvederio genijumi ir 
žvaigžde. Tiki, kad Pilsudskis ne tik žino, ko nori, bet taip pat žino, ką daro, ir kad 
jo pradėtas „Vidurio Lietuvos“ kūrinys negali nukrypti iš kelio ir kad įvykdys „kra- 
jovcų“ idėją, persunktą Pilsudskio dvasios. Ypač toks optimistas, be abejonės, taurus 
ir idealistinio polėkio yra deputatas Grajevskis, pas jį šiandien praleidau vakarą. Jis 
yra labiau įsitikinęs „krajovcų“ idėjos ir siekių teisingumu negu jie patys, nes jų dau- 
guma, nors ir palaiko valstybingumą, tiesą sakant, su jo aiškaus polonofiliškumo 
išlyga, bet aneksionizmą laiko ne kaip beatodairiškai priešišką, o tiktai kaip galimą 
alternatyvią galimybę. Grajevskis yra Kaune, nors visas Seimas nedirba. Yra labai 
įžeistas ir nepritaria tam, ką čia, Kaune, lietuviai daro. Regis, jaučia truputį gailesčio 
ir man, kad Vilniuje bandžiau kritikuoti „Vidurio Lietuvą“, kad kovojau su ta akci- 
ja, į kurią jis tiek vilčių deda, ir kad ta kova tiktai stiprinu lietuvių nacionalistines 
tendencijas ir darbą, kuris anaiptol nesiekia sureguliuoti Vilniaus ir Kauno santykių 
pagal sutarties principus, - juos laikau vien užvaldymo principais, imperializmo ir 
nacionalizmo principais. Kad lietuviai iš tiesų to siekia, neneigiu ir pats laikau šitai 
neigiamu dalyku. Mat Vilnius negali būti užvaldomas ir anksčiau ar vėliau atsiras 
sutarties kelias, tarkime po fakto, kada Lietuva atgaus Vilnių, jeigu toks faktas kada 
nors įvyktų, arba Vilnius iš Lietuvos iškris, nors būtų Lietuvą užvaldant atgautas. 
Bet, mano manymu, tie, kurie „Vidurio Lietuvos“ sąmokslą pradėjo, yra kalti dėl 
sustiprėjusios nacionalistinės lietuvių pakraipos Vilniaus atžvilgiu ir pasikasė po 
tais, kurie lietuviškoje pusėje galėjo tai srovei priešpriešinti kitą kryptį, Vilniaus 
santarvės su Kaunu kryptį. Šiandien lietuviai yra tik įsiutę, užpulti ir jaučia grėsmę, 
ir kiekvienam, kuris šiandien kalbėtų apie santarvę, priešpriešins jiems parodytą 
smurtą ir remsis tuo, kad patys Lietuvos lenkai pakėlė prieš juos ginklą ir iškėlė 
Vilniaus klausimą ne sanklausos ir sambūvio, bet kruvino susidorojimo dėl viešpa- 
tavimo plotmėje. Ir šitai labiausiai prikišu „kajovcams“ iš „Vidurio Lietuvos“ stovy- 


331. 1920 m. krajovciškumo šalininkai susitelkė apie tuomet susikūrusį laikraštį Gazeta Krajowa. 
Redagavo jį Liudvikas Abramovičius, tačiau praktinėje veikloje lyderiai buvo Vitoldas Abramo- 
vičius, Bronislavas Kžyžanovskis (Bronisław Krzyżanowski), Liudvikas Chominskis (Ludwik 
Chominski), Stefanas Mickevičius (Stefan Mickiewicz) ir kt. M. Romeris su jais išsiskyrė dėl 
požiūrio į nepriklausomą Lietuvą, Vilniaus valstybinio priklausymo klausimo, jų dalyvavimo 
gen. L. Želigovskio žygyje bei sugužėjimo į Vidurio Lietuvos valdžią. 

klos, kad prieš jų valią iš Vilniaus klausimo padarė Kauno ir Varšuvos problemą, o 
ne lietuvių ir Lietuvos lenkų vidaus klausimą. Šitai nuolatos priekaištauju Viļniaus 
„krajovcams“, nors žinau, kad jie patys būtų troškę priešingos pasekmės. Ir iš tiesų 
lietuviai šiandien Vilniaus problemą laiko vien tiktai Varšuvos ir Kauno klausimu. 
Pagaliau taip pat dėl Želigovskio akcijos tokios nuomonės laikosi Europa, Varšuva 
ir dauguma Lietuvos lenkų Vilniuje. Be Vilniaus krajovcų, yra tiktai vienas veiks- 
nys, kuris Vilniaus klausimą gvildena ne aneksionistinės alternatyvos „Kaunas ar 
Varšuva“ perspektyvoje, ir tas veiksnys yra Belvederis, kitaip sakant, Pilsudskis. Bet 
ar jis pajėgs įvykdyti darbą ta kryptimi prieš realaus jėgų santykio Rytuose logiką? 
Žinoma, abejoju ir tuo požiūriu esu pesimistas. Tie veiksniai tarp lietuvių, kurie, 
kaip ir aš, norėtų atmesti „Kaunas ar Varšuva“ aneksionistinės dilemos perspekty- 
vą ir Vilniaus klausimą spręsti remdamiesi sutartimi, natūraliai jaučiasi supančioti 
vielom. Jiems priklauso Jonynas, ir ypač Mykolas Biržiška, kuris čia redaguoja lenkų 
kalba leidinį Litwa. Šiandien jis nejaučia žemės po kojomis. Kalbėjausi su juo šian- 
dien ir pasakojau apie Vilnių. Jis skundžiasi, kad Kaune jaučiasi vienišas ir svetimas, 
kad jo čia lietuviai nesupranta, kad įsitikino, jog jis pats čia žmonių nepažįsta ir 
Kauno psichologija jam svetima. Bet kažką privalo veikti, kadangi patys Vilniaus 
„krajovcai“ papenėjo ir sustiprino lietuvių nacionalistinį aneksionizmą. 


1920 metų lapkričio 16 d. 
Antradienis 433 


Laikraščiai skelbia, kad bolševikai visiškai sutriuškino Vrangelio“* armiją. Žlugo 
dar vienas rusų kontrrevoliucinės armijos bandymas ginklu nuversti bolševikus. 
Kaip 1919 m. Kolčiako’ vyriausybę Sibire Prancūzija pripažino teisėta Rusijos vy- 
riausybe, nors Sovietų Rusijos vyriausybės nepripažino, taip prieš kelis mėnesius 
Prancūzija pripažino Kryme ant Denikino?“ griuvėsių įkurtą Vrangelio vyriausybę. 
Ir kaip Kolčiakas, Judeničius*?, Denikinas, taip būtent šiemet ir Vrangelis, rodės, 


332. Litwa - leidinys, einantis nuo 1920 m. rugpjūčio 10 d. rusų kalba. Jis siekė neutralizuoti 
kairiųjų spaudą. 

333. Dienas, kuriomis vyko masonų ložės „Lietuva“ posėdis, M. Romeris dienoraštyje žymėjo 
įvairiais ženklais. | 

334. Vrangelis Piotras (1878-1928), baronas, rusų generolas. Rusijos pilietinio karo metais - vie- 
nas Baltosios gvardijos vadų. 

335. Kolčiakas Aleksandras (1847-1920), rusų admirolas, vienas iš baltosios armijos organizato- 
rių ir vadų pilietinio karo 1918-1920 m. Rusijoje. 

336. Denikinas Antonas (1872-1947), rusų generolas. Nuo 1917 m. kontrrevoliucinės savanorių 
armijos vadas. 1920 m. savo armijos vadovybę perdavė Piotrui Vrangeliui ir iškeliavo į Angliją. 
337. Judeničius Nikolajus (1862-1933), rusų generolas, vienas iš antibolševikinių vadų Rusijoje. 

artėja prie savo ketinimų realizavimo. Atrodė, kad jam šypsosi sėkmės žvaigždė. 
Jo pergalė buvo pasistūmėjusi į Rusijos gilumą - į šiaurę ir į vakarus nuo Krymo. 
Paliaubos su Lenkija leido bolševikams permesti nemažas savo pajėgas į Vrangelio 
frontą. Ir štai jau kelios savaitės buvo girdėti, kad bolševikai muša Vrangelį, kad 
Vrangelis traukiasi. Veikiai jis vėl buvo įstumtas į Krymo pusiasalį. Bet štai bolše- 
vikai įsiveržė į pusiasalį ir aršiai muša Vrangelį. Užėmė Teodosiją ir Simferopolį?*, 
smogė jau į Sebastopolį?*, Vrangelio užmačios buvo likviduotos. Jos baigiasi tokiu 
pat katastrofiniu sumušimu, kaip pernai jo pirmtakų - Kolčiako, Denikino, Jude- 
ničiaus. Bolševikams tai didžiulis triumfas. Jų autoritetas auga. Veikiai tikriausiai 
smogs Petliūrai*** Ukrainoje, Balachovičiui, veikiančiam Baltojoje Rusioje kaip Len- 
kijos nevyriausybinis statytinis. Su tais dviem, ypač su Balachovičiumi, reik manyti, 
susidoros. O tuomet ir vėl stos akis į akį su Lenkija. Ir kas žino, ar panorės ir toliau 
žaisti su Lenkija paliaubas. Tiek Lenkijoje, tiek čia vyrauja visuotinis įsitikinimas, 
kad bolševikų sąskaitos su Lenkija nėra baigtos ir kad vėliausiai pavasarį, jeigu da- 
bar, sumušus Vrangelį, ne anksčiau, prieis prie didžiosios lenkų ir bolševikų dviko- 
vos. Lietuviai džiaugiasi Vrangelio sutriuškinimu ir deda daug vilčių, kad sustiprės 
bolševikų karas su Lenkija. Vilniaus klausimu jie daugiau tikisi iš bolševikų, kad 
tie sutramdys Lenkiją, negu sulauks kažkokios intervencijos iš Tautų Lygos bei jų 
kurpiamų plebiscitų ir t. t. Suprantama, Europos akyse lietuviai rūpestingai slepia 
savo politines simpatijas bolševikams (tiktai politines, nes apie visuomenines nėra 
ką kalbėti) ir net vaizduoja, kad sielojasi dėl bolševikinio pavojaus, kurį į Lietuvą 
pritraukia lenkų rytinė politika. Bet viešoji lietuvių nuomonė džiūgauja dėl bolševi- 
kų pergalių ir labai pritaria laukiamam karui su Lenkija, kad tuo būdu lenkai būtų 
išstumti iš ginčytinų lietuvių žemių. Mat Lenkiją laiko grėsmingesne varžove net už 
bolševikus. Be abejo, tokiame lietuvių samprotavime yra kažkiek tiesos, nors labai 
liūdna, kad taip yra. Liūdna, kad Lenkija savo ginčui su Lietuva negebėjo surasti 
taikingo ir vienijančio sprendimo, bet gebėjo pastūmėti Lietuvą į Rusijos glėbį. Nes 
Lietuva, deja, į tą glėbį skverbiasi. Ji tikisi, kad iš to glėbio dar išsivaduos, o tuo tarpu 
veržiasi į jį ir jame ieško laikinos pagalbos. Užsienio reikalų ministras Purickis su 
didžiule simpatija seka bolševikų karo perspektyvas, ir jeigu visokie požymiai ne- 
klaidina, jį su bolševikais sieja artimi, nors nevieši kontaktai. Vakar Purickis mane 
sutiko ir prašė, kad jam papasakočiau, ką žinau apie Vilnių. Buvau pas jį šiandien 
338. Teodozija, Feodosija - miestas Ukrainoje, Rytų Krymo pakrantėje, Juodosios jūros uostas. 
339. Simferopolis - miestas vidury pusiasalio prie Salgiro (Krymas). Sebastopolis, Sevastopolis - 
miestas vakarinėje Krymo dalyje, Juodosios jūros uostas prie Sevastopolio įlankos. 

340. Petliūra Semionas (1879-1926), ukrainiečių politikas, ukrainiečių socialdemokratų partijos 


narys. 1920 m. sudarė karinę politinę sutartį su Lenkija ir dalyvavo Juzefo Pilsudskio žygyje į 
Kijevą. Nuo 1921 m. gyveno emigracijoje. 

rytą ministerijoje ir gan plačiai referavau, o gal veikiau teikiau jam interviu. Kaip 
tik mums kalbantis suskambo telefonas. Skambino bolševikų deputatas Kaune ir 
pranešė apie Vrangelio sutriuškinimą, apie Teodosijos ir Simferopolio užėmimą. 
Kitų bolševikiško deputato pranešimų telefonu negirdėjau. Tačiau Purickis atsa- 
kinėdamas nuoširdžiai džiaugėsi ir neslėpė, kad tą dalyką laiko ne tiktai Rusijos, 
bet ir veikiai Lietuvos pergale. Koktu man buvo ir kaip lenkui, ir kaip Lietuvos pi- 
liečiui, kuris troško lietuvių susitarimo su Lietuvos lenkais; suprasdamas, kad tik 
toji santarvė gali mus sulydyti ir suteikti Lietuvai galių ir kad visi tretieji veiksniai, 
kaip, tarkime, bolševikinė Rusija, yra čia įsibrovėliai, kurie kepa savo kepsnį ir kurie 
ne Lietuvai trauks iš ugnies kaštonus, o Lietuva už tai turės sumokėti. Bet, deja - 
„tu l as voulu, George Daudin!“* — galima tarti“? Lietuvos lenkams. Lietuvos vi- 
daus santykių klausimu jie pirmi užlipo ant išorinės intervencijos bėgių, kreipda- 
miesi į Lenkiją. O vienų intervencija sukelia kitų intervenciją. Lietuvos lenkai šaukė- 
si Lenkijos, lietuviai šaukiasi, deja, Rusijos. Man susidaro įspūdis, kad diplomatinė 
lietuvių komisija, kuri artimiausiu laiku vadovaujama Vilniaus apygardos teismo 
pirmininko Kalniečio*“ išvyksta į Maskvą, atseit siekdama įgyvendinti Lietuvos ir 
Rusijos liepos taikos sutartį, o iš tikrųjų bandys užmegzti slaptus ryšius su bolševi- 
kais dėl jų laukiamo karo su Lenkija ir taikiai susitarti Rytų reikalu, kuomet, gali- 
mas daiktas, iš ten būsią išvyti lenkai. Žodžiu, jaučiu, kad tai yra diplomatinė misija, 
turinti specialias užduotis, kitokias, negu oficialiai deklaruoja. Neseniai Lietuvos 
ministras pirmininkas dr. Grinius*** kažkam yra labai apgailestavęs, kad Lenkija 
stumia Lietuvą į Rusijos glėbį. Tikiu, Grinius asmeniškai labai kremtasi dėl to, ta- 
čiau čia yra logikos. 

Šiandien buvau pas teisingumo ministrą Karoblį?“. Paklausė manęs, ar sutinku 
dirbti Kauno apygardos teisme. Vilniaus apygardos teismas nėra likviduojamas, ta- 
čiau jo nariai laikinai gauna kitas pareigas. Sutikau. 


341. Tu IV as voulu, George Daudin! (pranc.) - ar tu to nori, Žoržai Dodenai! 

342. Galima sakyti. 

343. Kalnietis Vincas (1876-1941), teisininkas, prieš Pirmąjį pasaulinį karą buvo tardytojas Tali- 
ne, 1920 m. sugrįžo į Lietuvą ir dirbo Kauno apygardos teisme, vėliau Lietuvos Aukčiausiajame 
Tribunole. 

344. Grinius Kazys (1866-1950) gydytojas, vienas iš liaudininkų vadų, 1914-1919 m. buvo emi- 
gravęs į Rusiją. Lietuvos premjeras 1920 m. birželio 19 d.-1922 m. vasario 1 d. 1926 m. išrinktas 
prezidentu, nuverstas gruodžio 17 d. per valstybės perversmą. 1927-1937 m. dirbo Kauno savival- 
dybėje. 1944 m. pasitraukė į Vakarus. 

345. Karoblis Vincas (1866-1939), teisininkas. Kauno apygardos teismo narys (1920-1922), dau- 
giametis Lietuvos vyriausybių teisingumo ministras K. Griniaus (1920 m. birželio 19 d.), E. Gal- 
vanausko (1922 m. vasario 2 d.), L. Bistro (1925 m. rugsėjo 25 d.) kabinetuose. III Seimo deputatas 
iš Ūkininkų sąjungos (1926). 

Vakare Stepono Kairio’ bute įvyko mūsų detalus posėdis”. Atvyko visi, kas 
buvo Kaune, būtent: Kairys, Mykolas Sleževičius, Felicija Bortkevičienė, Mykolas 
Biržiška, Augustinas Janulaitis, Bielskis3*, Dominykas Semaška. Visą vakarą - nuo 
9 valandos iki 10.30 - pasakojau apie padėtį Vilniuje. 


1920 metų lapkričio 17 d. 
Trečiadienis 


Reikia žinoti, kad Želigovskio sąmoksle ir visose vadinamosios „Vidurio Lietuvos“ 
užmačiose didžiulį vaidmenį vaidina lenkų masonai. Tai yra faktas. Šitai žinau geriau 
negu kas nors kitas, nes pažįstu lenkų masonus, ir nors aš pats jiems nepriklausiau, 
tačiau visa jų genezė, užmegzti ryšiai su Vilniumi 1912 metais ar gal 1913-aisiais ir 
tolesnės jų raidos fazės plaukė pro mano akis; su jais susidūriau ne kartą. Tikslesnių 
smulkmenų, kaip gimė lenkų masonai Varšuvoje, nežinau. Žinau, kad tarp jų buvo Pa- 
tekas?*?, Vaclavas Smiarovskis*“, Vaclavas Makovskis** ir kiti, tuo tarpu wenerable'iu 
kitados buvo dr. Rafalas Radzivilovičius**. Patekas ir Makovskis sąmoningai iš Var- 
šuvos atvažiavo į Vilnių, bandydami užmegzti masoniškus ryšius Vilniuje. Tuomet 
jiems pavyko prisikalbinti į lenkų masonus Vitoldą Abramovičių, Bronislavą Kžy- 
žanovskį, Janą Pilsudskį?“, Zygmuntą Nagrodzkį (Zygmunt Nagrodzki - senjorą)“*, 
Budną (Budny)“. Buvo įkurta lenkų masoniškoji ložė Vilniuje. Kaip ji vadinosi ir kas 


346. Kairys Steponas (1878-1964), inžinierius, vienas iš Lietuvos socialdemokratų vadovų. Tary- 
bos narys ir Nepriklausomybės Akto signataras, maisto aprūpinimo ministras antrame Sleževi- 
čiaus kabinete (1919), Lietuvos Seimo deputatas 1920-1927 m. 

347. Masonų ložės „Lietuva“. 

348. Bielskis Vaclovas (1870-1938), inžinierius, visuomenės ir politikos veikėjas iš Šiaulių, soci- 
aldemokratas. Prieš Pirmąjį pasaulinį karą priklausė Vilniaus ložei „Lietuva“, kuriai vadovavo 
M. Romeris. 

349. Patekas Stanislavas (Patek Stanisław; 1866-1944), teisininkas, politinis veikėjas, diplomatas. 
Iki 1914 m. vienas iš Nacionalinių radikalų šalininkų (Stronnictwo Narodowo-Radykalne) vadų, 
siekė suvienyti pažangų nepriklausomybės judėjimą. 1919-1920 m. užsienio reikalų ministras 
pirmame Lenkijos kabinete. 1919-1936 m. dirbo lenkų diplomatijoje. 

350. Smiarovskis Vaclavas (Šmiarowski Wacław; 1878-1932), teisininkas, literatas, pianistas, po- 
litikas. 1913-1917 m. vadovavo Lenkijos tautinei radikalų partijai. 

351. Makovskis Vaclavas (Makowski Wacław; 1880-1942), teisininkas, literatas, publicistas, poli- 
tinis veikėjas. Lenkijos teisingumo ministras Vladyslavo Sikorskio (Władysław Sikorski) kabi- 
nete 1922-1923 m., Seimo maršalas 1931 m. 

352. Radzivilovičius Rafalas (Radziwiłowicz Rafal; 1860-1929), psichiatras, politikas. Nuo XIX a. 
pabaigos veikė LSP (PPS). 1913 m. įkūrė Lenkijos tautinę radikalų partiją. 

353. Janas Pilsudskis (1876-1950), teisininkas, politikas, PPS narys, jaunesnysis Juzefo Pilsudskio brolis. 
354. Zygmuntas Nagrodzkis (Zygmunt Nagrodzki; 1865-1937), pirklys, ūkio, visuomenės ir švie- 
timo veikėjas. 1911 m. laikraščio Przegląd Wileński bendraorganizatoris. 

355. Budnas Simonas (Budny Simon), draudimo draugijos tarnautojas, Vilniaus lenkų demokra- 
tų grupės narys. 

daugiau jai priklausė - nežinau. Minėtieji asmenys iki to laiko priklausė mūsų vilnie- 
tiškai sąjungai, vienijančiai Lenkijoje įvairias tautybės. Tuomet naujai iškepti lenkų 
masonai iš mūsų masiškai pasitraukė. Jie tuo metu stengėsi keletą kartų prisikalbinti 
mane ir Aleksandrą Zaštautą įstoti pas juos, kitaip sakant, į lenkų masonų ložę. Vil- 
niaus lenkų ložė turėjo organizacinių ryšių su Varšuva. Karo pradžioje susipriešino 
(ne tiktai Vilniaus ložė, bet ir visi lenkų masonai) su vadinamąja rusiškąja, kitaip 
sakant, Nacionalinės demokratijos „maskalofilais“. Pagaliau su Nacionaline demo- 
kratija iš pradžių ir nuolatos pykosi, kirtosi su vadinamąja išorine ir vidine endekų 
politika. Lenkų masonija laikėsi nepriklausomybės pozicijų, priešinosi požiūriui, pa- 
grįstam Didžiojo kunigaikščio Nikolajaus Nikolajevičiaus*“ atsišaukimo programa. 
Tarppartinė, vadinamoji Nepriklausomybės bloko“?, organizacija, Varšuvoje veikusi 
1915 metų pradžioje, buvo labai stipriai veikiama lenkų masonų. Tuomet masonai dar 
kategoriškai nepalaikė Galicijos legionų pozicijų, bet jau vis labiau ryškėjo jų antiru- 
siškas frontas. 1915 metais vokiečiams užėmus Varšuvą, masonai kategoriškai perėjo 
į „aktyvistų“ stovyklą. Lenkų „aktyvizmo“ susiskaidymas kryptimis - į austrofilus, 
kuriems atstovavo Lenkų valstybingumo lyga (LkVL - Liga Panstwowošci Polskiej — 
LPP)38, ir į lenkų nepriklausomybės kryptį, kurios politinis rodiklis buvo Centrinis 
tautos komitetas (CTK - Centralny Komitet Narodowy - CKN)*?, buvo priežastis, 
kad 1916 ir 1917 metais susidarė tam tikras susidvejinimas lenkų masonų gretose. Ma- 
sonų įtakai pasidavė LkV L, ir į CTK priėjo masonų. Vilniaus lenkų masonai tuo metu 


356. Kunigaikščio Nikolajaus Nikolajevičiaus atsišaukimas - Didžiojo kunigaikščio, rusų armi- 
jos vyriausiojo vado Nikolajaus Nikolajevičiaus (1856-1929) 1914 m. rugpjūčio 14 d. kreipima- 
sis į lenkų tautą kėlė konkrečią lenkų klausimo sprendimo programą, kalbėjo apie visų lenkų 
žemių sujungimą su rusų ciesoriaus globa, žadėjo liautis visas lenkiškumo formas persekioti 
sujungtose lenkų žemėse. Jis teikė Rusijai pirmenybę kovojant dėl viešosios nuomonės prieš 
Centro valstybes, kurios toje srityje parodė ypatingą negebėjimą spręsti Lenkijos klausimą karo 
pradžioje. Kreipimesi iškeltos mintys buvo jau keletą metų propaguojamos įtakingiausios lenkų 
partijos - Tautinės demokratijos (endekų). 
357. Nepriklausomybės blokas, ar Nepriklausomų organizacijų susivienijimas, turėjo savo struk- 
tūroje tiek demokratinių elementų (Zarania grupės liaudininkai, Tautinių radikalų sąjunga), 
tiek konservatyvių (Tautinė demokratinė secesija, Tautinio darbo grupė). Iš pradžių šis partijų 
susivienijimas buvo tik saikingai opozicinis prorusiškos orientacijos atžvilgiu, vėliau perėjo į 
atvirai antirusišką poziciją. 
358. Lenkijos valstybingumo lyga (LkVL - LPP), politinė grupuotė, atsiradusi 1915 m. senosios 
„Recesijos“ pagrindu, sutelkusi visų pirma nepriklausomybininkų inteligentiją iš Varšuvos ir Lo- 
dzės. Praktiškai tiktai Karalystėje šalininkai ryžtingai pasisakė už lenkų klausimo sprendimą, 
remiantis Austrija-Vengrija, sujungiant Karalystę su Galicija. 
359. Centrinis tautos komitetas (CTK - CKN), nepriklausomybės orientacijos šalininkų atstovy- 
bė, susiformavo iš Jungtinių nepriklausomybės šalininkų Vyriausiojo komiteto ir buvo įkurta 
1915 m. gruodžio 18 d. Varšuvoje. Veikla apėmė visą Lenkijos Karalystę. Savo tikslus CTK kėlė, 
remdamasis Centro valstybėmis, atkurti Lenkijos valstybę. Komitetas rėmė 1916 m. lapkričio 
5 d. aktą. 

susidvejinimui nepasidavė, nes konkrečiai Vilniuje skilimo į LkVL ir CTK požymių 
nebuvo. Nuo 1918 metų, kai Pilsudskio vadovaujama Lenkija išsivadavo iš vokiečių, 
lenkų masonai aiškiai stojo su Belvederio vėliava. Lenkų masonija pabrėžė ir parėmė 
Belvederio (Pilsudskio) užsienio politikos didžius planus, tapo iškilia gynėja jo fede- 
racinės programos Lietuvos atžvilgiu. Ar pats Juzefas Pilsudskis priklauso lenkų ma- 
sonijai ir ar jai vadovauja - nežinau, bet ryšiai tarp jo ir lenkų masonų dar labai gyvy- 
bingi. Visi Pilsudskio politiniai projektai Vilniaus ir Lietuvos atžvilgiu buvo svarstomi 
ir realizuojami masonų laboratorijose. Suprantama, Vilniaus ir Lietuvos bei Baltosios 
Rusios masonai čia vaidina labai ryškų vaidmenį. Iš masonų laboratorijos praėjusiais 
metais kilo planai ir bandymai sukurti Vilniuje vyriausybę, o tuose bandymuose iš 
dalies tam tikrą laiką ir aš kelionės į Kauną? metu, pagaliau nepriklausydamas ma- 
sonams, dalyvavau. Pilsudskio Vilniaus atsišaukimas“ buvo bendradarbiavimo su 
masonais darbas, jų vardu, kaip jų pasitikėjimo vyras, išėjo pernykštis „Rytų žemių“ 
valdytojas Osmolovskis*“*; juo masonai nusivylė ir šių metų rudenį jį išspyrė, nors jau 
po Vilniaus praradimo. Lenkų masonų atstovybė Vilniuje buvo dienraštis Nasz Kraĵ®, 
jiems atstovauja vadinamoji Belvederio spauda Varšuvoje, piktybiškai endekų vadina- 
ma „liberalia“ (ypač leidinio Narėd3““, taip pat Kurier Polski”). Politinių organizacijų 
sferoje viešoji atstovybė yra Federalistų sąjunga (Związek federalistėw)*“* (masonija 
viešai veikia tiktai per tokias formacijas, organizuotas konkretiems tikslams įgyven- 
dinti, nes būdama tarppartinė negali savo ekspozitūra laikyti jokios konkrečios poli- 


360. 1919 m. balandžio 16-19 d. M. Romeris, Juzefo Pilsudskio pavedimu, vyko į Kauną, bandy- 
damas įtikinti lietuvius dėl valstybinės sąjungos su Lenkija. 

361. Kalbama apie Pilsudskio atsišaukimą „Į buvusius Lietuvos Didžiosios Kunigaikštystės gy- 
ventojus“, paskelbtą po 1919 m. balandžio 19 d., lenkų kariuomenės pergalės prieš Rusijos bolše- 
vikų armiją ir jos įžygiavimo į Vilnių. 

362. Osmolovskis Ježis Marcinas (Osmoltowski Jerzy Marcin; 1872-1952), dvarininkas, advokatas, 
politikos, visuomenės ir ūkio veikėjas. 1919-1920 m. Rytų žemių generalinis komisaras (Rytų 
žemių civilinės valdybos šefas), vėlesniais metais Apygardos žemvaldžių įstaigos pirmininkas 
Varšuvoje, Darbo partijos veikėjas. 

363. Nasz Kraj - politinis ir literatūrinis dienraštis. Leistas Vilniuje 1919-1920 m. 

364. Naród - laikraštis leistas Varšuvoje. 

365. Kurier Polski - informacinis politinis dienraštis, leistas 1898-1939 m. Varšuvoje. Tarpukariu 
atstovavo sunkiosios pramonės grupėms. 

366. „Federalistų sąjunga“ - kalbama apie federalistų stovyklą, kuriai priklausė labai įvairūs po- 
litiniai veikėjai. Pirmoje vietoje - LkSP (PPS) ir Lenkų liaudies partijos „Išsivadavimas“ (Wyz- 
wolenie) šalininkai: Leonas Vasilevskis (Leon Wasilewski), Ignacas Dašynskis (Ignacy Daszyns- 
ki), Mečyslavas Nedzialkovskis (Mieczystaw Niedziatkowski), Hermanas Lybermanas (Herman 
Lieberman), Bronislavas Zemenckis (Bronisław Ziemięcki), Stanislavas Tugutas (Stanisław 
Thugutt), Macejus Ratajus (Maciej Rataj), Blažejus Stolarskis (Błażej Stolarski), iš literatų - An- 
džejus Strugas (Andrzej Strug), Adamas Svarčynskis (Adam Swarczynski), Tadeušas Holuvka 
(Tadeusz Hotėwko), Vincentas Rymovskis (Wincenty Rymowski), Melchijoras Vankovičius 
(Melchior Wańkowicz) ir kiti. 

tinės partijos). Želigovskio „revolta“ ir „Vidurio Lietuvos“ politinė kombinacija yra su- 
kurtos Belvederio ir masonų laboratorijoje. Laikinoji Vilniaus valdymo komisija turi 

daug masonų, žinoma, ne visus, nes kai kurie nariai veikiausiai nieko net nenutuokia 

apie masonus, kaip, tarkime, Engelis ir Šopa. Ar Zaštautas įstojo į lenkų masonus - 
nežinau. Pats Želigovskis, suprantama, masonas nėra ir net nenutuokia, kad per jį 

veikia masonai ir kad jis yra jų įrankis. Vis dėlto, kaip tiksliai Želigovskis yra apsuptas 

masonų budrumo, rodo faktas, kad Želigovskiui įžengus į Vilnių ir jo veiklos čia pra- 
džioje masonai prie jo šono pastatė specialų angelą sargą, kuris turėjo būti jo politinis 

patarėjas, - tai Konstantas Gordzialkovskis*“; jis oficialiai vadinosi „Federalistų są- 
jungos“ delegatas. Ar dabar Gordzialkovskio vietoje yra kitas angelas sargas ir kas jis 

toks - nežinau. 


1920 Metų lapkričio 18 d. 
Ketvirtadienis 


Jau kelerius metus moterys mano gyvenime vaidina vis mažesnį vaidmenį, o kar- 
tais ištisus metus - jokio. Nuo mažumės mane supo moterys. Turėjau Motiną, kuri 
mylėjo mane labiau nei savo gyvenimą ir kuriai atsidėkodavau meile. Seserų turė- 
jau penkias, šeimoje buvau vienturtis sūnelis ir broliukas lepūnėlis, nes jauniausias. 
Mano vaikystė iki mokyklinio amžiaus tekėjo po Motinos glamonių ženklu ir ne- 
sibaigiančio rūpestingumo mano seselė Marynia, kuri buvo artimiausia man savo 
amžiumi, buvo žaidimų draugė, o kartu panaši į auklytę ir viršininkę, laikančią 
mane drausmingą. Kartu su seserimis turėjau vaikystės metų bičiulę, mūsų kita- 
dos mylėtą tarnaitę Bagdoniškyje ir vėliau Vilniuje Emilę Tinkuvną, senų laikų 
Emiliukę, vėliau nuostabiąją Kligienę, deja, ji mirė 1919 metais. Vėliau prasidėjo 
kitas mano požiūrių į moteris tarpsnis. Vos vaikystę po truputį ėmė keisti jaunystė, 
pradėjau mylėti. Bet tai dar nebuvo meilės metai, o tik atodūsių laikas, pirmieji 
naivūs sentimentai. Dar būdamas visiškai žalias jaunuolis, eidamas 14 metus, pa- 
jaučiau pirmą aistrą merginai. Ta pirmoji buvo Marysia Kozeluvna, vėliau ponia 
Oskarova Rutkovska. 1894 metais ji viešėjo karnavalo metu Peterburge ir gyveno 
pas senukus Budrevičius*“, pas juos aš leisdavau šventes ir sekmadienius. Buvau 
šiek tiek įsimylėjęs, jai nežinant. Atsimenu, kai išvažinėjau iš Peterburgo, atsisvei- 


367. Gordzialkovskis Konstantas (Gordziatkowski Konstanty; 1880-?), dvarininkas, M. Rėme- 
rio studijų laikų Paryžiuje draugas, Gazeta Wileńska bendradarbis. 1918 m. kartu su kitais buvo 
įkūręs Lenkų sąjungą iš baltarusiškų „kresų“. 

368. Stefanas Budrevičius (Stefan Budrewicz) ir Malvina iš Korvin-Kosakovskių, kurių namuo- 
se studijų metais Peterburgo Teisės mokykloje gyveno M. Romeris. 1909 m. ponai Budrevičiai, 
daugelį metų gyvenę Peterburge, persikėlė į Vilnių. 

kindama davė man tiek saldainių, kiek buvo raidžių jos varde (jos vardas Anelė, 
nors mažybiškai buvo vadinama Maniusia); nusprendžiau tuomet tuos saldainius 
išsaugoti kaip jos atminimą visam gyvenimui. Kas su jais vėliau atsitiko - jau ne- 
beatmenu: gal juos suvalgiau, o gal pamečiau. Tik vėliau suvokiau, kad buvau ją 
įsimylėjęs, jeigu „įsimylėjimu“ galima pavadinti 14-mečio berniuko susižavėjimą 
panele. Tų pačių, 1894, metų vasarą jau sąmoningai bandžiau mylėti 16-metę galvijų 
piemenaitę Bagdoniškyje, patrauklią Anusią Gegeluvną, o po to p. Lolę Sviduvną 
iš Bohdanovo ties Korsuta?“*. Nuo tada kasmet vis pamildavau nesuskaičiuojamą 
merginų skaičių. Tikriausiai ne mažiau nei 20, o gal ir dar daugiau galėjo būti jų - 
mano adoracijos objektų, nuo 1894 iki 1903 metų (nuo 14 iki 23 metų amžiaus). Tarp 
jų buvo Zosė Tukalova, Marija Ščituvna (Michalov-Zabielova), Aneliukė ir Marisia 
(Konstantova ir Stavska)?“, Stela Žabianka, Lolia Falkovska (Vendorfova) ir dau- 
gelis kitų. Tuomet buvau dar skaistus, nesusitepęs lytiniais santykiais, nes vėlyvai, 
tiktai sulaukęs 24-erių, ėmiau jais mėgautis. Maždaug nuo 1903 metų mano naivios 
meilės ėmė virsti gilesniu jausmu, jos dvelkė jau meile ir pasireiškė rimtesniu san- 
tykiu ir labiau abipusiu. Pirmo tokio jausmo objektas buvo Nusia Falkovska (vė- 
liau Miečisiova Bohdanovičova, po to 1905 metais - Suzana - Germaine Richard? 
St. Cloud miestelyje prie Paryžiaus, o 1908-aisiais - Janka Rodzevičuvna iš Gazeta 
Wilenska redakcijos Vilniuje. Su tom dviem būdamas 28-30 metų pasiekiau meilės 
meno pilnatvę. Jau ne tik mylėjau, bet ir mokėjau kaip tikras virtuozas priversti, 
kad mane mylėtų, kiekvieną merginą, kuri tik man patinka. Marija Miečkovska, 
vėliau mano žmona Regina Rėmeruvna?"“, Ana Konupek ir pagaliau daugybė kitų 
tuo laiku, kaip Toločkuvna, Hala Nesiolovska ir t. t., buvo ne tiek mano meilės, 
kiek meilės žaidimų mane įsimylėjusios aukos. Bet nė viena jų nepiktnaudžiavau. 
Bučiavau jas (išskyrus Aną Konupek), bet nė su viena nepasistūmėjau bandyda- 
mas suvilioti lytiškai, nes iš jų tiktai Reginą, bet jau po vedybų, kūniškai mylėjau. 
Mano jausmų viršūnė buvo Ana Volberg’, mano Aninka, Nemirtingoji mano. Tik 
jai (1911-1914) pajutau absoliučią ir didžiulę, žodžiu, sunkiai nusakomą meilę, kuri 
mus abu sulydė į tobulą vienį, į tokią sąjungą, kokia ir turėtų būti, iš kūno, kraujo ir 


369. Bogdavovas - Ašmenos apskrities miestelis su katalikų bažnyčia. 

370. Anelė ir Marija Rosenuvnos (Konstantova Pisaniova ir Juzefova Stavska), Justino Roseno 
(1822-1908), Gačionių dvaro savininko, M. Romerio kaimyno, dukros. Marija 1907 m. prieš tėvų 
valią ištekėjo už lietuvio kaimiečio Juozo Stavskio, su kuriuo išvyko į Rusiją. Į Lietuvą grįžo 
tiktai 1920 m. ir apsigyveno Gačionyse. 

371. Suzana Germaine Richard, prancūzė, kurią M. Romeris ketino vesti, bet tėvams ryžtingai 
pasipriešinus savo ketinimų atsisakė. 

372. Regina Römer (1882-1944), Edvardo Rėmerio ir Juzefos Čechovskos dukra, 1909 m. spalio 
17 d. Vilniuje ištekėjo už Mykolo Rėmerio. 1910 m. santuoka iširo. 

373. Ana Volberg (1891-1914), latvė, M. Romerio gyvenimo draugė 1911-1914 m. 

sielos. Tai buvo gyvenimo ir laimės metai, metai, kurie sugėrė mano ir mūsų abiejų 
asmenybes ir jas išsekino. Ji mirė, o su ja mirė mano asmeninis gyvenimas, pasi- 
liko tiktai organinė žmogaus gyvastis. Nuo to laiko moteris liovėsi buvusi mano 
gyvenimo varikliu ir neteko iki šiolei turėto vaidmens. Vieną vienintelį kartą dar 
pakirdo manyje kažkoks jausmo spindulėlis Liusiai Roškovskai pernai Lomžoje, 
bet buvo tai jau tiktai blyškus meilės šešėlis. Moteris, kuri kitados tokį nenugali- 
mą vaidmenį mano gyvenime vaidino, nulipo nuo gyvenimo scenos. Anoje sutilpo 
visa mano vyriškumo galia, įsirėžė, pražydo laime, kaip papartis Švento Jono nak- 
tį, ir išsisėmė. Nuo to laiko moterys tik retkarčiais tampa būtinu lytinio potrau- 
kio įrankiu, žaisliuku ir vartojimo daiktu, perkamu instinktui patenkinti, veikiau 
būdu, leidžiančiu pasislėpti už laikino džiaugsmo. Bet ir tuo požiūriu nesu jau taip 
ūmiai aistringas, koks būdavau anksčiau. Pagaliau ir preke dabar tenkinuos pras- 
tesne negu kitados, nes brangmetis ir čia įsisuko, nors ne tokiu santykiu, kokiu 
pinigo vertė nukrito. Bet sunku jau šiandien išlaikyti tokį paleistuvystės komfortą, 
prabangą ir ryškius dirgiklius, kaip kad prieš karą, kuomet net prostitucija už paly- 
ginti prieinamą kainą teikė pakankamai barokišką pasimėgavimą. Todėl šiandien 
paleistuvystėje atsirado dekoracijos ir spalvos, slepiančios, sakykime, prastą prekę. 
Bet jos skonis stipresnis nei maisto prieskonių. Taigi, ir šiandien naktį su atsitiktine 
prostitute praleidau. 


1920 metų lapkričio 19 d. 
Penktadienis 


Ankstesnis lietuvių štabo pranešimas, paskelbtas vakariniuose laikraščiuose, atnešė 
neramią žinią. Gen. Želigovskio kariuomenė, kuri jau kurį laiką puola lietuvius, su- 
gebėjo Ukmergės ruože pralaužti lietuvių frontą ir užėmė Giedraičius ir Širvintas - 
dvi vietoves, kurias lietuviai prieš kelias savaites buvo pergalingame mūšyje atgavę. 
Toji žinia visą dieną kėlė nerimą Kaune ir daugelį kalbų bei gąsdinančių gandų. Tiesa, 
girdėjosi ir tokių balsų, kad fronto pralaužimas jau likviduotas ir tolesnis Želigovskio 
žygis sulaikytas, bet šio vakaro pranešimas anaiptol nenuramino. Priešingai, regis, 
tik patvirtino pačius blogiausius šios dienos gandus. Mat skelbiama, kad nors ties 


374. Auštant lapkričio 17 d. gen. L. Želigovskio kariuomenės pėstininkai Širvintų- Giedraičių- 
Dubingių 30 kilometrų ilgio fronte (apie 40 km į šiaurę nuo Vilniaus) perėjo į puolimą. Žy- 
giuodama greitai šiaurvakarių link pulkininko Butkevičiaus (Butkiewicz) brigada lapkričio 18 d. 
vakarą pasiekė Kavarską ties Šventąja, lapkričio 19 d. užėmė Taujėnus ir Lėną. Naktį iš 20-osios 
į 21-ąją brigada pasiekė Nevėžio upę ties Kėdainiais, Lietuvos geografiniu centru, apie 45 km į 
šiaurę nuo Kauno. Užėmus Giedraičius ir Širvintas tos kariuomenės puolimas ėmė silpti (Lo- 
sowski Piotr. Stosunki polsko-litewskie w latach 1918-1920, Warszawa, 1966, p. 354-356). 

Širvintomis Ukmergės kryptimi Želigovskio ofenzyva ir buvo sulaikyta, tačiau būriai, 
kurie pralaužė lietuvių frontą, slenka į prieki Kavarsko?" ir Anykščių“ link. Galima 
iš čia manyti, kad prolaužis yra rimtas ir kad gali būti grėsmingas visai fronto linijai, 
privers lietuvius gilokai trauktis, prarasti Ukmergę, o gal Panevėžio kryptimi gali 
būti atkirsta visa šalies šiaurryčių sritis. Tokia padėtis mane labai rimtai neramina, 
ypač turint omeny Bagdoniškį; Želigovskio kariuomenės žygis į Anykščius toliau gali 
pasiekti, kad bus perkirstas geležinkelis iš Radviliškio į Rokiškį, ir atkirsti man kelią 
į Bagdoniškį. Norėčiau jau paskubėti išvykti į Bagdoniškį, kad Lietuvos katastrofos 
atveju verčiau būčiau Bagdoniškyje negu Kaune. Tačiau antra vertus kiti dalykai ver- 
čia delsti ir dar neišvykti. Mat čia stengiuosi per ministeriją atgauti užsilikusią savo 
algą ir susigrąžinti savo kelionių išlaidas iš Vilniaus. Dėl išaugusių kelionės išlaidų 
susidaro tam tikrų sunkumų dėl to, kad negaliu pateikti kvitų už samdytus kinkinius 
iš Suvalkų į Kauną. Man galvon nešovė imti iš vežikų kvitus, tuo tarpu dabar jie labai 
praverstų, nes valstybinė kontrolė gali atmesti mano sąskaitą. Jeigu man nusisektų 
atgauti visą reikalaujamą pensijos ir kelionių išlaidų sumą, turėčiau apie 3700 ostmar- 
kių. Tai jau būtų nieko sau sumelė, ją norėčiau turėti rankose prieš išvažiuodamas į 
Bagdoniškį, juo labiau kad turiu 500 markių skolos Grajevskiui sugrąžinti ir nusipirk- 
ti gerą laikrodėlį vietoj mano numylėto pavogtojo. Taigi toji suma gerokai aptirps, bet 
ji man reikalinga, ir nenorėčiau iš čia pajudėti, kol jos negavau. Šiaip ar taip, dar kelios 
dienos praeis, kol kas nors paaiškės ir kol pinigus gausiu. Tuo tarpu jeigu Želigovskio 
invazija nebus greitai ir energingai likviduota, tai ką galima žinoti, kas bus po kelių 
dienų. Kare ištikti gali nežinia kas, ypač kai frontas pralaužtas. 

Šiandien Miško departamente tiesiai į direktoriaus Matulionio”? rankas pada- 
viau prašymą palikti man kurį laiką šeimininko teises Bagdoniškio miškuose. Kaip 
žinia, įstatymą dėl privačių miškų suvalstybinimo jau seniai Seimas priėmė. Dabar 
yra išleistas įsakas perimti miškus valstybės valdybai, bet buvusiems savininkams 
leista iki tam tikro termino prašyti palikti miškus vadinamojo „šeimininko“ teisė- 
mis (paliekant teisę juo naudotis ir turėti pajamas). Terminas prašymus rašyti jau 
praėjęs, bet turiu pasiteisinimą - buvau atkirstas Vilniuje. Matulionis man pažadėjo, 
kad į prašymą bus atsižvelgta. 

Vakar vakariniame Goniec Kowienski laikraštyje radau straipsnį, polemizuo- 
jantį su mano spalio mėnesį paskelbtu straipsniu „Naivuoliai“, spausdintu Vilniaus 


375. Kavarskas - miestelis Ukmergės apskrityje, apie 30 km nuo Ukmergės prie kelio iš Anykščių 
į Ukmergę. 

376. Anykščiai - miestelis prie Šventosios upės, apie 36 km nuo Ukmergės. 

377. Matulionis Povilas (1860-1932), miškininkas, lietuvių tautinio judėjimo dalyvis, visuome- 
nės veikėjas. Miškų departamento direktorius (1918-1921), žemės ūkio ir valstybės iždo vicemi- 
nistras (1919-1922). 

laikraštyje Lietuvos balsas; kritikuodamas „Vidurio Lietuvos“ užmačias, vilniečius 
„krajovcus“ pavadinau naivuoliais. Tas mano straipsnis buvo garsus Vilniuje ir bene 
dar garsesnis Kaune, jį perspausdino Mykolo Biržiškos Litwa ir bene valstybinė 
Lietuva?š. Poleminis straipsnis laikraštyje Goniec Kowiensk?"* nepasirašytas, spė- 
ju, priklauso Grajevskiui, nes kažką jis susitikimo metu man minėjo, kad norėtų 
mano straipsniui „Naivuoliai“ duoti atkirtį. Straipsnio autorius laikraštyje Goniec 
Kowienski man prikiša, kad nepripažįstu Vilniui teisės spręsti apie Lietuvos valsty- 
bės kūrimą ir kad Vilnių, kuris turi teisę būti lietuvių valstybės statytojos subjektas, 
paverčiu vien ginčų tarp Kauno ir Varšuvos objektu, jis bene gali būti tik iš išorės 

valdomas ir Lietuvos valstybingumo ribose privalo klusniai pasiduoti lietuvių pro- 
vincialių politikų iš „Varnių, Joniškio ar kitokių Radviliškių“ valstybiniams valdy- 
mo metodams. Suprantama, polemikos autorius neatsiklausęs iš pagrindų iškrai- 
pė mano mintį. Juk tai aš ir prikišu vilniečiams „krajovcams“, kad savo „Vidurio 

Lietuvos“ akcija atverdami kelią lenkų valstybinei intervencijai ir lenkų iš Varšuvos 

pagalbai karo su lietuviais metodu pražudo galimybę tiesiogiai susitarti Kaunui su 

Vilniumi lygiateisio bendradarbiavimo labui kuriant valstybę ir prisideda prie to, 
kad Vilniaus klausimas yra keliamas Kauno santykių su Varšuva plotmėje - tarp 

dviejų aneksionizmų, kurie paralyžiuoja Vilniaus savarankiškumą ir atima iš jo 

nuosavą veidą. Taigi nedelsdamas vakar vakare parašiau platų straipsnį, atsakyda- 
mas savo oponentui. Tas straipsnis užims bene 2-3 Goniec K. numerius. Šiandien 

perdaviau jį Stefanovičiui*““, Gonieco redaktoriui. 

Dabar Goniec Kowieniski, nepaisant sunkesnių lenkų leidiniui cenzūros sąlygų, 
gyviau redaguojamas negu ankstesnis Dziennik Kowieniski tais laikais, kuomet bu- 
vau Kaune. Šio meto Goniec K. yra savo pirmtakų tęsinys, taip pat Stefanovičiaus 
redaguojamas; Dziennik Kowienski ir Gazeta Kowienska vienas po kito buvo kon- 
fiskuojami ir uždaromi. 


378. Glos Litwy - Vilniaus lietuvių laikinojo komiteto organas, 1919-1922 m. Vilniuje leidžiamas 
dienraštis. Redaktorius M. Biržiška. Ėjo su ilgomis pertraukomis. Głos Litwy spragas stengtasi 
užpildyti dienraščiu Echo Litwy, taip pat M. Biržiškos redaguojamu. Romerio straipsnis „Naiw- 
ni“ (Naivuoliai) buvo išspausdintas 1920 m. antrame numeryje. Lietuva - oficiozas, informaci- 
nis politinis dienraštis, leidžiamas 1919-1921 m. Kaune. 

379. Goniec Kowieriski - tuo pavadinimu nuo 1920 m. lapkričio 13 d. iki 1921 m. liepos 10 d. Kaune 
buvo leidžiamas Dziennik Kowienski - didžiausias Lietuvos lenkų mažumos organas. 

380. Stefanovičius Česlavas (Stefanowicz Czesław; 1876-1958), Lapių dvaro žemvaldys, žurnalis- 
tas, publicistas, istorikas, mokytojas. Nuo 1918 m. gyveno Kaune, priešakinė lenkų kultūrinio ir 
visuomeninio gyvenimo figūra trečiąjį ir ketvirtąjį dešimtmetį. 

1920 metų lapkričio 20 d. 
Šeštadienis 


Šiandien nerimas ir vakarykštės grėsmingos perspektyvos išsisklaidė. Jau per pietus 
girdėjosi, kad laimės ratas nusisuko nuo Želigovskio lietuvių naudai. Pavyko jiems už- 
daryti pralaužtą frontą ir pasistūmėti į priekį, atgaunant Širvintas, ir paimti didžiulį 
karinį grobį, kuriame tik per plauką neatsirado pats generolas Želigovskis. Ir iš tiesų po 
pietų pasirodė gatvėse pardavinėjami rusų laikraščio 3x0 neeiliniai priedai, žaibiškai 
žmonių graibstomi (savo ruožtu pridursiu, kad tai žydų leidžiamas laikraštis, kupinas 
rėksmingo nenuoširdaus lietuviško patriotizmo, to stiliaus, ką rusai sąmojingai vadino 
„Ypa - nampuomnsm®®). Laikraščio 3xo priedas skelbė telegramas apie lietuvių gin- 
kluotąją sėkmę, apie Želigovskio invazijos į Lietuvos teritorijos gilumą likvidavimą ir 
Širvintų atgavimą. Vakarinė Lietuva žinias patikslino. Iš tikrųjų grobis yra reikšmingas, 
pavojui užbėgta už akių, ir kas įdomiausia - visas didžiulis kelių eskadronų ar viso pul- 
ko pajėgumo priešo raitelių dalinys, kuris įsiveržė į Lietuvos teritorijos gilumą ir buvo 
užėmęs Kurkles?, įžengė į Anykščius, iš ten patraukė į Taujėnus ir buvo visiškai atkirs- 
tas. Pagal vieną versiją kavalerija, įsitikinusi, kad yra atkirsta, sugrįžo į Liaudą?* (di- 
džiulė šlėktos „akalica“ (apylinkė) tarp Kėdainių ir Panevėžio), pagal kitą versiją - siau- 
tėja apie Panevėžį, iš kur, kaip kai kurie mano, bandys prasimušti kažkur link Rokiškio 
ir Zarasų“, kad išsikapanotų iš spąstų ir prasibrautų į lenkų pusę, pasinaudodama tuo, 
jog Zarasų apylinkėse reguliarios fronto linijos nėra. Toji priešo kavalerija krašto gilu- 
moje gali prikrėsti eibių, sugaudyti ją gali būti sudėtinga, nors dėkingas taikinys lietu- 
vių partizanams šauliams, tačiau fronte, bent iki šiolei, pavojus yra likviduotas. 

Tautų Lygos Kontrolės komisija su pirmininku prancūzu Šardini““, jis vieši fron- 

to linijoje, priešaky tarp lenkų ir lietuvių ties Vievius*?, deda pastangas, kad privestų 

Želigovskio kariuomenę prie paliaubų su lietuviais. 


381. Paskubėta su informacija, nes tiktai naktį iš lapkričio 20 į 21 d. lietuvių daliniai puolė Gie- 
draičių kryptimi. Toliau kovėsi po 21 d. devintos valandos, kol net tą miestelį užėmė. Lietuvių 
istoriografijoje teigiama, kad lietuvių kariuomenės sėkmė buvo tokia didelė, jog kelias į Vilnių 
jai jau buvo atviras. Pagal tą literatūrą (Šapoka A. Lietuvos istorija, Kaunas, 1936, 562 p. ir kt.) 
armiją sulaikė, Lietuvos nenaudai, Tautų Lyga. Iš tikrųjų tai buvo neabejotina sėkmė, tačiau 
turėjo tik lokalinę reikšmę (P. Lossowski, op. cit., p. 360). 

382. Ypa - nampuomusM (rus.) - tėksmingas patriotizmas. 

383. Kurklės - miestelis Ukmergės apskrity, prie Kurklos upės, 29 km nuo Ukmergės. 1923 m. čia 
gyveno 755 žmonės. 

384. Liauda - didžiulė šlėktos akalica prie Liaudos upės, Nevėžio intako. 

385. Zarasai - miestas ties Lietuvos šiaurine sienos linija, 4 km nuo Latvijos ir 47 km nuo Obelių. 
To meto apskrities centras. 

386. Šardini Pjeras Ogiustas (Chardigny Pierre Auguste; 1873-1951), prancūzų pulkininkas, Tau- 
tų Lygos Kontrolės komisijos pirmininkas. 

387. Vievis - miestelis Trakų apskrity, apie 40 km nuo Vilniaus ir 17 km nuo Trakų. 

Dabar žodelis apie Kauno apygardos teismą, į kurį vėl grįžau, nors šį kartą gavęs 
tik laikiną paskyrimą. Teismo sudėtis nepasikeitė nuo to laiko, kai su juo atsisvei- 
kinau. Atvyko tik vienas naujas Teismo narys - Stanislovas Narutavičius iš Telšių". 
Drauge su pirmininku ir pirmininko pavaduotoju Teismas Kaune turi'9 teisėjus. 
Darbuotojų sąrašuose yra šie žmonės (cituoju pagal pareigas 
nuo aukščiausiųjų): pirmininkas Mačys, pirmininko pava- 
duotojas Petrauskas““, nariai Preisas, Oleka, Fridmanas, Bu- 
dreckas*", aš, Masiulis** ir Narutavičius. Iš jų Fridmanas yra 
toje pačioje padėtyje, kaip ir aš, būtent ir toliau laikomas Vil- 
niaus apygardos teismo nariu ir tik laikinai priskirtas Kauno 
teisėju. Iš kolegų teisėjų mažiausiai simpatiškas yra Budreckas. 
Jis 1863 metų lenkų sukilėlio sūnus, kilęs iš Lietuvos, už sukili- 
mą tėvas buvo išsiųstas į Sibirą. Gimė Sibire, mokyklas ir studi- 
jas baigė Rusijoje ir visą gyvenimą ištarnavo Rusijos teismuose, 
kur prisitarnavo iki „cmamckoro cobemuuka““*. Šiandien tai 
žmogus, perkopęs per 50, žilas, aukšto ūgio, fiziškai dar stiprus 


vyriškis, labai tipiško lenkų šlėktelės veido. Tas ilgametis caro 


Naftalis Fridmanas - advokatas, tarnas nedaug ką žinojo apie Lietuvą, kol Rusija buvo čia padė- 
Lietuvos žydų visuomenės veikėjas, 
Steigiamojo Seimo narys. 

Reprodukcija iš Lietuvos albumas, p.185.. metų, kai sugrįžo į šalį, pradėjo mokytis lietuvių kalbos. Ir vis 


ties šeimininkė. Lietuviškai visiškai nemokėjo ir tik nuo 1918 


dėlto tapo uoliu Lietuvos „patriotu“ ir kraštutiniu nacionalistu, 
mėgstančiu savo atsivertėlio uolumu perrėkti net uoliausius lietuvius ir apdovanoti 
atpildu ligšiolinį savo aplaidumą. Jo rėksmingas patriotizmas ypač ūmiai krypsta 
prieš viską, kas yra lenkiška, visa tai melagingai keikia; tai juo labiau erzina, kad visa 
tai daro sukilėlio sūnus, kuris dar neseniai buvo lenkas; pabrėšiu, kad tai tipiškas 
bailys: kai bolševikų pavojus, regis, prie Lietuvos artėja, darosi jis vos ne bolševikas 


388. Telšiai - apskrities miestelis prie Masčio ežero, 187 km nuo Kauno ir 54 km į vakarus nuo 
Kuršėnų geležinkelio stoties. 

389. Mačys Vladas (1867-1936), teisininkas. 1918-1922 m. Kauno apygardos teismo pirmininkas, 
1923-1934 m. Kauno universiteto profesorius. 

390. Petrauskas Simonas (1867-1941 m.), teisininkas. Nuo 1919 m. - Kauno apygardos teismo pir- 
mininko pavaduotojas, o nuo 1921 m. spalio 21 d. - pirmininkas. Nuo 1926 m. spalio 1 d. Lietuvos 
Aukščiausiojo Tribunolo teisėjas, nuo 1939 m. - jo Civilinio skyriaus pirmininkas. 

391. Budreckas Juozas (18607-1929), teisininkas. Iki 1918 m. dirbo teisėju Rusijos teismuose. 
1918 m. sugrįžo į Lietuvą. Vienas iš Lietuvos apygardos teismo kūrėjų. Ilgametis teisingumo 
ministro patarėjas. 

392. Masiulis Boleslovas (1889-1965), teisininkas, politinis veikėjas. 1919-1920 m. Kauno taikos 
teisėjas, 1920-1926 m. Kauno apygardos teismo teisėjas, 1926-1928 m. Lietuvos Respublikos Aukš- 
čiausiojo Tribunolo teisėjas. 1928-1940 m. Valstybės Tarybos narys. Teisingumo ministras (1938). 
393. Cmamcko20 cobemnuxa (rus.) - valstybės patarėjas. 


e] 


418 


ir skelbiasi esąs „komunistas“, ir vėl, kai bolševizmas tolsta, skelbiasi esąs „tautinin- 
kas“. Jis silpnas teisininkas, bet užtat puikus rėksnys, senų šlėktiškų seimo kiršintojų 
tipas. Iš lietuvių vienas ryškiausių visuomeninio nacionalizmo ir kartu valstiečių 
visuomeninio radikalizmo šalininkų yra Teismo narys Oleka. Yra kartu ir juriskon- 
sultas Žemės ūkio ir valstybės iždo ministerijoje, ir Vyriausiosios žemdirbių komi- 
sijos narys. Kiek žinau, jis redaguoja visus ligšiolinius agrarinius įstatymus, kuriuos 
išleido Laikinoji vyriausybė ir Seimas. Todėl savo teisminėje veikloje labai jautriai 
ir stipriai laikosi jurisdikcijos tiksliai pagal įstatymų leidybos dvasią. Bet susidaro 
įspūdis, kad nedaro to dėl karjeros ir kad yra žmogus nuoširdus ir sąžiningas. 


1920 metų lapkričio 21 d. 
Sekmadienis 


Fronte padėtis gera. Pergalė yra lietuvių rankose. Net sklando gandų apie atgau- 
tus Giedraičius. Tačiau karas yra karas. Netikėtumų visuomet galima laukti. Kas 
garantuos, kad Želigovskis, tiesa, laikinai sustabdytas, nesmogs kitoje vietoje arba 
nerengia naujų būrių revanšui. Jeigu jis gali laisvai semtis iš lenkų armijos rezervu- 
aro, bent jau skaičiaus persvarą visuomet gali turėti. Ir nors lietuviai drąsiai kaunasi, 
ką jiems net Vilnius, atiduodamas pagarbą, pripažįsta, ir nors tiek kariuomenė, tiek 
lietuviškoji visuomenė, nusiteikusi ryžtingai, nestokoja tvirtos valios laimėti, turi ir 
keisto šaltumo, kuriuo žaviuosi ir kuris yra didžiausia kovinės parengties garantija, 
vis dėlto bet kokia jėga turi savo ribas ir tam tikromis sąlygomis gali smurtui pasi- 
duoti. Lietuvos teritorija yra tokia maža ir fronto linija taip ją dalija, kad kai kuriose 
vietose forsuoti frontą būtų lygu visą veikalą sugadinti. Juk jeigu ne neįtikėtinos 
lietuvių pastangos ir jeigu ne tas kietumas ir ramybė, kurie būdingi lietuviams ir 
gelbsti juos nuo demoralizacijos, paskutinis fronto ties Širvintomis ir link Anykščių 
pralaužimas galėtų pasibaigti katastrofiškų pralaimėjimu. Pavojus labai rimtas. 
Visa vilnietiška Želigovskio afera lietuviams turi, be abejonės, didžiulės reikšmės 
ir daugeliu požiūrių kelia grėsmę. Nežinia, koks likimas laukia Vilniaus, nežinia, 
ar Lietuva, ar bent jau Vilniaus kraštas, dar kartą nepatirs bolševikų invazijos, bet 
pačiai Lietuvos Nepriklausomybės idėjai, sukaupimui lietuvių tautoje valios ir sti- 
prumo dabartinis išmėginimas yra milžiniškos reikšmės privalumas. Tik pastangos, 
tik auka ir, deja, tik kraujas sieja Tautą su jos Nepriklausomybe, paverčia ją šventąja, 
išlieka jos valioje, kurios niekas iš mūsų išplėšti jau nebegalės, nors laikinai iš jos ir 
protą atimtų. Tauta, kuri ne tik panūdo Nepriklausomybės, bet ir praliejo už ją kraują, 
visuomet prie jos sugrįš. Atgimusi valstietiškoji Lietuva mylėjo savo reikalą, bet tiek 
tikėjimas, tiek meilė be veiksmų yra mirusi. Valstybingumas ir Nepriklausomybė 

Gardusis kąsnis. nukrito Lietuvai tarytum. dovana iš dangaus, 
atsirado dėl paprastų atsitiktinių žaidimų to 
Didžiojo karo ir spekuliacijų saujelės politikų, 
mažiau ar daugiau išnaudojusių to žaidimo 
reikšmę. Jeigu tik tuo Nepriklausomybė būtų 
grįsta, įvykių pokyčiai galėtų ją iš Lietuvos at- 
imti. Tačiau praėjusių metų kovų veiksmai su 


Bermonto** antplūdžiu ir dabartinis karas su 
Želigovskiu sužiedavo žmonių krauju Lietuvą 


Lenkos. Tai mano šiandieninis kąsnis, 
Rusas. Tai mano rytdienos kąsnis. 
Lietuvis Nematysit jo kaip savo pakaušio. 


ir jos Nepriklausomybę. Manau, nei vilnie- 
čiai „krajovcai“, nei pats Pilsudskis neįverti- 
Gardusis kąsnis. Karikatūra, Garnys, 1925, nr. 9. no to momento ir pernelyg lengvabūdiškai 
karą sukurstė. Iš taikaus, ramaus valstiečio 
staiga išaugo riteris, kuris ėriuko pėdelę, mokančią tik treptelėti, kad atbaidytų prie- 
šą, pakeitė į liūto nagus, gebančius priešą plėšyti. Ir kaip Vilniaus klausimas baigtųsi, 
kokie būtų tos karinės kampanijos vyksmai, Lietuvos Nepriklausomybė tuo kruvinu 

jos žmonių valios išbandymu taps kietesnė, gyvesnė, pilnesnė kūno ir kraujo. 

Lenkų kavalerija, kuri buvo atkirsta Lietuvos užnugaryje, siautėja pagal šiandie- 
nes telegramas Siesikų?“ ir Šėtų““ apylinkėse. Labai įdomu, kuo tas baigsis”. Pava- 
dinčiau tai romantiniu kovų epizodu. 

Spaudoje sklinda gandai apie prasidėjusius lenkų ir bolševikų karinius veiksmus, 
apie sovietų armijos koncentraciją lenkų fronto link, apie nutrauktas Rygos taikos 
derybas“*, Nuolat viskas veliasi, bet politinis horizontas rytuose pritvinkęs sunkių 
debesų ir ore tvyro nauja karo audra. Bolševikai muša Petliūrą. 


1920 metų lapkričio 22 d. 
Pirmadienis 


Perkovskio konditerijoje susitikau su Hektoru Komorovskiu. Šiek tiek smulkiau suži- 
nojau apie a. a. Papos mirtį, bet ne kažin ką, nes Hektoras taip užsiėmęs savo miško 


394. Bermontas-Avalovas Pavelas. 

395. Siesikai - miestelis ir dvaras prie to paties pavadinimo ežero, apie 19 km nuo Ukmergės. 
396. Šėtos - miestelis ties Obelės upe Ukmergės apskrity, apie 36 km į vakarus nuo Ukmergės. 
397. Plk. Butkevičiaus kavalerijos brigada stovėjo tuo metu ties Kėdainiais. Lapkričio 21 d. paskel- 
bus paliaubas brigada judėjo jau nuo Kėdainių atgal kažkiek tolimesniu keliu. Kovodama buvo 
užėmusi Troškūnus. Vakare paėmė Andrioniškes ir persikėlė per Šventąją. Kitą dieną varė arier- 
gardines kovas ir ties Sugintais sumušė jai kelią užtvėrusią lietuvių kompaniją. Lapkričio 24-0si0s 
rytą, nužygiavusi per 250 km, brigada pasiekė savo linijas (P. Lossowski, op. cit., p. 362-363). 

398. Lenkų ir sovietų derybos dėl Rygos taikos traktato pasirašytos Rygoje 1921 m. kovo 18 d. 

milijonų interesais ir kartu taip įsimylėjęs save, taip apimtas noro švytėti dvarininkų 
diduomenėje, kurios gretose siekia užimti vadovaujančiąją poziciją, kad niekas, išsky- 
rus tai, jo daugiau, tiesą sakant, ir nedomina. Senelio mirtis duoda jam tik progą giliai 
atsidusti, jeigu apie tai bus kalbama, ir tik tiek, kiek reikalauja geras tonas. Atodūsis 
skirtas nepriekaištingai jauno žmogaus reputacijai išsaugoti. Šiaip jau jam niekas nerū- 
pi. Netikiu, kad Hektorui sukeltų stiprų įspūdį tikro tėvo mirtis. Jis iš esmės savimyla 
ir labai šaltas, be galo viską apskaičiuoja. Todėl Papos, jo tikrojo senelio, mirtis jam 
tėra tik epizodas, kuris vos jo atminty rusena. Neatsiminė Hektoras net fakto, ar Elizka 
buvo prie Papos mirties patalo. Žinojo tik tiek, kiek ir aš žinau: mirtį sukėlė gangrena, 
kuri išplito pasiutusiu greičiu. Mirė Papa be skausmo, snausdamas. O, Kare prakeikta- 
sis! Mūsų Tėvai miršta, o tu ritini putojančias žmonijos bangas su tokiu audros viesulu, 
kad tavo griausmuose, kruvinuose įvykių žaibuose skęsta mūsų asmeniniai sielvartai; 
akys, apspangusios nuo ryškių įvykių, nustoja verkusios nuostolių, ausys, kurtinamos 
žinių perkūnais, negirdi savo širdies kūkčiojimų! Papa, tegu teikiasi amžiną atilsį Tau 
duoti Viešpats, ir amžinoji šviesa tegul Tau šviečia ir ilsėkis ramybėje amžinoje, amen. 

Iš Hektoro taip pat sužinojau, kad Marynia Römerienė rašė Elizkai Komorovs- 
kai, jog rengiasi į Bagdoniškį ir jau pradėjo rūpintis pasu. Duok Dieve, kad atvažiuo- 
tų ir apsigyventų Bagdoniškyje. 

Šiandieniai laikraščiai praneša daugybę detalių apie atkirstos priešų kavalerijos 
veiksmus Lietuvos teritorijoje. Tie lenkų ulonai siautėja Kėdainių ir Dotnuvos?? apy- 
linkėse. Kelis kartus pasikėsino į geležinkelio liniją, keliose vietose sugadino bėgius 
prie Dotnuvos, bandė išsprogdinti tiltą per Obelę ir prie Kėdainių, norėjo pereiti 
tiltu per Nerį. Geležinkelio bėgius nuo jų saugo šarvuotas traukinys, juos persekioja 
ir medžioja Lietuvos šauliai, stengiasi apsupti reguliari Lietuvos kariuomenė. Pasku- 
tinėmis žiniomis vyksta su jais kovos Apytalaukio apylinkėse. Turi jie net „piroksi- 
linos“, nes iš jų ji buvo atimta, kai niekais buvo paverstas jų mėginimas susprogdinti 
tiltą. Tąją kavaleriją sudaro 6-8 eskadronai, kitaip sakant, iki 800 raitelių. 

Telegramos praneša, kad Tautų Lygos Kontrolės komisija*“? privedė, tiesa, dar 
ne iki paliaubų, bet jau prie nutraukimo puolimų iš abiejų pusių, Lietuvos ir Želi- 
govskio. Už Želigovskio paklusimą atsakomybę prisiėmė Varšuva. Bet anaiptol nesu 
toks tikras, kad tai pradžia Vilniaus maišaties nuolatinio likvidavimo ir nukreipimo 
į Tautų Lygos tvarkymo kelią, vedantį į plebiscitą Vilniaus žemėje. Prieš tą Tau- 


399. Dotnuva - miestelis dešiniame krante Dotnuvėlės, kuri Kėdainiuose įsilieja į Nevėžį, Kė- 
dainių apskrityje, apie 58 km nuo Kauno. 

400. Tautų Lygos Kontrolės komisija buvo sudaryta pagal 1920 m. rugsėjo 20 d. Tautų Lygos 
rezoliuciją. Komisijai vadovavo prancūzų pulkininkas Šardini, be to, į jos sudėtį įėjo: italų plk. 
Bergera, anglų mjr. Keenanas, ispanų plk. Herce, japonų kpt. Yanamaki. Komisijos sekretoriumi 
paskirtas serbas Lasičius. 


sxem 


neutralizuotas Vilnius ir sritis okupuota tarptautinių ginkluotųjų pajėgų. Gerai ži- 
nau, kad Vilnius, o būtent „Vidurio Lietuvos“ kompetentingi sluoksniai, tam Tautų 
Lygos plebiscitui priešinasi, nenori nieko girdėti apie pasitraukimą ir nori ryžtingai 
jam priešpastatyti jų sušauktą seimą. Na, pamatysime, kas iš to išeis. Kas gali žinoti, 
ar bolševikų intervencija nepavers visko niekais. 

Bet jeigu būtų turėjęs įvykti Vilniaus neutralizavimas ir plebiscitas, kokį plana- 
vo Tautų Lyga, galbūt atsivertų lietuviams ir Lietuvos lenkams, kuriems atstovauja 
vilniečiai „krajovcai“, santarvės perspektyva. Juk „krajovcai“ balsuotų už Lietuvą ir 
galėtų paremti agitaciją, jeigu lietuviai sutiktų su tam tikromis santarvės sąlygomis. 
Kas žino, ar vilniečių „krajovcų“ palenkimas plebiscite nesuteiktų lietuviams dau- 
giau santarvės. Juo labiau reikia plėtoti ir stiprinti veiklą mūsų glaudžios sąjungos, 
kurią visų pirma reikia, kiek įmanoma, plėsti organizaciniu požiūriu. Taikoma ple- 
biscitinės kampanijos tikslams mūsų glaudi sąjunga galėtų būti Lietuvai labai nau- 
dinga. Net ir susitarimą su vilniečiais „krajovcais“, kurių centras yra lenkų masonai, 
galėtų mūsų sąjunga pasiekti. Ji turi energingai prabusti iš pastarųjų kelerių metų 
miego ir budriai imtis globoti krašto interesus. 


1920 metų lapkričio 23 d. 
Antradienis 


Pagal šiandien paskelbtą pranešimą - lietuvių užnugaryje atkirstoji lenkų kavalerija 
iš Kėdainių apylinkių pasitraukė į Troškūnų apylinkes. Iki šiolei nepavyko lietuviams 
jos apsupti ir sulaikyti. Apskritai, užduotis sučiupti kavaleriją, kuri iš savo prigimties 
yra greita, nėra tokia lengva, juo labiau kai tai daro beveik vien laisvieji šauliai, ki- 
taip sakant, retkarčiais veikiantys partizanai. Iš tos kavalerijos judesių nuo Kėdainių į 
Troškūnus galima spręsti, kad iš tiesų ji siekia pasislinkti į lenkų pusę Zarasų link. Jei- 
gu tai jai pavyktų, būtų lietuviams ryškus minusas ne tiktai dėl jos drąsių žygių priešo 
užnugario gilumoje aureolės ar dėl lietuvių nepaslankumo, bet ir dėl to, kad ji atliko 
gilumoje žvalgybą ir taip kompromitavo lietuvių šaulius priešo akyse. Įsivaizduoju, 
kaip užsienio lenkų ir polonofilų spauda savo aprašymuose padangėn kelia negirdėtus 
tų ulonų veiksmus: sunaikintas geležinkelis, susprogdinti tiltai ir t. t., Žurnalistai pui- 
kiai orientuoti apie lietuvių ir lenkų karo detales, rašydami apie Kėdainius, Dotnuvą, 
Troškūnus, apie geležinkelio bėgių Kaunas-Šiauliai sunaikinimą. Veikiausiai maitina 
savo skaitytojus ir kitomis sensacijomis - apie Kauno evakavimą, apie Želigovskio 
žygį į Lietuvos teritoriją net iki Žemaitijos ir t. t. Iš tos pasiklydusios kavalerijos veiks- 
mų turbūt jau sukurta visa epopėja, o gal ir Lietuvos katastrofos tragedija. 

Šiandien mačiausi su baltarusiu Vaclavu Lastouskiu; jis šiandien tapo „žymiuoju 
žmogumi“, net Baltarusių Liaudies Respublikos tarybos pirmininku, kitaip sakant, 
nei daugiau, nei mažiau kaip Baltosios Rusios valstybės faktiniu viršininku. Tiesą 
sakant, Baltarusių Respublika, gaivališkai paskelbta 1918 metais, nuo tada egzistuo- 
ja teoriškai, o tos Respublikos nepriklausomybė neperžengia baltarusių tautininkų 
psichologinių sąmonės ribų, nes Lastouskio vyriausybės valdžia neišsiplečia nė per 
vieną pėdą nuo Baltosios Rusios teritorijos, kurią praktiškai pasidalijo bolševikinė 
Rusija ir Lenkija. Tačiau baltarusių patriotai nesitraukia, ir Lastouskis yra teisėtas 
jų nepriklausomos Respublikos vyriausybės viršininkas. Reziduoja jis su savo vy- 
riausybės dalimi Rygoje, viešėdamas Latvijoje, iš kur vadovauja diplomatinei akcijai 
ir kartu laiko krašto nepriklausomybės pastangų siūlus. Dalelė teritorijos, į kurią 
pretenduoja Baltarusija kaip į savo tautinę valstybinę teritoriją, buvo lietuvių ir bol- 
ševikų liepos traktatu įtraukta į Lietuvą, o dabar ją sava pripažino „Vidurio Lietu- 
va“. Gardino gubernija su Pinsko kraštu, Naugarduko žeme ir vadinamuoju „lenkų 
koridoriumi“ (Vilnios ir Dysnos apskritys) buvo lenkų ir bolševikų Rygos sutartimi 
perleistos Lenkijai. Toliau į Rytus Baltarusijos teritorija pavaldi Rusijai; čia egzis- 
tuoja guasi valstybinis, o veikiau sakant - fiktyvus padarinys, formaliai sudarantis 
bolševikinės Rusijos filialą (federacijoje su Rusija, kaip ir sovietų Ukraina, sovietų 
Kirgizija, Baškirija ir t. t.). Quasi Baltosios Rusios teritorijoje, kuri ribojasi su pa- 
liaubine lenkų siena, tarp Minsko ir Mozyriaus, prieš bolševikus siautėja partizanų 
būrys; jam vadovauja generolas Bulakas-Balachovičius*“', kairiųjų rusų kontrrevo- 
liucionierių iškamša su Savinkovu““* priešaky, ir Pilsudskio. Balachovičius taip pat. 
Užimtose teritorijose, kurių centrą sudaro Slucko kraštas, Balachovičius taip pat 
inscenizuoja kažkokią guasi Baltarusiją. Kaip galima spėlioti iš laikraščių, balacho- 
vičioviškos Baltosios Rusios inscenizatoriai yra du baltarusų veikėjai - Aleksinskis 
ir Senkevičius; lenkų okupacijos laikais jie buvo lenkų orientacijos baltarusių akty- 
vistai, o pikti liežuviai plaka, kad buvo lenkų samdiniai baltarusių klausimu. 


1920 metų lapkričio 24 d. 
Trečiadienis 


Mano dukružė Cesia Romerytė jau dešimties metų mergytė. Jau moka rašyti. Jeigu 
Regina būtų šiek tiek minkštesnė ir nebijotų, kad imsiuosi kokių nors intrigų mažy- 
lės atžvilgiu, apie tai net negalvoju, būtų galėjusi seniai paprašyti, kad dukružė man 


401. Balachovičius-Bulakas Stanislovas (Balachowicz-Bulak Stanisław). 
402. Savinkovas Borisas (1879-1925), rusų politikas, socialistų revoliucionierių (eserų) kovinės 
organizacijos vadovas. 

parašytų. Kaip būčiau buvęs jai dėkingas! Nepažįsta manęs Regina, jeigu mano, kad 
stengčiausi mergaitę nuo jos atplėšti arba kad kada nors bandyčiau ją su motina su- 
priešinti ar ją vaiko akyse kokiu nors būdu sumenkinti. Labai jau seniai galvojau, kaip 
galėčiau kaip nors, tarkime, laiškais, su mano Cesyte susipažinti. Papos mirtis sutei- 
kia man progą pabandyti. Turėjau vilties, kad gal man padės Eugenijus Romeris*“*; juk 
Regina gyvena Tytuvėnų““: miestelyje, taigi prie pat Eugenijaus dvaro. Maniau rašyti 
Eugenijui ir prašyti, jog mano dukrytei pasakytų apie jos senelio mirtį ir pabandytų 
pakalbinti, kad ji parašytų man bent jau ta proga. Bet girdėjau, kad dabar Regina ir 
Eugenijui nėra maloninga, tai kam turiu Jam primesti kažkokį tarpininkavimą tarp 
manęs ir dukrytės, gal jam koktu, esant tokiems dirgliems mano su Regina santy- 
kiams. Kam Eugenijui kištis į tai ir kaišioti pirštus į tarpdurį. Todėl šios minties atsi- 
sakiau ir nusprendžiau parašyti pačiai Cesiai. Taigi parašiau jai tokio turinio laiškelį: 

„Kaunas, 1920 XI 24, Brangioji Cesia! Nors manęs nepažįsti, bet tikriausiai gir- 
dėjai apie savo tėvą. Pirmą kartą rašau Tau ir turiu vilties, kad gausiu Tavo atsaky- 
mą, nes dešimties metų mergaitė, kaip Tu, moka rašyti, nepanorės skaudinti savo 
Tėtį ir suras jam nuoširdų žodelį. Tavo laiškelis, mano vaikuti, paguos mane gilaus 
liūdesio ir gedulo valandą. Mat neseniai Bagdoniškyje mirė mano Tėtis ir Tavo Se- 
nelis Mykolas Kazimieras Romeris. Nors jo ir nepažinojai, bet jis apie Tave žinojo ir 
mirdamas laimino visus savo vaikus ir anūkėlius, taigi ir Tave, nes jo vaikaitė buvai. 
Tavo senas Seneliukas, kuris mirė, buvo taurus žmogus, ir Jo laiminimų Dievulis 
išklausys. Todėl melskis už Jį. Kada nors, kai užaugsi, išgirsi iš žmonių, kaip Tavo 
Senelį gerbė, ir pamilsi jo atminimą. 

Tu, Cesiule, esi laiminga, nes turi Mamą, kuri Tave labai myli ir nuoširdžiausiai 
Tavimi rūpinasi, turi ir tėvą, nors jo dar nepažįsti, jis Tave taip pat labai myli. Aš 
jau neturiu Mamos, o dabar ir mano mylimas Tėtis mirė. Pasiguosk šitame liūdesy, 
vaikuti mano, ir parašyk man žodelį. 

Kai man parašysi, tai paprašyk Mamos arba ko nors kito, ką Mama leis Tau pa- 
prašyti, kad ant voko lietuviškai užrašytų adresą: Jo Malonybei Mykolui Rėmeriui, 
Teismo nariui. Kauno Apygardos Teismas. Kaunas. 

Bučiuoju Tave iš visos širdies, mano aukseli, ir laiminu. Būk mandagi, gera ir 
klausyk Mamos, o Dievulis leis išaugti puikiai merginai ir moteriai ir būsi gyveni- 
me laiminga, o Tėvai senatvėje sulauks iš Tavęs paguodos. Laukiu Tavo laiško. 


403. Romeris Eugenijus (1871-1943), ekonomistas, politikas, politinis veikėjas, Mykolo Romerio 
pusbrolis. Izidoriaus ir Celinos iš Pšeciševskių (Przeciszewski) sūnus. Tarpukariu Lietuvos Res- 
publikos lenkų svarbiausių organizacijų - Lenkų komiteto ir „Pochodnios“ - narys. 

404. Tytuvėnai - miestelis Raseinių apskrity, 30 km nuo Raseinių. Dvaras buvo prie Gaštvinio 
ežero. Eugenijaus paveldėta valda. 

Tave mylintis tėvas Mykolas Romeris.“ 

Tą laišką įdėjau į voką, adresuotą Reginai, pridėjau jai tokį trumpą laišką - prašymą: 

„Kaunas, 1920 XI 24, Gerbiamoji Ponia Regina Romeriene Tytuvėnuose. Prašom 
neatmesti tėvo prašymo. Mykolas Romeris“ 

Rytoj tą laišką išsiųsiu paštu. Tiesą sakant, pažįstu Reginos nuostatą, todėl labai 
abejoju, ar mano žodžiai ką nors pakeis. Žinau, kad visi ligšioliniai mano mėgini- 
mai nuėjo niekais. Bet pabandysiu. O kas, jeigu Reginos širdis saminkštėtų. Apie tai, 
jog Regina iki šiol apskritai slėpė, kad aš esu Cesios tėvas, nenoriu nė kalbėti. 

Šiandien pagaliau gavau pranešimą apie savo algą ir kelionpinigius iš Vilniaus į 
Kauną. Pirmųjų buvo 2700 (ost)markių, antrųjų - 977 (ost)markės ir 30 pfen., iš viso 
3677 markės 30 pfen. Rytoj valstybinėje kasoje pinigus atsiimsiu. 

Nusipirkau šiandien juodą laikrodėlį, sako, turi būti geros Ženevos firmos („To- 
bias“) ir, girdėjau, labai gerai eina. Sumokėjau 350 markių ir už grandinėlę iš „naujo 
aukso“ 70 markių. Buvo sidabrinis laikrodėlis už 450 markių, bet, sako, prastesnės 
firmos. Jau neturėsiu tokio gražaus laikrodėlio, kaip mano neužmirštamas senasis. 

Šeštadienį galvoju iškeliauti į Bagdoniškį 2 savaičių atostogų. 


1920 metų lapkričio 25 d. 
Ketvirtadienis 


Šardini, Tautų Lygos lenkų ir lietuvių konflikto Kontrolės komisijos pirmininkas, vie- 
ši Kaune. Bando siekti paliaubų tarp lietuvių ir Želigovskio kariuomenės. Jau kelios 
dienos agresyvūs veiksmai iš abiejų šalių, prašant Kontrolės komisijai, liovėsi, bet ar 
tai iš tikrųjų yra paliaubų įžanga, sunku spręsti. Padėtis dar labai neaiški. Nors at- 
seit Lenkija, bent jau taip iš Šardini pareiškimų galima manyti, reiškia paliaubų valią, 
atiduodant Vilniaus klausimą Tautų Lygai, ir prisiima sau atsakomybę už Želigovskį, 
su kuriuo Tautų Lyga, kitaip sakant, Kontrolės komisija, tiesioginių derybų neveda. 
Nors Lietuva taip pat daro žingsnį paklusti Šardini pageidavimams, Lenkijai oficialiai 
pareikšdama savo norą sustabdyti karo veiksmus su Želigovskio vardiniu filialu, ir tik 
reikalauja, kad Šardini gautų iš Lenkijos garantijas, idant toji laikysis žodžio, ko Lie- 
tuva teisingai reikalauja pasimokiusi iš Suvalkų sutarties, bet visame tame yra kažkas 
ne iki galo pasakyta, dėl to šių paliaubų klausimas lieka „atviras“. Pirmiausia visi čia 
dairosi į Rusiją, kitaip sakant, į bolševikus, jausdami, kad nuo jų poelgio dėl taikos ar 
karo su Lenkija visų pirma priklausys ir rytų reikalai. Antras dalykas - tai Želigovskio 
ir jo vyriausybės požiūris. Ar panorės jis nuoširdžiai ir geromis intencijomis paklus- 
ti Varšuvos direktyvoms, ar toms direktyvoms iš Varšuvos neprieštaraus Belvederio 
direktyvos? Ir ar Želigovskio pavaldumas pasistūmės net taip toli, kad jis paklus vi- 

siems Tautų Lygos įsakams, neatmetant ir suplanuotų rinkimų į „Vidurio Lietuvos“ 
seimą Vilniuje atsisakymo, ir net, jei prireiks, pasitrauks iš ginčytinos teritorijos? 
Sprendžiant iš nuotaikų ir kategoriškų Vilniaus ketinimų tuo metu, kai išvažinėjau 
iš Vilniaus, galima labai rimtai abejoti, kad Želigovskis paklus, jeigu tiktai įvairios iš- 
orinės aplinkybės, kaip bolševikų požiūris į Lenkiją, jų pergalė su Vrangeliu, Petliūra 
ir Balachovičiumi, paskutinės Želigovskio ofenzyvos prieš lietuvius ties Širvintomis 
ir Giedraičiais nesėkmė ir t. t., ar gal ir kokie slapti patikinimai, pateikti Prancūzijos 
Lenkijai plebiscito klausimu Vilniaus krašte, nesuminkštino anksčiau buvusio kieto 
Vilniaus pasipriešinimo. Lietuviai kiekviename žingsnyje mato, kad Tautų Lygos Kon- 
trolės komisija ir visų pirma jos pirmininkas p. Šardini favorizuoja lenkų šalį prieš 
lietuvius, ir tai dvigubina jų veiksmus, ir žadina nepasitikėjimą. Lietuviai įžvelgia taip 
pat ir tai, kad p. Šardini, regis, turi omeny tokį būdą likviduoti konfliktą, kuris už 
lietuvių pasisakymą Lenkijos pusėje prieš bolševikus atvestų iki tiesioginės šalių su- 
tarties ir to, kad lenkai nusileistų Lietuvai Vilniaus klausimu. Todėl lietuviai elgiasi 
ir t. t, diskredituoja savo spaudoje p. Šardini, bet išorėje vaizduoja, kad tiki visu tuo, 
ką p. Šardini tvarko, ir kad rengiasi paliauboms ir kitiems sprendimams, visa imdami 
už gryną pinigą. Lietuviai pasirodė esanti labai gabi ir vikri tauta tiek karo lauke, tiek 
diplomatijoje. Pasižymi jie neišsenkančiu ramumu, yra atkaklūs, moka apsimesti len- 
gvatikiais, kai iš tikrųjų visus pranoksta nepatiklumu ir budrumu, yra nepalenkiami 
savo svarbiausioje linijoje, prie kurios visuomet grįžta, rodo apsukrumo ir guvumo, 
puikiausiai maskuojamo tariamu geraširdiškumu ir, kai reikia, nuolankumu, pavyz- 
džius. Nelengva juos apgauti, o kartą apgauti, kaip Lenkijos dėl Vilniaus klausimo, 
nesileis įpainiojami antrąkart. Turi ištvermės, ramumo, takto, suvaidinto savo ne- 
rangumo, beatodairiškumo, o pasinaudodami priešininko klaidomis ir aplinkybėmis 
geba kartais netgi savo pralaimėjimą pamažu pasukti savo naudai. Atrodo, kalba: „tai 
ką gi, poneliuk, mes paprasti, mes nežinome, mes, žinoma, viskam pasirengę, ką liep- 
site, tą padarysime, juk mes tik ramybės geidžiame ir taikos“, o iš tikrųjų žaidžia labai 
dalykiškai, patyliukais visapusiškai ir kiekvieną aplinkybę geba sistemingai išnaudoti. 
Kartais žaviuosi lietuvių diplomatijos, tylios, labai tikslingos ir paprastos guvumu, ji 
yra labai jiems būdinga, kas, regis, tik patvirtina seną ketureilį apie žemaitį: 

Kiedy godzina 

Ukąsi Žmudzina 

Od jadu Žmudzina 
- Umiera godzina*“. 


405. Jei kartais gyvatė įkanda žemaitį, nuo nuodo žemaičio nugaišta gyvatė. 

Pavojinga liesti žemaitį. Pats jis švelnus ir nepratęs kandžiotis, bet vargas tam, 
kas jį lengvabūdiškai palies. Nė neapsižiūrės, kaip tas įkandimas išeis į blogą ne 
įkąstajam, bet įkandusiajam. 

Regis, lenkų kavalerija, prikrėtusi avantiūrų lietuvių užnugaryje, sugebėjo pra- 
siveržti kažkur tarp Utenos ir Zarasų. Nėra apie tai jokių aiškių vyriausybinių pra- 
nešimų, tačiau tarp Lietuvos eilučių galima tai pajausti. Šiaip ar taip, nieko apie da- 
bartinius kavalerijos žygius nerašoma, tarytum jos nebūtų, o juk jos nesunaikino ir 
neišgaudė. Matyt, išsiveržė. 

Visą vakarą praleidau prie arbatėlės Jurgio Šaulio namuose. Šaulys prieš keletą die- 
nų grįžo iš Rygos, kur vyko derybos su latviais. Daugiausia pasakojau jam apie Vilnių. 


1920 metų lapkričio 26 d. 
Penktadienis + 


Vakare mūsų slapta bendrija (glaudi sąjunga)“ susirinko į posėdį Sleževičiaus bute. 
Dalyvavome aš, Mykolas Sleževičius, dr. Jurgis Šaulys, Vaclovas Biržiška, Vaclovas 
Bielskis, Dominykas Semaška, Felicija Bortkevičienė ir Augustinas Janulaitis. Ne- 
atvyko Steponas Kairys, o Mykolas Biržiška išvažiavo vakar į Vilnių, manydamas, 
kad jam tarpininkaujant pavyks užmegzti patikimą ryšį su Kaunu dėl sutarčių. Kai 
važiavau į Kauną, Vitoldas Abramovičius prašė manęs pranešti Mykolui Biržiškai, 
kad jeigu jis atvažiuotų, jo asmeniui bus garantuojamas saugumas ir neliečiamybė 
ir kad visi „Vidurio Lietuvos“ valdžios organai ir žandarmerija buvo įspėti: Mykolui 
Biržiškai niekur jokių kliūčių nedaryti. Pats Biržiška seniai troško patekti į Vilnių, 
kad galėtų įgyvendinti ten lietuvišką akciją; tačiau įdomu ir nesiderina su minėtais 
Abramovičiaus patikinimais tai, kad prieš kelias dienas pagal tikslias informacijas, 
kurios pasiekė Kauną, buvo Vilniuje areštuoti Mykolo Biržiškos žmona p. Bronis- 
lava Biržiškienė“? ir jo brolis Viktoras Biržiška su keliolika kitų lietuvių — Vilniaus 
lietuviškosios gimnazijos moksleiviais ir mokytojais; tie areštai, žinoma, nepaveikė 
Mykolo Biržiškos apsisprendimo, priešingai, paskatino vykti į Vilnių, nes per areš- 
tus ir neseną šeimos „kankinystę“ jo autoritetas ir reikšmė Vilniuje tik išaugs, kas 
suteiks jam daugiau moralinių jėgų priešingos šalies atžvilgiu, o jeigu net jis turėtų 
būti areštuotas, tik dar labiau dėl to laimėtų. 


406. Masonai. 

407. Biržiškienė Bronislava (1879-1955), Lietuvos socialdemokratų partijos veikėja (1907-1915), 
1915-1922 m. mokytojavo Vilniaus lietuviškoje gimnazijoje, 1919-1922 m. Vilniaus lietuvių lai- 
kinojo komiteto narė, 1922 m. deportuota drauge su 33 kitais veikėjais į Kauno Lietuvą, 1932 m. 
Vilniaus vadavimo sąjungos moterų sekcijos pirmininkė, nuo 1949 m. gyveno JAV. 

Šiandieniame posėdyje Sleževičius ir Šaulys, grįžę prieš kelias dienas iš Rygos, 
referavo mums apie latvių nuotaikas ir sroves, kokias galima tarp latvių pastebėti 
dėl lenkų ir lietuvių klausimo. Šaulys vyko į Latviją, Lietuvos vyriausybė siuntė jį 
su specialia misija, Sleževičius, vadovaudamas lietuvių Seimo delegacijai; vyko neva 
pasveikinti Latvijos Seimą Rygoje nepriklausomybės paskelbimo antrųjų metinių 
proga, o iš esmės dėl propagandos, ieškodamas latvių simpatijų Lietuvai nūdienos 
kivirčuose su Lenkija. Liūdna - ir man ypač, - kad lietuviai priversti į visas puses 
plėsti akciją prieš Lenkiją ir kad mūsų artimiausi bičiuliai, gindami Lietuvos Nepri- 
klausomybę, priversti kaupti visas jėgas antilenkiškai kampanijai. Tai negali nepa- 
likti visam laikui kartėlio ir blogos valios iš abiejų pusių ateityje, vis labiau apsunki- 
nant bet kokio susitarimo perspektyvas. Liūdna, bet, deja, negaliu jiems, esant tokiai 
padėčiai, dėl to priekaištauti, nes Lenkija, siekdama Lietuvą pavergti, stengdamasi 
įkinkyti tarnaitę į savo politikos karo vežimą, užuot susiradusi joje sąjungininkę ir 
padėdama paremti jos Nepriklausomybę, pati verčia lietuvius ginti savo suvereni- 
tetą ir pradėti dėl to aršiausią kampaniją prieš Lenkiją. Kaip žinia, Latvija žavėjosi 
Lenkijos militaristine jėga, kuri leido jai realiai atgauti Latgalą ir sėkmingai prisidė- 
jo apsaugant jos Nepriklausomybę nuo bolševikų potvynio. Latvijos karinės zonos 
ir politiniai valdantieji sluoksniai yra nusiteikę polonofiliškai, o dar neseniai visa 
Latvijos užsienio politika orientavosi į Varšuvą. Lenkų ir lietuvių ginčuose latviai 
visada svirdavo į Lenkijos pusę, o Lietuvą ir jos antilenkišką politiką, diktuojamą 
visų pirma ginčo dėl Vilniaus ir atsparumo lenkų siekiams paversti Lietuvą Lenkijos 
vasaline formacija, latviai buvo linkę laikyti rieduliu, gulinčiu ant kelio, kuriančio 
„pakraščių“ valstybių didžiulį gynybinį bloką prieš Rusiją, kuriam vadovautų Lenki- 
ja, riedulį, kuris galėtų būti nustumtas. Tam tikras radikaliųjų valstietiškų ir latvių 
darbininkų kairiųjų nepatiklumas „poniškai“ lenkų tautai tirpo politinių kombina- 
cijų spinduliuose. Prie Latvijos ir Lietuvos santykių pablogėjimo prisidėjo ir ankstes- 
nių lietuvių vyriausybių politika, ypač Voldemaro. Pagal tą politiką Latvija ir Estija, 
esančios Rusijos kely prie Baltijos, neturi galimybių išlaikyti nepriklausomybę ir yra 
morituri’, nes niekuomet atgimusi imperinė Rusija neišsižadės uostų Baltijoje ir 
viešpatavimo toje jūroje. Lietuva, lyg ir neturinti Rusijai svarbių uostų Baltijoje, gali 
išvengti įtraukimo į Rusiją, bet niekados to neišvengs Latvija ir Estija. Todėl Lietuva 
neturi savo reikalų sieti su Latvijos ir Estijos reikalu, ir nebūtina ieškoti su jomis su- 
artėjimo. Ir štai Lenkija savo ruožtu labai daug ką darė, kad patrauktų Latviją savo 
pusėn. Lenkija stengėsi pažadinti joje simpatijas sau ir paskleisti Latvijoje didžiulę 
polonofilišką ir antilietuvišką propagandą, bet šaltai ir abejingai nepaisė Latvijos. O 


408. Morituri (lot.) - negyvas; čia - mirusios. 

Vilniaus lietuvių gimnazijos VIII-oji klasė 1918 m. 
Reprodukcija iš Vilnius ir Vilniaus kraštas. Krašto pažinimo pradai, Kaunas, 1922, p. 235. 


štai dabar šis lietuvių požiūris į Latviją pasikeitė. Suvokta, kad daugiau negu iš tarp- 
tautinių kombinacijų ieškant įvairių Antantės veiksnių protekcijos pasikliauti reikia 
savomis jėgomis ir kaimynų realių interesų užuomazgomis. Juo labiau kad Želigovs- 
kio akcijos Vilniuje ir galimo jo „žygio į Kauną“, kitaip sakant, į etninę Lietuvą, 
pavojus vertė neatidėliojant ieškoti sąjungininkų ir atsisakyti ikšiolinio izoliavimo. 
Kaip patvirtina Šaulys ir Sleževičius, plačių Latvijos politinių ir Seimo sluoksnių 
nuotaikose pavyko sukurti labai pastebimą pokytį Lietuvos naudai jos klausimu su 
Lenkija. Būtent, lietuviams pavyko ir latvius įtikinti: jeigu Lenkija užvaldytų Lie- 
tuvą, tatai sukeltų tiesioginę grėsmę ir Latvijai, mat Lenkija, negavusi pakankamo 
pasitenkinimo Gdansko klausimu ir priversta ieškoti laisvos prieigos prie Baltijos, 
turėdama Lietuvą, nesitenkintų nei, suprantama, Palanga, nei Klaipėda, o turėtų 
siekti Liepojos*“?, ir tiktai jos uostas apvainikuotų viešpatavimą Lietuvoje. Lenkijai 
Lietuva yra tik Liepojos hinterlandas. Taigi Lenkija ne tiktai kad negintų Latvijos 
nuo Rusijos, bet mielai ją net parduotų Rusijai vien už Liepojos perleidimą Lenkijai. 
Taigi ne Latgala yra tikrasis įžeidimo akmuo, kuris prisideda, kad Lietuvos santy- 


409. Liepoja - apskrities miestas Latvijoje. Išsidėstęs siauroje nerijoje, jungiančioje vadinamuo- 
sius Mažuosius ežerus su Baltija. 

kiai iš dalies tolsta nuo Lenkijos, bet nuogąsčiai dėl Liepojos. Lietuvių propagandos 
vaisius, bent jau kurį lietuviai prisiima, yra Latvijos Lenkijai nusiųsta nota. Latvija 
notoje pareiškia savo „desinteressement“** Lenkijos byloje su Lietuva dėl Vilniaus 
ir kartu sako: jeigu lenkų kariuomenė forsuotų etninę (Kauno) Lietuvą, turėtų būti 
pripažinta kaip grėsmė Latvijos interesams, dėl ko ji abejinga likti negali. 


1920 metų lapkričio 27 d. 
Šeštadienis 


Stengsiuosi ir toliau tik trumpai dienoraštyje atpasakoti mūsų glaudžios sąjungos 
posėdį. Be Sleževičiaus ir Šaulio pateikto Rygos referato, kurį papildė daugelis pa- 
aiškinimų į susirinkusiųjų keliamus klausimus, užteko laiko tiktai kandidatūroms 
aptarti. Nuo to laiko, kada buvo atnaujinta mūsų sąjungos veikla, dar nepriėmėme 

nė vieno brolio į mūsų tarpą. Atsižvelgiant į tai, kad mums rūpi išplėsti veiklą ir 
kad norėtume ateinančiuose įvykiuose, kaip Vilniaus klausimo sprendimas, ir ki- 
tuose suvaidinti aktyvesnį vaidmenį ir aprėpti savo įtakomis didesnes ir platesnes 

politikos sferas - tiek vidaus, tiek išorės, - turime pirmiausia patys būti gausesni 
ir plačiau išsišakoti. Antra vertus mūsų sąjungos glaudumas ir siekis įsileisti tiktai 
atrinktus žmones, kurie atitiktų ne tiktai politines, bet ir moralines aukštas kvali- 
fikacijas, verčia ir mus laikytis senos tradicinės procedūros priimant naujus narius. 
Kiekviena kandidatūra pateikiama pirmiausia viešam aptarimui sueigoje. Jeigu bent 
vienas balsas pasisako kategoriškai prieš, net ir nepateikus priežasčių, jau vien dėl 
to kandidatūra atkrenta. Jeigu išlieka, tuomet ad hoc kiekvienai kandidatūrai paski- 
riami du nariai, kurių užduotis yra ištyrinėti kandidato asmenį, sužinoti jo praeitį, 
gyvenimą, moralines ir idėjines vertybes, ištyrinėti jį asmeniškai pasikalbant. To 

tardymo rezultatai yra vėliau referuojami per sueigą ir tik tuomet galutinai kandi- 
datūra yra priimama arba atmetama. Kandidatą priimti galima tik vienbalsiai. Priė- 
mus kandidatą vienam iš narių, paprastai tam, kuris pirmas pasiūlė, pavedama kal- 
bėtis su kandidatu dėl stojimo į sąjungą. Jeigu kandidatas išsako valią stoti, tuomet 
atvedamas į vieną posėdį, kuriame vyksta priėmimo apeigos. Trumpai sakant, tos 

apeigos, kaip buvo pas mus anksčiau praktikuojama, atrodė šitaip: atvestas kandi- 
datas į butą, kur turėjęs vykti posėdis, buvo paliekamas atskirame kambaryje. Buvo 

griežtai draudžiama iš anksto informuoti jį apie asmenis, kurie priklauso sąjungai ir 
turi būti posėdy. Jis negalėjo žinoti pavardžių narių, išskyrus neišvengiamą to, kuris 

su juo kalbėjosi dėl stojimo į sąjungą. Atskirame kambaryje jam duodamas lakštas 


410. Desinteressement (pranc.) ~ abejingumas, nesuinteresuotumas. 

popieriaus, plunksna ir rašalas. Jis turėjo raštu atsakyti į tokius keturis klausimus: 1. 
Jūsų santykis su šeima? 2. Jūsų požiūris į Tėvynę ir visų pirma į mūsų kraštą (priedą 
apie požiūrį į kraštą mes aprašydavome tuomet, kai mūsų kraštas neturėjo politinio 
savarankiškumo, o to klausimo redakcija rodo, kad Tėvynės sąvoka galėjo mūsų 
sąjungoje nebūti tapati su tikslesne „mūsų krašto“ sąvoka, kuri mums reiškė Lie- 
tuvą ir Baltarusiją; manau, kad dabartinėje mūsų sąjungos struktūroje ar veikiau 
jos tendencijose, nes kūrimas dar nėra įformintas konstitucine tvarka, krašto ir Tė- 
vynės priešpastatymas išnyks, o kraštas, šiaip ar taip, bus apribotas tik Lietuva)? 
3. Jūsų požiūris į žmoniją? 4. Jūsų politiniai, religiniai ir moraliniai įsitikinimai? Kai 
kandidatas surašo atsakymus į klausimus, tie klausimai būdavo skaitomi posėdyje, 
nedalyvaujant kandidatui. Jeigu atsakymai idėjiniu požiūriu būdavo priimtini (nėra 
buvę pas mus atvejo, kad būtų atsitikę priešingai), kandidatas įvedamas į posėdį; iš 
pradžių vis dėlto, kad negalėtų žinoti esančiųjų, arba būdavo gesinama šviesa, arba 
kandidatui prieš įvedant būdavo užrišamos akys. Tuomet pirmininkas arba kuris 
kitas narys dar kartą paaiškindavo kandidatui apie sąjungos principus ir tikslus ir 
atsakydavo į visus jo klausimus. Po to, jeigu kandidatas nepasitraukdavo, pateikdavo 
iškilmingus įžadus pagal nustatytą tekstą savo gimtąja kalba. Iškilmingų įžadų metu 
visi nariai turėjo stovėti dešinę ranką pridėję prie širdies. Atlikus įžadus pirminin- 
kas iškilmingai skelbdavo naujo nario priėmimą į sąjungą, tik paskui buvo degama 
šviesa arba nuimamas naujam nariui nuo akių raištis. Ceremonija būdavo baigiama 
tuo, kad kiekvienas naują narį apkabindavo. Vakarykščiame posėdyje buvo aptartos 
kandidatūros: dabartinio ministro pirmininko dr. Griniaus, dabartinio vidaus rei- 
kalų ministro Skipičio, s-d frakcijos Seimo deputato Čepinskio ir kelių kitų, tarp jų 
Finkelšteino*", Bilevičiaus, Stanislovo Narutavičiaus. Finkelšteino ir Narutavičiaus 
kandidatūros buvo atmestos, nes atsirado prieš juos opozicija, Bilevičiui išsakyta 
abejonių dėl jo tariamo dešinumo politinių pažiūrų, artimų „Pažangai“; Grinių ir 
Škirpa nuspręsta priimti neatidėliojant, jeigu tik sutiks įstoti, Čepinskio, taip pat 
dr. Staugaičio“ atveju pavesta atlikti apklausą. 

Šiandien rytą išvykau iš Kauno ir 9 valandą vakaro buvau Rokiškyje. Ten ma- 
nęs jau laukė Kavoliškio arkliai, jais nakčia nuvažiavau į Kavoliškį. Ten radau visą 
šeimą. 


411. Finkelšteinas Ozeris (1863-1932), advokatas, visuomenės veikėjas. Ilgametis Kauno advokatų 
tarybos pirmininko pavaduotojas, Žydų tautos tarybos Kaune pirmininko pavaduotojas, I ir IÍ 
Įstatymų Leidžiamojo Seimo deputatas. 

412. Staugaitis Justinas - kunigas, politikas. 

1920 metų lapkričio 28 d. 
Sekmadienis 


Visą dieną praleidau Kavoliškyje. 

Iš Elizkos sužinojau daugiau smulkmenų apie a. a. mūsų mylimo Papos mir- 
tį. Mirtį sukėlė, kaip spėju, gangrena, kuri prasidėjo kairėje kojoje, o iš čia baugi- 
namu greičiu pasklido po visą kūną. Audinių puvimas paskutinėmis dienomis ir 
valandomis ėmė plisti perkūnišku tempu. Gangrenos pradžia turėjusi siekti dar tą 
metą, kuomet aš buvau pas Papą Bagdoniškyje. Tada kairės kojos audiniuose ant 
kelio atsirado raudona dėmelė. Papai ją nuolatos niežėjo, epidermis buvo karštas. 
Papa nuolat prašydavo Kazimiero, kad tą vietą kasytų arba teptų aliejumi; tai truko 
ilgesnį laiką, o pamažu ir kitose vietose, pavyzdžiui, ties išange, kirkšnyje ir t. t. 
susidarydavo tokios niežtinčios epidermio vietos, po kuriomis ėmė pūti audiniai, 
kitaip sakant, ėmė gangrenuoti. Pirmiausia atsivėrė maža žaizdelė kairėje kojoje; 
iš tos žaizdelės, nors buvo maža, labai sodriai sunkėsi skystis. Šalia tos žaizdelės 
atsirasdavo dėmės ir rutuliai su juodais apvadais, po kurio laiko per didelį plotą 
kairėje kojoje išilgai skilo oda; iš tos žaizdos liejosi gausybė pūlių, ir jie sunkėsi 
nesulaikomai, visas audinys po kaulu tarp kelio ir pėdos ėmė pūti ir prasimušė dvo- 
kiantis skystis. Buvo neįmanoma spėti keisti sausus marškinius, ėmė trūkti šva- 
rių paklodžių; patalas ir abu čiužiniai, ant kurių Papa gulėjo, prisisunkė to skysčio. 
Baisi juodos, bordinės ir žalios spalvos žaizda skverbėsi gilyn net iki atsivėrusio 
kaulo, o nuo žaizdos branduolio žiojėjo gilūs gangrenų ir žaizdų tuneliai, iš kurių 
visą laiką tekėjo pūlių srovelės. Paskutinėmis dienomis tokia pūvanti žaizda apė- 
mė visą išangę, o mirties dieną atsivėrė žaizdelė kirkšnies gilumoje; per valandą ji 
išsiplėtė iki lėkštės dydžio, virto milžiniška atvira žaizda, pilna tunelių, kaip ant 
kojos. Tai buvo jau staigus dar Papai gyvam esant audinių irimas, gangrena plėtėsi 
labai agresyviai. Visas Papos kūnas buvo apimtas vieno niežulio, Kazimieras ištisas 
valandas kasė Papą ranka per laikraštį arba trynė odą aliejumi, vėliau barsuko tau- 
kais. Spalio 5 dieną, kai Papa mirė, atvažiavo Papos aplankyti Elizka Komorovska. 
Atvažiuodama atsivežė dr. Kazlauską iš Rokiškio. Daktaras konstatavo gangreną ir 
pasakė, kad nežinia, ar Papa dvi savaites išgyvens. Apie pagalbą nebuvo ir kalbų, to- 
dėl daktaras prirašė kažkokio tepalo žaizdoms, kad ligoniui palengvėtų. Elizka pa- 
siliko Bagdoniškyje iki vakaro. Papa tą dieną buvo dėkingas, labai ramus ir rimtas, 
kalbėjo saldžiai, niekam blogo žodžio neištarė, nerodė nei pykčio, nei nekantrumo. 
Turėjo sąmonę ir tiktai keletą kartų trumpai kažką nusišnekėjo: kartą Papai rodęsi, 
kad Bagdoniškyje esą bolševikai, bet nusiramino ir apsidžiaugė, kai Kazimieras už- 
tikrino, kad lenkai juos jau išvijo, antrą kartą liepė kinkyti kažkokį vežimą dvejetu 

arklių ir privažiuoti prie prieangio. Praėjusią naktį visiškai akių nesumerkė, bet 
šį kartą ir dieną miegas Jo neėmė. Elizkai skundėsi, kad viskam jaučiasi abejingas 
ir kad Jam nieko nesinori. Apie mirtį Papa visiškai negalvojo ir išvis labai retai 
kada per visą ligą apie tai užsimindavo. Todėl jokių potvarkių mirties atveju neda- 
vė, jokių ypatingų prisiminimų vaikams nepersakė, tiktai norėjo, kad Elizka visą 
laiką prie Jo būtų. Kadangi Papai kalbėti buvo sunku, prašė, kad Elizka kalbėtųsi 
jam girdint su Kazimieru, kad tik Papa jaustų šalia artimus ir gyvus žmones. Tai 
Papai teikė pramogos, kai klausydavosi pokalbių, ir tiktai retkarčiais atsiliepdavo 
kokia nors trumpa pastaba. Kai Elizka norėjo temstant išvažiuoti ir kai Papa apie tai 
sužinojo, nuoširdžiai ją prašė, kad pasiliktų nakčiai ir kad paklausytų seno ligoto 
Tėvo prašymo. Elizka pasiliko. 9 valandą vakaro Papa suvalgė dar lėkštę rūgštaus 
pieno su bulvėmis. Prieš tai sukalbėjo su Elizka vieną rožinio paslaptį. Netrukus po 
vakarienės Papa Elizkai pasakė, kad jau laikas miegoti. Elizka Papai tarė „labanakt“ 
ir išėjo į gretimą kambarį atsigulti. Prie Papos budėti pasiliko tiktai Kazimieras. 
Papa pasakė, kad šis atsigultų, nes turi būti jau pavargęs, ir kad užgesintų šviesą. 
Kazimieras lempą pastatė ant praustuvo, savimi Papai uždengdamas lempos šviesą, 
nusiprausė rankas ir šluostėsi jas rankšluosčiu. Tuo tarpu Papa lyg suknarkė, lyg 
garsiai atsikrenkštė ir staiga tyliai sušnabždėjo, kiek dar turėjo balse jėgų, labai 
aiškiai išspaudė: „Kazimierai.“ Kazimieras greit atsisuko ir genamas kažkokio nera- 
maus jausmo priėjo prie Papos su lempa rankoje. Pirmiausia Kazimieras pastebėjo 
Papos žvilgsnį, įsmeigtą į jį, lyg būtų norėjęs ką nors pasakyti, bet susyk Papos akys 
sustingo, iš gerklės išsiveržė gilus duslus atodūsis, kuris kažkiek atmetė Papos galvą. 
Išsigandęs Kazimieras suvokė, kad Papa merdi. Pastatė lempą, garsiai pašaukė Eliz- 
ką: „Ponia Grafiene, Ponas merdi!“ ir ėmė degti žvakę. Elizka atskubėjo pusnuogė, 
pribėgo prie Papos galvos, siekdama ją pakelti, bet tuo metu Papa du kartus atsidu- 
so ir mirė. Buvo 10 valanda vakaro. 


1920 metų lapkričio 29 d. 
Pirmadienis 


Šiandien rytą pasileidau į Bagdoniškį, kur paviešėsiu iki kitos savaitės pabaigos. Bag- 
doniškyje aptikau Jakšuką ir Kazimierą. Žinoma, prašiau Kazimiero, kad papasakotų 
apie paskutines Papos ligos dienas ir mirtį. Kazimieras viską man smulkiausiai išpa- 
sakojo. Kazimierą visuomet mylėjome ne tik kaip tarną, bet ir beveik kaip mūsų šei- 
mos narį, jis nuo ankstyvos vaikystės visuomet gyveno su mumis bendrą namų gy- 
venimą. Dabar būsime jam dar dėkingesni už rūpestingą tėvo globą mirtinoje ligoje. 
Niekas kitas, kaip Kazimieras, nebūtų mokėjęs taip rūpestingai ir atsidėjęs prižiūrėti 

ligotą Papą. Jokia gailestingoji sesuo, jokia slaugė, net Papos tikrosios dukros nebūtų 
mokėjusios būti tokios pasiaukojusios, tokios saldžios, koks buvo Papai Kazimieras. 

Bagdoniškio namai dabar tapo mūsų praeities šventove. Jie pilni ilgesio; dvelkia 
tik ką mirusio Papos atminimu ir ne menkesniu Mamos atminimu. Gal po kurio 
laiko, jeigu čia apsigyvens kuri iš mūsų sesių, vėl namus pripildys naujo gyvenimo, 
bet šiuo metu jie yra tiktai išraiška praeities, kuri dvelkia iš kiekvieno kambario, 
kiekvieno baldo, kiekvienos namo sienos. 

Iki to meto mirtis lenkė Bagdoniškio namus. Atsiminimai kabinasi čia tiktai 
už įvairių gyvenimo akimirkų. Artimi asmenys, kurių atminimas įstrigęs Bagdo- 
niškio namuose, pasitraukė, o tie, kurie mirė, mirė kur kitur. Ir tik Papos mirtis 
įvyko šiuose namuose. Bagdoniškio gyvenamasis namas pastatytas prieš 45 metus, 
1874-aisiais; jo skersinis sparnas, arba priestatas, yra 11 metų jaunesnis, pastatytas 
1885-aisiais. Per tą laiką čia mirė tik du žmonės: mano vyresnysis broliukas Mikutis 
1877-aisiais, būdamas 7 mėnesių, ir Papa 1920-aisiais. Ir Mikutis, ir Papa mirė tame 
pačiame kambaryje, būtent pirmame į kairę nuo koridoriaus, einant į prieškambarį. 
Bet tame pačiame kambaryje gimėme visi, kurie šiame name esame gimę, būtent: 
mūsų seserys Elvyra ir Marynia, mūsų velionis broliukas Mikutis ir aš. Taigi jis - 
gyvybės ir mirties kambarys šiame name. Čia daugiau niekas nemirė, nei iš mūsų 
šeimos, nei iš tarnų, nei iš mokytojų. 

Mirusio Papos palaikai buvo padėti ant katafalko sename portretų salone. Papa 
po mirties atrodė, kaip pasakoja Elizė ir Kazimieras, labai gražiai. Raukšlės veide iš- 
nyko, gražūs bruožai išryškėjo itin stipriai; pilnas rimties ir mirties ramybės veidas. 
Atrodė Papa bent dešimčia metų jaunesnis. Zitukė nufotografavo mirusio Papos 
veidą, bet juosta buvo sugadinta. Labai gaila, kad neturime Papos portreto į mūsų 
šeimos galeriją! Protėvių portretų galerijoje Jo veidas būtų pats gražiausias. Bus ga- 
lima užsakyti portretą iš nuotraukos, bet nebus tai, kas nutapyta gyvo modelio. Ga- 
lybės žmonių iš kaimyninių kaimų meldėsi ir giedojo dievobaimingas giesmes prie 
katafalko su seno pono palaikais; jaunystėje jis asmeniškai buvo ne tik dvaro, bet 
ir pavaldinių - šios kartos senelių ir tėvų - paveldėtojas. Papos valdymas siekia dar 
paskutinius baudžiavos laikus, o pats Papa išgyveno ir šeimininkavo Bagdoniškyje 
ne mažiau negu 57 metus - gražų laiko tarpą, kuris žmogų pavertė patriarchu. 


1920 metų lapkričio 30 d. 
Antradienis 


Iš Vilniaus parašiau tris laiškus Maryniai Romerienei ir pranešiau apie Papos mirtį. 
Adresavau į Bydgoščių'?. Jokio atsakymo negavau. Kotuniai ir Elvyrai rašyti negalė- 

jau, nes neturėjau jų adresų ir net nežinojau, kur jos apsistojusios. Ignas Bohdanovi- 
čius, jį sutikau Vilniuje, pasakojo, kad Elvyra kažkur apsistojusi Sedlcių gubernijoje, 
ir patarė parašyti poniai Juziovai Bohdanovičovai Varšuvoje; ji turinti Elvyros adre- 
są. Taip ir padariau, paprašiau, kad praneštų Elvyrai apie Papos mirtį. Išvažiavau 
iš Vilniaus nesulaukęs iš seserų jokio atsakymo. Marynią ir Elvyrą kviečiau, kad 
atvažiuotų ir apsigyventų Bagdoniškyje, kur turėtų patogumų ir išteklių pragyventi, 
ir nereikėtų blaškytis po pasaulį, po svetimus kampus, nuolat baimintis dėl rytojaus 
ir ieškoti duonos kąsnio. Rašiau joms apie mūsų palikimo bylą po Papos ir apie Bag- 
doniškio dalybas, nurodydamas, kokios būsią reikalingos pažymos ir įgaliojimai. 
Nors ten, Vilniuje, atsakymo negavau, bet čia paaiškėjo, kad mūsų seserys jau žino 
apie Papos mirtį. Kavoliškio adresu neseniai atėjo du Marynios laiškai. Vieną Ma- 
rynia parašė asmeniškai man, antrąjį Elizkai Marynios pavedimu kažkoks vokietis 
iš Berlyno; jis vokiečių okupacijos metais viešėjo Kavoliškyje ir vedė lietuvę, buvusią 
Kavoliškio tarnaitę. Pirmas Marynios laiškas rašytas atsakant į manąjį, kurį išsiun- 
čiau jai iš Bagdoniškio rugsėjį, pranešdamas apie Papos ligą. Marynia apgailestauja, 
kad negali būti prie sergančio Tėvo lovos, bet sako, kad tokiai kelionei neturi lėšų ir 
kad negali mesti darbo, kurį turi Bydgoščiuje*s. Negalinti atvažiuoti visam laikui į 
Bagdoniškį, nes ketinanti ištekėti už majoro Tšesniovskio, su kuriuo mano būsian- 
ti laiminga, ir tos laimės negalinti atsisakyti, todėl ir Bagdoniškyje neįsikursianti, 
juo labiau kad su Papa dėl skirtingų charakterių negalėtų ištverti. Antrame laiške, 
rašytame Marynios pavedimu vokiečio, Marynia apie Papos mirtį jau žino iš Eliz- 
kos telegramos. Vokietis praneša, kad Marynia išvyksta į Bagdoniškį, kad jau turi 
išsiėmusi pasą, kad vis dėlto apsisprendusi važiuoti iš Bydgoščiaus ne į Prūsiją, o į 
Varšuvą, Vilnių ir iš Vilniaus į Kalkūnus. Išvažiuoti iš Bydgoščiaus Marynia turėjusi 
lapkričio 11 dieną. Tame laiške vokietis rašo, kad Elvyra Miečkovska taip pat važiuo- 
ja į Bagdoniškį ir užveš vaikus į Vilnių, paliks juos ten pas mane ir iš ten pati leisis 
į Bagdoniškį visam laikui. 

Iš tų laiškų galima spręsti, kad Elvyra ir Marynia yra dabar kažkur pakeliui į 
Bagdoniškį arba Vilniuje, arba jau važiuoja toliau. Visai gali būti, kad greitu laiku 
pasirodys. Manau, dabar Elvyra pasiims ir savo vaikus. Ar Marynia apsisprendė 
grįžti visam laikui į Bagdoniškį ar tik kažkuriam - to nežinome. Šiaip ar taip - tegu 
tik greičiau atvažiuoja. Elvyrai, iškamuotai bastymųsi, klajokliško gyvenimo po 
svetimus kampus, santuokos rūpesčių ir vargų bei trijų mažų vaikų, Bagdoniškis 
būsiąs ramybės uostas ir rojus, dar mielesnis dėl to, kad rodysis mylimiausias ir la- 
biausiai išsiilgtas, kaip lizdas mažam paukšteliui. Bagdoniškiui kieno nors iš mūsų 


413. Bydgoščius (Bydgoszcz) - miestas Torunės žemumoje, kairiame Vyslos krante, palei Brdos 
žiočių atkarpą ir Bydgoščiaus kanalą. 

šeimos atvažiavimas ir apsigyvenimas nuolat prilygs geradarystei, Turtiniu požiūriu 
Marynios buvimas būtų geresnis negu tiktai Elvyros, nes Marynia yra labai veikli, 
šeimininkiška ir sumani, jos rankose Bagdoniškis veikiau suklestėtų. O gal Mary- 
nia, kai čia atsiras, taip pasiduos Bagdoniškio meilei, kad nenorės išvažiuoti. Bet net 
jeigu ir pati Elvyra čia apsigyventų, juk ir tai būtų Bagdoniškiui gerai. Blogiausia 
Bagdoniškiui yra dabartinis jo apleidimas, tas šeimininko neturėjimas, iš ko dau- 
giausia naudos turi... Jakšukas. 


1920 metų gruodžio 1 d. 
Trečiadienis 


Trečią dieną leidžiu Bagdoniškyje. Mėgaujuosi tyla, ramia kaimietiško gyvenimo 
giedra ir vienišumu. Visur čia tvyro liūdesys dėl neseniai prarasto Papos, bet visoje 
Bagdoniškio namų dvasioje sklando ir kažkas raminančio, kas pavienės netekties 
skausmą švelnina ir pamažu suveda į bendrą atsiminimų sistemą. O prisiminimų 
šituose namuose yra gausybė. Neįmanoma čia skaudžiai justi paties Papos netek- 
ties, nes namai dvelkia visa mūsų praeitimi, jame visi brangiausi asmenys drauge 
su mumis susilieja į vieną didžiulę ilgesio harmoniją, į vieną įspūdį ir vieną brangią 
atmeną. Čia ir mūsų vaikystė, ir žaidimai su broliais ir seserimis, ir senos tarnaitės, 
ir mokykliniai metai, ir jaunas amžius su jausmų žaismais ir meilėmis, ir įvairių 
epochų mokytojos, ir mūsų brangiausi tėveliai įvairiais laikais, ir tūkstančiai žmo- 
nių, epizodų, faktų, atsitikimų, net naminių gyvulių, arklių ir mylimų šunų - viskas 
susilydo, viskas susidėsto į didžiulę šeimos gyvenimo poemą, saisto širdis saldžiu, 
nors skausmingu ilgesio jausmu ir gailesčio instinktu, kad visa praeina. Skausmą 
sukelia ką tik patirta Papos netektis, bet štai kiekvienas kampas, kiekvienas kam- 
barys, į kurį įeitume, primena man Mamą, o ten vėl iš ilgesio aureolės išnyra seno 
tarno Žažiejaus portretas arba akimirkos su mano arkliu Beržuku, mano vaikystės 
bičiuliu, ir t. t. 

Bagdoniškyje tylu, ramu. Didžiuliame name šilta, kieme sniegas baltai užklojo 
žemę ir apgaubė pūkuotu užtiesalu medžius, tvoras, stogus. Namie taip šilta, kad net 
stebėtis imu: jau kelintus karo metus atpratome mieste nuo tiekos kuro išteklių, čia 
gi žiemą namuose nesijunta. Nemažą dienos dalį praleidžiu su Kazimieru. Kalbuosi 
su juo, o daugiausia klausau jo pasakojimų iš praeities, kurią bene atmintinai galiu 
atkartoti, nes tą praeitį drauge išgyvenau, nes toji praeitis nėra nei jo, nei mano, bet 
mūsų namų ir mūsų šeimos. Pats Kazimiero balsas, pats pasakojimo būdas suteikia 
man malonumo: Kazimieras yra gyvas Bagdoniškio praeities elementas, todėl aš jį 
taip myliu ir taip man su juo malonu. Leisdamas dienas su Kazimieru jaučiuosi, lyg 

būčiau atgavęs ir Mamą, ir Papą, ir seseris, ir Žažiejų su Beržuku, ir visus arklius, ir 
šunis, ir tarnus, ir mokytojas, ir Evą, ir Stefusę, ir mažą Heniuką, lyg praeitis būtų 
atgimusi ir vėl su manimi gyventų. Vakarais su Kazimieru ir Jakšuku dėstau ūki- 
nius planus ateičiai, persakau potvarkius, tikrinu sąskaitas, tariuosi. Jakšukas man 
čia svetimas ir nemėgstu jo; žinau, kad nėra sąžiningas, kad apgaudinėja Bagdoniškį. 
Pasikliauju juo, bet saikinga Bagdoniškio atmosfera, tos mistinės atmenų šventovės, 
keistai švelnina dirglius mano jausmus. Pagaliau Jakšukas turi ir dorybių, kai valdo 
Bagdoniškį; jas vertinu ir dėl jų jis turi nuopelnų. 


1920 metų gruodžio 2 d. 
Ketvirtadienis 


"Turėjo šiandien iš Kavoliškio atvažiuoti Elizka Komorovska, bet, matyt, kažkas jai 
sutrukdė, nes neatvažiavo. Veikiausiai tai įvyks rytoj. Užtat turėjau šiandien kitą 
vizitą, ne mažiau malonų, nors visiškai dėl ko kito. Atvažiavo, kaip buvo žadėjęs, 
miško pirklys Rabinovičius, lydimas Peisacho ir Michelio Ruchų; jie turėjo apskai- 
čiuoti ir sumokėti už popieriui skirtą medieną Stačiaragio miške. Jiems atvažiavus 
išgėrėme po stikliuką degtinės, kurią magaryčių atsivežė Peisachas Ruchas, ir nuva- 
žiavome į Stačiaragį. Apskaičiavus išrikiuotus sieksnius, popieriui tinkamo medžio 
pasirodė 7314 sieksnio. Sugrįžę iš miško vėl išgėrėme degtinės ir užkandome, o vėliau 
skaičiavome. Apskaičiavus rankpinigius ir atmetus pinigus, kuriuos reikia grąžinti 
Ruchams - jie buvo Papai permokėję už nerealizuotą miško kontraktą, - liko man 
už popiermedį nuo Rabinovičiaus grynaisiais 10 525 ostmarkių. Tai nėra labai jau 
daug Bagdoniškio poreikiams, bet savo ruožtu tas popiermedžio pardavimas buvo 
didelė materiali parama ūkiui. Iš viso gavome 21 975 markių; iš to, kas liko grynai- 
siais, reikėsią dar 2000 grąžinti vienam žydui, nes ir jis buvo Papai permokėjęs už 
nerealizuotą miško kontraktą, ir, galimas daiktas, reikėsią apmokėti kažkokį - gal 
net ne visai mažą - nuošimtį mokesčio už parduotą mišką. Bet tasai popiermedis 
duos mums dar kitų pajamų. Apsiėmiau Rabinovičiui iš miško išvežti prie geležin- 
kelio 50 sieksnių po 200 markių už sieksnį, kas gali sudaryti 10 000 markių. 

Tikėtis kokio nors grynojo pelno iš Bagdoniškio už šiuos ūkio metus negalima, 
nepaisant to, kad mažmeninis sklypuose likusio miško pardavimas, neskaitant po- 
piermedžio, gali dar duoti keliolika tūkstančių markių, iš to nemaža dalis yra jau re- 
alizuota ir panaudota išlaidoms. Be to, keli tūkstančiai turėtų dar įplaukti iš sėklinių 
dobilų, skirtų pardavimui. Bet galybė būtiniausių išlaidų suryja visus grynuosius. 
Algos samdiniams, alga Jakšukui, rekvizicijos padengimas, pavasariniai mokesčiai, 
javai, kurių pristigo ne tiktai likusiai ordinarijai (užmokesčiai natūra samdiniams - 

R. M.) ir dvariškių duonai, bet ir sėklai pavasarį, nekalbant jau apie pareikalautą 
rekvizicijos normą, o pagaliau didžiausias sunkumas - tai paveldo mokestis, kurį 
teksią sumokėti ir kuris tikriausiai sieksiąs apie 15 000 markių, jeigu ne daugiau. Be 
šito, liko dar skolų už paskutinę Papos priešmirtinę kelionę, jas taip pat teksią apmo- 
kėti, o suma, tegu ir maža, turint omeny brangymetį ir ilgą laiką, kurį Papa praleido 
kelionėje be pinigų, siekia kelis tūstančius markių. Tikriausiai grynųjų, kurie yra ir 
kurių dar įplauks, visiems šiems reikalams nepakaks. Bet dėkui Dievui už tai, kad 
dar kažką iš tų šaltinių buvo galima surinkti. Norėdamas pakelti Bagdoniškio našu- 
mą, o gal ir skatiką iš kur gauti, nusprendžiau turėdamas tam tikrą pašaro perteklių 
ir einamųjų grynųjų nupirkti žiemai dar 4-5 karves; kadangi pašaro visur stinga, 
o žiema pasirodė ankstyva, tai ir gyvulių rinkos kaina krito; gerą karvę galima 
nupirkti už 600-800 markių. Nusipirkę dabar keletą karvių pigiai, galėsime joms 
sušerti pašarą, dėl to bus dar trąša, sulauksime iš jų veršiukų ir pieno, o pavasarį 
veikiausiai galėsime parduoti jas brangiau. Jakšukas pataria nupirkti dar kažkiek 
spekuliacijai linų sėmenų, kurių kaina, reik tikėti, pavasarį gerokai pakils. Be to, dar 
atsižvelkime, kad žemė rugiams šiais metais buvo gerai įdirbta ir rugiai gerai pasėti, 
be to, rudenį ūkio būklė neatrodanti blogiausiai, dargi yra geresnė, negu buvo per- 
nai žiemą ar net ir šį pavasarį. 

Vakare apie 9 valandą, kai su Kazimieru sėdėjome valgomajame ir vakarieniavo- 
me, staiga iš Januvkos atvažiavo du jo sūnūs - Kazimieras (kitados minėtas Kaziu- 
kas) ir Barnaba Jankauskas. Kaziukas, jam dabar jau per trisdešimt, prieš kelerius 
metus vedė ir kelis mėnesius dirba Pajuodupio rajono milicijos viršininku. Barnaba, 
taip pat kelerius metus vedęs, jauniausias Kazimiero sūnus, liko ūkyje Januvkoje, 
kur Kazimieras neseniai pirko žemės. Atvažiavo jie manęs kviesti į pokylį Januvkoje, 
kadangi Kaziukas atvažiavo į svečius ir dar kadangi Kazimiero namuose paskerdė 
meitėlį, valstiečiai rengia tradicines puotas ir kviečiasi svečių. Nors buvo jau vėlu ir 
man jau nesinorėjo važiuoti, o pagaliau ir valgyti man visiškai nesinorėjo, negalėjau 
atsisakyti, kad nesukelčiau sielvarto Kazimierui ir jo sūnums. Kazimierui esu labai 
dėkingas ir daug ką turiu padaryti, o šį kartą čia tokie smulkūs dalykėliai. 


1920 Metų gruodžio 3 d. 
Penktadienis 


Kartais ir valgis tampa sunkia pareiga ir net auka. Geriau būtų išsižadėti valgymo ir 
puotos, kai visai žmogus nesi alkanas, kai dar reikia tiems nereikalingiems gomurio 
ir skrandžio malonumams skirti tiek rūpesčio ir atsisakyti miego. Bet kartais reikia, 
nes atmesti kvietimo negalima. O kai jį priimi, reikia ne tik paliesti valgį, kad bent 

simboliškai pademonstruotum, jog priimi vaišingumą, bet valgyti daug ir prikimšti 
pilvą, nors būtų jau pilnas ir neturėtum mažiausio noro puotauti. Į tokią padėtį buvau 
pakliuvęs vakar viešėdamas pas Kazimierą. Buvau ne tik sotus, bet jau tiesiog pririjęs, 
ir kai vakare Kazimiero sūnūs pakvietė mane į Januvką, neturėjau mažiausio noro 
važiuoti tik todėl, kad dar imčiau valgyti. Mieliau būčiau vakarą leidęs namuose ir 
anksčiau nuėjęs gulti ar bent paskaityti ką iš vakaro, negu lėbavęs, nors skanėstai 
ten gardžiausi. Bet atsisakyti arba priėmus kvietimą mažai valgyti būtų tolygu Ka- 
zimierą nuvilti. Kaime tarp valstiečių mažai valgyti, kai esi pakviestas į puotą ir val- 
gis tiekiamas tokia proga, kaip šeimininko namuose šviežios skerstuvės, tai prilygtų 
šeimininko, o dar labiau šeimininkės įžeidimui. Negana. Reikia girti šeimininkės 
gaminių iš kiaulienos išmonę, reikia tuos gyrimus patvirtinti ir realiai daug prisival- 
gyti. Ir nors skanėstai iš tiesų yra kuo puikiausi ir kitu laiku, tarkime, Vilniuje seilę 
būtum rijęs, juos valgyti šiuo metu gali būti didžiulė kančia. Ta proga, suprantama, 
negalima atsisakyti degtinės, nes tai irgi laikoma būtinu ir gardžiu priedu. O kai esi 
tikras puotos kaltininkas, visų tų vaišių ašis, tai valgymo būtinybė tampa dar didesnė. 
Taigi vakar dėl tos puotos turėjau visą vakarą sugadintą, naktį neišmiegotą ir dėl to, 
kad vėlai guliau, kaip ir dėl perkrauto skrandžio, neleidžiančio užmigti, ir pagaliau 
šiandien - nevirškinimas. Aha, ką veiksi - tai „dėkingumo Kazimierui auka“. Užtat 
noriai šiandien pasinaudosiu penktadieniu, kad sąžiningai papasninkaučiau. 
Laukiau šiandien atvykstančios Elizkos Komorovskos, bet veltui. Po pietų patikri- 
nau Jakšuko sąskaitas. Kalbantis su juo ir Kazimieru praslinko visas ilgas vakaras. 


1920 metų gruodžio 4 d. 
Šeštadienis 


Rytą nuvažiavau į Gačionis aplankyti Rosenų. Radau ten Piotrą Roseną su žmona 
ir jo uošvį p. generolą Bžostovskį (Brzostowski)**. Rosenų namuose prieaugis. Be 
vyresnio sūnaus Stanislovo, atsirado antras sūnelis Antosis, gimęs prieš 8 savaites. Šį 
kartą jaunoji p. Petrienė Rosenienė labiau man patiko, kai geriau ją pažinau. Ne tik 
daro gero žmogaus įspūdį, bet turi daug žavumo, yra miela ir gana graži. Rosenienė 
pastaraisiais metais buvo ypatingoji Papos favoritė (žinoma, gerąja prasme), jis rodė 
jai daug dėmesio ir simpatijų, dargi buvo šventai įsitikinęs (o, kaip sėniai būna nai- 
vūs!), kad jauna moteris yra Papą, per 70 metų senuką, įsimylėjusi (!). 

Po pietų temstant grįžau iš Gačionių į Bagdoniškį. Gačionyse turėjau progos per- 
žvelgti naują laikraštį. Buvo tai gruodžio 1-osios Lietuva, išleista Kaune lapkričio 

30-osios vakarą. Nuo mano atvykimo į Bagdoniškį laikraščių nevarčiau, todėl neži- 
nojau, kas plačiajame pasaulyje darosi. Iš Lietuvos sužinojau, kad lapkričio 29 dieną 
Tautų Lygos Kontrolės komisijos traukinyje Kaune, tarpininkaujant tai komisijai, 
buvo pasirašyta Lenkijos ir Lietuvos sutartis dėl Lietuvos ir Želigovskio kariuome- 
nės paliaubų, už kurias atsakomybės ėmėsi Lenkija. Sutartis numato sudaryti neu- 
tralią zoną pagal paliaubų liniją. Sutartis labai trumpa ir besąlygiška; neturi jokių 
išlygų nei dėl Vilniaus klausimo likvidavimo politiniais metodais, nei dėl Želigovs- 
kio kariuomenės pasitraukimo iš Vilniaus, laikinai perleidžiant jį tarptautinei oku- 
pacijai. Tai bene karinė sutartis dėl paliaubų. 


1920 metų gruodžio 5 d. 
Sekmadienis 


Po pietų nuvažiavau į Kavoliškį. Svarbiausias kelionės tikslas - pasitarti su Elizka 
Komorovska dėl visų Bagdoniškio reikalų ir mano valdymo dvare, taip pat pasikal- 
bėti kai kuriais smulkesniais klausimais, kaip antai kiaulių skerdimas ir, svarbiausia, 
kuilio, bei galimo kelių karvių pirkimo žiemos laikotarpiui, ir pan. 

Tokiais žemės ūkio klausimais Elizka yra, žinoma, praktiškesnė už mane, o kal- 
bant apie bendrus Bagdoniškio reikalus, vėlgi geriau pasitarti su ja, pirma - todėl, 
kad yra bendrasavininkė ir turi su manimi lygias teises, su kuriomis noriu skaitytis, 
o antra - turi gerą galvą ir šviesų protą, be to, Kavoliškyje yra jos sūnūs, pramuštgal- 
viai ūkininkai, kurių patirties ir išmonės man nevalia paniekinti. Trečia - nenoriu 
imtis vien tik sau visos atsakomybės už Bagdoniškio tvarkymą. Geriau tą atsakomy- 
bę pasidalyčiau su viena iš mūsų šeimos narių - čia esančia Elizka. 

Pakeliui į Kavoliškį Rokiškyje užsukau pas bičiulį ir buvusį kolegą iš Paryžiaus 
laikų Juozą Petrulį*“, pas jį buvau arbatos. Petrulis dabar yra Rokiškio gimnazijos 
istorijos mokytojas ir klasės šeimininkas. Pasišnekučiavome, papasakojau jam apie 
Vilnių, po to jis man papasakojo apie Rokiškį, apie savo ūkinę ir pedagoginę veiklą. 
Rokiškis - apskrities miestas, per pastaruosius kelerius metus išaugo ir tapo tam 
tikrų inteligentiškų jėgų ir viešosios veiklos centru. Nors santykiai oficialiuose lie- 
tuvių sluoksniuose nėra šventi, nors lietuvių tarnautojų jaunosios inteligentijos ir 
pusinteligentijos kultūros, o neretai ir etikos lygmuo daugeliu požiūrių provincijoje 


415. Petrulis Juozas (1877-1958), mokytojas, M. Romerio studijų laikų Paryžiuje (1902-1905) bi- 
čiulis. Studijavo Fryburge (1900), Berne (1901-1904), Paryžiuje (1904-1905). Anglijoje redagavo 
laikraštį Laikas (1905). Lietuvių akademinio jaunimo draugijos Paryžiuje „Lithuania“ kūrėjas 
(1904). Susitikimas su juo ir pokalbiai įtikino M. Rėmerį, kad toliau bandyti atsiriboti nuo lie- 
tuviškų reikalų nėra prasmės - „gyvendamas Lietuvoje turi jai pareigų, nes esi pilietis“. 1920- 
1928 m. mokytojavo Rokiškio gimnazijoje. 

dar nėra pakankamas, tačiau iš Petrulio žodžių įsitikinau, kad vis dėlto nėra čia 
taip labai blogai ir kad yra čia būrys žmonių, rodančių ne tiktai gerą valią, bet ir ne- 
menkas idėjinės ir intelektualias vertybes, galinčias sudaryti vertingą pažangios ir 
pilietinės veiklos sąjungą šiame krašto užkampyje. Šovė man mintis, o kodėl never- 
tėtų pabandyti įtvirtinti čia, Rokiškyje, mūsų glaudžios sąjungos vietos ląstelės, kad 
būtų galima sukaupti ir koordinuoti tas gerąsias jėgas bendram darbui humanizmo 
ir pilietinės minties planingos raidos kelyje. Reikėsią dėl to pasitarti Kaune. Rokiš- 
kis dėl laimingų aplinkybių tarp daugelio Lietuvos apskrities miestų pelnė šlovę dėl 
turimos pažangiausios krašte gimnazijos ir direktoriaus Purėno. Toji Rokiškio gim- 
nazija, kurios pažanga yra druska klero aky, išaugo į centrą, kaupiantį gyvą jėgą ir 
netiesiogiai veikiantį visą miesto inteligentišką aplinką. Tai Rokiškį kažkiek išskiria 
iš kitų banalių provincialių miesteliūkščių, skęstančių obskurantizmo, bukumo ir 
marazmo balutėse. Yra čia keletas veiklių ir gyvų žmonių, yra tam tikras sąjūdis, 
tam tikra trintis srovių, kažkokio idėjinio raugo, kuriam nereikėtų leisti išsivaikš- 
čioti tuščiuose lokalinių barnių fermentuose, o vertėtų nukreipti jį į planingą santy- 
kių tobulinimą ir planingą veiklą gyvenime. 

Į Kavoliškį atvykau apie 7 valandą vakaro. Aptikau čia kleboną Labanauską, jis 
atvažiavo kalėdoti. Kunigas Labanauskas yra Rokiškio klebonas tiktai nuo šių metų 
pavasario, jis yra a. a. kun. Jankausko įpėdinis (kun. Jankauskas, sukrėstas karo įvy- 
kių, ypač pernykštės bolševikų invazijos, pereitų metų rudenį pamišo ir greitai pa- 
simirė), dar jaunas žmogus, apie 40 metų, kelia pilno energijos ir nekvailo vyriškio 
įspūdį. Atrodo, kad kažkiek sėdi ant dviejų kėdžių, tarp lietuviškojo nacionalizmo ir 
lietuvių klero populiarios šiandien visuomeniškai demagogiškos Krikščioniškosios 
demokratijos bei saikingos tolerancijos lenkiškumui ir dvarininkams, ką stengiasi 
leisti suprasti savo santykiais su dvarais. Kun. Labanauskas Kavoliškyje išsėdėjo iki 
11 valandos vakaro. Jam išvažiavus su Elizka ir Juliuku dvi valandas tarėmės Bagdo- 
niškio klausimu. Hektoro, kaip tai dažniausiai atsitinka, Kavoliškyje nebuvo - miš- 
ko reikalais buvo išvykęs į Kauną. 


1920 metų gruodžio 6 d. 
Pirmadienis 


Jurekas Komorovskis** buvo demobilizuotas. Kilus Lietuvos karui su Želigovskio 
kariuomene, buvo įsakyta Lietuvoje surašyti visus inteligentus iki tam tikro am- 
žiaus. Tuomet užsiregistravo Jurgis, sakydamas, kad rusų kariuomenėje buvo kari- 


416. Komorovskis Julijanas (1893-?), jaunesnysis Zygmunto ir Elizės Komorovskių sūnus, My- 
kolo Rėmerio seserėnas. 

nis intendantūros tarnautojas. Tiesą sakant, iš tikrųjų jis buvo eilinis, kaip ir kiti 
rusų armijos kareiviai, paimtas šauktiniu, ir tik todėl, kad pateko į dėdės generolo 
Konstanto Daubaro-Musnickio*? (garsaus šiuo metu Lenkijoje generolo Daubaro 
(Dowbėr) brolio, 1918 metais vadinamojo I lenkų korpuso vado) diviziją, išvengė ka- 
rinės tarnybos priekinėse linijose ir buvo divizijos sanitaras, bet iš tikrųjų pastaruoju 
metu tarnavo rusų kariuomenėje, o po revoliucijos tarnavo intendantūroje. Praėjusią 
savaitę komendantas Rokiškyje Juliukui telefonu pranešė, kad yra įtaisytas į kariuo- 
menės tarnautojo vietą intendantūroje. Elizka susirūpinusi, nes neturėsianti Juliuko 
namuose, o ir Kavoliškiui nuostolis, nes kai Hektoras** užimtas dideliais interesais, 
nuolatos turi važinėti, į Juliuką rėmėsi visas Kavoliškio ūkis. Juliukas taip pat būtų 
norėjęs išvengti tos tarnybos, nors neatrodytų, kad to reikalo būtų labai persiėmęs. 
Šiandien naktį išvyks į Kauną ir prisistatys į tarnybą. Juliuko pašaukimas dar ir todėl 
Komorovskiams nėra pernelyg malonus, nes čia kalbama apie Lietuvos kariuomenę. 
Komorovskiai anaiptol nėra nei Lietuvos patriotai, nei Lietuvos valstybingumo išpa- 
žinėjai; dargi atvirkščiai - kreivai žiūri į Lietuvą juo labiau, juo blogesni yra lietuvių 
ir lenkų santykiai ir juo labiau Lietuvos valstybingumo viduje persveria valstietiškoji 
kryptis, aiškiai nukreipta prieš jų socialinę poziciją ir prieš lenkus - turtinę dvari- 
ninkų padėtį. Tarnauti tokiai idėjai šie dvarininkų sluoksniai nelaiko garbės reikalu. 
Lietuvą su jos Vyriausybe, Seimu, įstaigomis, projektuojama agrarine reforma ir t. t. 
būtų linkę nuskandinti vandens šaukšte, todėl visuomet tiktai piktybiškai apie ją 
atsiliepia ir džiaugiasi kiekvienu jos sunkumu, su kuriuo ji susiduria, kiekvieną dė- 
melę, kiekvieną klaidelę, o tokių jaunoje liaudies valstybėje savaime atsiranda gan 
daug, gardžiuodamiesi išpučia, kad iš tų valstybės klaidų galėtų kurti pranašystes 
apie greitą jos žlugimą. Kaip dauguma žemvaldžių - Lietuvos lenkų (vis dėlto ne visi), 
Komorovskiai trokšta Lietuvos žlugimo, bent jau tokios, kokia ji yra šiandieną, kitaip 
sakant, valstietiškosios ir tautinės, niekina ją iš visos širdies. Pripažintų jie ir parem- 
tų tiktai tokią Lietuvą, kuri eitų lenkų vedama už diržiuko, ir dar - kad dvarininkai 
turėtų joje visuomeninę padėtį, atitinkančią niekuo nevaržomą jų turtinę ir prigim- 
tinę įtaką. Taip, už tokią Lietuvą jie galvas guldytų ir mielai aukotų jai savo paslaugas, 
savo mokslą, savo kvalifikacijas, be abejonės, reikšmingas. Nes tuomet Lietuva būtų 
ne jų pamotė, kokia yra šiandien, bet jų palivarkas, jų mylima Tėvynė. Taigi šian- 
dien tarnauti Lietuvai - šito negalima suprasti. Iš Komorovskių šeimos dar Hektoras 


417. Daubaras-Musnickis Konstantas (Dowbor-Mušnicki Konstanty), rusų armijos generolas, 
Juozo Daubaro-Musnickio (1867-1937) brolis, Lenkų I korpuso vadas Rusijoje (1917-1918), 1919 m. 
Didžiosios Lenkijos kariuomenės vadas. 

418. Komorovskis Hektoras (1892-?), vyresnysis Zygmunto ir Elizės Komorovskių sūnus, Myko- 
lo Rėmerio seserėnas. 

ir Zitukė Kavoliškyje yra labai saikingai nusiteikę Lietuvos atžvilgiu, Hektoras gal 
dėl to, kad labiau gyvena interesais, daugiau turi reikalų su pagrindiniais valdžios 
organais Kaune, iš viso yra gan abejingas bet kokioms idealiosios natūros aspiraci- 
joms, taigi ir lenkų tautinėms aspiracijoms, geresnei progai pastebėti ir vertinti ne tik 
neigiamus Lietuvos valstybingumo raidos bruožus, bet ir teigiamas jos pastangas, o 
Zitukė todėl, kad yra inteligentiška ir turi daugiau miklumo ir pakantumo už Juliuką 
ir už motiną, o stovėdama daugiau nuošaly ir neturėdama tiesiogiai ant savo galvos 
rūpesčių, kurių netrūksta tvarkant Kavoliškio interesus, dar jų primeta ūkio tvar- 
kymas, Lietuvos vietos valdžios praktika ir visa vidaus valstybinės politikos kryptis, 
besikėsinanti į dvarininkus, todėl ji gali būti nešališkesnė. Anaiptol tai nereiškia, kad 
Zitukė ir Hektoras buvo uolūs Lietuvos gynėjai arba bent jau jos bičiuliai, kuriant da- 
bartinį valstybingumą, turėdami aristokratiškų idealų negali susitaikyti su valstie- 
tišku Lietuvos valstybingumu. Viskas dabartinėje Lietuvoje erzina jų aristokratinius 
jausmus, viską jie priima su didžia panieka ir šleikštuliu. Lenkijoje įžvelgia ne tiktai 
savo tautinės kultūros Tėvynę, bet ir bene dar gyvesnę aristokratinės kultūros Tėvy- 
nę, tiki, kad Lenkija šiame revoliuciniame sąmyšyje Rytuose - jo vėliausia karikatū- 
rinė loginė išraiška yra neapkenčiamas rusų bolševizmas - yra atrama tokios tvarkos 
ir tokios valstybinės sandaros, kurioje būsią galima išgelbėti ir išsaugoti jeigu jau ne 
visą visuomeninį ancien rėgime, sukurtą ant šlėktiškos kultūros luominių pagrindų, 
tai bent jos kontūrus ir gana stiprius likučius, kad galėtų atsispirti „kaimiškumo“ 
potvyniui. Elizką Lietuvoje erzina viskas, ją erzina kiekvienas valstietis tarnautojas, 
kiekvienas lietuvis inteligentas, kuris atstovauja valdžiai, bet kurio jinai niekuomet į 
savo saloną nei juo labiau prie stalo, kaip sau lygų, prileisti negalėtų, ją erzina ir labai 
šokiruoja tas kaimiečių sūnų dėjimasis ponais, kuriuos Lietuvos valstybė užgrobia, 
o iš senosios kilmingos aristokratijos, dvarininkų klasės, kuri kitados sudarė vado- 
vaujantį visuomenės sluoksnį, daro parijus. Negalima paneigti, kad tas lenkų dvari- 
ninkų parijų traktavimas jiems atsieina sunkiai ir yra nemalonus, kad valstiečių sū- 
nūs, šiandien valdantys Lietuvą, turi tam tikrą tendenciją monopolizuoti privilegiją 
valstybėje, pasiimdami aristokratijos postą, kas veikiausiai iškreipia demokratijos 
principą. Neįmanoma taip pat paneigti, kad ta jauna valstietiška lietuvių inteligentija, 
šiandien valdanti Lietuvą, daro daug į akis krintančių klaidų ir turi ydų. Tai jauno 
liaudiško valstybingumo skauduliai, kurie jai kenkia ir kuriuos ji turės gydyti. Bet 
Elizką erzina ir pykina, nes ji žiūri iš įžeisto aristokratiško jausmo pozicijų. 

Išvažiavau šiandien ankstų rytą iš Kavoliškio į Rokiškio turgų, kur norėjau nu- 
sipirkti karvių Bagdoniškiui. Tačiau karvių turguje buvo mažai ir atrodė jos tokios 
skurdžios, o kainos jau buvo smarkiai sukilusios. Taigi nepirkau jokios. Ir į vakarą 
grįžau į Bagdoniškį. 

1920 metų gruodžio 7 d. 
Antradienis 


Diena prabėgo tyliai, Bagdoniškiui įprastai. Šiek tiek apėjau ūkį, apžiūrėjau su Kazi- 
mieru odinius apklotus iš išorės ir atgyvenusius pavalkus, dėl jų kyla rimti įtarimai 


Mk 


vem ore 


Jakšukas Zybeliui pardavė ir išvežė dalį nedegtų plytų, kurios sudarė sienos tam 
tikrą vidinio tinko rūšį. Mane aplankė su savo reikalais Michelis Ruchas ir Justinas 
Malcas Kondrota iš Rukelių. Į pavakarę išėjau pasivaikščioti į miškelį. Vakarą pra- 
leidau, kaip įprasta, valgomajame prie kabančios lempos, kalbėdamasis su Kazimie- 
ru ir gerdamas juodą kavą. 

Diena iš dienos žiūrime su Kazimieru, ar nepareis mano seserys, Elvyra ir Ma- 
rynia, jos pranešė apie savo atvykimą. Kaip būtų miela, kad parvažiuotų, kol dar aš 
čia esu. Tuoj pat atgytų Bagdoniškio dvaras, atgautų čia gimusius gyventojus - tas 
seseris, kurių ilgus metus buvo lopšys ir lizdas, ir iš šešėlių bei praeitį menančių 
daiktų kartaus ilgesio vėl sugrįžtų į savo dabartį, juo labiau kad Elvyra tikriausiai 
atsivežtų vaikus. Vaikai visuomet namams suteikia dabarties alsavimą, nes jie patys 
neturi praeities, ir sukuria visiškai naują gyvenimą - taip savaime. Neturime su 
Kazimieru nė menkiausios nuovokos apie dieną, kada Elvyra ir Marynia parvažiuos. 
Iš Marynios spalį pateiktų žinių, kurias ji atsiuntė į Kavoliškį, jau prieš tris savaites 
išvažiavo į Vilnių. Tikėjosi iš ten leistis į Bagdoniškį. Arba jos esančios Vilniuje, 
arba gali jau būti pakeliui į Bagdoniškį. Tiktai kad dabartinėmis politinėmis ir su- 
sisiekimo sąlygomis neįmanoma iš anksto jokių konkrečių terminų, net ir apyti- 
krių, apskaičiuoti. Gali atvažiuoti bet kurią dieną, o gali atsirasti ir po kelių savaičių. 
Taip pat nežinia, kokį kelią iš Vilniaus pasirinks. Kaip seniau, prieš karą, tai jau 
seniai būtume su jomis susisiekę ir viską iš anksto suplanavę. Dabar susisiekti su 
Vilniumi gali prireikti ir mėnesio. Todėl reikia turėti kantrybės. Tos dorybės karas 
išmokė visus. Kasdien mąstome su Kazimieru apie Elvyrą ir Marynią, kasdien apie 
jų parvažiavimą kalbamės ir vis savęs klausiame: ar šiandien staiga jos apsireikš pas 
mus. Iki šiolei - veltui. Bet kai pasveriame, kiek gali būti priežasčių, dėl kurių gali 
vėluoti jų išvažiavimas iš Vilniaus tolesnėn kelionėn į Bagdoniškį, tai nekantrumas 
kažkur dingsta ir priežastys nerimauti dingsta. Gal reikia joms laukti Vilniuje kokių 
leidimų, gal reikia lūkuriuoti progos, gal Elvyros vaikai peršalo arba susirgo, gal El- 
vyra tuo tarpu bijo imti vaikus į šią kelionę ir nori kuriam laikui įkurdinti Vilniuje. 
Gal Elvyra turėjo pasukti iš Vilniaus savo kokių daiktų, pinigų arba dėl kitų reika- 

lų į Vilnios pusę, gal Marynia turėjo dar įvairių reikalų sutvarkyti Vilniuje ir t. t. 
Bet tegu seserys parvažiuoja bent prieš Kalėdas, kad galėčiau čia sutikti, kai grįšiu 
Kalėdų. Jau nekalbu apie didžiulį abipusį džiaugsmą dėl bendro pasibuvimo Bag- 
doniškyje. Bet ir turtiniai santykiai laimės mums čia susitikimus. Čia tiksliausiai 
supažindinsiu jas su turto būkle, aptarsiu su jomis Bagdoniškio tvarkymo reikalus, 
viso ūkio finansus, perspektyvas ir pan. Jų ar bent vienos atvykimas ir apsigyveni- 
mas, Dieve duok, visam laikui padėtų išeities tašką ir leistų bent kartą sureguliuoti 
pastovesnius Bagdoniškio santykius. 

Moraliniu požiūriu tai būtų mums didžiulis pasitenkinimas, kad Bagdoniškis 
vėl atgis ir vėl taps šiltu ir mylimu mūsų brolių ir seserų lizdu. 

Apimtas liūdesio kartais mąstau: tik aš vienas iš visų vaikų, nors turiu savo tikrą 
dukrelę, esu taip toli išuitas iš savos šeimos, kad negaliu nė svajoti pamatyti dukrą, o 
ką jau kalbėti apie pagyvenimą su ja bent jau trumpai čia, Bagdoniškyje, užmezgimą 
bet kokio bendravimo su sava šeima, būtent vienintelės dukrelės su mano platesne 
šeima - su mano brolių ir seserų šeimomis. Dar reikia paieškoti tokio charakterio, 
kaip mano „žmonos“ Reginos! Reikia tokios nesėkmės! Juk kiti, būna, šeimoje susi- 
pyksta, kiekvienas eina kas sau, bet retkarčiais susitinka arba ką nors žino apie vienas 
kitą, arba bent per tarpininkus susisiekia, ypač kai yra vaikas. Užsispyrimas, akla ir 
baisi Reginos neapykanta viršija bet kokias ribas. Rodos, esu žmogus minkštas ir ne 
toks jau pasibaisėtinas, kad būčiau nusipelnęs tokio Reginos elgesio. Galėjau jai kaž- 
kuo prasikalsti, bet jeigu prasikaltau, tai tik gero norėdamas. Jai niekad nelinkėjau 
blogio, negeidžiau skriaudos. Regis, žmonės mane žino, pelniau žmonių pagarbą, 
turiu simpatijų, sulaukiu didelio pripažinimo. Lengva su manimi sugyventi, niekam 
niekados neprimetu kokio smurto, nenešioju savyje pykčio, žiaurumo, nesiimu prie- 
vartos. Veikiau esu pernelyg minkštas ir švelnus santykiuose su žmonėmis. Supran- 
tu, Regina gali turėti man pretenzijų, gali taip pati sau aiškinti mano klaidą santuo- 
koje, kad imdamas jos meilę be savo meilės įžeidžiau ją ir apgavau, nors tos klaidos 
tikrai nesuvokiau ir turėjau vilties, kad sukursiu jos ir savo laimę. Bet iš kur dabar 
tokia baisi neapykanta ir toks požiūris į mano tėviškus jausmus? Kokį kitą vyrą ir 
tėvą Regina galėtų pakęsti, jeigu ta mano klaidos kaltė net tokias pasekmes sukėlė! 
Pasak Reginos, turėčiau būti paskutinis išgama, blogiausias iš visų, žmonių atmata, 
nevykėlis vyras ir tėvas. Tegul taip ir būtų, jeigu tik mudviejų problema čia slypėtų. 
Ne apie ją, kaip žmoną, kalbu čia, bet apie mūsų vienintelį vaiką. Regina radikaliai 
suplėšė visus ryšius ne tiktai su manimi, bet ir su visa mano šeima be jokios išimties. 
Mano dukra visai mano šeimai yra absoliučiai svetima ir nieko iš mano šeimos ne- 
pažįsta - nei Tėvo ir Motinos, nei mano seserų ir jų vaikų, mes taip pat nepažinome 
ir nepažįstame to vaikelio, ir jokios apie jį žinutės nesame iš Reginos gavę. 

1920 Metų gruodžio 8 d. 
Trečiadienis 


Turėjau Bagdoniškyje svečią, kaimyną Lisandrą (Lisander) iš Kriaunų. Jau keliolika 
metų Lisandras gyvena Kriaunose. Lisandras vokietis. Ilgą laiką apylinkės dvari- 
ninkai kaimynai, pas mus gyvena lenkai, laiko jį svetimu. Būdas, kokiu Kriaunų 
dvaras atiteko Lisandro šeimai, pavertė jį įsibrovėliu, apsunkino jo santykius su 
vietos dvarininkų aplinka. Kriaunų dvaras buvo vienas seniausių dvarų, priklau- 
siusių Rėmeriams. Po Mykolo Rėmerio prosenelio Kriaunas su Antanaše paveldėjo 
vyriausias sūnus Edvardas Romeris (antras sūnus - Severinas - gavo Daugirdiškes 
ir Dembiną Trakų apskrityje, o trečio sūnaus, mirusio Mykolo, vaikams, kitaip sa- 
kant, Papai ir tetai Kasiai, vėliau Tiškevičienei, paskirta paveldėti Bagdoniškį). Sene- 
lis Edvardas dar gyvas būdamas atskyrė Kriaunas savo suaugusiam sūnui iš pirmos 
santuokos dėdei Alfredui Rėmeriui, tėvui dabar gyvos Helės Ochenkovskos*". 1863 
metais dėdė Alfredas Romeris dalyvavo sukilime, buvo sukilimo vietos civilinės 
organizacijos narys. Buvo kalinamas kazematuose Dineburge [Daugpilyje) ir, nors 
buvo paleistas, nes nepajėgė jam įrodyti kaltės, vis dėlto atsidūrė dvarininkų sąraše, 
kuriems Muravjovas nurodė terminą priverstinai savo dvarus parduoti, priešingu 
atveju jie būtų buvę konfiskuoti. Alfredui Romeriui išėjus iš kalėjimo, Kriaunų par- 
davimo terminas jau buvo pasibaigęs. Reikėjo skubėti. Atsirado Kriaunų pirklys - 
vokietis Valteris iš Kurliandijos [Kuršo]. Kadangi galimų pirkėjų skaičius buvo labai 
ribotas, nes „lenkų kilmės asmenims, kuriais buvo laikomi visi katalikai, taigi ir 
lenkai, ir lietuviai, buvo uždrausta Lietuvoje pirkti žemės valdas, dėl to vieninteliai, 
kurie galėjo jas pirkti, buvo rusai arba vokiečiai, kas krašte mažino pirkėjų kon- 
kurenciją iki minimumo, o kadangi terminas, likęs parduoti, buvo labai trumpas, 
todėl, suprantama, tokiomis sąlygomis priverstinis pardavėjas buvo suvaržytas ir 
niekaip negalėjo derėtis dėl tikrosios dvaro vertės. Valteris pasinaudojo padėtimi ir 
nupirko Kriaunas už tik šuns vertus pinigus. Po bevaikio Valterio mirties Kriaunas 
paveldėjo jo sesuo, ištekėjusi už Lisandro, dabartinio Kriaunų dvarininko Lisandro 
motina, dar gyva ir iki šiol formali dvaro savininkė. Kai prieš keliolika metų jaunas 
Lisandras apsigyveno Kriaunose, buvo apsilankęs pas Papą Bagdoniškyje. Papa pri- 
ėmė jį nemandagiai, negalėdamas atleisti skriaudos, kurią jo dėdė Valteris padarė 
Rėmeriams, pusvelčiui nupirkdamas giminės dvarą, pasinaudodamas Alfredo pa- 


419. Romer-Ochenkovska Helena (Ochenkowska; 1875-1945), rašytoja, publicistė, švietimo ir 
visuomenės veikėja. Nuo 1906 m. bendradarbiavo su spauda, pirmiausia vilnietiška, spausdi- 
no eiles, noveles, etnografinius eskizus, teatro recenzijas. 1919 m. dirbo Nasz Kraj redakcijoje, 
padėjo redaguoti Gazeta Krajowa laikraštį 1920-1923 m., redakcijos Kurier Wilenski sekretorė 
(1925-1937). Be to, paskelbė keletą romanų ir novelių rinkinių. Mykolo Rėmerio pusseserė. 

dėtimi, kurią sudarė Muravjovo represijos. Papa laikė Lisandrą Kriaunų uzurpato- 
riumi, buvo pasipiktinęs jo apsilankymu ir nepamalonino savo atsakomuoju vizitu. 
Toji dėmė apsunkino jo santykius su kaimynais lenkų dvarininkais. Bet ilgainiui 
apsiprato su Lisandru, įsitikino, kad tas žmogus tvarkingas. Imta kalbėti, kad ne- 
galima jam primesti dėdės kaltės, ir atleista jam už tai, kokiu būdu Kriaunas įsigijo 
Valteris. Pats Papa jį pamėgo ir pagaliau palaikė su juo kaimyninius santykius. Li- 
sandrui buvo leidžiama bendrauti su apylinkių dvarininkais. Lisandras yra vokietis 
iš Kurliandijos. Lenkiškai nekalba. Gali susikalbėti nebent vokiškai arba laužyta 
rusų kalba. Supranta lietuviškai ir latviškai. Be Kriaunų, turi dar Kazimieriškių 
dvarą (Kazimirvald) Kurliandijoje ties Subačiumi, kitaip sakant, Latvijoje. Tas Kazi- 
mieriškes pats tvarko ir kartkartėmis tuo reikalu važinėja į Latviją; dėl to Subačiaus 
apylinkėje, o gal ir visoje Ilūkštos apskrityje ar bent jau jos vakarinėje dalyje yra 
unikalus, nes visi vokiškų dvarų savininkai iš tų apylinkių pabėgo ir lindi Vokieti- 
joje, kadangi Latvijoje požiūris į dvarininkus yra dar griežtesnis negu Lietuvoje, ir 
vokiečių baronams latvių rodoma neapykanta bei patyčios daro jų gyvenimą krašte 
ir juo labiau dvare nepakeliamą. Lisandras turi tūkstančius rūpesčių su samdiniais, 
dėl visos valdžios sistemos ir požiūrio į dvarus tiek Lietuvoje, tiek Latvijoje. Kažkaip 
riša galą su galu, bet jam sunku. Nemoka tvarkytis su žmonėmis, dažnai be jokio rei- 
kalo kertasi su valsčiaus valdžia, amžinai kariauja su samdiniais, iš kurių jaučiama 
valstiečių revoliucijos grėsmė ir bolševikiškos bernų nuotaikos. Kelia jam įtarimą ir 
jaunų valstietiškų respublikų vyriausybės, atiduotos į rankas nuovokos neturinčių ir 
valdyti nepatyrusių inteligentų, kilusių iš paprastų žmonių, stokojančių kultūros. Jis 
įtaria, kad jie neturi jokių valstybės idealų, išskyrus vienintelę mintį - kaip patiems 
pralobti, ypač Latvijoje. Lietuvos valdžiai rodo kiek daugiau pakantumo, bet latviai 
jam atrodo kaip valstybinės formacijos karikatūros. Negali latviams atleisti, kad tie 
niekina vokiečius, kuriems turėtų būti dėkingi už civilizaciją ir viską, kas jų krašte 
bent šio to verta. Visa tai matydamas, dėl savo temperamento Lisandras nenustoja 
tikėjęs savimi ir nepasiduoda pesimizmui ar depresijai. 

Gan mėgstu jį. Lengva su juo bendrauti, nes plepa neužsičiaupdamas. Beria žo- 
džius lyg iš maišo, kaip kiniškas malūnėlis. Kalbėdamas palietė mintį, apie kurią 
pastaruoju metu vis dažniau yra užsimenama tiek Lietuvoje, tiek Latvijoje, Len- 
kijoje ir Vilniuje, ir ji tampa viena iš populiariausių politinių koncepcijų Rytuose. 
Turima omenyje galimybė taip išspręsti pakraščių valstybių komplikuotą klausimą 
ir visą valstybinę problemą Rytuose, gresiančią šioje stadijoje virsti naujais Baltų 
Balkanais, kur Lenkija prarytų (eventualiai kažkokiu autonomijos ar federacijos 
principu) Lietuvą su Liepojos uostu kaip išėjimu į Baltiją, o kitą Baltijos pakraščių 
dalį su Ryga ir visa Estija paliktų Rusijai. Nežinau, ar šią mintį Lenkijos viešoji nuo- 

monė ir valdantieji sluoksniai konkrečiai svarsto, nes ofičialiai ir atvirai Lenkija dėl 
dabartinio savo santykio su Latvija negali tokios minties kelti, kol yra bolševikai ir 
kol Lenkija nesvarstė, kaip ji mato Lietuvos problemą. Bet kad tokia koncepcija iš- 
plėsti lenkų įtaką į Lietuvą būtų logiška išvada, tai, regis, yra faktas, vis labiau įsisą- 
moninamas tiek suinteresuotųjų tautų, tiek Europos. Taigi Lisandras, svarstydamas 
tą dalyką vokiečių požiūriu, prieina prie išvados, kad tokia išeitis būtų vienintelė ir 
būtina, ji pašalintų lenkų ir vokiečių konflikto fatalizmą, trumpiau sakant, Gdans- 
ko ir lenkų koridorių, traktatu dirbtinai sudarytą prancūzų naudai. Leistų tai, jo 
manymu, Lenkijai solidarizuotis su Vokietija ir Rusija, kas tiktai užtikrintų politinę 
pusiausvyrą ir valstybinių santykių pastovumą Rytuose, o kartu sustiprintų norma- 
lų liaudišką visuomeninį statusą prieš viską griaunančios revoliucijos sūkurius. 


1920 metų gruodžio 9 d. 
Ketvirtadienis 


Buvo šiandien Bagdoniškyje Elizka Komorovska. Atvažiavo pietų, o temstant išva- 
žiavo. Labai džiaugiausi jos vizitu, bet kieksyk labiau apsidžiaugčiau, jeigu sulauk- 
čiau Elvyros ir Marynios, ne todėl, kad jos man asmeniškai būtų malonesnės už 
Elizę, bet todėl, kad su jomis atvyktų - turiu vilties - visa šeimyninė Bagdoniškio 
įgula. Bet, matyt, jų jau nesulauksiu. Kažkur pakelėje įklimpo. 

Iš visų pusių mane pasiekia skundai dėl Jakšuko. Bagdoniškio samdiniai, aplin- 
kinių kaimų valstiečiai, kaip Kligys, Justinas Malcas iš Rukelių ir kiti, Kazimieras 
Ruchas - visi, pasilikę su manimi akis į akį, įsitikinę, kad niekas nesiklauso, pasako- 
ja apie įvairius Jakšuko piktnaudžiavimus. Tie skundai gali būti gerokai perdėti. Mat 
Jakšukas nemoka sugyventi su žmonėmis, nemoka jų sau palenkti, priešingai - yra 
aštraus būdo, stačiokas, neretai piktas, būna kerštingas ir nemalonus, tai turi daug 
priešų, kurie mielai jam pakenktų, kad pamatytų jo žlugimą. Be to, žmogiškos pri- 
gimties vergiškumas ir noras įgyti mano simpatijų savo naudai skatina daugumą ro- 
dyti perdėtą man ištikimybę iš rūpesčio dvaru ir vaizduoti savo palankumą bandant 
kitam pakenkti. Pagaliau čia tam tikrą vaidmenį vaidina ir konservatyvių valstiečių 
instinktas, jie negali ramiai žiūrėti, kaip kažkas svetimas, toks atėjūnas kaip Jakšu- 
kas, dedasi ponu dvare, kuriame nelikę teisėtų ponų. Dirgina juos išsišokėliškumas, 
erzina kiekvienas Jakšuko vienvaldiškas veiksmas ir naudojimasis patogumais pono 
dvare, todėl daug turi būti persistengta tuose skunduose, daug pavydo ir pretenzijų 
jam. Bet, be abejo, yra tuose žodžiuose ir sąžiningumo ir negalima abejoti, kad pik- 
tnaudžiavimų būta nemažai. Štai keletas pagrindinių, kurie, atrodo, yra patvirtinti 
ir tikri. Odinių apklotų iš senų ekipažų Bagdoniškyje dabar yra tiktai 5 vienetai. 

O buvę jų bene 9. Yra įkalčių, kad pasisavinęs juos Jakšukas, jis siuvosi iš jų batus 
ir balną arkliui, o gal dargi ir pardavinėjo. Tiksliai pasakyti neįmanoma, nes kai 
Papa pernai išvažinėjo, nebuvo inventoriaus daiktai surašyti, o tarp jų ir apklotai. Iš 
odinių pakinktų, kurių Bagdoniškis turėjo dideles atsargas, matomi tik likučiai. Yra 
prielaidų, kad Jakšukas daug prisidėjęs prie tų nuostolių, bet vėlgi tvirtai teigti sun- 
ku. Ratinėje pernai ar šių metų pradžioje dingo su ašimis vienos dailios b. fajatono 
lingės, kurias kitados iš Papos norėjęs pirkti kalvis Zdanovičius, bet jų Papa jam ne- 
pardavęs. Tas linges pas Ščiuką, geležies prekybos savininką Rokiškyje, pažino tasai 
Zdanovičius; Ščiuka pardavinėjo jas; žmonės teigia, kad tai Jakšukas Ščiukai par- 
davęs. Kai Jakšukas darėsi naują vienkinkę, staiga vieną gražią dieną vėl iš ratinės 
dingo vienos lingės; po kelių dienų Jakšukas davė savo vežimaitį apkaustyti ir turėjo 
linges. Vežikas Lasinskis ir kalvis Zdanovičius sako, kad tai tos pačios, kurios dingo 
iš ratinės. Ratai Jakšuko vežimėliui yra iš dvaro, iš tų kelių ratų, kurie buvo pavasarį 
padaryti Kavoliškyje iš Bagdoniškio medžiagos. Be to, dar vienas skaičius ratlan- 
kių drauge su dvaro medžiaga smaigaliams, ir t. t. Sako, Jakšukas nuvežė į Rokiškį 
meistrui padaryti ratus. Lentos vežimėliui taip pat yra iš dvaro, kelmas taip pat turi 
būti iš dvaro, tik neseniai nudažytas. Todėl Lasinskis teigia, kad Jakšuko vienkinkė 
turinti priklausyti dvarui, ir piktinasi, kad ją Jakšukui būtų leista susirinkti. Stiklai 
iš daugelio antrinių langų visuose kambariuose ir salonėliuose išimti, aiškiai kalteliu 
iškrapštyti. Samdiniai - Lasinskis, Kazimieras - tvirtina, kad tai padaręs Jaukšukas 
ir pardavęs pavasarį Zybeliui iš Bagdoniškio, besistatančiam pirkią. Sako, kad gir- 
dėję, kaip atėjęs pas Jakšuką Zybelis skundėsi, kad daug yra sumuštų stiklų, ir kaip 
Jakšukas nuleidęs jam 100 markių nuo kainos. Zybelis yra dvaro eigulio Sadausko, 
gyvenančio Prapultynėje, uošvis, o jis yra Jakšuko patikėtinis. Karvidėje, tame di- 
džiajame tvarte, nuo liepų sodo pusės medinės sienos iš vidaus pašiltintos apmušant 
nedegintų plytų sienelę. Nemaža tos sienelės dalis išplėšta. Kažkiek ji pati ėmė byrėti 
ir pastaraisiais metais imtos iš jos plytos įvairiems smulkiems darbams bei ką nors 
dvare prireikus pataisyti. Taigi kartą vasarą matę, kaip prie tvarto per liepų sodą 
privažiavo dvaro arkliu eigulys Sadauskas, prisikrovė į vežimą tų plytų, kurias jam 
padavė per tvarto langelį, ir išsivežė. Tvirtinama, kad tai taip pat Zybeliui, kuris 
statosi namą, ir kad jas Jakšukas pardavęs ar atidavęs už kažkokias paslaugas, nes ki- 
taip Sadauskas būtų plytų atvažiavęs dieną. Tą eigulį Sadauską tuo metu, kai rudenį 
buvo malami rugiai Bagdoniškyje, kitą dieną Jakšukas siuntė su grūdais neva į ma- 
lūną. Rodos, per savaitę grūdus į malūną vežė 4 kartus, kol pagaliau samdiniai ėmė 
protestuoti. Spėjama, kad malūnas buvęs tik priedanga, kad Jakšukas grūdus vežė 
parduoti ir todėl „į malūną“ siuntė ne bernus, bet patikėtinį Sadauską. Kadangi dva- 
riškiai jo nemėgsta, tai ir gali kalbėti piktybiškai, bet kad su grūdais Bagdoniškyje 

nėra aišku, tai tiesa. Rugiai šiemet buvo prasti ir buvę jų mažai, tai faktas, bet ir 
prikulta buvo mažiau, nei buvo galima tikėtis: pritrūko 186 pūdų samdinių sųtartai 
algai, nekalbant apie tai, kad nieko neliko dvaro duonai. Rugsėjį prisakiau Jakšukui, 
kad nekultų javų arkline kuliamąja Bagdoniškyje, nes bus partrauktas lokomobilis, 
bet Jakšukas, pasinaudodamas mano nebuvimu, paskubėjo nusamdyti arklinę ku- 
liamąją ir viską iškūlė, aiškindamas, kad turėjęs skubėti, nes reikėję palikti grūdus 
būsią įmanoma, atsiskaitytų už sulygtą algą, nes baimintasi, kad rekvizicija neuž- 
bėgtų jiems už akių. Taip pat daug kalbama apie Jakšuko piktnaudžiavimą, šį rude- 
nį mažmenomis parduodant Stačiaragio mišką, kur Jakšukas pasisavinęs nemenką 
gautų pinigų sumą. Kad nėra dūmų be ugnies, tai tiesa. Bet šituos dalykus galima 
patikrinti ir gali pasirodyti, kad viskas išpūsta iš pykčio ir pavydo. Jakšukas man pa- 
tinka tik tuo, kad jis yra visiškai abejingas ir šaltas dėl tų apkalbų ir anaiptol neieško 
žmonių pritarimo. Atvirkščiai, iš aukšto ir paniekinančiai vertina žmones, žinoda- 
mas, kad gali jie jam pakenkti ir kad jo neapkenčia. Arba yra toks akiplėša ir įžūliai 
drąsus, arba yra mažiau kaltas, negu rodo tauškalių įtarimai. 


1920 metų gruodžio 10 d. 
Penktadienis 


Rytą atvažiavo Baranauskas, Kriaunų valsčiaus viršaitis. Atvažiavo siunčiamas mo- 
kesčių inspektoriaus sudaryti sąrašą ir provizoriškai įvertinti Bagdoniškio kilnoja- 
mojo turto inventorių, priklausantį paveldėti po a. a. Papos. Mokesčių inspektorius 
turėsiąs atvažiuoti asmeniškai ir įvertinti paveldimo ūkio visumą, tiek nekilnoja- 
mojo, tiek kilnojamojo, kad būtų galima nustatyti paveldo mokesčio sumą, o jis Lie- 
tuvoje yra aukštokas ir dar sunkiau pakeliamas dėl šiandien aukštų bet kokio turto 
kainų; ir Bagdoniškyje veikiausiai sieks ne mažiau nei 15 000 ostmarkių. Šiektų ir 
daug daugiau, jeigu įvertinus viską, kas dvare yra, neišskiriant baldų, būtų imama 
rinkos kainomis. Pirmiausia viršaičiui pavesta inventorizuoti ir įvertinti provizoriš- 
kai kilnojamąjį turtą, ir tai todėl, kad būtų apsaugotas kilnojamasis turtas, jeigu įpė- 
diniai jį norėtų paslėpti, ir apdraustas valstybės iždas nuo nuostolių. Tiksliai nežino- 
jau, kokį tikslą turėjo viršaitis. Maniau, kad jam rūpi apžiūrėti ir įvertinti visą dvarą, 
pirmiausia nekilnojamąjį turtą, o iš inventoriaus svarbiausia gyvą inventorių; vien 
dėl tokių daiktų, kaip baldai, maniau, kad visa bus įvertinta tik bendra suma. Jakšu- 
ko namuose nebuvo, buvo išvažiavęs į Rokiškį. Priiminėti svečius galėjau tiktai aš su 
Kazimieru, kuris turėjęs būti man kartu ir skydas, kad nuosavybė nebūtų įvertinta 
pernelyg daug ir būtų atskleisti įkainojamų daiktų trūkumai ir minusai. Kai viršai- 

tis atvažiavo, pasiųsta į Bagdoniškio kaimą dviejų ūkininkų, kurie turėję asistuoti 
viršaičiui surašant ir vertinant inventorių. Mes tuo tarpu su Kazimieru pakvietėme 
viršaitį ir jo jaunėlį sekretorių pusryčių: vaišinome karšta dešra, gausiai šlakstėme 
stipria degtine, kurią ponas viršaitis gėrė ne stikliukais, o stiklinėmis. Viršaitis Ba- 
ranauskas įnašų pinigais neima, bet mėgsta būti gerai priimtas, ypač gardžiuojasi 
stipria degtine, jos gali išversti didžiulius kiekius. Netrukus po tų mūsų pusryčių at- 
vyko viršaičiui padėti ūkininkai Jonas Kligys ir Jakimavičius, abu nuolankūs dvaro 
kaimynai. Viršaitis Baranauskas, garsėjantis kaip raudonų pažiūrų žmogus, kunigų 
apskelbtas komunistu, nes bolševikmečiu krašte 1919 m. bendradarbiavo su jais ir 
įsiamžino bendroje fotografijoje su svarbiausiais bolševizmo veikėjais, iš esmės labai 
žmogiškas. Iš pradžių, kai jį išrinko viršaičiu, rodėsi būsiąs dvarų pabaisa ir viso- 
kiausių demagogų paguoda. Bet greitai aprimo ir šiandien netgi yra visai nuolankus 
savo valsčiaus dvarams. Regis, apskritai jis sąžiningas ir teisingas žmogus, ir tas 
sveikas, elementarus teisingumo jausmas sušvelnino jo visuomeninių įsitikinimų 
radikalizmą, naikindamas jo išankstinės nuostatas, vertė jį lygiais laikyti visus vals- 
čiaus piliečius, neišskiriant ir dvaro, ir pasiekti savyje žmogiškumo pergalę prieš 
visuomeninės neapykantos instinktą. Šiaip ar taip, Bagdoniškiui viršaitis pastaruo- 
ju metu tapo labai nuosaikus ir palankus. Ar kalbėsime apie rekviziciją, ar įvairių 
prievolių paskirstymą, ar dėl miško kirtimo, ką valsčiaus komisija su Valiuliu prie- 
šaky bandė įvairiausiais būdais sutrukdyti, ar dėl visų kitų reikalų - viršaitis Bara- 
nauskas ne tik kad pastaruoju metu neengė ir neieškojo priekabių, bet stengėsi dvarą 
visuomet pridengti ir ne vieną kartą iš tikrųjų sėkmingai pridengė. Reikia žinoti, 
kad lietuvių administraciniuose santykiuose, besiformuojančiuose veikiant agrari- 
nei ir visuomeninei valstiečių revoliucijai, valsčiaus valdžia ir viršaitis yra jėga. O 
dvaras, priešingai, esąs neapkenčiamas, priklausomas nuo malonės ir nemalonės, ir 
visų pirma paprastų valstietiškų masių savivalės, kurios išraiška yra valsčius. Taigi 
nuo Baranausko elgesio esame labai priklausomi. Baranauskas atsižvelgia į sunkią 
Bagdoniškio padėtį, jaučia besileidžiančios dvaro žvaigždės niekinimą ir rodo tam 
tikrą atsargią užuojautą, kažkokį minkštą ir švelnų gailestį, kuris apskritai būdin- 
gas lietuvio sielai ir daro ją lengvesnę sugyventi net ir valstiečių revoliucijos metais, 
negu antai latvių santykiuose tarp latvių valstiečių masių ir Pabaltijo dvarų baronų. 

Pagaliau viršaitis, kaip ir apskritai valstiečiai, laiko mokestį, perimant vaikams 
iš tėvų paveldą, neteisingą ir teikiantį skriaudą, nes čia mokama iš savo nuosavo 
turto. Todėl nuslėpimas ko nors vertingesnio nuo to mokesčio pagal šį požiūrį nėra 
laikomas valstybės apgavyste, o tik natūraliu savo turto gynimu nuo uzurpatoriškų 
iždo pagundų, ir, suprantama, užjaučiamas tas, kuris ginasi. Dėl tų intencijų vir- 
šaitis po pusryčių pasitraukė mane į šalį ir įspėjo, kad pavesta visų pirma surašyti 

ir įvertinti brangesnius baldus, padargus ir namų paveikslus; jie turi būti vertinami 
labai brangiai pagal dabartines tikras kainas; dėl to, jeigu panorėsiu viską rodyti 
surašant inventorių, viskas bus įvertinta labai brangiai. Todėl viršaitis apžiūrės ir 
surašys tik tai, ką jam pats parodysiu, kad po kampus ir slaptavietes pats-nelandžio- 
siąs, bet turi mane perspėti: kai po to ateis pats mokesčių inspektorius patikrinti 
viršaičio sąrašo, tai neturėtų rasti daugiau negu tai, ką viršaičiui parodysiu. Žodžiu, 
leido man suprasti: jei noriu, galiu brangesnius daiktus suslėpti. Apsistota pagaliau 
ties tuo, kad kadangi nėra Jakšuko, kuris turi visų daiktų sąrašą, viršaitis šiandien 
to veiksmo atsisako, pažada atvažiuoti pirmadienį ir viską sutvarkyti, prašydamas, 
kad rytoj atvažiuotų Jakšukas, kuriam jis viską tiksliai paaiškins. Tuo viskas ir bai- 
gėsi. Viršaitis greit išvažiavo, o Klingys su Jakimavičiumi nuėjo namo. Iki pirmadie- 
nio Kazimieras su Jakšuku išnešios visus vertingesnius baldus, paveikslus, knygas, 
virdulius, kilimus ir pan. po įvairias slėpynes palėpėje ir pusrūsiuose. 

Jakšukų sūnumi Alfonsu, jį labai mėgstu, į Obelius prie a. a. Papos kapo. Važiavome 
Pakriaunių“* ir Antanašės** link. Kelias prastas, gruodas, brička sunki, Pupka tingi. 
Kai nuvažiavome, buvo jau visiškai sutemę. Radau kapinėse neseniai supiltą Papos 
kapą šalia senelio Edvardo“? ir jo žmonos Sofijos iš Bialozarų Romerienės**. Papos 
kapas aukštoje kalvelėje, gražioje vietoje. Sukalbėjau amžinąjį atilsį ir susijaudinęs 
pagalvojau apie mylimą mirusįjį, kuris išėjo į didžiąją visuotinę Mirties Respubli- 
ką. Taip neseniai jis dar buvo su mumis! Visi Tave, Papa, veikiai sutiksime mirties 
krašte, nes mes, mirtingieji, ir paskubėsime paskui Tave. Grįžome su Alfonsu į Bag- 
doniškį 9 valandą vakaro. 

Šiandien gavau Liusės Roškovskos laišką iš Lomžos. Laiškas ėjo palyginti trum- 
pai: buvo siųstas lapkričio 14 dieną, tai atsakymas į mano laišką, rašytą jai Bals- 
togėje. Suteikė jis man didelio malonumo. Brangioji mano Liusė, visuomet tokia 
nuoširdi man! 


420. Pakriauniai - kaimas ir dvaras prie Kriaunos upės Rokiškio apskrityje ir Kriaunų parapijo- 
je, apie 12 km nuo Obelių geležinkelio stoties. 

421. Antanašė - kaimas prie Našio ežero Rokiškio apskrityje, Obelių valsčiuje, apie 5 km nuo 
Obelių geležinkelio stoties. 

422. Edvardas Jonas Rėmeris (1806-1878), Mykolo Juozo Romerio sūnus, tapytojas. Garsūs yra 
jo 1848-1873 m. dienoraščių tomai. Jis globojo Mykolą Kazimierą po jo tėvo Mykolo Stepono 
Rėmerio mirties (1816-1846). 

423. Sofija Montvydaitė-Bialozoruvna (1818-1893), nuo 1837 m. antroji Edvardo Jono Rėmerio 
žmona. 

1920 metų gruodžio 11 d. 
Šeštadienis 


Baigėsi mano atokvėpis, baigėsi mano mielos atostogos Bagdoniškyje. Nors mano 
atvykimas į Bagdoniškį įvyko tokiomis skausmingomis aplinkybėmis, kaip ne- 
sena a. a. Papos netektis, vis dėlto šis buvimas čia anaiptol manęs nevargino, bet 
buvo man malonus. Bagdoniškis suaugęs su mano praeitimi, kelia prisiminimus 
ne tik tos vienos netekties, bet ir netekčių daugelio mylimų žmonių, santykių ir 
daiktų, kurie kartu su ta praeitimi pasitraukė iš gyvenimo. Visgi Bagdoniškyje 
tasai netekčių skausmas atlyžta, nes čia mezgasi kažkokie mistiniai ryšiai tarp 
manęs ir tų, kurie išėjo, kurie tą prarają gaivina mano širdyje ir leidžia man su 
ja bendrauti, kone gyvenimą mėgdžiojant. Bagdoniškio aplinkoje laikas tarytum 
pasuka atgalios, į praeitį, mirtis įsilaužia ir stebuklingu būdu atgauna savo gy- 
vosios būties teisę. Juntu kažką nenusakomai saldaus ir raminančio tame ben- 
dravime su praeitimi. Dingsta mano aistros, išnyksta politika, amžinybės ūkais 
ištirpsta didžių aktualių reikalų problemos, kuriose pasimesdavo protas ir širdis, 
ieškodamos sprendimų. Vietoj aršių dabarties, supainiotos, neaiškios, plėšomos 
pastangų, kai kas žingsnis - tai mįslė, konfliktų išauga praeitis, sūdri, rami, ne- 
paprastai sava, nes asmeniškai išgyventa. Gilus niūrus ruduo, su šalčiais be saulės 
ir gruodu lauke, su ilgais vakarais ir gruodžio naktimis, didi kaimo ramybė tuo 
laiku, gyvosios gamtos mirtis, tyla didžiulių monotoniškų namų, kur pilna atsi- 
minimų, negalios ir šilto kampo jautimas - visa tai labiau negu kada nors padeda 
prikelti praeitį. Kyla įspūdis, kad laiko tėkmė yra fikcija, kad daiktų būsenos yra 
nepajudinamos, kad negalia — tai dėsnis ir tiesa, o veiksmas ir kaita - tai melas. 
Praeitis užlieja dvasią, tuo tarpu įprastai reikia pastangų, norint atverti savyje 
praeitį, čia gi tokiu metų laiku viskas darosi atvirkščiai - reikia dėti pastangų, 
kad įsisąmonintum dabartį ir didelį šiuolaikinį pasaulio judėjimą. Galimas daik- 
tas, toks buvimas Bagdoniškyje bukina energiją ir valią, tačiau puikiausiai ramina 
nervus, tampomus tų metų ištikčių ir nepaprastų sukrėtimų, galiausiai žmogus 
nežino, ar turi juos šlovinti, ar prakeikti. Tai vėlyvo rudens kaime speciali mistinė 
žava, o tie įspūdžiai ir nuotaikos stiprino mano viešnagės Bagdoniškyje vakarais 
ilgai užsitęsusius su Kazimieru posėdžius ir pokalbius, skirtus praeities prisimini- 
mams. Pats Kazimiero buvimas jau taip veikia, nes šis žmogus man Bagdoniškyje 
yra tos praeities luito skeveldra. Kaip žvilgsnis į rasą žadina vandens jausmą, taip 
man Kazimieras dvelkia praeitimi. 

Po pietų Kazimieras sukrovė mano daiktus, ir į pavakarę išvažiavau į Kavoliškį, 
iš kur naktį patrauksiu į traukinį. 

Kavoliškyje sutikau dar Juliuką, kuris tik poryt vyks į Kauną. Komorovskiai pri- 
klauso Lietuvos lenkų dvarininnkų kategorijai, kuri nors dabartinei Lietuvai gero ir 
nelinki ir nors žvilgsnius ir ilgesį kreipia į Lenkiją, tačiau tvirtai laikosi savo dvarų. 
Žemės ir turto neatiduoda už riziką aktyviai tarnauti Lenkijai, kaip tai daro tiek jų 
bendrabrolių, likusių emigracijoje Varšuvoje arba aktyviai tarnaujančių lenkų ka- 
riuomenėje ir ryžtingai siejančių savo ateitį su Lenkijos klausimo likimu Lietuvoje. 
Tiesą sakant, tokiems dvarininkams didelės reikšmės turi visuotinis materializmas 
rūpintis savo žemių valdomis, kas keliama virš jausminio idealo - meilės Lenkijai 
ir lenkiškumui, bet kai kuriems iš jų vis dėlto negalima nepripažinti ir ideologi- 
nių akstinų. Pastarieji savo turimą turtą laiko ne tiktai asmeninėmis materialiomis 
vertybėmis, bet ir lenkiškumo postais, ir jos įtaka krašte. Savo užsispyrėlišką norą 
išsilaikyti poste, nors jausmas ir stumia juos į Lenkiją ir nors čia gresia jiems ne- 
malonūs santykiai, o neretai net ir žeminantys, laiko savo pareiga apginti ir saugoti 
postą. Toks motyvas vaidino didelį vaidmenį velioniui Zysiui ir dar labiau Elizkai, 
kuri taip pat ta linkme stengiasi paveikti ir Juliuką. Šis galbūt iš visų Kavoliškyje 
yra labiausiai nepalankus Lietuvai ir nevengia jos kiekviena proga įnirtingai nie- 
kinti. Juliukas, kuriam negalima nepripažinti didelio tiesumo ir jausmų taurumo, 
turi kartu savo prigimty daug moteriško užsispyrėliškumo ir vienašališko įnirčio, 
panašaus į kažkokią ypatingą protinę isteriją. Jo samprotavimai yra visuomet ryš- 
kiai subjektyvūs, pasižymintys pernelyg dideliu tendencingumu, plaukiantys iš ap- 
riorinių jausminių įsitikinimų, ir, nepaisydamas viso to, nė negalvoja jis pasitraukti 
iš tarnybos, į kurią yra pašauktas; ir stoja ginti tą Lietuvą, kurią mielai paskandintų 
vandens šaukšte arba sutryptų savo kojomis! Tas jo nepalankumas dabartinei Lietu- 
vai yra pagaliau ne tiek neapykantos lietuviams išraiška, kiek pernelyg vienašališkai 
jaučiama neatida karo santykių ir skriaudų, neteisingumo ir žeminimo pynei, dėl 
ko šiandien liaudies Lietuvoje priekaištauja lenkai žemvaldžiai kaip „dvarininkai“ 
ir kaip lenkai. 


1920 metų gruodžio 12 d. 
Sekmadienis 


Naktį miegojau vos kelias valandas, nenusirengęs, ant Hektoro lovos. Apskritai dau- 
giau varčiausi nuo šono ant šono, pabusdamas ir vis žiūrėdamas į laikrodį, negu 
miegojau. Vidunaktį, 2 valandą, buvau jau atsikėlęs. Liepiau kinkyti arklius, ir ne- 
trukus Lasinskis nuvežė mane į geležinkelio stotį Rokiškyje. Buvo dar naktis, kai 
atvažiavau. Geležinkelio stoties namelis buvo dar uždarytas, ir tik bufete, kuris 
dirbo kažkokioje pirkaitėje didelio barako, suręsto laikinai vokiečių laikais, radau 

prieglobstį. Keleivių dar nesimatė. Bu- Lenkas Vilnijoj. 


fetininkė užkaitė samovarą. Uždegiau 
žvakutę ir ėmiau žiūrinėti ant sienų iš- 
klijuotus didelius iliustruotus lietuvių 
agitacinius plakatus. Visi buvo aktua- 
lia lenkų ir lietuvių kivirčo dėl Vilniaus 
tema. Tokių plakatų buvo trys. Vienas 
vaizduoja milžinišką žalios spalvos sli- 
biną su išsižiojusiu snukiu, bandančiu 
aprėpti Vilnių, kurį sudaro Gedimino 
kalno fragmentas; pabaisos kūnas vel- 
ka sunkų prisirijusį pilvą, ilga, į viršų 


užriesta uodega; ant kaktos konfede- 
ratų kepurė, simbolizuojanti godžios 
pabaisos lenkiškumą; snukis kruvinas, Lenkas Vilnijoje. Karikatūra, Garnys, 1924, nr. 6. 

kūnas taip pat vietomis aukų krauju 

nušlakstytas; virš slibino plakato vaiz- 

duojama Lietuvos Vyčio ir plėšrūno Baltojo erelio dvikova; tasai piešinys paimtas iš 
Petro Rimšos*** žinomos skulptūros reminiscencijos**, pavadintos „Kova“; ji kita- 
dos (bene 1912 metais) lietuvių parodoje Vilniuje sukėlė garsų skandalą. Trečiame 
plakate matome didelį įsiganiusį šlėktelę, užsimetusį trumpą vengrišką striukę ir su 
konfederate ant galvos; stovi prieš savo dvaro prieangį, dešine ranka pasirėmęs stora 
šakota lazda, simbolizuojančia valstiečių priespaudą, kairėje laiko rūkstantį cigarą, 
simbolizuojantį išnaudojimą; veidas atskleidžia klastingą džiaugsmą, su kokiu stebi 
miniatiūrinių liliputiškų legionistų su konfederatėmis eilę, o tie, vedami įmitusio 
puskarininkio, atsiklaupę taikosi ar šaudo į netoliese esantį kaimelį. Už kaimo ryš- 
ki gaisrų pašvaistė. Pastarasis plakatas yra labai paplitęs po visą Lietuvą ir po visą 
Kauną; įtariu, kad jį nutapė Žmuidzinavičius**; jis atveria lietuviams kelią į lenkų 
Lietuvos užpuolimo populiarią interpretaciją: tai krašto žemvaldžių - „dvarponių“ - 
ponų Lenkijos mėginimas pavergti valstietišką Lietuvą, pasitelkus apmulkintus 
lenkų valstiečius, kurie „ponams“ tarnauja legionuose. Kiekvienas plakatas turi 


424. Petras Rimša (1881-1961), žymus lietuvių menininkas dailininkas, skulptorius. 

425. Vienoje parodoje, kurią lietuviai surengė Vilniuje, pasitelkę Lietuvių dailininkų draugiją, 
P. Rimša eksponavo skulptūrą, pavadintą „Kova“; ji vaizdavo lietuvių Vyčio kovą su lenkų Bal- 
tuoju ereliu. Taip nedviprasmiškai ir plastiškai išreikšta simbolika sukėlė pasipiktinimų bangą 
ne tiktai tarp Vilniaus lenkų, bet taip pat pasigirdo protesto balsai ir perspėjimai lietuviškoje 
terpėje. Susikrimtęs Rimša savo skulptūrą sudaužė. 

426. Antanas Žmuidzinavičius (1867-1966), lietuvių tapytojas, Lietuvių dailės draugijos įkūrėjas. 

Dievaži, nudribsiu nuo to prakeikto pagoniško arklio, jei jis nepaliaus 
pardęsis!. Jau ir dabar belaikaus tik jam ant snranda hesėdėAans 


tinkamą agitacinį užrašą. Žiūrėti į tokius plakatus Lietuvos lenkui nėra malonu, bėt 
nemoku sau kitaip pasakyti, kaip kad lenkai dažniausiai yra kalti dėl tokio lietuvių 
požiūrio į juos, nes juk visa jaunos nepriklausomos Lietuvos istorija yra ne kas kita, 
kaip tik atkakli kova prieš lenkų mėginimus Lietuvą vienu ar kitu metodu pavergti 
ir padaryti ją Lenkijos tarptautinės politikos įrankiu. Net jeigu tasai tikslas išplauk- 
tų iš noro ne tiek dominuoti, kiek kiltų iš lenkų ir lietuvių interesų solidarumo, tai 
metodai vis vien buvo klaidingi ir negalėjo sukelti nieko kito, kaip tik lietuvių užsis- 
pyrimą ir neapykantą. Savo ruožtu lietuvių kerštas antilenkiškos propagandos pa- 
vidalu yra toks stiprus ir ryškus, kad ne kartą žmogus stebiesi, kaip iki šiol žmonių 
kurstomi jausmai neišsiveržė jokiais masiniais ekscesais prieš dvarus ir lenkus, Be 
abejonės, jaučiamas lenkų dvarininkų niekinimas ir šmeižimas visko, kas lenkiška, 
ypač pastaraisiais metais po Vilniaus klausimo, tačiau ekscesų ir aktyvaus smurto 
nebuvo. Vilniuje pasakota apie lenkų persekiojimą Kauno Lietuvoje po Želigovskio 
aferos ir apie smurto aktus tikrovė, kokią sugrįžęs į kraštą radau, nėra dar tiek baisi 
ir, išskyrus internavimo epizodus arba labai retus areštus, tikrų ekscesų ir juo labiau 
masiškų nebuvo ir nėra. 


1920 metų gruodžio 13 d. 
Pirmadienis 


Ryte nuėjau į Apygardos teismą ir netikėtai buvau iš karto pakviestas į posėdį da- 
lyvauti tarp teisiančiųjų; be manęs, buvo pirmininkas Mačys ir pirmininko pava- 
duotojas Petrauskas. Pasirodo, kad buvau net paskirtas į teisėjų sudėtį šios dienos 
posėdyje ir kad buvo bylos, skirtos man referuoti. Tas bylas teko išbraukti iš dieno- 
tvarkės, nes nebuvau jų skaitęs. Pirmininkas tuo buvo net truputį nepatenkintas ir 
priekaištavo man dėl pavėlavimo sugrįžti iš atostogų, tačiau kaltas nesijaučiu, nes 
mano atostogos baigiasi šeštadienį, tai juk sekmadienis nėra darbo diena, todėl se- 
kmadienį galėjau ir neprisistatyti į darbą. Tiesiog nereikėjo manęs skirti į pirmadie- 
nio posėdį. Iki pietų posėdis baigėsi. 

Artimiausias mano rūpestis bus susirasti ir išsinuomoti kambarį. Kol kas apsi- 
gyvenau „Paryžiaus“ viešbutėlyje Maironio gatvėje, kur moku už kambarį per dieną 
po 30 markių. Nekalbant, kad apsistoti viešbutyje nėra patogu, nes nėra kur išdėlioti 
daiktų ir susitvarkyti buities, o dar ir kaina viršija mano išgales; per mėnesį išeitų 
900 markių, kitaip sakant, kaip tik pusė mano teisėjo algos. Tokiomis sąlygomis rei- 
kėtų atsisakyti tarnybos. Tačiau susirasti nuomojamą kambarį yra ne tik skubi, bet 
ir negirdėtai sudėtinga užduotis, nes Kaunas baisingai perpildytas. Kaunas - mažas 
prieškario gubernijos miesteliūkštis, staiga karui vykstant tapo sostine, oficialiai 


456 


laikina, o kas žino, gal ir pastovia, nepriklausomos Respublikos, tiesa, nedidelės, bet 

turinčios visą valstybinį aparatą. Kaunas, pastatytas pagal savo ankstesnių porei- 
kių - provincialaus miesto - mastą, dabar turėjo į savo mūrus sukišti visas minis- 
terijas, valstybines ir visuomenines Lietuvos įstaigas, Seimą, tūkstančius tarnautojų, 
įvairias tarnybas, kariuomenę ir t. t. Plėsti miestą pagal jo augančius butų poreikius 

šiandienėmis sąlygomis negirdėtai pašokus kainoms ir stingant statybinių medžiagų 

bei darbo rankų - negalėjo būti jokių kalbų. O dar gaisras nuniokojo nemažą miesto 

dalį, esančią senamiestyje, Ukmergės gatvės gilumoje. Todėl Kaune šių metų vasarą 

ir anksčiau perpildymas buvau jaučiamas labai skausmingai: sunku buvo rasti vietą 

net viešbutyje, butų ir kambarių kainos buvo nepaprastai aukštos ir reikėjo gero- 
kai privaikščioti ir ieškoti, kol buvo galima tinkamą kambarėlį rasti. Įstatymas apie 

nuomininkų apsaugą, reguliuojantis butų kainas, tramdantis savininkų apetitus ir 
laisvę, mažai turėjo įtakos sustabdyti butų brangimą, o butų ir kambarių pasiūlai 

padarė neigiamą įtaką. Vasarą atrodė, kad tai pereinamasis laikotarpis Kaune ir kad 

kai Lietuva grįš į savo istorinę sostinę Vilnių, Kaunas degraduos ir ištuštės. Tačiau 

trumpai truko lietuvių grįžimas į Vilnių. Spalio mėnesį, kuomet Vilnių užėmė Želi- 
govskis, ne tik kad į Kauną grįžo visos įstaigos, kurios jau buvo bepradedančios kel- 
tis į Vilnių, bet kartu Kauną užplūdo milžiniška banga keliolikos ir daugiau tūks- 
tančių žydų bėglių iš Vilniaus, paniškai sprunkančių dėl karo šmėklos arba lenkų 

sąskaitų už jų dalyvavimą liepos ir rugpjūčio mėnesiais bolševikų valdžioje Vilniuje. 
Butų klausimas Kaune pasiekė tiesiog katastrofinę būklę. Surasti čia butą ar kamba- 
rį miesto centre tai tas pat, kaip išlošti bilietą (...)* loterijoje. 


1920 metų gruodžio 14 d. 
Antradienis 


Pasakė man viešbuty, kur gyvenu, kad kažkur Žaliakalnyje, Žaliosios gatvėje, kaž- 
kokios Mickevičienės name yra kambarys su baldais nuomai. Nuvykau ten šiandien. 
Žaliakalnis nuo miesto centro nėra toli, ypač nuo Apygardos teismo, bet reikia aukš- 
tai kopti, kas nemenkai vargina, ypač sudėtinga žiemą, kuomet būna slidu. Bet užtat 
ten yra pigiau. Žaliakalnis pristatytas mažų kaimiškų dvarelių ar mažų miestelių 
tipo medinių namelių, skęstančių soduose tikrame gatvelių labirinte. Ypač pavasarį 
ir vasarą malonu ten gyventi. Rudenį ir žiemą yra mažiau patogu, juo labiau kad 
ilgais tamsiais vakarais žmogus priverstas sėdėti namie, nes vaikštinėti priemiesčio 
gatvėmis gali būti net nesaugu. Deja, Mickevičienės name kambarys, kuris buvo 


427. Žodis neįskaitomas. 

laisvas, yra užimtas, bet bent vienas turi būti laisvas, nes nuomininkams atsakyta, 
tačiau atsilaisvins veikiausiai tiktai nuo naujų metų. Gaila, nes šeimininkai man pa- 
tiko, o kambarys turi būti erdvus, šviesus, šiltas ir patogiai apstatytas baldais. Neži- 
nau, ar jo sulauksiu. Man patarė pavaikščioti Žaliakalnio gatvelėmis ir paklausinėti 
kambarių, nes ten, atrodo, gali būti laisvų. Ieškoti patrauksiu rytoj. 

Šiandien Armijos teisme prasidėjo didelė lenkų byla dėl LkKO (Lenkų karinė 
organizacija - POW) ir PŠO (Panemunės šaulių organizacija - OSN). Tai žinoma 
byla pernykščio lenkų karinio sąmokslo Lietuvoje, kuris rengė sukilimą krašte, bet 
šis neįvyko. Dar prieš sukilimo pradžią organizaciją susekė išdavus Vilniaus II sky- 
riaus darbuotojui, kuris atidavė į lietuvių rankas kompromituojančius popierius ir 
aprašus asmenų, dalyvaujančių organizacijoje. Tas reikalas, dėl kurio pirmi areštai 
ir tardymai prasidėjo jau prieš gerus metus, įgavo didžiulį atgarsį tiek čia, tiek Vil- 
niuje ir Lenkijoje. Lenkija ir Vilnius mėgina tą reikalą pateikti kaip lietuvių represiją 
ir kerštą Lietuvos lenkams. Toji byla atskleidžia paslaptis, lenkų intervencijos Lietu- 
voje ideologiją ir politiką, fabrikuotas žinant ir nurodant Juzefo Pilsudskio agentų 
grupės, kuriai vadovavo Slavekas ir Marianas Koscialkovskis** Vilniuje. Ji puikiau- 
siai tarnauja antilenkiškų nuotaikų kurstymui lietuviškoje visuomenėje, ypač šiuo 
metu, kada ginčai dėl Vilniaus įgauna tokių skausmingų Lietuvai akcentų. Teismo 
bylos vyksta Apygardos teismo posėdžių salėje, ir numatoma, kad jos tęsis iki Ka- 
lėdų. Byla nagrinėjama už uždarų durų. Kaip Apygardos teismo narys gavau vardi- 
nį bilietą įeiti į salę, bet šiandien juo nepasinaudojau. Tikriausiai dar pasinaudosiu, 
ypač kai prasidės šalių balsai. 

Vilniaus reikalai kol kas labai neaiškūs. Viena vertus, yra aiški tendencija Tautų 
Lygoje, ypač jos Kontrolės komisijoje su pulkininku Šardini priešaky, favorizuoti 
lenkų šalį ir, regis, spausti Lietuvą solidarizuotis su Lenkija už Vilniaus kainą (bene 
ir Klaipėdos), antra vertus, dabar Lietuva priešinasi plebiscitui, t. y. skelbti jį pačia- 
me Vilniuje, pagaliau atsiranda ir trečias Sovietų Rusijos pavidalo veiksnys, nes ji 
diplomatiniais kanalais ima kištis į Vilniaus reikalus, reikalauja, kad Lenkija likvi- 
duotų Želigovskio aferą, kurioje slypi nenumatomi pavojai įvairių kitų kėslų, ga- 
linčių grėsti Rusijai ir taikai Rytuose, ir išsako kategorišką protestą prieš bandymą 
Tautų Lygos vardu dangstantis plebiscitu įvesti į Vilniaus teritoriją kokių tarptauti- 
nių kariuomenių. 


428. Marianas Koscialkovskis (Marian Košciatkowski; 1892-1946), legionininkas, politinis vei- 
kėjas. 1915-1916 m. buvo Lenkų legionuose, 1916-1919 m. Vilniaus žygio dalyvis ir Vilniaus II sky- 
riaus šefas. 1920 m. Želigovskio kariuomenės štabo komendantas, 1920-1922 m. dirbo „Vidurio 
Lietuvos“ kariuomenės štabe. 1922-1939 m. LkR Seimo deputatas. 1934-1935 m. vidaus reikalų 
ministras, 1935-1936 m. premjeras, 1936-1939 m. socialinės globos ministras. Po 1939 m. rugsėjo 
Rumunijoje, iš kur nusigavo į Angliją. Pilsudskininkų stovykloje buvo įtakingas asmuo. 

1920 metų gruodžio 15 d. 
Trečiadienis 


Šiandien iš dr. Jurgio Šaulio, kuris tapo diplomatu (po Naujųjų metų turi būti pa- 
skirtas Lietuvos atstovu Romoje, Kvirinale) ir dabar dirba Užsienio reikalų minis- 
terijoje, girdėjau, kad, Lietuvos Vyriausybės turimais duomenimis, Vilniuje ren- 
giama ar gal tik aptarinėjama, bet, sakoma, labai rimtai, nauja „revoltos“? (quasi 
revoltos) kombinacija pagal Želigovskio žygio į Vilnių modelį. Kadangi Lenkija 
sutartyje su Lietuva dėl paliaubų tarp Lietuvos kariuomenės ir Želigovskio ka- 
riuomenės prisiėmė atsakomybę dėl Želigovskio, kad tasai laikysis sutarties, tai- 
gi Želigovskis, supančiotas Lenkijos garantijų, karo nepradės, bet kaip anksčiau 
jis inscenizavo guasi revoltą ir neva savo atsakomybe išžygiavo į Vilnių, tai dabar 
po Želigovskio turi išnirti Babickis (Babicki), inscenizuodamas „revoltą“ prieš su- 
tramdytą Želigovskio „revoltą“, ir vėl neva savo atsakomybe žygiuotų į Kauną. Kiek 
čia tiesos - nežinau. Ši žinia vakare pasirodė taip pat Lietuvoje. Nelabai man norisi 
tuo tikėti, nes atrodytų, kad toks atšildytas „revoltos“ manevras jau pernelyg rėžtų 
akį dirbtinumu ir šį kartą Lenkiją ypatingai kompromituotų. Be to, dar ir todėl 
nesinori man tikėti, kad šiandien Lenkija turi daug labiau skaitytis ne tiktai su An- 
tante ir Tautų Lyga, bet ir su Sovietų Rusija negu spalio pradžioje, kada po didžio- 
sios pergalės su bolševikais, kuriems grėsė Vrangelis ir kurie karštligiškai tuomet 
ieškojo paliaubų su Lenkija, kad galėtų atsikvėpti Vakarų fronte. Tuomet Lenkija 
sudarė su jais pergalingas paliaubas ir leido Želigovskio pavidalu efektingus fejer- 
verkus į Vilnių, Balachovičiaus - į Baltarusiją ir Petliūros - į Ukrainą. Želigovskiui 
tuomet pasisekė, nors dalykas dar nesibaigęs, bet Petliūrai ir Balachovičiui prieš 
bolševikus neišdegė. Šiandien bolševikai jau atsikvėpė, atsikratė Vrangelio, likvi- 
davo Petliūrą ir Balachovičių ir grėsmingai žvangina ginklus Lenkijos pasieny. Jau 
kelia balsą prieš Želigovskio aferą ir pradeda reikalauti ją likviduoti, visai neatsi- 
žvelgia į Tautų Lygos užmestą ant Želigovskio kanvos audinį, nuspalvintą, atrodo, 
tendencijomis sudaryti naują antibolševikinę koaliciją. Lenkija, atrodo, nelabai 
skuba į naują karą su bolševikais, jeigu spirsis išlaikyti Želigovskio užmojo pa- 
sekmes ir nenusileis bolševikų reikalavimui likviduoti tas pasekmes, abejoju, kad 
šiuo metu ryžtųsi tokiam ryškiam žingsniui, kaip naujas Babickio guasi revoltos fe- 
jerverkas, dar labiau įveržiant „Želigovskio stygą“**. Nebent ieškotų provokacijos 
ir ryžtųsi atnaujinti karą. Įtariu, kad Lietuvos užsienio reikalų ministerijos žinios 


429. Revolta - maištas. . 
430. „Želigovskio styga“ - metafora nelemtai Želigovskio problemai įvardyti, pavojingumui pa- 
rodyti. 

kyla iš informacijų, kurias Biržiškos 
siunčia iš Vilniaus. Mykolas Biržiška, 
dabar jau viešintis Vilniuje, yra rimtes- 
nis žmogus, bet jo lietuviškoji aplinka 
Vilniuje, pavyzdžiui, jo brolis Viktoras, 
p. Bronislava Biržiškienė, Rondomans- 
kis, šiek tiek primena liežuvautojus ir 
pernelyg lengvabūdiškai yra linkę bet 
kokį nugirstą gandą, bet kokį kalambū- 
rą imti už gryną tiesą. Šaunūs jie žmo- 
nės, ir idėjiški, bet turi šiek tiek perse- 
kiojimo manijos ir yra pernelyg jautrūs. 
Todėl reikia jų informacijas imti su tam 
tikra atsarga. Bet, kita vertus, laikai 
tokie, kad niekuo negalima stebėtis. Iš 
pirmo žvilgsnio mažiausiai logiški da- 
lykai virsta faktais, net kartais realizuo- 


jasi ir dargi įgyja kažkokio pastovumo 
ilniaus krašto gudų (baltarusių) mergaitės. Reprodukcija iš ir sėkmės, o tame keistame mene įgy- 
ilnius ir Vilniaus kraštas. Krašto pažinimo pradai, Kaunas, 1922, p. 119. vendinant paradoksus kaip įvykdytų 
faktų meistras išsiskiria Pilsudskis, di- 
dysis Lenkijos magas. Bet keisčiausia tai, ką man Šaulys slapta pasakojo: Babickis 
už 6 000 000 markių (kokių?) buvo pasiryžęs rengti atbulinę „revoltą“, kitaip sa- 
kant, sukelti sąmokslą prieš Želigovskį, ne siekiant stumti jo veikalą į priekį, kitaip 
sakant, žygiuoti „į Kauną“, o leistis kelionėn iš Vilniaus pas motiną Lenkiją. Ir šitai, 
regis, nėra tikėtina. Pabrėžiu tik tai, ką man Šaulys sakė. Už kiek pirkau, už tiek ir 
parduodu, nieko nuo savęs nepridėdamas. Be komentarų. 

Net nežinau, nuo ko pradėti rašyti savo dienoraštį, nes naujienų ir temų būnant 
čia, Kaune, yra be galo daug. Taigi dabar norėčiau papasakoti ir apie baltarusius, ir 
apie lietuvių politikos klaidas Vilniuje, ir apie kaltinamojo Kovaleco** kalbą LkKO 
procese, kuris vyksta Kaune. Kiekviena iš šitų temų įdomi, bet plati, apima labai 
išsamią santykių ir reiškinių sferą. Pradėsiu gal nuo baltarusių, kadangi šiandien 


431. Kovalecas Raimundas (Rajmund Kowalec, slapyvardis Juzvikas (Južwik), ?-?), poručikas, 
buvo LkKO Kauno apygardos komendantas. Lietuvių areštuotas ir 1920 m. nuteistas iki gyvos 
galvos. Kalėjime praleido ketverius metus. Į laisvę išėjo 1923 m., tuomet parašė memorialą apie 
padėtį Lietvoje. 

susitikau su p. Duševskiu**, nariu nepriklausomos išeivijoje Baltarusijos Liaudies 
Respublikos vyriausybės, kurios pirmininkas yra Vaclavas Lastouskis. Iš jo sužino- 
jau, kad Baltarusijos vyriausybė, kuri pastaruoju metu rezidavo Rygoje, dabar savo 
būstinę kelia į Kauną. Taip daroma dėl sutarties, kuri buvo sudaryta tarp Lietuvos 
ir Baltarusių Respublikos vyriausybės lapkritį ar spalio pabaigoje. Toji sutartis, ne- 
paisant, ar yra vieša ir formali, ar konfidenciali ir ne iki galo atitinka tarptautines 
nuostatas, šito gerai nežinau, jau savaime yra Lietuvos aktas, kuriuo pripažįstama 
Baltarusijos Respublikos vyriausybė. Gerai nežinau, bet manau, kad toji sutartis 
buvo konfidenciali ir Seime formaliai ratifikuota nebuvo, Baltosios Rusios sovietų 
vardu baltarusių teritorija yra užimta, su ja Lietuva palaiko taikius santykius, todėl 
gal negalėtų oficialiai derėtis su kita vyriausybe, laikančia save Rusijos teritorijos 
dalies vyriausybe. Bet tiek to dėl sutarties formos. Svarbu, kad tokia sutartis buvo 
sudaryta, gal net ne be Rusijos žinios, nes pirmiausia ji pabrėžia Lenkijos valstybinę 
plėtrą į baltarusių žemes ir pasisako prieš Želigovskio „Vidurio Lietuvos“ aferą; dėl 
to bolševikų Rusija neturėtų į tai šnairuoti. Šios sutarties sudarymas leido balta- 
rusiams įkeldinti į Kauną savo atstovą prie Lietuvos vyriausybės ir atidaryti savo 
spaudos biuro agentūrą, o dabar tai jiems padėjo ir suteikė galimybę visą vyriausybę 
perkelti iš Rygos, kur jie buvo tiktai toleruojami, į Kauną; čia turi vyriausybės tarp- 
tautinio pripažinimo statusą, nes jei su kažkuo sudaromos sutartys, tas kažkas ipso 
ir pripažįstama. 


1920 metų gruodžio 16 d. 
Ketvirtadienis 


Lietuvių santykiai su baltarusiais karo metais perėjo įvairias stadijas. Dėsninga, kad 
kartkartėmis, kai vienos tautos politinė padėtis tarptautiniu mastu komplikuoda- 
vosi, šioji ieškodavo suartėjimo su kaimyne ir, atvirkščiai, kai pačiai likimas, rodės, 
ima giedrėti, pamiršdavo ją, nusigrįždavo lyg nuo kompromituojančio kaimyno ir 
galėdavo dargi ją ir koja spirtelti. Tų baltarusių ir lietuvių santykių gilumoje glūdi 
ginčas dėl Vilniaus (vis tas nelaimingas Vilnius, kuris turi tiek pretendentų!) ir dėl 
sienų tarp jų, nes abi šalys siekia pasisavinti tą krašto gabalėlį, kurį lietuviai vadina 
Rytų Lietuva, baltarusiai - katalikiška Baltąja Rusia, o lenkai - Baltąja Lenkija. Dar 


432. Dušauskas-Duž Klaudijus (Duž-Duszewsky Klaudiusz, Dušeuski Klaudzij; 1891-1959), in- 
žinierius, baltarusių veikėjas. Nuo 1909 m. dalyvavo baltarusių atgimimo sąjūdyje. 1919 m. Vil- 
niuje organizavo „Bieloruskaja Dumka“. Baltarusių Vilniaus ir Gardino tarybos pirmininkas 
(1919). Nuo 1920 m. gyveno Kaune ir dirbo V. Lastouskio vyriausybėje. Organizavo Baltarusių 
veiklos centrą, redagavo baltarusių spaudą (Białoruski sciag w 1922 r., Krivič - 1923-1927, Bielo- 
ruski Asiūrodek - 1933-1936). 


visai neseniai, vokiečių okupacijos metais ir net iki 1920 metų liepos Lietuvos su- 
tarties su Rusija, lietuviai pretendavo į visą vadinamąją Lietuviškąją Rusią, į kurią 
be to, ką šiandien lietuviai vadina „Rytų Lietuva“ pagal liepos sutarties sampratą, 
įeina ir Gardino gubernija, ir Naugarduko apskritis buvusioje Minsko gubernijoje. 
Teisinę sankciją taip plačiai į rytus nusidriekusiai tautinei Lietuvai (nes lietuviai 
visuomet savo valstybę laikė tiktai tautine) įžvelgė lietuviai 1918 metų rusų ir vokie- 
čių Brastos sutartyje, kuri tose ribose numatė Lietuvą. Baltarusiai, 1918 metais per 
vokiečių okupaciją siekę Minske sukurti nepriklausomą Baltarusiją, piktinosi dėl 
Brastos traktatu priskirtų didelių Baltosios Rusios plotų Lietuvai ir protestavo. Lie- 
tuviai į tuos protestus nekreipė jokio dėmesio. Bet kai 1918 metų pabaigoje vokiečiai 
vakaruose kapituliavo ir kai traukdamiesi iš rytų paliko Baltarusiją likimo valiai, o 
paskui besitraukiančius vokiečius slinko bolševikai, nepripažįstantys jokių tauti- 
nių „buržuazinių“ respublikų, baltarusiai atsidūrė katastrofos akivaizdoje. Bolše- 
vikai nesileido į kalbas dėl baltarusių valstybinių mėginimų Minske, o baltarusių 
„valstybės kūrimo“ darbai buvo dar tokie blyškūs, taip atitolę nuo liaudies masių, 
kad negalėjo būti kalbama apie bandymą bolševikams pasipriešinti. Bolševikai, 
slinkdami paskui besitraukiančius vokiečius į Baltarusiją ir Lietuvą, vežėsi vadi- 
namąją „Lit-Belo“, kitaip sakant, Sovietų Lietuvos-Baltarusijos guasi Respublikos, 
užuomazgą su komunistais Mickevičiumi-Kapsuku** ir Angariečiu“* priešaky. Bet 
toji respublika buvo tiktai valstybės fikcija, iš tikrųjų buvo paprasčiausias Rusijos 
filialas. Tuomet dezorientuoti baltarusiai pabandė pulti į glėbį Lietuvos, kurią dar 
taip neseniai laikė savo paveldo uzurpatore. Prarasdami savo valstybingumo pa- 
grindą, jie bandė apsaugoti bent kokį gabalėlį savo tautinės teritorijos nuo Rusijos 
bolševikinio potvynio, tegu ir su Lietuvos valstybine vėliava. Bandė užsikabinti už 
lietuvių, kad su jų tautinio intereso vėliava gelbėtųsi nuo to tvano. Mąstė teisingai: 
jeigu tiktai Lietuvai pavyktų išsilaikyti, per ją ir su ja gebės ir jie, baltarusiai, iš- 
plaukti. Nes toji Lietuva, jeigu išsilaikytų b. Gardino gubernijos, Naugarduko aps- 
krities ir Vilniaus gubernijos ribose (be Vilnios ir Dysnos apskričių), turėtų tokį 
didžiulį baltarusių skaičių, kad jo lietuviškasis elementas nepajėgtų nei užlieti, nei 
suvirškinti, ir todėl toje Lietuvoje baltarusiai susirastų saugią stotelę, sugebėtų su- 
siorganizuoti ir iš naujo pradėti ręsti savo tautinį kūrinį - nuosavą valstybingumą; 
jis ateityje turėtų išsiplėsti į visą Baltarusiją. Antra vertus per tą laiką ir lietuviai 


433. Mickevičius-Kapsukas Vincas (1880-1935), tuometinis lietuvių komunistų vadovas. 1918- 
1919 m. vadovavo Lietuvos-Baltarusijos Sovietų Respublikos dariniui. 1920 m. liepą būdamas 
Revoliucinio komiteto vadovu Vilniuje ketino perimti valdžią Lietuvoje. 

434. Aleksa-Angarietis Zigmas (1882-1940), vienas iš lietuvių komunistų vadovų. 1918-aisiais 
aktyviai veikė Sovietų Rusijos komisariate lietuvių reikalams. Nuo 1918 m. gruodžio 8 d. vidaus 
reikalų komisaras Sovietų Lietuvos vyriausybėje. Liepą - Revkomo narys Vilniuje. 

pasidarė nuolaidesni. Matė, kad vokiečių galybė, į kurią jie rėmėsi pradėdami savo 
valstybę kurti, žlugo, kad Vakarų Europa Lietuvos nepažįsta, kad ją įtaria germa- 
nofiliškumu, ką Vakaruose apie Lietuvą uoliai skelbė lenkai, kad jos neginsią ir kad 
pagaliau paskui Vokietijos sienų link besitraukiančius vokiečius einą bolševikai 
su „Lit-Belu“, nė negalvojančiu gerbti Lietuvos ir rengiančiu jai tokį likimą, kaip 
visoms kitoms efemerinėms valstybinėms tautoms, kurios pradėjo dygti vokiečių 
okupacijos teritorijose. Tuomet lietuviai galėjo priimti bet kokį sąjungininką, ku- 
ris tik stotų su jų išsvajoto valstybingumo vėliava ir teiktų bent moralinę paramą, 
kad gyventojų valia jų kuriamos valstybės teritorijoje yra ne prieš juos, bet už juos. 
Tuomet lietuviai mielai būtų priėmę į savo glėbį ir Lietuvos lenkus, jeigu šie būtų 
stoję į Lietuvos valstybingumo pozicijas, ir žydus. Bet Lietuvos lenkai neišsižadėjo 
Lenkijos valstybingumo, pagaliau 1918 metų gruodžio pabaigoje ir 1919 metų sau- 
sio pirmomis dienomis atsirado trumpas momentas, kuomet Taryba, kitaip sakant, 
jos vyriausybė Vilniuje, buvo užmezgusi derybas su Lietuvos lenkais, būtent demo- 
kratinės grupės atstovu Vitoldu Abramovičiumi, dalyvaujant Zygmuntui Jundzilui, 
bene taip pat su kitomis grupėmis - tiek su kairiaisiais demokratais, tiek su žem- 
valdžių dešiniaisiais, - sutarties reikalai toli buvo pasistūmėję ir, kas žino, ar būtų 
nepriėję prie galutinio susitarimo kurti Lietuvos valstybingumą lietuvių ir lenkų 
bendradarbiavimo pagrindais, jeigu bolševikų invazija Vilniuje nebūtų sukompro- 
mitavusi Lietuvos gynybinių galimybių ir iškreipusi tada jų tikėjimo, kad vienintelė 
Lenkija gali Lietuvą išgelbėti, o kartu nepastūmėjusi lietuvių skubiai tartis su vokie- 
čiais, kad gelbėtų valstybingumo likučius, iškilus pavojui. Ir kas žino, ar visa tolesnė 
Lietuvos valstybingumo ir lietuvių ir lenkų santykių krašte bei Vilniaus klausimo 
raida nebūtų pasukusi kitu keliu, jeigu ne 1919 metų sausio lemiantys bolševikų įvy- 
kiai. Apie ryšius su žydais tuomet rimtai nekalbėta, pirma, todėl, kad žydai nekreipė 
dėmesio į tokį leisgyvį lietuvių padarinį, antra, todėl, kad žydai yra apsisprendę 
Rusijos valstybininkai, o lietuvių sąjungininkais turėję būti vis dėlto jų ginče su 
Lenkija, bet niekuomet jos galimose trintyse su Rusija. 


1920 metų gruodžio 17 d. 
Penktadienis 


Vakar aprašytų 1918 metų lapkričio-gruodžio baltarusių santykių su lietuviais 
tendencijų pasekmė buvo lietuvių ir baltarusių susitarimas priimti baltarusius į 
Tarybą Vilniuje ir dėl abiejų tautinių elementų lygių teisių kuriant valstybę. Bal- 
tarusiai priėmė Lietuvos valstybingumą Baltosios Rusios vakarinėje teritorijoje. 
Šio pripažinimo išraiška - baltarusių tautinės organizacijos į Tarybą siųstas tam 

tikras įgaliotųjų narių skaičius. Iš baltarusių į Tarybą įėjo abu broliai Luckevičiai - 
Antonis ir jau miręs Ivanas, vėliau Dominykas Semaška, kuris tada dar tik buvo 
pradėjęs save laikyti baltarusiu, ir kiti. 1919 metų gruodis buvo pradžia, kuomet 
imtasi konkrečių pastangų organizuoti Lietuvos valstybingumą. Paskubomis pra- 
dėta kurti įstaigas, vyriausybės aparatą, ginkluotųjų pajėgų užuomazgas. Kuriant 
kariuomenę aiškiai pasireiškė Lietuvos tautinio utrakvizmo (dvikalbiškumo) lie- 
tuvių ir baltarusių principas. Visuose ano meto darbuose tuo požiūriu išryškėjo 
tendencija išlaikyti lietuvių ir baltarusių tautinių formacijų paritetą. Tačiau virš 
Vilniaus jau kabojo bolševikų invazijos katastrofa. Bolševikai slinko prie Lietuvos 
sostinės. Vokiečiai traukėsi, lietuviai neturėjo jokios realios jėgos, valstybinė or- 
ganizacija dar tik kūrėsi. Nebuvo nė kalbų apie tai, kad jie būtų pajėgę atsispirti 
dėl ir moralinės atramos liaudyje jiems stigo. Jeigu bandytume kalbėti apie spon- 
tanišką mėginimą atsispirti invazijai, būtų buvę galima susigundyti tik dėl lenkų 
formacijų, kurios taip pat buvo tik pradėjusios kurtis. Lietuvos veikėjai drauge su 
Taryba ir vyriausybe, neskaitant labai mažų išimčių (Mykolo Biržiškos, Augustino 
Janulaičio, Stašinsko**), paspruko į Vakarus. Bolševikų invazijos neatrėmė ir lenkų 
mėginimas Vilnių ginti. Pirmomis 1919 metų sausio dienomis bolševikai užtvindė 
Vilnių. Rodėsi, kad Lietuva greitai paskęs bolševikų tvane, kaip paskendo Baltaru- 
sija, kad silpnos Vilniuje kuriamos valstybingumo ir kariuomenės užuomazgos vi- 
siškai subyrės ir kad visa Lietuvos valstybingumo komedija bus likviduota, nes tai 
nugalėtosios Vokietijos nevykusios intrigos kūrinys. Bendras sunaikinimo likimas, 
atrodė, praris Lietuvą, Latviją ir Estiją. Bolševikai priartėjo net prie Kaišiadorių, 
Jonavos, peržengė Radviliškį, priartėjo prie Telšių. Atrodė, kad Kauno dienos su- 
skaičiuotos. Dauguma lietuvių veikėjų, bėgdami iš Vilniaus, atsidūrė Berlyne, kiti 
net Paryžiuje. Kaune pasiliko saujelė, bandydama gelbėti pradėtą darbą. Vienas tų, 
kurie dar bandė gelbėti savo kūrinį ir mėgino telkti būrelį tolesniam valstybiniam 
darbui, buvo Mykolas Sleževičius; gal jis nėra labai nuoseklus ir protingas, blaš- 
kosi darbe, neturi valstybės vyrui reikalingų kvalifikacijų, būdingų ištvermingam 
statistui, griebiasi demagogijos, neretai net vulgarios, tačiau labai judrus ir ener- 
gingas, yra Lietuvai nusipelnęs, nes 1919 metų sausį nepasidavė nei panikai, nei 
depresijai, nenuleido rankų, nesuabejojo, o su visa jėga, su visa inercija kaip tikras 
karys, kaip ugniagesys, skubantis į pavojaus vietą ir laiku suteikiantis savo pagalbą, 
išgelbės tai, kas buvo sukurta, ėmė į rankas visą tą reikalą, kuriam kilo didžiulis 


435. Stašinskas Vladas (Stašinskis; 1874-1944), teisininkas, visuomenės ir politikos veikėjas. Iš 
pradžių veikė su lietuvių socialdemokratais, vėliau suartėjo su lietuviais tautininkais. 1919 m. 
vidaus reikalų ministras, 1938 m. teisingumo ministras. 1930-1938 m. Lietuvos banko vedėjas. 

pavojus, ir pakėlė jį, neleisdamas išsisklaidyti likučiams to, kas pasiekta, kad visas 
darbas nenueitų veltui. Žinoma, ne jis sulaikė tolesnį bolševikų žygį, tai padarė 
vokiečių armija, kuri liovėsi trauktis. Bet jeigu lietuviai - ir čia Sleževičiaus nuo- 
pelnas - nebūtų susitelkę ties Kauno žemėje likusiu vokiečių okupacijos gabalėliu, 
nebūtų ėmęsi energingai, be paliovos tęsti savo kūrybinio darbo ir nebūtų vėliau 
sustiprinę savo organizacijos, arba vokiečiai visiškai nebūtų sustoję, arba vėliau į 
tuštumą būtų įsilieję bolševikai, o jei ne - tai lenkai. Ir būtų buvusi čia ne Lietuva, o 
Rusija arba Lenkija. Nes vokiečiai, nors sustojo ir laikinai sustabdė bolševikų inva- 
ziją, bet patys varė dvilypį žaidimą ir kažkuria prasme bandė bolševikams paduoti 
ranką, ir tikriausiai mielai būtų su jais susitarę, šitaip pasidalydami Pabaltijo šalis 
ir sukurdami tiltą arba bendrą frontą prieš Lenkiją, o revanšui vakaruose - net ir 
su komunizmo fakelu rankoje. 

Bet nutolau nuo lietuvių ir baltarusių santykių raidos istorijos. Lietuva Kaune 
buvo išgelbėta, tačiau jos baltarusiškas ruožas faktiškai nuo jos atkrito. Praktiškai 
išnyko konkrečios lietuvių ir baltarusių sąveikos sąlygos kuriant Lietuvos valsty- 
bingumą, nes baltarusiškoji sritis jau liovėsi bendrauti su lietuviais. Buvo dar kaž- 
kokių baltarusių dalinių likučių besikuriančioje ir besiplečiančioje lietuvių armijo- 
je, sukaliojosi Lietuvoje vis labiau tirpstanti baltarusių veikėjų saujelė, bastėsi dar 
vis silpnesnės ir vis labiau atskylančios lietuvių ir baltarusių valstybingumo kon- 
cepcijos, bet ta jų padėtis vis labiau menko, nes jau nemito jokiu bendradarbiavi- 
mu, jokiomis bendromis faktinėmis problemomis. Rytinė Lietuvos dalis, siekianti 
baltarusių teritoriją, buvo jau bolševikų rankose, vėliau atsidūrė lenkų okupacijoje. 
Kaip ankstesnių lietuvių ir baltarusių santykių reminiscencija išsilaikė Lietuvos 
vyriausybėje savarankiška baltarusių reikalų ministerija pirmiausia su ministru 
Voronka, vėliau Griniaus kabinete - Semaška. Bet tai ligota ministerija, jos veikla 
buvo tik in spe. O grįžtant prie baltarusių - tai jų nuo lietuvių atskirta valstybinė 
akcija nuriedėjo dviem keliais. Vieni ėmė lenktis polonofiliškam aktyvumui, ieško- 
dami valstybinių postulatų išsipildymo palaikant kontaktus su Lenkija ir visų pir- 
ma su Pilsudskio federaliniais planais, kiti - su Lastouskiu priešaky — varė krašte 
nepriklausomybės politiką, vairuojamą iš emigracijos ir sukauptą prie klajokliškos 
baltarusių vyriausybės. 


1920 metų gruodžio 18 d. 
Šeštadienis 


1919 metais ir iki 1920-ųjų vidurio per visą lenkų ir bolševikų karą bei lenkų oku- 
paciją baltarusių ir lietuvių politikos keliai išsiskyrė. Išsiskyrė be jokio konflikto, o 

tiesiog todėl, kad lietuvių ir baltarusių valstybinio darbo užduotys skyrėsi ir sąly- 
čio taškų konkrečiame darbe nebuvo. Ir tik 1920 metų liepą padėtis pasikeitė. Bol- 
ševikai sudavė smūgį Lenkijai, išstūmė ją iš Vilniaus ir lietuvių ir baltarusių žemių. 
Karas atsistūmėjo į lenkų etnografinę teritoriją, bolševikai ėjo Varšuvos-link. Kurį 
laiką galėjo atrodyti, kad į lietuvių ir baltarusių žemes lenkai niekados negrįš ir 
kad lenkų lietuviškoji ir baltarusiškoji politika buvo likviduota. Tam tikros bal- 
tarusių politikų, vadinamųjų aktyvistų, polonofiliškos kombinacijos, rodės, buvo 
palaidotos. Saujelė pasitraukė drauge su lenkų armija į Lenkiją, tačiau baltarusių 
politikoje jau jokio vaidmens nesuvaidino. Tuo pačiu metu Maskvoje Lietuva su- 
darė taiką su bolševikine Rusija. Lietuvių ir bolševikų taikos derybininkai pirmo- 
je stadijoje Maskvoje, kur dalyvavo taip pat Lietuvos baltarusių reikalų ministras 
Dominykas Semaška, kėlė reikalavimą, kad Rusija Lietuvai perleistų ir tam tikras 
baltarusių ir pravoslavų teritorijas, būtent buvusią Gardino guberniją su Naugar- 
duko apskritimi, Vilnios ir Dysnos apskritis Vilniaus gubernijoje, kitaip sakant, 
bandė su tam tikromis pataisomis atkurti Brastos sutarties Lietuvą. Reikalavimą 
Lietuvai pripažinti pravoslaviškus ir baltarusiškus kraštelius lietuvių delegacija 
grindė ne etnografiniais požiūriais, o tiktai istoriniu tų žemių susigyvenimu su 
Lietuva, daugelio kultūros elementų giminiškumu, jų trauka į Vilnių ir Gardiną, ir 
pagaliau atseit gyventojų valia. Lietuviai iš tų sklypelių Lietuvos valstybėje žadėję 
sudaryti kažkokį autonominį baltarusių prielipą su Slonimo““ centru (tai turėjusi 
būti „Slonimo Žemė“). Pagaliau lietuvių delegacija šį klausimą kėlė labai švelniai, 
pati netikėdama, kad toks šūkis būtų galimas įgyvendinti, nes nenorėjo kompli- 
kuoti savo valstybingumo kokiais svetimais autonominiais kūriniais; jie ne tik pa- 
tys būtų valstybiniame organizme sudarę svetimas ląsteles su išcentriniais siekiais, 
bet dar būtų galėję tapti traukos centrais šalia esančioms apskritims su lietuvių ir 
baltarusių gyventojais, kaip Gardinas, Lyda, Ašmena“? iš dalies ir Vilniaus, Šven- 
čionių“*, Zarasų, kuriuos Lietuva laiko savo tautine teritorija be autonominių išly- 
gų. „Slonimo Žemės“ šūkį lietuvių delegacija išsakė veikiau taktiniais sumetimais, 
kad būtų dėl ko derybose nusileisti. Suprantama, bolševikai su tuo nesutiko, ir 
lietuvių delegacija lengvai dėl to taktinio reikalavimo nusileido, kai gavo iš Rusijos 
garantijas perleisti Vilnių, Gardiną ir Lydą, kitaip sakant, visas rytines sienas tos 
teritorijos, kurias lietuviai laiko savo etnografinėmis (arba etnologinėmis, kaip gei- 
džia vadinti patys lietuviai). Tuo būdu dalelė teritorijos, kur gyvena baltarusiai ka- 


436. Slonimas ~- miestas Baltarusijoje, Gardino apskrityje, prie Ščiaros (Nemuno intako). Tar- 
pukariu priklausė Lenkijai. 

437. Ašmena - miestas Baltarusijoje, Gardino srityje. Tarpukariu priklausė Lenkijai. 

438. Švenčionys - miestas Lietuvoje. Tarpukariu priklausė Lenkijai. 


466 


talikai anksčiau minėtose apskrityse, atiteko Lietuvos valstybei. Vilniaus, Lydos ir 
Gardino teritorijoje, kuri maždaug atitinka šiandien Vilniuje vadinamą „Vidurio 
Lietuvą“, tapo tikru kaimynų nesantaikos obuoliu, nes į ją pretenduoja ir lietuviai, 
ir baltarusiai, ir lenkai, ir net pagaliau tautinė Rusija, laikydama visą Baltarusiją ir 
baltarusių liaudį integralia Rusijos ir rusų tautos dalimi. Kokia tuomet buvo balta- 
rusių padėtis ir koks jų požiūris į Sovietų Rusijos Lietuvai perleistą žemės sklypelį? 
Klajokliška Nepriklausomosios Baltarusijos Respublikos vyriausybė, susikoncen- 
travusi ties Vaclavu Lastouskiu emigracijoje Rygoje, paskelbė protestą prieš sutar- 
ti, kuria Rusija perleido Lietuvai dalį baltarusiškų žemių be baltarusių žinios ir 
pritarimo. Bet toji vyriausybė bejėgė. Pati užkirsti kelio nepajėgė ir negalėjo rasti 
politinės paguodos iš jokių veiksnių, galinčių tam faktui duoti atkirtį. Protesto 
reikėjo tiktai pademonstruoti savo teises kaip išlygą, kuri galėtų kada nors kitomis 
sąlygomis tapti išeities tašku atgaunant savo teises. Tuo metu pergalingoji Sovietų 
Rusija turėjo viršų, ir jeigu lietuviai gavo tas Rytų sienas su ginčytinomis apskriti- 
mis tiktai iš tos Rusijos malonės, ji galėjusi jiems jų ir neperduoti. Maža to, galėjo, 
kaip atrodė, net ir pačią Lietuvą visiškai sunaikinti, ir jeigu to nepadarė, arba dėl to, 
kad norėjo išlikti ištikima tautų apsisprendimui, arba gal todėl, kad dėl įvairiausių 
priežasčių patogiau jai buvo padaryti Lietuvą priklausomą sau, negu pastūmėti ją 
į lenkų glėbį. Lietuva vėlgi jausdama Vilniaus, Lydos ir Gardino klausimu perga- 
lingos Rusijos paramą ir nepaisydama galimo Lenkijos grįžimo į Vilnių, kas jau 
rodėsi neįmanoma, kartu siekdama Spa konferencijoje gauti Vakarų sankciją, kad 
Vilnių pripažintų Lietuvai ir išreikalautų iš Lenkijos Vilniaus išsižadėti, ką Spa 
tuo momentu ir pasiekė, iš baltarusių „protestų“ tik pasijuokė. Vilniaus baltarusiai, 
susibūrę į tautinį komitetą, nors buvo solidarūs su savo klajokliška vyriausybe dėl 
nedalomos Baltosios Rusios nepriklausomybės ir dėl jos tautinės teritorijos, tačiau 
suvokė padėtį ir su būdingu smulkioms tautoms optimizmu ėmėsi neatidėliodami 
siekti visų sau palankių pliusų, kokie ryškėjo jų naudai Lietuvos vidinės politikos 
santykiuose, nors tariamai ir susitaikę su įvykdytu faktu. 

Lietuvių ir baltarusių santykių vyksniai dienoraštyje išsiliejo į visą apybraižą ir 
užima tiek vietos, kad jau kelias dienas nieko kito ir nerašau. Taigi tai padarysiu 
keliomis šios dienos eilutėmis ir nutrauksiu iki rytojaus. 

Pagaliau šiandien išsinuomojau kambarį Žaliakalnyje Mickevičių name, tame 
pačiame, kurį žiūrinėjau prieš kelias dienas. Daviau užstatą ir persikelsiu antradienį. 
Į mėnesį mokėsiu 120 markių be apšvietimo ir kuro (už kurą 4 markės į dieną, jeigu 
tą dieną krosnis bus kūrenama). 

Buvau šiandien pakviestas kaip teisėjas į Tribunolo posėdį. Turėjome nagrinėti 
dvi bylas, kurios įplaukė per apeliacijas dėl Armijos teismo nuosprendžių. Vieno- 

je jų buvo mirties nuosprendis pagal B. k. 131 straipsnį (už neviešą skleidimą ka- 
riuomenėje pažiūrų, raginančių kareivius niekinančiai nepaklusti savo pareigoms). 
Kalba ėjo apie kareivį sanitarą, kuris būriui savo kolegų, paskirtų į lenkų frontą, 
išsakė nuomonę, kad veikiau ginklus reikia atkreipti prieš lietuvius ir kad jis tai 
darytų, jeigu jį nusiųstų į frontą. Nors byla turėjo mirties nuosprendį, bet ji ne- 
buvo mažiau grėsminga, negu mano pernai Lomžos Nepaprastojo teismo. (...)** 
praktikoje. 


1920 Metų gruodžio 19 d. 
Sekmadienis 


Kairys važiuoja į Vilnių. Sako, vyksta pas esdekus, o siunčia jį partija surinkti in- 
formacijos. Iš tiesų Kairys neturi oficialaus mandato, jokių įgaliojimų ir pasiūlymų 
deryboms, bet jo išvykimas turi tam tikrą ryšį patyrinėti Lietuvos vyriausybei 
gruntą, ir, kas žino, ar palankiomis sąlygomis netaps jis išeities tašku, jeigu ne 
Kauno su Vilniumi sutarčiai, gal bent padėtų kažkiek parengti dirvą deryboms. 
Kairio kelionės genezė yra tokia: Mykolas Biržiška, tikrindamas Vilnių, rašyda- 
mas Užsienio reikalų ministerijai, pranešė, kad tarp vadinamųjų Vilniaus „krajov- 
cų“ ėmė ryškėti Lietuvai palankus posūkis ir kad, ieškodami susitarimo su Kaunu 
dėl susiliejimo su Lietuva, nori bet kokia kaina išvengti Lietuvos sudraskymo ir 
Vilniaus aneksijos prie Lenkijos, jie atsisako Lietuvos federacijos su Lenkija rei- 
kalavimo ir pasitenkintų tiktai kokiomis Lietuvos konvencijomis su Lenkija; Bir- 
žiškai tai pareiškė Vitoldas Abramovičius ir Zaštautas; taigi „krajovcai“ trokšta 
susitarti tuo klausimu tiesiogiai su Kaunu, be kokio nors Varšuvos tarpininkavi- 
mo. Biržiška..? Kad vadinamosios Lietuvos ir Baltosios Rusios socialdemokratų 
partijos - ji yra lyg ir tarpinė tarp savarankiškos šalies partijos ir vilnietiškos LkSP 
ekspozitūros - gretose, taip pat įvyko kontakto su Lietuva lūžis. Todėl Biržiška 
iškėlė mintį: ar nevertėtų atsiųsti iš Kauno ką nors į Vilnių ištirti atsiveriančių 
galimybių. Iš esmės Biržiškos pranešime nėra nieko naujo, nes lygiai tą patį kalbė- 
jau ir aš, sugrįžęs iš Vilniaus į Kauną, Purickiui bei mūsų glaudžioje sueigoje. Bet, 
matyt, mintis apie susitarimą tarp Kauno ir Vilniaus ima daigyti taip pat ir Kau- 
no lietuvių valdančiųjų sluoksniuose, kurie pradeda įsivaizduoti, kaip sunku yra 
išspręsti Vilniaus problemą susitarimu su Varšuva, tarpininkaujant Tautų Lygai, 
esant Europos įtakoms ir dviašmeniam kalavijui galimo bolševikų karo su Lenkija. 
Lietuviškoji vyriausybė nesiunčia savo delegato į Vilnių, bet dėl Biržiškos raporto 


439. Vienas sakinys neįskaitomas. 

išvyksta į Vilnių su vyriausybės žinia ar bene net su konfidencialiu apžvalgų su- 
sitarimu - dar ne derybų - Steponas Kairys, ne vyriausybės, o partijos delegatas. 
Tai ir būtų, ko iš pradžių geidė „krajovcai“ su Vitoldu Abramovičiumi priešaky. Jie 
nekantriai laukė atvykstančio Mykolo Biržiškos, tikėdamiesi, kad Biržiškos atva- 
žiavimas leis užmegzti pirmuosius kontaktus. Nenusivylė tuo požiūriu. Biržiškos 
raportai išprovokavo dabar žvalgybinę Kairio kelionę. Kairys atvyksta kelioms 
dienoms. Gal tai būsiąs pirmas žingsnis. Dieve duok, nors sunkumų begalės, o di- 
džiausias jų tas, kad Vilniaus „krajovcai“, nors turi daugumą Vilniaus Laikinojoje 
valdančiojoje komisijoje, yra silpni ir remiasi akcija, kylančia iš Lenkijos, taigi ji 
nėra laisva nuo Varšuvos. 

Grįžtu prie lietuvių ir baltarusių santykių apybraižos. Vilniaus baltarusiai, iš- 
vijus bolševikams lenkus iš Vilniaus ir pasirašius Maskvoje sutartį tarp Lietuvos 
ir Sovietų Rusijos, iš pradžių ėmėsi oportunizmo politikos. Protestus prieš vaka- 
rų katalikiškosios Baltosios Rusios lopinėlių „aneksiją“ paliko tautinei vyriausybei, 
patys anaiptol neketino pasilikti protestuojančiųjų pozicijose ir boikotuoti Lietu- 
vos. Priešingai, visa jų mintis pakrypo į tai, kokiu būdu prisitaikyti prie naujos 
politinės Lietuvos padėties, ir mąstė, kaip ją geriausiai išnaudoti savo tautiniam 
interesui. Manė, kad galės panaudoti lietuvių ir lenkų varžymąsi Vilniaus krašte. 
Tikėjosi, kad lietuviai, bijodami lenkų įtakos tose žemėse, už pagalbą laužiant arba 
bent slopinant lenkišką įtaką suteiks baltarusiams toli siekiančių koncesijų. Ta lin- 
kme Vilniaus baltarusiai pabandė veikti kartu. Jau rugpjūtį ėmė belstis į Lietuvos 
vyriausybę ir siųsti delegaciją į Kauną reikalauti, kad visi vyriausybiniai paskyrimai 
rytinėse apskrityse būtų suderinti su baltarusiais, visų pirma reikalavo baltarusių 
tautinių organizacijų kontrolės ir vos ne liaudies švietimo monopolio tose apskri- 
tyse. Leisdavo lietuviams suprasti, kad už tai taps Rytų Lietuvos sulenkinimo agen- 
tais. Tačiau nusivylė, nes lietuviai pasirodė neįtikėtinai atsparūs šitam baltarusių 
flirtui, abejingi ir nepalankūs. Tuo metu, kai lietuviai (sa mažomis išimtimis) buvo 
įsitikinę, kad Lietuva Vilnių jau galutinai atgavo ir kad Lenkija jau nepajėgs kėsintis 
į Vilniaus valstybinį priklausymą Lenkijai, nustojo bijoti lenkų ir lenkiško pavojaus 
rytinėse apskrityse. Manė, kad su tuo pavojumi susidoros patys Lietuvai palankių 
žydų padedami ir kad valstybiniais įsakais ir laipsnišku lietuvių kalbos išplėtimu į 
tas rytines žemes įtvirtins lietuviškos asimiliacijos tendencijas, paremtas dar ir ra- 
dikalios žemės reformos sumanymais; ir patys laisvai susidoros su lenkų siekiais iš 
centro. Baltarusių pagalba lietuviams atrodė ne tik nereikalinga, bet dargi nepagei- 
daujama ir pavojinga. Mat lietuviai mąstė: baltarusiai panorės išnaudoti visas jiems 
suteiktas koncesijas, siekdami sukurti Rytų apskrityse padėtį, kurioje realizuosis 
teritorinės autonomijos elementai, bandydami sukurti ten kažkokį baltarusišką 

Pjemontą. Šito lietuviai nepageidavo ir dėl to nuogąstavo. Jie puikiausiai jautė slap- 
tus baltarusių kėslus. Kažko tokio, kas galėtų virsti baltarusių teritorinės autono- 
mijos Lietuvoje užuomazga, lietuviai negalėjo geisti ir buvo pasirengę neleisti, kad 
tai įvyktų. Baltarusių tendencijos tautiškai monopolizuoti Rytų apskritis vaidenosi 
lietuviams net pavojingesnės už lenkiškas simpatijas Rytuose. Tarp lietuvių buvo 
populiari mintis, kad veikiau jau būtų galima suartėti su lenkais lenkiškose apskri- 
tyse, nukenksminant baltarusius, negu priešingai, kitaip sakant, mintis pasiremti 
lenkais prieš baltarusius. 


1920 metų gruodžio 20 d. 
Pirmadienis, # 


Anksti vyko teismo posėdis, jame dalyvavo pirmininkas Mačys, teisėjas Masiulis ir 
aš. Tai buvo civilinis posėdis. Kadangi mūsų salę Apygardos teisme jau savaitę turi 
užėmęs Armijos teismas, vyksta garsiojo LkKO proceso bylos, tai mūsų posėdžiai 
vyksta Armijos teismo patalpose. Prieš 4 valandą mūsų posėdis baigėsi. Maniau, 
kad šią ir kitą dieną skirsiu įvairiems neatidėliotiniems reikalams, kurių turiu ne- 
mažai, kad galėčiau pasirengti poryt planuojamai Kalėdų švenčių kelionei į Bag- 
doniškį. Betgi likimas lėmė kitaip, nes leidžiamės kelionėn rytoj, tačiau visai kita 
kryptimi. Bet neužbėkime likimui už akių. Paeiliui papasakosiu, kas nutiko. 

Iš teisėjo Narutavičiaus, kuris grįžo iš išvažiuojamojo posėdžio Šiauliuose, ga- 
vau laišką - Elvyros rašytą iš Vilniaus. Laiškas buvo atsiųstas į Kauną, kai buvau 
išvykęs, ir pakliuvo į Narutavičiaus rankas; jis turėjo man jį perduoti. Elvyra yra 
jau Vilniuje ir ieško progos, kaip kirsti demarkacijos liniją ir pakliūti į Bagdoniškį, 
ten planuoja pasilikti visam laikui. Apie Marynią nieko neužsimena. Laiškas ra- 
šytas gruodžio 4 dieną. Ačiū Dievui, kad atvažiuoja. Vakare pas Sleževičių įvyko 
mūsų slaptos sanglaudos sueiga. Atvyko mažai narių, tik aš, Šaulys, Sleževičius, 
Bortkevičienė ir Kairys. Dėl nedalyvaujančiųjų atidėjome detalų mūsų veiklos 
programos aptarimą. Apsvarstėme ir priėmėme nutarimą dėl daugelio organiza- 
cinių reikalų. Iš ankstesnėje sueigoje aptartų kandidatūrų niekas dar ataskaitų ne- 
pateikė, nes tie, kuriems buvo pavesta, nespėjo pareigų atlikti. Iškelta ir priimta iš 
esmės dr. Lašo**?, Seimo deputato, socialistų, liaudininkų ir demokratų frakcijos 


440. Lašas Vladas (1892-1966), gydytojas, fiziologas ir alergologas. 1818-1921 m. Rokiškio ligoni- 
nės vedėjas, 1920 m. persikėlė į Kauną, kur aktyviai dalyvavo politiniame gyvenime kaip depu- 
tatas Steigiamojo Seimo ir I Lietuvos Seimo, priklausė blokui, kurį sudarė socialistai, liaudinin- 
kai ir demokratai bei Valstiečių sąjungos deputatai. Nuo 1922 m. Kauno universiteto profesorius, 
1924-1940 m. ir 1944-1946 m. tos mokyklos Matematikos fakulteto dekanas. 

nario, kandidatūra. Pakalbėti su Lašu pavesta buvo p. Bortkevičienei**. Aš pasiū- 
liau įsteigti mūsų sąjungos filialą Rokiškyje, manydamas pagrįsti jos genezę dviem 
asmenimis: Juozo Petrulio ir Rokiškio gimnazijos direktoriaus Purėno. Kandida- 
tūros buvo priimtos, mano idėjai pritarta. Petrulio kandidatūrą ištyrinėti pavesta 
man, o Purėno - Kairiui. Pasiūliau išrinkti 2 asmenų komisiją - mane ir Šau- 
lį - statuto projektui suredaguoti. Senasis mūsų statutas ir archyvas liko Vilniuje. 
Kol juos atgausime, turime juk turėti kokį nors statutą, kad ir laikiną, nusakantį 
mūsų teigiamas prielaidas, tikslą, principus ir reglamentą, kad turėtume stipresnę 
atramą, nes vien mūsų sąmoningumo ir nuojautos nepakanka, kad išvengtume 
subjektyvumo. Mano siūlymas buvo priimtas. Turėti savo statutą mums labai rei- 
kia, nes iš esmės mūsų atgimusi sąjunga nėra vien paprasta ankstesnės prieškario 
sąjungos tąsa, ji grindžiama nauja prielaida, kurią sudaro Lietuvos Nepriklauso- 
mybė (rezervuojant pagrindinę visuotinę humanitarinių prielaidų tapatybę). Tai 
naujai mūsų sąjungos formai reikalingas savas statutas. Senasis mūsų netenkins. 
Savo grupę laikome suverenia steigiamąja atgimusios sąjungos sueiga, o statutą, 
kurį priimsime, prireikus galėsime vėliau pakoreguoti, suderinę su senojo tech- 
nine nuostata. Vėliau perėjome prie mūsų buvusių narių klausimo. Dėl to, kad 
pripažinome esą ne paprasta mūsų praeities steigiamoji sueiga, bet organizacija, 
kurią paskelbiame vadovaudamiesi naujais principais, nusprendėme dėl kiekvie- 
no buvusio nario atskirai pasisakyti, ar laikome jį priklausančiu, ar ne. Tie nariai, 
kurie jau dalyvavo atgimusioje sąjungoje, yra savaime jos nariai. Tai: Mykolas Sle- 
ževičius, Mykolas Biržiška, Steponas Kairys, dr. Jurgis Šaulys, Vaclovas Biržiška, 
Vaclovas Bielskis, Dominykas Semaška, Felicija Bortkevičienė ir Augustinas Janu- 
laitis. Na, o dėl kitų - šiandien apsispręsime. Jokių abejonių nekeliančiais nariais 
pripažinome dr. Jurgį Romą**, dr. Šabadą*“, Joną Vileišį ir Česlovą Landsbergį***. 
441. Bortkevičienė Felicija (1873-1945), žurnalistė, visuomenės ir politikos veikėja. 1899-1915 m. 
gyveno Vilniuje, platino nelegalią lietuvišką spaudą, buvo sutapusi su lietuvių demokratiniais 
sluoksniais. Masonų ložės „Litwa/Lietuva“ narė (1911-1915). Po Pirmojo pasaulinio karo veikė 
Lietuvos valstiečių sąjungoje. 1920-1922 m. Lietuvos Steigiamojo Seimo deputatė. 

442. Romas Ježis (Jerzy Romm), žinomas Vilniaus chirurgas, dalyvavo rusų liberalų demokratų 
judėjime, 1915-1919 m. gyveno Rusijoje, sugrįžęs tarpukariu apsistojo Panevėžyje. 

443. Šabadas Cemachas (Cemach Shabad; 1864-1935), gydytojas ir visuomenės veikėjas. Baigęs 
studijas Maskvoje 1894 m. grįžo į Vilnių. Dirbo keldamas modernią žydų kultūrą. Pirmojo pa- 
saulinio karo metais Vilniaus pilietinio komiteto, 1919-1927 m. miesto tarybos narys, 1928 m. 
išrinktas į LkR Senatą. Folkistas (liaudininkas), vienas iš Žydų mokslinio instituto steigėjų Vil- 
niuje (VIVO, JIWO) 1925 m. 

444. Landsbergis Česlovas (?), inžinierius, Vilniaus lietuvių veikėjas, buvo Lietuvos prekybos ir 
pramonės banko pirmininkas Vilniuje (1921). 1922 m. vasario 4 d. Vidurio Lietuvos Laikinosios 
valdančiosios komisijos drauge su 33 aktyviausiais lietuvių ir baltarusių veikėjais deportuotas 


į Lietuvą. Nepriklausomoje Lietuvoje dirbo Geležinkelių valdyboje (iki 1925 m.), buvo Lietuvos 
banko Klaipėdoje direktorius. 

Iš sąjungos pašalinome palaikančius svetimo valstybingumo pozicijas: Vaclavą 
Lastouskį, kuris yra Baltarusijos Respublikos ministras pirmininkas, Ivaną Kras- 
kovskį*“, kuris yra Ukrainos deputatas Tbilisyje, Gruzijoje, Antonį Luckevičių, 
palaikantį baltarusių valstybingumo pozicijas. Na, o kadangi apie Bramsoną““ ir 
Michailą Prozorovą** neturėjome jokių žinių - nei kur jie, nei ką veikia, - pripa- 
žinome juos snaudžiančiais iki tol, kol apie juos ką nors sužinosime ir galėsime 
dėl jų apsispręsti. Laikinai snaudžiančiais, nors dėl kitų priežasčių, pripažinome 
Aleksandrą Zaštautą, „Vidurio Lietuvos“ vyriausybės narį Vilniuje, ir Vladyslavą 
Osmolovskį***, užimantį Vilniuje aprūpinimo vicedirektoriaus postą, tad jis yra 
susijęs su Vidurio Lietuva. Neatleidome jų, bet sprendimą dėl jų atleidimo atidėjo- 
me su išlyga, kad pripažinsime juos savo sąjungos nariais, jeigu jų veikla nesikirs 
su nepriklausomos Lietuvos pozicijomis. Dar nusprendėme patikrinti Bulotą - ar 
jo opozicinė veikla nukreipta tik prieš vyriausybę ir valstybės santvarką, ar prieš 
patį Lietuvos valstybingumą ir jos nepriklausomybę. Šitai ištirti patikėta man. Bu- 
gailiškis** iš Šiaulių mums taip pat nekelia abejonių. Susisiekti su analogiška bal- 
tarusių organizacija, kuri veikiausiai yra, paskyrė mane ir įpareigojo pasikalbėti 
su Lastouskiu. Pabandyti užmegzti kontaktus ar gal net ir įeiti į glaudesnius san- 
tykius su formacijomis Italijoje ar galbūt ir kitomis Vakarų Europoje paskyrėme 
Šaulį, kuris po Naujųjų metų turi važiuoti į Romą, kaip Lietuvos deputatas. 

Mūsų posėdžio metu į Sleževičiaus butą atėjo užsienio reikalų ministras Puric- 
kis. Sleževičius priėmė jį gretimame kambaryje, paskui pasikvietė ten Šaulį. Netru- 
kus Šaulys pasikvietė mane ir drauge su Purickiu man pasiūlė rytoj vykti į Vilnių. 
Rytoj 11 valandą į Vilnių važiuoja specialus traukinys. Tuo traukiniu į Vilnių važiuo- 
ja prancūzų misijos vadovaujama speciali komisija dėl apsikeitimo belaisviais. Ta 
proga Lietuvos vyriausybė labai konfidencialiai siunčia kelis patikimus žmones po- 
litiškai apsižvalgyti dėl galimybės ateity užmegzti kokius nors kontaktus, siekiant 
sutarties su Vilniaus „krajovcų“ stovyklos politiniais veikėjais. Taigi Kairys vyksta 


445. Kraskovskis Ivanas (1880-1955), pedagogas, baltarusių visuomenės ir politikos veikėjas, vei- 
kė drauge su Romeriu masonų ložėse Vilniuje iki Pirmojo pasaulinio karo, vėliau Kaune. Nu- 
kentėjo dėl stalinistinių represijų. 

446. Bramsonas Leontijus (1869-1941), advokatas, I Rusijos dūmos deputatas, priklausė Rusijos 
kadetų partijai. | 

447. Prozorovas Michailas, architektas, kadetų partijos narys, 1915 m. išvyko iš Vilniaus. Tiks- 
lesnių duomenų stinga. 

448. Osmolovskis Vladyslavas (Władysław Osmotowski), pramonininkas, mineralinio vandens 
gamyklos savininkas, Vilniaus lenkų demokratų grupės šalininkas, 1911-1915 m. finansavo Ku- 
rier Krajowy (1912-1914), 1915 m. išvyko į Rusiją. 

449. Bugailiškis Peliksas (1883-1965), teisininkas, socialdemokratų veikėjas, 1923-1933 m. Šiau- 
liuose leidžiamo žurnalo Kultūra redaktorius. Masonų ložės Litwa/Lietuva (1911-1915) narys. 

apsidairyti Vilniaus socialistų sluoksniuose, ką minėjau vakar, o aš vykčiau pasi- 
žvalgyti „krajovcų“ sluoksniuose. Siūlymą priėmiau. Važiuosiu. Būčiau laimingas, 
kad toji žvalgyba, tas pirmasis „apsižiūrėjimas“ atneštų vaisių. 


1920 metų gruodžio 21 d. 
Antradienis 


Esu dar Kaune. Neišvažiavau šiandien į Vilnių, bet turiu išvykti rytoj 7.30 ryto au- 
tomobiliu. 

Pati perspektyva važiuoti į Vilnių ir juo labiau gerosios naujienos skelbėjo vai- 
dmeny, nešančio broliškam Vilniui santaikos ir sutarimo alyvos šakelę, jaudina 
mane ir širdį užpildo džiaugsmu. Nieko kito daugiau netrokščiau, kaip broliškų 
Vilniaus ir Kauno santykių, kaip prisidėti prie teisingos taikos ir meilės tarp dvie- 
jų susikivirčijusių Lietuvos atšakų. Būčiau laimingas, jeigu mano kelionė į Vilnių 
taptų pirmuoju susitarimo žingsniu. Lietuva su Vilniumi ir Klaipėda galėtų sukurti 
mažą, bet pajėgią išgyventi valstybę, turinčią visas sklaidos sąlygas, tačiau be tų 
dviejų atramos taškų, tik su Kaunu ir dabartinėmis sienomis, nebūtų prasminga, 
tarsi liemuo be rankų ir kojų, tarsi organizmas be oro, būtino gyvybei ir sklaidai. 
Atkirtus Vilnių Lietuva būtų skaudžiai suluošinta. Antra vertus iš Lietuvos, iš Kau- 
no ir Baltijos atplėštas Vilnius ir prijungtas prie Lenkijos taptų skurdžia Lenkijos 
kolonija ir prarastų sąlygas, reikalingas jam klestėti. Kaip Kaunas be Vilniaus, taip 
Vilnius be Kauno - pasmerkti būtų karikatūrinei egzistencijai. Vilniui ir Kaunui 
reikia vienam kito, ir jie vienas kitą papildo. Tik susivieniję sudaro Lietuvą. Tą tiesą, 
regis, geriau suvokia Kauno lietuviai nei Vilniaus lenkai. O iki šiol Kauno lietuviai, 
reikalaudami Vilniaus, darė klaidą, norėdami paprasčiausiai jį užvaldyti. Bet tam 
pasipriešino Vilnius. Galėjo atrodyti, kad lietuviai myli tik Vilniaus mūrus, kad 
tik mūrus svarbu jiems turėti. Bet Vilnius - tai ne tik mūrai su Gedimino legenda 
apie geležinį vilką ir su žila lietuviška tradicija, jis turi ir vėlyvesnių amžių tradi- 
ciją, nudaigstytą lenkiškos įtakos, ypač gyvus gyventojus. Kas nori Vilniaus, tas 
turi priimti ne tik Vilniaus mūrus, jis turi jį priimti su tais gyventojais, kurie ten 
gyvena, priimti jų kalbą, būdą, kultūrą, tradicijas. Vilnius priklauso valstybei, turi 
joje įgauti savo išraišką ir savo pilietinę teisę. Vilnius turi teisę būti ne tik valstybės 
objektas, bet ir subjektas, lygus su Kaunu. Lietuviai, su mažomis išimtimis, iki šiol 
to neįvertino. Jiems atrodė, kad pakanka užvaldyti Vilnių. Kalbėjau apie tai savo 
paskaitoje rugpjūtį, bet nebuvau išgirstas, nes tie, kam skyriau savo paskaitą, per 
daug pasitikėjo savimi. Kai vėliau polemizavau su „Vidurio Lietuva“, visuomet pri- 
pažindavau Vilniui teisę į pilietinio subjekto poziciją valstybėje, priekaištaudamas 

Vilniaus „krajovcams“ ne tai, kad Vilniui ėmė reikalauti teisių ir protestavo dėl kau- 
niečių užvaldymo, bet tai, kad šito siekdami naudojosi išorine intervencija, lenkų 
valstybine pagalba, o Lenkija siurbia Vilnių į savo valstybės tinklą. Ir šios Vilniaus 
„krajovcų“ klaidos labai baiminuosi, kad dabar, kai Vilniaus ir Kauno santarvės 
kelias, regis, ima brėkšti - o juk dėl to labiausiai ir kyla grėsmė iš lenkų, kurie ne- 
suras jėgų atsispirti Lenkijos įtakai, kuriai patys Vilnių 
pavedė, ir jų trokštamoji santarvė ateisianti pavėluotai, 
nes jie jau sankcionuoti nepajėgsią. To šiandien labiau- 
siai bijau. Na, o lietuvius pastarųjų mėnesių ir savaičių 
įvykiai labai skaudžiai pamokė to, ko anksčiau matyti 
nemokėjo ar nenorėjo, šiandien, kiek galiu spręsti iš Pu- 
rickio, kas vėlgi ima darytis akivaizdu ir iš visų kitų po- 
žymių, jų protuose dėl požiūrio į Vilnių vyksta esminių 
pokyčių. Tų minčių ir man patikėto vaidmens veikia- 
mas negalėjau šią naktį užmigti. Atsiguliau apie 3 valan- 
dą nakties, snūduriavau su pertraukomis, o 7 valandą 
ryto buvau jau atsikėlęs. Skubiai nuvežiau daiktus į savo 
naują butą Žaliakalnyje, grįžau į miestą, papusryčiavau, 
sutvarkiau kelis neatidėliotinus reikalus ir 10 valandą 
prisistačiau Užsienio reikalų ministerijoje į paskirtą po- 


kalbį su Purickiu; iš ten automobiliu turėjau nuvažiuoti 


Dr. Juozas Purickis - buvęs Lietuvos atstovas į stotį ir sėsti į Vilniaus traukinį. Jau vakar siūlydamas 
Vokietijoje, VI kabineto užsienio reikalų 
ministras, Steigiamojo Seimo narys. 

Reprodukcija iš Lietuvos albumas, p. 102. pasirengę labai toli siekiančioms nuolaidoms Vilniaus 


kelionę į Vilnių Purickis man pareiškė, kad lietuviai yra 


klausimu, kad rengiami toli siekiantys kalbinių nuolai- 
dų ir amnestijos potvarkiai, kad Seimo partijų nuotaikos Kaune visiškai palankios 
toms toli siekiančioms koncepcijoms ir pagaliau kad rengiamas Rytų Lietuvos au- 
tonomijos („Rytų autonomijos“) projektas. Šiandien Purickis atskleidė dar pers- 
pektyvesnių Vilniaus koncepcijų, kurioms lietuviai pritaria. Jie linkę autonomiją 
pastūmėti net iki kantoninio dualizmo, kuriame Rytų ir Vakarų Lietuva turėtų net 
ir savo kraštų seimus, o „virš“ jo būtų visos valstybės Seimas, Vyresnysis Seimas. 
Iš „dualizmo“ būtų išskirta kariuomenė, užsienio politika su diplomatija, finansai, 
susisiekimas - šitai būtų bendra; bendra taip pat būtų aukštoji mokykla (Vilniaus 
universitetas), bet atsižvelgiant į visas tautybes ir kraštų kalbas. Purickis pridūrė, 
kad dalyvavo konferencijoje su visomis Seimo frakcijomis ir visos su tuo sutiko. 
Žinoma, prašė manęs išlaikyti tam tikrą rezervą taktiniais sumetimais, kad vienu 
ypu Vilniuje „krajovcams“ visų kortų neatskleisčiau ir neiškločiau ant stalo nuo- 

laidų maksimumo, kad turėčiau ir rezervo derybų metu. Pagaliau, svarbiausia yra 
man pasikeisti informacija su Kairiu Vilniuje. Jei mūsų vizitas būtų tikslingas, tu- 
rėjome Vilniui pasiūlyti atsiųsti delegaciją į Kauną, ko Purickis labai pageidautų, ir 
kas jau būtų galėję tapti tikrų derybų pradžia. Važiuojame į Vilnių - Kairys ir aš. 

Tačiau prancūzai, kuriems vadovaujant išvyko traukinys į Vilnių su reemi- 
grantais - Vilniaus bėgliais, nesutiko mūsų į traukinį priimti, vis dėlto sutiko, kad 
kaip reemigracijos reikalų komisijos nariai į Vilnių nuvyktume automobiliu su 
Prancūzijos vėliava ir su prancūzų misijos karininkais. To automobilio laukėme 
visą dieną; apie 3 valandą jis pasirodė, bet jau važiuoti buvo vėlu. Išvyksime ryt 
rytą dviem automobiliais. Vykstame su Kairiu į politinę misiją - Vidaus reikalų 
ministerijos tarnautojai bėglių reemigracijos klausimu, - du kriminalinės polici- 
jos tarnautojai gaudyti kažkokių nusikaltėlių, kurie slapstosi Vilniuje, prancūzas 
kapitonas ir vairuotojai. 


1920 metų gruodžio 22 d. 
Trečiadienis 


Nakvojau savo naujame bute Žaliakalnyje. Jis, beje, man labai patiko, nes švarutėlis, 
šiltas, sausas ir labai nuošalus, juo labiau kad ir atokumas nuo miesto kelia didesnio 
atitrūkimo nuo eismo įspūdį, ir ankstų rytą - šeštą - jau atsikėliau. 7.30 valandą pri- 
sistačiau rinkimosi punkte, kuris buvo paskirtas Milicijos vadovybės vyriausiojoje 
būstinėje. Greit susirinko visi, kurie turėjo vykti į Vilnių, ir abu automobiliai buvo 
atvaryti laiku. Nereikėjo laukti, kaip vakar. Nuvykome į prancūzų misiją, iš kur 
išėjo kapitonas Pujolis““, jis pats lydės mus į Vilnių. Nedelsdami leidomės į kelionę. 
Pirmame automobilyje važiavo Pujolis su kriminalinės milicijos agentais, antrame - 
mes trise, bėglių reemigracijos komisija: Kairys kaip komisijos pirmininkas, aš ir 
Pijus Adamavičius, kurį delegavo Vidaus reikalų ministerija, kad sutvarkytų tin- 
kamą reemigracijos techniką. Abu automobiliai važiavo su Prancūzijos vėliavomis. 
Tarp tikrosios Lietuvos ir vadinamosios „Rytų Lietuvos“, kitaip sakant, tarp Kauno 
ir Vilniaus, jokių tiesioginių santykių nėra, nes Kaunas „Vidurio Lietuvos“ ir Vil- 
niaus Valdančiosios komisijos nepripažįsta. Todėl visi būtiniausi santykiai tvarkomi 
tarpininkaujant prancūzų misijai. 

Be nuotykių privažiavome prie demarkacijos linijos, kuri prasideda jau 3-4 kilo- 
metrai už Vievio. Čia prasideda neutralioji zona, šioje vietoje siekianti vos 3 km plo- 
čio. Neutralioje zonoje vieškelis vietomis sugadintas ir kai kur išardyti tiltai, o kitur 


450. Pujolis (Puyllo), kapitonas, prancūzų misijos Lietuvoje narys. 

ant kelio užvirtę medžiai. Apie kilometrą teko mums eiti pėstiems, o automobilius 
atsargiai varė ne keliu, bet greta plento. Iš lenkų šalies nei postas, nei bataliono va- 
das, kuris reziduoja Rykantuose, jokių kliūčių ir problemų mums nedarė. Automo- 
biliai leidosi į priekį. Juo arčiau Vilniaus, juo daugiau matome vilniečių, traukiančių 
vežimėlius, pakrautus produktų ne tik spekuliacijai. Lygiai tokia pat padėtis su taip 
tampomais rankiniais vežimėliais visuomet rodė sunkią nedarbo ir aprūpinimo 
krizę, pasireiškusią pirmais vokiečių okupacijos metais - 1919-ųjų žiemą. 

Apie 1-2 valandą po pietų įvažiavome į Vilnių Didžiosios Pohuliankos“! gatve. 
Pujolis pirmiausia nuvyko pas pulkininką Babickį, Želigovskio kariuomenės štabo 
šefą, ir Krašto gynybos departamento direktorių pranešti apie mūsų atvykimą kari- 
nei vadovybei; vėliau visa komisija su Pujoliu priešaky nuvykome pas Valdančiosios 
komisijos pirmininką ir Vidaus reikalų ministrą Vitoldą Abramovičių aptarti tech- 
ninius klausimus. 

Vos tiktai baigiau formalumus komisijoje, nedelsdamas ėmiausi tvarkyti savo 
tiesioginę užduotį. Mano veiklos planas buvo toks: pirmiausia atsirinkti būrį pa- 
tikimiausių žmonių, kurių „krajovciškais“ įsitikinimais negaliu nė trupučio sua- 
bejoti, ir jiems atvirai pasakyti, su kuo sutinka lietuviai, kitaip sakant, atskleisti 
jiems kortas nesilaikant Purickio paliepimo. Samprotavau taip: tie žmonės trokšta 
Vilniaus bendrumo su Kauno lietuvišku valstybingumu, bet ligšiolinės jų pozicijos 
silpniausia vieta buvo ta, kad Kaunas tyli ir nesileidžia į jokias nuolaidas, susidaro 
įspūdis, kad jis visiškai nenori su Vilniumi kalbėtis. Kadangi tie žmonės, jeigu „kra- 
jovcų“ siekiai nuoširdūs, iš esmės yra, nepaisant neretai didelių metodinių skirtu- 
mų, mūsų sąjungininkai siekiant svarbiausio tikslo, ir reikia jiems į rankas pateikti 
argumentą, kurio jie iki šiolei, imtinai su lenkų aneksininkais, bendrais mūsų prie- 
šais, stokojo. Tasai argumentas yra nuolaidos, su kuriomis šiandien Kaunas jau pa- 
sirengęs taikstytis. Jeigu dar taktiniais sumetimais negalima šio argumento naudoti 
atvirai ir viešai, bent reikia pateikti jį konfidencialiai tiems žmonėms, kad jie pati- 
kėtų ir imtųsi veiksmų; be to tikėjimo jie gali pagaliau visiškai užgesti. Pasirinkau 
tik žmones, kurių diskretiškumu galėjau bent jau smulkmenose patikėti. Tą pirmą 
savo veiksmų įžangą atlikau šiandien, pasikviesdamas pas Zygmuntą Jundzilą, kaip 
į neutralią dirvą, arbatėlės šiuos asmenis: Vitoldą Abramovičių, Zaštautą, Liudviką 
Abramovičių, Helę Ochenkovską ir dr. Adolfą Narkevičių. Jau mano atvykimas į 
Vilnių sukėlė didžiulį mano bičiulių susidomėjimą; jie gerai žinojo, kad dėl pačių 
techninių klausimų, susijusių su bėgliais, su kuriais turiu mažai reikalų, nevažiuo- 
siu. Mieste vėlgi mano pasirodymas sukėlė įvairių spėlionių ir komentarų dėl len- 


451. Dabar - Jono Basanavičiaus gatvė. 

kų ir lietuvių santykių perspektyvos. Kai pas Jundzilą susirinkusiesiems atvėriau 
kortas apie savo vakarykštį pokalbį su Purickiu, pasakiau su kuo pasirengę sutikti 
lietuviai, tai sukėlė didžiulį įspūdį ir net sensaciją. Visi priėmė tai kaip lūžio mo- 
mentą dabartiniuose santykiuose ir buvo sujaudinti tokios rimtos naujienos. Ypač 
Jundzilas ir Zaštautas, regis, net ir Narkevičius, kurį laiką rodė entuziazmo, lyg 
būtų pajutę laimę, apie kurią seniai svajojo. Bet staiga Vitoldas Abramovičius iškėlė 
tolesnes išlygas ir antrą klausimą, lygiagretų su Vilniaus ir Kauno vidiniais santy- 
kiais Lietuvos valstybėje, būtent Lietuvos požiūrį į Lenkiją. Iš dalies jį tuo klausimu 
parėmė ir Zaštautas, tuo tarpu Narkevičius, Jundzilas ir net Liudvikas Abramo- 
vičius buvo linkę Lietuvos požiūrio į Lenkiją klausimą atidėti vėlesniam planui ir 
nesieti jo (...)** su vidinėmis problemomis; jie samprotavo, kad tiktai šitaip Vil- 
niaus požiūris į Kauną buvo iškeltas gan stipriai ir abi šalis patenkinančiai, (...)** 
tai požiūris į Lenkiją susigulės teigiamai, a posteriori“* ir kad kelti jį a priori“ tiktai 
komplikuotų reikalą, Vilniaus išlyga tiktai naikintų visus sutarties pagrindus ir dar 
apsunkintų juos, o gal paverstų net iliuziniais. 


1920 Metų gruodžio 23 d. 
Ketvirtadienis 


Vilniuje užtikau Elvyrą Miečkovską““ su vaikais, pasiruošusią visam laikui apsigy- 
venti Bagdoniškyje, bet pernelyg neskubančią. Gyvena čia jau daugiau nei mėnesį, 
bet kadangi su mažais vaikais, ypač žiemą, leistis į tolesnę kelionę nėra lengva, ir 
persikėlimo iš Vilniaus į Kauno Lietuvą sąlygos vargina ir reikalauja sumanumo, tai 
kelionę vis atidėlioja. Pagaliau nėra jai taip skubu, nes Vilniuje tuo tarpu turi vietą 
mūsų bute, o jos vyras Stefanas Miečkovskis*?, kuris vėl grįžo į Mečio Bohdano- 
vičiaus prievaizdo vietą Obodovcuose, pristato jai iš kaimo produktus, tad Elvyra 
Vilniuje gyvena gan pigiai. Jeigu ne baimė dėl naujo karo ir bolševikų invazijos į 
Vilnių, ką vox populi“š Vilniuje artimiausiu metu laiko beveik tikru dalyku ir kas 
Elvyrai nuolat kelia nerimą, ji jau virš ausų patyrė skurdo ir karo klajonių, Vilniuje 


452. Žodis neįskaitomas. 

453. Žodis neįskaitomas. 

454. A posteriėri (lot.) - daryti išvadas iš patirties. 

455. A pridri (lot.) - daryti išvadas iš anksto, nepatikrinus. 

456. Miečkovska Elvyra Marija (Elwira Maria Mieczkowska Rėmeruvna; 1874-apie 1955), My- 
kolo sesuo, 1909 m. ištekėjo už Stefano (Stepono) Miečkovskio (Stefan Mieczkowski). Gyveno ir 
šeimininkavo Bagdoniškyje. 1945 m. pavasarį repatrijavo į Lenkiją. 

457. Miečkovskis Stefanas (Stefan Mieczkowski; apie 1882-?), agronomas. 1919 m. vedė Elvyrą 
Mariją Romeruvną. 

458. Vox populi (Iot.) - liaudies balsas. 

šitaip galėtų būti neribotą laiką. Marynios Romerienės** Vilniuje nesutikau. Buvo 
atvažiavusi į Vilnių drauge su Elvyra lapkritį, sutvarkė visus čia užsilikusius reika- 
lus, susigaudė, kad politinė Vilniaus padėtis netikra, ir iškraustė visus savo ir Kotu- 
nios Prušanovskos“““ baldus bei daiktus į Bydgoščių. Marynia, pasak Elvyros, nė ne- 
galvoja visam laikui apsigyventi Bagdoniškyje. Užsiėmusi savo majoru, be to, daug 
klauso savo dukros Evos Mejerovos*“', kuri įsižiūrėjo į Poznanės kraštą ir Pamarį*“* 
ir tempia ten motiną, taip toli Marynia atsiplėšė nuo krašto ir nori ekspatrijuoti, 
kad apsisprendė net savo dalį Bagdoniškyje parduoti ir nusipirkti ką nors Pama- 
ryje; tiktai pats jos sužadėtinis majoras pertarė ją praktiniais sumetimais. Keistai 
nepastovios yra moterys ir keistai lengvai, veikiamos jausmų ir aplinkybių, atsisako 
visų savo ankstesnių ketinimų, kurie rodėsi esantys antra josios prigimtis. Marynia 
taip mėgo Bagdoniškį, taip apie jį svajojo, taip stipriai buvo prisirišusi prie Vilniaus! 
Visa kažkur dingo. Marynia greitu laiku turi sugrįžti į Vilnių ir čia ieškoti progos 
su Elvyra leistis į Bagdoniškį. Iki pavasario turėjo pasisvečiuoti Bagdoniškyje. Bet 
prikalbinau Elvyrą, kad dabar važiuotų į Kauną traukiniu su grįžtančiais bėgliais, 
dėl kurių reemigracijos atvažiavo mūsų komisija. Mūsų butas Vilniuje likviduoja- 
mas. Liko ten tiktai mano baldai ir mano daiktų likučiai, kuriais, galbūt, atvykusi 
Marynia pasirūpins ir kažkur padės, nes laikyti butą neverta. Narkevičius iš to buto 
jau išsikėlė. Šiandien švenčių iš Obodovcų atvažiavo Stefanas Miečkovskis. 

Pereinu prie politinių reikalų. Iš karto vakar pirmame susirinkime, patikimųjų 
būriui aiškiai išsakydamas kompromiso Vilniui perspektyvas ir lietuvių šalies nuo- 
laidas, įsitikinau, kad už vidaus santykius tarp Vilniaus ir Kauno daug stipresnis yra 
Lietuvos požiūrio į Lenkiją klausimas. Dėl nuolaidų, kurioms Kaunas yra pasirengęs, 
pirma problema nustoja buvusi sunki. Susitarti šiuo klausimu, regis, įmanoma. Tie 
Vilniaus lenkų visuomenės elementai, kurie suvokia Vilniaus ir Kauno sugyvenimo 
svarbą, nepritaria Lietuvos draskymui, ir juos tenkina Vilniaus ir Kauno lygiaver- 
tiškumas. Bet kaip man formulavo Purickis, kantoniškumo negali būti, kitaip sa- 
kant, Lietuva nėra suvokiama kaip valstybių (Vilniaus, Kauno, Klaipėdos kantonų) 
sąjunga, paliekamas valstybės vieningumas, ji sudaryta autonominių provincijų pa- 
grindu, bet tas autonomiškumas net pernelyg garantuoja Vilniaus lygiavertiškumą 


459. Römer Marija (1878-1937), jauniausia Mykolo sesuo. 1898 m. ištekėjo už Vitoldo Romerio 
(1866-1918), Ikaznės dvarininko, tapusi našle dar kartą ištekėjo už Justino Butkevičiaus. 

460. Prušanovska Konstancija Michalina Marija iš Romerių (1870-1940), 1892 m. ištekėjo už 
Ezechelio Prušanovskio, Bielčo dvarininko Babruisko apskrityje. 

461. Mejerova Eva Helena iš Romerių (1898-1951), Marijos ir Vitoldo Rėmerių dukra, Mykolo 
Rėmerio seserėčia. 1920 m. ištekėjo už Konstanto Mejerio, 1945 m. repatrijavo į Lenkiją. 

462. Pamarys - Lenkijos žemių, išsidėsčiusių tarp Oderio ir Vyslos žiočių, pajūryje pavadi- 
nimas. 

su Kaunu ir apsaugo jį nuo primetamos lietuvių kalbos arba lietuvių tarnautojų, at- 
vežtų iš Kauno krašto, ir suteikia laisvę įsikurti savarankiškai, ir turėti didesnę įtaką 
valstybėje. Tuo tarpu požiūrio į Lenkiją klausimas kelia esminių sunkumų. Vilniaus 
lenkai labai prisirišę prie Lenkijos, ir pavaldumas Lenkijos valdžiai, ir bendravi- 
mas su Lenkija per dvejus pastaruosius metus taip juos suartino su Lenkija, kad be 
glaudaus sugyvenimo su ja nebejįsivaizduoja ateities. Todėl tarp Vilniaus ir Kauno 
negali būti jokios sutarties, kuri nenulemtų Lietuvos santykių su Lenkija. Nemaža 
Vilniaus lenkų dalis kategoriškai reikalauja inkorporacijos į Lenkiją. Kiti reikalau- 
ja „sujungti“ (skiria „sujungimą“ nuo „prijungimo“) su Lenkija susitarimo princi- 
pu; jį nusakys būsimasis Vilniaus Seimas. Ir tie, kurie laikosi Lietuvos valstybinio 
vieningumo, bent jau su Kaunu į vakarus, reikalauja arba federacijos, arba kokios 
kitos „glaudžios sąjungos“ su Lenkija. Žodžiu, populiariausia Vilniaus lenkų tezė: 
kas būtų, kad tik su Lenkija. Tai tezei įgyvendinti aukoja jie tai, kas yra didžiausias 
ir esmingiausias valstybingumo bruožas - Lietuvos suverenumą. Na, o Kaunas pri- 
verstas stovėti su eventualia būsima sutartimi su Vilniumi Lietuvos suverenumo 
sargyboje ir jo jokiu pretekstu, net ir Vilniaus netekties, atsisakyti negali. Tai labai 
sunku. Lietuvos federacija su Lenkija, ypač su imperialistine Lenkija, neleistų Lietu- 
vai pasinaudoti savo suverenumu. Su konvencijomis būtų gal kiek lengviau, bet vėlgi 
ne itin lengva. Į prekybos, pašto, geležinkelių konvencijas Lietuva eitų labai mielai. 
Sunkiau būtų su militaristine konvencija, iš kurios kaip minimumo Vilniaus lenkai 
atsitraukti nenori. Militaristinė konvencija priklauso nuo to, kokia yra valstybė, su 
kuria ji sudaroma, kas joje valdo, ar konvencija yra priimta ir prieš ką nukreipta, ar 
tiktai gynybinė, kaip sienų karinis garantas, bet tokiu atveju reikia žinoti, kaip sie- 
nos yra garantuojamos, nes nuo to, kokios jos yra, priklausys ir konvencijos pobūdis, 
ir tendencijos. Žodžiu, Lietuva, esant galimai konvencijai, turėtų visų pirma išeiti iš 
savo valstybinių interesų prielaidos; taip dalyką supranta Kaunas, tuo tarpu lenkiš- 
kasis Vilnius reikalauja konvencijos, kuri įgyvendintų jungties su Lenkija funkci- 
ją. Taigi Vilnius šiuo klausimu - santykių su Lenkija - Lietuvą rišamąja medžiaga 
su Lenkija (...)*“, kitaip sakant, veiksniu, kuris nori taip Lietuvą su Lenkija susieti, 
kaip kitados sietas besikuriantis Lenkijos valstybingumas su Austrija arba Vokietija 
VTK“ arba Laikinosios valstybės tarybos ir Regentinės tarybos laikais. Šita kliūtis 
ir požiūrių skirtumas dėl santykių su Lenkija išryškėjo jau vakar per pirmą mano 
pokalbį. Tokie krajovcai, kaip Narkevičius, Jundzilas, galėjo sau leisti šį klausimą 


463. Neįskaitomas žodis. 

464. Vyriausiasis tautinis komitetas - politinis organas, sudarytas 1914 m. rugpjūčio 19 d. Kro- 
kuvoje Galicijos politikų iniciatyva; laikėsi proaustriškos orientacijos ir turėjo atstovauti lenkų 
tautai. 

matyti kitaip, nes jie yra nepriklausomi ir atitrūkę nuo kontakto su masėmis, kaip 
pagaliau ir visa Demokratinių šalininkų inteligentiškoji stovykla, jie mąsto ir kal- 
ba savo vardu, tačiau Vitoldas Abramovičius, kuris yra valdžios žmogus ir siekia 
realios politikos, ir Zaštautas, būdamas LkSP narys Lietuvoje ir Baltojoje Rusioje 
(taip dabar vadinama partija), palaiko kontaktus su masėmis, turi skaitytis su jų 
interesais ir juos reikšti, nes priešingu atveju prarastų savo padėtį, iškart turėjo kelti 
santykių su Lenkija klausimą ir ieškoti sąjungos formulių. 


1920 metų gruodžio 24 d. 
Penktadienis 


Važiuodami į Vilnių, ketinome su Kai- 
riu į Kauną grįžti automobiliu. Mūsų 
komisijos narys Adamavičius turėjo dar 
kelias dienas pasilikti Vilniuje, sulauk- 
ti traukinio iš Kauno ir tuo traukiniu 
grįžti, pasiimdamas drauge ir reemi- 
grantus. Tačiau paaiškėjo, kad sutvar- 
kyti įvairius klausimus ir formalumus, 
apimančius traukinio iš Kauno atsiun- 
timą, bėglių reemigraciją, Vilniuje liku- 
sius lietuvių tarnautojus ir jų šeimas, ir 
t. t pats Adamavičius nepajėgsiąs, rei- 
kalinga aktyvi mano ir Kairio pagalba. 


Vilnijos valstiečiai. Reprodukcija iš Wilno i ziemia Wileńska. Zarys monogra- 
ficzny. T. 1, Wilno, 1930, s. 227. St. Plater-Zyberk nuotr. 
O kadangi ne viskas dar baigta derinti, 


turime su Kairiu pasilikti. Mūsų prancūzas, kapitonas Pujolis, taip veržėsi šven- 
tėms į Kauną, kad nenorėjo nė girdėti apie ilgesnį pasilikimą ir nusprendė šiandien 
išvažiuoti. Mums su Kairiu turėjo palikti vieną automobilį, kad galėtume sugrįžti 
sekmadienį, bet nė vienas vairuotojas nesutiko pasilikti. Todėl abu automobiliai su 
Pujoliu ir milicininkais išvažiavo į Kauną, o mes su Kairiu ir Adamavičiumi pasili- 
kome ir lauksime traukinio, kuris turi būti sekmadienį, ir juo grįšime. Nepykstame 
dėl to užtrukimo, priešingai, žygio Vilniuje politiniais sumetimais pratęsti kelioms 
dienoms mūsų viešnagę yra būtina. 

Tradicines Kūčias praleidau šiandien su Elvyra ir Stefanu Miečkovskiu bei jų 
vaikais. Pati vakarienė buvo kukli - ją sudarė paprastos ir rūkytos silkės, barščiai, 
trapučiai (pyragėliai), o iš gėrimų - pradžioj degtinė, o pabaigoj arbata; buvo smagu, 
kad bent tą vakarą praleidau tarp savųjų. 

Iš lenkų organizacijų ir politinių partijų kairiojo sparno Vilniuje iškyla vieni 
iš ryškesnių vadinamieji Liaudies šalininkai „Odrodzenie““. Tai radikalūs valstie- 
tijos šalininkai, matantys toli siekiančias agrarines reformas, socialiniu požiūriu 
kažkiek giminingi Lenkijos liaudininkų atšakai „Wyzwolenie“ ir Lietuvos „socia- 
listams-liaudininkams-demokratams“. Šios organizacijos pradžia siekia praėjusius 
metus. Vienas jo kūrėjų buvo Liudvikas Chominskis. Didžiulę sensaciją prieš metus 
Vilniuje sukėlė valstiečių suvažiavimas „Odrodzenie“; į jį susirinko Vilniaus krašto 
lenkų ir baltarusių valstiečių minios ir jis visai Vilniaus reakcijai grasino ryžtingu 
savo susirinkimų ir nutarčių radikalizmu. Dvarininkai, konservatyvi vilniečių in- 
teligentija, lenkų karininkai, suėję į draugingus santykius su Vilniaus krašto bur- 
žuazijos ir šlėktos namais - visi kartu buvo įsiutę ant suvažiavimo organizatorių. 
Tuomet nuotaikos, valdant Osmolovskiui““, rodančiam lenkų galios viršūnę Vil- 
niuje, buvo tokios reakcingos, kad radikalaus valstiečių suvažiavimo didysis vie- 
šasis susirinkimas atrodė žmonėms paprasčiausias skandalas. Rodydami negirdėtą 
pasipiktinimą, su įtūžio putomis ant lūpų puolė spaudoje ir viešojoje nuomonėje 
suvažiavimą. Reikalauta atiduoti teismui suvažiavimo organizatorius, jų veiksmai 
laikyti valstybės išdavyste ir visuomeninės tvarkos sutrikdymu, kone pasikėsini- 
mu į lenkiškumą, nors suvažiavimas tautinių simpatijų požiūriu, nepaisant ten da- 
lyvavusių baltarusių, buvo aiškiausiai polonofiliškas. Labiausiai siutino ir pykino 
dvarininkus tai, kad iniciatoriumi buvo Liudvikas Chominskis, pats priklausantis 
dvarininkų visuomenei, didžiulis žemvaldys šlėkta, kilęs iš žinomos šeimos. Būtų 
atleista proletarui arba inteligentėliui iš prastuomenės, tačiau Chominskiui atleisti 
nebuvo galima. Prasidėjo jo pjudymas. Jam priminta, kad bolševikmečiu, 1919 me- 
tais, bendradarbiavo su jais, buvo bolševikų švietimo ar gal žemės ūkio komisaras. 
Veltui Chominskis aiškino, kad jo bendradarbiavimą su bolševikais pats perdavė iš- 
tirti Juzefui Pilsudskiui, kuris jam nuodėmes atleido ir pripažino, kad tasai bendra- 
darbiavimas neturi nieko nepadoraus, žvelgiant iš lenkiškos pozicijos. Chominskiui 
priešiškos nuotaikos siekė taip toli, kad kartais prieidavo net prie viešų išpuolių prieš 
jį. Karininkai vieną kartą išprašė jį iš kareivių smuklės, į kurią jis buvo užsukęs. Kitą 


465. Liaudies šalininkai „Odrodzenie“ (Atgimimas) - LkSP „Wyzwolenie“ (Išsivadavimas) atiti- 
kmuo. Steigiamasis suvažiavimas įvyko 1920 m. vasario 14-15 d. demokratų grupės, svarbiausia - 
Liudviko Chominskio ir Stefano Mickevičiaus iniciatyva. „Odrodzenie“ turėjo organą Gazeta 
Ludowa, ją redagavo L. Chominskis. Nuo 1920 m. vasario 15 d. 5 (17) numerio laikraščio pavadi- 
nimas pakeistas į Gazeta Ludowa - Odrodzenie. 

466. Osmolovskis Ježis Marcinas (Jerzy Marcin Osmotowski; 1872-1952), dvarininkas, advoka- 
tas, politinis ir ekonominis veikėjas. 1919-1920 m. Rytinių žemių generalinis komisaras (Rytų 
žemių civilinės valdybos šefas). Vėlesniais metais Žemės globos apygardos įstaigos pirmininkas 
Varšuvoje, Darbo partijos veikėjas. 

kartą privertė jį išeiti iš „Žorža“ restorano““. Chominskio*“ ir kelių jo bendradarbių 
įsteigta „Odrodzenie“ (sąjunga ir tuo pačiu pavadinimu laikraštis) dar kurį laiką 
veikė, bet ano meto santykių atmosferoje, pagrįstoje šlėktos - dvarininkų persvara 
bei lenkų karinio autoriteto milžiniška jėga, jos galia krašto viduje rodėsi nepajudi- 
nama ir favorizavo visuomeninės reakcijos tendencijas, tasai judėjimas susidūrė su 
didelėmis kliūtimis ir negalėjo išsiskleisti. O ir ji, būdama visiškai niekuo nepanaši, 
nors ne be demagoginių išmonių, buvo savo prigimtimi reakcinga ir svarbiausia 
atsidėjo liaudies masėse staigiam inkorporacijos idėjos forsavimui (inkorporacijos į 
Lenkiją), kas visiškai atitiko reakcijos aspiracijas. Beje, Lenkijos militarinis autorite- 
tas susvyravo dėl liepos pralaimėjimo, nors Lenkija po to laimėjo revanšą ir sugrįžo 
į Vilnių po Želigovskio ir Vidurio Lietuvos kauke, bet niekaip negali prilygti tam 
prieš pusmetį išgyventam lenkų galybės žavesiui, juo labiau kad bolševikai, įvei- 
kę Vrangelį ir numalšinę Petliūrą bei Balachovičių, kurie buvo Lenkijos statytiniai 
ir kurių Lenkija paremti nepajėgė, atkūrė vėl savo galybę, ir visi krašto gyvento- 
jai šventai tikėjo: jeigu dabar būtų jie lenkus puolę, būtų sudavę jiems baisų smūgį. 
Maža to, pati Lenkija ir pati lenkų kariuomenė netikėjo jau savo pergale su bolševi- 
kais, jeigu karas būtų atsinaujinęs. Žmonės tai mato ir jaučia, Vilniaus gyventojai 
Lenkijos galybe ir jos nenugalimumu netiki. Toji galia sukėlė Lenkijai karštas sim- 
patijas, bet jau tos atmosferos, kokią sukuria triumfuojantis visagalis militarizmas, 
nėra. Žmonės ištroškę taikos, darnos ir greitai įgyvendinamos agrarinės reformos, 
kuri valstiečiui atiduos žemę. Tos patriotinės frazės jau nepakanka, todėl žmonės 
nusigręžia nuo Kresų sargybos ir ieško radikalesnio ir konkretesnio sprendimo, o 
tai jiems žada judėjimas „Odrodzenie“. Drauge ir reakcija, kuri klestėjo ir jautė- 
si galinga, kol laikėsi militaristinio triumfo atmosfera, nunarino galvą ir pasidavė 
depresijai; pasiturintys žmonės, dvarininkai neskuba grįžti į kraštą ir geriau linkę 
Lenkijoje palaukti pavasario. Visos tos sąlygos yra palankios „Odrodzenie“ sklaidai, 
kuri iš tiesų pastarosiomis savaitėmis įgauna vis daugiau jėgų ir įtakos ir plinta kaip 
grybai po lietaus. 


1920 metų gruodžio 25 d. 
Šeštadienis 


Liaudies sąjunga „Odrodzenie“ greit plečiasi visame Vilniaus krašte, užimtame 
Želigovskio kariuomenės. Ne tik judėjimo lyderiai, bet ir apskritai žmonės, kurie 
vietoje stebi santykių raidą, neišskiriant ir politinių jo priešininkų, pripažįsta, kad 


467. „Žorža“ - restoranas Vilniuje, Adomo Mickevičiaus (dabar Gedimino) prospekte. 
468. Liudvikas Chominskis. 

šios organizacijos įtaka kaime labai didėja ir formuoja valstiečių judėjimą, su ku- 
riuo krašto santykiuose privalu skaitytis. Ir įdomus yra reiškinys, kad „Odrodze- 
nie“ skleidžiasi ne tiktai lygia greta su konkurencinga Kresų sargyba, bet iš dalies 
ir jos kaina, taigi labiausiai plečiasi ten, kur veikia Kresų sargyba. Pasirodo, kad 
pastaroji, visai to nenorėdama, valstiečių masėse suvaidino pirmos psichologinio 
grunto purentojos vaidmenį, mat savo agitacijomis prieš valią įdirbo dirvą radika- 
liam agrariniam „Odrodzenie“ judėjimui. Imliausi „Odrodzenie“ įtakai pasirodo 
esantys protai, sujudinti Kresų sargybos, todėl „Odrodzenie“ perima paveldą ne 
velionės darbų, bet dar iki dabar gyvos Kresų sargybos. Visi mano: jeigu rinkimai 
į Vilniaus Seimą, kuriuos skelbia Vilniaus valdančioji komisija, įvyktų (beje, jie 
jau atidėti iš sausio 19 d. į 30 d.), „Odrodzenie“ įeitų į Seimą su rimtu mandatų 
skaičiumi. Kresų sargyba jaučia „Odrodzenie“ konkurencijos pavojų ir, norėdama 
išvengti jai nemalonių pasekmių, mėgina iš anksto susitarti su „Odrodzenie“ rin- 
kimų sandrauga. 

Pasižvalgę po vilnietiškus santykius ir juos išanalizavę priėjome su Kairiu prie 
išvados, kad eventualiam lietuvių ir lenkų susitarimui tarp Kauno ir Vilniaus di- 
delę reikšmę turėtų kontaktai su „Odrodzenie“. Vilniaus jėgų ir politinių krypčių 
sanklostoje (Vilniaus vardu suprantu ne tik patį miestą, bet ir visą Vilniaus sritį 
su kaimu imtinai) dešiniosios grupės, išskyrus tam tikrą saujelę dvarininkų, nu- 
siteikusių „krajovciškai“, bet jiems nepriklausančių, yra taip ryžtingai aneksionis- 
tiški ir priešiški bet kokiems Vilniaus valstybiniams kontaktams su Lietuva, kad 
apie kokį susitarimą su jais negali būti nė kalbos. Minėtoms grupėms visų pirma 
priklauso endekai, kurių svarbiausias aktyvus organas yra vadinamas „Kresų su- 
vienijimo komitetu““* ir Krikščionys demokratai su Darbo lyga Vilniuje. Iš anksto 
žinom, kad dešinieji niekuomet nepritars susitarimui su Kaunu ir kad stengsis tai 
idėjai trukdyti. Bet, laimei, „Kresų suvienijimo komitetas“ įtakos liaudyje neturi. 
Tai organizacija, paplitusi tarp dvarininkų, kurių gretos išretėjo ir kurie veikia 
ne tiek krašte, kiek iš išorės, iš Lenkijos, kur ir toliau pasilieka emigracijoje, be to, 
verbuoja tam tikrus šlėktos ir turtingesnių folvarko valstiečių elementus, pagaliau 
dar šiek tiek turi simpatijų buržuazinėje inteligentijoje. Atrodo, tos endekiškosios 
formacijos įtaka masėse yra tokia menka, kad rinkimuose savo jėgomis, be sveti- 
mųjų pagalbos (krikščionių demokratų), mandatų tikėtis visai negali. O kalbant 
apie krikščionis demokratus, tai tie organizaciniu požiūriu yra stiprūs tik pačiame 
Vilniaus mieste. Kaime organizacinės įtakos krikščionys demokratai neturi, o jų 
jėga pagrįsta tik asmeniška įtaka klerikalų, kurie ją remia (jeigu jie nėra tautiškai 


469. Kresų suvienijimo komitetas įsikūrė Vilniuje 1920 m. kovo 20 d. ir siekė pakraščius inkor- 
poruoti į LkR visumą. Komitetą sudarė Vilniaus tautiniai demokratai ir jų rėmėjai. 

lietuviški). Bet kadangi klerikalų įtaka katalikiškiems kaimo žmonėms yra stipri, 
todėl tie elementai, kurie organizaciniu požiūriu nėra apimti „Kresų sargybos“? 
ar „Odrodzenie“ įtakos, veikiausiai pasiduos klerikalų nuorodoms, duodami atra- 
mą krikščioniškajai demokratijai. Tačiau pervertinti klerikalų įtakos jėgas neor- 
ganizuotiems krikščionims demokratams, manau, nereikėtų, nes valstietiškoji 
liaudis yra, šiaip ar taip, tiek sužadinta revoliucinių agrarinės reformos šūkių ir 
bolševikų lozungų, visur kaime tiek yra demoralizacijos, baimės, kad gali būti 
nubausti ir t. t., kas visuomet būdinga yra lūžiui, revoliucijoms, karams ir nuo- 
latiniams valdžios keitimams, juo labiau kai tai jau metai iš metų tęsiasi be jokių 
pacifikacijos perspektyvų, kaip kad Vilniaus krašte, kuomet bet kokie autoritetai, 
tarp jų ir klerikalų autoritetas, veikiausiai neturi tos galios, kokią anksčiau turėjo. 
Centrą socialinio poveikio kryptimis sudaro „Kresų sargyba“. Toji organizacija 
ankstesnės lenkų okupacijos metais veikė grynai visos lenkiškosios aneksijos lin- 
kme. Įtakos ir lėšų propagandai turėjo milžiniškų, agitaciją varė amerikietiškuoju 
užmoju, inscenizuodama masinius susirinkimus valsčiuose ir kaimuose, peticijas, 
mitingų nutartis ir t. t. Toji akcija, tiesą sakant, buvo tokia fikcija, tačiau išjudinda- 
vo kaimą, įskiepydavo tam tikras sąvokas ir sąmyšį, nes agitatoriai turėjo skleisti 
demagogiją, kas net kartais sukeldavo nerimo ir iš endekų šalies net antpuolių 
prieš „Kresų sargybą“ Vilniuje ir ypač Varšuvoje, nepaisant to, kad „Kresų sargy- 
bos“ agitacija būdavo nukreipiama į endekų širdžiai mielą Vilniaus inkorporaciją 
į Lenkiją. Dabar, kaip sakiau, „Kresų sargybos“ įtaka sumažėjo, daugelyje vietų ir 
daugeliu punktų nusileisdama radikaliai „Odrodzenie“ įtakai. Bet tuo pačiu metu 
ir „Kresų sargybos“ požiūriuose įvyko tam tikrų pokyčių, arba bent jau kažkas 
lyg dėmė jos ankstesniame visiškai endekiškame lenkiškame aneksionizme. Tiesą 
sakant, ir toliau jos organai ir mitingai atkakliai skelbia šūkį „į Lenkiją“, o ne „į 
Lietuvą“, tačiau jau ir šiuo požiūriu yra tam tikras skirtumo atspalvis. Priešingai 
negu endekai, „Kresų sargyba“ priešinasi plebiscitui Vilniaus krašto žemėse ir pa- 
laiko Seimą Vilniuje, kas priartina ją prie labiau autonominės formulės „sujungti 
su Lenkija“ nei grynai endekiškosios „prijungti prie Lenkijos“. Tačiau antra vertus 
„Kresų sargyba“ priešinasi ir labiau autonominiams kairiųjų šalininkų šūkiams to 
paties Seimo klausimu, nes kai pastarieji skelbia „Suverenų Seimą“, kitaip sakant, 
pripažįsta jam teisę ne tik spręsti, ar Vilnius turi jungtis su Lenkija ar su Lietuva 
ir apskritai priimti bet kokius sprendimus tiek dėl jungimosi, tiek kitus, suteik- 


470. „Kresų sargyba“ įsikūrė 1919 m. birželį. Spaudos organas buvo savaitraštis Ziemia Wilenska. 
Subvencionuojama vyriausybės, turėjo tarnauti jos federacinei politikai. Tačiau „Sargybos“ po- 
žiūrį formavo inkorporacijos gynėjai. „Kresų sargybos“ plačiai varomoje agitacijoje visų pirma 
dominavo vilniškių lenkiškų žemių akcentavimas ir šūkiai sujungti jas su Lenkija. 

dami tuo Vilniui teisinį valstybinį savarankiško vieneto pobūdį, „Kresų sargyba“ 
spyriojasi dėl vadinamojo „plebiscitinio“ Seimo, kitaip sakant, apribotų gyventojų 
valią spręsti dėl valstybinės priklausomybės prie Lenkijos arba prie Lietuvos. Žo- 
džiu, „Kresų sargybos“ požiūris yra panašus tarp radikaliai aneksinio dešiniųjų ir 
pusiau krajovcų kairiųjų. 


1920 Metų gruodžio 26 d. 
Sekmadienis 


Šiandien jau laukėme traukinio iš Kauno, kad pa- 
imtume bėglius, tarnautojų šeimas, belaisvius ir 
draugę visi grįžtume į Kauną. Čia visi mūsų forma- 
lumai ir reikalai su Vilniaus valdžia buvo sutvarky- 
ti. Tačiau traukinys neatvyko. Ir nesistebėkime, nes 
vakar buvo Kalėdos ir tai galėjo sutrikdyti trauki- 
nių eismą. 

Noriu pakalbėti apie frontą, kuriame bandome 
su krajovcais pasiekti susitarimą. Pradėjau kalbė- 
ti apie Vilniuje esančias visuomenines politines 
kryptis, su kuriomis, suprantama, reikia skaitytis, 
turint omenyje susitarimų perspektyvą. Todėl tęsiu 
apie „Kresų sargybą“, kuri yra centre tarp dešiniųjų 
ir kairiųjų. Su dešiniaisiais ją sieja praeitis ir šūkio 


„į Lenkiją!“ beatodairiškumas, tuo tarpu su kairiai- 


siais sieja pirmiausia Pilsudskis, kurio autoritetą Česlavas Jankovskis (1857-1929). Reprodukcija 
iš Wilno i ziemia Wileńska. Zarys monograficzny. T. 2, 


„Kresų sargyba“ pripažįsta, bet kuriuo nepasitiki, Wilno, 1930,5 103.) Kutuz radii imi 


kovoja su juo ir iš esmės neapkenčia dešiniųjų, visų 

pirma endekų. „Kresų sargyba“, sužadinta įvairių akcijų ir materialių lėšų, kulti- 
vuoja Pilsudskio kultą ir darosi jam pavaldi. Be šito, su kairiaisiais ją sieja, kaip sa- 
kiau, derėjimasis dėl plebiscito Vilniuje ir Seimo šūkis Vilniuje, tegu ir kitaip, negu 
kairiųjų, formuluojamas. Nors „Kresų sargybos“ visoje akcijoje pasklido skardus 
šūkis „į Lenkiją“ arba net „tiktai į Lenkiją“, vis dėlto aneksinis požiūris, kuris per- 
nai negirdėtai ausį rėžė ir užpildė visą jos akciją, dabar lyg šiek tiek sušvelnėjo. 
Atsiranda požymių, kad „Kresų sargybos“ požiūryje yra kažkokio svyravimo, kad 
ji atsidūrė šiek tiek kryžkelėje. Vienas iš tokių būdingų požymių yra, tarkime, tai, 
kad kai Valdančioji komisija, apie ką plačiau gal kitą kartą pakalbėsiu, atmetė anek- 
sininkų reikalavimą, papildomai į savo sudėtį įtraukdama tris ryškius aneksijos 


šalininkus, ir kai dėl šio apsisprendimo atsistatydino 
dujos aneksionistinio sparno nariai, būtent Engelis*", 
kuris atstovauja krikščionims demokratams, ir Jan- 
kovskis*?, finansų departamento direktorius (Dieve, 
pasigailėk tų „Vidurio Lietuvos“ finansų), kuris, nors 
niekam neatstovauja, yra asmeniškai kategoriškas 
aneksininkas ir endekiškų idealų išpažinėjas, tai 
Šopa, glaudžiai susijęs su „Kresų sargyba“, kuris 
pernai stovėjo jos priešaky ir kuris su Engeliu ir Jan- 
kovskiu Laikinojoje valdančiojoje komisijoje sudarė 
aneksininkų sparną, neatsistatydino, kitaip sakant, 
tų radikalių pasekmių dėl pasipriešinimo Komisijai 
aneksininkų, kokias pasidarė Engelis, šis nepasidarė. 
Taigi čia tuo svarbiu klausimu, kuris sukėlė Vilniaus 
vyriausybės krizę, labai sunkią ir pavojingą Val- 
dančiajai komisijai krizę, apie ką gal dar pasakysiu, 
ir nesibaigusią iki šiolei, keliai kraštutinių dešinių- 
jų ir „Kresų sargybos“, regis, ima skirtis, ir „Kresų 


Marianas Šwiechowskis, Homunculus. Karikatūra, sargyba“ vis dėlto, atrodo, pasilieka stovykloje ne tų, 
Wileńskie piosenki sejmowe, Karikatury, ALGO, Wilno, 1922. 


kurie beatodairiškai siekia nuversti Komisiją ir kuo 
greičiau likviduoti „Vidurio Lietuvą“, paprasčiausiai 
įtraukiant ją į Lenkiją, bet Valdančiosios komisijos stovykloje, nors tikriausiai ne- 
sutinka su daugeliu tos Komisijos „krajovcų“ programos dalykų. Antras būdingas 
požymis yra tas, kad, kiek girdisi, „Kresų sargyba“ savo kandidatų sąraše į Vilniaus 
seimą turi iškelti Marianą Svechovskį (Marjan Šwiechowski), ryžtingą federalistą ir 
kantoninės Didžiosios Lietuvos gynėją, bene didžiausią priešininką Vilniaus anek- 
sijos į Lenkiją, nors, kita vertus, ne mažiau uolų ginkluotosios lenkų intervencijos 
į Kauną gynėją, kad Kauno Lietuva suvoktų būtinybę priimti istorinės kantoninės 
su Lenkija susifederavusios Didžiosios Lietuvos programą. Šiaip ar taip, jokia pa- 
vardė šiuo požiūriu nesikerta su Vilniaus atplėšimo nuo Lietuvos ir jo įtraukimo 
į Lenkiją principu, kaip Mariano Svechovskio pavardė. Kaip būdingą tam tikro 


471. Engelis Mečyslavas (Mieczystaw Engiel). 

472. Jankovskis Česlavas (Czesław Jankowski; 1857-1929), rašytojas, literatūros kritikas, žurnalis- 
tas, politinis veikėjas. Politinėmis pažiūromis artimas Lietuvos konservatyviems žemvaldžiams, 
krajovciškumo šalininkas, 1905-1907 m. laikraščio Kurier Litewski redaktorius, Vilniaus guber- 
nijos I Dūmos deputatas, 1907 m. bendraorganizatoris efemerinės Lietuvos ir Baltarusijos krašto 
(krajovcų) partijos (Stronictwo Krajowe Litwy i Bialorusi). Nuo 1922 m. vilnietiško laikraščio 
Słowo redakcijos narys. 

„Kresų sargybos“ nuotaikų pokyčių požymį galima laikyti ir tai, kad „Kresų sargy- 
ba“ nusišalina nuo tokių žmonių, kaip publicistas Francišekas Hrynevičius*", skai- 
drusis aneksininkas, kuris pernai buvo vienas patikimiausių jos žmonių ir reiškėjų. 
Ir apskritai į kresų priešakį iškilo nauji žmonės, tarp jų kažkokie Mydlažas*“, Vsce- 
klica““, ir t. t; nors tai žmonės iš Varšuvos, bet krajovcų jausmo neturi ir iš esmės 
Vilniui ir visai Lietuvai yra visiškai svetimi, dėl ko ne tik formaliai programiškai, 
bet ir jausmiškai visuomet į klausimą „ar Lietuvai, ar Lenkijai?“ atsakys - „Len- 
kijai“; vis dėlto jie yra ryškūs pilsudskininkai ir tai juos skiria nuo jų pernykščių 
pirmtakų „Kresų sargyboje“. Šiaip ar taip, iš Pilsudskio mor d' ordre““ su tąja or- 
ganizacija ir tais žmonėmis visuomet bus skaitomasi. Kaip girdėjau iš Zygmunto 
Jundzilo ir, neatsimenu, dar iš ko, jog kai kurie „Kresų sargybos“ lyderiai pasisakę, 
kad esą linkę palaikyti Vilniaus Lietuvos susijungimą su Kauno Lietuva, sujungta 
tam tikrais federaliniais saitais ir su tam tikromis išlygomis su Lenkija. Tai esantys 
tokie būdingi dalykai, su kuriais reikia skaitytis, nes jie rodo, kad vis dėlto toje sto- 
vykloje, tokioje ryškiai ir neatšaukiamai aneksionistiškoje, tam tikros evoliucijos 
įvyko arba, kad dar būtų geriau, vyksta. Dėl viso šito su „Kresų sargyba“, aktyvia 
susitarimo agente, nereikia skaitytis. Prieiti prie kokių nors derybų dėl susitarimo 
vis dar nėra įmanoma. Nors pagaliau man susidaro įspūdis, kad vidinių santykių 
klausimas tarp Vilniaus ir Kauno kuriant Lietuvos valstybę su tais kompromisais, 
kuriuos šiandien Kaunas pasiryžęs priimti, su „Kresų sargyba“ būtų galima susi- 
tarti, tačiau Lietuvos ir Lenkijos santykių klausimu bet kokios sutartys su „Kresų 
sargybos“ šalimi neįmanomos. Mat jeigu „Kresų sargyba“ leistųsi prikalbinama dėl 
federacijos su Lenkija principo, užuot Vilnių aneksavus į Lenkiją arba jį sujungus 
su Lenkija autonominiais pagrindais, tai pirma - federacijos su Lenkija nepriima 
lietuviai, o antra - toji federacija, kaip supranta „Kresų sargyba“, būtų tokia glau- 
di Lietuvos sąsaja su Lenkija, kad, tiesą sakant, tai prilygtų jos atidavimui Lenki- 
jai, ji sunaikintų Lietuvos suverenumą, dėl ko apie susitarimą tokios koncepcijos 
perspektyvoje negali būti net kalbos. Taigi susitarimų programoje „Kresų sargybą“ 
būtina palikti visiškai nuošaly, kadangi ji priklauso toms kryptims, kuriose visgi 
aneksija ima viršų prieš Lietuvos valstybingumą, nes „federacija“ čia būtų tiktai 
aneksijos atmaina, kitas jos raugas, kitas, paprastai kalbant, padažas. Tai netrukdo, 


473. Hrynevičius Francišekas (Franciszek Hryniewicz), publicistas, „Kresų sargybos“ veikėjas. 
474. Mydlažas Stefanas (Stefan Mydlarz}, publicistas, „Kresų sargybos“ aktyvus veikėjas. Straips- 
nio apie rinkimus į Vilniaus seimą autorius: S. M. Wola ludności wileńskiej, Wschód Polski, 1922, 
nr. 1-3. 

475. Vsceklica Vladyslavas (Wladystaw Wšcieklica), „Kresų sargybos“ vienas iš vadovų. Vilniaus 
seimo (1922) mokslinės komisijos sekretorius, to seimo oficialių kalbų-pranešimų redaktorius. 
476. Le mot d’ orde (pranc.) - šūkis. 

kad tam tikromis sąlygomis susitarimas, jeigu jį sustiprintų Vilniaus ir Kauno s0- 
lidarių veiksnių papildomas susitarimas su jiems giminingais Varšuvos socialiniais 
veiksniais, taip įgytų Pilsudskio pripažinimą, be ko lenkų šalis veikiausiai apskritai 
susitarimo nepriimtų, tai Pilsudskio įtaka ir jo nuorodos galėtų a posteriori nulem- 
ti „Kresų sargybos“ požiūrį į susitarimą. Bet tiktai a posteriori ir post factum, ne a 
priori tuo momentu, kada sutartis kuriama. 


1920 metų gruodžio 27 d. 
Pirmadienis 


Ir šiandien dar traukinys iš Kauno neatvažiavo. Visą dieną teiravomės traukinio, 
bet veltui. Geležinkelio stotyje Lietuvių komitetas“? pastatė specialius budėtojus, 
kad šie saugotų, kada ateis traukinys iš Kauno. Lietuvių komitete durys neužsidaro 
nuo besibūriuojančių reemigrantų, į sąrašus įtrauktų asmenų, kurie turi vykti tuo 
traukiniu ir kurie vis eina klausinėti, ar traukinio nėra. Mane tai pradeda neraminti. 
Kas žino, ar Kaunas staiga nepersigalvojo ir nenumojo ranka į traukinio siuntimą, 
palaikydamas žodines Babickio Pujoliui garantijas nepakankamomis ir nuogąstau- 
damas, kad Vilniaus organai Vilniuje nesulaikytų lietuvių traukinio. Kadangi su 
Kaunu tiesiogiai susisiekti negalime, nes vienintelis susisiekimo būdas yra radijas, 
kuriam būtinai turėtų tarpininkauti Vilniaus valdžia, taigi esame kaip tabakas rage. 
Ramiai išlauksime dar rytojaus dieną, ir jeigu traukinio nesulauksime, turėsime 
kažko griebtis. 

Šiandien per asmenis, kurie arkliais atvažiavo iš Kauno (p. Žmuidzinavičių, Vil- 
niaus lietuvių komiteto pirmininką, p. Augevičių*?*), sužinojome apie nuosprendį 
garsioje LkKO byloje; ją nagrinėjo Kauno armijos teismas. Keli svarbiausi kaltina- 
mieji nuteisti neterminuotai sunkiųjų darbų kalėjimu, kiti - 10 metų, 6 metams ir 
trumpesniam terminui. Išteisinti tiktai du. Dėl daugelio nuteistųjų, būtent, berods, 
visų, kurie buvo nuteisti ne ilgesniam negu 6 metų terminui, Teismas savo iniciaty- 
va kreipėsi prašydamas valstybės prezidento malonės. Nuosprendis yra gana griež- 
tas, kas sukels tam tikruose Vilniaus lenkų sluoksniuose irzlumo; jie atidžiai sekė to 
proceso atgarsius ir labai jautriai į tą reikalą reaguoja. Gal būtų buvę geriau, jeigu 
nuosprendis būtų buvęs švelnesnis, arba kad to proceso, ypač dabar, apskritai nebū- 


477. Vilniaus lietuvių laikinasis komitetas. 

478. Augevičius Jonas (1883-1953), lietuviškų mokyklų ir prieglaudų gydytojas Vilniuje. 1919- 
1922 m. Vilniaus lietuvių laikinojo komiteto sekretorius, Vilniaus sanitarinis gydytojas, 1922 m. 
drauge su lietuvių ir baltarusių veikėjais deportuotas į Kauną, kur iki 1940 m. dirbo kariuome- 
nės gydytoju. 

tų buvę. Na, o rimtai kalbant, atseikėtoje bausmėje nieko išpūsto nėra, teismo inici- 
atyva dėl malonės labai švelnina nuosprendį. Pagaliau negali kilti abejonių, kad tam 
nuosprendžiui bus taikoma amnestija, kai tik santykiai su Lenkija bus sureguliuoti, 
na, nebent Lenkija Vilnių pasiimtų visam laikui. 

Grįžtu referuoti santykius Vilniuje ir mūsų su Kairiu kalbėjimo akciją. Kaip 
tariau - su dešiniųjų grupuotėmis nėra jokių kalbų apie tarimąsi. Valstybingumo 
klausimu stovime su jais dviejuose poliuose. Su centru, kurio svarbiausioji reiškėja 
yra „Kresų sargyba“, šiuo metu tartis taip pat neįmanoma. Pasilieka kairieji. Jiems 
priklauso 3 svarbiausios grupuotės: Vitoldo Abramovičiaus grupės demokratai 
(Lenkų demokratų šalininkai), „Odrodzenie“ ir socialistai, kurie susiformavo į 
„Lietuvos ir Baltosios Rusios LkSP“ (taigi organizaciniu požiūriu sugrįžo į anks- 
tesnius nei 1909 metus). Jeigu imsime vadinamąjį „krajovciškumą“, kitaip sakant, 
pagrindinį palankumą Lietuvos nedalomumui ir valstybingumui su sostine Vil- 
niumi, ryškiausi šiuo požiūriu savo simpatijomis ir įsitikinimais yra demokratai. 
Tiesa, ir čia tarp pavienių žmonių išryškėja svyravimų (tarkime Ignacas Turskis*? 
ar net Zygmuntas Nagrodzkis***), bet apskritai demokratų programa, jų tradicija 
šiuo požiūriu, stiprus (...)** ir jų lyderio Vitoldo Abramovičiaus tikėjimas Lietu- 
vos valstybingumu daro šiuo klausimu gan stiprų krašto, o gal net ir stipriausią, 
požiūrį, o tarp demokratų esama Žmonių, taip kategoriškai ir taip konsekventiškai 
išpažįstančių Lietuvos valstybingumo principą, kad kone visai nesiskiria šiuo po- 
žiūriu nuo manęs, kaip antai dr. Adolfas Narkevičius, Zygmuntas Jundzilas, Na- 
poleonas Čarnovskis (Napoleon Czarnowski)“**. Bet demokratai yra silpni, jų įtaka 
nesiekia už Vilniaus, o pačiame Vilniuje turi simpatikų ir įtaką tiktai inteligentų 
sluoksniuose. Apie kokį nors liaudies masių patraukimą savo pusėn nėra ko svajoti. 
Todėl su jais tartis veikiausiai būtų palyginti lengviau, bet maža būtų naudingų 
rezultatų, turint omeny Kauno bandymą susitarti su Vilniumi. Demokratai - tai 
ne tiek politinė partija visuomenės struktūroje, kiek grupė giminingai galvojančių 
inteligentijos vienetų. Jeigu jie yra visiškai quantité nėgligeable““, tai ne todėl, kad 
turi didelę įtaką Laikinojoje komisijoje, nes toji komisija yra nepaprastai silpnas 
ir iliuzorinis padarinys, be to, ji labai priklausoma nuo Varšuvos ir mažai gali ką 


479. Turskis Ignacas (Ignacy Turski), visuomenės veikėjas, demokratinės grupės narys, 1912 m. 
Vilniaus ūkininkų draugijos sekretorius. Vienas iš 1913 m. rugsėjį „Turgaus“ - pramonės ir liau- 
dies meno - organizatorių. 1918 m. Vitoldo Abramovičiaus Demokratų sąjungos iniciatyva su- 
daryto Vilniaus lenkų tautinio komiteto narys. 

480. Zygmuntas Nagrodzkis (Zygmunt Nagrodzki), jaunesnysis. 

481. Žodis neįskaitomas. 

482. Apsirikta. Kalbama apie Napoleoną Čarkovskį (Napoleon Czarkowski; 1855-1928), kuris 
buvo žinomas gydytojas, bibliografas, bibliofilas. 

483. Quantité négligeable (pranc) - menkas. 

nors savarankiškai įpareigoti, tat apie kažkokį tarimąsi ir santaryę su ja negali būti 
kalbos - komisija pati net savo šešėlio baidosi, o jų pirmininkas ir drauge, demo- 
kratų vadas Vitoldas Abramovičius yra užsiėmęs vos ne laviravimu tarp nuolan- 
kumo Varšuvai ir savarankiškumo bei valdingumo todėl, kad demokratų būryje 
yra kažkuria prasme inteligentijos žiedas, kuris jau savaime turi vertės tariantis 
ir nepriklauso nuo visuomeninių veiksnių, bet ir demokratai ar bent jau įvairūs 
jų vienetai eikvoja asmenines jėgas, kovodami su kitų partijų lyderiais, aukodami 
iš dalies ir savo įtaką. Taigi tartis su pačiais demokratais neužtenka. Su socia- 
listais nebūtų dar taip labai sunku. Tuo tarpu Vilniaus lenkų darbininkų masės 
pastaruoju metu dėl vis glaudesnių santykių su Lenkija, dėl uždarbių, kurie per- 
nykštį lenkmetį buvę geresni, negu karo metais kitoms valdžioms valdant, nuo- 
latinę Kauno kalbą apie kokį nors kompromisą su Vilniumi ir spyriojimąsi, kad 
Vilnius „priklausytų“ Lietuvai, supranta ne tik kaip valstybinį, bet ir kaip tautinį 
viešpatavimą, todėl geidžia Lenkijos arba bent to, kad Vilnius būtų atplėštas nuo 
Lietuvos kokios sutarties su Lenkija principu; tatai rodo, kad ir socialistų, kaip ir 
demokratų, „krajovciškumo“ tradicijos partijoje yra stiprios, be to, pagrindinis 
demokratijos požiūris verčia juos skaitytis su gyventojų, kalbų, tautybių įvairove 
krašte ir verčia atsižvelgti į lietuvių ranką, jeigu ji iš Kauno jiems būtų ištiesta. Su 
socialistais daugiau kalbėjosi Kairys negu aš, ir pasekmė buvo ta, kad socialistai 
visai mielai yra linkę mėginti tartis ir sudaryti santarvę. Be jokių išlygų jie pa- 
reiškė norą siųsti savo delegatus į Kauną ir pradėti visuomenių derybas - žinoma, 
tiesiogiai su Kauno socialistais. Antra darbininkų atšaka - komunistai - palieka, 
suprantama, už ribų ir negali būti prileisti prie bet kokių valstybinių kombinacijų - 
tiek su Lenkija, tiek su Lietuva. 

Socialistiniai (LkSP) lyderiai Vilniuje - tai Baginskis““*, Godvosas (Godwos), 
Zaštautas, Hartunis (Hartuny), Čyžas (Czyż), iš dalies Folejevskis (Folejewski), Ku- 
likovskis*“ (turiu omeny inteligentijos lyderius). Nors Zaštautas, jeigu susitarimas 
su socialistais įvyktų, padėtį mato labai optimistiškai ir tvirtina, kad darbininkai, 
taigi ir socialistai, sudaro tokią moralinę jėgą, kad tai, ką jie priims, ir liaudies masė- 
se gali persverti, bet aš, o ir Kairys - laikomės nuomonės, kad ties pačiais socialistais 
apsistoti negalima. 


484. Baginskis Stanislavas (Stanisław Bagiński; 1881-p0 1939), advokatas, socialistų veikėjas. 
485. Julijanas(?) Kulikovskis (Julian(?) Kulikowski), LkSP lyderis Vilniuje. 

1920 Metų gruodžio 28 d. 
Antradienis 


Kai rytą nuvykau į Lietuvių komitetą pasiteirauti dėl traukinio, sužinojau, kad 
traukinys iš Kauno jau stovi, nes atvyko vakar 10 valandą vakaro. Buvau laimin- 
gas. Po pietų pradėjo į traukinį lipti bėgliai, kurių dauguma atvyko iš Rusijos ir 
jau 2 mėnesius laukė Vilniuje progos nusigauti už lietuvių fronto (vargšeliai jau 
penkis mėnesius yra kelionėje, kol iš Rusijos gilumos pasisekė jiems parvykti į tė- 
vynę), lietuvių valdininkų šeimos, kurios buvo įstrigusios Vilniuje ir dabar skuba 
pasprukti iš vilnietiško skurdo bei nusigauti į pažadėtąją Kauno žemę, veikiau- 
siai šiandien pienu ir medumi plaukiančią, kai lyginsime ją su karo nuniokotomis 
kaimynių žemėmis, ir lietuviai belaisviai, grįžtantys paliaubų sąlygomis į tėvynę. 
Kauno traukinį sudaro per trisdešimt vagonų, iš kurių keli klasikiniai keleivi- 
niai, du - sanitariniai ligoniams ir sužeistiems belaisviams, likusieji - prekiniai, 
vadinamosios „tiepluškės“ su geležinėmis krosnelėmis. Iš Kauno atvežta taip pat 
vagonai malkų „tiepluškėms“ pakūrenti. Į vagoną įsispraudė ir Elvyra su vaikais, 
užsiimdama vietą „tiepluškėje“, ir labai patogiai išsidėstė su daugybe daiktų. Apie 
6 valandą traukinys buvo jau pasirengęs išvykti, bet tiktai 11 valandą pajudėjome 
iš Vilniaus stoties. 

Užsiminsiu dar apie Felicijaną Venglovskį“““, Irenkos Prušanovskos vyrą, su 
kuriuo susipažinau Vilniuje. Tai jaunas lenkų kariuomenės poručikas, turintis 22 
metus, buvęs rusų karininkas, kilęs iš Volynės, kur jo šeima turi dvarelį. Kalba 
šiek tiek ukrainietiška tarme, tarnavo ir ukrainiečių kariuomenėje hetmanui Sko- 
ropadskiui vadovaujant - kelia įspūdį tokio pakraščių lenko, kuris lygiai savo tė- 
vyne gali laikyti ir Lenkiją, ir Ukrainą, ir nepriklauso įnirtingiems visalenkiams, 
kuriems Varšuva atstoja visą Žečpospolitoje buvusių šalių individualybę. Charak- 
terio, išvaizdos ir išsiauklėjimo požiūriu, kiek galiu spręsti iš labai trumpos pažin- 
ties, kelia man ir pagaliau visiems, kurie jį pažinojo, labai teigiamą įspūdį. Man- 
dagus, vaišingas, natūralus, be jokio pūtimosi, puikybės ir kokio nors maivymosi, 
ramus, kuklus, bet, nepaisant visko, labai vyriškas ir, regis, energingas, o gal net 
kažkiek ir užsispyręs, ką, jeigu neklystu, rodo didelis atstumas tarp akių, ten, kur 
nosis prasideda. Yra jis nepalyginamai simpatiškesnis ir veikiausiai daug vertin- 
gesnis už savo svainį Tanajevskį, Elizės Prušanovskos vyrą, ir taip pat už Mejerį, 
Marynios dukros Evos Rėmeruvnos vyrą. Atrodo, kad iki šiolei jis yra geriausias 


486. Venglovskis Felicijanas (Felicjan Węgtowski), lenkų kariuomenės poručikas, Irenos Pruša- 
novskos, Mykolo Romerio dukterėčios, Ezechelio ir Konstancijos Prušanovskos dukters, vyras. 

laimikis mūsų seserų vaikų santuokose. Jo santykiai su Irka, atrodo, esą labai geri, 
nuoširdūs ir mieli. Irutė sumenko, bet jai tai labai pritinka, ir ji gražiai atrodo. 
Labai išdailėjo santuokoje, nors kita vertus visuomet buvo gražuolė. 

Grįžtu prie referato apie mūsų su Kairiu politinę misiją Vilniuje. Priė mezgamo 
tarimosi, be lenkų demokratų ir socialistų, pageidautina ir kone būtina įtraukti liau- 
dininkus iš „Odrodzenie“. Sudaro jie šiandien jėgą, kuri kaime yra labai įtakinga ir 
kurią gerai būtų palenkti savo pusėn. Be liaudininkų, remiantis vien demokratais 
inteligentais ir socialistais, kurių vaidmuo beveik miestu ir baigiasi, vargu ar pa- 
vyktų geidžiamai iki galo susitarti. Šiandien baltarusiai, su kuriais lietuviai sudarė 
sutartį, ir žydai - Vilniuje yra Lietuvos pusėje, - ir vieni, ir kiti formaliai pareiškė, 
kad Seimo rinkimuose, kuriuos tvarko Laikinoji valdančioji komisija, dalyvauti ne- 
galį. Jeigu dar susitarimu pavyktų palenkti savo pusėn socialistų ir „Odrodzenie“ 
liaudininkų solidarumą su Lietuvos valstybingumo klausimu, priešpastatant juos 
aneksininkų stovyklai Vilniaus lenkų visuomenėje, būtų neblogai. Tada nereikėtų 
baimintis nei plebiscito, nei Seimo Vilniuje arba kokių nors visuotinių nuotaikų, ar 
kitokių netikėtumų. Prieš tokią koaliciją valstybiniu klausimu lenkų krikščionys 
demokratai nieko nepadarysią, nors juos ir „Kresų sargyba“ paremtų, nors ji, re- 
gis, pateko į kryžkelę. O laikas, kai esama kelių nuorodų, kaip nuteikti gyventojus, 
apie ką dar vėliau pakalbėsiu, yra lietuvių sąjungininkas. Nors lenkų socialistai ir 
„Odrodzenie“ dalyvautų Seimo rinkimuose, tai visgi, jei su jais prieitų prie susitari- 
mo, jie Seime taptų valstybiniu ryšiu su Lietuva. Jeigu Seime laimėtų daugumą, kuo 
abejoju, ji be susitarimo gali būti pavojinga, gal net taptų veiksniu, palengvinančių 
sutartį; bet net jei būtų ir mažuma, jų balsas turėtų įtakos, juo labiau kad jie patys 
ne tik gintųsi, bet ir gintų tuos, kurie Seime nedalyvautų, kitaip sakant, žydus, bal- 
tarusius ir lietuvius, reikšmingai atsisakydami dalyvauti ir pareikšdami gyvento- 
jų valią une qualité et une volonté inconnue*“. Vienas didžiųjų sunkumų susitarti 
ar net užmegzti su „Odrodzenie“ kontaktą - tai jos lyderių asmenybės. Svarbiau- 
si lyderiai yra trys: Liudvikas Chominskis, Helmanas ir Stefanas Mickevičiai. Visi 
trys mažų mažiausiai yra netaktiški Žmonės, vienaip ar kitaip susikompromitavę 
visuomenėje, veikiantys daugiausia iš ambicijų ar karjeros paskatų, dažnai nenu- 
spėjami; su jais reikia būti labai atsargiems. Liudvikas Chominskis yra inteligen- 
tiškiausias iš jų ir sąžiningas, bet neturintis pusiausvyros ir nervingas; jo šuoliai ir 
šūksniai labai neatsakingi, jam trūksta atsparos, pusiausvyros ir nusiteikimo galios. 
Jis kilęs iš didžiulio dvaro, dvarininkų sluoksniuose populiaraus ir gerbiamo pono 

Aleksandro Chominskio* sūnus. Jis buvo Rusijos dūmos ar Valstybės tarybos depu- 
tatas, rūpestingai išauklėtas, išmokslintas ir apsiskaitęs, šiuo metu trisdešimt kelerių 
metų amžiaus, išgarsėjo Vilniuje kaip šviesių įsitikinimų ir dar prieš karą pažangių 
pažiūrų žmogus. Na, o Vilniuje apsigyveno, atrodo, tik karo pradžioje ar prieš pat 
karą. Buvo artimas su Vitoldo Abramovičiaus demokratinės inteligentijos sluoks- 
niais. 1919 metais, per pirmąjį bolševikų karą Vilniuje, nepabėgo iš Vilniaus, kaip 
dauguma demokratų, bet pasiliko ir net bendradarbiavo su bolševikais švietimo ar 
žemės ūkio komisariate, ko jam visi Vilniaus konservatyvieji sluoksniai, visa buržu- 
azija ir juo labiau dvarininkija negali atleisti. Dešinieji jo tiesiog nekenčia (...)**?. 


1920 Metų gruodžio 29 d. 
Trečiadienis 


Iš Vilniaus išvažiavome vakar 11 valandą vakaro. Traukinys važiavo su prancūzų 
vėliava. Lydėjo jį kapitonas Kuandė““ iš prancūzų misijos Kaune. Važiavau kelei- 
vinio vagono coupė, skirtame mūsų komisijai, drauge su Kairiu ir Pijumi Adama- 
vičiumi. Nepaprastai šalta buvo mūsų vagone. Geriau jau būtų važiuoti su Elvyra 
jos šildomoje „tiepluškėje“, kur ir išsimiegoti būčiau galėjęs patogiai ant minkštų 
ryšulių - jos nesuskaičiuojamų bagažų, jeigu ne tai, jog vežiausi iš Vilniaus dalį savo 
dienoraščio sąsiuvinių ir nuogąstavau, kad jų ties demarkacijos linija kratos metu 
neatimtų. Maniau, kad komisijos skyriuje būsią saugiau, nes komisija, kuri lankėsi 
Vilniuje prisidengusi prancūzais, naudosis diplomatine privilegija ir jos bagažai ne- 
bus kontroliuojami. Šiaip ar taip - dienoraščio palikti nenorėjau. Lentvaryje trum- 
pai stabtelėjome, ir traukinys pajudėjo tolyn. 14 varstų už Lentvario eina demarka- 
cijos linija, toliau keli varstai neutralios zonos, toliau važiuojama lietuviška linija ir 
apie 4 varstus už jos yra Vievio stotis. Išvažiavus už Lentvario laukiau demarkacijos 
linijos. Dairiausi pro langus - buvo naktis, graži mėnesiena. Stebėjausi, kad ilgai 
neprivažiuojame, nes atrodė, kad turėjome jau tuos 14 varstų būti nuvažiavę. Staiga 
iš abiejų traukinio pusių pasipylė tankios karabino papliūpos. Traukinys sulėtino 
greitį ir sustojo. Pasirodo, esame jau Lietuvos pusėje. Lenkijos liniją peržengėme 
niekieno nestabdomi. Jokios kratos, suprantama, nebuvo. Susyk pajudėjome į Vievį. 
Ten pašaukė vietos komendantą lietuvį, bet tas atvykęs nepareikalavo jokių forma- 


488. Chominskis Aleksandras (Alexander Chominski; 1859-1936), dvarininkas, visuomenės ir 
politikos veikėjas. Šalininkas vadinamojo kraštietiškojo - krajovcų - požiūrio. Tos politinės 

lumų ir iš karto leido traukiniui toliau važiuoti. Vievyje persėdau į Elvyros vagoną 
ir likusį kelią miegojau. Apie 6 valandą ryto sustojome jau Kaune. Turėjome daug 
darbo, kol iškraustėme Elvyros daiktus. Bet padedami miesto milicijos kriminali- 
nio skyriaus viršininko, jo agento ir 2 milicininkų ilgai netrukome. Elvyros bagažą 
sukrovėme stoties bagažo saugykloje. Milicijos kriminalinio skyriaus viršininkas 
Maksimovas parūpino mums fajetoną, pakinkytą pora gerų arklių; nuvežiau Elvyrą 
su vaikais į viešbutį. 

11 valandą prieš pietus susitariau su Kairiu, kad susitiksime Užsienio reikalų mi- 
nisterijoje perduoti ataskaitą ministrui Purickiui“*", pasakysime, ką esame girdėję 
Vilniuje. Purickis pasikvietė mus į Ministrų Tarybos pirmininko kabinetą. Mūsų 
ataskaitoje dalyvavo Ministrų Pirmininkas dr. Grinius, užsienio reikalų minis- 
tras dr. Purickis, ministras Galvanauskas, užsienio reikalų viceministras Klimas 
ir dr. Jurgis Šaulys. Atrodo, buvo ten visas vadinamasis „mažasis kabinetas“, kurį, 
jeigu neklystu, sudaro trys ministrai: Grinius, Purickis ir Galvanauskas. Mūsų atas- 
kaita drauge su klausimais ir papildomais atsakymais bei trumpais pasitarimais 
truko apie 3 valandas. Pagrindinę ir išsamią ataskaitą apie politinę padėtį Vilniuje, 
apie visuomenines kryptis ir susitarimo perspektyvas pateikiau aš, Kairys trumpai 
papildė ją savo įspūdžiais, kurie iš esmės sutapo su manaisiais, ir papasakojo apie 
Vilniaus socialistus, su kuriais jis daugiausia susitikinėjo ir tarėsi. Jokia diskusija. 
Vyriausybės nariai visiškai pritarė mūsų išvadoms apie tai, kad toliau reikia siekti 
susitarimo, kad kuo skubiau atvyktų į Kauną Vilniaus „Odrodzenie“ ir socialistų 
partijų, o gal ir demokratų delegatai. Purickis norėjo dar su mumis pasitarti dėl 
potvarkių, kurių reikia lietuviams imtis čia pat, kad būtų sudarytos palankios nuo- 
taikos susitarimui, bet kadangi buvo jau vėlu, tai ilgiau tie klausimai negvildenti. 
Užsiminė Purickis apie parengtą projektą dėl provincijų (autonomijų) savivaldybių, 
kalbos teisių išplėtimo, apie projektą sudaryti specialų organą (komisiją) Rytų Lie- 
tuvos klausimui, kur dalyvautų lietuvis, lenkas, žydas ir baltarusis, ir pan. Aš savo 
ruožtu atkreipiau dėmesį į tai, ką mums su Kairiu minėjo Vilniuje p. Tadeušas Vru- 
blevskis, kad būtų pageidautina paskelbti keletą atitinkamų straipsnių apie susitai- 
kymo dvasią pusiau valstybinėje Lietuvoje, kas turėtų gražios reikšmės ir Lietuvos 
lenkams sukeltų gerą įspūdį, kaip susitarimo siekiantis lietuvių šalies geros valios 
manifestavimas. Vis labiau įsitikinu, kad svarbiausias spiritus movens, forsuojantis 
susitarimo linkme, yra Purickis, jis, žinoma, ryžosi tokiai kategoriškai politinei li- 
nijai Vilniaus klausimu. Spėju, tai daro tas pats Purickis, kuris dar vasarą buvo toks 
sunkus mažiausioms nuolaidoms ta linkme ir rodėsi nepalenkiamas, kai reikalavo 

atmesti bet kokias koncesijas net ir šešėliui Vilniaus srities savivaldybės, skausmin- 
gai reagavo į lenkų krajovcų nuorodas, kad klaida yra, kai lietuviškas tautinis gai- 
valas siekia viešpatauti Vilniuje, ir kad reikia skaitytis su Vilniaus lenkų tautiniais 
siekiais Lietuvos valstybingumo rėmuose, kuomet visa tai atstumdavo su ironija ir 
panieka. Būdamas realus politikas, matyt, suprato ankstesnės pozicijos klaidą ir ne- 
suabejojo čia pat pasidaryti išvadų, priešingų jo paties neseniai išpažintiems įsitiki- 
nimams. Tai pagaliau yra ne tik realusis politikas, bet, regis, ir energingas žmogus, 
tai jį gerai apibūdina, jis tinka Lietuvos išorinės politikos vaidmeniui tokiu sunkiu 
metu. Kaip toli Purickis pritaria susitarimo reikalui ir linkęs siekti derybų su Vil- 
niumi, rodo tai, kad, šiandieniame pokalbyje išklausęs mūsų ataskaitos, kurioje abu 
su Kairiu konstatavome (...)** - susikalbėti su Vilniaus Valdančiąja komisija nėra 
ką ir galvoti, bet reikia bandyti surasti terpę visuomeniniuose santykiuose ir tartis 
su organizacijomis, Purickis dar kelis kartus grįždavo prie to, kas „o gal“ dar vertėtų 
pabandyti užmegzti derybų kontaktą su Valdančiąja komisija, kuri, be abejo, labai 
to trokšta... Ir vėl su Kairiu turėjome jį stabdyti. 


1920 metų gruodžio 30 d. 
Ketvirtadienis 


Elvyra turėjo iš Kauno į Bagdoniškį išvažiuoti vakare Radviliškio traukiniu; prie 
jo turėjo būti prikabinti keli prekiniai vagonai, „tiepluškės“, tolesnei kelionei tų re- 
emigrantų, kurie vakar iš Vilniaus parvažiavo. Tačiau į tą traukinį ji nepateko, nes 
sunku su vaikais brautis per žmones, be to, ir jos bagažo nenorėjo priimti. Todėl 
pasiliko dar Kaune. Išvyksta ryt rytą, tačiau tik su vaikais ir smulkiu bagažu, o visas 
stambus bagažas pasilieka Kauno stotyje, daiktų saugojimo kameroje. Nuvažiavusi 
į Bagdoniškį turinti nedelsdama Kazimiero patvarkymu atvaryti į Kauną arklius su 
dviem kinkiniais daiktų. 

Šiandien ilgai kalbėjausi su buvusio Steigiamojo Seimo Kaune rinkimų Centri- 
nio lenkų komiteto buvusiu pirmininku Jančevskiu*??, vėlesniu Lenkų informacijos 
biuro valdybos prie lenkų frakcijos pirmininku. Regis, jau savo dienoraštyje vasarą 
apie jį užsiminiau. Tai vienas iš lenkų politinių lyderių Kauno krašte. Drauge su 

Velhorskiu“* ir kitais laikosi Lietuvos valstybingumo su sostine Vilniumi pozicijų 
(kiek tai įmanoma - istorinės Lietuvos), sufederuotos arba bent kažkokiu kitu būdų 
artimai susaistytos su Lenkija. Kaip ir visa lenkų deputatų frakcija, kurią sudaro 3 
deputatai, ir nemenka Kauno lenkų dauguma, oponuoja Lietuvos vyriausybei dėl 
jos antilenkiškos politikos išorėje ir viduje. Remia intervencines simpatijas, tikėda- 
mas, kad lenkų intervencija suduotų veiksmingiausią smūgį dabartinei Kauno vy- 
riausybei, o kadangi Lenkija visos Lietuvos aneksijos principais nebegalėtų aprėpti, 
tai lenkų intervencija prisidėtų bent suformuojant Lietuvos valstybę naujais princi- 
pais polonofiliška kryptimi. Nepagalvodavau Vilniuje ir čia sugrįžęs, kad būtų gera 
į susitarimo akciją įtraukti Kauno lenkų politinę organizaciją su deputatų frakcija 
arba bent paskatinti ją su šia akcija solidarizuotis. Tai teigiamai paveiktų visą susi- 
tarimo reikalą ir, nepaisant to, būtų galima išsiplėsti į lenkų vilnietišką sferą visuo- 
menėje, kuri tiesiogiai besimezgančiose derybose tarp visuomeninių organizacijų 
kitomis sąlygomis dalyvauti negalėtų, nes lietuvių bendruomenėje nėra jai derančio 
visuomenės atitikmens. Turiu omeny tam tikrą Vilniaus krašto dvarų šlėktos atšaką, 
konservatyvią ir nepalankią radikalioms agrarinės reformos srovėms, nusiteikusią 
„krajovciškai“, arba pagal Vilniaus terminologiją - „federalistiškai“, kitaip sakant, 
neremiančią Vilniaus aneksijos į Lenkiją ir norinčią išlaikyti nedalomą Lietuvos 
valstybę tam tikrų kontaktų su Lenkija principais. Tokią mintį remia dvarininkų 
mažuma anoje demarkacijos linijos pusėje, bet, šiaip ar taip, tokia mažuma egzistuo- 
ja. Prie tokių priklauso ir, tarp kita ko, Simonas Meištovičius*", dabar Vilniuje pava- 
duojantis užsienio reikalų departamento direktorių, ir kiti, kurie, kas žino, kultūra 
ir inteligentiškumu nelenkia endekams palankių dvarininkų. Tų dvarininkų sim- 
patijos Lietuvos valstybingumui, suprantama, ne polonofiliškam, o tokiam, kuris 
Vilniui laiduotų lygiavertiškumą su Kaunu ir neleistų įsiviešpatauti lietuvių tautai ir 
kalbai tarp lenkų gyventojų, nėra vien platoniškos, bet remiasi, kaip tai pareiškiau 
keliuose proginiuose pokalbiuose Vilniuje, tarp kita ko, šitaip būtent samprotau- 
damas apie gaivališkus dvarininkų klasės interesus: Kauno krašto lietuvis valstie- 
tis moka ūkininkauti, yra pasiturintis, apsukrus, mėgstantis tvarką, iš prigimties 
blaivaus proto ir realistas; šitai daro jį atsparesnį revoliucinių perversmų siekiams, 


494. Velhorskis Vladyslavas (Władysław Wielhorski; 1885-1953), Lietuvos lenkų veikėjas, isto- 
rikas, daugelio istorinių ir Lietuvos etnografinių straipsnių autorius. Vienas iš „Kauno Lietu- 
vos“ lenkų vadovų. 1924 m. jam atimtos Lietuvos pilietybės teisės ir jis išvarytas iš Lietuvos. 
1931-1939 m. Rytų Europos mokslinių tyrimų instituto Vilniuje direktorius. Po karo veikė ir rašė 
emigracijoje Didžiojoje Britanijoje. 

495. Meištovičius Simonas (Szymon Meysztowicz), dvarininkas, lojalistas, konservatorius, Vi- 
durio Lietuvos laikinosios valdančiosios komisijos Užsienio reikalų departamento direktorius. 
Vienas iš 1937 m. įkurtos Konservatorių partijos lyderių. 


496 


saikingesnį ir net linkusį į konservatyvumą, traktuojantį daug šalčiau ir skeptiškiau 

rėžiančius agrarinių reformų šūkius, grasinančius visuomeniniais ir ekonominiais 

sūkuriais, negu Vilniaus krašto sulenkintas ar baltarusis valstietis, kuris yra mažiau 

pasiturintis, taip nusmurgintas karo, vis naujų valdžių ir įvairių kariuomenių inva- 
zijos, kad jau beveik neturi ko prarasti, todėl yra itin paveiktas bolševikų įtakos, de- 
moralizuotas, iš prigimties daugiau prasigėręs už lietuvį. Radikalūs agrarinės refor- 
mos šūkiai Kauno Lietuvoje ir jos Seime, sako, yra radikalesni už Lietuvos valstietį, 
jų ašmenys ir radikalumas yra ne tiek visuomeniniai, kiek politiniai ir tautiniai — 
kovos su lenkiškumu ir lenkais metodai; todėl jeigu prieitų iki Kauno susitarimo ir 

sutarties su Vilniumi, kaip tarp Lietuvos ir Lenkijos, ir jeigu liautųsi lietuvių ir len- 
kų tautinis konfliktas, tuomet ir agrarinis klausimas netektų savo tautinių politinių 

kivirčų ir taptų vien tiktai visuomeniniu bei ekonominiu klausimu. Tomis aplinky- 
bėmis ir radikalizmas suminkštėtų ir labai sušvelnintų valstybinį Kauno ir Vilniaus 

kraštų sugyvenimą, Kauno lietuvis ūkininkas taptų netgi Vilniaus valstiečių agra- 
rinio radikalizmo stabdžiu. Taip samprotauja kai kurie Vilniaus krašto dvarininkai, 
trokštantys saitų su Lietuva. Nerūpi man tokio samprotavimo tikslumas ir svarba, 
svarbu tai, kad tokia srovė nėra šioje atšakoje grynai jausminė, bet ji turi ir realesnių 

intereso prielaidų. Būtent politinė lenkų organizacija Kauno krašte yra labai stipriai 

nuspalvinta dvarininkų elemento. Jų lyderiai - dvarininkai. Todėl būtent jie, jeigu 

norėtų solidarizuotis su susitarimo akcija, galėtų sueiti į kontaktą su ana Vilniaus 

krašto „krajovcų“ dvarininkų atšaka ir sustiprinti tą srovę. Šiuo požiūriu svarbu 

buvo man pasikalbėti su Jančevskiu, kurį prašiau užsukti pas mane. Atvažiavo jis 

vakarop su jaunu Konstantinu Pliateriu-Zyberku iš Kurtuvėnų; jis gyvena Kaune. 
Papasakojau jam apie taikų posūkį, kuris pasireiškia Lietuvos vyriausybėje ir seime, 
papasakojau apie Vilnių, apie susitarimo akcijos perspektyvą ir ketinimus. Tačiau 

Jančevskis pateikė labai didelių ir rimtų išlygų ir įrodymų, kad Lietuvos vyriausybė 

visoje valdymo praktikoje kenkė lenkams ir iškėlė sąlygą, kurią patenkinus, Kauno 

lenkai galėtų paremti susitarimo akciją. Dabar Jančevskis 10 dienų išvyksta, bet su- 
grįžęs turi man pateikti Lenkų biuro suformuluotus reikalavimus, kalbančius apie 

Lietuvos vidaus politiką, skirtą lenkų gyventojams. 


1920 metų gruodžio 31 d. 
Penktadienis 


Nepamiršau, kad nebaigiau dienoraštyje savo vilnietiško referato, ne, ir neketinu 
jo nutraukti, bet kol kas negaliu apleisti ir kitų einamųjų reikalų, kurie, pagaliau, 
dažniausiai taip pat vienaip ar kitaip su Vilniaus klausimu siejasi. Prie mano vil- 

nietiško referato eigos sugrįšiu, tuo tarpu privalau ir dabarties reikalus aptarti. Juk 
savo dienoraštį rašau, ne tik monografiją. Dienoraštis - „silva rerum“, kaip mūsų 
tėvai tokį darbą užrašuose vadindavo, - yra tarsi kaleidoskopas: keičiasi nuolatinės 
figūros ir spalvos. į 
Dalyvavau šiandien civilinėje byloje teisme. Vadovavo pirmininko pavaduoto- 
jas Petrauskas. Posėdis po 3 valandų jau ėjo į pabaigą, kai man atnešė tokio turi- 
nio telefonogramą (versta iš lietuvių kalbos): „Ponui Mykolui Romeriui. Anglijos 
atstovas Viltonas““ norėtų su Jumis pasikalbėti. Bus šiandien anglų konsulate 4 
valandą po pietų. Dr. Purickis labai Jūsų prašo, kad neatsisakytute užsukti pas 
p. Viltoną ir informuoti jį apie padėtį Vilniuje. Dr. Šaulys“ Paskubinome posė- 
dį užbaigti ir kelios minutės po 4 valandos prisistačiau anglų konsulate; priėmė 
mane p. Viltonas, Anglijos atstovas Kaune. Tai dar jaunas žmogus, žemo ūgio, 
apsikirpęs anglišku stiliumi, anglams nebūdingai gyvas ir judrus, inteligentiškas 
ir apsukrus. Kalbėjomės prancūziškai. P. Viltonas Kaune vieši dar neseniai. Jis 
uoliai domėjosi, kaip susiklostė Vilniuje visuomeninės politinės kryptys, klau- 
sinėjo, kokie ten santykiai ir kokios perspektyvos susitarti Kaunui su Vilniumi, 
kaip išspręsti Vilniaus klausimą Lietuvos valstybingumo naudai. Visiškai aiškiai 
remia lietuvišką Vilniaus sprendimą, yra prieš lenkų ekspansiją į Rytus, ją laiko 
pavojinga pačiai Lenkijai ir sako, kad tai esąs karų šaltinis rytuose, visiems lai- 
kams drumsčiantis tautų pusiausvyrą ir taikų jų sambūvį, yra pilnas pripažinimo 
Lietuvai, kuri gebėjo veikiai susiorganizuoti ir pasiekti labai patenkinamą ūkio 
padėtį, teigiamai išskiriančią ją iš visų kaimynių, mato pagaliau visus sunkumus 
nustatyti Lietuvos su Lenkija santykius, susijusius su Vilniaus klausimu. Ilgai su 
juo šnekučiavomės apie visas galimas konvencijas su Lenkija, apie Lenkijos ryti- 
nes sienas ir t. t. Informavau jį taip pat gan smulkiai apie visuomenines politines 
lenkų kryptis Vilniuje ir galimybę susitarti Kaunui su Vilniumi. Viltonas buvo 
labai patenkintas mano žiniomis, iš kurių ne vieną pasižymėjo, dėkojo man, prašė 
leisti į mane kreiptis dar kartą, kai jam to prireiks, pareiškė, kad daug ką naujo 
iš manęs sužinojo ir kad jam tai padėjo išsiaiškinti daugelį dalykų, kurių kartais 
negalėjo suprasti. Ypač jį nustebino tai, ką jam pasakiau apie perspektyvą Lie- 
tuvoje galimo Vilniaus, Lydos ir Gardino plebiscito. Nurodžiau, kad yra nema- 
žai tikimybių, jog paskelbus ten plebiscitą žmonių balsavimas atrodytų taip, kad 
žmonės, esantys už Suvalkų paliaubų linijos (Gardino, Lydos, Ašmenos apskritys, 
ypač pirma ir trečia) pasisakytų už Lietuvą, tuo tarpu žmonės, glaudžiau susi- 
spietę apie Vilnių, pasisakytų už Lenkiją. Viltonas sako, kad jau girdėjęs apie tai, 


496. C. E. Wilton - Anglijos atstovas Pabaltijo kraštams. 

bet negalėjęs to suprasti. Tai iš tikrųjų labai įdomus ir originalus reiškinys, bet 
atrodo, kad žmonių nuotaikos yra tikros. Taip bent girdėjęs iš daugelio šaltinių 
Vilniuje ir ne tik iš Lenkijai nepritariančių žmonių ir sluoksnių, kaip baltarusiai 
ir lietuviai, bet net iš tokių, kurie yra iš „Kresų sargybos“, taigi negali būti įtaria- 
mi falsifikuojantys nuomones dėl žmonių nuotaikų Lenkijos nenaudai (advokatas 
Dobrovolskis iš Gardino, Gardine leidžiamo „Kresų sargybos“ organo redakto- 
rius, jį pirmą švenčių dieną sutikau per arbatėlę pas Zygmuntą Jundzilą). Kaip 
tą reiškinį galima paaiškinti? Kodėl pietinėse ir rytinėse apskrityse, geografiškai 
artimesnėse Lenkijai ir tiesiogiai nesiekiančiose lenkų okupacijos, nuotaikos yra 
antilenkiškos, tuo tarpu Želigovskio eksperimento „Vidurio Lietuvos“ teritorijoje, 
esančioje už to antilenkiško ruožo, nuotaikos yra polonofiliškos? Vilniuje šitai 
aiškinama taip. Niekados esant bet kokiai valdžiai karo metais kariuomenės de- 
moralizacija nebuvo tokia didžiulė ir valdžia tokia silpna, nebuvo tiek plėšimų, 
tokios savivalės ir drauge tokio skurdaus aprūpinimo, kaip dabar Vilniaus krašte, 
kai atvyko Želigovskis. Žmonės, atsimindami, kad tiesioginės lenkų okupacijos 
metais buvo kitaip ir padėtis nepriklauso nuo Varšuvos, todėl ir įsivaizduoja, kad 
kai kariuomenė ir valdžia bus priversta paklusti Varšuvai, bus pašalinta demo- 
ralizacija, bus baudžiama, bus įvesta darna ir atsiras normalios sąlygos. Todėl ir 
nori Lenkijos. O Kauno Lietuvos bijo ir todėl nenori, nes įsivaizduoja, ką jau šiek 
tiek išmėgino rugsėjį, kad lietuviai Vilniaus kraštui primes savo kalbą ir tarnau- 
tojus, visai nesiskaitydami su vietos gyventojais. Tuo tarpu pietinėse ir rytinėse 
apskrityse, kur stovi tikroji lenkų kariuomenė ir yra lenkų administracija, padė- 
tis nė kiek nėra geresnė ir kariuomenės demoralizacija bei plėšikavimai nė kiek 
ne menkesni negu Želigovskio valdžioje, apie ką Vilniaus apskričių gyventojai 
nėra pakankamai informuoti, bet anie gyventojai jaučia tai tiesiog savo kailiu ir 
mato. Todėl jie nenori Varšuvos valdžios ir iš dviejų renkasi geriau jau Lietuvą, 
kurios valdžios dar nepatyrė, bet apie kurią girdėjo, kad materialiai ir ekonomiš- 
kai laikosi stipriai. Pagaliau pietinėse ir rytinėse apskrityse žmonės yra mažiau 
polonizuoti negu apie Vilnių, daugiau ten baltarusių ir daugiau stačiatikių, kurie 
Lenkijos nemėgsta. Nėra abejonių, kad liaudies nuotaikos turi veikti ir „Vidurio 
Lietuvos“ politikus didesnio jų pritarimo tartis su Kaunu linkme, juo labiau kad 
mus ten veiks greičiau Lietuvos naudai. Taip bent atrodo. Tų nuotaikų suvokimas 
arba bent pajautimas, matyt, nėra svetimas Varšuvos ir Kauno valdžioms. Matyt, 
šituo ir galima paaiškinti, kad Tautų Lygai Lenkija priešinasi dėl plebiscito į pietus 
ir rytus nuo Suvalkų paliaubų linijos ir reikalauja plebiscito tik Vilniaus apylinkė- 
se, o Lietuva - atvirkščiai, nesutinka priimti plebiscito Vilniaus apylinkėse, tačiau 
reikalauja jo eventualiai tik už Suvalkų paliaubų linijos. 

1921 Metų sausio 1 d. 
Šeštadienis 


Naujieji metai! Sutikau juos kaip visada - lovoje vienišas. Kai tau 40 metų, ta diena 
nėra kuo nors ypatinga. Metai vienoj ar kitoj pusėj - nei nuo jaunystės taip labai 
atitolina, nei vėlgi prie senatvės labai pastūmėja. Įdomu, ką naujo šie metai atneš. 
Dieve duok, kad būtų jie teisingi ir leistų taikiai išspręsti Vilniaus klausimą Lietuvos 
valstybės naudai, išlaikydami valstybėje pusiausvyrą su vakarine sritimi, niekam 
nepadarytų skriaudos, prievartos ir užvaldymo. Toks yra mano pirmas ir didžiau- 
sias pageidavimas šiais metais. Turiu dar ir antrą pageidavimą, jau grynai asmeninį, 
jo į dienoraštį neįrašysiu. Pagaliau nesunku atspėti, kad kalbu apie savo dukružę, 
nes kokie dar galėtų būti troškimai tokio vienišiaus, kaip aš, asmeniniame gyve- 
nime mano Aninkai mirus! Bet - viską atiduodu į Dievo rankas: tebūnie Jo valia. 
Atsigręždamas į praėjusius metus, matau Papos mirtį, matau virš Vilniaus pakibusį 
sunkų debesį, bet matau ir vieną teigiamą dalyką, dėl kurio tikrai džiaugiuosi, - tai 
mano grįžimas iš Lenkijos į Lietuvą. Nesuklydau, kai tokiam žingsniui apsispren- 
džiau. Buvo jau pats laikas. 

Pagaliau vėl grįžtu prie Vilniaus reikalų. Nutraukiau pasakojimą gruodžio 28 
dieną charakterizuodamas tris „Odrodzenie“ lyderius: Liudviką Chominskį, He- 
leną ir Stefaną Mickevičius. Pradėjau nuo Chominskio. Atsimenu, kokį pasipik- 
tinimą 1919 metų pavasarį tarp Vilniaus demokratų, linksmai leidžiančių laiką 
emigracijoje Varšuvoje, kėlė žinia, kad jų dar nesenas partneris Liudvikas Cho- 
minskis - Lukas - prisidėjo prie bolševikų ir su jais bendradarbiauja. O kad tas 
bendradarbiavimas nebuvo nuotykių ieškojimas, bet būtinybė - dėl duonos, taip 
pat valenrodiškas“?, siekiantis nukenksminti bolševikų veiklą stabdant tą akciją, 
prisidengus bendradarbiavimu, kuo vėliau daugelis, berods, ir pats Chominskis, 
teisinosi, turėtų rodyti tai, kad Chominskis tuo metu iš Vilniaus nusiuntė laišką 
savo seniems politiniams bičiuliams, demokratams, priekaištaudamas, kam tie pa- 
liko viešųjų darbų postus Vilniuje, arba ragindamas juos atgailauti ir grįžti - gerai 
neatsimenu. Kai lenkų kariuomenė iš Vilniaus išvijo bolševikus, Chominskis pa- 
siliko. Pasipiktinta juo baisiausiai. Patyrė jis visokiausių nemalonumų, buvo atstu- 
miamas, kartais trypiamas ir niekinamas. Priminta jam viešai bolševikiška praeitis. 
Chominskis nesisielojo, išsižadėjo savo praeities ir ėjo pirmyn. Veikiausiai nerodė 
pranašumų, taurumo ir takto, bet užtat nesileido nuneigiamas ir išsilaikė paviršiu- 
je. O dėl demokratų - tie jam atleido, nors jis jiems atrodė jau nepatogus žmogus, 


497. Pagal A. Mickevičiaus poemos „Konradas Valendodas“ pagrindinį veikėją Valenrodą - 
[vert. past.]. 

kadangi viešumoje buvo susikompromitavęs. 
Bet ir Chominskiui ne itin reikalinga buvo 
demokratų malonė. Suprato, kad demokratai 
kaip inteligentai yra silpni ir didelės ateities 
neturi. Jam rūpėjo suvaidinti vaidmenį, bet 
durys buvo jam užtrenktos, tai sumanė su- 
kurti kažką kito. Griebėsi formuoti radika- 
lų valstiečių sąjūdį, kuris Vilniuje buvo ap- 
leistas. Šiame lauke neturėjo konkurencijos, 
neturėjo nuogąstauti dėl nuomonių, o pers- 
pektyvoje vėrėsi jam galimybė tapti vadu. 
Sąjūdis ėmė skleistis. Apie Chominskį ėmė 
burtis arba ambicingos asmenybės, mokan- 
čios rodyti žmonėms įtaką, kaip Helmanas, 
arba susikompromitavusios ir geidžiančios 
vaidinti kokį vaidmenį, bet tokios, kurios 


negebėjo kur nors susirasti sau vietą ir todėl 


, į Ka i i Stefanas Mickevičius, Homunculus. Karikatūra, Wileriskie 
griebdavosi naujo judėjimo, kaip Stefanas piosenki sejmowe, Karikatury, ALGO, Wilno, 1922. 


Mickevičius. Prieš metus įvykęs didysis vals- 

tiečių (liaudies) suvažiavimas, pakvipęs negeru radikalizmu, kai kėlė socialinius 
lozungus, ypač agrarinius, tapo naujo judėjimo išeities tašku ir kartu įsiutino prieš 
Chominskį nusiteikusius reakcingus ir konservatyvius elementus, bet šis to men- 


kai tepaisė ir dirbo su savo sąjūdžiu toliau. Prieš pakartotinę bolševikų invaziją į 
Vilnių 1920 metų liepą Chominskis nuvyko į Varšuvą. Į Vilnių grįžo su Želigovskio 
armija jau vilkėdamas lenkų karinį mundurą, kas turėjo jį reabilituoti iš ankstes- 
nės bolševikinės praeities. Vilniuje čia pat vėl griebėsi atnaujinti valstiečių judėji- 
mą „Odrodzenie“ ir kartu turėjo didžiulį norą tapti Valdančiosios komisijos Žemės 
ūkio departamento direktoriumi. Tačiau Valdančiosios komisijos demokratai laikė 
jį susikompromitavusiu, todėl į tą postą iškėlė Severiną Liudkevičų““*. Jis, regis, yra 
tiktai nominalus ministras, o jo užnugaryje veikia, departamentą tvarko ir agra- 
rinę reformą dėsto Chominskis, kuris yra vicedirektorius, todėl formaliai nepri- 
klauso vyriausybei ir jo pavardė nematoma, o tai demokratams ir tinka. Toks jau 


498. Liudkevičius Severinas (Seweryn Ludkiewicz; 1882-1964), dvarininkas, ūkio veikėjas, mo- 
kytojas, pilsudskininkas, masonas. Kilęs nuo Panevėžio. 1909-1912 m. Telšių progimnazijos mo- 
kytojas. 1912-1915 m. laikraščio Tygodnik Rolniczy bendraredaktoris ir administratorius Vilniuje. 
1921-1922 m. Vidurio Lietuvos valdančiosios komisijos narys. 1922-1923 m. Vyriausiosios že- 
mininkų komisijos pirmininkas, 1926-1927 ir 1935-1937 m. Kontrolės tarybos vicepirmininkas, 
1933-1938 m. Valstybinio žemės ūkio banko pirmininkas. 

yra vienas „Odrodzenie“ lyderis. Antras yra Helmanas**. Kilęs iš valstiečių, buvo 
kitados paslaugų berniukas Hurčino pieninėje Vilniuje, išsilavinimo neturi, mažai 
inteligentiškas, savamokslis, be galo apsukrus, turi didelių ambicijų. Liaudies ora- 
torius puikiausias, pažįsta valstietiją, supranta ir jaučia jos sielą, mitinguose guldo 
visus oratorius ir agitatorius ant menčių, moka kalbėti valandų valandas, su patosu, 
iškelia paprastą Žmogų, veda, kaip nori ir kur nori. Minios klauso, šaukia, juokiasi 
iš Helmano žodžių. Jis šiandien liaudies sąjūdyje yra didžiulis galiūnas, baisus prie- 
šininkams. Kur tik pasirodytų - laimi ir pakeri žmones. Viena iš „Odrodzenie“ sė- 
kmės paslapčių glūdi Helmano asmens įtaigoje. Nėra abejonių, jeigu Vilniuje būtų 
formuojamas Seimas, Helmanas jame atsirastų ir taptų valstiečių deputatų vadu, 
kas suteiktų jam milžinišką įtaką. Apie jo sąžiningumą sklinda įvairios nuomonės. 
Kad yra politinis karjeristas - tai tiesa, bet nesvetima jam ir krašto meilė, kurio yra 
sūnus, ir jo simpatijos žmonėms nuoširdžios. Su liaudies ir „Odrodzenie“ reikalais 
jis susisaistė ambicijomis, karjera, ir net taip: kas ne „Odrodzenie“, tas jam yra 
priešas. Trečias „lyderis“ - Stefanas Mickevičius. Jis paskutinis niekšelis, žmogus 
be garbės ir tikėjimo. Gimęs Panevėžyje. Reiškėsi prieš karą daugiausia Peterburgo 
terpėje, prisiplakdamas prie seno generolo Babinskio, tačiau spėjo „pasiautėti“ ir 
Lietuvoje. Kokiais tiktai keliais nemėgino eiti, kokių spekuliacijų nesigriebė! Vaiz- 
davo ir lietuvį, buvo ir baltarusis, flirtavo su rusais, žydais, prisišliedavo ir prie 
lenkų nepriklausomybės sąjūdžio! Susikompromitavęs pas visus ir visur. Visur 
nori vaidinti kokį nors vaidmenį, ramiau niekur nenusėdės, ir niekad nežinai, kur 
jis atsidurs rytoj ir ką ten veiks. Tai gyva vaikštanti nesėkmė visko, prie ko tiktai 
prisiliestų. Nenuoširdus žmogus, neturi jokių idealų ir įsitikinimų, komediantas, 
skuduras, kuriuo jau visi teršalai apvalyti, politinis spekuliantas, žmogus, su ku- 
riuo neįmanoma kalbėtis, nes viską, ką nugirdo, apskelbs ir sąmoningai iškraipys, 
siekdamas savo tikslų. 


1921 metų sausio 2 d. 
Sekmadienis 


Per pietus, kai sėdėjau dirbdamas namie, atėjo Seimo socialistų, liaudininkų ir 
demokratų frakcijos deputatas Makauskas*““ ir pasakė, kad Sleževičius prašė ma- 


499. Helmanas Stanislavas (Helman Stanistaw; 1869-1939), amatininkas, valstiečių sąjungos 
„Odrodzenie-Wyzwolenie“ lyderis Vilniuje. 1922 m. Vilniaus seimo deputatas. 1922-1927 m. LkR 
I seimo deputatas. 
500. Makauskas Jonas (1885-1969), farmacininkas, politinis veikėjas. Nuo 1912 m. veikė Lietuvos 
demokratų partijoje, nuo 1918 m. - Valstiečių sąjungoje. 1919 m. įkūrė Raudonąjį kryžių Lietuvo- 
je. 1920-1924 m. LR Seimo deputatas. Po Antrojo pasaulinio karo gyveno emigracijoje. 

nęs dabar atvykti į Ūkininko“? redakciją, į liaudininkų posėdį. Supratau: užmez- 
gus susitarimo su Vilniumi akciją, liaudininkai nori išklausyti mano ataskaitos iš 
Vilniaus, kad galėtų apsispręsti dėl savo požiūrio tuo klausimu. Čia pat nuvykau 
su Makausku. Neapsirikau: iš tikrųjų jiems rūpėjo mano ataskaita. Pradėjus su- 
sitarimo akciją, jeigu turėtų ji toliau plėstis, lietuvių liaudininkų (vadinamosios 
„Socialistų liaudininkų demokratų“ partijos) vaidmuo būsiąs vienas svarbiausių. 
Kadangi dabartinėje stadijoje susitarimo akcija turėtų vykti ne tarp vyriausybių, 
bet tarp visuomeninių organizacijų, tuo tarpu tiktai kaip visuomeninė akcija, ir 
kadangi iš Vilniaus pusės yra įtrauktos į šį kairiosios orientacijos politinės jėgos, 
nes Lenkijoje vien tiktai su jomis galima kalbėtis, todėl, suprantama, lietuvių ša- 
lis akcijai mobilizuoti gali taip pat tik kairiąsias atšakas, atitinkančias visuome- 
niniu požiūriu vilniečių lenkų grupes. Su Vilniaus LkSP bandytų tartis lietuviai 
socialistai demokratai, tuo tarpu su liaudininkų sąjunga „Odrodzenie“ turėtų už- 
megzti ryšius Lietuvos liaudininkai. Posėdyje, į kurį buvau pakviestas, be manęs, 
buvo dar 8 asmenys, tarp jų Mykolas Sleževičius, kuris pirmininkavo, deputa- 
tai Makauskas, Račkauskas”, dr. Lašas, 3 asmenys, kurių pavardžių nežinau, ir 
p. Felicija Bortkevičienė. Kaip mane informavo Sleževičius, buvo tai sublokuotų 
Seimo frakcijų - „Socialistų liaudininkų demokratų“, „Valstiečių sąjungos“? ir 
minėtųjų liaudininkų partijos Centro komiteto — prezidiumo posėdis. Ilgesnėje 
prakalboje, užtrukusioje apie pusantros valandos, labai smulkiai ir tiksliai išdės- 
čiau Vilniuje susiklosčiusią praktinę padėtį, partijų pozicijas ir ten jaučiamas vi- 
suomenines kryptis bei perspektyvą susitarti. Liaudininkai išklausė mano prane- 
šimą labai susidomėję ir pareiškė man pripažinimą už įdomią ir gilią visuomeninę 
politinę santykių analizę, apie ką turėjo labai netikslių žinių. Po daugelio klausi- 
mų ir atsakymų liaudininkai vienu balsu priėjo prie išvados, kad reikia užmegz- 
ti santykius su „Odrodzenie“ ir nedelsiant pradėti bandyti tartis. Kai pranešiau, 
kad „Odrodzenie“ norėtų gauti kvietimą prieš siunčiant savo delegatus į Kauną, 
nusprendė norą patenkinti ir čia pat nusiųsti tokius kvietimus. Iš susirinkusiųjų, 


501. Ūkininkas - savaitraštis, Valstiečių sąjungos organas, leidžiamas 1918-1939 m., 1918 m. Vil- 
niuje, vėliau Kaune. 

502. Račkauskas Vytautas Aleksandras (1881-1956), inžinierius, visuomenės ir politikos veikėjas. 
1919-1920 m. Žemės ūkio ministerijos Žemėtvarkos departamento direktorius. 1920 m. dalyva- 
vo Lietuvos derybose su Sovietų Rusija. Steigiamojo Seimo ir I Seimo deputatas nuo Valstiečių 
sąjungos. 1924-1940 m. dirbo įvairiose valstybės įstaigose. 1941 m. birželio 15 d. su visa šeima 
ištremtas į Sibirą, ten ir mirė, 

503. Lietuvos valstiečių sąjunga įsikūrė 1905 m. Veikė su pertraukomis 1905-1908 ir 1918-1922 m. 
1920-1922 M. „Sąjungos“ lyderiai kovojo už dvarų dydžio savininkams ribojimą iki 50 ha. Li- 
kusią žemę siūlė išnuomoti bežemiams ir mažažemiams. „Sąjungos“ steigėjai ir lyderiai buvo 
Juozas Gabrys-Paršaitis, Petras Ruseckas, Ernestas Galvanauskas. 

kurie kalbėjo, karščiausiai susitarimo valią stengėsi reikšti deputatas Račkauskas, 
išklausęs mano referatą, išsakė nuomonę, kad susitarimas su „Odrodzenie“ turėtų 
tapti leidimu toliau derėtis ir su grupėmis, atokiau esančiomis, bet ne ryžtingai 
aneksionistinėmis, taigi neatmetė tolesnėje ateityje bandyti tartis net su „Kresų 
sargyba“. Nutarta kuo skubiau pradėti ieškoti santarvės, kad būtų užbėgta už akių 
rinkimų į Seimą Vilniuje galimai kampanijai. Kas mane nustebino - tai, kad Sle- 
ževičiaus siūlymu buvo išsakytas pageidavimas, kad drauge su „Odrodzenie“ dele- 
gatais, socialistais ir demokratais iš Vilniaus atvyktų taip pat Marianas Svechovs- 
kis. Lietuviai apie Svechovskį žino ir juo pasitiki. Nors jis visą laiką iki šios dienos 
buvo Lenkijos ginkluotosios intervencijos į Kauno Lietuvą šalininkas, veikiausiai 
toks yra ir šiandien, bet niekas už jį nėra didesnis priešininkas Lietuvos aneksijos 
į Lenkiją arba kad kokiu nors būdu būtų ji padalyta. Kadangi Svechovskis „Kresų 
sargybos“ yra keliamas kandidatu į Seimą Vilniuje, todėl jo atvažiavimas ir daly- 
vavimas susitarimo akcijoje galėtų netiesiogiai įtraukti į tos akcijos sferą ir „Kresų 
sargybą“. 

Tuoj pat vakare parašiau Zygmuntui Jundzilui laišką, akindamas jį pasistengti, 
kad drauge su „Odrodzenie“ ir socialistų delegacija atvyktų į Kauną demokratų de- 
legatai ir kad paveiktų Svechovskį, kurio lietuvių šalis labai primygtinai čia geidžia. 
Kad Svechovskis panorės atvažiuoti, neabejoju. O dėl demokratų delegatų tai nuro- 
džiau, kad būtų pageidaujama, jog atvyktų dr. Adolfas Narkevičius ir Napoleonas 
Čarnovskis, o trečio parinkimą patikiu Jundzilo taktui ir išmanymui. Laišką Jun- 
dzilui nusiųsiu konfidencialiais korespondencijos keliais. 


1921 metų sausio 3 d. 
Pirmadienis 


Dar tais laikais, kai Papa gulėjo mirties patale, rašydamas apie tai Eugenijui Rėme- 
riui ir spėdamas greitą Papos mirtį, prašiau, jeigu toji mirtis ateis, kad Eugenijus 
praneštų mano dukrytei ir pasistengtų, jog ji man užuojautos proga parašytų. Euge- 
nijus atsakydamas man pažadėjo, kad pabandys. Lapkritį ar gruodį parašiau Euge- 
nijui apie Papos mirtį, nieko jau apie ankstesnį prašymą neužsimindamas, nes pa- 
galiau apie Papos mirtį dukrytei parašiau pats, adresuodamas Reginai. Iš dukrelės 
jokio atsakymo nesulaukiau, aiškiausiai mano laiško Regina jai iš viso neperdavė. 
Šiandien gavau iš Eugenijaus laišką, kuriame yra tokia pastraipa: „apie Tavo prašy- 
mą, skirtą Tavo dukrytei, atsimenu ir sakiau apie tai Reginai, bet niekuo pagelbėti 
negaliu. Regina vis dar jaučiasi įskaudinta ir nenori dabar apie tai su dukrele kal- 
bėtis. Iš vaikučio auga graži mergaitė. Ji mandagi, meili, gerai išauklėta, bet ne itin 

geros sveikatos. Regina negeriausiai jaučiasi, o negalėdama susisiekti su Vilniumi ir 
Luna '**, yra gan sunkioje materialioje padėty“ 

Tuose keliasdešimtyje žodžių sudėta man labai didžiulė informacija, palietusi 
visą mano asmeninių jausmų pasaulį. Nežinau, ar paskutinė pastraipa apie materi- 
alinius rūpesčius neteikia tam tikros užuominos, kad suteikčiau jai pagalbą. Buvo 
prieš karą laikas, kuomet Eugenijus, globodamas Reginą kaip jos artimiausias gi- 
minaitis, labai ūmai reikalavo iš manęs Reginai skirti alimentus, kuriuos jai tuo 
laiku mokėdavau. Vėliau Eugenijus liovėsi kišęsis į mūsų santykius po skyrybų, o 
apie alimentus, kai karo pradžioje įstojau į legionus ir lioviausi mokėti, jau seniai 
nekalba. Šiandien Regina po motinos ir brolio mirties yra turtinga moteris: ji Rome- 
rių mūrinio namo savininkė Savičiaus gatvėje, Vilniuje ir didžiulio dvaro Lunoje, 
Gardino apskrityje prie Nemuno, turinčio 65 000 dešimtinių, jeigu neklystu. Tačiau, 
nepaisydamas to, kaip galėčiau jai mokėti ir ją remti, kada ji nesuteikia man elemen- 
tariausių teisių į vaiką ir daro viską, kad manęs net žinia apie dukrelę nepasiektų. 
Regina „vis“ dar jaučiasi mano „įskaudinta“... Tai gerai! Jos „įskaudinimas“ asme- 
niškai jaudina taip, kaip ir pernykštis sniegas. Tegul sau jaučiasi įskaudinta, tegul 
manęs nekenčia, tegul apie mane galvoja, ką nori! Nei meilės, nei jos pagarbos, nei 
kokių nors santykių su ja nereikalauju. Bet dukra yra lygiai tiek jos, tiek ir mano. 
Koks niekšiškas, koks blogas yra charakteris tos moters, kuri save laiko krikščionė 
ir kuri per 10 metų dėl „įskaudinimo“ ir neapykantos šitaip mane skriaudžia ir man 
keršija, kad nesutinka vaikeliui leisti parašyti keleto banaliausių žodelių savo tėvui. 
Jeigu nusikaltau, kad Reginos nemylėdamas ją vedžiau, vildamasis, kad pakaks vien 
jos meilės sukurti abipusę laimę, tai, Dieve mano, kaip baisiai sunkiai už tai atgai- 
lauju, kaip kenčia manoji tėviška meilė. Žmogiškoji teisė teikia 10 metų senaties ter- 
miną žmogžudžiams, tai argi aš būčiau blogesnis ir už žmogžudį, kad geranoriškai 
paklydau! Saldūs man žodeliai, kad iš Cesios „auga graži mergaitė, yra mandagi, 
meili ir gerai išauklėta“, bet, deja, ne „ypatingai pasižymi sveikata“. Paskutiniai žo- 
džiai peiliu man širdį rėžia. Cesia iš motinos paveldėjo silpną sveikatą. Jos senelis 
Edvardas Romeris sirgo džiova. Jos dėdės, abu tikri Reginos broliai - Edis ir Jurgis, — 
jauni mirė džiova. Regina visuomet buvo silpnos sveikatos, jai grėsė džiova. Girdė- 
jau, kad Cesia yra apkūnus vaikas; greitas kūno augimas dažnai susilpnina vaikus 
ir neretai išveda organizmą iš pusiausvyros, todėl greitas ir staigus ūgtelėjimas gali 
būti pavojingas. Silpnų mergaičių plaučiams pavojingas amžius tarp 15 ir 20 metų. 
Dieve, paglobok tą vaikelį! Žinau, kad Tau, Dieve, didžiame Tavo kūrybos veikale 
vienos žmonių šeimos viena karta smulkutėje Žemės planetoje yra tokia mažumėlė, 


504. Luna - miestelis Gardino apskrityje prie Nemuno. Tuometinis valsčiaus centras, 43 km nuo 
Gardino. 

kuri Kūryboje yra tik niekis, bet Tu, Viešpatie, esi ne tik laikrodžio siechianizinas, 
bet ir gerasis Tėvas, kupinas meilės ir malonės. Pakelsiu bet kokią Tavo valią, jeigu 
galiu Tavęs prašyti, teikis mano dukrelę apsaugoti! Neturiu jokių džiaugsmų savo 
gyvenime, vienišas esu be laimės ir meilės, be šeimos židinio, be tų visų dalykų, 
kurie paprastai puošia eilinio žmogaus gyvenimą. Nesiskundžiu, Viešpatie. Dėkin- 
gas Tau esu, nes davei man motiną, kuri mane labiau už viską mylėjo, suteikei man 
kelias akimirkas laimės meilėje su Aninka, laimės, kurios pašvaistės pakanka man 
visam gyvenimui. Tos laimės, kurią turėjau, neatiduočiau iš savos praeities už bū- 
simuosius ateities lobius, kuriuos galėčiau dar pasiekti. Taigi dosniai buvau apdo- 
vanotas, daug laimingesnis už tuos, kurie visą amželį saikingoje laimėje nugyveno. 
Šiandien manoji motulė ir Ana yra kapuose. Ateityje jokia laimės žvaigždė man 
nesužibės ir jokios nebegeidžiu. Savo gyvenimą aukoju tam, ką laikau krašto ir jo 
žmonių gerove. Betgi pasiliko man dar asmeniško gyvenimo jausmų šventenybė, o 
ji yra mano dukrytė Cesia. Ji vienintelė yra mano asmeninis reikalas, mano širdies 
dalelė asmeniškų jausmų pasaulyje. 

Susitikau su ponu Janu Pžezdzeckiu““, iš kurio girdėjau, kad Elvyra laimingai 
atvažiavo į vietą. Buvo Kavoliškyje ir nuvažiavo į Bagdoniškį. P. Janas Pžezdzeckis 
atvažiavo į Kauną, į didįjį katalikų suvažiavimą kaip Rokiškio delegatas. Jam keista, 
kad lietuvių Rokiškio klerikalai, kurie antilenkiškoje agitacijoje aistringai kalbėjo 
prieš Pžezdzeckį, nežinia kokiais sumetimais, kokių instrukcijų principu pasiūlė 
jam dalyvauti tame suvažiavime, turinčiame kongreso požymių, ir delegavo jį iš 
Rokiškio. Tas kongresas turi nustatyti katalikiškų veiksmų principus krašte. Kiek 
girdisi - vyksta kova tarp demagoginio klerikalizmo ir krikščioniškosios demokra- 
tijos krypčių, siekiančių įsprausti katalikiškąją akciją į partinę politiką, vadovaujant 
apolitinei katalikiškai akcijai, kurios svarbiausias reiškėjas yra kun. Tumas ir anks- 
tesni pasauliečiai iš saikingųjų „Pažangos“ ir „Žemdirbių sąjungos“ šalininkų, 
kaip, tarp kita ko, Antanas Smetona, Noreika ir kiti. 


505. Pžezdzeckis Janas (Jan Przezdziecki; 1877-1944), Rokiškio dvaro savininkas. 

506. „Žemdirbių sąjunga“ buvo „Pažangos“ papildas. Įkurta Lietuvoje 1919 m. Buvo labai kon- 
servatyvi visuomeninė organizacija. „Valtiečių sąjungą“ įkūrė labiau pasiturintys valstiečiai ūki- 
ninkai ir palivarkų bei dvarelių savininkai. Savo programoje reikalavo gerbti nuosavybės teisės 
principus kaip visuomeninio gyvenimo pagrindus. Šalininkų organas buvo 1920 m. mėnraštis 
Žemdirbys, 1921 m. savaitraštis Žemdirbių balsas. 

1921 metų sausio 4 d. 
Antradienis 


Pasikvietė mane šiandien vakare teismo pirmininkas p. Mačys. Pastaruoju metu 
Mačį ėmiau vertinti ir pamėgau. Buvau anksčiau dėl jo įspėtas Grajevskio, kuris 

turėjęs su juo kažkokio nesusipratimo ir jo nemėgsta. O gal todėl iš pradžių ir Mačio 

nemėgau, kad apskritai viršininkais nepasitikiu ir į teismų pirmininkus visuomet 
žiūriu nepatikliai. Nemėgau Filochovskio Lomžoje, vėliau nepatiko man Mačys Kau- 
ne, bet jau tikras priešas, paprasčiausiai nepakenčiamas tame poste, buvo Kalnietis 

Vilniuje. Kuomet Mačį pažinau artimiau, įsitikinau, kad tai geras žmogus, sumanus 

darbuotojas, rodo daug takto, neišsišoka nei su nacionalizmu, nei su kokių politinių 
tendencijų forsavimu teismo veikloje, ką galima būtų kai kuriems teisėjams prikišti, 
žmogus, pasižymintis tam tikromis keistenybėmis, ir silpnas administratorius, bet 
doras ir palyginti dar vienas iš atsakingesnių. Pas pirmininką Mačį vakare susi- 
rinko grupė kviestinių svečių. Be šeimininko ir jo žmonos, lenkės baltarusės nuo 

Minsko, ji dar visai neseniai pramoko kalbėti lietuviškai, dalyvavo notaras Škėma“*?, 
jaunas ypatingai svarbių bylų teisėjas tardytojas Rusteika“, prokuroras Žilinskas*“?, 
aš ir pirmininko bičiulis p. Zabelskis, teisininkas, b. Peterburgo notaras, šiuo metu 

Lietuvoje neturintis posto, lenkiškos pavardės lietuvis. Gėrėme arbatą su puikiausiu 

mozūru““?, žagarėliais, bičių medumi ir konjaku. Vaišės buvo šaunios ir brangios, o 

šeimininkai labai malonūs. Vienuoliktą valandą vakarienė su degtine ir marinuotų 

silkių, marinuotų grybų, rūkytų eršketų ir kaimiškos dešros užkandžiais, vakarie- 
nei buvo dar troškinti kopūstai ir antis su obuoliais, tortas, juoda kava, puikiausias 

tikras prancūzų konjakas, kokio jau seniai gėriau. Laisvalaikiu tarp arbatos ir va- 
karienės, ir po vakarienės 1 valandą nakties kompanija linksminosi kortomis, žais- 
dama chemin de fer™. Geriausiai lošė Škėma, smarkiai rizikuodavo Rusteika ir Ži- 
linskas. Škėma išlošė didžiulę sumą. Aš lošiau saikingai ir dėl kelių nevykusių ėjimų 

išlošiau apie 250 markių. 

Grįžtu prie Vilniaus ir Kauno susitarimų perspektyvos. Akcija, kuriai pagrindą 
ištyrėme su Kairiu Vilniuje, bus greitu laiku perkelta į tiesioginio tarimosi bėgius tarp 
Vilniaus lenkų ir Kauno lietuvių visuomeninių organizacijų. Kokie bus jos vaisiai, pa- 


507. Kazys Škėma - Kauno notaras. 

508. Rusteika Steponas (1887-1941), teisininkas, Kauno apygardos teismo teisėjas (1920-1921). 
509. Žilinskas Aleksandras (1885-27), teisininkas, LR teisingumo ministras (1928-1934). 1919 m. 
tardė LkKO veikėjus. 1920-1928 m. dirbo Kauno apygardos teismo įvairiuose postuose. 1941 m. 
sovietų valdžios areštuotas ir ištremtas į Sibirą. 

510. Lenkiško torto rūšis - [vert. past.]. 

511. Un chemin de fer (pranc.) - geležinkelis. 

rodys ateitis, Jeigu rūpėtų tik Vilniaus srities santykiai su Kauno Lietuva, norėčiau 
tikėti, kad jokių esminių sunkumų nebūtų, Kaunas ta prasme šiandien taip tolį nusi- 
leidžia, kad Vilnius galėtų būti visiškai patenkintas ir gautų visas garantijas, jog ben- 
droje valstybėje neatsidurs užkariautos provincijos padėtyje, o turės visiškai lygias 
teises. Problema yra tik Lietuvos santykiai su Lenkija, kurie Vilniaus santarvėje su 
Kaunu turi būti išspręsti. Tiktai į šitą klausimą santarvės akcija gali sudužti. Kliūčių 
dėl sutarties šiandien kelia Vilnius, o ne Kaunas. Mat Kaunas dėl Vilniaus reikalavi- 
mų negali išsižadėti Lietuvos valstybinio suverenumo; taigi čia ir eina kompromiso 
riba, kurios peržengti niekaip negalima. Nuo Vilniaus priklausys, ar jis savo išvadose 
ir nuolaidose tą ribą pagerbs. Šiaip ar taip, vienijimosi akcijos pradžią sveikinu opti- 
mistiškai, ir jeigu jau bent vidiniais klausimais pavyktų susitarti, ir šitai būtų didžiulis 
žingsnis į priekį, nes dar neseniai nesimatė kompromisams jokios prošvaistės. Šiuo 
klausimu kliūtis keldavo pirmiausia Kaunas, kuris dabar pasuko nuolaidų keliu. 

Susidaro įspūdis, kad geriausią ir lemiamą vaidmenį susitarimo akcijoje gali su- 
vaidinti „Odrodzenie“. Nuo jos pozicijų ir nuolaidumo daugiausia viskas gali pri- 
klausyti. Su Kairiu tyrinėjome „Odrodzenie“ nuotaikas Vilniuje. Pradėjome nuo 
to, kad kai suvokėmę „Odrodzenie“ visuomeninę svarbą, pasistengiau pasimatyti 
ir pasikalbėti su lyderiais Helmanu ir Chominskiu. Su Stefanu Mickevičiumi visai 
nesiteikiau kalbėti. Gruodžio 22 dieną įžengiau į „Odrodzenie“ būstinę - „Liaudies 
namų“ patalpas Tilto gatvėje. Pasikalbėjau su juo akis į akį labai gerai ir iš abiejų ša- 
lių nuoširdžiai dėl būtinumo ir galimybių susitarti Vilniui su Kaunu. Pradžioje pasi- 
stengiau pabrėžti Helmanui jo ypatingą vaidmenį ir įtaką, kuo įsitikinau iš Vilniuje 
surinktų informacijų, kam Helmanas yra labai jautrus. Pasakiau, kaip toli Kaunas 
yra pasirengęs pripažinti Vilniui lygiateisiškumą valstybėje ir kokia skriauda būtų 
visai Lietuvai atplėšti nuo jos Vilnių ir aneksuoti jį prie Lenkijos, ir kaip pačiam 
Vilniui, svarbiausiems jo poreikiams ir pozicijai būtų nepageidaujama, jeigu jo li- 
kimas būtų nuo Lietuvos atskirtas. Helmanas klausėsi manęs labai atidžiai ir rodė 
nemažai dėmesio, išsakė ir man komplimentų dėl įtakos ir mano veiklos tradicijų 
tąsos krašte, teigė, kaip giliai jo širdy įsmigo idėjos ir šūkiai, kitados, 1905 metais, 
skelbti mano laikraštyje Gazeta Wilenska, užtikrino, kad jis labai gyvai užjaučia 
dėl Vilniaus ir Kauno santykių, kad susitarimas patenkintų taip pat ir jo karščiau- 
sius troškimus ir kad būtų laimingas, jeigu tai galėtų virsti faktu. Kai sužinojo, kad 
dar norėčiau susitikti ir pasikalbėti su Chominskiu, pasiūlė, kad (...)** ateitume su 
Kairiu į „Odrodzenie“, kur susitiksime su juo, Helmanu, ir su Chominskiu. Sutikau. 
Susitarėme trečią valandą po pietų. 


512. Žodis neįskaitomas. 

1921 metų sausio 5 d. 
Trečadienis 


Helmanas pasiūlė mums su Kairiu susitikti Kūčių dieną 3 valandą po pietų. Ten 
eidami su Kairiu manėme, kad rasime tiktai Helmaną ir Chominskį. Tuo tarpu Hel- 
manas ta proga surengė visą susigėlę; be Chominskio, pasikvietė Stefaną Mickevičių 
ir dar kelis „Odrodzenie“ vadus minorum gentimu, tarp jų ir kažkokį Barvickį, ir 
kitus, kurių pavardžių nežinau. Buvo tai arba valstiečiai, arba pusinteligenčiai liau- 
dininkų veikėjai. Tai mums su Kairiu nepatiko, nes dalyvavimas gausesnio būrio 
asmenų, ypač tokių, apie kuriuos nieko nežinojome, vertė mus būti atsargesnius ir 
skaitytis su žodžiais, kas, suprantama, varžė sumanytą pašnekesį. Ypač mus varžė 
dalyvaujantis Stefanas Mickevičius, jo paprasčiausiai reikia saugotis, nes niekuomet 
nežinai, kaip jis gali imti piktnaudžiauti tuo, ką išgirs. Todėl su Kairiu kalbėjome 
tik „puse burnos“, kone pačiomis bendriausiomis frazėmis. Apskritai visoje mūsų 
Vilniaus akcijoje, kurią pagaliau kiekvienas iš mūsų vykdė atskirai (bendrą su Kai- 
riu turėjome tiktai vieną pokalbį „Odrodzenie“, šiaip Kairys kalbėjo su socialistais, 
o su kitais - aš vienas), Kairys bene tik teiravosi ir beveik visiškai neatskleidė jokių 
Kauno lietuvių tendencijų ir nuolaidų, neperžengdamas labai bendrų frazių sferos, 
ir tiktai aš šiek tiek konkrečiau ir gausiau įšvirkščiau į Vilniaus lenkų galvas žinių 
apie taikingas Kauno nuotaikas. Savo pokalbiuose su „Odrodzenie“ dėstėme tik la- 
bai bendras mintis apie pilnavertiškumo principą, pagal kokį Lietuvos valstybėje 
turėtų būti kuriamas Vilniaus santykis su Kaunu, kitaip sakant, rytinės srities su 
išlikusia tikrai lietuviška vakarine sritimi, apie teisę apsispręsti valstybės sistemoje, 
apie tai, kad lygiavertiškumo principas šiandien yra Lietuvos politinių partijų, Sei- 
mo frakcijų ir vyriausybės sferų mūsų turimomis informacijomis visiškai akceptuo- 
jamas, ir todėl, kaip mums regis, didelių sunkumų ir kliūčių susitarti neturėtų būti, 
jeigu Vilnius iš viso būtų linkęs susitarti. „Odrodzenie“ vardu kalbėjo Chominskis. 
Pabrėžė, kad „Odrodzenie“ liaudininkai visuomet buvo už Vilniaus santarvę su 
Kaunu, ir jeigu tik būtų galimybė, kuri, viena vertus, nustatytų teisingą santykį tarp 
abiejų Lietuvos dalių, o antra - suvoktų Vilniaus krašto lenkų ir baltarusių katali- 
kų trauką prie Lenkijos, atitinkamai sutvarkant Lietuvos santykį su Lenkija, būtų 
pasirengę tokios santarvės reikalą paremti. Chominskis dar pateikė įdomų aiškini- 
mą „Odrodzenie“ būrelių delegatų suvažiavimo vienos neseniai priimtos nutarties, 
kuri galėtų tapti kliūtimi susitarti su Kaunu ir kelti rimtų abejonių dėl „Odrodzenie“ 
požiūrio, bandant užmegzti eventualią santarvę su Kaunu. Būtent ta nutartimi nu- 
sprendžiama Vilnių (kitaip sakant, „Vidurio Lietuvą“), sujungti su Lenkija. Taigi 
Chominskis teigia, kad toji nutartis buvo priimta dėl plebiscito perspektyvos, kuris 

abiejų šalių - lietuvių Kaune ir lenkų Varšuvoje, prižiūrimas Tautų Lygos - buvo 
priimtas kaip būdas Vilniaus klausimui spręsti. Plebiscito formulėje Vilniaus klau- 
simo sprendimas buvo keliamas taip, kad gyventojai turėjo apsispręsti: „prie Kauno“ 
ar „prie Varšuvos“. Taigi tai buvo alternatyva ir suprasta taip, kad galima tiktai pa- 
sirinkti, ar Vilnius turi priklausyti Kaunui ar Varšuvai. Kaunas buvo imamas kaip 
Lietuva, kitaip sakant, Kaunas nebuvo svarstomas kaip bendras Vilniaus ir Kauno 
padarinys, o tiktai kaip mechaniškas kaunietiško lietuviškojo viešpatavimo išplėti- 
mas į Vilniaus kraštą. Plebiscito formulėje nebuvo apimtas Vilniaus laisvas bendra- 
darbiavimas, kuriant valstybinį Lietuvos padarinį, ir Vilnius buvo laikomas tiktai 
kaip objektas tos ar kitos aneksijos, kaip Kauno (lietuviška) ar Varšuvos (lenkiška) 
pakraipa. Taigi tokios alternatyvos akivaizdoje, šitaip keliant sprendimo formulę, ir 
tiktai šitaip supratusi „Odrodzenie“ pasisakė savo nutartyje už Varšuvą, už Lenkiją, 
tačiau išlygdama „sujungimą“ vietoj „prijungimo“, kas aiškiai iškyla jos remiama- 
me Vilniaus Seimo principe, suverenaus Seimo, kuris laisvai apsispręstų dėl ryšių ir 
visų susitarimų, priešpastatydamas Seimą plebiscitui dėl „priklausymo“. Taigi dile- 
mos akivaizdoje - turi viešpatauti Kaunas ar Varšuva, - formuluojamos plebiscite, 
„Odrodzenie“ atsakė: „Varšuva“, tuo pačiu metu siekdama Varšuvos viešpatavimą 
pakeisti Seimu ir tikėdama ar tiesiog suprasdama, kad su Varšuva sutartį visuomet 
būsią galima sudaryti, tuo tarpu Kaunas jokiai sutarčiai nėra palankus ir jos ne- 
panorės, ir iš Kauno šalies gali būti tikras užvaldymas. Bet vis dėlto, kai pasirodė 
galimybė sutarti su Kaunu, kai klausimas turi būti keliamas ant lygiaverčio Vilniaus 
pagrindo, kuriant Lietuvos valstybę, o pagal plebiscitinę „Kauno“ formulę kaip Vil- 
niaus aneksija į Kauno Lietuvą būtų atkritusi, susikūrė visiškai nauja padėtis, į ku- 
rią priimant šią nutartį anaiptol nebuvo atsižvelgta, todėl šitaip keliant klausimą 
„Odrodzenie“ niekas nesaisto ir nevaržo. Šitaip paaiškino garsią nutartį Chominskis, 
o esantys liaudininkai pareiškė, kad dalyką supranta lygiai taip pat. 


1921 metų sausio 6 d. 
Ketvirtadienis 


Kadangi nieko ypatingo nei mano gyvenime, nei politikoje neatsitinka, todėl galiu, 
neatsiplėšdamas nuo einamųjų reikalų, laisvai aprašinėti mūsų vilnietiškos akcijos 
detales ir pastebėjimus. 

Vakar rašiau, kokius susitarimo principus gruodžio 24-3ją mūsų su „Odrodze- 
nie“ konferencijoje abi šalys kėlė. Ir mes su Kairiu, ir „Odrodzenie“ liaudininkai kal- 
bėjome sutartinai apie tai, kad Vilniui ir Kaunui būtina tiesiogiai tartis. Todėl nepa- 
teikėme tikslaus susitarimo, nenorėdami tuo požiūriu angažuotis gausesnio asmenų 

skaičiaus akivaizdoje. Po bendrų teiginių ir išklausius prakalbą Chominskio, su ku- 
riuo solidarizavosi kiti ten dalyvavę liaudininkai, aš paminėjau: kadangi visi mano- 
me, kad susitarti reikia ir būtų naudinga, o mes teigiame, kad Kaune Seimo politi- 
nių ir valdančiųjų sluoksnių nuotaikose bręsta toli siekiančios nuolaidos vilniečių 
reikalavimų naudai, todėl būtų pageidaujama, kad Vilniaus liaudininkai patys tuo 
įsitikintų, siųsdami į Kauną savo delegatus, tegu jie ištiria nuotaikas ir pabando pra- 
dėti tartis su giminingais lietuvių visuomeniniais elementais, jeigu jiems atrodytų, 
kad ten dirva tuo klausimu yra palanki. Į tai liaudininkai ir Vilniaus visuomeninių 
sluoksnių atstovai atsiliepė, sakydami, kad važinėję jau kartą į Kauną prieš metus, 
1919-ųjų gruodį, ir mėginę užmegzti santykius su lietuviais; buvę Kaune lietuvių kai- 
riųjų grupuočių, su kuriomis suėjo į kontaktą, mandagiai priimti, ir kalbos vykusios 
visai neblogai. Todėl galėję atrodyti, kad rezultatai būsią teigiami; kuomet vilniečiai 
išvažinėjo, užbaigta tuo, kad veikiai į Vilnių atvyksią delegatai iš Kauno tęsti svars- 
tymų dėl mezgamų santykių, tačiau jie neatvyko, ir viskas įstrigo. Taigi jeigu dabar 
tartis reikią iš naujo, pirmą žingsnį tegu žengia Kaunas, kitaip sakant, ne Vilniaus 
delegatai turi vykti į Kauną, bet Kauno lietuvių delegatai, „Odrodzenie“ manymu, 
privalo atvykti pirmi, ir svarstymus reikią pradėti Vilniuje. Tokią tezę kėlė Stefanas 
Mickevičius, ir dalyvavusių liaudininkų dauguma, rodės, jam pritarė. Tik vienas 
Helmanas buvo linkęs Mickevičiui oponuoti, manydamas, kad dėl to, kas pas ką 
privalo važiuoti, ginčytis nederėtų ir kad reikėtų išnaudoti kiekvieną palankią gali- 
mybę bandant susitarti. Liaudininkai, ypač Mickevičius ir Chominskis - pastarasis 
kažkiek saikingiau už Mickevičių ir dar bandydamas ieškoti lengvesnės išeities iš 
šios sunkios padėties, - kalbėjo: kadangi mes su Kairiu atvykome be jokių formalių 
mandatų susitarimo klausimu ir, kaip patys sakomės, kalbame tik savo vardu, todėl 
iki šiol iš Kauno šalies neparodyta jokių pastangų. Tokiomis sąlygomis sudėtinga 
yra „Odrodzenie“ siųsti savo delegatus į Kauną ne tik dėl anksčiau nurodytos ta- 
rimosi vizitų eilės, bet pirmiausia todėl, kad „Odrodzenie“ jokių tarimosi sėkmės 
garantijų neturi, tuo tarpu jeigu siųstų savo žmones į Kauną ir jeigu, nepaisant to, 
susitarti nepavyktų, „Odrodzenie“ politiniai priešininkai nepraleistų progos iš to 
nukalti sėkmingą ginklą prieš šią partiją; jie rodytų į tai, kad „Odrodzenie“, nepai- 
sydama nutarties susijungti su Lenkija, stengiasi nuolat ieškoti kokių slaptų ryšių su 
lietuviais, nuolat rodo kokius nuolankius ženklus Kauno pusėn, ir nors tiek kartų 
Kaunas parodė jiems nenorą nusileisti toms brutalioms lietuvių daug kartų nepai- 
sytoms pastangoms, kokias tiesė Vilniaus lenkų pusė, „Odrodzenie“ vadų kažkokie 
įtartini polinkiai atiduoti Vilniaus likimą Kauno lietuvių godumo savivalei žeidžia 
tautinį orumą. Žodžiu, „Odrodzenie“ bijo iniciatyvos, neturėdama akcijos sėkmės 
garantijų, nes toji iniciatyva nesėkmės atveju kompromituotų ją ir būtų priešų - po- 

litinių konkurentų - panaudota. Atsakydamas į tai, ar Vilnius turi pirmas kreiptis 
į Kauną, ar Kaunas į Vilnių, prabilau aš ir nurodžiau, kad „Odrodzenie“ priklauso 
tai šaliai, kuri Kauno ir Vilniaus ginče pakėlė ginklą, pradėjo karą ir praliejo krau- 
ją; karas, dabar nutrauktas paliaubų, ir kraujo praliejimas nuplovė viską; kas buvo 
prieš karą, ir sukūrė visiškai naują padėtį tarpusavio santykiuose; būtent dėl to bet 
koks tęstinumas tarp to, kas buvo 1919 metų gruodį ir kas yra dabar, buvo nutrauk- 
tas karo, todėl šiandien griebtis 1919 metų vizito ir juo grįsti santykius nebėra įma- 
noma; juk sunku būtų reikalauti Kaune iš lietuvių, kuriems Vilnius primetė karą, 
kad šiandien jie pirmi siųstų santaikos delegaciją, nes tai primintų kapituliaciją; tuo 
tarpu Vilniaus lenkams, kurie išprovokavo tarpusavio kraujo praliejimą, teisingiau 
ir lengviau būtų pirmiems ištiesti ranką ir pabandyti ieškoti susitarimo, juo labiau 
kad, kaip mums atrodo, Kaune geros valios nestokojama. Šitai suprato liaudinin- 
kai, ir Chominskis jų vardu paprašė, kad lietuvių liaudininkai iš Kauno bent kvie- 
timą atsiųstų, kad turėtų šie kuo prisidengti nuo priešininkų puolimo. Dabar jau ta 
bėda sutvarkyta, nes, kaip buvau rašęs sausio 2 dieną, lietuviai liaudininkai nutarė 
„Odrodzenie“ reikalaujamą kvietimą atsiųsti. Vėliau dar Chominskis bandė iš mūsų 
su Kairiu išgauti nurodymus, su kokiais konkrečiais siūlymais Kaunas sutiktų dėl 
Lietuvos santykių su Lenkija, bet į tai atsakyti negalėjome, nes tai jau būtų tarimosi, 
svarstymų objektas. Kalbėdamas tarp keturių akių vėliau Chominskiui paaiškinau, 
kiek Kaunas būtų nuolaidus. 


1921 metų sausio 7 d. 
Penktadienis 


Šiandieną vėl nieko įdomaus. Didžiąją dienos dalį praleidau teismo posėdyje, ku- 
riame sėdėjau iki pietų; pirmininkavo Mačys, dalyvavo Oleka ir aš, o po pietų pir- 
mininkaujant Olekai, dalyvaujant man ir tardytojui Rusteikai. Vakare po posėdžio 
buvau arbatos pas deputatą Grajevskį; jam pasakojau apie santykius ir savo misiją 
Vilniuje. 

Vėl pasinaudojau laisva nuo svarbių reikalų vieta dienoraštyje, kad aptarčiau Vil- 
niaus reikalus. Šį kartą papasakosiu apie politinę padėtį Vilniuje, visų pirma apie vy- 
riausybės krizę, kokia ten dabar iškilo. Jau ilgesnį laiką sluoksniai ir vadinamosios 

„tautinės“ organizacijos Vilniuje, kitaip sakant, grynai aneksionistinės, varė uolią 
kampaniją prieš Vilniaus laikinąją valdančiąją komisiją, kurią sudarė, kaip žinome, 
dauguma „krajovcų“. Varšuvos viešojoje nuomonėje ir endekiškoje spaudoje mėgau- 
tasi Valdančiąją komisiją iškoneveikiant, rašinėjant apie ją nebūtus dalykus, išgalvo- 
jant pasakas apie „tautinių“ elementų persekiojimus ir neva varomą jos agitaciją len- 

kų interesų nenaudai. Žinodami Vilniaus vyriausybės priklausomybę nuo Lenkijos, 
jie siekė iškasti po Valdančiąja komisija duobę ir privesti ją prie to, kad arba ją Var- 
šuva nuverstų, arba bent padarytų sau pavaldžią, priversdama paklusti aneksionis- 
tinei krypčiai. Aneksininkų požiūriu Vilniaus teisinė valstybinė būklė nusakoma, 
žinoma, pernykšte Varšuvos nutartimi, kur nuspręsta Vilnių inkorporuoti į Lenkiją 
pagal tariamą nutarčių ir peticijų gausybę, pareikštą Vil- 
niaus krašto gyventojų valią. Tą Varšuvos Seimo nutari- 
mą jie laiko galiojančiu ir sudarančiu teisinį pagrindą. Bet 
tai, kas neatitinka to pagrindo, jie laiko nelegaliu dalyku. 
Pagal tą požiūrį vienintelė Vilniaus valdančiosios komisi- 
jos užduotis yra tą pagrindą realizuoti. Jau patį Vilniaus 
Seimo rinkimą jie laiko nukrypimu nuo Varšuvos Seimo 
nutarimo, iš būtinybės priima Seimo Vilniuje rinkimą 
tik kaip nuolaidą, diktuojamą Vilniaus tarptautinės pa- 
dėties būtinybės, kuri dar kartą patvirtintų „gyventojų 
valios“ pareiškimą nepaisant Lenkijos. Bet kokias kalbas 
apie kokį Vilniaus Seimo „suverenumą“ laiko jie Lenkijos 
kenkėjų sugalvota erezija. Lygia greta su šia aštria akcija, 
kokia Varšuvoje varoma prieš Vilniaus valdančiąją komi- 
siją, Vilniaus aneksininkai per savo organizacijas kreipėsi 
į valdančiąją misiją, reikalaudami, jog ji apibrėžtų arba pa- 


pildytų savo asmenišką indėlį taip, kad aneksiniai veiks- 
niai įgautų didesnį balsą ar veikiau net persvarą pačioje Vilniaus vaivada Vladyslavas Račkevičius, 
k žė dintiasi ivaiti p kšči a Wilno i ziemia Wileńska. Zarys monograficzny. 
omisijoje. Remdamiesi įvairiomis pernykščių mitingų | x; 4, Wilno, 1930, 5. 29. 

nutartimis ir peticijomis, fabrikuojamomis aneksininkų 

agitacijomis, reikalaujančiomis prijungti prie Lenkijos, taip pat pernykščiais rin- 

kimais, kurie suteikė milžinišką persvarą aneksininkams dešiniesiems, į Vilniaus 

miesto tarybą, jie teigė, kad dabartinė bet kokia Valdančiosios komisijos sudėtis, 

kai persveria įvairūs demokratai, „krajovcai“ ir „federalistai“, neatitinka gyvento- 

jų valios, visuomeninių jėgų santykio ir politinių krašto krypčių. Kaip minimumo 

reikalavo ten įkišti bent tris savo Žmones, ir kartu šiuos nurodė. Būtent reikalavo vi- 

daus reikalus patikėti Vitoldui Bankovskiui*“, Vilniaus miesto prezidentui, ir užsie- 


513. Bankovskis Vitoldas (Witold Bankowski; 1865-?), Vilniaus miesto prezidentas (1920-1922), 
„Vidurio Lietuvos“ Vilniaus seimo (1922) deputatas, vienas iš Tautinių grupuočių ir partijų sam- 
būrio tame Seime lyderių. Vilniaus Seimo deputatų (20 asmenų) delegacijos, važiavusios į Len- 
kijos Seimą Varšuvoje 1922 m. pristatyti Vilniaus Seimo nutarimų, pagal kuriuos prašyta „Vidu- 
rio Lietuvą“ įjungti į Lenkiją, narys. 

nio reikalus - Račkevičiui“* arba Račkovskiui5“ (Račkevičius ir Račkovskis - tai dvi 
skirtingos asmenybės, nors abu aneksininkai; neatsimenu, kuris iš jų buvo iškeltas), 
švietimo portfelį - kunigui Olšanskiui*“, Darbininkų lygos, kitaip sakant, krikščio- 
nių demokratų, vadui Vilniuje. Suprantama, Valdančiosios komisijos „krajovcams“ 
buvo nesmagu išgirsti tuos reikalavimus, o sunkiausia būtų buvę užleisti užsienio 
reikalus, nors Valdančiosios komisijos „krajovcai“ nusivylė dabartiniu tituliniu Už- 
sienio reikalų departamento direktoriumi Ježiu Ivanovskių’; jis visiškai apleidęs 
pareigas ir faktiškai nevaldo departamento, tačiau jį pavaduodami užsienio politiką 
kolegialiai tvarko trys departamento darbuotojai - Simonas Meištovičius, Okuli- 
čius (Okulicz)** ir Marianas Svechovskis - visi „krajovcai“. Išleisti šį portfelį iš savo 
rankų aneksininkams - to „krajovcai“ nenorėtų jokia kaina. Daugiau - kitą kartą. 


1921 metų sausio 8 d. 
Šeštadienis 


Vakare buvau pakviestas pas teisėją Preisą į draugingą sueigą. Toji sueiga buvo skirta 
teismo pirmininkui Mačiui pagerbti. Tai savotiška draugingumo priedermė vienos 
institucijos kolegoms, kai retsykiais kokių švenčių ar vardinių proga rengiamas ko- 


514. Račkevičius Vladyslavas (Władysław Raczkiewicz; 1885-1947), teisininkas, lenkų politikas. 
LkR delegatas į „Vidurio Lietuvos“ Laikinąją valdančiąją komisiją (nuo 1920 m. gruodžio 29 d. 
iki 1921 m.), vidaus reikalų ministras (1921, 1925-1926, 1935). 1926-1930 m. Vilniaus vaivada, 1939- 
1945 m. LkR prezidentas emigracijoje. 

515. Račkovskis Feliksas (Feliks Raczkowski; 1877-7), inžinierius, publicistas, endekas. Vilniaus 
Liaudies tautinės sąjungos lyderis (1920-1923). „Vidurio Lietuvos“ Vilniaus seimo deputatas 
(1922). Vienas iš Partijų ir Tautinių grupuočių sambūrio tame Seime lyderių. Vilniaus žemės 
inkorporacijos į Lenkiją gynėjas. Vilniaus Seimo deputatų (20 asmenų) delegacijos, važiavusios 
į Lenkijos Seimą Varšuvoje 1922 m. pristatyti Vilniaus seimo nutarimų, pagal kuriuos prašyta 
„Vidurio Lietuvą“ įjungti į Lenkiją, narys. 

516. Olšanskis Ignacas (Ignacy Olszański; 1884?), kunigas, visuomenės ir politinis veikėjas. Len- 
kų krikščionių demokratų sąjungos Vilniuje steigėjas. „Vidurio Lietuvos“ Vilniaus seimo (1922) 
deputatas. Vienas iš Tautinių grupuočių ir partijų sambūrio tame Seime lyderių. Vilniaus krašto 
inkorporacijos į Lenkiją šalininkas. Vilniaus Seimo deputatų (20 asmenų) delegacijos, važia- 
vusios į Lenkijos Seimą Varšuvoje 1922 m. pristatyti Vilniaus Seimo nutarimų, pagal kuriuos 
prašyta „Vidurio Lietuvą“ įjungti į Lenkiją, narys. 

517. Ivanovskis Ježis (Jerzy Iwanowski; 1878-1965), inžinierius, visuomenės ir politinis veikėjas, 
pilsudskininkas, masonas. Nuo 1896 m. LkSP narys. 1901 m. dalyvavo padedant Juzefui Pilsuds- 
kiui pabėgti iš Peterburgo ligoninės. 1918-1919 m. LkR pramonės ir prekybos, vėliau - darbo ir 
socialinės rūpybos ministras (imtinai dviejuose kabinetuose). 1919 m. lenkų prekybos misijos 
šefas Denikino vyriausybėje. 1920-1922 m. „Vidurio Lietuvos“ laikinosios valdančiosios komi- 
sijos Užsienio reikalų departamento direktorius, „Elektrobanko“ Varšuvoje bendrasavininkis. 
1940-1945 m. dirbo lenkų ginkluotosiose pajėgose Vakaruose, po 1945 m. Londone. 1950-1955 m. 
Nepriklausomosios Lenkijos vyriausiosios tarybos pirmininkas. 

518. Okuličius Kazimieras (Kazimierz Okulicz). 

legų priėmimas. Suprantama, toji priedermė gula visų pirma ant tų, kurie yra vedę 
ir turi vadinamuosius namus; tuomet kviečiasi jie į tą priėmimą kolegas su šeimo- 
mis. Viengungiai arba tie, kas gyvena vieniši, nuo šios pareigos yra atleisti. Įprotis 
draugingai priimti kolegas su šeimomis gyvuoja Lenkijoje (Lomžoje retsykiais tokie 
priėmimai vykdavo pas pirmininką Filochovskį, pas teisėjus Skažynskį ir Dušyns- 
kį), tiek čia. Veikiausiai tai visuotinis įprotis, labai populiarus buvo rusų laikais, 
ypač provincijos miestuose, kur nėra draugingų ir viešų pramogų; pagaliau tuomet, 
prieš karą, gyvenimas buvo pigus, todėl tokie priėmimai buvo prieinamesni išlaidų 
požiūriu; kokios provincinės skylės teisininkai nuolatos rinkdavosi tai pas vieną, 
tai pas kitą iš savųjų, o tokias sueigas papuošdavo kortos, išgertuvės ir užkandžiai. 
Tokiame įprotyje glūdi pagrindinė mintis, kad kolegų santykiai, kurie teisme yra 
formalūs, tarnybiniai, įgautų patikimo artumo. Toji priedermė pirmiausia gula ant 
teismo pirmininko, kuris yra ne tiek teisėjų viršininkas, kiek pirmas tarp lygiųjų 
(primus inter pares). Šiaip ar taip, jau tai, kad jis yra pirmasis, daro jį iš tiesų pirmuo- 
ju ir suteikia jo padėčiai tarp teisėjų tam tikrą persvarą, tiek formalią, tiek praktiš- 
kai realią. Taigi to draugingo bendravimo tikslas yra švelninti tą persvarą, draugų 
lygiavimą. Tačiau žmogiškoji prigimtis nesileidžia principų ir kultūros galutinai 
įveikiama, todėl net visuomeninė teismo įstaigos kultūra, paremta nepriklausomy- 
bės principais, nėra pajėgi iki galo išuiti teisėjų įpročio pelnyti valdžios palankumą 
ir daugiau teisių, negu leidžia pareigos. Šiuo atžvilgiu senasis rusų valstybingumas, 
prisunktas valdžios ir hierarchijos prado, kuris valstybinėje santvarkoje smaugė 
laisvę ir pilietinę lygybę, ypatingai nuteikdavo puoselėti bet kokio viršumo kultą, 
kas negalėjo neturėti įtakos ir teisėjų luomui. Taigi nors Aleksandro IB? reformos 
rusų teismų organizacija buvo pagrįsta labai liberaliais principais ir teisėjų luomui 
formaliai buvo suteikta didžiulė nepriklausomybė, kas teismų sferoje sukūrė kapi- 
talią properšą bendroje biurokratinės valstybės struktūroje, teismai Rusijoje dėl to 
(to neįmanoma nuneigti) iš tikrųjų buvo geresni už visas kitas valstybės institucijas 
ir teigiamai išsiskirdavo tarnautojų savivalės fone, tai kalbant apie vienybę, reikia 
pasakyti, kad ten prasismelkdavo bendrosios, karjeristinės ir vergoviškos psicho- 
logijos elementų, neatmetant pagarbos buvusiam Rusijos teisėjų luomui, kuris ilgą 
laiką gebėjo visuotinos anarchijos ir biurokratinės savivalės fone išlaikyti aukštai 
pakeltą teisės ir nepriklausomybės vėliavą, o tai nuolat erzino valdančiąją biurokra- 
tiją, reakcijos tarpsniais (Aleksandro IIP** laikais ir po 1905 m.) sukeldavo sistemin- 
gas pastangas išprievartauti teismus ir priversti paklusti juos (teisingumo ministro 


519. Aleksandras II Romanovas (1818-1881), Rusijos caras nuo 1855 m., Nikolajaus I sūnus. 
520. Aleksandras III Romanovas (1845-1894), Rusijos caras nuo 1881 m., Aleksandro II sūnus. 

Ščeglovitovo** valdžią) dvarininkų viršininkų institucijos bendrai nuostatai, tai 
vis dėlto reikia konstatuoti, kad niekad, net geriausių rusų teismų tradicijos laikais, 
jie nepasiekdavo tokių nepriklausomybės pozicijų, kokios būdingos būdavo teisėjų 
luomui anglosaksų savivaldžioms visuomenėms, kurios išaugo ne vien iš formalių 
įstatų, bet ir iš savo visuomenių kultūros. Todėl rusų laikais tuose drauginguose pri- 
ėmimuose išryškėdavo ne tik konfidencialių, privačių, draugiškų santykių idėja, bet 
ir karjeristinė spekuliacija, pataikavimas, viršininko ir pavaldinio santykių intrigos, 
noras įsiteikti viršininkams (iš antros pusės savo „valdžia“ žaidžiantys viršininkai 
pūsdavosi arba reikšdavo protekcinį toną). Iš Rusijos tie elementai prasismelkdavo ir 
į santykius kituose kraštuose, kurie susikūrė jos griuvėsiuose, nors formaliai ir laikė 
save demokratiniais. Tiek Lenkijoje, tiek Lietuvoje pirmininkas arba teisingumo 
ministras teisėjams imponuoja, nes tai aukštesnis viršininkas. Tarp iš liaudies kilu- 
sių inteligentų lietuvių teisėjų yra tokių gal mažiau. Mūsų Kauno teisme tokie, kaip 
antai Petrauskas, Oleka, Masiulis, šiuo požiūriu yra nepriekaištingi; toks Masiulis 
niekuomet, pagaliau, neišėjo rusų biurokratinės mokyklos, todėl nėra net tos įta- 
kos šešėlio. Bet užtat kai kurie, kurie permirkę rusų tarnautojų kultūra, kaip antai 
teisėjas Budreckas arba buvęs Vilniaus teismo pirmininkas Kalnietis***, tų bruožų 
prisigaudę net iki koktumo. Antai teisėjas Preisas, rusas, taip pat turi daug panašių 
įpročių, nors Žmogus sąžiningas, ir politiškai kaip konservatyvus priklauso opozi- 
cijai, nuo lietuvių kolegų laikosi nuošaly, jausdamas, kad jie jo nemėgsta, ir visai net 
nemėgina su jais susidėti arba jų srovėms paklusti. Bet pirmininko atžvilgiu turi jis 
tą įjunkį ir, rengdamas priėmimą, turėjo omeny norą įtikti net ne tiek pirmininkui, 
kiek poniai pirmininkienei, kuri, kaip ir visos tarnautojų žmonos, nuobodžiauja 
ir visuomet trokšta dėmesio ir malonumų, o dėl savo asmens vertybių negali jų tu- 
rėti. Ta moteris kvaila ir tuščia, vystanti ir nuobodi, tipiška rusų „činovnikių“ po- 
nių stiliaus tarnautojo žmona. Rusijoje buvo eilinė „činovnica“, o dabar, kai tapo 
pirmininkiene, mėgsta būti apgaubiama to išskirtinumo, kurį veikiausiai ne kartą 
pati pirmininkams teikti turėjusi. Pas Preisą suėjo daugiausia rusai, o iš teisininkų - 
pirmininkas su žmona, aš ir jaunesnysis prokuroras Žilinskas. Lošėme chemin de fer, 
bet lošimas buvo nuobodus, nes lošta be jokios aistros - tiktai dėl padorumo poniai 
pirmininkienei, kuri lošia godžiai ir šykščiai. 


521. Ivanas Ščeglovitovas (1861-1918), teisininkas, Rusijos valstybės veikėjas, Rusijos teisingumo 
ministras (1906-1915). 
522. Vincas Kalnietis. 

1921 metų sausio 9 d. 
Sekmadienis 


Rengiausi vykti į išvažiuojamąjį teismo posėdį su teisėju Preisu ir Narutavičiumi į 
Telšius. Bet mano išvykimo klausimas visą laiką svyravo dėl to, kad greitu laiku yra 
laukiama atvykstant svečių iš Vilniaus į pasitarimą su lietuviais. Jeigu atvažiuotų, 
man reikėtų dalyvauti Kaune. Prieš kelias dienas iš Kauno į Vilnių išvyko Tautų Ly- 
gos Kontrolės komisijos vadas Jonynas“, Lietuvos atstovas. Jonynas į Vilnių nuvežė 
ir įteikė Mykolui Biržiškai instrukcijas dėl anos vilniečių išvykos į Kauną, veikiau- 
siai taip pat lietuvių liaudininkų kvietimus „Odrodzenie“ Vilniuje ir mano laišką 
Zygmuntui Jundzilui. Kadangi abi šalys - Vilnius ir Kaunas - laiko pageidautinu, 
kad susitarimo akcija prasidėtų dar prieš Seimo rinkimus Vilniuje, juos Valdančioji 
komisija nukėlė į sausio 30 dieną, todėl labai tikėtina, kad vilniečių delegacija at- 
važiuoti gali artimiausiu laiku. Todėl mano išvykimas į posėdį, kuris turėtų įvykti 
rytoj, o posėdis turėtų trukti apie 10 dienų, visą laiką kabojo ant plauko, nors pir- 
mininkas Mačys ir teisėjas Preisas mane labai spaudė važiuoti. Vakar vakarą, prieš 
išeidamas į susitikimą pas Preisą, gavau Jurgio Šaulio laiškelį, kuriame jis Purickio 
vardu prašo mane atvykti į Užsienio reikalų ministeriją pasikalbėti ir įspėja, kad vei- 
kiausiai turėsiu atsisakyti kelionės į teismo posėdį Telšiuose. Maniau, kad čia omeny 
turi tiktai vilniečių laukiamą apsilankymą. Bet pasirodė, kad esama kažko svarbes- 
nio. Dar mūsų susitikime su Kairiu vadinamajame Ministrų „mažajame“ kabinete 
mums grįžus iš Vilniaus ministras Purickis minėjo ketinimą Rytų Lietuvos (Vil- 
niaus) reikalams sudaryti kažkokį specialų organą, į kurio sudėtį įeitų įvairių krašto 
tautybių atstovai (lietuvis, lenkas, žydas, baltarusis). Po kelių dienų apie tai girdėjau 
konkrečiai iš Šaulio lūpų, kai jis minėjo, kad turi būti speciali komisija ir kad Puric- 
kis nori pasiūlyti man priklausyti tai komisijai. Apie tai būtent šiandien ir kalbėjo 
su manimi Purickis. Toji komisija turi būti specialus organas, kuris aprėptų visą 
Vilniaus klausimą, budėtų prie jo ir vairuotų jį. Jai priklausys visi lietuvių ir lenkų 
reikalai, pradėti spręsti Varšuvoje - visuomeninė susitarimo su Vilniumi akcija, lie- 
tuvių politikos dėl Vilniaus nustatymas, apskritai visa tai, kas yra susiję su Vilniumi 
ir galėtų padėti jį atgauti. Tai būtų kažkas panašaus į atskirą Vilniaus reikalų depar- 
tamentą, bet kadangi dėl tautinių problemų, kurios su juo susijusios, to organizmo 
vadovybė turi būti taip sutvarkyta, kad visos tautybės joje dalyvautų, ir dėl to, kad 
nežinia, prie kokios ministerijos tokį organą galima priskirti, juo labiau kad to or- 
523. Jonynas Ignas (1884-1954), istorikas, diplomatas. 1910-1919 m. mokytojas, tarp kita ko, lietu- 
viškosios gimnazijos Vilniuje direktorius. Lenkų valdžios ištremtas iš Vilniaus su grupe lietuvių 


1922 m. sausį. 1924-1929 m. dirbo diplomatinį darbą. Ilgametis Kauno (1924-1939) ir Vilniaus 
universiteto dėstytojas (1945-1948). 

gano priskyrimas kuriai nors ministerijai žemintų jo vaidmenį, nųspręsta tą organą 
pavadinti komisija ir sudaryti ją prie Ministrų Tarybos prezidiumo. Tačiau Purickis 
teigia, kad toji komisija būsianti glaudžiausiai susijusi su juo, kitaip sakant, su Užsie- 
nio reikalų ministerija, kas yra teisinga, nes Vilniaus klausimas šiandien sprendžia- 
mas pirmiausia tarptautinėje dirvoje ir yra glaudžiai susijęs su diplomatine akcija, 
be to, todėl, kad Purickis šiandien bene iš visų kabineto ministrų Vilniaus klausimu 
nusiteikęs yra taikingiausiai ir suvokia, jog Lietuva šį klausimą savo naudai palenkti 
gali tiktai eidama kompromiso ir susitarimo keliu su ginčytinos srities gyventojais. 
Toji komisija centralizuotų visą lietuviškąją vilniečių akciją ir planingai sietų visus 
jos elementus, kad vienu žodžiu sukurtų ir įgyvendintų Vilniaus klausimo progra- 
mą tiek diplomatinėje, tiek vidaus politikos srityje. Toji komisijos idėja labai artima 
tai, kurią aš projektavau vasarą lietuviškosios Rytų politikos programoje ir kurią 
referavau Lenkų informacijos biure ir rugpjūčio paskaitoje. Tuomet per mano pas- 
kaitą lietuviai neatkreipė dėmesio į mano programos projektą, o užsienio reikalų 
viceministras Klimas, kuriam Purickis padavė mano referatą peržiūrėti, supeikė jį 
kaip įtartiną lenkofiliškumu ir separatiškumu. Lenkų informacijos biuras tuomet su 
tam tikromis modifikacijomis mano programą priėmė ir pagrindė juo vyriausybei 
skirtas savo pastangas, tačiau jos buvo vyriausybės, net visų pirma Purickio, kuris 
nuo to laiko labai smarkiai pasikeitė; pastangos visiškai nepaisytos. Mano ano meto 
programos projekte vienas svarbiausių elementų buvo numatyta Ministrų kabinete 
sudaryti pereinamuoju laikotarpiu specialią Rytų Lietuvos reikalų ministeriją, kuri 
būtų centralizavusi visą krašto valdybą ir visą srities politiką, kol būsią nustatyti jos 
santykiai su valstybe, kai bus išklausyti gyventojų pageidavimai. Šiuo metu kuria- 
ma vyriausybinė Rytų Lietuvos komisija yra labai gimininga su tomis prielaidomis, 
kurias pateikiau vasaros projekte. Aš turėčiau į ją įeiti kaip lenkas. Lietuvis būtų 
pakviestas Vaclovas Biržiška. Tiesą sakant, geriau norėčiau, kad tai būtų Mykolas 
Biržiška, protingas žmogus, santaikos idėjos vadas lietuvių bendruomenėje ir turin- 
tis didelį lenkų pasitikėjimą. Bet Mykolas Biržiška yra Vilniuje ir ten be galo reika- 
lingas. Buvo manyta, kad Vaclovas, žmogus iš esmės silpnas ir nestabilus, gan ner- 
vingas, kažkiek susikompromitavęs bolševikmečiu, eisiąs brolio Mykolo pėdomis. 
Mykolas Biržiška yra visos Biržiškų šeimos vadas, dėl to, galimas daiktas, Vaclovas 
laikysis brolio linijos ir krypties. Kas bus pasirinkta iš žydų ir baltarusių, dar nenu- 
spręsta. Purickis nori, kad komisija pradėtų kuo skubiausiai veikti, nelaukdama, kol 
ją papildys žydas ir baltarusis (žydas ir baltarusis turį būti iš Vilniaus). Rytoj turi- 
me su Biržiška išsiruošti į pirmą pasitarimą su Purickiu ir Griniumi. Purickis turi 
duoti man dokumentus ir aktus visos ligšiolinės politinės diplomatinės veiklos Vil- 
niaus klausimu, kad smulkiai susipažinčiau su esama padėtimi. Jis, vadovaudamasis 

tuo, kad didžiausi sunkumai dėl Vilniaus plaukia iš lenkų šalies, mano, jog kaip tik 
mano darbas ir vaidmuo komisijoje atsakingiausias ir sunkiausias. Tad suprantama, 
kad negali būti jokių kalbų apie mano kelionę į teismo posėdį Telšiuose. Maža to, Pu- 
rickis teigia, jog man būtina pasitraukti iš teismo, kad visiškai ir išimtinai galėčiau 
atsidėti šios komisijos darbui. Taigi - Dieve, laimink ir padėk! Bandau apsispręsti, ką 
daryti toliau. Jaučiu ir suprantu, kad tai didžiulė ir labai atsakinga užduotis, dėl ku- 
rios kartais mane apima baimė. Bet kas neišdrįsta, tas nieko ir nenuveikia, o tai juk 
viso mano gyvenimo svajonė ir idėja. Suvienyti laimingą ir liaudišką Lietuvą su sos- 
tine Vilniuje, Lietuvą, kuri bus teisinga visiems sūnums ir apgaubs juos meile, kaip 
motina, - to visuomet ilgėjausi ir labai to trokštu. Ar pajėgsiu - nežinau. Užduotis 
sunki, kliūtys didžiulės, o veikiausiai ir piktoji valia iš abiejų pusių viena su kita eis 
lenktynių. Kad tik be aukų, be pastangų nėra vaisiaus, ir... ne aš, gali sau leisti. Ir už 
tai ji net juodintų ir mėtytų akmenis po kojų, bet mano sąžinė rami ir esu įsitikinęs. 
Juk mano gyvenimas yra tiktai mano idėjos vertas. Kas jai tarnauja, turi jai ir dirbti. 
Asmeninių interesų mano gyvenimas jau atsikratė. 


1921 Metų sausio 10 d. 
Pirmadienis 


Toks oras, lietingas, rūkai ir pilkų dienų purvas, ir nėra vilčių, kad pasikeistų, tai gali 
bet kokias nuotaikas sugadinti. Negalima jau to pakęsti. Pagaliau net ir aš jam pasi- 
daviau ir jaučiuosi nusivylęs, kupinas kažkokio nepasitikėjimo ir depresijos. Reikia 
man saulės ir sausros, reikia gražaus oro dienos, kad mane pakeltų ir atgaivintų 
mano tikėjimą. Įstojimas į tą Rytų reikalų komisiją kelia nerimą. Turiu save stiprinti, 
turiu įsigilinti į savo įsitikinimų ištakas, į pačią pasiaukojimo esmę, kad galėčiau su- 
rasti drąsos imtis naujo darbo. Tokiais atvejais labai blogai nuotaikas veikia atmos- 
feros niūrumas, veikiantis depresiškai psichiką, silpninantis valią ir drumsčiantis 
visas jausmų ir minčių spalvas, - velniškai blogina nuotaikas. Viskas man atrodo 
juoda ir beviltiška, liūdna ir tuščia, kaip ir tas prakeiktas lietutis, ta supuvusi migla, 
tas purvas. Rytų reikalų komisija, Vilniaus Lietuvos organas, kuris turi tarnauti Vil- 
niaus atgavimui ir sulydyti jį su Lietuva! Gražus tai dalykas, abejonių dėl to nekyla. 
Siekis, kuris visuomet buvo mano ir kuriam niekados nesilioviau lenktis! 

Bet apie siekius ir tikslus nebūsią galima galvoti be priemonių ir kelių. Eidamas 
įtą komisiją, prisiimdamas atsakomybę už metodus ir kelius, kuriais Lietuva turėtų 
eiti, kad galėtų įgyvendinti šią užduotį. Įgyvendinti Vilniaus turėjimą užvaldant, 
išlošiant vien tiktai kažkokių spekuliacinių tarptautinių ar politinių kombinacijų ir 
primetant Vilniui vienašališką Kauno Lietuvos valią — šitai laikau netvariu dalyku, 

nevedančiu į tikslą ir labai neteisingu, su kuo sutikti negalėčiau. Suvokiu santykius 
tiktai susitarimo keliu, pagerbiant Vilniaus teises į lygiavertiškumą, kuriant Lietu- 
vos valstybę. Mano angažavimasis į tą reikalą remiasi Purickio teiginiu, kad taip 
turime perimti kelius ir viltis, kad Vaclovo Biržiškos, kuris vadovaus tai komisijai 
ir bus komisijos ryšininkas su vyriausybe, asmenyje surasiu tokį pat reikalo esmės 
supratimą. Komisija nesiremia programa, kurią reikia Vilniui primesti ir kaip nors 
jį Lietuvai laimėti. Pagrindu priimta tezė, kad tiktai susitarimas prives prie Vilniaus 
negrįžtamo atgavimo, ir dėl to komisijos užduotis yra tokį susitarimą sukurti. Tai 
visiškai atitinka mano sampratą, ir todėl stoju į ją šaukiamas. Bet, kita vertus, kas 
man garantuos, kad taip ims suprasti ir lietuvių visuomenės masės, ir Seimo daugu- 
mos frakcijos. Nepaisant visų Purickio garantijų, Kauno lietuvių spaudoje ir lietu- 
vių nuomonės pjūvyje nematyti kitokio Vilniaus traktavimo negu šabloniškas rei- 
kalavimas savo nuosavybės, kitaip sakant, teisės jį užvaldyti. Jeigu toje komisijoje 
turėčiau tik papildomai dirbti, pasilikdamas teisme, ne tiek ji mane saistytų. Bet 
kadangi turiu palikti teismą ir atsidėti jai visiškai, mane apima nerimas. Imuosi 
atsakomybės už jos akciją, turiu jos veiklą savimi pridengti, o nesu tikras, ar lie- 
tuviškosios nuomonės spaudimas ir Seimo daugumos frakcijos siekiai, kuriems 
visgi vyriausybė turi pasiduoti, nesukels tokio spaudimo tos komisijos akcijai, kad 
iškreips ją ir nustums į visiškai kitas vėžes, negu buvo visko imtasi - į kitus kelius 
ir metodus. Stoju į šį darbą ir bijau, nes nesu tikras, ar galėsiu jame išlaikyti savo 
liniją. O nukrypimų nuo tos linijos priimti negaliu. Bet kažkur juntu ir tai, kad man 
trauktis nedera, jeigu esama kažkokių galimybių, nes be manęs toji akcija dar grei- 
čiau neteks vėžių. Esu ar tik ne vienintelis, jeigu neskaičiuosime Mykolo Biržiškos, 
kuris gali tapti santarvės tarp Vilniaus lenkų Lietuvos ir Kauno Lietuvos lyderiu, ir 

negalima man atsisakyti šios atsakomybės, kol esama kad ir mažiausių šansų, jog 
teisingas dalykas laimėtų. Sunku man, bet privalau išdrįsti kelti sunkius dalykus, 
nes lengvus bet kas pakels. 


1921 metų sausio 1 d. 
Antradienis 


Vis dėlto iš Apygardos teismo esu linkęs nepasitraukti. Apygardos teismo nario po- 
zicija, šiaip ar taip, turi savo prioritetus ir suteikia didesnės nepriklausomybės negu 
eilinis paprasto valstybinio tarnautojo postas, nors jis ir būtų aukštesnis. Nenoriu 
tų prioritetų netekti, juo labiau kad komisija, kuriai turiu priklausyti, yra visai po- 
litinio pobūdžio. Nors vyriausybė (o tiksliau sakant, Purickis svarbiausias visos vil- 
nietiškos akcijos iniciatorius) teikia tai komisijai didelę autonomiją ir jos užduočių 
iniciatyvą, visgi ji yra politinis vyriausybės organas ir jos kontroliuojamas. Tos ko- 
misijos narys esąs politinis tarnautojas, politinis vyriausybės agentas. Na, o politinė 
priklausomybė yra dviguba, nes, pirma, drauge su visa komisija priklauso vyriau- 
sybei, antra, priklauso nuo kolegijos asmeninės sudėties, ir tai labiausiai varžo. Jeigu 
pasitrauksiu iš teismo ir tapsiu tik tos komisijos nariu, jausiuos labai priklausomas ir 
suvaržytas, ko labai norėčiau išvengti, antraip mano vaidmuo komisijoje nebus toks, 
kokio norėčiau ir, be abejo, mano veikla būtų mažiau veiksminga. Na, o jeigu liksiu 
Apygardos teismo nariu, šis postas savaime suteiks man didesnę laisvę komisijos iš- 
orėje ir jos viduje. Dirbsiu joje savanoriškai, neprarasdamas savo ligšiolinio darbo ir 
posto. Purickis manė, kad privalėčiau iš teismo pasitraukti ir visas pastangas skirti 
vien tik darbui komisijoje, bet man atrodo, kad abu darbus įmanoma suderinti. Šian- 
dienis pokalbis su teismo pirmininku Mačiu tik sutvirtino mano įsitikinimą. Mačys 
prašė, kad iš teismo nepasitraukčiau, sakė, kad gerbs mano darbą už teismo sienų, 
skirdamas man užduotis teisme, visuomet teiks pirmenybę mano darbui komisijoje. 
Sakė, kad savo dalyvavimą teisme galiu apriboti iki vieno posėdžio per savaitę. Ma- 
nau, man nebus per sunku, nes ir komisijoje nėra tiek darbų, kad nespėtume suk- 
tis. Žiūrėsime, kas bus toliau, o kol kas iš teismo dar nesitraukiu. Na, palikti vienu 
du su Vaclovu Biržiška nežinome, ką turime daryti. Esame šiek tiek panašūs į dvi 
pasiklydusias aveles, kurias pavadina komisija. Susitinkame su Biržiška, pasikalba- 
me ir išsiskirstome. Biržiška apsiėmė sudaryti Vilniaus krašto gyventojų statistines 
lenteles, o daugiau nelabai žino, ko ir griebtis. Kol kas trypčiojame vietoje ir savo 
darbo veikla tikrai negalime pavadinti. Suprantu, kad toliau turime vykdyti Vilniu- 
je pradėtą lenkų ir lietuvių santarvės akciją, gerai suprantu, kad reikėsią imtis darbų, 
užmegzti glaudžius kontaktus su Vilniumi ir ten veikti, pradedant nuo tarimosi 

su Mykolu Biržiška Vilniuje, kadangi visa vilnietiškoji susitarimo akcija vyksta jo 
iniciatyva, o pats Mykolas Biržiška - jos ašis. Jis jau dvejus metus įvairiais būdais 
bando užmegzti Vilniaus ryšius su Lietuva, kuria susitarimui palankią atmosferą ir 
sąlygas. Gali būti, jog po kelių dienų ir pats išvyksiu į Vilnių, kad sėkmingiau būtų 
inicijuota Vilniaus-Kauno susitarimo akcija. Kad tam susitarimui būtų padėtas dar 
tvirtesnis pagrindas, reikia šiek tiek sušvelninti antilenkišką politinę veiklą Kauno 
Lietuvos vidiniuose santykiuose arba bent jau atskleisti gerą vyriausybės valią, ką 
rodo kai kurie poslinkiai, galintys sukelti gerą įspūdį šalies lenkų nuomonei. Apie 
tai galvodamas susisiekiau su Kazimieru Jančevskiu, lenkų lyderiu Kaune, tik gaila, 
kad jis susijęs su dvarininkais, kurie jį supa iš visų pusių - dėl to jam daug sunkiau 
suprasti, kad būtina pasiekti susitarimą. Dar nežinau, ar tuo požiūriu pavyks man 
ką nors pešti, nes dirvos dar nesu ištyrinėjęs. Daug reikšmės turėtų taip pat ir tai, 
kas iš Vilniaus baltarusių įeis į mūsų komisijos sudėtį. Man važiuoti į Vilnių šiuo 
metu būtų labai pageidautina. Net ir kelioms dienoms. 

Vaclovas Biržiška yra teisus, sakydamas, jog didelis trikdis susitarti yra tai, kad 
lietuvių ir baltarusių visuomeninis sąjūdis Vilniaus krašte yra baisiai apleistas. Iš 
tiesų. Nors tarp gyventojų ten esama ir lietuviškojo elemento, ir ypač stiprus bal- 
tarusiškasis, tačiau tik visuomeninis lenkų judėjimas yra veiklus, todėl turi mono- 
polį, nes liaudis iš esmės vadovaujasi tik socialiniu požiūriu ir tikrai nacionalistinis 
judėjimas be socialinio susirūšiavimo, besimėtantis tik tautiniais ir valstybiniais 
šūkiais, žmonėms nėra patrauklus. Liaudies elementas, galintis sudaryti lietuvių 
ar baltarusių socialinės akcijos pagrindą, šiandien dažniausiai telpa suvešėjusiame 
lenkų tautiniame sąjūdyje, suteikdamas jam pernelyg ryškų tautinį svorį ir tautinės 
veiklos monopolį. Taip susiklostė dėl įvairių sąlygų ir tai dažniausiai nepriklauso 
nuo lietuvių ir baltarusių valios. Lenkų socialinis sąjūdis išsiskleidė per dvejus pas- 
taruosius metus, kas lenkams ir suteikė privilegijuotas sąlygas. 

Be abejonių, jeigu lenkai neturėtų Vilniaus krašte socialinio judėjimo monopo- 
lio, tai šiuo metu turėtų teigiamos reikšmės ir Vilniaus susitarimui su Kaunu. Va- 
clovas Biržiška prikiša net Mykolui Biržiškai tai, kad šis pernykštėje savo akcijoje 
Vilniuje teikė pernelyg didelę persvarą valstybinei krypčiai prieš socialinę, pastarąją 
ignoruodamas. 


1921 Metų sausio 12 d. 
Trečiadienis 


Važiuoju į Vilnių, bet neilgam. Sakoma, viešnagė turi užtrukti ten vos kelias valan- 
das, bet, pasak kai kurių žmonių, per tiek laiko nieko nenuveiksime ir užtruksime 

dieną arba dvi. Keliausiu traukiniu, kuris 
iš Kauno turi išvykti rytoj 7 valandą ryto 
su Prancūzijos vėliava (traukinį lydės 
kapitonas Pujolis). Tas traukinys veža į 
Vilnių grįžtančius Vilniaus bėglius. 
Vilniuje pasimatysiu su Mykolu Bir- 
žiška. Iš Z. Jundzilo sužinosiu apie vil- 
niečių atvykimą į Kauną ir t. t. Turiu 
vilties susitikti ir su Marynia, kuri vei- 
kiausiai jau ten, ir paraginsiu ją greičiau 
vykti į Bagdoniškį, o gal pavyks ją net 
šiuo traukiniu parsivežti. O dėllaukiamo 
vilniečių atvykimo į Kauną, dėl pradėtos 
socialinio susitarimo akcijos girdėjau Ke 
jau šiandien iš p. Felicijos Bortkevičie- 


LITRUANIA. LITRUAME 


nės - praėjusią savaitę ji buvo Vilniuje 


ir, beje, nuvežė „Odrodzenie“ tą Kauno Lietuvos žemėlapis su Lenkijos užimta teritorija. Reprodukcija iš 


lietuvių liaudininkų kvietimą, - kad vil- 
niečiai jau artimiausiu laiku rengiasi atvykti į Kauną ir kad, be LkSP ir „Odrodzenie“ 
delegatų, turi atvažiuoti ir demokratų delegatai. 

Užsienio reikalų ministerijoje šiandien skaičiau lietuvių delegacijos ataskaitos 
apie lenkų ir lietuvių derybas Varšuvoje pirmą dalį. Lenkų pusėje pirmininkavo 
Eustachijus Sapiega, lietuvių delegaciją sudarė dr. Staugaitis - pirmininkas, Zig- 
mantas Žemaitis***, jaunas socialistas Digrys*“ ir kažkoks kunigas. Formaliai iki 
šiolei tos derybos nebuvo nutrauktos, nes dr. Staugaitis ir kunigas atvyko į Kauną 
pateikti ataskaitą ir gauti naujas instrukcijas, o Žemaitis ir Digrys dar laukia jų grįž- 
tančių į Varšuvą. Skaitant delegatų ataskaitą susidaro įspūdis, kad sutarčiai kliūtis 
kelia tik lenkų pusė. Lietuvių delegacija sukonkretino savo siūlymus 12-oje punktų, 
kurie, mano supratimu, suteikia daug nuolaidų ir garantijų lenkams, o kartu siekia 
santarvės Lietuvos viduje. Nemanau, kad lenkai ko nors daugiau galėtų reikalauti iš 
lietuvių; nuodugnus tų punktų aptarimas galėtų privesti prie abi puses tenkinančių 
formulių. Tam tikrą spragą lenkų šalis gali įžvelgti, ko gero, tik Lietuvos santykiuo- 


524. Žemaitis Zigmantas (1884-1969), matematikas, Kauno universiteto profesorius ir Vilniaus universiteto 
rektorius 1946-1949 m. 1918-1919 m. Lietuvos aukštųjų mokyklų organizatorius. 

525. Digrys Stasys (1886-1959), ekonomistas, visuomenės ir socialdemokratų veikėjas. Steigiamojo Seimo 
deputatas, Socialdemokratų frakcijos narys. Lietuvos kooperatinio banko vienas iš įkūrėjų ir pirmininkas, 
Lietuvos banko tarybos narys. Buvo ir Aukštųjų kursų lektorius Kaune. 

Vilnius ir Vilniaus kraštas. Krašto pažinimo pradai, Kaunas, 1922, p. 6. 


se su Lenkija. Bet atrodo, kad lenkai apskritai vengia derybų. Norint derėtis, reikia 
arba diskutuoti dėl lietuvių siūlymų, arba suformuluoti savo kontrsiūlymus. Tuo 
tarpu lenkai nedaro nei to, nei to: kalba, nuolat grįžta prie plebiscito, lyg norėtų juo 
lietuvius pagąsdinti, apsiriboja frazėmis, bendrais teiginiais ir kažkokiomis kon- 
krečiomis detalėmis, keldami vien tik federaciją kaip pagrindinę tezę: atrodo, siekia 
lietuvius forsuoti federacija ir tik po tokio pagrindinio forsavimo pradėti derėtis jau 
federacijos pagrindu. Suprantama, tai būtų ne federacija, o tik iš anksto Lietuvos 
sutikimas būti pavaldžiai Lenkijai. Bet lietuviai negali atsisakyti Lietuvos suverenu- 
mo. Kas to iš jų reikalauja, tas nenori su lietuviais derėtis, o nori prievarta pasiekti 
savo tikslus. Tokiai žmonių rūšiai priklauso būtent Sapiega - jis Lietuvos klausimu 
yra „federacijos“ šalininkas. Tiesą sakant, tą federaciją suvokia lyg istorinės unijos 
atnaujinimą. Sapiega ir jo koncepcija sudaro didelę kliūtį likviduoti ginčą derantis. 
Labai bijau, kad Sapiega susitapatina su Pilsudskiu. 

Atrodo, esama didžiulės analogijos tarp metodų, kokiais Žygimantas Augustas 
ir lenkų ponai XVI amžiuje įgyvendino Lietuvos su Lenkija Liublino uniją, ir meto- 
dų, kuriuos dabar Lenkija pasitelkia siekdama Lietuvą „federalizuoti“. Žinome, kad 
Liublino unija nebuvo abiejų šalių spontaniškas geros valios ir abipusės meilės aktas, 
kad žodžiai apie dviejų tautų meilę ir brolystę Unijos akte buvo iš dalies tiktai reto- 
rinės frazės, akto stilizacija. Unija buvo sudaryta per daugelį metų ir daugeliu aktų. 
Lietuvių šalis energingai priešinosi, jos pasipriešinimą nepriklausomybės opozicija 
nuolatos laužė pateikdama Lietuvai įvykdytus faktus, atplėšdama nuo jos sritis, kol 
pagaliau privertė Lietuvą priimti uniją. Dabar tai kartoja ir iš esmės tokiais pat me- 
todais. Skirtumas tik vienas: tuomet priešinosi Lietuvos didikai, o šiandien to siekia 
buvusi liaudis ir liaudies inteligentija Lietuvos Didžiosios Kunigaikštystės vakari- 
niame lopinėlyje. Kokia tos unijos pasekmė? Ogi tokia - didžioji katalikiškosios 
Lietuvos dalis buvo įsiurbta į Lenkiją ir polonizuota taip, kad šiandien, kai lenkai, 
stengdamiesi forsuoti, kartoja uniją, lietuvių pasipriešinimas, kitados apėmęs di- 
džiulę Lietuvos valstybės erdvę, šiandien susitraukė jau į mažulytį. Vilniaus kraštas 
su senąja Lietuvos sostine yra šiandien Lenkijos įrankis Lietuvai pavergti, ir Lenkija 
atlieka tą vaidmenį, kurį, rengiant Liublino uniją, vaidino Palenkė. Kaipgi šiandien 
Lietuva turi gintis nuo plūstančių Lenkijos pastangų forsuoti ją unija ar federacija, 
kaip turi laisva valia guldyti galvą į jungą? Jeigu Liublino unijos pasekmė buvo gy- 
vos nepriklausomybės idėjos ir tautos nemažoje krašto didumoje išnaikinimas, nau- 
joji unija ar federacija reikštų tos idėjos išujimą iš to paskutinio lopinėlio, kuriame ji 
dar išsilaikė, - taigi politinė Lietuvos mirtis arba geriausiu atveju jos privedimas iki 
Bretanės lygmens. Savisaugos instinktas verčia lietuvius visomis keturiomis gintis 
nuo jiems primetamos „federacijos“. 

SANTRUMPOS 


B. K. - Baudžiamasis kodeksas 
CTK - Centrinis tautinis komitetas (CKN - Centralny Komitet Narodowy) 
LkLS - Lenkų liaudininkų susivienijimas (PZL - Polskie Zjednoczenie Lu- 
dowe) 
LkKO - Lenkų karinė organizacja (POW - Polska Organizacja Wojskowa) 
LkR - Lenkijos Respublika (RP - Rzeczypospolita Polska) 
LkLS - Lenkų liaudininkų sąjunga (PZL - Polski Związek Ludowy) 
LkLP - Lenkijos liaudies partija (PSL - Polskie Stronictwo Ludowe) 
LLMA - Lietuvos literatūros ir meno archyvas 
LMAB - Lietuvos mokslų akademijos Vrublevskių biblioteka 
LkSP - Lenkų socialistų partija (PPS - Polska Partia Socjalistyczna) 
LkVL - Lenkų valstybingumo lyga (LPP - Liga Panstwowošci Polskiej) 
PAT - Lenkų telegrafo agentūra 
PŠO - Panemunės šaulių organizacija (OSN - Organizacja Strzelców Nad- 
niemanskich) 
R - Réaumur, temperatūros matavimo skalė 
RPGK - Rytinių pakraščių gynimo komitetas (KOKW - Komitet Obrony 
Kresów Wschodnich) 
SBU - Stepono Batoro universitetas (USB - Uniwersytet Stefana Batorego) 
TDP - Tautinių demokratų partija (SND - Stronictwo Narodowo Demokra- 
tyczne) 
VDKM - Vytauto Didžiojo Karo muziejus 
VTK - Vyriausiasis tautinis komitetas (NKN - Naczelny Komitet Narodowy) 
VUB - Vilniaus universiteto biblioteka 

Bobickis Leonas (Bobicki Leon) 
334, 345, 349, 351, 352 

Bohdanovičiai 271 

Bohdanovičius Henrykas (Boh- 
danowicz Henryk) 15 

Bohdanovičius Ignas (Ignasius, 
Bohdanowicz Ignacy) 378, 
435 

Bohdanovičius Mečyslavas 
(Mečys, Bohdanowicz Mie- 
czyslaw) 15, 19, 28, 477 

Bohdanovičova Juzefa 271 

Bohdanovičova Juziova 435 

Bohdanovičova Masia (Bohda- 
nowiczowa Masia) 15, 42 

Bohdanovičova Nusia (Mečio 
žmona, merg. pavardė 
Falkowska) 15, 42, 413 

Bohdanovičuvna Eliza žr. Pruša- 
novska Eliza 

Bomanas, Šuvalkų apygardos 
teismo pirmininkas (Bo- 
man) 381, 382, 396 


Bonfalas (Bonfa!) 37 

Boracinas Mečys (Boracin 
Mieczyš) 42 

Borovskis Antonis (Borowski 
Antoni) 14 

Borovskis Jasius (Borowski 
Jaš) 15 

Bortkevičienė Felicija 
(Povickaitė) 55, 56, 204, 
222, 238, 409, 427, 470, 471, 
503, 523 

Botkinas Sergejus 398 

Bračiulis Pranas (Bradczulis Fran- 
cis) 217, 236, 275, 282, 317 

Bramsonas Leontijus 472 

Bramsonas Mojisiejus 205 

Brenšteinas Mykolas (Brensztejn 
Michal) 232, 259 

Brynčakas (Brynczak) 5 

Brusilovas Aleksejus 183, 200 

Budionas Semionas 187 

Budnas Simonas (Budny Simon) 
409 

Budreckas Juozas 196, 217, 225, 
418, 516 

Budrevičiai 412 

Budrevičienė Malvina (Korvin- 
Kosakovska) 412 

Budrevičius Stefanas (Budrewicz 
Stefan) 412 

Budzynskis Viktoras (Budzynski 
Wiktor) 193, 224 

Bugailiškis Peliksas 204, 472 

Bulota Andrius 54, 204, 472 

Burhardtas Aleksandras 349 

Butkevičius Justinas (Butkiewizc) 
12, 478 

Butkevičius, pulkininkas 414, 420 

Bžostovskis (Brzostowski) 439 

Bžozovska (Brzozowska) 126 

Bžozovskis, generolas (Brzozow- 
ski) 126, 177, 180 


Chabovskis (Chabowski) 5, 7, 8, 41, 
42, 105 

Chalubinskis Tytus (Chatubinski 
Tytus) 398 

Chelstovskis (Chetstowski) 5, 6, 8 

Chylevska 126 

Chominskis Aleksandras (Cho- 
minski Alexander) 493 

Chominskis Liudvikas (Chomin- 
ski Ludwik, slapyv. Lukas) 405, 
481, 482, 492, 500, 501, 508-512 


Čarneckis Voldemaras Vytautas 55 

Čarnovskis Napoleonas žr. Čar- 
kovskis Napoleonas 

Čarkovskis Napoleonas (Czar- 
kowski Napoleon) 489, 504 

Čebotoras, senasis (Czebotor) 26 

Čebotoras Antonis 26 

Čepinskis Vincas 98, 144, 431 

Červinskis (Czerwinski) 5 

Čičerinas Georgijus 32, 45, 78 

Čiurlionis Mikalojus Konstanti- 
nas 403 

Čiurlionis Stanislovas 403 

Čyžas (Czyž) 490 


Dambrauskas-Jakštas Adomas 
230 

Dašynskis Ignacas (Daszyński 
Ignacy) 36, 213, 332, 411 

Daubarai 149 

Daubaras-Musnickis Konstantas, 
Daubaras (Dowbor-Mušnic- 
ki Konstanty) 442 

Daugėla, valdytojas (Dowgiai- 
ło) 28 

Daugėla Dominykas 81 

Daujotas J. 192 

Daunoravičiai 38 

Dekonis, samdinys 118 

Deksnys, jaunesnysis 141, 147 

Deksnys, stalius 115, 122 

Dembovskis, daktaras 258 

Denikinas Antonas 220, 250, 254, 
406, 407, 514 

Digrys Stasys 523 

Diržytė Onutė (Dyržisėwna 
Anusia) 43, 107, 185, 244, 282, 
291, 327 

Dymšyna 66 

Dmovskis (Dmowski) 78 

Dobrovolskis, advokatas 499 

Domaševičius Andrius 285, 381 

Dombrovičius (Dąmbrowicz) 
128, 164 

Dombrovskis Ježis (Dąbrowski 
Jerzy) 342 

Dovbor-Musnicka Zofija (Zolka, 
Dowbor-Musnicka Zoffja) 
148 

Draugelis 170 

Duninas-Vonsovičius Viktoras 
(Dunin-Wąsowizc Wiktor) 
34, 38, 41, 42, 49, 50, 58, 82, 
88, 170, 171, 175, 179, 187, 188, 
331, 355 

Dušauskas-Duž Klaudijus 
(Duż-Duszewski Klaudiusz, 
Dušeuski Klaudzij) 461 

Dušynskis (Duszynski) 5, 6, 8, 515 


Elvyra žr. Miečkovska Elvyra 

Engelis Mečyslavas (Engiel Mie- 
czyslaw) 331, 336, 338, 339, 351, 
412, 486 

Ezechelis, tarnautojas 184 


Falkovska Lolia (Vendorfova) 413 

Falkovska Nusia (Miečisiova 
Bohdanovičova) 15, 413 

Falkovskis Genius (Falkowski 
Genio) 14 

Filipovičius Feliksas (Filipowicz) 

Filochovskis (Filochowski) 5, 6, 8, 
105, 393, 507, 515 


Finkelšteinas Ozeris 431 

Flezy 5 

Fochas Ferdinandas 286-288, 
303, 305 

Folejevskis (Folejewski) 490 

Francuzovičiai 60 

Francuzovičova 103 

Fridmanas Bernardas 196, 275, 
282, 287, 288, 316, 317, 324, 
326, 329, 330, 418 

Fridmanas Naftalis 418 

Fronckevičius, daktaras 296 


Gabrys-Paršaitis Juozas 56 

Galvanauskas Ernestas 54, 56, 
85, 102, 155, 232, 274, 408, 
494, 503 

Galvelis, samdinys 118 

Galvelytė Evka 118 

Galvydis-Bikauskas Jonas, Bi- 
kauskas 62-64, 95, 173 

Germain Richard Suzana 413 

Gegeluvna Anusia (Giegieluw- 
na) 413 

Gieršynskis Stanislavas (Geršyn- 
skis, Gierszynski Stanisław, 
Stachas) 60 

Godvosas (Godwos) 490 

Goldbergas 215 

Golovinas Fiodoras 200 

Gordzialkovskis Konstantas 
(Gordzialkowski Konstanty) 
331, 333-336, 338, 343-346, 
351, 412 

Grabovskis, mozūras 159, 160 

Grabskis 78 

Grajevska Adolfova 292 

Grajevskis Adolfas (Grajewski 
Adolf) 57, 85, 93, 94, 95, 
99, 101, 102, 105, 107, 199, 
203, 206, 207, 209, 210, 
224, 243, 292, 405, 415, 
416, 507, 512 

Grinius Kazys 95, 155, 173, 204, 
223, 225-227, 232, 256, 324, 
380, 408, 431, 465, 494, 518 

Gryna, urėdas 74 


Habsburgai 387 

Haleris Juzefas (Haller Józef) 31, 
216, 342 

Hanusovskis (Hanusowski) 5 

Hartunis (Hartuny) 490 

Helmanas Stanislavas (Helman 
Stanisław) 492, 501, 502, 508, 
509, 511 

Herce, pulkininkas 421 

Hindenburgas Paulis (von) 295 

Holuvka Tadeušas (Holėwko 
Tadeusz) 411 


Horvicas Maksimiljanas Henry- 
kas (Horwitz Maksimilian 
Henryk, slapyv. Valeckis 
Henrykas) 236 

Hregorovičius Jasius (Hregoro- 
wicz Jaś) 15 

Hrynevičius Francišekas (Hrynie- 
wicz Franciszek) 487 


Ivanauskai 335 

Ivanovskis Ježis (Ivanauskas, Iwa- 
nowski Jerzy) 335, 338, 381 

Ivanovskis Vaclavas (Ivanauskas, 
Iwanowski Wactaw) 335, 337, 
338, 340, 370, 382 

Ivaškevičiai 38 


Yčas M.89 
Yanamaki, kapitonas 421 


Jablonskis Jonas 93 

Jakimavičius 151, 451, 452 

Jakšukai 129, 302 

Jakšukas 66-69, 72-75, 106, 109, 
110, 113, 115, 116, 121-125, 127, 
130-134, 136, 137, 138, 140, 
141, 143-145, 150-153, 156-158, 
161-165, 167—169, 171, 177-179, 
184, 226, 258, 262-265, 267, 
290, 291, 297, 298, 303, 305, 307, 
323, 325, 326, 374, 433, 436-439, 
444; 448-450, 452 

Jakšukienė 118, 184 

Jakubauskas Kazimieras 116 

Jančevskis Kazimieras (Janczew- 
ski Kazimierz) 107, 193, 210, 
214, 224, 243, 380, 495, 497, 522 

Jankas Stanislavas, medžiotojas 
138 

Jankauskas Barnaba 438 

Jankauskas Kazimieras, liokajus 
107, 122, 115, 143, 151, 156, 296, 
300-307, 323, 432-439, 444, 
448-449, 451-453 

Jankauskas, kunigas 441 

Jankovskiai 315 

Jankovskis Antonis (Jankowski 
Antoni) 336, 338, 340 

Jankovskis Česlavas (Jankowski 
Czesław) 485, 486 

Janulaitis Augustinas 57, 61, 194, 
204, 222, 223, 236, 319, 320, 
409, 427, 471 

Janulaitienė (Jurašaitytė) 61, 62 

Januševskis 84 

Januškevičius, girininkas 303 

Januškevičova 388, 393 

Jarunškevičova (Jarunszkiewiczo- 
wa) 5,9 

Jefremovas J. 200 

Jekaterina II 48, 82, 257 

Jodelė Alfonsas (Fonsio) 184 

Jodelė Jonas 115, 116, 122, 137, 138, 
151, 184 

Jodelienė Emilija (Emilka, merg. 
pavardė Tuminaitė) 184 

Jofė (Joffe) 74 

Jonynas Ignas 318, 406, 517 

Judeničius Nikolajus 220, 250, 
369, 406, 407 

Jundzilaitė Marija 126 

Jundzilas Zygmuntas (Jundzilt 
Zygmunt) 40, 195, 207, 210, 
211, 224, 226, 232, 234-236, 
239, 243, 256, 275, 318, 324, 
364, 366, 376, 380, 381, 383, 
463, 476, 477, 479, 487, 489, 
499, 504, 517, 523 

Jurago Julija (Jurago Julia) 3, 5, 6, 
8,9, 31, 42 

Jurėnas, samdinys 118, 158 


Kairys Steponas 57, 189, 204, 213, 
214, 222, 224, 225, 409, 427, 
468-472, 475, 480, 483, 490, 
492-495, 507-512, 517 

Kalnietis Vincas 270, 282, 288, 
291, 316, 317, 324, 326, 408, 
507, 516 

Kaminskis (Kamiński) 5 

Karevičius Pranciškus 97 

Karoblis Vincas 208, 269, 270, 
287, 324, 326, 408 

Kasakaitis Jonas (Kassakajtis 
Jan) 396-401 

Kazlauskas žr. Kozlovskis 

Keenanas, majoras 421 

Kelpša Jonas 159, 160 

Kerenskis Aleksandras 200 

Kligienė Emilė (Emilka, Tinkuv- 
na) 74, 412 

Kligys Jonas 111, 151, 156, 297, 448, 
451, 452 

Klimas Petras 225, 227, 494, 518 

Klimašauskai 187 

Klimašauskienė 187 

Klišonis, felčeris 301 

Klotai 38 

Kognovickis Stanislavas 107 

Kobilinska, Kobilinskaitė Vita- 
lija žr. Romerienė Vitalija, 
Žukovska Vitalija (Mykolo 
Rėmerio tėvo Kazimiero 
Rėmerio motina, Mykolo 
Stepono Romerio žmona, 
pojo mirties ištekėjusi už 
Aleksandro Žukovskio, Ko- 
byliūska Witalia žr. Römer 
Witalia, Žukowska Witalia) 

Kolčiakas Aleksandras 220, 250, 
406, 407 

Koliubakinas A. 200 

Kolovrat de Rados Rachelė 147 

Koluvrovska Jaroslavova 72 

Komaras Bogdanas (Komar 
Bohdan) 169 

Komaras Vladyslavas (Komar 
Władysław) 81, 280 

Komarova (Komarowa) 5-8 

Komorovska Eliza, Mykolo Pi- 
jaus Paskalio Romerio sesuo 
(Elizka, Komorowska Eliza, 
merg. pavardė Römer) Kn. I. 
63; 65-66, 72, 127, 137, 140, 
143, 148, 150, 151, 153, 156, 
163, 169, 177, 262-264, 
267, 271, 291, 296, 298-301, 
303, 311, 314, 421, 432-443, 
448 

Komorovska Jadvyga, Zygmunto 
sesuo (Komorowska Jadwi- 
ga) 149, 271 

Komorovska Kristina žr. Možyc- 
ka Kristina 

Komorovska Marynia (Komo- 
rowska Marynia) 271 

Komorovska Zofija, Zygmunto ir 
Elizos dukra (Komorowska 
Zofia, Zitka) 24, 441 

Komorovskiai 66, 141, 146, 150, 
152, 157, 161, 177, 180, 181, 
442, 454 

Komorovskis Antonijus, Zyg- 
munto brolis (Komorowski 
Antoni) 84 

Komorovskis Hektoras, vyres- 
nysis Zygmunto ir Elizos 
Komorovskių sūnus (Ko- 
morowski Hektor) Kn. I. 63; 
31,65, 66, 73, 74, 84, 124, 148, 
177, 185, 262-267, 302, 303, 
314, 420, 442 

Komorovskis Julius, Zygmunto 
ir Elizos Komorovskių 
sūnus (Julekas, Juliukas, 
Komorowski Juliusz) 119, 
263, 302, 326, 441 

Komorovskis Piotrusis, Zyg- 
munto brolio Antonijaus ir 
jo žmonos Minios Holstein 
sūnus (Komorowski Pio- 
truš) 84, 175 

Komorovskis Piotras, Zyg- 
munto Komorovskio tėvas, 
Kavoliškio dvaro savininkas 
(Komorowski Piotr) 169 

Komorovskis Vitoldas, Zygmun- 
to brolis (Komorowski 
Witold) 105, 177, 314 


` Komorovskis Zygmuntas, Mykolo 


Pijaus Paskalio Romerio sesers 
Elizos vyras (Zysius, Komorow- 
ski Zygmunt) Kn. I. 63; 58, 59, 
60, 65, 105, 148, 258 

Kondrota Malcas Jūstinas 444 

Konupek Ana 413 

Kordaševskis (Kordaszewski) 5 

Korsakaitė Ava 75 

Korvin-Kosakovska Malvina žr. 
Budrevičienė 

Koscialkavska Vilhelmina (Wilhel- 
mina Košcialkowska) 9 

Koscialkovskis, Zyndram-Koscial- 
kovskis Marianas (Zyndram- 
Košciatkowski Marian) 10, 34, 
38, 41, 42, 44, 50, 171, 175, 312, 331, 
369, 373, 376, 378, 458 

Koscialkovskis Stanislavas (Zyn- 
dram-Košcialkowski Stanisław) 
318, 335-337, 339, 347 

Kosciuška Tadas Andrius 
Bonaventūra 46 

Kotunia žr. Prušanovska Konstanci- 
ja Michalina Marija 

Kovalecas Raimundas (Kowalec 
Rajmund, slapyv. Juzvikas) 460 

Kozieluvna Marysia (Oskarova 
Rutkovska) 412 

Kozlovskis, daktaras (Kazlauskas) 
291, 296, 298, 299, 301, 432 

Kraskovskis Ivanas 472 

Krasnodembskis (Krasnodębski) 5 

Krasovskis Bronislavas (Krasowski 
Bronisław) 57, 85 

Kraševskis (Kraszewski) 8, 388 

Kriščiukaitis Antanas 
(Kriščiukaitis-Aišbė) 292, 320 

Krupavičius Mykolas, kunigas 
242, 365 

Kuandė (Coindė) 493 

Kubilius J. 54 

Kubilius, mokytojas 398 

Kučynskis (Kuzcynski), girininkas 26, 27 

Kudirka Vincas 54, 398 

Kudrevičius Edvardas (Kudrewicz 
Erward) 81 

Kulkinas (Kulkin) 5 

Kulikovskis Julijanas (Kulikowski 
Julian(?) 490 

Kulvietis 396 

Kurto Eliza (Courtėt Eliza) 58, 59 

Kuskova Jekaterina 200 

Kutylovskis 388-390 

Kžyžanovskiai (Kšyžanovskiai, 
Krzyžanowscy) 315 

Kžyžanovskis Bronislavas (Kšyžano- 
vskis, Krzyżanowski Bronisław) 
57, 58, 314-316, 372, 373, 375, 381, 
383, 405, 409 


Labanauskas, kunigas 441 

Landsberg, panelė 143 

Landsbergis Česlovas 204, 471 

Lasinskis, vežikas 145, 157, 296, 
444, 449, 454 

Lasičius, serbas 421 

Lastouskis Vaclavas 423, 461, 465, 
467, 472 

Lašas Vladas 470, 471, 503 

Laucevičius Antanas 287 

Lausas Bronislavas (Laus Broni- 
slaw) 85, 95, 203, 206, 210 

Leikus, ūkininkas 159 

Lekeckas Kazys (Lekiecki) 95 

Leninas 183, 189, 224 

Leonas Petras 54, 55, 98, 217 

Liachovičius, advokatas 5, 393 

Liausas, kunigas 203, 206, 210 

Linevičius, vaistininkas (Linie- 
wicz) 7 

Lipko, teisėjas 393 

Lisandras, kaimynas (Lisander) 
446-448 

Liubenskis, teisėjas 8, 393 

Liubenskis, grafas (Lubienski) 
31, 207 

Liudkevičius Severinas (Ludkie- 
wicz Seweryn) 501 

Liudkevičius Zdzislavas (Lud- 
kiewicz Zdzisław) 340 

Liutykas Boleslavas (Lutyk 
Bolesław) 193, 209, 210 

Lybermanas Hermanas (Lieber- 
man Herman) 411 

Lopacinskis Stanislavas (Lopa- 
ciński Stanisław} 35 

Lozoraitis Stasys, senjoras 93 

Lubianskis, grafas 364 

Luckevičiai 202, 464 

Luckevičius Antonis (Łuckie- 
wicz Antoni) 200, 205, 337, 
382, 464, 472 

Luckevičius Ivanas 464 

Ludendorfas Erichas (LuderdorfT 
Erich) 295 

Lukomskiai 279 

Lukomskis Kazimieras (Lu- 
komski Kazimierz) 81, 107, 
130-132, 192, 193, 202, 203, 
206, 209, 210, 214, 223, 
224, 243 


Macejevskis (Maciejewski) 5, 8, 9 

Mackevičius, kapitonas 256, 
287, 288 

Mačys Vladas 172, 188, 190, 196, 
236, 274, 418, 456, 470, 507, 
512, 514, 517, 521 

Majevskis Štefanas (Majewski 
Stefan) 121 


Makauskas Jonas 502, 503 

Makauskas Vaclovas 259 

Makovskis, teisėjas (Makowski) 
5, 8, 9, 105 

Makovskis Vaclavas (Makowski 
Waclaw) 409 

Malcas Justinas 110, 156, 444, 448 

Malčius Jonas 151 

Malinauskas Donatas 283 

Malinovskis 259 

Marchlevskis Julijanas Balta- 
zaras (Marchlewski Julian 
Baltazar) 210, 235 

Marynia žr. Romerowa Maria 

Masiulis Alfonsas 159, 160 

Masiulis Boleslovas Jonas 
274, 418, 470, 516 

Masiulis Jonas 159, 170 

Matulaitis Jurgis 358 

Matulionis Povilas 86, 89, 90, 
102, 415 

Mečkovskis Adamas Pranciškus 
(Mieczkowski Adam Franci- 
szek) 242 

Meištavičius Aleksandras 
(Meysztowicz Aleksander) 
210, 211, 234, 235 

Meištovičius Simonas (Meyszto- 
wicz Szymon) 496, 514 

Mejeris Konstantas (Meyer 
Konstanty) Kn. I. 167; 
13, 48, 171, 271, 491 

Mejeris, Miškų departamento 
sekretorius 102 

Mejerova Eva Helena, Mykolo 
Pijaus Paskalio Romerio 
sesers Marynios dukra 
(Meyrowa, Mejerienė, 
merg. pavardė Rėmerowna, 
Rėmerytė Eva, Ieva) 
48, 127, 263, 271, 
308, 478, 491 

Merkys Napoleonas 303 

Micevičuvna Joana Marija 
(Micewiczowna Joanna 
Maria, Masalska) 60, 242 

Michalkevičius Kazimieras 259 

Michalovičius, karaimas 
(Michailovičius, Mikalavi- 
čius) 364, 372, 374 

Michalovskis, girininkas 16-20 

Mickevičienė 457 

Mickevičius Adomas 64, 69, 70, 
89, 235, 236, 248, 254, 399 

Mickevičius Helmanas 492, 511 

Mickevičius-Kapsukas Vincas 
144, 189, 462 

Mickevičius Stefanas (Mickie- 
wicz Stefan) 405, 481, 492, 
500-502, 508, 509, 511 


Miečkovska Elvyra Marija, Mykolo 
Pijaus Paskalio Romerio sesuo 
(Mečkovska, Mieczkowska 
Elwira Maria, merg. pavardė 
Römer) Kn. L. 35; 3, 15, 20, 24, 25, 
105, 184, 185, 213, 271-273, 300, 
435, 444, 477-478 

Miečkovska Helia, Miečkovskos El- 
vyros Marijos dukra (Mečkovs- 
ka, Mieczkowska Helcia) 24 

Miečkovska Marija (Mečkovska, 
Mieczkowska Maria) 413 

Miečkovskiai (Mečkovskiai) 15-18, 
25, 26, 29 

Miečkovskis Andžėjus, Miečkovs- 
kos Elvyros Marijos sūnus 
(Mečkovskis, Mieczkowski 
Andrzej, Aniusis) 24 

Miečkovskis Michasius, Miečkovs- 
kos Elvyros Marijos sūnus 
(Mečkovskis, Mieczkowski 
Michal) 24, 25 

Miečkovskis Stefanas, Miečkovskos 
Elvyros Marijos vyras (Stepo- 
nas, Mečkovskis, Mieczkowski 
Stefan) 15, 16, 19, 20, 24, 184, 
266, 477, 478 

Miečkovskis Tadeušas, Miečkovs- 
kos Elvyros Marijos vyro 
Stefano Miečkovskio brolis 
(Mečkovskis, Mieczkowski 
Tadeusz) 15, 16, 19, 20 

Miežlaukis, Miežlauk Valerijus 215, 
219, 220, 236 

Mikalavičius, karaimas 364 

Mikuckis, sekretoriaus pavaduo- 
tojas (Mikucki) 5 

Mikulovskis, raštininkas (Miku- 
lowski) 5, 8 

Milner, gydytojas 382 

Minčonokas, valstietis (Minczo- 
nok) 30 

Mineika Liudvikas (Mineyko 
Ludwik) 236 

Mydlažas Stefanas (Mydlarz Stefan) 
487 

Montvydaitė-Bialozoruvna Sofija 
452 

Moračevskis (Moraczewski) 335 

Moravskis Alfonsas 210, 226 

Morgenšternas, pirklys (Morgen- 
stern) 27 

Možycka Kristina (Morzycka Kri- 
stina) 148, 149, 151 

Mročkovskis (Mroczkowski) 396 

Mscichovska Helena (Mšcichow- 
ska) 8, 9 

Muraškaitė Ona (Muraškaitė- 
Račiukaitienė) 97 

Muravjovas 446, 447 

Nabonidas, Babilonijos Karalius 
175 

Nagrodzkis Zygmuntas, jaunes- 
nysis (Nagrodzki Zygmunt) 
258, 388, 489 

Nagrodzkis Zygmuntas (Na- 
grodzki Žygmunt) 409 

Narkevičius Adolfas (Narkiewizc 
Adolf) 40, 349, 351-353, 359, 
375, 376, 378, 390, 476-479, 
489, 504 

Naruševičius, Norus- 
Naruševičius Tadas 188 

Narutavičiai 79 

Narutavičius Stanislovas 54, 418, 
431, 470, 517 

Nastopka Stasys 359, 365 

Natkevičius Ladas 97 

Naumovičius, prokuroras (Na- 
umowicz) 396 

Nefas (Neef) 75 

Nekrasovas Nikolajus 200 

Nemicka (Namicka) 108, 151, 166 

Nesiolovska Hala 413 

Niedzialkovskis Karolis (Ne- 
dzialkovskis, Niedzialkowski 
Karol) 36 

Niedzialkovskis Mečyslavas 
(Nedzialkovskis, Niedziai- 
kowski Miezcystaw, slapyv. 
Mekas) 36, 37 

Nikolajus I, Rusijos caras 513 

Nikolajus Nikolajevičius, kuni- 
gaikštis 410 

Nonevičius, daktaras 397 

Noreika Liudas 54, 89, 140, 190, 
217, 233, 506 

Novikas Michasius (Nowik 
Michaš) 26 


Obolenskis 200 

Obstas 259 

Ochenkovska-Romer Helena žr. 
Romer-Ochenkovska Helena 

Okuličius Kazimieras (Okulicz 
Kazimierz) 514 

Okuličius Konstantinas (Okulicz 
Konstanty) 193, 202, 296 

Oleka Kazimieras 196, 274, 418, 
419, 512 

Olesius, liokajus (Oleš) 22, 26 

Olšanskis Ignacas (Olszański 
Ignacy) 514 

Orda Michasis (Orda Michaś) 15 

Ordzina Mania 15 

Ordzina Renia 15 

O'Rourke Karolis 3, 26, 147, 258 

Osmolovskis Ježis Marcinas 
(Osmotowski Jerzy Marcin) 
38, 44, 360, 411 

Osmolovskis Vladyslavas 
(Osmolowski Władysław) 
205, 472, 481 


Paderevskis Ignacas Janas (Pade- 
rewski Ignacy Jan) 321, 335 

Pauliukonis A. 56 

Patekas Stanislavas (Patek Stani- 
sław) 32, 45, 409 

Pereverzevas P. 200 

Peslakovska 390 

Petkevičaitė Gabrielė 
(Petkevičaitė-Bitė) 95-97 

Petliūra Semionas 78, 369, 407, 
420, 426, 459, 482 

Petrauskas Simonas 192, 196, 211, 
217, 418, 456, 498, 516 

Petrulis Juozas 60, 68, 76, 77, 107, 
440, 441, 471 

Pikulinskiai 215 

Pilsudskis Janas (Piłsudski Jan) 


409 

Pilsudskis Juzefas (Pilsudski 
Jozef) 4, 10, 32, 39, 41, 43-48, 
50, 53, 63, 78, 80, 101, 104, 105, 
117, 140, 171, 173, 180, 191, 192, 
194, 200, 205, 213, 218, 220, 
221, 227, 233, 242, 245, 252, 
274, 275, 294, 310, 312-314, 
332-334, 336, 344, 340, 348, 
350, 354, 359, 360, 369, 378, 
379, 388, 405-407, 409, 411, 
420, 423, 458, 460, 465, 484, 
485, 487, 488, 514, 524 

Pisaniova Ana (Romerytė) 157 

Pisanis Antonis (Pisan Antoni) 157 

Pivkovskis (Piwkowski) 8, 393 

Pliateris, Pliateris-Zyberkas 
Konstantinas (Plater-Zyberk 
Konstanty) 66, 193, 210, 497 

Pocevičius, kunigas 152 

Podbelskis 393 

Pomorskis Juzefas (Pomorski 
Jozef) 90, 149, 258, 300 

Potynskis (Potynski) 5 

Požėla Vladas 57, 57, 189 

Preisas, teisėjas 172, 196, 217, 225, 
270, 418, 514, 516, 517 

Prystoras Aleksandras 331, 332, 
334-336, 344 

Prokopovas, sentikis 164 

Prokopovičius S. 200 

Prozorovas Michailas 472 

Prušanovska Elizė, Ezechelio ir 
Konstancijos dukra (Prusza- 
nowska) 491 

Prušanovska Irenka Kn. I. 14; 271, 
491, 492 

Prušanovska Helka, Helena, 
Ezechelio ir Konstancijos 


dukra(Pruszanowska Helena, 
Halia) 271 

Prušanovska Konstancija Micha- | 
lina Marija, Mykolo Pijaus 
Paskalio Romerio sesuo 
(Kotunia, Prusžanowska Kon- 
stancja Michalina Maria, merg. 
pavardė Römer) Kn. I. 99; 3, 31, 
184-185, 213, 271, 30 478, 491 

Prušanovskis Eugenijus (Prusza- 
nowski Eugeniusz, Genius) 25 

Prušanovskis Ezechelis, Kons- 
tancijos Prušanovskos vyras 
(Pruszanowski Ezechiel) Kn. I. 
101; 184, 478, 491 

Pšeciševskiai Celina ir Izidorius 
(Przeciszewski) 424 

Pšybyševska Zyla 
(Przybyszewska Zyla , merg. 
pavardė Boracina) 42 

Pšybyševskis (Przybyszewski) 42 

Pujolis, kapitonas (Puyllo) 475, 476, 
480, 488, 523 

Pupkis, siuvėjas 60 

Purėnai 113 

Purėnas Antanas 113, 145, 441, 471 

Purėnienė Liuda (Vienožinskaitė) 
145, 267 

Purickis Juozas 85, 155, 225-227, 242, 
255, 256, 287, 308, 324, 343, 380, 
407, 408, 468, 472, 474-478, 494, 
495, 498, 517-521 

Putvinskiai 79 

Pžezdziecka (Pšezdzecka, Prze- 
ždziecka) 75, 77 

Pžezdzieckiai (Pšezdzeckiai) 125, 
142, 175 

Pžezdzieckis Janas (Pšezdzeckis, 
Przeždziecki) 77, 87, 88, 120, 
128, 146, 169, 265 


Rabinovičius (Rabinowicz) 61, 
70-72, 102, 119, 120, 123, 128, 
129, 139-141, 163, 167, 437 

Račkauskas Vytautas Aleksandras 
503, 504 

Račkevičius Vladyslavas (Raczkie- 
wicz Władysław) 514 

Račkovskis Feliksas (Raczkowski 
Feliks) 514 

Radgovskis, teisėjas (Radgowski) 
342 

Radvila Konstantinas (slapyv. 
Totek) 91 

Radzivilovičius Rafalas (Radziwi- 
łowicz Rafal) 409 

Ralys Kazimieras (slapyv. Vargova- 
ikis) 206, 207, 209, 211 

Rapackis Stanislovas 159, 160 

Ratajus Macejus (Rataj Maciej) 411 


Rebulis Konstantinas (Reboul 
Constantin) 328, 329, 338 

Remba 215 

Remeika, kunigas 137 

Rėklaitis Pranas 398 

Rimka Albinas 56, 95, 98, 101, 
155, 170 

Rimša Julijonas 282, 292, 317, 329 

Rimša Petras 60, 455 

Rydz-Smiglas Edvardas (Rydz- 
Šmigly Edward) 47, 50 

Rymovskis Vincentas (Rymowski 
Wincenty) 411 

Ryntfleinas (Ryntflein) 5, 6 

Rodzevičuvna Janka 413 

Romanovas Aleksandras II 515 

Romanovas Aleksandras III 515 

Romas Jurgis, Gerasimas (Romm 
Jerzy) 204 

Romas Ježis (Romm Jerzy) 471 

Romer-Ochenkovska Helena 
(Romer-Ochenkowska Hele- 
na, Helia, Hela) 35, 258, 276, 
277, 293, 314, 315, 318, 446 

Romeris Adomas (Romer Adam) 
256, 257 

Rėmeriai 106, 149, 299, 446, 478, 
505 

Rėmerienė Elžbieta, Boleslavova, 
Boleslovo Liudviko Romerio 
žmona, merg. pavardė Rome- 
rytė (Rėmerėwna), Edvardo 
Rėmerio ir Sofijos Montvi- 
daitės dukra (Rėmerowa 
Elžbieta, Bolestawowa) 47, 
226, 314, 315, 325 

Rėmerienė Kazimiera, 
Kazimierienė, Kazimiero 
Igno Liucijono Romerio iš 
Janapolio žmona (Kazimie- 
rzowa Romerowa Kazimiera, 
merg. pavardė Skirmuntaitė, 
Skirmunttėwna) 236 

Romerienė Marija, Marynia, My- 
kolo Pijaus Paskalio Rėmerio 
sesuo (Römer Maria, merg. 
pavardė Rėmerytė) Kn. I. 5; 
12, 127, 185, 213, 214, 263, 
271-273, 300, 301, 303 307, 308, 
412, 413, 421, 432, 434-437, 
444, 445, 478 

Rėmerienė Rachelė Kolovrat de 
Raös, maršalo Mykolo Juoza- 
po Romerio žmona, Mykolo 
Pijaus Paskalio Romerio 
prosenelė (Rėmerowa (Raės 
de) Rachela) 147 

Rėmerienė Vitalija 
žr. Kobilinskaitė Vitalija, 
Žukovska Vitalija 


Rėmerienė (Dembowska) Zofia 
(Rėmerowa Zofia) 10 

Rėmeris Alfredas (Römer Alfred) 
35; 446 

R6meris Boleslavas (Römer 
Boleslaw) 315 

Rėmeris Bronislavas (Römer 
Bronisław) 126 

Rėmeris Edis (Römer Edward) 505 

Rėmeris Edvardas Jonas (Römer 
Edward Jan) 147, 446, 452, 505 

Romeris Edvardas Mateušas, Ma- 
tas (Romer Edward Mateusz) 
47, 398 

Römeris Eugenijus (Romer Euge- 
niusz) 10, 193, 414, 495, 504 

Römeris Jonas (Janas) (Römer 
Jan) 308 

Römeris Jurgis (Römer Jerzy, 
Jurek) 47, 59, 505 

Römeris, leitenantas (iš Jelitos 
herbo Galicijos Römerių) 
255, 256 

Römeris Mykolas Juozapas, 
maršalas, Mykolo Pijaus 
Paskalio Römerio prosenelis 
(Römer Michał Józef) 147, 
299, 452 

Römeris Mykolas Kazimieras, 
Papa, Mykolo Pijaus Paskalio 
Römerio tėvas (Römer 
Michał Kazimierz, Papa) Kn. 
I. 61; 66, 70, 74, 75, 77, 124, 132, 
133, 140, 143; 144, 148-157, 164, 
169, 170, 177-181, 184, 258-261, 
263-268, 272, 273, 290, 291, 
296-311, 314, 323, 325-327, 424, 
432-439, 446, 447, 504 

Rėmeris Mykolas Pijus (slapyv. 
Rzymski Mateusz) 4 

Römeris Mykolas Steponas, My- 
kolo Pijaus Paskalio Römerio 
senelis (Römer Michał 
Stefan) 147 

Römeris Motiejus, senasis, ge- 
nerolo Matthiäuso Römerio 
sūnus (Römer Mateusz) 106 

Römeris Motiejus Steponas 
(Römer Maciej Stefan) 126 

Römeris Motiejus Steponas Jur- 
gis, Matysius iš Antanašės 
(Maciej Stefan Jerzy) 149 

Römeris Severinas Justinas 
(Römer Seweryn Justyn) 147, 
398, 446 

Römeris Steponas, Stefusis, My- 
kolo Pijaus Paskalio Römerio 
sesers Römerienés Marijos, 
Marynios sūnus (Römer 
Stefan, Stefuś) 185, 308 


Römeris Vaclovas 308 

Römeris Vitoldas, Römerienės 
Marijos, Marynios, Mykolo 
Pijaus Paskalio Römerio 
sesers vyras (Römer Witold) 
12, 308, 378 

Römeris Vladimiras (Römer 
Włodzimiesz) 308 

Römerytė Ana (Römer Anna) 143 

Römerytè Helena, „juodoji“ Hela 
(Römer Helena) 314 

Rėmerytė Kotryna, Mykolo 
Pijaus Paskalio Romerio tėvo 
Rėmerio Mykolo Kazimiero 
sesuo (Romerėwna Katarzy- 
na) 147 

Romerova, Romerienė Regina, 
Edvardo Motiejaus Romerio 
dukra, Mykolo Pijaus Paska- 
lio Rėmerio žmona (Rėmero- 
wa (Rėmerowna) Regina) Kn. 
1. 312; 47, 58, 59, 301, 413, 423, 
424, 425, 445, 504, 505 

Rėmerova Vanda, merg. pavardė 
Sulistrauskaitė (Rėmerowa 
Wanda z Sulistrowskich) 35 

Rėmeruvna, Rėmerytė Celina, 
Cesia, Mykolo Pijaus 
Paskalio Rėmerio ir Re- 
ginos Romerienės dukra 
(Cesia, Römerówna Celina) 
Kn. I. 312; 47, 58, 59, 423, 425, 
445, 504-506 

Rėmeruvna Eva, Helena (Rėme- 
rytė Eva, Ieva), Mykolo 
Pijaus Paskalio Romerio 
sesers Marynios dukra, 
pagal vyrą Mejerova Eva 
Helena (Romerėwna Ewa 
Helena, Mejerowa) 263, 271, 
308, 478, 491 

Rondomanskis Andrius 353, 460 

Ropaitė Iza (Roppowna Iza) 125 

Rosenai 439 

Rosenas Janas (Rosen Jan) 150 

Rosenas Justinas (Rosen Justyn) 
413 

Rosenas Piotras (Rosen Piotr) 
125-127, 146, 158-160, 177, 
297, 439 

Rosenienė Petrienė 439 

Rosenuvna Anelė (Konstantova 
Pisaniova) 413 

Rosenuvna Marija (Juzefova 
Stavska) 413 

Roškovska Liusė (Liusia, Rosz- 
kowska) 3-6, 8, 31, 105, 393, 
414, 452 

Rovinskis (Rowinski) 9 

Rozenas Stanislavas 105 

Rozvadovskis Tadeušas Jordanas 
(Rozwadowski Tadeusz 
Jordan) 321 

Ruchai 123, 140, 167, 437 

Ruchas Kazimieras 448 

Ruchas Michelis (Michalas, Ruch 
Michał) 70, 123, 128, 140, 143, 
161, 163, 167, 437, 444 

Ruchas Peisachas (Ruch Pejsach) 
70, 72, 120, 123, 139-141, 167, 
437 

Ruseckas Petras 56, 503 

Rusteika Steponas 507, 512 

Rutkovskiai 81, 82 

Rutkovskis Oskaras 125 

Rutkovskis Zygmuntas 82 

Rutkovska Oskarova 412 

Rzymski Mateusz žr. Romeris 
Mykolas Pijus 


Sadauskas, girininkas (Sado- 
vskis) 124, 303, 449 

Salmonovič Julija 36 

Salmonovičius Stanislavas 
(Salmonowizc Stanisław) 
209, 210 

Samajauskas 217 

Sanevskis (Saniewski) 8 

Sapiega Eustachijus (Sapieha 
Eustachy) 90, 195, 255, 256, 
287, 300, 308, 310, 321, 323, 327, 
332, 333, 344; 523, 524 

Savicka Fanetina 148 

Savinkovas Borisas 423 

Semaška Dominykas 173, 204, 
222, 283, 338, 409, 427, 
464-466, 471 

Senickis, prokuroras (Sienicki) 
5,8 

Senkevičius 423 

Sikorskis Vladyslavas Euge- 
nijus, generolas (Sikorski 
Władysław Eugeniusz) 195, 
241, 245 

Sikorskis Vladyslavas, teisi- 
ninkas, politikas (Sikorski 
Władysław) 409 

Simonaitis Matas 401 

Sirutavičius Vladas 189 

Sivickiai 308 

Skažynskis, teisėjas (Skarzynski) 
5, 6, 8, 9, 319, 515 

Skipitis Rapolas 54, 190, 223 

Skoropadskis 491 

Slavekas (Sławek ) 10, 458 

Slavinskis Kazimieras (Sławiński 
Kazimierz) 349, 350 

Sleževičius Mykolas 54, 95, 103, 
204, 217, 221-223, 244, 246, 
250, 281, 343, 362, 400, 409, 

427-430, 464, 465, 470-472, 
502-504 

Smelevskis Antanas žr. Snele- 
vskis Antanas 

Smetona Antanas 84, 85, 91, 93, 
95, 96, 101, 155, 230, 233, 506 

Smiarovskis Vaclavas (Šmiarow- 
ski Wacław) 409 

Smiglas žr. Rydz-Smiglas 
Edvardas 

Snelevskis Antanas (Šnielewski, 
Šmelewski, Šnielavski Anto- 
ni) 95, 108, 203, 206, 210 

Sokolovas Piotras 200 

Sokolovskis Ignacas (Sokotowski 
Ignacy) 367, 373 

Solimanis 283 

Sorelis Albertas 104 

Sosnkovskis Kazimiežas (Sosn- 
kowski Kazimierz) 126 

Stachelskis 215 

Stadzevičius 322, 340 

Stakelė Stanislovas 117 

Stankevičius (Stankievičius) 21 

Stankūnas Juozas 400 

Stašinskas Vladas (Stašinskis) 
217, 464 

Stašynskis Janas (Staszynski 
Jan) 19 

Staugaitis Jonas 95, 98, 154, 523 

Staugaitis Justinas 98, 206, 431 

Stefanovičius Česlavas (Stefano- 
wicz Czeslaw) 52, 53, 203, 416 

Stepanovas V. 200 

Stolarskis Blažejus (Stolarski 
Blažej) 411 

Stolnickis 393 

Strugas Andžejus (Andrzej 
Strug) 411 

Studnickis Vaclavas (Studnicki 
Waclaw) 329 

Stulginskis Aleksandras 97, 98, 
155, 266, 287 

Stšelickis Ignasius (Strzelicki 
Ignacy) 22 

Sulistrauskaitė Elena 35 

Sumorokas Restytutas (Sumorok 
Restytut) 336, 365 

Svarčynskis Adamas (Swarczyn- 
ski Adam) 411 

Svencickis, teisėjas 393 

Sviduvna Lolė 413 

Svechovskis Marianas (Šwie- 
chowski Marian) 40, 41, 369, 
373, 375, 376, 486, 504, 514 


Šabadas Zemachas (Shabad 
Cemach) 204, 205, 471 

Šardini Pjeras Ogiustas (Chardi- 
gny Pierre Auguste) 417 


Šaulys Jurgis 63, 85, 202, 204, 213, 


214, 222, 225, 318, 427-430, 459, 
| 460, 470-472, 494, 498, 517 
Ščeglovitovas Ivanas 516 
Ščituvna Marija (Michalov- 
Zabielova) 413 | 


Šepetys Jonas 260 

Šeptyckis Stanislavas (Szeptycki 
Stanisław) 121- 

Šeškus Kazimieras 151 

Šilingas Stasys 54, 217 

Šydlovskis (Szydlowski) 5 

Šymkovičius Piotras (Szymko- 
wicz Piotr) 395 

Škėma Kazys 507 

Škirpa 431 

Šliūpas, karys 338 

Šopa Teofilis (Szopa Teofil) 331, 
336, 338, 339, 351, 370, 
412, 486 

Šukys Juozas 64, 65 

Švanskiai (Szwanscy) 308 

Šveiceris 393 

Švoinickis Zygmundas (Szwoy- 
nicki Zygmund) 193 


Tanajevskiai 271 
Tanajevskis 184, 491 
Taraškevičius Bronislavas 
(Taraszkiewicz Bronisław) 
336-338, 340 
Tinkuvna Emilė žr. Kligienė 
Emilė 
Tiškevičienė 446 
Tiškevičius Alfredas Jonas (Tysz- 
kiewicz Alfred Jan) 79 
Tiškevičius Antanas 259 
Tiškevičius Benediktas Henrikas 
173, 238, 280, 403, 404 
Tiškevičius Juzis 147 
Tiškevičius Vitoldas 147 
Tiškevičiūtė Marija 147 
Tiškevičova Kasia 148 
Toločkuvna 413 
Tomaševskis Brunonas (Toma- 
szewski Brunon) 112 
Trockis Levas 183, 293 
Tšesniovskis (Trzešniowski, sla- 
pyv. Tatar) 12, 127, 185, 271, 435 
Tugutas Stanislavas (Thugutt 
Stanisław) 411 
Tukalo Mečyslavas, Mykolo Pi- 
jaus Paskalio Römerio senelis 
iš mamos pusės (Tukala, 
Tukałło Miezcysław) 20, 291 
Tukalova, Tukalo Zuzana, merg. 
pavardė Bagdanavičiūtė, 
„babunia“, Mykolo Pijaus 
Paskalio Rėmerio senelė 


(Tukaltowa Zuzanna, Bohda- 


nowiczowna) 15, 22, 26 
Tukalova Cesė (Tukallowa Cesia) 


14 
Tukalova Hela (TukaHowa Hela) 


14 

Tukalo Ignacas (Tukala, TukaHo 
Ignacy) 14, 20 

Tukalo Janušas (Tukala, Tukalio 
Janusz) 14 

Tukalova Rozija, Ružia (Tukalto- 
wa Rozia) 42, 48 

Tukalova Zosė (Tukallowa Zofia) 
413 

Tumas-Vaižgantas Juozas (kuni- 
gas Tumas) 54, 213, 225, 226, 
229, 230, 232, 233, 236, 237, 
242, 244, 281, 506 

Turskis Ignacas (Turski Ignacy) 
489 


Urbanovičius Boleslavas 393 


Vagneris, dvarininkas 236 

Valainis, ūkininkas 130 

Valiulis 139, 140, 155, 451 

Valiūnas Vincentas 112 

Valteris, vokietis 446, 447 

Vankovičius Melchijoras (Wan- 
kowicz Melchior) 411 

Varnas Adomas Juozas 44 

Vasilenko V. 200 

Vasilevska Brunona 112 

Vasilevskis Leonas (Wasilewski 
Leon) 37, 45, 105, 411 

Vaškevičius Antonis (Waszkie- 
wicz Antoni) 26 

Veigandas Maksimas (Weygand 
Maxime) 252 

Veisenhofa Antoniova 
(Antanienė) 126 

Veisenhofai (Weyssenhoff) 109 

Veisenhofas Valunis 126 

Velhorskiai 279 

Velhorskis Vladyslavas (Wiel- 
horski Władysław) 193, 202, 
210, 211, 214, 220, 243, 278, 
280, 496 

Venclauskas, Venclavskis Kazi- 
mieras (Węclawski) 57, 206 

Venglovskis Felicijanas (Węglow- 
ski Felicjan) 271, 491 

Vienažindis Apolinaras, agrono- 
mas 65, 119 

Vienažindytė 113 

Vienožinskaitė Liuda 145 


Vileišis Jonas 56, 129, 204, 471 

Viltonas (Wilton C. E.) 498 

Vinickis, advokatas (Winnicki) 
57 

Viskantas Antanas 359 

Vitosas Vincentas (Witos Win- 
centy) 213, 221, 346, 347, 354 

Vydūnas Storosta Vilius 93 

Vysockis, teisėjas (Wysocki) 5, 8 

Voichtas Tadeušas ( Wojcht) 5, 393 

Volanskis 349 

Volberg Ana (Aninka) 26, 34, 59, 
130, 155, 413, 500, 506 

Voldemaras Augustinas 54, 244, 
245, 247-249, 280, 281, 321, 
343, 349, 372, 428 

Volkovičius Henrysius 271 

Volodkevičius, advokatas (Wo- 
Iodkiewicz) 5 

Volodkevičius Stasius 48, 282, 294 

Volovič, Volovičova Helena 
Zuzana Rachela, buvusi 
Römer, Helcia, Mykolo 
Pijaus Paskalio Romerio 
sesuo (Wollowiczowa Helena 
Zuzanna Rachel z Rėmerėw) 
Kn. I. 39; 185 

Volovičius Henrykas, Volovičo- 
vos Helenos Zuzanos Rache- 
los, buvusios Romer, Helcios, 
Mykolo Pijaus Paskalio 
Rėmerio sesers sūnus (Hen- 
rysius, Wollowicz Henryk) 
25, 184, 185, 271, 272 

Volovičius Juzefas, Volovičovos 
Helenos Zuzanos Rachelos, 
buvusios Römer, Helcios, 
Mykolo Pijaus Paskalio 
Römerio sesers vyras (Wol- 
łowicz Jozef) 185 

Volovičius Vladyslavas 105, 185 

Vonsovičius Viktoras žr. Duni- 
nas-Vonsovičius Viktoras 

Vrangelis Piotras 
220, 252, 254, 272, 276, 
406-408, 426, 459, 482 

Vrublevska Emilija (Wróblewska 
Emilia) 43 

Vrublevskis Eustachijus (Wr6- 
blewski Eustachy) 35, 43 

Vrublevskis Tadeušas 
(Wróblewski Tadeusz) 35, 43, 
270, 276, 277, 312, 313, 318, 324, 
329, 350, 383, 494 

Vrublevskis Vaclovas (Wrėblew- 
ski Wazlaw) 236 


Vsceklica Vladyslavas (Wlady- 
staw Wšcieklica) 487 


Zabiela Karolis Henrykas 
(Zabietio Karol Henryk) 
177, 180, 261, 264, 265 

Zabielos 180 

Zabelskis, teisininkas 507 

Zahorskis 259 

Zamoiskiai 256 

Zanas Tomašas 107 

Zaremba Romanas (Zaremba 
Roman) 85 

Zaštautas Aleksandras (Zasz- 
towt Aleksandr) 40, 205, 
331, 333-336, 339, 345, 349, 
351, 358, 366, 368-370, 376, 
381, 383, 410, 412, 468, 476, 
477, 480 

Zaviša Hieronimas (Zawisza 
Hieronim) 173, 403, 404 

Zdanovičius, kalvis 449 

Zemenckis Bronislavas (Žie- 
miecki Bronisław) 411 

Zybelis 302, 444, 449 

Zyndram-Koscialkovskis Ma- 
rianas žr. Koscialkovskis 
Marianas 


Žaržėjus 74 
Želigovskis Liucjanas (Želi- 
gowski Lucjan) 40, 41, 210, 
270, 331, 333-335, 342-344, 
347-353» 355, 356, 359, 361, 
365, 366, 369-376, 378, 382, 
383, 402-406, 409, 412, 
414-417, 419-422, 425, 426, 
429, 440, 441, 456-461, 476, 
„482, 499, 501 
Žemaitis Zigmantas (Zigmas) 
| 255, 258, 259, 318, 523 
Žilinskas Aleksandras 507, 516 
Žygimantas Augustas 524 
Žymskis Mateušas (Mateusz 
Rzymski) žr. Romeris 
Mykolas Pijus 
Žmuidzinavičius Antanas 44, 
455, 488 r 
Žukauskas, Žukauskas-Žukas 
Silvestras 212, 404, 
Žukovska Vitalija, 
Kobilinskaitė, Rėmerienė 
Vitalija (Rėmer, Žukowska 
Witalia z Kobylinskich) 
147, 299 
Žukovskis Aleksandras 147 

VIETOVARDŽIŲ RODYKLĖ 


Adamavas 157, 161 

Aleksandravėlė 163 

Aleksandruvas 241 

Alytus 305, 311, 321, 356 

Amerika 15, 16, 56, 111, 174, 204, 
217, 236, 252, 267, 273, 275, 317, 
350, 362 

Anglija 22, 37, 93, 97, 118, 123, 129, 
131, 183, 185, 188, 189, 200, 219, 
242, 276, 286, 290, 329, 350, 
362, 404, 438, 456, 496 

Anykščiai 415, 417, 419 

Antanašė 79, 121, 125, 126, 135, 149, 
398, 446, 452 

Antanavas 301 

Apytalaukis 177, 178, 261, 263, 
265, 421 

Apušynė 168 

Astravas 218, 219, 226, 245 

Astravo apskritis 223 

Ašmena 207, 348, 466 

Ašmenos apskritis 173, 182, 186, 
336, 413, 498 

Augustavas 196, 208, 216, 249, 253, 
255, 286-288, 310, 395, 398 

Augustavo apskritis 286 

Austrija 63, 181, 391, 479 

Austrija-Vengrija 410 

Azija 197 

Azijos stepės 197 


Babruiskas 24, 116, 127, 166, 171, 
179, 216, 245 

Bagdalava 263 

Bagdoniškis 3, 31, 34, 38, 60, 61, 
66-68, 70-75, 77-79, 82-84, 
89-91, 102, 103, 105-111, 
113-125, 128, 131-135, 137, 138, 
140, 141, 143-145, 147-154, 156, 
157, 160-166, 168-171, 174, 177, 
180, 181, 184, 226, 257, 258, 
260, 261, 263—267, 272, 291, 
292, 296, 298, 300, 301-303, 
306, 307, 309, 311, 314, 324, 
325, 327, 328, 333, 353» 374, 
404, 412, 413, 415, 421, 424, 
432-441, 443-446, 448-453, 
470, 477, 478, 495, 506, 523 

Baisogala 81, 280 : 

Bajorai 301 

Balkanai 45, 447 

Balstogė 196, 201, 205, 208, 210, 
212, 241, 247, 249, 251, 253, 
272, 286, 387, 390-395, 397, 
452 

Baltarusija 36, 45, 52, 173, 200, 
202, 205, 246, 248, 350, 369, 

370, 376, 379, 387, 390, 423, 
431, 459, 461, 462, 464, 466, 
467, 472, 486 
Baltarusijos Liaudies Respu- 
blika 461 

Baltijos jūra 31, 33, 347, 44; 45, 78, 
105, 252, 273-275, 362, 428, 
429, 447 

Baltijos šalys 45, 78, 118, 183, 207, 
222, 225, 290, 305, 314, 362 

Baltijos tautos 207, 313 

Baltijos valstybės 118, 362 

Baltoji Rusia 25, 29, 33, 43, 69, 
119, 127, 171, 186, 202, 224, 
275, 407, 411, 423, 461-463, 
467-469, 489 

Baranovičiai 172, 179, 186, 201, 
390, 391 

Barysavas 32, 127, 138, 179, 245 

Barysavo apskritis 147 

Bastūnai 323, 348, 387 

Baškirija 423 

Belčas 184 

Belgija 104 

Belovežo giria 288 

Belzas 272 

Benekainys 387 

Berdičevas 78, 104 

Berezičiai 15 

Berezina, Biarezina 117, 127, 145, 
171, 172, 176, 179, 184, 186, 245, 
250, 376 

Berlynas 204, 218, 237, 242, 265, 
435, 464 

Bernas 438 

Besarabija 32, 245 

Bezdonys 294 

Biala 226 

Biarezina žr. Berezina 

Bydgoščius 271, 434, 435, 478 

Biržai 79, 275 

Biskupicės 241 

Blinstrubiškis 107 

Bobrovycia 253 

Boginska (valsčius) 308 

Boniukai 130 

Boracinas 48 

Brasta 201, 462, 466 
Juodoji Brasta 295 
Lietuvos Brasta 242, 245 

Brestas 125, 179, 189, 197, 212, 213, 
215, 223, 251, 253, 272 
Bresto apskritis 390 

Bretanė 524 

Brodai 205, 215, 223, 226, 229, 231, 
236, 237, 240 

Brodnica 271 


Bučačas 223, 229, 231, 240 

Bugas 36, 189, 212, 215, 216, 219, 223, 
226, 229, 231, 240-243, 245, 
249, 250, 272 

Bukovina 245 

Buniuškės 108, 109, 110, 112, 119, 121, 
151, 158, 165 

Buskas 215, 240, 245 


Cechanuvas 212, 216, 218, 222, 226, 
229-231, 236-238, 241 

Cechanovecas 216 

Cechocinekas 149, 156 

Cegelnė 168 

Charkovas 245 

Chelmas 223, 231, 234, 236, 242 

Chelmščyzna 210, 229 

Chocenčycė 22, 26, 30 

Choželė 222, 253 


Čerepovecas 282 


Daugirdiškės 398, 446 

Daugpilis 286, 295 

Demba 236, 242 

Demblinas 231, 234, 444 

Didžiosios Kazliškės 126 

Dineburgas (Daugpilis) 105, 127, 171, 
175, 176, 178, 179, 216, 245, 295 

Dysna 12, 121, 127, 138, 156, 171 
Dysnos apskritis 127, 137, 308, 
423, 462, 466 

Dniepras (upė) 440, 117, 245, 251 

Dobilai 113, 165 

Dokšicai 127 

Dorohuskas 242 

Dotnuva 421, 422 

Drisa 127, 171, 216 

Drūkšiai (ežeras) 137, 172, 186 

Drohičinas 245 

Druskininkai 305, 317 

Dubenka 245 

Dūkštas 137, 171, 173, 178, 292, 294, 
308 

Dusetos 120, 123, 124, 138, 139, 143, 
155, 159, 165 

Dvina (Dauguva) (upė) 121, 127, 
128, 145, 172, 178, 186, 245, 250, 
376, 398 

Dzialdovas 236, 237, 245, 247 


Eglainė (Įlaukė) 308 

Eišiškės 309, 322, 323, 348, 352 

Eitkūnai 387 

Estija, Estijos Respublika 32, 36, 
37, 45, 252, 272, 275, 362, 428, 
447, 464 


Europa 63, 104, 136, 164, 197, 198, 
228, 252, 256, 273, 343, 344, 
346, 349, 350, 352, 354, 358, 
362, 366, 367, 371, 375, 377, 
379, 401, 406, 407, 448, 461, 
468 
Rytų Europa 45, 53, 175, 193, 
197, 245, 496 
Vakarų Europa 63, 64, 197, 
350, 463, 472 
Vidurio Europa 45, 183, 220 


Frydrichštatas 63 


Gačionys 125, 126, 132, 146, 
157-160, 177, 297, 413; 439 

Galadusys (ežeras) 286 

Galicija 172, 178, 186, 223, 231, 245, 
255, 400, 410, 479 
Rytų Galicija 181, 189, 205, 
208, 210, 212, 223, 224, 226, 
229, 234, 237, 245, 247, 251, 
253, 272, 309, 373, 375 

Galičas 251 

Gardinas 9, 10, 42, 76, 100, 
173, 179, 182, 186, 188, 
196, 198, 199, 201, 202, 
205, 216, 221, 236, 239, 
247, 249-251, 253, 255, 
257, 258, 260, 269, 272, 
273, 286, 288, 294, 305, 
313, 315, 322, 364, 366, 370, 
375, 392, 394, 395, 398, 461, 
466, 467, 498, 499, 505 
Gardino apskritis 186, 313, 
387, 390, 466, 498, 505 
Gardino gubernija 15, 106, 
423, 462, 466 

Garvolinas 242 

Giedraičiai 181, 378, 414, 417, 
419, 426 

Gdanskas 218, 223, 224, 226, 237, 
240, 241, 350, 354; 358, 366, 
380, 387, 429, 448 

Glubokas 147, 171 

Gnieznas 398 

Gnila Lipa (upė) 251 

Gorochovas 255 

Grajevas 174, 206, 208, 216, 249, 
253 

Grudziondzas 238, 240, 241, 245, 
246 

Gruzija 472 

Gudiškiai 36 

Gudogai 221 

Gudziškės 170 


Hrubešuvas 236, 238, 242, 245, 
253, 272 
Husiatynas 205 


Ignalina 172, 173, 294 
Ikaznė 150, 478 
Įlaukė 61, 308 (taip pat 

žr. Eglainė, Jodluvka) 
Ilija 18, 21, 22, 26 
Ilembergas 66 
Ilūkštos apskritis 447 
Indura 205 
Infliantai 105, 245, 257 


Janava 74, 168 

Januvka 115, 438, 439 
Jasioldas 205 

Jašiūnai 325, 327, 328 
Jaziorai 255 

Jodlovka 61 

Jodluvka (Eglainė) 103 
Jonava 174, 464 
Juodeliai 359 

Juodoji jūra 32, 33, 37, 44, 407 
Juodoji Ančia (upė) 395 
Jurkiškės 364 

Jūžintai 126 


Kaišiadorys 38, 48, 292, 345, 464 

Kamajai 270 

Kališas 4 

Kalkūnai 61, 171, 172, 173, 182, 292, 
294, 295, 326, 433 

Kalniškis 132, 134 

Kalušynas 230, 231 

Kalvarija 256, 288-290, 302, 303, 
308-310, 364, 402, 403 

Kamajai 270 

Kameneco Podolskas 179 

Kasuta 14, 15, 22, 29 

Kaukazas 197, 245 

Kaunas 10, 11, 26, 27, 31, 34, 38, 
39, 41-44, 46, 49, 50, 51-54, 
57-60, 62, 63, 66, 70-75, 78, 
81, 84-90, 92, 97, 101, 103, 
107, 111, 112, 114, 117, 118, 123, 
130-133, 136-140, 144-146, 
151, 152, 157, 161-164, 167-178, 
181, 183, 185, 187-195, 199, 200, 
203, 204, 209, 213, 215-219, 
221, 223, 224, 226, 230, 233, 
234, 236, 237, 243, 246, 248- 
251, 256, 258, 260-263, 265, 
267, 270, 274, 277, 279, 280, 
282, 285, 287, 292, 293, 302, 
311, 317, 319, 320, 323, 324, 326, 
327, 329-334 338, 340, 341, 
344-346, 348-350, 353-361, 
364-371, 373, 374; 376, 377 
380-383, 387, 389, 392, 393, 
395, 397, 399-401, 403, 404, 
405, 406, 409, 412, 413, 414, 
415, 416, 419, 420, 422, 423, 
425, 427, 428, 429, 430, 438, 


439-443, 454-457, 459-461, 
464, 465, 468-470, 472- 480, 
483, 485-491, 493-499, 503, 
504, 506-512, 516, 517, 519, 520, 
522, 523 
Kauno gubernija 187, 194 

Kavarskas 414, 415 

Kavoliškis 58, 59, 65, 66, 69, 70, 
72, 73, 75, 78, 79, 88, 102, 105, 
113, 115, 118-122, 125, 141-143, 
146, 148, 151, 152, 161-163, 169, 
174, 175, 177, 179, 180, 263, 267, 
299, 302, 307, 314, 326, 432, 
435, 437, 440-444, 449, 453; 
454, 506 

Kazimieriškės 447 

Kazliškiai 81, 82, 125, 126 

Kėdainiai 57, 414, 417, 420-422 

Keležeriai 112, 138, 155 

Kelpšiškės 159 

Keturiasdešimt Totorių 186 

Kijevas 47, 78, 87, 88, 117, 156, 178, 
187, 245, 250, 407 

Kirgizija 423 

Klaipėda 40, 96, 100, 224, 330, 380, 
387, 429, 458, 471, 473, 478 

Kobrynas 255 

Kodenis 223 

Kolnas 3, 7, 73, 215, 221, 253, 255, 
342, 393 

Konaros 124 

Kongresuvka 189, 224, 400 

Koscelneco Vysokis 216 

Kovelis 172, 179, 215, 219, 242 

Koziolas 221 

Kraslava 121 

Kriaunos 68, 108,112, 113, 133, 134, 
135, 137, 138, 139, 140, 143, 155, 
161, 163, 165, 168, 181, 264, 301, 
306, 446, 447, 450, 452 

Krymas 220, 254, 406, 407 
Krymo Respublika 336 
Rytų Krymas 407 

Krokuva 25, 40, 169, 218-221, 382, 
394, 479 

Kumšas (ežeras) 108 

Kumšos 108-110, 112, 121, 128, 150, 
151, 160, 161, 165, 166 

Kupiškis 73-75, 78, 82, 84, 86, 165, 
169, 296 

Kurkliai 70, 72, 134 

Kurklės 417 

Kurkliečiai 132, 133, 143 

Kurliandija (Kuršas) 62, 63, 446, 
447 

Kurminai 169 

Kuršėnai 415 

Kurtuvėnai 66, 193, 497 

Kutnas 241 

Kuznica 394 

Lapai 9 

Lauciai 26, 28 

Latgala 32, 37, 45, 105, 428, 429 

Latvija, Latvijos Respublika 32, 
36, 37, 45, 61, 66, 93, 97, 105, 
128, 181, 252, 257, 275, 295, 
348, 362, 417, 423, 428-430, 
447, 448, 464 

Lemanas 255 

Lenkija 6, 11, 13-16, 21-24, 30-34, 
36-42, 45-47, 49-54, 62, 64, 
67, 69-72, 75-80, 82, 85, 87, 
88, 99-101, 104, 105, 107, 111, 
112, 115, 116, 118, 121, 126, 128, 
131, 137, 139, 140, 142, 144, 
149, 157, 162, 166, 171, 173-181, 
183-189, 192, 193, 195-198, 
200-203, 205, 207-210,212- 
214, 216-221, 224-228, 231, 
232, 234-240, 242-243, 245, 
246, 248, 249, 252-257, 260, 
267, 269, 270, 272-276, 278, 
279, 281, 283, 285-290, 292, 
303, 305, 308-316, 318, 319, 
321, 325, 327-330, 332-336, 
338, 339, 341-344, 346-355, 
357-363, 365-380, 382, 383, 
388-392, 394, 396-400, 402, 
403, 405, 407-411, 423, 425, 
426, 428-430, 440, 442, 443, 
447, 448, 454-456, 458-461, 
463, 465-469, 473, 474, 477- 
487, 489-491, 493, 496-500, 
503, 504, 508-516, 523, 524 
Lenkijos Karalystė 16, 172, 
211, 410 
Lenkijos Respublika 40, 44, 
195, 204, 213, 332, 344, 349 
Baltoji Lenkija 461 
Mažoji Lenkija 255 

Lentvaris 31, 38, 45, 46, 48, 185, 
197, 260, 292, 305, 321, 327, 
345, 493 

Lepelis 9 

Lėvuo (upė) 74 

Liauda 417 

Liepoja 429, 430, 447 

Lietuva, Lietuvos Respublika 
10, 11, 13, 28, 33, 34, 36-41, 
45-47, 49-58, 60-64, 67, 
69-72, 75-77, 79-86, 88-92, 
95-100, 103-107, 111, 112, 115, 
118, 121, 123, 125, 126, 128, 129, 
131, 134-137, 142, 144-146, 154, 
155, 157-164, 167, 169, 171-178, 
181-185, 188-190, 192—195, 
197, 198, 200-216, 219-229, 
231-237, 239, 243, 244, 246, 
248-250, 252, 254-257, 259, 
260, 265, 266, 269, 270, 

272, 273, 275-284, 286-290, 
292-295, 304, 305, 308-310, 
312-316, 318-321, 323-325, 
328-383, 388, 390, 394, 
396-409, 411-413, 415-427, 
431, 439-443, 446-448, 450, 
454-459, 461-475,» 477-481, 
483-487, 489, 490, 492-504, 
506-510, 512-514, 516-520, 
522-524 
Mažoji Lietuva 96 

Lietuvos Brasta žr. Brestas 

Lipskas 255 

Liubartuvas 236 

Liublinas 15, 64, 213, 231, 234, 237, 
240, 272 

Liublino gubernija 218 

Lyda 186, 196, 201, 221, 250, 257, 
271, 294, 309, 311, 322, 331, 
347, 349, 356, 364, 366, 368, 
374, 378, 387-390, 394, 466, 
467, 498 
Lydos apskritis 173, 182, 186, 
313, 336, 387, 498 

Lobonas 241 

Lodzė 62, 408 

Lomcevičiai 15 

Lomža 3, 5-7, 9, 12, 31, 34, 41, 60, 
78, 105, 168, 169, 174, 185, 
208-210, 212, 213, 215-219, 
225, 233, 242, 244, 247, 249, 
251, 271, 278, 286, 319, 359, 
388, 392-394, 396, 398, 414, 
452, 468, 507, 515 
Lomžos apskritis 216 
Lomžos gubernija 394 

Londonas 79, 189, 197, 514 

Lososna 392, 394, 395 

Lovičius 241 

Luckas 219 

Lukuvas 231, 234 

Luna 47, 59, 186, 505 

Luninecas 186, 201 

Lvovas 42, 60, 189, 208, 210, 223, 
224, 226, 231, 234, 237, 240, 
251, 253, 372 


Macejovicės 242 

Maišiagala 181, 340, 361, 382 

Makuvas 230 

Maladečina 14, 29, 30, 171, 172, 
179, 186, 221, 273, 294, 389 

Malva 212 

Mamilai 14, 26, 27 

Marcinkonys 186 

Marijampolė 155, 194, 204, 320, 
400, 402, 403 

Maskva 140, 166, 172, 173, 185, 189, 
198, 208, 212, 215, 219, 237, 253, 
273, 408, 466, 469, 471 


Matauščigna 71, 129, 134 

Matautai 129, 132, 168 

Matiekai 132, 134 L 

Mazoveckas 216 

Mazovijos Minskas 236, 243 

Mazovijos Vysokis'215 

Mažeikiai 61 

Meldučiai 130 

Merkinė 323 

Mičiūnai 301 

Mykolajivas 253 

Minskas 13, 25, 42, 43, 116, 171, 
172, 179, 236, 238, 240-243, 
245, 253, 259, 272, 376, 423, 
462, 507 
Minsko gubernija 462 

Mykolajivas 253 

Myšynecas 222 

Mlava 212, 216, 218, 222, 226, 229, 
230, 236, 237, 241, 244, 245, 
247, 249, 253 

Mscislavas 40 

Modlinas 218, 219, 223, 226, 229, 
231, 236, 237, 238, 240, 241, 
244, 246, 253 

Moguncija 75 

Mokra Dombrova 15 

Molėtai 157, 165, 181 

Molėtų rajonas 209 

Mostai 273, 390 

Mozyrius 423 

Mscislavas 40 

Murliškės 150 

Musninkai 181 


Narevas 208, 212, 214-216, 219, 
226, 229, 240 

Narutis (ežeras) 120, 127, 131, 138, 
186, 215, 221, 295 

Naselskas 236 

Naugardukas 201, 423 

Naugarduko apskritis 42, 462, 
466 

Naujoji Vilnia 31, 294, 323 

Nemunas (upė) 100, 173, 182, 186, 
199, 201, 205, 250, 286, 321, 
322, 390, 392, 394, 395, 466, 
505 

Neris (upė) 421 

Norvydiškis 112 


Obelė (upė) 420, 421 

Obeliai 112, 121, 128, 131, 132, 134, 
146, 155, 156, 166, 181, 301, 308, 
326, 417, 452 

Obodovcai 3, 10, 13, 14, 15, 16, 18, 
22, 24, 26, 28, 29, 184, 271, 
477, 478 

Odesa 32, 40 

Orpa 271 


Orša 245 

Oscinkovičiai 14 
Osokoma 159 

Osovecas 208, 212, 216, 253 
Ostrolenka 216, 218, 241 


Pabiržis 79 

Pabradė 215, 294 

Pakaunė 93 

Pakriauniai 108, 112, 113, 125, 134, 
135, 301, 452 

Pakriaušiai 109 

Pakruojis 126 

Palenkė 229, 231, 524 

Palėvenė 169 

Pandėlys 10 

Panemunė 82, 113, 125, 173, 458 

Panevėžys 61, 62, 64, 84, 85, 
102, 174, 204, 275, 294, 
340, 373, 382, 415, 417, 
471, 501, 502 
Panevėžio apskritis 96 

Pariečė 221 

Paryžius 60, 74, 77, 79, 104, 205, 
238, 240, 241, 315, 321, 331, 
349, 372, 412, 413, 440, 464 

Pasvalys 282 

Peremyšlis 272 

Peterburgas 35, 42, 62, 74, 112, 
169, 174, 200, 244, 394, 395, 
412, 502, 507, 514 

Petrakavas (Piotrkovas) 64, 241 

Pierekarka 14 

Pinskas 172, 179, 423 

Pisa (upė) 214, 215, 216, 221, 222 

Pjemontas 470 

Pleščanicai 127, 147 

Plockas 159, 212, 218, 219, 223, 237, 
240, 241 
Plocko apskritis 36 

Plonskas 240 

Podolė 42, 78, 166 

Polesė 15, 166, 171, 179 

Polockas 14, 121, 137 

Pastovys 171 

Poznanė 3, 183, 238, 240, 400, 478 

Požaryščė 20 

Praha 20, 238 

Prancūzija 31, 61, 104, 164, 183, 
185, 205, 252, 254, 256, 264, 
273, 274, 275, 276, 286, 290, 
305, 318, 329, 349, 350, 362, 
406, 426, 475, 523 

Prapultynė 124, 449 

Prūsija 224, 238, 240, 253, 353, 
406, 435 

Pružanai 205 

Pskovas 245 

Pšasnyšas 222, 224, 244 

Ptakai 221 


Pultuskas 230 
Punskas 286, 288, 289, 400-403 


Radaškonys 21 

Radkūnai 70, 75, 78, 79, 84, 88, 
120, 169 

Radviliškis 61, 84, 103, 173, 185, 
292, 296, 326, 415, 416, 464, 
495 

Radzyminas 230, 231, 236, 242 

Rageliai 77, 117, 118 

Rajuvka 15 

Raseiniai 57, 424 
Raseinių apskritis 107, 424 

Raudondvaris 173, 195, 238, 243, 
280, 403, 404 

Revelis (Talinas) 36, 37 

Riešė 382 

Riešė (upė) 341 

Rivnė 172, 253, 309 

Ryga 37, 174, 198, 212, 222, 225, 
272, 302, 303, 306, 314, 315, 
327, 332, 348, 369, 420, 423, 
427, 428, 430, 447, 461, 467 

Rykantai 476 

Rytprūsiai 236, 237, 286, 295, 380 

Rodūnė 29 

Rokiškis 61, 64, 65, 68, 70, 75-77, 
103, 113, 115, 116, 118-122, 125, 
132, 137, 145, 146, 150, 151, 158, 
167, 169, 174, 175, 179, 181, 184, 
185, 267, 290, 291, 295, 296, 
298, 299, 303, 306, 307, 415, 
417, 431, 432, 440-443, 449, 
450, 452, 454, 470, 471, 506 

Rokiškio apskritis 68, 119, 452 

Rokiškio valsčius 134, 168 

Roma 79, 264, 305, 459, 472 

Romajai 60 

Rūdiškės 321, 361 

Rukeliai 110, 111, 138, 156, 444, 
448 

Rumunija 32, 45, 227, 458 

Rusija 12, 22-24, 31-33, 35-37, 
44, 45, 47, 54, 55, 62-64, 77, 
79, 81, 82, 88, 89, 99, 105, 112, 
125, 126, 132, 140, 158, 159, 
164, 166, 171-175, 181-184, 
188, 198, 200-205, 210, 211, 
215, 220-222, 226-228, 242, 
248-250, 252, 254, 256, 269, 
273-276, 282, 290, 292, 293, 
295, 312, 314-316, 327, 332, 
348, 350, 362, 365, 369, 370, 
379, 391, 398, 406-408, 410, 
411, 413, 418, 423, 425, 428, 
429, 442, 447, 448, 458, 
461-463, 465-467, 471, 472, 
491, 493, 515, 516 
Rusijos lygumos 197 


Sovietų Rusija 45, 78, 224, 
225, 252, 306, 369, 459, 462, 
467, 469, 503 
Rutka-Kosakai 216 
Ružanas 223 


Salininkai 221 
Salos 348 
Sanas 189, 234 
Sartai (ežeras) 138, 160, 301 
Sedlcės 218, 219, 226, 229, 231, 
236, 243 
Sedlcių gubernija 212, 433 
Seinai 286, 288, 289, 305, 310, 401 
Seinų apskritis 289 
Seirijai 35 
Seretas 212, 223, 226, 229 
Serockas 236, 241 
Serpcas 237, 253 
Sevastopolis (Sebastopolis) 407 
Sibiras 62, 406, 418, 503, 507 
Siesikai 81, 292, 420 
Silezija 366 
Aukštutinė Silezija 354, 358 
Simferopolis 407, 408 
Skandinavija 45, 127, 129 
Skiemonys 128, 146 
Skrebiškis 120 
Sluckas 201, 423 
Smolenskas 105 
Smurgainys 171 
Sniadovas 9 
Sokalis 231, 236, 245 
Sokoluvas 223, 229 
Sokulka 196, 205, 288, 394 
Sosenka 16, 17 
Spa 467 
Stačiaragis 71, 72, 73, 83, 86, 
102, 120, 124, 127, 128, 
130, 132, 138, 143, 169, 
302, 305, 437, 450 
Staviškės 253 
Stažynkos 15, 16, 20, 22 
Stochodas 15, 215 
Stryjus 253, 272 
Strypa (upė)223, 226, 229 
Strumilos Kamionka 253 
Subačius 169, 174, 447 
Sudervė 343, 364 
Suomija 14, 32, 36, 45, 227 
Surelė 81 
Suvalkai 196, 205, 255, 256, 
272, 286, 288, 289, 310, 
315, 318, 321-324, 327, 328, 
332, 347, 348, 351, 356, 364- 
366, 369, 374, 378, 380-382, 
387, 389, 392-403, 415, 425, 
498, 499 
Suvalkų apskritis 286, 401 
Suvalkų gubernija 194 

Suvalkija 286-289, 294, 305, 321, 
402, 403 
Svierys (ežeras) 221 


Šakaliai 81, 125 

Ščiara (upė) 201, 202, 205, 390, 
466 

Ščipiornas 3, 4, 90, 300, 331 

Ščiučinas 253 

Šetekšniai 159 

Šėtos 420 

Šiauliai 57, 81, 131, 192, 204, 211, 

368, 369, 409, 422, 470, 472 

Sirvintos 45, 165, 359, 378, 414, 
417, 419, 426 

Škva (upė) 237 

Švenčionėliai 294 

Švenčionys 117, 127, 131, 137, 
171, 179, 198, 292, 294, 347, 
348, 352, 466 
Švenčionių apskritis 35, 121, 
127, 137, 186, 275, 466 


Talinas 270, 408 

Tarnopolis 208, 231, 238, 240 

Tarnava 125, 126 

Taujėnai 91, 414, 417 

Tauragė 57 

Tbilisis 472 

Tčevas 224 

Telšiai 54, 206, 368, 418, 464, 
501, 517, 519 

Teodosija (Feodosija) 407, 408 

Tytuvėnai 10, 47, 59, 424, 425 

Tluščius 230 

'Tomašuvas 237 

Toporivciai 231 

Torunė 132, 133, 140, 149, 226, 
237, 240, 241, 247, 259, 264, 
302, 305, 307 

Torunės žemuma 435 

Trakai 417 
Senieji Trakai 345 
Trakų apskritis 313, 398, 
417, 446 

Troškūnai 420, 422 

Trusevičė 26 

Turmantas 10, 137, 163, 171, 173, 
178, 186, 295 

Turoslė 255 

Tverečius 275 


Ukmergė 45, 187, 414, 415, 417, 
420 
Ukmergės apskritis 21, 415, 
417, 420 

Ukraina 33, 45, 78, 87, 88, 91, 156, 
166, 171, 176, 178, 179, 183, 186, 
187, 207, 215, 224, 246, 248, 
251, 252, 274, 275, 369, 370, 
407, 423, 459, 472,491 

Utena 113, 157, 275, 294, 427 
Utenos apygarda 64, 65 

Užpaliai 62, 303 


Vabalninkas 287 

Valkaviskas 390, 391, 394 

Varėna 305, 311, 321-324, 327, 347, 
348, 356 

Varniai 416 

Varšuva 3, 4, 15, 32, 37, 40,42, 45, 
51, 64, 87, 88, 90. 103, 105, 111, 
112, 126, 132, 140, 143, 148, 
149, 151, 156-158, 164, 167, 168, 
172, 189, 196, 197, 205, 208, 
210, 213, 216, 218-224, 226, 
229-231, 233-238, 240-246, 
248, 249, 252, 253, 258, 260, 
264, 271, 278, 279, 281, 286, 
287, 305, 307, 335, 340,344, 
346, 349, 350, 357, 372, 373, 
380, 383, 387, 388, 393, 394; 
396-398, 401, 406, 409-411, 
416, 421, 425, 428, 435, 454, 
466, 468, 469, 481, 484, 
488, 490, 491, 499-501, 510, 
512-514, 517, 523 

Vengrija 3, 33, 140, 181 

Vengruvas 229, 230 
Vengruvo apskritis 223 

Venzavecas 10, 18-20, 25-29, 184, 
186, 308 

Vepšas (upė) 236, 237, 242 

Vileika 3, 14, 21, 29, 294 

Vilkaviškis 193 

Vilnius 3, 9-13, 15, 28, 31, 33-36, 
38-44, 46-49, 51-54, 56, 57, 
60, 62-64, 76, 77, 79, 80, 
82, 85-89, 93, 96, 97, 100, 
103-107, 111, 117, 118, 121, 126, 
127, 131, 133, 137, 140, 155-157, 
159, 170-179, 181-195, 197, 198, 
200-217, 219, 221, 226-228, 
231-236, 239, 242, 244-251, 
254-260, 269-271, 273, 275, 
276, 278-293, 295, 298, 300, 
303, 305, 308, 309, 311-367, 
369-380, 382, 383, 387, 388, 
390-392, 394, 396, 397, 399, 
400, 403-422, 425-430, 434, 
435, 439, 440, 444, 445, 447, 
455-464, 466-505, 507-514, 
516-523 


Vilnjaus apskritis 36, 97, 
127, 165, 186, 204. 215. 219, 
228, 256, 257, 290, 320, 364, 
466, 499 
Vilniaus gubernija 106, 121, 
462, 466, 486 * 
Vilniaus sritis 100, 369, 483, 
495 

Vilnios apskritis 271, 348, 423, 
445, 462, 466, 

Vievis 10, 38, 44, 45, 48, 111, 178, 
292, 345, 347, 348, 368, 369, 
417, 475, 493, 494 

Vincentai 221 

Virbalis 400 

Vysla 212, 218, 219, 224, 231, 234, 
237, 240-243, 245, 435, 478 

Vyškuvas 230, 241 

Vitebskas 42, 172 
Vitebsko gubernija 35 

Viveliškės 168 

Vkra (upė) 236 

Vloclavekas 237, 240, 241, 244, 
246 

Vlodava 229, 231, 243 

Vokietija 15, 44, 82, 90, 123, 157, 
164, 176, 181, 196, 210, 219, 
220, 224, 241, 252, 254, 273, 
274, 286, 295, 391, 447, 448, 
463, 464, 474, 479 

Volynė (Voluinė) 172, 196, 210, 
215, 219, 229, 245, 271, 491 

Vologda 398 

Voluinės Vladimiras 223 


Zadvariškis 159 

Zakopanė 398 

Zamoscis 237, 272 

Zamostė 308 

Zarasai 139, 165, 417, 422, 427, 466 

Zasciškės 26 

Zbaražas 205 

Zbručas (upė) 78, 186, 189, 201, 
202, 251 

Zekžas 2, 236 

Zembinas 127 

Zločevas 240 

Zlota Lipa 245 


Žeimena (upė) 294 
Želechuvas 230, 231 
Žemaitija 97, 353, 422 
Ženeva 395, 425 
Žiežmariai 49 
Žytomyras 78 

